
INDLEDNING 


1  Forordet  til  mine  Samlede  Skrifter  blev  det  bemærket,  at 
Udgaven  ikke  vilde  indbefatte  Alt  hvad  jeg  i  mit  Liv  havde 
offenliggjort.  Den  blev  endda  langt  omfangsrigere  end  det  efter 
deil  oprindelige  Beregning  havde  tegnet  til,  og  indbefattede 
bl.  A.  foruden  tidligere  samlede  Ting  1200  Sider,  der  endnu 
ikke  var  udgivne  i  Bogform. 

Ikke  medtaget  blev  Alt,  hvis  Form  var  polemisk.  Alt,  hvad 
der  ikke  var  umiddelbart  tilgængeligt  for  Læseren,  og  en  Mang- 
foldighed af  kortere  Artikler,  hvis  Optagelse  vilde  have  bragt 
Værket  til  at  svulme  altfor  stærkt. 

En  Forfatter  er  imidlertid  uheldigt  stillet,  hvis  han  ikke 
selv  samler  og  tager  Vare  paa  hvad  der  —  uanset  dets  større 
eller  ringere  Værd  —  bærer  Præget  af  hans  Aandsform.  Ti, 
som  Erfaringen  viser,  hvad  han  selv  lader  slippe  ud  af  sine 
Hænder,  det  kaster  andre  Hænder  sig  over.  Er  en  Skribent 
naaet  til  at  gøre  sit  Navn  tilstrækkeligt  bekendt,  saa  roder 
fremmede  Fingre  i  hans  literære  Levned  og  fremstiller  dette 
saaledes,  som  formentlig  Overlegenhed  finder  for  godt.  Og  denne 
Overlegenhed  har  des  friere  Spil,  jo  mere  han  har  overladt  til 
dens  Vilkaarlighed. 

Denne  Synsmaade  har  bestemt  mig  til  at  udgive  et  Supplement 
til  mine  Samlede  Skrifter,  og  jeg  aabner  dette  første  Supplement- 

bind  med  mine  tidligste  polemiske  Artikler,  paa  hvilket  et  Ud- 
valg af  andre  vil  følge,  blandede  med  Arbejder,  der  kun  vil 
fremstille  og  belære.  Med  Hensyn  til  disse  ældste  Artikler  og 
de  Par  Spydigheder,  de  indeholder  mod  enkelte  udmærkede 
Forfattere  som  Professorerne  Høffding  og  Wilckens,  hvis  Vel- 
vilje er  mig  en  Ære,  jeg  ikke  kan  mistænkes  for  at  ville  for- 
spilde, og  hvem  jeg  derfor  mindst  af  Alt  vilde  krænke,  maa  det 
være  mig  tilladt  at  minde  om  det  smukke  Brev  fra  J.  L.  Hei- 
berg til  Carsten  Hauch  (28  Januar  1841),  i  hvilket  denne  efter 
med  Hjertelighed  at  have  modtaget  Hauchs  udstrakte  Haand 
og  forsikret  ham,  at  en  gammel  Fejde  imellem  dem  ikke  har 
efterladt  Gnist  af  Uvilje  i  hans  Sind,  siger  ham,  at  et  Optryk 
af  nogle  polemiske  Artikler  fra  hin  Tid  <ingenlunde  kan  eller 
bør  forstyrre  det  gode  Forhold »,  som  til  hans  Glæde  nu  bestaar 
dem  imellem:  «Jeg  véd  vel,  at  denne  Fornyelse  af  hvad  man  i 
én  Henseende  kunde  ønske  glemt,  lettelig  misforstaas*.  Men, 
siger  han  <det  eksisterer  nu  engang,  og  i  Literaturen  saa  vel 
som  i  den  politiske  Historie  kan  Fakta  ikke  alene  ikke  for- 
andres, men  det  er  endog  Pligt  at  samle  og  opbevare  dem.> 
Ganske  saa  vidt  som  J.  L.  Heiberg  gaar  ikke  jeg.  Mangfoldige 
polemiske  Enkeltheder  overgives  bedst  til  Glemselen,  og  det  kunde 
f.  Eks.  ikke  falde  mig  ind  at  genoptrykke  mine  polemiske  Ud- 
fald fra  Nietzsche-Fejden  1889 — 90  efter  at  HøflFding  har  udeladt 
sine  af  Samlingen  Mindre  Arbejder.  Men  til  nogle  af  de  literære 
Fejder,  hvori  jeg  er  bleven  indviklet,  vil  man  maaske  i  Frem- 
tiden vende  tilbage.  Meget,  som  nu  synes  kun  at  have  historisk 
Interesse,  kan,  naar  beslægtede  Foreteelser  atter  opstaar,  paany 
blive  aktuelt. 

Overfor  en  kritisk  Forfatter  deler  Læseverdenen  sig  i  to 
Grupper,  en  større,  der  læser  ham,  ifald  den  interesserer  sig  for 
de  Stoffer,  han  behandler,  og  en  mindre,  der  interesserer  sig 
for  Forfatteren  selv.  I  de  Samlede  Skrifter  var,  som  det  i  For- 
ordet udtrykkelig  blev  sagt,  hele  Eftertrykket  lagt  paa  det  Stoflige. 


Hensynet  til  det  store  Publikums  Trang  til  Belæring  var  det 
ene  afgørende  dér.  Hvad  der  ved  Æmnernes  Art  hørte  sammen, 
blev  aldrig  splittet  ad,  var  det  end  frembragt  paa  vidt  fra  hin- 
anden liggende  Tider.  Og  Intet  var  medtaget,  som  kun  ved 
Behandlingsmaaden  kunde  gøre  Krav  paa  nogen  Opmærksomhed. 

I  Supplementet  skulde  gerne  ogsaa  Et  og  Andet  finde  Plads, 
som  kun  kan  fængsle  dem,  der  forud  nærer  Interesse  for  den 
Skrivende  og  som  læser  ham,  selv  om  Æmnet  han  behandler, 
er  dem  ligegyldigt.  Den  kritiske  Fremstilling  af  en  Personlighed 
er  jo  en  selvstændig  Kunst  og  kan  vurderes  omtrent  som  Por- 
trætmaleriet uden  Hensyn  til  om  Læser  eller  Beskuer  kender 
Genstanden  eller  ej.  Fægtekunsten  i  aandelige  Tvistemaal  er 
ligeledes  en  lille  Kunst  for  sig,  og  kan  more  Læseren,  som  en 
Fægteøvelse  kan  fornøje  Tilskueren,  uden  Hensyn  til  den  Pris, 
hvorom  der  fægtes. 

Med  andre  Ord  foruden  den  bredere  Læseverden,  der  søger 
Oplysning  om  Stoffet,  gives  der  ogsaa  et  finere  udviklet  Publikum, 
der  mere  tiltrækkes  af  Forfatterpersonligheden  end  af  det  Æmne, 
den  i  Øjeblikket  dvæler  ved.  Til  dette  henvender  Supplement- 
bindet sig. 

April  1903. 

G.  B. 


STRIDEN  OM  TRO  OG  VIDEN 


A.  C.  Larsen:  Samvittighed  og  Videnskab 

(1866) 


Skrifter  af  filosofisk  Indhold  egner  sig  i  Almindelighed  ikke 
synderlig  til  Anmeldelse  i  et  Dagblad,  og  vover  en  eller  anden 

begejstret  Mand  engang  Forsøget,  falder  det,  som  Erfaring 
viser,  lettelig  ud  til  et  (videnskabeligt  Digterværk*  i  Løjtnant  v. 
Buddinges  Stil.  Da  nu  lærde  Bedømmelser  med  Rette  anses 
for  utilstedelige,  er  Følgen  den,  at  vore  Blade  angaaende  viden- 
skabelige Æmner  vrimler  af  yderst  korte,  ubeviste  og  tidtnok 
ubevislige  Paastande,  som  Publikum  vel  har  faaet  en  sand 
Virtuositet  i  at  nedsvælge  ganske  raa,  men  hvis  Tal  alligevel 
intet  forstandigt  Menneske  kan  føle  Lyst  til  at  forøge.  Der  er 
da  ikke  Meget,  som  indbyder  til  at  anmelde  et  Flyveskrift,  som 
ikke  hører  Underholdningsliteraturen  til;  men  da  dette  med 
mere  end  almindelig  Dygtighed  behandler  en  Sag,  som  ikke  blot 
har  Krav  paa  udbredt  Deltagelse,  men  forlængst  har  lagt  Beslag 
paa  en  saadan,  bør  den  Læsekres,  Skriftet  kan  vente  sig,  gøres 
opmærksom  paa  dets  Fremkomst. 

Det  indeholder  en,  tildels  i  Meddelelsens  Form,  men  hyp- 
pigere forsvars-  og  angrebsvis  fremsat  teologisk  Grundbetragtning, 
og  har  som  videnskabeligt  Skriftemaal  særlig  Interesse,  idet 
Forfatteren  besidder  en  filosofisk  Dannelse,  der  bliver  sjældnere 
og  sjældnere  blandt  Nutidens  Teologer,  og  som  hjælper  ham 
over  de  første  Skær,  paa  hvilke  Flertallet  med  ophøjet  Kold- 
sindighed sidder  fast  i  et  fælles  Skibbrud. 

Skønt  Bogen  kun  paa  enkelte  Steder  ligger  i  Fejde  mod 
Nulevende,  vil  den  dog  rimeligvis  blive  betragtet  som  et 
Stridsskrift,  og  Hr.  Larsen  vil  for  en  Del  selv  bære  Skylden, 
eftersom    han    i    et   Forord    navnlig    har    betonet   sit   angribende 

Sigte.  Den  Del  af  Bogen,  der  har  øjeblikkelig  Interesse,  er 
desuden  den  bedste,  og  man  maa  være  Forfatteren  taknemmelig, 
fordi  han  har  havt  Mod  og  Vilje  til  at  indlade  sig  paa  en  Drøf- 
telse af  de  Grænsespørgsmaal  angaaende  det  indbyrdes  Forhold 
mellem  Tro  og  Viden,  om  hvilke  der  saa  sjældent  høres  et  klart 
og  oplysende  Ord ;  l'rangen  til  at  faa  disse  Spørgsmaal  besvarede 
har  allerede  længe  hos  de  Studerende  trængt  al  anden  Trang  til 
filosofisk  Kundskab  tilbage,  og  ikke  én  af  Videnskabens  indre 
Opgaver  ligger  dem  halvt  saa  meget  paa  Hjerte  som  denne 
Grænsestrid.  Vel  har  Adskillige  slaaet  sig  til  Ro,  men  nærmest 
saadanne,  der  vilde  føle  sig  fuldkomment  tilfredsstillede  ved 
enhversora helst  forsonlig  Løsning;  det  er  jo  menneskeligt,  at 
man  helst  vil  have  baade  i  Pose  og  i  Sæk,  og  det  er  naturligt, 
at  man  saa  ikke  tager  det  saa  nøje  med,  om  man  faar  rent 
Brød  i  Posen  eller  ej.  Men  deres  Antal  er  langt  større,  som 
efter  faa  Aars  Forløb  næsten  ikke  har  beholdt  andre  Indtryk 
tilbage  af  Professor  Nielsens  aandfulde  og  frugtbare  Lærervirk- 
somhed end  dem,  der  forholder  sig  til  de  nævnte  Vanskeligheder, 
og  for  hvem  disse  Spørgsmaal  bestandig  er  brændende.  Denne 
Tilstand  er  hverken  god  eller  sund,  saa  meget  mere  som  hine 
Indtryk  aldrig  er  rigtig  klare.  I  Professor  Nielsens  Filosofi,  der 
endnu  bestandig  udfolder  sig  frodigt  for  de  Studerendes  Øjne,  er 
nemlig  dette  Punkt  i  streng  Forstand  det  springende  Punkt,  den 
egenlige  <Uro»,  der  gav  Tankebevægelsen  Fart,  drev  Opga- 
verne frem  og  forhindrede  den  geniale  Arbejder  fra  noget  Øje- 
blik at  søge  Hvile  i  stivnede  Former.  Men  det  har  syntes,  som 
var  det  en  Betingelse  for  det  Heles  Liv,  at  dette  inderst  æggende 
Spørgsmaal  bestandig  blev  holdt  aabent,  at  Vunden  ikke  lukkede 
sig,  hvor  Tænkeren  var  dybest  saaret  af  Guden.  Ikke  som  om 
der  intet  Svar  blev  givet,  men  Besvarelsen  er  mere  skikket  til 
at  fremkalde  nye  Spørgsmaal  end  til  at  bringe  de  allerede  op- 
kastede til  at  forstumme. 

Allerede  i  Professorens  Propædeutik  fra  1857  indeholder  de  Af- 
snit, der  behandler  det  omtalte  Forhold,  en  tydelig  Selvmod- 
sigelse; de  lader  Tro  og  Viden,  skønt  «absolut  uensartede  Prin- 
ciper*, forsones  i  én  Bevidsthed,  eftersom  Striden  imellem  dem 
«ikke  hidrører  fra  det  Principielle*,  og  denne  Modsigelse  er  ikke 
senere  bleven  hævet.  Professor  Nielsens  Standpunkt  er  her  over- 
hovedet et  saadant,  at  han  vil  kunne  finde  to  Slags  Modstandere, 
for  det   Første    dem,   der  forsvarer   den    bestaaende  Teologi,    for 

det  Andet  dem,  der  angriber  den  i  dens  Rod  og  Grund;  hine 
vil  Prof.  Nielsen  tillivs  som  Teologiens  Angriber,  disse,  der  søger 
at  kuldkaste  Teologien,  maa  stræbe  at  godtgøre  deres  Ret  til  at 
kalde  Prof.  Nielsen  selv  for  Teolog.  Den  Modstander,  der  nu 
er  optraadt,  staar  i  de  førstnævntes  Række.  Han  kæmper  som 
Teolog-  for  Alter  og  Arne,  uden  Nag  eller  Nid,  men  ikke  uden 
Blik  for  de  Blottelser,  hans  overlegne  Modpart  frembyder. 
Det  lykkes  ham  ikke  at  bevise,  hvad  han  egenlig  havde  sat  sig 
til  Formaal,  nemlig  at  Teologien  endnu  har  Livskraft,  og  der 
turde  være  gode  Grunde  for,  at  et  saadant  Bevis  maatte  glippe; 
men  han  godtgør  utvivlsomt,  at  Prof.  Nielsen  ikke  fra  sit  Stand- 
punkt kan  kaste  Vrag  paa  Teologien,  selv  om  en  vis  bestemt 
Teologi  og  en  vis  bestemt  Dogmatik  er  sprængte. 

Forfatteren  har  endnu  en  Fortjeneste.  Den  naturlige  Ærefrygt 
for  Kierkegaards  Minde  har  paabudt  Tavshed  om  hans  Værker; 
de  har  faaet  Lov  til  at  tale  uden  at  nogen  summende  Flok  af 
Ræsonnerende  har  forstyrret  Indtrykket  af  den  mægtige  Monolog. 
At  dette  var  Ret,  vil  enhver  Dansk  forstaa;  en  Tysker  vilde 
aldrig  fatte  det,  og  Kierkegaards  norske  Trompeter,  Hr.  Dietrich- 
son,  maaske  allermindst.  Men  ligefuldt,  det  var  det  Rette.  Dog 
har  deraf  fulgt  en  Ulempe,  nemlig  en  Forstening  af  visse  Kierke- 
gaardske Sætninger  i  skintilforladelige  Fortolkninger.  Paa  saa- 
danne  Punkter  maa  da  en  Undersøgelse  af  Kierkegaards  Mening 
sættes  i  Gang,  og  i  Afhandlingen  om  Paradokset  har  Hr.  Larsen 
indledet  en  saadan. 

Men  naar  nu  disse  Fortrin  er  fremhævede,  saa  er  dermed 
ogsaa  udtalt  det  Bedste,  der  er  at  sige  om  Bogen.  Forfatteren,  hos 
hvem  man  trods  overvejende  Selvstændighed  sporer  Jacobis  og 
Schleiermachers  Indflydelse,  mangler  dels  endnu  til  en  vis  Grad 
Skole,  dels  i  høj  Grad  Dialektik.  Den  første  Mangel  røber  sig 
f.  Eks.,  naar  han  i  Slutningen  af  sin  Afhandling  om  Samvittig- 
heden saa  grundigt  godtgør  Umuligheden  af  at  føre  et  sagligt 
Bevis  for  Guds  Tilværelse,  at  han  med  det  samme  kommer  til 
at  godtgøre  Umuligheden  af  overhovedet  at  slutte  fra  Virkning 
til  Aarsag,  eller  naar  han  i  sin  noget  lægmandsagtigc  Fejde 
mod  Idealisterne  beviser  de  livløse  Genstandes  Tilværelse  af 
det  selvbevidste  Væsens  Eksistens,  før  dette  er  blevet  sig  be- 
vidst. Mangelen  viser  sig  fremfor  Alt  i  en  Sætning  som  denne: 
< Miraklet  stadfæster  netop  Naturloven;  sætter  man  Undtagelsen, 
maa   man  ogsaa  sætte  Reglen*,   hvori  Udtrykkene  Lov  og  Regel, 

ganske  som  de  to  berømte  Haj  fiske,  af  Hjertenslyst  sluger  hin- 
anden indbyrdes. 

Af  endnu  større  Betydning  er  Mangelen  paa  Dialektik.  For- 
fatteren taler  Filosofiens  Sprog,  han  bruger  dens  Betegnelser,  han 
tumler  med  dens  Udtryk;  men  —  Røsten  er  ikke  dens.  Man  mærker 
i  hver  Linje  Teologen.  Forfatterens  «Absolute>  er  —  undertiden  for- 
bavsende —  udialektisk  opfattet,  og  hvorfor?  Fordi  dette  Udtryk 
i  hans  Mund  ikke  betegner  Filosofiens  Idé,  men  kun  er  et  Navn, 
et  Skjul,  en  Maske,  bag  hvilken  han  søger  at  gøre  Teologiens 
Gudsforestilling  ukendelig.  Men  idet  nu  Begrebsbetegnelserne 
virker  tilbage  paa  Tankegangen,  indvikler  han  sig  ikke  sjældent 
i  Modsigelser;  snart  skal  f.  Eks.  Mennesket  ikke  være  væsens- 
forskelligt fra  det  Absolute  (det  Evige,  det  Sande),  snart  skal  det  end 
ikke  kunne  begribe  Muligheden  af  det  Absolutes  Handlinger.  Staar 
nu  Forklaring  mod  Forklaring,  Filosofiens  mod  Teologiens,  da 
indtager  Forfatteren  følgende  Stilling.  Da  det  skorter  ham  paa 
dialektisk  Evne,  bliver  den  filosofiske  Forklaring  ham  uforstaae- 
lig,  Mirakelforklaringen  giver  sig  jo  end  ikke  ud  for  at  kunne 
forstaas,  og  det  gælder  da  et  Valg  imellem  dem.  For  dette 
Valg  gør  han  saa  ikke  Fornuften,  men  Hjertet  ansvarligt.  At 
man  ikke  vil  godkende  Mirakelforklaringen,  det  forvirrer  ham  da 
ikke,  det  forstaar  han  saa  vel;  ti  det  beroer  paa  Hjerternes 
Forhærdelse.  Her  kaster  Hr.  Larsen  det  filosofiske  Skrud  til  Side 
og  viser  sig  i  sit  teologiske  Ornat.  Her  er  da  ogsaa  Grænsen  for 
den  videnskabelige  Drøftelse. 

I  December  1865. 

Efterskrift.  I  en  Artikel  om  Hr.  Larsens  Bog  i  Dagbladet 
for  i  Gaar  erklærer  Hr.  Rudolf  Schmidt,  at  det  ikke  «for  denne- 
sinde* er  hans  Hensigt  at  opklare  den  ovenfor  omtalte  Dunkelhed 
i  Professor  Nielsens  Lære.  Dette  triste  Budskab  bringes  herved 
ogsaa  Fædrelandets  Læsere. 


Suar  til  Hi\  Schmidt 

(1866) 


Foruden  et  mislykket  Forsvar  indeholdt  Hr.  Larsens  Flyveskrift 
et  Angreb,  der  førte  Krigen  over  i  Modpartens  eget  Land.  Ind- 
hugget var  ulige  bedre  end  Paraden;  thi  en  god  Sag  væbner 
Øje  og  Haand.  I  min  Lørdagsartikel  har  jeg  stræbt  at  sætte 
Angrebets  Berettigelse  i  et  skarpere  Lys,  og  dette  Punkt  har  jeg 
fastholdt  som  Hovedpunktet;  thi  paa  det  er  det,  at  Interessen 
hviler.  Kampen  mod  Teologien  er  af  gammel  Dato,  den  har 
Feuerbach  og  Kierkegaard  hver  fra  sin  Side  ført  med  en  Kraft 
og  Følgestrenghed,  som  aldrig  senere  or  bleven  naaet;  paa  den 
Kamp  ligger  nu  ringe  Vægt;  men  saa  vist  som  Professor  Nielsens 
Filosofi  er  en  langt  betydeligere  og  langt  intelligentere  Magt  end 
den  teologiske  Videnskab  i  vore  Dage,  saa  vist  har  med  Hensyn 
til  den  ethvert  Tvivlsmaal,  der  ikke  er  grebet  ud  af  Luften,  og 
ethvert  Stød,  der  ikke  rammer  Luften,  en  stor  og  væsenlig  Be- 
tydning. Men  end  større  Opmærksomhed  fortjener  Sagen,  naar 
dens  Pointe  er  et  Midtpunkt,  naar  Spørgsmaalet  er  et  Livsspørgs- 
maal  af  den  yderste  Vigtighed,  af  gennemgribende  Indflydelse,  og 
denne  Sag  er  saaledes  beskaffen.  Den  er  det,  Hr.  Rudolf  Schmidt 
behandler  som  en  Ubetydelighed. 

Hvis  nu  den  Modsigelse,  jeg  har  paapeget,  virkelig  var  hævet 
i  noget  af  Professor  Nielsens  trykte  Skrifter,  da  var  jeg  visselig 
en  større  Charlatan  i  Filosofien,  end  nogen  af  de  Flere,  vort 
Fædreland  besidder.  Men  det  forholder  sig  ikke  saaledes.  Hr. 
Schmidt  er  saa  god  at  sige  mig  en  Artighed  for  filosofisk 
Dannelse,  der  har  en  Henvisning  til  Grundideernes  Logik  paa 
Slæbetov.     Jeg    har    saa    lidet  Brug    for   den  sidste  som  for  den 

første;  jeg  begriber  end  ikke,  hvad  Hr.  Schmidt  har  havt  i  Sinde 
med  den.  I  det  udkomne  Afsnit  af  Grundideernes  Logik  findes, 
med  Undtagelse  af  nogle  som  blotte  Paastande  fremsatte  Sætninger 
i  den  almindelige  Indledning,  Intet,  aldeles  Intet  denne  Sag  vedrø- 
rende og  kunde  efter  Anlæggets  Natur  heller  Intet  findes.  Først  ved 
Overgangen  fra  Videns  Kres  til  Magtens  kan  Spørgsmaalet  komme 
frem,  om  end  i  virkelighedsQernere  Form,  og  sin  egenlige  Be- 
svarelse kan  det  først  faa  ved  hele  Logikens  Overgang  til  Natur- 
filosofien. 

Jeg  har  ikke  ventet  Oplysningen  af  Hr.  Schmidt;  jeg  har 
kun  gjort  Løjer  med  et  Udtryk  af  ham.  Jeg  har  en  grun- 
det Tvivl  om,  at  en  Polemik  med  ham  vilde  blive  lærerig  og 
skal  derfor  ikke  indlade  mig  paa  den;  ti  hvad  jeg  ønsker  er,  at 
lære.  Men  derfor  vilde  ogsaa  en  Forklaring  fra  Prof.  Nielsens 
Side  være  mig  af  den  højeste  Værdi,  og  Intet  skulde  glæde  mig 
mere,  end  om  han  vilde  føle  sig  opfordret  til  at  meddele  en 
saadan.  Ti  i  dette  Anliggende  trænger  vi  ikke  til  Tavshed  eller 
Tilbageholdenhed,  men  til  Ord,  der  gaar  fra  Leveren  og  til 
Hjertet,  til  hensynsløs  Frimodighed,  til  Klarhed,  til  Lys: 

Truth,  like  a  torch,  the  more  ifs  shook,  it  shines. 


/  Anledning  af  Hi\  Harald  Høffdings 
Stridsskrift:  Filosofi  og  Teologi 

(1866) 


Naar  man  gennemlæser  dette  Skrift  for  at  gøre  et  flygtigt 
Bekendtskab  med  Forfatterens  Ansigtstræk,  modtager  man  et- 
næsten  uhyggeligt  Indtryk;  ti  med  enkelte  og  dobbelte  Gaase- 
øjne  i  hundredevis  —  undertiden  med  et  Antal  af  tredive  paa  en 
eneste  Side  —  stirrer  Forfatteren  lig  en  Argus  af  Gaaseslægten 
En  tungsindig  i  Møde  fra  Bogens  Papir.  Hos  ham  spiller  nem- 
lig Citaterne  den  samme  Rolle,  som  den  selvtil virkede  Tekst  hos 
andre  Forfattere. 

Idet  Hr.  Høffding  gaar  ud  fra,  at  den  filosoflsk-teologiske 
Strid  i  Virkeligheden  allerede  er  afgjort,  gælder  det  for  ham 
kun  om  at  gøre  det  klart,  at  Prof.  Nielsen  er  den,  som  har  sej- 
ret, og  i  denne  Hensigt  er  det,  at  han  giver  en  tung  og  pakket, 
efter  Læserens  forkjellige  Standpunkt  enten  utilstrækkelig  eller 
unødvendig.  Genfremstilling  af  Kampens  Historie.  Mod  Hr.  Lar- 
sens Flyveskrift:  »Samvittighed  og  Videnskab*  fremfører  han  dernæst 
en  Del  Bevisgrunde,  mest  saadanne,  man  allerede  én  Gang  har 
set  paa  Tryk,  og  retter  til  Slutning  mod  Undertegnedes  fore- 
gaaende  Artikler  i  Fædrelandet  nogle  Indsigelser,  der  udgør  Bogens 
svageste,  men  maaske  ogsaa  nyeste  Parti.  For  disse  Indsigelser 
er  jeg  Forfatteren  meget  taknemmelig;  thi  de  godtgør  tilfulde, 
hvad  jeg  tilforn  har  udtalt,  nemlig  hvor  stærkt  der  trænges  til 
en  Redegørelse  fra  Prof.  Nielsens  Side. 

Jeg  har  erklæret  det  for  en  Modsigelse,  at  Prof.  Nielsen 
paa  én  Gang  kalder  Tro  og  Viden    absolut   uensartede  Principer 

og  samtidig  taler  om  deres  Forsoning  i  den  menneskelige  Be- 
vidsthed. Hr.  Høfifding  lærer  mig,  at  efter  Prof.  Nielsens  Anskuelse 
kan  denne  Forsoning  ské,  ikke  skønt,  men  fordi  disse  Principer 
er  absolut  uensartede.  Dette  er  temmelig  langt  fra  at  være  no- 
gen Hemmelighed;  men  Modsigelsen  er  ligefuldt  betegnet  ved 
mit  «skønt>.  Er  det  tænkeligt,  at  to  absolut  uensartede  Prin- 
ciper kan  forliges  i  samme  Bevidsthed?  Lader  det  sig  godt- 
gøre, at  Tro  og  Viden  er  slige?  Jeg  besvarer  disse  Spørgsmaal 
benegtende.  Det  turde  dog  være  Tvivl  underkastet,  om  der  i 
den  menneskelige  Aand  kunde  raade  to  absolut  uensartede  Prin- 
ciper, uden  at  der  indtraadte  en  Spaltning,  hvorved  hele  Tilvæ- 
relsen revnede,  og  at  Prof.  Nielsen  selv  ikke  har  taget  det  saa 
strengt  med  denne  absolute  Uensartethed,  beviser  den  Omstæn- 
dighed jo  bedst,  at  han  taler  om  Strid  og  Forsoning  mellem 
hine  Magter;  ti  absolut  uensartede  Magter  kan  hverken  føre 
Krig  eller  slutte  Fred  med  hinanden.  Men  lad  os  engang 
sætte,  at  vi  her  har  to  absolut  uensartede  Principer  for  os,  ser 
Hr.  Høffding  saa  ikke,  hvor  besynderlig  al  denne  Tale  bliver 
om,  at  man  skal  sætte  Troen  øverst  og  Videnskaben  nederst, 
men  ikke  omvendt;  ser  han  ikke,  at  ethvert  Spørgsmaal  om, 
hvad  der  skal  sættes  højest  og  lavest,  i  saa  Fald  vil  blive  endnu 
mere  komisk,  end  Poul  Møllers  gamle:  Hvad  er  højest,  en  Pop- 
pelpil eller  et  Tordenskrald  ?  Og  dog  er  maaske  mangen  stakkels 
Studiosus  kommen  galt  afsted,  naar  han  paa  Eksaminatoriet  sva- 
rede forkert  og  i  sin  Uskyldighed  vendte  op  og  ned  paa  Tro  og 
Viden. 

For  at  lette  Forstaaelsen  giver  Hr.  Høffding  imidlertid 
endnu  et  Vink.  Etiken,  den  filosofiske  Etik,  »danner  en  Over- 
gang mellem  Filosofi  og  Religion*.  I  og  for  sig  selv  betragtet 
kan  denne  Sætning  være  meget  fortræffelig;  men  i  Hr.  Høffdings 
Mund  tager  den  sig  rigtignok  uforlignelig  ud.  Ti  vistnok  har 
Moralen  altid  været  anset  for  en  beundringsværdig  Magt,  men 
at  den  kan  danne  Overgangen  mellem  to  absolut  uensartede 
Krese,  det  har  neppe  Nogen  tiltroet  den.  Mere  end  til  at 
undersøge,  hvorledes  dette  skulde  gaa  til ,  fristes  man  til  at 
spørge,  hvad  der  har  bevæget  Hr.  Høffding  til  at  sende  denne 
Snedighed  ud  i  Verden.     Svaret  er  ikke  vanskeligt. 

For  Enhver,  der  med  et  opmærksomt  Øje  har  fulgt  Gangen 
i  Professor  Nielsens  rige  Forfattervirksomhed  i  det  sidste  Tiaar, 
er  dét  efterhaanden  bleven  klart,  at  han,  uden  at  tage  noget  ud- 

talt  Ord  tilbage,  paa  det  omstridte  Punkt  har^  om  ikke  skiftet, 
saa  dog  ændret  og  lempet  sin  tidligere  Anskuelse.  Jeg  indbilder 
mig  langt  fra  hermed  at  udtale  noget  Nedsættende.  En  Ved- 
kendelse af,  at  man  har  forandret  sin  Overbevisning  fra  Grun- 
den af,  det  kan  være  et  ædelt,  ja  beundringsværdigt  Træk  hos 
en  fremragende  Personlighed,  og  som  et  saadant  viste  denne 
Handling  sig,  da  i  sin  Tid  Professor  Nielsen  sluttede  sig  til 
Kierkegaard.  Tillempende  at  udvikle  den  samme  Grundtanke, 
det  er,  om  ellers  Noget,  ikke  blot  en  ærlig,  men  en  hæderlig 
Sag.  Det  Sidste  har  efter  min  Opfattelse  Professor  Nielsen  gjort. 
1857  erklærede  han,  at  mellem  det  Evangeliske  og  det  Mytiske 
var  der  i  Videnskabens  Øjne  ingen  Forskel;  men  1864  lempede 
han  dette  Udtryk  saaledes,  at  den  religiøse  Etiks  Overlegenhed 
over  den  rationelle  forhindrede  Videnskaben  fra  at  erklære  Evan- 
geliet for  Myte.  Det  Sidste  er  vel  en  haard  Tale;  det  lader 
sig  vanskeligt  forstaa,  at  der  kan  gives  to  Slags  Moral^  og  at 
nogen  anden  Moral  kan  være  højere,  end  den  rationelle,  o:  den 
paa  fornuftig  Erkendelse  af  Menneskets  Væsen  begrundede  Mo- 
ral. Men  lige  meget,  det  er  tydeligt,  at  her  er  sket  en  Lem- 
pelse; ti  hermed  er  i  Grunden  den  absolute  Uensartethed  af  Tro 
og  Viden  opgivet,  skønt  ikke  tilbagekaldt. 

For  Sligt  har  nu  Hr.  Høffding  intet  Blik ;  en  Udvikling,  der 
trods  enkelte  Ytringers  tilsyneladende  Protest  gaar  i  den  Ret- 
ning at  løfte  Videnskaben  fra  det  underordnede  Forhold,  hvori 
den  tidligere  var  sat,  kan  han  ikke  se;  men  frejdig  slaar  han 
løsrevne  Sætninger  fra  de  forskelligste  Bøger  i  Bunke  og  stabler 
den  ene  Modsigelse  ovenpaa  den  anden.  Han  fastslaar,  at  hver- 
ken det  Rette,  Sande  eller  Gode  vilde  kunne  holde  sig  i  det  virke- 
lige Liv,  hvis  det  ikke  støttedes  af  « Religionen*;  men  ligefuldt 
er  han  overbevist  om,  at  der  gives  en  filosofisk,  altsaa  rationel. 
Moral,  der  —  under  den  nysnævnte  Forudsætning  —  i  det  mindste 
vil  have  den,  mindre  fornuftige.  Egenskab,  at  der  ikke  kan  leves 
efter  den.  Han  hævder  med  yderste  Iver,  at  Samvittighedsfor- 
dringer  ikke  maa  gøres  gældende  i  Videnskaben,  men  ligefuldt 
bebrejder  han  med  største  Ugenerthed  Fritænkernes  Videnskab, 
at  den  er  en  *vantro»  Videnskab.  Hr.  Høffding  er  ingen  Ven  af 
Følgerigtighed. 

Paa  Skriftets  sidste  Side  retter  Forfatteren  den  Indvending 
imod  mig,  at,  hvis  jeg  ikke  har  fundet  Bidrag  til  Svar  paa  mit 
Spørgsmaal  i  det  hidtil  Udkomne  af  Grundideernes  Logik,  saa  burde 

jeg  ikke  have  indskrænket  mig  til  at  ønske  Oplysning  af  Pro- 
fessor Nielsen,  men  maatte  have  fundet  Fejl  i  det  Givne.  Denne 
Indsigelse  var  let  at  forudse  og  er  let  at  gendrive.  Vel  er  det 
mig  ufatteligt,  hvoriedes  Professor  Nielsen  kan  lade  Miraklets 
Mulighed  erholde  Plads  i  sit  System  uden  at  slrande  i  sluttelig 
Splittethed;  men  i  den  udkomne  Part  af  Logiken,  er  der  jo  heller 
ikke  gjort  nogetsomhelst  Forsøg  derpaa.  Jeg  indser  heller  ikke, 
hvorledes  Udviklingen  skal  kunne  give,  hvad  Fortalen  bebuder, 
uden  at  den  højere  Enhed  af  Viden  og  Magt,  af  Idealitet  og 
Realitet,  som  er  Værkets  Grundtanke,  bliver  sprængt,  nærmest 
derved,  at  Magiens  Idé  forvandler  sig  til  Forestillingen  om  Al- 
magt i  teologisk  Forstand.  Dertil  har  jeg  hentydet  i  en  tid- 
ligere Artikel. 

Der  gives  her  til  Lands,  som  ogsaa  andet  Steds,  f.  Eks.  i 
Frankrig,  visse  Forfattere,  der  bedst  kan  lignes  ved  de  bekendte 
store  Blærer,  der  i  sig  selv  er  flade,  slappe  og  indholdsløse 
Ting,  men  som  ved  Hjælp  af  Inspirationen  udenfra  svulmer  saa- 
ledes  op,  at  de  indtager  en  ganske  anselig  Plads.  Det  bør  siges 
til  Hr.  Heffdings  Ære,  at  til  denne  Klasse  hører  ikke  han.  Han 
har  øjensynlig  en  redelig  Bestræbelse  og  et  alvorligt  Sind.  Men 
disse  Fortrin  har  ikke  forhindret,  at  han  i  sit  Forhold  til  Pro- 
fessor Nielsen  ved  denne  Lejlighed  har  vist  sig  som  et  altfor 
aabenmundet  Barn. 

Enhver  Teatergænger  vil  have  gjort  den  Erfaring,  at  selv  den 
daarlige  Skuespiller  kan  høste  Klap  og  Bifald,  naar  han  som 
Uskyldighedens  eller  Troens  Ridder  udtaler  en  ædel  Grundsætning, 
og  at  Publikum  stundom  næsten  med  Mishag  hører  Skuespilleren 
forfægte  en  Sag,  som  det  anser  for  slet.  Hvis  min  ærede  Mod- 
stander, Hr.  Høffding,  kunde  faa  Rollerne  saaledes  fordelte  imel- 
lem os,  at  kan  kom  til  at  spille  en  Lysets  Engel  og  jeg  en  Mør- 
kets Dæmon,  saa  havde  hans  Sag  unegtelig  sejret,  og  den  ud- 
vortes Triumf  var  ham  vis.  En  saadan  Vending  søger  han  at 
give  Forholdet,  idet  han  beskylder  mig  for  ikke  at  ville  være 
Part,  men  Dommer,  for  ikke  aabent  og  ærligt,  men  kun  ad  Om- 
veje at  vedkende  mig  en  fritænkersk  Opfattelse,  da  dog  « Ingen 
tør  deltage  i  Striden  uden  at  melde,  hvad  han  fører  i  sit  Skjold*. 

Men  denne  Vending  skal  ikke  lykkes  ham ;  det  er  ikke  Vantro 
mod  Tro,  snarere  er  det  Klarhed  mod  Taage,  der  her  staar  lige 
overfor  hinanden.  Ti  hvad  er  Undersøgelsens  Genstand,  hvorom 
spørges  der  ene  og  alene  i  denne  Sag?  Ganske  vist  ikke  om  min 
Filosofi,  saa  lidt  som  f.  Eks.  om  Hr.  Høffdings.  Her  er  kun  et 
eneste  afgørende  Punkt,  som  det  gælder  om  at  holde  fast,  og 
det  er  dette:  Er  Professor  Nielsen  i  en  Modsigelse,  naar  han 
kalder  Tro  og  Viden  absolut  uensartede  Principer,  og  dog  lader 
dem  forsones  i  den  menneskelige  Bevidsthed,  saaledes  at  det 
ene  sættes  øverst,  det  andet  nederst,  eller  er  han  det  ikke?  Han 
er  det;  ti  enten  er  Tro  og  Viden  ikke  absolut  uensartede,  eller 
de  spalter  Bevidstheden  helt;  enten  er  de  ikke  absolut  uens- 
artede,   eller   der   kan    ikke   tales   om   et  Højest  og  Lavest.     Det 

nytter  ikke  som  Hr.  Høffding  at  indvende,  at  det  jo  er  det 
samme  Menneske,  der  har  et  Forhold  til  begge  de  to  absolut 
uensartede  Principer;  ti  Spørgsmaalet  er  netop  det,  om  ikke 
Menneskets  Bevidsthed  maa  splittes  ulægeligt  derved.  Det  hjæl 
per  ikke  heller,  som  Hr.  Høffding,  at  sige,  at  derfor  rettes  til 
Enhver  personlig  det  Spørgsmaal,  hvorledes  han  her  vil  træffe 
sit  Valg.  Ti  hvorpaa  gaar  Valget  ud?  Hvis  der  vælges  mellem 
Tro  og  Viden  paa  den  ene  Side  og  Viden  paa  den  anden,  da 
vælger  den,  som  griber  det  Første,  jo  Spaltningen;  vælges  der 
derimod  mellem  Tro  paa  den  ene  Side  og  Viden  paa  den  an- 
den, da  er  jo  Forsoningen  i  samme  Bevidsthed  opgivet  og  kun 
Dualismen,  kun  Adsplittelsen  bliver,  om  den  end  forlægges  fra 
det  enkelte  Menneske  til  Menneskeheden.  Det  nytter  overhove- 
det ikke  som  Per  Degn  at  besvare  simple  og  tydelige  Spørgs- 
maal med  højst  gaadefuld  og  uforstaaelig  Tale.*) 

Jeg  anser  mig  ikke,  som  Hr.  Høffding  giver  sine  Læ- 
sere at  forstaa,  for  ufejlbar;  jeg  anser  ikke  engang  Profes- 
sor Nielsen  derfor,  hvad  Hr.  Høffding  uden  Tvivl  meget  let- 
tere havde  tilgivet  mig;  men  er  jeg  end  ikke  saa  ubeskeden  at 
antage  det  for  umuligt,  at  jeg  kan  fejle,  saa  er  jeg  dog  endnu 
langt  mindre  saa  taabelig,  at  jeg  uden  en  klippefast  Tillid  til 
Sandheden  af  min  Sag  skulde  have  saf  Pen  til  Papiret  mod  en 
saa  højtbegavet  og  mig  saa  overlegen  Mand  som  Professor  Niel- 
sen. Hvad  jeg  fører  i  mit  Skjold,  er  altsaa  dette:  en  Overbevis- 
ning, fuld  og  fast,  om  at  enhver  Dualisme  (Tvehed)  er  umulig, 
og  at  som  Følge  deraf  Professor  Nielsens  Lære  paa  dette 
Punkt  er  uholdbar.  Hvad  Filosofi  jeg  forøvrigt  har,  eller  om 
jeg  overhovedet  har  nogen,  det  er  dette  Spørgsmaal  gan- 
ske lige  saa  uvedkommende,  som  hvad  jeg  mener  om  Tyrker- 
nes Affærer. 

Jeg  har  styrket  min  Bevisførelse,  idet  jeg  godtgør,  at  Profes- 
sor Nielsen  selv  ikke  har  kunnet  fastholde  den  absolute  Uens- 
artethed.    Hvis  denne  virkelig  fandt  Sted,  da  maatte  enhversom- 


*)  For  at  ikke  Hr.  Høffding  paany  skal  sende  mig  mine  egne  Vendin- 
ger tilbage  under  de  Tegn,  jeg  ikke  vil  nævne,  og  tilmed  her  se  bevist,  at 
jeg  behandler  Professor  Nielsen  som  « Delinkvent >,  tilføjer  jeg,  at  af  denne 
Lignelse  lige  saa  lidet  følger,  at  jeg  i  det  Hele  er  nogen  Erasmus  Monta- 
nus, som  at  jeg  har  bedrevet  den  Udaad  som  hin  «at  slaa  Rasmus  Niel- 
sen 3  til  4  Gange  bag  i  Nakken  med  knyttede  Næver  og  derhos  altid  raabe: 
<Probe  Majoren,  probe  Majoren!*  (L  Akt  6.  Scene). 

helst  Fortn  af  religiøs  Tro  kunne  forenes  med  Professor  Niel- 
sens Filosofi.  Men  spørger  man  f.  Eks.:  kan  man  paa  en  Gang 
være  Katolik  og  Tilhænger  af  Professor  Nielsens  Lære?  saa  er 
Svaret  kun  i  saa  Fald:  Ja,  ifald  Tro  og  Viden  er  hinanden  al- 
deles uvedkommende,  men:  Nej,  ifald  der  skal  tages  Hensyn  til 
Katolicismens  Etik;  ti  det  er  dog  vel  utvivlsomt,  at  denne  ikke 
er  den  rationelle  overlegen.  Idet  Professor  Nielsen  lader  Over- 
legenheden af  Religionens  Etik  være  det  Afgørende,  er  hans 
første  Standpunkt  opgivet.  Da  Hr.  Høfifding  imidlertid  tror  at 
kunne  forsvare  Sætningen  om  den  dobbelte  Etik  som  Overgang 
mellem  Filosofi  og  Religion,  skal  jeg  gerne  følge  hans  Tankers 
underlige  Gang. 

Der  er,  siger  han,  en  Modsætning  mellem  Videnskaben  og 
Livet.  Idet  det  Godes  Idé  i  Gerning  skal  virkeliggøres,  træder 
denne  Modsætning  saaledes  frem,  at  den  rationelle  Etik  viser 
sin  Utilstrækkelighed,  og  Nødvendigheden  ses  —  ikke  af  den 
religiøse  Etik,  som  man  foreløbig  maatte  vente,  men  —  af  (Re- 
ligionen*. Nu  spørger  jeg:  hvad  forstaas  da  ved  den  religiøse 
Etik?  Er  den  en  Videnskab,  eller  er  den  blot  et  andet  Navn 
for  det  Positivt-Religiøse?  Er  den  det  Sidste,  hvorfor  da  den 
forstyrrende  Benævnelse?  Men  er  den  det  Første,  saa  er  Sagen 
simpel  og  Forvirringen  klar.  Ti  da  maa  jo  i  Kraft  af  den  selv- 
samme Modsætning  mellem  Videnskab  og  Liv  ogsaa  denne  Etik 
blive  utilstrækkelig,  saa  snart  som  den  skal  bruges  i  Livet,  og 
der  maa  atter  tyes  til  noget  Højere.  Men,  ikke  at  tale  om,  at 
den  rationelle  Etiks  Betydning,  som  dog  skulde  hævdes,  ved 
denne  Tankegang  indskrænkes  til  mindre  end  Intet,  saa  faar  vi 
her  en  Række  af  Videnskabeligt,  Overvidenskabeligt,  Overover- 
videnskabeligt  osv.,  der  ikke  taler  til  Fordel  for  dette  Forsvars 
Logik.  Hvis  det  at  være  et  sædeligt  Menneske  indeholdt  saa- 
danne  logiske  Forviklinger,  saa  ser  jeg  vel,  at  man  med  Hr. 
Høffding  maatte  spørge:  Kan  man  paa  en  Gang  være  Etiker  og 
Videnskabsmand?  Men  ellers  er  dette  Spørgsmaal  ikke  let  at 
forstaa.  —  Nej,  det  staar  fast:  gør  Etiken  Overgangen  fra  Filo- 
sofi til  Religion,  saa  er  disses  absolute  Uensartethed  opgivet,  og 
det  bedste  Bevis  for  denne  Læres  Uholdbarhed  er  det,  at 
Professor  Nielsen  ikke  blot  har  opgivet  den  her,  men,  som 
jeg  har  vist  det,  ogsaa  paa  andre  Punkter.  Saaledes, 
naar     der     gives     Miraklets     Mulighed     Plads     i     Grundideernes 

Logik.*)  Ti  Forskellen  mellem  Filosofiens  Absolute  og  Teolo- 
giens almægtige  Gud  er  den.  at  denne  ikke  som  det  Absolute 
er  betinget  af  sine  egne  Betingelser;  men  denne  Forskel  hæ- 
ver Logiken,  idet  den  sætter  Miraklets  Mulighed.  I  Logiken 
fremkommer  da  den  samme  Fordobling  som  i  Etiken.  Lige- 
som det  ikke  lader  sig  forstaa,  hvorledes  den  religiøse  Etik 
kan  undlade  at  faa  tilbagegaaende  og  tilintetgørende  Virkning 
paa  den  rationelle,  saaledes  lader  det  sig  ikke  tænke,  at  den 
ubetingede  Personlighed  i  Kraft  af  sin  Selvbestemmelse  kan  løfte 
sig  op  over  sine  egne  Selvbestemmelser,  uden  at  disses  Be- 
tydning tilintetgøres,  det  vil  sige:  uden  at  Naturens  og  Aan- 
dens  Love,  som  vi  kender  dem,  bliver  til  Intet,  til  Skin.  Jeg 
forstaar,  at  man  med  Kierkegaard  kan  støtte  sin  paradokse 
Tro  ved  at  forkaste  Videnskaben;  men  jeg  fatter  ikke,  at  man, 
som  Professor  Nielsen,  kan  opgive  Tvivlen  om  Videnskab  og 
dog  beholde  hin  Tro,  i  det  mindste  ikke  uden  at  man  nødes 
til  at  gøre  de  Samvittighedskrav  gældende  mod  Fritænkeren, 
som  man  ikke  vil  taale,  at  Teologen  retter  til  En  selv.  Denne 
Udtalelse  kan  maaske  forklare  Hr.  Høfifding,  hvad  han  saa 
meget  interesserer  sig  for  at  vide,  nemlig  hvad  det  er,  jeg 
anerkender  hos  Kierkegaard.  Kun  meget  uselvstændige  Menne 
sker  forstaar  dog  ved  Anerkendelse  ikke  Andet  end  en  slet  og 
ret  Vedhængen  gennem  tykt  og  tyndt.  Hvad  jeg  beundrer  hos 
Kierkegaard  er  blandt  meget  Andet  hans  Overensstemmelse  med 
sig  selv. 

Dette  er  mit  sidste  Ord  til  Hr.  Høffding.  Nu  er  vel  Intet 
mig  fjernere  end  af  Professor  Nielsens  Tavshed  at  slutte,  at 
han  vil  godkende,  hvad  der  af  mine  Modstandere  er  gjort  gæl- 
dende imod  mig,  eller  at  disses  Indlæg  virkelig  skulde  inde- 
holde den  rette  Fortolkning  af  hans  Anskuelse;  men  jeg  tror, 
at  det  havde  været  til  Gavn  for  Sagen,   om  han  havde  tilkende- 


•)  Det  blev  mig  føret  betydet,  at  Problemets  Løsning  var  givet  i 
den  udkomne  Del  af  Logiken.  Jeg  svarede,  at  den  ikke  fandtes  der  og 
efter  Værkets  Anlæg  ikke  kunde  findes.  De  Samme,  der  tænker  sig 
Tro  og  Viden  afspærrede  i  to  forekelligc  Rum  i  Bevidstheden,  beskyldte 
mig  da  for  at  hylde  en  Rubrikfilosofi.  Jeg  svarede,  at  jeg  foretod  Vær- 
kets Grundtanke  saaledes,  at  Miraklets  Mulighed  ikke  lod  sig  forberede 
eller  udlede,  men  kun  kunde  fremkomme  ved  et  Spring.  Nu  negter  Hr. 
Høffding  sig  ikke  den  Bebrejdelse  mod  mig,  at  jeg  ikke  har  paavist  den 
Fejl  i  det  allerede  Udkomne,  som  jeg  selv  erklærer  der  ikke  findes. 

givet  dette.  Et  haandgribeligt  Resultat  kunde  en  Tankestrid  som 
denne  ikke  bringe;  men  det  er  mit  Haab,  at  har  mine  Udtalel- 
ser ikke  givet  andet  Udbytte,  saa  har  de  dog  maaske  gjort  en 
og  anden  i  Stilhed  Stræbende,  der  har  Mod  til  at  dømme,  Vilje 
til  at  dømme  ærligt,  Forstand  til  at  dømme  rigtigt,  opmærksom 
paa,  hvor  Vanskeligheden  ligger. 


Om  Selvansvarlighed 

(1866) 


Forf.  til  < Julen  hos  Elise >  har  paa  Gads  Forlag  udgivet  et 
Skrift  ^Om  Selvansvarlighed*,  hvilket  som  Eksempel  kan  tjene 
til  Oplysning  af  følgende  Sætning  i  ^Enten  —  Eller*:  «Der 
gives  en  Ræsonnementspassiar,  der  i  sin  Uendelighed  staar  i 
samme  Forhold  til  Resultatet  som  de  uoverskuelige  ægyptiske 
Kongerækker  til  det  historiske  Udbytte>.  Ti  disse  Ord  angiver 
det  rette  Synspunkt  for  en  Bog,  der  som  denne  er  uden  Fynd 
i  sit  Udtryk  og  uden  Gang  i  sine  Tanker,  benløs  i  sin  Bygning, 
leddeløs  i  sin  Sammenføjning  og  blodløs  i  sin  Udførelse. 

Forfatteren  har  stillet  sig  det  priselige  Formaal  at  være  almen- 
fattelig, men  han  har  ikke  indset,  at  Fattelighed  opnaas  meget  bedre 
ved  en  Tankens  Tugt,  der  udelukker  taaget  Bredde,  uvedkom- 
mende Indskud,  Gentagelser  og  Trivialitet,  end  ved  nogen  af 
disse  lidet  glimrende  Laster  selv;  han  har  fremdeles  fulgt  den 
priselige  Plan  at  lade  alle  tidligere  Arbejder  om  dette  Æmne 
uomtalte;  men  det  synes  næsten,  som  om  han  tillige  selv  enten 
ikke  har  læst  eller  ikke  forstaaet  dem;  thi  ellers  er  det  ube- 
gribeligt, at  han  end  ikke  har  været  i  Stand  til  med  Bestemthed 
at  slille  sit  Problem,  selv  om  han  hverken  formaaede  at  løse 
det  eller  at  hugge  det  over.  Hans  Skrift  hører  da  saa  lidet  til 
dem,  der  klarer  den  store  Mængde  en  Videnskabs  Resultater, 
som  til  dem,  der  fører  Literaturen  videre;  det  burde  ikke  være 
udgivet  som  selvstændig  Bog;  det  kunde  i  forkortet  Form  have 
hævdet   sig  en  Plads    i  et  af  vore  to  teologiske  Tidsskrifter. 

Bogens  Grundstemning  er  en  dyb  Fornemmelse  af  vore 
Evners  Ufuldkommenhed    til   at   løse  Tilværelsens  Gaader.     For- 

fatteren  begynder  altid  med  teologisk  at  hemmelighedsfylde  Forhol- 
dene for  saa  bagefter  at  erklære  dem  for  uforklarlige.  Om  Samvittig- 
heden siges  der  f.  Eks.,  at  skønt  den  raaa  staa  i  en  vedvarende 
Forbindelse  med  det  altstyrende  Princip,  er  det  ^aldeles  ufor- 
klarligt, hvorledes  Forbindelsen  finder  Sted  og  vedligeholdes« ;  om 
Livet  hedder  det,  at  Livskraften  (!)  giver  sig  kun  tilkende,  naar  den 
er  forbunden  (!)  med  en  legemlig  Tilværelse,  <men  hvorledes  Livs- 
kraften forbinder  sig  med  det  Legemlige,  saaledes  at  dette  kan 
producere  sig  i  et  nyt  Individ,  er  det  Uudgrundelige*,  Somme- 
tider forudsætter  han  Grader  af  Forstaaelighed  indenfor  dette 
Uudgrundelige,  som  naar  han  i  følgende  Sætning  skifter  Ret 
imellem  Teisme  og  Panteisme:  «Er  et  levende,  fornuftigt,  per- 
sonligt Væsens  første  Oprindelse  og  hele  Virken  som  almægtig 
Gud  ufattelig,  da  er  en  upersonlig  Grundkrafts  Oprindelse  og 
Produktionskraft  det  ikke  mindre;  men  Verdenslivet,  dels  Øjemed 
og  Maal,  bliver  dog  mere  forstaaeligt,  naar  det  betragtes  som 
udgaaet  fra  en  personlig  Gud>.  Sommetider  opgiver  han  der- 
imod aldeles  Ævred  som  i  følgende  modløse,  naive,  men  i  For- 
fatterens Mund  naturlige  Erklæring:  «vi  tilstaar,  at  vi  aldrig 
kan  vinde  nogen  Klarhed  i  vor  Tanke  om  de  Ting,  der  ikke 
lader  sig  fremstille  for  vore  Sanser>. 

For  at  vinde  Fodfæste  i  dette  Mørke  gaar  Forfatteren  nu 
snart  ud  fra  teologiske  Forudsætninger  som  den  om  en  op- 
rindelig Sædelighedstilstand,  der  senere  er  gaaet  tabt,  eller 
som  den  om  Arvesynden,  snart  appellerer  han  sopi  første 
Forudsætning  til  vor  Følelse:  den  positive  Religion  bekræftes 
af  «vor  egen  indre  Følelse>  eller  af  «den  renere  Menneske- 
naturs uvilkaarlige  Følelser>,  og  en  modsat  Anskuelse,  som 
rigtignok  «vel  kan  have  Noget  for  sig  i,  hvad  vi  paa  sanselig 
Maade  erfare  om  den  Udviklingsgang,  Verden  har  gennemgaaet> 
[altsaa  i  det,  bvorover  vi  efter  Forfatterens  Mening  ene  kan 
komme  til  Klarhed],  gendrives  derved,  at  «der  ligger  Intet  i  den, 
som  kan  tiltale  den  menneskelige  Følelse*.  Naar  først  denne 
Rettesnor  for  Sandhed  bliver  antagen,  vé  da  Læren  om  Infu- 
sionsdyr  og  Trikiner;  thi  sandelig  disse  Dyr  har  Intet,  der 
tiltaler  den  menneskelige  Følelse. 

Paa  det  nu  angivne  Grundlag  bestemmes  Forholdet  mellem 
Tro  og  Viden  saaledes:  «Den  ene  er  vunden  ad  praktisk  Vej, 
gennem  Erfaring,  ved  Betragtning  af  det  Synlige,  som  kan  iagt- 
tages af  Alle;    derfor   kan    Forestillingen   derom   ogsaa    lade   sig 

konferere  med  og  lade  sig  berigtige  efter  den  Forestilling,  Andre 
har  dannet  sig  derom,  og  naa  en  saadan  Sikkerhed,  at  vi  kan 
betegne  den  som  Viden,  Forestillingen  om  det  højere  (!)  Aande- 
lige  bliver  derimod  af  mere  (!)  subjektiv  Natur,  fordi  den  ikke 
har  noget  Synligt  at  knytte  sig  til,  som  er  iai{ttageligt  for  Alle 
paa  samme  Maade;  vi  betegner  den  som  Tro.*  Efter  denne  smukke 
og  nøjagtige  Begrebsbestemmelse  bliver  blandt  Andet  Logik  og 
Generalbas  Tro;  men  med  en  ung,  moderne  Dames^  hele 
elskværdige  Ugenerthed  er  Forfatteren  vis  paa  at  blive  forstaaet^ 
naar  han  ophænger  Troen  ved  det  rummelige  Komparativ^ 
man  kalder  <det  Højere>. 

Forfatteren  er  lige  stor  som  Stilist  og  som  Filosof.  I  første 
Egenskab  ser  vi  ham,  naar  han  lærer,  at  « mange  Lidenskaber  og 
Affekter  kun  kan  fremkomme  og  bestaa  ved  legemlig  Under- 
støttelsCy  som  Hidsighed  og  Hang  til  Udsvævelser*  (Krop  skal 
der  til),  eller  naar  han  taler  om,  hvorledes  det  menneskelige 
Legeme  « udvider  sig  fra  en  højst  ubetydelig  Begyndelse  stadig  i 
større  og  større  Omfang>.  Som  Tænker  hører  vi  ham  i  følgende 
kostelige  Udledning  af  Ærgerrigheden:  «Det  skønne  Legeme 
vækker  Beundring,  men  kun  det  menneskelige  Legeme  kan  frem- 
kalde Ære;  thi  det  er  alene  Aanden,  der,  som  Besidder  af  dette 
Legeme,  bliver  Genstand  derfor.  Det  er  fornemmelig  det  aande- 
lige  Udtryk,  der  nærmest  giver  sig  tilkende  i  Ansigtstrækkene, 
som  kan  fremkalde  Ære.  Men  Udtrykket  er  usikkert  og  kan 
ikke  hos  Alle  gennemtrænge  Legemligheden,  derfor  [ergo]  maa 
Mennesket  søge  at  tilvinde  sig  Ære  ved  sine  Handlinger*.  Hol- 
bergs Henrik  har  aldrig  paa  vittigere  Maade  ført  Bevis. 

I  Bogens  syvende  Afsnit:  « Forholdet  mellem  den  menneske- 
lige Frihed  og  Guds  Styrelse*  har  Forfatteren  sammentrængt  sin 
Forsknings  Resultater  og  sin  hele  Forvirring  Dette  Afsnit  ret- 
færdiggør Guddommen.  Ræsonnementet  er  følgende:  Den  Styrelse, 
som  naaer  sit  Maal  under  Bevarelse  af  Friheden  for  de  Personer, 
hvilke  den  benytter  som  Midler,  maa  betragtes  som  den  fuldkom- 
neste. Følgelig  strider  Menneskets  Frihed  ikke  mod  Styrelsens  Fuld- 
kommenhed. Da  Udviklingen  i  Kraft  af  Frihed  nu  imidlertid 
ikke  i  alle  Enkeltheder  kan  være  overensstemmende  med  den 
guddommelige  Vilje,  opstaar  det  Spørgsmaal,  om  det  ikke  var 
Styrelsen  værdigst  at  ophæve  Frihedens  slette  og  tidt  for  den 
Uskyldige  ulykkebringende  Virkninger  ved  en  overordenlig  Ind- 
griben,   ved    Miraklet.       Forfatteren    benegter    dette.      Hvorfor? 

Hans  Slutningsmaade  er  værd  at  høre:  «Hvis  det  Skud,  der 
rettedes  mod  den  Uskyldiges  Bryst,  prellede  af  fra  dette  uden 
at  skade  ham,  da  vilde  Følgen  kunne  staa  som  et  Vidnesbyrd 
om  hans  Uskyldighed,  men  den  vilde  ikke  kaste  noget  Lys  over 
den  udøvede  Handling;  denne  vilde  kunne  anstilles  som  en 
Prøve  paa  dens  Natur,  imod  hvem  den  rettedes;  den  vilde  ikke 
virke  til  en  bedre  Erkendelse  af  det  Gode  eller  Slette  i  den 
Hensigt,  som  ledede  til  Handling.*  Hvorledes  en  saadan  Er- 
kendelse af  Hensigtens  moralske  Beskaffenhed  lader  sig  udlede 
af  Udfaldet,  overlader  vi  Forfatteren  at  føre  Beviset  for,  og  vi 
retter  kun  for  at  være  sikre  paa  at  forstaa  ham  det  Spørgsmaal 
til  ham:    Gives  der  altsaa  intet  Mirakel,  intet  Overnaturligt? 

Man  maa  jo  dog  forbavses  ved,  at  en  saa  velopdragen  teologisk 
Filosof  som  Forfatteren  synes  at  ville  svare  med  en  ligefrem 
Benegtelse.  Men  man  berolige  sig,  det  gør  han  ikke  heller, 
han  danner  sig  i  Filosofien  efter  de  bedste  Mønstre.  Han 
mener  med  Salomon  Goldkalb  «vieles  for  und  bag,  und  ja  und 
nej  tillige*:  «Naar  vi  ikke  ser  nogen  Grund  til  at  antage  saa- 
danne  Brud  paa  den  naturlige  Orden  og  Lov  som  nødvendige 
for  Guds  Verdensplans  Fuldendelse,  saa  udelukker  dette  dog 
ikke  en  guddommelig  Virken,  der  for  Mennesket  maa  staa  som 
overnaturlig.  En  saadan  maa  der  være;  thi  uden  denne  vilde 
den  i  Skabningen  nedlagte  Kraft  ikke  kunne  vedligeholdes  (!). 
Guds  Virken  som  Verdens  Opholder  er  for  saa  vidt  en  over- 
naturlig Virken,  som  den  er  ufattelig  for  de  menneskelige  Evner, 
men  den  bliver  ligefuldt  naturlig,  naar  den  ytrer  sig  under 
Fastholdelsen  af  bestemte  Love  gennem  en  højere  Natur*.  Lur 
Forfatteren!  Der  fik  han  paa  én  Gang  Brug  for  sit  Ufattelige  og 
sit  HøJerCy  ja  fik  begge  slaaede  sammen  til  en  højere  Ufatte- 
lighed. 

Som  et  blandt  mange  Vidnesbyrd  om,  i  hvilket  teologisk- 
filosofisk Uføre  vi  her  i  Danmark  for  Øjeblikket  sidder  fast,  er 
denne  Bog  ikke  uden  al  Interesse.  Men  iøvrigt  véd  vi  intet 
bedre  Raad.at  henvende  til  dens  Forfatter  end  det,  som  inde- 
holdes i  dette  gamle  Dobbeltvers  af  Peder  Paars: 

I  Fingren  stikke  maa  i  Tiden,  lugte  til, 
hvad  Tid  I  lever  i,  om  mig  I  lyde  vil. 


Claiidius  Wilckens:  Nationalitetsideens  Gyldighed 

(1867) 


Imod  en  Afhandling  af  Provst  Kofoed- Hansen:  Nationalitet 
og  Kristendom  fremhæver  Forfatteren,  at  Spørgsmaalet  om 
Nationalitetsideens  Berettigelse  ligeoverfor  Kristendommen  kun 
er  en  enkelt  Side  af  Spørgsmaalet  om  den  menneskelige  Kulturs 
Berettigelse  overhovedet,  saa  at  man  ikke  kan  negte  hin  Idé 
Betydning  og  Gyldighed  uden  at  bryde  Staven  over  den  hele 
Kultur.    For  saa  vidt  turde  Hr.  Wilckens  have  fuldkommen  Ret. 

Men  naar  han  nu  gaar  over  til  at  fremsætte  sin  egen  Opfattelse 
af  Forholdet  mellem  Kristendom  og  Humanitet,  da  er  hans 
Synsmaade  endnu  mere  uklar  og  modsigende  end  hans  Mod- 
standers. Fra  4'^ilosofiens  Standpunkt  forkynder  han  —  som 
det  synes  uden  ret  at  kende  Betydningen  af  det  Ord,  han  bruger 
—  en  ubetinget  Dualisme  af  guddommelig  Historie  og  menneskelig 
Historie,  af  religiøs  Udvikling  og  menneskelig  Udvikling,  af  Forsyn 
og  Verdensstyrel  >e.  Men  Dualismen  (Grundspaltningen)  er  den  viden- 
skabelige Tænknings  Blusel,  som  Tænkeren  selv  dog  skulde  være 
den  Sidste  til  at  stille  til  Skue.  Skønt  Forfatteren  selv  erklærer, 
at  det  evige  Forsyn  satte  Verdensstyrelsen  til  at  raade  over 
Folkenes  Skæbne,  fremhæver  han  med  spærrede  Typer,  at  Ver- 
denshistorien, ledet  af  Verdensstyrelsen,  Intety  slet  Jntet  har  at 
gøre  med   Forsynet,  og  dette  Intet,  slet  Intet  at  gøre  med  hin. 

Dette  er  allerede  at  gaa  meget  vidt;  men  endnu  højere  spænder 
Forfatteren  dog  Buen,  naar  han,  bebrejdende  Provst  Kofoed- 
Hansen,  at  han  mangler  endog  enhver  Anelse  om  den  nævnta 
mærkværdige  Dualisme,  beskylder  ham  for  at  være  i  den  samme 
Grundvildfarelses   Vold,    der    i    Middelalderen    bragte    Menneske- 

heden  til  at  fastsætte  duæ  veritates.     Ti  hvem  har  vel  to  Sand- 
heder, om  ikke  Hr.  Wilckens? 

Forfatteren  slutter  sig  i  denne  Lære  om  Sandhedens  Forhold 
meget  inderligt  til  Professor  R.  Nielsen.  Naar  han  undertiden 
betegner  sin  Anskuelse  (saaledes  f.  Eks.  den  besynderlige  Sætning, 
at  «Gud  satte  Naturlovene  til  at  vidne  mod  sig  selv>)som  «individuel 
Forklaring*,  er  Meningen  heraf  maaske  den,  at  han  vel  ikke  i 
slige  enkelte  Punkter,  men  i  hvad  han  for  Resten  fremfører,  be- 
tragter sig  som  Organ  for  Professor  Nielsens  Lærdomme.  Har  han 
heri  Ret,  da  finder  det  Anvendelse  paa  Danmark  nu,  hvad  Hol- 
berg siger  i  Niels  Klim:  «Der  gives  adskillige  blandt  de  euro- 
pæiske Lærde,  der  med  lige  Iver  dyrker  baade  Teologien  og 
Filosoflen;  som  Filosofer  tvivler  de  om  alle  Ting,  som  Teologer 
derimod  tør  de  ikke  negte  nogen  Ting>. 


P.  s.  V.  Heegaard:  Indledning  til  den  rationelle  Etik 

(1867) 


I  mere  omfattende  Betydning  af  det  Ord  Indledning  kan 
enhver  Forskole,  gennem  hvilken  en  Forfatter  fører  sine 
Læsere  ind  i  en  Videnskab,  kaldes  en  Indledning  til  denne. 
Baade  en  Etikens  og  en  Sædelighedens  Historie  kunde  f.  Eks. 
afgive  en  Forberedelse  til  Studiet  af  Videnskaben  om  det  Gode. 
Men  af  saadanne  Propædeutiker  gives  der  for  enhversomhelst 
Lære  kun  én  uundværlig,  nemlig  den,  der  har  selve  Læren  til 
Genstand.  Den  ikke  vilkaarligt  valgte,  men  nødvendigt  krævede 
Indledning  til  Etiken  besvarer  det  Spørgsmaal:  Hvad  er  Etik? 
Etikens  eget  Problem  er:  Hvad  er  det  Gode?  Da  Forfatteren 
straks  efterat  have  fastsat  Etikens  Begreb  gaar  over  til  at  ud- 
vikle det  Godes  Væsen,  saa  har  han  ikke  givet  nogen  Indledning 
i  snevrere  og  egenlig  Forstand. 

Men,  kunde  man  sige,  lige  meget  med  Navnet:  hvad  yder 
Bogen?  Hertil  er  Svaret,  at  en  Etikens  Historie  har  Dr.  Hee- 
gaard, der  intet  Hensyn  tager  til  Tidsfølgen,  ikke  villet  give; 
han  har  kun  villet  benytte  Enkeltheder  af  Historien  til  at 
anskueliggøre  de  forskellige  mulige  etiske  Principer.  At  aflede 
disse  er  Opgaven  for  hans  Værk.  Da  det  Inddelingsprincip, 
som  fastsættes,  nemlig  Modsætningen  imellem  det  Objektive  og 
det  Subjektive,  imidlertid  er  en  Modsætning,  der  viser  sig  i 
enhver  og  ikke  blot  i  den  etiske  Idé,  bliver  det  Gode  ikke  be- 
tragtet efter  sit  ejendommelige  Væsen,  men  kun  fra  sin  almen- 
logiske Side;  de  særlig  moralske  Begreber  som  Pligt,  Dyd,  Sam- 
vittighed tjener  efter  Planen  kun  til  at  oplyse  den  nævnte  Mod- 
sætning, deres  etiske  Ejendommelighed  kommer  da  ikke  frem,  og 


Indledning  til  den  rationelle  Etik  29 

ligesom  Grundmodsætningen,  saaledes  er  ogsaa  den  imellem 
Virkelighed  og  Væsenlighed  og  den  imellem  Umiddelbarhed  og 
Refleksion,  hvorpaa  Underinddelingen  beror,  rent  metafysisk. 

Men,  kunde  man  sige,  her  er  jo  dog  et  Inddeiingsprincip; 
er  det  blot  fastholdt,  da  bør  man  ikke  videre  gaa  i  Rette  med 
Forfatteren.  Desværre  slippes  det  lige  saa  hurtig,  som  det  er 
opstillet.  Væsenhedsetiken  er  ikke  underinddelt,  den  subjektive 
Etik  er  slet  ikke  inddelt,  og  dog  var  der  aldeles  intet  i  Vejen 
for,  at  de  valgte  Synspunkter  kunde  anlægges.  Selv  om  der 
ikke  gaves  historiske  Repræsentanter  for  alle  Former  —  hvilke 
dog  let  kan  findes  —  saa  krævede  Principerkendelsen,  paa 
hvilken  Forfatteren  lægger  saa  megen  Vægt,  at  de  i  det  mindste 
alle  opstilledes. 

Dog,  Dr.  Heegaard  ønsker  maaske  af  Læseren  den  Ind- 
rømmelse, at  det  er  mindre  vigtigt,  om  Principet  for  Under- 
inddelingen skifter,  hvis  kun  Hovedinddelingsprincipet  er  fast- 
holdt. Vi  retter  da  vor  Opmærksomhed  paa  dette.  Men  det  er 
vel  klart,  at  skal  den  subjektivt-objektive  Etik  være  tredje 
Led  i  Rækken,  saa  kan  den  ikke  have  Former  under  sig,  der 
paany  erklæres  for  ensidig  subjektive  som  Kierkegaards  Etik. 
At  den  ikke  destomindre  har  det,  er  kun  forstaaeligt  derved,  at 
Forfatteren  her  aldeles  har  skiftet  Inddeiingsprincip.  De  histo- 
riske Foreteelser,  der  fremstilles  i  tredje  Afsnit,  findes  sammen, 
ikke  fordi  deres  Etik  har  et  subjektivt-objektivt  Præg,  hvad  den 
ikke  gennemgaaende  har,  men  fordi  de  i  Modsætning  til  de 
foregaaende  stiller  sig  i  et  afgørende  Forhold  til  det  Kristeligt- 
Religiøse. 

Dette  er  ikke  heldigt,  men  lad  saa  være!  Vi  vil  uden 
Stridighed  følge  Forfatteren  ogsaa  her  og  blot  prøve,  hvilke 
Former  der  maa  fremkomme,  naar  saavel  det  Rationelle  som 
det  Positivt- Religiøse  er  givne  som  Forudsætninger.  Man  kan 
da  —  for  at  bruge  Forfatterens  Udtryk:  Tro  og  Viden  — 
enten  forkaste  Troen  for  Videns  Skyld  (som  Feuerbach)  eller 
omvendt  Viden  til  Fordel  for  Troen  (som  Kierkegaard),  eller 
man  kan  hævde  Gyldigheden  af  begge,  og  da  enten  i  Enhed 
(som  Teologien)  eller  i  ubetinget  Sondring  (som  Nielsen).  Af  disse 
Former  overspringer  Dr.  Heegaard  aldeles  den  teologiske  Etik: 
en  Etiker  som  Schleiermacher  kommer  ikke  med,  medens  Nielsen, 
der  slet  ingen  Etik  har  skrevet,  behandles  med  megen  Vidt- 
løftighed.   Vil  Forfatteren  nu  sige,  at  den  teologiske  Etik  er  for 

ubetydelig  til  at  tages  med,  da  vil  dette  ikke  være  nogen  Aar- 
sag  i  hans  Mund,  eftersom  han  som  Repræsentant  for  én  af 
Formerne  har  opstillet  Feaerbach,  om  hvem  han  selv  bemærker, 
at  denne  ikke  har  noget  etisk  Princip.  VU  han  sige,  at  den 
teologiske  Etik  er  en  Form.  som  intet  fornuftigt  Menneske 
behøver  at  tage  Hensyn  til,  da  maa  han  baske,  at  det  Spørgs- 
maal  endnu  er  uafgjort,  om  ikke  det  samme  kan  siges  om  den 
Retning,  der  vil  hævde  Tro  og  Viden  i  absolut  Uensartethed. 
I  ethvert  Fald  kan  man  ikke  forkaste  den  teologiske  Etik  uden 
gennem  en  Kritik;  at  lukke  Døren  for  den  er  en  Udvej,  men 
ingen  videnskabelig. 

Det  nye  Inddelingsprincip  var  Modsætningen  mellem  det 
Rationelle  og  det  Positivt- Religiøse,  hvilket  sidste  Dr.  Heegaard 
haardnakket  behandler  som  enstydigt  med  det  Religiøse  i  Alminde- 
lighed, ret  som  gaves  der  kun  én  positiv  Religion  i  én  eneste 
Bekendelse.  Men  hvorfra  kommer  det  Religiøse,  der  falder  ned 
som  en  Bombe  i  Bogens  Slutning?  Er  det  nok  til  en  Princip- 
erkendelse,  at  vi  ikke  tager  fejl  af  Subjektivt  og  Objektivt,  Religiøst 
og  Rationelt,  uden  at  disse  Begreber  i  mindste  Maade  ses  som 
Principbestemmelser,  som  Ytringer  af  samme  Væsen?  Forfatteren 
siger  blot,  at  den  aabenbarede  Religion  vitterlig  er  en  Aands- 
magt  Men  hvad  beviser  det?  For  Principerkendelsen  neppe 
Meget. 

Og  hvad  beviser  det,  at  Forfatteren  kalder  det  Religiøse 
en  tvetydig  Bestemmelse,  eftersom  det  baade  kan  tages  i  rationel 
og  antirationel  Forstand;  thi  hvorfra  kommer  det  Anti- 
rationelle?  Ja,  det  kommer  fra  Aabenbaringen.  Og  Aaben- 
baringen?  Ja,  den  er  der  nu  engang.  Men  er  den  derfor  anti- 
rationel? Da  er  der  dog  saa  megen  Tanke  og  Fornuft  i  det 
gamle  og  nye  Testamente,  at  det  i  det  mindste  holder  det  Mira- 
kuløse Stangen.  Vil  man  drage  det  Religiøse  ind  i  Udvik- 
lingen som  bestemt  positiv  Religionsform,  saa  maa  man  tage 
Følgerne  deraf  og  med  det  Samme  drage  det  ind  i  Under- 
søgelsen. Vil  man  ikke  dette,  men  gaar  paa  ganske  umid- 
delbar Maade  ud  derfra,  saa  lad  det  ske  til  Gavns,  og  lad  os 
faa  en  Katekismus!  Den  er  ulige  nemmere  end  disse  indviklede 
Fremstillinger,  der  dog  kun  kan  paastaa,  ikke  godtgøre.  Men 
her  er  den  Dualisme  brudt  frem,  der  nu  trænger  stærkt  ind  i 
vor  filosoflske  Tilstand,  og  som  viser,  at  denne  hverken  er  mere 
eller  mindre  end  en  Krise.    Den  svækker  det  Religiøse,  der  som 

ubetinget  fornuftstridigt  bliver  en  afmægtig  Aandskraft,  og  den  svæk- 
ker Fornuftbuddene,  hvilke  man  berøver  de  dybeste  Elementer, 
for  at  lægge  dem  over  i  det  Antirationelle,  hvad  der  ikke  betyder 
meget  Andet  end  at  skrinlægge  dem.  En  saakaldt  rationel  Etik,  der 
ikke  kan  og  ikke  tør  paa  sin  Maade  behandle  de  etiske  Spørgs- 
maaly  som  enhver  Aabenbaring  behandler  paa  sin  Maade,  er 
uden  Avlekraft  og  betydningsløs;  den  bliver  højest  en  Etik,  der 
<lader  sig  anvende  i  det  borgerlige  Samfund  og  Staten,  som  de 
i  Virkeligheden  er>,  men  ikke  af  et  Menneske,  i  hvem  det  Etiske 
under  hvilkensomhelst  Form  rører  sig  kraftigt. 

Det  ældre  Inddelingsprincip  bringes  af  Forfatteren  i  For- 
bindelse med  det  ny  derved,  at  den  subjektivt-objektive  Etik 
betegnes  som^en,  der  er  sig  bevidst,  at  den  er  Teori  og  ikke 
Praksis,  medens  Repræsentanterne  for  den  blot  objektive  og 
blot  subjektive  Etik  siges  hildede  i  den  Illusion,  at  Teori  og 
Praksis  uden  videre  falder  sammen  —  et  stærkt  Udtryk  i  Sand- 
hed, naar  man  erindrer,  at  blandt  hine  saaledes  Fejlende  findes 
Tænkere  som  Kant  og  Fichte.  Men  til  denne  ny  Modsætning 
af  Teori  og  Praksis,  dette  tredje  Inddelingsprincip,  der  ligesom 
det  andet  kommer  himmelfaldent  i  Slutningen  af  Bogen,  til  dette 
er  der  jo  ikke  taget  mindste  Hensyn  i  det  tidligere.  Man  skal 
da  altsaa  tænke  de  tidligere  Former  om  igen  under  dette  Syns- 
punkt og  saaledes  gøre  det  Arbejde,  Forfatteren  skulde  have 
gjort.  Han  siger  selv,  at  man  fra  dette  Synspunkt  har  større 
Sympati  for  Aristoteles,  Stoikerne  og  Epikuræerne  end  for  Hegel 
og  Fichte,  men  hvorfor  blot  Sympati?  Den  hele  Ordning  bliver 
en  anden,  Hegel  og  Aristoteles  kommer  slet  ikke  mere  i  Klasse 
sammen.  Om  Forholdet  imellem  de  to  sidst  fremkomne  Ind- 
del! ngsprinciper  udtaler  Dr.  Heegaard  sig  nu  desuden  aldeles  ikke 
med  Klarhed;  det  ses  vel,  at  den  praktiske  Etik  kan  være  baade 
rationel  og  religiøs;  men  for  den  første  forekommer  der  ingen 
selvstændig  Repræsentant,  den  findes  kun  som  Udviklingstrin 
under  R.  Nielsen. 

Forfatteren  har  altsaa  egenlig  villet  betragte  de  etiske  For- 
mer under  et  tredobbelt  Synspunkt,  nemlig  dels  efter  Modsæt- 
ningen: subjektiv-objektiv,  dels  efter  den:  rationel- religiøs,  dels 
efter  den:  teoretisk  praktisk.  Hermed  er  der  imidlertid  opstillet 
tre  Inddelingsprinciper.  Var  nu  end  Leddelingen  nok  saa 
uklar,  saa  kunde  dog  i  Kraft  af  Dialektiken  disse  tre  meget  vel 
være  forenede.     Under  hver  af  dem  maatte  alle  Formerne  kunne 

stilles;  de  maatte  genDemtrænge  hveraodre  paa  ethvert  Punkt. 
Det  burde  været  vist,  hvorledes  det  Subjektive  er  det  Objektive, 
at  begge  er  det  Religiøse,  begge  det  Eksistentielle,  det  Eksisten 
tielle  det  Teoretiske  osv.,  indtil  det  hele  Kresløb  var  sat  i 
Virksomhed.  Saa  kunde  Forfatteren  med  frelst  Samvittighed  have 
gjort  sine  Sondringer.  Nu  stritter  Formerne  uden  indre  Sammen- 
hæng, uden  al  Dialektik  udvortes  ud  fra  hinanden,  og  dog  er 
Forfatterens  Standpunkt  det  dialektiske,  saa  dialektisk,  at  han 
endog,  hvad  Kierkegaard  vilde  undres  ved,  lader  selve  Grænsen 
mellem  del  Rationelle  og  Antirationelle  være  af  dialektisk  Natur. 

Et  Spørgsmaal  paatrænger  sig  til  Slutning,  et  meget  vigtigt, 
nemlig  dette:  Har  Forfatteren  selv  noget  Standpunkt?  Fordi  han 
f.  Eks.  fremstiller  Feuerbach  som  en  rationel-ajieistisk  Etiker, 
der  ingen  Etik  har,  deraf  følger  naturligvis  ikke,  at  Forfatteren 
er  en  saadan.  Og  fordi  R.  Nielsen  fremstilles  som  den,  der 
giver  en  religiøs  og  rationel  Etik,  kan  man  dog  ikke  forud- 
sætte  som  Forfatterens  Antagelse,    at    en    saadan    har  Gyldighed. 

Hvad  der  skulde  vise  dette,  mangler,  nemlig  en  Kritik  af 
Nielsens  Anskuelse.  Den  mærkelige  Kendsgerning  finder  nemlig 
Sted,  at  da  Forfatteren  kommer  til  de  Punkter,  der  som  de 
afgørende  i  højeste  Grad  krævede  en  Kritik,  saa  lukker  han 
meget  beskeden  sin  kritiske  Kniv,  den  han  i  det  Foregaaende 
saa  kraftigt  og  tappert  har  brugt.  Professor  Nielsen  er  uden 
Sammenligning  den  betydeligste  Repræsentant  i  den  hele  sidste 
Klasse,  og  Forfatteren  lader  ham  spille  en  forunderlig  Rolle. 
Han  er  Repræsentant  for  en  særegen  Form,  men  som  saadan  er 
han  Repræsentant  for  Repræsentanter  for  andre  Former,  der 
ingen  særegen  Stemme  har  faaet,  f.  Ex.  for  den  rationel-religiøse. 
Fremdeles  er  han  en  Kritik  over  det  Hele  og  altsaa  ogsaa  over 
sig  selv,  og  endelig  er  han  Hovedrepræsentant  for  Etiken,  uagtet 
han  ingen  Etik  har  skrevet. 

Hvad  vilde  man  sige,  hvis  en  Kunstdommer  holdt  Fore- 
drag om  en  figurrig  Gruppe  af  Billedhuggerkunst,  og  efterat 
have  givet  Bedømmelsen  af  de  mindre  betydelige  Figurer, 
forsvandt«  naar  han  skulde  bedømme  Hovedfiguren,  der  kastede 
det  egenlige  Lys  over  det  Hele?  Kunde  han  undskylde  sig  med, 
at  Hovedfiguren  maatte  tale  for  sig  selv,  og  at  han  ikke  vilde 
sige  Andet,  end  hvad  Hovedfiguren  tydelig  sagde?  Nej,  saa 
kunde  han  spare  sig  hele  Foredraget;  ti  skal  hans  Tilhørere 
kunne    bedømme    Hovedfiguren,     saa    kan    de    ogsaa     bedømme 

hele  Gruppen.  Enten  holder  man  et  Foredrag,  og  saa  holder 
man  det  til  Enden,  eller  man  overlader  det  til  Andre,  selv  at 
klare  sig  Sagen,  og  saa  bliver  der  slet  intet  Foredrag  af. 

Er  det  altsaa  Heegaards  Mening,  at  Nielsens  Standpunkt 
er  hans,  saa  maa  han  sige  det;  det  maa  ikke  være  et  For- 
hold, hvorom  man  kun  véd  Noget  fra  en  mere  eller  mindre 
paalidelig  Haand.  Hvilken  Anskuelse  der  ligger  til  Grund  for 
Kritiken,  er  nu  en  Hemmelighed.  Kun  dette  staar  fast,  at  har 
Forfatteren  intet  andet  Standpunkt  end  Professor  Nielsens,  saa 
er  det  ligesaa  forunderligt  at  se  R.  Nielsens  Navn  mellem  de 
øvrige  Tænkeres,  som  det  vilde  være  at  se  Forfatterens  eget; 
er  han  derimod  ikke  Et  med  Professor  Nielsen,  da  har  han 
neppe  vist  stor  Selvstændighed  eller  Uafhængighed  ved  at  lade 
dennes  Anskuelse  staa  ubedømt. 


G.  Brandes:    Samlede  Skrifter.    XIII. 

I  en  Adtikritik,  hvis  Tone  ingenlunde  er  retfærdiggjort  véd 
Tonen  i  den  Anmeldelse,  imod  hvilken  den  er  rettet,  har  Hr. 
Dr.  P.  S.  V.  Heegaard  ikke  forsmaaet  at  benytte  det  gamle  Fif, 
hvormed  den,  der  i  en  aandelig  Strid  af  gode  Grunde  ikke 
ønsker  Svar,  undertiden  forsøger  paa  at  kneble  Modstanderen, 
og  hvis  Recept  er  denne:  < Dersom  Hr.  N.  N.  nu,  hvad  der 
kunde  ligne  ham,  skulde  føle  en  Trang  til  at  have  Slutnings- 
repliken,  saa  staar  det  ham  frit  for  etc.>,  hvilket  er  udlagt: 
«Da  jeg  for  min  Del  intet  andet  Værge  har  end  at  fremsætte 
Benegtelser  og  opkaste  Beskyldninger,  som  ikke  kan  staa  et 
Øjeblik  længere,  end  til  Gensvar  kommer,  saa  føler  jeg  en  in- 
derlig Trang  til  om  muligt  at  afskære  min  Modstander  Ordet.  > 

Gør  det  mig  nu  end  ondt  ikke  at  kunne  tilfredsstille  en  saa 
dybt  følt  Trang,  saa  beder  jeg  dog  Hr.  Doktoren  være  overbe- 
vist om,  at  jeg  tilfulde  forstaar  og  skatter  den.  Det  er  ganske 
forklarligt,  at  Dr.  Heegaard,  fejret  og  hyldet  af  saa  sagkyndige 
Bedømmere  som  dem,  han  har  fundet  i  Illustreret  Tidende  og 
Berlingske^  har  begyndt  selv  at  anse  sit  Arbejde  for  godt  og 
grundigt,  og  at  det  har  været  ham  en  ubehagelig  Overraskelse 
at  finde  en  Kritiker,  der  var  af  modsat  Mening;  men  han  burde 
have  taget  denne  Kendsgerning  med  mere  Ro;  han  burde  have 
stræbt  at  fatte  Tankegangen  i  min  Artikel,  i  det  mindste  hvor 
den  ligger  lige  for  Næsen,  og  han  vilde  da  ikke  have  stanset 
midt  i  Læsningen  af  en  Sætningsforbindelse  for  at  jamre  over 
den  første  Halvdels  Meningsløshed. 

Her  et  Eksempel  paa,  hvorledes  Hr.  Doktoren  har  læst.  I 
min  Anmeldelse  fandtes  følgende  Ord:  <Et  Spørgsmaal  paatræn- 
ger sig:  Har  Forfatteren  selv  noget  Standpunkt?  Fordi  han 
f.  Eks.  fremstiller  Feuerbach  som  en  rationel-ateistisk  Etiker, 
der  ingen  Etik  har,  deraf  følger  naturligvis  ikke,  at  For- 
fatteren er  en  saadan.  Og  fordi  R.  Nielsen  fremstilles  som  den, 
der  giver  en  religiøs  og  rationel  Etik,  kan  man  dog  ikke  forud- 
sætte som  Forfatterens  Antagelse,    at  en  saadan  har  Gyldighed.  > 

Dr.  Heegaard  river  nu  den  ene  Sætning  om  Feuerbach  ud  af 
dens  Sammenhæng,  kan  ikke  fatte  Meningen  med  denne  Udta- 
lelse, eftersom  intet  fornuftigt  Menneske  kunde  falde  paa  at 
slutte  saaledes,  og  raaber:  « Hvortil  altsaa  Bemærkningen ?>  Hvis 
min  ærede  Modstander  nu  virkelig  ikke  i  rolig  Tilstand  for- 
maaede  at  indse,  hvortil  denne  Bemærkning  tjener,  saa  vilde 
det  være  forgæves,  om  jeg  forsøgte  paa  at  forklare  ham  Sagen; 
og  det  er  kun,  fordi  han  øjensynlig  under  Nedskrivningen  af 
sit  Indlæg  har  befundet  sig  i  en  Tilstand  af  uklar  Ilterhed,  at 
jeg  giver  ham  den  nødvendige  Oplysning  ind  med  Skeer:  De  to 
opstillede  Tilfælde  (det  med  Feuerbach  og  det  med  Nielsen)  er 
ensartede;  hvis  Intet  kan  sluttes  af  det  første,  saa  kan  heller 
Intet  sluttes  af  det  andet,  og  det  er  som  Følge  heraf  i  selve 
Bogen  uoplyst,  om  Forfatteren  er  med  Professor  Nielsen  eller 
imod  Professor  Nielsen,  eller  om  han  slet  ingen  Mening  har. 

Hr.  Doktoren  viste  sig  i  sin  Bog  som  fuldendt  Diplomat, 
vogtede  sig  omhyggeligt  for  at  antyde  en  selvstændig  Opfattelse, 
og  udførte  den  Æggedans,  ikke  i  noget  Punkt  at  Qerne  sig  fra 
Professor  Nielsen  uden  dog  med  en  Stavelse  at  antyde  en  Over- 
ensstemmelse med  ham,  kort  sagt:  han  optraadte  som  en  forsig- 
tig Mand. 

Nu  er  vel  Forsigtighed  en  uvurderlig  Dyd,  en  Borgmester- 
dyd, som  man  siger  —  og  hvem  véd,  om  ikke  Dr.  Heegaard 
har  forfejlet  sine  Dyders  Kald  ved  endelig  at  ville  være 
Filosof!  —  men  der  forekommer  dog  Tilfælde  her  i  Livet,  hvor 
man  maa  opofre  den.  Der  udkræves  kun,  at  En  viser  sig 
saa  paatrængende  at  spørge,  om  Hr.  Doktoren,  der  <er  med>  i 
Andres  Udvikling,  da  slet  ingen  egen  Udvikling  har,  saa  nødes 
han  til  at  tilstaa,  at  han  endnu  aldrig  har  tænkt  paa  Andet  end 
det  Gamle,  at  sværge  paa  Lærerens  Ord,  ja,  han  anstiller  sig 
næsten  fornærmet  over  den  Mistanke,  at  han  selv  kunde  have  en 
Anskuelse,  og  udleder  sin  Modtagsomhed  overfor  Professor  Nielsen 

«simpelthen>  deraf,  at  man  ikke  kritiserer  det  Standpunkt,  hvor- 
paa  man  selv  befinder  sig*).  Men  hvorfra  i  al  Verden  skulde  jeg 
vel  vide  Noget  om  Dr.  Heegaards  Standpunkt,  da  den  eneste 
Vej  dertil  gik  gennem  en  Slutning,  om  hvilken  Hr.  Doktoren  selv 
(ubesindigt)  erklærer,  at  intet  fornuftigt  Menneske  kunde  falde 
paa  at  gøre  den? 

Nej,  Hr.  Doktorens  Avisartikel  yder  en  Oplysning,  om  hvil- 
ken hans  Bog  ikke  giver  mindste  Vink,  og  Dr.  Heegaard  har  ved 
at  meddele  den  ombyttet  sit  Overmod  med  en  Beskedenhed  uden 
Lige.  Det  være  nu  langt  fra  mig  at  beskylde  min  Modstander 
for  «Efifektjageri>;  men  mon  ikke  ligefuldt  den  Beskedenhed,  han 
her  har  lagt  for  Dagen,  skulde  gøre  sin  Virkning?  Mon  ikke 
mangen  Fader  eller  Formynder  skulde  sige  til  sin  Myndling: 
«0,  min  Søn!  spejl  Dig  i  denne  modne  Mand!  Skønt  ikke  mere 
ganske  ung,  skønt  Doktor  i  Filosofien  og  Privatdocent,  skønt 
Forfatter  af  en  Bog,  der  indgyder  Ærefrygt  alene  ved  sin  Tyk- 
kelse, er  han  dog  saa  beskeden  endnu  ingen  anden  Mening  at 
have  end  den,  hans  Lærer  har.>  O!  visselig  vil  Hr.  Doktoren, 
uden  at  have  tilsigtet  det,  opnaa  en  saadan  Virkning,  og  hans 
Beskedenhed  vil  forplante  sig  fra  Slægtled  til  Slægtled. 

Nu  er  vel  Beskedenhed  en  uskatterlig  Dyd,  efter  Nogles 
Mening  endog  en  Ynglings  skønneste,  men  der  gives  ikke  des- 
mindre Tilfælde  her  i  Livet,  hvor  en  Beskedenhedsytring  bliver 
Et  med  en  Falliterklæring.  Hr.  Doktoren  er  i  en  stor  og  be- 
klagelig Vildfarelse,  naar  han  mener,  at  man  vel  behøver  et 
eget  Standpunkt  for  at  skrive  en  Etik,  men  ingenlunde  for  at 
skrive  en  Indledning  til  samme,  og  i  en  anden  ligesaa  stor,  naar 
han  antager,  at  min  Anke  over  hans  Mangel  paa  Standpunkt  har 
sin  Grund  i  en  Forveksling  af  Indledningen  til  Etiken  med  Eti- 
ken  selv. 

Dr.   Heegaard   er   kæk  nok  til  at  forkaste  min  Bestemmelse 


*)  Dr.  Heegaard  taler  om  tat  være  med  i  Udviklingen«,  omtrent  som 
Katten  og  Honen  lios  Andersen  om  at  spinde  og  lægge  Æg.  Han  synes 
at  mene,  at  man  som  studiosus  perpetuus  maa  have  hørt  alle  Professor 
Nielsens  Forelæsninger,  dem  for  Russerne  og  dem  for  de  Dannede  med. 
hvis  man  vil  have  Lov  til  at  tale  med  om  filosofiske  Genstande  herhjemme. 
Ja,  han  opfordrer  mig  endog  —  ikke  uvittigt  —  til  at  kontrollere,  om  han 
rigtigt  har  gengivet  Professor  Nielsens  Tankegang  efter  Foredrag,  der  endnu 
hverken  er  holdte  eller  trvkte. 

af,  hvad  en  Indledning  til  Etiken  vil  sige,  med  et  simpelt: 
Dette  er  urigtigt.  Vi  skal  se,  med  hvad  Ret.  Det  er  allerede 
besynderligt,  at  min  Modstander  vil  pukke  paa  en  bestemt  For- 
klaring af  Titlen  paa  hans  Bog,  ret  som  var  < Indledning  til  Eti- 
ken>  et  blandt  Videnskabsmænd  gængse  og  antaget  Navn  paa 
en  Videnskab.  Men  det  er  endnu  mere  besynderligt,  at  saa  for- 
sigtig en  Forfatter  ikke  er  forsigtigere  med  den  Begrebsbestem- 
melse, han  giver.  Naar  han  siger,  at  man  ikke  kan  udvikle, 
hvad  Etik  er,  uden  at  forklare,  hvad  det  Gode  er,  saa  er  dette 
en  Selvfølge,  absolut  forstaaet;  men  relativt  taget  er  det  galt,  ti 
gøres  der  ingen  Forskel  paa  Videnskaben  om  en  Videnskab  og 
paa  denne  selv,  bliver  Videnskabernes  System  til  en  jævn  og 
ensartet  Taage.  Og  naar  han  mener,  at  Indledningen  til  Eti- 
ken bør  bestaa  i  Etikens  Metafysik,  saa  løber  han  sig  fast  i 
følgende  Tvangsvalg:  Enten  faar  han  en  almindelig  Metafysik,  der 
falder  udenfor  de  særskilte  Videnskabers,  hvilket  er  Nonsens, 
eller  han  nødes  til  at  indrømme,  at  det  særegne  Fags  Metafysik 
ikke  er  nogen  selvstændig  Videnskab,  men  maa  bestaa  af  Laane- 
sætninger  fra  den  almindelige  Metafysik.  Saaledes  forholder 
det  sig  virkelig;  derfor  er  f.  Eks.  det  Skønnes  Metafysik  heller 
aldrig  bleven  opstillet  som  en  særegen  Videnskab.  Det  Mor- 
somste er  imidlertid,  at  Dr.  Heegaard  i  Kraft  af  sin  Synsmaade 
følgerigtigt  maa  fordre  som  filosofisk  Propædeutik  selve  Meta- 
fysiken,  hvorved  han  dels  kommer  i  Strid  med  den  sunde  For- 
nuft, hvad  der  her  er  af  mindre  Betydning,  dels  i  Strid  med 
sit  eget  Orakel,  Professor  Nielsen,  der  i  Overensstemmelse 
med  min  Opfattelse  bestemmer  Propædeutiken  som  den  Viden- 
skab, der  besvarer  Spørgsmaalet :    «Hvad  er  Filosofi?* 

^og  jeg  skænker  Dr.  Heegaard  hans  dristige  Paastande  om 
dette  Punkt;  lad  ham  definere  Indledningen,  som  han  lyster, 
saa  Meget  staar  dog  urokket,  at  hvad  en  Indledning  end  er, 
maa  den  være  en  organisk  Bestanddel  af  det  System,  hvortil 
den  fører,  og  hvoraf  den  omfattes,  og  da  maa  ogsaa  samme 
Liv,  samme  Aand,  samme  Princip  pulsere  i  Indledningen  som  i 
Systemet,  og  Principløshed  være  ligesaa  forkastelig  i  hin  som  i 
dette.  Hvor  kan  da  en  saa  beskeden  Mand  som  Dr.  Heegaard 
tro,  at  han  med  sin  beskedne  Mangel  paa  Standpunkt  er  skik- 
ket til  at  skrive  Indledningen? 

Eller    har    Dr.    Heegaard    maaske    alligevel    et    Princip,    et 

Princip  uden  Standpunkt?  Hvad  har  han  vel  stillet  mod 
min  bestemte  Paavisning  af  hans  holdningsløse  Vaklen  mellem 
tre  forskellige  Inddelingsprinciper?  Ikke  et  Ord,  ikke  et  Bog- 
stav! Saa  frejdig  kan  ellers  er  til  at  benegte,  hier  overhører 
han  Kritiken  og  gør  klogt  deri.  Og  er  hans  Tale  om  Under- 
inddelingen maaske  heldigere  end  hans  Tavshed  om  Hoved- 
punktet? Kan  noget  mere  Bagvendt  tænkes  end  at  Hr.  Dok- 
toren opfordrer  mig  til  at  vise,  hvad  tvingende  Grund  der  er 
til  at  underinddele  Væsenhedsetiken  o:  til  at  sønderlemme  Fæ- 
nomenet over  det  Hjul,  hvorpaa  han  selv  har  lagt  det? 

Jeg  svarer:  Hvis  der  i  Virkelighedens  Begreb  ligger  en  tvin- 
gende Grund  til  Underinddeling  i  «umiddelbar>  og  «reflekteret> 
—  og  det  maa  vel  Hr.  Doktoren  antage,  siden  han  inddeler 
saaledes  —  da  maa  der  ogsaa  ligge  en  saadan  Grund  i  Væsen- 
heden. I  modsat  Tilfælde  vilde  jo  nemlig  hine  to  Bestem- 
melser falde  udenfor  denne  —  en  skøn  Ontologi.  Efter- 
trykket hviler  paa  det  Principielle,  paa  Helheden  af  alle  de 
brugte  principielle  Bestemmelser,  der  maa  udgøre  en  Enhed. 
Dersom  det  Historiske  ikke  svarer,  saa  er  det  værst  for  Hr. 
Doktoren.  Det  er  ham,  ikke  mig,  der  skal  faa  Stoffet  og 
Principerne  til  væsenlig  at  falde  sammen ;  det  er  ham,  der  har  re- 
gistreret, idet  han  har  været  ude  af  Stand  til  at  vise  Over- 
gangen mellem  det  Historiske  og  det  Principielle,  og  det  vil 
neppe  lykkes  ham  at  opveje  sin  Undervægt  med  den  troskyldige 
Erklæring,  at  han  «ikke  har  givet  saa  Lidt  endda  af  Prin- 
cipudvikling*.  Det  bliver  ikke  vissere,  fordi  han  selv  for- 
sikrer det. 

Dog,  Dr.  Heegaard  har  jo  erklæret,  at  en  Kritik  af  hans 
Arbejde,  der  som  min  ikke  tager  alle  Spørgsmaalene  op  for- 
fra og  ikke  udfører  det  uoverkommelige  Arbejde  at  sætte  det 
Rigtige  i  det  formentlig  Urigtiges  Sted  —  den  Kritik  «er  ikke  værd 
at  agte  paa>,  og  denne  Sætning  har  maaske  gjort  Indtryk  paa 
En  og  Anden.  Men  hvor  kan  en  Forfatter,  der  efter  egen 
Tilstaaelse  kun  har  en  Helhedsanskuelse  paa  anden  Haand,  af 
en  Dagbladsanmeldelse  paa  halvtredje  Spalte  kræve  saa  me- 
get Mere,  end  han  selv  har  givet  paa  halvfemtehundrede  Si- 
der? Anmelderen  har  alene  leveret  Paastande,  siger  han, 
uden  Bevis.  Det  er  kun  halvt  sandt,  men  lad  saa  være!  Mod 
disse   stiller  han   andre  Paastande,    mindst   ligesaa   ubeviste,    til- 

syneladende    rigtignok    uden    at   være    sig    bevidst,    at   han   ikke 
yder  Mere. 

Men  saa  staar  endnu  det  Spørgsmaal  tilbage,  hvilke 
Paastande  Bogens  tænkende  Læser  nødsages  til  at  indrømme, 
hans  eller  mine,  og  jeg  overlader  det  trygt  til  de  Kyndige  at 
dømme  os  imellem. 


R.  Nielsen:  Grundideernes  Logik 


Med  et  Par  Ord  at  give  en  Forestilling  om  Tankegangen  i 
Professor  R.  Nielsens  *  Grundideernes  Logik,  2den  Deh  lader  sig 
ikke  gøre.  At  levere  en  Kritik  vilde  være  endnu  vanskeligere. 
Men  det  skal  blot  siges,  at  det  vilde  være  en  Skam  for  vort 
Fædreland,  om  et  Værk  som  dette  ikke  skulde  finde  talrige  Kø- 
bere blandt  det  store  Publikum,  som  bestaar  af  ældre  eller 
yngre  Elever  af  den  udmærkede  Universitetslærer  og  Skribent, 
hvem  det  skyldes.  Det  sidst  udkomne  Bind  er  forfattet  med  en 
logisk  Virtuositet,  en  Skarphed  og  Bestemthed  i  Udtryksmaaden, 
en  allestedsnærværende  Livlighed  og  Flugt  i  Fremstillingen,  der 
maa  vække  den  stærkeste  Beundring,  og  som  gør  Læsningen 
ligesaa  tiltrækkende  som  lærerig.  Selv  den  for  slige  Under- 
søgelser forholdsvis  fremmede  Læser  vil  finde  store  Partier,  der 
paa  en  almenfattelig  og  tillige  ny,  original  og  genifuld  Maade 
behandler  Problemer,  som  den  almindelige  Ræsonnercn  idelig 
kommer  tilbage  til  og  aldrig  ved  egne  Kræfter  formaar  at  løse. 
Saadanne  er  f.  Eks.  Spørgsmaalene  om  Sprogenes  Oprindelse 
og  Betydning,  om  Ordets  Nødvendighed  som  Udtryk  for  de 
guddommelige  Tanker,  om  Guds  Forudviden  og  Alvidenhed,  om 
Verdens  Skabelse,  om  Forudtilværelsen  osv.  Skriftet  er  gennenoi- 
vævet  med  en  om  umiskendelig  Overlegenhed  vidnende  Kamp 
imod  Madvig,  imod  Sibbern,  imod  Martensen  o.  FL  som  Re- 
præsentanter for  ensidige  eller  forældede  Synsmaader,  og  med 
Angreb  førte  fra  nye  Standpunkter  imod  Fortidstænkere  som 
f.  Eks.  Kant  og  Hume,  der  kaster  et  ejendommeligt  Lys  over 
disses  Fortjenester  og  Vildfarelser. 

Eftersom  Stedet  her  er  saa  lidet  egnet  til  en  kritisk  Udta- 
lelse, skal  vi  kun  om  et  ganske  enkelt  Punkt  tillade  os  en  Be- 
mærkning. Da  Grundideernes  Logik  under  Professor  Nielsens 
Behandling  ikke  er  bleven  nogen  strengt  afgrænset  Videnskab, 
og  da  Forfatteren  viser  en  gennemgaaende  Bestræbelse  for  at 
indoptage  saa  Meget  som  muligt  af  det  givne  religiøse  Fore- 
stillingsindhold,  opdukker  hist  og  her  Antydninger  af  Forfatte- 
rens bekendte  Anskuelser  om  Fornuftomraadets  Grænser  imod  det 
Religiøse,  skønt  Værket  endnu  kun  bærer  svage  Spor  af  de 
uhyrlige  Lærdomme,  som  Dr.  Heegaard  i  sit  sidste  Skrift  har 
fremstillet  som  Professor  Nielsen  tilhørende.  Hjørnestenen  for 
hele  denne  Lære  er  imidlertid  den  Kierkegaardske  Opfattelse  af 
<Paradoxet>,  og  kunde  det  blot  lykkes  at  vise,  til  hvilke  for- 
tvivlede, ja  afsindige  Følgeslutninger  Fastholdelsen  af  dette  Stand- 
punkt nødvendig  maa  føre,  da  er  der  Haab  om,  at  uden  videre 
Kritik  den  hele  derpaa  opførte  Bygning  vil  falde  sammen.  Men 
et  Tilknytningspunkt  for  et  saadant  Forsøg  har  Logikens  For- 
fatter selv  givet.  Idet  han  vil  godtgøre,  at  den  Kant'ske  Kate- 
gori Tingen  i  sig  er  et  rent  Taagebillede,  fører  han  Beviset 
saaledes:  «Kant  kan  ikke  undgaa  at  fælde  en  Dom  om  Tingen 
i  sig.  Han  maa  sige  om  den,  at  den  er.  Men  er  det  først 
bevist,  at  Forstandskategorien  Væren  maa  være  bestemmende 
for  Tingen  i  sig,  da  gælder  det  Samme  om  alle  de  øvrige 
Kategorier. » 

Intet  kan  være  klarere  og  rigtigere  end  denne  Tankegang. 
Men  hvor  er  det  da  muligt,  at  den  geniale  Forfatter  af  Grund- 
ideernes Logik  kan  mangle  Øje  for,  at  netop  selvsamme  Bevis- 
førelse lader  sig  anvende  mod  Begrebet  «det  Paradokse*,  som 
han  dog  har  lyst  i  Kuld  og  Køn.  Absurditetsfilosofen  maa  vride 
sig,  saa  Meget  han  vil,  han  maa  dog  tilstaa,  at  kan  han  ikke 
udsige  Andet  om  Paradokset,  dette  Uigennemtrængelige,  Ube- 
gribelige, saa  maa  han  dog  fastsætte  om  det,  at  det  er.  Men 
Væren  er  en  Fornuftbestemmelse.  Og  hører  nu  « Paradokset*  til 
en  Kres,  hvori  Begrebet  «Væren»  har  Gyldighed,  saa  hører 
det  ogsaa  til  en  Kres,  hvori  alle  Fornuftbestemmelserne  har 
Gyldighed.  Men  hvad  ligger  heri?  Intet  Ringere  end  den  himmel- 
raabende  Modsigelse,  at  det  Paradokse  som  Grundord  modtager 
lutter  fornuftbestemte  Omsagn.  Vil  man  undgaa  den,  da  gives  der 
ingen  anden  Udvej  end  at  forstumme,  o:  ikke  alene  at  indeslutte 
sig  i  en  Isolerthed,  hvori  man,  skønt  man  ikke  umiddelbart  kan 

meddele  sig  til  Andre,  dog  forstaar  sig  selv  —  men  at  forstumme 
ubetinget,  at  blive  stum  som  Fisken  er  stum,  ophøre  med  at 
være  Menneske.  Dette  er  Tvangsvalget.  Fastholder  man  «det  Pa- 
radokse«, da  vil  man  eflerhaanden  komme  til  at  optømre  et 
System  som  Astronomiens  ptolemæiske,  hvor  den  første  falske 
Gisning  bestandig  kun  kunde  opretholdes  ved  andre  ligesaa  for- 
tvivlede, paa  samme  Maade  som  det  fornuftstridige  Paradoks  alle- 
rede har  gjort  et  « rationelt  Paradoks*  (!)  nødvendigt.  Men  da 
vil  ogsaa  en  skøn  Dag  det  klare  copernikanske  Fornuftsystem 
staa  som  det  sejrende  uden  al  Kamp  ene  ved  den  Alt  overvin- 
dende Magt,  der  ligger  i  det  Sandes  hellige  Simpelhed. 


Dualismen  i  vor  nyeste  Filosofi 

(1866) 


I.     Indledning 

Der  er  i  Professor  Rasmus  Nielsens  Opfattelse  af  Forholdet 
mellem  Videnskaben  og  Bibeltroen  Noget,  der  nødvendigt  maa 
vinde  barn  Manges  Hjerter.  Man  fornemmer  en  med  Tilfreds- 
hed forenet  Beroligelse,  en  glædelig  Bekræftelse  paa,  hvad  man 
maaske  uden  meget  Haab  har  ønsket,  ved  at  høre  en  Tænker 
udtale  sig  saa  strengt  om  den  menneskelige  Tankes  Afmagt,  ved 
at  se  en  saa  stor  og  omfattende  filosofisk  Begavelse  være  sig 
Filosofiens  Begrænsning  saa  bevidst.  Man  kom  til  Filosofen 
kun  altfor  vant  til  den  indtil  Forslidthed  gentagne  Vending,  at 
den  Dannede  —  undertiden  med  Stolthed,  undertiden  med 
Smerte  —  føler  sig  løsreven  fra  de  Forudsætninger,  hvorpaa 
den  Ulærde  og  Enfoldige  med  Fortrøstning  bygger,  og  man  gaar 
bort,  bestyrket  i  sin  Tillid  til,  at  det  kun  er  den  overfladiske 
og  umodne  Filosofi,  der  fører  bort  fra  Bibeltroen,  men  ikke 
den  dybe,  virkelige  Forstaaelse  af  hvad  der  kan  forstaas. 

Og  i  Tilfredsstillelsen  blander  sig  Beundring.  Det  er  den  samme 
Mand,  der  med  saa  megen  Iver  og  Varme  har  hævdet  Fagviden- 
skabernes Selvstændighed  imod  en  overmodig  Spekulations  An- 
masselser, som  staaende  paa  Højdepunktet  af  sin  Tids  Viden- 
skabelighed, iført  sin  Genialitets  og  sin  Dannelses  Styrkebelte 
bar  Maadehold,  Besindighed,  Ydmyghed  og  Pietet  nok  til  den  Er- 
klæring, at  Livet  er  mere  end  Betragtningen,  Karakteren  mere  end 
Intelligensen,  Praksis  mere  end  Teori  og  Religionen  højere  end 
Videnskaben.  Andre  Tænkere,  ringere  Tænkere,  fremmede,  især 
tyske,  Filosofer  har  ladet  sig  forlede  til  det  ilde  berygtede  mo- 
derne Fritænkeri,  har  vakt  Forargelse  ved  Angreb  paa  det,  som 

Aarhundreders  Overbevisning  har  stemplet  som  helligt:  vor  egen 
FilosoG  vil  under  denne  Tænkers  Varetægt  gaa  i  et  bedre  Spor; 
uden  at  give  Afkald  paa  den  Frihed,  der  er  Tankens  Ret  og 
Livsbetingelse,  vil  den,  ren  for  de  Udskejelser,  hvortil  Videnska- 
ben ellers  overalt  i  Europa  og  tildels  ogsaa  her  i  Danmark  har 
hengivet  sig,  bevare  Ærefrygten  for  det  Hellige  i  værdig  Selvbe- 
herskelse. Hvem  har  ikke  nok  af  den  golde  Fejdetilstand,  af 
Nedbrydelseslysten  og  Tilintetgørelsesraseriet !  Hvad  er  smukkere 
og  bedre  end  denne  saa  oprigtigt  og  kraftigt  ytrede  Bestræbelse 
for  dog  endelig  engang  at  stifte  Fred  mellem  Magter,  der  hver 
for  sig  af  uendelig  Betydning  fredeligt  burde  samvirke  til  et 
fælles  Maal! 

I  disse  eller  lignende  Udtryk  vil  Beundringen  klæde  sig,  og 
den  Kres,  der  taler  saaledes,  er  neppe  lille.  Ti  denne  Filosofi 
er  i  mere  end  én  Henseende  en  Forsoningens  Filosofi.  Den 
forsoner  ikke  blot  Principer,  men  Partier,  den  søger  sine  Ven- 
ner i  modsatte  Lejre:  Har  den  end,  hvad  det  Religiøse  angaar, 
sit  hele  Idé-Indhold  fra  Kierkegaard,  saa  er  den  dog  hævet  over, 
hvad  den  maa  opfatte  som  en  Indskrænkning  hos  dette  store 
Geni.  Den  ser  ikke  alene  som  næsten  Alle  det  i  mange  Maader 
Vækkende  og  Gode  i  det  Liv,  der  er  udgaaet  fra  Grundtvig  og 
hans  Tilhængere,  men  den  har  Øje  for  den  dybe  Sandhed  i 
Grundtvigs  Opdagelse,  som  Kierkegaard  og  saa  mange  med  ham 
er  ude  af  Stand  til  åt  finde  Synspunktet  for.  Ti  denne  Filo- 
sofi forstaar  at  vurdere  den  friske  Umiddelbarhed  saa  godt  som 
den  gennemførte  Eftertanke;  kun  Mellemlaget,  kun  den  uklare 
Sammenblanding  af  det  Videnskabelige  og  det  Religiøse,  med  ét 
Ord  Teologien  er  den  ^^ndsk;  og  dog  —  den  er  forvisset  om, 
at  Teologerne,  naar  de  ret  faar  Syn  paa,  hvad  i  højeste  For- 
stand er  deres  egen  Interesse,  vil  føle  Trangen  til  at  samles 
under  dens  brede  Vinger  med  deres  forhenværende  Modstandere; 
ti  hvad  de  bedste  iblandt  disse  vil,  det  vil  ogsaa  den:  det  ube- 
skaarne  uantastelige  Bibelords  Hellighed,  Troens  Uafhængighed 
af  den  stadigt  mere  fordringsfulde  og  hensynsløse  moderne  Vi- 
denskab. Den  indeslutter  sig  endelig  ikke  med  sine  Indviede  i 
et  afspærret  Rum,  den  er  betænkt  paa  at  skafife  sig  Udbredelse 
til  de  almindeligt  Dannede,  ja  til  Folkets  store  lærvillige  Masse, 
som  det  er  en  Lyst  at  undervise  for  den,  der  er  lykkelig  nok 
til    at    have    Evnen.       Den    er    ligesaa    almenfattelig,    naar    den 

vender  sig  udad,  som  den  er  streng  og  nøjagtig  i  sit  Forhold 
indadtil,  ligesaa  blød  og  forsonlig,  naar  det  gælder  om  at  for- 
ene, hvad  Stort  og  Udmærket  vort  Fædreland  har  frembragt  i 
gudelig  og  kirkelig  Retning,  som  den  er  karakterfast  og  ubøn- 
hørlig imod  Teologiens  (for  Almenheden  ligegyldige)  Mæglings- 
forsøg.*) 

Hvor  meget  er  der  ikke  i  et  saadant  Program,  der  tiltaler 
det  Bedste  i  Mennesket,  og  som  til  alle  Tider  vilde  gøre  Ind- 
tryk paa  enhver  moden  og  udviklet  Aand,  og  hvor  meget  er  her 
endelig  ikke,  der  maa  ramme  netop  vor  Tids  og  vort  Lands 
Mennesker! 

Det  19de  Aarhundrede  gjorde  tidlig  Front  mod  det  18des 
Filosofi;  men  her  til  Lands  maaske  mere  afgjort,  i  hvert  Fald 
mere  udholdende,  end  noget  Steds,  og  den  danske  Literatur 
bærer,  hvor  heftigt  vore  Teologer  end  har  befejdet  hinanden, 
hverken  mange  eller  stærke  Spor  af  den  kritiske  Bevægelse,  der 
i  indeværende  Aarhundrede  betegner  den  tyske  og  franske  Vi- 
denskab. Tiden  for  de  religiøse  Bevægelsers  Genfødelse  har 
Intet  tilovers  for  Rationalismen;  den  afskyer  den  gamle  Ratio- 
nalismes Fladhed,  den  tvivler  højligt  paa,  at  der  kan  komme 
noget  Godt  ud  af  paany  at  rokke  ved  det  positivt  Religiøses 
Avtoritet.  Den  ser  nødig  Opgivelsen  af  nogetsomhelst  af  Aaben- 
baringens  Udenværker;  ti  den  føler  Nødvendigheden  af  at  være 
paa  sin  Post  overfor  den  første  Begyndelse  til  Kritik.  Denne 
Aandsretning  kommer  Professor  Nielsen  med  sin  Lære  i  Møde. 
Han  sikrer  Aabenbaringens  alleryderste  Forskansning,  idet  han 
anbringer  et  gabende  Svælg  imellem  Videnskaben  og  Religionen, 
og  kaster  Teologerne  paa  Hovedet  ned  deri. 

Men  det  19de  Aarhundrede  er  tillige  Naturvidenskabens  og 
de  store  Opdagelsers  Tidsalder.  Er  denne  klar  over  Noget,  saa 
er  det  over  det,  at  paa  Videnskabens  Omraade  maa  vi  have 
Marken  fri,  maa  vi  kunne  forske  og  bestemme  uanfægtet  af  en 
forældet  Rettroenheds  forudfattede  og  indskrænkede  Domme. 
Denne  Bevidsthed  kommer  Professor  Nielsen  i  Møde.  Naar  Ta- 
len er  om  Videnskab,  da  er  Talen  ikke  om  Tro,  da  staar  Pro- 
fessoren   —    eller  vil  i  det  mindste  staa    —    fri  og  uhindret  af 


♦)  Se  f.  Eks.  Nordisk  Universitetstidsskrifts  Tillægshefte  til  10de  Aarg. 
1866  S.  75. 

enhversomhelst  bindende  Fordom.  Ingen  nok  saa  utaalmodig  Fri- 
tænker har  herom  kunnet  udtale  sig  heftigere  end  han. 

Hvad  vil  man  da  mere,  hvad  kan  man  endnu  ønske  ud- 
over denne  storartede  Gennemførelse  af  Hver  sit!  hvem  vil  vel 
her  gøre  Indsigelse,  med  Undtagelse  maaske  af  Efternøleren,  der 
endnu  ikke  forstaar,  at  Dogmatikens  Tid  er  forbi,  eller  af  den 
Indskrænkede,  der  ikke  kan  taale,  at  den  store  Almenhed  delagtig- 
gøres i  Filosofiens  Udbytte,  eller  den  Enkelte,  der  optræder 
ikke  for  Sagens  Skyld,  men  for  at  bringe  sit  eget  lille  Jeg  i  For- 
grunden ved  Hjælp  af  den  store  Sag?*) 

Lad  os  engang  vende  Medaljen  og  se  den  paa  den  anden 
Side.  Denne  Lære,  der  tiltaler  saa  meget  Godt  i  Menneskene 
og  viser  sig  saa  tidssvarende,  skulde  den  mon  ikke  ogsaa  hen- 
vende sig  til  noget  mindre  Godt,  til  det  Lavere,  ja  til  det  Lave- 
ste i  os?  Vi  Mennesker  er  af  Naturen  tilbøjelige  til  Slaphed  og 
Delthed.  De  Fleste  .har  gerne  én  Livsanskuelse  i  Glæde,  en  an- 
den i  Sorg,  én  i  Hjemmet,  en  anden  i  Kirken.  Læreren  hylder 
helst  én  Grundsætning,  naar  han  taler,  en  anden,  naar  han  hand- 
ler. Præsten  har  Møje  med  at  leve  som  han  præker.  Købman- 
den har  gerne  én  Moral  i  Forretninger,  en  anden  i  Livet,  og 
Digteren  besynger  tidt  og  ofte  Idealer,  som  allermindst  gen- 
findes i  hans  egne  Handlinger.  Den  ene  Verden  kommer  jo 
ikke  den  anden  ved,  den  ene  Haand  behøver  jo  ikke  at  vide, 
hvad  den  anden  gør.  Og  nu  Videnskabsmanden!  Opdragen  i 
en  vis  bestemt  kirkelig  Tro,  fra  Barndommen  af  paavirket  af  en 


*)  Jfr.  R.  Schmidt:  Om  Selvmodsigelsen  i  Professor  Rasmus  Nielsens 
Lære  S.  44. 

Ligesom  Hr.  Schmidt  antager,  at  der  maa  ligge  noget  moralsk  Mis- 
tænkeligt til  Grund  for  den  Handling  at  træde  op  imod  Professor  Nielsen, 
saaledes  kan.Hr.  Henrik  Scharling  ikke  fatte,  at  man  udtaler  sig  mod 
Teologien  af  andre  Grunde  end  personlige.  Han  erklærer,  at  efter  min 
Formening  er  Teologien  ufrugtbar  og  upraktisk,  naar  den  ikke  kan  gøre 
mig  til  en  Kristen,  og  tilføjer  belærende,  at  man  naturligvis  ligesaa  lidt 
kan  blive  en  Kristen  alene  ved  at  studere  Teologi,  som  man  kan  genvinde 
sin  Helbred  alene  ved  at  studere  Medicin.  Skønt  Hr.  Scharlings  Morsom- 
hed som  Literaturens  Mentor  ikke  er  ubekendt,  og  skønt  man  jo  vel  maa 
være  forberedt  paa  at  træffe  nogen  Familaritet  med  Alvidenheden  i  et 
teologisk  Ugeskrift,  var  dette  Udbrud  af  Hr.  Scharling  mig  dog  en  kær 
Overraskelse.  Det  er  saa  behageligt  i  et  Tidsskrift  at  finde  Oplysninger 
til  sin  egen  Sjælehistorie  og  tilmed  Oplysninger,  som  man  tilforn  var  gan- 
ske uvidende  om. 

vis  bestemt  tilfældig  Forestillingskres,  den,  som  hersker  i  hans 
Kirke,  i  hans  Land  og  i  den  By,  hvori  han  lever,  møder  han  i 
Videnskaben  Kendsgerninger,  der  staar  i  Strid  med  denne  Tro. 
Her  er  en  Kamp  at  udstride,  en  Sejr  at  vinde.  Men  kunde 
Freden  ikke  faas  for  bedre  Køb?  Forfærdelige  Tanke,  at  den 
Tro,  der  prækes  i  Ebeltoft  eller  i  Paris  eller  i  St.  Petersborg 
ikke  skulde  være  den  højeste  Sandhed!  Forfærdelige  Utroskab, 
at  bryde  med  en  Tro,  til  hvilken  Ens  Ebeltoftske  eller  Parisiske 
eller  St.  Petersborgske  Forældre  satte  al  deres  Lid!  Hvad  er 
da  naturligere  end  den  praktiske  Udvej  at  være  En  i  Videnska- 
ben, en  Anden  i  Gerning,  at  leve  Livet  igennem  i  en  forvirret 
Verdensanskuelse  med  Brokker  af  Fortidens  og  Stumper  af  Nu- 
tidens Livsbetragtning,  men  dog  i  sine  Skrifter  fremtræde  iført 
det  19de  Aarhundredes  videnskabelige  Skrud. 

Dog  saa  naturligt  dette  end  falder,  der  er  noget  Pinligt  i 
denne  Halvhed.  Man  samler  sig  vel  nødigt  til  den  kraftige,  en- 
kelte Afgørelse,  men  man  lider  heller  ikke  at  vakle  principløst 
mellem  modsatte  Synsmaader.  Ingen  Akkord!  det  er  jo  Løsenet 
i  vore  Dage.*)  Saa  langt  heller  én  dygtig  Mislyd!  Halveres  vil 
man,  naar  det  ikke  kan  være  anderledes,  men  saa  vil  man  og- 
saa  halveres  til  Gavns. 

Hvilken  Lindring  for  den  bespændte  Sjæl  giver  nu  ikke 
den  nye  Lære,  der  vel  nødtvungen  indrømmer  Videnskaben  dens 
Ret,  men  ligefuldt  lader  mig  min  Barnetro,  ja  om  det  saa  skulde 
være  min  Ammestuelærdom  i  god  Behold,  som  kort  sagt  hæver 
Principløsheden  selv  til  Princip  og  skænker  den  Usikre  netop 
hvad  han  attraar,  at  maatte  blive  hel  i  Halvheden,  at  maatte 
aande  fuldt  ud  som  et  dobbelt  Menneske.  Hans  Forstand  træn- 
ger til  Luft:  den  faar  et  Spillerum,  en  Tumleplads  uden  Græn- 
ser. Hans  Følelse,  der  ligger  i  Splid  med  Forstanden,  hans  Vilje, 
der  i  Trang  til  udvortes  Støtte,  vanskeligt  slipper  nogen  fra 
Fædrene  overleveret  Trossætning,  behøver  intet  Afkald  at  gøre. 
Troen  er  berettiget,  saasnart  den  blot  er  fast;  dens  Rige  er  uden 
Skranker,  dens  Omraade  har  ingen  Grænse  tilfælles  med  Erken- 
delsens Land.  Hvert  af  de  to  Riger  har  sine  Love,  sin  Regent, 
ja    sin  Gud,    de   kan    ikke   splidagtigt   strides   om    det  Sande;    ti 


*)    Ibsens  Brand  var  udkommet  nogle  Maaneder  forinden. 

selve  denne  dybe  Splid  imellem  dem,  det  er  Sandheden,  det  er 
Freden. 

Som  naar  to  Stormagter  staar  fuldtrustede  imod  hinanden, 
men  Mægling  indtræder,  ingen  Krig  bryder  ud,  og  der  stifies  et 
Forlig,  i  hvilket  hver  af  Parterne  fuldtbevæbnet  forbeholder  sig 
alle  sine  Rettigheder,  saaledes  kvæles  her  Drøftelsen  under  en 
uvejrssvanger  Pavse:  ingen  af  de  to  Modstandere  opgiver  en 
Tøddel.  Betragtet  som  en  midlertidig  Situation  eller  som  en 
Vaabenhvile  efter  fordums  Kampe  kan  denne  Stilstand  have  sin 
Nytte;  den  er  endog  af  Værdi  for  Videnskaben,  hvis  denne 
virkelig  faar  Lov  til  at  leve  sit  Liv  uforstyrret  af  fremmed  Ind- 
blanding; men  skal  den  opfattes  som  en  Afgørelse  af  Striden, 
som  den  længe  ventede  Løsning  af  et  stort  Problem  —  og  for 
dette  bliver  den  udgivet*)  —  da  er  dens  Svaghed  saa  iøjnefal- 
dende, at  det  vilde  være  beskæmmende  for  vor  Videnskab,  om 
den  ikke  blev  paapeget. 

Vi  saa,  hvad  der  kunde  friste  endog  Videnskabsmanden  til 
at  slutte  sig  til  den  nye  Lære  og  for  sin  Part  virkeliggøre  den. 
Men  kan  Fristelsen  blive  endog  ham  for  stærk,  hvor  meget 
større  maa  den  da  ikke  være  for  Lægmanden!  Sæt  han  fra  sin 
Barndom  af  har  en  Trang  til  ubetinget  Hengivelse  og  inderlig 
Tro.  Sæt  saa,  at,  naar  hans  Hjerte  søger  den  positive  Religion, 
hans  Fornuft  samtidig  frastødes  af  mangen  med  Religionen,  som 
det  synes,  uopløselig  forbunden  Ufordøjelighed.  Forkaster  han 
den  nu  ubetinget,  da  forsmægter  hans  Hjerte  bestandig  under 
sit  Savn;  antager  han  den  derimod  uden  Forbehold  i  dens  over- 
leverede Skikkelse,  da  er  det,  som  sloges  der  ham  et  Jernbaand 
om  Panden.     Saaledes  sidder  han  fast  i  Valgets  Klemme. 

Sæt  saa,  at  han  en  Aften  træder  ind  i  en  Høresal,  hvor 
Tilhørere  af  begge  Køn,  Dannede  og  Udannede,  har  trængt  sig 
sararaen.  Det  Foredrag,  han  kommer  til  at  høre,  er  rettet  mod 
den  spekulative  Teologi.  Med  al  den  Sikkerhed,  som  Lærdom, 
logisk  Virtuositet  og  livfuld  Veltalenhed  giver,  fremstiller  Tale- 
ren, hvor  farligt  det  i  Trossager  er  at  række  Videnskaben,  om 
det  saa  kun  var  den  lille  Finger.  Paa  Videnskabens  Vegne  ned- 
lægger han  Indsigelse  mod  de  bibelske  Underes  Troværdighed. 
Han  fremstiller  niaaske  først  —  naturligvis  bestandig  fra  Viden- 


')    Se  f.  Eks.  Fædrelandet  1800  Nr.   172. 

skabens  Standpunkt  —  Usandsynligheden,  Fornuflstndigheden  af 
nogle  Mirakler,  der  for  hans  Tilhøreres  Indbildningskraft  er 
uden  Glans,  men  som  er  deres  Forstand  til  desmere  Anstød. 
Endnu  føler  den  lyttende  Kres  sig  ikke  foruroliget,  snarere  for- 
nemmer den  en  Sindets  Lettelse  ved  engang  at  give  den  tilbage- 
trængte Forargelse  frit  Løb.  Men  Taleren  gaar  videre,  han 
nærmer  sig  maaske  Undere,  der  for  Alle  staar  som  hellige  Løn- 
domme, det  synes  et  Øjeblik,  som  vilde  han  forgribe  sig  paa 
dem,  og  en  Bæven  gennemfarer  Forsamlingen.  Følgen  af  Teolo- 
gernes Forklar! ngsforsøg  er  nu  gjort  tydelig. 

Da  vender  Taleren  Foredragets  Timeglas.  Med  varm  Be- 
gejstring, med  endnu  større  Veltalenhed  fremstiller  han  Miraklet 
set  i  Troens  Lys.  Og  nu,  da  den  kritiske  Tilbøjelighed  har 
faaet  Lov  at  udrase,  nu,  da  man  har  lært  at  skælve  for  den 
Tankegang,  man  nylig  var  villig  til  at  slaa  ind  paa,  nu  omfatter 
man  med  samme  Lidenskab  Stort  og  Smaat,  det  mest  ophøjede 
religiøse  Bud  og  det  mindst  betydende  Under.  Alt  synes  lige 
helligt  og  kostbart,  da  Faren  for  at  miste  det  neppe  er  forsvun- 
den. Hvad  har  nu  Tilhøreren  i  en  saadan  Time  ikke  gennem- 
følt  og  gennemlevet,  hvor  har  alle  hans  Evner  tumlet  sig  frit! 
Fornuften  og  Trostrangen  er  lige  tilfredsstillede,  hin  fordi  den 
har  faaet  Tilladelse  til  at  kaste  hele  Mirakelflokken  ud  af  Vi- 
denskabens Forport,  denne,  fordi  den  har  faaet  fuldkommen 
Frihed  til  at  lukke  hele  den  samme  Skare  ind  ad  den  Bagport, 
som  aabnes  Miraklet  i  den  Enkeltes  virksomme  Liv.  Frem  og  til- 
bage synes  lige  langt;  men  den  Hørende  har  brugt  sine  aandelige 
Kræfter,  og  han  har  én  Gang  for  alle  lært,  hvorledes  han  har 
at  behandle  Forstanden,  hver  Gang  dens  Utaalmodighed  paany 
skulde  udsætte  ham  for  Forargelsens  Anfægtelser.  I  hans 
Glæde  undgaar  det  ham,  at  hvad  her  er  foretaget  kun  er  en 
skrømtet  Bevægelse,  at,  da  det  Gudsbegreb  og  det  Begreb  om 
Verden,  som  Professor  Nielsen  stiller  imod  Teologiens,  efter 
Professorens  egen  Opfattelse  ikke  er  det  sande,  ikke  Virkelighe- 
dens, saa  er  den  Strid,  som  her  er  ført  mod  den  spekulative 
Teologi  kun  en  Skinkamp,  en  kvantvis  Fægtning,  som  Holberg 
kalder  det,  og  Alt,  hvad  her  er  sket,  kun  en  Ompostering  af 
det  Overfornuflige  fra  Videnskabens  til  Livets  Omraade,  en  tak- 
tisk Forandring,  svarende  til  den,  som  vilde  være  indtraadt  i 
Kemien,  hvis  Kemikerne  i  sin  Tid  var  blevne  enige  om,  ikke 
mere   at   taale   Brændstoffet   (Flogiston)   i    deres  Videnskab,    men 

G.  Brandes:  Samlede  Skrifter.     XIII.  4 

kun  for  udenfor  Videnskaben  at  have  desmere  glødende  Forvis- 
ning om  dets  Tilvær. 

Eller  den  Famlende  og  Usikre  tyer  maaske  til  Litera turen 
og  stanser  en  skøn  Dag  ved  Læsningen  af  en  Side  som  denne, 
der  indeholder  Slutningen  af  en  Samtale,  hvori  Teologiens  Por- 
svarer kommer  ynkeligt  tilkort.  Teologen  C.  har  opstillet  den 
Sætning,  at  sagligt  er  Alt  eller  Intet  at  kalde  Under.  Hertil  be- 
mærker saa  A.  som  følger*): 

<At  et  Menneske  vandrer  paa  Havet  uden  at  synke,  er  da 
ligesaa  stemmende  med  Naturlovenes  Uforanderlighed,  som  at 
En  falder  i  Vandet  og  drukner?  C.  Mennesket,  der  ellers  er 
underkastet  Tyngdens  Love,  kan  meget  vel  vandre  paa  Havet, 
naar  det  sker  teleologisk,  ifølge  en  fortsat  Skabelse!  A.  Men  saa  har 
det,  hvad  Naturlovenes  Uforanderlighed  angaar,  vel  heller  ikke» 
naar  vi  ret  besinder  os,  noget  for  den  dybere  Tænkning  Anstøde- 
ligt, at  en  Pave,  Leo  XII.  har  kunnet  beatificere  Minoriten  Juli- 
anus, som  i  vort  vantro,  revolutionære  nittende  Aarhundrede  fik 
stegte  Fugle  til  at  flyve?  C.  At  jeg  for  mit  Vedkommende  anta- 
ger Underet  med  de  stegte  Fugle  for  en  dum  Fabel,  en  Præste- 
løgn, hidrører  slet  ikke  fra,  at  jeg  i  Begivenheden  selv  ser  no- 
get Brud  paa  Naturlovenes  Uforanderlighed;  men  simpelthen 
derfra,  at  jeg  ikke  er  Katolik  og  følgelig  ikke  kan  overbevise 
mig  om,  at  Begivenheden  er  sket  teleologisk,  ifølge  en  fortsat  Ska- 
belse. Var  jeg  Katolik  og  havde  en  Katoliks  Tro,  da  skulde  jeg 
vel  være  i  Stand  til  at  forsone  min  Tro  med  min  Viden,  mit 
Skabelsesbegreb  med  mit  Naturbegreb  ...» 

Hvad  er  her  nii  sket?  Idet  Teologiens  Forklaringsforsøg  er 
latterliggjorte,  idet  den  indbildte  Forstaaelse  af  Underet  har  vist 
sig  at  være  indbildt,  rammer  Spotten  ikke  alene  den  spekulative 
Dogmatik,  som  den  der  efter  sin  Ledetanke  formaar  at  begribe  et 
saa  afsindigt  Under,  men  som  den,  der  ikke  er  i  Stand  til  at 
afvise  det.  Saaledes  falder  der  da  et  latterligt  Skær  over  selve 
den  Underets  Verden,  som  Dogmatiken  behandler,  den  Verden 
nemlig,  hvori  stegte  Fugle  kan  bringes  til  at  flyve.  Atter  her 
føler  den  velvillige  Læser  sin  Forstand  tilfredsstillet.  Skønt 
intet   ved    sin  Ælde    ærværdigt   Mirakel    er    bleven    bragt    endog 


*)  R.  Nielsen:  Forelæsninger  over  Filosofisk  Propædeutik.     Efteraars- 
halvaar  1865  S.  159. 

blot  under  Skyggen  af  en  Forstandskritik,  saa  gotter  man  sig 
dog  ved  Tanken  om,  at  man  for  sin  Del  ikke  er  nødsaget  til  at 
ty  til  saadanne  Beviser  som  C.  for  at  værge  sig  mod  Antagelsen 
af  den  Art  Mirakler,  som  det  med  Fuglene.  Men  denne  Følelse 
har  sin  Grund  i  ren  Indbildning,  Ti  optager  man  Samtalens 
Traad  og  tager  man  til  Genmæle  mod  Hr.  A.,  da  vil  det  vel 
vise  sig,  at  hans  Bevisførelse  ikke  er  et  Haar  bedre  end  hans 
ydmygede  Modstanders,  og  at  hans  Stilling  er  nok  saa  besyn- 
derlig som  Hr.  C.'s.  Spørger  man  ham  nemlig  blot  med  nogle 
Ords  Forandring  saaledes:  Ligger  der  da,  hvad  Naturlovenes 
Uforanderlighed  angaar,  for  din  inderste  Bevidsthed  noget  An- 
stødeligt i,  at  en  Mand  i  vort  Aarhundrede  fik  stegte  Fugle  til 
at  flyve?  da  maatte  Svaret  lyde  som  saa:  At  jeg  for  mit  Ved- 
kommende antager  Underet  for  en  dum  Fabel,  en  Præsteløgn, 
hidrører  slet  ikke  fra,  at  jeg  i  Begivenheden  ser  et  Brud  paa 
Naturlovenes  Uforanderlighed,  ti  indeholder  den  end  et  saadant, 
tør  jeg  dog  ikke  benegte  dets  Mulighed;  men  simpelthen  deraf, 
at  jeg  ikke  er  Katolik  og  følgelig  ikke  tror,  at  der  er  sket  Mi- 
rakler paa  Jorden  siden  det  første  Hundredaar;  derfor  brugte 
jeg  Ordene:  «i  vort  vantro,  revolutionære  nittende  Aarhundrede>. 
Var  jeg  en  Katolik,  og  havde  Katolikens  Tro,  da  skulde  jeg 
vel  være  i  Stand  til  at  forsone  min  Tro  med  min  Viden;  ti  jeg 
staar  ikke  min  Fornuft  til  Regnskab  for,  hvad  jeg  troende  an- 
tager. Naturlovenes  Uforanderlighed  er  en  Regel,  som  kun  staar 
fast  i  en  Naturforfatning,  der  forefindes  i  Videnskaben  og  paa 
Papiret,  men  som  ikke  har  hjemme  i  den  virkelige  Verdensfor- 
fatning,  hvortil  jeg  i  mit  Liv  forholder  mig  som  en  lydig  Un- 
dersaat.  Mod  den  strider  intet  Mirakel,  som  Troen  erklærer  for 
helligt  og  som  styrker  Forvisningen  om  Altets  gennemførte  Af- 
hængighed af  den  ubetingede  Almagt.*  —  Med  andre  Ord:  ogsaa 
Hr.  A.  har  den  Mening,  at  i  og  for  sig  er  Naturlovenes  Ufor- 
anderlighed ikke  til  Hinder  for,  at  de  stegte  Duer  kan  flyve  os 
ind  i  Munden;  han  venter  vel  ikke,  at  det  vil  ske,  men  kun  fordi 
den  Tid,  hvori  Sligt  hændte,  er  omme. 

Naar  man  til  En  af  vore  Ny-Ortodokse,  der  ikke  vil  ind- 
rømme Fornuft  eller  Videnskab  den  svageste  Ret  til  at  tale  med 
om  Religionens  Genstand,  bemærker,  at  det  dog  i  vore  Dage 
ikke  gaar  an  at  fastholde  Fortællinger  som  den  om  Sprogenes 
Oprindelse   fra    Guddommens  Vrede   over  en    formastelig  Taarn- 

4* 

bygning  eller  om  Regnbuens  Fremkomst  som  legemlig  Ting  i  An- 
ledning af  en  bestemt  historisk  eller  uhistorisk  Begivenhed  ander- 
ledes end  som  smukke,  digteriske  Sagn,  saa  svarer  den  Paa- 
gældende i  Almindelighed,  at  Bibelen  slet  ikke  vil  lære  os  nogen 
Natur-  eller  Sprogvidenskab,  overhovedet  slet  ikke  vil  berige  vor 
Viden,  at  dette  er  en  usalig  Misforstaaelse  osv. 

Dette  Svar  beror  tydeligt  nok  paa  en  Fejltagelse.  Hvad 
her  siges  om  Bibelen  gælder  ikke  den,  men  den  religiøse  For- 
kyndelse, det  sædelige  Bud.  Dette  henvender  sig  ikke  til  vor 
Videbegærlighed,  vil  ikke  bibringe  os  nogen  Rundskab  om  Spro- 
genes eller  Naturforeteelsernes  Oprindelse.  Hvad  Bibelen  uil  lære 
os,  er  vanskeligt  at  afgøre*).  Men  spørger  man  simpelthen,  om 
Bibelen  ikke  —  hvad  enten  den  nu  vil  det  eller  ej  —  lærer  os 
noget  Saadant,  da  bliver  Svaret  Ja,  og  den  Rettroende  har 
følgelig,  hvis  han  opgiver  Bibelens  Avtoritet  med  Hensyn  til  disse 
Punkter,  en  Gang  for  alle  brudt  med  sit  Princip. 

Det  kunde  nu  synes,  som  om  en  Lærling  af  Professor 
Nielsen  i  dette  Tilfælde  ganske  vilde  kunne  undgaa  de  Vanske- 
ligheder, hvori  den  Rettroende  her  finder  sig  hildet.  Ti  Ingen 
har  jo  stærkere  end  Teologiens  utrættelige  Bekæmper  gjort  Ad- 
skillelse imellem  det,  der  vedkommer  den  religiøse  Bevidsthed 
og  det,  der  ikke  vedkommer  den.  Man  skulde  tro,  at  disse 
Ting  som  betydningsløse  for  det  religiøse  Liv  efter  Professor 
Nielsens  Lære  maatte  hjemfalde  til  Videnskabens  Kritik  og  saa- 
ledes  tabe  deres  Undtagelsesstilling.  Men  nej,  det  viser  sig,  at 
de  opfattes  som  hellige  Kendsgerninger.  De  bevares  i  fuld 
Ukrænkelighed  som  Mumier  af  den  Tro,  der  end  ikke  opgiver 
det  Døde,  og  det  er,  saa  uforstaaeligt  det  end  lyder,  det  Etiske 
i    Mennesket,    det    etiske    Krav,    der   sikrer  disse    Lig    mod    den 


*)  At  et  saadant  Udtryk  hyppigt  høres,  er  kun  et  blandt  mange  Vidnes- 
byrd om  den  højst  unøjagtige  Sprogbrug,  der  har  indsneget  sig  hos  os,  i 
Kraft  af  hvilken  man  bl.  A.  taler  om  Troen,  Religionen,  Videnskaben,  Viljen 
som  om  personlige  Væsener.  Kksempler  paa  denne  Lignelsesfilosofi  yder 
Dr.  Heegaards  Indledning  til  Etiken  i  rigeste  Maal.  Her  blot  et:  Naar 
han  S.  446  erklærer,  at  Viljens  Koncentration  ud  over  det  Rationelle  er 
et  Skridt,  hvorved  Viljen  ikke  gør  sig  nogensomhelst  teoretisk  Betænke- 
lighed, da  mindes  man  om  det  gamle:  Dyden  er  ingen  Fersken.  —  Man 
kunde  med  samme  Het  tale  om  Skridt,  hvorved  Hjertet  ikke  gør  sig 
mindste  Hovedbrud. 

kritiske  Opløsning:  den  etiske  Grundfordring  nødvendiggør  et 
etisk  Ideal;  det  Gode  kan  ikke  eksistere  uden  den  Gode,  den 
ubetinget  Gode  atter  kun  som  almægtig,  den  Almægtige  kun 
som  ubetinget  skabende,  Skabelsen  kan  atter  kun  være  foregaaet 
i  de  seks  Dage,  (se  Heegaards  Indledning  til  Etiken)  og  hermed  er 
de  første  Led  knyttede  af  den  Kæde,  der  vel  maa  tænkes  at  skulle 
sammenlænke  alle  det  gamle  og  nye  Testamentes  hellige  Led. 
Den  er  ikke  udført  endnu,  men  Paavisningen  af  den  hele  Sam- 
menhæng vil  forhaabenlig  ikke  lade  altfor  længe  vente  paa  sig, 
og  den  fuldstændige  Sammenstilling  vil  da  ligge  for  som  et 
gennemført  System,  hvilket  det  ikke  vil  være  raadeligt  for  Nogen 
at  understaa  sig  til  at  kalde  teologisk. 

Spørger  man  altsaa  Professor  Nielsens  Lærling:  Kan  man 
forkaste  det  gamle  Testamentes  Fortælling  om  den  babyloniske 
Sprogforvirring  eller  det  nye  Testamentes  om  Djævlenes  Ud- 
drivelse og  endda  forholde  sig  til  det  sædelige  og  religiøse  Ideal, 
da  vil  han  maaske  i  det  første  Øjebliks  Forbløffelse  svare:  Ja. 
Men  saasnart  han  har  sundet  sig,  vil  han  følgerigtigt  benegte 
det:  det  Etiske  kan  ikke  undvære  det  Religiøse,  det  Religiøse 
ikke  Åabenbaringen,  Aabenbaringen  ikke  disse  Forudsætninger. 
Sæt  saa  man  indvendte:  Forsøg  dog  engang  at  se  frit  og  lige 
paa  Tingen,  døm  uden  alle  Bihensyn,  antager  Du  disse  For- 
tællinger for  historiske  eller  ej?  Da  vilde  Svaret  nødvendigvis 
lyde  omtrent  som  følger:  «Et  ligefremt  Ja  eller  Nej  kan  jeg  ikke 
give  paa  dit  Spørgsmaal;  ti  ellers  vilde  jeg  gøre  Viden  til  Dom- 
mer om  Ting,  der  ligger  udenfor  dens  Rækkevidde.  Som  sand- 
dru Menneske  antager  jeg  i  Sandhedens  Interesse,  at  disse  saa- 
kaldte  Kendsgerninger  er  ganske  uhistoriske;  men  som  sædelig 
Personlighed  antager  jeg  i  det  Godes  Navn  disse  Sagn  for  fuld- 
stændigt paalidelige  og  sande.  > 

<Men>  udbryder  Spørgeren  <indser  Du  da  ikke,  at  der  gives 
en  tredje  simplere  Betragtningsmaade  af  saadanne  Beretninger. 
Jeg  spørger  Dig  ikke,  om  de  er  sande,  ti  med  Ordet  Sandhed 
kan  der  gøres  mange  Kunster,  men  svar  blot  paa,  om  Du  an- 
tager, at  det,  de  meddeler,  nogensinde  er  sket.  Tror  Du,  at 
Regnbuen  blev  sat  paa  Himlen,  eller  anser  Du  det  for  umuligt? 
Tror  Du  at  hine  Afsindige  var  besatte  af  Djævle,  eller  tror 
Du  det  ikke?»  Da  lyder  Svaret  atter:  I  det  Sandes  Interesse 
antager  jeg  osv.;    i  det  Godes  Navn   fastholder  jeg  derimod  ...» 

Og  dermed  maa  vel  Samtalen  være  endt.    Men  her  kommer  selv 
det  forsonligste  Sind  til  at  mindes  det  lille,  skarpe  Vers: 

«For  Aandens  Sol  eller  Præstepraasen  ? 
Ja  eller  Nej!    kun  ingen  Vaasen!> 


II.     Den  absolute  Uensartethed. 

Det  træffer  sig  saa  heldigt  eller  saa  uheldigt  alt  efter  det 
Standpunkt,  hvorpaa  man  befinder  sig,  at  Professor  R.  Nielsen 
i  Spidsen  for  sin  Lære  om  Forholdet  mellem  det  Religiøse  og 
det  Videnskabelige  opstiller  en  Grundsætning,  hvorpaa  den  hele 
Bygning  hviler.  Man  behøver  da  ikke  møjsommeligt  at  opspore 
Lærebygningens  Grundtanke;  den  er  udtrykt  saa  bestemt,  at  den 
paa  ingen  Maade  kan  forfejles.  Dersom  man  nu  ikke  kan  gaa 
ind  paa  den,  saa  behøver  man  ikke  at  indlade  sig  med  det 
Øvrige;  ti  enten  er  hin  Tanke  følgerigtig  gennemført,  og  da  vil 
den  gennemtrænge  den  hele  Udvikling  og  paa  alle  Punkter  umulig- 
gøre  En  Tilegnelsen,  eller  den  er  ikke  udfoldet  følgestrengt,  og 
saa  kan  man  jo  endnu  langt  mindre  ønske  et  nærmere  Bekendt- 
skab med  alle  Enkeltheder. 

Denne  Sætning,  der  i  adskillige  Artikler  i  Fædrelandet  er 
bleven  betegnet  som  en  tydelig  Selvmodsigelse,  lyder  saaledes: 
Samme  Bevidsthed  kan  uden  Modsigelse  forene  Tro  og  Viden 
som  absolut  uensartede  Principer. 

«Uden  Modsigelse*  det  er  den  Sikkerhedsventil,  der  er  an- 
bragt for  at  forhindre  Sætningen  fra  at  springe  i  Luften,  og  den 
Undersøgelse,  der  her  skal  anstilles,  gaar  kun  ud  paa  at  prøve, 
hvorvidt  Ventilationen  er  tilstrækkelig.  Den  opstillede  Sætning 
er  en  Grundsætning;  men  det  er  neppe  for  dristigt  at  spørge, 
hvorpaa  den  hviler.  Den  maa  vel  sagtens  hvile  paa  de  alminde- 
lige Sætninger,  at  overhovedet  to  absolut  uensartede  Ytringer  kan 
være  Ytringer  af  det  Samme  —  Tro  og  Viden  er  jo  principielle 
Ytringer  o:  Ytringer  af  et  Væsen,  —  og  at  overhovedet  to  absolut 
uensartede  Principer  kan  —  skal  vi  springe  «uden  Modsigelse* 
over?  —  forenes  i  én  og  samme  Bevidsthed. 

Lad  os  et  Øjeblik  antage,  at  denne  sidste  Sætning  var  sand, 
hvorfor  staar  der  da  kan  og  ikke  maa?  Kan  de  forenes,  saa 
kan  de  ogsaa  lade  være  at  forenes;  der  er  da  ingen  Nødvendig- 
hed, som  tvinger.  Og  gælder  ikke  det  Samme,  naar  man  tager 
de  to  bestemte  Principer:  Tro  og  Viden?  Uden  Tvivl.  Altsaa 
man  kan  forene  dem  og  man  kan  lade  være  o:  Foreningen  har 
ingen  Almengyldighed.  Men  naar  saa  er,  hvad  bevirker  da,  at 
den,  som  forener  dem,  virkelig  forener  hvad  der  kan  forenes? 
Her  spørges,  om  dette  lader  sig  gøre  klart?  Idet  Striden  og 
Forsoningen  mellem  Tro  og  Viden  af  Professor  Nielsen  er  ført 
fra  Videnskabens  Omraade  over  paa  Eksistensens,  er  det  blevet 
vanskeligt  at  have  Øje  med,  hvorledes  den  egenlig  tænkes;  ti 
paa  Eksistensen  kan  man  anvende  det  gamle  Udtryk,  som  Hegel 
brugte  om  Schellings  Absolute:  den  er  den  Nat,  hvori  alle  Katte 
er  graa. 

Det  saakaldte  Eksistentielle,  der  gør  saa  stærkt  et  Krav  paa 
at  gælde  for  Livets  sande  fuldblodige  Tæthed  er  i  Virkeligheden 
lige  det  Modsatte,  en  pur  Tanketing,  nemlig  det,  der  bliver  til- 
bage, naar  man  fra  Menneskeaandens  Tilværelse  i  dens  Helhed 
trækker  al  videnskabelig  Forskning;  det  er  da  lige  saa  langt  fra,  at 
det  Menneske,  der  efter  den  brugelige  filosofiske  Mundart  i  Ordets 
strengeste  Forstand  eksisterer,  fører  et  sandt  og  ægte  Menneskeliv, 
som  den  Hund,  hvem  en  Naturforsker  forsøgsvis  har  berøvet 
en  Del  af  Hjernen,  kan  siges  at  leve  Livet  helt  og  virkeligt. 
Med  hvad  der  foregaar  i  Eksistensen  lader  sig  da  hverken  let 
eller  sikkert  føre  Tilsyn.  Men  da  Professor  Nielsen  jo  fremfor 
Alt  vil  Klarhed,  saa  gaar  det  naturligvis  ikke  an,  at  han  paa 
noget  Punkt  og  mindst  paa  det  afgørende  slukker  Lyset,  saa  at 
Ingen  kan  se,  hvad  der  foregaar,  og  først  tænder  det  igen,  naar 
der  er  bragt  ind  og  ud,  hvad  der  skulde  bringes  ind  og  ud  til 
Bedste  for  Læren. 

Hvad  er  det  altsaa,  som  bevirker  den  mulige  Forenings 
Virkeliggørelse?  Ja  hvad  Andet  er  her  at  ty  til  end  den  grove 
Umiddelbarhed,  den  personlige  Trang,  der  idetmindste  kan  op- 
fattes som  en  Sag,  der  er  aldeles  personlig.  Dette  er  altsaa  det 
af  saa  stort  et  Kor  hilsede  Filosoflens  Mageløse:  en  højere 
Brutalisme  paa  Grundlag  af  Instinkt,  umiddelbar  Forvisning 
eller  Andet  af  den  Art.  Skal  vi  antage  denne  Lære,  lad  os  da 
først  opgive  at  være  Aander! 

Idet  man  tager  sin  Tilflugt  til  den  umiddelbare  Drift,  der 
som  saadan  er  uden  Almengyldighed,  er  man  berettiget  til  at 
tilfredsstille  sin  personlige  Trang,  som  man  lyster.  Men  skønt 
Følgeslutningen  uafviselig  er  denne,  saa  drager  Professor  Nielsen 
den  dog  ikke  ligefrem.  Hvilken  er  da  den  Kilde,  hvoraf  Filo- 
sofen  øser  det  Indhold,  hvormed  han  udfylder  den  ene  af  de  I 
den  almindelige  Sætning  opstillede  tomme  Rammer?  Det  er 
Aabenbaringen,  Skriften,  Religionen,  hvormed  da  uden  videre 
menes  den  kristelige  Aabenbaring,  Skrift,  Religion,  som  denne 
opfattes  i  de  protestantiske  Lande  og  navnlig  i  den  seneste  Tid 
er  bleven  opfattet  i  Danmark.  Dette  kan  den  Videnskabsmand, 
der  tager  Professor  Nielsens  Lære  til  Rettesnor,  kun  gøre  derved, 
at  han  efter  at  have  teet  sig  som  en  fiffig  Aand,  i  en  Haande- 
vending  forvandler  sig  til  en  Kulsvier,  der  med  et  bredt  Smil 
svarer  paa  Ens  Indvendinger,  at  hvad  man  tror,  det  tror  man 
og  ingen  Snak  om  den  Ting  —  for  saa  atter,  naar  den  Pust  er 
overstaaet,  at  kaste  Vamsen,  vaske  sig,  rede  sit  Haar,  tage 
sort  Kjole  paa  og  atter  være  fiffig  Aand. 

Hvis  En  skulde  begaa  den  Gudsbespottelse  at  spørge,  hvad 
Begreb  man  skal  gøre  sig  om  en  Aabenbaring  i  Almindelighed 
og  den  kristelige  i  Særdeleshed,  saa  er  man  Kulsvier  og  siger: 
Hvad  der  staar,  det  staar  der.  Staar  der,  at  man  selv  skal 
bage  sit  Brød,  saa  skal  man  selv  bage  sit  Brød;  staar  der  ikke 
Noget  om,  at  man  selv  skal  brygge  sit  01,  saa  behøver  man 
ikke  at  gøre  sig  Skrupler  med  Hensyn  til  Øllet.  Staar  der,  at 
at  man  skal  angre  sine  Synder,  saa  skal  man  angre  sine  Synder; 
staar  der,  at  Gud  har  skabt  Verden  i  6  Dage,  saa  har  han  gjort 
det  i  6  Dage,  for  stod  der,  at  han  havde  gjort  det  i  T  eller  14 
Dage,  saa  havde  han  gjort  det  i  7  eller  14  Dage  osv.  (Se  Dr. 
Heegaards  Fremstilling  af  Professor  Nielsens  Lære  Indledning  til 
Etiken  S.  392).  Aabenbaringen  er  et  Paradoks,  et  ubetinget 
Paradoks  og  som  saadant  uden  alt  Forstandsvæsen.  Spørg  altsaa 
ikke:  Hvad  er  en  Aabenbaring?  eller:  maa  man  drage  Følge- 
slutninger af  det,  som  i  en  Aabenbaring  er  givet?  eller:  hvorvidt 
maa  man  drage  dem?  Saadanne  Spørgsmaal  gør  fornuftige 
Mennesker,  men  det  er  ingen  Kunst  at  være  fornuftig.  Kunsten 
er,  i  samme  Øjeblik  som  slige  Spørgsmaal  gøres,  at  sætte  Ønske- 
hatten paa  Hovedet  og  saa  er  man  Kulsvier,  hvis  man  ønsker 
det.  Ti  det  forstaar  sig:  er  man  berettiget  til  at  gaa  endog 
kun  en    Linje    udenfor  de  Grænser,  Aabenbaringens  Ord    (6  ikke 

7  eller  14)  har  draget,  saa  forsvinder  det  Overordenlige  og  saa 
er  Standpunktet  forladt. 

Altsaa:  man  er  Kulsvier,  det  er  den  ene  Side  af  Sagen. 
Blev  man  staaende  ved  den,  da  kunde  man  endnu  blive  Gen- 
stand for  Velvilje  og  Agtelse.  Respekt  for  Kulsvieren,  der  i 
Sandhed  er,  hvad  han  kalder  sig!  Ære  være  ham,  naar  han 
som  Kulsvierne  i  Plougs  Fredericiaslaget  gaar  løs  paa  sit  Maal 
og  slaar  for  sin  Fane  <med  Kulsviernæver  og  Kulsviertro*!  Men 
naar  han  paa  samme  Tid  som  han  er  Kulsvier,  skal  være  den 
videnskabeligt  dannede  Mand,  da  maa  hans  Krav  paa  at  gælde 
for  helstøbt  Skikkelse  opbringe  ethvert  sandhedskærligt  Sind. 

Der  staar  jo  skrevet,  at  Døden  kom  ind  i  Verden  ved 
Synden.  Rettroenhedens  Opfattelse  heraf  er  den,  at  Døden  ikke 
staar  i  noget  væsenligt  Forhold  til  den  menneskelige  Organisme ; 
havde  de  første  Mennesker  ikke  syndet,  vilde  deres  Legeme 
have  været  uforgængeligt,  uopløseligt,  uangribeligt  af  Sygdom  og 
Svækkelse.  Men  de  syndede,  og  dermed  var  denne  Fuldkom- 
menhedstilstand forspildt.  Den  moderne  Videnskab  er  forlængst 
paa  det  Rene  med,  at  Døden  ikke  blot  har  rammet  mangfoldige 
Dyreslægter,  før  Menneskene  var  dannede,  men  at  Døden  staar 
i  et  nødvendigt  Forhold  til  det  organiske  Liv.  Her  siger  altsaa 
Videnskaben  og  Rettroenheden  hinanden  skarpt  imod.  Mod  Ret- 
troenhedens: < Døden  er  kommen  ind  i  Verden  med  Synden*, 
stiller  Videnskaben  sit  <Nej!  Døden  er  ikke  kommen  ind  i  Ver- 
den med  Synden*,  paa  samme  Vis  som  den  mod  Rettroenhedens: 
< Verden  er  skabt  i  6  Døgn*  stiller  sit  «Nej!  Verden  er  ikke 
skabt  i  6  Døgn,  eftersom  der  er  gaaet  Tusinder  af  Åar,  inden 
Jorden    er   bleven,    som    den    er**).     Nu    er   Professor   Nielsens 


•)  Naar  Professor  Nielsen  {Grundideernes  Logik  II  S.  456)  udtaler 
sig  saaledes:  <Det  staar  fast,  naar  man  blot  ikke  vil  lade  Videnskabens 
»Forløsning*  gøgle  med  Troen,  at  der  har  været  Smerte  og  Død  til  i 
Millioner  Aar,  før  Mennesket  fremtraadte  paa  Jorden.  Og  det  staar  fast. 
naar  man  blot  ikke  vil  lade  Troens  « Forløsning*  gøgle  med  Viden,  at 
Døden  er  Syndens  Sold  og  Naturens  Forkrænkelighed  en  Aandens  Brøde«, 
da  er  Rettroenhedens  haarde  Sætning  her  enten  forflygtiget  til  en  pur 
Aandrighed,  til  en  dristig  Betegnelse  af  det  uomtvistelige  Baand  mellem 
Synd  og  Død,  eller  ogsaa  er  Forsoningen  aldeles  ufattelig;  og  naar  Dr. 
Heegaard  {Indledning  til  Etiken  S.  394)  erklærer,  at  man  maa  holde  paa 
de  6  Dage,  fordi  man  dog  umuligt  kan  være  troende  Geolog  eller  geologisk 
Troende,  saa  er  dette  et  daarligt  og  intetsigende  Ordspil;  ti  den  der  — 
det  være  sig  nu  som  troende  eller  vidende  —  antager  Nogetsomhelst  om 
Jordens  Tilblivelse,  han  har  en  Antagelse,  som  Geologien  kan  irettesætte. 

Paastand  jo  den,  at  man  uden  Modsigelse  kan  forene  saadanne 
to  Sætninger  i  sin  Bevidsthed.  Hvad  er  det  da,  som  hidfører 
dette  forbausende  Resultat?    Svar:    De  er  absolut  uensartede. 

Man  véd  næsten  ikke,  hvorover  man  ved  dette  Svar  skal 
undre  sig  mest,  over  at  saadanne  Sætninger  virkelig  skal  udgives 
for  absolut  uensartede,  eller  ouer  at  overhovedet  absolut  uens- 
artede Foreteelser  skal  kunne  rummes  af  ét  Jeg,  eller  endelig 
oi;6r,  at  selve  den  absolute  Uensartethed  skal  være  Grunden  til 
det  fredelige  Forhold  dem  imellem.  Man  fatter  vel  saa  Meget, 
at  hine  Sætninger  forsonligt  skal  kunne  bestaa  ved  Siden  af 
hinanden,  fordi  de  saa  omhyggeligt  skal  holdes  ude  fra  hin- 
anden, at  det  aldrig  kommer  til  gensidig  Berøring,  og  man  ser 
det  maaske  —  i  Forbigaaende  bemærket  —  som  en  Himlens  Straf 
over  den  i  sin  Sammensmeltning  af  Modsætninger  forhen  saa 
yderligt  gaaende  Dialektiker,  at  det  her  er  en  kritisk  Afspærring, 
der  skal  frelse  Læren.  Man  begriber  vel  ogsaa  nok,  at  Sætnin- 
gernes absolute  Uensartethed  kan  være  Grunden  til,  at  de  ikke 
modsiger  hinanden,  da  Betingelsen  herfor  jo  maatte  være  den, 
at  de  kunde  sammenlignes,  hvilket  forudsætter  Ensartethed  indtil 
en  vis  Grad.  (Ensartethed  indeslutter  naturligvis  Uensartethed 
og  er  altid  betinget,  ellers  var  den  Enshed.)  Men  hvad  man 
aldeles  ikke  forstaar,  er  den  absolute  Uensartethed  som  Grunden 
til,  at  to  Principer,  Ytringer,  Sætninger  kan  forsones;  tvertimod 
er  den  en  afgørende  Grund  til,  at  de  aldeles  ikke  kan  forsones, 
da  de  ikke  engang  kan  komme  i  Forhold  til  hinanden.  Absolut 
Uensartethed  er  et  andet  Udtryk  for  ubetinget  Uforenelighed. 
Professor  Nielsen  kunde  derfor  lige  saa  godt  have  givet  sin 
Sætning  denne  Form:  Ubetinget  uforenelige  Principer  kan  forenes 
eller  være  ikke  ubetinget  uforenelige  —  Alt  uden  Modsigelse;  han 
har  sagt  det,  men  med  andre  Ord. 

Da  jeg  i  sin  Tid  i  Fædrelandet  stemplede  det  som  en  Selv- 
modsigelse at  lade  Tro  og  Viden,  naar  de  bestemtes  som  absolut 
uensartede  Principer,  forenes  i  samme  Bevidsthed,  rejste  man 
sig  fra  flere  Sider  redebon  til  med  tillidsfuld  Overlegenhed  at 
vise  mig,  at  mit  Angreb  paa  Professor  Nielsen  beroede  paa  en 
fuldkommen  Misforstaaelse;  hvor  jeg  satte  et  skønt,  der  satte 
Professoren    et   fordi  osv.*).     Der  gives   en    Slutningsmaade,  der 


*)    Se  Høffding:    <ii Filosofi  og  Teologi »  S.  41,    R.  Schmidt:    tOm  Selu- 
modsigelsen  osv.»  S.  17.    Heegaard:  Indledning  til  den  rationelle  Etik  S.  389, 

er  ligesaa  farlig  og  mindst  ligesaa  almindelig  som  Fusentastens: 
jeg  kan  ikke  forstaa  den  Mand,  følgelig  har  han  Uret,  det  er 
Eftersnakkerens:  jeg  forstaar  denne  Mand,  følgelig  har  han  Ret. 
Lærlingen  beg3'nder  med  at  staa  undrende,  usikker,  fuld  af 
Spørgsmaal  og  Tvivl  overfor  Lærerens  Tale,  men  naar  det  saa 
—  ofte  pludseligt  —  gaar  op  for  hans  Bevidsthed,  hvorledes 
Læreren  egenlig  tænker  sig  Sagen,  paa  hvilken  Maade  han  vil 
have  det  Udviklede  forstaaet,  saa  bliver  han  lidt  og  ofte  i  sin 
Glæde  over  at  fatte,  hvad  der  for  Mange  og  saa  nylig  for  ham 
selv  var  en  Gaade,  i  samme  Øjeblik  en  Tilhænger  og  des  mere 
ubetinget,  jo  mere  uselvstændig  han  af  Naturen  er.  En  saadan 
Lærling  udleder  naturligvis  enhver  Indsigelse  mod  hans  Mesters 
Lære  i  det  heldigste  Tilfælde  af  Misforstaaelse  og  Uvidenhed,  i 
værste  Fald  af  en  moralsk  Fordærvelse,  og  man  maa  holde 
hans  Standpunkt  Noget  tilgode:  At  En  kunde  forstaa,  hvad 
Læreren  vilde,  og  endda  have  Noget  at  indvende  derimod,  det 
er  ikke  faldet  ham  ind  i  hans  dristigste  Drømme. 

Jeg  skulde  da  altsaa  ikke  have  forstaaet,  at  den  absolute 
Uensartethed  netop  var  Betingelsen  for  den  meget  omtalte  For- 
soning. Hvorvel  jeg  allerede  dengang  udviklede  min  Anskuelse 
temmelig  omstændeligt,  og  navnlig  ikke,  som  det  for  nylig  usand- 
færdigt er  bleven  sagt  af  Hr.  Clemens  Petersen,  trak  mig  tilbage, 
da  Modparten  <gjorde  Mine  til  at  føre  Sagen  ind  i  en  gennem- 
gaaende  Forhandling*,  vil  jeg  dog  her  optage  dette  Stridspunkt 
paany.  Sagen  er  ganske  simpel.  Hvis  saadanne  to  Sætninger, 
som  a)  <Verden  er  skabt  i  6  Døgn>,  b)  «Verden  er  ikke  skabt  i 
6  Døgn*  er  absolut  uensartede,  saa  er  dette  det  samme  som,  at 
den  ene  er  en  Ytring  af  et  Grundvæsen  (essentia),  der  er  absolut 
uensartet  med  det  Grundvæsen,  hvoraf  den  anden  er  en  Ytring. 
Men  anvendes  dette,  da  er  den  R.  Nielsen,  der  udsiger  Sæt- 
ningen a,  en  absolut  anden  end  (uensartet  med)  den,  der  udsiger 
Sætningen  b;  at  kalde  dem  begge  med  samme  Navn  er  en 
uskyldig  Morskab  ligesom  Hostrups  Indfald  i  Soldaterløjer  at 
kalde  alle  tre  Arvinger  Peter.  At  Professor  Nielsen  kalder  sig 
selv  med  samme  Navn  i  begge  Tilfælde,  er  et  Lune,  man  kan 
lade  ham,  naar  man  blot  passer,  ikke  at  lade  sig  vildlede  deraf. 
Her  er  imidlertid  ikke  blot  to  Personer,  men  lo  Personer,  der 
hører  hver  til  sin  med  den  anden  absolut  uensartede  Verden; 
ti  enhver  Spaltning  af  et  Jeg  er  en  Spaltning  af  hele  den  ydre 
Verden,    der  spejler  sig  i  Jeget,    eftersom   Jeget  dog  til  Syvende 


60  Dualismen  i  vor  nyeste  Filosofi 

og  Sidst  er  en  Ytring  af  Verden;  er  Jeget  delt,  saa  kommer  det 
principielt  deraf,  at  den  hele  Verden  har  spaltet  sig  {essentia) 
forud.  Man  bør  da  ikke  spørge,  hvorledes  det  staar  til  med  en 
Mands  Selvbevidsthed,  naar  han  huser  saadanne  hinanden  mod- 
sigende Grundanskuelser;  thi  en  saadan  Mand  kan  ikke  eksistere. 
Den  absolute  Uensartethed  er  den  gennemførte  Tvedelthed,  den 
absolute  Dualisme;  men  den  absolute  Dualisme  er  en  Maske- 
radespøg, en  Attrap,  der  skjuler  en  virkelig  Ensartethed  og 
Enhed 

Da  man  fra  det  engang  indtagne  Standpunkt  ikke  gaar 
udenfor  de  Træk,  Åabenbaringen  indbefatter,  kan  man  ikke 
yderligere  vise  dets  Urimelighed:  den  kristelige  Aabenbaring 
indeholder  jo  nemlig  en  —  naar  Hensyn  tages  til  den  nye 
Lære  —  forbausende  Mængde  af  fornuftige  Sandheder,  der  ikke 
lader  sig  studse  op  til  de  nu  saa  yndede  Paradokser.  Angaaende 
delle  Punkt  er  der  i  vor  nyere  Literalur  blevet  drevet  den 
uheldigste  Misbrug  med  Ord,  idet  enhver  i  det  nye  Testamente 
udtalt  Sandhed  betegnes  som  ikke  opkommet  i  noget  Menneskes 
Hjerte  eller  Hjerne.  Enhver  Sætning,  som  Mennesker  kan  op- 
fatte og  forstaa,  maa  Mennesker  imidlertid  fra  først  af  have 
undfanget;  ti  at  frembringe  og  opfatte  er  én  og  samme  Sag  sét 
fra  to  forskellige  Sider.  Dernæst  belegnes  enhver  saadan  Sand- 
hed som  Paradoks,  det  Humane  modsat:  saaledes  skal  det  f.  Eks. 
være  et  Paradoks,  en  positiv- kristelig  Sætning,  at  man  ikke  skal 
gengælde  Ondt  med  Ondt.  Men  delte  er  et  rent  Fornuftbud. 
Var  All  del  paradokst,  som  kommer  i  Strid  med  umiddelbar 
Drift,  da  var  Fornuften  selv  del  Paradokse. 

Saalænge  man  holder  sig  til  den  historiske  Kristendom, 
kan  man  som  sagt  ikke  yderligere  vise  Lærens  Urimelighed. 
Naar  man  derimod,  hvad  man  er  berettiget  til  at  gøre,  stiller 
sig  udenfor  Standpunktet,  kristelig  Aabenbaring,  men  hævder 
Grundsætningen  i  dennes  almindelige  Form  (Muligheden  af 
absolut  uensartede  Ytringers  Forening),  er  der  et  uendeligt 
Spillerum  for  de  vildeste  Forsøg  paa  at  tilfredsstille  den  prak- 
tiske  Interesse,  den  personlige  Trang.  Saadanne  Forsøg  er  alle- 
rede  gjorte;  se  de  mangfoldige  positive  Religioner,  der  jo  i 
Æventyrlighed  overgaar  de  egenlige  Ævenlyr,  og  dog  netop  er 
Fruglen  af  den  dybeste  personlige  Trang.  Alle  disse  maa  Pro- 
fessor Nielsen  lade  gælde;  om  de  har  et  fornuftigt  Idéindhold 
eller  ej,    gør  jo   fra  et  overfornufligl  Standpunkt  Intet  til  Sagen. 

Man  kan  ikke  engang  sige:  jo  galere,  jo  bedre;  ti  Alt  kan  kræve 
lige  Rang,  hvor  den  personlige  Trang  renset  eller  lenset  for 
al  Fornuft,  er  Maalestok.  Det,  at  man  som  Dyrker  af  sin  Gud 
og  Dyrker  af  sin  Videnskab  paastaar  fuldstændigt  stridige  Ud- 
sagn^ er  fra  Midten  af  det  19de  Aarhundrede  at  regne  ikke  til 
Hinder  for,  at  man  udtaler  den  klare,  ja  den  højeste  Sandhed. 
Det  er  Danmark,  som  har  Æren  af  denne  Opdagelse,  ved  Siden 
af  hvilken  man  maaske  kan  stille  N.  F.  S.  Grundtvigs,  men 
visselig  hverken  Ole  Rømers  eller  H.  C.  Ørsteds. 

Men  man  behøver  ikke  at  blive  staaende  herved,  de  posi- 
tive Religioner  har  ikke  udelukkende  Ret  til  Tilfredsstillelsen  af 
den  fornuftfjendske  Trang.  Det  er  min  Trang  og  ingen  Andens, 
jeg  skal  fyldestgøre;  om  jeg  derved  kommer  til  at  leve  i  et 
Mylr  af  aldeles  uensartede  Ytringer,  hvad  gør  det?  Det  strider 
mod  Fornuft,  mod  Tanke.  Fornuft!  Tanke!  De  har  ingen 
Stemme,  hvor  det  gælder  det  Højeste.  Man  kan  vælge  hvilken 
modsigende  Antagelse,  man  vil;  naar  man  erklærer  den  for 
krævet  af  Ens  personlige,  etiske  Trang,  kan  Professor  Nielsen 
Intet  indvende  mod  den. 

Til  Oplysning  heraf  blot  et  enkelt  overfornuftigt  Træk. 
Hvis  En  har  den  personlige  Tro,  at  Martin  Luther  var  en  Le- 
gemliggørelse —  vel  ikke  af  det  hele  Verdensprincip,  men  af 
Siriusprincipet  f.  Eks.,  og  hvis  han  saa  for  den  samme  som  vi- 
dende har  været  den  bekendte  Reformator,  der  aldeles  Intet  har 
med  Siriusprincipet  at  gøre,  hvad  vil  det  da  gavne  at  kalde 
Sligt  urimeligt  og  unaturligt?  Sandsynlighed  og  Fornuft  har  paa 
dette  Punkt  jo  Intet  at  sige.  Eller  skulde  Filosofen  virkelig 
ville  søge  Beroligelse  i  den  Tanke,  at  Ingen  vil  falde  paa  rene 
Urimeligheder,  skulde  han  blive  indskrænket  til  at  paakalde 
Sandsynligheden,  hin  det  Paradokses  Arvefjende,  Sandsynligheden 
af,  at  Ingen  vil  falde  paa  Noget,  der  i  den  Grad  strider  mod 
Fornuften?  Ti  denne  er  jo  dog  den  eneste,  der  kunde  have  No- 
get imod  saadanne  Antagelser  at  indvende;  Overfornuften  vilde 
jo  se  Alt,  og  se,  det  var  saare  godt.  Skulde  Principernes  For- 
fægter virkelig  blive  indskrænket  til  at  ville  til  det  Yderste  have 
i  Principet,  hvad  han  paa  det  Bestemteste  vil  have  sig  frabedt 
1  Virkeligheden? 

Da  den  hele  besynderlige  Lære  saa  vanskeligt  lader  sig 
tydeliggøre,  naar  man  gaar  lige  løs  paa  Sagen,  har  Tid  efter 
anden    Tilhængere   af  Professor    Nielsen   vist  Læseverdenen   den 


62  Dualismen  i  vor  nyeste  Filosofi 

Velvilje  at  oplyse  Forholdet  ved  Billeder  eller  Sammenligninger. 
Uden  at  opholde  os  ved,  hvor  mislig  en  slig  Oplysning  efter  sit 
Væsen  er,  vil  vi  blot  se,  med  hvad  Held  den  er  foretaget.  For 
ikke  at  lade  noget  Herhenhørende  uomtalt,,  vil  jeg  minde  om, 
at  Hr.  Clemens  Petersen  engang  for  nogle  Aar  siden  fremstillede 
Forholdet  mellem  Forestilling  og  Begreb  paa  det  religiøse  Ona- 
raade  ved  følgende  Billede.  Naar,  hed  det  sig  omtrent,  En  ser 
en  Møllevinge  dreje  sig  om  sin  Akse,  og  man  spørger  den  Paa- 
gældende, om  den  yderste  eller  inderste  Del  af  Vingen  har  den 
hurtigste  Bevægelse,  da  vil  han,  hvis  han  retter  sig  efter  det 
sanselige  Indtryk,  uvilkaarligt  svare:  de  gaar  lige  hurtigt  [?]; 
begrebsmæssigt  opfattet  gaar  derimod  naturligvis  den  yderste 
Ende  meget  hurtigere  end  den  inderste.  Saa  lidet,  hed  det  nu, 
som  man  burde  «pine  Forestillingen  til  at  se  Begrebet*,  saa  lidet 
burde  man  paatvinge  Tanken  Forestillingens  Sansebedrag.  Saa- 
ledes  ogsaa  i  det  Religiøse;  der  gives  én  Sandhed  for  Forestil- 
lingen, en  anden,  der  modsiger  hin  første,  for  Tanken,  ingen  af 
disse  gør  den  anden  noget  Afbræk.  —  Dette  var  Lignelsen;  man 
ser,  den  svarer  til  Professor  Nielsens  Lære,  og  at  Hr,  Petersen 
altsaa,  hvad  ikke  Mange  véd,  har  anden  Fortjeneste  af  denne 
Sag  end  den  at  være  Professorens  Lovpriser.  Tør  man  slutte 
fra  hans  Lignelse,  da  bliver  de  religiøse  Forestillinger  lutter 
Sansebedrag  af  tvivlsom  Uundgaaelighed.  Hr.  Petersen  synes 
imidlertid  at  have  villet  godtgøre  noget  ganske  Andet. 

Dernæst  har  Dr.  Heegaard  (Indledning  til  Etiken  S.  380) 
leveret  en  oplysende  Jævnførelse.  Hans  Ord  er  disse:  <Paa  dette 
(det  kontemplative)  Trin  i  Bevidstheden  kan  der  ingen  Strid  ind- 
træde mellem  Tro  og  Viden,  netop  fordi  de  er  uensartede  og 
ikke,  som  man  ved  en  besynderlig  Misforstaaelse  oftere  (sid) 
har  villet  gøre  gældende,  uagtet  de  er  uensartede  Principer; 
dette  < uagtet*  involverer  nemlig,  at  Troens  og  Videns  Sfærer 
skal  kunne  begrænse  hinanden,  hvilket  er  umulii{t,  saa  længe 
Bevidstheden  er  oversvævende.  Vi  vælger  et  Eksempel:  Den 
kontemplative  Bevidsthed  kan  uden  Modsigelse  rumme  paa  én 
Gang  et  æstetisk  og  et  astronomisk  Problem,  ikke  uagtet,  men 
netop  fordi  de  er  uensartede;  den  kan  naturligvis  ikke  til  samme 
Tid  have  dem  begge  i  Bevidstheden,  men  den  kan  fordybe  sig 
i  ethvert  af  dem,  saa  meget  den  vil,  uden  at  det  ene  Problem 
nogensinde  kan  lide  Afbræk  ved  det  andet,  just  fordi  de  viser 
hen  til  'uensartede  Udgangspunkter.* 

En  Fortolkning  er  unødig;  det  maa  vel  være  aabenbart 
selv  for  den  lettest  Bedaarede,  at  der  her  end  ikke  er  Spor 
af  Lighed  til  Stede.  Man  vil  iøvrigt  bemærke,  at  Dr.  Heegaard 
omhyggeligt  undlader  at  kalde  Uensartetheden  absolut.  Da  jeg 
først  bestred  Professor  Nielsens  Brug  af  dette  Udtryk,  kappedes 
d'Hrr.  Schmidt  og  Høffding  om  at  forklare  mig,  at  det  just  var 
deri,  Hemmeligheden  stak;  havde  Uensartetheden  været  relativ, 
da  var  det  en  ganske  anden  Sag,  da  vilde  Forsoningen  have 
været  umulig.  Dr.  Heegaard  synes  dog  nu  at  have  opdaget,  at 
man  ved  at  lægge  Eftertrykket  paa  dette  Punkt  kommer  fra 
Skylla  i  Charybdis. 

Den  tredje  og  mest  omtalte  Jævnførelse  er  den,  Hr.  Budolf 
Schmidt  har  draget  mellem  dette  Forhold,  og  Forholdet  mellem 
Poesiens  og  Virkelighedens  Sandhed.  Denne  Sammenligning  har 
noget  større  Interesse,  da  Kierkegaard  maaske  flygtigt  har  anty- 
det den,  se  hans  Benyttelse  af  Gorgias's:  «Den  Bedragne  er  [i 
Teatret]  visere  end  den  Ikke-Bedragne>,  og  hans  Sætning  i  Af- 
sluttende Efterskrift:  < Poesi  er  Illusion  før  Forstanden,  Beligiøsitet 
Illasion  efter  Forstanden. > 

Spørgsmaalet  er  da  først  og  fremmest,  om  de  to  Led  er 
absolut  uensartede.  Man  maa  straks  svare  Nej;  ti  Benegtelsen 
ligger  allerede  i  selve  de  brugte  Udtryk:  har  begge  Sandhed, 
saa  er  de  begge  medhenhørende  til  Sandhedens  Rige,  og  det  er 
da  saa  langt  fra,  at  der  her  kan  være  Tale  om  absolut  Uens- 
artethed, at  der  endog  maa  være  et  Element,  hvori  Poesi  og 
Virkelighed  er  absolut  ensartede.  Dersom  nemlig  Sandhed  er 
et  Begreb,  der  virkelig  kan  anvendes  paa  dem,  eller,  for  at 
bruge  et  inderligere  Udtryk,  en  Væsensbestemmelse  ved  dem, 
saa  maa  denne  helt  og  holdent  gennemtrænge  dem  begge, 
gennemtrænge  enhver  af  deres  andre  Bestemmelser.  Begge  er 
da  Ytringer  af  en  dem  omfattende  Helhed. 

Saavidt  i  Almindelighed.  Men  det  viser  sig  ikke  mindre 
klart,  naar.  man  griber  dette  Forhold  i  et  bestemt  Eksempel. 
Hr.  R.  Schmidt  har  brugt  et  saadant,  som  Professor  Nielsen 
ved  ikke  at  underkende  det  har  lyst  i  Kuld  og  Køn.  Han  har 
anført  den  Folketro,  at  naar  Engen  damper  en  Sommermorgen, 
da  er  det  Mosekonen,  der  brygger:  ligesom  der  i  dette  Tilfælde 
for  den  Dannede  ingen  Modsigelse  er  mellem  den  poetiske  Tro 
og  den  naturvidenskabelige  Indsigt,  saaledes  er  der  heller  ingen 
Modsigelse  mellem  Troens  og  Videns  uensartede  Antagelser. 

Men  for  det  Første  er  Fantasiengen  og  den  virkelige  Eng 
ikke  absolut  uensartede  og  følgelig  ligesaa  lidt  de  tilsvarende 
Opfattelser.  Skil  Mosen  fra  Mosekonen  —  absolut  naturligvis  — , 
hvad  er  saa  den  sidste  for  Indbildningskraften?  Folketroens 
Persondannelse  er  jo  ikke  Andet  end  Virkelighedens  Genskin  i 
Fantasien,  der  uophørlig  maa  arbejde  med  det  Virkelige  for  at 
frembringe  Noget,  der  ikke  er  Virkelighed  og  dog  er  Virkelig- 
hed; for  at  forstaa  dette,  maa  man  bruge  Dialektik,  men  Dialek- 
tiken  er  jo  i  denne  Sag  én  Gang  for  alle  opofret. 

For  det  andet  er  her  ingen  Overensstemmelse,  ti,  da  den 
Eng,  som  Folkepoesien  har,  i  Almindelighed  vil  kunne  betegnes 
som  en  Fantasieng,  men  den,  som  den  naturvidenskabelige  Op- 
fattelse rettes  paa,  er  den  virkelige  Eng,  forholder  de  sig  ikke 
til  én  og  samme  Genstand.  Man  kunde  da  ligesaa  godt  kalde 
det  en  Modsigelse  af  samme  Art  som  den  mellem  Tro  og  Viden, 
naar  jeg  paa  én  Gang  siger,  at  Jeg  ejer  Furesøen  (Maleri  af 
N.  N.)  og  at  Staten  ejer  Furesøen  (den  virkelige).  En  anden  Sag 
er  det,  ifald  man  paastaar,  at  den  virkelige  Engs  Damp  er  en 
Virkning  af,  at  Mosekonen  brygger,  og  tillige  siger,  at  den  lige 
saa  fuldt  er  en  Virkning  af  naturlige  Aarsager:  Da  har  vi  en  Mod- 
sigelse som  den,  hvorom  Talen  er;  ti  naar  f.  Eks.  Rettroenheden 
antager  et  Menneskes  Opløftelse  fra  Jorden  og  gradvise  Svæven 
ind  i  den  dogmatiske  Himmel,  og  Videnskaben  benegter  dette 
Under  først  i  Kraft  af  Tyngdeloven,  dernæst  fordi  man,  om  man 
end  løftes  nok  saa  højt  i  Vejret,  dog  aldrig  kommer  ud  af  denne 
Verdens  astronomiske  Himmel  og  ind  i  den  overnaturlige,  saa 
er  det  det  selvsamme  Punkt,  den  selvsamme  Himmelfart,  hvorom 
de  begge  taler. 

Den  søgte  Lighed  findes  da  heller  ikke  her.  Men  uanset 
dette,  selv  naar  man  vil  nøjes  med  i  Lighedens  Interesse  at  be- 
tone den  Lethed,  hvormed  i  det  brugte  Eksempel  to  uensartede 
Opfattelser  glider  hen  over  hinanden  uden  gensidig  Paavirkning, 
da  glemmer  man  —  og  dette  er  meget  slemt  —  at  Virkelig- 
hedserkendelsens  Fremskriden  umuliggør  Brugen  af  visse  til- 
forn  vel  brugelige  Fantasiudtryk*).    Dernæst  overser  man,  at  hin 


*)  Se  Ørsted:  Aanden  i  Naturen  II,  S.  4.  «For  en  Indbildningskraft 
der  har  tilegnet  sig  et  levende  nærværende  Billede  af  Verdenssystemet,  er 
Udtrykket  Jordens  Grundvold  ikke  bedre  end  Grundvolden  for  en  Velop- 
hængt  Lysekrone,  men  om  muligt  endnu  mindre  passende*. 

saakaldte  Gliden  hen  over  hinaDden  i  Virkeligheden  ikke  er  no- 
get saadant,  men  snarere  maatte  bestemmes  som  den  ene  Op- 
fattelses Indtrængen  i  den  andens  Huller  eller  Porer,  muliggjort 
ved,  at  ingen  af  dem  er  ret  fuldstændig.  Derfor  har  f.  Eks. 
Digteren  des  friere  Haand  over  det  historiske  Stof,  jo  mere  ube- 
kendt det  er  for  hans  Publikum;  dersom  Læserne  maa  forud- 
sættes bekendte  med  hvert  lille  Træk  i  Stofiet,  da  vil  han  nød- 
vendigvis være  meget  bunden. 

Det  vilde  imidlertid  være,  hvad  Kierkegaard  kalder  <Pa- 
renlhesdurchløberi*  at  indlade  sig  paa  en  nøjere  Drøftelse  heraf 
i  Anledning  af  det  Spørgsmaal,  hvorpaa  det  kommer  an.  Det 
Afgørende  er  og  bliver,  at  den  poetiske  Illusion  som  noget  helt 
for  sig  aldeles  ikke  frembyder  den  søgte  Lighed:  den  er  vel  at 
mærke  kun  poetisk,  naar  den  i  Øjeblikket  afvekslende  er  og  er 
ophævet;  den  er  vel  at  mærke  kun  poetisk  som  bevidst;  ti  Fug- 
lene, som  hakker  i  malte  Bær,  eller  Lazaronerne  i  Neapels 
Smaateatre,  der  med  Fagter  røber  Helten,  hvor  Skurken  har 
skjult  sig,  er  ikke  naaede  til  den  poetiske  Illusion. 

Det  Besynderligste  e^:  imidlertid,  at  Forsvarerne  af  deAne 
Jævnførelse  først  vilde  være  rent  galt  farne,  hvis  man  vilde  holde 
den  for  Alvor  fast;  ti  den,  der  vil  tillægge  en  eller  anden  be- 
stemt religiøs  Forestilling  den  fuldeste  Virkelighed,  han  har  dog 
handlet  sig  selv  imod,  saa  snart  han  jævnfører  den  med  det 
rent  Indbildte  —  det  være  nu  nok  saa  skønt  og  nok  saa  betyd- 
ningsfuldt, baade  langt  skønnere  og  langt  mindre  taaget  end 
Mosekonens  Bryg.  Bliver  Mosekonen  derimod  forvandlet  til  en 
virkelig  Person,  da  har  vi  en  af  de  fornuftstridige  Sandheder, 
for  hvilke  Professor  Nielsen  følgerigtigt  maa  bøje  sig,  og  da  har 
vi  i  fuld  Gang  Spillet  med  de  to,  hvilke  Professor  Nielsen  for- 
fægter paa  godt  Dansk,  men  bekæmper,  naar  de  optræder  som 
Middelalderens  Dobbeltsandheder  (duæ  veritates). 

Ser  vi  da  nu  tilbage  paa  det,  som  her  er  indvendt  mod 
den  nye  Lære,  hvad  Betydning  faar  saa  den  hele  Opstilling  af 
absolut  uensartede  Principer,  Ytringer,  Sandheder  eller  hvad 
man  skal  kalde  disse  ilde  stedte  Væsener?  Skulde  det  ikke  for- 
holde sig  med  dem  som  med  de  Byer,  hvilke  Patjomkin  skal 
have  vist  sin  Kejserinde  som  Vidnesbyrd  om  Egnens  blomstrende 
Tilstand?  De  var  nemlig  i  egenlig  Forstand  kun  opstillede,  ti 
de  eksisterede  ikke.  Set  indvortes  fra  kan  der  for  os  umuligt 
gives  absolut  uensartede  Genstande;    de  maatte  jo  som  Aarsager 

G.  Brandes:    Samlede  Skrifter.    XIII.  5 

betragtede  fremkalde  absolut  uensartede  Bevidsthedsytringer  i 
det  følgelig  aldeles  spaltede  Jeg.  Kan  da  sagligt  set  nogensona- 
helst  Ytring,  der  fremgaar  af  et  Tilværelsesprincip  eller  af  et 
Indbegreb  af  Genstande,  som  danner  en  Helhed,  være  absolut 
uensartet  med  nogensomhelst  anden?  Tænk  det  og  Du  kommer 
i  Selvmodsigelse,  idet  Du  sætter  en  Helhed  og  negter  hvad  der 
følger  deraf.  At  være,  det  er  at  være  indbefattet  i  en  Tilvæ- 
relse; naar  absolut  uensartede  Genstande  er,  saa  er  de  ikke  ab- 
solut uensartede.  Man  gøre  en  Prøve  med  hvilkesomhelst  Gen- 
stande, Ytringer,  Fantasier  eller  hvad  man  vil,  og  man  vil  finde, 
at  selv  om  de  udelukker  hinanden  i  en  vis  Henseende,  gør  de 
det  dog  i  en  anden  Henseende  ikke,  i  det  mindste  for  saa  vidt 
som  de  begge  kan  opfattes  af  samme  Jeg.  Prøv:  een  gul  Sym- 
foni*, det  kan  ikke  siges  og  dog  er  Tone  og  Farve  væsenligt 
ensartede  som  Bølgeforeteelser;  «en  ligesidet  retvinklet  Trekant*, 
det  gives  ikke  og  dog  betegner  begge  Tillægsord  mulige  Bestem- 
melser ved  Begrebet  Trekant*).  Tag  det,  som  aldeles  ingen  Be- 
tydning bar:  det  Meningsløse,  det  Ikkeværende,  skil  det  absolut 
fra  det,  som  er,  og  det  kan  ikke  engang  udsiges.  Selv  dette,  der 
synes  at  maatte  have  Forretten  til  at  kunne  tænkes,  sondret  fra 
sin  Modsætning,  er  intet  Andet  end  et  Genskin  deraf.  Men 
naar  Uensartetheden  i  absolut  Forstand  end  ikke  her  har  nogen 
Magt,  hvor  meget  mindre  har  den  det  da  der,  hvor  Alt  tillægges 
Tilværelse  og  Virkelighed. 

Man  vilde  gøre  mig  højlig  Uret,  hvis  man  antog,  at  jeg  ved 
at  fremsætte  rent  elementære  Sandheder  som  disse,  noget  Øjeblik 
har  indbildt  mig  at  lære  en  Tænker  som  Professor  Nielsen  No- 
get, han  ikke  selv  fuldt  saa  godt  vidste,  Noget,  han  ikke  selv 
har  udtalt,  længe  før  jeg  for  min  Part  havde  Anelse  derom. 
Jeg  skylder  for  en  stor  Del  Professor  Nielsen  selv,  at  jeg  er  i 
Stand  til  at  modsige  ham;  men  det  forholder  sig  jo  ikke  saa- 
ledes  med  Sandheden,   at  den,   der  som  et  af  dens  Organer  har 


*)  End  ikke  saadanne  udprægede  Modstandere  som  Digterne  Hr. 
Henrik  Scharling  og  Hr.  Hud.  Schmidt  er  absolut  uensartede.  Der  gives 
tvertimod  Punkter,  hvor  en  absolut  Ensartethed  finder  Sted  imellem  dem. 
Et  saadant  rammer  Hr.  Schmidt  med  megen  Sikkerhed,  naar  han  i  sin 
Bog:  Er  Hr.  Licentiat  Henrik  Scharling  en  alvorlig  Mandf  S.  80  frem- 
sætter den  Formodning,  at  Hr.  Scharling  nu  <som  sædvanlig  har  digtet  os 
noget  Slet». 

meddelt  den,  senere  efter  Behag  kan  tage  sin  Gave  tilbage.  Som 
Vaaben  endog  i  den  Svagestes  Haand  er  Sandbeden  stærk  nok  til< 
at  nedbryde  denne  dristigt  anlagte  Lære,  der  er  opført  paa  et* 
saa  skrøbeligt  Grundlag,  en  Lære,  der  vil  hæmme  den  aandelige 
Fremskriden,  spærre  Vejen  for  enhver  Stræben  efter  at  bringe 
Harmoni  til  Veje  mellem  Menneskehedens  aandelige  og  dens 
sædeligt-religiøse  Krav,  og  som  saaledes  forstyrrer  Arbejdet  paa 
Løsningen  af  en  Fremtidsopgave  blandt  Menneskeslægtens  største. 


III.    Det  Antirationelle 

Man  kan  sige  sig  selv,  hvad  Følgen  maa  blive,  naar  en 
Tænker  overser  hine  elementære  Sandheder  og  til  Bedste  for  en 
personlig  Trang,  der  naar  der  tillægges  den  Almengyldighed, 
bliver  en  Særhed,  som  piner  og  trykker  Andre,  forsøger  paa  at 
holde  det  Uholdbare  fast.  Følgen  har  allerede  vist  sig.  Den  er 
et  Begrebsanarki,  en  Begrebsforvirring,  der  undergraver  den« 
Grund,  hvorpaa  vor  Videnskab  bygges,  og  for  hvilken  Læresæt- 
ningerne hos  Dr.  Heegaard  sikkert  er  det  mest  fortvivlede  Ud- 
tryk, som  nogen  Literatur  i  den  Retning  har  at  opvise.  Ti  hvad 
har  vi  nu?  Vi  har  den  velbekendte  Metafysik  og  den  velbekendte 
Logik  med  deres  Begreber,  fribaarne,  fødte  af  Natur  og  For- 
nuft, levende  deres  Liv  i  en  Verden,  i  hvilken  de  er  indordnede 
som  Led  og  hvor  deres  Væsen  udfoldes  og  kommer  til  sin  Ret. 
Og  saa  har  vi  paa  den  anden  Side  en  Verden,  hvor  de  maa 
gøre  den  laveste  Trælletjeneste,  den  Tjeneste  nemlig,  i  hvilkea 
Trællen  maa  fornegte  sit  Udspring  og  sit  Væsen.  Ti  disse 
samme  Begreber  og  Magter  anvendes  jo  i  den  antirationelle 
Verden  saaledes,  at  de  slet  intet  Fornuftigt  maa  udtrykke.  Gør 
de  nemlig  dette,  saa  forvandler  de  med  det  Samme  de  impo- 
tente Magter,  for  hvilke  de  skal  gøre  Hoveri,  de  saakaldte 
Tankeformer:  det  Paradokse,  det  Antirationelle,  det  Positive,  til 
fornuftige  Størrelser,  hvad  disse  frygter  for  som  visse  Væsener 
ifølge  Sagnet  frygter  Dagen.  Hine  Lysets  Børn  tvinges  da  til  at 
udslukl^e  ogsaa  deres  Lys  for  at  der  kan  herske  det  forønskede 
Mørke.       Man    tage    hvilke    Begreber    man    vil:     Princip,    Lov, 

5» 

Følgerigtighed  —  de  anvendes  saaledes,  at  de  intet  skal  ud- 
trykke af  deres  Væsens  Indhold,  ja  at  de  Intet  skal  udtrykke, 
for  at  de  kan  betegne  det,  deres  Tyranner  er;  ti  disse  er  Intet 
uden  dem,  de  bar  underkuet,  og  bliver,  naar  de  har  underkuet 
dem,  dog  ikke  andet  end  Jammerlighed:  af  Andre  maa  de  iaane 
Alt  —  som  man  siger,  indtil  Skjorten  —  og  saa  giver  de  sig 
Mine  af  at  være  det  aandelige  Livs  egenlige  Kapitalister,  eller 
rettere  sagt,  saa  udgives  de  derfor. 

I  det  Øjeblik  man  virkelig  tager  Læren  om  det  Antiratio- 
nelle  paa  Ordet,  saa  stanser  al  Tankestrid,  ja  al  Meddelelse;  det 
sker  ikke,  fordi  man  ikke  rigtig  har  forstaaet  Professor  Nielsen, 
men  netop  naar  man  rigtig  har  forstaaet  ham:  man  kunde  ikke 
misforstaa  ham  stærkere  end  ved  at  give  sig  til  at  drøfte  Sagen 
med  ham;  han  kunde  ikke  sætte  en  Begynder  paa  en  vanskeli- 
gere Prøve  end  ved  at  opfordre  ham  til  en  Forhandling.  At 
det  forholder  sig  saaledes,  skal  jeg  forsøge  paa  at  vise,  naturligvis 
vel  vogtende  mig  for  at  falde  i  den  Snare,  Sagen  ifølge  sin  Na- 
tur lægger  for  Enhver,  der  indlader  sig  med  den. 

For  det  Første  er  enhver  Meddelelse  umuliggjort:  Naar  en 
Frimurer  vil  prøve,  om  en  Anden  er  Frimurer,  saa  spørger  han 
ikke  den  Anden  derom,  siger  ikke  heller,  at  han  selv  er  det; 
han  bruger  overhovedet  ikke  Ord  for  at  give  og  modtage  denne 
Meddelelse;  han  kan  tale  om  Vind  og  Vejr,  om  Handel  og  Poli- 
tik, ja  han  kan  endogsaa  tale  om  Frimureriet;  men  vil  han  op- 
naa  sit  Maal,  bruger  han  et  Meddelelsesmiddel,  der  ligger  gan- 
ske udenfor  Sproget:  han  ser  at  faa  Lejlighed  til  at  give  den 
Andens  Haand  et  ejendommeligt  Tryk.  Er  den  Paagældende  nu 
ikke  Frimurer,  saa  mærker  han  blot  et  Tryk  eller  han  mærker 
Intet:  er  han  Frimurer,  saa  forstaar  han  Meddelelsen  og  med- 
deler sig  igen.  Paa  lignende  Maade  forholder  det  sig  med  den 
fornuftstridigt  religiøse  Etiker;  han  kan  ligesaa  lidt  som  Frimu- 
reren meddele  sig  igennem  Sproget,  der  jo  er  et  System  af  Tegn 
for  Tanke-  og  Fornuftbestemmelser;  men  da  han  paa  den  anden 
Side  ikke  som  Frimureren  kan  bruge  Haanden  i  Stedet  for  Or- 
det, vælger  han  Sprogets  Ord  til  Betegnelse  for  Noget,  der  er 
ligesaa  uafhængigt  af  de  Fornuftbestemmelser,  de  betegner,  som 
Frimurerens  Meddelelse  er  uafhængig  af  det  Haandtryk,  han  gi- 
ver. Dette  Noget  er  jo  nemlig  kun  til  for  Organet  for  det  For- 
nuftstridigt-Religiøse,  men  er  slet  ikke  til  for  den  Fornuft,  for 
hvilken  Sproget  er  Udtryk  og  Meddelelsesmiddel.     Kan  hint  No- 

get  nu  ikke  meddeles  gennem  Sproget,  saa  kan  det  naturligvis 
ligesaa  lidt  meddeles  ved  noget  andet  Middel,  der  staar  under 
Fornuftens  Lov;  Meddelelsens  Vej  er  en  Hemmelighed  for  En- 
hver, der  ikke  besidder  Organet.  Naar  man  spørger,  hvorfor 
da  Sproget  bruges,  da  maa  dette  uden  Tvivl  —  ti  ogsaa  det  er 
en  Hemmelighed  —  betragtes  som  et  Pirringsmiddel  til  at  den 
hemmelige  Meddelelse  kan  træde  i  Kraft;  spørger  man  derimod, 
hvorfor  netop  Sproget  bruges,  da  er  dette  uforstandigt  spurgt, 
eftersom  det  samme  Spørgsmaal  kunde  gøres  med  Hensyn  til 
ethvert  andet  fornuftigt  Middel  og  om  de  hemmelige  Midler  kan 
der  ikke  spørges,  da  Spørgning  er  en  Forstandshandling. 

Lad  os  se  Rigtigheden  heraf  i  nogle  Eksempler.  Naar  der 
f.  Eks.  er  Tale  om  en  antirationel-religiøs  Etik,  saa  betegner 
Ordet  Etik  i  den  Antirationel-Religiøses  Mund  og  for  den  Anti- 
rationel- Religiøses  Øre  vel  den  Fornuftbestemmelse,  som  Ordet 
udtrykker,  men  for  det  antirationel-religiøse  Organ  betegner  det 
noget  ganske  andet,  som  vi,  netop  fordi  det  falder  udenfor  al 
Fornuft,  her  umuligt  kan  betegne.  Naar  det  videre  siges,  at  den 
paradokse  Etik  «dialektisk  forstaaet  har  sin  rationelle  Side>*), 
saa  kan  for  det  Første  Ordet  dialektisk  ikke  betegne  den  For- 
nuflbestemmelse,  for  hvilken  det  er  Udtryk,  men  det  betegner 
en  Ejendommelighed  ved  det  Antirationelle,  der  kun  kan  fattes 
af  Organet  og  som  dette  optager  i  sig,  foranlediget  derved,  at 
Fornuften  opfatter  hvad  Ordet  udtrykker,  for  det  Andet  kan  Or- 
det rationel  paa  ingen  Maade  have  sin  vedtagne  Betydning,  men 
det  antyder  kun  en  ny  Ejendommelighed,  til  hvis  Optagelse  ved 
Organet  Bestemmelsen  det  Rationelle  giver  Anledning.  Naar  det 
endelig  hedder ••),  at  det  Antirationelle  i  Etiken  fremkommer  som 
en  Konsekvens  af  det  Rationelle,  saa  betegner  Ordet  Konsekvens 
her  naturligvis  ikke,  hvad  det  synes  at  betegne,  men  endnu  en 
ny  og  interessant  Ejendommelighed  ved  det  Antirationelle,  til 
hvis  Optagelse  Fornuftbestemmelsen  Konsekvens  virker  tilskyn- 
dende. Ja  selv  om  Udtrykket  det  Antirationelle  gælder  dette. 
Kun  for  Tanken  og  Fornuften  er  det  antirationelt ;  det,  til  Op- 
fattelsen hvoraf  det  tilskynder,  kan  altsaa  ikke  være  det  Anti- 
rationelle,   men  er  Noget,  om  hvis  Forhold  til,  om  hvis  Gyldig- 


♦)    Heegaard  anf.  Skr.  S.  439. 
**)    Heegaard  S.  406,  439,  445. 

hed  eller  Ugyldigbed  for  Tanken  der  ikke  kan  være  Tale,  da 
dets  Ejendommelighed  i  Et  og  Alt  kun  er  for  Organet.  Og  saa- 
ledes  overalt:  Ordene  med  deres  Fornuftbestemmelser  er  iigesaa 
mange  Tilskyndelser,  der  foranlediger  det  antirationel-religiøse 
Organ  til  dets  mange  særegne  Virksomheder,  for  hvilke  disse 
Ord  aldeles  ikke  er  Udtryk;  ihvad  hine  end  er,  meddeles  kan 
de  ikke. 

Det  Samme,  der  er  Grunden  til,  at  det  Antirationelle  ikke 
lader  sig  meddele,  begrunder  ogsaa,  at  det  ikke  kan  gøres  til 
Genstand  for  Betragtning  og  overhovedet  ikke  tænkes  eller  gøres 
til  Genstand  for  nogen  Erkendelse,  i  hvilken  Tænkning  har  Del. 
Grunden  er  den,  at  det  falder  helt  udenfor  Fornuftens  Verden. 
At  der  maa  lægges  Eftertryk  paa  helt,  er  en  Selvfølge,  da  Intet 
i  Tilværelsen  gaar  op  i  Fornuft,  da  det  Fornuftige  overalt  for- 
udsætter det  Virkelige,  uden  hvilket  det  selv  ingen  Virkelighed 
besidder.  Men  Rationelt  og  Reelt  gennemtrænger  hinanden,  saa 
de  hører  til  hinandens  Væsen,  eller  bestemtere:  det  er  samme 
Væsen,  der  adskiller  sig  i  sine  to  Væscnssider.  Det  Fornuftige 
staar  da  under  det  Virkeliges  Lov  og  det  Virkelige  under  det 
Fornuftiges.  Viser  der  sig  derfor  noget  Virkeligt,  der  ganske 
unddrager  sig  det  Fornuftiges  Lov,  saa  kan  selvfølgelig  ingen 
fornuftig  Bestemmelse  i  mindste  Maade  udtrykke  dets  Væsen,  og 
det  kan  hverken  være  til  for  Tænkningen  —  der  forholder  sig 
til  det  Ideelle  —  eller  for  den  Erkendelse,  der  svarer  til  det 
Reelle,  fordi  Tænkningen  overalt  er  medindgribende  i  den,  lige- 
som det  Ideelle  overalt  er  medindgribende  i  det  Reelle.  Be- 
stemmelsen det  Reelle  kan  da  Iigesaa  lidt  som  nogen  anden 
anvendes  paa  det  Antirationelle,  den  er  kun  som  hine  tidligere 
nævnte  Pirringsmidler  en  Tilskyndelse  til  at  Organet  kan  træde 
i  Virksomhed  i  en  vis  bestemt  Retning.  Det  Samme  gælder  saa 
om  Ordene  træde  i  Virksomhed  og  de  øvrige  Udtryk,  der  alle 
betegner  Noget,  hvori  der  er  Fornuft. 

Hvis  det  Antirationelle  ikke  opfattes  saaledes,  saa  forvand- 
les det  til  rationelt;  ti  det  Fornuftige  er  et  Noget,  der  er  virke- 
ligt, det  Virkelige  er  et  Noget,  hvori  der  er  Fornuft,  men  det  Anti- 
rationelle er  et  Noget,  der  hverken  er  virkeligt  eller  fornuftigt,  der 
ikke  engang  er  antirationelt,  idet  det  vel  kan  kaldes  saa,  men 
dog  egenlig  ikke  kaldes  saa  med  Rette,  da  det  aldeles  Intet  kan 
have  at  gøre  med  det  Udtryk,  hvormed  det  benævnes.  Deraf 
følger   saa   tillige,    at   der   ingen  Videnskab   kan    dannes  om  det; 

der  kan  meget  vel  dannes  et  System  af  Tanker,  men  dette  vil 
blot  sige  et  System  af  Tilskyndelser  til  det  Antirationelles  hem- 
melighedsfulde Virken,  som  hine  Tanker  aldeles  ikke  udtrykker 
—  hvortil  da  hører,  at  Ordet  Tilskyndelse  heller  intet  udtryk- 
ker, der  angaar  Forholdet  mellem  det  Rationelle  og  det  Anti- 
rationelle,  da  der  slet  intet  Forhold  er.  At  der  ingen  Kritik 
kan  gives  af  det  Antirationelles  Fremstilling,  da  der  ingen  Frem- 
stilling kan  findes  af  det;  at  ingen  Drøftelse  kan  tænkes  med 
den,  der  staar  paa  det  Antirationelles  Standpunkt,  behøver  man 
nu  kun  at  minde  om,  eftersom  Kritik  og  Drøftelse  er  Handlin- 
ger, der  staar  under  det  Rationelles  Lov. 

Naar  vi  sluttelig  erindrer,  at  det  at  kende  er  en  Fornuft- 
virksomhed, hvilket  ikke  er  det  Samme  som  en  blot  fornuftig 
Virksomhed,  saa  følger  det  af  sig  selv,  at  vi  ikke  kender  noget 
Virkeligt,  hvori  der  ikke  er  Fornuft.  Vi  kender  altsaa  ikke 
noget  Antirationelt,  kender  intet  Organ  for  det  Antirationelle. 
Er  det  da  ikke?  Nej;  ti  det  at  være  har  en  Fornuftside;  at 
sige,  det  Antirationelle  er,  det  er.  at  sige,  det  er  fornuf- 
tigt. Hvad  skal  vi  da  sige  om  det?  Vi  kan  Intet  sige,  ligesaa 
lidt  bekræfte  som  benegte  Noget  derom,  og  man  maa  fremfor 
Alt  erindre,  at  hvad  der  her  er  sagt  om  det,  Intet  udtrykker 
om  dets  Væsen,  er  helt  og  ubetinget  fremmed  for  det. 


IV.     Dualismens  Følger 

Naar  der  er  kommen  en  lille,  næsten  usynlig  Revne  i  et 
Glas^  saa  kan  den  undertiden,  efter  længe  at  have  holdt  sig  paa 
samme  Punkt,  med  Et  slaa  igennem  og  spalte  hele  Glasset. 
Naar  en  af  det  menneskelige  Legemes  Yderlemmer  angribes  af 
en  Sygdom,  da  kan  Skaden  fra  dette  Udgangspunkt  æde  sig  ind 
i  Legemet  og  angribe  dets  Sundhed  i  sin  Rod.  Saaledes  er  det 
gaaet  med  den  Dualisme,  der  tidligt  (Filosofisk  Propædeutik  1857 
S.  77)  ytrede  sig  i  Professor  Nielsens  Anskuelse  af  Forholdet 
mellem  Tro  og  Viden.  Den  syntes  længe  uskadelig  for  hans 
Lære:  ti  den  angik  jo  ikke  Læren  selv,  den  beroede  jo  kun  paa 
at  denne  Lære  ingen  Indflydelse  fik  paa  hans  Liv;    men  nu  har 

den  slaaet  saa  kraftigt  igennem,  at  den  er  trængt  ind  i  selve 
hans  filosofiske  Grundanskueise*). 

I  en  vis  Forstand  kan  dette  synes  forunderligt:  man 
kunde  tro,  det  ingen  Virkning  vilde  have  paa  Filosofens  Lære- 
bygning, at  han  udenfor  sin  Videnskab  havde  en  uvidenskabelig 
Forvisning.  Selv  om  Professor  Nielsen  vilde  gaa  saa  vidt  som 
til  at  forbyde  os  Anvendelsen  af  den  Lære,  han  gav  os,  nuvel 
—  kunde  man  sige  —  saa  lad  os  i  det  mindste  være  teoretiske 
i  Teorien.  Var  Meningen  ikke  den,  hvorfor  har  da  Professoren 
vel  ellers  saa  tidt  og  med  saa  stor  Fornøjelse  fortalt  os  Anek- 
doten om  Laplaces  Svar,  da  Napoleon  spurgte  ham,  hvor  i  sit 
System  han  anbragte  Gud?  <Sire!  jeg  havde  ikke  Brug  for  denne 
Gisning.*  Vilde  det  ikke  være  højst  forunderligt,  om  den  Filo- 
sof, der  saa  stærkt  har  betonet  Videnskabens  Indsigelse  mod  et- 
hvertsomhelst  Dogme,  skulde  ende  med  som  Victor  Cousin  i 
Frankrig  at  frembyde  sit  Gudsbegreb  <som  et  Grundlag,  der  kan 
bære  den  kristne  Treenighed  >?•*)  Men  Sagen  er  den,  at  netop 
fordi  den  Adskillelse,  som  Professor  Nielsen  vil  anbringe  mel- 
lem Livet  og  Videnskaben  er  et  Hjernespind,  netop  derfor  stræk- 
ker <  Eksistensens*  Spaltning,  den  psykologiske  Splid  sig  helt  ind  i 
Videnskaben,  hvorhen  den  aldeles  ikke  skulde  kunne  naa. 

I  sine  Bemærkninger  om  teoretisk  og  praktisk  Erkendelse  har 
Professoren  ladet  Spaltningen  fra  det  religiøse  Omraade  slaa 
over  paa  det  etiske,  og  fra  det  etiske  paa  Erkendelsens.  Her  er 
det  da  ikke  blot  Religion  og  Videnskab,  men  Handlen  og  Er- 
kenden  og  indenfor  Erkendelsen  igen  den  teoretiske  og  den 
praktiske  Erkendelse,  der  staar  som  absolut  uensartede  overfor 
hinanden.  Det  er  gaaet  hermed  som  med  Paradokset.  Om  et 
Paradoks,  et  uindskrænket  Paradoks  i  og  for  sig  kan  man 
mene  hvad  man  vil;  men  hvad  man  saa  mener,  maa  det  dog 
vel  være  klart,  at  et  halvvejs  begribeligt  Paradoks  er  en  fuld- 
kommen Uting.  Man  vil  ogsaa  erindre,  hvor  latterlig  Kierke- 
gaard fandt  al  « Skimlen*  lige  overfor  det  absolute  Paradoks  (Af- 
sluttende Efterskrift  S.  433);  men  hvad  er  det  vel  Andet  end  den 


•)    Bemærkninger    om    teoretisk    og    praktisk    Erkendelse.      Nordisk 
Vniversitetstidsskrifts  Tillægshefte  til  10de  Aargang,  1866.     Kjøbenhavn. 
*•)    Se  Grundideernes  Logik  II.  S.  343. 

aliermorsomste  <  Skim  ten »  naar  det  hedder,  at  «det  paradokse 
Standpunkt  fremkommer  i  Kraft  af  den  samme  Udviklingslov  som 
gælder  indenfor  det  Rationelle*  og  at  «den  rationelle  Videnskab 
fordobler  sit  Synspunkt  saaledes,  at  den  paa  én  Gang  erkender 
det  Paradokses  eksistentielle  Ubegribelighed  og  just  i  Kraft  af 
denne  Erkendelse  tillige  opdager  den  Udviklingslov,  hvorefter 
Videnskaben  giver  en  Afspejling  af  det  Paradokses  Genesis>*). 
Saaledes  kommer  det  betingede  Paradoks  til  at  forberede  det 
ubetingede  og  bane  Vejen  for  det.  Medens  det  dog  endnu  i 
Grundideernes  Logik  II  S.  278  hedder,  at  « Magten  i  sit  Væsen 
er  ligesaa  rationel  som  Viden  >,  og  at  «den  uendelige  Fornuft 
bestemmer  det  Logiske  ved  det  Antilogiske  og  omvendt >  bliver 
hos  Dr.  Heegaard  selve  det  at  ville,  for  saa  vidt  Vilje  naturlig- 
vis ikke  gaar  op  i  Viden,  kaldt  <et  rationelt  Paradoks*  (S.  441) 
og  dette  vakre  Begreb  danner  saaledes  den  forønskede  Over- 
gang. Som  det  Paradokse  nu  her  har  skudt  Rødder  helt  ned  i 
Naturens  Fornuftverden,  saaledes  ogsaa  den  absolute  Uens- 
artethed. 

Det  er  imidlertid  vanskeligt  nok  paa  dette  Punkt  at  faa  en 
tilstrækkelig  skarp  og  afgjort  Udtalelse  af  Professor  Nielsen. 
Han  bruger  vel  stærke  Ord;  men  han  tilføjer  gerne  en  lille  Bi- 
sætning eller  Bibestemmelse,  der  atter  berøver  Ordene  deres 
<resolute>  Præg,  han  tager  med  den  ene  Haand,  hvad  han  har 
givet  med  den  anden.  Han  befæster  Gabet  mellem  Praksis  og 
Teori,  han  synes  endog  tilbøjelig  til  Negtelse  af,  at  Teorien 
som  saadan  overhovedet  lader  sig  overføre  i  Praksis;  ti  — 
hedder  det  —  «det,  der  erkendes  teoretisk,  kan  ikke  erken- 
des praktisk*.  Denne  Paastand  synes  dog  at  være  af  en  Ufor- 
sigtighed, der  i  det  mindste,  har  det  for  sig  at  være  «resolut». 
Men  rettede  nu  En  det  Spørgsmaal  til  Professoren:  Siger  Du  da 
virkelig,  at  Praksis  ikke  lader  sig  aflede  af  Teori?  da  kan  han 
svare  med  sine  egne  Ord:  Ingenlunde,  jeg  har  kun  sagt,  at 
Praksis  ikke  ligefrem  lader  sig  aflede  af  Teori**).  Og  hvem  i 
al  Verden  vilde  modsige  det?  Paa  samme  Maade  erklærede  Hr. 
Professoren   i  Indledningen   til  Grundideernes  Logik  I,    at  Viden- 


*)    Heegaards  Fremstilling  af  Professor  Nielsens  Lære,  Indledning  til 
Etiken  S.  439. 

*•)  Bemærkningerne  S.  69,  S.  66. 

skaben  ikke  ligefrem  kan  modbevise  Miraklet.  En  værdifuld 
Kategori,  den  Kategori:  ikke  ligefrem,  værdig  den  Mand,  der 
saa  skarpt  har  bebrejdet  den  spekulative  Dogmatik  <den  svamp- 
agtige Blødhed,  hvermed  Kategorien  Grad  overalt  i  ethvert 
nok  saa  afgørende  Dilemma,  dels  direkte,  dels  indirekte  maa 
figurere**). 

Fremdeles:    Professoren    sprænger   Broen    i    Luften    mellem 
Tanken   og  Viljen,   efter  først  at   have  slettet  Følelsens  Omraade 
ud  af  sit  Landkort  og  delt  denne  svagere  Magts  Besiddelse  mel- 
lem hine  eneraadige  Magthavere.     Han  tillægger  ikke  blot  Viljen 
lige  Oprindelighed   med  Tanken  (S.  68),    men    lægger  en    saadan 
Vægt    paa    Gendrivelsen    af   den    Hegelske   Vildfarelse,    at  Viljen 
kun  er  en  Tillempning  af  Tænkningen,    at   man  skulde  tro,    den 
absolute    Uensartethed    var    bevist,    saasnart    blot    denne    Misfor- 
staaelse  var   gendrevet.     Men   Spørgsmaalet  er  jo   her  slet   ikke 
det,    om  Viljen    lader   sig   aflede   af  Tanken   eller  omvendt,    men 
om    begge    disse  Væsensytringer    ikke    lader  sig  aflede    af  et    og 
samme  Grundvæsen.     Negtes    dette,    da    har  vi    Dualismen,    ren 
og   skær.     Men    det  Afgørende    eller  rettere    Mangelen    paa  Afgø- 
relse  er   ogsaa    her,    at    det    i  Virkeligheden    kun   tilsyneladende 
benegtes.     Ti    indvender   man,    at    Tanke    og    Vilje    dog   staar    i 
uafbrudt  Forhold   til  hinanden,    da  svarer  Professoren  blot:    det 
har  jeg  jo    aldrig   lagt   Skjul    paa  <men  Tanken   er   derfor   ikke 
Vilje,  Viljen    ikke  Tanke   osv.>  (S.  67),    hvad  det    naturligvis  ikke 
kunde  falde  noget  Menneske   ind   at   benegte.     Forsøger  man  da 
for    at    naa   tilbage    til    Hovedsagen    at   vende    Professorens    egne 
Ord    imod    ham,    som    følger:    Hvis    < Religionen    forudsætter    em^ 
Aabenbaring  og  Aabenbaringen  et  Under,    men  Videnskaben    for-- 
negter  Underet  og  forkaster  Aabenbaringen*  (S.  63)  saa  kan  dem. 
Form  af  det  Religiøse,    der   lader   sig   forene    med  Videnskaben^ 
kun  være  en  saadan,   der  er  uden  Undere  og  uden  Aabenbaring 
—    da    svarer    Professor    Nielsen    bittert,    at    « slige    Ekspektora- 
tioner  mere    karakteriserer  de   livlige  end  de  grundige  Hoveder* 
(S.  73)  uanset,    at   det    er   ham    selv,    der  har  opstillet  Forudsæt- 
ningerne,   af    hvilke    denne    Slutning    med    Nødvendighed     maa 
drages.     Opgiver    man    da    Modet   og    indvender   blot   tilsidst,    at 
Professorens    Anskuelse    da    maa    være    en    aabenbar    Dualisme, 


*)    Filosofisk  Propædeutik.     Efteraarshalvaar  1865  S.  173. 

an  Bemærkningernes  Forfatter  med  Rette  svare:  Jeg  siger  det 
>  selv,  jeg  er  næstendeis  Dualist;  ti  —  hedder  det  —  «der 
ives  i  Aandslivet  stærke,  til  Dualisme  grænsende  ModsætniDger> 
5.  66).  Næstendels- Dualismen  er  beslægtet  med  den  af  Pro- 
issoT  Nielsen  saakaldte  « Middelvejs-Teologi >;  man  fanger  den 
ike,  den  er  saa  smidig,  at  den  glider  Enhver,  der  vil  gribe 
en,  af  Hænde. 

Det  er  skønne,  sande  og  begejstrede  Ord,  som  Grundideernes 
éogiks  Forfatter  udtaler  i  anden  Del  S.  457:  «En  mat  Idé  har 
aturligvis  matte  Ekstremer  med  svag  Midte  og  mat  Sammen- 
lutning,  derfor  er  den  immanente  Spekulation  altid  saa  ængstelig 
3r  hvad  der  kunde  ligne  en  Dualisme.  Den  mægtige,  i  Væsen 
uddommelige  Idé  har  derimod  mægtige  Ekstremer,  dens  Udslag 
kraftig  Dualisme  er  kun  Forudsætning  for  den  uendelige  Over- 
^genhed,  hvormed  den  fuldfører  Slutningen. >  Men  hvad  hjælper 
et  os,  at  disse  Ord  er  sande,  naar  i  det  Sjælelige  « Slutningen* 
debliver  og  uforsonlige  Modsigelser  stilles  Ansigt  til  Ansigt  mod 
inanden.  Vi  skylder  alle  Professor  Nielsen  Tak  og  Anerken- 
else  for  den  Energi,  hvormed  han,  har  forfulgt  det  Ideelle  helt 
d  i  dets  Modsætnings  yderste  Led,  Beundring  for  den  geniale 
illid,  hvormed  han  altid  har  følt  sig  forvisset  om,  at  det  vel 
kulde  lykkes  at  vise  selv  det  Stridigstes  Enhed  i  den  mægtige 
lé;  vi  hører  ham  uden  Uvilje  tale  haant  om  dem,  hvem  selv 
kj'ggen  af  en  Dualisme  vilde  skræmme;  men,  det  forstaar  sig, 
og  kun  saa  længe,  som  den  virkelige  Dualisme  ikke  bliver  ud- 
ivet  —  som  Manden  i  Æventyret  —  for  sin  egen  Skygge.  Er 
'illiden  hos  Læreren  først  bleven  til  Overmod,  da  svinder  hos 
.ærlingen  Trygheden  for  Følelsen  af  en  virkelig  Søndersplittelse, 
a  Spaltning,  der  ikke  lader  sig  skjule  under  ubestemte  Ven- 
inger, som  de  nylig  anførte,  et  Brud,  der  ingenlunde  lader  sig 
linke  ved  den  Art  Dialektik,  der  bestaar  i  en  Sammentvingen 
f  modsigende  Udtryk  som  »rationelt  Paradoks*  eller  «absolut 
ensartede  Ytringer,  der  viser  sig  relative*  •). 

Heldigvis  lader  Bemærkningernes  Forfatter  sig  ikke  nøje 
led  at  udtale  almindelige  Sætninger;  han  vælger  bestemte  Eks- 
mpler  til  Oplysning  af  det  Fremsatte;  men  som  det  i  en  saa 
lislig  Sag  var  at  vente,    Professor  Nielsen  er  sært  uheldig  med 


*)    Bemærkningerne  S.  65. 

de  Eksempler,  han  giver.  Han  udtrykker  sig  (S.  69)  paa  føl- 
gende Maade:  « Vistnok  falder  saadanne  Kategorier  som  Valg- 
frihed, Valg,  Beslutning  o.  fl.  ind  under  Tankens  Belysning, 
forsaavidt  de  klarer  sig  i  sædelig  Erkendelse;  men  i  Principet 
er  de  ligefuldt  Viljes-Kategorier,  deres  Erkendelse  er  væsenlig 
praktisk.  Det,  der  erkendes  teoretisk,  kan  ikke  erkendes  prak- 
tisk; det  nytter  ikke  at  beraabe  sig  paa,  at  Indholdet,  der  er- 
kendes, er  det  Samme,  kun  Erkendelsesmaaden  forskellig;  i  en- 
hver afgørende  Erkendelse  bliver  Indholdet  bestemt  ved  Maaden, 
og  Maaden  ved  Indholdet.  At  Modet  som  Dyd  kan  erkendes  i 
Teorien,  maa  indrømmes;  —  men  dersom  det  Mod,  der  erken- 
des teoretisk,  virkelig  i  Et  og  Alt  var  det  samme,  det  selv- 
samme, som  det,  der  erkendes  praktisk,  hvad  vilde  saa  heraf 
følge?  Heraf  vilde  jo  følge,  at  en  dygtig  teoretisk  Tænker,  uden 
at  vove  Noget,  uden  at  udsætte  sit  Liv  for  nogen  virkelig  Fare, 
maatte  kunne  tænke  sig  saaledes  ind  i  det  sande  Mod,  al  han  i 
Virkeligheden  med  det  Samme  tænkte  det  sande  Mod  ind  i  sig, 
og  saaledes  ved  objektiv  Tænkning,  hvor  fejg  han  for  Resten 
var  af  Naturen,  virkelig  blev  modig.  Men  at  den,  der  i  Virke- 
ligheden er  fejg,  om  han  end  tænker  nok  saa  teoretisk,  ligesaa 
lidt  kan  tilspekulere  sig  virkeligt  Mod,  som  den,  der  er  uden 
Penge,  om  han  end  vilde  tænke  teoretisk  objektivt,  til  han 
revnede,  kan  tilspekulere  sig  virkelige  Penge,  trænger  ikke  til 
Bevis. » 

Jeg  skal  ikke  videre  opholde  mig  ved  det  sidste  Eksempel 
med  Pengene,  som  man  ikke  skal  kunne  tilspekulere  sig,  om 
man  saa  tænkte,  indtil  man  —  efter  Professor  Nielsens  kraftige 
Udtryk  —  revnede;  jeg  tror,  man  uden  Spidsfindighed  kan  paa- 
staa,  at  enhver  Købmand,  ja  endog  blot  enhver  Børsspiller,  der 
har  spekuleret,  vil  kunne  lære  Professor  Nielsen,  at  man  kan 
spekulere  sig  Penge  til,  og  Penge  fra.  Eller  er  det  maaske  i 
Ordene  <teoretisk  objektivt*  at  Tankekærnen  stikker?  Jeg  tror 
dog  knap,  at  Børsspekulationer  kan  henregnes  til  den  person- 
lige, den  etisk-praktiske  Tænkning.  Men  hvad  jeg  vil  holde  mig 
til,  er  Eksemplet  med  Modet.  Ti  dette  Eksempel  er  et  Vidnes- 
byrd fremfor  alle  om  den  Mangel  paa  Klarhed  og  besindig 
Eftertanke,  der  særtegner  hele  den  nye  Lære.  Først  gøres  der 
en  Inddeling  af  Kategorierne  i  Viljeskategorier  og  Videnskatego- 
rier;  saa  siges  der  om  de  første,  at  deres  Erkendelse  væsenlig 
er  praktisk;  dernæst  nævnes  Modet  som  Eksempel.    At  Professor 


Dualismen  i  vor  nyeste  Filosofi  77 

Nielsen  lægger  Vægt  herpaa,  det  ses  deraf,  at  dette  Eksempel 
ikke  alene  forekommer  én  Gang  i  Bemærkningerne,  men  hos 
Ekkoet  Hr.  Dr.  Heegaard  fulde  fire  Gange,  nemlig  S.  385,  399, 
400,  405.  Hvis  her  nu  med  Modet  mentes  den  Uforsagthed,  der 
næsten  som  et  legemligt  Anlæg  kan  være  ét  Menneske  medfødt 
og  et  andet  berøvet,  da  vilde  Den  visselig  med  Rette  være  latter- 
liggjort, som  troede,  at  han,  hvor  fejg  han  end  af  Naturen  var, 
kunde  ved  saglig  Tænkning  blive  modig  —  af  Naturen.  Men 
hvad  da  blev  sagt  om  Modet  som  praktisk  Bestemmelse,  vilde 
rigtignok  uheldigvis  ogsaa  gælde  i  samme  Maal  om  alle  de 
teoretiske  Anlæg;  ti  man  kan  ligesaa  lidt,  naar  man  af  Naturen 
er  tungnem,  sentænkende  og  svagtbegavet  tilspekulere  sig  med- 
født Lærenemhed,  Skarpsindighed  eller  Vid.  Men  da  her  nu, 
som  det  siges,  udtrykkeligt  sigtes  til  Modet  som  Dyd,  er  den 
Bestemmelse  som  gives,  ligefrem  falsk:  Den  teoretiske  Erken 
delse  af,  hvad  Sandheden  byder,  hvad  et  Pligtforhold  er,  hvad 
Æren  kræver,  hvad  et  Fædreland  vil  sige,  kan  og  skal  gaa  sad- 
ledes over  i  Kød  og  Blod,  at  den  bekæmper  og  overvinder  den  | 
naturlige  Forsagthed,  hvor  denne  staar  Udførelsen  af  det  Rette 
imod.  Hvem  der  negter  Muligheden  heraf,  han  burde  ikke 
driste  sig  til  at  føre  Livets  Sag  mod  Teorierne;  ti  han  røber 
sig  selv  som  Stuefilosof,  som  ren  Teoretiker,  hvormeget  han  saa 
lovpriser,  ja  forguder  det  Praktiske,  hvor  ivrigt  han  saa  bestræ- 
ber sig  for  at  gøre  det  til  Et  og  Alt. 

Ti  ret  beset,  hvad  gør  Professor  Nielsen  Andet?  Han  taler 
vel  om  den  dobbelte  Verden,  han  synes  vel  ofte  blot  at  være 
Tvedelthedens  Mand,  men  tilsidst  vil  man  finde,  at  det  gaar  ham 
som  alle  Tvehedens  Apostle:  de  er  det  nødvendigvis  kun  tilsynela- 
dende, de  nødes,  naar  det  kommer  til  Stykket,  til  at  bortkaste  det 
ene  af  de  to  modstaaende  Led,  som  de  har  bragt  i  unaturlig  Spæn- 
ding mod  hinanden.  Det  viser  sig,  at  Professor  Nielsen  under 
sin  Fejde  mod  det  at  gøre  Tanken  til  Alt  og  Tænkningen  til  et 
med  det  hele  Menneske,  (S.  68)  i  Virkeligheden  gør  en  anden  af 
Menneskeaandens  Ytringer,  nemlig  Viljens  Liv  til  Alt,  til  det 
Hele;  ti  naar  galt  skal  være,  kan  hin  Side  opofres,  men  ikke 
denne  (S.  76).  Man  høre  Forfatterens  egne  Ord:  «Den,  der 
sætter  Tanken  ind  paa  praktisk  Erkendelse  af  en  hellig  Vilje, 
gaar  maaske  glip  af  Teorien,  men  han  vinder  Livet,  Aandens 
evige  Liv;  ti  Aandens  Liv  er  i  Viljen^.  Er  det  en  Filosof  eller 
er   det  en   Præst,    en  Tænker  eller  en   Moralist,    som    taler?    Af 

den  der  skriver  med  en  sædelig  eller  gudelig  Stræben  for  Øje, 
finder  man  et  saadant  Udtryk  berettiget  og  billiger  det  gerne; 
men  af  den,  der  vil  forklare  os  Tilværelsen  som  Tænker? 

Man  burde  maaske  undre  sig  mindre  derover,  siden  man 
ogsaa  i  andre  Literaturer  træffer  paa  ganske  tilsvarende  Misvis^ 
ninger.  Se  f.  Eks.  Taine:  De  franske  Filosofer  i  det  nittende 
Aarhundrede  om  Maine  de  Biran:  «Han  iagttager  kun  Jeget, 
Sjælen,  Væsenet,  Substansen.  Hvor  finder  han  dem?  I  Vil- 
jen ....  Saaledes  er  Jeget  ikke  mere  det  udelelige  og  sam- 
menhængende Hele,  hvoraf  vore  Tanker,  vore  Fornøjelser,  vore 
Smerter  kun  er  Dele,  vi  forsøgsvis  isolerer;  det  er  en  Kraft 
eller  Evne,  en  Del  af  det  Hele,  som  løsrives  og  hæves  op  over 
al  Resten.  Det  Øvrige  er  min  Ejendom;  denne  Del  er  mig  selv.» 
Paa  denne  Maade  stempler  den  aandrige  Franskmand  denne 
Lære,  der  gør  Viljen  til  det  hele  Menneske.  Men  skønt  saaledes 
Tilfældet  ikke  er  enestaaende,  maa  jeg  dog  bekende,  at  jeg  for 
min  Del  blev  højlig  forbauset,  da  jeg  i  Slutningen  af  Professor 
Nielsens  Afhandling  stødte  paa  det  Sted,  der  begynder  saaledes: 
< Skulde  det  endnu  virkelig,  hvad  Nogle  paastaar,  være  den  ene 
og  samme  Bevidsthed  umuligt  at  anerkende  baade  det  Praktiske 
og  Teoretiske,  Tro  og  Viden, »  —  man  vil  erindre  at  Profes- 
soren med  disse  Ord  betegner  den  positive  Religion  og  Menneske- 
aandens  Fornuftkrav  —  tda  vilde  det  i  alt  Fald  blive  det  Teo- 
retiske, ikke  det  Praktiske,  der  maatte  opgives*.  Hvorledes? 
Sagen  er  da  altsaa  ikke  sikret  og  bevist?  Det  kan  endnu  være 
muligt,  at  Dualismen  ikke  lader  sig  gennemføre,  at  man  maa 
opgive  at  sige  baade  Ja  og  Nei?  Og  jeg,  som  troede  at  denne 
Opfattelse  —  efter  Forfatterens  Mening  —  var  aldeles  gendrevet, 
som  manglende  de  nødtørftigste  Forudsætninger  i  Dialektik  og 
Psykologi  (se  S.  65).  Denne  pludselige  Indrømmen  af  det  Mod- 
sattes Mulighed  har  noget  meget  Beroligende.  Det  gælder  da 
nu  om  at  forandre  Taktik,  det  er  ikke  mere  Dualismen,  der 
skal  angribes,  det  er  Udvejen  ud  af  den,  som  det  bliver  Op- 
gaven at  spærre.  Denne  Udvej  findes  nu  antydet  i  forskellige 
Udtryk  hos  Professor  Nielsen  og  hans  Tilhængere;  Bevægelsen 
forekommer  i  forskellige  Former,  men  i  Virkeligheden  er  den 
let  at  genkende  som  én  og  den  samme. 

Paa  dette  Sted  hedder  det  først  og  fremmest,  at  skal  en  af 
Siderne  opgives,  saa  maa  det  blive  den  teoretiske.  Man  mærker 
ret  vel,  at  Skibet  er  i  Havsnød,  det  kan  kun  frelses  ved  at  kaste 

sin  Ballast  overbord.  Hvis  det  derved  kun  ganske  sikkert  opnaar 
at  kæntre,  saa  er  dets  Undergang  gjort  saa  temmelig  indlysende. 

I  ren  Almindelighed  betragtet  bar  nu  den  valgte  Ud- 
vej noget  meget  Komisk.  Hele  Læren  bestod  jo  væsenligt  deri, 
at  man  tog  Kierkegaards  Øjeblikket  i  den  ene  Haand,  Ørsteds 
Aanden  i  Naturen  i  den  anden,  klappede  dem  sammen  og  ind- 
bandt dem  i  Et.  Optræder  nu  En  med  den  Indvending,  at 
denne  Forbindelse  eller  Sammenbindning  ikke  godt  gaar  an,  og 
er  han  paastaaelig  nok  til  ikke  at  ville  give  efter,  nu  vel!  saa 
vil  Modparten  ikke  være  den  stridige,  men  skærer  Ørsted  fra 
og  beholder  Kierkegaard.  Men  hvad  bliver  der  saa  tilbage  af 
den  hele  Lære,  som  man  paa  saa  Jtaabelig  en  Maade  har  beteg- 
net som  den  Mands  største  Fortjeneste,  hvis  velerhvervede  Be- 
rømmelse beroer  paa  ganske  andre  og  anderledes  ægte  viden- 
skabelige Bedrifter,  hvad  indeholder  den  da,  som  ikke  langt 
bedre,  rigere,  fuldere  er  sagt  af  Kierkegaard? 

Underkaster  vi  nu  Sagen  en  nærmere  Betragtning,  hvor- 
ledes beviser  Professor  Nielsen  da  Muligheden  af  at  opgive  det 
Teoretiske?  « Eksistensen*,  hedder  det,  «er  praktisk;  en  Bevidst- 
hed kan  eksistere  uden  at  være  teoretisk;  men  en  Bevidsthed 
kan  ikke  være  teoretisk  uden  at  eksistere.  Det  er  altsaa  muligt 
at  sætte  Eksistensen  øverst  og  beholde  Teorien. >  Er  denne 
Vrangslutning  ogsaa  passende  for  en  Tænker,  en  Tænker  af 
Professor  Nielsens  Rang?  Det  er  jo  en  spøgefuld  Spillen  med 
et  dobbelttydigt  Ord.  Først  tages  Ordet  eksistere  i  rent  ab- 
strakt Betydning  som  det  at  være  til,  og  saa  hedder  det  med 
Rette,  at  en  Bevidsthed  ikke  kan  være  teoretisk  uden  at  eksi- 
stere, derpaa  tages  det  i  den  særegne,  nylig  indførte  Bemær- 
kelse af  Livet  for  de  praktiske  Ideer  og  nu  hedder  det  om 
Eksistensen,  at  den  selvfølgelig  maa  sættes  øverst.  Ak!  det 
øverst  og  nederst,  det  er  Professor  Nielsen  en  dyrebar  Beteg- 
nelse; kunde  de  hinanden  modsigende  Ytringer  virkelig  forsones, 
saa  var  det  saa  vist  ét  og  det  samme,  hvor  paa  Lav  jeg  satte 
dem.  Hvis  Troens  Overlegenhed  ikke  maa  ytre  sig  i  en  Om- 
formning af  Viden,  er  det  ikke  godt  at  fatte,  hvori  den  bestaar. 
Men  altsaa:  fordi  man  ikke  kan  teoretisere  uden  at  eksistere 
O:  spise,  drikke,  sove  etc,  derfor  maa  en  positiv  Tros  Para- 
dokser sættes  over  Menneskeaandens  fornuftige  Resultater.  Men 
ligeraeget  med  den  svage  Begrundelse.  Lad  os  blot  undersøge 
i   og  for  sig,  om  det  Teoretiske  ogsaa  lader  sig  opgive!  Ja,  hvis 

Teorien  virkelig  var  ét  med  den  systematiserede  Videnskab  og 
denne  igen  ét  med  saa  og  saa  mange  trykte  i  Papir-  eller 
Læderbind  indbundne  Blade,  da  lod  det  sig  gøre  at  lade  Viden- 
skaben ligge  og  lade  Teorien  være  Teori.  Men  hvis  det  ikke 
forholder  sig  saaledes,  hvis  der  i  den  simpleste  Samtale  mellem 
en  Bonde  og  en  Fisker,  hvis  der  i  den  jævneste  Udtalelse  af  to 
enfoldige  Tanker,  mellem  hvilke  der  er  Sammenhæng  og  i  hvis 
Rækkefølge  der  er  Gang  —  hvis  der,  siger  jeg,  i  disse  ganske 
ligefremme  og  dagligdags  Foreteelser  er  en  spirende  Videnskab, 
en  elementær  Teori,  hvad  da?  Nej,  Videnskabens  Væsen  er  ikke 
afhængigt  hverken  af  Papir  og  Trykkersværte  eller  af  System  og 
Fuldstændighed ;  Teorien  er  tilstede  overalt,  hvor  en  fornuftig 
Erkendelse  finder  Sted,  den  være  nok  saa  afbrudt,  nok  saa  en- 
foldig.    At  opgive  Teorien  gaar  da  ikke  saa  let. 

En  anden  Form  for  den  samme  Tankegang  forekommer 
hos  Dr.  Heegaard  anførte  Sted  S.  447.  Fremstillingen  er  der 
lagt  an  paa  at  særmærke  den  »Viljens  Koncentration  ud  over 
det  Rationelle>  der  findes  hos  den  Paradokset  Troende.  Den  er 
saa  stærk,  at  under  den  alle  Hensyn  til  Teorien  forsvinder?  <Ja,» 
siges  der,  «end  ikke  den  rationelle  Etik  paa  sit  Maximum  kan 
her  komme  i  Betragtning*.  Godt!  saalænge  den  Enkelte  ikke  har 
denne  Koncentration,  er  han  kun  halvvejs  troende,  og  en  halv 
Tro  er  ingen  Tro;  saasnart  han  derimod  har  hævet  sig  til  Troens 
Højde,  har  han  jo  tabt  al  Teori  aldeles  af  Syne.  Hvilken  tyde- 
ligere Udtalelse  af  Dualismens  Umulighed  kan  man  vel  ønske 
end  denne,  der  er  givet  af  dens  egen  Begrunder  og  sat  i  Pen- 
nen af  en  af  dens  blindeste  Forsvarere! 

Til  denne  Vending  slutter  sig  saa  den,  hos  Kierkegaard 
imponerende,  men  her  uheldige,  at  den  sande  Troende  ingen 
Tid  har  til  at  sysselsætte  sig  med  den  videnskabelige  Teori*). 
Hvis  denne  Vending  ikke  opklarer  Andet,  saa  viser  den  idet- 
mindste,  at  vore  Teoretici,  ligervis  som  de  gamle  Vikingekonger, 
der  tilfredse  med  Æren  gerne  afstod  fra  deres  Del  af  Byttet, 
højmodigt  for  deres  egne  Personer  giver  Afkald  paa  den  Tro,  de 
som  Feltherrer  saa  tappert  tilkæmper  de  Andre. 

Endnu  en  Udvej  erindrer  jeg  at  have  hørt  Professor  Nielsen 
antyde    paa    sine    Forelæsninger;    da   jeg    ikke    har    noget   trykt 


*)    Se  Heegaard  S.  395,   smlgn.  Nielsen:    Evangelietroen  og  Teologien 
Side  155. 

Aktstykke  at  støtte  mig  til,  berører  jeg  den  naturligvis  med  et 
vist  Forbehold,  om  jeg  end  ikke  tvivler  paa,  at  Professor  Nielsen 
vil  vedkende  sig  at  have  fulgt  den  Tankegang,  hvorpaa  det  her 
kommer  an.  Professoren  omtalte  det  Bibelsted,  hvor  der  for- 
tælles, at  Himmelen  aabnede  sig  og  Aanden  foer  ned  som  en 
Due,  det  samme  Sted,  som  Hr.  A.  C.  Larsen  har  anført  i  sin 
Bog  Samvittighed  og  Videnskab.  Det  Spørgsmaal  blev  opkastet, 
om  Videnskaben  nu  her  turde  anbringe  sin  verdslige  Kritik,  og 
kræve  den  Troende  til  Regnskab  for,  hvorledes  han  bærer  sig 
ad  med  at  fastholde  en  Hvælving,  naar  han  véd,  der  ingen  er, 
med  at  tro,  den  aabnede  sig,  med  at  opfatte  Duen  som  Andet 
og  Mere  end  et  rent  Sindbilled,  naar  han  véd,  at  Aanden  umu- 
ligt kryber  sammen  til  en  Due.  Dette  var  Spørgsmaalet,  om 
end  udtrykt  i  andre  Ord.  Professoren  dadlede  nu  den  Aand- 
løshed,  der  hang  sig  i  det  enkelte  Billede,  der  ikke  forstod,  at 
for  Troen  var  disse  Billeder  i  Flyden  og  Strømning,  i  en  uop- 
hørlig Bevægelse,  under  hvilken  det  var  ligesaa  umuligt  for 
Kritiken  at  gribe  som   for  Forstanden  at  fatte  dem. 

Hører  man  Sligt  første  Gang,  da  skammer  man  sig  over  at  have 
været  saa  aandløs,  man  føler  sig  beskæmmet  som  en  drillevorn 
Person,  men  ved  nøjere  Eftertanke  viser  det  sig  ogsaa  her,  at 
Standpunktet  kun  lader  sig  hævde,  naar  dets  Ejendommelighed 
opgives,  og  den  stærke  Spænding  mellem  Troens  og  Videns 
Synsmaader  slappes.  Nylig  saa  vi,  at  man  hjalp  sig  ved  at 
kaste  Teorien  tilside,  her  synes  det  omvendt  at  gaa  ud  over 
Troen.  Ti  den  klare,  historiske  Virkelighed,  som  den  Troende 
maa  tillægge  de  hellige  Kendsgerninger,  dersom  han  ikke  til  sin 
Forundring  vil  se  sig  enig  med  Rationalisten,  synes  her  at  vige 
Pladsen  for  en  hemmelighedsfuld  Halvvirkelighed,  en  aandig 
Virkeligbed,  der  Intet  har  at  sige  der,  hvor  det  netop  gælder 
om  Tilværelse  og  Kendsgerning. 

Men  tilbage  til  Professor  Nielsens  Opofrelse  eller  mulige 
Opofrelse  af  Teorien  til  Bedste  for  det  praktiske  Liv.  Hvad  er 
det  vel,  der  skal  opnaas  derved?  ganske  for  Intet  plejer  man 
ikke  at  bringe  endog  blot  et  muligt  Offer. 

Det  er  Viljens  Oprindelighed  og  Selvtilstrækkelighed,  der  skal 
sikres.  Forsaavidt  er  Offeret  forklarligt  nok.  Uforklarligt  er  det 
derimod,  at  noget  Synderligt  kan  antages  at  være  vundet  derved. 
Thi  det  maa  dog  vel  staa  fast,  at  Viljen  i  og  for  sig  er  en 
ganske  ligesaa  oprindelig,  ligesaa  lidet  overnaturlig  Ytring  af  det 

G.  Brandes:    Samlede  Skrifter.     XIII.  6 


82  Dualismen  i  vor  nyeste  Filosofi 

Menneskelige  som  Tanken.  Det  er  jo  dog  en  Opfattelse,  der 
tilhører  en  forældet  Tids  Barnlighed,  at  visse  af  Menneskelivets 
og  visse  af  Jordelivets  Foreteelser  eller  Ytringer  er  mere  over- 
naturlige end  de  andre.  Formedelst  en  saadan  Opfattelse  rystede 
mangen  gammel  troende  Jøde  paa  Hovedet,  da  Oljen  i  den 
kjøbenhavnske  Synagoges  evige  Lampe  blev  afløst  af  Gas.  Ti 
Gas,  det  er  et  revolutionært  Element,  højst  naturligt,  højst  aan- 
digt,  og  det  Lys,  som  den  spreder,  er  stærkt  og  skarpt;  Olje 
derimod  er  en  blid  tyktflydende  Vædske,  der  har  gammel  Hævd 
paa  sig  som  den  eneste  rette  Lysbringer  og  som  desuden  er  i 
Familie  med  Salvelse  og  alt  andet  deslige.  Skal  nu  Tanken 
paa  samme  Maade  bestemmes  som  uindviet.  Viljen  derimod  ud- 
gives for  at  være  i  Slægt  med  Aabenbaring?  Er  Viljen  da  Tro 
eller  Viljen  det  Organ,  hvormed  Troen  gribes?  Ja  det  paastaas, 
men  denne  Paastand  er  falsk.  Viljen  er  ikke  saadan  halvt  om 
halvt  en  overjordisk  og  aabenbaret  Magt,  den  er  rent  menne- 
skelig, rent  fornuftig.  Er  Troens  Genstand  et  Under,  saa  er 
Troen  selv  lige  saa  fuldt  et  Under*),  og  Viljen  er  ikke  Underet 
nærmere  end  Tanken.  Men  paa  dette  Punkt  gør  Professor 
Nielsen  sig  skyldig  i  en  Række  af  Tilsnigelser,  og  han,  der  saa 
haardnakket  har  bekæmpet  den  spekulative  Dogmatiks  Vrang- 
slutninger, fremsætter  en  Vrangslutning,  maaske  mindre  blæn- 
dende, men  ikke  mindre  forkastelig  end  dens.  Det  hedder  i 
Bemærkningerne:  < Skulde  Nogen  imidlertid  være  saa  livlig  i 
Hovedet  og  saa  let  i  Tankerne,  at  det  virkelig  løber  rundt  for 
ham,  hvad  der  skal  staa  øverst  og  hvad  der  skal  staa  nederst, 
Troen  eller  Viden,  men  af  lutter  Livlighed  forveksler  Øverst 
med  Nederst  og  Nederst  med  Øverst,  lad  ham  forsøge  at  sim- 
pliflcere  Forholdene  ved  at  kaste  Troen,  Viljesidealet,  Karakter- 
principet  bort  og  leve  paa  den  rene  Teori:  han  undgaar  dog 
ikke  Fordoblingen.*  Hvilken  Fart!  hvilke  Spring  som  med 
Syvmilestøvler!  fra  Eksistensen  til  Troen,  fra  Troen  til  Viljes- 
idealet  og  Karakterprincipet!  Jeg  anmasser  mig  maaske  ikke 
for  megen  Ære  ved  den  Antagelse,  at  det  er  min  Ringhed,  som 
er  ment  med  den  fortumlede  Livlige,  og  at  den  anførte  Sætning 
er  fremkaldt  ved  en  Ytring  af  mig  i  Fædrelandet  for  16de  Februar 
1866.     Men  hvis  saa  er,   hvor  har  jeg  vel  talt  om  at  kaste  først 


•)    Se  Filosofiske  Smuler  S.  95. 

Troen  i  ren  Almindelighed,  saa  Viljesidealet  og  Karakterprincipet 
bort?  Saa  lidt  som  det  er  mig,  der  anbefaler  den  Kur,  at  am- 
putere Hovedet  for  at  frelse  Livet,  saalidet  ønsker  jeg  nogen 
anden  Lemlæstelse  af  det  Menneskelige,  hvorved  intet  Andet  op- 
naas  end  at  Feberen  —  paa  Holbergsk  —  forlader  den  Syge. 
Hvad  Andet  har  vel  jeg  i  mine  Bladartikler  forsøgt  at  godtgøre, 
end  at  to  absolut  uensartede  Principers  Forening  i  samme  Be- 
vidsthed er  umulig?  Hvor  staar  det  skrevet,  at  den,  der  opgiver 
den  positive  Religion,  opløser  det  Religiøse  selv  i  det  Viden- 
skabelige? En  saadan  Personlighed  som  den  amerikanske  Præst 
Theodor  Parker  er  Vidnesbyrd  nok  om  denne  Paastands  Løshed. 
Og  hvordan  vil  man  vel  overbevise  om,  at  den,  der  bryder  med 
Rettroenheden,  svigter  Viljesidealet,  at  den,  der  vil  bevare  Karak- 
terens Enhed  i  det  teoretiske  og  i  det  praktiske  Liv,  at  han 
bortkaster  Karakterprincipet?  Hvordan  vil  man  godtgøre,  at  det 
er  paa  denne  Side  Karakterløsheden,  paa  hin  derimod,  at  Fast- 
heden findes?  Den  ny  Lære  maa  her,  som  saa  tidt,  henvise  til 
Livet  og  hvad  Livet  lærer.  Hvad  lærer  da  Livet,  hvad  Svar 
giver  det?  Ja  her,  som  bestandig,  er  Vanskeligheden  den,  at 
Livet  lærer  Enhver  noget  Forskelligt.  Men  kan  der  fra  den  ny 
Læres  Side  vel  indvendes  Noget,  naar  En  for  sin  Del  erklærer, 
at  de  sandeste  Karakterer,  den  reneste  Vilje  har  han  fundet  paa 
den  Side,  hvor  efter  Læren  de  «intellektuelle  Amfibier*  skulde 
opholde  sig,  men  derimod  de  strømmende,  de  i  intellektuel  Be- 
gejstring vibrerende  Aander  der,  hvor  efter  Læren  Karakterens 
Fasthed  netop  skulde  findes.  Af  egen  Drift  vilde  vel  Ingen 
bruge  en  saa  svag,  saa  fruentimmeragtig  Bevisgrund,  men  jeg 
ser  ikke  rettere,  end  at  Professor  Nielsen  selv  er  den,  som  har 
hjemlet  Brugen. 

Der  forekommer  i  Aandens  Verden  hyppigt  Særsyn  af  saa 
afgørende  Betydning,  at  de  har  Krav  paa  vor  Interesse,  lige- 
gyldigt om  de  opdukker  i  nok  saa  stor  en  Afstand  fra  os  eller 
midt  i  vort  eget  Fædreland;  der  gives  andre  som  vi  ingen  Op- 
mærksomhed vilde  skænke,  hvis  de  var  opstaaede  i  Kina  eller  i 
Amerika  eller  i  Tyskland,  men  som  vi  føler  os  forpligtede  til  at 
anerkende  eller  bestride,  ene  og  alene  fordi  deres  Nærhed  i  Tid 
og  Rum  udruster  dem  med  en  Magt,  som  deres  indre  Værd 
aldrig  i  og  for  sig  vilde  forlene  dem.  Professor  Nielsens  Lære 
om  Forholdet  mellem  Religion  og  Videnskab  hører  til  den  sidste 
Klasse.     Grunden   til,    at  vi   Danske    bør  agte   paa   den,   er  den, 

6* 


84  Dualismen  i  vor  nyeste   Filosofi 

at  den  er  dansk.  Dog,  hvad  siger  jeg,  dansk!  er  denne  unatur- 
lige, med  sig  selv  splidagtige  Lære  dansk?  Den  er  det  kun  i 
Ordets  bogstavelige  Forstand;  i  dybere  og  sandere  Mening  dansk 
er  den  rigtignok  meget  langt  fra  at  kunne  kaldes,  saalænge  man 
hævder  den  danske  Tænkning  Sundhedens  og  Klarhedens  Egen- 
skaber, saalænge  man  er  enig  om,  at  den  danske  Tankegang  vel 
ikke  er  mørkeræd  som  saa  tidt  den  franske,  men  endnu  mindre 
dunkel  som  saa  hyppigt  den  tyske  og  allermindst  er  lyssky  eller 
lovløs.  Den  er  da  blot  dansk  i  Henseende  til  sin  Oprindelse  og 
forsaavidt  som  dens  Tilblivelse  kun  er  begribelig  ud  fra  givne 
historiske  Forudsætninger  paa  dansk  Grund.  Man  har  beraabt 
sig  paa  dette  Forhold  til  Fortiden  for  at  hævde  den  nye  Læres 
Nødvendighed,  for  at  fremstille  enhver  Indsigelse  imod  den  som 
et  afmægtigt  Forsøg  paa  at  holde  Tidens  eget  vældige  Hjul  til- 
bage; men  man  har,  sysselsat,  som  man  var,  med  at  føle 
Verdenshistoriens  Puls,  glemt,  at  Spørgsmaalet  her  ikke  er,  om 
Læren  er  fattelig  som  et  naturligt  Foster  af  en  tidligere  Tilstand 
eller  forklarlig  som  Undflyen  af  en  dobbelt  Ild:  men  om  den  er 
fyldestgørende,  om  den  er  sand,  om  den  Bram,  hvormed  den 
af  Tilhængere  forkyndes,  paa  nogen  Maade  har  Retsgrund,  og  man 
har  ikke  betænkt,  at  enhver  eklektisk  Lære  med  samme  Lethed 
kan  godtgøre  sin  ægte  Afstamning  og  sin  Arveret  til  Sandhedens 
Trone. 


R.  Nielsen:   Om  den  gode  Vilje  som  Magt  i 
Videnskaben 

(1867) 


Som  Svar  paa  Biskop  Martensens  Skrift:  Om  Tro  og  Viden 
har  Professor  Nielsen  paa  den  Gyldendalske  Boghandels  Forlag 
udgivet  Om  den  gode  Vilje  som  Magt  i  Videnskaben,  en  bred 
og  drøj,  en  haanende  og  bidende  lille  Bog,  skreven  med  over- 
strømmende Frembringelseslyst  og  fuld  af  gode  Indfald.  Dens 
Lystighed  har  dog  paa  sine  Steder  en  mere  hollandsk  end  dansk 
Karakter. 

At  Titlen  er  ironisk,  da  Bogen  vil  vise,  at  i  Videnskaben 
betyder  den  gode  Vilje  Intet,  er  en  Oplysning,  som  det  er  nød- 
vendigt at  fremsætte  for  dem,  der  endnu  erindrer,  at  der  var  en 
Tid,  da  Professor  Nielsen  selv  gjorde  den  teologiserede  Samvittig- 
hed til  Udgangspunkt  for  den  sande  Videnskab,  og  da  det  fra 
Professorens  egne  Læber  forkyndtes,  at  f.  Eks.  Fritænkerens 
Bibelkritik,  skønt  upersonlig  sand,  var  uden  Værd,  fordi  den 
havde  sin  Grund  i  en  personlig  Usandhed.  Det  er  saa  meget 
mere  nødvendigt  at  fremhæve  dette,  som  fossile  Levninger  af 
denne  Anskuelse  endnu  den  Dag  idag  forekommer  i  de  Ydelser, 
der  frembringes  af  Professor  Nielsens  nuværende  Tilhængere, 
saa  disse  ser,  at  de  maa  skynde  sig  noget,  hvis  de  vil  blive  ved 
at  følge  med  og  ikke  som  deres  Forgængere  sejles  agterud  og 
tabes  paa  Vejen. 

Bogen  kan  ses  fra  en  dobbelt  Side:  den  vil  nedbryde  og 
den  vil   opføre.     Den   vil    nedbryde  Teologien.     Hvad    er  Teolo- 

gien?  Det  er  en  Disciplin,  som  staar  i  samme  Forhold  til  Filo- 
sofien som  Alkymien  til  den  videnskabelige  Kemi  og  Astrologien 
til  Astronomien.  Den  har  overlevet  sine  Aandsbeslægtede,  den 
er  en  af  de  mange  Efterladenskaber  fra  Middelalderen,  der  lang- 
somt smuldrer  hen  i  det  moderne  Samfund.  En  Kamp  mod  denne 
Døende  har  tabt  enhver  Interesse,  den  er  et  for  den  Dannede, 
den  Arbejdende,  den  Stræbende  uværdigt  Skuespil,  hvorfra  han 
allerhelst  vender  Øjnene  bort.  Hvor  kan  Professor  Nielsen  da 
vedblive  at  betragte  Teologien  som  egnet  til  et  Angreb  med 
skarpe  Vaaben?  Hvem  angriber  en  værgeløs  gammel  Kvinde, 
der  neppe  kan  holde  sig  oprejst  paa  sine  Krykker?  Hvem  sprin- 
ger med  dragen  Klinge  ombord  paa  en  synkefærdig  Skude,  der 
langsomt  gaar  tilbunds  med  Mand  og  med  Mus? 

Jeg  véd  ikke  andet  Svar  end:  Den,  man  elsker,  tugter  man. 
Professor  Nielsen  svarer  Biskop  Martensen,  som  han  svarede 
Pastor  Zeuthen;  han  har  altid  havt  en  Smule  —  idetmindste  en 
Smule  Trykkersværte  —  tilovers  for  de  Ordinerede,  han  sige, 
hvad  han  vil.  Det  Eneste,  der  kunde  undre,  er  det,  at  Pro- 
fessor Nielsen  i  sin  Opdrager-Iver  har  glemt  den  gamle  smukke 
Lærer-Regel:  Hvis  jeg  ikke  var  hidsig,  skulde  Du  faa  Hug;  ti 
Professor  Nielsen  er  hidsig,  og  han  hugger  ligefuldt,  og  derfor 
hugger  han  vildt  og  slaar  engang  imellem  sig  selv  over  Fingrene 
af  lutter  Iver. 

En  Læser,  der  har  modtaget  et  samlet  Indtryk  af  den  nye 
Tids  kritiske  Forskning,  kan  ikke  Andet  end  beklage,  at  Pro- 
fessor Nielsen  under  Indflydelse  af  en  Heftighed,  der  er  yngre 
end  hans  Aar,  lader  Geologien  anvise  Paradiset  Plads  i  <Amme- 
stuen>  og  Botanikeren  sende  dets  Træer  «ad  Helvede  tih;  ti 
slige  Udtryk  vil  ubehageligt  minde  ham  om  den  Tid,  da  Viden- 
skaben var  polemisk,  fordi  den  ikke  endnu  formaaede  at  være 
kritisk,  om  den  Tid,  da  man  spottede  Overlevering  og  Under 
istedetfor  at  forstaa  og  forklare  den  sjælelige  Oprindelse  og  den 
historiske  Udvikling  af  Under  og  Overlevering.  Denne  Tid  er 
nemlig  forbi,  og  det  kan  ikke  være  Professor  Nielsens  Hensigt 
at  kalde  den  tilbage.  Dertil  har  han  dels  en  altfor  grundig 
Dannelse,  dels  en  altfor  grundig  Velvilje  for  selve  denne  Teologi, 
hvorfra  han  er  gaaet  ud,  og  til  hvilken  han  bestandig  uimod- 
staaeligt  føler  sig  dragen.  Dette  er  et  Punkt,  man  altid 
maa  holde  fast,  ellers  vil  man  hvert  Øjeblik  føle  sig  forvirret. 
Der  flndes  f.  Eks.  i  Professorens  Bog  Steder,  hvoraf  man  ellers 

de  kunne  lade  sig  forlede  til  den  urigtige  Antagelse,  at  Pro- 
»sorens  sidste  Ord  egenlig  faldt  sammen  med  Fritænkerens 
*ste,  saaledes  f.  Eks.  det  udmærket  vittige  Stykke,  der  ender 
5d  de  Ord:  «De  (Teologerne)  erkendte,  at  de  ikke  fremdeles 
nde  vedblive  at  tale  højrøstet  om  Historiens  overnaturlige 
indsgerninger,  efterdi  de  overnaturlige  Kendsgerninger  nok  ikke 
r  historiske  og  de  historiske  ikke  overnaturlige» ;  men  Ingen 
la  lade  sig  forvirre  af  Sligt.  Naar  Professor  Nielsen  her  be- 
aber sig  paa  Erfaringen  og  paa  den  <sunde  Menneskeforstand*^ 
r   som    Slange   giver  Teologien    at    æde    af  Kundskabens  Træ, 

mener  han  det  ikke  alvorligt,  hans  eget  Standpunkt  er  ikke 
en  sunde  Menneskeforstands*,  men  et  ganske  andet,  som  nu 
al  blive  paavist,  idet  vi  gaar  over  til,   hvad  Professor  Nielsen 

opføre. 
<Den  sunde  Menneskeforstand*  indser  f.  Eks.,  at  der  er 
top  ligesaa  megen  og  netop  ligesaa  liden  Grund  til  at  antage 
emoner  som  til  at  antage  Centaurer.  En  videnskabelig  Kritiker 
'klarer,  hvorledes  hos  Oldtidens  Folk  Troen  paa  Dæmoner  er 
staaet.  Professor  Nielsen  endelig  bærer  sig  saaledes  ad:  Han 
mynder  med  at  overhøre  den  sunde  Menneskeforstands  Ind- 
else;  dernæst  giver  han  Kritikeren  Ret  «fra  Videnskabens 
indpunkt* ;  men  føjer  saa  selv  til  dennes  Videnskritik  en 
roskritik*,  der  lyder  egne  Love  og  Intet  har  med  Videns- 
tiken  at  gøre,  ikke  krydses  af  den,  ikke  støder  sammen  med 
1  hverken  krigersk  eller  fredeligt,  fordi  ethvert  Sammenstød 
umuligt,  da  de  to  Kritiker  lyder  hver  et  absolut  forskelligt 
incip.  Videnskritiken  har  afskaffet  Dæmoner,  men  samtidig 
klaret  dem;  Troskritiken  beholder  dem  overalt,  hvor  deres 
sistens  «anskueliggør  Troens  Grundmirakel*;  at  det  hele  Spørgs- 
al  om  Dæmoner  for  sund  Menneskeforstand  er  uden  al  Inter- 
e  og  forud  afgjort,  kommer  ikke  i  Betragtning.  Hvorledes 
ir  det  nu  til,  naar  Troskritiken  faar  at  vide,  hvor  overlegent 
lenskritiken,  der  har  sine  Papirer  i  en  anden  Hjerneskuffe, 
landler  Troskritikens  egne  Dæmoner?  Hemmeligheden  er:  den 
r  det  ikke  at  vide.  Hvorledes  det?  <I  det  Øjeblik  Tros- 
tiken  faar  det  at  vide,  er  den  nemlig  ikke  mere  Troskritik, 
tn  Videnskritik.*  Det  er  umuligt,  at  Floden  Tajo  kan  løbe 
I  i  Portugal,  ti  i  samme  Øjeblik  den  løber  ind  i  Portugal, 
dder  den  ikke  mere  Tajo,  men  Tejo. 

Troskritiken  og  Videnskritiken  kan  da  saa  lidet  hindre  eller 

indskrænke  hinanden  som  Tro  og  Viden  selv,  hvilke  Professor 
Nielsen  med  rolig  Ubekymrethed  om  alle  Indvendinger  vedbliver 
at  betegne  som  < absolut  uensartede  Principer*.  Den  nærmere 
Udvikling  heraf  er  følgende,  højst  besynderlige: 

Bevidstheden  halveres  ved  relativt  ensartede,  men  ikke  ved  absolut 
uensartede  Faktorer.  Naar  en  Bevidsthed  halveres  i  Tanken,  faar  den  en 
halv  Tanke  istedetfor  en  hel:  det,  der  mangler,  er  Tanke;  halveres  den  i 
Vilje,  faar  den  en  halv  Vilje  istedetfor  en  hel :  det,  der  mangler,  er  Vilje. 
Derimod  kan  man  ikke  i  strengere  Forstand  sige,  at  Bevidstheden  halveres 
af  Tanken  og  Viljen,  saaledes  at  Tankens  Halvdel  bliver  Vilje,  Viljens 
Halvdel  Tanke  [kan  man  da  sige  dette  Nonsens  i  nogensomhelst  Foi^ 
stand?],  ti  Tanke  kan  kun  i  hojst  uegenlig  Mening  forvandles  til  Vilje  og 
Vilje  til  Tanke.  [Det  er  naturligt  nok,  at  det  uegenlige  Udtryk  —  For- 
vandling —  maa  tages  i  uegenlig  og  ikke  i  egenlig  Forstand].  Staar  det 
da  fast,  at  Troen  paa  ingen  Maade  [nylig  var  det  kun:  i  egenlig  Mening 
ikke]  lader  sig  forvandle  til  Viden  eller  Viden  til  Tro,  saa  staar  det  ogsaa 
fast,  at  Troen  ligesaa  umulig  kan  halveres  ved  Viden  som  Viden  ved  Tro. 
Kan  en  Bevidsthed  ikke  halveres  af  Venskab  og  Matematik,  af  Kærlighed 
og  Kemi,  saa  kan  den  endnu  mindre  halveres  af  Etik  og  Astronomi,  af 
Religion  og  Geologi. 

Det  er  en  Ulempe,  at  der  her  netop  er  forudsat  det,  som 
skulde  bevises.  At  en  sand  Moral  og  en  sand  Religiøsitet  ikke 
kan  støde  an  imod  en  sand  Videnskabelighed,  forstaar  sig  af 
sig  selv.  Men  Spørgsmaalet  er  netop,  hvilken  Moral  og  hvilken 
Religiøsitet  der  er  den  sande,  en  positiv  eller  en  fri?  Spørgs- 
maalet er  f.  Eks.,  om  en  lille,  med  sig  selv  tidt  nok  uenig, 
semitisk  Stammes  religiøse  Oldtidsforestillinger  fra  de  forskel- 
ligste Tider,  Forestillinger,  der  paa  alle  Punkter  er  gennem- 
vævede med  og  baarne  af  dens  hele  Verdensanskuelse,  dens 
Tanker  om  Jordens  Tilblivelse,  dens  Overtro,  dens  utallige  For- 
domme, om  disse  modsiger  eller  ikke  modsiger  vor  Geologi  og 
vor  Astronomi.  De  modsiger  dem,  paa  samme  Maade  som  de 
i  utallige  Tilfælde  modsiger  vor  Moral  og  vor  religiøse  Følelse. 
Men  lykkes  det  nu  paa  ingen  Maade  Professor  Nielsen  at  holde 
de  to  Halvkugler  ude  fra  hinanden,  saa  lykkes  det  ham  dog 
endnu  langt  mindre  til  Slutning  at  forene  dem.  Ti  saa  skarp 
end  Adskillelsen  paastaas  at  være,  saa  maa  jo  dog  en  Forening 
kunne  tænkes:  «De  to  absolut  uensartede  Principer  mødes, 
skilles  og  træder  paa  en  Maade  i  Underhandling  med  hinanden  i 
Meningens  Medium*.  Meningen  —  det  er  den  frelsende  Kategori; 
paa  Meningens  neutrale  Grund  underhandler  de  to  absolut  Uens- 

artede  med  hinanden.  Den  Eneste,  der  kunde  have  Noget  mod 
en  saadan  Underhandling,  det  skulde  da  være  det  danske  Sprog; 
ti  vel  er  det  Filosofernes  Forret  at  lære  Sproget  Ræson; 
men  de  to  Uensartede  forholder  sig  jo  som  Kærlighed  og  Mate- 
matik; hvad  hedder  det  Medium,  hvor  Kærlighed  og  Matematik 
forhandler  sammen? 

Professor  Nielsen  oplyser  ved  et  Eksempel:  «Hvad  der  i  første 
Mosebog  fortælles  om  Paradiset,  om  Livets  Træ,  Kundskabens 
Træ  osv.,  er  ganske  vist  fortalt  i  den  Mening,  at  det  Altsammen 
hører  under  det  udvortes  Virkelige,  at  Livets  Træ  og  Kund- 
skabens Træ  ligesaa  vist  har  deres  Rødder  i  Havens  sanselige 
Jordbund  som  Vintræet  eller  Figentræet.  Men  i  denne  Mening 
kan  vi  paa  Kulturbevidsthedens  nuværfnde  Trin  umulig  opfatte 
det?» 

Læste  vi  ret?  Kulturbevidstheden?  Glemmer  Professor  Nielsen 
sig  selv  og  sine  Paastande?  Hvad  har  Kulturbevidstheden  vel 
her  at  gøre?  Skal  Troskritiken  grundes  paa  Kulturbevidstheden, 
og  Troen  endda  være  absolut  uensartet  med  denne,  ikke  til  at 
bestemme  og  ikke  til  at  indskrænke  ud  fra  den?  Hvilket  Hjerne- 
spind, hvilket  Virvar,  ud  af  hvilket  der  ingen  Udvej  gives! 
Moral:  Ræk  ikke  Kulturbevidstheden  den  lille  Finger,  ellers 
tager  den  hurtigt  den  hele  Haand. 

<Hine  Billeder,*  siger  Professor  Nielsen,  «har  ikke  ydre  men 
indre  Virkelighed.*  At  delle  ikke  er  nyt,  det  véd  Enhver,  der 
Ikender  noget  til  Teologiens  Historie;  at  det  er  uforstaaeligt,  det 
erfarer  Enhver,  der  forsøger  paa  at  tænke  det  igennem.  Hvad 
^r  indre  Virkelighed,  naar  den  skal  være  forskellig  fra  poetisk? 
—  «Sagnet  om  Paradis,*  siger  Professor  Nielsen,  «kan,  saa  sandt 
^et  i  rene,  klare  Træk  for  Troens  Blik  afslører  et  af  de  dybeste 
Tiljesmysterier,  umuligt  være  Myte.»  Gør  Myten  om  Prome- 
^heus  maaske  ikke  det?  Og  er  dette  et  Skelnemærke?  Naar  her 
fraskrives  Sagnet  udvortes  Virkelighed,  er  det  ligegyldigt,  om 
-det  kaldes  Myte  eller  ej.  At  Paradiset  har  en  poetisk  Virkelig- 
Ihed,  som  «Jura>  og  «Graavakke*  ikke  har,  forstaar  sig  af  sig 
^elv  og  negtes  af  Ingen. 

Til  den  sjælelige  Forening  i  Meningens  Himmelegn  svarer 
nu  den  væsenlige  (ontologiske)  i  Mysteriets.  Udviklingen  af  dette 
Punkt  er  given  i  et  Sprog,  der  beklageligt  minder  om  den  Hegel- 
^ke  Tids  uforstaaeligste  Mundart. 

Tro  og  Viden  lader  sig  kun  forene  i  et  absolut  Mysterium.  Det 
absolute  Mysterium  er  paa  engang  eksklusiv  Grænse  og .  negativ  Midte. 
Som  eksklusiv  Grænse  sætter  Mysteriet  Skilsmisse  mellem  Tro  og  Viden 
som  imellem  to  Regioner.  Naar  den  Troende  ser  mod  Troens,  den  Vi- 
dende mod  Videns  Midtpunkt,  bliver  det,  der  er  sandt  i  Troen,  usandt  i 
Viden  og  omvendt.  Som  negativ  Midte  forener  Mysteriet  derimod  de 
adskilte  Ekstremer  og  viser  sig  som  Regionernes  Gennemgangsmedium, 
Idet  den  Troende  og  den  Vidende  begge  paa  én  Gang  retter  deres  Blik 
mod  Mysteriet,  udlignes  Striden,  og  Ekstremerne  enes.  Set  trsL  Videns 
Standpunkt  er  nu  Miraklet  muligt  [ja,  hvad  gør  ikke  en  punktlig  Ekser- 
cits, hvor  der  paa  én  Gang  ses  tilhøjre  og  tilvenstre !].  Ti  vel  er  det 
umuligt,  at  der  nogensinde  skulde  kunne  ske  et  Brud  paa  de  evige,  med 
Fornuftnødvendigheden  identiske  Naturlove;  men  med  Lovenes  Uforander- 
lighed kan  jo,  naar  de  i  Mysteriet  skjulte  Mellembestemmelser  under- 
forstaas,  den  Aabenbarelse  af  Viljens,  Visdommens  og  Kærlighedens  Magt, 
hvori  den  Troende  ser  (!)  Miraklet,  meget  vel  tænkes  at  bestaa.  Set  fra 
Troens  Standpunkt  kan  Fornuftnødvendigheden  med  de  uforanderlige 
Naturlove  forenes  med  Forudsætningen  af  Miraklet.  Ti  vel  er  det  umu- 
ligt, at  Nødvendigheden  skulde  kunne  hæmme  Friheden,  og  Naturens 
Love  indskrænke  Guds  Vilje;  men  naar  de  i  Mysteriet  skjulte  Mellem- 
bestemmelser underforstaas,  lader  det  sig  jo  tænke,  at  Naturlovene,  langt 
fra  at  brydes,  tvertimod  i  allerhøjeste  Forstand  opfyldes,  hver  Gang  en 
guddommelig  Viljesakt  fuldbyrdes. 


Dette  var  i  gamle  Dage  god  Teologi.  Filosofiske  Antyd- 
ninger af  noget  Saadant  finder  man  f.  Eks.  hos  den  tyske  Præst 
Bockshammer,  der  anføres  af  J.  L.  Heiberg  i  Prosaiske  Skrifter  1, 110. 
Denne  slutter  med  en  flydende  Ordstrøm,  der  indeholder  selv- 
samme Paastand.  Ti  mere  end  en  ubevist  og  ubevislig  Paa- 
stand er  dette  jo  ikke.  Lad  os  vælge  et  Under  af  det  nye 
Testamente,  f.  Eks.  Figentræets  Forkullen  ved  det  guddomme- 
lige Magtord,  der  straffer  det  for  ikke  at  bære  Frugter.  Man 
behøver  dog  ikke  at  være  Tænker  for  at  indse,  at  et  Mirakel 
som  dette,  hvis  sjælelige  Oprindelse  iøvrigt  synes  at  være  Mis- 
forstaaelse  af  en  Parabel,  som  om  denne  var  historisk  Virke- 
lighed, at  et  saadant  Mirakel  ikke  lader  sig  bringe  i  Overens- 
stemmelse med  Naturens  Love  hverken  1  jævn  og  simpel  For- 
stand eller  i  nogen  højere  eller  < allerhøjeste*  Forstand.  Aller- 
højstsamme Forstand  vil  her  kun  spilde  sine  Kræfter. 

Tvekampen  mellem  Biskop  Martensen  og  Professor  Nielsen, 
disse  to  saa  øvede  og  udviklede  Kæmpere,  gør  —  det  være 
sagt  med  oprigtig  Beklagelse  —  samme  Indtryk  som  en  Øvelses- 
strid  imellem  to  lige  slette  Fægtere:  Ingen  af  dem  kan  bruge  sin 
Huggert;    Ingen   af   dem    afbøder  Modstanderens    Hug;    men   det 

gælder  for  dem  begge  kun  om,  hvem  der  kan  bibringe  den 
anden  de  hurtigste  og  drøjeste  Slag.  De  slaar  som  de  gamle 
nordiske  Bersærker  med  Skjoldene  paa  Ryggen,  og  man  faar  ikke 
Lejlighed  til  at  glæde  sig  over  stor  Kunst  eller  Behændighed 
paa  nogen  af  Siderne.  Men  er  her  ikke  megen  Kunst,  saa  er 
her  desto  mere  Politik. 

Det  var  god  Politik  af  Hans  Højærværdighed,  Biskop  Mar- 
tensen at  lade  Professor  Nielsens  Angreb  paa  hans  Dogmatik 
uden  Svar;  ti  det  gaar  med  Dogmatiker  nutildags  som  med 
andre  Fæstninger,  der  for  hundrede  Aar  siden  syntes  omtrent 
uindtagelige:  de  lader  sig  ikke  mere  forsvare;  det  gaar  ned  ad 
Bakke  med  deres  Volde,  deres  Grave  er  Rendestene,  og  vil 
Fæstningen  ikke  udlevere  sine  Nøgler,  gør  det  ikke  Noget,  efter- 
som der  ingen  Porte  er. 

Men  ligesaa  sikkert  var  det  god  Politik  af  den  filosofiske 
Kæmper  at  gaa  angrebsvis  til  Værks  og  besvare  Biskop  Marten- 
sens høflige  «Goddag»  med  et  frygteligt  < Økseskaft*.  Professor 
Nielsens  Hovedvagt  duer  ikke  til  Forsvar.  Professor  Nielsen 
har  vel  én  Mand  i  Vagten,  men  han  græder  —  med  det  ene 
Øje  og  ler  med  det  andet;  hans  højre  Haand  véd  ikke,  hvad 
hans  venstre  gør.  Han  bevæger  sig  frem  paa  to  uensartede 
Ben,  et  Kødben  og  et  Træben,  paa  to  absolut  spaltede  Ben, 
flækket  som  den  ene  af  Ufifes  Saksere.  Hans  Hoved  er  et  Janus- 
hoved: med  den  ene  Mund  forkynder  han  Naturlovens  højere 
Opfyldelse  igennem  Miraklet;  med  sin  anden  Strube  giver  han 
Kulturbevidstheden  Æren  og  synger  en  velment  Lovsang  for 
David  Strauss.  Dette  sidste  er  maaske  det  særeste  blandt  mange 
sære  Træk  i  denne  Fejde.  Menigheden  paamindes  af  Professor 
Nielsen  om  langt  fra  at  tage  Forargelse  af  Strauss's  Forvovenhed, 
at  paaskønne  den  Hjælp,  som  denne  Mand  ved  sin  <  konsekvente 
og  resolutct  Fremgangsmaade  umiddelbart  har  ydet  Troen,  idet 
han  har  grundlagt  den  Videnskritik,  hvilken  Professor  Nielsen 
ved  sin  planlagte  Troskritik  vil  give  det  nødvendige  Sidestykke. 
Biskop  Afartensen  maa  høre  ilde  for  sin  rettroende  Fordøm- 
melse af  Strauss.  <Skal  Strauss  ekskommuniceres,  da  er  der 
Mange,  som  maa  ekskommuniceres  [ja,  hvorfor  ikke,  det  er  jo 
en  god  kristelig  Lære!];  «er  Strauss  en  Antikrist,  da  er  der  i 
Lejren  mange  Antikrister*  [ja,  hvilken  Ortodoks  tvivler  vel  paa 
det!]  Janushovedet  henvender  sig  til  begge  Sider,  det  staar 
som    Don   Juan    imellem    Bønderpigerne   og    har   fagre   Ord    for 

begge  Parter.  Grundtvigianerne  faar  deres  Del  af  disse.  Dansk 
Kirketidende  modtager  offenlig  Ros,  Hr.  N.  Lindberg  prises  — 
hvorfor  tror  man?  —  for  logisk- kategorisk  Sikkerhed, 

Narren  siger  i  Aladdin:  «Jeg  gantes  ej,  det  staar  min  Tro 
i  Brevet.* 

Hvis  nogen  vil  gøre  sig  den  Ulejlighed  at  opsøge  den 
Artikel,  hvorom  Talen  er,  da  vil  han,  efter  Sigende,  i  dens 
Noter  kunne  finde  interessante  Prøver  paa  den  Sikkerhed,  som 
Professor  Nielsen  fremhæver,  og  saaledes  med  egne  Øjne  kunne 
overbevise  sig  ikke  om  den  Maade,  hvorpaa  en  Kirketidende 
deltager  i  en  videnskabelig  Polemik,  ti  hvem  søger  Videnskab  i 
Kirketidender,  men  om  hvad  i  Danmark  en  Filosof  kan  rose. 
Professor  Nielsen  glemmer  ikke  sine  Pappenheimere;  hans  Pap- 
penheimere  vil  heller  ikke  glemme  ham. 


Gb.  fRudolJ  Schmidt): 
M,  Nielsens  Filosofi  og  den  Grundtvigske  Anskuelse, 

(1867). 


Under  Mærket  Gb.  har  en  Forfatter,  der  staar  Grundtvig  og 
^Nielsen  lige  nær,  udgivet  en  Bog  paa  124  Sider,  betitlet  R.  Niel- 
sens Filosofi  og  den  Grundtvigske  Anskuelse,  en  Bog,    hvis  Forra 
Aridner  om  megen  stilistisk  Modenhed  og  Dannelse.    Dens  Stand- 
punkt er  det,  at  give  Nielsen  ubetinget  Ret,  baade  hvor  han  an- 
griber,   og   hvor   han  er  Genstand  for  Angreb,  at  hævde  Ægthe- 
den af  Grundtvigs  Genialitet   og  Betydningen   af  hans  Person  og 
L.ære,  men  samtidig  kritisk  at  udskille  en  Del  af  det  meget  Løse 
og  Frastødende,  der  hænger  sammen  med  Grundtvigs  hele  Virk- 
somhed,   endelig    til  Slutning,    saa    godt    det  lader    sig  gøre,    at 
rime   Nielsen    og  Grundtvig  sammen.     Bogens   Indholdsværd    er 
«t  meget  forskelligt  i  de  forskellige  Partier.     Kortest  og  fyndigst 
lader    det    sig   bestemme    saaledes,    at   det  større  Parti,   Afsnittet 
om  Grundtvig,    der   er  forfattet  med  en  agtværdig  Stræben  efter 
TJpartiskhed,  og  som  hviler  paa  Grundlag  af  en  ualmindelig  Be- 
læsthed i  dansk  Literatur,  indeholder  meget  Sandt  og  Træffende, 
men    at   derimod   de   to   korte  Afsnit   om  Nielsen,    der  begynder 
og  slutter  Bogen,    er  ligefrem  usle.     De  er  ikke  blot  tomme  for 
Tanker,    men  skrevne  paa  en  næsvis  og  uanstændig  Maade.     Ti 
det  er  Næsvished    at   indblande   sig   i  en  alvorlig  Strid  for  med 
overlegen  Fornemhed  at  afgive  sin  uforgribelige  Mening  som  en 
Højesteretsdom,    naar   man    ikke.formaar  at  levere  et  eneste  Bi- 
drag til  Striden,    eller   at  gendrive  en  eneste  af  de  Bevisgrunde, 

man  slaar  paa  Nakken  af,  men  nøjes  med  den  Floskel,  at  An- 
griberne har  vist  sig  at  være  <uden  Tilegnelsens  Kraft  overfor 
det  Nye>. 

Alt,  hvad  der  indtil  Dato  er  forebragt  imod  den  nye  Lære, 
affærdiges  med  den  Snak,  at  man  dog  umuligt,  naar  man  aner- 
kender Nielsens  ualmindelige  Begavelse,  kan  tiltro  ham  saadanne 
Fejl  og  Modsigelser  som  dem,  der  tillægges  ham.  En  større 
Bagvendthed  end  den,  der  ligger  til  Grund  for  dette  ofte  nok 
gentagne  Svar,  lader  sig  ikke  tænke.  Sæt,  en  Mand  skal  gen- 
nemgaa  et  vanskeligt  Regnskab.  Dette  Gennemsyn  anses  for  en 
Formsag!  ti  Omgivelserne  betragter  det  som  en  Trosartikel,  at 
dette  Regnskab  skal  være  rigtigt;  saaledes  befandtes  det  altid  af 
de  tidligere  Revisorer,  og  gjorde  disse  Vanskelighed,  fik  man 
Sagen  dysset  ned.  Manden  vilde  komme  i  Strid  med  sin  egen 
Tillid  til  Autoriteterne  og  lægge  sig  ud  med  alle  pæne  Folk,  i 
Fald  han  ikke  fik  det  givne  Facit  ud;  han  faar  det  da  ogsaa 
lykkeligt  til  at  stemme.  Uheldigvis  opdager  nu  En,  at  dette  hel- 
dige Udfald  skyldes  den  Omstændighed,  at  et  Steds  i  Regnska- 
bet ved  en  Fejltagelse  2  og  2  er  lagte  sammen  til  5.  Han  gøi 
opmærksom  derpaa  og  faar  et  efter  det  andet  fire  Svar:  a)  Denne 
Indvending  beror  paa  en  Misforstaaelse.  b)  Du  maa  da  kunne 
sige  Dig  selv,  at  en  Regnemester  som  denne  umuligt  kan  be- 
gaa  en  saadan  Fejl.  c)  Hvad  Du  siger  er  afskyeligt  og  oprø- 
rende, undergraver  al  Fortrøstning  til  det  Bestaaende  og  hele 
den  barnlige  Tillid  til  Autoriteterne^  uden  hvilken  Alt  gaar  fra 
hinanden,  d)  Hvilken  forslidt  og  fortærsket  Indvending!  I 
Sandhed  en  højst  ny  og  mærkelig  Opdagelse  den,  at  2  og  2 
er   4! 

a)  Indvendingerne  beror  paa  Misforstaaelse.  Svaret  er  sim- 
pelt. Hvor  længe  tror  I,  at  man  vil  taale  denne  Udflugt?  Mis- 
forstaar  vi,  saa  luk  Munden  op  og  tal  tydeligt,  saa  man  kan  for- 
staa  Jer,  i  Stedet  for  at  tale,  som  1  havde  Grød  i  Munden! 
Det  er  kommet  saa  vidt,  at  det  nu  er  blevet  Mode  i  Filosofien, 
som  det  længe  har  været  i  Politiken,  at  enhver  Udtalelses  høje- 
ste Kunst  er  den:  at  skjule,  hvor  man  egenlig  vil  hen,  at  ud- 
trykke sig  i  Gaader,  at  sige  Ja  og  Nej  som  en  diplomatisk  De- 
peche eller  en  Tale  af  Napoleon  III. 

b)  Skulde  Professor  Nielsen  ikke  vide,  at  2  og  2  er  4? 
Dette   angaar  ikke  os   og   er  os   ganske   ligegyldigt;    men  vi 

påaviser  den  Kendsgerning,  at  han  her  paa  dette  bestemte  Punkt 

har  ladet  5  være  li{{e.  Kan  Noget  tænkes  latterligere,  end  at 
man  lige  overfor  den  bestemte  Paavisning  vedbliver  at  beraabe 
sig  paa  Mandens  Evner.  Der  er  paavist  Modsigelser  Punkt  for 
Punkt  i  Professor  Nielsens  Lære.  Der  gives  intet  andet  Vaaben 
imod  Logik  end  Logik.  Men  vi  spørger  logisk,  I  svarer  os  ly- 
risk. Det  er,  som  om  den  berømte  Mosekone  var  bleven  den 
hele  Lejrs  Valkyrje.  Man  kommer  med  Fremstillinger,  der  gaar 
i  Spring,  med  fantasirige  Udmalinger,  Lignelser,  Skyggebilleder, 
Alt  undtagen  Bevisførelse,  Gendrivelse,  Logik;  ti  af  dette  findes 
her  end  ikke  Skygge. 

c)  Indvendingerne  vil  Idealerne  til  Livs  (se  Anmeldelsen  af 
denne  Bog  i  Fædrelandet),  vil  med  tør  Forstandighed  røve 
Troen  dens  Grund  og  Begejstringen  dens  Kilde.  Vi  svarer:  Blæse 
med  slige  Idealer,  til  Hekkenfeldt  med  en  saadan  Begejstring, 
der  kryber  i  Skjul  i  Eksistensens  Smuthul,  naar  Videnskaben  ud- 
æsker i  Aandens  Sollys.  Hold  Jer  til  Fakta  og  gendriv  vore 
Bevisgrunde!  Lad  hine  store  Ord:  Idealerne,  Begejstringen,  der 
opslaas  som  Plakater  og  imponerer  Hoben,  fare  og  stiller  Bevis 
imod  Bevis.  Ros  Jer  dog  ikke  af  Jer  nøjagtige  Metode,  der 
skal  gøre  Eders  Slutningsrække  saa  paalidelig  som  den  matema- 
tiske, naar  Alt,  hvad  I  siger,  har  en  blot  skønliterær  og  ingensom- 
helst  videnskabelig  Karakter.  De  skønliterære  Sandheders  Tid  er 
forbi.  Ve  den,  der  ikke  kan  taale  den  nøgne  Sandhed,  ve  den, 
der  sætter  Filosofiens  Opgave   i   at   klistre  Figenbladet  paa  den  I 

d)  Hvad  der  forebringes  imod  Professor  Nielsen,  er  gam- 
melt. Ja,  det  er  gammelt,  at  en  Tænker  ikke  maa  modsige  sig 
selv;  ja.  Sandheden  er  gammel,  gammel  som  alt  Evigt,  men 
hvilken  Anke  at  komme  med  den!  Er  der  Noget,  som  er  usselt 
i  den  danske  Ungdom,  saa  er  det  dens  Tilbøjelighed  til  Slutnin- 
ger som  disse:  < Dette  er  nyt,  altsaa  sandt;  dette  er  nyt,  altsaa 
vort;  dette  er  nyt,  altsaa  det,  hvorom  vi  skal  stimle<.  Nyheds- 
kræmmerne  hører  ikke  Videnskabens  Tilraab:  <I  Daarer!  prøv 
dog  først  dette  Nye!»  «Nej,»  hedder  det,  «lad  os  ile,  lad  os  haste 
for  at  komme  dybt  ind  i  Trængslen  og  presse  den  bort,  der 
gaar  imod  Strømmen!*  Og  tror  man  da,  at  Nogen  lader  sig  af- 
skrække deraf?  Tror  man  da,  at  Nogen,  der  i  slige  Spørgsmaal, 
saa  vigtige,  saa  gennemgribende,  saa  kvalfulde,  ene  med  sig  selv, 
men  Ansigt  til  Ansigt  med  Videnskabens  Aand  har  fravristet 
denne  en  Overbevisning,  der  er  levende  og  kraftig  som  Aanden 
selv,  bekymrer  sig  stort  om  disse  Tidens  Strømninger  paa  Over- 


96  Nielsen  og  Grundtvig 

fladen  eller  om  dem,  der  kun  føler  sig  trygge  og  stærke,  naar 
de  midt  i  Trængslen,  hvor  Ingen  kan  røre  Arm  eller  Ben,  bæ- 
res viljeløst  frem  i  en  eller  anden  Beundrets  Kølvand?  Vi  har 
ingen  Klake  i  vore  Teatre,  skal  vi  nu  faa  en  Klake  i  vor  Li- 
teratur? 

Nej,  det  er  umuligt  at  opgive  Haabet  om,  at  Ungdommen 
i  Danmark  trods  al  dens  Magelighed  vil  forsøge  paa  at  naa  til 
selvstændigt  Skøn.  Lad  den  prøve  sig  frem,  lad  den  fatte  den 
Beslutning  engang  at  ville  se  med  egne  Øjne!  Lykkeligvis  er  vi 
jo  ikke  aandeligt  stavnsbundne;  der  er  Udveje  for  den,  der  foler, 
at  vi  i  en  Gren  af  vor  Literatur  staar  tilbage  for  det  øvrige 
Europa.  Lad  Ungdommen  studere  fremmede  Tænkere,  og  det 
skulde  i  Sandhed  gaa  underligt  til,  om  den  ikke  opdagede,  at 
disse  Deklamationer  ikke  er  Gendrivelser;  lad  den  studere  den 
nyere  Teisme  f.  Eks.,  og  den  vil  se  Sammenhængen  imellem 
Professor  Nielsens  Bestræbelser  og  den  europæiske  Reaktion 
mod  formentligt  ensidig  Panteisme;  lad  den  blot  faa  Horisont, 
vid  Horisont,  og  den  vil  opdage,  hvor  lidet  enestaaende  Pro- 
fessor Nielsens  < udødelige*  Behandling  af  Subjektivitetsproblemet 
er,  denne  Behandling,  der  i  Skriftet  ses  i  Sammenhæng  med  den 
oldnordiske  Mytologi. 

Hvad  der  her  er  virksomt  til  at  vildlede  Mange,  det  er  føl- 
gende Ræsonnement:  Naar  det  maa  indrømmes  af  Enhver,  at 
de  religiøse  Problemer  (først  og  sidst  af  Kierkegaard)  i  vor  egen 
Literatur  er  behandlede  i  et  Omfang  og  en  Dybde,  som  maaske 
neppe  i  nogen  europæisk  Bogverden,  hvor  kan  man  da  tro,  at 
vi  i  nogen  anden  skulde  kunne  finde  større  Klarhed  over  disse 
Spørgsmaal  end  hos  os!  Dette  Ræsonnement  er  meget  bestik- 
kende, men  skønt  tilsyneladende  kraftigt,  er  det  ganske  hult.  Ti 
det  er  ingenlunde  altid  Tilfældet,  at  den  stærkeste  Krise  hidfører 
det  bedste  og  sandeste  Resultat.  Ingen  kan  benegte,  at  imod 
den  franske  Revolution  1789  og  de  følgende  franske  Revolutio- 
ner, disse  Kæmpe- Anstrengelser  for  at  tilkæmpe  sig  Frihed,  er 
vor  Revolution  1848  —  det  lange  Tog  af  pæne  Mænd,  der  med 
hinanden  under  Armen  spaserede  til  Christiansborg  —  skønt  den 
i  sig  selv  ikke  mangler  Værdighed,  ynkelig,  spag  og  for  Intet 
at  regne.  Og  dog  —  hvor  er  der  vel  nu  mest  Frihed,  i  Frank- 
rig eller  her?  Men  omvendt  forholder  det  sig  paa  det  religions- 
filosofiske  Oraraade.  Hvor  er  Frankrigs  religiøse  Kriser  i  dette 
Aarhundrede  ringe  imod  vore!    Og  dog  —  hvor  er  der  vel  mest 

Sandhed,  i  den  franske  religions-filosofiske  Kritik  eller  i  vore 
Frembringelser  i  lignende  Retning?  Den  der  har  studeret  den 
f^ranske  Literatur  blot  i  noget  Omfang,  vil  neppe  tvivle  paa, 
^vem  han  paa  delle  Felt  maa  række  Palmen.  Ti  vel  er  Kierke- 
gaard —  og  om  Ingen  uden  ham  kan  her  være  Tale  —  en 
uhj're  Aand,  en  af  dem,  som  neppe  fødes  én  Gang  hvert  Aar- 
liundrede,  men  Kierkegaard  er  vor  Filosofis  Tycho  Brahe.  Han 
c;r  stor  som  Tycho  Brahe,  men  ligesom  Astronomen  vover  han 
1  sin  blinde  Ærefrygt  for  Autoriteten  ikke  at  sætte  vort  Systems 
Centrum  i  dets  Sol.  I  Astronomien  er  denne  Sol  et  Legeme;  i 
Filosofien  kaldes  den  Fornuften.  Det  synes  som  en  tragisk 
Skæbne,  knyttet  til  Danmark,  at  dets  største  Opdagere  skal  tage 
fejl  i  det  Centrale.  Men  saa  lidet  som  Eftertiden  ved  Tycho 
Brahes  Fejl  forhindredes  fra  at  tage  hans  Værk  til  Indtægt,  saa 
lidet  falder  Kierkegaard  med  det  Positive  i  Moral  og  Religion. 
Dette  lader  sig  udskille  af  hans  Fremstilling,  og  endda  vil  uende- 
lige Skatte  blive  tilbage.  De,  for  hvem  dette  som  for  Hr.  Pro- 
fessor R.  Nielsen  eller  Hr.  Gb.  er  en  lukket  Bog,  de  kæmper 
kun  imod  Fremskridtet,  og  stræber,  om  end  forgæves,  at  hindre 
det  sande  Nye  i  at  bryde  sig  sin  Vej.  Men  dette  Nye  er  uimod- 
staaeligt;  ti  det  fører  Fornuft  og  Frihed  i  sit  Skjold. 


G.  Brandes:    Samlede  Skrifter.    XIII. 


Et  Svar 

(1867) 


Forfatteren  af  Skriftet  R.  Nielsens  Filosofi  og  den  Grundtvigske 
Anskuelse  har  i  Berlingske  Tidende  for  igaar  indrykket  et  Gen- 
svar til  mit  Angreb  paa  hans  Bog,  hvilket  uden  at  forebringe 
Nogetsomhelst  mod  de  fire  Punkter,  jeg  har  fremdraget,  ender 
med  de  Ord,  at  «de,  som  virkelig  tror,  at  her  er  en  Sag,  ikke 
vil  tage  fejl  af,  at  han  (o:  jeg),  stukken  af  Selvvigtighedens  Braad, 
kun  danser  Sanct-Veitsdans  uden  om  de  store  Opgaver*.  Slige 
Ting  er  det  tilstrækkeligt  at  anføre,  ufornødent  at  besvare. 

Med  Hensyn  til  de  Beskyldninger  og  Spørgsmaal,  som  min 
ærede  Modstander  forøvrigt  opkaster,  synes  det  mig  imidlertid, 
at  jeg  skylder  ikke  ham,  men  Dagbladets  Læsere  et  Svar.  Han 
bebrejder  mig  at  have  henvist  til  den  franske  religions- filosofiske 
Kritik,  <som  Avislæsere  ikke  kender.*  Jeg  indser  ikke,  hvad 
Ondt  der  var  heri,  selv  om  det  forholdt  sig  saaledes;  men  det 
gør  det  naturligvis  ikke.  I  vore  Dage  udgør  Avislæsere  som 
bekendt  ikke  en  Kaste  for  sig;  saagodtsom  alle  Dannede  læser 
Aviser.  Min  ærede  Modstander  er  selv  et  Eksempel.  Vistnok 
er  Hr.  Gb  en  særdeles  dannet  Mand  (se  f.  Eks.  Prøven  paa  hans 
Stil  ovenfor),  men  hvorfor  skulde  Dagbladet  ikke  være  saa  lykke- 
ligt iblandt  sine  Læsere  at  tælle  flere  ligesaa  dannede  Mænd, 
Mænd,  der  blandt  andre  Forfattere  kender  Renan,  som  Hr.  Gb. 
jo  kender  saa  godt? 

Min  Modstander  beskylder  mig  dernæst  for  at  have  henvist 
religiøse  Forestillinger,  <der  har  baaret  Menneskeheden  oppe 
gennem  atten  Aarhundreder*,  til  Hekkenfeldt.  Det  vilde  unegteUg 
være  et  hæsligt  Træk.    Men  er  det  nu  ogsaa  ganske  vist,  at  Jeg 

har  handlet  saaledes?  Er  det  vist,  at  de  Forestillinger,  jeg  vil 
have  forvist,  i  atten  Aarhundreder  har  baaret  Menneskene  oppe? 
(og  dette  er  jo  dog  langt  mindre  væsenligt,  end  om  de  er  egnede 
til  at  bære  Menneskeheden  oppe  den  Dag  idag).  Føljetonen,  der 
forleden  ved  et  Tilfælde  ledsagede  min  Artikel,  Brudstykket  om 
Middelalderens  Hekseprocesser,  der  netop  fremavledes  af  de 
overnaturlige  Forestillinger,  som  jeg  bestrider,  afgiver  et  godt 
Bidrag  til  dette  Spørgsmaals  Besvarelse.  I  hin  Tid,  da  det 
Overnaturlige  virkelig  var  levende  i  Menneskenes  Bevidsthed, 
straffede  man  med  Kætterbaalet  de  Anskuelser,  som  man  nutil- 
dags  nøjes  med  at  lægge  for  Had.  —  Et  Par  Ord,  jeg  kunde 
sige  til  Forsvar  for  Ligheden  imellem  de  religiøse  og  de  politi- 
ske Kriser,  vil  jeg  spare,  da  min  Modstander  har  pustet  sig  saa- 
ledes op,  at  h&n  forbyder  mig  at  tale  derom. 

Der  staar  da  blot  ét  Punkt  tilbage,  det  atter  og  atter  gen- 
tagne Spørgsmaal,  om  hvis  knusende  Kraft  man  er  saa  over- 
bevist: Hvorledes  jeg  kan  anerkende  Kierkegaards  Storhed  og 
dog  være  overbevist  om,  at  han  har  taget  fejl  i  det  Centrale? 
Jeg  kunde  besvare  dette  Spørgsmaal,  som  det  før  er  blevet  be- 
svaret af  mig,  med  de  Ord,  at  kun  meget  uselvstændige  Mennesker 
ved  beundrende  Anerkendelse  ikke  forstaar  Andet  end  simpel  Ved- 
hængen  gennem  Tykt  og  Tyndt;  men  siden  dette  Spørgsmaal 
paany  drages  frem,  fremsætter  jeg  endnu  følgende  korte  Med- 
delelse om,  hvorledes  jeg  er  kommen  til  dette  Resultat:  Jeg 
opdagede  temmelig  tidligt,  at  Kierkegaard  ikke  var  ufejlbar.  Jeg 
opdagede  f.  Eks.,  og  jeg  antager,  at  det  er  gaaet  adskillige  som 
mig,  at  Kierkegaard  var  Tilhænger  af  den  politiske  Enevælde  i 
Danmark,  at  han  paa  det  politiske  Omraade  med  en  mærkværdig 
Indskrænkethed  i  Anerkendelse  af  det  Nedarvede  blot  som  ned- 
arvet misforstod  sin  Tid  og  kæmpede  imod  Udvikling  og  Frem- 
skridt. Jeg  saa,  at  hans  politiske  Spaadomme,  hvoraf  han  selv 
er  saa  stolt,  aldeles  ikke  slog  ind.  Jeg  lededes  saaledes  til  den 
Iagttagelse,  at  han  var  Absolutist  ogsaa  paa  det  religiøse  Omraade, 
at  det  at  bryde  med  Overleveringen,  at  svigte  Forældres,  at  for- 
lade en' Faders  Synsmaade  var  ham  ikke  blot  en  Rædsel,  som 
den  vel  føles,  om  end  i  forskellig  Grad,  af  Enhver,  der  tvinges 
fil  at  se  Pieteten  under  Øjne,  altsaa  ikke  blot  en  Angst,  som 
det  er  Menneskets  Opgave  at  overvinde,  men  en  aandelig  Rædsel 
at  samme  Art,  som  den.  Naturen  indplanter  for  at  forhindre 
Mennesket   i    at   begaa    en    Brøde   imod  Naturen.     Jeg  antog   og 

antager,  at  han  har  Uret  heri;  jeg  holder  Intet  for  helligt  blot 
som  overleveret;  ti  at  det  er  overleveret,  gør  det  hverken  for- 
nuftigt eller  sandt.  Jeg  betragter  det  som  utvivlsomt,  at  man 
angaaende  delte  Punkt  kan  lære  mange  Gange  Mere  af  Tysk- 
lands og  Frankrigs  religions-filosofiske  Skribenter  end  af  ham. 

Det  er  bekendt,  at  Kierkegaards  Værker  udmærker  sig  ved 
en  sjælden  Følgerigtighed  og  Enhed.  Men  det  er,  om  maaske 
end  ikke  almindelig  anerkendt,  saa  dog  neppe  derfor  mindre 
afgjort,  at  det  Forsøg,  han  paa  et  fremrykket  Stadium  af  sin 
Forfatterbane  gjorde  paa  at  opvise  den  inderlige  Sammenhæng 
imellem  alle  sine  Skrifter  dels  er  meget  tvungent,  dels  ikke  kan 
udelukke,  at  disse  Værker  beholder  deres  Værd  i  og  for  sig  uden 
Hensyn  til  deres  Stilling  i  Skrifternes  System.  Er  Kierkegaard 
vel  paa  dette  Punkt  Andet  end  det,  han  allernødigst  vilde  være, 
og  som  han  hadede  allermest  —  en  Systematiker,  der  bringer 
den  frie  Livsfylde  i  en  forudfattet  eller  rettere  tildels  bagefter 
fattet  Grundtankes  Snørebaand?  Selv  er  han  smittet  af  det  syste- 
matiske Raseri,  han  bekæmpede  hos  sin  Tid.  Men  om  det 
endog  var  anderledes,  om  endog  Alt,  hvad  Kierkegaard  har 
skrevet,  virkelig  fra  først  til  sidst  gik  ud  paa  Fremstillingen 
af  det  Særlig- Kristelige  i  den  Form,  hvori  han  har  opfattet 
det,  vilde  del  derfor  være  nogen  Anderledessindet  forment  at 
glæde  sig  ved  og  tilegne  sig  de  talrige  Frembringelser  af  ham, 
der  Intet  har  med  den  paradokse  Religiøsitet  al  gøre?  Bliver, 
set  fra  et  fremmed  Synspunkt,  Afhandlingen  om  Don  Juan  min- 
dre beaandet,*  7/1  vino  veritas  mindre  aandfuld,  Afhandlingerne 
om  Ægteskabet  mindre  fængslende  eller  Fremstillingen  af  den 
ikke-kristelige  Religiøsitet  (i  Afsluttende  Efterskrift)  mindre  betyd- 
ningsfuld og  mindre  lærerig?    Hvilken  Urimelighed! 

Men  man  behøver  slet  ikke  at  blive  slaaende  herved.  I 
mangfoldige  Tilfælde,  hvor  Kierkegaard  efter  sin  egen  Mening 
fremstiller  det  Paradokse  (som  i  Kærlighedens  Gerninger)  er  dette 
Paradokse  slet  ikke  fornuftstridigt  og  lader  sig  oversætte  paa 
det  Humanes  Sprog;  i  andre  Tilfælde,  f.  Eks.  i  Sygdommen 
til  Døden,  kommer  det  Positive  henimod  Slutningen  uafledet  ind. 
Det  er  umuligt  ud  fra  Fortvivlelsens  Begreb,  som  Kierkegaard 
i  Begyndelsen  rent  menneskeligt  fastsætter  det,  at  faa  Fortviv- 
lelsen og  dermed  Synden  til  at  naa  Højdepunktet  i  Rationalis- 
mens Betragtning  af  det  Kristelige.     Heri   er  da  Meget,    som   en 

Fornuftdyrker  kan  tilegne  sig,    meget  Andet,   som  han  vil  skære 
bort  som  en  Udvækst. 

En  saadan  Udskillelse  af  det,  man  betragter  som  det  Blivende, 
fra  det,  som  man  anser  for  det  Forgængelige  hos  Kierkegaard, 
er  Noget,  som  overhovedet  slet  ikke  lader  sig  undgaa.  Vil  man 
ingen  saadan,  da  tage  man  Følgerne,  og  forkaste  med  Kierke- 
gaard i  hans  sidste  Optræden  det  hele  kirkelige  og  det  hele 
menneskelige  Samfundsliv,  Ægteskabet  osv.,  hvad  dog  vel  Halv- 
Grundtvigianerne  allermindst  vil.  Man  pukke  ikke  paa,  at  man 
er  enig  med  ham  i  det  Centrale,  naar  man  selv  for  enhver  Pris 
vil  afbryde  den  fineste  og  skarpeste  Spids,  i  hvilken  hans  hele 
Bestræbelse  løber  ud.  Alt  eller  Intet,  dette  i  vore  Dage  saa 
yndede  Raab,  er  et  Løsen,  der,  naar  Talen  er  om  Anerkendelse, 
ikke  betegner  Andet  end  et  Attentat  paa  at  tage  Livet  af  al 
Kritik. 


ciFædrehm'dehs  Hi\  99  (Bjørnstjerne  Bjørnson) 

(1867) 


Den  Ærede,  der  under  Mærket  99  er  optraadt  imod  mig  i 
Fædrelandet,  besidder  blandt  andre  indtagende  Egenskaber  en 
ikke  almindelig  Fripostighed.  Det  lyder  utroligt,  men  det  er 
sandt,  at  Hr.  99  ikke  engang  selv  har  læst  den  Bog,  i  Anledning 
af  hvilken  han  er  kommen  i  Harnisk.  De  Citater,  han  aftryk- 
ker af  denne  Bog,  findes  aldeles  ikke  i  Skriftet;  men  hvad  han 
fremsætter  som  Bogens  Ord,  det  er  Sætninger  af  mig.  Lige- 
ledes: hvad  han  citerer  af  Fædrelandet,  er  ikke  Bladets  Ord, 
men  mine.  .  Han  anfører  mig  afvekslende  med  smaa  Bogstaver 
(som  Bevis  paa,  hvor  formastelig  jeg  er)  og  med  store  Bogstaver 
(i  den  Formening,  at  han  stiller  mine  Modstanderes  Ord  imod 
mine);  det  forekommer  mig,  at  dette  lille  Faktum  i  og  for 
sig  er  tilstrækkeligt  til  at  betegne  af  hvad  Art  han  som  Modstan- 
der er. 

Ligesom  sin  Aandsfælle  i  Berlingske  Tidende  springer  99 
viselig  alle  Hovedpunkterne  forbi  og  kaster  sig  over  den  ganske 
uvæsenlige  Jævnførelse,  jeg  har  brugt.  Jeg  har  sagt:  Det  er  ikke 
altid  den  stærkeste  Krise,  der  hidfører  det  bedste  og  sandeste 
Resultat;  saaledes  har  f.  Eks.  i  dette  Aarhundredes  Midte  vi 
Danske  paa  det  politiske,  Franskmændene  paa  det  religions- 
filosofiske Omraade  gjort  et  stort  Skridt  fremad  uden  stærke 
Kriser,  og  omvendt  har  de  politiske  Revolutioner  i  Frankrig  og 
de  teologisk-filosofiske  Bevægelser  i  Danmark  ikke  umiddelbart 
ført  til  Frihed.    Dette  var  Jævnførelsen,  og  det  forekommer  mig. 

at  den  er  klar.     Man  kan  naturligvis   hidse  Aanden  af  den  som 
af  enhver  Sammenligning;    men   man   er   uberettiget   til   at   ville 
have  den  udstrakt  videre,   end  jeg   har  strakt  den;    ti    ellers   er 
det  sandelig  let   nok  at   bringe  den  til  at  halte:    <I  den  franske 
Revolution  udgødes  Blod,  i  vore  teologiske  Stridigheder  udgødes 
intet,  altsaa  osv.>;    <  Napoleon  den  3die   har  gjort  Ende  paa  den 
sidste  Revolution,  vor  Videnskab   har   ingen  Napoleon   den   Sdie, 
altsaa    osv.>      At    vor    politiske    Bevægelse    har    den    franske    til 
Forudsætning,    medens   Franskmændene   Intet   kender  til   Kierke- 
gaard —  de  kender  meget  vel  den   tyske   Literatur  —  er  Jævn- 
førelsen rent  uvedkommende;  men  iøvrigt  er  denne  Opfattelse  af 
Grunden  til  det  Forhold,   jeg   har  nævnt,   saa    flad  som  vel  mu- 
ligt.     Grunden  er  den,    at   den   romanske  og  den  gotogermanske 
Folkestamme    har    ganske    forskellige    Evner    og    Opgaver;    den 
romanske  Stamme,  repræsenteret  af  de  Franske,  opfatter  og  ud- 
vikler Moralen    socialt,    den   gotogermanske    Stamme   opfatter  og 
udvikler  den  personligt.    Hin  gør  stadig  Begyndelsen  socialt,  fra 
denne  udgaar  Reformerne    paa    det    personlige  Omraade,    og    de 
tilegner  sig  gensidigt  Resultaterne  af  hinandens  Bestræbelser.     I 
^en  Retning,  i  hvilken  enhver  af  Stammerne  er  svagest  udviklet, 
faar  den  Resultaterne  fra  den  anden  uden  megen  Kamp,  medens 
den    mere   udviklede   kan    kæmpe   sig   saa   træt,    at   den   en  Tid 
lang   ligger  mat  og   ikke   formaar   at   drage  de  Følger,    den  selv 
har   lagt   tilrette.     Hr.  99   stempler  denne  Anskuelse   som   »Non- 
sens* og  Jævnførelsen  som  en  < usømmelig  Fejltagelse*.    Der  kan 
være    saa   stor   en    Kløft   imellem    to    Menneskers    Udvikling,    at 
den  Enes  Ord,    om  de   er   aldrig  saa    klare   og  vel   begrundede, 
nødvendigvis  for  den  Anden  maa  tage   sig  ud   som  meningsløse. 
Behøvedes  der  noget  Bevis  for  min  Ytring,  at  man  her  ikke 
vil    gendrive,    men    deklamere,    saa    har    mine    Modstandere    nu 
leveret  det;    ti    hvormed    har  man  besvaret  mig  uden  med  Inju- 
rier,   med    Magtsprog   og   med   Appel   til   den    nationale    Følelse. 
Den  Ene  forbyder  mig  at  kalde  Kierkegaard  vor  Filosofis  Tycho 
Brahe,    Noget    jeg    imidlertid    med    eller    uden    hans    Tilladelse 
agter   at   fremture   i.      Den  Anden  vil   overhovedet    have   mig  al 
Brug   af   Pen   og   Blæk    forment,    idetmindste   i    Dagbladene.     O, 
sedle  Mand!     Ja  vist  var  det  herligt,  om  man  paa  denne  Maade 
kunde  skille   sig   af  med   de  urolige  Aander  og  sidde  saa  lunt  i 
sin    egen    Sæbekælder!     Vist   er   det   nemmere  at  kneble  end  at 

gendrive;  men  ak,  hine  Middelalderens  gyldne  Dage,  da  Sligt 
gik  saa  glat  og  saa  let  —  de  er  forbi,  de  Festdage*). 

Men  jeg  kommer  til  del  mest  krænkende  Angreb,  der  er 
rettet  paa  mig.  Det  er  det,  at  <den  Mand,  der  kan  føle  og 
tale»  som  jeg,  «har  intet  Syn  fælles  med  andre  Danske,  har 
ingen  dansk  Bevidsthed*.  Min  Anskuelse  er  —  ikke  ulogisk, 
men  —  udansk.  Hvad  er  det  da,  jeg  har  sagt?  At  Kierke- 
gaard efter  min  Overbevisning  har  fejlet  i  det  Centrale  o:  i  del, 
som  han  antog  for  del  Centrale,  Læren  om  det  Paradokse, 
naturligvis  ikke  i  det,  jeg  antager  for  det  Centrale  i  hans 
Skrifter,  det  rent  humane  Indhold.  Er  det  en  Forbrydelse 
imod  sit  Fædreland  at  sige  dette?  Er  hermed  udtalt  « Døds- 
dommen over  den  danske  Kultur* ?>  Har  vi  maaske  faaet  en 
filosofisk  Autoritet  ovenikøbet  ved  Siden  af  de  religiøse?  Kierke- 
gaard maa  have  Ret.  Hvorfor?  Fordi  han  er  dansk.  Og  Mar- 
tensen, hans  Modstander?  Ret,  fordi  han  er  dansk.  Og  Grundt- 
vig, hans  Antipode?  Ret,  fordi  han  er  dansk.  Og  Tycho  Brahe 
imod  Kopernikus?  Ret,  fordi  han  er  dansk.  Ja,  det  er  bekendt 
nok,  at  denne  sidste  Grundtvigske  Følgeslutning  allerede  med 
ophøjet  Ringeagt  for  al  sund  Fornuft  .er  bleven  dragen.  Ned 
med  den,  som  vover  at  sige,  af  den  <danske  Kultur*  ikke  i 
alle  Retninger  er  den  bedste,  sundeste,  sandeste  paa  Jorden! 

«Vil  Dagbladet  herefter  holde  Medarbejdere*,  udraaber 
Hr.  99  —  Udtrykket  »holde*  er  allerede  betegnende  —  Med- 
arbejdere, <som  gentagende  opmuntrer  Danmarks  Ungdom  til 
nt  gaa  hid  og  se  med  egne  Øjne,  hvis  den  ikke  vil  kaldes 
nandelig  stavnsbunden*?  Ja,  er  det  ikke  gyseligt  at  opfordre 
(len  danske  Ungdom  til  at  se  med  egne  Øjne?  Nej,  lad  os 
blive  i  det  Spor,  vi  nu  er,  lad  os  tilhobe  blive  Nittengryn  og 
Nioghrflvfemser;  ti  hvad  hedder  det  ikke  i  Rævens  Morale  hos 
Holberg   Art.    17    og   Art.    18:     *Scrupuleer  ikke    udi    Religionen; 


*)  En  interessant  Parallel  med  Hensyn  til  Slægtskabet  mellem  den 
astronomiske  og  den  filosofiske  Forlæggelse  af  Centrum  til  Aabenbaringen 
afgiver  følgende  Citat:  <i Pascal  har  etsteds  selv  rettet  en  Sætning,  taget 
den  tilbage  og  omformet  den,  for  at  faa  Solen  til  at  dreje  sig  om  Jorden 
og  ikke  Jorden  om  Solen.  Denne  store  Aand,  som  paa  dette  Punkt  sad 
inde  med  en  Rest  af  Overtro,  veg  tilbage  for  Kopernikus's  Sandhed.* 

Sainte-Beuve:    Causeries  du  lundi  III  S.  254. 

men  holdt  dig  blindt  ved  den  herskende  Tro,  saalænge  som 
den  er  paa  Thronen,  thi  det  er  anstændigst  og  sikkerst  at  rette 
sig  efter  Moden,  saavel  derudi  som  udi  Klædedragt.  —  Bemøye 
dig  ikke  med  at  efterleede  Sandhed;  men  troe  hvad  dig  befales 
at  troe;  thi  det  første  er  baade  farligt  og  besværligt,  det  andet 
derimod  sikkert  og  mageligt;  ja  ofte  baner  Vey  til  Canonisation* . 


Heegaard:   Professor  R.  Xielsens  Lære  om 
Tro  og   Viden 

(1867) 


I  disse  Dage  er  udkommen  Professor  R.  Nielsens  Lære  om 
Tro  og  Viden,  en  kritisk  Afhandling  af  Dr.  P.  S.  V.  Heegaard, 
Den  gør  ingen  Hemmelighed  af,  hvad  den  fører  i  sit  Skjold; 
ti  allerede  paa  Bindet  har  den  det  Motto:  <En  Filosofi,  der  er 
i  aabenbar  Modsigelse  med  den  sunde  Forstand,  er  falsk*. 
Bogen  er  en  literær  Kuriositet,  ikke  saa  meget  ved  sit  Indhold, 
ti  en  Del  af  hvad  den  forebringer,  er  sagt  tilforn,  som  ved  den 
Overraskelse,  det  bereder,  at  se  denne  Anskuelse  udtalt  fra  denne 
Kant;  en  behagelig  Overraskelse  ganske  vist,  men  derfor  lige- 
fuldt, som  Nonpareil  siger  i  Recensenten  og  Dyret:  la  surprise 
surprenante  des  surpris. 

Forfatteren  har  nemlig  som  bekendt  hørt  til  Professor 
Nielsens  Troeste,  han  har  været  dennes  Lærling,  Tilhænger  og 
Sekretær,  og  nu  —  ak,  hvor  forandret!  Hvor  er  nu  den  Tid, 
da  Dr.  Heegaard  som  den  højtbetroede  Discipel  laa  ved  Meste- 
rens Bryst  og  kun  rejste  sig  for  med  Strenghed  at  revse  en 
umoden  Ungdoms  overilede  Forsøg  paa  at  nedbryde  en  vis  grand- 
muret  Lære?  Ja,  hvor  er  den  Sne,  som  faldt  ifjor?  Og  dog 
havde  Dr.  Heegaard  dengang  Ret.  Var  det  maaske  ikke  en 
Overilelse?  Hvorfor  skulde  de  unge  Mennesker  haste  saa  stærkt, 
hvorfor  komme  to  hele  Aar  for  tidligt?  Kunde  de  ikke  sagtens 
vente  lidt  og  tage  Dr.  Heegaard  med;  han  vilde  jo  blot  en  lille 
Tur   udenlands   først   (se  Bogens  sidste  Side).     Og  var  det   ikke 


R.  Nielsens  Lære  om  Tro  og  Viden  107 

it  umodent  Foretagende  at  blæse  til  Angreb,  inden  Kærnetrop- 
>erne  var  indtrufne,  at  gaa  paa  uden  at  oppebi  saa  tapper  og 
ærdifuld  en  Bistand?  Jo  visselig:  ti  hvorledes  gik  det?  Ak,  mise- 
abelt,  Rækkerne  vaklede.  Angriberne  var  om  en  Hals;  da,  i  det 
fgørende  Øjeblik,  indtræffer  Dr.  Heegaard  som  Desaix  ved 
farengo.  Midt  ud  fra  Professor  Nielsens  egen  Lejr  bryder  han 
»aa  én  Gang  med  flyvende  Faner  og  fuld  Musik,  efterladende 
atet  uden  en  Basun,  der  efter  sigende  nu  er  ledig.  Han  haster 
•ver  mod  den  modsatte  Side,  han  falder  Professoren  i  Flanken; 
et  er  sandelig  Alvor,  man  bliver  ganske  højtideligt  tilmode  ved 
aadant  et  Skue.  Tillykke  blander  der  sig  en  Smule  Spøg  og 
.øjer  i  Optogets  Højtidelighed  og  Krigens  Gru. 

For  Eksempel:  Det  er  den  Paastand,  siger  Forfatteren,  at 
^rofessor  Nielsen  som  en  Aand  af  første  Rang  har  iværksat  et 
tort  filosofisk  Gennembrud,  hvilken  har  forarget  ham  og  ægget 
am  til  at  levere  sin  blodige  Kritik.  Dette  er  naturligvis  en 
pøg;  ti  som  bekendt  er  det  Forfatteren  selv,  der  tidligst  og 
irrigst  har  sat  denne  Paastand  i  Stil.  Fremdeles:  det  er  højst 
heldigt,  mener  Dr.  Heegaard,  at  Professor  Nielsen,  der  begyndte 
om  «ren  Hegelianer>,  senere  er  bleven  Hegels  bestemte  Mod- 
tander. Atter  Spøg,  nemlig  spøgefuld  Illustration  af  Ordsproget: 
Ian  skal  ikke  tale  om  Strikken  osv.  Endelig:  Se  til  Grund- 
ieernes  Logik,  siger  Forfatteren,  del  Bedste  var,  om  Professor 
Helsen,  der  dog  er  ude  af  Stand  til  at  bygge  den  færdig,  straks 
3d  den  staa  hen  ufuldendt  som  en  (interessant  Ruin>,  altsaa  som 
n  Slags  Marmorkirke.  «Selv  Marmorkirke*,  svarer  Professor 
Helsen,  rolig  pegende  paa  første  Del  af  den  vidtberømte  Indled- 
dng  til  den  rationelle  Etik.    Er  dette  nu  ikke  en  lystig  Situation? 

Dog  Spøg  tilside,  det  er  jo  klart  nok,  at  netop  den  blan- 
lede,  halvt  patetiske,  halvt  komiske  Stilling,  hvori  Dr.  Heegaard 
om  Forfatter  af  denne  Bog  befinder  sig,  i  høj  Grad  forøger 
betydningen  af  hans  kritiske  Udtalelse.  Med  hvilken  uimod- 
slaaelig  Magt  maa  ikke  Sandheden  have  vist  sig  for  ham.  siden 
lan  har  bragt  den  saa  stort  et  Offer!  Hans  Kritik  bærer  da 
3gsaa  først  og  fremmest  Vidnesbyrd  om  et  sandhedskærligt  Sind, 
)esluttet  paa  ikke  mere  at  lade  sig  blænde,  paa  ikke  at  ville 
ade  sig  nøje  med  Floskler  eller  Gaader,  paa  at  ville  blotte  det 
/æv  af  Spidsfindigheder  og  Fejlslutninger,  paa  hvilket  Professor 
^^ielsens  saakaldte  Religionsfilosofi  beror.  Kritiken  er  ligesaa 
lygtig   som   alvorlig  og  ligesaa   skarp,    som  den   er  haardnakket 

og  ubarmhjertig.  Den  sønderriver  det  skrøbelige  Hjernespind,  i 
hvilket  saa  mange  svage  Sjæle  er  blevne  fangne  som  Fluer,  og 
den  er  i  sin  Helhed  saa  afgørende  og  bestemt,  at  det  nu 
dog  synes  at  maatte  blive  selv  det  langsomste  Hoved  klart, 
at  Professor  Nielsen  har  tabt  Slaget,  og  at  hans  Lære  er  gaaet 
al  Kødets  Gang. 

Det  Nye  ved  Dr.  Heegaards  Behandlingsmaade  af  Spørgs- 
maalet  er  især  det,  at  han,  istedenfor  at  vise,  hvorledes  Professor 
Nielsens  Lære  er  i  Strid  med  Sandheden  i  og  for  sig,  godtgør 
dette  ad  en  Omvej  gennem  en  Paavisning  af,  hvorledes  Nielsen 
i  alle  Grene  af  sin  Videnskab  kommer  i  Modsigelse  med  sig  selv 
ved  sin  fornuftstridige  Opfattelse  af  Forholdet  imellem  Tro  og 
Viden.  Til  en  Kritik  af  denne  Natur  var  Dr.  Heegaard  med 
sine  særlige  Forudsætninger,  med  sit  udtømmende  Kendskab  til 
Professor  Nielsens  hele  System,  netop  fortrinlig  rustet,  og  den 
lader  meget  Lidet  tilbage  at  ønske.  Hist  og  her  findes  vel 
nogen  Uklarhed  (som  f.  Eks.  i  Opfattelsen  af  Mysteriet  som 
Kategori)  og  nu  og  da  en  noget  vrangvillig  Fortolkning  af 
Modstanderens  Ord  (som  hvor  Mysteriet  sættes  lig  med  -Menin- 
gen), men  disse  Smaamangler  forsvinder  overfor  den  Grun- 
dighed og  Skarphed,  som  ellers  udmærker  Bevisførelsen  Linje 
for  Linje. 

Bogen  er  rent  kritisk,  den  angiver  knap  antydningsvis  et 
eget  Standpunkt;  Forfatteren  synes  netop  lige  at  være  kommen 
ud  af  den  Nielsenske  Skole  uden  endnu  selv  at  have  vundet 
Fodfæste.  Det  kan  ikke  negtes,  at  denne  Omstændighed  giver 
Bogen  og  dens  Stil  noget  Tørt  og  Forstandskoldt;  der  er  i  For- 
fatterens Personlighed  ingen  Primitivitet,  Intet  af  den  Natur- 
Oprindelighed,  der  med  Instinktets  eller  Genialitetens  Sikkerhed 
griber  det,  der  stiller  sig  som  Sandhed  for  den;  han  synes  som 
Skribent  at  mangle  det  Bedste:  den  Frembringelsesgave,  som 
han  efter  ufrugtbare  Naturers  Vane  vil  fraskrive  Tiden, 

Derfor  undrer  det  os,  at  han  ikke  vurderer  denne  Evne 
højere  hos  sin  fordums  Lærer.  Ti  Meget  kan  siges  imod  Pro- 
fessor Nielsen,  og  Meget  bør  der  siges  imod  ham:  han  har 
viklet  sig  ind  i  et  religionsfllosofisk  Vilderede,  og  han  er  som 
Tænker  overhovedet  ikke  Systematiker;  men  han  har  den  yppigt 
frugtbare  Aand,  det  geniale  Blik,  den  sjældne  Oprindelighed,  der 
er  ligesaa  væsenlige  Evner  hos  en  Tænker,  som  Tankens  strengt 
videnskabelige  Dannelse  og  den   skarpe  og  paalidelige  Forstand. 

Man  savner  i  Dr.  Heegaards  Bog  den  rette  Anerkendelse  heraf. 
Hen  Taknemmelighed,  som  upaatvivlelig  findes  i  Forfatterens 
Sind  imod  hans  saa  højt  begavede  Lærer,  kunde  have  fundet 
el  fyldigere  Udtryk;  den  burde  ikke  have  været  indeklemt  i  en 
kort  Erklæring,  men  burde  have  gennemtrængt  den  hele  Ud- 
vikling og  umuliggjort  den  opirrede  Tone,  i  hvilken  hans  Kritik 
adskillige  Gange  taler. 


Udvalg  af  Biskop  Jens  Paludan- Midlers 
efterladte  Papirer 

(1868)*) 


Den  første  store  Mangel  ved  Biskop  Pal  ud  an- Mullers  filoso- 
fiske Begavelse  og  Sans  er  den,  at  han  ingen  Anelse  har  om,  at 
Filosofien,  for  saa  vidt  den  udvikler  sig  som  Lære,  maa  udvikle 
sig  til  en  eksakt  Videnskab,  en  Videnskab  om  Kendsgerninger  og 
Love,  med  Hensyn  til  hvilke  alle  dens  Dyrkere  efterhaanden 
bliver  ligesaa  enige,  som  Naturvidenskabernes  Dyrkere  er  det 
om  de  Kendsgerninger,  de  har  beskrevet,  og  de  Love,  de  har 
opdaget.  Forfatteren  har  tænkt,  men  han  har  ikke  studeret. 
Han  er  anlagt  til  Psykolog;  men  det  gaar  med  Psykologien  som 
med  Medicinen:  den  gør  ikke  Fremskridt,  saa  længe  den  ikke 
studerer  Reglen  gennem  Afvigelsen,  det  Sunde  gennem  Sygdom- 
men. Den  bedste  Vej  til  at  lære,  hvad  Erkendelse  og  Indbild- 
ningskraft er,  det  er  den,  at  studere  Galskaben  og  Sansevildelsen. 
Saa  længe  Filosofen  indskrænker  sig  til  at  beskrive  efter  Iagt- 
tagelser paa  sig  selv  alene,  staar  han  i  Fare  for  at  fremsætte, 
hvad  alle  Mennesker  véd,  kun  at  han  fremfører  det  i  klarere 
Form  og  i  bedre  Orden,  og  det  hænder  da  let  ham  som  Biskop 
Paludan- Muller,  at  hans  Afhandling  ikke  bliver  væsenligt  for- 
skellig fra  en  særdeles  velskreven  dansk  Stil. 


*)  Begyndelsen  og  Slutningen  af  denne  Artikel  er  udeladte  her,  da  de 
findes  i  mine  Samlede  Skrifter  II  S.  177,  178. 

Af  den  forholdsvis  lave  og  blot  begyndende  Tilstand,  hvori 
Filosofien    paa    Biskoppens  Tid   befandt  sig  og  tildels  endnu  be- 
finder   sig,    slutter   han    omtrent   som    saa,    at    denne  Videnskab 
ingen    anden   Sandhed    indeslutter    end    dens   Stræben    og   Søgen 
efter  Sandheden,  at  Systemerne  er  forskellige,  omtrent  lige  meget 
og  lige  lidet  bifaldsværdige  digteriske  Forklaringer  af  Tilværelsen, 
at   Enighed  og  Vished  ad  denne  Vej  er  uopnaaelig,   at  den   hele 
højere  videnskabelige  Stræben  er  sin  egen  eneste  Løn,  at  Filoso- 
fien ender  i  Tvivlsaand,  og  at  videnskabelig  Tvivl  fører  til  person- 
lig  Tro.     Naar  Filosofien  opfattes  som  Tankens  Gymnastik,  som 
en    ædel  Leg,  som  et  Spil  af  Åand,  paa  samme  Maade  som  Kun- 
sten   efter  Schillers   bekendte   Definition    bestemtes    som    Leg    og 
Spil,   da  kan  intet  Liv  bygges  paa  den.    Den  afgiver  kun  et  sta- 
digt  vippende,    aldrig  fast   eller   sikkert  Fæste    for  Foden.     Men 
som    Svingbræt   gør   den    sin  Nytte.     Fra  dette  Svingbræt  sætter 
Personligheden    af  med  et  Spring  og  falder  med  lukkede  Øjne  i 
Armene  paa  den  positive  Kristendom,  dens  Kirke  og  dens  Teologi. 
Det    er    dette    Spring,    som    Biskoppen    ender    med    resolut 
og    bestemt  at   gøre.     Udelukkende   literært   og   særlig   teologisk 
elannet,    som    han    er,    uden    Sans    for    det    store    Naturhele    og« 
dets   Love,    umusikalsk    lige    overfor  Naturens  store  Harmoni  og 
u.drustet   med    et   finere  Øre   for  Hjertets    tillærte  Talesprog  end 
for  dets  Naturlyd  og  de  uvilkaarlige  Tegn,    der  er  dets  hemme- 
lige Længslers  og  Ønskers  Kendemærker,  forstaar  han  ikke,  at  Fi- 
losofien binder  og  fanger  sin  Dyrker  helt  og  holdent  med  Åand 
og   Hjerte,  med.  Sjæl  og  Sans;  men  forsøger  allehaande  Overens- 
komster imellem  den  og  det  Bestaaende,    indtil   han    ender  med 
at    opgive  Forsøget  og  lader  Filosofemerne    som    de   i   bestandig 
Vekslen    opstaaende    og   forgaaende  Bølger   brydes   imod   Troens 
urokkede    Klippe.     Han   har    havt   Lejlighed    til    at   studere   Alt, 
hvad    der   i   Teorierne   er    Ensidighed    og  Mode;   han    ser   i    sin 
Ungdom  Følelsen   gjort   til    Menneskelivets   Midtpunkt  (Jacobi),    i 
sin    modnere  Alder    Erkendelseslivet    fremstillet    som    Et    og  Alt 
(Hegelianismen)  og  i  sin  sidste  Tid  Viljen  afgjort  fremherskende, 
og   det   synes   som    han   i  det  mindste  for  en  Del  gør  Svingnin- 
gerne med;    men  med  en  Blindhed,  som  han  deler  med  Flertal- 
let af  de  Nulevende,  begriber  han  ikke,  at  den  udelukkende  For- 
kærlighed for  Viljen,    hvor    den   ikke  er  en  Modesygdom,    er  en 
historisk  Overgang  som  alle  de  andre.    Med  al  sin  Oprindelighed 
og  al  sin  Svømmen  imod  Strømmen  vugges  han  dog  langsomt  og 

umærkeligt  med  den;  ti  Strømmen  er  Svømmeren  overlegen  i 
Styrke. 

Han  begynder  som  kristelig  Rationalist,  og  der  er  i  hans 
varme  Indsigelse  imod  Syndefaldet  og  Arvesynden,  imod  Forestil- 
lingen om  Menneskets  Grundfordærvelse,  den  af  Feuerbach  saa- 
kaldte  <alle  sunde  Begrebers  og  Tankers  Bartholomæusnat>, 
Spirer  til  en  sund  og  uforfalsket  Naturbetragtning.  Ligesom 
den  store  franske  Moralist  Vauvenargues,  Pascals  Bekæmper  og 
Overvinder,  slutter  han  fra  Naturens  Stræben  henimod  Skønhed  og 
viser,  at  det  forholder  sig  med  Åanden  som  med  Legemet,  <der 
i  alle  sine  organiske  Virksomheder  følger  et  Fuldkommenheds- 
princip  og  under  bestandig  Kamp  med  ugunstige  Paavirkninger 
attraaer  en  Nærmelse  til  sin  Grundform  og  sit  Mønster* ;  som 
det  Skønne  er  Legemets,  saaledes  er  det  Gode  Åandens  Grund- 
form. 

Men  kun  ganske  kort  Tid  formaar  han  som  Præst  at  holde 
sig  paa  denne  Højde.  Han  befinder  sig  i  den  Vanskelighed,  at 
hans  Opfattelse  til  eget  Brug  er  en,  hans  Forklaring  til  officiel 
Forkyndelse  en  anden;  han  mener,  at  « visse  Begreber,  skønt 
mindre  fuldkomne  og  rene,  dog  er  de  eneste  brugbare,  trøste- 
lige og  forbedrende  for  den  store  Mængde>  (en  farlig  Tillemp- 
ning!), han  bifalder  Kristendommens  Grundsandheder,  men  «kan 
ikke  undgaa  at  finde  meget  sig  selv  Modsigende  i  Kirkens  Ud- 
tryk og  Begrebsbestemmelser*.  Han  tilfredsstiller  sine  Sogne- 
børn ved  at  tale  til  dem  i  deres  Sprog,  og  sin  egen  Samvittig- 
hed ved  i  en  Oversættelse  at  gøre  sig  selv  Rede  »for,  hvad  han 
har  sagt.  Han  glemmer  den  sande  Sætning,  at  enhver  Oversæt- 
telse forfalsker. 

Tidsbevægelsen  tillader  ham  ikke  at  blive  i  denne  Delthed, 
der  naivt  er  udmalet  i  den  barnagtige  Dialog  Spørgsmaal  og  Gen- 
svar. Han  maa  frem  og  maa  vælge,  hvoraf  han  vil  bæres.  Han 
kan  sætte  sin  Lid  enten  til  den  nøgne,  utæmmede  og  ubetvungne 
Sandhed,  eller  til  den  tilredne,  skolerette  og  opsadlede  Sandhed. 
Han  er  ikke  skabt  for  en  vælig  Hest  eller  et  dristigt  Ridt.  Han 
opkaster  Spørgsmaalet  om  det  højeste  Princip  for  Skriftens  For- 
tolkning og  finder,  at  dette  er  —  ikke  det  Princip  at  komme 
Grundtekstens  Mening  saa  nær  som  mulig,  men  —  at  bringe 
Skriften  i  Harmoni  med  sig  selv  o:  at  bringe  Skrifter  fra  for- 
skellig Tid  og  forskellige  Forfattere  til  at  stemme  overens.  Han 
fatter  ikke,  at  den  moderne  Kritik,   hvad  enten  den  i  Æstetiken 

søger  Poesien  bag  Reglerne  eller  i  Filosofien  Religionen  bag 
Dogmerne,  hvad  enten  den  finder  Guddommens  Idé  bag  Tre- 
enigheden eller  Dramets  Idé  bag  de  tre  Enheder,  kun  er  en  en- 
kelt, med  hele  den  nyere  Tids  Forskning  inderligt  forbunden 
Ytring  af  Menneskeaandens  Frigørelse  fra  det  Overleverede.  Der- 
for affærdiger  han  Strauss  med  en  Talemaade  om  Urimeligheden 
af,  at  Verden  skulde  have  været  hildet  i  Overtro,  indtil  de  tyske 
Filosofer  i  vort  Åarhundrede  skrev  nogle  Bøger,  en  Formel,  som 
fortræffeligt  lader  sig  anvende  paa  Sokrates,  Galilæi  og  Luther. 
•  Hvad  Bøgernes  Autenti  angaar,>  siger  han,  »byder  den  kristelige 
Samvittighed  at  lade  samtlige  Bøger,  der  hører  til  Kanon,  gælde 
for  os  som  autentiske  og  heri  at  følge  Kirkens  Stemme  gennem 
Aarhundreder.» 

Man  kan  vanskelig  holde  den  Bemærkning  tilbage,  at  det 
er  heldigt,  der  gives  Omraader  i  Filologi  og  Historie,  hvor  den 
Samvittighed,  der  leder  Forskeren,  kun  er  Samvittighed  slet  og 
ret  uden  Fornavn,  uden  nærmere  Bestemmelse;  ti  hvis  der  saa 
sandt  gaves  en  Homerisk,  en  romersk  eller  en  Veda-Samvittig- 
hed, som  der  nu  gives  en  kristelig  og  bibelsk,  vilde  Kritiken  af 
Homer,  af  Livius  og  Vedaerne  nok  ikke  være  kommen  synder- 
lig vidt. 

Det  nytter  lidet,  at  Forfatteren  snart  med  Lidenskab  forka- 
ster enhver  Overenskomst  mellem  Filosofi  og  Religion,  snart  for- 
søger Tillempelser;  han  ender  paa  det  Punkt,  hvor  vi  i  vore 
Dage  har  optaget  Spørgsmaalet:  « Filosofien  vedkommer  slet  ikke 
Religionen.  Filosofiens  Beviser  er  teoretiske,  Religionens  prak- 
tiske. Filosofien  søger  det  Universelle,  Religionen  bor  i  det  Per- 
sonlige*. Hans  Bestræbelse  udmunder  i  den  senest  fremtraadte 
Dualisme;  Tvedelthedens  Lære  er  hos  ham  endnu  ikke  udfol- 
det, den  ligger  hen  som  en  uudbredt  Vifte,  og  først  naar  den 
slaas  ud,  ser  man,  hvor  hæslig  og  hullet  den  er. 

Man  har  prist  dens  Evne  til  at  løfte  og  hæve  Mennesket, 
og  hvad  kan  ikke  hæve  og  løfte!  Men  den  løfter  sine  Tilhæn- 
gere som  en  Ballon,  med  hvilken  et  eneste  Knappenaalsstik  kan 
gøre  det  af  for  bestandig.  Forfatteren  er  øjensynlig  gaaet  til 
Filosofien  med  varm  Begejstring  og  store  Forhaabninger;  men 
hans  Forventning  er  bleven  skuffet,  og  hvad  der  har  tiltalt  ham 
i  Filosofien,  har  stedse  mere  og  mere  været  dens  Form.  Ikke 
Resultaterne,  ikke  Verdensanskuelsen,  men  Fremgangsmaaden  in- 
teresserer ham.     Dette  er  baade  godt  og  aandigt,    i    en  vis  For- 

stand  endog  et  ypperligt  Tegn  paa  filosofisk  Begavelse,  men  vel 
at  mærke  kun  hvis  Personligheden  søger  at  tilegne  sig  Frem- 
gangsmaaden  for  at  bruge  den,  og  ikke  har  en  Vished  i  Bag- 
haanden,  der  bevirker,  at  hans  Søgen  af  Sandheden  foran  ham 
kun  sker  paa  Skrømt.  Men  saaledes  er  det  hos  Biskop  Paludan- 
Muller.  Det  er  f.  Eks.  hos  Hegel  Metoden,  bestandig  Metoden, 
der  sætter  hans  Åand  i  Bevægelse;  for  det  store  filosofiske 
Grundsyn,  der  er  Hegels  Udgangspunkt,  og  som  er  det  19de  Aar- 
hundredes  videnskabelige  Grundsyn  paa  Tilværelsen,  mangler 
han  Sans. 


Ji.  Brøchner:  Bidrag  til  Opfattelsen  aj  Filosofiens 
historiske  Udvikling 

(1869) 


Man   læser  i  Almindelighed   med   en  vis  Forundring,   at   de 

betydeligste   Mænd   i   Fortiden    som    oftest   netop   har   været   de, 

l>aa    hvilke    man    i    deres    Samtid    mindst    har    givet    Agt;    man 

vandrer  sig  ved  at  erfare,  hvilke  Mænd  der  har  været  foretrukne 

T^r    dem,    hvilken  Tidsstrømning    de    har    havt    imod    sig,    hvor 

ensom   deres   Stilling   har  været,   og   man  føler  sig  forvisset  om, 

^t    i    vore  Dage   er  Sligt   forbi,    at   vor  Tid  forstaar  at  finde  og 

Sribe  Fortjenesten  i  dens  skjulteste  Vraa  og  drage  den  frem  for 

Lyset;    man    smigrer   sig   med    den  Tanke,    at  de  Navne,    som  i 

vore    Dage   lyder   hyppigst   og   højest,    ogsaa   vil  være   de,    som 

Eftertiden    har   paa  Læben.     Ikke    mange  Ting   i  Verden   er  san 

visse,  som  at  man  heri  tager  sørgeligt  fejl.    Navne,  som  nu  fej 

res.  Personer,  som  nu  Hvermand  kender,  vil  være  Eftertiden  et 

Intet,  og  Personligheder,    som    nu   kendes    og   skattes    af  en  lille 

Kres,    vil   efterlade   sig   blivende  Spor   af  deres  Liv  og  Arbejde. 

Men    værre   er  Den    dog   faren,    som    overlever   sin    Hæder,    end 

den,  hvis  Hæder  vokser  saa  langsomt,    at  den  først,  naar  Tiden 

er    kommen    i    Højde    med    Personligheden,    staar    med    tydelige 

Omrids. 

Professor  Brøchner  er   en  Mand,    som    hører   til  den  sidste 

Klasse;    han    er   ikke    nogen    alraenyndet  Mand;  han    har  aldrig 

;jort    noget   Skridt   mod   Populariteten,    og    han    er    altfor    langt 

orud  for  sine  Omgivelser  til  at  skattes  af  dem;    ti   man  skatter 

kun,  hvad  man  forstaar.  Han  har  virket  i  Stilhed,  og  var  han 
bleven  bortreven  af  Sygdom,  før  han  endelig  i  Fjor  be*gyndte 
Udgivelsen  af  sine  Skrifter,  da  vilde  neppe  en  halv  Snes  Men- 
nesker have  vidst,  at  Landet  havde  mistet  sin  grundigste  og 
skarpeste  Tænker.  Lykkeligvis  har  han  overstaaet  sin  lange 
Sygelighed,  og  den  af  hans  faa  Disciple  med  saa  stor  Længsel 
imødesete  Udgivelse  af  hans  Arbejder  er  paabegyndt. 

Naar  man  betragter  den  Bog,  hvis  Titel  ovenfor  er  nævnt, 
da  er  Ens  første  Indtryk  en  smertelig  Følelse.  Er  det  ikke 
sørgeligt,  at  Danmark  efterhaanden  er  indskrænket  til  en  saa- 
dan  Lidenhed,  at  de  bedste  Skrifter  ingen  Læsere  kan  finde, 
ingen  Anerkendelse  kan  høste,  intet  Udb^'tte  kan  give  og  ingen 
Kritik  kan  modtage?  Var  det  ikke  bedre  baade  for  Videnskabs- 
manden selv  og  for  hele  den  europæiske  Dannelse,  om  Mænd 
som  Professor  Brøchner  og  vore  andre  betydelige  Videnskabs- 
mænd levede  i  et  af  de  store  Hovedlande,  udvikledes  gennem 
Kritik  og  modtog  Tilskyndelser  fra  alle  Sider?  Maaske  var  det 
bedre.  Men  det  forekommer  mig,  at  en  saadan  Mands  Lod  og- 
saa  under  de  nuværende  Omstændigheder  har  sin  Skønhed. 
Han  og  hans  Lige  er  den  store  europæiske  Kulturs  yderst 
fremskudte  Vedetter  eller  Forposter  i  det  høje  Norden;  deres 
Stilling  er  mest  udsat;  ti  Forposttjenesten  er  streng  og  farlig; 
men  deres  videnskabelige  Liv  udkræver  netop  derved  en  Ka- 
rakterfasthed, et  Mod,  til  visse  Tider  en  Soldater-Dristighed, 
som  mindre  ualmindelige  Forhold  ikke  udvikler,  og  som  indgyder 
Kærlighed  til  Manden,  smykker  og  styrker  kans  Talent. 

Professor  Brøchners  Lærervirksomhed  ved  Universitetet  er, 
skønt  flereaarig,  endnu  ikke  saa  lang,  at  dens  Indflydelse  tyde- 
ligt kan  spores;  men  at  den  er  betydelig,  det  er  vist,  og  derom  vil 
Enhver,  der  kender  mange  yngre  Studerende,  kunne  vidne.  Pro- 
fessor Brøchner  er  den  første  for  al  Teologi  befriede  Filosof, 
som  vort  Universitet  har  besiddet;  naar  G.  Sibbern,  der  har 
maattet  bøde  haardt  for  sin  Frisindethed,  undtages,  er  han  til- 
lige den  eneste  nulevende  danske.  Han  blev  ansat  paa  en  Tid, 
da  de  teologiske  Indflydelser  af  den  forskelligste  Art  var  mæg- 
tige herhjemme;  han  har  talt  fra  sit  ensomme  Kateder  for  sit 
ikke  altid  talrige  Auditorium,  medens  rundt  omkring  de  Alt 
overdøvende,  aandelig  reaktionære  Røster  raabte  mellem  hinan- 
den og  forvirrede  enhver  tænkende  Hjerne.  Han  har  holdt 
fast  ved  den  Overbevisning,    der    fra    hans    tidlige  Ungdom  viste 

sig  for  ham  i  Sandhedens  Klarhed,  han  har  i  de  stærkeste  anti- 
rationelle  Storme  holdt  Fornuftens  Banner  fast. 

Hvor  mange  af  Universitetets  andre  Professorer,  f.  Eks.  af 
det  naturvidenskabelige  Fakultet,  har  ikke  delt  hans  Synsmaadc, 
men  har,  som  det  er  almindelig  Skik  blandt  lærde  Folk,  for  at 
undgaa  Modstand  og  Ubehagelighed  forholdt  sig  rolige  og  altid 
forfægtet,  at  der  ingen  Grund  var  til  at  tale,  <saa  længe  man 
ikke  gjorde  dem  Noget,  ikke  gjorde  Indgreb  i  deres  Frihed*. 
Som  om  en  Mand  var  en  Videnskabsmand,  hvis  Sandheden  ikke 
brændte  ham  som  en  Glød  paa  Tungen,  som  om  ikke  den,  der 
tav,  lod  den  Enkelte,  der  taler,  i  Stikken  og  bidrog  Sit  til  at 
fremkalde  det  falske  Skin,  at  han  med  sin  Synsmaade  bogstave- 
lig staar  ene,  at  hans  Livsanskuelse  er  en  Art  Grille,  en  urime- 
lig Særhed,  opstaaet  i  en  ved  falsk  Metafysik  forskruet  Hjerne 
osv.  Som  sagt.  Professor  Brøchner  har  ingen  Bistand  fundet. 
Men  saa  Meget  er  vist,  at  er  der  blandt  de  Aandsvidenskaberne 
studerende  Yngre  Nogen,  som  paa  sin  Universitetsbane  har 
faaet  et  stærkt  Indtryk  af  den  frie  Forsknings  ubetingede  Ret, 
af  Humanitetens  Gyldighed  overfor  alle  Dogmer,  saa  skylder 
han  visselig  Professor  Brøchner  dette  Indtryk,  og  Anmelderen 
kan  i  det  mindste  vidne  for  sig  selv,  at  næppe  Noget  under  de 
hinanden  krydsende  Meningers  og  Systemers  forvirrende  Kamp 
har  været  ham  en  saadan  Støtte  og  en  saadan  Anvisning  til  at 
søge  Sandheden  ad  Fornuftens  Vej  som  Professor  Brøchners 
strengt  videnskabelige  Forsken  og  mandigt  ubøjelige  Holdning. 

Afhandlingen  om  Filosoflens  historiske  Udvikling  er  sikkert 
det  betydeligste  af  de  Skrifter,  som  Forfatteren  endnu  har  ud- 
givet. Det  er  et  Værk,  som  vil  blive  staaende  i  vor  Literatur. 
Det  vil  være  en  ypperlig  Vejledning  for  Enhver,  som  tager  fat 
paa  Studiet  af  Filosofiens  Historie,  og  det  er  saa  nyt  og  origi- 
nalt, saa  vel  gennemtænkt,  atter  og  atter  prøvet,  at  det  endog  i 
den  rige  tyske  Literatur  vilde  gøre  sig  højlig  bemærket  —  hvil- 
ken Rolle  spiller  dets  Udgivelse  da  ikke  i  en  saa  fattig  filosofisk 
Literatur  som  den  danske! 

Professor  Brøchner  har  ikke  villet  give  Filosofiens  Historie 
i  og  for  sig.  Han  har  sat  sig  et  større  Maal,  han  har  villet  give 
denne  Histories  Filosofi.  Hvad  vil  dette  sige?  Naar  faar  Histo- 
rien sin  Filosofi?  Den  faar  det,  naar  det  fyldestgørende  paavises^ 
at  den  ikke  er  en  Rækkefølge   af  tilfældige,    usammenhængende^ 

lovløse   Begivenheder,    men    naar   den    ses    som    lovbestemt.      A.t: 
den  maa  være  en  Lovmæssighed   underkastet,   godtgør  Brøchner* 
ved    at   henvise   til    dens    Ophavs,    til    Menneskeslægtens    Væsen , 
hvis    Udfoldelse     ikke    kan    være    tilfældig    eller    planløs,     mecm 
maa  være  en  virkelig  Udvikling.     I  dette  Ord  Udvikling,  det  Be- 
greb,  der  er  Midtpunktet   for  hele  den    nyere  tyske  og  engelske 
Filosofi,    ligger  alle   de  Bestemmelser  eller  Love   sammenrullede , 
som  en  tænkende  Betragtning  af  Historien  formaar  at  udfolde.     Har 
Historien  en  Sammenhæng,  saa  kan  ingensomhelst  historisk  Til- 
stand, af  hvad  Art  nævnes  kan.  være  uden  Sideindflydelse  i  alle 
Retninger;    har  Historien    en  Udvikling,    saa  kan  ingen  historisk 
Kendsgerning,    ligegyldig   af  hvad  Art,    være   uden   Eftervirkning 
ud    i    Fremtiden.      Tager    man    et    enkelt    lille    Omraade    ud    af 
Historien,  Literaturhistorien   f.  Eks.,    da   staar  denne  i  Sammen- 
hæng med  alle  de  øvrige  Grene;    tager   man    ud   af  den  igen  et 
enkelt  Afsnit    som    Filosofiens  Historie,    da    isolerer   man    paany 
kunstigt  et  enkelt  Parti  af  Historien,  der  kun  forholdsvis  udgør  et 
Hele    for    sig.     Men    den    Udvikling,    som    foregaar    i    det    store 
Kulturliv,  findes  ogsaa  i  dette  dets  særskilte  Organ,  ligesom  om- 
vendt den  Lovmæssighed,  vi  finder  her,  er  os  en  Borgen  for,  at 
der  ikke  paa  noget  Punkt  kan  herske  Vilkaarlighed. 

De  Enkelte,  af  hvilke  Slægten  bestaar,  mener  vel,  at  de 
tænker,  som  deres  egen  individuelle  Fornuft  indgiver  dem  det, 
som  de  kan  og  som  de  vil.  I  Virkeligheden  tænker  de  dog  til- 
lige og  først  og  fremmest,  som  de  maa.  De  er  afledede  Væse- 
ner; de  har  saa  lidt  deres  Tanker  som  deres  Liv  af  sig  selv; 
ligesom  det  Almene,  ligesom  Slægten  lever  i  dem,  saaledes  tæn- 
ker ogsaa  Menneskeslægten  i  de  Enkelte.  De  Ideer,  den  forbe- 
reder, fremtræder  for  det  første  i  en  Fostertilstand  hos  de  en- 
kelte Tænkere,  men  uden  at  de  selv  er  sig  det  bevidste,  en  rum 
Tid  før  disse  Ideer,  fuldt  udviklede,  indtager  deres  Plads  i  Vi- 
denskaben. For  det  andet  er  Slægtens  Udviklingstrin  paa  det 
bestemte  Tidspunkt  samtidigt  som  en  Skæbne  over  de  Enkelte. 
Skønt  selve  de  Ideer,  hvis  Organer  de  Enkelte  er,  paa  mange 
Maader  opfordrer  dem  til  at  drage  videre  Følgeslutninger  af 
hine  Tanker,  til  at  forfølge  dem  ud  i  nye,  fremtidige  Retninger, 
er  Tidsalderens  Aand  dog  en  Magt,  der  omspænder  alle  den  En- 
keltes Bestræbelser,  ubevidst  for  ham  holder  ham  tilbage  og 
forhindrer  ham  fra  at  forfølge  en  Tanke  ud  over  sin  Tidsalders 
S3^nskres. 

Dog  den  Skæbne,  der  behersker  den  Enkeltes  Tænkning, 
er  endnu  mere  sammensat:  ikke  blot  er  han  iide  af  Stand  til 
at  overskride  det  samtidige  Slægtstadiums  Grænser,  men  saa 
længe  dette  Stadium  endnu  ikke  fuldt  er  modnet  og  kommet  i 
Ligevægt  om  sit  eget  Midtpunkt,  virker  det  foregaaende,  det  for- 
ladte Stadium  endnu  bestandig  som  en  Magt,  der  hæmmer  den 
Enkeltes  Stræben.  Ogsaa  dette  er  en  saavel  i  Udviklingens  Be- 
greb begrundet  som  ved  historisk  Erfaring  stadfæstet  Lov.  Læg- 
ger man  saa  sluttelig  Mærke  til,  at  tidt  indenfor  en  og  samme 
historiske  Tidsalder  stik  modsatte  Retninger  gør  sig  gældende, 
da  formaar  Historiens  Filosof  selv  her  at  vise  os,  hvorledes 
det  Udviklingsstandpunkt,  paa  hvilket  den  hele  Tidsalder 
staar,  uden  at  de  to  modsatte  Lejre  er  sig  det  bevidste,  er 
fælles  for  dem  begge  og  forener  dem,  der  anser  sig  for  prin- 
cipielle Modstandere,  under  den  Alt  beherskende  Udviklingsform, 
der  mærkende  Ven  og  Fjende  med  sit  Stempel  udformer  sig  i  to 
modsatte  Skoler  som  i  to  Halvkugler,  der  fuldstændiggør  hin- 
anden. 

Det  er  Love  af  denne  Natur,  som  Professor  Brøchner  har 
paavist  i  Filosofiens  Historie,  og  for  yderligere  at  stadfæste  sin 
Forsknings  Resultater  har  han  efter  sin  Sædvane  brugt  den 
Fremgangsmaade  baade  at  levere  Prøve  og  Modprøve.  Han 
nøjes  ikke  med  at  oplyse  sin  Tankegang  ved  Eksempler;  men 
han  vælger,  efter  at  dette  er  gjort,  saadanne  Tilfælde,  som  til- 
syneladende udgør  Undtagelser  fra  Loven,  og  viser,  hvorledes 
den  ogsaa  finder  sin  Stadfæstelse  i  dem. 

Hans  nye  Bogs  Fortrinlighed  maa  dog  ikke  ene  søges  i 
Lovpaavisningen,  ikke  heller  i  Studiet  af  Forholdet  mellem  det 
i  Menneskenaturen  Bevidste  og  Ubevidste,  et  Omraade,  der  iøv- 
rigt  noget  nær  kan  betegnes  som  Professor  Brøchners  Særom- 
raade;  den  beror  desuden  paa  den  udtømmende  Kundskab  til 
Filosofiens  Historie,  ved  hvilken  Forfatteren  indtager  saa  høj  en 
Rang  mellem  Europas  tænkende  Hoveder.  Det  er  den,  som  har 
gjort  ham  det  muligt  at  levere  saa  mesterlige  Undersøgelser 
som  dem  af  Aristoteles  og  Kant,  der  her  er  forstaaede  i  en 
Dybde  og  med  en  Klarhed,  som  næppe  ellers  noget  Steds.  Saa 
klar  en  Tankegang  avler  en  klar  og  smuk  Fremstilling,  og  der 
er  derfor  store  Partier  i  dette  Værk,  hvor  det  er  lykkedes  For- 
fatteren trods  Æmnets  genstridige  Natur  at  bøje  det  i  harmoni- 
ske Former,    og    trods    sin  Pens    genstridige  Natur    nu   og  da  at 

lade  Stemningen  meddele  Foredraget  en  mild,  aandiggjort  Farve, 
Saaledes  f.  Eks.  i  Skildringen  af  Nyplatonismen  og  af  Giordano 
Bruno. 

Til  at  drøfte  Bogens  Enkeltheder  er  her  ikke  Stedet,  selv 
om  Anmelderen  var  Opgaven  voksen,  hvad  han  ikke  er.  Der- 
imod vil  jeg  rette  nogle  Indvendinger  mod  Bogens  Plan  og  imod 
Forfatterens  Standpunkt. 

Planen  er  ikke  aldeles  ligelig,  og  Forfatterens  Synsmaade 
er  ikke  ligeoverfor  alle  Æmner  den  samme.  Han  har  natur- 
ligvis Ret  til  at  fremstille  Filosofiens  Længdesammenhæng  for 
sig  og  til  at  se  den  som  relativt  Hele.  Men  det  er  tillige  klart, 
at  en  saadan  Opfattelse  med  Nødvendighed  maa  blive  meget  ab- 
strakt og  temmelig  ensidig.  Hvad  der  forekommer  mig  at  være 
noget  holdningsløst,  er  dette,  at  Forfatteren  undertiden  tager 
Bredesammenhængen  med  og  undertiden  ikke  gør  det.  Efter 
min  Opfattelse  kan  ingen  Filosofi  fuldt  forstaaes,  uden  at  deo 
ses  i  dens  nære  Sammenhæng  med  alle  Literaturens  andre 
Grene  paa  dens  Tid,  med  de  samtidige  historiske  Begivenheder 
og  med  Nationens  Folkeaand,  Naar  Talen  nu  er  om  den  græ- 
ske Filosofi,  saa  er  Forfatteren  villig  til  at  se  den  i  dens  Sam- 
menhæng med  den  hele  græske  Åand  og  Kultur  og  til  at  mene, 
den  kun  paa  denne  Maade  kan  forstaaes.  Men  er  Talen  om 
moderne  fransk,  tysk,  engelsk  Filosofi,  da  behandles  den,  som 
om  den  førte  en  afsondret  Tilværelse  uden  Forhold  til  Folkeaan- 
den,  uden  Forhold  til  Landets  Poesi,  Historie  osv.  Er  det  ikke 
underligt,  slet  ikke  at  indlede  Fremstillingen  af  den  tyske  Filo- 
sofi med  en  Skitse  af  den  tyske  Åands  Begavelse  og  Skranker, 
men  uden  videre  at  betragte  den  som  altomspændende?  Den 
forekommer  maaske  Brøchner  saaledes,  fordi  han  staar  den 
saa  nær,  men  er  da  pur  Indskrænkethed  Skyld  i,  at  den 
aldrig  har  slaaet  an  i  England?  Jeg  tvivler  i  allerhøjeste  Grad 
derom.  Jeg  for  min  Del  mener  ikke  blot,  at  den  i  sin  Grund 
er  uforstaaelig  uden  et  foreløbigt  Studium  af  den  tyske  National- 
karakter gennem  Poesien,  Kritiken,  Literaturen  i  det  Hele,  men 
ogsaa  at  adskillige  Særmærker  hos  dens  enkelte  Heroer,  som 
f.  Eks.  den  stærke  Hævden  af  Jeg'et,  den  stærke  Frihedsbegej- 
string  hos  Fichte,  først  ses  i  deres  rette  Lys,  naar  man  viser 
Napoleons  Voldsherredømme  over  Tyskland  i  Baggrunden. 

Jeg  beundrer  Brøchners  Gave  til  at  fremstille  Hovedpunk- 
terne og  Hovedtrækkene  i  et  System;  men  er  hos  alle  Filosofer 

^j^stematiken  det  Væsenligste  og  Vigtigste?  Er  Skelettet  Alt,  er 
^^emet  Intet?  Bør  man  ikke  i  det  mindste  frygte  at  stemple 
Dteressante  uensartede  filosofiske  Foreteelser  med  samme  offi- 
cielle Skoleord,  naar  rent  forskellige  Nationalaander  er  komne 
il  Orde  i  dem?  Condillac  fremstilles  gerne  som  et  Tillæg  til 
^ocke;  er  der  ikke  ligefuldt  et  gabende  Svælg  mellem  deres  hele 
vfaade  at  filosofere  paa?  Er  der  ikke  paa  Nationalitetens  Vegne 
ti  endnu  stærkere  aandeligt  Slægtskab  mellem  Descartes  og  Con- 
lillac,  end  der  med  Hensyn  til  Tænkningens  Resultater  er  mel- 
em  Condillac  og  Locke?  Ligger  Nøglen  til  Descartes's  Filosofi 
kke  i  hele  det  store  franske  Åarhundredes  Aand,  og  hænger 
len  ikke  sammen  med  Datidens  Teologi,  Poesi,  Lovgivning  og 
iavekunst?  Hører  med  ét  Ord  ikke  ogsaa  Stamme-  og  Folke- 
landen  til  den  Skæbne,  som  er  mægtigere  end  de  Enkeltes,  og 
;om  ubevidst  indvirker  paa  dem  og  hæmmer  dem?  Det  fore- 
cammer  mig,  at  denne  nye  Skæbne  havde  fortjent  en  stærkere 
Setoning. 

Og  da  vi  taler  om  Skæbne,  mon  da  ikke  Brøchner  selv 
lar  sin?  Han  tilhører  den  store  Gruppe  af  Filosofer,  der  efter 
Hegels  Tid  har  forsøgt,  med  Bibeholdelse  af  alt  det  af  den  store 
Mester  Indvundne,  at  bøde  paa  hans  Fejlgreb,  undgaa  hans 
Overgreb  og  fordybe  sig  i  den  Virkelighed,  han  med  sin  Ringe- 
agt for  Naturen  ofte  forsmaaede  den  erfaringsmæssige  Kundskab 
til.  Saadanne  Punkter  som  Lovundersøgelsen  og  Paavisningen 
af  Forholdet  mellem  det  Bevidste  og  det  Ubevidste  angiver, 
hvor  fuldstændigt  Brøchner  staar  paa  sin  Tidsalders  Højde 
og  deltager  i  dens  Bestræbelser.  Imidlertid  staar  han  med  Alt 
dette  jo  dog  paa  Hegels  Grund,  og  jeg  vil  ikke  negte,  at  jeg  er 
tilbøjelig  til  den  Tro,  at  en  bevidst-ubevidst  Eftervirkning  af  den 
Panlogisme,  han  har  forladt,  undertiden  holder  ham  tilbage  og 
undertiden  forleder  ham  til  Forhaands-Konstruktioner,  der  neppe 
holder  Stik.  Til  saadanne  regner  jeg  hans  Inddeling  af  Filoso- 
fien i  tre  Hoved-Tidehverv,  af  hvilke  de  to  er  forløbne  og  den 
Iredie,  Fremtidens  Filosofi,  nu  skal  til  at  begynde.  Den  Op- 
gave, som  han  stiller  denne  Fremtidens  Filosofi,  har  allerede 
det  foregaaende  Tidehvervs  Tænkere  stræbt  at  løse,  og  om  de 
i  de  nærmest  følgende  Aarhundreder  opstaaende  Tænkere  vil 
være  heldigere  end  det  indeværendes  i  at  undgaa  ensidigt  at 
lægge  Eftertrykket  paa  Naturen  eller  paa  Aanden,   er  et  Spørgs- 

maal.  Om  de  endelig  vil  benytte  den  Forskningsmetode,  BrøcJ 
ner  anviser  dem,  er  et  endnu  større. 

Den  dialektiske  Metode,  der  hidtil  kun  er  bleven  praktisen 
i  et  enkelt  Land  og  i  et  kort  Tidsrum,  har  i  sin  oprindelig 
Form  ikke  staaet  Prøve.  Den  er  forladt  endog  i  Tyskland,  o 
den  benyttes  ikke  i  noget  andet  Land.  At  det  Dialektiske  er  e 
Magt  i  Menneskeaanden  og  i  Altet,  er  jeg  langt  fra  at  betvivle 
men  med  hvilken  Tillempelse  Metoden  kan  bruges,  har  Brøcl 
ner  ikke  paavist.  Alle  vi,  som  arbejder,  ønskede  hellere  en 
gerne  et  fortrinligt  Værktøj;  men  da  det  højst  sindrige,  ma 
hidtil  har  givet  os  i  Hænde,  ikke  lader  sig  bruge,  saa  kan  Ii 
gen  tage  os  det  ilde  op,  at  vi  foreløbig  hellere  benytter  Fa{ 
videnskabernes  grovere  Redskaber,  som  i  det  mindste  ikke  briste 
i  Haanden. 

Jeg  ser  endelig  en  Levning  af  Hegels  Indflydelse  i  de 
Maade,  paa  hvilken  Brøchner  affærdiger  den  østerlandske  F 
losofi  og  bestemmer  den  græske.  Den  østerlandske  regne 
han  ikke  med,  en  Smule  paa  Forhaand  forekommer  det  mi( 
Der  foreligger  yderst  sammensatte,  overordenlig  interessante  in 
diske  Systemer,  som  endnu  slet  ikke  er  oversatte;  de  er,  hvi 
Anmelderen  tør  tro  Andre  paa  deres  Ord,  i  deres  Væsen  filosc 
fiske;  de  har  intet  særligt  Forhold  til  Religionen,  og  de  ma 
dog  prøves,  førend  de  kan  opofres  for  den  Form  af  Filosof 
der  som  fremstillende  <den  umiddelbare  Enhed  af  Natur  o 
Aand»   nødvendigvis  skal  være  den  første. 

Til  den  sidste  Bestemmelse  kommer  Brøchner  ad  de; 
Vej,  at  han  begynder  med  at  stemple  Grækerne  som  Skønheden 
Folk.  Atter  dette  forekommer  mig  en  utvivlsom  Eftervirkning  s 
Hegelianismen.  Saadanne  Sætninger  er  altfor  sande,  det  vil  sige 
altfor  abstrakte  til  at  være  sande.  Grækerne  er  ikke  mere  Skør 
hedens  Folk,  end  Jøderne  er  Religionens  Folk,  end  Don  Jua 
er  den  fuldendte  Opera  osv.  Grækerne  udtrykker  et  enkelt  b( 
stemt  historisk  Skønhedsideal,  og  de  kom  ad  rent  historisk  Ve 
til  at  udtrykke  det.  Dette  Ideal  er  kun  i  enkelte  Retninger  de 
højeste  indtil  nu  opstaaede,  og  det  blev  dette  af  rent  historisk 
Grunde.  Grækerne  er  Opfindere  og  Stiftere  af  Byer,  der  tillig 
er  Stater.  Disse  Byers  farefulde  Beliggenhed  blandt  kun  bah 
undertvungne  Stammer,  og  deres  indbyrdes  Fejdeliv  nødvendig 
gjorde  den  gymnastiske  Opdragelse,  der  atter  bevirkede,  at  dei 
fuldendte  Gyranastiker  blev  vurderet  og  beundret  i  en  uhørt  Grad 

blev  bekranset  ved  offenlige  Festligheder,  fik  Ret  til  en  Statue  og 
blev  Skønhedsidealet.  Er  da  mon  ikke  den  Bestemmelse,  at  Græ- 
kerne er  Stad-Statens  Folk,  dybere  liggende  og  mindre  ubetinget 
end  den,  at  de  er  Skønhedens?  Det  forekommer  mig,  at  den  er 
det,  og  det  synes  mig  rimeligt,  at  man  ud  fra  Grækernes  gan- 
ske ejendommelige  politiske  Liv  vilde  kunne  naa  til  mange  af  de 
Bestemmelser,  der  er  de  mest  afgørende  for  deres  Filosofi. 

Det  er  muligt,  at  jeg  har  Uret  i  nogle  af  disse  Indsigelser. 
Hvis  de  imidlertid  ikke  er  ubegrundede,  da  udelukker  de  Mang- 
ler, som  de  formentlig  rammer,  lige  fuldt  paa  ingen  Maade  Bo- 
gens store  Ypperlighed.  De  godtgør  i  Grunden  kun  Gyldigheden 
af  en  af  Forfatterens  egne  Love,  nemlig  den,  at  det  ældre  Tide- 
hverv, saa  længe  det  nye  endnu  ikke  er  fremtraadt  i  sin  fulde 
Udvikling,  ubevidst  for  den  enkelte  Tænker  til  en  vis  Grad  vir- 
ker hæmmende  ind  paa  hans  bevidste  Stræben  efter  at  frem- 
bringe den  nye  Tidsalders  Filosofi. 


Historien  om  den  lille  Rødhætte 

(November  1871) 


Der  var  engang  en  lille  fri  Tanke.  Da  den  i  Almindelighe< 
gik  med  en  rød  Hue,  blev  den  kaldt  for  den  lille  Rødhætte.  Ei 
smuk  Dag,  da  dens  Stedfader,  Samfundet,  tænkte  paa  at  fore 
tage  en  og  anden  Forandring  i  Huset,  sagde  han  til  den  1111 
Rødhætte:  «Gaa,  mit  Barn,  gaa  hen  og  se,  hvorledes  din  Bedste 
moder  Friheden  har  det,  og  bring  hende  en  styrkende  Drik 
denne  lille  Krukke*. 

Den  lille  Rødhætte  begav  sig  straks  paa  Vej  for  at  hils 
paa  sin  Bedstemoder.  Men  idet  den  gik  igennem  den  mørk 
Skov,  mødte  den  den  gamle  Oppositionspresse,  der  spurgte  der 
hvor  den  gik  hen.  Det  stakkels  Barn,  som  ikke  vidste,  at  de 
er  farligt  at  indlade  sig  med  Ulvene,  sagde  til  den: 

«Jeg  gaar  hen  for  at  se,  hvorledes  Bedstemoder  har  det 
og  bringe  hende  en  styrkende  Drik  i  denne  lille  Krukke. > 

«Godt»,  sagde  Ulven;  «jeg  vil  netop  ogsaa  besøge  hende.> 

Nu  var  det  imidlertid  allerede  flere  Aar  siden,  at  Ulve 
havde  ædt  den  gamle  Bedstemoder.  Den  løb  da  hurtigt  i  Foi 
vejen,  fagde  sig  i  Sengen  og  ventede  paa  den  lille  Rødhætt< 
der  noget  efter  kom  og  bankede  paa  Døren  og  traadte  indenfoi 

Den  lille  Rødhætte  blev  meget  forundret  ved  at  se,  hvoi 
ledes  hendes  Bedstemoder  saa  ud,  naar  hun  var  afklædt.  Hu 
sagde  til  hende: 

« Bedstemoder!    hvilke  lange  Arme  du  dog  har!> 

<Det  er  for  bedre  at  kunne  frelse  Samfundet  fra  samfunds 
opløsende  Bestræbelser,  mit  Barn!» 

«MeD  Bedstemoder!    hvilke  lange  Ben  du  dog  har!> 

«Det  er  for  bedre  at  kunne  kæmpe  til  sidste  Mand,  mit 
Baro!« 

<Men  Bedstemoder!    hvilke  lange  Øren  du  dog  har!» 

«Det  er  for  bedre  at  kunne  høre  Prædikenen  om  Søndagen, 
mit    Barn!> 

«Men  Bedstemoder  dog!    hvilke  store  Tænder  du  har!> 

«Det  er  for  bedre  at  kunne  æde  dig.» 

Og  idet  den  sagde  dette,  kastede  den  slemme  gamle  Ulv 
sig    over  den  lille  Rødhætte,  kvalte  den  og  aad  den. 


Breve  til  en  Landsbypræst  Jra  hans  Ven  Theodoras^ 
(A.  C.  Larsen) 


Theodorus  giver  et  ualmindelig  velskrevet  Bidrag  til  Drøf-  ^ 
teisen  af  det  midt  under  den  almindelige  Ligegyldighed  og  Vane-  ^ 
tro  stadigt  ulmende  religiøse  Spørgsmaal. 

Der  gives  overfor  dette  Spørgsmaal  tre  mulige  Standpunkter: 
Rettroenhedens,  som  har  Svaret  givet  i  en  positiv  Aabenbaring, 
Rationalismens,  som  forsøger  at  reformere  Rettroenheden  efter 
den  rationalistiske  Fornufts  Krav,  og  Naturalismens,  som  slet 
intet  Hensyn  tager  til  de  Rettroende,  men  bygger  sin  Livs- 
betragtning  paa  Studiet  af  Naturen  og  Menneskelivet.  Det  sidste 
af  disse  Standpunkter  er  mit;  Bogens  Forfatter  staar  paa  det 
andet  Standpunkt. 

Theodorus  er  Fritænker.  Han  sammenligner  den  Paastand, 
at  man  i  Religionssager  —  for  Guds  Skyld  —  bør  ofre  sin 
Forstand,  med  den  Mening,  at  man  skulde  være  Gud  det  skyl- 
digt at  lade  sit  ene  Ben  sætte  af,  og  finder,  at  Fordringen 
snarere  end  Negteisen  kan  betegnes  som  Gudsbespottelse.  Han 
skildrer  den  uberettigede  Holdning,  de  lutherske  Gejstlige  ind- 
tager overfor  Reformationen,  idet  de  priser  den  i  høje  Toner  og 
dog  dagligt  fornegter  den.  Naar  Talen  er  om  de  særlig  katolske 
Dogmer,  bruger  de  efter  Evne  deres  Forstand,  og  dog  skal  det 
Selvsamme  være  galt,  naar  Fritænkeren  gør  det  mod  Prote- 
stanten,  som  er  rigtigt,  naar  Protestanten  gør  det  mod  Katoliken. 
Reformationen  betydede,  at  den  frie  Undersøgelse  afløste  den 
blinde  Autoritetstro.  Men  hvis  Beretningen  om  de  Jærtegn,  der 
skete  ved  Knud   den  Helliges  Grav,    ikke   beviser,    at   disse  Jær- 


Breve  til  en  Landsbypræst  127 

tegn  fandt  Sted,  hvorfor  beviser  da  de  bibelske  Mirakelfortæl- 
linger de  bibelske  Jærtegn?  Og  naar  det  nu  vides,  at  Dogmerne 
ikke  er  faldne  ned  fra  Himlen,  men  vedtagne,  forkastede  og 
atter  vedtagne  paa  Kirkeforsamlinger,  med  hvad  Ret  forlanger 
man  da,  at  de  blindt  skal  tros?  Fordi  de  er  Paradokser?  Men 
er  da  Dogmerne  om  Pavens  Ufejlbarhed  eller  om  den  ube- 
smittede Undfangelse  ikke  dette?  Hvorledes  kan  slige  Dogmer 
overhovedet  afvises  af  Den,  som  tror  paa  Treenigheden  og 
Jomfrufødslen? 

Men  skønt  Theodorus  er  Fritænker,  er  han  derfor  ikke 
mindre  religiøs.  Han  anser  en  filosofisk  Erkendelse  af  Verdens- 
altet for  umulig.  Der  er  et  Noget,  tsom  bærer  Tilværelsen*, 
men  det  er  en  ubekendt  Størrelse,  et  x.  De,  siger  han,  som 
ikke  kan  undvære  et  positivt  Forhold  til  det  Ubegribelige,  de 
udgør  det  religiøse  Regiment  i  Fritænkernes  Hær.  For  ham  er 
Religion  ikke  Dogmer,  men  en  blivende  Grundstemning,  en 
Sjælebetagethed  af  det  Ubegribelige,  der  siges  at  beaande  den 
Enkeltes  hele  Liv  og  Handlemaade.  Han  bebrejder  de  Ret< 
troende,  at  de  overfører  de  religiøse  Følelser,  paa  hvilke  efter 
hans  Opfattelse  kun  x  har  Krav,  paa  et  enkelt  bestemt  Men- 
neske, Jesus  af  Nazareth,  og  enkelte  bestemte  Bøger.  De  Ret- 
troende synes  ham  at  staa  paa  et  lavere  religiøst  Standpunkt 
end  han  selv. 

Theodorus  er  efter  sin  Opfattelse  fremdeles  ikke  blot  reli- 
giøs, men  Kristen.  Han  mener,  at  Ingen  med  Rette  tør  negte 
ham  Navn  deraf.  Ganske  vist  forekommer  det  ham,  hvis  hans 
Anskuelser  ellers  er  sande  og  rigtige,  at  være  mindre  væsenligt, 
om  de  tør  gøre  Fordring  paa  at  kaldes  kristelige  eller  ikke; 
men  han  mener,  at  man  ikke  kan  gøre  Den  Kristennavnet  stridig, 
som  istedenfor  at  være  en  Tilhænger  af  Troen  paa  Kristus  er 
en  Tilhænger  af  Kristi  Tro.  Dersom  Kristendommen  er  at  bestemme 
som  det  Gudsforhold  og  den  Sædelighed,  Jesus  selv  havde,  da 
mener  Forfatteren  at  være  en  Kristen.  «0g>,  siger  han,  «jeg 
idetmindste  véd  ikke,  hvor  Ærefrygten,  Tilliden  og  Hengiven- 
heden overfor  det  ubekendte  x,  som  bærer  Tilværelsen,  har 
fundet  et  saa  jævnt  og  enfoldigt  og  dog  saa  mægtigt  og  fuldt- 
tonende  Udtryk  som  i  Fadervor*.  Uden  at  indlade  sig  paa  det 
Spørgsmaal,  om  der  i  Fadervor  ogsaa  er  Tale  om  x,  hævder 
han,  at  Forestillingen  om  Fadervor  som  Kristendommens  Kærne 
overtræffer  Grundtvigs  Lære  om   de  tre  Trosartikler  som  Kristen- 


128  Breve  til  en  Landsbypræst 

/ 
dommens  Midtpunkt.     Han  synes  ikke  at  have  nogen  Følelse  af 
det  Vanskelige   i    at    udsondre    Fadervor    af   den    hele   Sammen- 
hæng,   hvori   det    staar   med    den    Miraklets   Verden,    han    i    sin 
Egenskab  af  Fritænker  ikke  vil  tro  paa. 

Theodorus    forkaster   som    Fritænker   Miraklet,    dyrker   som 
religiøs   et   ubekendt  x,   og   beder  som    Kristen  Fadervor  til  det. 


I 

Man  siger  da  intet  Uberettiget  eller  Nedsættende  om  Theo- 
dorus, naar  man  betegner  ham  som  hørende  til  den  Gruppe  af 
redelige  og  rettænkende  Religiøse,  som  man  i  Tyskland  med  et 
Udtryk  af  Strauss  plejer  at  betegne  som  de  Halve.  Det  er 
Mænd,  som  staar  paa  den  frie  Forsknings  Grund  eller  mener,  at 
de  gør  det,  og  som  kommer  til  religiøse  Resultater,  der  ligger 
den  positive  Kristendoms  nær.  Hvis  man  betragter  Udgangs- 
punktet eller  det  formentlige  Udgangspunkt  som  det  Afgørende 
for  en  Gruppering,  da  hører  disse  Mænd  til  Fritænkerrie,  og  da 
dette  Synspunkt  er  det  naturligste,  er  det  ogsaa  hertillands 
blevet  gjort  gældende;  de  Læsere,  som  har  Interesse  for  Sligt, 
vil  have  iagttaget,  at  de,  der  *her  i  Landet  er  optraadte  som 
afgjorte  Fritænkere,  altid  har  opfattet  de  rationalistisk  Religiøse 
som  Kampfæller.  Da  de  selv  kæmper  for  Taalsomhedstanken, 
viser  de  —  ogsaa  indenfor  deres  egen  Lejr  —  det  videst  mulige 
Frisind;  ikke  blot  at  enhver  Opfattelse,  som  støtter  sig  til  fri 
Undersøgelse,  i  deres  Øjne  har  særlig  Ret  til  at  høres,  men  de 
har  ogsaa  efter  Evne  slaaet  til  Lyd  for  Anskuelser,  der  ikke 
var  deres,  naar  de  blot  ikke  gik  ud  fra  Rettroenhedens  Forud- 
sætninger som  givne.  Jeg  vil  som  Eksempel  anføre,  at  den  for- 
tjenstfulde rationalistiske  Skribent,  Hr.  A.  C.  Larsen,  hvorvel 
han  mindre  har  fægtet  for  den  fælles  Sag  end  for  sin  egen 
personlige  Særstilling,  altid  er  bleven  vel  optaget  og  vel  omtalt 
i  vore  fritænkerske  Tidsskrifter. 

Vi  vil  ogsaa  meget  gerne  hilse  Theodorus  som  Forbunds- 
fælle; men  vi  kan  ikke  ganske  skjule  for  os  selv,  at  nogen 
rigtig  sikker  og  paalidelig  Vaabenbroder  er  han  ikke.  Han  er 
ivrigere  efter  •  at  erhverve  sig  vore  Modstanderes  Velvilje  end 
vor.     Han    staar  vel    i    Række   og    Geled   med    os,    men    han   er 

ivrigere  sysselsat  med  at  gøre  Fjenden  opmærksom  paa  sin 
Forskellighed  fra  os  Andre  og  paa  at  han  kun  er  en  tilfældig 
Allieret  end  med  at  støtte  dem,  der  er  lige  saa  udsatte  som 
han,  mere  udsatte  end  han.  Medens  han  angriber  sine  og  vore 
Modstandere,  gør  han  uafbrudt  Tegn  til  disse,  peger  paa  sin 
Kokarde  og  paa  Mærket  i  sin  Kokarde  for  at  vise  Fjenden,  at 
han  i  Virkeligheden  bærer  hans  egne  Farver  og  kæmper  under 
hans  eget  Mærke.  Han  lader  Fjenden  vide,  at  han  hører  til  et 
eget,  til  «det  religiøse  Regiment  i  Fritænkernes  Hær>;  han  stiller 
sig  yderst  paa  højre  Fløj  og  forklarer,  at  hans  Uenighed  med 
de  øvrige  Regimenter  i  denne  Hær  er  lige  saa  stor  som  hans 
Uenighed  med  Fjenden  —  man  vilde  ikke  have  Ret  til  at  kalde 
ham  Desertør,  ifald  han  under  et  Sammenstød  trak  sig  ud  af 
Striden. 

Theodorus  er  meget  for  beskeden,  naar  han  betegner  sig 
selv  som  « menig  Soldat*.  Hans  meget  betydelige  Evner  gør 
bam  til  Officer;  han  er  Kaptajn  for  et  lille  Kompagni.  Men 
bvorfor  vil  han  paa  samme  Tid,  han  kalder  sig  selv  for  menig, 
stemple  Soldaterne  i  de  øvrige  Regimenter  som  Menige  af  anden 
Klasse?  Han  giver  dem  Navnet  ^radikale  Fritænkere*,  et  Navn, 
de  saa  vidt  vides  ikke  har  givet  sig  selv;  han  siger  om  dem,  at 
al  deres  Leven  og  Færden  har  tabt  sin  Sikkerhed  og  svømmer 
i  en  ubestemmelig  Taage;  ja  han  siger,  at  al)e  Livets  Størrelser 
for  dem  bliver  lig  Nul.  Haarde  Anklager!  Man  ser,  at  han 
i>etragter  disse  sine  Kampfæller  i  Ordets  egenligste  Forstand 
5om   Hærens  Enfants  perdus,  dens  fortabte  Vovehalse. 

Radikalisme  er  et  nutildags  i  mange  Øren  ilde  klingende 
Ord;  men  hvis  dets  Betydning  kun  er  den,  uskræmmet  af 
Menneskefrygt  og  uden  Hensyn  til  om  en  gammeldags  opdragen 
Følelse  foreløbigt  krymper  sig  under  Tankens  Følger,  at  tænke 
sine  Tanker  helt  til  Ende  og  se  Sandheden  under  Øjne,  hvor 
>treng  og  alvorlig  den  end  er  —  saa  behøver  Ingen  at  bryde 
sig  om  det  Ildelydende  ved  Ordet,  eller  at  blues  over  den  Mis- 
tanke, det  hefter  paa  ham,  for  Hjærteløshed  og  Mangel  paa 
Pietet.  Der  er  ingen  Skam  i  at  stræbe  efter  fuld  Klarhed, 
ingen  Skam  i  at  være  for  ubehændig  til  at  anslaa  den  følsomme 
Tone,  selv  om  dette  for  de  Halvdannede  er  et  Bevis  paa  Hjer- 
tets Forhærdelse,  og  Pieteten  er  i  og  for  sig  en  langt  mindre 
fortjenstlig  Følelse  end  den  alle  Hensyn  overvindende  Kærlighed 
til  Sandhed. 

6.  Brandes:    Samlede  Skrifter.    XIII.  9 


130  Breve  til  en  Landsbypræst 


II 

Der  er  en  Leg,  som  Peter  Ravn  i  Hostrups  En  Spurv  i 
Tranedans  ynder,  den  at  sætte  sig  imellem  to  Stole.  Det  er 
det,  Theodorus  opfordrer  os  til  at  gøre;  men  kan  det  undre 
ham,  at  vi  betænker  os  herpaa?  Var  det  ikke  muligt,  at  en 
grundet  Indsigt  i  Usikkerheden  af  dette  Sæde  bragte  dem,  han 
kalder  for  radikale,  til  at  anbringe  sig  noget  anderledes  end 
han?    Jeg  tror  det. 

Hvad  Filosoferne  i  gamle  Dage  kaldte  det  Absolute,  hvad 
Teologerne  kalder  Gud,  det  giver  Theodorus  Navn  af  det  Ube- 
gribelige eller,  som  han  ogsaa  benævner  det,  det  x,  der  ligger 
til  Grund  for  Tilværelsen.  Om  dette  Ubegribelige  siger  han,  at 
han  ^forfølges  deraf  baade  Nat  og  Dag,  baade  aarle  og  silde, 
baade  vaagen  og  i  Drømme*.  Saa  ubegribeligt  dette  x  end  er,  op- 
fatter han  dog  en  Vilje  hos  det,  idet  han  erklærer  det  for 
« meningsløst  at  give  slip  paa  det  Ubegribelige,  naar  det  dog 
staar  fast,  at  det  ikke  vil  slippe  os».  Hans  Udviklinger  om 
dette  X  udgør  Hovedpunktet  i  hans  Bog,  og  vi  maa  derfor  her 
følge  Theodorus  Skridt  for  Skridt: 

At  det  er  ubegribeligt,  vil  ikke  sige,  at  det  fuldstændigt  und- 
drager sig  alle  Tankebestemmelser,  men  kun  at  disse  Tankebestem- 
melser er  saa  modsig  ende,  at  det  bliver  en  faktisk  Umulighed 
for  Forstanden  at  sammenarbejde  dem  til  en  virkelig  levende 
Enhed. 

Men  herved  adskiller  x  sig  ikke  fra  enhver  Art  ufattelig 
Selvmodsigelse.  Netop  det  Samme  lader  sig  f.  Eks.  udsige  om 
«en  grundhæderlig  Mand,  der  tillige  er  en  topmaalt  Slyngeh. 
Hans  Væsen  er  ikke  uimodtageligt  for  Tankebestemmelser, 
men  det  er  en  faktisk  Umulighed  at  faa  en  levende  Enhed  ud 
af  dem. 

Jeg  opdager  f.  Eks.,  jo  mere  jeg  gransker  over  mig  selv  og 
Verden,  den  ene  Lov  efter  den  anden. 

Det  vil  sige,  hvis  jeg  er  et  aldeles  overlegent  videnskabeligt 
Geni;  ellers  nøjes  jeg  med  at  erfare,  at  slige  Love  er  opdagede 
af  andre.  Saaledes  erfarer  jeg  f.  Eks.,  at  Galilæi  har  opdaget 
Faldloven,  at  efter  den  moderne  Statistiks  Opdagelse  afhænger 
Ægteskabernes  Antal  af  Kornpriserne  osv. 

Jeg  opdager^  at  disse  Love  staar  i  den  inderligste  Sam- 
menhæng, 

Ordet  inderligt  turde  som  laant  fra  det  menneskelige  Sjæleliv 
være  vel  følsomt.  Meningen  er:  Vi  erfarer,  at  f.  Eks.  Tyngde- 
oven  er  et  Tilfælde  af  den  almindelige  Tiltrækning. 

Jeg  slutter  deraf,  at  hele  Tilværelsen  er  en  uendelig,  fornuftig 
Organisme,  og  at  det  x,  som  bærer  Verden,  i  sin  inderste  Grund 
ir  Lov,  Orden,  Fornuft  og   Visdom. 

Det  X,  der  bærer  Verden,  har  efter  Theodorus*  Forestilling 
in  lignende  Opgave  og  spiller  en  lignende  Rolle,  som  den  Ele- 
fant, der  efter  Indernes  Forestilling  bærer  Jorden.  De  indiske 
Stammer  kan  ikke  hæve  sig  til  den  Tanke,  at  Jorden  svæver 
rit  i  Rummet;  for  at  give  den  et  Støttepunkt  skyder  de  en 
(ærape-Elefant  ind  under  den.  Theodorus'  Kæmpe-Elefant  hed- 
ler X.  Naar  Theodorus  nu  af  Tilværelsens  Love  slutter,  at 
lette  X,  denne  Atlas,  der  bærer  Verden  paa  sine  to  oprakte 
irnae,  er  Lov  og  Orden,  saa  lader  det  sig  endnu  forstaa.  An- 
ender  han  sjælelige  Bestemmelser  som  Fornuft  og  Visdom 
aa    det,    da   turde  dette  være   ikke  en  Slutning,   men  et  Spring. 

Men  paa  den  anden  Side  ser  jeg  ved  en  opmærksom  Betragt- 
ing,  at  Ufornuft  overalt  gaar  Haand  i  Haand  med  Fornuft;  jeg 
lar  Øje  paa  Synd  og  Død,  paa  aandelig  og  fysisk  Elendighed, 
Yediveaarskrigen,  Lissabons  Ødelæggelse,  Guillotinens  Bedrifter 
SU.  .  .  .  viser  det  ikke  Altsammen, , at  der  bagved  Lovene  er  vild 
OU  løshed? 

Ifølge  den  teologiske  Tankegang  er  som  bekendt  Synd  og 
►ød  kun  ved  et  Oprør  mod  Verdensordenen  komne  ind  i  Na- 
jren.  Men  maa  det  ikke  undre  at  se  en  Forfatter,  der  selv 
ar  betegnet  sig  som  Fritænker,  henføre  Døden  til  de  lovløse 
g  lovstridige  Forekomster?  Jeg  finder  hos  en  lærd  Forfatter 
isse  Ord:  « Dersom  En  dør,  bedækket  med  Saar  eller  efter  at 
ave  faaet  sine  Knokler  knuste,  eller  udtæret  af  Alderdom,  saa 
il  dog  aldrig  en  Abiponer  (Sydamerika)  indrømme,  at  Saarene 
Her  Svækkelsen  var  Skyld  i  Døden,  men  søge  at  finde  den 
lortek'unstner,  som  har  anrettet  Ulykken.  Denne  Mening  har 
»gsaa  mange  Negerfolk*.  Jeg  ser  ikke  rettere  end  at  Theodorus 
sin  Opfattelse  af  Døden  staar  paa  Negerfolkenes  Standpunkt. 
Døden  synes  disse  Stammer  at  være  Noget,  der  ikke  ligger  i 
Vlenneskets  Væsen  og  Natur,  noget,  der  falder  udenfor  Lovene; 
Theodorus    ligeledes.      Forfatteren    anfører    en    Begivenhed    som 

9* 

Lissabons  Ødelæggelse.  Men  hvorledes  ødelagdes  vel  Lissabon? 
Ved  et  Jordskælv,  om  jeg  ikke  fejler.  Anser  Theodoras  da  ikke 
Jordskælv  for  naturlige  Virkninger  af  Naturaarsager  og  som 
saadanne  faste  Love  underlagte?  Er  det  lovløst  eller  lovstridigt 
at  Gasarter  under  bestemte  Naturbetingelser  afstedkommer  Spræng- 
ning? Er  dette  et  Tilfælde  af  anden  Natur  end  hine  før  nævnte,  der 
viser  hen  til  Love  og  Lovsammenhæng,  eller  er  det  ikke  netop  et 
Tilfælde  af  selvsamme  Art,  og  oplyser  det  ikke,  hvor  forhastet 
Slutningen  fra  Lovsammenhængen  til  Visdommen  var? 

Viser  Sligt  ikke,  at  x  er  en  rædsom,  forfærdelig  Naturkraft, 
som  kun  skaber  for  at  ødelægge,  som  kun  føder  hensigtsløst  for 
atter  ligesaa  hensigtsløst  at  fortære  sine  egne  Børn? 

Det  turde  være  en  aabenbar  Modsigelse  at  forbinde  Ordene 
«for  at>  og  « hensigtsløst*  i  selvsamme  Sætning;  thi  <for  at>  be- 
tegner en  Hensigt  og  « hensigtsløst*  udelukker  «for  at*.  Det 
Anførte  peger  kun  hen  paa  den  Sandhed,  at  vort  Begreb  om 
Hensigt  ikke  lader  sig  overføre  paa  Naturen,  noget  hvorom  tal- 
rige Filosofer  og  Naturvidenskabsmænd  fra  Spinozas  Tid  til 
vore  Dage  har  været  enige.  Men  i  denne  Mangel  paa  Hensigt 
er  der  Intetsomhelst,  som  strider  imod  den  Lovbundethed,  som 
er  Theodorus  et  Pant  paa  Altets  Orden.  At  Mennesket  er  døde- 
ligt, det  er  en  Lov,  det  er  endog  en  af  de  Love,  som  først  og 
lettest  opdages;  men  dette  er  jo  netop  hvad  der  efter  Theo- 
dorus's  Synsmaade  stempler  Altets  Virksomhed  og  Frembringeren 
som  (hensigtsløs«.  Naar  han  da  slutter  med  denne  næsten 
profetiske   Sætning: 

Den  Vismand  er  ikke  født  og  vil  aldrig  fødes,  som  kan 
forlige  disse  modsigende  Tegn, 

saa  er  denne  Spaadom  allerede  af  den  Grund  urigtig,  at  Teg- 
nene ikke  i  ringeste  Maade  modsiger  hinanden,  og  naar  han 
fortsætter : 

og  kan  begribe  del  Hele  som  et  System  af  fornuftige  Midler, 
der  arbejder  i  et  fornuftigt  Formaals  Tjeneste 
saa  vil  dette  kun  sige,  at  vore  menneskelige  Begreber  om  Midler 
og  Formaal  ikke  passer  paa  Naturen,  en  Lære,  Professor  IBrøch- 
ner  plejede  at  foredrage  for  de  unge  Studenter  i  deres  første 
Universitetshalvaar,  og  som  iøvrigt  siden  Darwinismen  er  blevet 
fatteliggjort,  kan  betragtes  som  de  Dannedes  Almenejendom. 
Ingen  Vismand  vil  ganske  vist  kunne  anlægge  hine  Forestillinger 
paa  Naturen;   men  hvad  man  ikke  indser,  det  er  hvorfor  nogen 

vis  eller  endog  blot  fornuftig  Mand  skulde  prøve  derpaa.  For- 
fatteren kunde  med  samme  Varme  have  sagt:  Den  Vismand  er 
aldrig  født  og  vil  aldrig  fødes,  der  kan  forlige  Bestemmelsen 
rund  med  Begrebet  Firkant.  Men  det  er  lidet  troligt,  at  nogen 
Vismand  vilde  spilde  sine  Kræfter  herpaa. 

Aarsagen  til  disse  Underligheder  kunde  mulig  være  den, 
at  Theodorus,  der  møjsomt  og  ærligt  forsøger  at  se  paa  Tingene 
uden  teologiskfarvede  Briller,  havde  baaret  disse  Briller  saa 
længe,  at  selv  eflerat  han  har  bortlagt  dem,  et  farvet  Skær 
endnu  bestandig  svømmer  for  hans  Øjne.  Hvad  han  mener, 
men  ikke  siger,  er  noget  rent  Teologisk,  det  som  Kierkegaards 
Johannes  Climacus  udtrykker  saaledes:  «Jeg  betragter  Naturen 
for  at  finde  Gud;  jeg  ser  jo  ogsaa  Almagt  og  Visdom,  men  jeg 
ser  tillige  meget  Andet,  som  forstyrrer.  Summa  summarum 
heraf  bliver  den  objektive  Uvished.*  Dette  er  rent  religiøs  Tale, 
her  er  Intet  om  Love  og  Lovsammenhæng,  men  en  rent  teolo- 
gisk Gudsforestilling.  Og  det  forstaas  da  ogsaa  let,  at  Kierke- 
gaards opdigtede  Forfatter  herfra  gør  Overgangen  til  Tro,  Troen  paa 
det  Paradokse.  Theodorus'  Ubegribelige  er  kun  et  andet  Ord 
for  Kierkegaards  Paradoks;  det  er  selve  Paradokset,  let  maskeret 
som  det  for  os  Selvmodsigende.  Dog  som  det  hos  Theodorus 
formuleres,  bliver  der,  som  vi  saa',  i  Virkeligheden  ikke  det 
ringeste  Selvmodsigende  deri.  Den  virkelige  Modsigelse,  hvorpaa 
Theodorus  tænker,  er  kun  den  mellem  de  Indtryk,  der  er  vel- 
gørende, og  dem,  der  er  pinlige  for  Menneskets  Selvopholdelses- 
drift. Men  begge  disse  Klasser  hører  til  ganske  samme  lov- 
bundne Orden. 


III 

Nu  følger  Hovedpunktet: 

Den  først  nævnte  Tankegang  fremkalder  Ærefrygt,  den  sidst 
nævnte  Ransel  .  ...  et  Kompromis  er  en  fysisk  Umulighed,  og 
det,  at  vi  er  religiøse,  betyder,  at  Ærefrygten  vandt  Sejr  over 
Rædselen,  at  Uro  og  Fortvivlelse  veg  Pladsen  for  Tillid  og  Hen- 
givenhed. 

Det  er  øjensynlig  følte  Ord,  og  jeg  betvivler  intet  Øjeblik, 
at  Theodorus  virkelig  finder  Trøst  og  Husvalelse  i  den  aande- 
lige  Bevægelse,  han  her  skitserer;    men  det  forekommer  mig,  at 

han  er  for  streng  imod  dem,  som  ikke  kan  gøre  den,  ja  som 
mener,  at  det  i  Virkeligheden  er  tvivlsomt,  om  den  lader  sig 
gøre.  Theodorus  ser  Kendsgerninger  og  Sammenkædninger  af 
Kendsgerninger,  der  højlig  behager  ham  og  der  for  ham  staar 
som  Tegn  paa  « Visdom >  hos  hans  x;  han  ser  andre,  der  i  høj 
Grad  mishager  ham  og  der  forekommer  ham  Tegn  paa  <en  vild 
Lovløshed*.  Forsones  kan  de  ikke,  men  at  han  er  religiøs,  det 
betyder,  at  han  over  den  ene  Gruppe  af  Egenskaber  hos  sit  x 
vil  glemme  den  anden.  Men  er  dette  muligt?  glemmer  han  dem 
virkeligt? 

Det  forekommer  mig,  at  Theodorus  i  dette  Tilfælde  behandler 
sit  store  x  omtrent  som  han  i  sit  Skrift  behandler  en  anden, 
meget  mindre,  men  ogsaa  mindre  gaadefuld  Individualitet:  Dr. 
Georg  Brandes.  Theodorus  antyder,  at  der  er  adskillige  Egen- 
skaber hos  denne,  som  tiltaler  ham  mindre,  men  at  han  dog 
langtfra  at  ville  «gøre  ham  til  Genstand  for  bitre  Angreb*  hellere 
« slutter  sig  til  de  Enkelte,  som  over  hans  Fortrin  glemmer  hans 
Mangler*.  Men  glemmer  han  dem  nu  virkelig?  Er  dette  ikke 
en  Selvskuffelse?  Glemmer  Theodorus  virkelig  disse  Mangler  i 
det  samme  Aandedræt,  han  skriver  dem  op?  Og  maa  det  ikke 
nødvendigvis  gaa  ham  paa  samme  Maade  med  det  store  x? 
Selv  om  han  kunde  glemme  den  gamle  Historie  med  Pompeji 
og  Herculanum,  vil  det  da  lykkes  ham  at  glemme  de  nyere 
Skandaler?  —  jeg  mener  ikke  Dr.  Brandes's,  jeg  tænker  paa 
x's  nys  omtalte  radikale  Fremgangsmaade  overfor  Lissabon  eller 
paa  Guillotinens  ligesaa  hensynsløse  Radikalisme.  Selv  om  Theo- 
dorus vil  lukke  et  Øje  derfor  om  Dagen  og  i  vaagen  Tilstand, 
vil  Erindringen  derom  da  ikke  mod  hans  Vilje  paatvinge  sig 
ham  om   Natten  og  i  Drømme? 

Man  skulde  tro  det;  men  han  forsikrer  det  Modsatte.  Han 
beder  endog  til  dette  ubegribelige  x.  Bønnen  bliver,  som  han 
forstaar  den,  «en  Indøvelse  i  Pligtens  strenge  Lærdomme,  en 
dyb  og  alvorlig  Overvejelse,  i  Kraft  af  hvilken  Mennesket,  for- 
sagende al  Selviskhed,  kommer  til  Rette  med  Livets  mange- 
haande  vekslende  Skæbner*.  Det  Andre  Undrende  heri  er  kun, 
at  en  saadan  Indøvelse  og  Overvejelse  bærer  Navnet  Bøn.  Men 
Forundringen  stiger,  naar  man  erfarer,  at  der  er  en  vis  bestemt 
Bøn,  som  Theodorus  helst  beder  til  dette  sit  x,  og  det  er  — 
Fadervor.      Lad  os  da  høre  Theodorus  bede  Bønnen: 

F'ader  vor! 

(<Paa  Bunden  af  min  Forestilling  om  Gud  som  personlig, 
som  Herre  og  Fader,  ligger  altid  Erkendelsen  af,  at  han  dog  er 
og  bliver  det  evig  ubestemmelige  x.>) 

Du  som  er  i  Himmelen! 

(Paa  Bunden  af  min  Forestilling  om  Guden  i  Himmelen 
ligger  dog  altid  Erkendelsen  af,  at  der  ikke  er  nogen  dogmatisk 
Himmel  og  at  x  ikke  er  mere  i  den  astronomiske  Æter  end 
andensteds). 

Helliget  vorde  dit  Navn! 

(som  jeg  kalder  for  Fader,  men  om  hvilket  jeg  dog  aldrig 
glemmer,  at  det  i  Virkeligheden  er  x). 

Jeg  haaber  ikke,  at  nogen  Læser  vil  mistyde  dette  som  var 
det  Meningen  at  sige  en  eneste  Stavelse  mod  Fadervor  som 
6øn;  Meningen  er  kun  at  vise  de  Vanskeligheder,  der  frembyder 
sig  for  den  bedende  Theodorus.  Man  tænke  sig  ham  blot  bede 
til  —  X,  om  at  x  vil  lade  være  at  lede  ham  i  Fristeise,  er  dette 
ikke  værre  end  selve  Professor  Rasmus  Nielsens  gamle  Dualisme 
tned  de  to  Sandheder? 

Nej,  det  er  ikke  værre,  men  det  er  netop  det  Selvsamme. 
F*or  at  forsvare  den  Nielsenske  Tvedelthed  sammenlignede  man 
Religionens  Illusion  med  Poesiens  og  Kunstens.  For  at  forsvare 
^in  Tvedelthed  gør  Theodorus  ganske  det  Samme.  Han  kalder 
Bieligionen  et  Billedsprog,  om  hvilket  han  aldrig  glemmer,  at  det 
lc.un  er  et  Billedsprog;  han  sammenligner  Kirken  med  Teatret  og 
Cleo  religiøse  Fritænker  med  den  modne  æstetiske  Kritiker,  der 
lader  sig  henrive  af  Skuespillet  uden  at  tro  paa  dets  bogstavelige 
"Virkelighed  —  lutter  Jævnførelser,  som  i  sin  Tid  anførtes  til  Bedste 
^or  den  Nielsenske  Lære.     Det  er  Mosekonen,  som  gaar  igen. 

Dengang   hed  det  sig   nemlig,   at   som  der  for  den  Dannede 
t^ngen  Modsigelse  var  mellem   den  « poetiske*   Folketro,    at   Mose- 
^oDen    brygger    og    den    videnskabelige    Erkendelse    af    Engens 
X^irkelige  Damp,  saaledes  ikke  heller  mellem  Troens  Fantasi-  og 
^følelsesliv  og  Videnskabens  Resultater.    Med  en  lille  Afskygnings- 
forskel  siger  Theodorus  det  Samme.     Jeg   havde  i  sin  Tid  efter 
fattig  Evne  rammet  en  Pæl  gennem  Mosekonen.     Men  se,  Theo- 
dorus   nærmer   sig,    elskværdig    og    menneskekærlig,   som   en    ny 

Og  kæk  Peter  Ravn;  han  rokker  Pælen  ivejret  og  Mosekonen 
stiger  op  af  sin  Grav.  «Maa  jeg>,  siger  han,  «gøre  Deres  Maje- 
stæt opmærksom  paa,  at  det  er  mig,  som  har  trukket  den  for- 
bandede Pæl  op  af  Hullet  og  derved  reddet  Deres  Majestæt  fra 
den  øjensynligste  Livsfare  !>  Og  hun  rækker  ham  Ringen  til 
Tak.  Og  Ringen  har  bevirket  eller  vil  bevirke,  at  Mine  Thokke- 
rup  nede  i  Dag  stelegrafen  og  Konsul  Varbjerg  oppe  i  Dagbladet 
i  Theodorus  ser  deres  Ideal,  uden  at  Theodorus  i  Qerneste  Maade 
kan  gøre  for  det  eller  har  havt  noget  Ønske  derom.  Thi  Theo- 
dorus er  Rationalist  og  tror  i  Grunden  slet  ikke  paa  Mosekonen, 
eller  paa,  at  hun  virkelig  laa  under  Pælen,  eller  paa  Ringen  og 
dens  Kraft;  han  er  i  Grunden  meget  mere  Forstandsmenneske, 
end  han  selv  aner,  og  det  er  en  ren  Tilfældighed,  at  han  er 
kommet  ind  i  alt  dette  Trolderi.  Han  er  i  Virkeligheden  en 
ypperlig  Fyr  og  har  mere  sund  Fornuft  i  sin  Pande  end  det 
hele  Selskab  baade  hos  Skomagerens  og  hos  Konsulens,  baade 
i   Kælderen  og  paa  første  Sal. 

FØRSTE   KAPITEL 
Den  herskende  Evne 


I 

1  1855  belønnede  det  franske  Akademi  med  sin  første  Pris 
en  Bog  betitlet:  Afhandling  om  Titus  Liuius  af  H.  Taine,  tidligere 
Elev  af  Normalskolen,  Doctor  i  Literatur.  Denne  Bog  udkom  med 
følgende  besynderlige  Fortale:  « Mennesket,  siger  Spinoza,  er  ikke 
i  Naturen  ,som  en  Stat  i  en  Stat',  men  som  en  Del  i  et  Hele; 
og  de  Bevægelser,  der  foretages  af  den  aandelige  Automat,  som 
udgjør  vort  Væsen,  er  ligesaa  regelmæssige  som  Bevægelserne  i 
den  udvortes  Verden,  der  indfatter  den.  —  Har  Spinoza  Ret? 
Kan  man  anvende  nøjagtige  Fremgangsmaader  i  Kritiken?  Lader 
el  Talent  sig  udtrykke  ved  en  Formel?  Afhænger  el  Menneskes 
Evner  som  en  Plantes  Organer  af  hverandre  indbyrdes?  Er  de 
afmaalle  og  frembragte  ved  en  eneste  Lov?  Kan  man,  naar 
denne  Lov  er  givet,  forudse  Evnernes  Virkekraft,  og  forud  beregne 
deres  gode  og  slette  Virkninger?  Kan  man  genopbygge  dem 
som  Naturforskerne  genopbygger  et  af  Forverdenens  Dyr?  Er 
der  i  os  en  herskende  Evne,  hvis  ensartede  Virksomhed  medde- 
ler sig  forskelligt  til  vore  forskellige  indre  Hjul  og  paalvinger 
vor  Maskine  et  nødvendigt  Sammenspil  af  forudsete  Bevægelser? 
Jeg  forsøger  at  svare  Ja  og  ved  et  Eksempel. > 

I  Afhandlingens  Motto  laa  dens  Idé.  Det  lød:  In  historia 
orator  (I  Historien  Taler),  og  Bogens  Grundsætning  var  den: 
Veltalenheden  er  Livius's  herskende  Egenskab.  Man  vil  finde, 
hed  det,  at  som   Taler  har  han  Evne  og  Tilbøjelighed  til  udvik- 

lende  Fremstilling,  Gang  og  Klarhed  i  Tankerne,  Gave  til  at 
forklare,  bevise  og  slutte,  Talent  til  at  fornemme  og  vække  alle 
Lidenskaber,  til  kun  at  tænke  og  føle  til  Bedste  for  sin  Sag,  til 
at  iklæde  sine  Grunde  en  fyldig  og  ædel  Stil  som  en  Mand,  der 
bestandig  taler  til  det  forsamlede  Folk  om  Statens  højeste  Inter- 
esser, og  man  vil  fremdeles  se,  at  Retsindighed,  Ærlighed,  Op- 
rigtighed, Kærlighed  til  Fædrelandet,  alle  de  Dyder,  uden  hvilke 
en  Taler  kun  er  en  Advokat,  styrker  hans  Tankegang  og  løfter 
den  Tone,  hvori  han  taler. 

Det  vises  nu,  hvorledes  alle  udvortes  Omstændigheder  for- 
enede sig  om  at  gøre  Livius  til  Taler.  Han  fødtes  i  en  stor 
Provinshovedstad,  levede  fra  først  af  omgivet  af  politiske  Interesser, 
mellem  saadanne  Skuespil:  Revolutioner  og  Landsforvisninger, 
der  kunde  indvie  en  Republikaner  og  tidligt  knytte  et  ungt 
Hjerte  til  en  tabt  og  retfærdig  Sag.  Haii  blev  efter  al  Sand- 
synlighed opdraget  i  Ærefrygt  for  Augurerne  og  dermed  for  den 
religiøse  Overlevering.  Han  tilbragte,  som  man  kan  slutte,  efter 
Tidens  Skik  flere  Aar  i  en  Talerskole.  Han  levede  et  Byliv, 
han  kendte  derfor  Mennesket  bedre  end  Naturen  og  beskrev 
senere  Begivenhederne  uden  at  beskrive  Landet,  Naturomgivel- 
serne, Klimaet  og  dets  Indflydelse.  Han  kom  til  Verden  paa 
et  for  Historieskrivningen  særlig  gunstigt  Tidspunkt.  Man  havde 
under  Augustus  ikke  mere  Lov  til  at  handle  frit,  men  endnu  var 
det  tilladt  at  skrive  frit.  Det  var  dernæst  netop  Øjeblikket  til 
at  skrive  en  Nationalhistorie.  Thi  under  Augustus  frembød  Stoffet 
af  sig  selv  et  Kunstværks  Omrids;  en  Fortid  var  afsluttet,  Kejser- 
tiden endnu  ikke  begyndt,  og  det  Æmne  laa  beredt,  at  vise, 
hvorledes  Verden  blev  Roms  Ejendom  og  Romerriget  Kejserens 
Ejendom. 

Rom,  der  altid  helt  var  optaget  af  det  Nyttige  og  aldrig 
havde  anden  Kunst  end  Veltalenheden,  havde  ingensinde  hverken 
den  bøjelige  Indbildningskraft  eller  den  taalmodige  Skarpsindig- 
hed eller  den  uegennyttige  Filosofi,  som  i  Forening  udgør 
Historieskriveren.  Man  havde  ingen  Anelse  om  Oldtidens  Væsen, 
man  forstod  hverken  dens  Storhed  elier  dens  Raahed.  En  Romers 
Filosofi  bestod  simpelthen  i  den  Tro,  at  Rom  i  Kraft  af  sin  Dirtas 
(Tapperhed,  Dyd)  og  en  guddommelig  Bestemmelse  havde  maattet 
og  skullet  erobre  Verden,  og  en  Romers  Indbildningskraft  har 
aldrig  været  skikkelsedannende,  har  aldrig  frembragt  Karakterer. 
Digterne   skildrer  snarere    hvad   der   foregaar  i   deres  eget  Indre 

end  i  deres  Personers,  ingen  af  dem  har  da  kunnet  give  Livius 
Forbilleder.  Den  Del,  som  hans  Aarhundrede  havde  i  hans 
Fortjenester  og  Fejl,  er  da  denne:  en  ufuldkommen  Idé  om 
Historien,  intet  tilstrækkeligt  Eksempel  paa  Filosof!  og  Kritik,  et 
svagt  Begreb  om  oprindelige  og  sande  Karakterer  og  en  altfor 
dannet  Stil;  til  Gengæld  bragte  det  ham  en  Mængde  for  Viden- 
skaben forberedt  Stof,  en  Arv  af  Veltalenhed,  en  politisk  Op- 
dragelse, Frihed  til  at  skrive  oprigtigt,  endelig  det  majestætiske, 
mægtigt  virkende  Skue  af  Rom. 

Vi  ser  først  Taler- Evnen  omdanne  den  historiske  Kritik 
hos  Livius. 

Allerede  hans  Fortale  betegner  ham  som  Moralist  og  Fædre- 
landselsker,  som  hæderlig  Mand,  der  vil  fremstille  store  Mønstre 
for  sin  Samtid,  som  god  Borger,  der  vil  prise  sit  Land,  og  som 
en  Ynder  af  Veltalenhed,  af  lange,  højtidelige  Sætningskæder  og  en 
smuk  Stil.  —  Det  er  imidlertid  ikke  Kritikerens  Sag  at  vække 
Had  eller  Kærlighed,  at  forbedre  Sjælene,  at  lære  sine  Læsere 
Moral  eller  Politik.  Han  er  ikke  Sjælesørger.  Hans  Pligt  og 
hans  Ønske  er  kun  at  tilintetgøre  Tidsafstanden,  at  gøre  sin 
Læser  til  Medborger  af  de  Personer,  han  beskriver,  og  til  Samtidig 
med  de  Begivenheder,  han  fortæller.  Han  har  intet  antet  Ønske 
og  ingen  anden  Pligt.  Bagefter  kan  da  Moralisterne  komme  og 
drøfte  det  udstillede  Maleri.  Livius  er  Romer  og  Patricier. 
Derfor  overvinder  hvert  Øjeblik  hans  Stolthed  hans  sunde  For- 
nuft; en  romersk  Drift  standser  ham  paa  Sandhedens  Tærskel. 
Lider  Romerne  et  Nederlag,  overgaar  der  dem  en  Skam,  da  er 
det  Skæbnens  Vilje:  de  har  ringeagtet  Gudernes  Advarsler,  for- 
sømt at  ofre,  at  tage  Varsler. 

Men  Veltalenhedstonen  indgyder  Læseren  Mistillid.  Saasnart 
han  hører  Forsvarstalen  begynde,  ophører  han  at  tro  paa  For- 
tællingens Sandhed.  Han  føler,  at  Livius  burde  forklare  de 
gamle  Sæder  istedenfor  at  rose  dem.  En  sand  Historiker  vilde 
have  udtalt,  at  hine  gamle  Sæder  var  plumpe,  og  at  man  uden 
Selvovervindelse  ringeagter  den  Yppighed,  man  ikke  kender.  En 
Historiker  vilde  ikke  have  ladet  hine  Oksehyrder  tale  et  udsøgt 
Sprog  og  vilde  have  bemærket,  at  de  Mænd,  som  Livius  gør  til 
Talere,  Tænkere  og  Helte,  drev  Aager  og  var  Erobrere  af  Grund- 
sætninger, det  vil  sige.  Røvere  af  Profession.  Den  fuldendte  Kri- 
tiker vil    føle   som    Barbar   med    Barbarer,    vil    forsøge,    i    sig    at 

genopvække  de  oprindelige  Lidenskaber,  de  underlige  Åntagelsei 
og  de  glemte  Særegenheder.     Det  gør  Livius  aldrig. 

Titus  Livius  elsker  Sandheden.  Han  fremsætter  Intet  udec 
Bevis;  han  vælger  mange  Gange  blandt  to  Beretninger  ikke  det 
for  Fædrelandet  hæderligste,  men  den  sandsynligste;  han  stolei 
ikke  paa  de  Forfattere,  der  overdriver  Tallet  af  de  faldne  Fjen 
der;  han  taler  aldrig  afgørende,  hvor  Sandheden  er  uvis.  Mec 
denne  Retskafifenhed  er  ikke  klartskuende.  Han  har  ikke  tvivlel 
nok  til  at  fortjene  Tillid. 

Han  er  sand,  naar  han  skildrer  de  almindelige  Sjælebevæ 
gelser,  der  til  alle  Tider  er  de  samme;  men  han  kender  ikke 
de  særegne  Følelser,  der  er  ejendommelige  for  bestemte  Tidsaldre 
Hans  Talergave,  der  skænker  ham  Sansen  for  det  Almene  og 
negter  ham  Sansen  for  det  Særegne,  giver  ham  endnu  Følelse 
for  de  gamle  Overleveringer. 

I  Mangel  af  det  egenlige  kritiske  Organ  har  han  forskellige 
der  træder  i  dets  Sted:  under  Kongerne  sin  storladne  Veltalen- 
hed, i  Republikens  første  Tid  sin  Republikaneraand,  mod  Slut 
ningen  sin  Nøjagtighed  og  Ærlighed.  Han  elsker  det  Sande  som  hæ 
derlig  Mand,  men  ikke  som  Videnskabsmand  og  over  alt  Andet 
Livius  er  ikke  Oldforsker.  Han  siger  om  en  gammel  Sang,  al 
hvis  han  nu  vilde  anføre  den,  vilde  den  støde  og  synes  uformelig 
Han  vil  ikke  fordærve  sin  Stil  med  den  gamle  Poesis  barbariski 
Udtryk  og  tunge  Skemt.  Anfører  han  derfor  en  sjælden  Gang  e 
Aktstykke,  da  rager  den  raa  og  utilhuggede  Tekst  op  bland 
hans  polerede  Sætninger  som  en  gammel  kyklopisk  Mur  i  er 
moderne  By.  Han  forstaar  ikke,  at  Kritikeren  tyer  til  de  f}er 
neste  Kilder,  fordi  de  er  de  reneste,  og  at  Teksten  er  des  men 
kostbar,  jo  mere  barbarisk  den  er.  Den  fine  Talekunstner  vi 
ikke  gennemstøve  de  gamle  Templers  Kroge  efter  halvt  opløst< 
og  vidtløftige  Haandskrifter  fra  Oldtiden. 

Han  mangler  Mistillid.  Han  husker  ikke  tilstrækkeligt,  a 
Menneskene  har  Evnen  til  at  lyve,  og  at  de  bruger  denne  Evne 
Istedenfor  at  gaa  de  tidligere  Forfattere  efter  med  Tidsfølge  0( 
Stedbeskrivelse  for  Øje,  overspringer  Livius  Alt,  hvad  der  kai 
stille  ham  Ansigt  til  Ansigt  med  Kendsgerningerne,  Alt,  hvad  hai 
af  Jordsmonnet,  Vejrforholdene,  Agerdyrkningen  kunde  lære  mei 
Hensyn  til  Forstaaelse  af  Sæderne.  Polybios  beskriver  Gallerm 
ved  at  nævue  Kornpriserne,  Vinpriserne,  Tallet   paa   Slagtekvæg 

En  Skribent  som  Livius  nedlader  sig  ikke  til  at  være  Køkken- 
skriver. 

Derfor  er  han  ikke  klartskuende  nok.  De  menneskelige 
Lidenskaber,  som  Livius  kender,  er  dem,  der  fremtræder  ved 
store  Lejligheder  som  et  Slag,  en  Forhandling,  et  Oprør.  Men 
ofte  er  han  ubekendt  med  de  underlige  og  forglemte  Skikke,  der 
har  frembragt  Institutionerne,  og  de  dunkle  og  langsomme  Om- 
væltninger, der  har  omstyrtet  dem.  Livius  er  hverken  Stats- 
mand eller  Kriger;  han  tænker  ikke  paa  at  berigtige  Fortællingen 
om  et  Felttog  ved  at  undersøge  Stedet  og  sammenligne  Marcherne, 
ikke  heller  paa  at  forklare  de  borgerlige  Uenigheder  ved  at 
efterspore  Partiernes  Oprindelse,  Sammensætning  og  Stilling. 
Han  fremstiller  det  gamle  Rom,  som  Racine  forestillede  sig  det 
gamle  Grækenland,  med  stødende  Uoverensstemmelser,  idet. Alt 
er  i  indbyrdes  Strid:  Sæderne  og  Stilen,  Samfunds-Tilstanden  og 
Følelserne.  Scipio,  Cicero,  Cato,  Grækere,  Romere,  Barbarer,  Menne- 
sker fra  alle  Tider  og  alle  Lande  har  hos  Livius  samme  Hang  til 
Forstandsovervejelser  og  samme  Talekunst.  I  en  Fortælling,  der 
strækker  sig  over  700  Aar,  forandres  hverken  Aanderne  eller 
Sproget.  Og  dog  behøver  man  kun  at  have  levet  med  i  ti  Anr 
for  at  opleve  gennemgribende  Forandringer  i  Følemaaden  og  Stilen. 

Livius  var  ikke  lærd  nok;  det  var  ham  ikke  nødvendigt  at 
være  særlig  lærd  for  at  udfolde  sine  Evner  som  Taler.  Begiven- 
heder, Handlinger,  især  den  dramatiske  Handling  er,  hvad  han 
lægger  Vægt  paa.  Men  han  har  ikke  fundet  Oldtidens  Religi- 
øsitet under  den  nyere  Mytedannelse;  og  han  har  interesseret  sig 
mere  for  Historien  om  Virginia  end  for  en  ny  Lovgivning  eller 
ny  Forfatning. 

Den  oratoriske  Evne,  der  omdannede  Historikerens  Kritik, 
omdanner  ogsaa  hans  Filosofi. 

Historiens  Filosof!  er  Kundskaben  om  de  almene  Kends- 
gerninger, der  hæver  os  over  den  snevre  og  underordnede  Kund- 
skab om  de  særegne.  Den  Krog,  hvortil  vi  er  henviste,  giver  os 
Stof  nok  til  at  lære  de  almene  at  kende,  ligesom  Æblets  Fald  efter 
Sagnet  bragte  Newton  til  at  ane  den  Tyngdens  Lov,  hvorefter 
Stjernerne  ruller.  Historikeren  søger  to  Slags  Love.  For  det 
første  har  enhver  Gruppe  af  Kendsgerninger  sin  Aarsag.  Hvor- 
for blev  Samniterne  overvundne?  hvorfor  erholdt  Plebejerne 
Rettigheder?  Dernæst  forudsætter  de  underordnede  Aarsager 
almindelige  Aarsager,    og   disse   kan    paavises,    uden  at  Fremstil- 

linger  derfor  bliver  filosofisk  istedenfor  historisk.  Til  at  for 
klare  Kendsgerningerne  er  det  nok  at  stille  dem  paa  deres  rett< 
Plads.  Kunsten  at  filosofere  falder  sammen  med  Kunsten  a 
komponere.  Hvad  kan  Historiens  Filosofi  nu  være  hos  Livius* 
Talekunstnerens  Aandsretning  indeholder  Noget  af  Filosofens 
lige  saa  vel  som  Noget  af  Kritikerens,  men  den  er  ingen  a 
dem.  Nødsaget,  som  Talekunstneren  er,  til  i  enhver  aandeli| 
Strid  at  fremstille  Personernes  Sindsbevægelser  og  Bevisgrunde 
genopliver  han  de  Lidenskaber  og  de  Aarsager,  der  har  foraar 
saget  Begivenhederne.  Naar  han  vil  virke  formanende,  vil  han  di 
kunne  beskrive  Oldtidens  Dyder  og  Sædernes  langsomme  Forfald 
fordi  Moralen  er  den  Del  af  Historieskrivningen,  der  ligger  beds 
for  en  Taler.  Han  vil  med  andre  Ord  kunne  naa  alle  de  almen< 
Kendsgerninger,  som  man  kan  finde  uden  at  søge  dem. 

Det  er  da  undertiden  lykkedes  Livius  at  finde  Aarsagerne 
i  hans  Skildring  af  Gallerne  indeholdes  de  stundom  i  Per 
sonernes  Taler.  Man  ser  ogsaa  ret  vel,  at  Rom  har  overvunde 
Samniterne,  fordi  en  Mand  ikke  kan  staa  sig  mod  en  øvet  Soldat 
Endelig  er  den  herskende  Idé,  som  forklarer  hans  hele  Historie 
Tanken  om  Sædernes  Forfald.  Men  Livius  har  ikke  desmindn 
kun  skrevet  Aarbøger.  Hvorfor  alle  disse  Felttog?  Man  gaai 
over  Dynger  af  Fjender,  iblinde,  som  Soldaten,  der  har  dræb 
dem.  Man  forstaar  ikke  Senatets  Politik.  Naar  Talen  er  on 
Ret,  Literatur,  Videnskab,  Handel,  Industri  og  Husliv,  manglei 
de  Love,  der  har  styret  deres  Udvikling,  lige  saa  fuldt  son 
Kendsgerningerne,  og  i  de  øvrige  Livskrese  utydeliggøres  Tankei 
ved  Massen  af  aandløse  Enkeltheder. 

Saasnart  Liv  besjæler  det  indsamlede  historiske  Stof,  blivei 
Videnskaben  Kunst.  Ligesom  Digteren  fordyber  Historikeren  si| 
i  Menneskekarakterer;  ti  de  er  Handlingernes  Aarsager;  han  sei 
Skikkelser  rejse  sig  for  sine  Øjne  ud  fra  Teksterne,  og  findei 
det  Skønne,  fordi  han  søger  det  Sande.  Saaledes  kan  en  Ai 
handling  blive  et  Heltedigt.  Selve  Stilen  mangler  ikke  meget 
at  være  fuldendt,  naar  Kundskaben  er  fuldstændig.  Ti  naai 
Historikeren,  efter  at  have  samlet  og  ordnet  Begivenhederne, 
sin  overfyldte  Hukommelse  finder  Følelserne  og  deres  Sammen 
spil,  Handlingerne  og  deres  Nødvendighed  i  uimodstaaeligt  rul 
lende  Løb  mod  deres  Maal,  da  maa  denne  Bevægelse  rive  han 
med  sig,  disse  Sorger  og  Glæder  røre  ham;  han  maa  da  nød 
vendigvis  elske  og  hade  og  i  sit  Hjerte  dele  Personernes  Kampe 

Men  den  Del,  som  Forfatteren  tager  i  Fortællingen,  er  jo  Kilde 
til  Stilen. 

Og  hvis  Historikeren  tydeligt  har  udredet  alle  Traade  og 
tænkt  tilstrækkeligt  over  det  Skete,  saa  vil  han  Unde  det  rette 
Udtryk,  fordi  Runsten  at  skrive  kun  er  den  Kunst  at  tænke,  og 
fordi  det  til  at  tale  godt  er  tilstrækkeligt  at  have  tænkt  meget. 
Portræt,  Fortælling,  Stil,  Udtryk,  alt  det  som  er  Kunst,  stammer 
fra  det,  som  er  Kundskab,  og  heri  ligger  det,  at  Kunsten  hos 
Livius  har  samme  Fortjeneste  og  Mangler  som  hans  Kritik  og 
hans  Filosofi. 

Blandt  hans  Portræter  er  det  af  Romerfolket  det  første. 
Dette  Folk  anser  sig  for  udgaaet  fra  Guderne,  for  Verdens  forud- 
bestemte Herre,  Den  høje  Agtelse,  det  nærer  for  sig  selv  og 
sin  Værdighed,  er  dets  herskende  Lidenskab. 

Af  denne  Stolthed  følger  en  egen  Art  Mod,  og  af  dette  Mod 
Erobringer  og  Sejre.  —  Som  Talekunstner  sætter  Livius  nu  de 
afgørende  Karaktertræk  i  Relief,  han  som  romersk  Borger  har 
opdaget:  I  hin  Tid  var  Land,  By  og  Religion  ikke  tre  forskel- 
lige Ting;  Mandens  Hjerte  og  Tanke  tilhørte  helt  det  Fædre- 
land, hvis  Borger  han  var.  Dog  Livius  taler  til  Forstanden, 
ikke  til  Indbildningskraften.  Han  siger  os,  at  Oldtidens  Menne- 
sker var  ædru,  men  viser  os  dem  ikke  som  Bønder  og  Ager- 
dyrkere. Han  burde  lært  os,  at  de  ikke  dyrkede  Jorden  af 
Filosofi  og  for  at  vise  deres  store  Sjæl,  men  af  Erhvervelyst, 
for  at  faa  noget  ud  af  Jorden.  Iblandt  Romernes  ti  Hoved- 
dyder  var  der  den  Dyd  at  tjene  mange  Penge. 

De  enkelte  Personer  hos  Livius  er  ikke  anskuelige  nok,  og 
man  søger  fra  dem  til  Oldtidens  Statuer  og  Medaljer.  Han 
stræber  f.  Eks.  ikke  saa  meget  at  forklare  os  Hannibals  Væsen, 
som  at  gøre  os  vel  stemte  med  Hensyn  til  Romerne.  Han  viser 
os  ikke,  at  Hannibals  Hær  bestod  af  Lejetropper,  og  hvorledes 
han  fra  først  af  blev  paavirket  af  denne  sin  Hær,  der  var  lige 
saa  tapper  af  Haandværk  som  Romernes  Hær  af  Stolthed.  Livius 
skildrer  os  som  Talekunstner  Fabius's  Storhed,  men  lader  os 
ikke  forstaa,  at  den  havde  sin  Grund  i  hans  Temperament,  saa 
hans  heltemodige  Fasthed  inderst  inde  var  flegmatisk  Rolighed. 
Livius's  Portræt  af  Cato  mislykkes  for  ham,  fordi  han  erstatter 
den  korte,  kraftige  Sætning,  der  var  Cato  egen,  med  de  lange 
Sætningskæder,  han  aldrig  opgiver.  Han  lader  os  heller  ikke  ane, 
at  Æmilius's  Dyd  havde  sin   Rod  i  hans  Adelsstolthed. 

G.  Brandes:   Samlede  Skrifter.     XIII  10 

Men  Dyden  bliver  først  menneskelig,  naar  den  forklares 
Trækkene  oplives  desuden,  naar  de  saaledes  rykkes  os  nærmere 
Moralistens  ædle  Omrids  faar  Liv  under  Levnedstegnerens  Hænder 

Dog  Talerens  Maal  er  at  vække  en  Bevægelse  i  vort  Sind 
ikke  at  indprente  os  en  Skikkelse.  Han  tænker  mere  paa  selv« 
Talen  end  paa  den  Person,  han  lader  tale,  og  gør  derved  Fore 
draget  mere  fuldendt  end  naturligt.  Han  formilder  Barskheden 
udsletter  det  Stygge,  Lave,  Smaalige,  Yderliggaaende  og  skjule 
Sandheden  under  sin  Veltalenhed.  Han  fremstiller  snarere  Egen 
skaber  end  Personer,  og  dersom  han  antyder  en  herskende  Liden 
skab,  da  overspringer  han  dens  Aarsager  eller  Virkninger,  forklare 
ikke  de  Omstændigheder,  der  har  udviklet  den,  og  forklarer  ikki 
det  Øvrige  ved  den.  Det  Portræt,  som  er  lykkedes  Livius  bedst 
er  hans  eget. 

Hvad  Fortællingerne  angaar,  saa  anvender  han  Gentagelse 
og  almindelige  Talemaader  som  Cicero,  fordi  han  som  Cicen 
er  Taler.  Han  giver  os  aldrig  Lov  til  selv  at  dømme.  Han: 
Sprogpragt  minder  stundom  om  en  Ligtales;  han  vil  ikke  sat 
meget,  at  vi  skal  kende,  som  at  vi  skal  beundre  hans  Helte;  t 
Talekunstneren  har  Hang  og  Evne  til  det  Storladne;  hans  Maa 
er  ikke  at  male,  men  at  røre  Tilhøreren  gennem  sine  Malerier 
Livius  beviser  istedenfor  at  berette. 

Hvad  han  forstaar,  er  at  forbinde  og  besjæle  Fortællingen! 
Dele.  Ved  ethvert  Skridt  forklarer  han;  men  han  forstaar  a 
meddele  Lidenskab.  En  ganske  enkelt  Gang  kun  forekommer  e 
sanseligt,  synligt  Træk  ligesom  et  Teaterkup;  men  Handlingei 
er  ikke  mindre  levende,  fordi  den  kun  foregaar  i  Sjælen.  Liviui 
ligner  de  franske  Tragikere  fra  det  17de  Aarhundrede:  faa  De 
korationer,  intet  Skrig,  ingen  legemlig  Dødskamp,  men  Gang  o| 
Følge  i  Tanker  og  Følelser,  og  mere  Forstand  og  Lidenskab  ene 
Indbildningskraft. 

I  Grunden  er  alle  hans  Fortællinger  Taler.  Naar  han  for 
tæller  ligefrem  (f.  Eks.  om  Lucretia),  er  hans  Tone  ligesaa  hef 
tig,  som  naar  han  holder  Tale.  Derved  faar  hans  Historie  si 
mægtigt  bevægede  Liv.  Aldrig  omtaler  han  Naturforhold  udei 
for  at  forklare  aandelige  Tilstande.  Hos  Polybios  stod  f.  Eks 
i  Anledning  af  Hannibals  Overgang  over  Alperne:  < Disse  Bjerg< 
er  som  et  Kastel  for  Italien.*  Hos  Livius  hedder  det  i  Hanni 
bals,  ikke  i  Forfatterens  Mund:  «Nu  klatrer  I  op  ad  Romi 
Mure!>    Man  føler  her  Forskellen  mellem  en  Geograf  og  en  Taler 

Stærkest  fornemmer  man  naturligvis  Talekunstneren  i  Talerne 
selv:  Han  gør  hvert  Udbrud  til  en  Tale.  Enhver  véd,  at  de  Taler, 
der  virkelig  holdes  under  et  Slag,  baade  er  langt  kortere  og 
langt  mere  raa,  end  de,  som  udgives  for  at  være  holdte.  Der 
er  ingen  virkelige  Slagtaler  hos  Livius.  I  Almindelighed  giver 
han  selv  Ideerne  til.  Personen  udtaler  dem;  Blandingen  bliver 
smuk  og  usandsynlig.  Men  vil  man  se  ham  i  hans  Storhed  og 
i  hans  Styrke,  da  læse  man  de  store  Taler  igennem,  hvori  Per- 
sonerne (som  Fabius  og  Papirius  f.  Eks.)  udfolder  et  helt  histo- 
risk Drama.  Her  er  end  ikke  Cicero,  end  ikke  Tacitus  hans 
Mester;  ti  medens  man  hos  Cicero  undertiden  springer  en  Side 
over  og  hos  Tacitus  undertiden  maa  læse  samme  Linje  om,  læser 
man  hos  Livius  Alt  og  kun  én  Gang. 

Saa  staar  da  kun  Stilen  tilbage.  Den  er,  som  den  maatte 
være,  rig  paa  de  Lignelser,  en  Talekunstner  anvender,  dem,  der 
virker  naturligt  og  dog  forfalsker  Indtrykket,  og  den  er  fuldkom- 
ment fri  for  de  Fagord,  ved  hvilke  man  mærker,  at  en  Forfatter 
har  ophørt  at  forestille  sig  Sagen,  men  kun  indordner  den  i  et 
under  Krigskunst  eller  Statskunst  henhørende  Skema.  Han  und- 
gaar  alle  Kunstudtryk  og  gammeldags  Ord;  thi  skønt  kun  Fag- 
ordene rammer  Indbildningskraften  paa  det  rette  Punkt,  vilde  de 
plette  hans  smukke,  ædle,  ligelige  Stil.  Han  trætter  ikke  som 
Tacitus  ved  at  sætte  en  ny,  uforberedt  Tanke  paa  en  underordnet 
Plads  i  Sætningsforbindelsen,  ret  som  var  den  bekendt.  Man  taber 
heller  ikke  Vejret  med  ham  som  med  Sallustus,  hvis  springende, 
jagende  Stil  bestandigt  er  i  Løb.  Han  fører  En  afsted  med  en  jævnt 
rask  Gang,  hverken  for  hurtigt  eller  for  langsomt.  Klare,  naturlige, 
undertiden  lidt  vidtløftige,  men  forskelligt  byggede  Sætninger  med 
simple  og  dagligdags  Ord,  som  Enhver  forstaar;  glimrende, 
pragtfulde,  forvovne,  henrivende  veltalende  Udtryk;  deri  bestaar 
Livius*s  og  Talekunstnerens  Stil. 


Livius's  og  Talekunstnerens!  Man  ser,  de  udgør  En.  Enkelt- 
talentet er  helt  gaaet  op  i  den  almindelige  Betegnelse,  uden  at 
der  er  gjort  noget  Forsøg  paa  at  særstemple  denne.  Og  Aar- 
sagen   til    at  Ålmenbestem melsen    saaledes   uden   videre  anlægges 

paa  den  Enkelte  er  den,  at  en  og  samme  Almenevne,  Talekunst- 
nerens, og  et  og  samme  Præg,  der  formentlig  er  Talekunstens, 
med  ubarmhjertig  Ensformighed  er  blevet  eftervist  paa  ethvert 
Omraade  af  Talentets  Virksomhed.  Ikke  et  Øjeblik  er  det  taget 
i  Betragtning,  hvor  mangfoldige  Arter  af  Talekunst  der  gives. 
Hvor  forskellig  er  ikke  i  den  moderne  Tid  den  engelske  fra  den 
italienske,  den  danske  fra  den  svenske!  Hvor  forskellig  var  ikke 
i  den  græske  Oldtid  de  forskellige  Skolers  og  enkelte  Taleres! 
Talekunst  er  gennemgaaende  opfattet  som  Deklamation.  At  der 
gives  en  Talekunst,  som  skyr  Deklamationen,  berøres  ikke.  At 
der  gives  en  skærende  Talekunst  ved  Siden  af  den  blomstrende, 
ikke  heller.    At  der  gives  en  sandhedssøgende,  endnu  mindre. 

Hos  Liviu  s  eftervises  den  samme  Gave  fremtrædende  over- 
alt og  overalt  kun  denne  ene  Gave!  Dens  Ejendommelighed  be- 
stemte den  for  Talerstolen ;  da  den  i  Stedet  er  blevet  kastet  over 
paa  Historieskrivningen,  præger  den  Kritiken,  Filosofien,  Runsten, 
Karaktererne,  Handlingen,  Talerne,  Stilen,  uden  Undtagelse  Alt. 
Hetsindighed,  Ærlighed,  Oprigtighed,  Fædrelandskærlighed  gaar 
ind  under  den,  ti  <uden  disse  Dyder  er  en  Taler  kun  en  Ad- 
vokat*. Man  véd  ikke  ret,  om  man  skal  modsige  denne  sidste 
Sætning  eller  blot  smile  over  den. 

For  paa  Forhaand  at  støtte  Læren  om  Taler-Evnens  Ene- 
raadighed,  saasnart  den  blot  er  eftervist  som  herskende  i  en 
af  Historikerens  Hovedvirksomheder,  bevises  det,  al  Kritiken  og 
den  kunstneriske  Fremstilling  hos  Historieskriveren  er  ganske 
det  Samme.  Til  Bedste  for  den  ubetingede  Enhed  bliver  den 
Sandhed,  at  den  fuldendte  Kritiker  ogsaa  er  den  fuldendte  histo- 
riske Kunstner,  uden  videre  forvandlet  til  det  Paradoks,  at  i 
Virkeligheden  den  udmærkede  Kritiker  nødvendigvis  er  en  ud- 
mærket Fortæller. 

Til  Bevis  for  Taler -Evnens  begrænsende  Indflydelse  som 
Ophav  til  Livius's  Mangler  anføres  endelig  saadanne  Begræns- 
ninger og  Mangler,  som  denne  Historiker  mer  eller  mindre 
deler  med  saa  godt  som  alle  Oldtidens  Historieskrivere.  Man 
betragtede  i  Oldtiden  Historien  som  et  Drama;  man  studerede 
Hovedpersonernes  Handlinger;  man  iagttog  det  Menneskelige  i 
dets  relative  Selvstændighed  og  Frihed,  og  hvad  man  fik  ud  af 
Skuespillet  var  en  stærk  æstetisk  Virkning  og  en  stor  moralsk 
Lære.  Man  var  endnu  langt  fra  at  betragte  Historien  som  Viden- 
skab,   og  da  man  ikke  forstod,    i   hvilken  inderlig  Sammenhæng 

Alting  staar  saavel  i  Samfundenes  som  i  de  Enkeltes  Liv,  kunde 
man  ikke  se  de  politiske  og  sociale  Begivenheder  i  nogen  Sam- 
menhæng med  geografiske,  klimatiske,  etnografiske  og  økonomiske 
Betingelser.  Hvad  vi  kalder  Omstændighedernes  Magt,  var  den- 
gang ukendt.  Oldtidens  Historikere  lader  deres  Personligheder 
handle,  som  om  denne  ikke  var.  Ansvaret  er  udelukkende  de 
Handlendes;  Grundtanker  eller  Forhold,  hvis  Organer  eller  Red- 
skaber de  var,  faar  ingen  Del  deri.  Det  er  Grækernes  Tapper- 
hed, Forstand  og  Heltemod,  der  overvinder  Persernes  Fejghed 
og  Blødagtighed;  Miltiades,  Leonidas,  Themistokles,  Aristides  osv. 
har  forberedt  og  udført  Alt  med  en  Haandfuld  Helte.  Hos  Thu- 
kydides  naaer  Oldtiden  vel  saa  vidt,  at  Institutionerne,  Interesserne 
og  Partierne  i  deres  Brydninger  og  Kampe  tages  med  i  Betragt- 
ning; men  han  stiller  dog  kun  almene  Viljer  istedenfor  enkelte. 
Man  naaer  her  de  politiske  Aarsager;  men  de  dybere  Aarsager, 
der  forklarer  de  politiske,  har  først  den  nyere  Tid  udforsket. 
Ved  sine  Fortællingers  rent  personlige  Præg  kan  Plutarchos  ses 
som  Repræsentant  for  den  historiske  Aand  i  Oldtiden;  hans  For- 
maal  er  et  blot  moralsk.  Hvor  meget  har  da  ikke  Livius*s 
Taler-Evne  faaet  Skyld  for  af  det,  som  er  hele  Oldtidens  fælles 
Særkende  og  gennemgaaende  Begrænsning! 

Vi    maa    se,    hvorledes  Taine    er  bleven   fristet  til  at  lægge 
Alt  dette  paa  Talekunstnerens  Skuldre. 


II. 

I  Valget  af  det  første  Digterportræt,  som  Taine  har  udført. 
Fabeldigteren  La  Fontaine's,  føler  man  Trangen  til  gennem  det 
i  hans  Fædrelands  Literatur  mest  slaaende  Eksempel  at  udvikle 
en  hel  Poetik,  at  beskrive  og  bestemme  Digtekunstens  Væsen  i 
Modsætning  til  Talekunstens.  I  Valget  af  hans  første  Karakteristik 
af  en  Historieskriver,  føler  man  Tilbøjeligheden  til  gennem  en 
Paavisning  af  den  falske  Retning,  som  Veltalenheden  giver  den 
historiske  Begavelse,  at  forklare,  hvori  den  i  streng  Forstand  histo- 
riske Evne  bestaar.  Han  beskriver  sit  eget  Talent  og  forsvarer 
sin  egen  Fremgangsmaade,  idet  han  godtgør  dette.  Det  er  natur- 
ligt, at  en  Historiker  studerer  Historikerne  og  føler  sig  fuldt  saa 
stærkt  draget  til  dem  som  til  Digterne.  Taine  har  derfor  ogsaa 
senere    skildret    en    hel  Række  Historieskrivere;    han    har  blandt 

disse  bestemt  Guizot  som  Filosof  og  Politiker,  Michelet  som  be- 
gejstret og  deltagende  Digter,  Macauley  som  Moralist,  Carlyle 
som  Profet;  han  har  fremstilt  den  gamle  græske  Historieskriv- 
ning hos  Xenofon,  den  moderne  akademiske  hos  Cousin,  Krø- 
nikeskrivningen hos  Fléchier  og  Froissart,  Tendenshistorien  hos 
Troplong  og  Montalembert. 

Kærnen  i  alt  dette  er  den  i  det  19.  Aarhundrede  i  Frankrig 
opstaaede  Vurdering  af  den  germanske,  formentlig  den  egenlig 
digteriske,  Begavelse  i  Poesi  og  Historie  og  Fastsættelsen  af  den 
nationalfranske,  den  talekunstneriske,  den  romanske  Evnes  Be- 
grænsning. Den  nye  Tids  Franskmænd,  først  Romantikerne, 
senere  Virkelighedsdyrkerne^  har  havt  saa  Meget  at  kæmpe 
imod  fra  de  i  Talekunst  uddannede  Akademikeres  Side  og  har 
saa  dybt  følt,  hvilken  Ufuldkommenhed  og  hvilken  Indskrænket- 
hed  Hanget  til  Talekunst  har  indført  i  den  franske  Synsmaade 
og  den  hele  nationale  Literatur,  at  de  aldrig  forsømmer  og  ofte 
griber  en  Lejlighed  til  at  forklare,  hvilken  Afstand  der  er  mel- 
lem en  Talekunstner  paa  den  ene  Side  og  en  i  hvilkensomhelst 
Retning  særegent  udviklet  Aand,  en  Historiker,  Digter  eller  Viden- 
skabsmand paa  den  anden.  Naar  man  da  har  søgt  at  bringe 
Læren  om  den  herskende  Evne  i  Vanry  alene  ved  at  vise,  at 
en  og  samme  Formel,  Talerbegrebet,  anvendtes  til  at  bestemme 
Livius  og  Cousin,  da  har  man  —  foreløbigt  uanset  Indvendin- 
gens Rigtighed  —  været  for  tilbøjelig  til  at  anse  denne  Ens- 
formighed som  Kendetegn  paa  en  teoretisk  Svaghed  istedenfor 
som  Udtryk  for  en  personlig  og  af  Tidsaanden  paavirket  angri- 
bende Stemning. 

Det  er  paa  dette  Punkt,  som  saa  ofte,  underholdende  at  se, 
hvorledes  en  Bevægelse,  som  udgaar  fra  et  eller  andet  enkelt 
Sted  paa  Aandens  Globus,  og  hvis  tidligste  Ophavsmænd  kun  er 
sig  dens  stedlige  Betydning  bevidste,  først  naaer  sin  sande  og  frugt- 
bærende Udvikling  paa  et  ganske  andet  Sted  end  det,  hvor  den 
fra  først  af  hørte  hj?mme.  Den  Retning  i  den  nyere  franske 
Poesi,  der  betegnes  som  Romantiken,  havde  oprindeligt  ladet  sioe 
Herolder  forkynde  og  melde  den  som  Lokalfarvens  Poesi,  der 
med  Sandhed  og  Liv  fremstillede  de  forskelligste  og  Qerneste 
Personligheder,  Lande,  Tider,  Tilstande  og  Himmelstrøg.  Digterne 
lod  deres  Herolder  i  Stikken.  Det  blev  ved  Bebudelsen  og  den 
nedbrydende  Kritik,  som  skulde  bane  Vejen.  Denne  blev  banet, 
og    man    spejdede    efter  de  poetiske  Hærskarers  Tog.     Men  1840 

som  1740  saa  Corneille  og  Racine  som  Frankrigs  første  drama- 
tiske Digtere  i  det  alvorlige  Skuespil.  Victor  Hugos  Norge  lig- 
nede Ingenting,  medens  Racines  Rom  dog  lignede  Paris,  og  da 
Prosper  Mérimée  efter  at  have  høstet  Anerkendelse  for  Rigtig- 
heden af  sine  «fra  det  Illyriske  oversatte*  Sange  bekendtgjorde, 
at  han  ikke  kunde  en  Sætning  Kroatisk  og  havde  skrevet  dem  i 
den  uskyldige  Hensigt  at  rejse  til  Hlyrien  for  Honoraret,  endte 
den  overdrevne  Begejstring  for  Lokalfarven  med  den  frigørende 
Latter,  der  følger,  naar  Misbrug  af  Andres  Lettroenhed  afsløres. 

Det  blev  Kritiken  selv,  der  kom  til  at  bruge  og  befærde 
den  Vej,  som  Kritiken  havde  brudt.  Var  den  historiske  Roman 
en  Bastardart,  der  kun  gav  en  indbildt  Kundskab  til  Historien, 
og  var  det  i  Virkeligheden  noget  nær  en  Umulighed  for  Digteren 
at  fremstille  en  anden  Tid  end  sin  egen,  saa  var  den  historiske 
Kritik,  der  lagde  Aktstykkerne  paa  Bordet  og  forklarede  dem, 
altsaa  forelagde  og  fortolkede  Sagen  selv,  kun  en  naturlig  og  frugt- 
bringende Retning  af  Videnskaben.  Var  det  et  Fejlgreb  og  en  Barn- 
lighed at  søge  Indien  i  Thomas  Moores  Laila  Rookh,  saa  var  det 
rimeligt  at  gaa  til  Ruckerts  sprogvidenskabelige  Arbejder  og  tro 
Oversættelser  for  at  begribe  Østerland,  og  gik  Chateaubriands 
Martyrer  hurtigt  i  Glemme,  saa  har  man  i  Fortalen  til  Augustin 
Thierry's  Merovinger-Tiden  Beviset  for,  at  det  var  Chateaubriand, 
som  lærte  Historieskrivningens  store  Omdanner  at  forstaa  og  at 
skrive  Barbarernes  Historie.  Med  andre  Ord:  det  var  den  viden- 
skabelige Kritik  og  den  videnskabelige  Historie,  der  kom  til  at 
gaa  i  Spor  af  den  literære  Kritik,  som  den  romantiske  Skole 
stillede  paa  Benene  og  sendte  forud  for  at  udforske  Stillingen 
og  tage  Stødene  af,  medens  Skolen  selv  som  poetisk  Bestræbelse 
i  Frankrig  næsten  som  i  Tyskland  fordampede  i  Forberedelser  og 
Løfter. 

Naar  man  da  hos  Taine  Under  Sætninger  som  disse:  <Livius 
forestiller  sig  det  gamle  Rom,  som  vore  Dramatikere  under 
Ludvig  XIV  forestillede  sig  det  gamle  Grækenland*,  eller  «Livius 
ligner  de  franske  Tragikere  fra  det  17de  Aarhundrede:  faa  De- 
korationer, intet  Skrig,  ingen  legemlig  Dødskamp,  men  Gang  og 
Følge  i  Tanker  og  Følelser*,  da  staar  man  ved  Afhandlingens 
Modertanker.  Modsætningen  mellem  Romantisk  og  Klassisk,  mel- 
lem Shakespeare  og  Racine,  som  man  1820  skrev  og  sagde,  er 
Forudsætningen  for  og  Ophav  til  den  franske  Kritiks  hele  senere 
Bevægelse. 

III. 

Den  ejendommeligt  matematiske,  snorlige  Forstandighed, 
betegner  saa  mangen  Frembringelse  af  den  franske  Folkea 
Anlægget  af  et  fransk  Lystspil  saavel  som  Anlægget  af  en  fr 
Forfatning,  er  tillige  et  gennemgaaende  Træk  i  den  franski 
losofi.  De  sidste  Aartiers  filosofiske  Bestræbelser  har  ii 
Frankrig  næsten  udelukkende  gaaet  ud  paa  at  tilegne  sig 
nyere  tyske  Filosofis  Resultater,  ja  man  støder  hos  Taine 
Udtryk  som  dette:  <Fra  1780  til  1830  har  Tyskland  freml 
alle  vor  Tidsalders  Ideer,  og  i  et  halvt  Aarhundrede  en 
maaske  i  et  helt,  vil  vor  Hovedopgave  være  at  tænke  dem 
igen.»  Men  til  Trods  for  den  graadige  Iver,  hvormed  m 
den  seneste  Tid  har  kastet  sig  over  den  tyske  Filosofi,  er 
Noget  i  den,  som  man  bestandig  har  ladet  ligge,  har  vrag€ 
skudt  tilside,  og  det  er  dens  Livsprincip,  Dialektiken.  Aars 
hertil  bør  ikke  søges  i  Blindhed  eller  Fornemhed,  der  ki 
Vrag  paa  Alt,  hvad  der  ikke  er  klart  eller  let  tilgængeligt^ 
i  en  virkelig  medfødt  Mangel  paa  Sans  for  det,  som  den  s 
rette  Forstandighed  ikke  kan  faa  fat  paa. 

Med  alt  det,  som  Taine  har  lært  af  Tyskland,  staar 
dog  den  franske  «positive»  Filosofi,  Comte's  og  Littré*s  Gr 
sætninger,  nærmere  end  nogen  anden  filosofisk  Retning.  1 
den  positive  Filosofis  Udgangspunkter  er  det,  at  alle  Ting  ! 
i  indbyrdes  Forhold  og  indbyrdes  Afhængighed.  Anvendt 
Menneskeaanden  udtaler  denne  Lære,  at  alle  dens  saak 
Evner,  langt  fra  at  være  ligegyldige  mod  hinanden,  er  paf 
Nøjeste  sammenkædede,  saa  at  én  Evnes  Udvikling  medføre 
anden  Evnes  Hæmuielse  osv.  Hegel  og  Comte  kommer  angaa 
dette  Punkt  til  samme  Resultat;  men  medens  den  første  ser  i 
Dialektisk  heri,  ser  den  sidste  kun  en  Kendsgerning,  der  f 
af  en  Naturlov. 

«Er  Menneskets  Duelighed  en  sand  Dygtighed,  saasom 
til  et  bestemt  Fag,>  siger  Heiberg  i  sin  Afhandling  om  Ko 
diktions-  og  Eksklusionsprincipet,  <saa  vil  hans  Uduelighe 
visse  andre  Beskæftigelser  være  en  ligefrem  Følge  af  hin  Di 
hed.  Hvad  han  er  og  hvad  han  ikke  er,  falder  da  ikke 
hinanden  som  to  forskellige  Hensyn  eller  respectuSy  thi 
Duelighed    til    det   Ene    er   selv    hans   Uduelighed   til  det  A 

Her  er  de  modsatte  Prædikater  ikke  blot  abstrakt  medierede  ved 
Subjektet,  men  indbyrdes  mellem  hinanden,  og  denne  Enhed  er 
Identiteten  af  Materie  og  Form.»  Den  franske  Positivisme  taler 
et  forskelligt  Sprog;  den  udtrykker  sig  klart  og  simpelt:  Natur- 
forskerne har  godtgjort,  at  den  overdrevne  Udvikling  af  et  Organ 
hos  et  Dyr  medfører  en  Svækkelse  eller  Indskrænkning  af  de 
modsatte  Organer.  De  Fugle,  der  har  stærkt  udviklede  Vinger 
som  Ørnen,  kan  ikke  gaa.  De  Fugle,  der  løber  hurtigt  som 
Strudsen,  kan  ikke  flyve.  (Geofifroy  de  Saint-Hilaires  Lov  om  den 
organiske  Ligevægt).  Paa  samme  Maade  kan  Historikerne  godt- 
gøre, at  den  overordenlige  Udvikling  af  en  Evne  hos  den  Enkelte 
eller  hos  en  Race  medfører  en  Svækkelse  af  de  modsatte  Evner 
hos  de  samme  Enkelte  eller  den  samme  Race. 

Ud  fra  denne  Forudsætning  fortsætter  Taines  Tankegang  sig 
paa  følgende  Maade:  I  Overensstemmelse  med  Enheden  i  den 
legemlige  Organisme  maa  der  da  i  enhver  frembringende  Aand, 
ethvert  Talent  findes  en  Enhed,  der  bestemmer  og  forener  alle 
Talentets  Virksomheder,  saaledes  at  det  for  den  opmærksomme 
og  kyndige  Iagttager  bliver  muligt  paa  Cuviers  Maade  ud  fra  et 
enkelt  Led  at  opføre  Helheden.  Heraf  sluttes  paany,  at  i  et- 
hvert Enkelttalcnt  maa  en  herskende  Evne  vise  sig  gennemgri- 
bende og  Alt  bestemmende.  —  Man  sporer  ikke  alene  Tænkerens, 
men  Nationens  Ensidighed  i  denne  Synsmaade.  At  der  i  Aanden 
maa  gives  en  Enhed,  det  er  vist;  at  den  maa  kunne  findes,  er 
sandsynligt;  men  der  begaas  en  udialektisk  Fejlslutning,  naar 
man  antager,  at  Enheden  maa  være  en  enkelt  Evne.  Enheden 
er  aldrig  noget  enkelt.  Ingen  Skufifelse  ligger  maaske  mere  nær 
for  den  menneskelige  Aand,  ingen  er  mere  farlig  for  den  sande 
Erkendelse,  end  den  Tro,  at  Enheden  er  noget  enkelt  Bestemt. 
Hvad  er  det,  som  gør,  at  det  er  Filosofien  saa  vanskeligt  at 
trænge  igennem  og  blive  Kød  og  Blod  i  Menneskene,  uden  det, 
at  den  almindelige  Bevidsthed  saa  nødigt  slipper  sin  Enkeltgud! 
Naar  man  som  Taine  anser  det  for  uomtvisteligt,  at  Tilværelsens 
Enhed  ikke  er  til  som  en  enkelt  Personlighed,  maa  man  ogsaa 
begribe,  at  Aandens  Enhed  ikke  kan  være  en  enkelt  Evne.  Hvad 
er  en  Enhed,  der  ingen  Mulighed  til  Forskel  har  i  sig,  en  En- 
hed, der  ikke  forklarer  Mangfoldigheden!  Rent  i  Almindelighed 
set  er  det  vel  klart,  at  Evnerne  i  den  menneskelige  Aand  maa 
afhænge  af  hinanden  og  betinge  hinanden.  Det  ligger  jo  allerede 
i,  at  intet  Aandigt  er  uden  Forbindelser,    og   at  Bevidstheden  er 

én.  Men  den  Enhed,  der  søges,  er  jo  ogsaa  netop  derfor  alk 
rede  funden  i  Bevidsthedens  Enhed.  Hvem  indestaar  overhovedc 
for,  at  det  netop  skulde  være  en  Evne  o:  en  Form  af  Talen 
som  beherskede  Aanden,  hvorfor  kunde  det  ikke  ligesaa  fule 
være  en  Form  af  Karakter,  Følelse  eller  Temperament,  som  sni 
rest  maatte  kaldes  Enhed?  Spørger  man  om  endnu  et  Mid 
punkt  udenfor  Bevidsthedens  Midtpunkt,  da  gælder  det  kun  oi 
at  finde  en  Bestemmelse,  der  nærmest  muligt  falder  samme 
med  hint.  Men  hvad  der  bestemmer  Talentet,  kan  ligge  udenfo 
Talentet,  bagved  Talentet  og  kan,  hvad  der  er  det  Værste,  vær 
os  forholdsvis  ubekendt. 

Men,  vil  man  sige,  Læren  er  bleven  godtgjort  praktisk,  gei 
nem  Paavisning  af  slige  herskende  Evner  i  bestemte  Eksemplei 
som  vi  saa  det  ved  Livius.  Svaret  er:  denne  Paavisning,  sa 
slaaende  sindrig,  saa  lærerig  og  overraskende  den  mange  Gang 
er,  betyder  videnskabelig  talt  ikke  meget. 

For  det  Første  opdager  man  hurtigt,  at  Taine  ikke  hs 
cherskende  Evner>  nok.  Aanderne  er  mange,  men  de  herskend 
Enkeltevner  faa.  Taine  har  efterhaanden  dannet  sig  et  lill 
Bundt  af  færdige  DrivQedre;  men  disse  maa  gøre  Tjeneste  hos  d 
forskelligste  Personligheder:  Titus  Livius  er  en  Talekunstner,  Victc 
Cousin  er  en  Talekunstner,  Macauley  er  en  Talekunstner.  Bey] 
er  en  overlegen  Aand  (gives  der  da  ikke  andre  overlegne  Aai 
der?),  Shakespeares  Bestemmelse  er  <den  fuldstændige  Fantasi^ 
men  den,  hvormed  Dickens  særtegnes,  er  ikke  synderligt  fo 
skellig. 

Overfor  en  mundtlig  Fremstilling  af  denne  Indvending  fo 
søgte  Taine  at  hæve  Vanskeligheden  ved  den  Paastand,  at,  da  Ord< 
efter  sit  Væsen  er  alment,  kan  man  til  syvende  og  sidst,  nai 
det  gælder  om  at  særtegne,  kun  pege  eller  anføre;  derfor  < 
det,  tilføjede  han,  at  mine  Bøger  helt  er  gennemtrukne  me 
Citater. 

Man  vil  let  se,  at  dette  Svar  er  altfor  almindeligt  til 
nogen  Maade  at  tilfredsstille  ligeoverfor  den  bestemte  Lære.  D« 
er  al  Ære,  al  Anerkendelse  værd,  at  Taine  har  forsøgt  at  afløs 
den  tidligere,  blot  personlige  Kunst-  og  Literatur-Kritik  ved  e 
saglig  og  videnskabeligt  nøjagtig;  men  hvad  nytter  i  det  bestemt 
Tilfælde  Forsøget  naar  man  dog  bliver  nødt  til  for  at  naa  Virki 
ligheden,  at  forlade  den  Kritik,  der  videnskabeligt  lader  sig  koi 
trollere,  og  gribe  til  Kritiken  som   Kunst! 

Ad  rent  videnskabelig  Vej  formaar  vi  —  idetinindste  endnu 
—  aldeles  ikke  at  betegne  den  Tillempning,  som  en  almen- 
menneskelig Evne  undergaar  i  den  Enkeltes  Bevidsthed.  Egen 
skaber  som  Indbildningskraft  eller  Talergave  lader  sig  kun  meget 
tilnærmelsesvis  særstemple.  Til  at  betegne  den  oehlenschlå- 
gerske  Fantasi,  til  at  særtegne  Correggios  Stil  i  Modsætning  til 
Rafifaels  har  vi  i  streng  Forstand  intet  andet  Ord  eller  Navn, 
end  at  hin  er  oehlenschlågersk,  denne  correggiosk.  Her  er 
Linjen,  hvor  den  videnskabelige  Æstetik  gaar  over  i  Kritikens 
Kunst.  Her  gælder  ingen  forudfattet  Fremgangsmaade,  her  er 
alle  Midler  gode.  Her  er  det.  man  maa  bryde  ind  i  sit  Æmne, 
fra  hvilken  Side  det  frembyder  en  Blottelse,  forme  sin  Iagt- 
tagelse, sin  Fremgangsmaade,  ja  sin  Stil  efter  Genstanden,  kalde 
Synet  til  Hjælp,  hvor  Begrebet  ikke  forslaar,  tale  til  sin  Læsers 
Fantasi,  til  hans  Erindringer,  til  hans  Sanser,  kort  sagt  bruge 
enhversomhelst  Angrebsplan,  der  kan  gøre  En  til  Herre  over  sin 
Genstand.  Som  Taine  at  opstille  en  færdig,  nøjagtigt  videnskabe- 
lig Lære  for  Kritikens  frie  Kunst,  det  er  en  Modsigelse  og  en 
dobbelt,  naar  man  ellers  selv  er  den  første  til  at  spotte  alle 
dem,  der  vil  give  Regler  for  Udøvelsen  af  en  Kunst. 

Den   herskende  Evne   er  da  altsaa  for  det  Første  en  altfor 
vid  Bestemmelse. 

Men  den  er  for  det  Andet  en  altfor  snever.  Menneskeaanden 
er  ikke  saa  enkelt,  som  Taine  fremstiller  den.  Dens  Væsen  er 
mangfoldigt,  stridigt,  sammensat  og  vekslende.  Faderen  til  den 
hele,  Legem  og  Sjæl  granskende  Kritik  i  Frankrig,  Taines  be- 
undrede Mester,  Sainte-Beuve,  har  etsteds  i  sin  Port- Royal  paa 
sin  simple  og  sunde  Maade  ligesom  forud  nedlagt  Indsigelse  mod 
den  Retning,  i  hvilken  hans  Skole  vilde  føre  den  literære  Kritik: 
<De  fremragende,  med  sjældne  Aandsgaver  udrustede  Mennesker, 
siger  han,  maa  for  at  være  virkeligt  udmærkede  og  især  for  at 
være  store,  for  ikke  at  være  storladne  Automater  og  geniale 
Vanvittige,  have  de  øvrige  menneskelige  Egenskaber  ikke  alene  i 
almindelig,  men  endog  i  usædvanlig  Grad.  Kun  er  det  vist,  at 
dersom  de  har  en  afgjort  herskende  Evne,  støtter  det  Øvrige  sig 
til  den,  lejrer  sig  rundtom  og  ligesom  ved  Foden  af  denne  Evne 
1  Afstand  og  ved  første  Blik  gaar  man  lige  til  denne,  til  deres 
Top,  til  deres  Klokketaarn,  saa  at  sige.  De  er  da  for  En  som  en 
By,  hvoraf  man  kun  kender  Omridsene;  men  idet  man  nærmer  sig 
og  gaar  indenfor,  ser  man  Gaderne,  de  enkelte  Kvarterer  og  det. 

som  virkelig  er  deres  sædvanlige  Fyrstesæde.*  Dette  er  < 
sunde  Sanses  og  den  gennemdannede  Erfarings  jævne  Indsige 
Den  vil  ikke  indrømme  saa  stor  en  Simpellied  i  Aandens  E 
ning;  den  frygter  for,  at  man  til  Bedste  for  sin  Lære  lemlæi 
og  voldsomt  indskrænker  det  Foreliggende;  den  fastholder, 
om  Aanden  ogsaa  er  én,  saa  er  den  en  liel  Virkekres  under 
enkelt  Stjerne. 

Lad  os  da  sluttelig  undersøge,  li  vad  den  erfaringsmæs: 
Paapegen  og  Godtgøren  her  betyder  og  kan  betyde.  Lader  A 
dens  forskellige  Evner  og  Virksomheder  sig  virkelig  føre  tilh 
til  en  simpel  Grundform?  Hvorledes  formaar  vi,  som  ikke 
gang  er  i  Stand  til  at  tilbageføre  de  forskellige  kemiske  Gru 
stoffer  til  en  Enhed,  at  udføre  denne  Operation  paa  de  for  i 
agtig  Iagttagelse  og  paalidelige  Forsøg  langt  mindre  tilgænge 
aandelige  Elementer?  Selv  om  vi,  hvad  jeg  ikke  betvivler,  a 
gennem  Udsondring  vil  kunne  finde  Noget,  om  end  tit  m< 
Abstrakt,  som  er  fælles  for  alle  en  Aands  forskellige  Provini 
er  vi  ikke  i  Stand  til  at  vise,  hvorledes  Evnen  til  det  ene  1 
kalder  Evnen  til  det  andet.  Om  her  en  Sideordning  eller  Unc 
ordning  finder  Sted,  det  er  et  Spørgsmaal,  vi  ikke  evner  at  besvi 
Vi  kan  f.  Eks.  ikke  afgøre,  om  hos  Pascal  den  matematisk-nat 
videnskabelige  eller  den  filosofisk-teologiske  Begavelses  Kilde  lig 
højest. 

Naar  man  for  at  trænge  ind  i  Aandens  Væsen  bestan 
jævnfører  med  Naturvidenskaberne,  maa  man  finde  sig  i  at  ime 
gaas  med  en  Jævnførelse.  Paa  samme  Maade  som  der  Intet  c 
Vejen  for,  at  to  kemiske  Grundstoffer,  der  hyppigt  forekomr 
forenede  uden  Tilsætning,  kan  optage  et  tredje  Element,  s 
ledes  indser  vi  heller  ikke  paa  nogen  nøjagtigt  videnskabe 
Maade  Nødvendigheden  af  tre  Hoved-Evners  Sammenkædaini 
én  Aand,  naar  allerede  Foreningen  af  to  saadanne  vilde 
gøre  en  overordenlig  Begavelse.  End  ikke  den  vejledende  Jæ 
førelse,  at  den  stærke  Udvikling  paa  ét  Punkt  medfører  svag 
Udvikling  paa  et  andet,  er  her  i  Erfaringens  Verden  en  Le 
stjerne.  Ti  hvad  en  Evne  hos  mindre  fremragende  Person 
heder  udelukker,  det  trives  ved  Siden  af  den  hos  mere  om 
tende  Aander,  og  dette  Samme  gælder  om  Folkene,  saa  at 
iøvrigt  for  Fornuften  saa  indlysende  Lov  neppe  bringer  an 
Lys  i  Sagen  og  mere  Nyt  ind  i  den  sjæleforskende  Kritik  i 
det,  at  intet  Folk  og  ingen  Enkeltmand  har  formaaet  at  omfi 

al  mulig  Begavelse,  og  at  der  blandt  Evnerne  findes  enkelte, 
som  udelukker  hinanden.  Her  gælder  det  imidlertid  —  om  end 
ined  en  vis  let  fattelig  Indskrænkning  —  at  et  Folk  og  et  en- 
l^elt  Menneske  paa  forskellige  Tidspunkter  kan  udvise  højst  for- 
skellig Begavelse,  ja  rent  modsat  Stræben.  Det  er  i  denne  Hen- 
seende Paaagtning  værd,  at  Taine  aldrig  én  eneste  Gang  har 
forsøgt  at  skildre  et  Talents  Udviklingshistorie,  men  altid  har 
betragtet  det  som  færdigt,  som  værende  Hele,  og  at  han,  hvor 
bao  har  fortalt  et  helt  Folks  (det  engelskes)  Historie,  overvejende 
har  lagt  Eftertrykket  paa  Ensheden  gennem  Tiderne. 

Hvad  Stamme-  og  Folke- Psykologien  angaar,  da  er  den  endnu 

'^^dtil   det  Yderste   i  sin  Barndom,    saa  at  enhver  Paavisning  og 

^^dskrænkning   af  endnu  levende  Folkeslags  Evner  i  Almindelig- 

hec^  gør  et  højst  upaalideligt,    blot  foreløbigt  retledende  Indtryk. 

Hvad  den  Enkelte  angaar,  da  er  det  ofte  tvivlsomt,  om  den 

"^^t^urlige  Grupperen  af  hans  aandelige  Frembringelser  vilde  føre 

*^^     at  gruppere  dem  om  hans  Person  som  Midtpunkt.    Til  Enkelt- 

^^^senets  Ufuldkommenheder  hører  ogsaa  den,  at  det  kun  stræber 

^^n   til   at  være   aandelig   Organisme,    men   i   Virkeligheden   paa 

'^^nge  Punkter  aandeligt  som  legemligt  ikke  er  mere  end  en  op- 

^^  Kiget  Masse.    Endog  Bevidsthedens  Enhed  er  omtrent  som  Viljens 

'^^^hed  kun  et  Ideal,  ikke  en  Virkelighed.    Dersom  man,  som  del 

*^x*ekommer  mig  rigtigt,  sætter  Videnskabens  Opgave  i  at  opløse 

^^^ustige  Grupper  og  danne  naturlige  Grupper,    saa  vil  stundom 

"^^    Retteste   for  Videnskaben    være    at    behandle   en  Del    af  den 

^^ keltes  Virksomhed    under  Literaturhistorien,    en    anden    under 

^^igshistorien,  en  tredje  under  Kriminalhistorien  eller  Sædernes 

f^i^torie.    Ligesom  ved  den  faldende  Sten  Faldet  og  Tyngdeloven 

f^^rer  naturligere  sammen  end  Faldet,  Farven  og  Lyden,  som  vi 

5^^ener,    idet  vi  tænker  paa  Stenen,    saaledes  vil  hyppigst  ogsaa 

^  ^    forskellige  Sider  af  en  spredt  Personligheds  Virksomhed  bedre 

^^^staas  ud  fra  forskellige  aandelige  Strømninger  i  Samtiden  end 

^^  fra  Personlighedens  eget  Midtpunkt. 

Jeg   tvivler   ikke    om,    at  det  paa  et  vidt  fremrykket  Stand- 

^Vinkt    af   den    æstetiske  Videnskab    og   Kunst,    hvilket    ikke   kan 

^^as  uden  en  foregaaende  overordenlig  Fremskriden  af  alle  Æste- 

^^ens    Hjælpevidenskaber,    Fysiologi,    Psykologi,    Moral,    Historie 

^^^v.,  vil  kunne  lykkes  at  paavise  alle  Lovene  for  den  indbyrdes 

^^ængighed    og  Underordning    af  Evnerne    i    den  enkelte  Aand; 

^^    en  saadan  Underordning  og  Afhængighed  maa  utvivlsomt  være 

til;    men   man    maa    kun    ikke   tro,    man    er    i  Sland    til    at  lø 
Opgaven,    fordi  man  har  forstaaet  at  stille  Kravet,    hvad  paa 
saadant  Omraade  allerede  er  en  Fortjeneste  og  Ære. 

Fra  Grundvanskeligheden  søger  Taine  bestandig  at  komi 
ved  at  indskrænke  den  til  Umuligheden  af  at  angive  de  aanc 
lige  Kræfters  Talmaal.  Jeg  skal  anføre  de  mest  betegnen 
Steder:  «Den  eneste  Forskel  mellem  de  aandelige  og  de  fysis 
Problemer  er  den,  at  Retninger  og  Størrelser  ikke  lader  sig  1 
stemme  med  Nøjagtighed  i  de  første  som  i  de  sidste.  Om  i 
saa  en  Trang,  en  Evne  er  en  Kvantitet,  der  eksisterer  i  forsk 
lige  Grader  ligesom  et  Tryk  eller  en  Vægt,  saa  er  denne  Kvanti 
dog  ikke  maalelig  som  et  Tryks  eller  en  Vægts.*  (Fortalen 
Den  engelske  Literaturs  Historie.)  « Dumhed,  Fanatisme,  Vol 
som  hed,  alle  de  sjælelige  Egenskaber  er  Størrelser,  Ingen  Do 
ingen  Ros,  ingen  Dadel,  ingen  almindelig  Sætning  udmaaler  de 
Omstændeligt  angivne,  nøgne  Kendsgerninger  alene  udtryU 
deres  Kvantitet.  *  (Afhandlingen  om  Guizot.)  « Kunstneren  er 
Elektrisermaskine,  ladet  med  Lyn,  der  oplyser  og  dækker 
Hæslighed  og  Smaalighed  under  Gnisternes  Glimten;  hans  St< 
hed  bestaar  i  Styrken  af  hans  Ladning:  jo  mere  hans  Nen 
kan  bære,  des  mere  kan  han  udrette;  hans  Evne  til  at  rumi 
Smerte  og  Glæde  maaler  Graden  af  hans  Kraft.  De  morals 
Videnskabers  Elendighed  er,  ikke  at  kunne  bestemme  den 
Grad.  Kritiken  formaar  kun  at  definere  den  ved  Hjælp  af  ul 
stemte  Tillægsord  og  tom  Ros.  Den  kan  ikke  sige,  hvor  me| 
Kunstneren  føler  og  lider;  istedenfor  en  Trinstige  har  den  k 
Eksempler  og  er  nødt  til  at  benytte  dem.*  (Afhandlingen  c 
Saint-Simon.) 

Det  vil  af  disse  veltalende,  næsten  lidenskabelige  Udtr 
være  klart,  hvor  meget  den  store  Kritiker  har  lidt  under  Aan< 
videnskabernes  nødtvungne  Ubestemthed.  Men  det  vil  ogsaa  s* 
at  han  gerne  vil  indskrænke  de  Vanskeligheder,  der  opstaar,  S4 
snart  det  gælder  om  at  bestemme  Aandernes  forskellige  Væsei 
beskaffenhed,  til  ene  og  alene  at  være  en  Besværlighed  ved 
give  Talbestemmelser.  I  Maaden,  hvorpaa  han  her  holder  Eg< 
skaben  og  dens  Grader  ud  fra  hinanden,  spores  alter  den  dy] 
liggende  Mangel  paa  Dialektik. 

IV. 

I  Fortalen  til  sin  Bog  De  franske  Filosofer  i  det  19.  Aar- 
hundrede  tillægger  Taine  Videnskaben  det  Formaal  at  finde  Åar- 
sagen  til  enhver  Genstand  og  Aarsagernes  Aarsag,  det  vil  sige 
Verdensaltets.  Ideen  om  Videnskaben  og  Altet  skifter,  alt  som 
Ideen  om  Aarsagen  skifter.  —  To  Hovedfilosofier  hersker  efter 
hans  Fremstilling  i  Frankrig  og  genfindes  med  underordnede  Af- 
vigelser i  Tyskland  og  England;  den  ene  anvendes  af  de  literært 
Dannede,  den  anden  af  Naturvidenskabsmændene;  i  Frankrig 
kaldes  den  ene  Spiritualismen,  den  anden  Positivismen. 

Spiritualisterne  betragter  Aarsagerne  eller  Kræfterne  som 
særskilte  Væsener,  der  er  forskellige  fra  Legemerne  og  de  sanse- 
lige Egenskaber,  men  ligner  den  indre  Kraft  i  os,  som  vi  kalder 
Vilje.  Under  den  udstrakte,  følelige  og  synlige  Verden  antager 
disse  Tænkere  en  usynlig,  urørlig,  ulegemlig  Verden,  der  frem- 
bringer den  anden  og  opretholder  den. 

Positivisterne  betragter  Aarsagerne,  især  de  første  Aarsager 
som  Ting,  der  ligger  udenfor  den  menneskelige  Fatteevne,  saa- 
ledes  at  man  hverken  kan  bekræfte  eller  benegte  Noget  om  dem; 
(le  udelukker  den  Art  Undersøgelser  fra  Videnskaben  og  ind- 
skrænker denne  til  Kundskaben  om  Love  o:  almindelige  og  simple 
Kendsgerninger,  til  hvilke  man  kan  tilbageføre  de  sammensatte 
og  særskilte  Kendsgerninger. 

Spiritualisterne  siger  f.  Eks.,  at  Aarsagen  til  Livet  er  Livs- 
kraften, et  Slags  ulegemligt  Væsen,  der  er  forenet  med  Materien 
for  at  organisere  den,  og  at  Altets  Aarsag  er  et  særskilt  aande- 
ligt  Væsen,  der  bestaar  ved  sig  selv,  og  som  maa  opfattes  i 
Lighed  med  den  Sjæl,  vi  føler  i  os. 

Positivisterne  erklærer  derimod,  at  de  ikke  véd  Noget  hver- 
ken om  Livets  eller  om  Altets  Aarsag.  De  indskrænker  sig  til 
at  gruppere  de  Love  for  Kendsgerningerne,  vi  finder  ved  Forsøg. 

Spiritualisterne  forviser  da  Aarsagerne  fra  Tingene,  Posi- 
tivisterne forviser  dem  ud  af  Videnskaben.  Begge  anbringer  de 
Aarsagerne  udenfor  den  iagttagne  og  almindelig  bekendte  Verden 
for  af  dem  at  danne  en  ualmindelig  og  særegen  Verden  —  med 
den  Forskel,  at  Spiritualisterne  tror  at  kunne  lære  denne  Verden 
at  kende,  og  at  Positivisterne  ikke  tror  det. 

Taine  mener,    at  kun   Den,    der  tager  Lignelser  bogstaveligt 

Og  tillægger  Hjernespind  Fasthed  og  Sammenhængskraft,  kan  an  — 

tage  Aarsagerne    for  selvstændige  Væsener.     Han  vil  vise,    hvoi 

ledes    Forestillingen    om    en    Åarsag    fødes    og    i    denne    Hcnsig^S: 
vælge  fem  eller   seks  af  de  Tilfælde,    der  avler  den,   vælge   dena 
tydelige    og    almenkendte,    og   ved    enhver    af  dem   optegne    deia 
Omstændighed,  der  vækker  Aarsagsforestillingen. 

Ad  den  Vej  opdager  han  da  formentlig,  at  Aarsagen  til  en 
Kendsgerning  er  den  Lov  eller  den  herskende  Egenskab,  hvorat 
den  udledes,  og  at  en  virksom  Kraft  kun  er  den  logiske  Nød- 
vendighed, der  binder  den  afledte  Kendsgerning  til  den  oprinde- 
lige Lov,  at  f.  Eks.  Tyngdekraften  er  den  logiske  Nødvendighed, 
som  binder  Stenens  Fald  til  Ty^igdens  almindelige  Lov.  Han 
slutter  deraf,  at  Aarsagen  til  Kendsgerningerne  er  Kendsgernin- 
gerne selv,  at  der  ikke  gives  en  Befolkning  af  aandelige  Væsener 
skjult  bag  Genstandene  og  sysselsat  med  at  frembringe  dem,  og 
at  Videnskabens  hele  Hverv  er  at  føre  Dyngen  af  løsrevne  og 
tilfældige  Kendsgerninger  tilbage  til  en  eller  anden  frembringende 
og  almindelig  Grundformel. 

Positivisterne  har  da  Uret  i  den  Antagelse,  at  Aarsagerne 
er  en  hemmelighedsfuld  og  utilgængelig  Verden.  Disse  er  kun 
Love,  Typer  eller  herskende  Egenskaber,  altsaa  indesluttede  i 
Genstandene  og  til  at  uddrage  af  dem.  Da  fremdeles  de  første 
Aarsager  er  af  samme  Natur  som  de  nærmeste,  kan  de,  ligesaa- 
vel  som  de  nærmeste,  ved  Abstraktion  udskilles  fra  de  Kends- 
gerninger, som  indeholder  dem,  og  saaledes  maa  den  oprinde- 
lige Grundformel  være  indbefattet  i  enhver  Begivenhed,  den  for- 
aarsager,  ganske  som  Faldloven  er  tilstede  i  ethvert  Fald,  den 
frembringer. 

Bag  de  særskilte  Videnskaber,  der  fører  Kendsgerningerne  til- 
bage til  visse  Typer  og  Love,  ligger  da  en  højere  Videnskab,  som 
kaldes  Metafysik,  og  som  fører  disse  Love  og  Typer  tilbage  til 
en  almindelig  Formel.  Metafysiken  modtager  af  enhver  Videnskab 
den  Definition,  hvori  denne  Videnskab  udmunder:  Deflnitionen  af 
Udstrækningen,  af  det  astronomiske  Legeme,  af  de  fysiske  Love, 
af  det  kemiske  Legeme,  af  det  levende  Menneske,  af  Tanken. 
Den  opløser  disse  Definitioner  i  simplere  Ideer  eller  Elementer 
og  arbejder  paa  at  ordne  dem  i  en  Rækkefølge  for  at  udfinde 
den  Lov,  der  forener  dem.  Den  opdager  saaledes,  at  Nataren 
er  en  Trinstige  af  Former,  der  hidkalder  hinanden  og  tilsammen 
danner  et  udeleligt  Hele. 

Dette  er,  hævder  Taine,  den  Naturidé,  som  er  udviklet  af 
Hegel,  skønt  han  tilslørede  den  ved  urigtige  Gisninger,  og  over- 
hovedet ganske  vendte  op  og  ned  paa  Aandens  naturlige  Be- 
vægelse. «Den  Filosofi,  som  fremstiller  den,  slutter  Taine,  har 
sin  Oprindelse  i  et  vist  Begreb  om  Åarsager.  Jeg  har  her  søgt 
at  retfærdiggøre  og  anvende  dette  Begreb.  Jeg  har  ikke  bestræbt 
mig  for  Andet  hverken  her  eller  andensteds.* 

Ordene  er  stolte  og  værdige  en  Tænker,  der  bestandig  har 
arbejdet  i  en  eneste  Retning.  Læseren  vil  allerede  have  be- 
mærket, hvad  endnu  ingen  af  Taines  mangfoldige  franske  Mod- 
standere har  opdaget,  hvilken  inderlig  Sammenhæng  der  er 
mellem  Læren  om  den  herskende  Evne  og  Læren  om  Aarsagen 
i  denne  Form.  Det  Nye,  men  det  Almeneuropæiske  i  Taines 
Indsigelse  mod  de  samtidige  franske  filosofiske  Bestræbelsers 
Opfattelse  af  Aarsagen  er  den  kraftige  Hævdelse  af  Aarsagen 
som  iboende;  det  Ejendommelige  ligger  i  Maaden,  hvorpaa  dette 
Iboende  forstaas.  Paa  dette  Sted  vil  vi  endnu  ikke  indlade  os 
paa  Andet  end  paa  Betegnelsen  af  Aarsagen  som  herskende 
Egenskab. 

Abstraktionen,  siger  Taine,  er  Evnen  til  at  udsondre  Kends- 
gerningernes Elementer  og  betragte  dem  hver  for  sig.  Mine 
Øjne  følger  f.  Eks.  Omridset  af  en  Kvadrat,  og  Abstraktionen  ud- 
skiller dens  to  grundvæsenlige  Egenskaber:  Sidernes  og  Vink- 
lernes Ligestorhed.  Mine  Fingre  berører  Overfladen  af  en  Cy- 
linder, og  Abstraktionen  udskiller  dens  to  frembringende  Ele 
menter.  Begrebet  om  Rektangelen  og  denne  Rektangels  Omdrej- 
ning om  en  af  Siderne  som  Akse.  Talløse  Erfaringer  udvikler 
mig  igennem  en  Uendelighed  af  Enkeltheder  Rækkefølgen  af  de 
fysiologiske  Virksomheder,  som  udgør  Livet;  men  Abstraktionen 
udskiller  denne  Rækkefølges  Retning,  der  er  en  Spiralgang,  i 
hvilken  stadigt  Tab  og  stadig  Erstatning  kreser. 

Altid  og  overalt  kan  en  Række  af  Kendsgerninger  opløses 
i  sine  sammensættende  Kræfter.  Det  er  denne  Opløsning,  man 
kræver,  naar  man  spørger:  Hvilken  er  Genstandens  Natur?  Det 
er  disse  sammensættende  Kræfter,  som  man  søger,  naar  man 
vil  trænge  ind  i  et  Væsens  Indre.  Det  er  dem,  som  man  be- 
tegner med  Navne  som  Åarsager,  Love,  oprindelige  Egenskaber. 
De  er  ikke  en  ny  Kendsgerning,  føjet  til  de  andre;  de  er  en 
Del  af  Kendsgerningerne,  et  Uddrag  af  dem  og  indeholdte  i  dem; 
de  er  ikke  andet  end  Kendsgerningerne  selv.    Man  gaar  ikke  ud 

G.  Brandes:    Samlede  Skrifter.     XIII.  11 

af  Sagen  for  at  opdage  dem,  man  bliver  i  den;  man  gaar  J: 
fra  det  Hele  til  Delen,  fra  det  Sammensatte  til  det  Samm 
sættende.  Man  ser  kun  samme  Sag  under  to  Former,  oversæi 
kun  samme  Tanke  fra  det  sanselige  Sprog  til  det  abstra 
Sprog,  ligesom  man  omsætter  en  Kurve  i  en  Ligning,  eller  s 
man  udtrykker  en  Terning  ved  en  Funktion  af  dens  Side.  I 
Spot,  som  drives  med  Definitionen,  er  berettiget,  saalænge  Def 
tionen  virkelig  er  af  den  Art,  at  den  kun  giver  mig  Besked  i 
hvad  der  menes  med  et  Navn,  og  ikke  lærer  mig  det  ringe 
virkeligt  Nye  uden  Navnet;  men  Definitionen  indeholder  < 
hele  Forklaring,  naar  den  træder  i  Abstraktionens  Tjeneste.  I 
gives  udenfor  Definitionen  flere  Maader,  paa  hvilke  man  1 
lære  os  at  kende  Genstandene  igen;  man  kan  f.  Eks.  betei 
Kuglen  ved  at  sige,  at  intet  Legeme  med  lige  Overflade  indta 
større  Rum,  og  andet  mere.  Men  naar  man  siger  mig,  at  Kug 
er  det  Legeme,  som  fremkommer  ved  en  Halvcirkels  Omdrejn 
om  sin  Diameter,  da  har  jeg  ikke  alene  lært  Betydningen  af 
Navn,  men  jeg  har  set  alle  Kuglens  Egenskaber  oprinde  fra 
avlende,  frembringende  Formel  og  set  noget  uendelig  Sammen 
tilbageføres  til  to  Bestanddele.  Paa  denne  Maade  genskaber 
Sagen  for  mine  Øjne,  faar  indblik  i  dens  Natur  og  dens  u 
løselige  Elementer.  Definitionen  er  da  en  Sætning,  som  angi 
en  Egenskab  ved  Genstanden,  af  hvilken  de  andre  afhænger, 
som  ikke  selv  afledes  af  en  anden  Egenskab.  —  Ved  Søgen 
saadanne  Definitioner  har  vi  opnaaet  at  bestemme  Planeter 
Bevægelse  ved  Tangentialkraften  og  Tiltrækningen,  det  kemi 
Legeme  ved  Begrebet  Ækvivalent  og  det  levende  Legeme  ' 
Begrebet  Type. 

Forstaar  man  ikke  efter  disse  Ytringer  bedre  Læren 
den  herskende  Egenskab?  Taine  haaber  for  den  Enkeltes 
Folkets  Vedkommende  at  kunne  finde  en  lignende  oprindelig 
frembringende  Egenskab  som  for  Cylinderens  og  Kuglens  V 
kommende.  Hvad  Halvcirklen  er  for  Kuglen,  er  Taler-Evi 
for  Livius.  Begge  føres  forklarende,  bestemmende,  frembi 
gende  hist  gennem  et  Legemes,  her  gennem  et  Talents  h 
Omfang. 

Det  forekommer  mig,  at  der  er  noget  Beundringsværdigt 
Storladent  ved  Jævnførelsen.  Hvem  der  i  den  højere  Matemi 
har  set  f.  Eks.  fire  hinanden  ikke  berørende  Kurver  udsprii 
af   en    enkelt    matematisk   Formel,    vil    forstaa,    hvorledes   Ta 


Den  franske  Æstetik  i  vore  Dage  163 

kan  forsvare  sig  mod  den  Indvending,  at  Kuglen  i  sin  Ens- 
formighed fremkommer  ved  Sammenlægning  af  det  aldeles  Ens 
og  Samme,  medens  Menneskesjælen  er  mangfoldig  og  forskellig- 
artet. Der  fremgaar  virkeligt  allerede  i  det  Matematiske  meget 
rige  Skikkelser  af  en  enkelt  Formel,  og  den  Antagelse  er  natur- 
lig og  berettiget,  at  hvad  der  her  har  Gyldighed,  gælder  over- 
alt. Imidlertid  behøver  man  blot  den  Overvejelse,  at  en  Cylinder 
f.  Eks.  ikke  alene  fremkommer  ved  at  man  drejer  en  Rektangel, 
men  lige  saa  vel  ved  at  man  hæver  en  Cirkel,  for  at  se,  at  vi 
allerede  i  det  Matematiske  møder  to  forskellige,  lige  oprindelige 
Konstruktionsmaader  af  samme  Sag. 

Hvad  der  gælder  om  Cylinderen,  skulde  det  ikke  gælde  om 
Shakespeare?  Skulde  vi  virkelig  lade  os  overtale  til  den  Tro, 
'at  man  ved  (nærliggende  nok)  at  bestemme  Shakespeares  her- 
skende Egenskab  som  <den  fuldstændige  Indbildningskraft*  og 
eftervise  Indbildningskraftens  Herredømme  i  alle  shakespeareske 
Skikkelser  har  paavist  det  afgørende  Element,  der  udgør  deres 
og  Digterens  Væsen?  Eller  skulde  vi  ikke  muligvis  allerede  i 
den  korte  Undersøgelse,  vi  har  anstillet,  kunne  se  et  Vink  om 
Begrænsningen  af  Lærens  Gyldighed?  Vi  har  fundet  tre  ganske 
forskellige  Aarsager  til  den  haardnakkede  Karakteristik  af  Livius 
som  Talekunstner:  Tidsaandens  Indflydelse,  den  franske  National- 
cnsidighed  og  en  Ejendommelighed  ved  denne  enkelte  Forfatters 
System.  Selv  om  den  sidste  Aarsag  er  den  vigtigste  og  afgørende, 
har  de  andre  jo  dog  været  medvirkende,  og  vi  er  allerede  heraf 
berettigede  til  den  Slutning,  at  Verden  ikke  er  saa  enkelt,  som 
Taine  vil  se  den,  og  at  hans  geniale  Bestræbelse  for  at  forklare 
undertiden  fører  ham  til  at  overse,  hvad  der  ikke  gaar  op  i 
Læren.  I  hvilken  Retning  han  end  driver  sine  Undersøgelser, 
bringer  han  Videnskabens  Løbegrave  en  Strækning  nærmere 
Maalet;  men  Videnskaben  nødes  gerne  bagefter  til  at  rømme  en 
Del  af  det  Rum,  den  under  hans  Anførsel  har  besat. 

Der  staar  endnu  kun  tilbage  at  give  nogle  Eksempler  paa, 
hvorledes  Taine  har  skilt  sig  ved  Anvendelsen  af  sin  Lære  i 
Praksis.  Der  foreligger  ikke  saa  mange,  som  man  skulde  vente. 
For  det  Første  er  Taine  i  sit  Hovedværk,  Den  engelske  Literaturs 
Historie,  i  sin  Egenskab  af  Historiker  naturligvis  langt  mere 
fremstillende  og  beskrivende  end  egenlig  forklarende,  dels  slaar 
Læren,  hvor  den  anvendes,  ikke  synderligt  til.  Tager  man 
f.  Eks.  et  Afsnit    for    sig    som  Taines    mesterlige  Afhandling   om 


164  Den  franske  Æstetik  i  vore  Dage 

Milton,  da  faar  man  vel  gennem  Paavisning  af  de  fremtrædende 
Egenskaber  i  hans  Liv  og  dets  Kampe,  i  hans  Prosa  og  dens 
Angreb  paa  næsten  alt  Bestaaende,  i  hans  Poesi  med  dens  Liden- 
skab, dens  Ro  og  dens  ringe  Fantasistyrke  et  stærkt  Indtryk  af 
Forfatteraandens  Enhed ;  men  den  nøjagtige  Udledning  er  ganske 
mislykket. 

Hyppigt  forsøger  Taine  derfor  end  ikke  paa  nogen  Udled- 
ning; han  nøjes  med  at  sidestille  Skribentens  forskellige  Ejen- 
dommeligheder og  Evner,  som  i  sin  Afhandling  om  Balzac. 

Men  foruden  de  Tilfælde,  der  forgæves  søger  at  tilsløre 
eller  stiltiende  indrømmer  Lærens  Ufuldkommenhed,  findes  der 
en  Art  Tilfælde,  der  fører  ud  over  den  og  videre  til  et  andet  af 
Hovedpunkterne  i  Taines  Litera turfilosofi.  Det  er  de  Tilfælde, 
i  hvilke  Taine  til  Forklaring  af  en  Aand  drager  dens  Omgivelser ' 
ind  med.  Saaledes  bliver  Dickens's  Romaner,  Tennysons  og 
Mussets  Digtninge  opfattede  som  frembragte  af  to  virksomme 
Kræfter,  Forfatteren  og  hans  Publikum. 

Allerede  i  Afhandlingen  om  Livius  gjordes  der  et  Forsøg 
paa  at  drage  Omgivelserne  ind  med  i  Forklaringen  af  den  her- 
skende Evne,  om  end  dette  Forsøg  var  usikkert:  «Hans  Barn- 
doms Forhold  kunde  forberede  ham  til  Taler. »  —  «Han  har 
sikkert  tilbragt  nogle  Aar  af  sin  Ungdom  hos  en  Lærer  i  Tale- 
kunst.* —  »Han  var  fra  Padua;  Padua  var  en  By  med  Forrettig- 
heder; man  forhandlede  dér  offenligt  om  Statssager,,  og  det  er 
et  vigtigt  Punkt  at  finde  Livius  fra  sin  Fødsel  af  midt  iblandt 
politiske  Kampe.*  —  *Uden  Tvivl  blev  han  opdraget  i  Respekt 
for  Augurerne.*  Et  Maaske  støttet  paa  et  Uden  Tvivl  beviser 
ikke  Stort  om,  at  Livius  med  Nødvendighed  maatte  blive  Tale- 
kunstner. Men  man  ser,  at  Taine  tidligt  følte  Trangen  til  at 
søge  den  sidste  Forklaringsgrund  til  den  Enkeltes  Frembringelser 
udenfor  den  Enkelte  selv  og  hans  herskende  Evne. 

Erfaringsfilosofiens  Følgeslutninger  og  Overleveringerne  fra 
den  sensualistiske  Filosofi  førte  ham  videre.  Fra  den  herskende 
Evne,  som  endnu  er  en  Abstraktion,  gaar  han  lige  til  Kends- 
gerningerne. Disse  Kendsgerninger  er  først  de  ydre  Betingelser, 
under  hvilke  Mennesket  er  født.  Omgivelserne,  Tiden,  Himmel- 
egnen, Opdragelsen  osv.;  dernæst  Sinds-  og  Legems-Beskaffenheden, 
Livets  Tilfældigheder,  Lidenskaberne,  Sæderne.  Naar  alle  disse 
Kendsgerninger  er  blevne  samlede,  beskrevne  og  bragte  i  Sammen- 
hæng, saa  ses  det,  at  de  har  været  bestemmende  for  Skribentens 

Talent.  I  Læren  om  den  herskende  Evne,  Taines  første  literære 
Standpunkt,  var  Menneskets  Indre  endnu  det  Afgørende.  Senere 
liar  Taine  mere  og  mere  følt  sig  drevet  af  sine  Ledetankers  natur- 
lige Retning  til  at  sætte  det  Ydre  istedenfor  det  Indre,  at  for- 
Iclare  Mennesket  ved  Tingene,  og  i  den  menneskelige  Aand,  i 
Creniet,  i  det  Gode  blot  al  se  en  Art  Forening  af  Foreteelser  i 
Forhold,  som  man  kun  tilnærmelsesvis  kan  bestemme. 


ANDET  KAPITEL 
Kritiken 


I 


Det  er  jo  nemlig  aabenbart,  at  Forklaringen  af  det  enkelte 
Menneske  fører  ud  derover. 

Et  Kunstværk,  en  Bog  kan  betragtes  og  oplyses  fra  mange 
forskellige  Sider. 

Aandens  Frembringelser  kan  betragtes  rent  historisk.  Den 
hele  Slægt,  det  enkelte  Folk  har  en  Udviklingshistorie,  og  et 
blandt  de  mange  Elementer,  i  hvilke  denne  Udvikling  kan  iagt- 
tages, er  Literatur  og  Kunst.  Literærhistorien  f.  Eks  er  for 
(Icl  enkelte  Lands  Vedkommende  en  Del  af  Fædrelandshistorien, 
et  Led  i  Kulturhistorien  og  derigennem  et  Afsnit  af  hele  Verdens- 
historien. Den  kulturhistoriske  Betragtning  tager  mere  Hensyn 
til  Slægten  end  til  den  Enkelte,  der  for  den  i  og  for  sig  Intet 
gælder,  og  som  alene  behandles,  fordi  Slægten  kun  er  til  i  de 
Enkelte.  Har  et  enkelt  Menneske  i  Udøvelsen  af  sin  Kunst 
staaet  ene,  udenfor  eller  ved  Siden  af  den  almindelige  Udviklings- 
gang,  forsaavidt  dette  lader  sig  gøre,  da  tages  fra  dette  Syns- 
punkt intet  særligt  Hensyn  til  denne  Personlighed;  der  lægges 
liden  Vægt  paa  saadanne  enkelte  Aander  eller  enkelte  Folk,  hvis 
Bidrag  til  den  fælles  Historie  kun  med  Vanskelighed  lader  sig 
eftervise. 

Literatur  og  Kunst  kan  dernæst  betragtes  rent  psykologisk, 
Istedenfor  at  se  Kunstværkerne  som  Slægtens  Frembringelser  og 
Kunstneren  som  Slægtens  Organ,  kan  man  med  Forbigaaelse  af 
de  historiske  Forhold  studere  den  enkelte  Kunstner  som  Men- 
neske, Talent,  Geni,  og  hans  Frembringelser  udelukkende  i  Kraft 
af  den  Interesse,  der  fører  os  til  Værket  for  gennem  det  at 
fatte  Mesteren,  hvis  Gerning  det  er.  Medens  den  historiske 
Betragtning  kun  tager  Hensyn  til  det  i  Kunstnerens  Virksomhed 
for  hans  Kunst  eller  hans  Land  Betydningsfulde,  der  bringer 
Historien  et  Skridt  videre  frem,  men  derimod  ikke  bekymrer 
sig  om  hans  middelmaadige  eller  ufrugtbare  Værker,  vrager  den 
psykologiske  Forsker  Intet  og  ser  paa  Alt  med  lige  Interesse, 
fordi  han  tit  netop  gennem  det  mindre  fuldkomne  Arbejde  faar 
et  Indblik  i  Kunstnerens  Sjæl,  i  hans  Tankers  og  Forestillingers 
Værksted  og,  hvor  Kræfterne  har  glippet,  opdager  ikke  blot 
Evnernes  Svigten,  som  er  uskøn  og  mishager  Indbildningskraften, 
men  deres  Grænse,  som  er  klar,  og  som  ved  sin  Tydelighed 
behager  Forstanden.  Sjælegranskeren  har  intet  imod  Kunstnerens 
Fejl,  ti  de  er  Børn  af  hans  Fortrin  og  i  Familie  med  hans 
Dyder;  Forskeren  sigter  og  maaler  og  vejer  ogsaa  den  Evne, 
som  han  finder  for  let,  idet  han  derigennem  haaber  at  opdage 
en  anden,  som  har  Overvægten. 

Han  nøjes  da  ikke  med  en  almindelig  Fremstilling  af  Kunst- 
nerens Anlæg  og  Færdigheder.  Dennes  Værker  er  jo  ikke  frem- 
bragte paa  én  Gang;  de  udviser  Forvandlinger  hos  deres  Ophav; 
det  ene  belyser  det  andet,  forstaas  gennem  det  andet,  og  Kunst- 
neren selv  forstaas  kun  gennem  Summen  af  sine  Værker  og 
Ordenen,  hvori  han  har  bragt  dem  til  Verden.  Saaledes  bliver 
den  historiske  Opfattelse  i  mindre  Stil  et  Led  i  den  sjælekyndige 
Forstaaen. 

Denne  psykologiske  Fremgå ngsmaade  i  Kritiken  er  virkelig- 
gjort af  Sainte-Beuve;  man  kan  studere  den  hos  ham.  Han 
begyndte  at  anvende  den,  efter  i  sin  Ungdom  at  have  forberedt 
sig  til  denne  Gerning  som  Romanforfatter  og  Digter;  han  har 
som  saadan  været  i  Stand  til  naturligt  og  ved  første  Blik  at  op- 
dage Følelsernes  Arter,  Grader  og  Forbindelser.  Finfølelse,  Lær- 
dom, Videbegærlighedens  Nydelseslyst  og  grundig  Menneske- 
kundskab har  meddelt  ham  en  udsøgt  Takt.  Han  glider  rundt 
om  sin  Genstand,  iagttager  en  Stilling,  en  Bevægelse,  et  skiftende 
Udtryk;    han  vender  paany  tilbage    til    hvad    han    har  fortalt    og 

^fskygger  sine  første  Farver  med  lettere  Farvestrøg;  saaledes 
^^flerbedrer  han  uophørligt  uden  at  trættes  ved  at  forfølge  de 
sammensatte  og  foranderlige  Omrids,  det  svage  og  flygtende  Lys, 
der  betegner  Livet.  For  at  naa  denne  Livets  Blomst  nøjes  han 
ilcke  med  at  give  et  enkelt  Portræt;  hans  Billede  veksler  med 
F^ersonen;  han  beskriver  ham  som  Yngling,  som  Mand,  som 
Olding,  hjemme,  ude,  i  Krig,  ved  Hoffet,  i  mangfoldige  Klæde- 
dragter og  med  mange  Slags  Ansigt;  han  former  sig  efter  Tidens 
og  Sjælens  Bevægelse  ved  uophørligt  at  forny  sit  Udkast  og 
sine   Udtryk. 

Naar   da    nu    Bøger   eller    Kunstværker    saaledes    studeres    i 
deres   Sammenhæng   og  Enhed,    naar   der   i    dem    alle   eftervises 
samme  Grundtanker,  samme  Aand,  samme  Fremgangsmaade,  saa 
bliver  Forstaaelsen  her  at  bestemme  saaledes,  at  begreb  man  end 
alle   Idéer  i  et  Værk,    hvis    man  ikke  forstod  det  som  fremgaaet 
af    netop  denne  Forfatter-  eller  Kunstneraand,    saa    forstod    man 
det  ikke.     Hvorledes  bærer  man  sig  da  ad?     Man  gaar  ud  over 
Kunstværket,  sprænger  dets  faste  Ramme,  forfølger  alle  de  over- 
skaarne  Traade,  der  forbandt  det  med  Kunstnerens  Personlighed, 
fiør    han    stillede    det    fra   sig   som  færdigt.     Kunstneren  vilde  af 
^1    sin    Evne    meddele   Værket   selvstændigt    Liv,    lade    det    have 
^t    Midtpunkt    i    sig    selv,    give    det    Udseende   af.    at   Værket    er 
tolevel   til  ved    en  Art   Selvavling   eller   faldet    ned   fra   en  anden 
Fiimmelkres  som  en  Meteor-Sten.    Han  er  gaaet  ud  paa  at  tilintet- 
gøre sig  selv  i  Værket.     Psykologen  fører,   tiltrods  for  alt  dette, 
"Værket   tilbage    til    dets   Udspring:    en    ikke    tilintetgjort    Kladde, 
^t    skødesløst,    foreløbigt  Udkast   er   ham    det  kostbareste  af  Alt, 
Isosteligt  som  et  Kobberstiks- Aftryk  før  Paaskriflen.     Han  under- 
søger Værket  i  dets  Fostertilstand.     Har  han  gjort  det,  da  fore- 
tager   han    endnu    et    Skridt    udenfor    Kunstværket,    undersøger, 
Y>aa    hvilket   Alders-   og  Modenhedstrin,    under    hvilke    personlige 
X^orhold,    under   hvilke    mere    eller    mindre  beaandende  Omstæn- 
-digheder   Værket    blev   til.     Efterhaanden    tabes    saaledes    Frem- 
bringelsen   af   Syne.     I    den    har  Ophavsmanden  jo   kun  nedlagt 
«n   Del    af   sit  Væsen;    andre  Resultater    kan    endnu  uddrages  af 
lians    Levned    og   Meninger,    af  hans    Handlemaade   og  Karakter. 
Saaledes   vandrende   og   søgende    alle    disse    Evners  og  Virksom- 
heders   Kilde    gaar   Psykologen    fremad    Skridt    for  Skridt,    indtil 
Kvisten  bøjer  sig  i  hans  Haand,    indtil    han    finder   det   levende, 
inderste  Væld  i  den  enkelte  Menneskeaand. 

Lad  os  endnu  engang  skifie  Synspunkt.  Lad  os  tænke  o 
en  Betragter,  der  begynder  med  at  kaste  ethvert  Hensyn  ti 
Kulturhistorien  overbord,  gør  kort  Proces  med  Kunsthistorien 
stopper  sine  Øren  for  Alt,  hvad  Livserindringer,  Levnedsløb,  Bre^ 
vekslinger  eller  Samtidige  kan  fortælle,  men  som  ud  af  Massei 
af  Kunstnerens  Værker  vælger  sig  et  enkelt  Værk,  undersøge 
det  udskilt  og  løsrevet  fra  de  andre  som  fremkommet  uden  Ad 
ledning  og  Aarsag,  som  fundet  paa  en  Vej!  Sæt,  han  helt  foi 
dyber  og  nedsænker  sig  i  dette  Værk,  saa  har  vi  her  en  tredje 
fra  de  to  første  ganske  forskellig  Form  for  Forstaaen,  den  æste 
tiske  nemlig. 

Man  plejer  at  betegne  den  beskrevne  Fremgangsmaade  son 
opløsende;  men  den  opløser  kun  for  at  sammenfatte;  ogsaa  dei 
stræber  som  de  foregaaende  fra  det  Enkelte  hen  til  en  Helhed 
det  enkelte  Kunstværks.  Den  søger  ikke  Sammenhængen  i  dei 
historiske  Udvikling,  ikke  Enheden  i  Kunstnerens  Personlighed 
men  i  Værket  selv.  Medens  Psykologen  stræber  at  forstaa,  a 
denne  Kunstner  netop  valgte  dette  Stof,  saa  det  just  fra  denn 
Side,  afvandt  del  just  denne  Interesse,  gav  det  netop  denn 
Form  og  dette  Tilsnit,  forsøger  Æstetikeren  at  vise,  hvoriede 
denne  Idé  kræver  netop  denne  Kunstart,  i  Kunstarten  denn 
Form  og  denne  Teknik,  og  hvorledes  i  Værket  hver  mindst 
Del  er  bestemt  ud  fra  det  Hele. 

Begge  støder  paa  Tilfældigheden  som  paa  deres  Forskning 
Anstødssten  og  Grænse.  Et  Element  af  Vilkaarlighed,  Tilfældig 
hed,  frit  Valg  spotter  Sjæleforskerens  Bestræbelse  efter  at  find 
den  yderste,  strenge  Nødvendighed,  og  en  vis  Frihed,  som  Oi 
ganismens  Idé  ikke  udelukker  (siden  legemlige  Udvækster  sot 
Haar  og  Negle  vokser  frit,  uden  at  nogen  almindelig  Regel  b< 
stemmer  i  hvilken  Længde),  bevirker  ogsaa,  at  der  endog  i  de 
mest  klassiske  Kunstværk  bliver  Noget  tilbage,  der  bevæger  si 
frit  under  Loven  og  udenom  Loven.  At  forklare  Alt  i  Kuns' 
værket  ud  fra  en  Idé,  bliver  nødvendigvis  af  flere  Grunde  ka 
tilnærmelsesvis  muligt.  1  Livet  stemmer  Idé  og  Virkelighed  ikk 
overens.  Kunstværket,  der  løfter  Idéen  ud  af  Livet  og  lade 
den  danne  sig  et  nyt  Legeme,  gentager  Virkelighedens  Udvortej 
hed,  og  det  Udvortes  er  ikke  blot  fornuftigt.  Virkeligheden 
Uigennemsigtighed  er  her  vendt  tilbage  som  Fantasiens  Uigennen 
sigtighed.  Dernæst  er  Værket  et  menneskeligt  Værk  og  har  soi 
saadant    nødvendigvis  Mangler  og  Brøst.     Endelig  er  der  i  Væi 

ket  noget  Individuelt,  noget  ud  fra  dets  Idé  Ubegribeligt,  som 
ikke  forstaas,  før  den  sjælegranskende  Betragtning  bliver  kaldet 
til  Hjælp  som  understøttende  og  udfyldende.  Hvor  den  vrages 
(som  hos  Rotscher  f.  Eks.),  er  Resultatet  upaalideligt  og  virke- 
lighedsQernt.  Æstetikeren  er  ikke  langt  fra  at  gøre  sig  latterlig, 
naar  han  ud  fra  en  Idé  vil  forklare  det,  som  kun  forstaas  igen- 
nem Erfaring.  Som  den  historiske  Betragtning  fører  til  den 
psykologiske,  og  som  denne  ikke  kan  undvære  hin,  saaledes 
hidkaldes  den  psykologiske  Betragtning  af  den  æstetiske.  Først 
ved  Anvendelsen  af  alle  tre  Fremgangsmaader  i  Forening  ind- 
træder en  hel  og  alsidig  Forstaaelse. 

Den  æstetiske  Betragter,  der  ser  Kunsten  og  Poesien  under 
Synspunktet  af  det  Skønne  og  kunstnerisk  Vellykkede,  er  den 
eneste  af  de  tre  Betragtere,  der  dømmer  Værket.  Og  denne  Dom 
kan  atter  være  mangeartet. 

Betragteren  kan  for  det  Første  undersøge,  hvorvidt  Kunst- 
værket stemmer  med  dets  Kunstarts  eller  Kunstforms  Natur, 
hvorvidt  det  f.  Eks.  er  dramatisk,  og  den  Overensstemmelse,  han 
søger,  er  da  altsaa  i  Poesien  den  mellem  Digtet  og  dets  Digtart 
eller  Digtform.  Han  kan  dernæst  —  istedenfor  at  prøve,  om  hvad 
der  bydes  os  i  Samtaleform  ogsaa  virkelig  er  et  Skuespil  —  gennem 
Udvikling  af  Grundtanken,  i  filosofisk  Form  genfremstille,  hvad 
Digtet  giver  i  Fantasiens,  altsaa  paavise  den  mer  eller  mindre 
vellykkede  Overensstemmelse  mellem  Udførelsen  og  Ideen.  Han 
kan  endelig  spørge  om  Digtets  Sandhed  i  ubetinget  Forstand, 
undersøge,  om  dets  Idealer  er  sande  Idealer,  og  hvad  Gyldighed 
Digterens  Livsanskuelse  og  Verdensanskuelse  har.  Man  vil  kunne 
finde  Eksempler  paa  den  første  Betragtningsmaade  hos  Heiberg 
og  Poul  Møller  —  det  er  denne,  som  Poul  Møller  i  sin  be- 
kendte Afhandling  om  Fru  Gyllembourgs  Ekstremerne  opstiller 
som  den  eneste,  ham  vitterlige,  videnskabelige  Art  af  Kritik  — 
paa  den  anden  hos  hele  den  tyske,  hegelske  Skole  af  Æstetikere, 
paa  den  tredje  hos  S.  Kierkegaard.  Da  Poesien  foruden  meget 
Andet  ogsaa  er  en  aandelig  og  sædelig  Magt,  kan  ingen  bestemt 
Grænse  drages  for  Muligheden  af  de  berettigede  Synspunkters 
Antal. 

II 


Kaster  vi  nu  efler  denne  kortfattede  Skitse  af  forskellig 
Methode-Standpunkter  Blikket  paa  Taines  literærfilosofiske  o( 
kunstvidenskabelige  Fremgangsmaade,  da  har  vi  Midlerne  til  er 
let  og  hurtig  Retledning  i   Hænde. 

Udgangspunktet  for  Metoden,  siger  Taine,  bestaar  i  den  Er 
kendelse,  at  et  Kunstværk  ikke  staar  alene,  og  følgelig  i  Op 
søgen  af  den  Helhed,  hvoraf  det  afhænger,  og  som  forklarei 
det.  Man  vil  her  straks  ved  dette  første  Punktum  bemærke,  a 
den  i  streng  Forstand  æstetiske  Betragtningsmaade  end  ikk< 
kommer  paa  Tale,  at  det  relativt  Frigjorte  og  Uafhængige,  son 
netop  er  Kunstværkets  Kende,  foreløbigt  aldeles  lades  ude  a 
Betragtning.  Det  første  Skridt  bestaar  da  nu  1  Forstaaelsen  af 
at  Kunstværket,  det  være  en  Statue  eller  en  Bog,  tilhører  de 
Hele,  som  Indbegrebet  af  Kunstnerens  samlede  Værker  udgør 
Taine  udvikler,  at,  som  bekendt,  udviser  en  Kunstners  forskellig« 
Frembringelser  stor  Familielighed;  enhver  frembringende  Aan< 
har  sin  Stil,  sin  Ejendommelighed,  der  er  saa  udpræget,  at  ei 
Kender,  der  betragter  hans  Værk,  vil  kunne  bestemme  ikki 
alene,  hvem  der  er  Værkets  Ophav,  men  endog  paa  hvad  Ud 
viklingstrin,  i  hvilket  Tidsafsnit  Kunstneren  har  udført  det.  Hei 
har  vi  altsaa  den  første,  nærmeste  Helhed,  til  hvilken  Værke 
hører  hen. 

Det  næste  Skridt  bestaar  i  den  Indsigt,  at  heller  ikke  Kunst 
neren  selv  med  Summen  af  sine  Frembringelser  staar  alene 
men  at  han  tilhører  et  Hele,  der  er  større  end  han  selv.  Ind 
begrebet  af  den  Skole  eller  Familie  af  Kunstnere  fra  saram< 
Land  og  samme  Tid,  som  han  tilhører.  Saaledes  staar  f.  Eks 
rundt  om  Shakespeare  og  Rubens,  der  ved  første  Øjekast  synes 
himmelfaldne,  en  Gruppe  af  Kunstnere,  som  har  arbejdet 
samme  Stil  og  samme  Aand. 

Dog,  der  er  endnu  et  tredje  Skridt  at  gøre.  Denne  Kunstner 
familie  er  selv  indbefattet  i  et  større  Hele,  den  Verden,  som  om 
giver  den,  og  hvis  Smag  stemmer  med  dens.  Den  sædelige  0| 
aandelige  Tilstand  er  den  samme  hos  Kunstnerne  og  hos  Folket 
I  alle  væsenlige  Punkter  i  deres  Liv  har  disse  været  dere: 
Publikums  Lige.  De  har  havt  samme  Vaner,  Forestillinger,  Over 
bevisninger,    været    af  samme  Stamme,    havt  samme  Opdragelse 

^^It.  samme  Sprog.  De  har  kun  været  store  ved  denne  Over- 
ensstemmelse med  deres  Omgivelser,  kun  været  mulige  ved  denne 
^v'erensstemmelse  med  den  store  Helhed.  Hvor  vi  saa  i  Kunst- 
historien ser  hen,  finder  vi  denne  Opfattelse,  som  den  fore- 
gaaende,  bekræftet  af  Erfaringen. 

Vi  kan  da  opstille  den  Regel,  at  til  Forstaaelse  af  et  Kunst- 
værk, en  Kunstner,  en  Gruppe  af  Kunstnere  er  det  nødvendigt,  at 
man  med  Nøjagtighed  forestiller  sig  den  almindelige  aandelige  og 
sædelige  Tilstand  i  Tiden,  de  tilhørte;  dér  findes  den  sidste  For- 
klaringsgrund;  dér  ligger  den  oprindelige  Aarsag,  som  bestemmer 
det  Øvrige.  Denne  Sandhed  bekræftes  ved  Erfaringen,  som  viser, 
at  Kunstnerne  opstaar  og  forsvinder  paa  samme  Tid  som  visse 
Aands-  og  Kulturiilstande,  til  hvilke  de  er  knyttede,  ligesom  Dug- 
gen er  knyttet  til  Luftens  Forandringer  og  Tilstande.  Som  der 
gives  en  udvortes  Temperatur,  der  ved  sine  Omvekslinger  bestem- 
n^er  Fremkomsten  af  denne  eller  hin  Art  Planter,  saaledes  gives 
der  en  aandelig  Temperatur,  der  ved  sine  Forandringer  bestem- 
mer denne  eller  hin   Runstarts  Opstaaen. 

Menneskeaandens  Frembringelser  forstaas  da  som  Naturens 
k*^n  igennem  Omgivelserne.  Sæt  nu,  at  vi  ad  Erfaringens  Vej 
forsøger  og  naaer  til  at  bestemme  de  forskellige  Aandstilstande, 
^^r  har  hidført  f.  Eks.  det  italienske  Maleris  Oprindelse,  Udvik- 
'>^g.  Blomstring,  Forskelligheder  og  Forfald;  sæt,  samme  Under- 
søgelse lykkes  med  Hensyn  til  de  andre  Aarhundreder  og  de 
3Qclre  Lande  for  de  forskellige  Kunstarters  Vedkommende;  sæt, 
°*an  i  Kraft  af  alle  disse  Opdagelser  opnaar  at  bestemme  enhver 
kunstarts  Natur  og  Livsbetingelser,  saa  har  vi  en  fuldstændig 
f^orklaring  af  Kunsten  i  Almindelighed,  det  vil  sige,  en  Kunst- 
^^osofi,  en  Æstetik,  kun  at  den  bliver  historisk  og  ikke  dog- 
°*^tisk.  Den  fordums  Æstetik  gav  først  en  Begrebsbestemmelse 
^^  det  Skønne  og  sagde  f.  Eks.,  at  Skønheden  er  Udtryk  for 
^^udhed  eller  for  det  sædelige  Ideal,  for  Guddommen  eller  for 
^^  menneskelige  Lidenskaber,  og  ud  fra  denne  Regel  ligesom  ud 
f^^  et  Lovsted  frikendte,   fældede,  opmuntrede  og  vejledede  den. 

Hvad  Regler  angaar,  siger  Taine,  gives  der  kun  to,  den 
fyrste  raader  til  at  fødes  med  Geni,  det  er  Kunstnerens  For- 
ældres Sag,  dertil  kan  Kunstfilosofen  intet;  den  anden  raader  til 
^^  være  meget  flittig  for  at  have  sin  Kunst  tilgavns  i  sin  Magt, 
^^t  er  Kunstnerens  egen  Sag,  dertil  kan  Kunstfilosofen  ligesaa 
^^^t.     Han  raader  da  ikke  til  at  ringeagte  én  Retning  i   Kunsten 

og  elske  en  anden,  til  at  vrage  den  hollandske  Kunst  som  gro^ 
eller  den  gotiske  Kunst  som  sygelig.  Han  overlader  til  Enhver 
at  følge  sin  naturlige  Forkærlighed,  og  tiltrækkes  for  sit  eget 
Vedkommende  af  enhversomhelst  Form,  hvori  Menneskeaanden 
har  aabenbaret  sig.  Han  glæder  sig,  jo  talrigere  og  mere  ind- 
byrdes modsatte  disse  Former  er.  Han  gør  som  Botanikeren, 
der  med  lige  Interesse  studerer  en  hvilkensomhelst  Art  Plante. 
Hans  Videnskab  er  selv  kun  en  Art  Botanik,  anvendt  ikke  paa 
Planter,  men  paa  menneskelige  Værker.  Hans  Væsen,  hans 
Styrke,  hans  Ejendommelighed  og  hans  Virksomheds  Kilde  er 
den  ubegrænsede  Medfølelse. 


III 

Der  var  en  Tid,  da  den  literære  Kritik,  af  hvilken  førsl 
senere  Kunstkritiken  er  fremgaaet,  indskrænkede  sig  til  de  tek 
niske  Enkeltheder.  Udgiveren  af  en  afdød  Digters  Værker  for- 
synede f.  Eks.  disse  med  rosende  og  dadlende  Anmærkninger 
Det  blev  bemærket,  at  denne  eller  hin  Verslinje  indeholdt  ec 
slaaende  Tanke  eller  heldig  Modsætning.  Udraab,  som  <God 
Udtryk!  eller  <Ikke  tilstrækkelig  ædel  Betegnelse!*  bedækkedi 
Sidens  nederste  Rand.  Et  stort  Eksempel  er  Voltaires  bekendti 
Udgave  af  Pierre  Corneille.  Nutildags  forekommer  en  saadai 
Kritik  os  pedantisk  og  utaalelig,  passende  for  Skoledrenge  ellei 
Skolelærere.  Man  bedømte  Poesien  efter  Regler,  som  man  fand 
eller  troede  at  finde  hos  Aristoteles.  Kritikens  Fremskridt  hai 
beroet  paa  den  eflerhaanden  indvundne  Erkendelse  af,  at  Ari 
stoteles's  Poetik  kun  indeholdt  den  ringeste  Del  af,  hvad  mai 
havde  fundet  i  den.  Hans  Autoritet  stod  imidlertid  indtil  Re 
volutionstiden  i  Frankrig  uomtvistet;  selv  at  øse  af  den  levend< 
Kilde,  hvoraf  han  havde  øst,  faldt  Ingen  ind.  Den  mer  elle: 
mindre  forstandsmæssige,  mer  eller  mindre  kinesiske  Korrekt 
hedskritik  strakte  saaledes  i  Frankrig  sit  Herskerspir  over  Lite 
ratur  og  Poesi  lige  fra  Boileau's  til  Laharpe's  Dage. 

Alt  som  i  den  nyere  Tid  Dagblade  og  Tidsskrifter  opstod 
og  deres  Læseverden  følte  Trang  til  Raad,  og  Lyst  til  Vejledning 
med  Hensyn  til  det  Nye,  der  opstod  i  Literaturen,  paa  Teatren« 
eller  i  Kunsten,  blev  en  kritisk  Rubrik  en  Fornødenhed,  og  ei 
ny  Art  Kritik    begyndte,    en   Kritik,    der  bestandig  Ansigt  til  An 

^igt  med  det  Levende  og  Vordende  blev  tvunget  til  at  lade  døde 
hegler  ligge  og  tilegne  sig  Noget  af  sin  Genstands  Smidighed, 
for  at  kunne  beherske  den  og  følge  dens  overraskende  og  ufor- 
udsete Vendinger  og  Sving.  Ved  Selvstændighed  og  Originalitet 
sælter  f.  Eks.  Dlderots  Kritik  Tidsskel. 

I  Almindelighed    udkrævedes   der  dog  endnu  da  ikke  Andet 
til  at  være  Kritiker  end,  som  man  kaldte  det,  at  være  en  Mand 
med  Smag,    og  til   at  være   dette   behøvedes   hverken   historiske 
eller  filosofiske  Forudsætninger.    Man  sendte  enhver  ny  Ret  først 
til  Kritikeren  for  af  hans  Grimacer  at  iagttage,  om  den  var  for- 
giftet eller   velsmagende.     Hans  Hverv   var   imidlertid   lidet  tak- 
nemmeligt;   tit  blev  han  gnaven  og  bitter,   hyppigt  var  han  ind- 
skrænket,   ukyndig    og    blind.     Ofte   var    han   Partimand.     Hans 
Kritik   bestod   i   to    Virksomheder:    at    rose    og   at   laste;    at   det 
gjaldt   om    at   forstaa    og    forklare,    var   endnu  i  det  19.  Aarhun- 
<Jredes  Begyndelse  en  uhørt  Tanke.    Kritikeren  rev  da  ofte  ned  for 
^t  gøre  sig  frygtet,    for  at  blive  en   Magt,    for  at  vise  en  Aands- 
overlegenhed,  i   Højde  med  hvilken  kun  sjældent  en  Digter  eller 
f*orfatter  kunde  naa.     Han   opnaaede  imidlertid  fordetmeste  kun 
*t    blive    Digternes  Syndebuk;    de    fleste   europæiske  Poesier   fra 
^cø  første  Halvdel  af  det  19de  Aarhundrede  er  fulde  af  Spot  op 
H^an   over    de    forhadte  « Recensenter*,    der  forbitrer  Digtere  og 
'kunstnere  Livet.     Vor    egen    lille  Literatur   frembyder   en  uhyre 
Womstersamling  af  den  Art  Udfald  i  Prosa  og  Vers.     Man  fore- 
^^Uede    sig    en  Kritiker    som    et  gult  og  gustent  Menneske,    hvis 
filod.var  Galde,    hvis  Gudinde  var  Avind,    og    som    bar  et  Belle 
*^    Slanger  om  sin  Bug. 

Dette  Forhold  drog  sin  Modsætning  efter  sig.  Det  er  i 
^^^ngden  ikke  behageligt  at  føle  sig  skyet  og  forhadt;  Magten  er 
'^^aske  sød,  men  Hadet  er  bittert.  Saaledes  slog  Kritiken  da 
^*Xi  og  gik  forskellige  Veje.  Snart  talte  den  om  alt  Andet  end 
"^t  Værk,  den  netop  gav  sig  af  med,  tog  kun  Anledning  deraf 
"*  Betragtninger  eller  Iagttagelser  af  mer  eller  mindre  nærlig- 
gende og  almindelig  Art;  snart  slap  den  uden  om  Skæret  ved  at 
^*ntte  sig  til  en  eller  anden  opstaaende  poetisk  Skole  som  dens 
''^nebærer,  Herold  og  Trompeter.     Dens  Fag  blev  det  at  rose. 

Den  første  Art  af  Kritik  gav  Forfatteren  Anledning  til  at 
^^ folde  saa  meget  Vid  og  saa  rigt  et  Lune,  som  han  netop  i 
^^t  givne  Øjeblik  var  i  Besiddelse  af,  uhindret  og  uden  faste 
^^ænser.     Kritiken    blev    en    digterisk  Improvisation,    en  Æmnet 

uvedkommende  musikalsk  eller  malerisk  Underholdning  (Jules 
Janin,  Théophile  Gautier).  Den  anden  Art  Kritik  gav  Forfatteren 
en  ny  Anledning  til  at  vise  sin  Begavelse.  Som  Kritikeren  til- 
forn blev  stor  i  sine  egne  og  i  Andres  Øjne  ved  at  opdage 
Pletter  endog  i  Solen,  saaledes  bestod  hans  Finhed  nu  i  at  afsløre 
Skønheder,  som  Ingen  havde  anet.  Han  ophørte  med  at  angive 
Fejl,  med  at  rette  Enkeltheder,  gav  sig  til  at  beundre  og  rose, 
til  at  opvise  og  forklare  Skønhederne.  Han  gjorde  Væsen  af 
Finheder  i  det  Smaa,  som  man  tilforn  havde  gjort  Væsen  af 
Fejl  i  Enkeltheder.  Han  uddelte  Ros  med  begge  Hænder  og 
fandt  som  Mascarille  Vidundere  af  Dybsind  i  et  «0h!  Oh!>  Denne 
Kritik  har  især  havt  sine  Repræsentanter  i  Dagspressen.  Nisard 
har  havt  en  Rem  af  Huden  ligeoverfor  sine  beundrede  Klas- 
sikere, Sainte-Beuve  har  i  sin  første  Manér  trods  al  sin  Aands- 
frihed  været  paa  Nippet  til  at  forfalde  til  den  overfor  den 
romantiske  Skole.  Saa  tom  som  denne  Art  Kritik  maa  synes, 
har  den  imidlertid  vist  sig  at  være  den  frugtbareste  af  de  hidtil 
skildrede  Arter.  Det  var  altid  et  Fremskridt,  at  den  med  Kær- 
lighed fordybede  sig  i  sin  Genstand.  Man  maa  til  en  vis  Grad 
føle  med,  hvad  man  skal  kunne  forstaa.  En  velvillig  Kundskab 
er  altid  mindre  gold  end  en  blot  afvisende;  og  det  er  bedre  at 
opklare  end  at  beskære.  Ud  af  den  rosende  Kritik  er  den  sam- 
stemte sprunget,  den  upartiske,  der  bruger  sin  Medfølelse  til  at 
forstaa,  men  hverken  til  at  dadle  eller  prise. 

Hvad  her  er  sagt,  gælder  især  om  Frankrig,  tildels  om  Eng 
land.  I  Tyskland  har  Kritiken  over  samtidig  Poesi  og  Kunst 
havt  en  meget  ringere  Betydning.  Medens  Tyskerne  med  deres 
overvejende  spekulative  og  teoretiske  Anlæg  har  grundlagt  og 
udført  den  hele  videnskabelige  Æstetik,  har  de  forsømt  Viden- 
skabens praktiske  Side,  den  egenlige  Kritik,  der  uafladeligt  be- 
skæftiger sig  med  virkelige  Forhold,  og  som,  da  den  danner  en 
Overgang  fra  Videnskab  til  Kunst,  ikke  let  opstaar,  førend  et 
Lands  Prosa  har  naaet  en  betydeligere  Udvikling,  end  den  tyske 
til  vore  Dage  har  opnaaet.  Den  tyske  Kritik  i  dette  Aarhun- 
drede  har  derfor  været  rent  systematisk.  I  en  stor  Stil  blev 
den  grundlagt  af  Lessing.  Som  hans  Laocoon  er  bleven  Ud- 
gangspunktet for  den  nyere  Kunstfilosoh,  saaledes  er  hans  Ham- 
burgische  Dramaiurgie  det  første  Værk  af  blivende  Værd,  som 
den  tyske  literære  Kritik  har  frembragt.  Lessing  er  saa  stor, 
at  man  kan  forstaa  den  Tilbøjelighed,  der  i  den  senere  Tid  har 

gjort  sig  gældende  i  hans  Fædreland,  til  at  betegne  ham  som 
en  Aand  fra  det  19.  Aarhundrede,  der  har  forvildet  sig  ind  i 
det  forrige.  Men  dele  denne  Tilbøjelighed  kan  man  ikke.  Netop 
en  kritisk  Forfatter  som  han  afgiver  en  fortræfifelig  Maalestok 
for  den  nye  Skoles  Fremskridt.  Hans  Kritik  er  væsenlig  an- 
gribende; han  er  ikke  en  Bedømmer,  men  en  Befrier.  Hans 
Bekymring  er  ikke  den:  rolig  og  upartisk  at  give  Enhver  Sit; 
men  han  vil  mod  Franskmændenes  Efterdigtning  af  Spanierne, 
Italienerne  og  den  antike  Tragedie  opstille  Shakespeare  som  det 
ubetingede  Mønster.  Det  Ejendommelige  heri  er  især,  at  han 
selv  med  Hud  og  Haar,  1  Stil  og  Tankegang  er  en  fransk-euro- 
pæisk Aand,  saa  lidet  beslægtet  med  Shakespeare  som  muligt, 
saa  god  en  Lærling  af  Voltaire,  som  en  Modstander  kunde  være. 
Aldrig  falder  det  Lessing  ind  at  se  den  franske  Literatur  som 
naturlig*  og  nødvendig  Frugt  af  den  franske  Dannelse,  ikke  pas- 
sende som  Mønster,  fordi  man  aldrig  bør  efterligne,  men  pas- 
sende for  det  Folk,  af  hvilket  den  fremgik,  og  efter  hvis  Behov 
den  skriver  Lidenskabers  og  Følelsers  Natur-  og  Kulturhistorie. 
I  sin  fornyende  Iver  betragter  han  den  fremmede  Literatur  som 
en  Qendtlig  Magt,  siger  om  den  alt  det  Onde,  der  med  Rette 
kan  siges,  og  endnu  meget  mere,  maaler  den  med  Maal,  som 
den  ikke  selv  frembyder,  med  Spaniernes,  med  Englændernes. 
Hvad  der  er  den  franske  Tragedies  Lykke,  at  den  ligner  den 
græske  saa  lidt,  ser  han  ikke  som  en  Fortjeneste,  kun  som  en 
Fejl.  Istedenfor  at  søge  Forbilledet  for  Racines  Achille  i  den 
unge  Prins  af  Condé  søger  han  det  forgæves  i  Heltens  homeriske 
Navne.  Tragediens  tekniske  Fremskridt,  dens  Afskaffelse  af  Koret, 
dens  Afløsen  af  Skæbnen  ved  Politiken,  er  han  uden  Blik  for. 
Han  stræber  ikke  heller  at  fatte  dens  Aand;  han  påaviser  kun 
Lyder  paa  dens  Legem.  Han  gør  uberegnelig  Nytte,  han  vinder 
en  Sejr,  han  foretager  en  Erobring;  men  han  viser  sig  den 
moderne  Kritik  saa  ulig  som  muligt;  han  er  Barn  af  sin  Tid; 
han  kritiserer  den  franske  Poesi  som  Voltaire  den  hebraiske 
Religion. 

Medens  nu  i  det  19.  Aarhundrede  den  tyske  Æstetik  kom 
til  saa  stor  og  rig  en  Blomstring,  har  Kritiken  ligget  brak: 
A.  W.  Schlegels  fortræffelige  og  til  saa  mange  Literaturer  ind- 
ledende Forelæsninger  er  mere  historiske  end  kritiske,  og  blandt 
de  Mange,  som  anlagde  de  hegelske  Tankeformer  paa  Poesien, 
har  Ingen,    selv  ikke  Rotscher,    der  i  sin  Tid  nød  betydelig  An- 

seelse,  bragt  Kritiken  synderligt  frem.  Han  omskriver  mest  kun 
Digterværkets  Indhold  i  filosofiske  Udtryk,  og  hans  Opfattelse  er 
aldrig  perspnlig,  original  og  frisk.  Den  hegelske  Aandsretnings 
hele  Sigte,  Trangen  til  Godkenden  af  det  Virkelige,  forhindrede 
Oprindelsen  af  en  i  streng  Forstand  kritisk  Filosofi  af  Kunstværket, 
og  den  hegelske  Aandsretnings  overvejende  Forkærlighed  for  det 
filosofiske  Studium  udelukkede  en  i  streng  Forstand  historisk  Filo- 
sofi af  Kunsten.  Den  med  Hegel  samtidige  eklektisk- spiritualistiske 
Filosofi  i  Frankrig  havde  ogsaa  paa  sin  Side  en  med  dens  Grund- 
sætninger overensstemmende  Kritik.  Cousin  havde  indskrænket 
Skønhedsbegrebet  til  kun  at  gælde  den  moralske  Skønhed  og  be- 
stemt det  som  Kunstens  Genstand  at  udtrykke  denne.  Han  gyste 
ikke  tilbage  for  den  latterlige  Følgeslutning,  at  Malere  som  Lesueur 
og  Poussin  <staar  i  Linje  med,  ja  overgaar>  Murillo,  Correggio, 
Tizian,  Rubens  og  Rembrandt.  Uden  at  gaa  til  en  saadtin  Yder- 
lighed stod  Kritikeren  Gustave  Planche  den  spiritualistiske  Aands- 
retning  nær.  Han  gik  ud  fra  Studiet  af  og  Kærligheden  til  de 
store  Mønstre  i  Kunst  og  Literatur,  uddrog  ubetingede  Kunst- 
regler af  dem  og  brød  saa,  siddende  overskrævs  paa  en  eller 
anden  Regel  som  Kæphest,  Staven  over  den  moderne  Tids  uregel- 
rette eller  aandløse  Frembringelser.  Der  er  noget  Tørt  og  Strengt 
ved  Planches  Kritik,  noget  Billedløst  og  Logisk  ved  hans  Stil, 
noget  Indskrænket  ved  hans  Synskres,  men  noget  Ophøjet  og 
Ædelt  ved  hans  Begejstring  for  det  højeste  Skønne. 

Medens  det  i  Tyskland  var  den  alsidige  Panteisme,  der  hos 
Hegels  Skole  aabnede  Fløjdørene  for  alle  Former  af  det  Skønne 
uden  Undtagelse,  for  alle  dem,  som  Mesteren  i  sin  Æstetik 
snarere  havde  taalt  end  godkendt,  er  det  i  Frankrig  den  natur- 
videnskabelige, realistiske  eller,  som  man  siger,  positivistiske 
Aandsretning,  som  afslører  Spiritualismens  Sneverhjertethed. 

Tidligt  har  man  allerede  indset,  at  der  til  Kritikerens  Virk- 
somhed baade  udkræves  en  passiv  og  en  aktiv  Begavelse.  cEn 
Kritiker,  siger  Heiberg,  er  et  Væsen,  som  bør  være  communis 
generis;  han  maa  forene  den  feminine  Modtagelighed  med  den 
maskuline  Produktivitet;  men  ligesom  dette  genus  mangler  i  ad- 
skillige Sprog  og  er  sjældent  i  de  fleste,  saaledes  er  det  sjældent 
at  træffe  en  Kritiker,  hos  hvem  det  ene  Element  ikke  er  over- 
vejende over  det  andet.  > 

Kritikeren  maa  da  som  Spaamanden  Tiresias  afvekslende 
være    Mand    og  Kvinde.     I    Frankrig   er   imidlertid    i   vore  Dage 

den  kvindelige  Aandsside  af  Kritiken  overvejende  bleven  frem- 
draget. Jeg  skal  fremstille  Taines  Synsmaade,  som  han  selv  har 
udviklet  den. 

En  Kritiker  véd  nutildags,  at  hans  personlige  Smag  er  uden 
Betydning  og  at  han  maa  se  bort  fra  sine  private  Tilbøjeligheder 
og  sit  Parti.  Det  gælder  for  ham  som  Historiker  om  at  sætte 
sig  i  de  Menneskers  Sted,  som  han  vil  bedømme,  gaa  ind  paa 
deres  Drifter  og  Vaner,  tænke  deres  Tanker  om  igen,  nøjagtigt 
forestille  sig  deres  Omgivelser  og  følge  de  Omstændigheder  og 
Indtryk,  der  i  Forening  med  deres  Naturanlæg  har  bestemt  deres 
Virksomhed  og  ledet  deres  Liv.  En  saadan  Bestræbelse  lærer 
os  ogsaa  at  forstaa  Kunstneren  bedre,  og  da  den  bestaar  i  under- 
søgende Forskning,  er  den  som  enhver  videnskabelig  Gerning 
modtagelig  for  Prøvelse  og  Fuldkommengørelse. 

Kritikeren  begynder  da  med  at  se  Kunstneren  retfærdiggjort 
ved  selve  hans  Begrænsning.  Kant  mente,  at  da  de  Genstande, 
der  optoges  i  vor  Aand,  i  den  forefandt  en  medfødt  Form,  for- 
andrede dennes  oprindelige  Krumning  det  modtagne  Billede,  saa 
at  Sandhed  for  os  ikke  var  Sandheden  selv.  Denne  Lære,  der 
i  Filosofien  var  en  Gisning,  er  en  Regel  i  Kritiken.  Kunstnerens 
Evner  drager  ham,  vejleder  og  vildleder  ham;  hans  Aands  op- 
rindelige Bygning  er  Skyld  i  hans  Opdagelser  og  Vildfarelser. 
De  Pletter,  hans  Værker  frembyder,  kunde  han  ikke  undgaa,  da 
hans  Talent  hænger  sammen  med  hans  Fejlgreb.  Vor  Aand  er 
en  Maskine,  der  er  ligesaa  matematisk  bygget  som  et  Ur.  Hvis 
en  eller  anden  Fjæder  faar  Overhaand,  fremskynder  eller  for- 
falsker den  de  andres  Bevægelse,  og  det  Indtryk,  som  den  med- 
deler dem,  falder  udenfor  vor  Viljes  Herredømme,  eftersom  det 
er  selve  vor  Vilje.  Vi  kan  da  ikke  dadle  Kunstnerens  Ud- 
skejelser. Hans  Aandsform  er  en  Type.  Den  har  Lov  til  at 
være  til  med  samme  Ret  som  enhver  anden  Type.  Det,  som 
andensteds  vilde  være  Ufornuft,  er  Fornuft  i  den. 

Enhver  Type  er  god  som  den  er,  ligesaa  vel  i  den  tæn- 
kende som  i  den  dyriske  Verden.  Dens  Fuldkommenhed  og  dens 
Lov  er  at  udvikle  sit  Væsen.  Ingen  bebrejder  Heiren  dens  lange 
skrøbelige  Ben,  dens  magre  Legeme,  dens  betragtende  og  ube- 
vægelige Stilling.  Ingen  dadler  hos  Fregatfuglen  de  uhyre  Vinger, 
de  korte  Fødder.  Thi  denne  Magerhed  er  en  Skønhed  hos  Hejren 
og  dette  Misforhold  en  Skønhed  hos  Fregatfuglen.  De  aaben- 
barer    begge    en    Naturtanke,    og    Naturforskerens   Opgave    er    at 

forstaa  dem,  ikke  at  gøre  sig  lystig  over  dem.  Kritikeren  er 
Sjælens  Naturforsker.  Han  modtager  villigt  dens  forskellige  For- 
mer, han  fordømmer  ingen,  og  han  beskriver  dem  alle.  Han 
nærer  ikke  Ringeagt  for  nogen  Art  Talent.  Han  dissekerer  et- 
hvert Talent  med  Forsigtighed  og  stiller  det  i  samme  Museum 
som  de  andre  og  i  lige  Linje  med  de  andre.  Han  glæder  si<( 
kun  over  Naturens  Mangfoldighed,  ønsker  den  paa  intet  Punkt 
anderledes,  holder  af  den  selv  i  dens  Galskaber  og  Forvildelser. 

Han  gaar  videre  endnu.  Han  iagttager  en  Naturbegavelse 
saa  omhyggeligt,  at  han  omdanner  sig  til  den.  Han  stræber  saa 
længe  at  forklare  dens  Skridt  og  finde  dem  følgerigtige,  at  han 
uvilkaarligt  efterligner  dens  Bevægelser.  Geoflfroy  de  St.  Hilaire 
sagde,  at  han  i  Ægypten,  liggende  paa  Nilsandet,  følte  Krokodil- 
drifter  vaagne  i  sig.  Kritikeren  undersøger  saa  længe  en  liden- 
skabelig Indbildningskraft,  til  han  deltager  i  dens  Syner;  han 
fornemmer  dens  Lidenskab  i  saadan  Grad,  at  han  finder  dens 
Lidenskab  og  dens  Syner  i  sin  Orden.  Hvis  han  bedømmer 
den,  er  det  ikke  for  at  sige,  om  den  er  smuk  eller  styg,  men 
for  at  vise,  at  den  er  egnet  eller  ikke  egnet  til  dette  eller  hint. 

Den  i  Grunden  lidet  smidige  Taine  er  her  gaaet  til  dét 
Yderste  i  sit  Krav  til  Bøjelighed.  Den  Bøjelighed  han  forlanger 
af  den  sande  Kritiker,  vilde  umuliggøre  al  Manddom.  Natur- 
begejstringen og  den  lidenskabelige  Trang  til  at  forstaa  har  her 
tilintetgjort  Kritikens  hele  æstetiske  Grundlag  med  Forskellen 
mellem  Skønt  og  Hæsligt.  Enhver  føler,  at  et  Brud  paa  Prin- 
cipet  her  nødvendigvis  maa  begaas,  dersom  overhovedet  Kritik  skal 
komme  istand,  en  Følgestridighed,  som  heller  ikke  udebliver. 
Den  i  Frankrig  endnu  ubekendte  herbartske  Forholdsæstetik  har 
idetmindste  det  Fortrin  at  umuliggøre  en  saadan  grænseløs  God- 
kenden  og  Frikenden.  At  Typen  lader  sig  opløse  i  et  ubestemt 
Antal  af  skønne  og  uskønne  Enkeltforhold,  er  her  end  ikke  nævnt. 
Genstandens  Ejendommelighed  retfærdiggør  den. 

Men  dette  er  kun  et  foreløbigt  Udtryk  for,  at  Kritikerens 
Ejendommelighed  anklager  ham.  Som  han  anerkender  Begræns- 
ningen i  Genstanden,  saaledes  tilintetgør  han  den  da,  saavidt 
muligt,  i  sig  selv.  Han  maa  til  sin  nationale  og  naturlige  Aand 
føje  fem  til  seks  kunstige  og  erhvervede  Aander,  for  hos  sig 
at  fremkalde  udslukte  Fortidsfølelser  eller  fremmede  Samtids- 
følelser.  Den  bedste  Frugt  af  hans  Gerning  er  maaske  den,  at 
(ien    river    ham    løs  fra  sig  selv,    nøder  ham  til  at  beregne  Ind- 

flydelsen  af  de  Omgivelser,  i  hvilke  han  er  nedsænket,  lærer 
ham  at  udskille  Genstandene  af  den  forbigaaende  Farvetone,  som 
hans  Person  og  hans  Tidsalder  meddeler  dem.  Enhver  betragter 
Tingene  med  Briller  af  forskellig  Rækkeevne  og  forskellige  Farver. 
Hidtil  har  Folk  skændtes  med  hverandre,  idet  En  sagde,  at 
Tingene  var  grønne,  en  Anden,  at  de  var  gule  osv. ;  de  ankla- 
gede hverandre  for  at  se  slet  eller  for  at  gengive  deres  Indtryk 
uærligt.  Nu  lærer  vi  den  aandelige  Optik.  Vi  opdager,  at  Farven 
ikke  er  i  Tingene,  men  i  os  selv,  tilgiver  vore  Naboer  at  de 
ser  anderledes  end  vi,  erkender,  at  de  maa  se  blaat,  hvad  der 
forekommer  os  gult.  Vi  kan  endog  bestemme  Arten  af  de  Kik- 
kerter, som  frembringer  det  Gule,  og  Arten  af  dem,  der  frem- 
bringer det  Blaa,  gætte  deres  Virkninger  af  deres  Natur,  forud- 
sige Folk  det  Lys,  i  hvilket  en  vis  Genstand  vil  vise  sig  for 
dem.  Som  Digter,  sagde  Goethe,  er  jeg  Flergudsdyrker.  som  Natur- 
forsker Panteist,  som  moralsk  Væsen  Deist,  og  jeg  behøver  alle 
disse  Former  for  at  udtrykke  min  Følelse.  I  Virkeligheden  er 
alle  disse  Kikkerter  gode,  de  viser  os  hver  en  ny  Side  af  Tin- 
gene. Det  gælder  om  at  have  mange  af  dem  hos  sig,  at  an- 
vende enhver  af  dem  i  det  rette  Øjeblik. 

Man  ser,  hvorledes  Kritikeren,  der  er  saa  sikker  paa  de 
andre  Aanders  medfødte  Begrænsning,  er  forvisset  om  at  kunne 
overskride  sin  egen.  Han  ser  de  Andre  tøjrede  og  mener  at 
kunne  udvide  sit  eget  Tøjr.  I  første  Øjeblik  tager  dette  sig  ud, 
som  om  han  vilde  forsøge  at  overspringe  sin  egen  Sk3'gge.  I 
næste  Øjeblik  indser  man,  at  det  er  muligt  at  udvide  sin  Syns- 
kres uden  derfor  at  sprænge  eller  tilintetgøre  den.  For  ret  at 
forstaa  Taine  vil  vi  se  ham  anstille  Selvprøvelse.  I  Indledningen 
til  sin  Rejse  i  Italien  har  han  forsøgt  at  gøre  sig  Rede  for  sine 
egne  kritiske  Evners  Særegenheder  og  Mangler.  Han  erklærer 
her,  at  han  har  mere  Fornøjelse  af  Landskaber  end  af  Kunst- 
værker. Intet  kan  for  ham  sammenlignes  med  Skuet  af  Bjerge, 
Havet,  Skove  og  Floder.  I  Poesi  som  i  Musik,  i  Arkitektur  som 
i  Maleri  røres  han  stærkest  af  det  Naturlige,  de  menneskelige 
Evners  uvilkaarlige  Udbrud,  hvilke  de  end  er,  og  under  hvilken 
Form  de  end  aabenbarer  sig.  Forudsat,  at  Kunstneren  har  en 
dyb  og  lidenskabelig  Følelse  og  kun  tænker  paa  at  udtrykke 
den  helt  og  holdent,  saadan  som  den  er,  uden  Vaklen  eller  For- 
behold, forekommer  hans  Arbejde  Taine  godt.  Blot  han  er  op- 
rigtig   og    tilstrækkeligt    Herre    over    sin    Fremgangsmaade   til   at 

kunne  oversætte  sine  Indtryk  nøjagtigt  og  fuldstændigt  paa  Kun- 
stens Sprog,  saa  er  hans  Værk  skønt,  om  det  er  antikt  eller 
moderne,  gotisk  eller  klassisk. 

Disse  Ord  giver  En  et  lærerigt  Indblik  i  Værkstedet  for 
Taines  Lærdomme.  Tydeligt  nok  er  selve  den  omfattende  God- 
kendelse og  Dyrkelse  af  Naturkraften  et  individuelt  Karaktertræk. 
—  Taine  udvikler,  at  han  har  udviklet  sine  Anlæg  ved  Studiet 
af  Historie,  Literatur  og  Kunstværker,  hvilke  sidste  alene  for 
Eftertiden  opbevarer  det  levende  Legeme  og  hele  den  menneske- 
lige Person.  Han  har  gennemgaaet  Kobberstiksamlingerne  og 
Museerne  i  Frankrig  Belgien,  Holland  og  Tyskland.  Hvad  han 
først  og  fremmest  har  fundet  sig  modtagelig  for,  det  har  været 
den  heroiske  eller  tøjlesløse  Styrke,  som  den  fremtræder  i  Michel- 
angelos og  Rubens's  Kolosser,  dernæst  for  Sanselighedens  og 
Livsnydelsens  Skønhed  i  Venezianernes  festlige  Billeder,  og  næsten 
mere  endnu  for  den  inderlige,  tragiske  Følelse  af  Menneskelivets 
Elendighed,  det  urolige  og  nordlige  Lys'es  Poesi  i  Rembrandts 
Malerier.  Han  advarer  da  Læseverdenen  mod  Tro  paa  hans 
Saglighed;  han  har  nu  beskrevet  Farven  af  det  Glas,  hvorigen- 
nem han  ser.  Han  har  selv  Mistillid  til  sit  Synsredskab  og 
har  søgt  at  forsyne  det  med  andre  Glas,  idet  han  ved  Grubleri, 
Læsning  og  tilegnet  Vane  har  stræbt  lidt  efter  lidt  at  bibringe 
sig  Følelser,  for  hvilke  han  fra  først  af  var  fremmed. 

Hovedinteressen  samler  sig  her  om  følgende  Punkter:  Som 
Erfaringsfilosof  indbilder  Taine  sig,  at  Genstanden  i  og  for  sig 
er  til  udenfor  Opfatterens  Aand  med  en  egen  selvstændig 
Farve,  saa  at  det  er  muligt  med  Tilsidesættelse  af  alle  med- 
bragte Forestillinger  at  gribe  Genstanden  i  dens  Renhed.  Som 
moderne  Aand  opfatter  han  Alt  som  relativt  og  bestemmer  Kri- 
tiken  som  Kritikens  frivillige  Afstaaen  fra  sin  Ret.  Af  Kritikerens 
mandlige  Virksomhed  er  da  her  intet  Andet  blevet  tilbage  end 
Bestræbelsen  for  paa  første  Haand,  uden  Seen  tilhøjre  eller 
venstre,  at  faa  et  bestemt  personligt  Indtryk  af  Genstanden  og 
udtale  det,  som  man  har  følt  det.  Denne  Tillid  til  Indtrykket 
er  det  ogsaa,  som  meddeler  Taines  Domme  deres  hensynsløse 
Friskhed,  og  som  han  altid  har  erklæret  for  den  eneste,  der  er 
værdig  en  Mand.  Paa  dette  ene  Punkt  er  han  enig  med  Edmond 
Scherer,  der  kraftigt  har  sagt:  <Det  ligger  i  Kritikens  Vsesen,  at 
den  aldrig  kan  frasige  sig  sit  Hverv;  ti  den  er  Et  med  selve 
Menneskeaanden,  hvis  Energi  den  udgør.* 

Uden  denne  Energi  beholder  Kritikeren  kun  Deltagelse  og 
Indbildningskraft  tilbage;  han  smelter  sammen  med  Digteren  som 
Efterdigter,  ligesom  Digterne  allerede  længe  har  ladet  sig  beaande 
af  denne  rent  modtagende  Art  Kritik.  Del  er  en  Side  af  Kri- 
tiken,  men  ikke  den  hele.  Sainte-Beuve  bestræbte  sig,  som  han 
har  sagt,  for  gennem  sin  deltagende  Indtrængen  <at  indføre 
nogen  Poesi  i  Kritiken*.  Det  lykkedes  ham,  og  siden  hans  Tid 
har  Kritikerens  Poesi  været  som  en  skjult  Bæk,  der  har  givet 
selv  de  tørreste  Egne  Friskhed  og  Liv.  Men  endnu  større  Rolle 
end  Poesien  i  Kritiken,  har  Kritiken  i  den  nyeste  Tid  spilt  i 
Poesien,  hvis  Væsen  den  siden  Goethe  har  fornyet.  Idet  den 
nyere  Tids  største  Digter  fordybede  sig  i  tidligere  Tiders  Kultur- 
former og  lod  dem  virke  rent  paa  sit  Sind,  opnaaede  han  som 
Digter  en  aandelig  Mangfoldighed,  der  før  ham  var  ukendt.  Han 
genskabte  den  tyske  Reformationstid,  den  gammelgræske  Myte- 
verden, Renæssancetiden  i  Italien  og  Flandern,  Middelalderens 
germanske  Sagnskikkelser  og  Østerlandets  lyriske  Poesi,  fordi  han 
i  sin  rolige  og  bevægede  Kunstnersjæl  som  Kritiker  havde  til- 
egnet sig  alt  det,  han  som   Kunstner  gen  frem  bragte. 


IV. 

Taines  Anerkendelse  af  enhversomhelst  Art  Skønhed  og  Kunst 
har  bragt  den  spiritualistiske  Skole  i  Harnisk.  Denne  har  i  den 
nye  Lære  set  Spor  af  den  frygtede  hegelske  Aand.  En  af  Sor- 
bonnens  Professorer,  Caro,  har  derom  skrevet:  <Negtelse  af  den 
virkelige  og  levende  [o:  bibelske]  Gud,  Tanken  om  et  vist  ube- 
stemt Væsen,  der  anbringes  ved  Verdens  Begyndelse  og  som  gen- 
nem en  Rækkefølge  af  Foreteelser  udfolder  sig  under  den  dob- 
belte Form  af  Natur  og  Historie;  Modsætningernes  Identitet 
opfattet  om  end  ikke  som  Grundlag  for  en  ny  Logik  saa  dog 
som  et  fortræffeligt  kritisk  Princip,  saa  al  Sandhed  og  al  Virke- 
lighed taber  sig  i  den  almindelige  Vordens  flygtige  Former:  det 
er  de  Tanker,  som  man  har  bragt  i  Anseelse,  og  som  er  af  den 
reneste  hegelske  Afstamning.  Kritik,  Filosofi,  Historie  har  veksel- 
Ws  modtaget  Hegelianismens  hemmelige  Smitte.  Det,  hvorpaa 
man  især  kender  den  nye  Aands  Indflydelse,  er  den  nu  overalt 
udbredte  Mening,  at  Sandheden  væsenlig  er  relativ;  saa  hvis  det 

Ubetingede  er  til,  ligger  det  udenfor  vor  Aands  Fatteevne.     Dei — 
gives    da    ikke    mere  Sandheder,    kun  Meninger.     Man    kan    ikke- 
mere  granske  Menneskeaanden    i    dens  evige  Grund;    kun  i  dens. 
forskellige  Udviklingsformer.     Det   er,    siger  man,    det  19de  Aar- 
hundredes  Fremskridt.* 

Og  han  udvikler,  at  hvis  det  Sande,  Gode  og  Skønne  ikke 
er,  men  kun  danner  sig,  hvis  de  mindre  er  et  fast  Maal  end  en 
bevægelig  Resultant,  saa  er  Læren  om  Idealet  forud  fordømt  i 
Literatur  og  Kunst.  Der  er  da  ikke  mere  store  Aarhundreder  i 
Poesien,  ikke  mere  nogen  klassisk  Literatur,  der  kan  fremstilles 
som  Mønster  for  vor  Beundring.  Alt  gaar  op  i  Fordragelighed. 
Man  sætter  en  prøvende  Undersøgelse  uden  fast  Princip,  ja  uden 
Princip  (thi  ethvert  Princip  har  sit  Væsen  fra  det  Ubetingede) 
istedenfor  den  sædelige  og  æstetiske  Bevidstheds  Dom.  Og  han 
klager  over,  at  man  saaledes  er  bleven  ligegyldig  for  den  Op- 
rejsning efter  Døden,  som  vort  retfærd ighedstørstende  Sind  for- 
langer, og  ikke  mindre  ligegyldig  overfor  tidligere  Aarhundreders 
Elendighed,  Lidelser  eller  Forbrydelser;  man  frikender  dem,  idet 
man  forstaar  dem. 

Med  saadanne  Udtryk  kastes  i  Frankrig  Skylden  for  alle  de 
nye  Ulykker  over  paa  Hegel.  For  at  forstaa,  i  hvilken  Grad 
den  nye  kritiske  Skole  betragter  sig  som  Ætling  af  Hegel,  bør 
man  høre  En  af  dens  mest  begejstrede  og  videst  gaaende  For- 
svarere tale. 

Edmond  Scherers  Tankegang  er  denne:  Det  er  Hegel,  som 
har  lært  os,  at  hvis  Verdensaltet  er  forstaaeligt,  saa  er  det,  fordi 
det  er  forstandigt,  med  andre  Ord,  at  hvis  Altet  siger  Mennesket 
Noget,  saa  er  det,  fordi  det  har  Noget  tilfælles  med  Mennesket. 
Tingen  er  altid  kun  Ideens  Legeme,  Foreteelsen  kun  et  Udtryk 
for  Loven.  Dette  er  Meningen  af  den  mindeværdige  Sætning,  at 
Alt,  hvad  der  er  virkeligt,  ogsaa  er  fornuftigt.  Hegel  har  lært 
os  Ærbødighed  for  Virkeligheden  og  har  givet  os  Forstand  paa 
Kendsgerninger.  Deraf  en  ny  Studeremaade  og  en  ny  kritisk 
Fremgå ngsmaade.  Vi  henfører  ikke  længer  Kendsgerningerne  til 
vilkaarligt  stivnede  Rammer,  men  giver  os  hen  til  de  Foreteelser, 
vi  vil  udforske.  I  den  moderne  Lærdes  Øjne  er  Alt  sandt.  Alt 
godt  paa  sit  Sted.  Enhver  Tings  Sted  bestemmer  dens  Sandhed. 
Moralen  staar  sig  maaske  ikke  herved,  men  Aanderne  ud- 
vides og  smidiggøres.  Og  en  mærkværdig  Forstaaelse  af  Histo- 
rien  er   indtraadt:    Folkenes  Afstamning,    Civilisationernes  Gang, 

^t^idernes-  Be$kafifenhed,    Sprogenes   Aand,    Mytologiernes   Mening, 

^**  olkediglningens  Kilder,  Religionernes  Væsen,  det  er  Opdagelser, 

'Ci^r   skyldes  den  moderne  Videnskab.    Og  som  vor  Videnskab  er, 

^^^aledes    er   vor   Æstetik.     Man    kan    bebrejde    den    Mangel    paa 

<Ijrundtanker,  men  ikke  Mangel  paa  Forstaaelse  og  Sympati.    Den 

:Pc> retrækker  ikke,  den  udelukker  ikke,  den  har  ingen  Fordom  og 

^ager  intet  Parti.    Den  tror  Alt,  elsker  Alt,  finder  sig  i  Alt.    Den 

bar    1    Skønhedens    Pantheon    Plads    for    den    hedenske    og    den 

kristelige  Kunst,  for  Grækernes  Klarhed  og  Munkens  Askese,  for 

Styrken  og  for  Ynden,  for  den  lyse  Form  og  for  det  hemmelig- 

liiedsfulde  Sindbillede,   for  Alt,  hvad  der  lever,  er  og  har  været. 

IDen   er  omfattende  som  Verden,  fordragelig  som  Naturen. 

Scherer  hævder,  at  vi  ikke  mindre  skylder  Hegel  det  Princip, 

i     Kraft   af  hvilket  en  Sætning  ikke  er  mere  sand  end  den  mod- 

^^atte  og  altid  munder  ud  i  en   Modsigelse,    der  dernæst  hæves  i 

^n    højere  Forsoning.    Benjamin  Constant  udtrykte  denne  Lov  paa 

^^in   Maade  ved  at  sige,  at  en  Sandhed  ikke  er  fuldstændig,  med 

snindre    man    lader  dens  Modsætning  trænge  ind  i  den.     Kcnds- 

^gerningen  er  ikke  afsluttet  og  indskrænket,  men  ubegrænset;  Tingen 

Ihører  til  et  Hele;    Alt  er  da  relativt,  har  sin   Begyndelse  og  sin 

£nde,    sin    Mening   og   sit   Maal   andensteds   end   i   sig   selv.      De 

mibetingede  Domme  er  falske,  fordi  de  udsondrer  hvad  der   ikke 

-^er  udsondret  og  vil  fæstne  det  Bevægelige,    idet  de  ser  bort  fra 

^Tiden,  Stedet  og  Maalet. 

For  Scherer  er  denne  Opdagelse  af  Sandhedens  relative 
^æsen  Hovedpunktet  i  den  samtidige  Tankes  Historie.  Den  gamle 
herdens  Bygning  bares  af  Troen  paa  det  Ubetingede.  Religion, 
Politik,  Moral,  Literatur,  Alt  bar  Præget  af  dette  Begreb.  Der 
var  ingen  Tvivl  i  Sjælene.  Man  vidste,  hvad  man  skulde  holde 
sig  til.  Man  kendte  kun  to  Aarsager,  Gud  og  Djævelen,  to  Lejre, 
de  Godes  og  de  Ondes,  to  Steder  i  Evigheden,  tilhøjre  og  til- 
venstre  for  Dommeren.  Hele  Vildfarelsen  var  paa  denne  Side, 
hele  Sandheden  paa  den  anden.  Nuomstunder  kan  vi  næsten 
ikke  mere  tale  om  Sandhed  eller  Vildfarelse;  man  maa  opfinde 
nye  Ord.  Vi  ser  overalt  kun  Grader  og  Afskygninger,  kender 
ikke  mere  Religionen,  men  Religioner,  ikke  Moralen,  men  Sæder, 
ikke  Principer,  men  Kendsgerninger.  Alt  er  kun  forholdsgyldigt, 
ja  Alt  er  kun  Forhold. 

Saa  stærkt  føler  enkelte  ledende  Personligheder  af  den  unge 
Skole    sig    Hegel    forpligtet.      Forskellen    imellem    dens    og    hans 

Grundbegreb  er  ikke  desmindre  stor.  Den  har  lagt  ind  i  Hegel 
hvad  den  ønskede  at  Unde  hos  ham  og  har  ved  en  dumdristig 
Fortolkning  omdannet  en  Lære,  hvis  Krav,  ja  hvis  Galskab  netop 
var  at  ville  være  den  ubetingede  Sandhed,  til  det  Betingedes 
Filosofi.  Ingen  Filosof  har  jo  hensynsløsere  end  Hegel  forsøgt  at 
opbygge  Altet  ud  fra  paa  Forhaand  givne  Ideer,  og  det  er  kun 
ved  et  Brud  med  hans  Grundtanke,  at  man  har  omformet  hans 
saa  dogmatiske  Fornuftsystem  til  en  erfarihgsbegrundet  Lære  om 
det  Uafgjorte  og  Uafgørlige.  Intet  beviser  dette  bedre  end  den 
Fejde,  som  i  Tyskland  er  ført  imellem  den  hegelske  og  den 
historiske  Skole  med  Hensyn  til  Spørgsmaalet  om  Rettens  Grund 
og  Væsen.  For  den  historiske  Skole  var  Retten  et  Resultat  af 
Tingenes  gradvise  Omdannelse,  for  Hegelianerne  en  paa  Forhaand 
givet  Idé,  der  gjorde  sig  til  Herre  over  Forholdene. 

Uden  at  tilegne  sig  Hegels  Hovedsynspunkt  har  den  nyfranske 
Kritik  fra  ham  faaet  en  af  sine  mægtigste  Tilskyndelser.^ 


Idet  Kritikeren  gaar  ud  fra  sin  Grundsætning,  at  de  aande- 
lige  Ting  som  de  naturlige  staar  i  Afhængigheds-  og  Betingelses- 
forhold,  begynder  han  f.  Eks.,  som  vi  allerede  har  set,  med  at 
læse  en  eller  anden  enkelt  Forfatter  helt  og  holdent.  Han  ind- 
deler hans  Værker  i  naturlige  Grupper,  disse  atter  i  Under- 
afdelinger og  mærker  sig  for  hvert  enkelt  Afsnits  Vedkommende 
Forfatterens  fremspringende  Ejendommeligheder  og  herskende 
Træk.  Hxer  enkelt  Afdeling  vil  bære  Præget  af  en  vis  bestemt 
sjælelig  Tilsiand,  som  han  vil  kunne  udtrykke  i  en  eller  anden 
Formel;  føjes  til  disse  Formler  de  Begrebsbestemmelser,  som 
Betragtningen  af  Forfatterens  Liv  og  Meninger  udmunder  i,  saa 
opdager  Kritikeren,  at  der  imellem  disse  Formler  og  Definitioner 
finder  en  saadan  Afhængighed  Sted,  at  de  forskellige  Egenskaber, 
som  de  betegner,  indvirker  paa  hinanden,  medfører  hinanden,  ind- 
skrænker hinanden  og,  ifald  de  forandres,  forandrer  hinanden; 
han  overskuer  med  ét  Blik  den  mærkværdige  Nødvendighed, 
der  sammenknytter  alle  Traade  i  ét  og  samme  Væsen. 

Dette  er  dog  kun  det  simpleste  Tilfælde,  hvori  den  kritiske 
Metode  udøves,  og  den  Enkelte  forstaas  ikke  ved  denne  Frem- 
gangsmaade  alene. 

Sætter  vi  nu,  at  Kritikeren  vil  undersøge  et  mere  sammen- 
sskt.  Tilfælde,  en  hel  Digterskole  som  de  engelske  eller  spanske 
I>T*smatikeres,  en  hel  Civilisation  som  det  gamle  Roms  eller  et 
slc^rpt  bestemt  historisk  Tidsrum  som  Ludvig  den  Fjortendes  Aar- 
hvi.  udrede,  saa  maa  han  naturligvis  først  se  og  læse  Meget,  og 
vil  da  straks  uklart  fornemme  en  Overensstemmelse  mellem  den 
længde  Værker  og  Tanker,  hans  Øjne  er  løbne  hen  over.  Saa 
gaar  han  videre  og  ad  sikrere  Veje.  Han  ordner  Kendsgernin- 
gerne i  Grupper  efter  den  Lighed,  forskellige  Kendemærker  an- 
giver, og  dvæler  i  hver  af  disse  Grupper  igen  ved  de  under- 
ordnede Grupper,  i  hvilke  den  er  underinddelt. 

Sæt,  han  tager  den  franske  Filosofi  fra  det  17.  Aarhundrede 

^o^  sig.     Naar  han  da  har  studeret  den  Lære,    som  hersker  fra 

Descartes  til  Malebranche,  og  efter  at  have  mærket  sig  Metoden, 

^aeren  om  Udstrækning  og  Tanke,  Begrebsbestemmelsen  af  Gud  og 

^oralen,  klart  har  forestillet  sig  det  Udgangspunkt  og  den  Aands- 

''^tning,    som    har   bestemt    det  hele  Tankearbejde,    og  har  gjort 

^*g   (lettes  Væsen  endnu  klarere  gennem  Betragtning  af  det  fore- 

gaaende  Aarhundredes  fantastiske  og  uordenlige  Filosofi,  det  sam- 

*idige  Englands  nedbrydende  Tænkning,  det  følgende  Aarhundredes 

^^faringsfilosofi  og  Tvivlsaand,  saa  vil  det  lykkes  ham  i  det  17. 

A^^rhundredes  franske  Tænkning  at  udskille  en  vis  Grundretning, 

^^^     afstedkommer    dens    Underkastelse    og    dens    Uafhængighed, 

^^ns  teologiske  Fattigdom  og  dens  logiske  Gennemsigtighed,  dens 

ssedelige  Adel    og  dens  spekulative  Tørhed,    dens  Hang  til  Mate- 

"^^Uk   og   dens  Ringeagt  for  Erfaring.     Han  vil  i  denne  Filosofi 

""^de   dels   den  Blanding  af  Smidighed  og  Stivhed,    der  betegner 

^'^     Folkestamme,    som    er    mere   egnet   til   ræsonnerende   Tanke- 

^»^bejde  end  til  Udformning  af  nyt  Grundsyn,  dels  den  Blanding 

^^     Sindshøjhed    og    Kulde,    der    betegner    en    Tidsalder,    der    er 

^iudre  begejstret  end  korrekt. 

Undersøger    han    nu    paa    samme    Maade   den   menneskelige 
poltes  vog  Handlekrafts  andre  samtidige  Frembringelser,  vil  han 
^ttiaBrke,  at  de  samme  Elementer  genfindes  i  de  forskellige  Be- 
ridere, idet  de  samme  Evner  og  Fornødenheder,  der  har  frem- 
^'^St  Filosofien,   har  frembragt  Religionen  og  Kunsten.    Det  Men- 
^^^ke,    til    hvem    denne    Kunst,    denne    Filosofi,    denne    Religion 
^^Vendte  sig,    var  jo    nemlig  ved  det  monarkiske  Samfunds  og 
^^^^Icabslivets  Vedtægter  forberedt  til  at  finde  Behag  i  disse  Ele- 
^^*^ter  og  forstaa  dem.    Teatret,  Samtaleformen,  Haver  og  Herre- 

gaarde,  Undersaatternes  Underdanighed,  de  Stores  fornemme 
Tyendestilling,  de  Smaas  ydmyge  Tyendeforhold,  alle  det  privati 
og  offenlige  Livs  Enkeltheder  stemmede  da  overens  i  at  styrk« 
de  herskende  Følelser  og  Evner.  Kritikeren  indser,  at  ikke  alen« 
de  forskellige  Afdelinger  af  denne  saa  omfattende  og  sammen 
satte  Civilisation  stod  i  Sammenhæng  ved  indbyrdes  Afhængig 
hed,  men  at  denne  Afhængighed  havde  sin  Aarsag  i  visse  Evner 
og  Tilbøjeligheders  gennemgaaende  Tilstedeværelse.  Mellem  c 
klippet  Lindetræ  i  Versailles,  en  halvt  verdslig,  halvt  gudelij 
Betragtning  af  Malebranche,  en  Regel  for  Udøvelsen  af  Digtekuns 
hos  Boileau,  en  Lov  om  Panter  i  urørligt  Gods  af  Colbert^  ei 
Forstue- Artighed  i  Marly,  et  Fyndsprog  om  Guds  Kongemagt  a 
Bossuet,  synes  Afstanden  uhyre  stor;  der  er  tilsyneladende  he 
ingen  Forbindelse.  Kendsgerningerne  er  saa  uligeartede,  at  mai 
ved  første  Blik  anser  dem  for  at  være,  hvad  de  synes  at  være 
afsondrede  fra  hinanden.  Men  enhver  af  dem  er  en  Handlini 
af  den  almene  midtstillede  Personlighed,  der  forener  Tidsalderen 
Ejendommeligheder;  enhver  af  dem  har  til  Aarsag  en  eller  andei 
af  det  herskende  Forbilledes  Færdigheder  eller  Tilbøjeligheder 
Disse  holder  atter  hverandre  i  Ligevægt,  mildner  og  dæmpei 
hinanden  under  en  eller  anden  herskende  Tilbøjelighed  ellei 
Evne,  da  det  dog  er  samme  Aand  og  samme  Hjerte,  der  hai 
tænkt,  bedet,  digtet  og  handlet  under  Paavirkning  af  Tidsalderen! 
almindelige  Stade*). 

Hidtil  har  vi  kun  set  Kritikeren  søge  Forbindelsen  mellen 
samtidige  Foreteelser;  men  han  søger  ogsaa  Forbindelsen  mellen 
de  hinanden  følgende,  og  her  bliver  Afhæng ighedsiothoXdet  e 
Beting  etheds(orhold. 

Sæt,  han  har  søgt  og  fundet  Begrebsbestemmelsen  for  ei 
eller  anden  Gruppe,  det  vil  sige,  de  væsenlige  Særmærker,  hvora 
de  øvrige  kan  udledes.  Lad  Gruppen  være  det  17.  Aarhundred< 
i  Frankrig.  Sammenligner  han  nu  denne  Begrebsbestemmelsi 
med  den,  hvormed  man  har  betegnet  de  foregaaende  Tidehven 
i  samme  Land,  vil  han  søge,  om  de  forskellige  Led  i  denni 
Række  ikke  indeholder  et  eller  andet  fælles  Element.  Og  bai 
finder  da  et:  Stammekarakteren,  den  Folkeaand,  der  er  blevei 
forplantet  fra  Slægt  til  Slægt  og  som  har  holdt  sig  uforandre 
gennem    Kulturens    Forandringer,    Samfundsordenens    Forskellig 

*)  Fortalen  til  Essais  de  critiqiie  et  d'histoire. 

heder  og  de  videnskabelige  eller  kunstneriske  Frembringelsers 
Skiften.  En  saadan  Folkeaand  er  mere  eller  mindre  tilbøjelig  til 
at  lade  sig  ave  eller  til  Kamp  for  personlig  Uafhængighed,  mere 
eller  mindre  skikket  til  fin  Forstandighed  eller  til  digterisk  Be- 
vægethed,  mere  eller  mindre  anlagt  til  at  dyrke  Samvittigheden 
eller  Logiken  eller  Vanen  eller  sanselig  Skønhed.  I  et  givet  Øjeblik, 
paa  et  vist  Tidspunkt  udfører  den  et  Værk,  og  det  er  da  dens 
Natur,  som  i  Forening  med  Værkets  er  Betingelsen  for  det  Værk, 
som  følger,  ligesom  i  et  organisk  Legeme  den  oprindelige  Sinds- 
beskaffenhed  i  Forening  med  den  hver  Gang  foregaaende  Til- 
stand er  Betingelsen  for  en  følgende  Tilstand.  Hvis  denne  Be- 
tingelse er  tilstede,  kan  Værket  ikke  udeblive;  hvis  den  ikke  er 
tilstede,  kan  Værket  ikke  fremkomme.  Af  den  engelske  Folke 
karakter  og  det  Tvangsherredømrae,  som  Huset  Stuart  tog  i  Arv 
fra  Huset  Tudor,  fremgik  den  engelske  Revolution.  Af  den  franske 
Folkekarakter  og  det  Adelsanarki.  som  Bourbonerne  arvede  fra 
Borgerkrigene,  fremgik  Ludvig  XIV*s  Kongedømme.  Til  under 
Leo  X  at  frembringe  den  stolte  Blomstring  af  de  bildende  Kun- 
ster udkrævedes  der  den  tidligt  modne  og  kunstnerisk  saa  evne- 
rige italienske  Folkeaand  i  Forening  med  Handlekraftens  og  de 
legemlige  Drifters  langvarige  Herredømme  i  Middelalderen  osv. 

Taine  opfordrer  Læseren  til  selv  at  anstille  et  saadant  For- 
søg med  en  hvilkensomhelst  Tidsalder.  Han  vil  da,  hvis  han. 
læsende  og  dømmende  paa  egen  Haand  metodisk  udtømmer  sit 
Æmne,  hvis  han  gradvis  hæver  sig  fra  de  Bestemmelser,  der  beher- 
sker de  mindre  Grupper,  til  de  Egenskaber,  der  behersker  de  om- 
fattende og  som  udstrækker  deres  Herredømme  over  Aarhundreder 
og  Nationer,  selv  kunne  overbevise  sig  om,  at  disse  Ejendommelig- 
heder afhænger  af  tidligere  Tidsalderes  og  Folkeslags  Egenskaber 
og  Forhold.  Naar  de  første  er  givne,  maa  de  andre  følge;  disse 
elementære  Magter  frembringer  og  nedbryder  Civilisationer  ved 
deres  Sammenspil  eller  Uoverensstemmelse;  vort  døgnvarige  Liv 
er  kun  en  Bølge  i  deres  Strøm;  i  dem  og  fra  dem  har  vi  vor 
Virken  og  vort  Væsen.  Saaledes  naaer  man  til  i  dem  ikke  mere 
at  se  virkelighedsfjerne  Formler,  men  levende  Kræfter,  der  er 
nærværende  overalt,  altid  virksomme,  sande  Guddomme  for  vor 
Menneskeverden. 

TREDIE  KAPITEL 
Geniet 


Vi   har   nu   set,    hvorledes  Læren   om   den    herskende 
fra  at  gælde  den  Enkelte   udvides   til   at  gælde  det   Hele, 
ledes    Opfattelsen    af   den    Enkelte    fra    Studiet    af   Omgivel 
fører  til  Studiet  af  Forudsætningerne,  det  vil  sige,  til  Studi 
Folkestamme  og  Race,   endelig  hvorledes  den  kritiske  Fors] 
ikke  hviler,  før  den  har  forvandlet  sig  til  historisk  Forskn 

Vi  kaster  et  Blik  tilbage  og  ser,  hvorledes  den  sids 
udtømmende  Forklaring  af  Geniet  paa  dette  Standpunkt  koi 
til  at  lyde.  Det  bliver  denne:  Geniet  er  en  Sammenfatnii 
hvad  det  frembring  er  ^  er  Sammenfatninger. 

Givet  er  en  Race,  der  har  modtaget  sin  Ejendommel 
fra  Klimaet,  Jordbunden,  Næringsmidlerne  og  de  store  Be£ 
heder,  som  den  ved  sin  Oprindelse  har  været  underkastet.  £ 
Ejendommelighed  egner  og  indskrænker  den  til  Dyrkelsen  \ 
vis  Art  Evner  saavel  som  til  Opfattelsen  af  en  vis  Art  Skøi 
Denne  Skønhedsart  kan  ikke  tage  Vækst,  før  Folkestamn 
sin  Udviklingshistorie  møder  en  saadan  almindelig  Tids; 
der  stemmer  med  dens  oprindelige  Anlæg,  fremmer  dem  o| 
dem  frugtbare.  Det  er  paa  saadanne  Udviklingstrin  al  F 
frembringer  sine  store  Genier. 

Forklaringen  er  den,  at  ingen  Evne  kan  udvikle  sig 
stændigt  uden  i  et  Land,  hvor  den  er  medfødt,  hvor  Opdrag 
nærer  den,  Eksemplet  styrker  den.  Folkekarakteren  opreth 
den,  og  den  almindelige  P'orkærlighed  fremkalder  den.  Jo  s 
Evnen  er,  des  dybere  ligger  dens  Aarsager,  som  Træets  I 
angiver  Røddernes  Dybde.  Jo  fuldkomnere  en  Digter  er, 
mere  national  er  han  derfor*).  Der  udkrævedes  den  ga 
Finhed,  Ædruelighed,  Munterhed,  Skalkagtighed,  det  syt 
Aarhundredes  Opdragelse,    Elegance   og   Kunst   til   at   fremb 


*)  Indledningen    til    Den  engelske  IJieraturhisiorie;   Slutningen 
handlingen  om  La  Fontaine. 

en  La  Fontaine.  Der  udkrævedes  det  engelske  Blik  for  Menneske- 
sjæle, engelsk  Kraft  og  Tungsind,  Renæssancens  Lidenskab,  Ind- 
bildningskraft og  Hedenskab  til  at  frembringe  en  Shakespeare. 
Der  krævedes  Tysklands  og  det  19de  Aarhundredes  Dybde  i 
Kundskaber  og  Tænkning,  dets  Alsind,  Kritik,  Panteisme,  til  at 
frembringe  en  Goethe.  (At  Goethe  med  de  første  halvhundrede 
Aar  af  sin  Eksistens  tilhørte  det  18.  Aarhundrede  og  mere  end 
nogen  Anden  skabte  det  nittende,  glemmes  her).  Taine  hævder, 
at  kun  ved  denne  Overensstemmelse  mellem  Værket,  Landet  og 
Aarhundredet  er  en  stor  Kunstner  mere  end  Privatmand;  man 
kan  betragte  ham  som  Repræsentanten  og  det  sammentrængte 
Udtryk  for  en  Aand,  han  skylder  sin  Værdighed  og  sin  Betydning. 
Og  med  en  mærkelig  Vilkaarlighed  i  Værdsættelsen  skriver  Taine : 
cHvis  denne  Aand  kun  er  en  Mode  og  kun  hersker  nogle  Aar, 
er  Skribenten  en  Voltaire.  Hvis  denne  Aand  er  en  literær  Form 
og  behersker  en  hel  Tidsalder,  er  Skribenten  en  Racine.  Hvis 
denne  Aand  er  selve  Grundindholdet  af  en  Race  og  kommer 
igen  i  hvert  Aarhundrede,  er  Skribenten  en  La  Fontaine.* 

Der  gives  da  efter  Taines  Grundopfattelse  en  vis  aandelig 
Varmestand,  Sædernes  og  Aandernes  almindelige  Tilstand,  der 
virker  paa  Genier  og  Talenter,  som  Luftens  og  Jordens  Varme- 
stand paa  Sædekornene.  Den  frembringer  ikke  de  store  Evner; 
de  er  givne  som  Udsæden.  Men  som  man  ved  Udskrivning  af 
Soldater  Aar  for  Aar  finder  omtrent  samme  Antal  Overmaalere 
og  Undermaalere,  saaledes  er  det  sandsynligt,  at  der  i  samme 
Land  til  forskellige  Tider  omtrent  er  samme  Antal  begavede  og 
ubegavede  Mennesker.  Den  store  Saakvinde,  Naturen,  griber 
bestandigt  med  samme  Haand  i  samme  Pose.  Naar  ikke  alle 
hendes  Sædekorn  spirer,  er  det  fordi  de  behøver  en  vis  aandelig 
Temperatur;  de  gaar  tilgrunde,  hvis  den  ikke  findes;  deres 
Væsen  forandres,  naar  den  forandrer  sig.  Man  kan  da  over- 
hovedet betragte  Forholdet,  som  om  Naturen  foretog  et  Valg 
imellem  de  forskellige  Arter  og  Talenter  og  kun  tillod  denne 
eller  hin  Art  at  udvikle  sig.  Der  gives  en  vis  herskende  Ret- 
ning, som  tilhører  Aarhundredet;  de  Begavelser,  der  vil  gaa  en 
anden  Vei,  finder  Udvejen  spærret,  og  den  almindelige  Samfunds- 
aand  i  Forening  med  de  omgivende  Sæder  driver  dem  til  Vækst 
i  en  vis  Retning,  hvis  de  kan  følge  den. 

Taine  tager  for  større  Klarheds  Skyld  et  Tilfælde,  der  er 
saa  simpelt   som    muligt,    det,    i    hvilket  Sørgmodighed  er  frem- 

herskende.    Der  har  tilnærmelsesvis  været  saadanne  Tider  i  Asi^^ 
i    det   6te    Aarhundrede   før  Kristus,    i    Europa    fra    det    1ste    M^ 
(let  10de  Aarhundrede.      I    slige  Tidsrum    taber  Menneskene  Mc^^ 
og  Haab  og   betragter    Livet    som    et   Onde.     Hvis   der  nu    i    €5=-  J 
saadan  Tid    fødes    samme  Antal   af  muntre,   sørgmodige  og  lig^^ 
lige  Gemytter   som   ellers,    hvad    vil    da    blive   Følgen *>     For    d^i 
Første    vil    de   Aarsager,    der    frembringer    det   almindelige    Mis- 
mod, ogsaa  nedslaa  Kunstneren;  den  almindelige  Oversvømmelse 
af  Ulykker  naaer  ogsaa    ham.     Dernæst    har   han    fra    Barndom- 
men   af    modtaget    lutter    sørgelige    og    forstemmende    Indtryk: 
Religion,   Filosofi,  Samtaler,  daglig  Erfaring  lærer  ham,  at   Livet 
er  et  Onde,  og  alle  disse  Indtryk  trænger  des  dybere  ind  i  ham, 
jo    mere  Kunstner  han  er,    det  vil   sige,   jo   mere  han  er  anlagt 
til    Helhedsanskuelse.     Med    sit    Kunstnerinstinkt   overdriver  han 
endogsaa.      De    Mennesker,    han    kender,    har    ikke    gjort    andre 
Erfaringer  end  sørgelige,   meddeler  ham  derfor  ikke  andre.      Vil 
han  da  fremstille  Lykke  og  Glæde,  staar  han  ene;  vil  ban   frem- 
stille   Sorgen,    har  han    Støtte    i    sine  Omgivelser,    sin  Tidsalder, 
forefinder  en  kunstnerisk  Overlevering,  har  for  sig  en  banet  Vej. 
Endelig  vil  hans  Værk  kun  da  finde  Bifald.    Ved  en  hel  Række 
af  Skranker   er  da  Vejen   spærret   for  ethvert  Værk,    dér  vil  ud- 
trykke Glæde;    sætter  Kunstneren  over  den  første,   standser  han 
ved  den  anden  o.  s.  v. 

Saaledes  er  det  da  ogsaa  med  en  overvejende  lykkelig  Almen- 
stemning og  med  en  Mellemtilstand.  Og  gaar  vi  fra  disse  tænkte 
til  virkelige  Tilstande,  saa  ser  vi  (efter  Taine)  Læren  stadfæstet 
overalt.  Kunsten  er  bestemt  ved  de  omgivende  Sæders  Tilstand; 
den  græske  Billedhuggerkunst,  den  gotiske  Kirke,  den  franske 
Tragedie,  den  moderne  Musik  svarer  paa  lignende  Maade  til  en 
almindelig  Stemning;  denne  udvikler  særegne  Behov,  Tilbøjelig- 
heder og  Følelser,  der  atter  former  en  vis  herskende  Personlig- 
hed, hvis  Væsen  udtrykkes  i  Former,  Farver,  Lyd  eller  Ord. 
Tilføjer  man  først  de  forskellige  Biaarsager,  dernæst  Stfimmens 
Aand,  dernæst  Kunstens  Udviklingstrin,  dernæst  den  enkelte 
Kunstners  særegne  Følemaade,  kan  man  af  Loven  om  den 
aandelige  Temperaturs  Indflydelse  udlede  ikke  blot  den  menne- 
skelige Indbildningskrafts  store  Omvæltninger  og  Former,  men 
(le  nationale  Skolers  Forskelligheder,  de  forskellige  Stilarters 
uophørlige  Forandringer,  ja  enhver  stor  Mands  oprindelige 
Karaktertræk. 

Overdrivelsen  er  iøjnefaldende  og  den  er  straks  bleven  paa- 
vist  ikke  blot  af  Modstandere,  men  af  Mænd,  i  hvem  Taine  selv 
har  set  sine  Forgængere  og  Mestere  som  Sainte-Beuve.  Det  er 
klart,  skrev  denne  i  Anledning  af  Taines  Den  engelske  Literaturs 
Historie^  at  hvad  et  Menneske  end  gør,  tænker  eller  skriver 
er  det  til  en  vis  Grad  afhængigt  af  den  Race,  fra  hvilken  det  er 
oprundet,  og  som  har  meddelt  det  Naturgrunden,  og  ikke  mindre 
afhængigt  af  de  Samfunds-Omgivelser,  i  hvilke  det  er  vokset  op 
og  har  uddannet  sig.  Ligesaa  utvivlsomt  afhænger  det  af  de  til- 
fældige Omstændigheder  og  Begivenheder,  som  dagligt  indtræffer  i 
Livets  Løb.  Det  indrømmes  af  Alle  blot  i  Kraft  af  simpel,  sund 
Fornuft.  Endog  Lamennais,  der  indbildte  sig,  at  Enkeltmands 
Vilje  forslog  til  Alt,  har  engang  skrevet:  «Jo  længere  jeg  lever, 
des  mere  undres  jeg  ved,  at  de  Meninger,  der  har  dybest  Rød- 
der i  os,  afhænger  af  den  Tid,  hvori  vi  har  levet,  af  det  Sam- 
fund, hvori  vi  er  fødte,  og  af  tusinde,  ligesaa  forbigaaende  Om- 
stændigheder. De  havde  været  helt  forskelligartede,  ifald  vi 
var  komne  ti  Aarhundreder  tidligere  til  Verden,  eller  i  samme 
Aarhundrede  i  Teheran,  i  Benares,  paa  Otahaiti!»  Sainte-Beuve 
indrømmer,  det  vilde  være  ligefrem  latterligt  at  paastaa  det 
Modsatte,  og  han  skitserer  Problemets  Historie.  Hippokrates  er 
den  første,  som  i  sin  Afhandling  om  Luftens,  Vandenes  og  Ste- 
dernes Indflydelse  i  store  Træk  har  udkastet  denne  Omgivel- 
sernes og  Klimaets  Indflydelse  paa  Folkenes  og  de  Enkeltes 
Karakter.  Montesquieu  har  efterlignet  og  fulgt  ham,  men  uden 
at  være  Naturforsker  nok.  Taine  er  gaaet  videre  i  dette  Spor. 
Men  Sainte-Beuve  gør  gældende,  at  hvor  ypperligt  Taine  end 
beskriver  Racen  i  dens  almindelige  Træk  og  Grundlinjer,  hvor 
godt  han  end  maler  det  aandelige  Luftlag  som  raader  paa  de 
forskellige,  historiske  Aarstider,  hvor  behændigt  han  end  ud- 
skiller det  Væv  af  Hændelser,  i  hvilke  den  Enkeltes  Liv  er  ind- 
flettet, saa  undgaar  der  ham  dog  Noget,  det  mest  Levende  i 
Menneskets  Liv,  det,  som  bevirker,  at  af  tyve,  hundrede  eller 
tusinde  Mennesker,  der  tilsyneladende  er  udrustede  med  samme 
ydre  og  indre  Vilkaar,  det  ene  ikke  ligner  det  andet,  og  at  der 
mellem  dem  alle  er  En,  som  udmærker  sig  ved  Originalitet. 
Allerede  Theofrastos  bemærkede,  at  det  var  ham  umuligt  at  for- 
staa,  hvorfor  Grækerne  udviste  saa  ringe  Lighed  i  deres  Sæder, 
da  Grækenland  dog  laa  under  én  Himmelegn  og  Grækerne 
ernærede  sig  og  opdroges  paa  samme  Maade. 

Sainte-Beuve  hævder,  at  det  er  denne  Forskel  mellem 
Menneske  og  Menneske  i  et  og  samme  Folk,  ja  i  en  og  samme 
Familie,  der  er  Vanskelighedens  bestemte  Punkt.  Selve  Geniets 
Gnist  har  da  Taine  ikke  naaet,  det  er  kun  lykkedes  ham  Nerve 
for  Nerve,  Fiber  for  Fiber,  Celle  for  Celle  at  udfolde  og  frem- 
vise StoflTet,  Organismen,  Hylsteret,  hvori  Geniets  Gnist  frit  (eller 
tilsyneladende  frit)  lever,  bevæger  sig,  undergaar  Forandringer« 
og  triumferer.  —  Det  er  naturligvis  ikke  desto  mindre  en  For- 
tjeneste at  stille  Problemet,  som  Taine  har  gjort,  at  sammen- 
trænge det  saa  fast,  omringe  det  fra  alle  Sider,  og  føre  det  til- 
bage til  dets  simpleste  Slutningsudtryk. 

Ved  nogle  bestemte  Eksempler  angiver  Sainte-Beuve  den 
Skillelinje,  hvor  Enigheden  mellem  ham  og  Taine  hører  op. 
Han  nævner  Taines  Afhandling  om  Fru  la  Fayettes  Roman 
Prinsessen  af  Cléves  og  godkender  Taines  Grundtanke,  at  en 
saadan  Roman  alene  kunde  udspringe  og  blomstre  i  det  17de 
Åarhundrede,  i  en  udsøgt  Samfundskres,  der  var  i  Stand  til  at 
vurdere  saadan ne  Følelsers  og  en  saadan  Stils  hele  Adel,  Finhed 
og  Blufærdighed.  Derimod  giver  han  Taine  Uret  i  den  Anta- 
gelse, at  denne  Finhed  kun  var  et  af  de  ydre  Omstændigheder 
frembragt  Resultat.  Han  hævder,  at  der  til  alle  Tider  har 
været,  og  forhaabenlig  til  alle  Tider  vil  gives  fintfølende  Sjæle, 
og  disse  vil,  hvad  enten  de  begunstiges  af  den  omgivende  Ver- 
den eller  ikke,  altid  formaa  at  give  deres  Følemaade  Udtryk. 
Dersom  de  har  Frembringelsesevne  og  Fantasi,  vil  de  forstaa 
at  frembringe  Væsener  i  deres  Billed.  —  <Menneskeaanden, 
siger  Taine,  strømmer  med  Begivenhederne  som  en  Flod.> 
Sainte-Beuve  svarer  Ja  og  Nej,  men  siger  dristigt  Nej,  dersom 
Floden  skal  bestaa  af  hinanden  lige  Draaber.  Der  er  en  Væsens- 
forskel mellem  disse  Draaber.  Der  var  i  det  17de  Åarhundrede 
kun  én  Aand,  som  kunde  frembringe  Prinsessen  af  Cléues,  Ellers 
vilde  der  være  frembragt  en  Mangfoldighed  af  slige  Bøger.  — 
Og  i  Almindelighed  raaa  man  da  sige,  at  der  kun  er  én  Aand, 
kun  én  særegen  Aandsform,  i  hvilken  dette  eller  hint  Mester- 
værk kan  støbes.  Hvor  Talen  er  om  historiske  Vidner,  kan  de 
forskellige  have  lige  Værd,  men  ikke  i  Literaturens  og  Kunstens 
Verden.  Er  en  eneste  Digters  Tryllespejl  bristet  i  Vuggen,  vil 
der  ikke  mere  findes  noget  andet,  der  nøjagtigt  er  det  samme. 
eller  som  kunde  træde  istedenfor  det.  Der  gives  af  enhver  sand 
Digter   kun    ét   Eksemplar.     Paul  og   Virginie  bærer  ganske  sik- 

kert  Sporet  af  sin  Tidsalder,  men  hvis  Paul  og  Virginie  ikke 
var  blevet  skrevet,  vilde  man  ved  alle  Slags  skarpsindige  og 
bifaldsværdige  Overvejelser  kunne  hævde,  at  en  Bog  af  denne 
jomfruelige  Beskaffenhed  umuligt  kunde  frembringes  i  det  18de 
Aarhundredes  Fordærvelse.  Bernardin  de  Saint-Pierre  var  den 
Eneste,  som  kunde  skrive  den.  Det  kommer  af,  at  der  ikke 
gives  noget  mere  Uforudset  end  Talentet,  og  det  vilde  ikke  være 
Talent,  hvis  det  ikke  var  uforudset,  hvis  det  ikke  var  enestaa- 
ende  mellem  mange,  enestaaende  mellem  alle.  Det  er  dette 
Livsprincip,  som  Taines  Metode  ikke  naaer.  Talentets  og  Geniets 
personlige  Særpræg  bliver  bestandig  udenfor,  undslipper  alle 
Maskerne  i  hans  Garn,  hvor  godt  Garnet  saa  end  er  vævet. 
Han  nærmer  sig  dette  Særpræg  og  indeslutter  det  med  sine 
Skanser,  som  en  Ingeniør  vilde  gøre;  han  indespærrer  det  fra 
alle  Sider  under  Paaskud  af  at  omgive  det  med  alle  de  uund- 
værlige ydre  Betingelser.  Disse  Betingelser  tjener  ganske  vist 
Individualiteten  og  den  personlige  Originalitet,  fremkalder  den, 
fremskynder  den,  sætter  den  i  højere  eller  ringere  Grad  i  Stand 
til  at  virke  eller  tilbagevirke;  men  de  skaber  den  ikke. 

Saavidt  Sainte-Beuve.  Lad  os  nu  paa  bestemtere  Maade 
underkaste  Taines  Anskuelse  en  Betragtning.  Er  overhovedet 
den  Anskuelse  gennemførlig,  at  Geniet  er  en  Sammenfatning  af 
Tid,  Folk  og  Omgivelser?  Hvad  ligger  der  i  denne  Bestemmelse? 
En  Sammenfatning  er  kun  Sammendragning  af  det,  der  har  sin 
væsenlige  Væreform  i  spredte,  men  uklare  Skikkelser  udenfor 
Sammenfatningen.  Sammendragningen  tilføjer  intet  nyt  Element, 
kun  en  ny  Væreform.  Det  er  umuligt,  at  et  Led  i  Helheden, 
naar  man  begynder  med  at  drage  selve  dette  Led  fra  Helheden, 
i  sig  kan  indbefatte  hele  Resten.  Man  tager  paa  denne  Maade 
Geniet  som  ubetinget  Type,  som  Sindbilled,  man  almindeliggør 
det  i  den  Grad,  at  den  nøjagtige,  virkelighedstro  Opfattelse  af 
dets  bestemte  Ejendommelighed  med  Flid  maa  trænges  til 
Side.  Det  er  i  Grunden  den  samme  Lære,  den  hegelske  Skole 
har  forkyndt  om  Kunstværket,  som  Taine  har  anlagt  paa 
Kunstneren.  Kunstværket  var  Ideens  fulde  og  rene  Udtryk; 
Kunstneren  er  sin  Tids  og  sin  Nations.  Med  Taines  egen  Ord- 
brug maa  dette  nærmest  udtrykkes  saaledes,  at  Kunstneren  frem- 
stiller sin  Tids  og  sit  Folks  herskende  Egenskab  og  herskende 
Evne.     Spørgsmaalet   bliver  da,   hvorvidt  Kunstnerens   egen,   tid- 

ligere  bestemte,  herskende  Evne  ogsaa  kan  dække  hans  Omgi- 
velsers herskende  Egenskab  og  falde  sammen  med  denne. 

Utvivlsomt  fornegter  Taine  den  oprindelige  Kraft  i  den 
Enkelte  og  lægger  al  Virksomhed  over  paa  Omgivelserne.  Han 
søger  vel  at  hjælpe  sig  ved  den  simple  Erklæring,  at  hine 
Omgivelser  jo  netop  kan  opløses  i  lutter  Enkelte,  og  at  til 
syvende  og  sidst  kun  den  Enkelte  er  det  Virksomme,  en  Ytring, 
der  iøvrigt  støder,  naar  den  udsiges  af  en  Tænker,  der  i  saa 
mange  Retninger  betegner  sig  som  Lærling  af  Hegel.  Denne 
Udvej  betyder  dog  ikke  meget;  thi  Summen  af  den  virksomme 
Kraft  fremkommer  jo  her,  dersom  Selvegenheden  ikke  engang 
hos  de  store  Genier  vurderes  som  medarbejdende,  ved  Sammen- 
lægning af  lutter  Uvirksomme.  Var  Taine  følgeret  i  sin  Betragt- 
ning af  den  Enkelte  som  ledet  og  behersket  af  Historiens  almene 
Magter,  da  maatte  han  ende  i  ren  Hegelianisme  og  Panlogisme; 
men  var  han  følgeret  i  sin  Betragtning  af  den  Enkelte  som  det 
eneste  virkelige  Kraftpunkt,  maatte  han  nødvendigvis  komme  til 
(let  Resultat,  at  den  store  Personlighed  i  de  mange  Tilfælde, 
hvor  dens  Udviklingsgang  ikke  falder  sammen  med  den  alminde- 
lige, beskriver  en  Bane,  der  ved  Sammenstødet  mellem  den 
Stores  og  de  øvrige  Enkeltes  samlede  Kraft  kunde  betegnes  som 
Kræfternes  Parallelogram. 

Taine  vil  forklare  Kunsten  ud  fra  den  hele  Kultur  og  ynder 
at  kalde  den  dennes  Blomst.  Men  det  er  en  Misforstaaelse  at 
ville  forklare  et  hvilketsorahelst  organisk  Led  ud  fra  de  andre 
uden  at  tage  Hensyn  til  dets  særskilte  Funktion.  Taine  vil 
særtegne  Kunstneren  ud  fra  den  hele  samtidige  Kunst  hos  hans 
Landsmænd;  men  saaledes  ender  han  der,  hvor  Undersøgelsen 
skulde  begynde,  tager  ved  en  videnskabelig  Skuffelse  For- 
arbejdet for  det  egenlige  Arbejde.  Det  er  umuligt  at  forklare 
Hjernen  ud  fra  Hjerte  og  Lunge,  eller  Lungen  ud  fra  Hjerte  og 
Hjerne.  Den  Væsensforskel,  som  adskiller  den  enkelte  oi^aniske 
Virksomhed  fra  de  andre  og  Kunsten  fra  de  øvrige  Livs-  og 
Kulturmagter,  og  den  særegne  Ejendommelighed,  som  den  ud- 
kaarne  Enkelte  føjer  til  hele  den  øvrige  Masse,  lader  sig  ikke 
forstaa  ud  fra  noget  fremmed  Midtpunkt. 

Man  ser  atter  her,  hvorledes  Taines  Tilbøjelighed  til  syste- 
matisk Enstonighed  og  Ensformighed  leder  ham  vild.  Som 
Geniets  Mangfoldighed  skulde  kunne  forklares  ved,  at  en  enkelt 
Evne  førtes  rundt  gennem  dets  hele  Omraade,  saaledes  skal  det 

enkelte  Geoi  kunne  forklares  ved  en  Metode,  der  ligeligt  lader 
sig  anlægge  paa  all^.  Men  denne  Metode  viser  sig  utilstrækkelig. 
Hvert  Geni  er  artsforskeitigt  fra  ethvert  andet;  ethvert  Geni  ud* 
kræver  en  ny  Metode.  Man  trænger  ikke  ind  i  Correggios  Ejen- 
dommelighed ad  samme  Vej  som  ind  i  Raffaels;  man  fravrister 
ikke  Oehlenschlægers  Stil  dens  Hemmelighed  ved  et  Stadium  af 
samme  Art,  som  det,  der  fører  til  Maatet  ved  Holberg.  Tidl 
hrister  da  ogsaa  i  Udførelsen  den  hele  Lære.  Taines  Afhand- 
ling om  Shakespeare  indledes  med  disse  Ord:  <Alt  kommer 
indenfra  hos  ham,  det  vil  sige,  fra  hans  Aand  og  hans  Geni; 
Omstændighederne  og  de  ydre  Forhold  har  kun  lidet  bidraget 
til  at  udvikle  dem.*  Man  kan  ikke  let  tænke  sig  en  mere 
besynderlig  Bekendelse.  Undertiden  anvendes  Læren  omvendt, 
hvor  det  er  aldeles  tydeligt,  at  den  ikke  slaar  tiK  som  naar 
f.  Eks.  Bacon  forklares  ene  og  alene  som  Eksempel  paa  de  om- 
givende Forholds  overvejende  Magt  over  det  individuelle  Talent, 
og  Bacons  Evne  slet  ikke  faar  nogen  Ejendommelighed,  der 
udelukkende  tilkommer  ham. 

Intet  er  vissere,  end  at  den  Enkelte  aldrig  i  streng  Forstand 
kan  staa  udenfor  sin  Slægt  eller  være  forud  for  sin  Tid.  Men 
kan  sige,  at  al  den  Enkeltes  Kamp  mod  Tiden  kun  er  den  i 
Sandhed  nærværende  Tids  Kamp  raod  en  gammel,  hvis  Lev- 
ninger har  overlevet  den.  Men  Alt  afhænger  dog  af,  hvor 
Grænsen  skal  drages  for  Slægt  eller  Tidsalder,  hvor  sneverl 
eller  hvor  vidt  dtsse  Ord  skal  forstaas.  At  den  Enkelte  kan 
være  forud  for  sin  umiddelbare  Samtid,  vil  dog  vanskelig  kunne 
negtes,  saalænge  man  maa  indrømme,  at  en  Idé,  en  Synsmaade 
raaa  begynde  at  spire  i  nogle  Enkelte,  og  at  disse  Enkelte  ikke 
er  spredte  Punkter  i  den  lavt  staaende  Mængde,  men  enkelte 
Højtbegavede,  der  drager  Mængden  efter  sig  uden  selv  at 
drages  af  den.  Lad  Idéen  kun  udvikle  sig  fra  en  ringe  Spire, 
lad  Blomsten  kun  fremkomme  ved  en  lovbundet  fremskridende 
Forandring  af  Planten  —  Luftens  Varmegrad  alene  forklarer  ikke 
Blomstens  Opstaaen,  Lad  det  største  Geni  kun  være  en  Arbej- 
der i  den  ellevte  Time,  lad  Geniet  kun  være  en  Alexander, 
der  sejrer  med  Filips  Soldater  —  den  hele  Forberedelse  for- 
klarer ikke  den  store  Aands  Oprindelse,  endnu  mindre  Geniets 
Triumf, 

Og  fremdeles:  lad  det  kun  i  al  Almindelighed  være  sandt, 
at    Enkeltmands    Talent    paa    denne    Maade    kan    betragtes    som 

Resultanten  af  almene  Kræfter,  saa  er  vi  ligefuldt  paa  vor  Videns 
nuværende  Standpunkt  udsatte  for  enten  at  gøre  Forklaringen 
altfor  vid  eller  altfor  snever,  saa  den  enten  bliver  selvfølgelig 
eller  urimelig,  enten  Truisme  eller  Paradoks.  Vi  formaar  ikke 
at  forklare  Individet  Spinoza  ud  fra  dets  Race  og  dets  Tid  alene, 
thi  denne  Forklaring  vilde  blive  altfor  rummelig;  vi  formaar 
ikke  at  forklare  det  ud  fra  dets  Forældre;  thi  denne  Forklaring 
vilde  blive  altfor  snever.  Vi  formaar  overhovedet  ikke  at  for- 
klare dette  eller  noget  andet  videnskabeligt  eller  kunstnerisk 
Geni  ud  fra  dets  Tid,  dets  Slægt  eller  Land  alene.  Verdens 
organiserende  Magt  organiserer  ikke  for  det  Særskilte,  men  for 
det  Hele;  vi  kender  ikke  dens  Økonomi,  vi  véd  slet  ikke,  i 
Kraft  af  hvilket  Krav  i  Totalorganisraen  en  tænkende  Aand  som 
Spinoza  kastes  hen  i  Holland  i  det  17de  Aarhundrede.  Det  er 
ikke  ud  fra  den  jødiske  eller  hollandske  Slægt,  men  ud  fra 
Menneskeslægten,  at  han  alene  kan  forstaaes.  Det  er  godt  at 
være  kommet  ud  af  gamle  klassiske  Fordomme,  af  Troen 
paa,  at  et  Menneske  uden  videre  er  et  Menneske,  og  ethvert 
Menneske  mere  eller  mindre  en  Franskmand;  det  er  godt  at 
have  faaet  Blikket  op  for  Menneskestammernes  og  Folkenes  dybe 
Forskelligheder.  Men  man  maa  kun  ikke  glemme,  dels  at  der 
er  noget  Fællesmenneskeligt,  som  til  alle  Tider  kan  opstaa,  og 
som  unddrager  sig  Forholdenes  Indflydelse,  fordi  det  kan  findes 
hos  Mennesker  til  alle  Tider  og  i  alle  Lande,  dels  at  der  er  en 
organiserende  Enhed,  i  hvis  Økonomi  den  sidste  Forklarings- 
grund  ligger.  Vi  kender  ikke  denne  sidste  Forklaringsgrund  til 
nogetsomhelst  Enkelt,  ti  for  at  kende  den  til  én  enkelt  Sag, 
maatte  vi  kende  den  til  Alt. 

For  det  Første  er  der  da  en  altomfattende  Enhed,  og  da 
Racespaltningen  ikke  kan  spalte  den,  bliver  det  umuligt  at  søge 
en  sidste  Forklaringsgrund  til  Geniet  i  Racen.  For  det  Andet 
er  der  noget  Fællesmenneskeligt,  og  da  Tiden  ikke  kan  tilintet- 
gøre dette,  bliver  det  muligt,  at  der  mellem  to  Enkelte  i  forskel- 
lige Tider  og  Lande  kan  være  større  Slægtskab  end  mellem  to  sam- 
tidige Landsmænd.  (Michelangelo  er  visselig  nærmere  i  Slægt  med 
Beethoven  end  med  sin  Samtidige  og  Landsmand  Raffael.  Denne 
er  nærmere  i  Slægt  med  Mozart  end  med  sin  Samtidige  og 
Landsmand  Michelangelo.)  For  det  Tredje  er  der  en  uhyre 
ejendommelig  Kraft  i  Individet  som  Individ,  og  saaledes  bliver 
det    muligt,    at    Forskellen    mellem    to    Enkelte    i    samme    Race 

bliver  større  end  imellem  Racerne  indbyrdes.  Der  gives  Enkelt- 
vfiBsener,  der  synes  at  være  fødte  i  en  forkert  Tidsalder.  Da 
Taine  i  sin  Bog  De  franske  Filosofer  paa  en  bidende  Maade  om- 
fortalte Cousins  og  Joufifroys  Levnedsløb,  gjorde  den  første  til 
en  fransk  Teolog  fra  1640,  den  anden  til  en  Englænder  fra  1680, 
anede  han  ikke,  at  han  samtidigt  med  at  latterliggøre  sin  Mod- 
stander Cousin  og  udsætte  hans  Lære  for  Latter,  ubetænksomt 
tilføjede  sine  egne  Lærdomme  et  frygteligt  Stød.  Ti  hvorledes 
er  det  muligt,  at  Cousin  kan  være  urigtigt  anbragt  i  en  Verden, 
hvor  Enhver  med  denne  Nødvendighed  udklækkes  af  sine  Om- 
givelser? Der  gives  dernæst  Individer,  som  omspænder  et  langt 
større  Tidsrum  end  deres  eget.  De  Ideer,  som  rummes  i  Shake- 
speares Hamlety  passer  ikke  alene  for  Renæssancetiden  eller 
endog  blot  for  den  engelske  Stamme;  de  har  en  langt  større 
Rækkevidde.  Hamlet  kom  ikke  for  Intet  til  sin  største  Anseelse 
omkring  1840.  Et  enkelt  Menneskes  Geni  har  her  raget  saa 
langt  op  over  Tid  og  Forhold,  at  dets  Frembringelser  Aarhun- 
dreder  derefter  syntes  Tidens  egenhge  Drapa. 

Her  mangler  endelig  en  Forklaring  af,  hvorledes  det  gaar 
til,  at  Shakespeare  bliver  et  saa  meget  større  Geni  end  La  Fon- 
taine,  naar  de  dog  udtrykker  hver  sin  omtrent  lige  betydende 
Nationalaand. 

Hvad  der  dybest  ligger  lil  Grund  for  Taines  ufyldestgørende 
Fremstilling  af  dette  Hovedpunkt,  er  den  til  Grund  liggende 
Ligestillen  af  Betingelse  og  Aarsag.  Saasnart  Betingelserne 
mangler,  kan  Geniet  ikke  opstaa,  og  Mangelen  paa  Betingelser 
kan  knuse  et  Geni.  Men  Betingelserne  kan  ikke  frembringe 
Geniet,  og  da  Geniet  ikke  er  deres  Frembringelse,  er  det  ogsaa 
mere  end  en  Sammenfatning  af  dem.  Betingelserne  tilsammen 
kan  kun  frembringe  et  Vindæg,  Anlægget  kommer  ikke  fra  dem. 
Taine  indrømmer  det  selv  i  den  Lignelse,  han  bestandig  bruger 
om  Sædekornet.  Ti  Kornet  er  jo  ikke  Temperaturens  Værk. 
Men,  vil  man  sige,  naar  alle  Betingelserne  er  tilstede,  maa  da 
ikke  Værket  og  Kunstneren  nødvendigvis  komme,  er  ikke  Sum- 
men af  Betingelser  ratio  sufficiens,  og  hvad  kan  kræves  ud  over 
den  tilstrækkelige  Grund?  At  Betingelserne  er  tilstede,  vil  sige, 
at  nu  er  der  Intet  i  Vejen  for  Geniets  Komme.  Men  behøver 
det  derfor  at  komme?  Kan  man,  hvis  det  udebliver,  komme 
derfra  med  Svaret,  at  saa  maa  der  dog  have  været  Noget  i 
Vejen?    Der  er  dog  en  Grundforskel   paa   det   Negative,    der  kun 

har  Magt  til  at  hindre  og  knuse,  og  paa  det  Positive,  Anlægget, 
Kraften,  der  ene  har  Magt  til  at  frembringe.  Der  er  overhovedet 
i  Grundopfattelsen  af  den  Enkelte  som  Tidens  og  Stammens 
Organ  og  Talerør,  en  Fejl,  der  fører  til  Fornegtelse  af  Indi- 
vidualiteten, paa  samme  Tid  som  det,  hvis  Organ  Individet  skal 
være,  kun  bestemmes  som  de  mange  Enkeltes  Sum,  men  ikke 
opfattes  som  levende,  samlet  Idé  eller  Type. 

Underligt  er  det  at  se,  hvorledes  Anskuelser,  der  efter- 
haanden  optræder  som  systematiserede  Lærdomme,  fra  først  af 
forekom  som  blotte  Indfald  og  Strøtanker.  En  saadan  Strø- 
tanke var  den  bekendte  Vending:  cLiteraturen  er  et  Udtryk 
for  Samfundet*.  Nogle  indrømmede  dette,  Andre  mente,  det 
forholdt  sig  stik  modsat.  Scribe  har  i  sin  Tiltrædelsestale  til 
Akademiet  forsøgt  at  paavise  dette  modsatte  ved  Eksempler: 
Paa  Rædselsherredømmets  Tid  opførte  man  følsomme  Hyrde- 
stykker; under  det  første  Kejserdømme  opstod  republikanske 
Tragedier;  under  det  genoprejste  Kongedømme  militære  Skuespil, 
der  behandlede  Napoleons  Sejrvindinger. 

Det  sidste  Tilfælde  stemmer  imidlertid  med  den  moderne 
Opfattelse,  at  den  samme  Kraft,  der  først  benyttedes  til  at  forme 
en  virkelig  Verden,  naar  dette  Værk  er  gjort,  anvendes  til  at 
frembringe  en  opdigtet  Verden,  saa  Kunstneren  hyppigt  er  Søn 
af  Helten.  De  øvrige  Eksempler,  der  kun  angiver  de  ubetyde- 
lige Svingninger,  der  med  Lethed  kan  findes  trods  Kulturens  og 
Kunstens  gensidige  Afhængighed  og  Betingethed  af  hinanden  har 
kun  kunnet  synes  betydelige  (f.  Eks.  overbevise  Heiberg)  paa  en 
Tid,  da  det  paagældende  Forhold  endnu  slet  ikke  var  udforsket 
og  den  strenge  Sammenhæng  for  de  store  Kunst-  og  Literatur- 
Skolers  Vedkommende  ikke  paavist.  Nu  betyder  saadanne  Sæt- 
ninger slet  Intet.  Den  gennemgaaende  Betingethed  er  sikker 
nok.  At  Kunst  og  Literatur  er  Udtryk  for  Samfundet,  er  ikke 
mere  en  omtvistet  Formodning,  men  en  ved  Undersøgelse  stad- 
fæstet Lov.  Saa  Meget  har  det  været  Taines  Fortjeneste  med 
forhen  uset  Klarhed  og  Fynd  at  paavise.  Hans  Fejl  har  været 
den,  at  overse  det  individuelle  Genis  ejendommelige,  selvstæn- 
dige Kraft. 

FJERDE  KAPITEL 
Kunsten  og  Idealet 

I 

Vi  har  lært  Opfattelsen  af  Kunstens  Frembringelse  at  kende, 
Vi  saa,  at  man  efter  Taines  Anskuelse  for  nøjagtigt  at  forstaa 
den  maatte  forestille  sig  Åandernes  og  Sædernes  almindelige 
Tilstand  i  den  Tid,  den  tilhører;  vi  saa,  at  han  beraabte  sig 
paa  Erfaringen,  der  viser,  at  Kunsterne  opstaar  og  forsvinder 
med  visse  almindelige  Tilstande;  som  den  græske  Tragedie  er 
knyttet  til  den  Tid,  da  Grækerne  ved  deres  Persersejre  og  den 
dermed  sikrede  fuldstændige  Uafhængighed  naaede  deres  højeste 
politiske  Kraftudfoldelse;  som  den  gotiske  Arkitektur  er  knyttet 
til  Lensvælden,  begynder  med  dens  Opstaaen  og  forsvinder  med 
dens  Ophør;  som  den  hollandske  Malerkunst  er  knyttet  til  Hol- 
lands korte  Stormagtstid  og  den  franske  Tragedie  til  det  ene- 
vældige Kongedømme  før  Revolutionen. 

Heraf  kender  vi  imidlertid  endnu  ikke  Kunstens  Væsen. 
Vi  skal  nu  se,  hvorledes  Taine  i  nøje  Overensstemmelse  med 
sin  Grundtanke  maa  bestemme  dette.  Han  begynder  rent  erfarings-^ 
mæssigt.  Istedenfor  at  give  en  Formel  vil  han  straks  give  sig 
i  Kast  med  Kendsgerninger,  og  disse  er  her  selve  Kunstvær- 
kerne, der  haves  ordnede  i  Museer  og  Biblioteker  som  Planter 
i  et  Herbarium  og  Dyr  i  et  Museum.  Han  vil  undersøge,  hvad 
et  Kunstværk  i  Almindelighed  er,  som  man  søger,  hvad  der 
maa  forstaaes  ved  et  Dyr  eller  en  Plante  i  Almindelighed.  Det 
gælder  kun  om  at  finde  de  fælles  Træk,  som  forener,  og  de 
adskillende  Træk,  som  afsondrer. 

For  at  lette  Fremgangsmaaden  udskiller  han  først  de  tre 
efterlignende  Kunster:  Billedhuggerkunst,  Maleri  og  Poesi.  Man 
kunde  tænke  sig,  at  det  Væsenlige  ved  dem  var  Efterligningen, 
og  deres  højeste  Opgave  saa  nøjagtig  en  Efterligning  som  muligt; 
ti  man  udtaler  en  ugunstig  Dom  over  et  Kunstværk,  naar  man 
siger  om  det:    <Saaledes  har  aldrig  et  Bryst  eller  et  Ben  set  ud; 

saaledes  har  aldrig  et  Menneske  talt  eller  følt.>  Da  imidlertid 
Fotografi,  Afstøbning,  Stenografi  ikke  frembringer  de  skøn- 
neste Værker,  ser  vi  snart,  at  den  mest  skafifende  Afbildning 
ikke  er  den,  som  vækker  størst  Behag.  Dernæst  bryder  jo  visse 
Kunster  af  Princip  med  Virkeligheden;  Skulpturen  forsmaar  i 
Regelen  al  Farve  og  taber  undertiden  ved  Farven,,  et  Drama 
som  Goethes  Ifigenia  er  skønnere  paa  Vers  end  paa  Prosa. 

Her  er  da  Noget,  som  er  efterlignet  og  bør  efterlignes, 
men  ikke  Alt.  Man  kan  tegne  et  voksent  Menneske  paa  et  lille 
Blad  Papir;  man  kan  fremstille  en  mange  Aar  varende  Begiven- 
hed i  en  lille  Fortælling.  Det  er  da  ikke  Tingenes  Masse,  som 
efterlignes;  det  er  kun  Delenes  Forhold  og  indbyrdes  Afhængig- 
hed af  hinanden.  Det  gælder  ikke  om  at  gengive  Legemets 
Størrelse,  men  dets  Bygning,  ikke  om  at  gengive  alle  en  Handlings 
Ord  eller  Begivenheder,  men  om  at  bevare  Forholdet  mellem 
Personens  Handlinger,  om  at  iagttage  og  begrunde  den  indbyrdes 
Forbindelse  mellem  disse  Handlinger.  Hvad  det  kommer  an 
paa  er  altsaa  ikke  Sagens  ydre  Omrids,  men  dens  indre  Sam- 
menhæng. Dog,  Kunstnerne  indskrænker  sig  ikke  til  at  gengive 
Delenes  Forhold.  Michelangelo  ændrer  dem  for  at  udtrykke 
sin  Grundfølelse  helt.  Rubens  ligedan  for  at  udtrykke  et  helt 
forskelligt  Livssyn;  Virkeligheden  viste  ham  ikke  slige  Legemer. 
Eksemplerne  oplyser,  at  idet  Kunstneren  tillemper  Delenes  For- 
hold, tillemper  han  dem  alle  i  samme  Retning,  med  Hensigt, 
for  at  tydeliggøre  et  vist  Grundpræg  hos  Genstanden  og  der 
igennem  den  Grundtanke,  som  han  gør  sig  om  den.  Dette 
Grundpræg  er,  hvad  Filosoferne  kalder  Tingenes  Væsen.  Taine 
siger  simplere,  at  Kunsten  har  til  Maal  at  fremstille  og  sanselig- 
gøre et  Grundpræg,  et  vigtigt  Synspunkt,  en  eller  anden  frem- 
springende og  fremragende  Egenskab,  en  væsenlig  Væremaade 
hos  Genstanden. 

Hvad  er  da  en  saadan  væsenlig  Væremaade?  Hvad  andet  end 
en  Egenskab,  af  hvilken  alle  de  andre  eller  idetmindste  mange 
andre  udledes  efler  en  fast  Sammenhæng!  Saaledes  er  Løvens 
væsenlige  Beskafifenhed  den  at  være  en  stor  Kødæder;  den  er  et 
Par  Kæber,  som  gaar  paa  fire  Ben.  Saaledes  er  Nederlandenes 
væsenlige  Beskaffenhed  den  at  være  dannet  af  opskyllet  Jord.  Hele 
Landet  er  fugtigt;  Vandet  frembringer  Græsset,  som  frembringer. 
Kvæget,  som  atter  frembringer  Mælken,  Osten,  Smørret  og 
Kødet,  der  alle  tilsammen  frembringer  Indbyggerne:   det  flamske 

"Xemperaiiient,  det  flegmatiske  Væsen,  de  regelrette  Vaner,  Smagen 
for  Velvære.  En  saadan  Grundegenskabs  Betydning  og  Vigtighed 
ses  af  dens  utallige  Virkninger.  Det  er  da  en  saadan  Grund- 
egenskab som  det  er  Kunstens  Opgave  og  Maal  at  sætte  i  det 
i^ette  Lys;  ti  dertil  forslaar  Naturen  ikke.  I  Naturen  er  Egen- 
skaben kun  fremherskende;  i  Kunsten  gælder  det  om  at  gøre 
den  til  Hersker.  I  Naturen  er  den  hindret  i  sin  Virken, 
biæmmet  ved  Mellemkomst  af  andre  Aarsager;  dér  formaar 
cien  ikke  at  give  Genstandene  et  tilstrækkelig  kraftigt  og  syn- 
ligt Stempel.  For  at  bøde  paa  denne  Mangel  opfinder  Mennesket 
Kunsten. 

Det    er   ikke    uden    Interesse    at    se,    hvorledes    den    tyske 
spekulative    Æstetiks    Grundtanke    om    Skønheden    som    Ideens 
:f  ulde  og  rene  Udtryk    her  kommer  igen   i   en   ganske    forskellig 
form,    naaet    ud    fra    et   ganske   forskelligt   Udgangspunkt.     Man 
"^ril    her   allerede    —    hvad    ingen    af  Taines    Bedømmere    endnu 
Hiar    bemærket    —    have    genfundet    Læren    om    den    herskende 
egenskab.   Kunstens  Opgave  bliver  den  at  fremstille  den  herskende 
lEgenskab.     Den    er    Nøglen    til    Kunsten    som    den   er   Nøgle   til 
^jeniets    Forhold    til    sig   selv  og  til  Tiden.     Man  føler  en  Bero- 
ligelse og  Tilfredsstillelse  ved  at  opfatte  Systemets  strenge  Enhed. 
3fen    samtidig    paatvinger    der    sig    en    Indvending,    som    det    er 
■^Taine    umuligt    at   gendrive.     Idet  Taine    indrømmer,    at    der    til 
-sat   gøre   den    herskende  Egenskab  til  uindskrænket  Hersker  ikke 
^udfordres  noget  Ringere  end  Kunsten,    tilstaar  han   selv,    at  dens 
ubetingede  Herredømme  ikke  er  en  Virkelighed,    men  kun  et  Ideal 
i  Naturen^   følgelig  i  Historieny    følgelig  i  Tidsalderen   og  følgelig 
baade  i  Racen  og  i  Geniet.     Kritiken  er  her  den  Kunst,    som  ved 
en   paa  en  Gang  sand  og  dog   idealiserende  Fortolkning   gør  den 
herskende  Evne  til  det  Heles   Forklarer  og   Enhed,   og   det   viser 
sig  da,    at  Taines  Tanke   netop  ved   at   tænkes   igennem    og   ud- 
føres  i   alle  sine   Følgeslutninger  paa   dette  Omraade  indeholder 
sin  egen  Berigtigelse. 

Paa  dette  Punkt  og  overfor  denne  Begrebsbestemmelse  af 
Kunstværket  er  det,  at  Taine  først  fremkommer  med  sin  egen- 
lige, ikke  historiske,  men  sjælelige  Bestemmelse  af  Kunst- 
neren og  Geniet.  Af  Tingene  modtager  Kunstneren  et  oprinde- 
ligt Indtryk;  en  Karakter  hos  Genstanden  slaar  ham,  og  Virk- 
ningen af  dette  heftige  Indtryk  er  stærk  og  ejendommelig. 
Kunstneren    griber    og    udskiller    i    Kraft    af    naturlig    Begavelse 

Overgange,  Afskygninger  og  Forhold  i  deres  indbyrdes  Sammen- 
hæng, og  ved  denne  Evne  trænger  han  ind  i  Genstandenes  Indre. 
Hans  saa  levende  og  personlige  Indtryk  bliver  ikke  uvirksomt; 
det  giver  hans  hele  tænkende  og  følende  Organisme  et  Stød,  og 
hans  arbejdende  Hjerne  omtænker  og  omdanner  da  Genstanden, 
snart  for  at  opklare,  udvide,  forædle  den,  snart  for  lystigt  at 
omordne  dens  Elementer  eller  kaste  dem  over  paa  én  Side,  saa 
Virkningen  bliver  komisk.  Hvad  man  her  kalder  Åand  eller 
Geni,  er  den  kraftige  selvstændige  Følelse,  der  tumler  med  Fore- 
stillingerne, omflytter,  omformer,  forvandler  dem  og  benytter 
dem  til  helt  at  aabenbare  sig  selv. 

Kunstværkets  Maal  er  da  at  aabenbare  en  eller  anden 
væsenlig  eller  fremtrædende  Egenskab,  det  vil  sige  en  eller  anden 
vigtig  Idéy  mere  klart  og  mere  fuldkomment,  end  de  virkelige 
Genstande  gør.  Kunsten  fremstiller  i  dette  Øjemed  et  Hele, 
hvis  Deles  indbyrdes  Forhold  underkastes  en  Tillempning.  I  de 
tre  efterlignende  Kunster  svarer  dette  Hele  til  en  virkelig  Gen- 
stand, i  de  øvrige  ikke. 

Ud  fra  denne  Opfattelse  bestemmes  Kunstens  Rang  og  Værd. 
Saalænge  Mennesket  maa  sørge  for  Næring,  Klædedragt,  Bolig 
for  at  beskytte  sig  imod  Naturen,  saalænge  det  danner  Stater, 
Øvrigheder,  Love  og  Hære  for  at  forsvare  sig  mod  de  andre 
Menneskers  Voldsomhed,  er  det  endnu  kun  et  Dyr,  der  er  bedre 
forsynet  og  beskyttet  end  de  andre  Dyr.  Men  da  aabner  et 
højere  Liv,  Betragtningens,  sig  for  Mennesket,  og  i  Kraft  deraf 
interesserer  det  sig  for  de  varige  og  frembringende  Åarsager,  af 
hvilke  dets  Væsen  og  dets  Liges  Væsen  afhænger,  de  herskende 
og  væsenlige  Egenskaber,  der  stempler  ethvert  Hele  og  paatryk- 
ker de  mindste  Enkeltheder  deres  Mærker.  Til  dem  gives  der 
to  Veje :  den  ene  er  Videnskaben,  der  udtrykker  disse  til  Grund 
liggende  Åarsager  og  Love  i  abstrakte  Formler,  den  anden  er 
Kunsten,  der  fremstiller  dem  ikke  alene  for  de  højere  Begavedes 
Fornuft,  men  tillige  for  det  mest  almindelige  Menneskes  Følelse 
og  Sansning.  —  Læren  om  Kunsten  udmunder  da  som  Læren 
om  Geniet  i  Åarsagsbegrebet,  fordi  begge  disse  Lærdomme  ud- 
springer derfra. 

Skal  Kunstneren  fremstille  en  væsenlig  eller  fremherskende 
Egenskab  og  underlægge  den  alle  Enkellheder^  maa  han  danne  sig 
en  Forestilling  om  dette  Særmærke  og  efter  denne  sin  Forestilling 
omforme  den  virkelige  Genstand,  forsaavidl  nogen  saadan  efter- 
dannes.  Er  det  nu  muHgt  at  ordne  de  Ideer,  som  Kunstnerne 
nedlægger  1  deres  Arbejder,  efter  Bang?  Gives  der  overordnede 
og  underordnede?  Med  andre  Ord:  lader  der  sig  opdage  et 
Underordningsprmcip,  eller  er  alle  Kunstværker  lige  gode?  Gives 
der  trods  Alt,  hvad  vi  har  sagt  om  Kritiken  som  Medfølelse  og 
Deltagelse^  en  Kritik,  som  er  mere  end  dette,  som  er  Værdsætten 
og  Dom?  Gives  der  trods  AU,  hvad  vi  har  sagt  om  det  Rela- 
tive i  Skønhedsforestjllingen  og  1  Kunsti»kolernes  Berettigelse  som 
]  Religionernes  og  Sædernes  Ret,  dog  en  Trinstige  af  Kunstskoler 
og  Kunstværker,  en  utvivlsom  Fortrinlighed  hos  Noget  fremfor 
Andet  en  Tilnærmelse  til  et  ubetinget  Ideal? 

Taine  svarer  Ja  og  gør  sig  derved  skyldig  t  en  bely delig 
Selvstridighed.  Han  ender  med  at  imlrømme,  hvad  han  under 
saa  mange  Vendinger  har  villet  vride  sig  fra.  Han  ender  med 
at  tilstaa,  at  den  hele  mangesidige  Interesse,  der  er  Kritikerens 
Stolthed,  dog  ikke  er  Kritikerens  sidste  Ord. 

Lad  os  se  del  opkastede  Problem  i  en  større  literaturhisto- 
risk  og  æstetisk  Sammenhæng.  Det  fremstillede  Spørgsmaal  er 
det  samme,  som  i  vor  danske  Skønliteratur  er  bleven  behandlet 
under  Navn  af  Problemet  om  Form  og  Slof,  og  som  for  den 
eflerhegelske  Æstetik  i  Tyskland  er  blevet  Strid sæblet  imellem 
den  liegelske  og  den  herbartske  Skole.  Hos  os  er  Spørgsmaalei 
i  Begelen  blevet  temmelig  Hadt  behandlet.  Man  drøftede,  om 
del  var  nok,  at  el  Drama  havde  en  dyb  Tanke,  eller  om  det 
tillige  maalte  være  skrevet  paa  gode  Vers,  om  det  ogsaa  var  saa 
vigtigt,  at  Versene  var  gode,  om  Digteren  kunde  nøjes  med  Geni, 
eller  om  han  tillige  behøvede  Korrekthed,  om  der  ved  Form 
skulde  forstaas  den  sproglige  og  metriske  Fuld  kom  men  hed  alene, 
eller  tillige  den  indre  Formning,  Handlingens  Ordning  og  Ud- 
vikling, Stemningens  Klarhed,  Ideens  Fattelighed.  Det  var  ikke 
iQ  videnskabelige  Skoler,  men  lo  literære  Retninger  med  stærkt 
forskellige  Sympatier,  der  her  stod  lige  overfor  hinanden. 

Hvad  der  i  denne  Strid  har  Interesse,  er  da  ogsaa  langl 
mere  de  Bidrag,  den  giver  til  de  Stridendes  Karakteristik,  ene 
til  en  videnskabelig  Klaring  af  Problemet,  og  underligt  er  det 
at  den  har  sysselsat  vor  Literatur  i  en  Snes  af  dens  bedste  Åar 
og  at  vore  betydeligste  Digtere  har  kæmpet  for  og  imod  saa  le 
gennemskuelige  og  saa  lidet  interessante  Ensidigheder.  Den  en« 
Part  havde  en  klar  Bevidsthed  om,  at  det  Skønne  beroede  pa< 
Form,  ikke  paa  Indhold,  at  det  var  Behandlingen,  ikke  Raa 
stoffet,  det  kom  an  paa.  Vil  man  finde  et  Princip  bag  Bagge 
sens  Kritik  af  Enkelhederne  i  Oehlenschlågers  middelmaadig< 
eller  slette  Arbejder  fra  hans  Forfaldstid,  da  er  dette  Princi] 
det  18de  Åarhundredes  Klassicisme:  den  logiske  Tilbøjelighed 
Opfattelsen  af  Poesien  som  en  «skøn  Videnskabe,  Kærligheder 
til  Sprogrigtighed,  til  Orden  og  Udvikling  uden  halsbrækkend« 
Lignelser  og  uden  vilde  Spring.  Det  er  Smagens  og  Dannelsens 
Kamp  mod  Geniets  Udskejelser  eller  Platheder.  Vil  man  der 
imod  søge  et  Princip  for  Heibergs  Fejde  mod  Oehlenschlåger  of 
Hertz's  mod  hans  Skole,  da  maa  dette  søges  i  den  strenge  Op- 
fattelse af  Poesien  som  Kunst  i  Modsætning  til  Opfattelsen  al 
Poesien  som  Inspiration.  Oehlenschlåger  og  Hauch  betragtede 
fortrinsvis  Digteren  som  en  Vaies,  en  Seer,  en  Forkynder,  disse 
som  en  Poet,  en  Danner  og  Kunstner,  og  Kunst  vil  sige  Kunst- 
greb, Beregning,  Haandelag,  Efterligning,  forstilt  Fremstilling  al 
et  Skin.  Hauch  mente,  at  Værket  bevægede,  fordi  det  var  en 
sand  Sindbevægelses  Organ;  Heiberg,  at  det  bevægede,  fordi  del 
var  et  sindrigt  Middel  til  at  bevæge,  som  Kunstneren  havde  for- 
staaet  at  danne,  fordi  han  kendte,  beregnede  og  tilsigtede  en 
Virkning  paa  sine  Læsere. 

Den  første  Ensidighed  kan  føre  til  i  Digteren  at  se  en  Fol- 
kenes Hyrde  eller  en  mageløs  Opdager,  den  anden  til  at  gøre 
Digtekunsten  til  en  Art  mat  Belletristik.  Den  første  Anskuelses 
Talsmand  har  Ret:  det  er  netop  det  Udvortes,  det  Sanselige, 
som  skiller  det  Skønne  fra  det  Gode  og  Sande;  det  er  den  for 
raende  Evne  alene,  som  skiller  Kunstneren  fra  den  Højtbegejstrede, 
(ler  aldrig  bliver  til  mere  end  en  ufrugtbar  Enthusiast.  Den 
anden  Anskuelse  har  ikke  mindre  Ret:  Ilden,  som  smelter  Me 
tallerne,  bidrager  mere  til  at  give  dem  Form  end  Filen,  som 
sliber  dem;  Begejstring,  Idéfylde,  store  Tanker  og  store  Skik- 
kelser har  fremfor  melodiske  Vers  og  et  udsøgt  Sprog  gjort  de 
verdensberømte  Værker  udødelige.    Medens  flere  af  vore  Digtere 

^»egtcde  sig  trætte  i  Striden,  var  Heiberg  den  Tænker,  som 
stræbte  at  bringe  Lys.  Han  hævder  i  sin  Spekulativ  Logik  og 
i  sit  Indledningsforedrag  til  det  logiske  Kursus  strengt,  at  Ideen 
lan^  fra  at  være  Materie  netop  selv  er  Form,  en  Sætning,  som 
desværre,  hvis  den  skal  forstå  as  ikke  metafysisk,  men  æstetisk, 
^i*  flertydig.  Idet  Heiberg  gaar  ud  fra  Modsætningen  mellem 
^orm  og  Stof,  søger  han  at  vise,  at  den  rigtige  Behandling 
^^  de  skønne  Kunsters  StoflTer  kun  er  Betingelse  for  vor 
Nydelse,  men  at  hvad  der  forskaflTer  os  Nydelsen,  er  den  Tanke 
^Uer  Følelse,  som  Kunstneren  har  nedlagt  i  sit  Værk.  «Da, 
^^Ser  han,  nu  Tanken  eller  Følelsen  tillige  kan  eksistere  uden- 
^or  Kunstværket  (thi  ellers  maatte  Enhver,  som  har  Tanker  og 
*^®lelser,  være  Kunstner),  da  de  altsaa  har  en  af  Kunstværket 
^^a^fhængig  og  selvstændig  Eksistens,  saa  er  de  et  Stof  for  Kun- 
^*^a,  men  et  idealt  Stof,  hvis  Natur  er  modsat  det  reale  Stof, 
"^    først  betragtede.* 

Saalangt   har   Heiberg  Bet.     Men   nu    fortsætter   han:    «Her 

^^r   vi  altsaa  en  eneste  Form,  nemlig  Kunstformen,  paa  én  Gang 

*^odsat  to  Stoffer  saaledes,    at  den  er  overordnet  det  ene,    men 

^^Iv  underordnet  det  andet.    Billedstøtten  og  Maleriet  er  af  højere 

^^tur  end  Stenen  og  Farverne,  men  de  er  af  ringere  Natur  end 

^^    Ideer,  som  er  udtrykte  i  dem.»    I  denne  Sætning  spirer  alle- 

*"^<ie  Heibergs  Vildfarelse.     Her  er  det  Stof,  som  rigtigt  angaves 

^^    have  Tilværelse  som  noget  Værdifuldt  udenfor  Kunsten,  plud- 

^^ligt  blevet  til  de  eksistensløse,  oversanselige  Ideer  selv.     Disse 

^^er,    der  finder  deres  Udtryk  i  Kunsten,    er  medindgribende  i 

^^t  Skønnes  Idé,  og  denne  findes  i  fuldt  overensstemmende  Form 

^^O  udtrykt  i  Kunsten;  det  er  derfor  urigtigt  at  kalde  disse  Ideer 

^^"^^rordnede  de  Værker,  der  aabenbarer  dem.  At  Thorvaldsens  Kristus 

^Vilde  være   sin  Idé  underordnet,    kan  ikke  forstaas  anderledes, 

^^cl    at  Eksistens  er  lavere  end  oversanselig  Væren,    men  om  et 

l^^jere  og  Lavere  kan  her  jo  ikke  tales.    For  at  bane  Vejen  for 

^^I^fattelsen    af  Poesien   som  <absolut  Form»,    siger  Heiberg  der- 

^^st,    at   Kunstnerne   »stræber  at   udtrykke  Tanken   i   det   mod- 

^^^eebende,  ingen  absolut  Fuldkommenhed  tilstedende,  reale  Stof», 

^^txit    «at   Kunsterne   behøver   et   Ideal,    og   at   deres  Endelighed 

^^er  sig  i,    at  de  aldrig  kan  naa  det*.     Men  herimod  maa  ind- 

^^ndes  dels,  at  det  reale  Stof  ikke  i  aandelig  Forstand  er  mere 

Modstræbende  for  Kunstneren  end  Sproget  for  Digteren,  dels,  at  den 

betragtning  af  Kunstværket,  f.  Eks.  af  Billedstøtten,  der  fastsætter 

den  en  vis  ideal  Norm  udenfor  den,  nu  er  forsvunden  af  Æste- 
tiken.  Poesien  virkeliggør  da  ikke,  som  Heiberg  mener,  alk 
Kunstnernes  Idealer,  thi  hvad  der  f.  Eks.  er  skabt  til  musikalsk 
Behandling,  fremstilles  skønnest  i  Musik;  men  den  virkeliggøi 
kun  sit  eget. 

For  Heiberg  er  Poesien  imidlertid  ikke  en  Kunst,  men 
Kunsten  selv.  Denne  Betragtning  af  Poesien,  der  først  er  ud 
talt  af  Fr.  Schlegel  og  senere  udførligt  udviklet  af  Solger.  ei 
en  ligefrem  Følge  af  den  hele  spekulative,  Legemverdenen  ringe 
agtende  Kunstbetragtning.  Det  ses  imidlertid  let,  at  man  udec 
Vanskelighed,  som  Wilhelm  v.  Humboldt  har  gjort,  kan  forandre 
denne  Lovtale  over  Poesien  til  en  Anklage  imod  den  og  kalde 
den  den  Kunst,  som  har  mindst  af  Kunstens  Natur,  og  son: 
danner  Overgangen  fra  den  til  andre  Krese. 

Forskellen  mellem  Form  og  Stof  fremtræder  efter  Heiberg 
paany  indenfor  den  dramatiske  Digtart,  der  iøvrigt  fuldender  Sam 
mensmeltningen,  idet  denne  i  sin  rige  Mangfoldighed  paany  ud 
vikler  og  ophæver  Endelighedens  Bestemmelser.  I  det  tragiske 
Drama  er  f.  Eks.  Genstanden  et  idealt  Stof,  der  eksisterer  i 
Virkeligheden  udenfor  den  tragiske  Form,  medens  i  KomedicE 
Alt  først  bliver  komisk  ved  Behandlingen,  og  Intet  er  det  alle 
rede  som  Stof  betragtet.  Denne  sidste  Sætning  er  ikke  holdba^. 
Men  uanset  dette  er  Heibergs  Fejl  gennemgaaende  den,  at  han 
ved  Stoffet  forstaar,  ikke  hvad  han  selv  har  betegnet  som  del 
ideale  Stof,  Æmnet  nemlig,  men  en  ren  Abstraktion  af  det  fuld- 
førte Digterværk,  nemlig  dettes  episke  Moment*).  I  en  saadan 
Abstraktion  vilde  man  selvfølgelig  slet  ikke  have  Digtningens  Stof. 
Dette  har  maaske  oprindeligt  intet  sprogligt  Udtryk  havt,  maaskc 
var  det  en  oplevet  Begivenhed,  som  Digterens  Fantasi  bearbej- 
dede, maaske  var  det  et  oplevet  Indtryk  og  historisk  Materiale 
i  Forening.  Hvem  vilde  mene  i  et  Indholdsuddrag  af  Goethes 
Faust  at  have  Digtningens  Stof!  det  maa  søges  i  Folkebogen  of 
i  Goethes  Levned. 

Man  vil  af  disse  kritiske  Bemærkninger  have  opdaget,  al 
det  ikke  lykkedes  den  Heibergske  Æstetik  at  løse  Problemet  om 
Stoffets   eller   Formenus   Forrang   i    Poesien.     Men   med  alt   dette 


*)    Stuart   Mill    bestemmer   paa   samme   Maade   det   Episke   som   del 
Upoetiske  i  sin  Afhandling:   Thoughts  on  poetry  and  its  varieties. 

'^^a   det    højligt    anerkendes,    at    J.    L.    Heiberg   var   den    første 

*^^i*lijemme,   som  følte,   at  de  forskellige  Idealer  havde  hvert  sin 

'^^l^tive  Gyldighed,    at   det   ikke   gik   an   at   roaale  Galderen  med 

^^^kespeares    Alen    eller    omvendt,    men    at    enhver    Kunstform 

*^**iiiger  sin  egen  Maalestok  med   sig.     En    streng   historisk   eller 

y^iologisk  Fortolkning  af  Kunstformernes  Forskellighed,  grundet 

^^a.    Indsigt   i    de   forskellige    Racers    eller    Klimaters   forskellige 

^^^tnfunds-  eller  Kulturforhold,  var  man  imidlertid  paa  Heibergs 

^*-*ici   endnu  langt  fra  at  gøre  sig  Begreb  om.    Men  en  saa  ordens- 

"^^^er   og   systematisk    Mand    som    Heiberg    kunde    dog    ikke    lade 

^^^re  at  bygge  en  Trinstige,   et  System,   i  hvilket  i  Kraft  af  den 

^dialektiske  Metode  Begrebets  Omslag  frembragte  et  arkitektonisk 

^^de,    der  for  Poesiens  Vedkommende   havde  Lyriken  til  Grund- 

"^^old  og  Dramaet  til  Tag,    og   i   hvilket  Galderen  stod  stillet  saa 

^^^K    saa  mange  Trappetrin   ovenover  Shakespeare,    fra  hvem  man 

^^tter    steg  saa   og   saa   mange  Afsatser  ned    til   den    græske  Tra- 

^^edie.      Heiberg    forstod    med    andre    Ord    ikke    blot,    at    hvert 

^  ^eal    maatte   maales   med    sit  eget   Maal,    men    at   disse    Idealer 

^tter    indbyrdes    maatte    kunne    maales.      Han    naaede   imidlertid 

-*  kke   videre  end  til  Problemets  Tærskel. 


III 

I    Tyskland,    hvor   Spørgsmaalet   ikke   som    her   havde  vakt 
^^re  og   Kamp   i    selve   den    levende    poetiske    Literatur,    er   det 
^Om    rent   videnskabeligt    Problem    blevet   brændende.      Det   har 
^elt   Æstetikerne  i  to  Lejre  og  er  blevet  behandlet  i  stor  Dybde 
^^f^   med  megen  Skarpsindighed.     Hegel  havde  paa  Spørgsmaalet, 
^Vad  Æstetiken  handler  om,  svaret,  at  den  er  Kunstens  Filosofi, 
^^   havde  kun  i  en  knap  og    foreløbig    Indledning   behandlet  det 
^kønne    udenfor   Kunsten.     Efter   hans   Tid    lagde  Æstetiken   sig 
^d    og   blev  fra  Kunstens  Filosofi   til  det   Skønnes.     Kunsten  fik 
^a   kun  en  underordnet  Interesse  som  en  af  Skønhedens  Aaben- 
^aringsformer.   Kunsten  har  saaledes  ingen  Magt  over,  hvad  der  er 
^kønt  og  uskønt,  den  lyder  Skønhedens  Love  istedenfor  at  fore- 
skrive dem.     I  gamle  Dage  uddrog  man  af  de  saakaldte  Mester- 
Værker    Begler    for,    hvordan    man    burde    frembringe;    nu    kom 
Turen    til  Mesterværkerne    at   blive   bedømte.     Man    begik   imid- 

lertid  en  Fejl:  det  Skønnes  Filosofi  blev  hurtigt  til  det  Skønnes 
Metafysik;  man  opfattede  kun  sin  Genstand  fra  Idésiden,  gav 
ingen  Enkeltlove,  ingen  Forholdslove,  ingen  Generalbas,  men 
behandlede  alene  det  Skønnes  almindelige  Forhold  til  Grundidéen 
og  til  de  andre  Ideer.  Da  udvidede  Æstetiken  sig  paany.  Man 
opdagede^  at  der  i  Kunsten  var  mere  end  det  Skønne,  at  dei 
gaves  æstetiske  Stoffer,  at  der  er  Noget  af  Skønheden  relativl 
uafhængigt,  som  gør,  at  Goethes  Herman  og  Dorothea  staar  over 
hans  Achilleis,  Man  fremhævede  Nødvendigheden  af,  at  Stoffet 
var  almenfatteligt,  fængslende,  lettilgængeligt.  Det  næste  Skridt 
herefter  er  Opdagelsen  af,  at  Æstetiken  ikke  blot  maa  behandle 
mere  end  det  Skønne,  men  endog  mere  end  det  Æstetiske, 
eftersom  Kunstværket  vinder,  jo  større  national,  jo  større 
sædelig,  jo  større  aandelig  Interesse  det  har.  Saaledes  udvidei 
Æstetiken  umærkeligt  sine  Grænser  saa  stærkt,  at  den  komniei 
til  at  spille  ind  paa  alle  Nabovidenskabernes  Omraade. 

Her  er  det,  at  Herbart  kalder  til  Orden:  At  et  Kunstværli 
udbreder  Moral  og  Kultur,  det  er  godt  for  Moralen  og  Kulturen; 
at  et  Kunstværk  vækker  Nationalfølelsen  og  styrker  den,  det  ei 
godt  for  Nationen  og  godt  for  Politiken.  Æstetiken  véd  Intel 
derom;  det  vedkommer  ikke  den.  Den  har  kun  ét  Formaal: 
at  finde  de  elementære,  ubetinget  behagende  Forhold,  og  med 
Hensyn  hertil  har  den  spekulative  Æstetik  saa  godt  som  Intel 
gjort.  Den  eneste  udarbejdede  Del  af  Videnskaben  om  de! 
Skønne  er  Musikens  Teori,  Generalbassen,  og  den  almindelige 
Proportionslære;  alt  det  Øvrige  er  Brokker  af  Metafysik,  Religions- 
filosofi, Politik,  Moral,  og  Himlen  véd  hvad  mere.  Herbar! 
negter  ikke,  at  det  Kunstværk,  der  udtaler  en  stor  Idé,  jo  staar 
højere  end  et,  der  udtrykker  en  ubetydelig  og  ringe,  men  han 
negter,  at  det  æstetisk  staar  højere.  Medens  Hegelianeme  havde 
slaaet  sig  til  Ro  ved  den  Lære,  at  under  Forudsætning  af  lige 
Form  fuldkommenhed  staar  af  to  naturskønne  eller  kunstnertsh 
skønne  Foreteelser  den  højest,  der  er  Udtryk:  for  den  højere 
Idé,  vil  Herbart  og  hans  Lærlinge  kun  bedømme  Skønheden 
efter  dennes  egne,  af  al  Idé  uafhængige  Love,  og  Tænkere  al 
andre  Retninger  har  sluttet  sig  til  dem.  «Jeg  har  altid,  sigei 
Herbart,  naar  jeg  saa  Æstetikens  Forhold  til  Metafysiken,  maatte! 
tænke  paa  Belgiens  Forhold  til  Holland,  da  den  første  Stat  ved 
Forbindelsen  med  den  anden  maatte  overtage  saa  trykkende  en 
Del  af  dennes  Statsgæld*. 

Herbart  søgte  da  at  løsrive  Æstetiken  helt  fra  Metafysiken. 
Hans  Elever  fulgte  ham.  < Forstanden,  siger  Adolf  Zeising,  er 
Fornuftens  ansvarlige  Minister,  og  Fornuften  underskriver  Intet, 
som  Forstanden  ikke  først  har  givet  sin  Underskrift.*  Hao  har  da 
særligt  i  sin  sindrige  Forholdslære  stræbt  at  tilfredsstille  For- 
standen ved  en  Paavisning  af  Love  istedenfor  at  henvende  sig 
til  Fornuften  med  en  Udvikling  af  Ideer. 

Man  begyndte  saa  i  Tyskland  for  Alvor  at  undersøge,  hvad 
Udtømmende  der  var  sagt,  naar  man  havde  bestemt  det  Skønne 
som  Ideens  rene  og  fulde  Udtryk  og  som  Friedrich  Vischer 
forstaaet  dette  om  enhver  Idé  i  Naturen  saavel  som  i  Menneske- 
livet. Maatte  Følgen  ikke  blive,  at  Alt  i  Menneskeverdenen  saa  vel 
som  i  Naturen  kaldtes  skønt?  Det  syntes  vel  ikke  skønt  for 
Menigmands  Betragtning;  men  havde  denne  ikke  Uret?  Var 
Dovendyret  mindre  smukt  end  Hesten?  Var  Ægteskabet  mindre 
poetisk  end  Rærligheden?  Vischer  havde  i  sin  bekendte  Æstetik 
sat  Dovendyret  og  Ægteskabet  i  samme  Klasse  som  Undtagelser, 
det  første,  fordi  det  var  en  Overgangsform ;  det  andet,  fordi  det 
var  inderligt  og  etisk;  men  er  det  en  videnskabelig  Lære,  der 
maa  behandle  som  Overgangsform  hvad  der  ikke  stemmer  med 
den,  og  er  det  en  Lov,  der  har  Undtagelser?  Zeising  fandt  da 
paa  den  Udvej,  at  hvorvel  i  Reglen  enhver  Art  var  skøn,  maatte 
det  dog  kun  forstaas  om  den  Art,  der  paa  en  tydelig  Maade 
udtrykte  sin  nærmeste  højere  Art  og  derigennem  Overarten. 
Hvor  der  manglede  et  Led  i  denne  Kæde,  var  Skikkelsen  uskøn. 
Denne  Lære  er  sindrig,  men  vilkaarlig.  Ofte  forholder  det  sig 
saaledes,  idetmindste  i  Legemverdenen ;  men  hvorfor  er  det  saa- 
dan,  og  hvorledes  anvendes  dette  paa  Aandens  Institutioner? 

Som  Elev  af  Herbart  gør  da  Robert  Zimmermann  rent 
Bord,  han  begrunder  det  Skønne  ikke  fra  oven,  men  fra  neden, 
paa  Farvers,  paa  Toners,  paa  Linjers,  paa  Karaktertræks  og 
Situationers  indbyrdes  Forhold  og  Harmoni.  Paa  Forholdet  alene 
kommer  det  an,  Forholdsleddene  er  ligegyldige.  Æstetikens 
Opgave  sættes  i,  uden  nogen  Over-  og  Underordning  at  op- 
regne alle  de  med  ubetinget  Nødvendighed  behagende  Forhold. 
Et  ubestemt  Antal  af  disse  Forhold,  samlet  og  forenet  i  en  enkelt 
Skikkelse  eller  et  enkelt  Kunstværk,  gør,  at  Beskueren  alt  efter 
sin  større  eller  ringere  Kræsenhed,  efter  sit  Dannelsestrin,  efter 
sin  personlige  Smag  eller  sit  Behag,  kalder  Skikkelsen  eller 
Værket  skønt  eller  uskønt.     Om  det  Skønne  kan  der  da  strides, 

G.  Brmndes:    Samlede  Skrifter.     XIII.  14 

forsaavidt  En  kræver  en  større  Sum  af  skønne  Forhold  end  en 
Anden,  før  han  vil  kalde  det  Foreliggende  skønt.  Om  det  Skønne 
kan  der  forsaavidt  aldrig  strides,  som  selve  det  enkelte  saglige 
Forhold«  lader  sig  stemple  som  skønt  ved  en  ligefrem  viden- 
skabelig Prøvelse  ud  fra  bestemte  ufravigelige  Love  som  f.  Eks. 
at  Rødt  behager  ved  Siden  af  Grønt,  eller  Styrke  overfor  Svag- 
hed. Først  saaledes,  mener  Zimmermann,  bliver  en  virkelig 
kritisk  Æstetik  en  Mulighed.  Den  gamle  hegelske  Æstetik  beviste 
kun  Nødvendigheden  af  det,  som  allerede  var,  beviste  kun,  at 
Kunstværket  maatte  blive  saa  og  saa;  den  nye  Æstetik  vil  være 
i  Stand  til  Godtgørelse  af,  at  det  bør  være  saaledes  eller  ikke  saa- 
ledes. Den  spekulative  Æstetik,  der  to  Gange  siger  det  Samme, 
er  da  tautologisk,  den  herbartske  kritisk.  Dette  er  Indvendingen 
og  Bebudelsen.  Den  sidste  er  for  en  stor  Del  forbleven  uop- 
fyldt; ti  den  herbartske  Æstetik  har  endnu  ikke  holdt,  hvad 
den  under  sine  nedbrydende  Angreb  paa  den  hegelske  lovede,  at 
den  selv  vilde  udføre. 


IV 

Paa  dette  Punkt  kan  man  sige,  at  den  nyfranske  Æstetik 
optager  Traaden.  Cousin  havde  i  sin  Tid  saa  stærkt  samnien- 
blandet  det  Skønne  med  Udtrykket  for  de  sædelige  Ideer  og 
saa  ivrigt  sat  Lesueur  og  Poussin  over  Correggio  og  Velasquez,  at 
Tilbageslaget  mod  ham  i  dets  første  Bevægelse  naturligvis,  som 
allerede  paavist,  førte  til  Sprængning  af  denne  snevre  Kres,  tit 
Afsættelse  af  det  formentligt  ubetingede,  sædelige  Ideal  og  til  Ind- 
førelsen af  alle  de  historiske  Idealers  Ligeberettigelse.  Derfor 
kom  Taine,  som  før  nævnt,  til  at  begynde  med  Sætningen: 
Reglernes  Tid  er  forbi.  Jeg  har,  siger  han,  ingen  Forskrifter 
at  give;  Videnskaben  har  ikke  at  give  Raad;  den  forstaar  alle 
historisk  givne  Kunstformer  som  historisk  nødvendige  Frem- 
bringelser, og  den  foretrækker  ingen  af  dem.  Det  er  naturligt, 
at  en  Elev  af  Sainte-Beuve,  af  den  Mand,  der  forvandlede  den 
franske  Kritik  fra  hovmestererende  Raadgiveri  til  Sjæleforskning 
og  historisk  Fortolkning,  maatte  begynde  med  fremfor  Alt  al 
angive  sin  Forskellighed  fra  Laharpe  og  den  gamle  klassiske 
Kritik.     Men    det    er    ligesaa    naturligt,    at   den   franske  Æstetik 

fra  det  Tidspunkt  af,  da  dan  tilegDede  sig  åen  tyske  Videnskab, 
maatte  ophøre  at  være  reot  historisk  og  maatte  forsøge  en 
videnskabelig  Ordnen  af  Kunstværkerne  og  Kunstformerne  i  Kraft 
af  en  virkelig  Dømitien  og  Vurderen.  Saaledes  er  da  Viden- 
skaben 1  sin  Spiraigang  kommen  titbage  til  sit  Udgangspunkt 
Selv  den  foragtede  Laharpe  faar  atter  Het:   der  gives   Regler. 

Før  vi  imidlertid  omtaler  delte  nye  Forsøg,  vil  vi  kun  berøre 
al  Gousins  ivkole  i  Charles  Lévéque's  Æstslik,  hvis  Bestræbelse 
er  at  give  en  Begrebsbestemmelse  af  det  Skønne  i  og  for  sig, 
fik  ^in  spiritualistiske  Skøuhedslære.  Den  udmærker  sig  ved 
en  samvittighedsfuld  Stræben  efter  at  flnde  alle  de  Elementer, 
der  maa  gribe  ind  i  hverandre  for  at  Skønhed  kan  blive  tiL 
Men  dens  Forhaands-Konstruktioner,  dens  uophørlige  Forfalden 
til  billedlige  Forklaringsmaader  istedenfor  til  ægte,  og  dens  kritiske 
Forstandsræsonnements  Barnlighed,  der  bringer  Lévéque  til  at 
anslaa  Skønhedens  Momenter  netop  til  8»  gør  dog,  at  Bogen 
ikke  kan  sættes  over  de  mange  ligoende  samtidige  tyske  For- 
søg, og  den  har  i  Saissets  Afhandling  om  den  franske  (3:  om 
Lévéque's)  Æstetik  fra  Skolens  eget  Standpunkt  fundet  en  fyldest- 
gørende Bedømmelse. 

1  Modsætning  til  Lévéque's  spiritualistiske  Forsøg  er  Taines 
ren  Naturalisme. 

Taine  begynder  med  den  Indrømmelse,  at  i  første  Øjeblik  synes 
Ideen  i  Kunstværket  ganske  ligegyldig.  Et  og  samme  Æmne 
kan  behandles  paa  de  mangfoldigste  Maader  og  behandles  godt; 
vi  har  den  Gerrige  af  Plautns,  af  MoHére  og  af  Balzac  (Eugénie 
Grandet);  vi  finder  to  Elskende  i  alle  Verdens  Komedier  og 
Bomanen  Nogle  Dusin  mytiske  og  evangeliske  Optrin  og  Per* 
soner  har  afgivet  Stoffet  til  hele  den  store  Malerkunst.  Hem- 
brandt og  Veronese  har  fremstilt  Maaltidet  i  Emaus  ganske  for- 
skelligt og  lige  skønt.  Leonardo,  Correggio  og  Michelangelo  har 
hver  for  sig  tegnet  eller  malet  en  Leda  i  fuldstændigt  forskellig 
Aand  og  har  frembragt  tre  Mesterværker. 

Imidlertid  opdager  Iagttageren  snart«  at  man  enstem- 
migt indrømmer  visse  Forfattere  og  Kunstnere,  visse  Bøger  og 
Kunstværker  den  første  Bang,  og  man  ser  hyppigt,  at  Samtid 
og  Eftertid  er  enige  om  disse  Domme.  Betænker  man*  hvor 
mange  forskellige  Personligheder  der  allerede  danner  Samtidens 
almiodelige  Omdømme,  og  gennem  hvor  tæt  et  Sold  disse  Domme 
atter  sigtes,  naar  Aarhundrede    efter    Åarh  undrede    paany   kalder 

Manden  eller  Værket  til  Doras,  da  vækkes  der  en  stærk  For- 
modning om,  at  saadanne  Domme  maa  være  grundede  og  maa 
kunne  begrundes. 

Det  er  os  da  heller  ikke  vanskeligt  ud  fra  Taines  Begrebs- 
bestemmelse af  Kunsten  at  finde  Principet  for  Bedømmelse  og 
Vurdering.  Runstens  Maal  var  det  at  fremstille  en  eller  anden 
væsenlig  Egenskab  (Karakter)  mere  fuldstændigt  og  mere  klart,  end 
de  virkelige  Genstande  gør  dette.  Men  er  Kunstens  Opgave  den  at 
gøre  en  mærkelig  Grundegenskab  herskende,  saa  maa  det  Kunst- 
værk indtage  den  højeste  Plads  i  Trinrækken,  hvis  Grundegenskab 
for  det  Første  er  saa  mærkelig  og  væsenlig  som  muligt,  for  det 
Andet  er  gjort  saa  herskende  som  muligt. 

Hvad  skal  vi  da  forstaa  ved  en  mærkelig  eller  væsenlig 
Karakter?  Hvorpaa  kender  man  den  vigtige  Egenskab  fra  den 
mindre  vigtige?  Naturvidenskaberne  giver  os  Svaret,  idet  de 
angiver  os  Principet  for  Særmærkernes  Underordning:  den  vig- 
tigste Karakter  er  den  mindst  ubestandige.  En  Egenskab  er  en 
Kraft.  Dens  Styrke  viser  sig  paa  to  Maader.  Set  i  Forhold  til 
andre  er  den  større  end  disse,  naar  den  modstaar  eller  tilintetgør 
dem.  Set  i  Forhold  til  sig  selv  er  den  stor,  naar  dens  Virkningers 
Gang  leder  den  ikke  til  at  tilintetgøre  sig  selv,  men  til  at  tiltage 
i  Styrke.  Disse  to  Synspunkter  er  de  højeste,  fra  hvilke  Naturen 
kan  betragtes;  ti  de  henvender  vort  Blik  dels  paa  dens  Væsen, 
dels  paa  dens  Retning.  Efter  sit  Væsen  er  Naturen  nemlig  en 
Samling  af  raa  Kræfter,  ulige  i  Styrke,  hvis  Kamp  er  evig, 
men  hvis  Sum  og  samlede  Spil  altid  er  ens.  Efter  sin  Retning 
er  den  derimod  en  Rækkefølge  af  Former,  i  hvilken  den  op- 
hobede Kraft  har  den  Evne  at  kunne  forny  sig  og  ovenikøbet 
bestandig  vokse.  Man  begriber  Kunstens  høje  Rang,  naar  man 
ser  den  med  Naturen  til  Genstand  snart  fremstille  et  eller  andet 
dybtliggende  Element  af  dennes  inderste  Væsen,  snart  et  eller 
andet  betydeligt  Tidsrum  af  dens  Udvikling. 

Lad  os  først  betragte  Karakteren  i  Forhold  til  andre.  Vig- 
tigst, mindst  foranderlig  er  den  som  sagt,  naar  den  modstaar  de 
ydre  eller  indre  Omstændigheders  Angreb,  der  paavirker  de 
andre  Egenskaber.  Størrelsen  betyder  saaledes  altid  mindre  end 
Bygningsmaaden.  Hos  et  Hvirveldyr  er  Lemmernes  Antal  og 
Form  mindre  vigtige  end  Hunnens  Besiddelse  af  Bryster  eller 
Yver.  Der  gives  da  blandt  de  organiske  Anlæg  enkelte,  som 
vejer  mer  end  de  andre,  og  som  derfor  de  Kræfter,  der  godt  for- 

^^ar  at  løfte  ringere  Tyngder,  ikke  evner  at  rokke.    Heraf  følger 

^^     ogsaa,  at  naar  en  af  disse  Masser  rokkes,  drager  den,  i  For- 

'^^Id  til  som  den   forandres,    alle   de    andre  Masser  efter  sig.     I 

^^      levende  Væsen    kan    skelnes   to    Dele,    Elementerne   og    deres 

^*"cJning.    Elementerne  er  oprindelige  Kendsgerninger;  Ordningen 

^     afledet.     Der  gives  da   baade  overfladiske  og  tilgrundliggende 

.    €Kenskaber,  og  for  at  finde  de  første  maa  man  betragte  Væsenet 

^  ^ets  simpleste  Form,  som  man  gør  i  Fosterlæren,  eller  mærke 

^^  de  afgørende  Kendemærker,  som  er  fælles  for  alle  Elementer, 

^tn  man  gør  i  Anatomien  eller  i  den  almindelige  Fysiologi. 

Lad  os  anvende  dette  Princip  paa  Mennesket,  først  paa  det 
^^^udelige,    saa   paa  det  naturlige.      Historien  giver  os  med  Hen- 
syn   til    det    aandelige    Menneske    Bestemmelsen    af    Karakterens 
Rigtighed.    Tiden  skraber  og  hakker  paa  os,  og  aabenbarer  saa- 
'^^des  vore   aandelige  Jordlag.     Der   gives   øverst   en    Modesmag, 
^Oder    den    en   Slægtledstilbøjelighed ,   derunder  et  helt  historisk 
tidehvervs    Hang.     Der   gives  endelig   Folkekarakteren,    som    de 
'historiske   Tidehverv    ikke    formaar    at    forandre.     Man    behøver 
^Un     at    sammenligne   et   Tidsrum    af  et   Folks  Historie  med  det 
^amme  Tidsrum    af  et    andet    Folks    for   at   finde    Forskellen  og 
Ejendommeligheden.     Under  Folkekaraktererne  ligger  alter  Race- 
karakteren.    De  forskellige  Hovedracer  er  i  Aandens  Verden  det 
Samme,    som  de  forskellige  Grupper:    Bløddyr,  Leddyr,  Hvirvel- 
dyr,    i    den   naturlige  Verden,   Væsener,   byggede    paa   forskelligt 
^lan.     Dybest  nede  ligger  endelig  de  Egenskaber,  som  findes  hos 
^Oliver  højere  Race,  der  er  modtagelig  for  selvstændig  Civilisation, 
cl  en    Evne  til   at  forme  Almentanker,  der  bevirker,  at  Mennesket 
Si^under  Samfund,   Religioner,  Videnskaber  og  Kunster. 

Vi    finder    da    saaledes    under    hinanden    liggende    Lag    af 

Menneskeaandens  Følelser,  Forestillinger,  Tilbøjeligheder  og  Evner, 

C>e    stadigste  Egenskaber  er  i  Historien  som   i  Naturhistorien  de 

tuest    elementære,    mest  indvortes,    mest  almindelige.     En   Egen- 

^k.ab  er  elementær,  naar  den  er  fælles  for  alle  Menneskeaandens 

Hevægelser.     En  saadan  er  den  Sædvane    at    tænke   i   pludselige 

Hilleder    eller    den    at    tænke    i    lange,    nøjagtigt    sammenradede 

K.æder  af  Forestillinger;   ti   saadanne  Vaner  udstrækker  sig  over 

alle  Aandens  Frembringelser.     Jo  mere  elementær  Egenskaben  er, 

des   mere  udstrakt  er  dens  Omraade;  men  jo  mere  udstrakt  dette 

er,   des  mere  stadigt  forekommende  er  naturligvis  Egenskaben. 

Til   denne  Trinrække   af   historiske  Værdier  svarer  nu  Trin 

for  Trin  de  æstetiske  Værdiers  Trinstige.  Under  Forudsætning 
af  lige  Omstændigheder  forøvrigt  er  en  Bog  roere  eller  mindn 
smuk,  eftersom  den  Grundegenskab,  den  fremstiller,  er  mer« 
eller  mindre  vigtig,  o:  elementær  og  uforanderlig.  Der  give: 
en  Modeliteratur,  en  Literatur,  som  behager  et  enkelt  Slægtlec 
osv.  I  Almindelighed  varer  den  Yndest,  en  Bog  besidder,  neto] 
lige  saa  længe,  som  den  Grundegenskab,  den  fremstiller. 

At  Værkets  Værd  nu  sa åledes  vokser  og  aftager  med  Vær 
dien  af  de  udtrykte  Grundegenskaber,  det  viser  sig  med  fuld 
kommen  Øjensynlighed,  naar  man  iagttager,  hvorledes  dett< 
undertiden  formelig  er  godtgjort  ved  Prøve  og  Modprøve.  De 
simple  Bevis  er  del,  at  der  gives  Forfattere,  som  blandt  talrig< 
Arbejder  af  anden  Rang  har  frembragt  ét  Værk  af  første,  ford 
de,  skønt  deres  Talent  iøvrigt  i  alle  deres  Skrifter  er  det  samme 
en  enkelt  Gang  traf  paa  en  dybtliggende  Grundegenskab.  Eks 
em  pier  paa  saadanne  Værker  er  Bøger  som  GU  Bias,  Manot 
Lescaut,  Robinson  Crusoe,  Figaros  Bryllup.  Modprøven  er  den 
at  der  er  Tilfælde,  hvor  Geniet  er  sunket  til  Talent,  fordi  For 
fatteren  i  visse  Partier  af  sit  Værk,  i  visse  Grupper  af  sin« 
Personer,  har  ofret  til  sin  Tids  Smag  og  givet  efter  for  dens  til 
fældige  Skik  og  Brug.  Vi  beundrer  Racine,  men  stødes,  naai 
Elskerne  i  hans  Tragedier  fra  den  græske  Sagnverden  taler 
saadanne  høviske  Vendinger  som  Markierne  fra  hans  Samtid;  v 
beundrer  Shakespeare,  men  trættes  ved  de  Ordspil  og'  euphui 
stiske  Talemaader,  som  Samtalerne  mellem  unge  Mennesker 
l^ns  Lystspil  vrimler  af.  De  ypperste  literære  Værker  er  di 
dem,  som  i  sanselig  Form  fremstiller  os  snart  de  vigtigste  Træl 
af  et  helt  historisk  Tidsrum,  snart  en  Stammes  oprindelige  Driftei 
og  Evner,  snart  et  Brudstykke  af  Menneskevæsenet  i  Alroinde 
lighed  eller  en  af  de  elementære  sjælelige  Kræfter,  der  er  Be 
givenhedernes  sidste  Grunde.  Deraf  kommer  det,  at  man  kai 
benytte  de  literære  Værker  til  at  genfremkalde  Historien. 
Divina  Commedia  og  i  Faust  har  vi  saaledes  et  Kraftuddrag  a 
hele  Middelalderen  og  hele  den  nyere  Tid.  I  Værker  son 
Davids  Salmer,  Platons  Samtaler,  Shakespeares  Dramer,  i  Begei 
som  Don  Quijote,  Candide  og  Robinson  har  vi  det  almenmenne 
skelige  Væsen  udpræget  i  dets  forskellige  blivende,  stedse  tilbage 
vendende  Typer. 

En    ganske    lignende    Trin  række    kan    nu    opstilles    for    dei 
legemlige  Menneskes  Vedkommende.     Den   mest  overfladiske  Be 

stemmelse  er  Klædedragten.     Ringest  Værd  af  al  billedlig  Frera- 
stilliDg  har  derfor  ogsaa  Fremstillingen  af  Klæderne  alene;  Mode- 
journaler,   Kostymebilleder    og    Malerier    af   de    Kunstnere,    der 
samler    deres    Kraft    paa    at   male  Atlask    og   Klæde,   staar   lavt. 
Rigtigere,    skønt    underordnede,    Bestemmelser   i    Sammenligning 
<^ed    Klædedragten   er  Standsejendommelighederne,   der  afpræger 
s^g   i  det  Ydre.     De   forskellige  Tidsaldres   Indflydelse,   som   har 
^ci     ikke   ringe   Betydning  for  Ansigtstrækkene,   er  af  ringe    Be- 
tydning for  det  hele  nøgne  Legeme.    De  Malere,  der  egenlig  var 
^^abte    til   Romanforfattere,    og    som   i   Malerkunsten   har   kastet 
^^g  over  Iagttagelse  af  Sæderne,  af  Stands  og  Opdragelsessæregen- 
^^derne,  af  Lastens  eller  Dydens  Præg,  som  Hogarth  eller  Wilkie, 
^taar  derfor  paa  et  forholdsvis  lavt  Trin.    De  maler  tidt  Karika- 
^•^rer,  altid  Illustrationer.    De  behandler  de  historiske  Æmner  ikke 
^^m  Malere,  men  som  Historikere  og  Tidsskildrere. 

I  det  nøgne  Menneske  er  de  stadige,   ufravigeligt  til   Grund 
*  Æggende  Elementer  de  vigtigste.     I  formel  Henseende  er  Menne- 
^^et  en  Benbygning,  forsynet  med  Sener  og  beklædt  med  Muskler. 
*^ertil  kommer  de  Afændringer,   som    Race,  Vejrligt  og   Sindsbe- 
^^affenhed  medfører:  Musklernes  Blødhed  eller  Haardhed,  Delenes 
^^i*skellige  Forhold  og  Størrelse.    Her  har  vi,  hvad  der  er  Billed- 
huggerkunstens og  Tegnekunstens  væsenlige  Genstand.    Men  her- 
^^i    er  endnu  at  føje  Huden.     Taine  priser  dens  maleriske  Egen- 
^^aber  med  varme  Ord:    «Over  Muskler,    Sener   og    Knokler   ud- 
^^^sekker  sig  en  for  alle  Delene   fælles  Beklædning:    Huden    med 
^^Os  bævende  Forhøjninger   og  Sænkninger,   svagt   blaanet  af  de 
^^^aa  Aarers  netdannede  Væv,  svagt  gulnet  ved  Sammenslutningen 
'^^d  Seneskederne,  svagt  rødnet  ved  Blodets  Tilstrømning,  perle- 
"^^c^derfarvet  ved   Berøringen   med   Senehinderne.      Snart   glat   og 
^*^^rt  riflet,  med  en  uforlignelig  Rigdom  og  Forskellighed  af  Toner, 
^^ende  i  Skyggen,    skælvende   i    Lyset,    røber  den  ved   sin  ner- 
^^e    Modtagelighed    det    bløde    Køds   Finhed    og    Fornyelsen    af 
^^13    omskiftelige   Masse,  hvis   gennemsigtige   Slør   den   er.»     Be- 
^^^rker    man    nu    desuden    de    Forskelligheder,    som    ogsaa    her 
r^^ce.  Vejrligt  og  Sindsbeskaffenhed  føjer  til,  og  ser  man,  hvor- 
^^es    Huden  snart  er  frisk,   fed,  rosenfarvet,   hvid,   snart   fast, 
^^ard,  ravfarvet,  jernagtig,  saa  har  man  det  synlige  Menneskelivs 
^^det  legemlige  Element,   Malerens   Omraade,   Æmnet  for   Kolo- 
*^^tens  Kunst. 

Den  italienske  Malerkunst  godtgør  ved  en  hel  Række  Be- 
viser, Prøver  og  Modprøver,  hvor  vigtig  for  Malerkunstens  Ud- 
vikling Gengivelsen  af  det  nøgne  Legeme  er.  Paa  et  vist  Tids- 
punkt blev  det  nøgne  Legeme  endelig  forstaaet,  og  saalænge  det 
opfattedes  som  Runstens  højeste  Genstand,  stod  Kunsten  efter 
Alles  Omdømme  højest.  Før  den  Tid  var  Følelsen  for  det  men- 
neskelige Legeme  enten  ikke  tilstrækkeligt  udviklet  eller  forstyrret 
af  en  Forkærlighed  for  den  sædelige  Virkning  og  det  religiøse 
Udtryk.  Den  store  florentinske  Skole  og  dens  Mestere  begreb 
og  fremstillede  det  levende,  sunde,  kraftige,  rigt  udrustede  nøgne 
Legeme.  Der  var  endnu  kun  ét  Skridt  tilbage  at  gøre,  at  for- 
staa  Hudens  Liv,  dens  Blødhed  i  Lys  og  Farve  ligesaa  ind- 
trængende; Correggio  og  Venezianerne  gør  dette  Skridt,  og  den 
store  Kunst  standser.  Herefter  følger  kun  blodige  Martyroptrin, 
maskeradeagtige  Malerier,  teatralske  Stillinger,  og  endelig  de 
Billeder,  hvor  Kælenskabens  og  Andagtens  følsomme  Flovhed 
forener  sig  med  Mindelser  fra  den  heroiske  Stil. 

Hver  Kunstskole  fremstiller  et  eget  Temperament,  Klimaets 
og  Landets.  De  store  Mestres  Geni  bestaar  i  at  de  er  Fysio- 
loger i  samme  Grad,  som  de  store  Forfattere  er  Psykologer. 
De  fremstiller  alle  Følger  og  alle  Afarter  af  det  koleriske, 
flegmatiske,  nervøse  eller  sangvinske  Temperament,  som  de  store 
Digtere  alle  Virkningerne  og  alle  Arterne  af  den  fantasirige  eller 
tænkende,  civiliserede  eller  barbariske  Aand. 

Vi  har  da  nu  set,  hvorledes  en  Kraft  kan  være  andre 
Kræfter  overlegen.  Vi  har  tilbage  at  se  den  i  Forhold  til  sig 
selv.  I  Forhold  til  sig  selv  er  den  stærkest,  naar  dens  Virk- 
ninger ikke  fører  den  til  Selvtilintetgørelse,  men  til  Forøgelse  og 
Vækst.  Ved  den  forrige  Betragtning  steg  vi  ned  til  de  elemen- 
tære Magter,  der  ligger  til  Grund  for  Naturen,  og  saa  Kunstens 
Slægtskab  med  Naturvidenskaben.  Nu  stiger  vi  Trin  for  Trin  i 
Vejret  mod  de  overordnede  Former,  der  er  Naturens  Maal,  og 
ser  Kunstens  Slægtskab  med  Moralen. 

Menneskets  aandelige  Egenskaber  er  mer  eller  mindre  vel- 
gørende eller  skadelige  elier  blandede.  Egenskaberne  kan  da  ordnes 
efter  deres  Gavnlighed  eller  Skadelighed,  efter  Størrelsen  af  den  Van- 
skelighed, de  avler,  eller  af  den  Hjælp,  de  medfører,  til  Bevarelsen  af 
Livets  Ligevægt  og  Lykke.  Hvad  der  hjælper  Mennesket  til  at  indse 
og  til  at  handle,  er  det  til  Gavn,  og  hvad  der  forhindrer  det  der- 
fra, er  det  til  Skade.    Den  faste  Vilje,  som  overvinder  legemlige 

og  aandelige  Lidelser,  Forstyrrelser  eller  Fristelser,  er  skøn, 
og  den  er  skøn,  hvad  indre  Støtte  den  end  har,  Uanfægtethed 
eller  Begejstring,  Sværmeri  eller  Ufølsomhed.  Mod,  Foretagelses- 
aand.  Kraft,  Fasthed,  Koldblodighed  hævder  deres  Rang  ved  Siden 
af  Fornuftegenskaberne:  Klarhed,  Snille,  Vid,  Forstand,  Takt,  Fin- 
hed. I  Samfundet  med  Åndre  er  den  afgjort  gode  og  velgørende 
£vne  den  at  elske.  Skønne  er  derfor  Egenskaber  som  Ædel- 
modighed, Menneskelighed,  Blødhed,  Ømhed,  medfødt  Godhed, 
hvad  enten  de  nu  viser  sig  i  Elskov,  Slægtfølelse,  Venskab,  Tillids- 
forhold, Troskab,  Fædrelandssind  eller  Menneskekærlighed. 

Vi  kan  da  uden  Vanskelighed  ordne  Literaturen  efter  denne 
Trinstige.     Lavest   staar   den   virkelighedsdyrkende    Literatur   og 
det   komiske  Teater,   der  gengiver  indskrænkede,    dumme,   egen- 
k^erlige,  svage,  almindelige  Mennesker.     Disse   er  vel   enten    kun 
bipersoner,  eller  de  straffes  ved  at  fremstilles  som  latterlige.     I 
^egge   Tilfælde    dækkes    deres    Grimhed;    men    Kunstarten    ender 
dog  med  at  trætte;  det  er  stygt  at   se   paa  Utøj,    selv    naar  det 
knuses.    Saadan  noget  maler  et  Folk  i  sin  Forfaldstid.     Paa  det 
næste  Trin  staar  de  kraftige,  men  ufuldstændige  Væsener,  i  hvilke 
Karakteren  mangler  Ligevægt,  i  hvilke  en   eller  anden  Evne,  en 
I^idenskab,    et  Anlæg  ved   altfor  stærk   Udvikling   har  forstyrret 
Harmonien.     Slige   Karakterer  fremstilles   af  de   store  Tragikere 
Vinder    deres   Folks    Modenhedstilstand.      Disse    har   alle   skildret 
Menneskets    Misforhold    til   sig   selv    under    Herredømmet    af   en 
l^erskende  Lidenskab  eller  overvældende  Tanke.     Hos   Grækerne 
fremstilles  paa  saadan  Maade  især  Stolthed,  Nag,  krigerisk  Raseri, 
.Ærgerrighed,  Hævn,  alle  de  naturlige  og  uvilkaarlige  Følelser;  i 
Spanien  og  Frankrig  den  ridderlige  Ære,  den  sværmeriske  Elskov, 
^en  religiøse  Inderlighed,  Følelser,   der   er  opstaaede  i   katolske 
Ilande    under   Enevælden;    i    den    nyere    Tid    skildres    hyppigst 
Menneskets  nagende  sygelige  Misfornøjelse  med   sig  selv  og  med 
Samfundet.     Ogsaa  i  dette  Tilfælde    er   Indtrykket   i  Reglen  pin- 
ligt.   Det  er  et  ludtryk  af  altfor  mange  Ulykker  og  Forbrydelser. 
Vi  naaer  saaledes  til  de  egenlige  Helte-  og  Heltindeskikkelser. 
Saadanne  Skønhedstyper  er  f.  Eks.  Shakespeares  beundringsvær- 
dige   unge   Kvinder,    Dickens's   vindende    unge  Piger.      Corneille 
har    hos    sine    Helte    og    Heltinder    fremstilt    det    ræsonnerende 
Heltemod,  Bichardson  den  protestantiske  Dyd,  George  Sand  den 
medfødte  Hjertensgodhed.    Digtere  som  Goethe  og  Tennyson  har 
tyet  til  Oldtiden  eller  til   en   fantastisk  Verden   for   at   fremstille 


218  Den  franske  Æstetik  i  vore  Dage 

fuldendte  Væsener.  Digterne  naaer  nutildags  kun  denne  ideale 
Himmel  ved  Eneboer- Drømmerier  eller  ved  Oldforsker-Rærlighed 
til  en  forbigangen  Tid.  Er  dette  ikke  Tilfældet,  saa  sætter  de 
enten  Renhed  i  Scene  som  Moralister,  og  da  har  Skildringen  al- 
tid en  vis  Kulde,  eller  de  fremstiller  Dyden  som  Iagttagere,  og 
da  har  den  en  Tilsætning  af  Grundufuldkommenheder,  nationale 
Fordomme,  tidligere,  samtidige  eller  dog  mulige  Fejl,  som  svækker 
Skønhedsglansen. 

For  at  finde  Skønhedstyper  i  deres  Renhed,  maa  man  ty 
tilbage  til  de  ældste  fortællende  Sagndigtninge  fra  Folkenes  friske 
Rarndom.  Her  møder  vi  Helte  som  Achilles,  Sigurd,  Roland,  Cid 
'og  Rustam,  endelig  Åabenbarerne,  Frelserne,  Guderne.  I  de  Værker, 
hvori  disse  er  skildrede,  har  den  omdannede  og  løftede  Menneske- 
natur som  forgudet  eller  guddommelig  naaet  sin  fulde  Storhed. 
Hvis  dens  Renhed,  dens  Overlegenhed,  dens  Styrke  eller  dens 
Godhed  i  disse  Frembringelser  og  Fremstillinger  har  Grænser, 
saa  er  det  kun  for  vort  Øje  og  vort  Synspunkt.  For  sin  Stamme 
og  sit  Åarhu udrede  staar  dette  Menneske  som  det  fuldkomne 
Ideal. 

Hvilke  er  nu  de  i  legemlig  Henseende  velgørende  Egenskaber? 
Her  gælder  det  for  det  første  om,  at  Legemet  er  sundt,  for  det 
andet  om,  at  den  naturlige  Type  er  ubeskadiget,  og  ved  dette 
Ord  er  det  ikke  alene  Meningen  at  udelukke  Vanskabthed,  men 
enhver  Forvanskning,  som  Stand,  Samfundsliv,  Haandværk,  Rlasde- 
dragt  fremkalder  i  Forholdene.  Gode,  velgørende  Egenskaber  er 
dernæst  alle  Evnerne  til  legemlig  Revægelse,  til  at  løbe,  bære, 
springe  og  staa,  kun  at  den  ene  af  disse  ikke  er  udviklet  paa 
den  andens  Rekostning.  Velgørende  Evner  er  endelig  og  slutte- 
lig Vilje  og  Fornuft;  thi  Åandsudviklingen  er  den  legemlige  Ud- 
viklings Afslutning  og  Rlomst.  Sjælen  maa  være  meddelt  og  ud- 
trykt, hvor  Skønhed  skal  findes;  kun  ikke  saa  udprseget,  at  man 
føler,  dens  Udvikling  har  skadet  den  legemlige.  Det  fuldkomne 
Legeme  kan  man  alene  vente  at  finde  i  Tider,  hvor  det  at  tænke 
er  en  Sysselsætteise  og  ikke  en  Tvangssag. 

Denne  Anskuelse  bekræftes  ved  et  Overblik  over  Italiens 
Kunst.  Saalænge  den  i  Middelalderen  fremstiller  sygelige  og  svage 
Legemer,  er  den  selv  svag  som  de.  Med  Renæssancens  Begyn- 
delse genvinder  Kunsten  Styrke  og  Sundhed,  om  end  ikke  endnu 
Klarhed,  Lethed  og  Frihed.  Medens  den  hollandske  Malerkunst 
i  det  Hele  kun  naaer  til  at  fremstille  det  underordnede  Velværes 

Skønhed  (her  er  endnu  ikke  Tale  om  Farveharmonien),  og  medens 
Rubens  skildrer  det  dyriske  Liv  i  blomstrende  Sundhed,  fremstiller 
Venedig  en  finere  Art  af  Yppighed  og  Lykke,  en  fri,  men  mere  ud- 
søgt Vellyst,  energiske  Hoveder,  ikke  blot  Sjæle,  som  lever  Øje- 
blikkets Liv,  men  tillige  forstandige  Pander,  tænksomme  og  vær- 
dige Aasyn,  fornemme  og  aabne  Naturer.  I  Florents  har  endelig 
de  Skikkelser,  med  hvilke  Kunsten  møder  os,  ikke  alene  den 
stærke  Helbred,  der  uskadt  udholder  Livets  og  Tidens  Angreb, 
og  ikke  blot  Frihed  for  al  den  Tvang,  som  Samfundets  Krav 
og  Kappestriden  med  vore  Standsfæller  nutildags  paatrykker  os; 
men  Legemsbygningens  Forhold  og  Stillingernes  Frihed  røber 
Evnen  til  Handling,  og  Hoved,  Ansigt,  Formernes  samlede  Ud- 
tryk vidner  snart  som  hos  Michelangelo  om  Viljens  ophøjede 
Energi,  snart  som  hos  Rafifael  om  Sjælens  blide  Fred,  snart  som 
hos  Leonardo  om  Fornuftens  høje  Rang  og  udsøgte  Finhed,  uden 
at  dog  hos  nogen  af  disse  Mestere  det  aandelige  Udtryk  staar  i 
Strid  med  Legemets  Nøgenhed  eller  med  Lemmernes  fuldkomne 
Udvikling.  —  Med  alt  dette  er  Florents  kun  det  Skønnes  andet 
Fædreland;  Athen  er  dets  første.  Levningerne  fra  Grækenlands 
store  Tid  fremstiller  os  en  endnu  ædlere  og  renere  Menneskerace. 

Vi  har  da  nu  betragtet  Egenskaberne  eller  Karaktermærkerne 
i  og  for  sig^  og  vi  har  set,  at  de  er  skønnest,  naar  de  i  de  to 
anførte  Henseender  har  saa  stor  Værdi  som  muligt.  Ser  vi  dem 
nu  imidlertid  sluttelig  i  Kunstværket,  da  opdager  vi,  at  det  ikke 
er  nok,  de  er  saa  mærkelige  som  muligt,  men  at  de,  som  alle- 
rede forhen  nævnt,  her  maa  gøres  saa  fremherskende  som  muligt. 
Dette  sker  derved,  at  intet  Element  i  Kunstværket  faar  Lov  til 
at  være  uvirksomt  med  Hensyn  til  Helheden  og  ligesaalidt  faar 
Lov  til  at  drage  Opmærksomheden  hen  paa  sig  bort  fra  Hel- 
heden. Thi  i  saa  Fald  vilde  det  jo  være  en  spildt  eller  mis- 
brugt Kraft. 

Vi  kaster  da  paany,  for  tredje  og  sidste  Gang,  Blikket  ud 
over  Literaturen,  og  dernæst  over  den  bildende  Kunst.  Det  ses 
da  let,  at  hvis  et  Menneskes  Slægtegenskaber,  hans  personlige 
Anlæg,  hans  Temperament,  hans  Opdragelse,  hans  Omgivelser, 
hans  Barndoms  og  Ungdoms  Indtryk  alle  samstemmer,  da  former 
de  tilsammen  en  stærk  og  afgjort  Karakter;  strider  de  mod  hin- 
anden, eller  nedbryder  de  endog  hinanden,  da  er  Karakteren 
svag  og  brudt.  Det  ses  fremdeles,  at  en  saadan  Karakter  kræver 
visse  Omgivelser  for  at  kunne  trives  og  udvikle  sig.    Den  Storm, 

der  vilde  begrave  Jollen  i  Bølgerne,  passer  maaske  for  FregatteD, 
som  den  svage  Brise  ikke  vilde  bevæge  af  Stedet.  En  dramatisk 
Digter  grupperer  derfor  Delene  af  ethvert  Optrin  med  en  be- 
stemt Virkning  for  Øje,  grupperer  atter  Virkningerne  i  Forhold 
til  Opløsningen  og  bygger  Handlingen  ud  fra  de  Optrædendes 
Væsen. 

Hertil  maa  da  endnu  føjes  Stilen.  En  Bog  er  jo  i  og  for 
sig  kun  en  Række  af  Sætninger.  Men  en  Sætning  kan  modtage 
forskellige  Former  og  derfor  gøre  forskellig  Virkning.  Den  kan 
være  et  Vers,  der  atter  følges  af  et  Vers,  af  lige  eller  ulige  Længde 
med  det  foregaaende:  her  foreligger  Versemaalenes  hele  Rigdom. 
Den  kan  være  en  Prosalinje,  der  følges  af  andre  lignende,  som 
snart  fletter  sig  sammen  til  Sætningsforbindelser,  snart  adskiller 
sig  i  smaa  løse  Sætninger:  her  foreligger  Ordføjningslærens  hele 
Rigdom.  Endelig  kan  Ordene  i  sig  selv  være  almindelige  og 
ædle  eller  særlige  og  slaaende  Betegnelser,  Talemaader  eller  Fag- 
ord, farveløse  eller  maleriske.  En  Sætning  er  kort  sagt  en  sam- 
let Sum  af  Magter,  der  paa  én  Gang  sætter  Læserens  Forstands- 
evner,  hans  Sans  for  Vellyd,  hans  Erindringsforraad  og  Indbild- 
ningskraft i  Bevægelse,  og  som  gennem  Nerverne,  Sanserne, 
Vanerne,  ryster  det  hele  Menneske. 

Under  iøvrigt  lige  Omstændigheder  er  da  af  to  Værker  det 
skønnest,  i  hvilket  Virkningernes  Sammenspil  er  fuldstændigst. 
Shakespeare  vilde  være  latterlig  med  Racines  Stil  og  omvendt.  For- 
fattere som  Dryden  eller  Delavigne  forfejler  deres  Virkning  paa 
Grund  af  Stilens  Uoverensstemmelse  med  Indholdet.  Ved  Be- 
gyndelsen af  en  Literaturperiode  mangler  den  Overensstemmelse, 
som  udkræves  til  Skønhed,  fordi  Talentet,  af  hvilket  der  iøvrigt 
er  nok,  endnu  ikke  kender  Fremgangsmaaderne.  Ved  Slutningen 
af  en  Literaturperiode  har  Vanekunsten  samme  Virkning  som  før 
Uvidenheden.  Sproget  digter  for  Forfatteren;  men  hans  Følelse 
er  mat.  Han  tror  ofte  at  overgaa  sine  Forgængere  ved  at  blande 
uensartede  Elementer  i  sit  Værk.  Saaledes  beholder  Voltaire  Cor- 
neilles  og  Racines  Manér,  men  laaner  den  livligere  Handling  fra 
det  engelske  Teater,  stiller  sin  Kunst  i  Oplysningens  og  Menne- 
lighedens  Tjeneste,  optræder  paa  urette  Sted  som  Filosof  og 
Reformator.  Maaiet  kan  naas  ad  enhver  Vej;  men  hvad  det 
kommer  an  paa  er,  at  Værket  helt  er  paa  en  og  samme  Vej, 
med  alle  sine  Kræfter  stræber  til  et  og  samme  Maal.  Den  mindste 
Del  af  det  mindste  Element  maa  tjene  det  Hele. 

Den  samme  Overensstemmelse  maa  da  nu  selvfølgelig  fordres 
af  de  Kunstarter,  der  fremstiller  Menneskelegemet.  En  Hud,  der 
var  malet  af  Correggio,  vilde  paa  Muskler,  der  var  formede  af 
Michelangelo,  være  et  Stykke  Unatur.  Stilling  og  Åasyn  maa 
samstemme;  visse  Smil  passer  ikke  til  visse  Legemer.  Enhver 
Muskel,  ethvert  Led,  hver  enkelt  Knokkel  har  sin  betegnende  Be- 
tydning. Taaen  og  Nøglebenet  paa  en  lærd  Mand  er  ikke  en 
Bryders.  Det  var  for  at  sætte  sig  ind  i  den  Betydning,  hver 
anatomisk  Enkelthed  har,  at  Michelangelo  tilbragte  tolv  Åar  med 
at  dissekere.  Det  er  et  vist  Forhold  mellem  Hovedet  og  Hel- 
heden, der  adskiller  den  florentinske  og  den  romerske  Type, 
ganske  som  det  er  et  Forhold  mellem  Gennemsnit  og  Højde,  der 
udgør  Forskellen  mellem  den  ioniske  og  den  doriske  Søjle. 
Kunstneren  kan  da  flnde  Behag  i  smaa  Hoveder  og  langagtige 
Legemer  som  Michelangelo,  i  simple  og  storladne  Legemer  som 
Fra  Bartolomeo,  i  bølgende  Omrids  og  smidige  Bøjninger  som 
Correggio  —  kun  at  Alt  stemmer  sammen.  Her  faar  Linjeskøn- 
heden, Delenes  Forhold,  Farveharmonien  deres  Betydning.  Male- 
riet kan  dels  som  Helhed  være  lysere  eller  mørkere,  dels  kræves 
der  en  stærkere  eller  svagere  Modsætning  af  Lys  og  Skygge  i 
samme  Maleri. 

De  forskellige  Malere  har  forskelligartet  Forkærlighed.  Guido 
ynder  hvide,  sølvgraa  Farver,  maler  Alt  i  fuldt  Lys.  Caravaggio 
holder  af  brune  og  mørke  Farver,  maler  gerne  de  tætte  Skygger. 
Leonardo  lader  Formen  umærkeligt  dukke  frem  af  Skyggen,  Cor- 
reggio lader  den  stærkere  Klarhed  udgaa  fra  den  almindelige 
Klarhed,  Ribera  lader  den  lyse  Tone  pludseligt  som  en  voldsom 
Aabenbaring  bryde  ud  af  den  uhyggelige  Sorthed.  Rembrandt 
slynger  en  Sol-  eller  Lysflamme  gennem  den  fugtige  og  gulladne 
Luft  eller  lader  en  enkelt  fortabt  Straale  ligesom  sive  igennem 
den.  Denne  Farvemusik  er  i  Forhold  til  Skikkelserne,  hvad 
musikalsk  Ledsagelse  er  i  Forhold  til  Sangen,  ja  er  undertiden 
endog  Sangen,  som  Figurerne  blot  ledsager.  Men  i  ethvert  Fald 
maa  Farvesammenspillets  Virkning  stemme  med  alle  de  andre 
Virkninger.  I  Italien  varer  det  gamle,  stive  Maleri,  der  tjener 
Gudsdyrkelsen,  med  dets  Mangel  paa  Sans  for  det  menneskelige 
Legeme  halvandethundrede  Aar.  Saa  begynder  Stenhuggere  og 
Guldarbejdere  at  blive  Malere,  der  fremstiller  Menneskelegemer; 
men  de  føler  endnu  ikke  den  Linje-Samklang,  der  gør  det  virke- 
lige Legeme  skønt.     Eflerhaanden  opdages  Tegningens  og  Farve- 

givningens  hele  Kunst.  Saa  følger  den  store  Blomstring.  Da 
Carracci'erne  tilsidst  forsøger  at  sammen  plukke  Skønheder  fra 
alle  Skolerne,  saa  fremstiller  de  yndefulde  og  fede  Atleter,  føl- 
somme og  elskværdige  Martyrer,  og  Kunsten  forfalder  ved  Opløs- 
ningen af  Virkningernes  Sammenspil. 

Det  ypperste  Værk  er  da  det,  i  hvilken  den  Grundegenskab, 
som  i  Naturen  har  saa  stort  Værd  som  muligt,  modtager  saa 
stor  en  Tilvækst  i  Værdi  som  muligt.  Vi  kan,  siger  Taine,  finde 
Sindbilledet  paa  de  tre  Trin,  vi  har  gennemgaaet,  i  Grækernes 
Kunst.  «Fra  først  af  var  deres  Guder  Altets  elementære  og  til- 
grundliggende Magter,  Jorden,  Titanerne;  Zeus  som  Regnen  og 
Herakles  som  Solen.  Derefter  former  disse  Magter  sig  til  men- 
neskelige Gudeskikkelser:  den  strenge  Pallas.  den  kyske  Artemis, 
Herakles,  der  betvinger  de  vilde  Dyr.  Aarhundreder  gaar  hen, 
og  de  stiger  ned  paa  Jorden.  Menneskets  Haand  indprenter 
Malmen  eller  Marmoret  den  udødelige  Form.  Det  oprindelige 
Syn,  som  først  blev  udarbejdet  i  Templernes  Mysterier,  dernæst 
omdannet  i  Sangernes  Drømme,  naaer  sin  Fuldendelse  under  Billed- 
huggerens Haand.  >  Paa  det  første  Trin  fremhæves  den  elementære 
Grundegenskab;  paa  det  andet  er  den  bleven  saa  gavnlig  som  mu- 
ligt; paa  det  tredie  er  den  gjort  saa  fremherskende  som  muligt. 

Taines  Lære  om  Kunstværkernes  og  deres  Ophavsmænds 
Rangfølge  er  solid,  interessant  ved  den  Overensstemmelse,  hvori 
den  er  bragt  med  Værdiernes  Rangfølge  i  Naturen,  og  udæsker 
i  det  Hele  lidet  til  Modsigelse.  Men  den  er  dels  saa  saglig,  at 
den  lægger  en  overdreven  Vægt  paa  Æmnet  i  Kunsten,  som  det 
i  Praksis  er  saare  vanskeligt  at  bestemme,  dels  saa  almen,  at 
den  i  det  enkelte  Tilfælde  lader  Bedømmeren  i  Stikken,  da  der 
er  aabnet  Vilkaarligheden  det  videste  Spillerum  til  at  indordne 
den  givne  Foreteelse  hvorsomhelst  i  Systemet. 

Læren  udtrykker  i  Grunden  kun  paa  en  ny  og  aandfuld 
Maade  hvad  man  altid  har  følt  og  vidst,  nemlig  at  et  fængslende 
Æmne,  mesterligt  behandlet,  vækker  den  højeste  Interesse.  Den 
fremhæver  ikke,  at  det  letteste  Æmne,  kunstnerisk  behandlet, 
altid  er  et  Kunstværk,  mens  selv  det  vægtigste  Æmne,  talentløst 
fremstillet,  er  uden  ringeste  kunstneriske  Værdi  Læren  tilslører 
med  andre  Ord,  at  Æmnet  og  Behandlingen  ikke  er  lige  væsen- 
lige Momenter.  En  almindelig  gammel  Kone  malet  af  Rembrandt 
hører  hos  Taine  hjemme  paa  Trinstigens  laveste  Trin.  En  komisk 
Skikkelse  som  Falstafif  eller  som  Peer  Degn  staar  her  dybt  under  en 

tragisk  Skikkelse  som  Lear  eller  endog  som  Palnaloke,  ligesom  over- 
hovedet den  hele  komiske  Verdensopfattelse  vilkaarligt  anbringes 
nederst  nede  og  henføres  til  Forfaldstider.  Mest  forvirrende  er 
dog  den  Part  af  Læren,  hvor  Kunstværkernes  Værdi  gøres  af- 
hængig af  de  i  dem  fremstillede  Egenskabers  Gavnlighed  eller 
Skadelighed.  Efter  denne  rent  moralske  Rangordning  kommer 
Falstaff  endnu  mere  tilkort,  og  de  Bøger,  der  fremstiller  Idealer, 
som  Evangelierne  f.  Eks.,  anbringes  øverst  paa  Trinstigen,  uanset 
deres  fuldstændige  Mangel  paa  Kunstværdi.  Opfattelsens  Saglighed 
bevirker  tilmed,  at  der  stadigt  dvæles  ved  Æmnets  Værd  i  sig 
selv,  men  slet  ikke  ved  dets  Værdi  for  den  enkelte,  givne  Kunstner, 
da  dog  Alt  beror  paa,  om  det  giver  ham  Anledning  til  at  udfolde 
alle  sine  Evner  eller  ikke.  Nogen  praktisk  Anvendelse  i  Kritiken 
har  Taines  Lærebygning  derfor  faktisk  slet  ikke  faaet. 


FEMTE   KAPITEL 
Historien 


\ 


1 

Indtil  de  allersidste  Dage,  da  Hans  Brøchner  i  et  fortrinligt 

^■*i)ejde  Bidrag  til  Opfattelsen   af  Filosofiens  historiske    Udvikling 

P^^ny    har    taget    Ordet    for    en    videnskabelig    Betragtning    af 

'^i^torien,  var  den   i   vor    Literatur   med    vort   største   filosofiske 

^^^vn    smykkede,    længe    uimodsagte,    Betragtning    af    Historien 

^^^^13  Videnskab  just  ikke  en  saadan,   som   gør  det  danske  Folks 

^^c^enskabelighed  Ære.    I  Filosofiske  Smuler  spørger  Kierkegaards 

^^^lannes  Climacus:    «Er  det  Forbigangne   mere   nødvendigt   end 

^^%  Tilkommende?  eller  er  det  Mulige  ved  at  være  blevet  virke- 

^^Kt,  derved  blevet  mere  nødvendigt   end   det  var?»    og   han   be- 

^^^^rer  disse  Spørgsmaal   saaledes,   at  da    al  Tilblivelse   er   For- 

^Udring,  men  det  Nødvendige   slet  ikke   kan    forandres,   kan   det 

^  udvendige  ikke  blive  til.    Det  er,  siger  han,  vel  sandt,  at  hvad 

^^r  er  sket,  er  uforanderligt,  men  denne  Uforanderlighed  er  ikke 

Nødvendighedens,  betyder  kun,  at  dets  virkelige  Saaledes  ikke 
kan  blive  anderledes,  men  ikke,  at  dets  mulige  Hvorledes  ikke 
kunde  være  blevet  anderledes.  Var  det  Forbigangne  nødvendigt^ 
vilde  man  deraf  kunne  slutte,  at  det  Tilkommende  er  nødven- 
digt og  man  vilde  kunne  spaa,  hvad  der  er  fornuftstridigt. 

I  anden  Del  af  sin  Logik  har  Stuart  Mill  stillet  og  besvaret 
Spørgsmaalet  saaledes:  Ved  en  Samfundstilstand  forstaas  alle  de 
vigtigere  sociale  Foreteelsers  samtidigt  eksisterende  Beskaffenhed. 
Saadanne  er  Graden  af  Kundskab,  af  aandelig  og  sædelig  Dan- 
nelse, af  Industri  og  Velvære.  Denne  Tilstand  vilde  ikke  være 
en  Genstand  for  Videnskaben,  hvis  der  ikke  mellem  disse  for- 
skellige Elementer  fandtes  en  naturlig  Sammenhæng,  saaledes  at 
ikke  enhver  Art  Forbindelse  af  disse  Foreteelser  er  mulig,  men  kun 
visse  Forbindelser  mulige.  De  forskellige  Dele  af  Samfundslegemet 
hører  organisk  sammen.  Samfundstilstanden  er  imidlertid  for- 
anderlig. Er  Forandringen  ikke  kendelig  fra  Dag  til  Dag,  er  den 
det  dog  fra  Slægt  til  Slægt,  og  det  er  ikke  blot  enkelte  Personers 
Egenskaber,  men  Flertallets,  som  er  forskellige  i  to  forskellige 
Slægter.  Hovedaarsagen  hertil  er  den,  at  Virkningerne  stadigt  og 
paa  alle  Punkter  virker  tilbage  paa  deres  Åarsager.  Omgivelserne 
danner  Karaktererne,  og  Karaktererne  danner  atter  Omstændig- 
hederne. Den  oprindelige  Skæbne  smedder  Personligheden,  der 
atter  smedder  ny  Skæbner.  Denne  Tilstandens  stadige  Forander- 
lighed maa  nu  vise  sig  paa  en  af  to  Maader:  Bevægelsen  raaa 
enten  gaa  kresagtigt  for  sig,  eller  danne  en  fremskridende  Linje. 
En  Planetbane  eller  en  Kometbane  maa  være  Typen  for  Sam- 
fundsforholdenes Bevægelse.  Vico  nærede  den  første  Mening, 
alle  følgende  Tænkere  har  næret  den  anden.  Det  gælder  da  for 
dem  om  at  finde  Loven  for  denne  Fremadbevægelse,  der  natur- 
ligvis ikke  maa  forveksles  med  hvad  man  kalder  Fremskridt. 
Følgeordenen  af  Samfund  stilstandene  kan  dog  ingensinde,  som 
nogle  vidtgaaende  Tænkere  har  ment,  fastslaas  som  en  Naturlov. 
Den  kan  kun  være  en  Erfaringslov;  thi  den  er  ikke  en  egen 
Lov,  men  den  afhænger  af  de  sjælelige  og  sædelige  Love,  som 
styrer  Menneskenes  Indflydelse  paa  Omgivelserne  og  Omgivelsernes 
paa  Menneskene.  At  finde  en  Erfaringslov  kan  imidlertid  ikke 
være  Videnskabens  sidste  Formaal.  Man  maa  kunne  knytte  den 
til  de  Love,  af  hvilke  den  afhænger,  for  saaledes  ved  Overens- 
stemmelse mellem  Udledningen  paa  Forhaand  og  det  historisk 
Øjensynlige  at  forvandle  den  fra  empirisk  til  videnskabelig  Lov; 

før  dette  er  gjort,  kan  man  ikke  støtte  sig  til   den   med  Hensyn 
til  Forudsigelsen  af  fremtidige  Begivenheder. 

Comte  alene,  siger  Mill,  har  af  hele  den  nyhistoriske  Skole 
set  Nødvendigheden  af  saaledes  at  sammenknytte  alle  vore  af 
Historien  uddragne  Ålmenbegreber  med  den  menneskelige  Naturs 
Love.  Imidlertid  er  der  neppe  nogen,  som  vil  paastaa,  at  det 
ud  fra  Menneskenaturens  Grundvæsen  og  ud  fra  de  alminde- 
lige Omstændigheder,  i  hvilke  Slægten  har  været  stillet,  har 
været  muligt  paa  Forhaand  at  angive  den  Orden,  i  hvilken 
den  menneskelige  Udvikling  maatte  finde  Sted,  og  følgelig  forud- 
sige den  nyere  Tids  almindelige  Begivenheder  indtil  vore  Dage. 
Efter  Rækkens  allerførste  faa  Trin  bliver  den  Indflydelse,  som 
udøves  over  hvert  Slægtled  af  de  foregaaende,  bestandig  mere 
og  mere  overvejende  over  alle  andre  Indflydelser,  indtil  endelig 
hvad  vi  nu  er  og  gør  kun  i  yderst  ringe  Grad  er  et  Resultat  af 
Menneskeslægtens  almindelige  Omstændigheder,  men  fortrinsvis 
et  Resultat  af  de  Egenskaber,  som  fremkaldes  i  os  ved  Slægtens 
hele  foregaaende  Historie.  Saa  lang  en  Række  af  Bestræbelser 
og  Modbestræbelser  kan  umuligt  udledes  af  de  elementære  Love, 
som  har  frembragt  den;  selve  Rækkens  Længde  er  en  tilstrække- 
lig stor  Hindring,  siden  en  ringe  Fejl  i  et  af  Leddene  vilde  voxe 
med  rivende  Hurtighed  paa  ethvert  følgende  Trin.  Hvis  Virk- 
ningernes Række,  taget  som  et  Hele,  ingen  Regelmæssighed  ud- 
viste, vilde  det  være  umuligt  at  danne  en  almindelig  Samfunds- 
videnskab; men  da  Forskellighederne  saavel  mellem  Menneske- 
slægtens naturlige  Afarter  som  mellem  de  stedlige  Omstændig- 
heder er  meget  mindre  betydende,  end  de  Punkter,  hvori  der 
hersker  Overensstemmelse,  vil  der  naturligt  være  en  vis  Grad  af 
Ensformighed  i  Slægtens  og  dens  Værkers  fremskridende  Udvik- 
ling. Og  denne  Ensformighed  bliver  stedse  større,  eftersom  i 
Tidernes  Løb  de  forskellige  Folkeslag  bestandig  indvirker  mere 
paa  hverandre.  Saaledes  giver  Historien  os  da  empiriske  Sam- 
fundslove  i  Hænde,  og  den  almindelige  Sociologis  Opgave  er  at 
paavise  dem  og  sammenknytte  dem  med  Lovene  for  den  menne- 
skelige Natur,  idet  den  viser,  at  saadanne  afledede  Love  naturligt 
maatte  ventes  at  ville  virke  som  Følgelove  af  hine  højeste  Love. 
Dog  selv  efterat  Historien  har  paavist  saadanne  afledede  Love, 
vil  det  neppe  nogensinde  blive  os  muligt  paa  Forhaand  at  godt- 
gøre denne  Samorden  eller  Følgeorden  som  den  eneste,  i  hvilken 
Virkningerne    overensstemmende    med    den    menneskelige    Natur 

G.  Brandes:   Samlede  Skrifter.     XIII«  15 

kunde  finde  Sted.  Vi  kan  i  det  Højeste  vise,  at  der  var  stærke 
Forhaands-Grunde  til  at  vente  det,  og  at  naar  Hensyn  tages  saa- 
vel  til  Menneskenaturen  som  til  Omstændighedernes  Stilling,  var 
ingen  anden  Orden  saa  sandsynlig.  Ofte  kan  vi  imidlertid  ikke 
engang  gøre  dette;  tidt  lader  det  sig  paa  Forhaand  kun  paavise, 
at  det  Skete  var  muligt,  ikke,  at  det  var  sandsynligt. 

De  empiriske  Samfundslove  er  efter  Comtes  Inddeling  i 
hans  Sociologi  af  to  Arter:  Lovene  for  den  samtidige  Afhængig- 
hed og  Lovene  for  den  successive  Afhængighed.  Den  Videnskab, 
der  søger  at  fastsætte  og  stadfæste  de  første,  har  Comte  kaldt 
Samfundsstatiken,  Videnskaben  om  de  sidste  har  han  benævnet 
Samfundsdynamiken.  Disse  Navne  er  dannede  i  Overensstemmelse- 
med  den  Adskillelse,  som  man  i  Mekaniken  gør  mellem  Betingel- 
serne for  Ligevægt  og  Betingelserne  for  Bevægelse,  eller  i  Bio- 
logien mellem  Lovene  for  Organisationen  og  Lovene  for  Livet. 
I  Kraft  af  den  første  Klasse  af  disse  Love  kan  man  opnaa  Re- 
sultater, selv  hvor  umiddelbar  Iagttagelse  er  umulig.  Saaledes 
kan  man  med  Bestemthed  sige,  at  den  almindeligt  udbredte  Tro 
paa  de  gamle  Ægypteres  store  Indsigt  i  den  højere  Astronomi  er 
uigenkaldeligt  stemplet  som  Vildfarelse  ved  Betragtningen  af  den 
Sammenhæng,  der  nødvendigt  finder  Sted  mellem  Astronomiens 
Tilstand  og  den  astronomiske  Geometris,  der  dengang  øjen- 
synligt var  i  sin  Barndom. 

Det  er  klart,  at  Samfunds- Dynamiken  kun  kan  hvile  paa 
Statiken,  da  Meddelelsen  af  Bevægelsen  fra  én  Genstand  til 
en  anden  ligesaa  fuldt  i  Politik  som  i  Mekanik  beroer  paa  en 
Sammenhæng  imellem  dem.  Paa  mange  Punkter  er  vi  dog  endna 
aldeles  ude  af  Stand  til  at  paavise  den  statiske  Afhængighed: 
saaledes  synes  alle  Omvæltninger  i  Vesteuropa  og  Østasien  hidtil 
at  være  skete  ganske  uafhængigt  af  hinanden.  At  der  ligefuldt 
er  en  Sammenhæng  ikke  blot  mellem  de  forskellige  Grene  af  en 
Videnskab  eller  en  Kunst,  men  ogsaa  mellem  de  forskellige  Viden- 
skaber og  mellem  Videnskab  og  Kunst  i  det  Hele,  mellem  Re- 
geringsformen og  den  samtidige  Civilisationstilstand,  det  er  klart 
Vi  kan  endog  angive  visse  Omstændigheder,  som,  da  de  findes  i 
alle  Samfund  uden  Undtagelse,  og  i  højest  Grad  hvor  Samfun- 
det er  mest  fuldkomment,  maa  betragtes  som  Betingelser  for 
Eksistensen  af  en  Stat.  Saaledes  er  f.  Eks.  intet  stort  Samfund 
blevet  holdt  sammen  uden  Love  eller  Retssædvaner,  der  gjaldt 
som   Love,  uden   Domstole  og  en   eller   anden   organiseret    Magt^ 

<ier  udførte  disses  Domme.  Der  har  til  alle  Tider  været  Myn- 
digheder, som  de  øvrige  adlød  eller  efter  den  almindelige  Mening 
var  forpligtede  til  at  adlyde.  Skønt  nu  disse  Resultater  kun  er 
indvundne  ad  Erfaringens  Vej,  stemmer  nogle  af  dem  dog  med 
saa  megen  Sandsynlighed  overens  med  Menneskenaturens  almin- 
delige Love,  at  disse  almindelige  Betragtninger  ikke  i  Rang  staar 
tilbage  for  videnskabelige  Sandheder. 

Samfundsdynamikens    Maal   vilde  være    naaet,    hvis    det  var 
muligt   at   føre   ethvert   af  de   herskende    almindelige  Forhold   i 
hver   Slægt   tilbage   til   dets  Aarsager    i    den    foregaaende   Slægt; 
men  Vanskeligheden  er  den,  at  i  Kraft  af  den  samtidige  Afhæn- 
gigheds Styrke  er  det  altid  det  Hele,  som  frembringer  det  Hele, 
snarere  end  nogen  enkelt  Del  en  anden  enkelt  Del,  og  de  Love, 
til  hvilke  man  kan  naa  (som  den,    at   altsom  Samfundet   skrider 
fremad,  stræber  de  aandelige  Egenskaber   mere   og  mere   at   faa 
Magt  over  de  legemlige,  eller  som  den,  at  den  militære  Tilstand 
mere  og  mere  afløses  af  en  industriel)  er  en  Art  Sandheder,  der 
staar  i  for  stor  Afstand  fra  de  elementære  Love  i  den  menneskelige 
Natur,  af  hvilke  de  afhænger,   til   at  de   kan  blive  mer  end  Er- 
faringslove.     Det    vilde  jo    imidlertid    øjensynligt  være    en    stor 
Lettelse  med   Hensyn    til    det   vanskelige   Formaal,   vi   forfølger, 
hvis    man    kunde   flnde   et  enkelt   Element,    der   ragede   saaledes 
frem  over  alle  de  andre,  at  det  i   den    hele    Samfundsbevægelse 
le  unde  betegnes  som   det  første  Virkende.     Og   nu  stemmer  Ind- 
sigten   i    Historien    og    i    den   menneskelige    Natur   mærkværdigt 
coverens  om  at  vise,  at  der  virkeligt  gives   et  saadant   herskende 
Socialt  Element,   og  det  er  den  Tilstand,  i  hvilken  Menneskenes 
Spekulative  Evner  befinder  sig,  deri  indbefattet  den  Højde,  hvortil 
ejeres  Tro  angaaende  dem  selv  og  Verden  er  naaet. 

Denne  Aarsagslære  hævder  ikke  Andet  end,  at  de  menneske- 
lige   Handlinger  er  det   Resultat,    som   frembringes   af  Menneske- 
r^aturens    almindelige    Love    og    Forhold    samt    Menneskets    egen 
kærlige  Karakter,  hvilken  Karakter  igen  er  en  Følge  af  de  natur- 
l^ige  Omstændigheder,  der  fremkalder   den.     Det  forstaar  sig,   at 
dens  egne  bevidste  Bestræbelser  ogsaa  maa  regnes  med  til  disse 
Omstændigheder.     Gælder   nu    dette    for    den    Enkeltes    Vedkom- 
^:nende,   saa   maa   det   ogsaa    gælde   for  Samfundet.     Statistikens 
Kendsgerninger  har  vist,   i  hvilken  Grad   bevidste  Handlinger  er 
vinderkastede  ensformige  Love.     Vi   kan   fra   ét  Aar  til   et   andet 
Forudse,  hvor  mange  Mord  der  vil  blive  begaaede  og  hvor  mange 

med  hver  Art  Redskab;  vi  kan,  efterat  Ægteskabs- 1 ndgaaelsernes 
Afhængighed  af  Kornpriserne  er  oplyst,  forudsige,  hvor  mange 
Ægteskaber  der  vil  blive  stiftede,  fremdeles,  hvor  mange  ægte 
og  uægte  Fødsler  der  vil  finde  Sted,  ja  vi  kan,  som  Buckle  har 
paavist,  forudsige,  paa  hvormange  Breve  Udskriften  vil  blive 
glemt.  Saa  faste  Love  lyder  de  tilsyneladende  den  blindeste 
og  tilfældigste  Vilkaarlighed  underkastede  Begivenheder  og  For- 
hold.*) 

I  dette  Lovens  Herredømme  ligger  dog  ikke  paa  nogen 
Maade,  at  et  Samfunds  Fremskridt  ikke  skulde  kunne  bevirkes 
af  en  enkelt  Mand  eller  af  en  Regerings  Foranstaltninger.  Aar- 
sagstro  er  ikke  det  samme  som  Fatalisme.  Om  ogsaa  Alt,  hvad 
der  hænder,  er  en  Virkning  af  Aarsager,  menneskelige  Viljes- 
ytringer  ikke  mindre  end  alt  det  Øvrige,  saa  følger  deraf  ikke, 
at  Menneskeviljen  ikke  skulde  være  af  stor  Betydning  som 
Aarsag.  Dersom  en  Mand  under  et  Skibbrud  ikke  vilde  gøre 
noget  Forsøg  paa  at  frelse  sig,  fordi  han  vidste,  at  der  hvert 
Aar  omkommer  samme  Antal  Mennesker  ved  Skibbrud,  saa  vilde 
han  overse,  at  de  skibbrudne  Personers  Bestræbelser  for  at  frelse 
deres  Liv  er  saa  langt  fra  ingen  Betydning  at  have,  at  disse 
Bestræbelser  er  en  af  de  virksomme  Aarsager,  af  hvilke  det  Tal, 
som  kommer  ud,  med  Nødvendighed  afhænger. 

Enhver,  der  forfægter,  at  Samfundsudviklingen  udelukkende 
eller  næsten  udelukkende  afhænger  af  almindelige  Aarsager,  ind- 
befatter deri  altid  Racens  samlede  Evner  og  Indsigt;  men  frem- 
hæver man  Racens  Sum  af  Dannelse  og  Rundskab,  saa  kan  man 
lige  saa  godt  indrømme  den  enkelte  mægtige  Ronges  eller  Mi- 
nisters, Tænkers,  Opfinders  eller  Kunstners  Betydning.  Om  end 
Forskellighederne  mellem  de  almindelige  Mennesker  ophæver  hver- 
andre, naar  man  tager  Gennemsnittet  af  et  meget  stort  Antal,  saa 
ophæver  dog  ikke  store  Mænd  i  vigtige  Stillinger  hverandres  Ind- 
flydelse. Der  var  ingen  anden  Themistokles,  Cæsar  eller  Luther, 
hvis  modsatte  Anlæg  og  ligesaa  store  Magt  kunde  ophæve  deres. 
Macaulay  har  vel  sagt,  at  de  store  Mænd  ingen  anden  Betydning 
har  end  den,  at  da  de  staar  paa  en  Høj,  ser  de  Solen  staa  op 
lidt  før  de  andre;  men  hvis  saa  var,  vilde  Verden  uden  Newton 
have  havt  Newtons  System,  og  det  næsten  ligesaa  hurtigt.  Hvem 
kan  tro  det,  og  hvem  tvivler  om,    at  uden  Sokrates,    Platon  og 


*)  Indledningen  til  History  of  the  civilisation  of  England, 

Aristoteles  vilde  Verden  i  de  næste  to  tusind  Aar  have  været 
uden  Filosofi,  ligesom  den  uden  Jesus  og  Paulus  vilde  have 
været  uden  Kristendom.  Utvivlsomt  gives  der  Enkeltvæsener, 
som  paavirker  Udviklingen  i  Aartusinder.  Hvad  der  afhænger 
af  disses  særegne  Ejendommeligheder  og  særlige  Samfundsstilling, 
er  det  naturligvis  umuligt  at  forudse.  For  at  komme  bort  der- 
fra og  faa  den  personlige  Indflydelse  til  at  blive  usporlig,  er  det 
nødvendigt  at  tage  en  Tidslængde  for  sig,  som  Indbildningskraften 
ikke  kan  forestille  sig.  Det  er  sandsynligt,  at  den  Indflydelse, 
som  spores  i  to  tusind  Aar,  ikke  mere  vil  kunne  mærkes  efter 
halvtredsindstyve  Millioner  Aars  Forløb. 

Vi  kan  da  ikke  forudse  de  store  Mænds  Komme;  men  vi 
kan  i  Historien  paavise  de  almindelige  Aarsager,  der  bragte 
Menneskeheden  saa  vidt,  at  den,  da  de  store  Mænd  kom,  var 
modtagelig  for  deres  Indflydelse.  De  Beviser,  man  anvender  for 
at  godtgøre,  at  en  enkelt  Mand  Intet  betyder,  godtgør  kun,  at 
der  er  Meget,  som  han  ikke  kan  gøre,  men  ikke,  at  hvad  han 
gør,  er  Ingenting.  Vor  hele  europæiske  Civilisation  afhænger  af 
Themistokles,  siden  Sejren  ved  Salamis  beroede  paa  ham.  Hele 
Englands  Udvikling  afhænger  af  William  Erobreren,  eftersom  den 
normanniske  Erobring  var  hans  Værk. 

I    det    her    Udviklede    er   i    saa    sammentrængt   og    nøjagtig 

Form   som  muligt  den  Comte-Miirske  Anskuelse  af  den  historiske 

Videnskab  givet.    Man  vil  se,  at  den  bestræber  sig  for  at  besvare 

saavel  det  Spørgsmaal,  hvorvidt  det  Nødvendige  kan  vorde,  som 

det    Spørgsmaal,    hvorvidt    og    indenfor    hvilke    Grænser   det    er 

muligt  at  forudse   og   forudsige.      Det   er   paa    Grundlag   af  den 

skildrede    Grundanskuelse,    at    Taine    har    opført    sin    historiske 

Lære.    Forud  for  Fremstillingen  af  denne,  der  hos  Taine  jo  ikke 

fremtræder  blot  som  Teori,  men  desuden  praktisk  udført  saavel 

i    mange  mindre  Forsøg   som    i    et   stort    historisk   Arbejde,    bør 

gaa  en  Paavisning  af,  ad  hvilken  Vej  og  paa  hvilken  Maade  den 

filosofisk- videnskabelige  Betragtning  af  Historien   har  dannet  sig. 

Først  efter  et  Blik  herpaa  ses  Taines  Synsmaade  i  det  rette  Lys. 

II 

Det  er  gaaet  med  Historien  som  med  Psykologien:  saalænge 
den  uden  at  tage  Hensyn  til  det  Udvortes  fordybede  sig  i 
Menneskesjælen,  kunde  den  ikke  udvikle  sig  til  sand  Videnskab. 
Saavel  Historie  som  Psykologi  frembragte,  saaledes  behandlede, 
ingen  anden  Lære  end  den  rent  moralske. 

Historien  begynder  med  at  fremstille  de  fremragende  Mænds 
Bedrifter.  Den  skildrer  det  Menneskelige  som  personligt  og  frit 
og  tager  særligt  Hensyn  til  den  æstetiske  Virkning  og  det  mo- 
ralske Udbytte.  Først  hvor  Oldtidens  Historieskrivning  naaer  sin 
Højde,  hos  Thykydides,  bliver  de  upersonlige  Magter,  Partiernes 
indbyrdes  Forhold,  Interesse-Striden,  Institutionernes  Betydning 
regnede  med;  men  om  end  den  enkelte  menneskelige  Person- 
lighed træder  noget  tilbage,  gaaes  der  dog  ikke  ud  over  selve 
det  Personlige;  vi  faar  politiske  Aarsager  istedenfor  personlige 
Åarsager;  men  der  paavises  ikke  dybere,  ikke-politiske  Aarsager 
til  det  Politiske.  Vil  man  imidlertid  have  el  typisk  Udtryk  for 
Oldtidens  historiske  Opfattelse,  bør  man  ikke  søge  det  hos  den 
allerede  saa  stærkt  i  moderne  Retning  udviklede  Thukydides; 
man  bør  søge  det  hos  Plutarchos,  hvis  Historiefremstilling 
udmunder  i  Moral,  og  som  aldrig  tilbagefører  Kendsgerningerne 
til  deres  Love. 

Det  var  først  Leibniz,  som  ved  at  underkaste  saavel  den 
legemlige  som  den  aandelige  Verden  den  tilstrækkelige  Gronds 
Princip  lagde  Grundvolden  til  den  moderne  Determinisme,  og 
hverken  Historiens  Videnskab  eller  Historiens  Filosofi  naaede  en 
kraftig  Udvikling  før  i  det  18de  Aarhundrede,  da  Tanken  om  en 
almindelig  Evne  til  Forbedring  og  om  almindeligt  Fremskridt 
begyndte  at  bane  sig  Vej.  Imidlertid  er  dog  den  videnskabelige 
Historieskrivning  i  Modsætning  til  dens  Filosofi  uafhængig  af 
de  store  Udblik  over  Historien,  af  Tankerne  om  det  almene 
Fremskridt  og  Læren  om  Udviklingen  som  nødvendig.  Med  Vico 
begynder  Historiens  Videnskab,  om  den  end  hos  ham  endnu  er 
i  sin  Barndom.  Han  mener,  ved  Anvendelse  af  den  iagttagende 
Metode,  at  opdage  tre  historiske  Livsaldre,  og  han  indser,  at 
adskillige  Personligheder,  der  tilforn  antoges  for  historiske,  til- 
hører Fabelverdenen.     Han  strander  paa  sin  Lov  om  Kresløbet- 

^^asnart  man  imidlertid  havde  forladt  Vicos  Grundtanke,   at  be- 
^ragte    Historien    som    en    bestandig    ensformigt    tilbagevendende 
^ække  af  Krese,  og  havde  sat  den  fremskridende  Kurve  i  Cirk- 
lens   Sted,    begyndte    man    troskyldigt    at    søge    Forbilleder    for 
Historiens  Fremskriden  paa  forskellige  Omraader.     Medens  man 
tilforn    havde    nøjedes   med    at    inddele   Historien   efter   Bibelens 
Monarkier,   anvendte   man  nu  især  Jævnførelsen  med  de  menne- 
skelige  Alderstrin   (Herder,  .Iselin).     Allerede   Herder   bestemmer 
dog   Historien   som   <Videnskaben  om  Lovene   for  Fremskridtet  i 
det  menneskelige  Samfund*,  og  allerede  hos  Montesquieu  er  den 
nye  Videnskabs  Metode  angivet  i  disse  Ord:   »Lovene  er  de  nød- 
vendige Forhold,    som  følger  af  Tingenes  Natur.*     Mod  Herders 
ubeviste    og    ubevislige   Jævnførelse    mellem   Historiens   Gang  og 
de  menneskelige  Alderstrin   stillede   Kant   i   sin  Kritik  af  Herder 
det  Krav,  at  Filosofen  burde  paavise  ikke  blot  formodede,    men 
iagttagne  Love,  og  ved  Hegels  storartede  Forsøg   paa  at  give  en 
Historiens  Filosof!   blev,   om  end   ikke  mere,    saa  dog  dette  ind- 
vundet, at  Betragtningen  af  Historien  som  Fornuftens  Selvaaben- 
baring,  som  Frihedsideens  langsomme  Kæmpen  sig  frem  til  Lys 
og  Herredømme,  kan  anses  som  det  almindelige  humane  Grund- 
lag,  hvorpaa  der  bygges.    I  den  franske  og  engelske  Positivisme 
brydes,   som  vi  har  set,   en  ny  Bane,   idet  Muligheden  af  at  be- 
stemme  særskilte    Enkeltlove   godtgøres.     Hvad  Guizot   ad    mere 
historisk  Vej    havde    søgt    at    hævde    i    Frankrig:    en    Udvikling, 
iedet  af  nødvendige  Love,  det  er  endelig  i  et  Værk  som  Buckle's 
l>erømte   History   of  the  civilisation   of  England  blevet   paapeget, 
Vistnok    med    stor    Dristighed,    men   ogsaa    med  omfattende  Lær- 
ctom    og    kraftig   Originalitet.     Det    er    i    vore    Dage    nogenlunde 
^.^rkkedes  at  paavise  Himmelegnens  og  de  geografiske  Forholds  Ind- 
Qydelse  og  at  fremstille,  hvorledes  Sæder,  Skikke  og  økonomiske 
"X^ilstande   forener  sig   om  at  danne  Racers  og  Folkeslags  Anlæg, 
Sindsbeskaffenhed  og  Hang.     Følgen   har  været  den  Indbildning, 
^t   de  store  Mænd  ikke  gør  Andet  end  at  udtrykke,  sammenfatte 
^::»g    personliggøre. 

Et  Blik  paa  den  franske  Historieskrivning  udviser  Bevægel- 
sens Gang.  I  den  ældste  Tid  var  den  franske  Historie  kun 
Kongedømmets  Historie.  Først  Sismondi  indførte  det  brede  Folk 
^Dg  forklarede  Udviklingens  Beskaffenhed  ud  fra  Statshushold- 
«3ingen.  Det  var  endelig  Augustin  Thierry,  som,  efter  at  have 
l.æst  Walter  Scotts  Ivanhoe,    opdagede,    at   bag   Clodevechs,   Carl 

den  Stores  og  Hugo  Capets  Bedrifter  laa  som  de  sande  Aarsagei 
til  Begivenhederne  Racekampen  mellem  Normanner  og  Saxer  0( 
Sporene  af  en  frankisk  Erobring. 

Literaturhistoriens  Fremskridt  har  ganske  holdt  sig  paa  lig« 
Trin  med  den  almindelige  Historieskrivnings.  I  Oldtiden  op 
fattedes  Poesien,  som  om  en  guddommelig  og  rent  personlij 
Benaadelse  frembragte  Værket.  Digterne  dannede  en  hemmelig 
hedsfuld  Kæde,  som  intet  Baand  forbandt  med  Omverdenen, 
den  nyere  Tid  er  Opfattelsen,  som  vi  har  set,  saa  modsat  sod 
muligt.  Det  ovenfor  berørte  Ord  af  Charles  Nodier,  som  e 
blevet  tillagt  Fru  de  Staél  og  flere  Andre:  tLiteraturen  er  c 
Udtryk  for  Samfundet*,  er  blevet  Literaturhistoriens  og  dei 
æstetiske  Kritiks  Udgangspunkt  og  Løsen,  indtil  vi  hos  Tain 
naaer  til  den  Opfattelse,  at  ethvert  æstetisk  Værk  ligesom  enhve 
offenlig  eller  politisk  Institution  er  Udtryk  for  en  Idé,  der  sel 
maa  udledes  fra  en  almindeligere  Idé,  og  saa  fremdeles,  indt 
man  naaer  den  første  Idé,  «det  simple  Element*,  som  Kemikern 
siger,  hvorfra  alt  det  Øvrige  med  Nødvendighed  lader  sig  udled< 

Neppe  er  hos  nogen  Forfatter  Determinismen  gennemføi 
som  hos  Taine.  Man  behøver  for  at  faa  et  Indtryk  deraf  ku 
opmærksomt  at  agte  paa  de  Sammenligninger,  han  enkelte  Stede 
bruger.  I  sin  italienske  Rejse  omtaler  han  det  byzantinsk 
Riges  Forfald  og  udbryder:  < Hvilket  Skuespil  er  ikke  dette 
Skuet  af  en  Verden,  i  hvilken  tusinde  Aar  igennem  den  antik 
Civilisation  sygner  hen  og  uddøer  under  en  fordærvet  Kristen 
dom  og  midt  iblandt  indførte  østerlandske  Sæder!  Der  give 
intet  Lignende  nogensteds;  det  er  et  enestaaende  Tidsrum 
Menneskeaandens  og  den  menneskelige  Kulturs  Histone.  \ 
kan  hos  mange  Folk  lære  en  Kulturs  Oprindelse,  Vækst  o, 
Blomstring  at  kende;  vi  kender  ogsaa  nogle  Tidehverv,  i  hvilk 
delvist  et  Forfald  finder  Sted,  Italiens  og  Spaniens  Forfald.  Mei 
en  saa  langvarig  og  saa  sammensat  Forværrelse  og  Udartnini 
en  saa  kæmpemæssig  Forraadnelse  tusind  Aar  igennem  i  c 
lukket  Kar,  og  det  yderligere  skærpet  ved  saa  talnge  og  sa 
modsatte  Gæringsstoffer,  derpaa  gives  der  intet  andet  Eksempel 
Der  findes  i  Historien  kun  to  Civilisationer,  der  ligner  Misdan 
nelser,  Svulster,  uhyre  Bylder  paa  Menneskenaturen,  det  e 
Alexandrias  og  Byzantses,  med  mindre  man  maaske  vil  kunn 
tilføje  Indiens  og  Kinas,  naar  de  Lærde  faar  opryddet  de 
arkæologiske   Jordsmon.  >      En   endnu    mere   betegnende   og   om 

fattende  Udtalelse  forekommer  i  Taines  mindre  Afhandling  om 
Troplong  og  Montalembert,  i  hvilken  han  med  en  sikkert  uover- 
gaaet  Finhed  har  forsøgt  at  forklare  Roms,  Englands  og  Frank- 
rigs Historie  ud  fra  Folkekarakteren  og  de  historiske  Forhold: 
« Enhver  Nation  ligner  et  stort  af  Naturen  foretaget  Eksperiment. 
Ethvert  Land  er  en  Smeltedigel,  hvori  forskellige  Stoffer  er 
kastede  i  ulige  Forhold  og  under  særegne  Betingelser.  Disse 
Stoffer  udgøres  af  Temperamenterne  og  Karaktererne.  Betin- 
gelserne bestaar  i  Klimaet  og  Samfundsklassernes  oprindelige 
Stilling  til  hverandre.  Blandingen  gærer  efter  faste  Love, 
umærkeligt,  gennem  Aarhundreder,  og  frembringer  enten  et  fast 
Legeme  eller  en  Sammensætning,  som  springer  med  et  Knald. 
Det  er  en  Fornøjelse  at  iagttage  det  dumpe  Arbejde,  der  bringer 
disse  kæmpestærke  Masser  til  langsomt  og  uophørligt  at  koge. 
Man  lærer  de  utallige  Kræfter  at  kende,  der  knuser  eller  spre- 
der eller  sammendrager  den  Mængde  af  levende  Smaadele,  der 
er  dem  underlagte.  Man  føler  den  regelmæssige  Fremgang,  der 
gennem  en  Række  af  Trin,  man  kan  tælle,  og  af  Omdannelser, 
man  kan  forudse,  bringer  dem  til  den  endelige  og  forud  an- 
tydede Tilstand.  Man  glæder  sig  deltagende  over  Naturens 
Almagt,  og  man  smiler,  naar  man  ser  den  evige  Kemiker  ved 
en  ringe  Forandring  i  Forhold,  i  Betingelser  eller  i  Stoffer  frem- 
bringe Revolutioner,  forfærdige  Skæbner,  fremkalde  Storhed  eller 
Forfald  og  forud  bestemme  hvert  Folk  hvilke  Værker,  det  skal 
udføre,  og  hvilken  Elendighed,  det  skal  døje.  Det  er  et  ædelt 
Skue  at  se  det  uendelige  Laboratorium,  udstrakt  i  Tiden  som  i 
Rummet,  hvor  saa  mange  forskellige  Kar,  nogle  kolde  og  fyldte 
med  den  golde  Aske,  andre  kogende  og  røde  af  frugtbare  Flam- 
mer, aabenbarer  det  bølgende  Livs  Forskellighed  og  de  udøde- 
lige Loves  Ensformighed.  Skønt  indespærrede  i  en  Krog  af 
Rummet  og  af  Tiden,  skønt  Døgnvæsener,  hvis  Liv  maaske 
imorgen  overskæres  ved  Virkningerne  af  en  Sprængning  eller 
ved  Tilfældigheden  i  en  Blanding,  kan  vi  dog  opdage  flere  af 
hine  Love,  og  danne  os  et  Begreb  om  Livet  i  dets  Helhed.* 

De  anførte  Citater  viser,  at  Taine  i  langt  højere  Grad  end 
Stuart  Mill  betragter  det  enkelte  Menneskes  Virksomhed  som  af 
forsvindende  Betydning.  Hvor  meget  videre  Taine  fører  Læren, 
kan  sikrest  ses,  naar  begge  bruger  samme  Eksempel.  Vel  vilde 
de  rimelig^is  begge  i  lige  Grad  protestere  imod  Pascals  Strø- 
tanke, at  Verden  havde  set  ganske  anderledes  ud,  dersom   Kleo- 


234  Den  franske  Æstetik  i  vore  Dage 

patras  Næse  havde  været  nogle  Linjer  kortere  eller  længere; 
men  vi  iagttog,  hvormegen  Betydning  for  Historiens  Gang  Mill 
tillagde  Luther  skønt  enkelt  Mand.  Taine  ivrer  imidlertid 
imod  Michelet,  der  i  sin  Frankrigs  Historie  har  udtalt,  at  hvis 
Kurfyrsten  havde  udleveret  Luther  istedenfor  at  sætte  ham  paa 
Warlburg,  vilde  hele  Verdens  Fremtid  have  været  forandret,  idet 
der  da  formentlig  hverken  havde  eksisteret  Protestanter,  Jesuiter 
eller  Jansenister,  hverken  nogen  Bossuet,  eller  nogen  Voltaire, 
og  han  søger  efter  Evne  overalt  at  hævde  Massernes  Indflydelse 
og  Overvægt  over  den  nok  saa  højt  begavede  og  højtstillede 
Enkeltmand. 

Ganske  beslægtede  Indvendinger  er  fremkomne  mod  denne 
historiske  Determinisme  i  Frankrig  og  i  Danmark.  —  Vi  be- 
mærkede, hvorledes  Kierkegaard  i  den  saa  et  utvivlsomt,  ja  et 
latterligt  Overgreb,  og  hvorledes  han,  oprørt  ved  den  forment- 
lige Krænkelse  af  Frihedsideen,  den  skulde  indeholde,  forsøgte 
rent  at  knuse  enhver  Historiens  Filosofi.  I  Frankrig  har  bl.  Å. 
Vacherot  ikke  af  teologiske,  men  af  humane  Grunde  rettet  et 
besindigere  Angreb  paa  den.  Han  oprøres  over  Læren,  fordi 
den  synes  ham  følgerigtigt  at  føre  til  Godkendelsen  af  den 
Stærkeres  Ret,  til  Anerkendelsen  af  Uret  og  Tvangsherredømme, 
ifald  de  blot  ved  en  fuldbragt  Kendsgerning  formaar  at  bringe 
Modstanden  til  Taushed.  Han  minder  om  det  (ogsaa  et  Sted  af 
Taine,  men  højst  følgestridigt  lovpriste)  Vers  af  Lucanus: 

Victrix  causa  diis  placuit,  sed  victa  Catonu 
(Den  sejerrige  Sag  behagede  Guderne,  den  overvundne  Cato). 

Han  berører  her  et  Forhold,  jeg  længe  har  havt  for  Øje,  nemlig 
at  den  ret  slappe  God  kenden  af  alt  Bestaaende  som  nødvendigt, 
hvortil  den  deterministiske  Opfattelse  af  Historien  i  Virkelig- 
heden har  ført  de  fleste  Medlemmer  af  den  nyhistoriske  Skole, 
for  en  Del  er  fremkaldt  ved  de  politiske  Begivenheder,  den 
Magtens  Sejr  over  Retten,  hvortil  det  yngste  Slægtled  af  franske 
Forfattere  ved  Napoleon  III's  Statskup  har  været  Vidne.  Slægten 
har  omstøbt  sin  Erfaring  til  Lære.  Man  vil  ogsaa  finde,  at 
Ingen  af  denne  Skoles  Medlemmer  har  indtaget  nogen  angribende 
Stilling  til  det  andet  Kejserdømme.  Denne  historiske  Godkenden 
har  sit  æstetiske  Sidestykke  i  Bestemmelsen  af  Kritiken  som 
uindskrænket  Sympati. 

Vacherot,  der  i  høj  Grad  billiger  den  historiske  Aarsagstro, 
men  frygter  dens  Følger  for  Moralea,  søger  at  antyde  en  Løs- 
ning ved  i  et  folkeligt  Sprog  at  formulere  det  vanskelige  Spørgs- 
maal  saaledes:  «Er  der  ikke  mellem  Legem verdenens  Love  og 
den  aandelige  Verdens  Love  en  tilstrækkelig  stor  Afstand  til, 
at  Friheden  kan  finde  Plads  derimellem?*  Taine  selv  har  villet 
vise,  at  hans  Lære  langtfra  at  nedslaa  Mennesket  ved  at  frem- 
stille det  som  Træl  af  Omstændighederne  netop  maa  opmuntre 
vore  Forhaabninger  og  forøge  vor  Magt.  Ligesom  nemlig  Op- 
dagelsen af  en  uforanderlig  Afhængighed  mellem  Kendsgernin- 
gerne i  Legemverdenen  har  givet  Menneskene  Midler  ihænde  til 
at  forudse  og  indtil  et  vist  Punkt  ændre  Naturbegivenhederne, 
saaledes  har  vi  ogsaa,  mener  han,  naar  vi  kender  den  tilstrække- 
lige og  nødvendige  Betingelse  for  en  historisk  Kendsgerning, 
Betingelsen  for  denne  Betingelse  o.  s.  v.,  en  Kæde  for  Øje,  i 
hvilken  vi  kun  behøver  at  flytte  et  Led  for  at  forandre  alle  de 
følgende  Leds  Stilling. 

Det  er  rigtignok  netop  Muligheden  af  denne  Flytning  af 
Leddet,  som  skulde  bevises. 

Man  kan  være  mere  eller  mindre  tilbøjelig  til  i  denne  sidste 
og  i  den  tidligere  anførte  Betragtning  at  se  en  Betryggelse  for 
den  truede  Frihed,  eller  omvendt  en  Betryggelse  for,  at  den 
truende  Frihed  ikke  umuliggør  Lovpaavisningen;  til  at  behandle 
dette  Spørgsmaal  er  her  ikke  Stedet;  men  hvad  man  i  ethvert 
Tilfælde  maa  indrømme  er,  at  Alt,  hvad  der  kan  indvendes 
mod  den  nye  historiske  Lære,  naar  Talen  er  om  Handlinger, 
der  afhænger  af  de  Enkeltes  Beslutning  eller  frie  Forsæt,  og  om 
en  Virksomhed,  hvor  Meget  afhænger  af  Udfaldet,  kort,  naar 
Talen  er  om  dens  fulde  Gyldighed  paa  et  Omraade,  hvor  paa 
én  Gang  Tilfældigheden  har  et  Spillerum  og  Moralen  sit  Felt, 
det  gælder  i  meget  ringere  Grad  om  de  Omraader,  hvor  Menne- 
sket virker  i  Kraft  af  Geni  og  Talent  som  Frembringer  af  lite- 
rære og  kunsleriske  Værker.  Her,  hvor  Naturanlæggene  er  af 
saa  overvejende  Betydning,  er  Paavisningen  af  Naturlove  mere 
sandsynlig  og  mere  let.  Og  det  er  Taines  blivende  Fortjeneste 
her    at    have    gjort    de    første,    afgørende    Skridt.      Han    er    den 

Første,  der  har  søgt  at  bringe  Literaturens  og  Kunstens  Afhæn- 
gighed af  Raceforholdene,  Vejrliget  og  Kulturforholdene  i  et 
bestemt  System.  Selvfølgelig  har  han  Forgængere.  Man  kan 
allerede  hos  Jean  Bodin  (i  Bogen  De  republica)  finde  en  Paa- 
visning  af  Klimaternes  Indflydelse  pau  den  hele  Statsorden,  og 
man  kan  hos  Montesquieu  saavel  i  Bogen  om  Romerrigets  For- 
fald som  i  Uesprit  des  lois  finde  de  Ideer,  fra  hvilke  Taines  stam- 
mer ned.  Ingen  af  de  lærde  Tyskere,  der  har  aabnet  Europas 
Øjne  for  Grækenlands  Kunst  (Winckelmann,  K.  O.  Muller),  har 
heller  forsømt  at  skitsere  det  græske  Klimas  Indflydelse  paa 
Folkekarakteren.  Men  en  virkelig  Literatur-  og  Kunst-Filosofi 
paa  dette  Grundlag  har  Ingen  før  Taine  forsøgt  at  give.  Han 
har  søgt  og  fundet  ensartede  Love  for  det  aandelige  og  det 
naturlige  Liv,  idet  han  fortrinsvis  har  betonet  disse  fem  Grund- 
forhold. 

1)  Loven  om  Egenskabernes  Sammenhæng. 
Naturforskerne  har  iagttaget,  at  et  Dyrs  forskellige  Organer 

afhænger  saa  bestemt  af  hverandre,  at  en  Forandring  i  et  af 
dem  medfører  en  Forandring  i  hele  Organismen.  Ligedan  for- 
holder det  sig  med  en  Folkestammes,  en  Tidsalders,  et  enkelt 
Menneskes  Tilbøjeligheder  og  Anlæg:  en  Forandring  i  et  af  disse 
hos  Individet,  hos  et  Nabo-Individ,  en  Nabogruppe,  en  fore- 
gaaendc  eller  efterfølgende  Tid,  medfører  tilsvarende  Forandrin- 
ger i  hele  Systemet. 

2)  Loven  om  den  organiske  Ligevægt. 

Den  overdrevne  Udvikling  af  et  vist  Organ  hos  et  Dyr,  som 
hos  Kænguru'en  eller  Flaggermusen,  medfører  en  Indskrænkning 
i  de  tilsvarende  Organer.  Saaledes  medfører  f.  Eks.  det  moral- 
ske Hang  hos  de  germanske  Stammer,  det  metafysiske  og  reli- 
giøse Hang  hos  Inderne  en  Svækkelse  af  de  modsatte  Evner. 

3)  Loven  om  Egenskabernes  Underordning. 

Blandt  en  Dyre-  eller  Plantegruppes  Egenskaber  er  nogle 
underordnede,  det  vil  sige  foranderlige,  undertiden  svækkede, 
undertiden  fraværende,  andre  derimod,  som  Plantens  Bygning  i 
Kres-Lag  med  fælles  Midtpunkt  eller  Dyrets  om  Hvirvelsøjlen, 
bestemmende  for  hele  Væsenets  Plan  og  Organisation.  Paa  samme 
Maade  kan  Historikerne  vise,  at  mellem  en  Gruppes  eller  et 
Menneskes  Egenskaber  er  nogle  underordnede  eller  mindre  bety- 
dende, andre  herskende  og  forud  bestemmende  for  dets  Livs  Ret- 
ning og  dets  Frembringelsers  Grundpræg.     Af  den  sidste  Art  er 

f.  Eks.  det  overvejende  Hang  til  Billeder  eller  til  Tanker,  den 
mere  eller  mindre  udprægede  Evne  til  at  danne  mere  eller  min- 
dre omfattende  Begreber. 

4)  Loven  om  Overensstemmelserne  og  Kompositionens  Enhed. 

I  en  Klasse  eller  Gren  af  Dyreriget  findes  samme  Organisa- 
tionsplan hos  alle  Arterne:  Hundens  Pote,  Hestens  Ben,  Flagger- 
musens  Vinge,  Menneskets  Arm,  Hvalens  Luf  er  en  og  samme 
anatomiske  Legemsdel,  anvendt  til  højst  forskelligt  Brug.  Den 
samme  Enhed  genfindes  mellem  en  Kunstners,  en  Skoles,  en  Tids, 
et  Folks  forskellige  Skikkelser. 

5)  Loven  om  det  naturlige  Udvalg. 

De  enkelte  Dyr,  som  udvikler  sig  bedst  og  forplanter  sig 
sikrest,  er  dem,  hvis  Bygning  stemmer  mest  overens  med  de 
omgivende  Omstændigheder.  Hos  de  øvrige  medfører  de  mod- 
satte Egenskaber  en  modsat  Skæbne.  Saaledes  afstedkommer 
Naturens  Gang  en  uophørlig  Udskydning  og  uophørlig  Fuld- 
kommengørelse. Denne  blinde  Foretrækken  og  Tilsideskyden 
virker  da  som  et  bevidst  Valg,  og  saaledes  vælger  altsaa  Naturen 
under  hvilkesomhelst  Vilkaar  de  Arter,  som  passer  bedst  til 
disse  Vilkaar,  for  at  lade  dem  leve  og  herske  der.  —  Paa 
samme  Maade  naaer  i  en  Menneske-Gruppe  de  Personer  den 
højeste  Magt  og  den  rigeste  Udvikling,  hvis  Evner  svarer  bedst 
til  Gruppens  Evner.  De  aandelige  Omgivelser  virker  som  de 
udvortes  og  fremdrager  paa  Historiens  Skueplads  de  Kunstnere, 
Tænkere  og  Reformatorer,  der  bedst  forstaar  at  fortolke  og  ud- 
føre deres  Tids  Tanker. 

Aarsagen  til  alle  disse  Overensstemmelser  mellem  Natur- 
og  Menneskehistorien,  siger  Taine,  er  den,  at  deres  Stof  er  sig 
ligt.  I  begge  studerer  man  naturlige  Grupper  o:  Enkeltvæsener, 
som  er  byggede  efter  en  fælles  Type,  delelige  i  Familier,  Slægter 
og  Arter.  I  begge  Tilfælde  er  Genstanden  levende  o:  under- 
kastet en  uvilkaarlig  og  stadig  Omdannelse.  I  begge  Tilfælde  er 
den  oprindelige  Form  arvelig,  og  i  begge  overføres  den  erhvervede 
delvis  og  langsomt  ved  Arv.  I  begge  udvikles  den  mindste, 
udelelige  Atomgruppe,  den  af  Taine  saakaldte  organiserede  Mole- 
cule  (sammenlign  Guizots  Ord  i  Den  europæiske  Civilisations 
Historie  om  Lensvæsenets  Molecule)  kun  under  Omgivelsernes 
Indflydelse.  I  begge  afhænger  enhver  Tilstand  af  den  foregaa- 
ende  Tilstand  og  Typens  almindelige  Tendens. 

Man  vil  let  se,  at  disse  Love  ingenlunde  er  fastslaaede  paa 

nogen  dumdristig  Maade  eller  paa  Grundlag  af  ensidig  og  fattig 
Iagttagelse;  de  har  Paalidelighedens  Præg,  og  de  kan  berigtiges, 
ifald  de  lider  af  Mangler.  Men  man  vil  ogsaa  se,  at  de  kun  er 
Erfaringslove  og  ikke  giver  sig  ud  for  Andet.  De  opklarer  en 
Mellemegn,  men  lader  Skyggen  blive  liggende  over  Tankens 
Højder.  De  forklarer  Intet  paa  udtømmende  Maade,  og  vilde 
kun,  ifald  de  mentes  at  give  den  sidste  Forklaring,  kunne  lede  vild. 
Det  er  let  at  føre  dem  tilbage  til  Taines  Grundforestilling 
om  Aarsagen.  Man  har  fundet  disse  Love,  efter  at  man  i 
Naturvidenskaben  havde  opgivet  al  Forskning  angaaende  de  op- 
rindelige Aarsager,  og  efter  at  man  havde  forvist  Hensigtsaar- 
sagerne  tillige  med  dem.  Den  iagttagende  Metode  spørger  ikke 
om  Organernes  Hvorfor;  Organet  eksisterer  for  den  ikke  i  Kraft 
af  et  Formaal,  der  udtrykker  Hensigten  med  det.  Den  betegner 
Organet  ikke  ved  dets  Brug,  men  ved  dets  Bygning,  siden 
samme  Organ  løser  de  forskelligste  Opgaver  og  samme  Hverv 
udrettes  af  de  forskelligste  Organer,  som  f.  Eks.  Elefantens 
Snabel  og  visse  Abers  Hale  benyttes  som  Haand.  Den  iagt- 
tagende Forskning  har  videre  opdaget,  at  en  Mængde  naturlige 
Kendsgerninger  (som  f.  Eks.  Uformeligheder  og  Uregelmæssig- 
heder i  Naturen,  ja  endog  blot  dens  Ødselhed),  er  uforklarlige 
som  Dannelser  i  en  bestemt  Hensigt.  Paa  samme  Tid  har  den 
sammenlignende  Anatomi  godtgjort,  at  Former  og  Organer  (som 
Mandens  i  Væksten  stansede  Bryster  eller  Fosterets  Overgangs- 
former,  ved  hvilke  Mennesket,  før  det  bliver  Menneske,  ligner 
Friske  og  Krybdyr)  ingenlunde  stemmer  med  det  Maal,  som  Arten 
forfølger,  eller  med  dens  Levevis.  Med  ét  Ord,  man  har  fundet, 
at  der  viser  sig  Uorden  og  Mangel  paa  Sammenhæng,  i  Fald 
man  søger  at  forklare  enhver  Enkelthed  ved  Ideen  om  en  Hen- 
sigtsaarsag.  I  Modsætning  hertil  har  man  da  ved  en  ny  Lære, 
Geffroy  de  St.  Hilaire's  og  Goethe's,  søgt  at  forklare  al  den 
Famlcn  og  alle  de  Omveje,  som  er  blevne  paaviste  i  Naturens 
Virkemaader.  Denne  Lære  gaar  ud  paa  Kompositionens  Enhed. 
Formernes  og  Bygningens  Overensstemmelse  aabenbarer  For- 
skeren, at  Naturen,  der  handler  uden  Hensigt,  altid  og  overalt 
handler  ensformigt.  Til  denne  Lov  er  det,  at  Darwins  bekendte 
Lære  naturligt  slutter  sig.  Darwin  vil  ikke  nøjes  med  den  For- 
sikring, at  virkende  Aarsager  har  gjort  Alt,  han  vil  forklare, 
hvorledes.  I  Modsætning  til  Buffon  tænker  han,  at  Arterne  ikke 
er   virkelig   blivende   Væsenheder,    men    uendelig   Foranderlighed 

underkaste.  Til  de  gamle  Lærdomme  om  Vanernes,  Vejrligets 
og  Ernæringens  Indflydelse  føjer  han  Principet  om  Kvalitets- 
valget, der  bevarer  og  ophober  alle  de  gunstige  Varieteter, 
sikrer  deres  Bestaaen  gennem  Egenskabernes  Arvelighed  og  saa- 
ledes  sikrer  dem  den  endelige  Sejr  i  Kampen  for  Livet.  Alt, 
hvad  man  tidligere  forklarede  ved  en  Hensigt,  som  Organismens 
Husholdning,  Arternes  Forskellighed  og  Fordeling  paa  Jorden, 
Individernes  Faatallighed  eller  Overflødighed,  Udvikling  eller  Ud- 
ryddelse og  de  Enkeltes  hele  Historie,  ses  saaledes  kun  som  et 
Resultat  af  de  ydre  Omstændigheder  og  Naturens  ensformige 
Fremgangsmaade,  der  snart  bevarer,  snart  udstøder. 

For  den  saaledes  udformede  Naturopfattelse  ligger  den  Fare 
nær,  med  Forveksling  af  Betingelse  og  Aarsag  at  forklare  ethvert 
Væsen  som  Kræfternes  Resultant.  Men  er  Organisationen  Be- 
tingelse for  Livet,  saa  er  jo  dog  selve  Livet  Aarsag  til  Organisa- 
tionen, og  det  paa  én  Gang  virkende  Aarsag  og  Øjemed.  Fast- 
holder man  ikke  dette,  saa  kommer  man  som  Taine  til  at  føre 
Alt  tilbage  til  Væsenets  Enhed  i  den  mekaniske  Bevægelse,  og  i 
denne  simple  og  højst  utilstrækkelige  Formel  at  se  hin  højeste 
herskende  Formel,  som  Taine  undertiden  anraaber  med  et  digte- 
risk Sværmeri  for  det  Hemmelighedsfulde,  der  ikke  passer  til  en 
saa  tør  og  ufyldestgørende  Forestilling.  Efter  ved  Hjælp  af 
Darwins  Lære  at  have  udfyldt  Mellemrummet  mellem  Bløddyret 
og  Mennesket,  forsøger  man  nu  at  udfylde  Mellemrummet  mellem 
Atomet  og  Bløddyret  ved  Hjælp  af  mekaniske  Aarsager  alene. 
Men  Opfattelsen  af  Altet  som  frembragt  af  Atomet  og  Bevægelsen 
er  umulig  og  forlængst  gendreven. 

Lad  os  imidlertid  i  Taines  skarpest  formulerede  historiske 
Lære  se  Mekanismens  Begreb  overført  paa  Historien.  Historien 
er  for  Taine  «et  Problem,  der  henhører  under  den  psykologiske 
Mekanik*. 


IV 

Historikerens  første  Skridt  er  dette  at  genfremstille  den 
synlige  Personlighed.  De  historiske  Vidnesbyrd  er  ham  kun 
Formodningsgrunde:  en  Trossætning,  en  Forfatning,  et  Digt  er 
Intet  i  og  for  sig;  de  har  kun  Virkelighed  -ved  de  Personer,  der 
har  frembragt  dem.  Vi  vil,  siger  Historikeren,  saavidt  muligt 
ved    Hjælp    af    Bøger,    men    især    ved    Hjælp    af    Afbildninger 

anskueliggøre  os  det  levende,  handlende,  talende  Menneske, 
som  det  gik  og  stod  i  sine  Klæder. 

Det  næste  Skridt,  Historikeren  foretager,  er  det  ved  Hjælp 
af  den  synlige  Personlighed  at  udforske  det  usynlige  og  indre 
Menneske,  det  vil  sige  den  Gruppe  af  Evner  og  Følelser,  der 
har  frembragt  alt  det  Ydre:  Huset  med  dets  Bohave,  Klæde- 
dragten, Samtalen,  Skrifterne,  Kunstværkerne.  Bag  en  Bygnings 
Udsmykning,  bag  Linierne  i  en  Tegning,  bag  Sætningerne  i  et 
Skrift  ligger  der  en  vis  bestemt  Følelse,  som  vi  gennem  alt  det 
Udvortes  lærer  at  kende,  og  hvis  Beskaffenhed  det  er  Kritikerens 
Sag  at  opfatte.  En  Historiker  som  Augustin  Thierry  har  gjort 
det  første  Skridt,  en  Kritiker  som  Sainte-Beuve  det  andet. 

Men  der  er  endnu  et  Skridt  at  gøre;  ti  det  indre  og  usyn- 
lige Menneskes  Tilstand  og  Virksomhed  har  til  Aarsag  visse 
almindelige  Maader  at  tænke  og  føle  paa.  Udforskningen  af 
Aarsagerne  maa  nødvendigvis  følge  paa  Udforskningen  af  Kends- 
gerningerne, og  dette  Studium  er  Taines  Særfag.  c  Der  gives 
Aarsager  til  Ærgerrighed,  Mod  og  Sandhedskærlighed  som  til 
Fordøjelsen,  Muskelbevægelsen  og  den  dyriske  Varme*.  Man  be- 
griber vanskeligt,  at  Nogen  kan  tage  Forargelse  af  et  Udsagn 
som  dette,  der  jo  kun  er  Aarsags-Overbevisningens  almindelige 
Formel.  Men  dog  brød  forargelsen  i  den  Anledning  løs  mod 
Taine,  fordi  han  morede  sig  med  at  give  Tanken  et  drillende 
Udtryk.  Han  nøjedes  ikke  med  at  skrive  cLast  og  Dyd  er  Pro- 
dukter*, men  tilføjede  til  Overflod  «som  Vitriol  og  Sukker»  og  et 
Harmskrig  brød  løs.  Det  meget  omtalte  Sted  lyder:  «Last  og 
Dyd  er  Produkter  som  Vitriol  og  Sukker,  og  enhver  sammensat 
Størrelse  opstaar  ved  Forening  af  simplere  Elementer,  af  hvilke 
den  afhænger.  Det  er  disse  de  aandelige  Egenskabers  simple 
Elementer,  som  det  gælder  om  at  opsøge,  paa  samme  Maade 
som  man  har  opsøgt  de  stoflige  Egenskabers*. 

Til  Kirkemusiken  i  en  protestantisk  Kirke  er  der  f.  Eks. 
for  det  Første  en  indre  Aarsag,  der  er  mere  omfattende  end 
dens  Virkning,  nemlig  den  almindelige  Forestilling  om  den  sande 
ydre  Dyrkelse,  som  Mennesket  skylder  Gud.  Det  er  den,  som  har 
formet  Kirken,  slaaet  Billedstøtterne  ned,  Qernet  Malerierne, 
indskrænket  Kirkeskikkene  og  indelukket  Tilhørerne  i  de  høje, 
afsondrende  Kirkestole.  Men  selve  denne  Aarsag  kommer  af 
en  anden,  mere  omfattende,  Forestillingen  om,  hvorledes  den 
hele  menneskelige  Færd  bør  være,  hele  det  ydre  og  indre  Væsen. 

Det  er  den,  som  har  sat  Læren  om  Naaden  paa  Tronen,  har 
indskrænket  Præstevælden,  omdannet  Sakramenterne,  afskaffet 
Ceremonierne  og  forandret  en  Religion,  som  var  Kirketugt,  til 
en,  som  er  Moral.  Denne  videre  Forestilling  afhænger  nu  paany 
af  en  tredje,  den  om  den  sædelige  Fuldkommenhed,  som  kun 
findes  hos  Gud,  den  strenge  Dommer,  for  hvem  Enhver  er 
Synder,  ude  af  Stand  til  det  Gode  og  uværdig  til  Frelse,  dersom 
ikke  Omvendelse  og  Genfødelse  giver  Sjælen  nyt  Liv.  Dette 
er  den  herskende  Forestilling,  og  for  at  forklare  den,  maatte 
man  ty  til  selve  Racen,  studere  selve  Germaneren  og  Nordboen, 
hans  almindeligste  Maade  at  tænke  og  føle  paa,  den  Langsom- 
hed og  Kulde,  hvormed  han  modtager  Indtryk  gennem  sine  Sanser, 
den  Uregelmæssighed  og  de  Spring  i  Tankelivet,  der  hos  ham 
stanser  Undfangelsen  af  harmoniske  Former  og  fører  til  Ringe- 
agt for  Skinnet,  til  Sandhedstrang,  til  BilledQendskab  og  Ide- 
kærlighed, overhovedet  udvikler  Samvittigheden  paa  det  øvrige 
Sjælelivs  Bekostning.  Her  stanser  Undersøgelsen  ved  den  almene 
og  varige  Aarsag,  der  til  syvende  og  sidst  forklarer  de  forskellige 
Religioner,  Digtninge,  Tankebygninger  og  Samfundsformer. 

Der  gives,  siger  Taine,  da  et  System  i  de  menneskelige 
Tanker  og  Følelser,  og  dette  Systems  første  Bevæger  er  visse 
Hjertets  eller  Aandens  Egenskaber,  som  er  fælles  for  en  Stammes, 
et  Aarhundredes  eller  et  Lands  Mennesker.  Som  i  Mineralogien 
de  forskelligste  Krystaller  udledes  af  nogle  simple  legemlige  For- 
mer, saaledes  udledes  i  Historien  Civilisationerne,  saa  forskellige 
de  end  er,  af  nogle  simple  Aandsformer.  Hine  forklares  ved  et 
oprindeligt  geometrisk  Element,  disse  ved  et  oprindeligt  sjæleligt 
Element.  For  at  faa  et  Overblik  over  de  forskellige  minera- 
logiske Arter  maa  man  først  betragte  et  regelmæssigt  Legeme  i 
Almindelighed  med  dets  Sider  og  Vinkler  og  deri  opdage  de 
utallige  Omdannelser,  som  det  kan  modtage.  Saaledes  maa  man 
ogsaa  for  at  skabe  sig  et  Overblik  over  de  historiske  Afarter  be- 
gynde med  at  betragte  en  menneskelig  Aand  i  Almindelighed  med 
dens  to  eller  tre  til  Grund  liggende  Evner  og  saaledes  lægge 
Mærke  til,  hvilke  Hovedformer  den  kan  modtage.  Hvad  der  fra 
først  af  er  i  Menneskesjælen,  det  er  Billeder  af  Genstandene  o: 
det,  som  svæver  i  Menneskets  Indre,  bliver  nogen  Tid  og  kom- 
mer igen,  naar  det  har  betragtet  et  Træ,  et  Dyr,  kort  sagt:  en 
sanselig  Ting.  Dette  er  Stoffet  til  alt  det  Øvrige,  og  Udviklingen 
af   dette    Stof   er    dobbelt,    eftersom    disse    Billeder   kommer    til 

Hvile  i  en  Almenforestilling  eller  i  en  pmktisk  Beslutning,  Saa 
ringe  som  disse  Elementer  synes,  er  de  i  massevis  af  uhyre  Be- 
tydning, og  den  ringeste  Forandring  i  disse  Grundkræfler  hid- 
fører kæmpemæssige  Forandringer  i  Frembringelserne. 

Eftersom  Billedet  er  klart  og  begrænset  eller  forvirret  og 
slet  begrænset,  eftersom  det  forener  et  stort  eller  lille  Antal  af 
Genstandens  Egenskaber,  eftersom  det  opstaar  med  Voldsomhed 
under  Sindsbevægelse,  eller  roligt  og  under  Sindsro,  omdannes 
alle  den  menneskelige  Maskines  Foretagender.  Fremdeles:  efter- 
som den  videre  Udvikling  af  Billedet  veksler,  skifter  ogsaa  hele 
den  menneskelige  Udvikling. 

Hvis  den  Almenforestilling,  hvormed  der  endes,  er  et  simpelt, 
tørt  Skema,  saa  bliver  Sproget  et  Slags  Algebra,  Religion  og  Poesi 
fortyndes,  Filosofien  indskrænker  sig  til  retskaffen  og  praktisk 
sund  Fornuft,  Videnskaben  til  en  Samling  Forskrifter  og  Ind- 
delinger. Er  Almenforestillingen  derimod  en  digterisk  og  male- 
risk Frembringelse,  et  levende  Sindbilled,  saa  bliver  Sproget  et 
Slags  afskygget  og  farvet  Digt,  i  hvilket  hvert  Ord  er  en  Person, 
og  Poesi  og  Religion  udspringer  da  af  en  rig  og  uudtømmelig 
Kilde.  Er  Alraenforestillingen  endelig  vel  digterisk  men  ikke 
skarptbegrænset,  og  naaer  Mennesket  den  ikke  ved  gradvist  frem- 
adskridende Overvejelse,  men  ved  et  pludseligt  Syn,  er  fremdeles 
Aandens  oprindelige  Virksomhed  ikke  regelmæssig  Udvikling, 
men  pludselige  Spring,  saa  mangler,  som  hos  de  semitiske  Folke- 
slag, en  Lære  om  Tingenes  sidste  Grunde;  Religionen  opfatter 
Gud  kun  som  Konge,  som  overmægtig  og  ensom,  Videnskaben 
kan  ikke  danne  sig,  da  Aanden  er  altfor  stiv  og  altfor  ubøjelig 
til  at  kunne  genfremstille  Naturens  fine  Ordning;  Poesien  frem- 
bringer da  kun  en  Række  heftige  og  storladne  Udbrud;  Sproget 
kan  ikke  udtrykke  rolig  Tankegang  og  rolig  Veltalenhed;  men 
Mennesket  indskrænkes  til  den  lyriske  Begejstring,  den  stormende 
Lidenskab,  den  fanatiske  og  indskrænkede  Handlemaade. 

Det  er  i  dette  Mellemrum  mellem  den  særegne  Forestilling 
og  Almenforestillingen,  at  Spirerne  findes  til  de  største  menne- 
skelige Forskelligheder.  Nogle  Folkestammer,  f.  Eks.  Grækere 
og  Romere,  gaar  fra  det  Særegne  til  det  Almene  ad  en  Trinstige 
af  regelmæssigt  ordnede  Forestillinger,  andre,  f.  Eks.  de  ger- 
manske, tilbagelægger  samme  Vej  i  uensartede  Spring  og  først 
efter  lang  og   uvis   Famlen;    nogle   Folk,  som    Romerne  og  Eng- 


Den  franske  Æstetik  i  vore  Dage  243 

lænderne,  stanser  midtvejs  paa  Trinstigen,  andre,  som  Inderne 
og  Tyskerne,  .naaer  lige  indtil  de  sidste  Trin. 

Betragter  man,  efter  at  have  set  Overgangen  fra  Billedet  til 
Tanken,  nu  Overgangen  fra  Billedet  til  Beslutningen,  vil  man  der 
finde  elementære  Forskelle  af  samme  Vigtighed,  som  de  nys- 
nævnte, eftersom  Indtrykket  er  livligt,  som  i  de  sydlige  Himmel- 
strøg, eller  mat,  som  i  de  nordlige,  eftersom  det  straks  fører  til 
Handling,  som  hos  Barbarerne,  eller  først  langsomt,  som  hos  de 
civiliserede  Folk,  eftersom  det  er  i  Stand  eller  ikke  i  Stand  til 
at  blive  heftigere,  og  eftersom  det  er  ulige  stærkt  til  forskellige 
Tider,  eller  vedvarer  med  uafbrudt  Udholdenhed.  Det  hele 
System  af  menneskelige  Lidenskaber,  al  Sandsynligheden  for 
Fred  og  offenlig  Sikkerhed,  alle  Kilder  til  Arbejde  og  Handling 
ligger  her.  Saaledes  forholder  det  sig  med  de  oprindelige  For- 
skelligheder; deres  Følger  omfatter  en  hel  Civilisation,  og  man 
kan  derfor  sammenligne  dem  med  de  algebraiske  Formler,  der 
i  deres  snevre  Indelukke  forud  indeholder  den  Kurve,  hvis  Lov 
de  udtrykker. 

Ikke  at  denne  Lov  altid  fuldbyrdes  indtil  det  Sidste;  under- 
tiden indtræffer  Forstyrrelser  (Perturbationer);  men  sker  dette, 
da  er  det  ikke,  fordi  Loven  ikke  er  Lov,  men  fordi  den  ikke 
har  virket  ene.  Nye  Elementer  har  blandet  sig  med  de  gamle 
Elementer;  store,  fremmede  Kræfter  har  stillet  sig  imod  de  op- 
rindelige Kræfter:  Racen  har  udvandret;  Folket  er  blevet  erobret; 
Stammen  har  nedsat  sig  blandt  undertvungne  Stammer.  Men 
altid  træffer  man  som  første  DrivQeder  et  eller  andet  meget  al- 
mindeligt Aandsanlæg,  enten  medfødt  og  Racen  naturligt  iboende, 
eller  erhvervet  og  frembragt  ved  en  eller  anden  Omstændighed, 
der  har  virket  paa  Racen. 

Saaledes  kommer  Taine  da  til  at  opstille  sin  meget  omtalte 
og  drøftede  Lære  om  de  tre  Hovedkræfter,  der  i  Fællesskab 
frembringer  hin  elementære  aandelige  Tilstand.  De  er:  Racen, 
Omgivelserne  og  Øjeblikket. 

Ved  Racen  forstaas  de  hos  de  forskellige  Folkeætter  for- 
skellige medfødte  og  nedarvede  Anlæg.  De  udgør  en  ejendomme- 
lig Kraft,  en  saa  ejendommelig,  at  man  endnu  den  Dag  idag  efter 
tre  Aartusinders  Forløb  kan  skelne  den  hos  alle  den  gamle  ariske 
Folkestammes  Efterkommere,  ligemeget  under  hvilke  klimatiske 
Forhold  de  lever,  paa  hvilket  Civilisationstrin  de  slaar,  og  hvilke 
Omvæltninger    de    har    undergaaet.      Denne    Grundegenskabernes 

Haardnakkethed  kan  ikke  undre,  naar  man  betænker,  at  hvor 
ringe  vor  Kundskab  end  er  om  Arternes  Oprindelse,  saa  véd  vi 
dog,  at  disse  Egenskaber  paa  det  første  historiske  Tidspunkt, 
paa  hvilket  vi  træffer  dem,  er  et  uhyre  Antal  af  forhistoriske 
Aarhundreders  Værk.  Ethvert  levende  Væsen  maa  jo  nemlig, 
for  at  kunne  leve,  tilpasse  sig  efter  sine  Omgivelser.  Forskellig 
Luft,  Ernæring  og  Varmestand  fremkalder  forskellige  Fornøden- 
heder, Handlinger,  Vaner  og  Tilbøjeligheder.  Da  Mennesket  er 
nødsaget  til  at  bringe  sig  i  Ligevægt  med  Livsforhold  og  Om- 
stændigheder, antager  det  et  til  disse  svarende  Temperament,  og 
faar  en  til  dem  svarende  Karakter,  der  da  overleveres  ved  Arv 
fra  Slægt  til  Slægt,  saa  at  denne  Karakter,  der  i  sammentrængt 
Form  indeslutter  alle  Folkets  foregaaende  Indtryk  og  Handlinger, 
kan  betegnes  som  en  uhyre  Størrelse  eller  Vægt,  der  alene  kunde 
hæves,  hvis  det  var  muligt  i  den  anden  Vægtskaal  at  lægge  et 
endnu  større  Antal  af  Indtryk  og  Bedrifter. 

Ved  Omgivelserne  forstaas  de  forskelligartede  Omstæodig- 
Iieder,  der  forstyrrer  eller  udvikler  Naturanlæggene,  som  er  ud- 
satte for  deres  Indflydelse,  eftersom  Intet  er  afsondret  fra  det 
Øvrige.  Disse  Omstændigheder  er  først  og  fremmest  Vejrfor- 
holdene, der  f.  Eks.  synes  at  være  Skyld  i  den  store  Forskellig- 
hed, vi  finder  mellem  de  romanske  og  germanske  Folkeslag,  der- 
næst de  politiske  Forhold,  der  synes  at  have  iværksat  og  udarbejdet 
Oldtidens  og  Renæssancens  to  italienske  Civilisationer,  endelig 
Samfundsforholdene,  der  f.  Eks.  for  seks  og  tyve  Aarhundreder 
siden  affødte  Buddhaismen  og  for  nitten  Aarhundreder  siden  Kri- 
stendommen. Den  ariske  Erobrings  og  Organisations  sidste  Følger 
havde  frembragt  et  utaaleligt  Tryk,  hidført  en  almindelig  udbredt 
Fortvivlelse,  udviklet  Betingelserne  for  en  Religion:  Drømmeliv 
og  Grublen  over  Tingenes  sidste  Grunde  —  og  Mennesket  und- 
fangede da  Idealet  af  Selvfornegtelse ,  Kærlighed,  Ydmyghed  og 
Broderskab  mellem  Menneskene,  i  Indien  under  Forestillingen 
om  det  almindelige  Intet,  i  Vestasien  under  F'orestillingen  om 
Guds  Faderkærlighed.  Disse  er  de  vigtigste  blandt  de  paa  det 
oprindelige  Menneske  indvirkende  Aarsager,  som  man  har  iagt- 
taget. De  er  for  Folkene  det  Samme  som  Opdragelse,  Livsstil- 
ling, Livsforhold  og  Opholdssted  er  for  det  enkelte  Menneske. 

Ved  hvad  Taine  kalder  Øjeblikket,  forstaar  han  endelig  en, 
som  han  mener,  tredje  Orden  af  Aarsager.  Foruden  den  Kraft, 
som  virker  indenfra,  og  den,  som  virker  udenfra,  maa  man  efter 

hans  Opfattelse  endnu  mærke  det  Værk,  disse  Kræfter  allerede 
har  frembragt,  og  som  selv  bidrager  til  at  frembringe  det,  som 
følger:  Foruden  det  stadige  Tryk  og  de  givne  Omgivelser  er  der 
endnu  den  opnaaede  Hastighed.  Nationalkarakteren  og  de  om- 
givende Omstændigheder  virker  jo  ikke  paa  en  ubeskrevet  Tavle, 
men  paa  en  saadan,  der  allerede  har  modtaget  Indtryk.  Tager 
man,  siger  han,  f.  Eks.  den  franske  Tragedie  under  Corneille  og 
under  Voltaire,  det  italienske  Maleri  paa  Leonardo's  og  paa  Guido's 
Tid,  da  vil  man  se,  at  skønt  Nationalkarakteren  er  den  samme 
i  begge  de  to  Udviklings-Øjeblikke,  og  skøndt  Kunstformen  er 
den  samme  i  begge  Tilfælde,  er  der  imellem  dem  den  Forskel, 
at  den  sidste  af  de  to  Kunstnere  opfatter  Naturen  ved  Hjælp  af 
den  første.  Det  er  da  med  et  Folk  som  med  en  Plante.  Under 
samme  Varmeforhold  og  paa  samme  Jordbund  frembringer  samme 
Safter  vekselvis  Knopper,  Blomster,  Frugter  og  Sæd.  —  Man  vil 
imidlertid  ved  Overvejelse  finde,  at  Taine  har  Uret  i  at  opstille 
Øjeblikket  som  en  særegen  Aarsag.  Denne  Aarsag  er  jo  ene  og 
alene  de  to  foregaaendes  Produkt;  den  er  ikke  og  kan  umuligt 
være  en  særegen  Kraft.*) 

Det  er  ogsaa  uden  denne  Aarsag  muligt  ud  fra  Taines  Lære  at 
forklare  saavel  de  store  Blomstringstider  som  de  lange  Afmagts- 
perioder.  De  første  opstaar,  naar  Racens  og  Omgivelsernes  Virk- 
ninger forener  sig  med  hinanden,  de  sidste,  naar  de  tilintetgør 
og  ophæver  hinanden.  En  saadan  Forening,  siger  Taine,  fandt 
f.  Eks.  Sted,  da  den  franske  selskabelige  Karakter  i  det  17de  Aar- 
hundrede  traf  sammen  med  Selskabslivets  og  Samtalekunstens 
Tidsalder,  eller  da  i  det  19de  Aarhundrede  den  bøjelige  og  dybe 
tyske  Aand  traf  sammen  med  den  sammenfattende  Tænknings  og 
den  verdensborgerlige  Literaturforsknings  Tidsafsnit.  En  saadan 
Uoverensstemmelse  saas,  da  i  det  17de  Aarhundrede  den  stive 
og  alvorlige  engelske  Nationalaand  ubehændigt  forsøgte  at  tilegne 
sig  den  franske  Dannelse,  eller  da  i  det  16de  Aarhundrede  den 
klare  og  prosaiske  franske  Aand  frugtesløst  stræbte  at  frembringe 
en  levende  Poesi. 

Paa  hvilken   Maade  virker    nu    en    oprindelig  Aarsag,    hvor- 


*)  Det  maa  imidlertid  indrømmes,  at  »Øjeblikket*  faar  en  særegen  Be- 
tydning, naar  Talen  er  om  det  Tidspunkt,  paa  hvilket  en  Folkestamme 
overhovedet  indtræder  i  Civilisationen. 

ledes  fordeler  dens  Virkninger  sig?  Det  ses  uden  Vanskelighed, 
naar  man  betænker,  at  i  alle  Aandens  forskellige  Virkekrese  er 
der  noget  Fælles.  Kunsten  er  overalt  en  Slags  sanseliggjort 
Filosofi,  Religionen  en  Art  Digt,  der  antages  for  sandt,  Filosofien 
en  Art  Kunst  og  Religion,  der  er  tørret  ind  til  rene  Ideer.  Disse 
tre  Grupper  har  da  et  Fælleselement  i  Opfattelsen  af  Verden  og 
dens  Grund,  og  hvis  nu  dette  for  dem  alle  fælles  Element  bliver 
særegent  bestemt  ud  fra  Racen  eller  Omgivelserne,  saa  gaar 
dette  Særpræg  nødvendigvis  over  i  alle  de  Grupper,  i  hvilke 
hint  Element  træder  ind.  Det  er  Fælleselementet,  fra  hvilket 
alle  de  af  Taine  paaviste  Love  (om  den  gensidige  Afhængighed  osv.) 
udledes,  og  ud  fra  det  nu  naaede  Standpunkt  er  det,  at  Mulig- 
heden viser  sig  til  at  finde  de  almindelige  Love  ikke  blot  for 
denne  eller  hin  Literatur  og  Religion,  men  Loven  for  Litera- 
turernes  og  Religionernes  hele  Gruppe. 

Dersom  man  f.  Eks.  vil  indrømme,  at  en  Religion  er  et 
Digt  om  det  Oversanselige,  paa  hvilket  der  tros;  dersom  man 
fremdeles  iagttager,  at  der  gives  visse  Tidspunkter,  visse  Racer 
og  visse  Omgivelser,  der  ualmindelig  kraftigt  udvikler  Tilbøjelig- 
heden til  at  tro,  den  digteriske  Evne  og  Evnen  til  filosofisk 
Grubleri;  dersom  man  lægger  Mærke  til,  at  Buddhaismen  og 
Kristendommen  er  opstaaede  under  Omstændigheder,  der  ligner 
dem,  der  fremkaldte  det  religiøse  Sværmeri  i  Cevennerne;  der- 
som man  endelig  erkender,  at  de  oprindelige  Religioner  opstod 
paa  den  menneskelige  Indbildningskrafts  rigeste  Blomstringstid, 
da  Barnligheden  var  skønnest,  Lettroenheden  størst,  og  den  menne- 
skelige Fornuft  lige  begyndt  at  vaagne,  og  dersom  man  f.  Eks. 
iagttager,  at  Muhamedanismen  opstod  samtidigt  med  den  digte- 
riske Prosas  Oprindelse  hos  et  Folk,  der  ingen  Videnskab  besad, 
paa  et  Tidspunkt,  da  en  pludselig  Aandsudvikling  fandt  Sted  — 
saa  vil  man  kunne  slutte,  at  en  Religion  opstaar,  forfalder,  om 
dannes  og  reformeres,  alt  eftersom  Omstændighederne  med  mere 
eller  mindre  Kraft,  forener  de  tre  Naturtilbøjeligheder,  der  frem- 
bringer den. 

Enhver  Gruppe  har  da  til  umiddelbar  Aarsag  en  Tilbejelig- 
heci  eller  en  Samvirken  af  Tilbøjeligheder,  opstaar,  naar  denne 
Aarsag  er  given,  og  bortfalder,  naar  den  forsvinder.  Den  er 
forbundet  med  sin  Aarsag  som  Duggen  med  Luftens  Afkøling, 
som  Udvidelsen  med  Varmen.  Der  gives  nødvendigt  sammen- 
koblede   Par    i    den    aandelige   Verden    som   i   Stoffernes  Verden. 

Saasnart  vi  kender  de  tilstrækkelige  og  nødvendige  Betingelser 
for  en  af  de  store  aandelige  Aabenbaringer,  det  være  sig  Reli- 
gion, Literatur,  Musik,  Kunst  eller  hvilkensom helst  anden,  saa 
har  vor  Aand  Rækkevidde  saavel  over  Fremtid  som  over  Forlid. 
Der  gives  en  Aandstilstand,  der  svarer  til  Kunsten  i  Almindelig- 
hed, og  en  for  hver  Kunstart;  ti  hver  enkelt  af  disse  har  sin 
særskilte  Spire  i  Menneskeaanden,  sin  særegne  Lov,  og  det  var 
i  Kraft  af  denne  Lov,  at  Holland  i  det  17de  Aarhundrede  frem- 
bragte en  Malerkunst,  England  i  det  16de  Aarhundrede  en  Digte- 
kunst, uden  at  nogen  anden  af  Kunstens  Grene  samtidigt  bar 
Blomst  i  samme  Land.  Betingelserne  fandtes  for  denne  ene 
Kunstart,  ikke  for  de  andre. 

Det  er  da  nu  muligt  at  opstille  Historiens  almindelige  Grund- 
spørgsmaal.  Det  er  dette:  Givet  en  Literatur,  en  Filosofi,  et 
Samfund,  en  Kunst  eller  en  vis  bestemt  enkelt  Kunstart,  hvilken 
er  da  den  aandelige  Tilstand,  der  frembringer  den?  og  hvilke  er 
atter  de  paa  Naturanlæggene  og  Omgivelserne  beroende  Betingel- 
ser, som  er  mest  egnede  til  at  frembringe  denne  aandelige  Til- 
stand? Som  der  paa  Bunden  af  Astronomien  ligger  et  mekanisk, 
og  paa  Bunden  af  Fysiologien  et  kemisk  Grundspørgsmaal,  saa- 
ledes  er  Historien  i  Grunden  et  sjæleforskende  Grundspørgsmaal, 
nærmere  et  saadant,  der  henhører  under  den  psykologiske  Me- 
kanik. 

At  Historien  saaledes  inderst  inde  er  Sjæle  forskning,  det 
har  man  været  længe  om  at  forstaa;  først  den  nyere  Tids  op- 
løsende og  kritiske  Undersøgelser  har  stillet  dette  i  sit  fulde  Lys 
og  vist,  at  naar  et  historisk  Aktstykke  er  rigt  og  man  forstaar 
at  fortolke  det,  kan  man  i  det  finde  et  Menneskes,  ofte  et  Aar- 
hundredes,  ja  undertiden  en  hel  Folkestammes  Sjæleliv.  I  denne 
Henseende  er  et  ypperligt  Digt,  en  god  Roman,  en  stor  Mands  Be- 
kendelser lærerigere  end  Statsbreve  og  politiske  Traktater.  Her- 
paa  beror  efter  Taines  Opfattelse  Skønliteraturens  Betydning. 
Ligesom  han  i  sin  Æstetik  paaviste,  at  Poesien  kun  var  skøn, 
naar  den  var  historisk  lærerig,  saaledes  viser  han  her,  at  den 
er  lærerig,  fordi  den  er  skøn,  og  at  dens  Nytte  vokser  med  dens 
Fuldkommenhed.  Literaturens  Formaal  er  det  at  optegne  og  op- 
bevare Følelser,  og  jo  flere  betydningsfulde  Følelser  en  Bog  op 
bevarer,  des  højere  er  dens  historiske  Rang.  Den  ligner  da  de 
ypperlige  Redskaber,  ved  Hjælp  af  hvilke  Fysikerne  udsondrer 
og    maaler    de   fineste   indre    Forandringer   i  el  Legeme.     Det  er 

da  især  gennem  Literaturstudiet,  at  man  kan  naa  til  Kundskaben 
om  de  sjælelige  Love,  af  hvilke  Historien  afhænger,  og  det  er 
for  at  paavise  og  fremstille  disse,  at  Taine  er  bleven  Literatur- 
historiker. 


SJETTE  KAPITEL 
Aarsagsbegrebet 


I 

Hele  den  store  angribende  Bevægelse  imod  den  spiritua- 
listiske Filosofi,  som  er  ejendommelig  for  den  franske  Tænkning 
i  det  19.  Åarhundredes  anden  Halvdel,  kan  dateres  fra  Taines 
Skrift  om  det  samme  Åarhundredes  franske  Filosofer.  Det  er 
indrømmet  af  Modstanderne  og  kan  saaledes  betragtes  som  uom- 
tvisteligt. I  hvad  Godt  og  hvad  Nyt,  den  nye  Bevægelse  da  over- 
hovedet har  bragt,  kan  han  hævde  sin  Del;  han  har  været  med 
at  indlede  den  storartede  Æresoprejsning  for  det  18.  Aarhundrede. 
som  i  dette  Øjeblik  foregaar  Europa  over.  Men  han  har  gjort 
mere.  Han  har  forsøgt  et  dristigt  Foretagende.  Han  har  be- 
stræbt sig  for  at  forene,  hvad  Sandt  og  Gyldigt  der  ligger  i  det 
18.  Åarhundredes  sensualistiske  Filosofi,  med  hvad  Stort  og 
Blivende,  den  tyske  Panteisme  i  det  19.  Aarhundrede  har  frem- 
bragt; han  har  overensstemmende  med  den  Mæglerrolle,  han 
overhovedet  tildeler  Frankrig  i  Europa,  forsøgt  at  klare ,  sigte 
og  tilgængeliggøre  den  moderne  engelske  Erfaringsfilosofis  og  den 
moderne  tyske  Spekulations  indvundne  Resultater.  Det  er  unegte- 
ligt  en  dristig  Paastand  at  ville  forsone  Condillac  med  Hegel,  og 
jeg  vil  ikke  sige,  at  Opgaven  er  lykkedes  Taine,  men  han  har 
grebet  begge  den  filosofiske  Forsknings  Yderled,  og  han  har  med 
stor  aandelig  Kraft  forsøgt  at  tvinge  dem  sammen. 

Som  sagt,  Taine  begyndte  som  en  Oprører.  Den  spiritua- 
listiske Lære,  der  i  sin  Tid  havde  taget  sit  Udgangspunkt  i  en 
Gendrivelse  af  Sensualismen,  senere  havde  staaet  under  Schellings 

Indflydelse  og  gjort  fælles  Sag  med  den  i  Frankrig  saa  frygtede 
Panteisme,  havde,  efterhaanden  som  den  fra  oppositionel  Filo- 
sofi blev  Statsfilosofi,  forandret  Grundsætninger,  Holdning  og  Op- 
træden. Da  Cousin  var  bleven  Minister,  da  hans  Lære  blev 
^oredraget  ved  Sorbonnen  og  ved  College  de  France,  da  den  blev 
.ndført  i  Skolerne  som  den  eneste  dér  tilladte  filosofiske  Lære, 
kort  sagt,  da  den  fri  Forskning,  havde  forvandlet  sig  til  en  be- 
skyttet filosofisk  Katekismus,  som  understøttedes  og  endnu  den 
Dag  idag  ganske  som  Statskirken  understøttes  af  Regeringen, 
blev  den  en  Magt,  der,  beslægtet  med  Religionen,  ganske  som 
Religionen  bemægtigede  sig  de  unge  Sjæle,  medens  de  er  mest 
modtagelige  for  Indtryk,  og  holdt  enhver  Anderledestænkende 
borte  fra  de  offenlige  Lærestole.  Allerede  ved  sin  rent  udvortes 
Myndighed  havde  den  længe  skræmmet  de  faa  oppositionelle 
Aander  fra  en  Kamp  mod  de  højtbegavede  Mænd,  der  forsvarede 
dens  Lærdomme.  En  taus  Uvilje  havde  imidlertid  ligefuldt  ud- 
bredt sig  imod  den  i  dens  Egenskab  af  Regeringsfilosofi.  En 
aabenbar  Ringeagt  ytredes  imod  den  af  Naturvidenskabernes 
Dyrkere,  der  betragtede  den  som  blot  Veltalenhedsfilosofi.  Da 
var  det,  at  Taine  rettede  det  første  Angreb  paa  den,  som  senere 
er  blevet  efterfulgt  af  saa  mange  andre,  at  Spiritualismen  trods 
Bevarelsen  af  dens  officielle  Stilling  kan  siges  nu  at  være  rystet 
i  sin  Grund  og  ingen  Fremtid  mer  at  have  for  sig. 

Nerven  i  Taines  Angreb  paa  Skolen  i  det  Hele  er  den,  at 
han  beskylder  den  for  ikke  at  søge  Sandheden  i  og  for  sig 
selv  uden  Bihensyn,  men  at  have  ledet  Undersøgelsen  i  det  forud- 
fattede Øjemed  at  styrke  den  sædelige  Vedtægt  og  de  bestaaende 
Samfundsforhold.  Spiritualisterne  har  forsvaret  deres  Lære,  siger 
han,  ikke  som  en  sand  Forklaring  af  Tilværelsen,  men  som  den 
gode  Sag.  De  har  søgt  Forbundsfæller  i  den  politiske  Libera- 
lisme, i  den  franske  Nationalforfængelighed,  i  Familiefædrenes 
Frygt  for  at  man  skulde  bibringe  deres  Sønner  Oprørstanker, 
ja  i  Teologien.  De  har  ikke  opfordret  Aanderne  til  at  forske  og 
arbejde,  men  til  at  kæmpe  for  den  sædelige  Friheds,  National- 
filosofiens og  Religiøsitetens  Sag.  De  er  ikke  optraadte  som 
Videnskabsmænd;  de  har  foranstaltet  et  Korstog  og  rejst  et  Banner. 

«Skyd  Hjertet  op  i  Livet !>,  det  er  den  hele  Filosofi,  har 
Cousin  etsteds  sagt;  men  man  kan  ikke  negte,  at  saaledes  op- 
fattet ophører  Filosofien  fuldstændigt  at  være  Videnskab.  Og  vil 
man  have  et  Bevis  paa  Sandheden  af  Taines  Beskyldninger,  kan 

man  finde  det  i  følgende  Stykke,  der  efter  disses  Fremkomst  er 
forfattet  af  Caro,  Professor  ved  Sorbonnen: 

<Hvis  vi  har  en  A^a//ona/fliosofi,  saa  er  det  SpiritualismcD. 
Alene  denne  Aandens,  Idealets  og  Guds  Filosofi  har  kunnet  trives 
i  Descartes's  Fødeland.  Der  synes  at  være  en  forudbestemt  Har- 
moni mellem  Spiritualismen  og  Nationens  Aand.  De  andre  Lær- 
domme, Sensualismen  f.  Eks.,  er  gaaede  igennem  det  franske 
Aandsliv  som  en  ond  Drøm,  og  har  disse  slette  Filosofiers  Triumf 
end  været  en  Skandale,  saa  maa  vi  tilføje,  at  Skandalen  har 
været  kortvarig.  Spiritualismen  godtgør,  at  Aanden  er  uberørt 
af  Legemets  Natur,  hvori  den  lever  som  en  usynlig  og  hellig 
Gæst,  at  den  har  sin  egen  Tilværelse,  sine  særegne  Love,  sin 
særskilte  Bestemmelse.  Spiritualismen  udstrækker  sit  Blik  ud 
over  Tiden;  ved  sine  Forudfølelser  bemægtiger  den  sig  Evigheden, 
Den  grunder  sin  Moral  ikke  alene  paa  den  strenge  Retfærdighed, 
men  paa  den  kristelige  Kærligheds  i  Sandhed  guddommelige  Lov, 
Man  maa  da  indrømme,  at  der  i  denne  Filosofi  ikke  er  Noget, 
som  kan  forurolige  selv  dem,  der  er  mest  tilbøjelige  til  Skrupletj 
Intetf  som  kan  forstyrre  Sjælenes  Fred.  Paa  hvilken  oprigtig  Tro 
kan  denne  Aandens  Filosofi  vel  kaste  blot  den  mest  forbigaaendu 
Skygge  af  Tvivl  ?» 

Enhver,  der  føler,  hvad  Videnskab  er,  vil  indrømme,  at  det 
er  en  sand  og  varig  Fortjeneste  først  at  have  rettet  dræbende 
Stød  imod  en  Lære,  der  fører  et  saadant  Sprog. 

Man  ser,  hvorledes  den  mangler  ethvert  i  streng  Forstand 
filosofisk  Begreb,  hvorledes  den  ubetinget  og  vilkaarligt  sondrer 
Sjælen  fra  Legemet,  hvorledes  den  sammenblander  Tænkning  og 
aabenbaret  Religion,  hvor  langt  den  er  fra  at  have  naaet  den 
nye  Filosofis  Grundtanke,  at  det  Guddommelige  er  Tingene 
iboende. 

Den  inderste  Kærne  i  Taines  Lære  er  Hævdelsen  af  Læren 
om  denne  Iboen.  Hans  Ivren  mod  Forestillingen  om  den  over- 
sanselige Aarsag  vil  maaske  ses  at  føre  ham  for  vidt;  men  man 
kan  ikke  uden  Uretfærdighed  overse,  at  en  filosofisk  Aand,  der 
ofte  fuldkomment  fattes  hans  Modstandere,  besjæler  disse  hans 
Undersøgelser. 

Man  véd,  at  den  store  engelske  Tænker  Stuart  Mill  i  dette 
Aarhundrede  uventet  har  genoptaget  Humes  og  Condillac's  An- 
greb paa  Aarsagstanken,  idet  han  som  Hævder  af  den  radikale 
Krfuringsfilosofi  udleder  alle  vore  Ideer  af  Erfaringen.    Naar  Mill 

siger,  at  Jernets  Berøring  med  den  fugtige  Luft  frembringer  Rust, 
eller  at  Varmen  udvider  Legemerne,  sysselsætter  han  sig  ikke 
med  den  indre  Kraft  eller  den  avlende  Evne,  som  Filosoferne  af 
den  modsatte  Skole  efter  hans  Mening  uberettiget  indskyder 
mellem  Frembringeren  og  det  Frembragte.  Det  eneste  Begreb, 
siger  han,  som  Slutningsmaaden  fra  det  Enkelte  til  det  Almene 
1  denne  Henseende  trænger  til,  er  givet  ved  Erfaringen.  Vi  lærer 
af  Erfaringen,  at  der  i  Naturen  er  en  uforanderlig  Følgeorden, 
og  at  enhver  Kendsgerning  altid  foregaas  af  en  anden  Kends 
gerning.  Hvad  vi  kalder  -Aarsag,  er  det  uforanderligt  Forud 
gaaende,  hvad  vi  kalder  Virkning,  er  det  uforanderligt  Følgende. 
VI  indskyder  intet  Andet  under  disse  to  Ord.  Vi  vil  simpelthen 
sige,  at  til  alle  Tider  og  paa  alle  Steder  vil  paa  Jernets  Berøring 
med  fugtig  Luft  følge  Opstaaen  af  Rust,  og  paa  et  Legemes  Paa- 
virkning  af  Varme  følge  en  Udvidelse  af  dette  Legem. 

Hvad  er  altsaa  den  virksomme  Aarsag?  Det  er  Rækkefølgen 
af  de  Betingelser,  eller  Indbegrebet  af  de  forudgaaende  Omstæn- 
digheder, uden  hvilke  Virkningen  ikke  vilde  være  indtraadt. 
Den  Adskillelse,  man  gør  mellem  Aarsagen  til  en  Foreteelse  og 
dennes  Betingelser,  mangler  enhver  Grand.  Forskellen  er  en  blot 
Ordforskel.  Aarsagen  er  Summen  af  de  forenede  negative  og 
positive  Betingelser,  det  samlede  Hele  af  de  Omstændigheder  og 
Sammentræf,  som,  engang  givne,  uforanderligt  ledsages  af  Virk- 
ningen. Begrebet  Nødvendighed,  hvoraf  man  gør  saa  meget 
Væsen,  finder  her  sin  Forklaring.  Nødvendigt  er  det,  som  vil 
indtræde,  hvad  vi  end  antager  med  Hensyn  til  alle  andre  Ting. 
Andet  mener  man  ikke,  naar  man  siger,  at  Begrebet  Aarsag  ind- 
befatter Begrebet  Nødvendighed.  Nødvendigheden  er  tilstede, 
naar  det  Forudgaaende  er  tilstrækkeligt  og  fuldstændigt,  naar  det 
indeholder  alle  de  søgte  Betingelser,  og  ingen  ny  Betingelse  ud 
kræves  til  at  fremkalde  Virkningen.  Det,  at  Noget  ubetinget  vil 
følge:  det  er  hele  Begrebet  om  Aarsag  og  Virkning.  Filosoferne 
fejler,  siger  Stuart  Mill,  naar  de  tror  i  vor  Vilje  at  opdage  en 
anden  Aarsagstype  og  erklærer,  at  de  her  ser  den  virkende  Krait 
i  Bevægelse  og  Virksomhed.  Vi  ser  intet  Saadant.  Vi  ser  ikke 
en  Kendsgerning  avle  en  anden,  men  en  Kendsgerning  ledsage 
en  anden.  Vor  Vilje  frembringer  vore  legemlige  Handlinger,  som 
Kulden  frembringer  Isen,  eller  en  Gnist  Sprængningen  af  Krudtet 
i  en  Kanon.  Her,  som  ellers,  har  vi  en  forudgaaende  Omstæn- 
dighed,   Beslutningen   eller   Aandstilstanden,    og    her,   som    ellers. 

en  Følge,  Bestræbelsen  eller  den  udvortes  Sansning.  Erfaringen 
sammenknytter  dem  og  i  Kraft  af  den  forudser  vi,  at  Bestræbelse 
vil  følge  Beslutning,  som  Sprængningen  følger  Berøringen  med 
Gnisten.  Vi  lader  da  de  psykologiske  Indbildninger  ligge,  og 
vil  simpelthen  under  Navnene  Aarsag  og  Virkning  søge  de  Fore- 
teelser, der  uden  nogen  Undtagelse  danner  Par. 

Til  at  opdage  disse  ufravigeligt  sammenkoblede  Par  angiver 
Mill  fire  forskellige  Fremgangsmaader,  der  stemmer  overens  i  at 
anvende  Udsondring  som  Hovedroiddel.  Har  man  to  Grupper, 
den  ene  bestaaende  af  Forudsætninger,  den  anden  af  Følger,  og 
enhver  af  dem  indeholder  et  vist  Antal  Elementer,  saa  er  Spørgs- 
raaalet:  Til  hvilken  Forudsætning  hører  enhver  af  Følgerne? 
Hører  den  første  Følge  til  første,  anden  eller  tredje  Forudsæt- 
ning? osv.  For  at  besvare  Spørgsmaalet  og  gøre  Opdagelsen, 
maa  man  udsondre,  det  vil  sige,  udelukke  de  Forudsætninger, 
der  ikke  er  bundne  til  den  Følge,  man  betragter.  Men  da  man 
ikke  virkeligt  kan  udelukke  dem,  og  da  i  Naturen  Parret  altid 
er  omgivet  af  uvedkommende  Omstændigheder,  samler  man  for- 
skellige Tilfælde,  som  ved  deres  Forskellighed  muliggør  Bort- 
skæringen  af  hver  enkelt  Omstændighed  og  Betragtningen  af  det 
nøgne  Par.  Det  gælder  da  kun  om  at  danne  eller  rettere  at 
finde  Par;  man  finder  dem  ved  at  afsondre  dem;  man  afsondrer 
dem  kun  ved  Sammenligning;  og  man  har  her,  som  overalt,  i 
Erfaringen  Erfaringens  eneste  Dommer  og  Prøvesten. 

Man  tror  ikke,  siger  Mill,  en  Rejsende,  som  fortæller,  at 
han  har  set  Mennesker,  hvis  Hoveder  sidder  under  Skuldrene, 
men  man  tror  derimod  nok  en  Rejsende,  som  fortæller,  at  han 
har  set  sorte  Svaner.  Og  dog  har  man  maaske  kun  set  hvide 
Svaner,  ligesom  kun  Mennesker,  der  bærer  Hovedet  øverst. 
Hvorfor  forekommer  den  anden  Sætning  da  mere  trolig  end  den 
første?  Prøver  man  den  ikke  her  paa  anden  Maade  end  ved 
Erfaringen?  Nej,  men  man  véd,  at  Dyrenes  Farve  er  mindre 
bestandig  end  deres  Legemsdeles  almindelige  Bygning,  og  hvoraf 
véd  man  det?    Af  Erfaring. 

Heraf  følger  da  ogsaa,  at  Erfaringen  selv  begrænser  den 
Bane,  som  den  aabner  os.  Al  Forklaring  er  kun  en  Tilbage- 
føring, hvorved  vi  bringes  et  Skridt  nærmere  til  Besvarelsen  af 
(let  Spørgsmaal,  hvilket  det  mindste  Antal  Antagelser  er,  ud  fra 
hvilket  den  bestaaende  Naturorden  kan  afledes.  Forklaringen 
gør  os  da  ikke  denne  Naturorden  mere  begribelig  i  dens  Væsen. 

Vi  naaer  ikke  til  Svaret  paa  noget  Hvorfor.  At  forklare  en 
Naturlov  betyder  ikke  Andet  og  kan  ikke  betyde  Andet  end  at 
eftervise  andre  almindeligere  Love  og  disses  faktiske  Forbin- 
delser saaledes,  at  naar  disse  antages,  følger  de  særskilte  Love 
uden  nogen  ny  Forudsætning. 

For  det  Første  kan  Naturens  sidste  Love  ikke  for  os  være 
mindre  talrige  end  de  forskellige  Arter  af  vore  Sansninger. 
Vi  kan  vel  føre  en  Bevægelse  tilbage  til  en  anden  Bevægelse, 
men  da  f.  Ex.  Farve  ikke  er  en  Grad  af  Lugt,  Varme  eller  des- 
lige, men  er  væsenlig  forskellig  fra  alle  andre  Naturforeteelser, 
saa  vi  altsaa  ikke  kan  føre  Sansningen  af  Farve  tilbage  til  Sans- 
ningen af  Varme,  Lyd  o.  s.  v.,  ikke  heller  kan  tilbageføre  nogen 
af  disse  Sansninger  til  en  blot  Bevægelse,  saa  maa  der  gives 
visse  sidste  Love  for  Farverne.  Vel  kan  man  muligvis  paa- 
vise,  at  en  anden  (mekanisk  eller  kemisk)  Foreteelse  bestandig 
gaar  forud  for  enhver  Farveforekomst;  men  derved  er  ikke  for- 
klaret, hvorfor  en  mekanisk  eller  kemisk  Virksomhed  frembringer 
en  Fornemmelse  af  Farve.  Hvor  mange  skjulte  Led  vi  end  op- 
dager i  den  Kæde  af  Aarsager,  som  ender  i  et  Farvesyn,  maa 
den  sidste  Lov  altid  blive  en  Farvens  Lov,  ja,  dette  gælder 
endog  om  enhver  af  de  ikke  i  Grad,  men  i  Beskaffenhed  for- 
skellige Farver.  Erfaringen  kan  ikke  undertrykke  de  Forskellig- 
heder, som  begrunder  den.  Vi  forstaar  Millioner  af  Kendsger- 
ninger ved  Hjælp  af  hundrede  Kendsgerninger,  som  vi  ikke 
forstaar. 

For  det  andet  er  del  os  umuligt  at  sige,  at  hin  Flerhed  af 
Naturlove  kun  tilsyneladende,  kun  i  Forhold  til  vor  Aand,  ikke 
lader  sig  føre  tilbage  til  en  Enhed.  Vi  kan  ikke  sige,  at  disse 
mange  Størrelser,  hvorved  vi  bliver  staaende,  paany  maa  have 
Aarsager  ligesom  dé  afledede  Kendsgerninger,  hvis  Aarsager  de 
er.  Vi  kan  ikke  afgøre,  at  enhver  Begivenhed  paa  ethvert  Punkt 
i  Tid  og  Rum  sker  efter  Love,  og  at  den  lille  os  bekendte  Ver- 
den er  den  hele  Verdensorden  i  det  Smaa.  Thi  den  Lov,  der 
tildeler  enhver  Begivenhed  sin  Aarsag,  har  ingen  anden  Grund 
end  vor  Erfaring  og  ingen  Rækkevidde  ud  over  vor  Erfaring. 
«Jeg  er  overbevist  om,  siger  Mill,  at  dersom  en  Mand,  som  er 
vant  til  at  udskelne  og  undersøge,  øvede  sine  Evner  oprigtigt  i 
den  Retning,  og  særlig  udviklede  sin  Indbildningskraft,  vilde  han 
ikke  finde  nogen  Vanskelighed  ved  den  Forestilling,  at  paa  visse 
Steder,  f.  Eks.  i  en  af  de  Stjernehimle,  i  hvilke  Astronomien  nu 

inddeler  Verdensaltet,  kunde  Begivenhederne  følge  hinanden  efter 
ren  Tilfældighed  uden  nogen  fast  Lov ;  der  er  heller  Intet,  hver- 
ken i  vor  Erfaring  eller  i  vor  Sindsbygning,  der  giver  os  til- 
strækkelig Grund  til  den  Tro,  at  dette  ingensteds  finder  Sted. 
Praktisk  kan  vi  vel  forlade  os  paa  en  saa  vel  begrundet  Lov 
som  Aarsagsloven ;  men  for  de  fjernere  Stjerne- Egne,  hvor  Fore- 
teelserne kan  være  helt  forskellige  fra  dem,  vi  kender,  vilde  det 
være  Dumdristighed  at  hævde  Herredømmet  af  de  Særlove,  som 
gennemgaaende  stadfæster  sig  paa  vor  Planet.* 

Hvad  angaar  det  første  af  de  nævnte  Punkter,  at  Mill, 
(ta  han  ikke  drister  sig  til  noget  Begreb  om  en  Grundaarsag, 
kommer  til  at  ende  i  en  Flerhed  af  Aarsager,  da  ligger  der  en 
Modsigelse  for  Tadken  i  at  skulle  fastholde  en  blivende,  det  vil 
sige  en  oprindelig  Flerhed;  ti  en  oprindelig  Flerhed  er  Et  med 
en  Flerhed  af  Ubetingede.  Hvad  det  andet  Punkt  angaar,  da 
fører  klarligt  den  Tankegang,  at  visse  Dele  af  Universet  muligt 
kunde  regeres  af  Tilfældet  alene  uden  nogen  Aarsagslov,  til 
en  gennemgribende  Opløsning  af  al  fornuftig  Verdensanskuelse, 
og  til  Betragtning  af  Verden  som  en  blot  Dynge  af  Kendsger- 
ninger eller  som  en  uhyre  Sum  af  væsensforskellige  Atomer. 

Det  er  for  at  raade  Bod  paa  disse  Vanskeligheder,  at  Taine 
med  Bibeholdelse  af  den  Anskuelse,  at  Aarsagsideen  ikke  er  en 
Fornuftaabenbaring,  har  forsøgt  at  berigtige  Grundtanken  hos  Mill. 


II 

Taine  mener,  at  der  er  en  anden  Evne  end  baade  Erfaringen 
og  Fornuften,  som  formaar  at  opdage  Aarsagerne.  Han  hævder, 
at  en  Virksomhed,  som  ligger  midt  imellem  Klarsynet  og  Iagt- 
tagelsen, paa  en  Gang  er  i  Stand  til  at  naa  de  første  Grande, 
saaledes  som  man  paastaar  det  om  Klarsynet,  og  i  Stand  til  at 
bevise  Sandheden  af,  hvad  den  opdager,  som  man  paastaar  det 
om  Iagttagelsen.  Denne  Evne  er  Abstraktionen  i  den  særegne 
Forstand,  hvori  Taine  tager  dette  Ord. 

I  en  vis  Forstand  gaar  Taine  endnu  videre  end  MiU.  Han  nøjes 
ikke  med  Hævdelsen  af.  at  Mennesket  ikke  kender  Substanserne, 
ikke  kender  hverken  Legemer  eller  Aander,  og  kun  iagttager 
sine  egne   forbigaaende  Tilstande,    ved    Hjælp   af  hvilke  det   be- 

tegner  de  ydre  Tilstande,  Stillinger,  Bevægelser  og  Forandringer. 
Han  siger  rent  ud:  der  gives  hverken  Åander  eller  Legemer, 
der  gives  kun  Grupper  af  nærværende  eller  mulige  Bevægelser 
og  af  nærværende  eller  mulige  Tanker.  Der  gives  for  ham  ingen 
Substanser,  men  kun  sammenhængende  Kendsgerninger.  Han 
betragter  Substansideen  som  en  sjælelig  Indbildning,  og  ser  i 
Substansen,  Kraften  og  alle  de  øvrige  metafysiske  Væsener  kun 
en  Rest  af  de  skolastiske  Væsenheder.  Han  ser  i  Verden  ikke 
Andet  end  Kendsgerninger  og  Love,  det  vil  sige,  Begivenheder 
og  deres  Forhold,  og  han  mener  som  Mill,  at  al  Kundskab 
fra  først  af  beror  paa  Forbindelse  eller  Sammenlægning  af  Kends- 
gerninger. 

Han  forstaar  dette  nærmere,  som  Condillac  forstod  det,  idet 
han  sætter  Videnskabens  Begyndelsesopgave  i  en  Foretagen  af  to 
Skridt.  Det  første  bestaar  i  at  føre  Ordene  tilbage  til  Kends- 
gerninger, i  at  erstatte  Ordet  ved  Sagen  gennem  en  nøjagtig 
Redegørelse  for  dets  Betydning,  hvilken  iværksættes  ved  op- 
mærksom Agten  paa  de  Omstændigheder  og  Tilfælde,  der  bringer 
En  Ordet  paa  Læben.  Dette  Skridt  er,  hvad  han  kalder,  den 
nøjagtige  Oversættelse  af  Ordet,  uden  hvilken  Undersøgelsen 
straks  fra  først  af  kommer  paa  uret  Vej.  Det  andet  Skridt  be- 
staar i  den  fuldstændige  Oversættelse  af  Ordet,  det  vil  sige,  i 
ved  Hjælp  af  opløsende  Undersøgelse  at  erstatte  den  enkelte 
simple  Kendsgerning,  Ordet  betegner,  med  den  Mangfoldighed  af 
Kendsgerninger,  som  denne  indbefatter.  Den  nøjagtige  Oversættelse 
fører  de  dunkle,  taagede,  virkelighedsfjerne  Ord,  hvis  Mening  er 
sammensat  eller  tvivlsom,  tilbage  til  de  Kendsgerninger,  de  Dele 
af  Kendsgerninger,  de  Forhold  mellem  Kendsgerninger,  som  de 
betegner,  og  anbringer  i  dette  Øjemed  Ordet  i  de  særegne,  ejen- 
dommelige og  bestemte  Tilfælde,  i  hvilke  det  kan  opstaa.  Saa- 
ledes  genføder  man  Ordet,  og  naar  man  gentager  denne  Opera- 
tion flere  Gange,  i  forskellige  eller  hinanden  lignende  Eksempler, 
opnaar  man  tilsidst  at  udsondre  den  Omstændighed,  til  hvilken 
Ordet  svarer.  Den  fuldstændige  Oversættelse  af  det  Givne  føjer 
til  Kundskaben  om  enhver  af  de  bekendte  Kendsgerninger  endnu 
Kundskaben  om  de  ubekendte  Kendsgerninger,  der  omgiver  den, 
og  for  at  naa  dette  Maal  tillemper  den  enten  den  iagttagne 
Genstand  eller  det  Redskab,  hvormed  der  iagttages,  anvender 
f.  Eks.  middelbar  Iagttagelse  istedenfor  umiddelbar,  hvad  enten 
man  nu  benytter  Sønderlemmelse  af  levende  Dyr,    kemiske  For- 

søg,  Brug  af  Stjernekikkert,  Termometer,  Barometer,  ellc^r  i 
Aandsvidenskaberne,  i  Kritiken  f.  Eks.,  stræber  ved  indre  og 
ydre  Iagttagelse,  ved  Livserfaring,  ved  Menneskekundskab,  ved 
Evne  til  Sjælegranskning  at  forvandle  sin  Aand  til  en  Art  Kik- 
kert eller  Varme  viser,  der  bag  hver  Ytring  og  hver  Form  op- 
dager og  maaler  den  Følelse  og  den  Sindsbevægelse,  hvoraf  den 
er  fremgaaet.  Det  første  Skridt  er  at  stille  Problemet  i  Ligning, 
det  andet  Skridt  er  at  løse  Ligningen  ved  Opdagelsen  af  de 
Ubekendte. 

Det  forstaar  sig  midlertid,  at  en  filosofisk  Aand  som  Taine 
ikke  lader  sig  nøje  med  en  opløsende  Undersøgelse  af  Ordene 
og  af  de  Ting,  som  Ordene  udtrykker.  Hvem  vilde  mene,  ud- 
bryder han,  at  han  kunde  lære  det  levende  Legeme  at  kende, 
ved  Hjælp  af  et  Vognmandslæs  anatomiske  Atlas  eller  ved  Hjælp 
ef  et  nøjagtigt  Katalog  over  de  organiske  Virksomheder!  Legemet 
er  jo  ikke  som  Beskrivelsen  en  Sammendyngning  af  Dele.  Og 
der  maa  jo  i  denne  ordnede  Mangfoldighed  af  Dele  gives  en 
ordnende  Aarsag.  <Vilde  det  vel  være  tilstrækkeligt  til  at  danne 
en  Hær,  om  man  udfyldte  de  tomme  Rammer  med  Soldater  og 
i  det  Uendelige  forøgede  disse  Soldaters  Antalf  Maatte  man  ikke 
give  Hæren  Officerer  og  en  General?  Behøvede  man  derfor  som 
saa  mange  Tænkere  at  begive  sig  til  det  Usynliges  hemmelig- 
hedsfulde Egne?  Kan  Generalen  umuligt  være  Menneske  som  de 
øvrige  Mennesker,  lig  de  Andre,  og  dog  Herre  over  de  Andre? 
Gives  der  nogen  Erfaring,  som  modbeviser,  at  Aarsagen  til  en 
Kendsgerning  er  en   Kendsgerning?* 

Nej,  udbryder  Taine,  naar  Kendsgerningerne  gennem  den 
opløsende  Undersøgelse  er  mangfoldiggjorte,  da  begynder  en  ny 
Operation,  den  frugtbareste  af  alle,  den,  som  bestaar  i  at  opløse 
disse  sammensatte  Kendsgerninger  i  simple  Elementer.  En  herlig 
Evne,  siger  han,  aabenbarer  sig  da,  som  er  Kilde  til  Sproget, 
Fortolker  af  Naturen,  Moder  til  Religioner  og  Filosofier,  den 
eneste,  som  efter  den  Grad,  i  hvilken  den  er  tilstede,  virkelig 
skiller  Mennesket  fra  Dyret  og  de  store  Mennesker  fra  de  ube- 
tydelige, Abstraktionen  nemlig,  som  er  Evnen  til  at  udskille 
Kendsgerningernes  Elementer  og  betragte  dem  særskilt. 

Vi  saa  i  Læren  om  den  herskende  Evne,  hvorledes  den 
gaar  tilværks.  Istedenfor  at  føje  Erfaring  til  Erfaring  lægger 
Aandcn,  idet  den  udskiller,  en  Del  af  sin  Erfaring  til  Side,  og 
istedenfor  at   gaa   frem   eller  gaa  videre  graver  den   paa   Stedet. 

Saaledes  hævder  da  Taine,  i  Modsætning  til  Stuart  Mill,  at  der 
er  Domme,  som  skønt  de  ikke  udtrykker  Erfaringer,  dog  er 
lærerige;  at  der  er  Sætninger,  som  angaar  Tingenes  Væsen,  og 
som  er  mere  end  Ordforklaringer;  at  der  altsaa  er  en  fra  Er- 
faringen forskellig  Aandsvirksomhed,  som  aabenbarer  Videnskaben 
en  Bane  ud  over  Iagttagelsen  og  virker  ved  Bortskæring  isteden- 
for  ved  Sammenlægning,  For  tilfulde  at  forstaa  dette  Udtryk 
hos  Taine  maa  man  søge  til  Udgangspunktet  for  denne  hans 
Lære  i  hans  Angreb  paa  Cousins  og  Spiritualismens  Lærdomme 
om  Fornuften.  Men  for  ikke  her  at  afbryde  Fremstillingen  vil 
vi  fortsætte  Fremstillingen  af  hans  Tankegang.  Vi  saa  i  første 
Kapitel,  hvorledes  Taine  (i  Modsætning  til  Stuart  MilFs  For- 
kasten af  Definitionen  som  blot  Ordforklaring)  i  Kraft  af  den 
Betydning,  han  hævder  Abstraktionen,  viste  Definitionens  Værd 
som  Angivelse  af  den  Egenskab  i  Genstanden,  hvoraf  de  andre 
afhænger,  og  som  ikke  selv  udledes  af  nogen  anden  Egenskab. 
Paa  samme  Maade  som  han  har  fornyet  Læren  om  Definitionen, 
viser  han  her  sin  Evne  til  at  genføde  Læren  om  Slutning,  Bevis, 
Aksiom  (p:  umiddelbart  indlysende  Grundsætning).  Mill  har  paa- 
vist,  at  den  formelle  Logiks  Slutning  fra  Alment  til  Særskilt 
(alle  Mennesker  er  dødelige.  Prins  Albert  er  et  Menneske,  altsaa 
er  Prins  Albert  dødelig)  er  en  blot  Selvgentagelse,  som  ikke  be- 
viser Andet  end  hvad  der  laa  i  Forudsætningen.  Taine  ind- 
vender: man  beviser  en  Kendsgerning  ved  at  vise  dens  Aarsag  og 
Prins  Alberts  Dødelighed  ved  at  angive  Aarsagen,  hvorfor  han 
døde,  hvilken  er  den,  at  det  menneskelige  Legeme  som  en  ube- 
standig kemisk  Sammensætning  maa  opløses  efter  nogen  Tids 
Forløb,  eller  med  andre  Ord  den,  at  Dødelighed  hører  til  Egen- 
skaben Menneske.  Det  er  denne  abstrakte  Lov,  som  i  Naturen 
hidfører  Prinsens  Død,  og  som  opfattet  af  min  Aand  beviser 
mig  Prinsens  Død.  Det  er  denne  abstrakte  Sætning,  som  er  be- 
visende, men  hverken  den  særegne  Sætning  elier  den  alminde- 
lige. Slutningen  gaar  her  ikke  fra  det  Særsldlte  til  det  Sær- 
skilte, som  hos  Mill,  ikke  heller  fra  det  Almene  til  det  Særskilte, 
som  hos  Logikerne  i  Almindelighed,  men  fra  det  Abstrakte  til 
det  Konkrete  o:  fra  Aarsag  til  Virkning. 

Hvad  nu  Aksiomerne  angaar,  da  er  der  dem,  som  udleder 
disse  af  en  særskilt  Evne:  Fornuften.  Der  er  andre,  som  Mill, 
der  erklærer  dem  alle  for  Erfaringssætninger.  Lad  os  f.  Eks. 
tage  Sætningen:  To  lige  Linjer  kan  ikke  indeslutte  et  Rum.    Det 

vides,  mener  Mill,  af  en  ydre  Erfaring,  som  Øjnene  meddeler,  eller 
af  en  indre,  som  Indbildningskraften  giver.  Men,  siger  Talne» 
det  vides  ogsaa  af  Sagens  Definition.  Lad  os  undersøge  dens 
frembringende  Elementer.  Den  almindelige  Forklaring  af  den 
lige  Linje,  at  den  er  den  korteste  Vej  mellem  to  Punkter,  rammer 
kun  en  afledet  Egenskab  hos  den.  Den  er  den  Linje,  som 
dannes  af  et  Punkt,  der  stræber  at  nærme  sig  til  et  andet  og 
alene  til  dette  andet.  Derfor  er  to  Punkter  nok  til  at  bestemme 
en  lige  Linje.  To  Linjer,  der  har  to  Punkter  tilfælles,  maa  alt- 
saa  falde  sammen  i  hele  deres  Udstrækning,  og  dette  er  atter 
Et  med,  at  de  intet  Rum  kan  indeslutte.  Siger  man  kun,  at  to 
lige  Linjer  efter  Erfaringens  Vidnesbyrd  ikke  kan  indeslutte  noget 
Rum,  da  nøjes  man  med  at  bekræfte  Sagen;  i  det  andet  Til- 
fælde udleder  man  den,  og  viser,  at  det  Modsatte  af  Grundsæt- 
ningen ikke  blot  er  ufatteligt,  men  selvmodsigende.  Det  ses  paa 
denne  Maade,  at  Sætningen  er  en  identisk  Sætning;  at  dens 
Grundord  indeholder  den  Egenskab,  der  tillægges  det,  saa  Sæt- 
ningen ikke  forener  to  adskilte  Led,  der  ikke  vil  gaa  op  i  hin- 
anden, men  er  en  simpel  Opløsning  i  Grundbestanddele.  Alle 
Aksiomer  er  dette,  siger  Taine.  Man  behøver  kun  at  opløse 
Begreberne  Lighed,  Aarsag,  Substans,  Tid,  Rum  i  deres  abstrakte 
Elementer  for  at  fremstille  Lighedens,  Aarsagens  osv.  Aksiomer. 
Der  gives  kun  én  umiddelbart  indlysende  Grundsætning,  Identt' 
tetens,  (at  a  er  lig  a).  De  andre  er  blot  Anvendelser  eller 
Følger  deraf.  Aksiomerne  forener  ikke  to  Led,  der  ledsager 
hinanden,  men  to  Led,  hvoraf  det  ene  indeholder  det  andet. 
Fulgte  Leddene  kun  paa  hinanden,  da  maatte  vi  sige  som  Mill, 
at  de  maaske  ikke  altid  følger  paa  hinanden.  Er  det  ene 
derimod  indbefattet  i  det  andet,  da  ligger  deri  Foreningens  Nød- 
vendighed. Der  er  i  saa  Fald  ingen  Plads  imellem  dem  til 
nogen  Omstændighed,  som  kunde  skille  dem  ad;  ti  de  er  kun 
én  Sag,  set  fra  to  Sider.  Egenskabsordet  er  altid  indeholdt  i 
Grundordet  og  kan  altid  ved  opløsende  Undersøgelse  uddrages 
deraf.  Kant  mente,  at  det  i  visse  Tilfælde  ikke  forholdt  sig 
saaledes.  Hegel  har  bevist,  at  de  tilsyneladende  Undtagelser 
gaar  ind  under  den  almindelige  Regel,  og  hvorledes  skulde  det 
kunne  være  anderledes,  da  Udsagnsordets  eneste  Mening  er  den^ 
at  Egenskaben  indeholdes  i  Grundordet! 

Lad  os  først  se  dette  med  Hensyn  til  Substans-Aksiomet:  En- 
hver Egenskab  forudsætter  en  Substans.     Hvad  er   en  Substans^ 

Og  hvad  er  en  Egenskab?  Stenen  er  haard,  hvid,  firkantet. 
Manden  er  styg,  morsom,  ondskabsfuld.  Jeget  er  følelsesfuldt, 
lidenskabeligt,  forstandigt.  Stenen,  Manden,  Jeget  er  Substanser; 
Hvidhed,  Haardhed,  Ondskabsfuldhed,  Forstand  er  Egenskaber. 
Overvejer  man,  saa  vil  man  finde,  at  Egenskaberne  er  Dele, 
Synspunkter,  Elementer,  kort.  Udsondringer  af  Substansen,  og 
at  Substansen  er  Enheden,  det  usynlige  Hele,  med  ét  Ord,  den 
konkrete,  sammensatte  Sag,  af  hvilken  Egenskaberne  er  ud- 
skilte. Genstanden,  som  endnu  ikke  er  opløst  og  delt,  er  Sub- 
stans; den  samme  Genstand  er  efter  Opløsning  og  Deling  Egen- 
skaber; borttager  man  alle  Genstandens  Egenskaber  eller  Være- 
maader,  alle  de  Synspunkter,  fra  hvilke  den  kan  betragtes,  bliver 
der  Intet  tilbage.  Substansen  er  da  ikke  noget  særskilt  og  fra 
Egenskaberne  forskelligt  Væsen.  Kun  ved  et  Sansebedrag  betragter 
man  den  som  en  Art  Sæde  eller  Fodstykke  for  Egenskaberne. 
Den  er  ikke  en  Samling  af  Egenskaberne,  men  deres  oprindelige 
Helhed. 

Hvad  betyder  altsaa  Aksiomet?  Det  betyder:  Ethvert  Ab- 
straktum,  enhver  Del,  ethvert  Brudstykke,  enhver  given  Sag,  der 
er  uddraget  af  en  mere  sammensat  Sag,  forudsætter  en  mere 
sammensat  Sag.  Man  ser,  at  Ordene  <sammensat  Sag>  fore- 
kommer i  Omsagnet  som  i  Grundbegrebet,  saaledes  at  Omsagnet 
kun  udskiller,  hvad  der  allerede  ligger  i  Grundbegrebet.  Vi  iagt- 
tager f.  Eks.  ved  Hjælp  af  vor  Bevidsthed  vekslende  Fornemmelser 
og  det  blivende  Hele,  hvis  udskilte  Tilstande  Fornemmelserne 
er.  Disse  Fornemmelser  er  da  uddragne  af  noget  mere  sammen- 
sat: Jeget.  Vi  kalder  dem  da .  Egenskaber  og  kalder  det  mere 
Sammensatte  Substansen.  Ved  Abstraktion  adskiller  vi  to  al- 
mindelige Ideer,  Ideen  om  Egenskab  og  Ideen  om  Substans.  Vi 
opløser  Ideen  om  Egenskaben  og  finder  i  den,  hvad  vi  nedlagde 
i  den,  nemlig  Ideen  om  Substansen.  Saaledes  danner  vi  Aksiomet: 
enhver  Egenskab  forudsætter  en  Substans. 

Vi  har  hertil  kun  brugt  to  Forstandsvirksomheder,  Erfaringen 
og  Abstraktionen.  Erfaringen  og  Abstraktionen  danner  to  Riger. 
Det  ene  er  de  sammensatte  Kendsgerningers,  det  andet  de  simple 
Elementers  Rige.  Det  første  er  Virkningernes,  det  andet  Aar- 
søgernes.  Den  hele  uordenlige  og  urolige  Verdensmasse  af  hin- 
anden krydsende  Begivenheder,  hele  det  uophørlige,  uendeligt 
mangfoldige  Liv  tilbageføres  ved  Abstraktionen  til  nogle  Elementer 
og  deres  Forhold.    Al  vor  Stræben  bestaar  i  at  gaa  fra  det  første 

Rige  til  det  andet,  fra  det  Sammensatte  til  det  Simple,  fra  Kends- 
gerningerne til  Lovene,  fra  Erfaringerne  til  Formlerne. 

Grunden  hertil  er  den:  Den  Kendsgerning,  jeg  iagttager  med 
Sanserne  eller  med  Bevidstheden,  er  kun  et  vilkaarligt  Udsnit, 
som  mine  Sanser  eller  min  Bevidsthed  udskærer  i  Væsenets 
uendelige  og  sammenhængende  Væv.  Var  Sanser  og  Bevidsthed 
anderledes  beskafne,  vilde  de  iagttage  Andet  og  Mere.  Det  er 
deres  tilfældige  Bygning,  som  bestemmer  Udsnittets  Form  og  Art. 
De  er  som  en  Passer,  der  kunde  være  mere  og  mindre  aaben. 
end  den  er.  Den  Kres,  de  beskriver,  er  ikke  naturlig,  men 
kunstig,  og  det  paa  dobbelt  Maade.  Naar  jeg  opfatter  en  Be- 
givenhed, udskiller  jeg  den  kunstigt  af  dens  naturlige  Omgivelser 
og  sammensætter  den  kunstigt  af  Elementer,  der  ikke  staar  i 
naturlig  Sammenhæng.  Naar  jeg  ser  en  Sten  falde,  adskiller  jeg 
Faldet  fra  de  tidligere  Omstændigheder,  der  i  Virkeligheden  er 
forenede  med  det,  og  forener  Faldet,  Formen,  Bygningen,  Farven, 
Lyden  og  endnu  mange  andre  Omstændigheder,  der  i  Virkelig- 
heden ikke  er  forbundne. 

En  Kendsgerning  er  altsaa  en  virkelig  Hob,  paa  samme  Tid 
som  et  vilkaarligt  Udsnit  o:  den  er  en  kunstig  Gruppe,  der  ad- 
skiller det,  som  er  forenet,  og  forener  det,  som  er  adskilt.  En 
Kendsgerning  er  et  vilkaarligt  Lag  af  Love.  Saalænge  vi  da 
blot  betragter  Naturen  som  Iagttagere,  faar  vi  en  foreløbig  og 
skuffende  Forestilling  om  den.  Den  tager  sig  da  ud  som  et 
Tæppe,  vi  kun  ser  paa  Vrangen.  Vi  maa  derfor  forsøge  at  vende 
Tæppet  om.  Vi  gør  dette,  idet  vi  bestræber  os  for  at  udskille  Love, 
det  vil  sige,  naturlige  Grupper,  som  i  Virkeligheden  er  adskilte 
fra  deres  Omgivelser  og  som  er  sammensatte  af  virkeligt  for- 
enede Elementer.  Saaledes  opdager  vi  sammenkoblede  Par,  det 
vil  sige:  virkelige  Sammensætninger  og  virkelige  Forbindelser. 

Naar  da  i  hvert  enkelt  Tilfælde  disse  første  Par  er  fundne, 
udfører  vi  paa  dem  den  samme  Operation,  som  vi  udførte  paa 
Kendsgerningerne.  Ti  skønt  de  er  abstraktere  end  disse,  er  de 
dog  endnu  sammensatte.  De  kan  opløses  og  forklares;  de  har 
en  Aarsag,  formedelst  hvilken  de  er.  Saaledes  maa  man  ved- 
blive, indtil  man  har  fundet  de  fuldkomment  simple  Elementer. 
det  vil  sige  dem,  hvis  Opløsning  vilde  indeholde  en  Modsigelse. 

Hvad  enten  vi   kan   finde   dem   eller   ej,    saa    maa    de  være: 
til;  Aarsagernes  Aksiom  vilde  være  fornegtet,  om  de  fattedes.    Dei — 
gives  da  uopløselige  Elementer,  fra  hvilke  de  mest  almene  Lovesp. 

de  særskilte  Love  og  Kendsgerningerne  stammer  i  nedadstigende 
Linje.  Der  gives  en  indre  og  bevægende  Kraft,  som  fremkalder 
enhver  Begivenhed,  former  enhver  Sammensætning  og  frem- 
bringer alt  det  Givne.  Dette  betyder  paa  den  ene  Side,  at  der 
er  en  Aarsag  til  Alting,  at  enhver  Kendsgerning  har  sin  Lov  og 
at  enhver  Frembringelse  bestaar  af  virksomme  Bestanddele,  saa 
enhver  Egenskab  og  enhver  Eksistens  maa  føres  tilbage  til  et  eller 
andet  højere  og  foregaaende  Led.  Og  det  betyder  paa  den  anden 
Side,  at  Frembringelsen  er  lig  dens  virksomme  Bestanddele,  saa 
begge  to  er  samme  Sag,  set  under  to  Synspunkter.  Aarsagen  er 
ikke  forskellig  fra  Virkningen;  de  frembringende  Magter  er  kun 
de  elementære  Egenskaber;  den  virksomme  Kraft,  under  hvis 
Billede  vi  forestiller  os  Naturen,  er  altsaa  blot  den  logiske  Nød- 
vendighed, der  omsætter  det  Sammensatte  og  det  Simple,  Kends- 
gerningen og  Loven  i  hinanden. 

<Paa  denne  Maade,  siger  Taine,  kan  vi  fastsætte  Viden- 
skabens Maal,  og  saaledes  staar  vi  ved  den  mægtige  Formel,  der 
opretholder  Væsenernes  ubrødelige  Forbindelse  og  uvilkaarlige 
Frembringelse,  anbringer  Naturens  Drivkraft  i  Naturen  selv  og 
borer  og  trykker  Nødvendighedens  Staalstænger  ind  i  Hjertet 
paa  Alt,  hvad  der  lever.* 

Da  nu  disse  simple  Elementer  som  kun  udsondrede  i  Tanken 
ikke  er  udenfor  Kendsgerningerne,  men  indbefattede  i  dem,  ser 
Taine  ingen  Hindring  for,  at  vi  kan  lære  dem  at  kende.  Da  de  er 
de  almindeligste  af  alle,  er  der  ingen  Kendsgerning,  af  hvilken 
de  ikke  kan  uddrages.  Hvor  begrænset  vor  Erfaring  end  er, 
kan  vi  da  naa  dem,  og  derfor  har  de  store  tyske  Metafysikere 
endog  paa  et  ringe  Erfaringsgrundlag  kunnet  opføre  deres  høje 
Tankebygninger.  De  har  forstaaet,  at  der  gives  simple  Begreber, 
det  vil  sige,  uopløselige  Abstraktioner,  at  disses  Forbindelser 
frembringer  det  Øvrige,  og  at  Reglerne  for  deres  Forening 
eller  indbyrdes  Modsætning  er  Verdensaltets  første  Love.  De 
har,  siger  Taine,  forsøgt  at  naa  disse  Elementer  og  ved  den 
rene  Tanke  at  genopføre  Verden,  som  vor  Iagttagelse  viser  os 
den.  De  er  halvvejs  strandede,  og  deres  kæmpemæssige  Byg- 
ning staar  som  en  Ruin  og  ligner  de  foreløbige  Stilladser,  der 
antyder  Planen  for  en  fremtidig  Bygning.  Med  en  dyb  Følelse 
af  Menneskeaandens  Magt  har  de  savnet  det  nøjagtige  Blik  for 
dens  Grænser.     Men  vi  kan  bøde  paa  deres  Fejl. 

Vi    er   fra    alle    Sider    overskyllede    af   Tidens    og   Rummets 

Uendelighed.  Vi  er  henkastede  i  dette  uhyre  Verdens-Alt  som  et 
Skaldyr  paa  en  Strandbred  eller  en  Myre  ved  Foden  af  en  Høj. 
Der  er  da  i  enhver  Sag  en  tilfældig  og  stedlig  Del,  der  vel  som 
det  Øvrige  afhænger  af  oprindelige  Love,  men  kun  gennem  en 
uhyre  Række  af  Mellemled,  saaledes  at  der  mellem  Sagen  og  hine 
Love  er  en  uendeligt  vid  Kløft,  som  kun  en  uendelig  Kæde 
af  Slutninger  fra  det  Almene  til  det  Særegne  kunde  bane  Vej 
over.  Dette  er  den  uforklarlige  Del  af  Foreteelserne,  og  det 
er  den,  som  de  tyske  Metafysikere  efter  Taines  Opfattelse  for- 
gæves har  forsøgt  at  forklare.  De  har  af  deres  elementære 
Visdom  villet  udlede  Planetsystemets  Form,  Fysikens  og  Kemiens 
forskellige  Love,  Livets  Hovedtyper,  Civilisationernes  og  de  men- 
neskelige Ideers  Følgeorden  og  har  vredet  deres  altomfattende 
Formler,  for  af  dem  at  uddrage  ganske  særegne  Tilfælde.  Saa- 
ledes har  de  betragtet  middelbare  og  Qerne  Følger  af  hine  Love 
som  umiddelbare  og  nære.  De  har  udelukket  Tilfældigheden,  som 
uværdig  for  Videnskaben,  fra  deres  Tankebygnings  Grundvold 
og  det  Hul,  som  de  saaledes  lod  staa,  har,  udfyldt,  som  det 
blev,  med  daarligt  Bygningsstof,  gjort  hele  Bygningen  usikker. 
Men  heri  ligger  ingenlunde,  at  Alt  er  stedligt.  Paa  et  nok  saa 
lille  Rum  og  i  et  nok  saa  kortvarigt  Liv  kan  alt  Det  opfattes, 
som  er  almindeligt,  altsaa  udbredt  over  store  Strækninger  i 
Rummet,  alt  Det,  som  er  altomfattende,  altsaa  udbredt  over  hele 
Tiden  og  hele  Rummet,  og  alt  Det,  som  er  ubetinget,  altsaa  af 
den  Art,  at  det  ikke  fattes  i  nogen  Genstand.  Jo  mere  alminde- 
ligt Noget  er,  des  færre  Kendsgerninger  behøver  man  jo  at  gen- 
nemløbe for  at  træffe  det,  og  er  det  ubetinget,  kan  man  natur- 
ligvis slet  ikke  undlade  at  møde  det.  Af  denne  Grund  er  det, 
at  Metafysiken  tiltrods  for  vor  snevre  Erfaring  er  mulig. 

Aandens  virksomme  Retning,  Erfaringen,  fører  til  at  be- 
tragte Naturen  som  en  Samling  af  Kendsgerninger;  dens  grublende 
Retning,  Abstraktionen,  fører  til  at  betragte  den  som  et  System 
af  Love.  Anvendt  i  og  for  sig  er  den  første  engelsk,  den  anden 
tysk.  Taine  mener,  at  den  franske  Aand,  der  i  det  18.  Aar- 
hundrede  udvidede  de  engelske  Ideer,  i  det  19.  Aarhundrede 
har  det  Kald  at  nøjagtiggøre  de  tyske.  Han  betragter  det  som 
dens  Gerning  at  berigtige  og  supplere  de  to  Nationalaander 
ved  hinanden,  at  sammensmelte  dem,  at  udtrykke  dem  i  en  Stil, 
som  hele  Europa  fatter,  og  saaledes  af  dem  at  danne  den  alt- 
omfattende Aand. 


Den  franske  Æstetik  i  vore  Dage  263 


III 

Vi  fremstillede  i  andet  Kapitel  Kritikerens  Fremgangsmaade 
efler  Taine.  Lad  os  nu  se  den  begrundet  ved  den  almindelige 
filosofiske  Fremgangsmaade,  ved  hvilken  han  overhovedet  mener, 
at  man  bør  søge  Aarsager. 

Tag,  siger  han,  et  Dyr:  en  Hund,  et  Menneske,  en  Ravn,  en 
Karpe!  Hvad  er  Dyrets  Væsen  eller  Aarsag?  Efter  at  have  ind- 
delt det  levende  Legeme  og  dets  Virksomheder,  efter  dernæst 
i  nogen  Tid  at  have  agtet  paa  Virksomhedernes  indbyrdes  For- 
hold, udskiller  jeg  en  almindelig  Kendsgerning  o:  en,  som  er 
fælles  for  alle  Legemets  Dele  og  alle  Livets  Virkekræfter:  Er- 
næringen eller  Organernes  Istandsættelse  og  Udbedring.  Jeg  an- 
tager, at  den  er  Aarsag  til  en  Gruppe  af  andre  Kendsgerninger, 
og  jeg  prøver  Gyldigheden  af  denne  Gisning.  Falder  Prøven 
ugunstigt  ud,  forsøger  jeg  med  en  anden  af  de  almindelige  Kends- 
gerninger, jeg  træffer  paa,  indtil  jeg  blandt  disse  træffer  den, 
der  er  Aarsag,  det  vil  sige,  af  hvilken  andres  Natur,  Forhold 
og  Forandringer  kan  udledes. 

Den  første  Rigtighedsprøve  bestaar  i  at  betragte  Virksom- 
hedernes og  Organernes  Væsen  og  Forhold.  Alle  Dyrets  Drifter, 
Instinkter,  Muskelkræfter,  Vaaben  er  saaledes  indrettede,  at  det 
vil  og  kan  ernære  sig.  De  Virksomheder,  ved  hvilke  Føden 
tygges,  vædes,  sluges,  fordøjes,  tilegnes;  de  kemiske,  fysiske, 
mekaniske  og  maaske  andre  Loves  ordnede  Sammenspil;  alle  de 
dertil  anvendte  Organers  uendeligt  sammensatte  Bygning,  forener 
sig  om  at  frembringe  Ernæringen  som  Resultat.  Den  anden 
Rigtighedsprøve  bestaar  i  at  gaa  fra  én  Art  til  en  anden. 
Saasnart  en  eller  anden  underordnet  Virksomhed  ændres,  for- 
andres samtidigt  de  øvrige  netop  saaledes,  at  Ernæringen  dog 
kan  fuldføres.  Har  Dyret  Indvolde,  som  kun  formaar  at  fordøje 
Kød  og  det  frisk  Kød,  saa  har  det  Kæber,  som  er  byggede  til 
at  fortære  et  Bytte,  Kløer  til  at  gribe  og  sønderrive  det.  Tænder 
til  at  skære  og  dele  det,  Bevægelsesredskaber  til  at  indhente  det. 
Sanser,  som  er  i  Stand  til  at  bemærke  det  langt  borte.  Instinkt 
til  at  skjule  sig  og  til  at  lægge  sig  i  Baghold,  og  Kærlighed  til 
Smagen  af  Kød.  Heraf  følger  atter  en  vis  Form  af  Knoklerne, 
for  at  de  to  Kæber  kan  glide  over  hinanden   som   en  Saks  osv. 

Tandens  Form  drager  Kæbens,  denne  Skulderbladets  Form  efter 
sig  osv.,  ganske  som  en  Kurves  Ligning  medfører  dens  Ejen- 
dommeligheder. Den  tredie  Rigtighedsprøve  bestaar  endelig  i 
Betragtningen  af  et  Dyrs  Forvandlinger.  Forandres  under  disse 
en  underordnet  Virksomhed,  saa  forandres  de  øvrige  paa  en  saa- 
dan  Maade,  at  Ernæringen  ikke  forstyrres.  Frøungen  f.  El&.» 
som  ikke  er  kødædende,  og  derfor  trænger  til  en  meget  lang 
Tarmkanal  for  at  fordøje  sin  Føde,  har  ti  Gange  saa  lang  en 
Tarm,  som  den  er  stor;  saasnart  den  er  forvandlet  til  kødædende 
Frø,  er  dens  Tarm  kun  to  Gange  saa  lang  som  den  selv.  Da 
ethvert  Dyr  i  Moderen  eller  udenfor  Moderen  undergaar  mang- 
foldige Forvandlinger,  er  Eksemplerne  af  denne  Art  uden  Tal. 

Paa  denne  Maade  opdages  det  da,  at  Ernæringen  er  Aarsag 
til  en  hel  Gruppe  af  Kendsgerninger.  I  de  videre  Undersøgelser 
behøver  man  altsaa  kun  at  sysselsætte  sig  med  denne  sammen- 
fattende og  frembringende  Kendsgerning.  Men  hvad  er  Aarsag 
til  denne  uophørlige  Ernæring?  Det  er  den  stadige  Opløsning, 
der  er  en  ligesaa  almen  og  ligesaa  stadig  Kendsgerning  som  Er- 
næringen. Lad  os  idetmindste  sætte,  at  den  er  Aarsag.  Lad  os 
for  Kortheds  Skyld  forudsætte,  at  vi  ved  en  sammensat  Prøve, 
ganske  af  den  Art  som  den  forrige,  har  fundet,  at  den  er 
det.  Opløsningen  er  Aarsag  til  en  Gruppe  af  Kendsgerninger  og 
befrier  os  saaledes  ogsaa  fra  disse.  Vi  har  da  af  saa  mange 
Fakta  kun  Ernæringen  og  Opløsningen  tilbage,  og  af  disse  er 
det  klart,  at  den  første  er  en  Følge  af  den  sidste.  Naar  det  er 
Dyrets  Natur  uophørligt  at  opløses,  maa  det  for  at  bestaa  er- 
nære sig.  Saaledes  faar  vi  da  én  Aarsag:  Opløsningen.  Men 
denne  leder  til  en  ny.  Ti  hvad  er  det,  som  opløses  og  fornyes? 
Det  er  Dyret,  det  vil  sige  Typen,  en  fast  og  begrænset  Form, 
der  varer  fra  Slægt  til  Slægt.  Denne  Type  er  væsenlig,  eftersom 
Dyret,  ifald  Typen  lider,  maa  dø  eller  udbedre  Tabist;  den  er 
betydningsfuld,  eftersom  et  livløst  Legeme  kan  undergaa  alle 
mulige  Forandringer  i  Størrelse  og  Form  uden  derfor  at  fornyes 
eller  dø. 

Vi  saa  nyligt,  at  Typen  i  nogle  Henseender  afhænger  af 
Virksomhederne  og  deres  Krav.  Vi  spørger  da,  om  den  i  sin 
Helhed  er  en  oprindelig  Aarsag  eller  en  afledet  Kendsgerning. 
Sæt,  den  er  det  sidste!  Hvis  Virksomheden  bestemmer  Typen, 
maa  man  kunne  udlede  Typens  Tilværelse,  Forandringer  og  Mod- 
standskraft   af   Virksomheden;    hvis    Virksomheden    fattes,    maa 

Typen  fattes;  hvis  den  forandres,  maa  Typen  forandres;  hvis 
den  bestaar,  maa  Typen  bestaa.  Men  nu  viser  Erfaringen  for 
det  første,  at  Typen  ofte  bestaar,  skønt  Virksomheden  mangler. 
Strudsen  har  Vinger,  skønt  den  er  uskikket  til  Flugt;  Boa-Slangen, 
som  kryber,  har  Spor  af  Lemmer;  Pungdyrhannen  har  i  sin 
Ungdom  en  Svangerskabspung  som  Hunnen;  Manden  har  Bryst- 
vorter osv.  For  det  Andet  viser  Erfaringen,  at  Typen  skifter, 
skønt  Virksomheden  er  den  samme.  Fuglen  flyver  med  Vinger, 
Flaggermusen  med  Hænder,  Insektet  med  en  Hinde  osv.  Det 
samme  Lem  er  en  Vinge  hos  Flaggermusen,  en  Haand  hos 
Mennesket,  en  Klo  hos  Katten,  et  Ben  hos  Hesten,  en  Luffe 
hos  Sælhunden.  Finger,  Haandflade,  Haandled,  Albue,  Arm, 
Skulder,  alle  disse  Led  findes  hos  alle  disse  Dyr  paa  samme 
Sted  og  ganske  forskelligt  brugte.  Typen  bestaar  da  uafhængigt 
af  Virksomheden. 

Sæt,  det  nu  lykkedes  os  paany  at  udlede  Opløsningen  af 
Typen  —  om  man  kan  det,  er  her  et  ganske  andet  Spørgsmaal; 
her  er  kun  Tale  om  Fremgangsmaaden  —  saa  vilde  vi  efter- 
haanden  naa  en  eneste  Formel,  hvoraf  ved  Udledning  efler  Ud- 
ledning de  øvrige  Kendsgerninger  vilde  fremgaa. 

Lad  os  se  det  Samme  stadfæstet  i  den  aandelige  Verden, 
som  vi  har  iagttaget  i  den  legemlige !  Ogsaa  her  vil  man  opdage  en 
Rangfølge  af  Nødvendigheder  og  komme  til  at  betragte  en  Civili- 
sation, et  Folk,  et  Aarhundrede  som  Definitioner,  der  udfolder 
sig.  < Mennesket  er  en  Læresætning,  der  gaar.>  Lad  os  med 
et  Tilbageblik  til  første  Kapitel  tage  den  romerske  Stat  som 
Eksempel.*) 

Vi  iagttager  i  det  romerske  Sarafund  den  meget  almindelige 
Evne  til  at  handle  med  en  personlig  Fordel  for  Øje,  en  Evne, 
som  for  det  Første  skyldes  oprindelige  Anlæg.  Man  skønner 
disse  Anlæg  i  det  ældste  Sprog  (res  betyder  Formue,  fldes  be- 
tyder oprindeligt  Vederhæftighed),  i  de  ældste  Mindesmærker  som 
de  tolv  Tavlers  Love  (hostis  vel  peregrinus),  men  især  i  den  op- 
rindelige Religion,  idet  Guderne  er  Begrebsnavne  uden  digterisk 
Liv,  saadanne,  som  den  tørre  Overvejelse  udsondrer  ved  Opløs- 
ning af  Agerbruget,    eller  finder,  naar  den  udstykker  de  forskel- 


*)  Sammenlign  Taine:  Les  philosophes  francais  Cap.  XIII,  Afhand- 
lingen om  Troplong  og  Montalembert,  Essai  sur  Tite-LwCy  desuden  Mon- 
tesquieu's  Slutningsrækker. 

lige  Dele  af  et  Hus  (Serrator,  Occæcator,  Domiduca,  Prema,  Per- 
tunda,  Subigus,  Hooos,  Virtus,  Pudicitia,  Limen,  Porta).  Guderne 
tilbedes  af  Frygt,  eller  er  fremmede  Guder,  som  underkastes 
Jupiter  Capitolinus.  Men  hin  Evne  skyldes  for  det  Andet, 
og  især,  den  Omstændighed,  at  Rom  fra  sin  Oprindelse  var  et 
Tilflugtssted,  ilde  set  af  sine  Naboer,  sammensat  af  hinanden 
fjendske  Kaster,  i  hvilke  Enhver  var  optaget  af  Tanken  om  sin 
Fordel  og  nødsaget  til  at  handle  i  Forening  med  andre.  Af 
denne  egennyttige  og  politiske  Evne  lader  alle  det  romerske  Sam- 
funds og  alle  den  romerske  Regerings  Ejendommeligheder  sig 
udlede;  Krigskunsten,  Gaven  til  Forretningsliv  og  Forvaltning, 
den  uovervindelige  Kærlighed  til  Fædrelandet,  det  stolte  og  kolde 
Mod,  Mandstugten,  Fastholdelsen  og  Udførelsen  af  den  Plan  at 
erobre  Verden,  Ærefrygten  for  Loven,  Gaven  til  juridisk  Forsvar 
og  Angreb,  Maadehold  og  Haardnakkethed  i  de  indre,  borgerlige 
Kampe.  Overalt  ser  vi  Forstanden,  som  beregner,  og  Viljen, 
som  behersker  sig. 

Overfører  vi  nu  denne  Gruppe  af  aandelige  Anlæg,  som  vi 
har  udledet  af  Egennytten  og  den  politiske  Evne,  paa  Privat- 
livet, saa  opstaar  nødvendigvis  den  sin  Fordel  iagttagende  ju- 
ridiske Aand,  alle  de  Dyder  og  alle  de  Laster,  i  Kraft  af  hvilke 
man  bevarer  og  erhverver:  Sparsomhed,  Tarvelighed,  Gerrighed, 
Havesyge,  Tilbøjelighed  til  rolig  Beregning.  Denne  Aandsretning 
fremkalder  atter  alle  de  smaalige  Former  for  Overdragelsen  af 
Rettigheder,  de  forviklede  og  ubrødelige  Former  for  skriftlige 
Overenskomster,  kort  sagt  alle  de  Indretninger  og  Foranstalt- 
ninger, som  kan  beskytte  den  erhvervede  Ejendom  og  udgøre 
en  Sikkerhed  eller  et  Vaaben  af  offenlig  og  lovlig  Art.  Heraf 
følger  fremdeles  den  utrættelige  Kamp  mod  den  utaknemmelige 
Jord,  den  Foragt,  som  udøses  over  Den,  som  tilsætter  sin  Fædrene- 
arv, den  Ære,  der  vises  Den,  som  forøger  den,  og  saaledes  gaar 
det  til,  at  Ejendommen  anses  for  hellig  og  indviet,  at  Mark- 
skellet dyrkes  som  en  Guddom,  og  at  Jorden  og  Gældsbeviset 
beskyttes  ved  frygtelige  Love. 

Overfører  vi  denne  samme  Gruppe  af  Evner  paa  det  poli- 
tiske Liv,  kommer  Roms  Politik  til  at  bestaa  i  Forvandling  af 
de  overvundne  Folk  til  romerske  Soldater,  og  af  de  fremmede 
Folks  Fyrster  til  Roms  Tjenere;  den  gaar  med  andre  Ord  nd 
paa  at  forskaffe  sig  mange  Kræfter  med  faa  Udgifter.  Roms  Krigs- 
kunst   faar    paa    tilsvarende    Maade    til   Øjemed  at  uddanne   saa. 

kraftige  og  tapre  Soldater  som  muligt  under  den  strengeste  Tugt, 
altsaa  i  at  drage  den  største  Fordel  af  meget  store  Kræfter.  Som 
Viljesorgan,  som  Erobringsmaskine,  som  Stof  for  Ordning  og  For- 
valtning sysselsætter  Staten  saaledes  alle  Tanker,  tilraner  sig  al 
Kærlighed,  underkaster  sig  alle  Handlinger  og  alle  Indretninger. 
Den  personlige  og  den  nationale  Egennyttes  Herredømme  afsted- 
kommer Foragt  for  Menneskeheden.  Synspunktet  for  den  Del 
af  Menneskeslægten,  som  ikke  er  erobret,  er  det,  at  den  bør 
blive  Genstand  for  Erobring,  for  den  øvrige  Del,  at  den  er  et 
Bytte,  der  som  saadant  kan  bruges  og  misbruges  efter  Behag. 
Saaledes  undertrykkes  Slaverne  med  barsk  Haardhed;  hele  Lande 
lægges  øde;  overvundne  Konger  føres  i  Triumf  gennem  Byen  og 
dræbes. 

Overfører  vi  endelig  de  nævnte  Evner  paa  Følelseslivet,  saa 
ser  vi,  hvorledes  Familien,  der  er  omdannet  til  politisk  Institu- 
tion med  Tvangsherredømme  og  ikke  grundet  paa  de  naturlige 
Følelser,  men  paa  et  Fællesskab  i  Lydighed  og  Højtidsbrug, 
bliver  opfattet  som  Faderens  Sag  og  Ejendom,  som  en  Slags 
overdraget  Provins,  der  benyttes  til  at  skaffe  det  Offenlige 
Soldater. 

Overføres  de  samme  Evner  paa  det  religiøse  Omraade,  ser 
vi,  hvorledes  Religionen,  som  her  er  et  Udslag  af  Folkets  virke- 
lighedskære og  handlekraftige  Aand,  er  fuldstændig  blottet  for 
Filosofi  og  Poesi.  Man  tilbeder  Guderne  som  Svøber,  hvem  man 
ærer  af  Frygt  og  til  Nytte;  en  dump  og  overtroisk  Rædsel  træder 
istedenfor  Gudsdyrkelse;  Højtidsskikkene  bliver  smaalige,  pro- 
saiske og  blodige;  Præsterne  endelig  bliver  et  organiseret  Lav 
af  Lægfolk,  simple  Bestyrere,  som  udnævnes  af  Staten  og  under- 
kastes de  borgerlige  Love. 

Overføres  sluttelig  Evnerne  paa  Videnskabens  og  Kunstens 
Omraader,  bliver  Kunsten  ringeagtet,  bestaar  kun  af  indførte 
eller  som  Bytte  tilranede  Sager,  indskrænkes  til  det  Nyttige,  og 
frembringer  Intet  uden  politiske  og  praktiske  Værker.  I  den 
første  Tid  er  der  ingen  anden  Literatur  end  Dokumenter,  Smæde- 
skrifter, Leveregler;  senere  udvikler  Literaturen,  efter  at  den  er 
bragt  i  Vejret  af  den  fremmede  Dannelse,  Veltalenhedsværker, 
fordi  Veltalenhed  er  et  Vaaben  paa  Forum,  Satirer,  da  Satiren 
er  et  af  Moralens  Vaaben,  endelig  historiske  Skrifter,  der  i  og 
for  sig  kun  er  en  oratorisk  Samling  af  politiske  Minder,  og  der 
dog  kun  opstaar  som  Efterligning  og  da  den  romerske  Aand  be- 

begynder  at  fortrænges  af  en  ny.  Videnskaben  indskrænker  sig, 
eftersom  den  bverken  grunder  i  fri  Forskning  eller  i  ren  Tænk- 
ning, til  Efterligninger,  Oversættelser,  Anvendelser,  bliver  kun 
almenyndet  ved  den  Moral,  der  kan  uddrages  af  den,  og  udgør  Alt 
i  Alt  blot  en  Samling  Regler  for  Handlemaaden,  som  studeres  til  et 
praktisk  Formaal  med  Grækerne  som  Forbilleder.  Den  eneste 
originale  Frembringelse  bliver  Retsvidenskaben,  det  vil  sige  en 
Sammensankning  af  Love,  der,  før  den  græske  Filosofi  begynder 
at  ordne  den,  kun  er  en  Haandbog  for  Dommere. 

Saaledes  ser  vi,  siger  Taine,  hvorledes  en  tør  og  klar  Aand, 
en  Virkning  af  Hjernens  oprindelige  Bygning,  og  en  vedvarende 
og  mægtig  Omstændighed:  Nødvendigheden  af  at  tænke  paa  sin 
Fordel  og  handle  i  Forening,  hos  dette  Folk  har  frembragt  og 
i  aldeles  ualmindelig  Grad  styrket  og  fæstnet  Egennytten  og  den 
politiske  Evne,  der  er  Aarsag  til  Grupper  af  historisk  givne  For- 
hold, hvilke  atter  er  Aarsager  til  andre  Grupper.  Lidt  efter  lidt 
danner  saaledes  Aarsagernes  Pyramide  sig,  og  de  spredte  Kends- 
gerninger anbringes  af  Tænkerens  Bygningskunst  paa  deres 
Plads.  Den  oprindelige  og  nedarvede  Evne  bestemmer  hos  Ro- 
meren Ordenen,  Arten  og  Styrken  af  hans  Følelser  og  Tanker. 
Denne  Evne  behersker  ham,  naar  han  arbejder,  kæmper,  fører 
Sager,  regerer,  beder,  tænker  og  skriver.  Den  forklarer  Alt, 
fordi  den  frembringer  Alt.  I  den  har  man  det  Heles  Formel; 
den  indeholder  det  Alt  i  en  halv  Linje,  og  <Den,  der  har  den, 
holder  1200  Aar  og  Halvdelen  af  den  antike  Verden  i  sin  hule 
Haand». 


IV 

Ingen,  der  forstaar  at  vurdere  en  ejendommelig  og  kraftig 
systematisk  Begavelse,  vil  kunne  undlade  at  føle  sig  slaaet  af 
de  fremstillede  Udviklingers  Klarhed.  Men  selve  denne  Klarhed 
gør  det  lettere  at  finde  Manglerne  her  end  andensteds.  Hvad 
var  det  saa,  som  blev  den  oprindelige,  alt  beherskende  Kends- 
gerning i  Romerfolkets  Natur  og  Historie?  Svar:  Det  var  < Hjer- 
nens oprindelige  Bygning*  —  en  lille  stoflig  og  ubevist  Aarsag 
til  saa  store  Virkninger. 

Det  er  som  om  Taines  kolossale  Aarsagspyramide  her  paa 
engang  vender  sig,    saa   det  opdages,    at  den  staar  paa  Spidsen^ 

Og  umuligt  kan  den  holde  sig  paa  denne  Spids.  Alt  det  Mellem- 
liggende, Byggemaaden  i  og  for  sig  kan  være  god,  men  med 
Grundvolden  staar  det  ilde  til.  Taine  ender  her,  som  han  nød- 
vendigt maa,  trods  alle  sine  panteistiske  Anstrengelser  i  Material- 
isme, i  Udvorteshed.  Istedenfor  en  Grundaarsag,  et  Princip, 
faar  vi  en  Kendsgerning,  der  som  et  Udslag  af  legemlige  Mag- 
ters Spil  staar  som  ren  Tilfældighed.  Den  højeste  Formel 
bliver  saaledes  ét  med  den  mest  kropslige  Naturbetingelse.  I 
Mennesket,  Bevidstheden,  Historien  ses  ingensomhelst  Virksom- 
hed, intet  selvvirkende  Ophav;  de  er  alle  kun  Resultanter.  De 
simpleste  udvortes  Naturbetingelser  for  Livet:  Vejrforholdene, 
Jordbunden,  Luftens  Beskaffenhed,  Fødemidlernes  Art  bliver  de 
sande  verdensbeherskende  Magthavere.  Man  ser  det  fortrinsvis 
i  Den  engelske  Literaturs  Historie,  hvor  den  engelske  Moral  ofl  den 
engelske  Form  af  Religiøsitet  udelukkende  udledes  af  det  strenge 
Klima,  den  mørke  regnfulde  Luft,  kort  den  ydre  Naturs  Alvor, 
der  fremkalder  den  indre  Alvor  gennem  den  kraftige  Ernæring, 
det  tunge  Blod,  det  Arbejde  og  den  Anstrengelse,  Vejrforholdene 
afstedkommer.  Ingen,  der  har  tænkt  fordomsfrit,  kan  visselig 
være  blind  for  disse  ydre  Magters  uhyre  Indflydelse;  men  Prin- 
cipet  og  den  sidste  Aarsag  har  Ingen  Lov  til  at  se  i  dem,  der 
samtidigt  (som  Taine  i  et  Brev  til  Journal  des  Debats)  tilbage- 
viser Beskyldningen  for  Materialisme  og  betragter  sig  som  Spinozas 
Ætling. 

Det  er  kun  ved  bestandig  Forveksling  af  Betingelse  og  Aar- 
sag, at  Taine  kommer  til  at  forklare  ethvert  Væsen  som  ydre 
Forholds  Resultant.  Men  er  Organisationen  Betingelse  for  Livet, 
saa  er  Livet  Aarsag  til  Organisationen,  og  det  paa  én  Gang 
frembringende  Aarsag  og  Hensigtsaarsag.  Her  er  Grundfejltagelsen 
hos  Taine.  Det  ses  bedst  ved  et  Tilbageblik  paa  hans  egne 
Eksempler.  Han  slutter,  at,  da  Ernæringen  er  knyttet  til  Op- 
løsningen, saa  er  Opløsningen  Aarsag  til  Ernæringen,  ligesom, 
at  da  Virksomheden  er  knyttet  til  Typen,  saa  er  Typen  Aarsag 
til  Virksomheden.  Men  hvad  Nødvendighed  er  der  for  at  Tabet 
medfører  Ernæring,  hvorfor  hellere  Liv  end  Død?  Kun,  hvis 
Livet  er  Grundaarsag  og  derfor  Øjemed,  maa  Tabet  bekæmpes 
for  at  vedligeholde  Livet. 

Man  kan  se  denne  Taines  Gliden  ned  ad  Materialismens 
Skraaplan  fra  flere  Sider.  Den  er  i  Hovedsagen  en  ligefrem  Følge 
af,  at  hans  Kæmpeforetagende,  den  forsøgte  Sammensmeltning  af 

Erfaringsfilosofien  og  Panteismen,  maatte  mislykkes,  fordi  Prin- 
ciperne  ikke  kan  fuldstændiggøre  hinanden  umiddelbart,  som 
han  tænker  sig  det,  og  fordi  hans  Sympati  fra  først  af  er  paa 
Erfaringsfilosofiens  Side.  Men  man  kan  ogsaa  efter  hans  egen 
Metode  se  denne  hans  Gliden  over  i  Materialisme  i  dens  literær- 
historiske  Sammenhæng.  Saaledes  er  den  fremkaldt  af  den  mærke- 
lige Lov,  der  synes  at  have  sat  det  som  Filosoflens  Bestemmelse 
uophørligt  at  svinge  fra  det  Ydre  til  det  Indre  og  fra  det  Indre 
til  det  Ydre,  mellem  Jeget  og  Ikke-Jeget.  Spiritualismens  Fald 
har  hidført  Ikke-Jegets  Triumf.  Mennesket  søger  ganske  vist  kun 
at  udforske  sit  eget  Væsen;  men  det  søger  sig  snart  i  sig  selv, 
snart  udenfor  sig  selv.  For  Øjeblikket  søger  i  Frankrig  Men- 
neskeaanden  sit  Væsen  overalt  udenfor  sig  i  sit  Legeme,  i  det 
Dyriske,  i  sine  Omgivelser.  Den  har  indset  Sandheden  af,  at 
den  ^kke  kan  være  adskilt  fra  den  ydre  Verden;  at  den  ved  at 
hæve  sig  for  højt  slet  ingen  Kundskab  naaer.  Derfor  har  den 
sluppet  alle  sine  stolte  Drømme  og  Læresætninger  om  sin 
Uafhængighed  af  Legemverdenen,  og  søger  med  en  næsten  syge- 
lig Begærlighed  at  finde  de  Baand,  der  knytter  den  til  det  Legem- 
lige. Man  nøjes  ikke  med  at  vise,  hvorledes  Hjernens  Sygdomme 
er  Sindets  Sygdomme,  og  med  at  se,  hvorledes  i  Naturen  Livets 
højere  Trin  fremgaar  af  de  lavere;  man  betegner  (som  Moreau 
i  sit  bekendte  Skrift)  Geniet  som  en  Nervesygdom,  overdriver 
det  Legemliges  Indflydelse  paa  det  Aandelige  og  tier  om  Aandens 
Indflydelse  paa  Legemet.  Cabanis's  Sætning  <Det  Aandelige  er 
ikke  andet  end  det  Legemlige,  set  paa  Vrangen*  (Le  moral  n*est 
que  le  physique  relourné)  er  bleven  Slagordet.  Hvad  Taine  har 
gjort  i  Æstetiken,  det  har  Michelet  gjort  i  sin  Frankrigs  HUtorie 
og  i  sin  Bog  om  Kærligheden,  og  det  har  Renan  gjort  i  sine 
kritisk- religiøse  Skrifter.  Jeg  vil  blot  minde  om  Udtrykket  <0r- 
kenen  er  monoteistisk*  fra  Renans  De  $emiti$ke  Sprogg  Hittorie 
og  om  den  Indflydelse,  han  lader  Skuet  af  Landskaberne  have 
i  sine  Skildringer  af  Kristendommens  ældste  Historie.  I  Litera- 
turen,  i  Politiken,  i  Historien  har  man  i  Frankrig  under  K^ser- 
dømmet  næret  en  Forkærlighed  for  alt  Det,  som  berøver  Illo- 
sioner,  og  som  paa  en  simpel  Maade  forklarer,  hvad  man  før 
forklarede  paa  en  høj  (ce^  qui  déniaise  et  qui  détrompe),  en 
Forkærlighed  for  at  se  det  Lille  ved  Siden  af  det  Store  og  se 
det  indeholde  Forklaringen  af  det  Store,    med  andre  Ord,    for  i 

Vejrforholdenes,   Afstamningens  og  den  legemlige  Bygnings  Love 

at    se    en    uafvendelig  Skæbne,    som    er    alle    andre   Love  over- 
ordnet. 


Lad  os  gaa  tilbunds  i  denne  Betragtning  af  en  Verden  uden 
Grund  virksomhed ,  i  hvilken  den  virkende  Aarsag  bestandig  flyr 
længere  og  længere  tilbage,  indtil  den  taber  sig  i  det  Stoflige 
og  staar  som  Udslag  af  dettes  tilfældige  Forbindelser.  Hvad 
er  Nerven  i  denne  Verdensbetragtning?  Det  er  Afvisningen  af 
Kraflideen.  Hvad  forstaar  man  ved  Kraft,  siger  Taine,  naar  man 
f.  Eks,  taler  om  Livskraften?  Man  tænker  sig  en  Kraft,  der  bor 
i  Ægget,  udvikler  og  organiserer  Fosteret,  sætter  Maven  i  Stand 
til  at  fordøje,  Hjertet  til  at  trække  sig  sammen  osv.  Nogle 
forestiller  sig  den  som  noget  usynligt  Flydende,  Andre  som  et 
ulegemligt  Væsen,  atter  Andre  som  en  Sag,  der  ligger  udenfor 
den  menneskelige  Fornufts  Rækkeevne.  Betragter  vi  Tænder, 
Kæber,  Spytkirtler,  overhovedet  alle  Mundens  Dele,  viser  det 
sig,  at  dersom  en  af  dem  mangler,  kan  Dyret  ikke  tygge.  For 
at  Dyret  skal  kunne  tygge,  maa  de  være,  som  de  er.  Under- 
søger vi  paa  samme  Maade  Mavens  Dele  og  Virksomheder,  ses 
det,  at  skal  Ernæringen  finde  Sted,  maa  Dyret  kunne  baade 
tygge,  sluge  og  fordøje.  Dette  maa  møder  os  overalt.  Denne 
Virksomhed  maa  finde  Sted;  den  maa  det  nødvendigvis.  Livet 
medfører  nødvendigvis  alle  hine  Virksomheder,  som  en  Begrebs- 
bestemmelse alle  sine  Følgesætninger.  Hvad  er  da  denne  Nød- 
vendighed eller  Kraft?  Et  Forhold.  Et  Forhold  mellem  Livet 
og  Virksomhederne,  mellem  Begrebsbestemmelsen  og  Følgesæt- 
ningerne. Hvis  man  har  Lyst,  kan  man  omdanne  dette  Forhold 
til  en  Egenskab,  og  kalde  det  en  Egenhed  ved  det  levende  Le- 
geme; hvis  man  har  Lyst,  kan  man  fremdeles  omdanne  det  til 
en  Substans  og  sige,  at  det  er  en  Kraft  i  det  organiserede  Le- 
gem.  Dog  ifølge  den  opløsende  Undersøgelse  er  Livskraften 
ikke  desmindre  hverken  en  Egenskab  eller  en  Substans,  men  et 
simpelt  Forhold.  Der  er  her  i  Verden  kun  Kendsgerninger  og 
nødvendige  Forhold.  Naar  man  omdanner  disse  nødvendige  For- 
bindelser til  smaa  Væsenheder,  fabrikerer  man  Entiteter  som 
Skolastikerne.     Men  Sagen  er  simpel:    Dersom  jeg   siger,   at   en 

Maskine  har  Kraft  til  at  løfte  en  Vægt  af  hundrede  Pund,  belyder 
det  kun,  at  naar  Vægten  anbringes  paa  den,  er  det  nødvendigt^  at 
den  bliver  løftet.  Dersom  jeg  siger,  at  den  sammenpressede  Damp 
er  en  Kraft^  mener  jeg  simpelt,  at  det  Legeme,  som  yderligere  vil 
sammentrykke  den,  nødvendigvis  bliver  stødt  bort  eller  sprængt. 
Hvad  er  Kraften  altsaa  ogsaa  her?     Kun  et  Forhold. 

Taines  Aarsagslære  gør,  som  vi  har  set,  Aarsagsforholdet 
til  et  Identitetsforhold  mellem  en  oprindelig  Egenskab  og  afledede 
Egenskaber,  imellem  Loven,  der  er  en  naturlig  Gruppe,  og  den 
virkelige  Kendsgerning,  der  er  en  kunstig  Gruppe.  Man  kan 
herimod  med  Rette  gøre  gældende,  at  kun  ved  en  unøjagtig 
Sprogbrug  betegnes  de  oprindelige  Elementer,  der  frembringer 
Trianglen  og  Kuglen,  som  Aarsager  til  disse  Egenskaber,  og  at 
Tyngdeloven  kun  i  uegenlig  Mening  er  Aarsag  til  dette  eller  hint 
Legemes  Fald,  da  dette  jo  ikke  betegner  Andet,  end  at  ethvert 
Legeme  falder  mod  Jordens  Midtpunkt,  naar  det  ikke  er  i  Lige- 
vægt. Kort  sagt,  det  er  kun  i  overført  Forstand,  at  Begrebs- 
bestemmelserne er  Aarsager  i  Geometrien  og  Lovene  Aarsager  i 
Fysiken.  Da  Loven  blot  er  et  Forhold  mellem  Foreteelserne,  kan 
den  ikke  bevirke,  at  de  er,  kun  hvorledes  de  er.  Efter  rigtig 
Sprogbrug  findes  den  sande  Aarsagstype  kun,  hvor  Aarsagen  ikke 
forholder  sig  til  Virkningen  som  det  Abstrakte  til  det  Konkrete, 
men  som  det,  der  frembringer,  til  det,  der  frembringes. 

De  spiritualistiske  Modstandere  af  Taines  Aarsagslove  finder 
Typen  for  Aarsagsforholdets  frembringende  Virksomhed  «i  den 
menneskelige  Vilje,  som  er  Ophav  til  vore  frie  Handlinger,  og  i 
den  guddommelige  Vilje,  som  aabenbarer  sig  ved  Verdens  Op- 
rindelse*. Hvad  den  sidste  Magt  angaar,  har  Taine  ikke  forsøgt 
at  modsige  dem;  med  teologisk  Bevisførelse  har  han  aldrig  ind- 
ladt sig.  Men  han  har  følgestrengt  fjernet  Kraftideen  ogsaa  fm 
Viljesforholdet.  Dette  kommer  frem  i  hans  Kritik  af  Maine  de 
Biran.  Maine  de  Biran  paastod,  at  han  mærkede  Kraften,  ganske 
som  man  mærker  en  Fornøjelse  eller  enhver  anden  Sansning. 
Han  har,  siger  Taine  spotvis,  set  den  aandelige  Monade  tage  fat 
i  Musklen  og  trække  den  sammen;  men  Beslutningen  har  ikke 
desraindre  ingensomhelst  umiddelbar  Indflydelse  paa  Musklen. 
Den  frembringer  en  vis  bestemt  Forandring  i  Hjernen,  og  det 
er  Alt,  hvad  den  gør.  Hin  Hjerneforandring  forplanter  sig  da 
fra  Hjernen  til  Marven,  fra  Marven  til  Nerven,  fra  Nerven  til 
Musklen.    Overskærer  man  Marven  eller  Nerven,  forbliver,  trods 

Ue  Viljens  Befalinger,  Musklen  ubevægelig.  Rører  man  Marven 
ler  Nerven,  trækker  Musklen  sig  sammen  trods  al  Viljens  Mod- 
and. Langt  fra  at  bevæge  Musklen,  stræber  Viljen  end  ikke 
ter  at  bevæge  den.  Viljen  gaar  ikke  ud  paa  Muskelsammen- 
ækningen,  men  paa  Muskelsansningen.  Den  maa  ved  Hjælp 
'  talrige  og  famlende  Forsøg  først  bave  opdaget  den  nøjagtige 
rt  og  Grad  af  Muskelsansning,  som  den  (for  at  naa  et  vist 
jemed,  ramme  Maalet  med  en  Sten  f.  Eks.),  maa  fornemme, 
i  har  da  kun  en  afhængig  og  middelbar  Magt.  Det  er  umu- 
gt,  at  Nogen  har  kunnet  mærke,  hvad  der  afgjort  ikke  finder 
ted.  Det  er  ikke  ved  et  umiddelbart  Blik,  men  ved  en  lang- 
>m  Slutningsfølge  fra  det  Enkelte  til  det  Almene,  at  vi  opdager 
orbindelsen  mellem  vore  aandelige  Beslutninger  og  vore  legem- 
ge  Bevægelser.  Alt,  hvad  vi  kan  stadfæste,  er  et  Sammentræf 
g  et  Afhængighedsforhold  ganske  ligt  med  det,  som  vi  iagttager 
lellem  Strengens  Svingninger  og  Tonen.  Vi  hæver  dette  Forhold 
1  almindelig  Lov,  idet  vi  føler,  at  det,  naar  alle  Betingelser 
Hers  er  de  samme,  vilde  være  urimeligt,  om  det  fornegtede  sig 
5lv.  Vi  forudser,  at  naar  Beslutningen  er  givet,  vil  Bevægelsen 
idtræffe;  vi  erklærer  det  for  nødvendigt,  at  den  maa  ske,  og 
let  vi  overfører  denne  Nødvendighed  paa  Beslutningen,  siger 
i,  at  den  er  en  Kraft  og  frembringer  Bevægelsen.  <Saaledes, 
[ger  Taine,  gaar  Entiteterne  deres  Vej,  Monaderne  fordamper, 
e  smaa  ulegemlige  Væsener  flygter  bort  til  Sylferne  og  Gno* 
lerne;  Kræfterne  viser  sig  som  afledede  Egenskaber  og  nødven- 
ige  Forhold.  > 

Ud  fra  denne  positivistiske  Verdensbetragtning  er  Taine  da 
Stand  til  paa  sin  Maade  at  forklare  alle  de  øvrige  Verdens- 
etragtninger  (den  tidligere  panteistiske  og  den  ældste  teologiske) 
3m  Stadier.  Tag  Verden  som  den  er,  som  Videnskaberne  frem- 
tiller  den,  siger  han,  saaledes  er  den  en  regelmæssig  Gruppe, 
a  Rækkefølge,  der  har  sin  Lov.  Da  man  udleder  Rækkefølgen 
f  Loven,  kan  man  sige,  at  denne  avler  hin,  og  betragte  Loven 
3m  en  Kraft.  Har  man  en  Smule  Fantasi,  gør  man  hin  Kraft 
1  et  særskilt  Væsen,  der  falder  udenfor  Erfaringens  Rækkeevne, 
g  som  er  rent  aandeligt,  de  sanselige  Tings  Ophav  og  Væsens- 
irlde.  Saaledes  har  man  et  oversanseligt  Væsen.  Fortsætter 
lan  saa  denne  Bevægelse,  der,  naar  den  engang  er  begyndt, 
un  lader  sig  standse  ved  en  voldsom  Aandsanstrængelse,  saa 
mdanner  Ophavet  sig  til  et  Princip,  der  ikke  alene  er  suverænt 

men  eneherskende,  og  det  filosofiske  Væsen  bliver  et  hemmelig- 
hedsfuldt Væsen.  Har  man  endnu  en  Grad  Indbildningskraft  og 
Begejstring,  tilføjer  man,  at  denne  Aand,  der  lever  udenfor  Tiden 
og  Rummet,  aabenbarer  sig  gennem  Tid  og  Rum,  bestaar  i  Alt, 
besjæler  Alt,  og  at  vi  er,  lever  og  rører  os  i  den.  Gaar  man 
endelig  til  det  Yderste  i  Syner  og  Henrykkelse,  erklærer  man, 
at  denne  Aand  er  det  eneste  Virkelige,  at  alt  det  Øvrige  kun 
er  Skin,  og  fra  dette  Øjeblik  af  har  man  berøvet  sig  selv  ethvert 
Middel  til  at  bestemme  den.  Man  tilbeder  den  i  Ærefrygt  og 
Bæven. 

Taine  stræber  saaledes  at  drive  sine  Modstandere  over  i 
Teologien  som  i  den  Aandsretning,  hvori  de  følgerigtigt  maa 
strande,  i  Fald  de  vil  fastholde  Forestillingen  om  en  Kraft.  For 
ham  falder  den  tilstrækkelige  Grunds  Princip  og  Aarsagsprincipet 
aldeles  sammen,  og  man  gendriver  ham  ikke  ved  en  Sætning 
som  den  yndede:  at  Intet  vilde  være,  i  Fald  der  ikke  gaves 
nogen  virksom  Magt;  ti  selve  Virksomhedens  Begreb  indeholder 
uhyre  Vanskeligheder.  Taines  Modstandere,  endog  de  talentfuldeste, 
som  Janet,  har  med  Hensyn  til  dette  Punkt  maattet  nøjes  med 
til  syvende  og  sidst  at  sige:  <Saadanne  Ideer  kan  ikke  bevises, 
da  de  er  de  første.  Det  Eneste,  vi  kan  gøre,  er  at  appellere 
til  den  sunde  Fornuft,  ikke  til  den,  som  opfører  Systemerne, 
men  til  den,  som  dømmer  dem.»  Dog  den  Art  Talemaader 
imponerer  i  vore  Dage  Ingen. 

Vanskeligheden  ved  Virksomhedens  Begreb  er  denne:  Et 
ydre  Aarsagsforhold  mellem  et  Virkende  og  et  for  Virksomheden 
Modtageligt  lader  sig  ikke  tænke. 

Det  Virkende  opfattes  som  noget  for  sig  selv;  men  det  er 
jo  kun  virkende  ved  det,  hvorpaa  det  virker,  og  dets  Virken 
kan  altsaa  ikke  begribes  ud  fra  dets  egen  Beskaffenhed,  hvilken 
denne  Virkning  ikke  desmindre  tilskrives.  Paa  samme  Maade 
skal  det  for  Virksomheden  Modtagelige  i  og  for  sig  være  Noget; 
men  ved  Forandringen  skal  noget  Nyt,  der  er  forskelligt  fra  det 
Forrige,  ske  i  det.  Det  er  da  i  sit  lidende  Forhold  det  samme 
og  dog  ikke  det  samme,  som  det  er. 

Den  Forandring,  som  Virksomheden  frembringer,  lader  sig 
heller  ikke  føre  tilbage  til  Selvbestemmelse;  ti  det  Spørgsmaal 
maa  stilles,  hvad  Aarsagen  er  til  den  Forandring,  der  ligger  i 
den  blotte  Virksomhed  som  saadan;  det  Bestemmende  vilde  jo, 
hvis  det  havde  forholdt  sig  uvirksomt,  være  forblevet  i  en  anden 

Tilstand  end  Virksomhedens.  Tilbage  staar  da  kun  Ideen  om 
€ien  ubetingede  Vorden.  Men  selve  denne  store  Helhedstanke, 
der  i  Filosofien  bestandigt  vender  tilbage,  strander  paa  Umulig- 
lieden  af  at  bestemme  det  Vordende  uden  at  gøre  sig  skyldig  i 
Modsigelser*). 

Man  finder  disse  Modsigelser  hos  Taine,  der  fører  Alt  til- 
bage til  « Grupper  af  nærværende  eller  mulige  Bevægelser>  uden 
at  omtale  et  Noget,  der  bevæges.  Ti  den  samme  Mand,  der 
psykologisk  og  historisk  stansede  ved  en  første,  rent  stoflig  Til- 
fældighed, opløser  i  Metafysiken  Stoffets  Begreb  i  Bevægelser 
eller  Svingninger  uden  et  Noget,  der  bevæges  eller  svinges.  Man 
Under  disse  Modsigelser  fremdeles  i  den  Vanskelighed,  Taine  har 
med  at  forklare  Overgangene  til  det  Nye  saavel  i  Naturen  som 
1  Historien.  Selv  om  man  udelukker  enhver  Idé  om  et  Spring 
1  Naturudfoldelsen  og  hævder  den  uafbrudte  Sammenhængs  Princip 
vLeibniz's  Kontinuationsprincip)  indtil  det  Yderste,  formaar  man 
ikke,  naar  Aarsagen  forklares  som  den  tilstrækkelige  Grund,  at  be- 
tegne den  ene  Foreteelse  som  resulterende  af  den  anden.  Taine 
maatte  følgerigtigt  gaa  saa  vidt,  at  han  hævdede,  den  foraarsagede 
Foreteelse  var  den  samme  som  den  foraarsagende,  i  strengeste  For- 
stand den  selvsamme. 

Saaledes  blev  al  Udvikling  umulig.  Og  saaledes  blev  da 
ogsaa  al  Forskellighed  umulig.  Jeg  har  allerede  i  første  Kapitel 
vist,  hvorledes  hans  elementære  Idé  om  den  herskende  Evne 
lader  al  Forskel  uforklaret.  Men  naar  Udvikling  og  Forskel 
forbliver  ubegrebne,  er  ogsaa  Historiens  Fremskriden  ufattelig. 
Det  Nyes  Indtræden  eller  Optræden  forbliver  hos  Taine  ufor- 
staaelig,  ja  negtes  endog  i  Principet,  og  Geniet  bliver  derfor 
ikke  begrebet  som  nyt  Udgangspunkt,  men  udelukkende  som 
Sammenfatning.  Man  kan  da  sige,  at  Taines  Filosofi,  der  maa 
betegnes  som  en  egen  Art  af  Panlogisme,  hviler  paa  Forestillingen 
om  en  ubetinget  Hvile,  om  et  ubøjeligt  sammenkædet  Hele,  der 
forbindes  og  sammenknyttes  ved  Jernbaand. 

Det  er  i  denne  sidste  Henseende  interessant  at  sammen- 
stille den  med  hans  Vens  og  Samtidiges  Ernest  Renan's  filosofiske 
Forestillinger;  ti  en  egenlig  Filosofi  kan  der  ikke  tillægges  Renan. 
For  ham  indskrænker  hele  Filosofien  sig  til  Forestillingen  om 
den  almene  Bevægelse  og  uophørlige  Vorden.     Men  trods  denne 


•)  Smlgn.  Herbart:  Lehrbuch  zur  Einleitung  in  die  Philosophie. 

Uoverensstemmelse  har  de  to  Forfatteres  Lærdomme  et  Hoved- 
punkt  tilfælles.  For  dem  begge  er  Naturen  kun  en  stor  Fore- 
teelse, som  uophørligt  omdannes,  Menneskeheden  et  af  denne 
Omdannelses  Tilfælde,  den  Enkelte  et  af  dette  Grundtilfældes  Til- 
fælde.    Aanden    opfattes   som  Resultant,    det  vil  sige  som  Frem 

bringeise  af  et  uberegneligt  Antal  af  tidligere  Tilfælde. 

Taine  er  gaaet  ud  fra  Spinozas  Synspunkt,  at  Mennesket  ei 

en    Del    af  det    Hele    og   ikke    «en    Stat   i  Staten*;    men    han  ei 

gaaet  saa  vidt  som  til  den  Slutning,  at  Mennesket  heller  ikke  kanB. 

være  Borger    i   denne  Stat,    kun   er  en  Frembringelse  uden  Per 

sonlighed    og    uden    virkelig  Ret.     Hvis   vi    forsøger  at  fatte  Na 

turen    ud    fra  dens  højeste  Former,    kommer  vi  imidlertid  til  a^t. 
betragte  Mennesket  som  relativt  Hele;   Taine  gør  det  ikke,  fordS 
han   vil    forstaa  Naturen   ud  fra  Mekanismens  istedenfor  fra  Or — 
ganismens  Idé. 

Han    opløser  Alt,    Menneskeaanden   indbefattet,    i   Kendsger — 
ninger.     Men    selve   Begrebet  Kendsgerning   forklarer  han  ingen- 
steds,   eller  rettere  sagt:    han  forklarer  Begrebet  Væren  ved  Be- 
grebet Kendsgerning,  istedenfor  omvendt  at  forklare  Kendsgerning 
ved  Væren.     Her   tinder   en    tydelig  Kamp  Sted   i   hans  Systenm 
mellem  den  sensualistiske  og  den  tyske  Paavirkning.    Den  første 
leder   ham    til    at   betragte  Alt   som  Foreteelse,    den  sidste  fører 
ham    til   at  lade  en  Verden  af  Ideer  vedligeholde  sig  under  alle 
Foreteelsernes  Omskiftninger.    Sit  sidste  Ord  har  han  endnu  ikke 
sagt,  en  kategorisk  Redegørelse  for  sit  Forhold  til  det  metafysiske 
Problem  har  han  trods  mange  Opfordringer  ikke  forsøgt,  og  det 
har   saaledes   været   nødvendigt   at   samle  allevegne  spredte  Ud- 
talelser for  at  give  en  Forestilling  om  hans  Lære*). 

Som  en  ung  Forfatter,  Emile  Zola,  har  skrevet  om  ham 
(Mes  haines  1866):  Han  har  et  mægtigt  Redskab  i  sin  Haand  og 
han  arbejder  kraftigt  med  det;  men  man  øjner  kun  Bladet, 
Haandtaget  kan  man  ikke  ret  faa  Øje  paa. 

*)  Efter  Taines  Dod  udgaves  en  værdifuld  Afhandling  af  ham  om 
Tingenes  sidste  Elementer  (Sur  les  elements  derniers  des  chatet)  i  Reoue 
philosophique  for  Juli  1895.  Her  er  desuden  intet  Hensyn  taget  til  hans 
dybtguacnde  store  Værk  De  V Intelligence,  der  udkom  1871  efter  at  det 
Ovenstaaende  var  udgivet.  I  det  Væsenlige  turde  den  her  øvede  Kritik 
dog  lade  sig  opretholde. 

Senere  Anm. 

Sagen    er,    at    Taine    skjuler    dette   Haaadtag,    fordi    det    er 

flækket;    han    har   forsøgt   at  sammennitte  Condillac  med  Hegel, 

men  Forbindelsen  er  bristet  og  maatte  briste.    For  Condillac  er 

det    eneste    tilforladelige    Udgangspunkt    selve    Sansningen    i    det 

iØljeblik,    i    hvilket   den    fornemmes,    og   ud   fra   dette  bevægelige 

og  flygtige  Princip   er   det,    at  han  gennem  Omformning  vil  naa 

alle  Love   og   alle  Ideer  indtil  de  højeste.     Men  han  naaer  ikke 

højere   end   til   almindelige  Begreber,    hvis  Sandhed  eller  rettere 

Sandsynlighed   afhænger   af  de   iagttagne  Tilfældes  Antal.     Naar 

Taine    tager    sit    Udgangspunkt    i    Foreteelsen,    som    han    kalder 

Kendsgerning,  saa  staar  han  ganske  paa  Condillacs  Grund.    Han 

følger   ham    fremdeles   paa    alle  den  opløsende  Undersøgelses  og 

den  begyndende  Almindeliggørelscs  foreløbige  Trin.    Det  er  først, 

naar    han    har  omsat   Kendsgerningerne   i   Love,    at  han   mener 

ingen  Brug  mere  at  have  for  Condillac,  idet  han  nu  af  Lovenes 

Verden,    der   er   et    sammentrængt  Uddrag  af  den  sanselige,    vil 

give  et  nyt  sammentrængt  Uddrag  i  Kraft  af  fortsat  Abstraktion. 

Det  er  denne  sidste  Bevægelse,  han  mener  at  kunne  foretage 
i  Hegels  Selskab,  idet  han  møder  denne  paa  hans  nedstigende 
Fart  fra  de  mest  abstrakte  Ideer,  selv  klatrende  op  ad  den  Stige, 
som  han  har  befæstet  paa  Jorden,  medens  Hegel  med  sine  Ud- 
ledninger fra  rene  Fornuftideer  nødtes  til  at  ophænge  sin  Stige  i 
Maanen.  Men  Stigerne  mødes  ikke.  En  virkelig  Forsoning  med 
Hegel  kan  ikke  finde  Sted,  da  Principet  er  saa  helt  forskelligt, 
og  den  Metafysik,  Taine  tænker  sig  som  holdbar,  er  ogsaa  netop 
en  saadan,  som  Condillac,  om  han  end  lige  saa  lidt  som  Taine 
har  udført  den,  meget  godt  havde  kunnet  bifalde. 

Metafysiken  og  Erkendelseslæren  staar  hos  Taine  i  umiddel- 
bar Forbindelse,  og  det  interessante  Punkt  er  her  hans  Forsøg 
paa  at  erstatte  Fornuften  som  særskilt  Evne  ved  Abstraktionen. 
Det  er  Manglerne  ved  Cousins  Fornuftlære,  som  har  ledet  ham 
ind  paa  dette  Spor.  Hvad  Cousin  kalder  Fornuft,  er  den  Evne, 
Aanden  har  til  at  frembringe  Aksiomer  eller  Ideer  om  uendelige 
Genstande.  Aksiomerne  er  nødvendige  Sætninger,  f.  Eks.:  Et- 
hvert Legeme  er  beliggende  i  Rummet,  enhver  Forandring  flnder 
Sted  i  Tiden.  De  uendelige  Genstande  er  f.  Eks.  Rummet,  Tiden, 
Gud  osv.     Disse  Aksiomer  er  for  Cousin  i  streng  Forstand  nød- 

vendige;  ti  vi  finder  ikke  alene  intet  Tilfælde,  i  hvilket  de  ikke 
gælder,  men  vi  indser,  at  de  i  intet  Tilfælde  kan  være  ugyldige; 
og  hine  Genstande  er  for  Cousin  i  streng  Forstand  uendelige; 
ti  vi  opdager  ikke  alene  ingen  Grænse  for  dem,  men  indser,  at 
de  ingen  kan  have.  Læren  bestaar  nu  i  at  hævde,  at  disse 
Aksiomer  og  Ideer  ikke  ad  nogensomhelst  Vej  som  Sammenlæg- 
ning, Udsondring,  Omformning  kan  udledes  af  de  Domme  eller 
de  Tanker,  som  Sansningen  eller  Erfaringen  skænker  os. 

Taine  paastaar  imod  Cousin,  at  saa  utvivlsomt  som  Ingen 
kan  naa  til  en  almen  Dom  ved  Sammenlægning  af  et  be- 
grænset Antal  Erfaringer,  saa  utvivlsomt  er  det  paa  den  anden 
Side,  at  Sammenlægning  ikke  er  det  eneste  Middel,  ved  Hjælp 
af  hvilket  man  af  en  særskilt  Dom  kan  danne  en  almen;  det 
kan  ogsaa  ske  ved  Fradragning,  og  det  er  denne  bortskærende 
Fremgangsmaade,  som  kaldes  Abstraktion. 

Taine  anfører  Eksempler:  7  Arbejdere  udfører  14  Alen  Ar- 
bejdc,  hvormange  Alen  Arbejde  udfører  saa  12?  En  Reguladetri- 
regning  giver  Tallet  24.  Denne  Opgave  indeholder  bestemte  TaU 
af  hvilke  intet  er  nødvendigt,  og  som  derfor  kan  erstattes  med 
andre.  Lad  os  sætte  Bogstaver  istedenfor  dem.  Saaledes  om- 
danner  vi  dem  til  ubestemte,  almindelige  og  abstrakte  Størrelser. 
A  Arbejdere   udfører    H    Alen  Arbejde,    hvormange  Alen    udfører 

A  B 

saa  B?    Stiller  vi  disse  Størrelser  i  Ligning  —  =  —  og  udfører 

H  X 

D  IT 

vi  de  nødvendige  Omstillinger,  faar  vi  X  "=  — —-  og  denne  Slut- 

A 

ningsligning  er  en  nødvendig  og  almen  Løsning,  der  lader  sig 
anvende  paa  alle  Opgaver  af  denne  Art,  uden  at  der  kan  gives 
en  eneste  Undtagelse.  Her  er  Abstraktionen  øjensynlig,  da  den 
viser  sig  i  en  Omsætning  af  Tal  til  Bogstaver,  og  det  er  da 
Abstraktionen  eller  den  opløsende  Undersøgelse  alene,  som  har 
frembragt  denne  nødvendige  Sætning.  —  Et  andet  Eksempel: 
Talrækken  er  nødvendigvis  uendelig.  Hvorledes  danner  Jeg  mig 
Begrebet  om  denne  Uendelighed?  Jeg  danner  mig  et  Begreb  om 
to  eller  tre  Tal.  Lad  det  være  2,  det  er  1  -{-  1.  Jeg  bemærker 
i  dette  særegne  Tilfælde,  at  jeg  har  kunnet  føje  1  til  1.  Men 
det  andet  1  er  fuldstændig  ligt  med  det  første.  Jeg  kan  da  be- 
handle det  paa  samme  Maade  som  det  første,  og  føje  1  dertil. 
Saaledes   faar  jeg  3.     Dette   tredje  1    har  samme  Natur  som  de 


Den  franske  Æstetik  i  vore  Dage  279 

to  første.  Af  disse  tre  Tilfælde  uddrager  jeg  ved  Abstraktion 
Begrebet  om  en  Enhed  i  Almindelighed,  heraf  atter  ved  Abstrak- 
tion den  almindelige  Lov,  at  en  anden  Enhed,  der  er  ganske  lig 
med  den  første,  kan  føjes  til  den  første.  Denne  Lov  giver  Tal- 
rækkens Uendelighed.  —  Endnu  et  Eksempel:  At  opfatte  Rum- 
met som  uendeligt,  det  er  ikke  udtrykkeligt  og  tydeligt  ved  en 
eneste  Aandsakt  at  se  det  i  dets  Uendelighed,  men  det  vil  sim- 
pelthen sige:  at  tænke  sig  en  hvilkensomhelst  Grænse,  undersøge 
dette  Begreb  om  Grænse  og  finde  en  Modsigelse  deri.  Det  er 
da  kun  en  Undersøgelse,  der  lærer  mig  at  opfatte  Rummet  som 
uendeligt,  og  det  er  en  Undersøgelse,  der  her  giver  mig  et  al- 
mindeligt Begreb,  Begrebet  om  en  Grænse  overhovedet.  Det  ud- 
drages af  et  særegent  Tilfælde,  og  Abstraktionen  giver  mig  ogsaa 
her  den  almene  Idé. 

Der  er  i  disse  Indsigelser  Noget,  der  ikke  lader  sig  afvise; 
man  bør  visselig  ikke  uden  Grund  mangfoldiggøre  Menneske- 
aandens  Evner,  og  Nødvendigheden  af  at  antage  en  særegen 
Evne:  Fornuften,  kan  ikke  kaldes  indlysende.  Imidlertid  er  dette 
ikke  Hovedspørgsmaalet;  ti  naar  Alt  kommer  til  Alt,  er  det  jo 
dog  den  ene  og  samme  udelte  Bevidsthed,  der  er  Ophav  til  alle 
Bevidsthedens  Virksomheder.  Cousin  har  desuden  selv  kaldt  denne 
Virksomhed  «den  umiddelbare  Abstraktion*.  Det  eneste  afgørende 
Spørgsmaal  er  dette,  om  Taine  har  Ret  i  at  opfatte  Erfaringen, 
understøttet  af  Abstraktionen,  som  Erkendelsens  eneste  Kilde» 
idet  han  overspringer  det,  som  forud  for  al  Erfaring  gør  al  Er- 
faring mulig.  Selv  om  det  kan  lykkes,  hvad  ikke  forekommer 
mig  urimeligt,  at  føre  alle  Aksiomer  tilbage  til  Identitetens  Aksiom, 
saa  kommer  Spørgsmaalet  paany  tilbage,  hvorfra  da  dette  Aksiom 
har  sin  Oprindelse.  Det  er  givet  erfaringsmæssigt,  vil  Taine  sige. 
Men  Spørgsmaalet  er  ikke,  om  vi  bliver  os  det  bevidste  efter 
Erfaringer,  men  hvad  det  er  i  os,  som  gør,  at  vi  af  Erfaringen 
kan  uddrage  Aksiomet  som  Resultat.  Og  dette  i  os  er  hvad 
man  (med  et  uheldigt  Udtryk)  kalder  det  Aprioriske,  det  vil  sige 
det  oprindeligt  i  Væsenet  Anlagte,  der  i  Menneskeaanden  faar 
Skikkelse  af  Bevidsthedens  Grundformer. 

Fordi  den  medfødte  Erkendelse  paa  ethvert  Punkt  er  sam- 
menvævet med  den  erfaringsmæssige,  kan  man  ikke  slutte,  at  der 
ingen  medfødt,  nedarvet  Erkendelse  gives.  Fordi  det  Tankeindhold, 
Aanden  efter  Mulighed  har,  virkeliggøres  ved  Hjælp  af  Erfaringen, 
mener  Taine,  at  Aanden  oprindeligt  er  tom.  Han  undgaar  saaledes 
ikke  i  Principet  de  Skær,  paa  hvilke  den  rene  Erfaringsfilosofi  i 
Almindelighed  strander.  Han  undgaar  ikke  disse  Skær  med  Hen- 
syn til  Erkendelsens  Princip;  ti  om  han  end  forsøger  at  sikre 
sig  en  Erkendelseskilde  foruden  Erfaringen,  Abstraktionen  nem- 
lig, saa  opfatter  han  dog  ikke  dette  Foretagende  som  en  virk- 
som Ytring  af  Menneskeaanden;  men  Aanden  er  ogsaa  i  den  blot 
modtagende,  og  optager  uvirksom  det  Givne  som  et  Givet.  Ved 
Lovopdagelsen  sammentrænges  Kendsgerningerne  i  det  uvirk- 
somme Jeg,  ligesom  af  sig  selv  ved  deres  egen  Nødvendighed,  til 
det  Uddrag  af  dem,  som  Loven  er.  Taine  undgaar  ikke  heller 
disse  Skær  med  Hensyn  til  Erkendelsens  Genstand;  ti  vi  saa, 
hvorledes  han  i  Historien  forgæves  stræbte  bort  fra  den  Følge- 
slutning, at  maatte  forklare  Alt  ud  fra  det  Sanseliges  Tilfældig- 
hed, idet  Romernes  Hjernebygning  blev  Roms  sidste  Grnndaarsag, 
og  hvorledes  han  i  Metafysiken  nødtes  til  at  lægge  Foreteelsen, 
den  uforklarlige  og  upaalidelige  Kendsgerning,  til  Grund. 

Hans  hele  Opfattelse  af  Aandens  Passivitet  stemmer  med 
Sensualismens  og  Empirismens  Grundsætninger.  Det  er  i  Følge 
dem,  at  han  intet  Steds  ser  Virksomhed  eller  Kraft,  men  over- 
alt kun  en  uvirksom,  evigt  hvilende  logisk  Nødvendighed.  Han 
har  forgæves  søgt  at  bøde  paa  Erfaringsfllosofiens  Ensidighed 
ved  at  tilegne  sig  den  nyere  tyske  Filosofis  Resultater;  ti  han 
har  Intet  kunnet  tilegne  sig  af  den  hegelske  Begrebsopfattelse, 
fordi  han  intet  har  forstaaet  af  den  hegelske  Dialektik.  Overalt 
i  hans  Tankegang  staar  den  ene  Tanke  stejlt  og  forstenet,  holdt 
i  kunstig  Afsondring  ligeoverfor  den  anden.  Han  tænker  For- 
holdet mellem  Aarsag  og  Virkning  uden  nogensinde  at  berøre 
Vekselvirkningen.  Han  erklærer  ud  fra  sin  filosofiske  Skæbne- 
tro det  Mulige,  Virkelige  og  Nødvendige  for  Begreber,  der  dækker 
hverandre.  Han  forstaar  aldrig  Enheden  som  Forskelsenhed, 
men  som  ubetinget  Enhed,  og  kan  derfor  aldrig  udlede  For- 
skellighederne. 

Men  selv  i  sine  Vildfarelser  er  han  i  Overensstemmelse  med 
sig  selv.  Enhver  af  de  Grundtanker  hos  ham,  som  vi  har  set 
fremtræde  i  Læren  om  den  herskende  Evne,  i  hans  Anskuelse 
af  Kritiken,  af  Geniet,  af  Kunsten  og  Idealet,  af  Literaturens 
Filosofi,  Æstetiken  og  Historiens  Filosofi,  er  om  ikke  retfærdig- 
gjort ved  hans  Lære  om  Aarsagen,  saa  dog  begrundet  i  den. 


SYVENDE  KAPITEL 
Forfatteren 


I 

Jeg  har  gjort  Taine  Uret.  Jeg  har  fremstillet  ham  alene 
som  Teoretiker.  Men  det  er  ikke  hans  Teorier  alene,  der  har 
skaffet  ham  hans  store  Navn,  det  er  desuden  den  Maade,  hvor- 
paa  han  selv  har  gjort  dem  gældende.  Det  giver  f.  Eks.  en 
daarlig  Forestilling  om  Taines  Begavelse,  naar  man  nøjes  med 
at  fremstille  hans  Anskuelse  af  Historien  som  Videnskab;  man 
maa  endnu  tilføje,  at  han  selv  er  en  Historieskriver  og  det  af 
første  Rang.  Hans  Hovedværk  Den  engelske  Literaturhistorie,  et 
Arbejde,  der  udkrævede  en  ligesaa  grundig  og  mangfoldig  Lær- 
dom, som  Kraft  til  systematisk  at  beherske  Stoffet,  og  der  i 
Særdeleshed  straaler  ved  Siden  af  de  uvidenskabelige  Haand- 
bøger,  som  udgør  Alt,  hvad  Englænderne  selv  har  ydet  paa 
dette  Omraade,  er  efter  al  Sandsynlighed  vor  Tids  betydnings- 
fuldeste literærhistoriske  Skrift.  Det  giver  ligeledes  en  ringe  Fore- 
stilling om  Taine  som  Kritiker,  at  man  udvikler  hans  Begreb 
om  den  Plads,  Kritiken  er  kaldet  til  at  udfylde.  Man  maatte 
for  at  se  ham  i  hans  Styrke  stilles  overfor  hans  kritiske  Virk- 
somhed, gøres  bekendt  med  hans  indtrængende  Gave  til  at  for- 
staa  og  hans  enestaaende  Evne  til  at  forklare.  Ulykken  er,  at 
omtrent  den  eneste  her  mulige  Fremgangsmaade,  naar  man  ikke 

har  Plads  til  lange  Citater,  er  Forsikringen,  og  Forsikringer  har 
ingen  overbevisende  eller  malende  Kraft. 

Om  Taines  Fremgangsmaade,  der  i  Modsætning  til  Hegels: 
at  anlægge  Aandsvidenskabernes  Metode  paa  Naturvidenskaberne, 
anlægger  Naturvidenskabernes  paa  Literaturen  og  Kunsten,  kan 
man  have  en  ufordelagtig  Mening;  man  kan  finde  Metoden  util- 
strækkelig eller  falsk;  man  kan  finde,  at  han  betragter  blotte 
Slægtskabsforhold  mellem  forskellige  Videnskaber  som  ensartede 
Tilfælde  og  narrer  sig  selv  ved  at  tage  Lignelser  bogstaveligt; 
men  alt  dette  kommer  jo  ikke  i  Betragtning,  i  Fald  han  hyppigt 
naaer  Maalet  udenom  sin  Metode.  Hvad  gør  det  f.  Eks.  om 
hans  Metodes  Ensidighed  umuliggør  Opfattelsen  af  Genieis  indi- 
viduelle Ejendommelighed,  naar  hans  kritiske  Talents  Mange- 
sidighed  bevirker,  at  han  stiller  os  det  geniale  Individ  lyslevende 
for  Øje,  og  forklarer  det,  efter  at  have  malt  det. 

Intet  er  mere  ejendommeligt  for  Taine  end  den  mærkvær- 
dige Forening,  der  finder  Sted  i  hans  Aand  af  filosofiske,  sti- 
listiske, digteriske  og  maleriske  Anlæg.  Hans  strenge  Logik, 
hans  Stræben  efter  Klarhed  til  det  Yderste  og  fremfor  Alt  hans 
dybe  Trang  til  at  ordne  og  systematisere,  der  gør,  at  han  paa 
Franskmændenes  Vis  stundom  forfalder  til  tør  Skematisme,  viser, 
at  han  paa  Bunden  af  sin  Sjæl  er  Tænker.  At  hans  Tanker  er 
mere  klare  end  rige,  mere  tørre  end  flydende,  er  fuldt  saa 
meget  en  Nationalmangel  som  en  personlig.  Hans  ivrige,  ud- 
holdende, altid  lærerige  og  ofte  vellykkede  Forsøg  paa  at  om- 
danne et  Fag,  som  Franskmændene  tidligere  har  regnet  til 
Skønliteraturen,  saaledes,  at  det  kan  indtage  en  Plads  mellem 
Videnskaberne,  er  et  Vidnesbyrd  om  hans  logiske  Grundtilbøje- 
lighed. Hans  Gave  til  at  fortælle  og  meddele,  ikke  blot  de  En- 
keltes Liv  og  Levned,  men  store  historiske  Tidehvervs  Begiven- 
heder og  disse  Begivenheders  Aand,  hans  Evne  til  at  fremstille 
Massernes  gærende  Uro  og  kæmpemæssige,  uklare  Bestræbelser 
og  Drifter,  som  han  mest  glimrende  har  lagt  den  for  Dagen  i 
sin  Skildring  af  Englands  hedenske  og  kristelige  Rensessance, 
staar  paa  en  i  Livet  ellers  næsten  aldrig  forekommende  Maade 
ubeskaaret  ved  Siden  af  hans  systematiserende  Tænkning. 

Man  har  imidlertid  langt  fra  udtøm|  hans  Talent  ved  at 
betegne  det  som  grublende  og  episk.  Det  er  tilmed  i  højeste 
Grad  malerisk.  Ligesom  Taine  i  Frankrig  er  den  første  Kritiker, 
der   har  søgt  at  sammensmelte  Skønliteratur  og  Videnskab,    saa- 

ledes  er  han  fremragende  blandt  de  franske  Historikere,  der  har 
forstaaet,  hvilke  Skatte  til  Oplysning  af  de  sidste  trehundrede 
Aars  Samfund  Kobberstiksamlingerne  gemmer.  Brødrene  Gon- 
court  havde  før  ham  anvendt  Malerier,  Tegninger  og  Stik  i 
Historieskrivningens  Tjeneste,  men  kun  for  et  enkelt  Aarhun- 
dredes  Vedkommende,  det  ISdes  i  Frankrig.  Michelet  havde  vel 
før  ham  forstaaet  at  benytte  Kunsten  til  at  levendegøre  Sædernes 
Historie;  men  havde  kun  benyttet  den  nu  og  da  uden  gennem- 
ført Plan.  Dersom  Gautier  havde  villet  være  mere  end  en 
Føljetonist,  vilde  han  have  havt  alle  Naturbetingelser  for  at  lade 
Kunsten  illustrere  Kulturen.  Men  Taine,  der  har  alle  disse  store 
Talenter  til  Forgængere,  har  for  første  Gang  bevidst  og  viden- 
skabeligt i  sin  Historieskrivning  benyttet  Kunsten  til  at  stille  os 
overfor  det  hele  Menneske  med  Aand  og  Legeme,  med  Udtryks- 
maade  og  Haandbevægelser;  med  dets  hele  Følelsesliv,  men  ogsaa 
med   Klædedragt  og  Vaaben. 

Og  som  Maler  stanser  han  ikke  her.  Ikke  uden  Grund  blev 
han  af  den  bedste  franske  Kritik,  efter  at  han  havde  udgivet 
sin  Rejse  i  Pyrenæerne,  betegnet  som  en  Landskabsmaler  af  første 
Rang.  Han  er  født  paa  Landet  i  en  lille  By  i  Ardennerne;  de 
uhyre  Skove  var  hans  første  Omgivelser;  han  har  hele  sit  Liv, 
som  han  ofte  har  tilstaaet,  elsket  Naturen  langt  højere  end 
Kunsten,  og  det  er  lykkedes  ham  at  gengive  Landskaber  af  højst 
forskelligt  Præg  paa  én  Gang  med  Stemning  og  med  Nøjagtighed. 
Han  har  som  Landskabsmaler  samme  Grundegenskaber,  der  ud- 
mærker ham  ellers.  Fasthed  og  Kraft,  men  samtidigt  en  vis 
Tørhed  og  Haardhed.  En  Forfatter,  der  tilskriver  Vejrforhold 
og  Naturomgivelser  saa  meget  som  Taine,  trænger  til  denne 
Evne  til  Landskabsmaleri,  og  han  har  brugt  den  i  sine  Skil- 
dringer af  Englands  og  Hollands  Natur,  i  sin  Fremstilling  af 
Lysvirkningerne  i  Florents's  og  Venedigs  Luftlag  paa  en  Maade, 
som  kan  bringe  hans  Læser  eller  Tilhører  til  at  forbavses  over, 
at  Ordet  kan  have  en  saadan  malende  Kraft.  Man  tror  ikke, 
naar  man  ikke  har  hørt  det,  at  det  er  muligt  i  en  Forelæsning 
at  anskueliggøre  de  Lysforeteelser,  der  er  ejendommelige  for  en 
Kyststrækning  eller  en  Søstad  i  Italien. 

Til  alt  dette  kommer  endnu  Taines  store  digteriske  Be- 
gavelse; den  ytrer  sig  i  den  Styrke,  hvormed  han  formaar  at 
fremstille  forbigangne  Slægters  Følelser  og  Formaal,  og  i  den 
poetiske  Glans  hans  Fremstilling,  saasnart  han  føler  Begejstring, 


284  Den  franske  Æstetik  i  vore  Dage 

modtager.  Den  fremtræder  stærkt  i  et  saadant  Stykke  som  den 
lille  Sammenligning  mellem  Tennyson  og  Musset,  der  slutter 
Supplementbindet  til  den  engelske  Literaturhistorie ;  ellers  virker 
den  kun  tjenende  i  hans  Kritik,  i  hans  Evne  til  at  genfremstille 
og  ligesom  gendigte. 

En  ejendommelig  Mangel  ved  denne  særegne  Forbindelse 
af  Evner  er  den,  at  Taine  hyppigt  paa  Grund  af  Stoffets  Natur 
ikke  formaar  at  sammensmelte  den  logiske  Udvikling  og  den 
fantastiske  Udmaling,  men  stiller  dem  hen  ved  Siden  af  hin- 
anden, saa  at  Skillelinjen  tydeligt  spores.  Det  gøres  maaske  for 
at  de  særskilte  Evner  skal  glimre  des  stærkere,  maaske  blot  af 
fransk  Frygt  for  at  kede,  i  den  Hensigt  at  afbryde  den  strenge 
Fremstilling  af  en  Tankegang  ved  en  lettere  og  behageligere  Læs- 
ning. Dette  sidste  Indtryk  er  især  slaaende,  naar  man  læser  den 
Skildring  af  en  engelsk  Augustmorgen,  der  slutter  Afhandlingen 
om  Stuart  Mill.  Men  hvad  Grunden  end  er,  Teksten  falder  fra 
hinanden. 


II 

Lad  os  for  bedre  at  forstaa  dette  saa  sammensatte  Talent, 
studere  det  endnu  engang,  ikke  i  dets  Lærdomme,  men  i  dets 
øvrige  Ytringsformer,  og  lad  os  begynde  med  Stilen. 

Intet  forbauser  mere  Den,  som  fra  Studiet  af  den  tyske 
Videnskab  gaar  over  til  Studiet  af  den  franske,  end  den  uhyre 
Forskel  paa  de  Krav,  der  i  de  to  Lande  stilles  til  den  prosaiske 
Fremstilling.  Den  belærende  Prosa  er  i  Tyskland,  naar  Goethe, 
Heine,  nogle  Tænkere  som  Schelling,  Schopenhauer  og  Feuer- 
bach,  og  enkelte  store  Aander  som  Lessing,  undtages,  gennem- 
gaaende  slet.  Klarhed  kræves  slet  ikke.  Skønhedsfordringer 
synes  unaturlige  i  Videnskaben,  og  selv  den  tyske  Runstprosa 
naaer  paa  langt  nær  ikke  op  i  Rang  med  den  franske  viden- 
skabelige Fremstilling.  Tyskerne  har  uddannet  deres  Sprog  saa 
højt  og  saa  rigt,  som  faa  andre  Folk,  i  metrisk  Henseende;  ti 
de  er  af  Naturen  et  ligesaa  lyrisk-poetisk  Folk,  som  de  Franske 
er  et  forstandigt-prosaisk;  men  deres  Prosa  har  de  ladet  ligge 
brak.  Den,  der  finder  denne  Dom  overdreven,  vil  jeg  bede  om 
at  se  efter,  hvorledes  Lotze  i  sin  nyligt  udkomne  Æsieiikens  Hi- 
storie omtaler  den  tyske  Digtekunst. 

•  Kunstpoesien  hos  os,  siger  han,  har  stillet  den  ubundne  Tale 
1     en    falsk  Modsætning  til  Verset.     Naar  Lærlingen   første  Gang 
Xærer    Mekanikens    Love    og    den    fine    Sammenhæng    at    kende, 
tier   i    Kraft   af   de   ringeste   Forandringer    i   nogle   faa   Punkters 
X^igevægt    frembringer    en    hel    Bølge    af    Dirringer,    som    med 
pyntelig  Regelmæssighed    udbreder   sig  videre  over  et  System  af 
die  menter,    faar   Ynglingen    den    løjerlige    Forestilling,    at    denne 
trolddomsagtige    Forstaaelse    mellem    utallige    Dele   vel    nok   kan 
forekomme  i  visse  sjældnere  eller  fornemmere  Industrifrembrin- 
^elser,  som  f.  Eks.  Metalstrengene,  men  umuligt  kan  findes  i  de 
ganske    simple    Stoffer,    der   hører    til    hans   daglige   Omgivelser, 
f.  Eks.  ikke  i  en  simpel  Hampestrikke.  For  Tyskerne  har  det  dag- 
lige Sprog  været  Hampestrikken.    Det  burde  imidlertid  nu  ende- 
lig vides,  at  Hampestrikken  kan  deltage  i  de  samme  Svingninger, 
som  man  tidligere   kun   tiltroede  den   gyldne  Streng.     Men  hvor 
finder    man    hos    os    en    Prosa,    der    stadfæster    denne    Mening? 
Siden  Goethe  er  den   tyske  Prosa   blevet  et  Vildnis.     I  Skolerne 
er   den    bleven   øvet   paa  Oversættelser  fra  Latinen,   i  Aviser  og 
offenlige   Forhandlinger   benyttet   til   lidet  værdifulde    Improvisa- 
tioner;   saaledes    har    den    ikke    heller    i    den    skønne    Literatur 
kunnet  vinde  nogen  Form.     Man  kan  neppe  vente  at  finde  nød- 
tørftig Rigtighed  i  Sætningsbygningen,  end  mindre  nogen  Følelse 
for  Sætningsgruppernes  dog  saa  let  kendelige  Ligevægt,  den  Vel- 
klang,  Oldtiden   kaldte  Numerus;   man   finder  ingen  Formodning 
om,    at   Prosafortællingen   lige   saa  vel   som  Maleriet  behøver  en 
omhyggelig  afvejet   Fordeling   af  de    fremsatte   Masser,    hvis  den 
skal  opnaa  Holdning;  Ingen  kan  ved  Slutningen  af  et  Værk  huske 
dets  store  Omrids.* 

I  saa  haarde  Udtryk  dømmes  den  tyske  Prosa  af  en  af 
Tysklands  mest  fremragende  Videnskabsmænd.  Vi,  som  imid- 
lertid ikke  vil  dømme,  men  forstaa,  finder  Aarsagen  til  denne 
ringe  Udvikling  af  den  tyske  og  hin  rige  Blomstring  af  den 
franske  Prosa  særligt  i  den  i  Frankrig  saa  højt  udviklede  Sam- 
talens Kunst,  der  øjensynligt  er  den  gode  Prosas  Betingelse. 
Samtalekunsten  indtager  i  Frankrig  samme  Plads,  som  Musiken 
i  Tyskland.  Hvor  dybt  Forkærligheden  for  en  skøn  og  simpel 
Talekunst  er  indgroet  hos  den  franske  Stamme,  kan  allerede  ses 
af  Tacitus's  Sætning:  c  Paa  to  Ting  beflitter  Gallernes  Folk  sig 
med  størst  Iver:  paa  Krigsvæsen  og  paa  aandrig  Tale*.  {Duas 
res  industriosissime  persequitur  gens  Gallorum:  rem   militarem   et 

argute  loqui).  Det  viser  ogsaa  de  franske  contes  og  fabliaux  fra 
Middelalderen,  der  er  fortalte,  ikke  sungne;  det  viser  sig  i 
Litcraturens  store  Blomstring  under  Ludvig  den  Fjortende,  der 
er  det  udviklede  Talesprogs  Triumf.  Det  spores  i  den  franske 
Poesi,  forsaavidt  den  har  sit  frygtelige  Skær  i  den  blotte  Vel- 
talenhed, og  det  aabenbarer  sig  endelig  i  den  ejendommelige 
Prosaform,  som  i  det  18.  Aarhundrede  Voltaire  var  Mester  for, 
og  som  blev  hele  Europas  Forbillede. 

Der  er  visse  Egenskaber  ved  den  franske  Prosa,  som  findes 
til  alle  Tider.  Hertil  kan  henregnes  dens  dramatiske  Hang. 
Sammenligner  man  en  Strøtanke  som  Pascals:  « Hvorfor  vil  Du 
slaa  mig  ihjel?*  —  »Hvorfor!  Boer  Du  ikke  paa  den  anden 
Side  af  Vandet?  osv.>  med  det  første  det  bedste  lille  Brudstykke 
i  et  moderne  Pariserblad,  som  Le  Figaro  f.  Eks.,  forbauses  man 
over  den  formelle  Lighed. 

Der  er  andre  Egenskaber,  som  skifter  med  hvert  Aar- 
hundrede. Det  for  det  18.  Aarhundredes  Prosa  ikke  blot  i 
Frankrig  men  i  hele  Europa  Ejendommelige  var,  at  alt  det  i 
Udtrykket,  der  svarede  til  en  Sansning,  holdtes  borte  fra  Skrift- 
sproget, og  kun  det  blev  bevaret,  der  var  Udtryk  for  Tanke. 
Paa  samme  Maade,  som  man  overhovedet  opfattede  Mennesket 
som  Menneske  i  Almindelighed,  undgik  man  ogsaa  i  Stilen  det 
legemlige  Billede,  betragtede  den  dristige  Lignelse  fra  den  Side, 
fra  hvilken  den  tog  sig  ud  som  Snak,  og  nøjedes  med  en  blei{, 
almindelig  Farvegivning.  Det  var  den  «klassiske>  Prosas  Tid. 
Det  19.  Aarhundrede  indførte  en  ganske  forskellig.  Man  begyndte 
at  indrømme  Billedet,  Farven,  Stemningen  mere  Plads;  endog 
spiritualistiske  Forfattere  undgik  at  skrive  et  altfor  virkeligheds- 
fjernt Sprog,  og  de  politiske  og  historiske  Skribenter,  i  hvilke 
Aarhundredets  Aand  tydeligst  udtalte  sig,  indrømmede  Anskuelsen 
et  den  aldrig  før  tilstaaet  Herredømme.  Fra  Chateaubriand  til 
Victor  Hugo,  fra  Augustin  Thierry  til  Michelet  har  Billedets  Lande- 
mærker udvidet  sig  bestandig  mere.  Hos  en  Romanforfatter  som 
Balzac  er  Tankens  og  Farvens  Lod  i  Stilen  endnu  omtrent  lige 
stor;  men  en  Digter  som  Gautier  har,  uddannende  sig  efter 
Hugo,  forvandlet  sin  Pen  til  en  Pensel,  og  en  Del  af  de  mest 
begavede  nyfranske  Romanforfattere  (Flaubert,  Brødrene  God- 
courl  osv.)  har  heri  fulgt  ham. 

Taine  har  alle  disse  Forfattere  til  Forudsætning.  Han  har 
den    samme    levende,    deltagende,    virkelighedsfornyende    Indbild- 

ningskraft  som  Michelet;  dog  den  forener  sig  hos  ham  ikke 
med  en  brændende  Begejstring,  men  med  en  kold  Voldsomhed  i 
Udtryksmaaden.  Han  har  den  samme  Kærlighed  til  den  grove 
og  nøgne  Sandhed,  som  man  finder  hos  Balzac,  han  skyer  saa 
lidt  som  denne  det  stærke  Udtryk,  men  han  er  lige  fuldt  fornem 
i  sin  Stil;  han  giver  sig  ikke  til  Pris,  han  afbryder  Lidenskaben 
med  Ironi.  Uden  Gautier  til  Forgænger  havde  Taine  neppe  vovet 
sig  til  at  male  Omverdenen,  som  han  gør  det.  Ligeoverfor  Les- 
sings  længe  anerkendte  Indsigelser  mod  den  malende  og  beskri- 
vende Brug  af  Ordet  trængte  man  til  at  have  Kendsgerninger  at 
beraabe  sig  paa.  Og  Muligheden  af  at  forvandle  Ordet  til  Farve 
var  godtgjort  fra  det  Øjeblik  af,  da  Gautier  begyndte  som  For- 
fatter; ti,  som  Sainte-Beuve  med  Rette  har  sagt:  c  Siden  vi  har 
Théophile  Gautier  er  Ordet  usigelig  ikke  mere  fransk;  han  har 
sagt  alt  det,  man  mente  ikke  kunde  siges.* 

Dog  nærmest  blandt  Mændene  af  den  foregaaende  Slægt 
staar  Taine  idetmindste  i  enkelte  af  sine  Arbejder  sikkert  Henri 
Beyle.  Af  Beyle  har  han  ikke  blot  faaet  Tilskyndelserne  til  en 
stor  Del  af  sine  æstetiske  Grundtanker,  sin  Opfattelse  af  Skøn- 
hedens Relativitet,  sin  Opfattelse  af  Sjæleforskningen  som  en  op- 
løsende Undersøgelse  af  Følelserne,  sin  Betragtning  af  Race- 
psykologien som  Grundlag  for  Literatur-  og  Kunsthistorie.  Han 
har  fra  ham  desuden  i  sin  Stil  faaet  den  før  nævnte  Vane  til 
stolt  at  holde  sig  i  Tømme,  til,  om  han  end  giver  Publikum 
sine  Tanker,  dog  aldrig  at  røbe  det  sin  Følelse,  og  den  Ringe- 
agt for  Talemaader,  som  er  gennemgaaende  hos  ham.  Ligesom 
Beyle  optegner  han  undertiden  sine  Indtryk  uden  alle  Overgange 
i  deres  oprindelige  Form;  men  hyppigt  forsmaar  han  rigtignok 
ikke  heller,  med  hvor  megen  Ringeagt  han  end  altid  taler  om 
Talekunst,  en  meget  yppig  Veltalenhed,  der  er  Beyle  ganske 
fremmed. 

Endnu  én  Forfatter  er  det  umuligt  at  overspringe,  naar 
Talen  er  om  Taines  Forudsætninger,  det  er  Prosper  Mérimée. 
Fra  Mérimée  har  Taine  arvet  Kærligheden  til  den  skarpe,  kraftigt 
tegnede  Kendsgerning,  den  urokkelige  Haardhed  og  den  grusomme 
Kulde,  hvormed  han  fortæller  «et  smukt  Mord»,  meddeler  en 
oprørende  Voldsgerning  som  Eksempel  paa  en  vis  Civilisations- 
tilstands Medfør,  eller  (som  i  Notes  sur  Paris)  giver  Læseren  en 
nøjagtig  Anvisning  paa  den  mest  praktiske  Fremgangsmaade,  han 
bør  anvende,    naar  han  vil   skære  Halsen  over  paa  .sig  med  en 

Barberkniv.  Kun  er  Mérimée  endnu  langt  mere  tilbageholdende 
end  Taine.  Sainte-Beuve  har  etsteds  sagt  om  Mérimée,  at  han 
sikkert  er  den  nyere  Tids  mindst  kristelige  Forfatter,  den,  hvis 
personlige  Væsen  er  mest  renset  for  alle  Lærdomme  og  følsomme 
Mindelser  fra  Fortiden.  Taine  er  den  mest  afgjort  naturalistiske 
Forfatter,  som  Frankrig  indtil  nu  har  besiddet. 

Men  denne  Lyst  til  med  Kulde  at  fremstille  det  Rædsomme 
og  sædeligt  Oprørende  er  ikke  ejendommelig  for  Mérimée  og 
Taine  alene.  Hele  den  Slægt,  som  fulgte  paa  Lamartines  og 
den  begyndende  Sainte-Beuves  følsomme  Aandsretning  gik  ud  i 
Livet  med  det  Forsæt,  ikke  at  give  sin  Inderlighed  til  Pris  for 
Læseres  eller  Tilskueres  Skemt  og  Ironi.  Hvad  den  mest  af 
Alt  frygtede  var  at  være  klynkende  (pleurnicheur).  Man  læse 
Romanen  Salammbå  af  Taines  Ven  Gustave  Flaubert  for  at  se 
det  samme  Aandstræk  komme  igen.  Eller  man  lade  blot  sit 
Blik  glide  hen  over  Géromes  Malerier.  Der  er  Træk  hos  Taine, 
om  hvilke  man  maa  udbryde:  «Men  det  er  jo  den  rene  Gér6me!> 
Ti  hos  Gérome  som  hos  Taine  finder  man  Evnen  til  med  en 
saa  fuldstændig  Saglighed,  at  den  kun  middelbart  kan  siges  at 
indeholde  Bitterhed,  Tungsind  eller  Spot,  at  fremstille  Rædsler, 
der  viser,  hvor  dyrisk  og  raa,  hvor  ufri  og  fanatisk  Menneske- 
naturen er,  og  hvor  blodigt  Skæbnen  spiller  med  os  Alle.  Et 
Maleri  som  Géromes  Duellen  efter  Maskeballet  er  en  Slags  Vignet 
til  en  stor  Del  af  Frankrigs  nyere  Literatur.  Det  siger  koldt 
og  klangløst  til  Beskueren,  men  saaledes,  at  han  aldrig  glemmer 
det:    «Se,  saadan  gaar  det  til.     Det  er  Virkeligheden.* 

Meningen  med  disse  Jævnførelser  er  visselig  ikke  den  at 
nedsætte  Taines  Originalitet.  Denne  er  saa  klar,  at  det  er  den, 
som  fra  første  Færd  af  drog  alle  franske  Bogkyndiges  Opmærk- 
somhed hen  paa  ham,  og  som  bevirkede,  at  han  tidligt  blev 
betegnet  som  Blomsten  af  Frankrigs  hele  nyere  historisk-kritiske 
Udvikling.     Lad  os  da  forsøge  at  bestemme  den  lidt  nøjere. 

Taines  Stil  er  for  det  Første,  som  hele  den  bedste  firanske 
Prosa,  europæisk.  Det  vil  sige:  den  er  fuldkomment  tri  for  Hen- 
tydninger til  Forfatterens  tilfældige  Læsning,  for  vilkaarlig  eller 
personlig  Brug  af  Ordene,  for  ethvertsomhelst  stilistisk  Frimureri. 
Den  meddeler  de  vanskeligste  Æmner  og  Resultater,  som  ud- 
kræver baade  uhyre  Lærdom  og  gennemgribende  Tænkning,  uden 
næsten  at  forudsætte  den  ringeste  Kundskab  til  bestemte  Bøger 
eller  til   bestemte  Kendsgerninger  hos  Læseren.     Til  denne  stili- 

stiske  Højde  er  Lande  som  Tyskland  og  Danmark  end  ikke  be- 
gyndt at  stige.  Man  sammenligne  f.  Eks.  med  en  Prosa,  som 
denne,  Heibergs  i  al  deres  Fortrinlighed  med  hegelske  Fagord 
overfyldte  Afhandlinger  eller  Kierkegaards  filosofiske  Skrifter,  i 
hvilke  Forfatteren,  uden  mindste  Hensyn  til  sit  Lands,  endsige 
til  Europas,  Publikum,  skriver  som  i  Slobrok  og  Tøfler,  sigtende 
snart  til  en  Talemaade  fra  Døgnsproget  i  Kjøbenhavn,  snart  til 
en  Vending  hos  Aristofanes,  snart  til  et  Fagord  hos  Schelling, 
snart  til  en  Sang  af  Des  Knaben  Wunderhorn  og  derfor  bliver 
utilgængelig  for  Mængden  i  samme  Forhold,  som  han  naaer 
Ejendommelighed.  Det  er  Taines  Hæder,  at  han  ikke  har  villet 
opgive  det  Mindste  af  Almenforstaaligheden  for  at  bevare  sin 
Originalitet,  og  at  han  ikke  har  behøvet  det.  Han  har  ikke 
forudsat  samme  Læsning  eller  samme  Tænkedygtighed  hos  sine 
Læsere  som  hos  sig  selv.  Han  har  paalagt  sig  selv  den  Tvang 
at  oversætte  ethvert  af  sine  personlige  Indfald  paa  Europæisk, 
og  hans  Læser  er  ham  taknemmelig  derfor. 

Taine  besidder  dernæst  i  allerhøjeste  Grad  den  særligt 
franske  Kunst  at  skrive  en  Bog.  Hans  Skrifter  er  komponerede; 
de  hænger  sammen  fra  først  til  sidst;  ét  Aandedrag,  ét  Pust 
besjæler  dem.  Et  stort  Værk  som  den  engelske  Literaturs 
Historie  indeholder  kun  en  Grundformel  og  dens  Følger;  der  er 
ikke  en  eneste  Side  deri,  som  ikke  bidrager  til  Godtgørelsen 
af  Værkets  «Hvad  der  var  det,  som  skulde  bevises*  {quod 
erat  demonstrandum).  Og  det  forholder  sig  med  de  mindre 
Bøger,  som  med  de  større.  Der  er  nogle  af  disse,  som  f.  Eks. 
Idealet  i  Kunsten,  hvis  Bevægelse  og  Bygning  minder  En  om  en 
Fuga  af  Sebastian  Bach.  Ved  Siden  af  Stilen  i  et  saadant  Skrift 
forekommer  mange  ansete  Bøgers  Stil  En  som  Lirekassemelodier. 

Og    da    nu    den    dybestliggende    personlige    Medfølelse    hos 

Taine    ligesom    hos    Balzac  er  Medfølelsen  med  Kraft,   faar  hans 

Stil    først    og    fremmest    Præget   af  Kraft  og  Drøjhed.     Fremstil- 

iingen  er  voldsom,  mægtig,  tæt,  uden  Smidighed  og  uden  Lethed 

(vel    at    mærke    i    Sammenligning    med    anden    fransk    Prosa;    ti 

sammenlignet  med  den  meste  danske  f.  Eks.,  maa  den  rigtignok 

kaldes  let).    Han  har  derfor  størst  Held  med  sig  i  Fremstillingen 

af  tøjlesløse  Lidenskaber,  af  sanselig  Yppighed,   af  anstrengte  og 

Ualmindeligt  bevægede  Aandstilstande,  de  være  nu  hedenske  eller 

kristelige:   Shakespeares  tøjlesløse  Samtidige  og  Cromwells  mørke 

Puritanere    har  Kraften  og   Lidenskaben   tilfælles.     Han   beretter 

G.  Brandes:    Samlede  Skrifter.     XIII.  19 

deres  Færd  uden  dydig  Harme,  uden  fromme  Talemaader;  han 
er  saa  ivrig  for  at  forklare,  at  han  glemmer  at  laste.  Hans 
Pen  glider  aldrig  raskere,  end  naar  han  skildrer  vilde  Svire- 
gilder, overdaadige  Festligheder  eller  grusomme  Mord.  Han 
svælger  i  Maaltider  og  Blodbad.  Han  opsøger  overalt  den 
usødede  og  usminkede  Sandhed.  Det  franske  Sprogs  Frihed, 
der  ene  har  muliggjort  Prosaens  store  Udvikling,  er  ham  ikke 
nok;  han  vover  tidt  at  forarge,  og  har  mer  end  én  Gang  faaet 
Moralisterne  over  sig.  Literaturen  er  ogsaa  i  dette  Punkt  et 
Udtryk  for  Samfundet;  ti,  som  det  hedder  i  Taines  Graindorge 
om  det  franske  Selskabsliv  i  vore  Dage:  «I  de  sidste  ti  Aar 
betragtes  et  vist  Anstrøg  af  Brutalitet  som  nødvendigt  til  at  fuld- 
stændiggøre Elegancen*. 

Taines  Stil  vælter  sig  tung  og  straalende  afsted  som  en 
smeltet  Strøm  af  ædle  Metaller.  Et  Liv  mellem  Bøger,  en  Op- 
dragelse i  Normalskolen,  rastløse  Studier  og  uophørlig  Frem- 
bringen i  en  tidlig  Alder  har  forhindret,  at  Taine  fik  den  finere 
Selskabstones  Smidighed  og  Underforstaaen  i  sin  Stil.  Han  har  om- 
gaaedes  unge  Forfattere  og  unge  Læger,  men  i  sin  Ungdom 
idetmindste  meget  faa  Kvinder.  Derfor  er  hans  Stil  saa  lidt 
blødagtig.  Den  er  paa  en  forunderlig  Maade  samlet.  Han  ordner, 
førend  han  skriver,  sine  Tanker,  som  man  ordner  en  Hær.  De 
forskellige  Afdelinger  kommer  som  Batailloner  i  sluttede  Rækker 
og  Geledder;  man  føler  i  hver  Linje  det  Villede,  det  Symme- 
triske, det  Systematiske.  I  Begyndelsen  bevægede  Taine  sig 
endog  i  Tankesprog  og  Antiteser.  Senere  har  Stilen  vundet  i 
Frihed,  skønt  den  endnu  er  sammentrængt  og  forsætligt  fyndig. 
Vil  han  da  overbevise  sin  Læser,  begynder  han  som  et  Felttog. 
Snart  udslynger  han  en  lang  Tonefølge  af  til  hinanden  kædede 
Sætninger,  der  velklingende  falder  hen  i  Afsatser,  som  et  kun- 
stigt inddæmmet  Vandfald  fra  Bækken  til  Bækken.  Snart  frem- 
hæver han  hvad  han  vil  sige  ved  at  sætte  en  lille,  ganske  kort 
Sætning  paa  et  Par  Ord  hen  imellem  to  mægtige  Sætningsgrupper. 
Men  hyppigst  benytter  han  del  som  Hovedmiddel  at  overvælde 
Læseren.  Han  sammenhober,  han  opdynger  betegnende  Træk. 
Som  Hagl  paa  en  Rude  falder  hans  smaa,  korte,  sammentrængte 
Sætninger  ind  i  Læserens  Aand.  Som  Øksehug  af  en  kort,  skarp 
Okse  lyder  de  Slag  i  Slag,  uden  Afbrydelse,  uden  Naade.  Læseren 
trælles,   men   han   overbevises;    han  overvældes  og  han  forstaar. 

Hvad  er  Manglen  ved  denne  saa  mærkelige  Stilkunst?    Den 

er  ikke  vanskelig  at  finde.  I  en  saa  optaget  og  overfyldt  Verdens- 
stad som  Paris,  der  i  literær  Henseende,  som  i  saa  mange  andre, 
træder  i  Frankrigs  Sted,  der  da  atter  for  Skribenten  er  Sted- 
fortræder for  Europa,  er  den  første  Pligt  for  en  Forfatter  den, 
at  blive  læst,  det  vil  sige,  at  tiltrække  sig  Opmærksomheden. 
Hvorledes,  hvorledes  skal  han  bære  sig  ad  for  at  bringe  hun- 
dredetusind Mennesker  til  at  huske  sit  Navn,  Mennesker,  hvis 
Hukommelse  er  overlæsset,  og  hvis  Hukommelse  dagligt  af  Tids- 
skrifter i  Snesevis,  Dagblade  i  Halvhundredevis,  nye  Bøger  i 
Dusinvis  anraabes  om  at  beholde  et  Tusind  Forfatternavne, 
Kunstnernavne,  Firmanavne?  Opgaven  er  til  at  fortvivle  over,  og 
medens  han  arbejder,  arbejder  han  ikke  alene.  Hans  ældre 
Samtidige  staar  ham  i  Vejen,  alle  Pladser  er  optagne,  ikke  én 
er  tilovers.  Hans  Jævnaldrende  er  hans  Medbejlere:  puster  han 
et  Sekund,  føler  han  Rivalens  varme  Aande  i  sin  Nakke.  Hvad 
maa  han  da  gøre,  hvis  han  ikke  vil  opgive  Kampen  og  dermed 
alt  Haab  om  at  trænge  igennem?  Han  maa  overanstrenge  sig 
paa  den  skadeligste  Maade,  han  maa  vride  sit  Talent  til  dets 
sidste  Draabe;  han  kan  ikke  nøjes  med  sin  Begavelses  fortrin- 
lige Egenskaber,  han  maa  gøre  Brug  af  de  Mangler,  disse  med- 
fører, ved  at  overudvikle  enhver  af  de  Evner,  han  af  Naturen 
har.  Er  hans  Stil  af  Naturen  regelmæssig,  maa  han  gøre  den 
symmetrisk;  er  den  kraftig  og  marvfuld,  maa  han  desuden  gøre 
den  voldsom  og  haard;  er  den  farverig,  maa  han  gøre  den 
yppig;  er  den  samlet,  maa  han  sammenskrue  den  saa  stærkt,  at 
hans  Udviklinger  kommer  til  at  ligne  Krystallationer.  Han  søger 
da  at  give  sit  Sprogs  medfødte  Klarhed  en  egen  pludselig  Virk- 
ning, et  Slags  elektrisk  Skær.  Saaledes  er  det  gaaet  Taine;  men 
ogsaa  denne  Ejendommelighed  ved  hans  Stil,  saa  personlig  den 
end  synes,   er  en  Virkning  af  Kultur-  og  Samfundsforhold. 


III 

Lad  os  genfinde  Stilens  Ejendommeligheder  og  Forkærlig> 
heder  i  hans  Aands,  i  hans  Kunst-  og  Livsanskuelse,  i  hans 
Væsen  som  Videnskabsmand  og  som  Menneske. 

Som  Videnskabsmand  er  han  først  og  fremmest  en  stiv 
Doktrinær,  der  uden  Variation,  uden  Hensyn  til  at  behage  eller 
Frygt    for   at    mishage   ved   Ensformighed,    anlægger   sin    Metode 

uforandret  paa  ethvertsom  helst  Æmne,  og  er  forvisset  om  i  den 
at  besidde  den  rette  Nøgle  til  Studiet  af  Aandsvidenskaberne. 
Han  er  i  dette  Punkt  saa  ubøjelig,  at  man  kunde  fristes  til  at 
betegne  Viljen  som  hans  Aands  mest  fremherskende  Egenskab. 
Han  har  som  positivistisk  Doktrinær  en  overvejende  Tilbøje- 
lighed til  at  eftertegne  eller  gen  nem  tegne  Kendsgerningen  i  dens 
formentlige  Renhed  og  Bestemthed,  han  ynder  det  nøjagtige 
Særskrift.  Men  han  bliver  stundom  unøjagtig  af  lutter  Nøjagtighed. 
Ti  i  denne  Verden,  hvor  Alt  er  i  Overgang,  hvor  Overgangene 
fortones  i  Afskygninger,  fører  den  sande  Virkelighedstroskab  tidt 
til  at  indse  Umuligheden  af  at  drage  skarpe  Omrids.  Og  under 
disse  historiske  Vilkaar,  hvor  saa  uendelig  meget  er  unddraget 
vor  Erkendelse,  er  det  tidt  den  sande  Visdom,  ikke  at  slutte  af, 
ikke  at  lade,  som  var  man  paa  det  Rene  med  Alt.  Taine  mangler 
forsaavidt  den  sande  videnskabelige  Drift,  som  han  er  færdig  med 
Alt,  har  Svaret  paa  ethvert  Spørgsmaal  liggende  i  Skuffer  i  sin 
Aand,  og  i  sit  aandelige  Hovmod  mangen  Gang  lemlæster  Grund- 
vanskeligheder, hvormed  han  ikke  ellers  kan  faa  Bugt,  for  at 
gøre  dem  mere  simple.  Han  er  for  let  tilfredsstillet  med  Resul- 
tater. Lader  han  imidlertid  sin  Metode  ligge  —  og  i  sin  literatur- 
historiske  Fremstilling  nødes  han  ikke  sjældent  dertil  —  saa  fore- 
kommer hans  Aand  næsten  bøjelig  i  Modsætning  til  Lærdommenes 
Stivhed.  Han  har  en  saa  ualmindelig,  saa  sjælden  og  mangesidig 
Skønhedssans,  en  saadan  Gave  til  at  nyde,  til  at  glæde  sig  over 
det  Skønne  i  dets  talrige  Skikkelser  og  paa  alle  dets  Udviklings- 
trin, at  man  neppe  finder  en  lignende  Modtagelighed  hos  nogen 
samtidig  æstetisk  Forfatter.  Jeg  henviser  Læseren  til  den  op- 
rindelige og  ejendommelige  Opfattelse  af  den  græske  Kunst,  som 
findes  i  Taines  Rejse  i  Italien^  der  ellers  vistnok  er  det 
mindst  vellykkede  og  mindst  omhyggeligt  behandlede  af  hans 
Arbejder.  Men  for  Resten  aabenbarer  denne  misundelsesværdige 
og  kraftige  Skønhedssans  sig  overalt  i  Taines  Kunstkritik  saavel 
som  i  hans  literære.  I  Tyskland  er  Kritiken,  som  forøvrigt  der 
kun  har  naaet  en  svag  Udvikling,  æstetisk  afgørende.  I  England 
er  Kritiken  uafladelig  moralsk  afgørende,  og  dens  første  Repræ- 
sentanter i  vore  Dage,  Macaulay,  John  Ruskin,  er  rene  Mora- 
lister. Den  historiske  (rent  kunstneriske,  lidenskabsløse,  spinozi- 
stiske)  Kritik  er  fransk,  praktisk  uden  at  være  dømmende.  Vil 
man  et  Mønster  paa  denne  Art  Kritik,  læse  man  Taines  Sam- 
menstilling af  Byron  og  Goethe. 

Det    forstaar    sig   jo    imidlertid    af    sig    selv,    at    endog    en 
mangesidig   Forfatter  ikke   kan   være    alsidig.     Taine   er  det  saa 
lidt  som  nogen  Anden.    Han,  der  i  sin  Lære  om  Idealet  har  be- 
stemt Skønheden  som  Kraften,  foretrækker  ikke  blot  Michelangelo 
for   Raffael,    men   er   uimodtagelig   for    Raffaels  Ynde.      Man  for- 
staar fremdeles  let,    at    han,   hvem    Kræfternes   frie  Udfoldelse  i 
Kunst  og  Poesi  er  saa  meget  mere  magtpaaliggende  end  Formens 
Fuldkommenhed,  i  den  engelske  Literaturs  Historie  kan  komme  til 
at   mishandle  saa  fin  og  spinkel  en  Aand  som  Pope  meget  slemt, 
ja    komme  til  at  behandle    ham    med   langt    mindre   Hensyn    end 
en    fanatisk  Kedelflikker  som   Bunyan.     Han   mangler  Sansen  for 
Dickens's  Fortrin,  medens  han  har  et  fortræfleligt  Blik  for  hans 
Mangler.     Han  ser  tilfulde  Shakespeares  Fantasirigdom  og  Liden- 
skab, men  lukker  Øjet  rent  for  hans  Moral.     Han  gør  Edmunds 
^oral    i    Kong    Lear   til    Shakespeares.     Ham    fattes    den    Aands- 
smidighed,  der  gjorde,  at  Sainte-Beuve,  efter   i    sin    Ungdom    at 
Iiave    brudt    mangen    Lanse    mod    Boileau's   Poetik,    som    moden 
Mand  indrømmede  Boileau  en   stor   dannende   og   mildnende  Be- 
tydning.    I  modsat   Retning   vil    da  Taine    til    Gengæld    have    en 
altfor  vidtgaaende  Forkærlighed  for  literære  Værker,  i  hvilke  det 
Psykologiske  er  saagodtsom  rent   fysiologisk,    som    i    saa    megen 
seldre  engelsk   Literatur,    der   indeholder    Materiale   til    Sædernes 
Historie,  men  er  blottet   for  Poesi    og    næsten    uden    Kunstform. 
Han    betragter    slige   Værker    altfor    udelukkende    som    historiske 
Vidnesbyrd.      Og   her   kommer   en    Mangel    frem    hos   Taine,   der 
hænger  nøje  sammen   med    hans   hele  Afvisning   af  den    egenlige 
Æstetik  som  dogmatisk  og  med  hans  rent   historiske  Synsmaade 
for  Kunst  og  Poesi.    For  ham  er  Skønliteratur  og  Kunst  væsenlig 
interessant  som  Psykologi,  som   oplysende    med  Hensyn    til   For- 
tidens  Levevis.       Hans  Englands    Literaturhistorie   er    i  Virkelig- 
heden den   engelske   Civilisations    Historie    fremstillet   ved    Hjælp 
af  Literaturen.     Poesien  er  ham    ikke  Maal,   men   Middel,  elskes 
af  ham  kun  i  ringe  Grad  for  dens  egen  Skyld,  men  som  ypper- 
ligt etnografisk  Hjælpemiddel.     Digterværket   er   ham    et  Mindes- 
mærke eller  en  Kuriositet,  aldrig  en  Skønhedsaabenbaring.    Ikke 
sjældent  sønderlemmer  han  Digtet  som  en  Anatom  eller  Slagter, 
og  behandler  Kunstneren  kun  som  interessant  Patient. 

Neppe  har  jeg  sagt  dette,  før  jeg  fortryder  det.  Desværre 
er  ingen  Sætning  mer  end  halv  sand.  Hvorledes  kan  man  negte 
Den    Sans   for   Poesien   som    Poesi,    der   mer   end    nogen   Anden 

har  gjort  Franskmændene  opmærksomme  paa,  hvori  den  i  streng 
Forstand  poetiske  Begavelse  bestaar  og  har  lært  dem  at  vurdere 
den  hos  Tyskere  og  Englændere! 

Hans  Forgænger  paa  dette  Punkt  er  den  lette  Underhold- 
ni  ngsforfatter,  Philaréte  Chasles.  Han  var  den  første  Fransk- 
mand, der  ved  Rejser  og  Studier,  ved  Ophold  i  fremmede  Lande 
blev  slaaet  af  den  dybe  Racemodsætning  mellem  Romaner  og 
Germaner,  og  Taines  Yndlingstanker  om  Afstanden  mellem  Tale- 
kunst og  Digtekunst,  Formfuldkommenhed  og  Inderlighed,  latinsk  og 
anti-latinsk  Stamme- Ejendommelighed  kan  i  elementær  Form  alle- 
rede spores  hos  ham.  For  Franskmændene  synes  en  Forfatter 
som  Taine  engelsksindet  og  tysksindet;  en  Nordbo  forekommer 
han  rent  fransk.  Af  fremmed  Paavirkning  er  den  engelske  lettest 
at  spore.  Hvad  den  tyske  Indflydelse  angaar,  der  jo  i  de  sidste 
ti  Aar  er  almægtig  i  Frankrig,  da  fornemmes  vel  en  stærk  Paa- 
virkning af  Goethes  hele  Aand  og  af  Heines  Poesi;  men  den 
tyske  Æstetik  er  dels  saa  utilgængelig  for  Franskmændene,  dels 
tilegnet  med  saa  stor  Selvstændighed  og  Frihed,  at  en  umiddel- 
bar Paavirkning  intetsteds  kan  paavises  hos  Taine.  Det  er  i 
denne  Henseende  lærerigt  at  sammenligne  hans  Afhandling  om 
La  Fontaine  med  Vischers  æstetiske  System.  Ideerne  er  de 
samme,  men  Formforskellen  er  saa  stor,  at  de  neppe  kan  gen- 
kendes. Taine  har  overhovedet  havt  en  vis  Skræk  for  ligefrem 
at  give  et  System.  Men  han  har  ikke  desmindre  sørget  for  at  gøre 
sit  Livsværk  saa  systematisk  omfattende  som  muligt.  Hans  talrige 
literærfllosofiske  og  kunstfilosofiske  Værker  har  eflerhaanden 
draget  alle  Historiens  betydningsfuldeste  Kunstmindesmærker  ind 
i  hans  Læres  anbne  Rammer. 


IV 

Imellem  en  sand  Videnskabsmands  Verdensanskuelse  og  Livs- 
anskuelse er  der  ikke  nogen  Splid.  Taine  har  den  Livsanskuelse, 
hvortil  hans  hele  Tankesystem  fører,  og  hvortil  muligvis  den  hele 
moderne  Videnskab  leder,  Stoicismen.  Marcus  Aurelius  er  hans 
Helt  og  Ideal.  Han  har  ytret,  at  han  ansaa  Marcus  Aurelias 
for  det  første  Menneske,  der  har  levet.  Hans  Aandsretniog  er 
stolt,  sørgmodig,  forsagende  og  som  alle  Spinozisters  tillige  noget 
vel  rolighedskær.     Han  er  saa  langt  fra  at  være  en  praktisk  an- 

lagt  Aand,  at  jeg  lidt,  ved  at  tænke  paa  ham,  har  maattet  mindes 
Henans  bekendte  Ord  om  Videnskabsmanden,  at  denne  nemlig, 
1:1  vor  fæl  han  end  finder  Verden,  tillige  finder  den  saa  mærk- 
v^ærdig,  at  han  maaske  ikke  vilde  underkaste  den  ncgen  Foran- 
dring, i  Fald  han  formaaede  det.  Taine  afviser  endog  ethvert 
Spørgsmaal  om  de  praktiske  Følger,  dette  Spørgsmaal,  hvortil 
Kierkegaard  ideligt  kommer  tilbage,  som  Videnskaben  rent  uved- 
kommende. Jeg  har  hørt  ham  besvare  Spørgsmaalet:  «Hvad 
Flaad  giver  De  os?>  med  disse  Ord:  « Videnskaben  har  ikke  at 
^ive  Raad.>  Og  Taine  har  Ret,  Videnskaben  er  ikke  Sjælesørger; 
liar  den  fundet  Sandheden,  er  dens  Hverv  tilende. 

Den  Livsanskuelse,  som  Videnskaben  udmunder  i,  vil  maaske 

liyppigst  blive  stoisk  Standhaftighed.    Hos  Taine  har  denne  Stoi- 

c^isme  nødvendigvis  et  personligt  Præg.     For   det  Første   er  den 

-i     høj    Grad    naturalistisk.      Jeg   anfører    som    Bevissted    en    Side 

^om  denne: 

« Kunstens   Herlighed   er   kun    fantastisk,    Naturens    er   mere 
^ad  fantastisk;  ti  det  Fantastiske  er  blot  en  Sygdom  i  vor  men- 
neskelige   Hjerne.      Naturen   vedligeholder   og   udvikler   sig   selv, 
sund  og  stadig,  uafhængig  og  fuldkommen,  virksom  og  klar,  det 
«r  Alt,   hvad  vi   kan   sige.     Dersom  vi   skulde  vove   at  sammen- 
ligne   den    med    noget   menneskeligt  Værk,    da   maatte    det  være 
med  visse  græske  Gudebilleder;  de  er  sig  selv  nok,  som  den  er 
sig  selv  nok.     Vi  kan  ikke  elske  den;    ti   vore   Ord   passer   ikke 
paa  den  og  naaer  den  ikke.    Den  er  udenfor  os,  ligegyldig  imod 
os;    vi    kan    kun  betragte   den,    som   vi    betragter   hine   Tempel- 
l)illeder,   stumme,   med   blottet   Hoved,    for  i    vor   Aand    at   ind- 
prente   dens    fuldendte    Form,    og   styrke   vort   skrøbelige  Væsen 
Ted  Berøring  med  dens  Udødelighed.    Hvad  er  et  Museum  Andet 
«end  en  Række  af  Gravmæler,  et   Maleri,  en    Statue,    en    Bygning 
Andet   end    et   Erindringstegn,    som    en    dødelig    Slægt    ængstelig 
sætter   sig   selv   for   at    forlænge    sin    flygtige    Tilværelse    ved    et 
Mindesmærke,  der  staar  lige  saa  stærkt  for  Fald  som  den  selv? 
Derimod  overfor  Vandene,  Himlen,  Bjergene  føler  man  sig  overfor 
fuldendte  og  altid  unge  Væsener.    Tilfældet  har  ingen  Magt  over 
dem;    de    er   de   samme    som    paa   den   første   Dag;    det   samme 
Foraar  vil    hvert  Aar   med    fulde    Hænder   skænke   dem    af  sine 
Safter.     Vor  Svaghed  rejser  sig  foran   deres  Styrke,   og  vor  Uro 
stilles  ved  Skuet   af  deres  Fred.     Igennem    dem    aabenbarer   sig 
den  ensartede  Kraft,  der  udfolder  sig  i  Tingenes  Foranderlighed 

og  Omdannelse.  Overfor  den  store  og  frugtbare  Moder,  hvem 
Intet  forstyrrer,  fordi  Intel  er  udenfor  hende,  udvikler  sig  i 
Sjælen  en  Følelse,  en  dyb  og  hidtil  ukendt.  Selve  dens  Grund- 
vold kommer  for  en  Dag.  De  utallige  Lag,  som  Livet  har  afsat 
over  den,  alle  Levningerne  af  Lidenskaber  og  Forhaabninger,  alt 
det  menneskelige  Skarn,  der  har  ophobet  sig  paa  Overfladen, 
svinder  bort.  Sjælen  bliver  simpel;  den  genfinder  de  ældste  Tiders 
Instinkt,  de  ubestemte,  ensformige  Ord,  som  fordum  satte  den  i 
Forbindelse  med  Guderne,  de  naturlige  Guder,  der  lever  i  Tingene; 
den  føler,  at  alle  de  Ord,  som  den  siden  har  sagt  eller  hørt, 
kun  er  indviklet  Snak,  kun  Øjeblikkets  Udbrud,  kun  Støj  paa 
Gaden,  og  at,  dersom  der  er  et  Minut,  som  er  sundt  og  attraa- 
værdigt  i  Livet,  saa  er  det  det,  i  hvilken  Sjælen  glemmer  den 
store  Myretues  Summen  og  Plagerier,  og,  som  de  gamle  Vise 
sagde,  opfatter  Klodernes  Harmoni,  det  evige  Verdens-Alts  Hjerte- 
banken.*    {Rejse  i  Italien.) 

Mere  end  én  Gang  hos  Taine  kommer  denne  Anskuelse  af 
den  ydre  Natur  som  det  eneste  Varige,  eneste  Blivende  frem, 
en  Anskuelse,  der  staar  i  god  Overensstemmelse  med  hans  hele 
Lære,  men  i  stærk  Strid  med  den  Tilbøjelighed,  han  har  til  at 
beraabe  sig  paa  Hegel.  Thi  som  Hegel  udtrykkelig  har  sagt,  for 
ham  er  Aand  saa  meget  mere  end  Natur,  at  end  ikke  Solen 
vejer  op  imod  et  Menneskes  daarligste  Vittighed.  Hos  Taioe 
har  Naturalismen  som  Livsanskuelse  nu  videre  et  stærkt  Præg 
af  Tungsind: 

(Hvilken  Samling  af  Ruiner,  hvilken  Kirkegaard  er  ikke 
Historien!  Hvor  mange  Menneskehjerter  har  ikke  banket,  af 
hvilke  der  ikke  er  blevet  andet  Spor  tilbage  end  en  Form,  hugget 
i  en  Sten!  Hvor  ligegyldigt  smiler  ikke  den  fredelige  Himmel, 
hvor  grusom  er  ikke  den  lysende  Kuppels  Skønhed,  der  Dag  efler 
Dag  staar  udspændt  over  faldende  Slægter,  ligesom  en  Baldakin 
staar  over  en  Ligbaare!  Man  har  læst  Ord  som  disse  i  Bøgerne, 
og  med  Ungdommens  Overmod  har  man  kaldt  dem  Talemaader; 
raen  naar  Manden  har  gennemløbet  Halvdelen  af  sin  Bane,  og 
naar  han  ser  ind  i  sig  selv  og  opregner,  hvad  han  har  kvalt  af 
sin  Ærgerrighed,  hvad  han  har  revet  op  med  Rode  af  sine  For- 
haabninger, og  naar  han  tæller  alle  de  Døde,  som  han  bærer 
begravne  i  sit  Hjerte,  da  ser  han  paa  en  Gang  Naturens  Pragt 
og  dens  Haardhed,  og  det  indre  Ligfølges  dumpe  Hulken  lærer 
ham  at  fornemme  en  anden  Klage,  den  menneskelige  Tragedies, 

der  udfolder  sig  fra  Aarhundrede  til  Aarhundrede  og  lægger  saa 
mange  Kæmpende  i  den  samme  Kiste. » 

Ud    fra   dette   Tungsind    kan    der   da   undslippe   Taine    saa- 
danne  Ord  som:    «Det  eneste  Middel  til  at   udholde  Livet,  er  at 
glemme  Livet*,  og  han  priser  da  Videnskaben   som   den   lidende 
Menneskeheds   Tilflugt,    dens    <Andenstedsnærværelse>,    kort   sagt 
som    det   Tilflugtsted,    Kierkegaard    vilde   lukke    for    den.      Men 
fremfor   Alt    priser    han    da    den    Stemning,    hvori    Naturens    og 
Kunstens  Skønhed  lidenskabsløst,  uegennyttigt  nydes,  den  ideale 
Drøm,  som  han  kalder  den,  og  han  udbryder  ofte:   cintet  i  Livet 
«r   helt  skønt,  helt  harmonisk,   undtagen  vore  vaagne  Drømme.* 
Men  med  denne  en   Digters   og   Musikers   Henrykkelse,   (der 
liar  fundet  et  udmærket  skønt  og  følelsesfuldt  Udtryk  i  Afsnittet 
Un  téteå'téte  i  Graindorgé)  forener  han  en  skufl*et,    for   allé   Ind- 
l)ildninger    helbredt    Pariser- Verdensmands    Bitterhed.      Det    ny- 
l'ranske  Hang  til  for  ingen  Pris  at  lade  sig  fange   eller  overliste 
Ihar  faaet  et  udpræget  Udtryk  i   hans   Skrifter.      Ligesaa  velvillig 
som    han    er   i    sin    Kritik,    og   saa   tilbøjelig   som    han   er   til   at 
^^odkende   næsten   enhver   Sindstilstand    og   dens    Frembringelser, 
Jigesaa   afvisende   er  han   i   sin   Seen   sort,   og  ligesaa   utilbøjelig 
^il    i    Virkeligheden    at    tage   nogensomhelst    tilsyneladende    ideal 
Bestræbelse    for    gode    Varer.      Her    føler    man    meget    tydeligt 
Beyles    Indflydelse    paa    Taine.      Hans    positivistiske    Vane   til    at 
opgøre  Alt  i  Tal  har  forenet  sig  med  en  ved  Fejden  mod  Spiri- 
tualismen   fremkaldt    Drøjhed,    og  har   dræbt    Følsomheden    hos 
ham,  og  det  baade  i  Ordets  gode  og  i  dets  slette  Forstand.    Han 
er  for  stolt  og  for  mistænksom  til  at  røbe  sit   gode  Hjerte;  han 
har   en    Blu   for   at   lade    sin    Følelse    ane,   der  tit  er  af  næsten 
jomfruelig  Art  og  der  ogsaa  er  bleven  fremhævet  af  Sainte-Beuve 
som  noget  Ejendommeligt  for  ham.    Men  af  Harme  over  de  Filo- 
sofer, der  gjorde  Videnskaben  til  Tjenerinde    for   Moralen   og    af 
Trods  mod  sine  Angribere  har  han  næsten  overalt  ladet  Moralen 
ude  af  Betragtning.    Giver  han  en  enkelt  Gang  for  Spøg  moralske 
Forskrifter,    indskrænker    disse    sig    omtrent    til    <ikke    at    tigge, 
hykle  eller  prale»;  iøvrigt  morer  han  sig  nu  og  da   med   at   ud- 
stille en  Moral,  der  ikke  giver  Balzacs  Vautrin's  synderligt  efter. 
Det    vilde   imidlertid    overhovedet   ikke   være   let   for  Taine    paa 
Grundlag  af  sine  Lærdomme  at  udvikle  en  Morallære.     Men  der 
er  jo  Moralister  nok.     Hans  Privatliv  har  været  ulasteligt,  og  et 
af  to  er  det  nok  saa  godt  at  leve  sædeligt  som  at  præke  Moral. 

Hippolyte-Adolphe  Taine  er  født  i  Vauziers  i  Ardennerne 
den  21.  April  1828,  og  i  Ardennernes  mægtige  og  omfattende 
Skovstrækning,  der  staar  som  en  Levning  af  Oldtidens  oprinde- 
lige Skove,  og  som  bestaar  af  uophørligt  vekslende  Høje  og  til- 
groede Dale,  modtog  det  unge  alvorlige  Barns  Indbildningskraft 
skumle,  sørgmodige,  majestætisk  kraftige  Indtryk.  I  hans  Aand, 
siger  Sainte-Beuve,  finder  man  den  samme  yppige  og  tætte  Vege- 
tation, en  ædel  Jordbunds  Marv,  som  i  Ardennerskovene;  men 
Masserne  staar  her  som  hist  vel  tætte;  man  kunde  ønske  ham 
nogle  flere  lyse  og  aabne  Steder  i  hans  rige  Ardenner. 

Han  tilbragte  sin  Barndom  i  jævne,  beskedent  og  sundt 
dannede,  kærlige  Familieforhold.  Hans  Bedstefader  var  Under- 
præfekt i  Rocroi  under  Ludvig  XVIII,  hans  Fader,  der  af  Fag 
var  Advokat,  holdt  af  videnskabelige  Sysler,  var  sin  Søns  første 
Lærer  og  underviste  ham  i  Latin.  En  Onkel,  der  kom  hjem  fra 
Amerika,  lærte  ham  Engelsk,  medens  han  endnu  sad  som  Barn 
paa  hans  Knæ.  Kun  tolv  Aar  gammel  mistede  han  sin  Fader. 
Hans  Moder  er  en  Kusine  til  hans  Fader,  en  hjertensgod  Dame 
og  inderligt  elsket  af  sin  Søn.  Han  kom  til  Paris  1842  og  gen- 
nemgik College  Bourbon.  Han  fik  ved  Slutningseksamen  Æres- 
præmien i  Retorik  og  to  Anden-Præmier  i  Filosofi.  1848  kom  han 
ind  i  det  franske  Universitets  Undervisningsanstalt  for  Lærere, 
den  saakaldte  Normalskole  som  den  Første  fra  sit  Aar.  Edmond 
About  var  fra  samme  Aar,  Prévost-Paradol  fra  det  følgende.  De 
unge  Lærde  levede  paa  den  Tid  i  Skolen  i  heftig  Meningskamp. 
Som  for  at  intet  Element  skulde  mangle,  var  der  endog  enkelte 
ivrige  Katoliker  blandt  Eleverne.  Samlivet  medførte  da  vold- 
somme politiske,  æstetiske  og  filosofiske  Drøftelser. 

Taine  har  bevaret  Mærker  af  at  have  tumlet  sig  paa  en 
saadan  Kundskabens  Arena  og  af  at  have  modtaget  saa  grundig 
og  streng  en  Skoledannelse.  Han  skylder  denne  Dannelse  en  Del 
af  sin  Videnskabelighed,  men  han  skylder  den  ogsaa  Noget  af 
sit  lærde  Hovmod,  sin  aandelige  Voldsomhed,  sin  altfor  store 
Tillid  til  Bøgerne  og  sin  forholdsvis  ringere  Livserfaring.  Dog 
opvejer  Fordelene  ved  en  saadan  Opdragelse  sikkert  langt  dens 
Ulemper. 

Da  Statskupet  1851   indførte   en   fuldstændig   Omdannelse    af 
Skolens  Styre,  splittedes  de  unge  Talenter,  der  havde  tumlet  sig 
derinde.      Edmond   About    gik    til   Grækenland,    Taine    opnaaede 
som  højeste  Naade  og  efter  en  Mængde  Beskytteres  Mellemkomst 
at    blive  sendt  til  Nevers  som   Suppleant  i   Filosofi  —  han  blev 
der   fire  Maaneder  —  og   derefter   til    Poitiers   som    Suppleant   i 
Hetorik;    han    blev    der   andre    fire    Maaneder    og    brugte    denne 
Tid   udelukkende  til  at  studere  Hegel.     Da  han  var  kommen  til- 
bage til  Paris  og  gjorde  sig  Haab  om    en  Post   som  Tredielærer 
etsteds  i  Provinserne,   et  ikke  overdrevent  ærgerrigt  Ønske,  blev 
lian  udnævnt  til  Sjette- Lærer  i  Besan^on.    Hans  Aandsretning  var 
ikke  de  eklektiske   Magthavere   tilpas.     Han    rejste   ikke   derhen. 
Han  blev  i  Paris  og  boede  der  som  simpel  Student,  gav   sig    til 
st    studere    Matematik,    Naturvidenskaber,    især   Fysiologi.      Han 
liavde    under    sit    Ophold    i    Nevers    udkastet    en    hel    Sjælelære. 
Tre  Aar   igennem    fulgte    han    nu    et  Kursus   i    højere  Matematik 
og    hørte    Forelæsningerne   i    Lægeskolen    samt   dem    i    det    ana- 
tLomiske  Museum.    Saaledes  blev  han,  hvad  ingen  af  Eklektikerne 
liavde  været,    en   virkelig    Naturkyndig,    en  Mand    med   et   stort 
naturvidenskabeligt  Almenbegreb.  Fra  nu  af  skrev  han  i  Revuer  og 
I3lade,  i  Revue  des  deux  mondes,  i  Revue  de  F instruction  puhlique, 
i  Journal  des  Debats,  senere  i  La  vie  parisienne.     Han  lemper  i 
logen  Henseende  sin  Manér  efter  Stedet  og  Omgivelserne;  det  er 
liam  forsaavidt  ligegyldigt,  hvor  han    skriver;    dog   mærker   man 
paa  den  frie  Tone  i    Bogen   om    Graindorge,    at   den   oprindeligt 
"Cr  skrevet  for  det  ikke   meget  strenge   Organ   La   vie  parisienne. 
Han  har  samlet  sine  Artikler  i  to  Bind  Essais.    Fra  1860  har  hans 
betydeligste  Skrifter  fulgt  hinanden  Slag  i  Slag.    1865  blev  Taine 
udnævnt  til  Professor  i  Æstetik  og  Kunsthistorie  ved  Kunstskolen 
iUEcole  des  beaux  arts)  og  det  er  i  denne  Egenskab,  at  han  nu 
i  fire  Aar  har  holdt  en  Række  Forelæsninger,  paa  hvilke  Prøver 
foreligger  i  hans  Bøger  om  Kunsten,   om  Idealet  i  Kunsten,   om 
den    italienske,    nederlandske    og    græske   Kunsts    Filosofi.      1864 
foretog  han  en  Rejse  til  Italien,  som  han  har  beskrevet.    Under 
den  store  Udstilling  1867  udkom  hans  vittige  og  skarpe  Bog  om 
Hr.  Graindorge  med  Undertitlen   Optegnelser  om  Paris. 

Taine  bedømmer  sig  selv  omtrent  saadan:  Da  han  tilhører 
et  Slægtled  af  Forfattere,  som  er  dannet  ved  Ensomhed,  ved 
Læsning  og  videnskabelig  Forskning,  har  han  ikke  modtaget 
meget   ved   uafbrudt    Overlevering.     Han    har   manglet   Lejlighed 

til  gennera  selskabelige  Sammenstød  og  Forhold  at  udvikle  Evnen 
til  Sammeoligoinger  og  forsonende  Sammensmeltninger.  Mændene 
af  hans  Slægtled  har  ikke,  idetmindste  ikke  i  deres  første  Manér 
havt  Sans  for  Afskygninger  og  Tillempninger,  de  er  alle  afgjorte 
og  drøje;  han  er  det  mest.  Guizot  er  maaske  den  eneste  af 
Frankrigs  ældre,  store  Mænd,  som  Taine  har  havt  Fordelen  af 
tidligt  at  staa  i  et  nærmere  Forhold  til.  Han  har  imidlertid 
ikke  tilstrækkeligt  for  en  Historiker  set  Mennesker  af  forskellige 
Skoler  og  modsatte  Anskuelser  og  har  ikke  ret  aflagt  sig  Regn- 
skab for  Forholdet  og  Afstanden  mellem  Bøgerne  og  Menneskene. 
Han  har  holdt  af  at  samtale  og  at  spørge,  men  med  et  bestemt 
Formaal  for  Øje,  for  at  faa  Rede  saa  paa  dette,  saa  paa  hint; 
han  har  ikke  havt  Tid  og  Magelighed  nok  til  Oppebien  af,  at  det 
afgørende  Ord,  der  undertiden  opklarer  en  hel  Menneskenatur, 
en  Dag  kom  tilfældigvis  og  som  af  sig  selv.  Til  Gengæld  har 
han  bevaret  sin  dybe  Modtagelighed  for  alle  de  store  Naturind- 
tryk. Han  har  ved  sin  Afholdenhed  fra  Livets  brogede  Færden 
vel  tabt  meget;  men  han  har  vundet  at  bevare  ^in  Aandskrafl 
usvækket;  han  er  ikke,  som  saa  mange  Andre,  bleven  knækket 
i  sine  friskeste  Aar.  Virkelighedskær,  som  han  fra  først  af  var, 
har  han  ingen  Tid  spildt  paa  golde  Savn,  Forventninger,  uvisse 
Længsler  og  romantiske  Drømmerier.  Han  har  straks  sat  sig 
sine  Formaal,  givet  sig  til  at  arbejde  paa  at  virkeliggøre  dem, 
og  da  han  havde  løftet  den  tunge  Kundskabsskat,  som  var  den 
Vægt,  han  vilde  hæve,  saa  han,  at  hans  Ungdom  var  svunden. 
»Hvad  der»,  siger  Sainte-Beuve,  »udmærker  Taine  blandt  hine 
Studiets  og  Tankens  unge  Stoikere,  det  er,  at  han  med  al  sin 
tidlige  Modenhed  forener  en  sand  Hjertets  Renhed,  en  vis  Uskyl- 
dighed, som  Ubekendtskabet  med  Verden  har  bevaret.  Han 
minder  ikke  om  det  Billede,  en  Digter  har  brugt  om  en  ung 
Mand,  at  han  var  som  en  allerede  moden  Frugt  paa  en  endnu 
ung  og  spæd  Stilk;  hans  Væsen  ligner  snarest  en  skrøbelig  og 
fin  Blomst  paa  en  Gren,  der  allerede  er  en  Smule  barket  og 
haard.>     {Nouveaux  lundis,  Tome  8.) 

Han  har  skrevet  en  Snes  Bind  af  historisk  og  filosofisk 
Indhold  og  har  følgelig  læst  en  Snes  tusind  Bøger.  Intet  Under, 
at  hans  Ydre  røber  nogen  Træthed.  Men  bag  Trætheden  aabenbarer 
sig  en  sluttet  Stolthed,  en  prøvet  Vilje,  en  Intelligens,  der  vækker 
Tillid,  og  et  Talent,  der  fremkalder  Beundring.  Han  har  skildret 
sin  egen  Maade  at  tale  paa  i  Fortalen   til  Graindorge,  naar  han 

siger:  «HaD  lod  sine  Sætninger  falde  en  for  en,  uden  nogen 
Bøjning  af  Stemmen;  selve  disse  Sætninger  var  kun  Meddelelse 
af  Kendsgerninger,  farveløse  og  bestemte;  i  første  Øjeblik  gjorde 
de  ingen  Virkning;  men  en  Time  efter  havde  man  glemt  deres 
Nøgenhed  og  Enstonighed  for  kun  at  føle  deres  Rigtighed  og 
Rigdom.  Han  undgik  Minespil  og  Haandbevægelser,  ikke  af 
Mangel  paa  Indbildningskraft  eller  paa  Sindsbevægelse,  men  af 
Vane  til  at  holde  sig  i  Tømme  og  af  Frygt  for  at  paradere  med 
sine  Følelser*. 

Taines  Ideal,  naar  han  taler,  er  den  yderste  Klarhed  for- 
enet med  den  yderste  Naturlighed.  Selv  som  Foredragsholder 
er  han  paa  sin  Post  mod  at  drive  Talekunst.  Hans  Mine,  hans 
Færd  er,  som  sad  han  og  talte  med  sig  selv,  og  hans  Stillinger, 
mens  han  sidder,  under  Foredraget,  er  alt  andet  end  valgte  og 
skønne.  Kunstnerne  holder  dog  øjensynligt  for  meget  af  ham 
til  at  stødes  deraf.  Deres  kraftige  og  oprigtige  Bifald,  naar  han 
begynder  og  slutter,  vidner  om  deres  Begejstring  for  ham.  De 
skylder  ham  en  god  og  paalidelig,  aandrig  og  grundig  historisk 
Opdragelse.  Der  er  udenfor  Kunstskolen,  ja  udenfor  Frankrig, 
Folk,  der  skylder  ham  lige  saa  meget  og  mere. 


SKUESPILKRITIK 

(September  1867— Maj  1869) 


Schroder:  Ringgen 

(Efter  Farqiihar) 


Detle  Lystspils  fuldstændige  Titel  er  Ringen  Nr.  2  eller  Det 
:/  Delikatesse  ulykkelige  Ægteskab^  en  Titel,  der  er  ligesaa  snurrig 
kg  gammeldags,  som  selve  det  i  sin  Tid  navnkundige  Stykke, 
ler  fra  1792  til  1833  hørte  til  vor  Scenes  Skuespil-Forraad.  Det 
r  en  løjerlig  gammel  Ret,  det  kongelige  Teater  dér  har  serveret 
s ;  ser  man  den  rigtigt  efter,  ligner  den  nærmest  en  Slags  Lag- 
age; den  har  en  engelsk  Bund,  et  fransk  Lag,  et  tysk  Lag  og 
denom  det  Hele  en  dansk  Skorpe. 

Ringens  første  Ophavsmand  er  den  engelske  Skuespilfor- 
atter  George  Farquhar  (1678  til  1707).  Han  tilhørte  en  hel 
rruppe  af  Teaterdigtere  (Wycherley,  Congreve,  Vanbrugh  o.  fl.), 
er  skød  op  under  Karl  II,  og  som  beherskede  den  engelske 
kueplads  mellem  Aarene  1670  og  1730.  Det  er  ikke  mere  Shake- 
peares  og  hans  Samtidiges  Teater.  Mellem  ham  og  denne  Gruppe 
alder  Cromwells  Tid,  det  puritanske  Herredømme  med  dets 
Qørke,  Livsglæden  tilintetgørende  Strenghed,  dets  Fanatisme  og 
ets  Hykleri.  Alle  Folkeforlystelser,  selv  de  ubetydeligste,  selv 
e  uskyldigste,  var  forbudne,  og  ved  en  Parlamentsbeslutning 
ra  1642  var,  som  hos  os  i  Pietismens  Dage,  alle  Teatre  blevne 
ukkede,  og  haarde,  grusomme  StraflTe  fastsatte  for  den,  der  over- 
raadte  Loven.  Da  derfor  efter  Kongedømmets  Genoprettelse 
Carl  irs  første  Regeringshandling  var  den,  at  lade  Teatrene 
labne,  saa  tog  den  underkuede  Verdslighed,  der  havde  sukket 
jfler  Oprejsning,  nu  Erstatning;  et  Publikum  af  fordærvede,  ud- 
jvævende    Verdensmænd    krævede    et    Skuespil    efter    sin    Smag, 

vilde  se  sit  Liv  og  sine  Forbilleder  paa  Scenen.  Skamløsbed 
blev  dette  Teaters  Karaktermærke  og  en  Personlighed  som  d 
bekendte  Rochester  Teatrets  Ideal  saa  fuldt  som  Tilskuern« 
Hvor  tam  Stykkets  Helt  Grev  Klingsberg  end  er,  saa  kender  m 
dog  Rochestertypen  i  ham. 

Fransk  vilde  man  være.  Tirret  til  det  Yderste  som  m 
var  af  den  folkelige,  nu  overvundne  Puritanisme,  efterabede  m 
først  i  Livet,  dernæst  paa  Skuepladsen  med  al  den  Ihærdigbc 
hvormed  en  Engelskmand  forfølger  en  Grille,  fransk  Finhed 
fransk  Letfærdighed.  Man  vendte  op  og  ned  paa  sin  tunge,  e 
gelske  Natur  for  at  synes  flagrende;  man  snakkede  Fransk,  m: 
lod  flygtig  og  snaksom,  man  sagde  Artigheder  og  var  lutt 
Pudder  og  Paryk.  Selv  Teatret,  der  spottede  den  simple  Frans 
hed  (i  Ringen  M.  Wildair),  forgudede  den  fornemme  Franskh 
(i  Ringen  Grev  Klingsberg).  Men  i  selve  den  Haardnakketh 
og  Alvor,  hvormed  man  greb  dette  an,  stikker  den  engels 
Natur  igennem.  Man  sammenligne  Datidens  engelske  Hof  m* 
det  franske.  Tøjlesløsheden  er  begge  Steder  lige  stor,  men  ik 
lige  frastødende.  Med  pedantisk  Grundighed  tilegnede  man  t 
i  England  den  franske  Tvivlelyst  og  Letsindighed;  Lasten  bl 
fra  en  Fornøjelse  til  en  Lidenskab,  Bagtalelsen  f.  Eks.  (som 
Ringen  eller  hos  Sheridan)  fra  en  ondskabsfuld  Morskab  til 
hyæneagtig  Tilbøjelighed  til  at  sønderslide  Næstens  Rygte, 
raan  drog  saadanne  Følger  af  Letfærdigheden,  at  den  blev  c 
rørende  ved  sin  Urimelighed  istedenfor  fristende  ved  sin  Ras 
hed.  Gennem  den  tynde  franske  Glasur  ses  bestandig  den  ( 
gelske  Drøjhed. 

Skønt  Farquhar  er  en  af  de  senere  og  derfor  mere  maac 
holdne  af  Tidens  Skribenter,  skønt  Schrdder  har  bortskaai 
mere  end  Halvdelen  af  hans  Stykke  og  digtet  Resten  til, 
skønt  Ringen  Nr.  2  ikke  hører  til  hans  uanstændigste  Arbejd< 
er  det  dog  let  at  paavise  det  Antydede  blot  i  det  Lid 
der  paa  vor  Scene  er  levnet  af  hans  Original.  I  Farqahs 
Stykke  er  Klingsberg,  tiltrods  for  sin  hovedkulds  Omvendelse 
Ringen  Nr.  1,  endnu  en  yderst  fordærvet  Vellystning,  der  lai 
fra  at  bestaa  de  Prøver,  som  hans  for  død  antagne  Hust 
her  sætter  ham  paa,  fortsætter  sit  gamle  Liv  efter  sit  Ægtesk 
som  før  det,  efter  sin  Kones  Død  som  før  den.  Alt  dette  h 
den  sædeligt  germanske  Bearbejder  naturligvis  skaaret  bort,  b 
har    kun    beholdt    Uimodstaaeligheden,    Letheden,    Franskbedc 

Yerdenstonen *).  Men  hvilken  Lethed  og  hvilken  Tone!  En  Fransk- 
mand vilde  kalde  den  raa:  Grev  Klingsberg,  der  som  fuldendt 
Kavaler  ikke  taaler  mindste  Tvivl  om,  at  han  har  efterladt  sin 
Hustru  en  rigelig  Pengesum  til  hendes  Underhold,  fortæller  af 
egen  Drift  og  uden  mindste  Forlegenhed  det  hele  Selskab,  at 
han  bar  forladt  hende  for  bestandigt,  syg,  opgivet  af  Lægerne, 
døende,  ene  paa  et  fremmed  Sted  —  hvorfor?  For  at  forene 
det  Behagelige  med  Undgaaen  af  det  Ubehagelige,  for  at  over- 
være en  Bokserkamp  i  Newcastle  og  undgaa  at  se  sin  Kone  dø. 
Hvilken  elskværdig  Flygtighed!  Den  minder  om  Tyskeren,  der 
sprang  ud  ad  Vinduet  for  at  vise  sin  Lethed.  Ja,  Grev  Klings- 
berg og  Forfatteren  har  Ret:  <Kun  den  muntre  Mand  betragter 
Tingene  fra  det  rette  Synspunkt.*  Og  saaledes  paa  alle  Punkter. 
En  spillende,  blændende  Overflade,  høvisk  Holdning,  blidt  Tone- 
fald, og  derunder  det  haardeste  og  koldeste  Hjerte;  en  tillært 
Finhed,  en  studeret  Høflighed,  der  ved  den  mindste  Sindsbevæ- 
gelse brister  og  gør  Plads  snart  for  Grovhed  og  Plumphed  i 
Tiltale  ligeoverfor  det  andet  Køn,  snart  hos  Kvinden  selv  for 
en  skamløs  Lavhed,  der  paa  det  Eftertrykkeligste  stikker  af  mod 
den  hele  ved  Kunst  vedligeholdte  Vedtægt.  I  samme  Selskabs- 
kres,  i  hvilken  Ægtefolkene  siger  De  til  hinanden,  glemmer  Klings- 
berg den  tarveligste  Høflighed  mod  Damer,  overvælder  den  ene 
med.  Spot,  fordi  hun  har  holdt  hans  Galanterier  for  alvorligt 
mente,  siger  den  anden  de  drøjeste  Sandheder  i  Øjnene,  og  hen- 
vender følgende  Finhed  til  den  tredje,  der  mener  at  have  set  et 
Genfærd:  <Det  var  Fanden,  som  vilde  tage  Dem  for  al  Deres 
Ondskab.*  I  den  samme  Luft,  der  genlyder  af  pyntelige  Tale- 
maader,  ytrer  den  pur  unge  Pige  med  største  Ligefremhed,  at 
hun  kun  gifter  sig  for  at  faa  en  Grevindetitel  og  et  Køretøj; 
den  ene  unge  Kone  paaminder  den  anden  om,  at  hun  dog  bør 
vise  sin  gamle  Mand  (han  er  tilstede)  noget  Venskab,  siden  han 
har  sørget  saa  godt  for  hende  efter  sin  Død,  og  faar  hertil  det 
Svar,  at  det  dog  var  tungt,  hvis  han  skulde  leve  ret  længe. 
Klingsberg  er  Stykkets  Helt,  Virkeliggørelsen  af  den  engelske 
Forfatters  Begreb  om  en  Gentleman:  hans  Natur  og  hans  Kultur 
er  Stykkets.  Nederst  altsaa  en  djærv,  engelsk  Natur,  der  med 
al    sin    overlegne    Verdenskløgt    føler    sig    magnetisk    dragen    til 

*)  Kotzebue  optog  denne  Karakter,  gengav  den  dens  Hæslighed  og  over- 
drev den  til  det  Afskyelige  i  det  berygtede  Stj^kke  Die  beiden  Klingsberge. 

Luftsejladser  og  Bokserkampe,  ovenover  en  glimrende  fransk 
Kultur,  der  slaar  om  sig  til  alle  Sider  med  sin  Elskværdighed; 
undertiden  gaar  det  første  Lag  op  over  det  andet,  Naturen  gen- 
nembryder Kulturen. 

Paa  dette  Grundlag  er  det,  at  Schroder  afsætter  det  tredje, 
fasteste  og  sødligste  Lag.  Som  Englænder  ynder  Klingsberg  at 
holde  Taler,  som  Franskmand  konverserer  han,  som  Tysker 
præker  han.  Farquhar,  der  selv  var  en  Verdensmand,  en  Officer, 
havde  til  Ideal  en  Officer  med  Fjer  i  Hatten  som  han  selv. 
Hvad  han  vilde  fremstille  var  « Husarofficeren ».  Schroder  føjede 
Ægtemanden  til^  og  saaledes  fik  vi  <  Husarofficeren  —  og  dog 
en  god  Ægtemand*.  Hvor  klæder  det  ikke  Klingsberg  at  præke 
Moral  for  de  to  unge  Piger,  give  dem  deres  Lektion  og  sende 
dem  hjem !  Hvor  er  han  værdig,  da  han,  efter  at  have  over- 
rumplet den  lumpne  Bedrager,  der  har  narret  ham  Pengene  fra, 
trykker  hans  Haand,  lover  at  interessere  sig  for  ham  og  mener 
det  saa  oprigtigt,  at  han  endnu  i  det  Øjeblik,  da  han  skal  stige 
i  Vognen  for  at  køre  til  det  hemmelighedsfulde  Stævnemøde, 
har  en  Tanke  for  ham,  og  kun  trøster  sig  med  at  hans  Ansæt- 
telse dog  vel  kan  vente  til  næste  Dag!  Hvor  smukt,  at  han, 
saasnart  Forbryderen  er  borte,  frikender  ham  med  Udbraddet: 
<Hvad  dog  Omstændighederne  kan  gøre  ud  af  et  Menneske!* 
Hvor  er  han  ædel,  at  han  med  alt  det  Øvrige  faar  Tid  til  at 
tage  sig  af  unge  Piger  i  Paris,  sætte  deres  afskyelige  Stiffædre 
i  Tugthuset  og  sætte  Penge  i  Sparekassen  for  dem  selv,  der  da 
ogsaa  til  Gengæld  ^Dag  og  Nat  lærer  at  skrive*  for  at  kanne 
udtrykke  ham  deres  Taknemmelighed.  Hvor  er  han  med  alle 
sine  smaa  Svagheder  trofast  imod  sin  afdøde  Kones  Minde!  Vel 
sandt.  Fristelsen  med  Bokserkampen  var  for  stor,  han  forlod 
hende  selv;  men  hvad  vil  det  sige,  naar  han  blot  ridderligt  be- 
varer hendes  Ring,  og  den  giver  han  ikke  bort  for  Fribilletter 
til  Alverdens  Bokserkampe. 

Al  denne  Ædelmodighed  skylder  Klingsberg  den  tyske  Be- 
arbejder, ligesom  Oberstinde  Standard  har  ham  at  takke  for  sin 
Dyd,  og  de  to  unge  Piger  er  i  hans  Gæld  for  deres  Tilværelse. 
Men  hvoraf  kommer  nu  alt  dette  Ædelsind,  hvad  betyder  al 
denne  Dyd,  der  er  klistret  ovenpaa  Letfærdigheden?  Den  be- 
tyder blot,  at  Schroder,  saa  gennemdannet  og  højtbegavet  han 
end  var  som  Skuespiller,  var  et  Barn  af  sin  Tid  og  en  For- 
gænger for  Kotzebue.    Det  var  Menneskekærlighedens,  Menneske- 

kundskabens,    det  ædle  Menneskehads,    de  ædle  Grundsætningers 
Tid.      Under    Schroders    Behandling    bliver    Klingsberg    fra    Ud- 
svævende til  Fruentitnmerkender,  det  vil  sige  en  halv  Menneske- 
kender,   og   fra  Hofmand    til  en  Mand  af  Grundsætninger.     Han 
bliver    udgørende,    bliver    menneskekærlig.     Thi    her   som  endnu 
senere  hos  Kotzebue  retter  Velgørenheden  som  ufejlbarligt  Middel 
mod  Vækstfejl    enhver   Skavank,    og   lader   ædle   Grundsætninger 
sig  ypperligt  forene  med  en  —  ved  Omstændighederne  forklaret 
—  mindre  pligtstreng  Handleraaade.     Moralen  polerer  Personlig- 
hedens   Skal,    men    kommer   aldeles    ikke   i    Berøring   med    dens 
Kærne.     Den  moralske  Kraft  sættes  til  i  Grundsætninger;  det  er 
de    rørende    Grundsætningers    Tid.      Hvilken    rørende    Finfølelse 
den,    der  bevæger  Obersten    til    hellere   selv  at  afholde  sine  Ud- 
gifter,   end    at    bruge   en   Skilling    af  sin    Kones    Penge;    hvilken 
rørende    Ydmyghed    den,    hvormed    han    betaler    hende    de    200 
Rigsdaler    tilbage,    som     hun    har    laant    ham;    hvilket    rørende 
Æmne  det  hele:   det  af  Delikatesse  ulykkelige  Ægteskab!     Der  er 
Steder  i  Stykket,  hvor  man  midt  under  Latteren  og  Spøgen  med 
en  pludselig  Følelse  af  Uhygge  ser  Kotzebues  Aand   rejse  Hovedet 
i  Vejret  som   Banquos. 

Det  rørende  tyske  Element  er  Stykkets  tredje  Lag;  og  da 
begge  Stykkets  Ægtemænd  lykkeligt  er  blevne  genforenede  med 
deres  Ægtehustruer,  da  Oberstinden  under  Udbruddet  Si-arles 
(Charles)  har  kastet  sig  om  Halsen  paa  sin  Mand,  og  Greven 
efter  at  have  husket  sig  om  eller  trukket  i  sine  Fingre  har 
beroliget  sig  selv  og  sin  Kone  med  det  Resultat,  at  han  nu 
ingen  flere  Kærester  har,  meddeler  denne  sidste  os  til  Slutning 
Indbegrebet  af  Stykkets  Moral  i  denne  ophøjede  Forskrift,  der 
har  en  lille  Smag  af  alle  tre  Lag:  cTag  Menneskene,  som  de 
er,  ikke  som  de  kunde  være!  Søg  af  alle  Kræfter  at  lindre 
Elendigheden  uden  at  græde  over  den  eller  føle  med  den!  Og 
tag  derefter  saamegen  Del  i  Verdens  Glæder,  som  Æren  og  For- 
nuften tillader!  — » 

Benedix:  Nøglen  tU  Kassen 


Delte  er  altsaa  den  første  Nyhed  i  Sæsonen  1868 — 69:  denne 
stakkels  Bearbejdelse  af  et  i  alle  Maader  usselt  Makværk,  hvis 
eneste  Dyd  er  den  at  være  kort,  og  hvis  eneste  Kunst  er  den 
at  bibringe  En  en  hel  Times  Kedsommelighed  i  en  halv.  En 
ung  Ægtemand,  opdraget  mellem  Skørter,  afmandet  ved  Tante- 
forkælelse, for  Øjeblikket  under  sin  unge  smukke  Kones  Tøffel, 
befinder  sig  ved  Tæppets  Opgang  meget  belemret  med  den 
Skrøbelighed,  man  kalder  tTømmermænd>,  som  Følge  af,  at  han 
Aftenen  i  Forvejen,  for  første  Gang  løsladt  paa  egen  Haand  i  et 
Mandfolkeselskab,  har  drukket  en  Flaske  Vin,  og  meget  over- 
vældet af  den  Frygt,  for  hvilken  man  kunde  danne  Ordet  Tøffel- 
feber, eftersom  han  i  -  sin  Henr3'kkelsestilstand  om  Natten  har 
tabt  hundrede  Rigsdaler  paa  Æresord,  og  hans  Kone  har  Nøglen 
til  Pengekassen. 

Man  vil  uden  Tvivl  indrømme,  at  den  unge  Mand  meget 
nøje  svarer  til  den  folkelige  Benævnelse:  en  vammel  Herre. 
Han  søger  forgæves  under  forskellige  falske  Foregivender  at 
fraliste  sin  Frue  Nøglen,  men  bibringer  hende  derved  kun  den 
Tro,  at  han  af  Kassen  vil  udtage  et  Årmbaand,  som  hun  bar 
set  gemt  deri,  for  dermed  at  gøre  en  anden  Kvinde  en  For- 
æring. Imidlertid  gør  Tjenestepigen  meget  passende  den  unge 
Frue  opmærksom  paa  det  Urigtige  i,  at  hun  og  Tanterne  saa- 
ledes  holder  Manden  under  Formynderskab,  ja  siger  endog  sin 
Tjeneste  op,  eftersom  der  tingen  Honnør*  er  ved  at  tjene  i 
et  Hus,  over  hvis  Herres  Afhængighed  fremmede  Tjenestefolk 
skumler.  Denne  Tjenestepigens  Tale  er  ved  sin  ferske  Ligefrem- 
hed og  sin  forlorne  Jovialitet  en  af  de  Udgydelser,  der  for- 
medelst den  Menneskenaturen  medfødte  Almensamvittighed  bringer 
det  til  at  løbe  En  koldt  ned  ad  Ryggen  af  Flovhed,  saa  man 
ikke  føler  sig  meget  mindre  ilde  derved,  end  man  vilde  gøre,  der- 
som man  selv  havde  sagt  Flovsen.  Pigen  forestiller  Fruen,  hvor 
urimeligt  det  er,  at  hendes  sølle  Skrog  af  en  Mand  kunde  falde 
paa  at  købe  Årmbaand  til  andre  end  hende  selv,  og  det  viser 
sig,  at  hun  er  en  Menneskekender.  Skræmmet  af  Frygten  for 
at  sættes  i  Aviserne  af  sin  Modpart,  kommer  Manden  frem  med 
Tilstaaelsen  af  Spillegælden,  befrier  sin  Kone  fra  Skinsygen,  faar 


Benedix:  Nøglen  til  Kassen  311 

til  Gengæld  den  skæbnesvangre  Nøgle,  forærer  hende  Armbaandet, 
fsar  til  Gengæld  en  Omfavnelse,  og  efterat  den  ægteskabelige 
ILykke  saaledes  er  bleven  genopført  paa  <det  Etiskes*  Grund, 
^taar  Ægtemanden  som  Hersker  i  sit  Hus  med  Scepteret  i  én 
Haand,  Nøglen  i  den  anden  og  Konen  om  Halsen.  Det  er  dette 
xnan  kalder  et  tysk  Lystspil;  Himlen  bevare  os  for  flere! 


Hollére:  Fruentimmerskolen 


Det  forstaar  sig  af  sig  selv,  at  et  Stykke  som  MoHéres 
J^ruentimmerskolenf  der  indeholder  en  saa  sund  Moral  i  saa  ægte 
Poesi  og  fremstiller  saa  almenmenneskelige  Forhold,  ikke  er 
bundet  til  noget  enkelt  Land,  men  er  hele  Europas  Ejendom, 
ja  Asiens  og  Afrikas  med,  hvor  Muselmændene  især  kan  have 
godt  af  at  lægge  sig  dets  Lære  paa  Hjerte;  men  dog  er  del  en 
besynderlig  og  unaturlig  Fejltagelse,  som  Oversætteren  af  Stykket 
har  begaaet  ved  at  underkaste  det  den  overfladiske  Lokalisering 
at  ombytte  de  franske  Navne  med  holbergsk-danske.  Ti  kan 
end  hele  Europa  forstaa  dette  Stykke,  saa  kunde  det  dog  kun 
være  opstaaet  ét  Sted  paa  Jorden,  og  passer  det  end  paa  alle 
Lande,  saa  kan  det  dog  kun  foregaa  i  ét. 

Betingelsen  for  at  forstaa  Fruentimmerskolen  er  et  Begreb 
om,  at  Stykket  er  typisk  fransk  Poesi,  et  af  den  franske  Poesis 
Mesterværker;  men  fransk  i  Aand  og  Anlæg. 

Det  er  fransk  allerede  i  sin  Bygning;  ti  saa  simpel,  ja  barn- 
lig end  Handlingen  er  anlagt,  bærer  Grundridset  dog  Stemplet 
af  den  opløsende,  næsten  matematiske  Forstand,  hvormed  den 
franske  Digterskole  ordner  Gangen  i  et  Drama,  og  som  har  givet 
det  nyere  franske  Lystspil  Præget  af  store  Skakpartier,  spil- 
lede godt  af  begge  Parter.  For  at  have  et  Eksempel  ved  Haan- 
den,  tænke  man  paa  Scribes  Et  Glas  Vand.  I  Fruentimmerskolen 
er  Spillet  snarest  et  Slags  Kortspil,  uagtet  en  vis  Regelmæssig- 
hed og  Ensformighed  underholdende  derved,  at  Arnolphe,  den 
kloge  og  erfarne  Spiller,    trods  alle  Pointer,    han  har  forud,    og 

tiltrods  for.  at  Modparten  bestandigt  viser  ham  sine  Kort,  ufra- 
vigeligt taber.  Han  tror,  at  det  er  Horace,  med  hvem  han 
spiller;  vi  andre  ser,  at  han  spiller  med  sin  Skæbne,  den  uund- 
gaaelige,  den  velfortjente. 

Denne  Plan  er  strengt  lagt  og  nøje  beregnet,  ikke  fri  for 
Skematisme;  men  den  slutter  snævert  og  logisk  sikkert  om  Styk- 
kets Idé,  har  ingen  Indskud,  ingen  Overflod,  intet  Optrin  for 
lidt.  Alt  staar  ligesaa  udviklet  for  Forstanden  som  klart  for 
Fantasien.  Man  fremkalde  for  Erindringen  som  Modsætning  et 
Shakespearesk  Lystspil  med  dets  fortryllende  Uorden,  dets  sam- 
menflettede Handling,  dets  al  Logik  overstraalende  Fantasi,  dets 
Yppighed  lige  fra  Udtryksmaadens  Billedmængde  til  Planens  sprud- 
lende Rigdom  paa  uforudsete  og  uberegnelige  Enkeltheder,  og 
man  vil  ved  at  føle  Forskellen  imellem  et  fransk  og  et  engelsk 
Lystspils  Anlæg  se,  at  det  franske  Lystspil  har  sit  eget  Kunst- 
ideal. Vel  har  vi  i  Planen  endnu  ikke  Stykkets  Aand;  men  alt 
det  Komiske  i  denne  Komedie  ligger  dog  i  Planen,  og  er  de 
komiske  Drivhjul  end  laante,  saa  fornemmer  man  dog  i  Maaden, 
hvorgaa  de  er  indføjede,  den  franske  Karakter  Komedies  og  deos 
Skabers  Ejendommelighed. 

Det  meget,  hvoraf  man  ler:  at  Arnolphe  beregner  og  forud- 
ser Alt;  at  han  er  lutter  Virksomhed  og  opnaar  Intet;  at  han  ved 
Alt,  hvad  han  foretager  for  at  sikre  sig,  netop  handler  sig  selv 
imod,  saa  det  legemlige  Ørefigen,  han  giver  sig  selv,  kun  bliver 
et  Billede  paa  de  mange  aandelige,  han  har  givet  sig  forud;  at 
Horace  uafladeligt  betror  sig  til  den  Eneste,  for  hvem  han  skulde 
tie;  at  han  rækker  ham  det  ene  Vaaben  imod  sig  efter  det 
andet,  paa  samme  Tid  som  han  af  Arnolphe  laaner  de  Penge, 
han  vil  bruge  imod  ham  —  hele  denne  Tuskhandel  af  Gift  og 
Modgift,  alle  disse  Selvmodsigelser  er  laante  fra  to  forskellige 
ældre  Noveller.  Men  det  er  Behandlingen  af  dette  Stof,  der  er 
betegnende  og  lærerig.  Det  er  en  bekendt  Sag,  at  Moliéres  be- 
rømteste Arbejder  ikke  er  de  lystigste,  og  at  hans  Hovedværker 
har  fuldt  saa  megen  Alvor  og  Lidenskab  som  komisk  Styrke. 
Ganske  vist  var  Latteren  altid  det  Svar,  han  ønskede  af  sit 
Publikum  som  Dom  og  Belønning;  men  taber  han  end  aldrig 
Latteren  af  Sigte,  prøver  han  dog  med  Aarene  gerne,  hvor  dybt 
han  kan  gaa  og  hvor  alvorligt  han  kan  gribe  uden  derfor  at 
gaa  glip  af  det  Komiske.  Han  bærer  sig  atter  her  ikke  ad  som 
Shakespeare,  der  i  sine  Lystspil  stiller  det  Ophøjede,  det  Skønne, 

det  Luftige  og  Yndefulde  Side  om  Side  med  det  Latterlige  og 
Lave  og  ryster  alle  disse  Elementer  imellem  hverandre;  heller 
ikke  som  Spanierne,  der  gerne  udsondrer  det  Alvorlige  for  sig 
i  visse  Optrin,  som  de  da  lader  veksle  med  modsatte  burleske; 
nej  han  søger  i  Kraft  af  den  gamle  sande  Sætning,  at  det  Ko- 
miske er  en  af  Tingenes  mest  overfladiske  Egenskaber,  for  at 
hans  Skikkelser,  om  de  end  tillige  tiltaler,  fængsler,  rører  eller 
oprører  Tilskueren,  bestandig  vender  den  Side  ud  imod  Publi- 
kum, fra  hvilken  de  er  til  Latter.  Naar  han  altsaa  griber  et 
komisk  Stof,  naar  han  som  her  tilegner  sig  komiske  Moti^er  og 
det  er  hans  Agt  at  skrive  Andet  end  en  Farce,  hvor  Alt  er 
Løjer,  saa  kaster  han  ikke  det  Komiske  stænkvis  ind;  han  be- 
handler det  som  et  spændstigt  Metal,  der  kan  udhamres  be- 
standig tyndere,  men  som,  naar  det  er  tyndest,  dog  er  tilstrække- 
ligt til  som  Forgyldning  at  bedække  Alt,  Daarskaben,  vi  foragter, 
Lidenskaben,  vi  beklager.  Troskyldigheden,  som  vi  elsker.  Han 
vil,  at  vi  skal  kunne  le  af  det  Alt.  Maaske  er  det  af  denne 
Grund,  at  Stykket  ikke  har  et  eneste  Optrin  imellem  de  Elskende 
alene.  En  sjælden  Gang  er  nu  vel  i  hans  Lystspil  Forgyldningen 
bristet  som  i  Tartuffe  eller  Le  Misanthrope,  men  for  det  Meste 
er  den  ogsaa  her  ligesaa  varig  som  straalende  og  ægte. 

Da  Handlingen  er  saa  yderst  simpel,  samler  hele  Interessen 
sig  om  Stykkets  tre  Hovedfigurer.  Af  dem  er  Agnes  uden  Spørgs- 
maal  den  mest  fængslende .  At  studere  Agnes  er  at  studere  Styk- 
kets Aand.  Og  hvor  fransk  er  ikke  denne  Agnes!  hvor  fransk 
allerede  som  Rolle,  som  Skabning  af  Digteren  betragtet!  Ynde- 
fuld, hellig  i  sin  Enfoldighed,  sanddru  og  sand,  lyslevende  end- 
ogsaa,  men  dog  saa  fremræsonneret  som  Produkt  af  disse  be- 
stemte Virkekræfter,  saa  regelret  i  sin  Egenskab  af  Undtagelse 
—  levende  som  et  Menneske  og  udregnet  som  et  Facit!  Al 
Moliéres  franske  F'orstandsovervejelse  er  opbudt  her  for  at  frem- 
stille Troskyldigheden  i  dens  Renhed  og  Grelhed. 

Se  Moliére  overfor  sin  Skabning  og  tænk  saa  et  Øjeblik  paa 
Shakespeare  og  Miranda!  Miranda  har  den  Lighed  med  Agnes, 
at  heller  ikke  hun  har  set  nogen  anden  ung  Mand,  før  hun 
møder  sin  Elsker  —  et  Motiv,  som  overhovedet  er  almindeligt 
i  de  sydlandske  Literaturer  —  men  Shakespeare  hverken  kan 
eller  vil  holde  hende  fast  som  fostret  af  hans  Kunst;  for  ham 
er  hun  Miranda,  den  Beundringsværdige;  hun  træder  ham  næsten 
i  Møde  som  en  fremmed  Personlighed  og  staar  dér  som  et  Ideal 

af  Uskyld,  af  sjælfuld  Kvindelighed  og  jomfruelig  Erotik,  for 
hvilket  den  nordiske  Digter  bøjer  sit  Hoved  med  en  Slags  An- 
dagt. Anderledes  Moliére.  Han  lægger  Alt  til  Rette;  han  lader 
Agnes  springe  ud  af  Forholdene;  han  tager  fra  Begyndelsen  af 
endog  en  Smule  haardt  paa  hende,  og  gør  sig  ligesom  lidt  lystig 
over  hende,  idet  han  ubarmhjertigt  meddeler  os  hendes  Dam- 
heder. Dette  mener  han  nu  vel  ikke  slemt,  dertil  er  han  altfor 
meget  Digter.  Men  han  undersøger  grundigt  hendes  Indre,  og 
lader  han  end  Horace,  hvis  Aabenmundethed  vi  overhovedet 
skylder  saa  Meget,  retfærdiggøre  hende  ved  Oplæsningen  af 
Brevet  og  til  Overflod  gøre  os  opmærksom  paa  dette  Brevs 
sjældne  Ynde  og  dybe  Naturlighed,  for  ham  selv  er  dog  Agnes 
intet  Ideal,  hendes  Uskyldighed  indgyder  ham  ingen  Ærefrygt; 
han  véd,  at  den  har  sin  Grund  i  Uvidenhed.  Han  røres  ved 
hendes  Ungdom,  hendes  Forladthed  og  hendes  skønne  Sjæl;  men 
hun  er  ham  ingen  Miranda;  han  beundrer  hende  ikke;  dertil  er 
han  altfor  meget  Franskmand. 

Og  som  Forholdet  mellem  Agnes  og  hendes  Digter  er  fransk, 
saaledes  er  hun  fransk  i  sit  inderste  Væsen.  Det  er  dybt  og 
dejligt,  at  Elskoven  saaledes  med  Et  oplyser  hende,  belærer 
hende,  udvikler  og  forklarer  hende  og  i  Dage  giver  hende  Aars 
Vækst;  men  hvilken  er  den  Opfattelse  af  Elskov,  der  dybest 
nede  ligger  til  Grund?  Det  er  La  Fontaines,  det  er  Voltaires, 
den  fransk  nationale,  afstikkende  ved  Siden  af  de  nordiske  Na- 
tioners, hverdags,  slet  og  ret,  men  oprigtig.  Elskoven  er  Vel- 
behag, Glæde,  Fornøjelse  (plaisir).  < Naturen*,  siger  en  moderne 
fransk  Tænker,  <  stræber  mod  Velbehaget,  som  Vandet  løber  til 
Floden,  sprængende  alle  Dæmninger,  der  staar  i  Vejen,  de  hedde 
nu  Religion  eller  Ægteskab.*  Agnes  siger  det  med  barnlig  Op- 
rigtighed, hun  søger  til  Horace,  fordi  hun  søger  Glæden,  og 
t hvorledes  kan  det  være  ondt,  som  fornøjer?* 

Arnolphe 
.  .  .  par  ces  actions  le  ciel  est  courroucé. 

Agnes 
Courroucé!     Mais  pourquoi  faut-il,  qu'il  s'en  courroucé? 
C'est  une  chose  hélas!  si  plaisante  et  si  douce! 


Arnolphe 
Mais  il  fallnit  chasser  eet  amoureux  désir. 

Agnes 
Le  moyen  de  chasser  ee  qui  fait  du  plaisir?*) 

Sette  er  fransk  Tale  og  fransk  Åand,  ærlige,  sanddru,  simple 
Ord,  ingen  Hyklen  og  intet  Sværmeri. 

Agnes  er  typisk  allerede  ved  sit  Forhold  i  Hjemmet;  ti 
livorvel  i  Stykket  Alting  er  sat  paa  Spidsen,  er  hendes  unatur- 
lige Opdragelse  dog  i  Frankrig  endnu  Regelen:  endnu  den  Dag 
Idag  antager  jo  de  romanske  Nationen  Afspærringen  for  Jom- 
fruelighedens bedste  Værn  og  endnu  den  Dag  idag  opsnapper  jo 
de  unge  Piger  ligefuldt  ud  af  Luften  Alt,  hvad  de  ikke  maa 
^ide,  men  hvad  der  ligger  i  Luften.  Derfor  er  de  fritænkersk- 
sindede  et  Aar  efter  at  de  har  forladt  Pensionatet  eller  Klostret. 
Men  Agnes  er  endnu  mere  typisk  ved  det  Racemærke,  hun  bærer 
inderst  i  sit  Sind.  Hun  er  uskyldig,  men  hun  er  ikke  bly;  hun 
er  jomfruelig,  men  hun  kender  i  Elskov  ingen  Skam.  For  den 
franske  Digter  har  det  stillet  sig  saaledes,  at  naar  man  berøvede 
en  Kvinde  det  Harnisk,  som  Opdragelse  og  Dannelse  lægger  om- 
kring hende,  saa  at  Pligten  for  hende  blev  et  tomt  Ord  og 
Dyden  umulig,  fordi  dens  Væsen  er  Bevidsthed,  saa  maatte 
Følgen  være  den,  at  Formen  for  en  saadan  ung  Kvindes  vaag- 
nende  Elskov  blev  en  ubegrænset  Hengivelse  uden  Modstand  og 
uden  Blu.  Han  har  Ret,  naar  han  skildrer  sin  egen  Stamme, 
men  ogsaa  kun  da.  Hos  Kvinden,  som  hun  opvokser  i  Egne,  hvor 
Temperamentet  er  koldere  og  Sædelighedsfølelsen  dybere,  hos 
Kvinden,  som  hun  skildres  af  Shakespeare  eller  af  Goethe  eller 
af  Oehlenschlåger,  har  Uvidenheden  i  de  højere  Stænder  i  Reglen 
sit  medfødte  Panser  i   Blufærdigheden. 

Derfor  er  Agnes  fransk,  hendes  Uskyld  og  hendes  List  er 
lige  franske  og  hendes  Elskov  er  af  en  anden  Art  end  den,  som 
de  nordiske  og  tyske  Digtere  maler. 

Som  bekendt  fuldendte  Moliere  Frueniimmerskolen  i  Aaret 
16152,  altsaa  netop  samme  Aar  som  han  selv,  40  Aar  gammel, 
ægtede    en    sekstenaarig  Pige.     Føler  man  end  Tidsalderens  Let- 


•)  Arnolphe:  Himlen  vredes  over  en  saadan   Handlemaade. 

Agnes:  V^ redes!    Men   hvorfor  vredes  den?    Det  er  en  saa  sod  og  be- 
hagelig Ting  .... 

Arnolphe:  Du  skulde  have  uddrevet  denne  forelskede  Længsel. 
Aynes:  Hvorledes  kan  man  uddrive  det,  som  volder  Fornøjelse? 

sindighed  i  Maaden,  hvorpaa  det  her  forkyndes,  at  ingen  Ægte- 
mand undgaar  sin  Skæbne,  og  er  dette  end  paa  en  Maadc  stillet 
op  som  Stykkets  komiske  Pointe,  saa  er  der  dog  en  tydelig 
Vemod  i  Skildringen  af  denne  forelskede  gamle  Despot,  hvem 
en  Lidenskab,  der  spottes  af  hans  Alder,  gør  dum,  viljeløs  og 
elendig.  Man  mindes,  hvor  sørgelig  sandt  Scarron  spaaede,  da 
han  paa  sit  Dødsleje  skrev  i  sit  Testament  burlesqae:  Jeg  testa- 
menterer 

til  Moliére  Hanrederiet 

og  selv  om  man  er  nok  saa  overbevist  om,  at  Moliére  ikke 
hørte  til  de  Digtere,  af  hvilke  den  moderne  Tid  har  kendt  saa 
mange,  som  i  deres  Værker  fremstiller  deres  egen  Personlighed 
under  forskellige  Masker,  saa  kan  man  dog  ikke  Andet  end 
tænke  paa,  med  hvilken  bitter  Anelse  han  her  har  skemtet 


Husset:  En  Caprice 


Er  der  nogen  paa  Fordom  beroende  Paastand,  som  Fransk-  — 

mændene  i  den  nyeste  Tid  har  ladet  falde,  da  er  det  den,  at  .t 
de  skulde  være  et  Folk,  der  er  særlig  anlagt  til  Frembringelse  ^ae 
af  Poesi.  Det  forstaar  sig,  de  har  kun  en  meget  kort  Tid  M^ 
i  Aarhundredets  Begyndelse  ladet  sig  imponere  af  Tyskernes  ^ss 
Stormløb  mod  deres  gamle  Literatur,  og  de  har  snart  vist  den 
fremmede,  hyppigt  plumpe  og  saa  godt  som  aldrig  faldt  for- 
staaende  Kritik  tilbage  indenfor  dens  rette  Grænse:  men  de  har 
underkastet  deres  Bogverden  et  strengt  Gennemsyn  og  de  er, 
ved  at  studere  deres  egne  og  andre  Nationers  Ejendommeligheder 
som  Folk,  blevne  førte  til  at  opgive  deres  Krav  paa  at  vinde 
Krans  og  Palme  som  Digtere  i  dette  Ords  egenligste  og  stren- 
geste Forstand.  Kun  enkelte  af  Poesiens  Retninger  har  de  for- 
beholdt sig.  Herpaa  beror  Sansynligheden  af,  at  hvad  de  efter 
Sigtelse  og  Prøvelse  har  godkendt,  har  sandt  og  blivende  poetisk  ■ 
Værd.  Det  er  en  bekendt  Sag,  at  Alfred  de  Musset  er  den  mest 
yndede   og   mest   dyrkede,    ligesom    han    i    levende  Live  var  den 

mest  forkælede  af  alle  Frankrigs  yngre  Digtere.  Man  behøver 
I)lot  at  gaa  igennem  en  Gade  i  Paris  for  at  overbevise  sig 
derom;  intet  Forfatternavn  forekommer  hyppigere  end  hans  paa 
Boghandlerhylderne;  af  ingen  nyere  Forfatter  foranstaltes  saa 
mange  Udgaver,  og  om  ingen  er  Dommen  nutildags  paa  en  Gang 
saa  mangestemmig  og  saa  enstemmig:  Gamle  og  Unge,  Basser  og 
Diskanter,  synger  hans  Lovsang  i  sluttet  Kor. 

Det  vilde  ikke  være  noget  betegnende  Udsagn,  at  enhver 
medicinsk  eller  juridisk  Student  i  Frankrig  kan  ham  udenad; 
ti  de  franske  Studenter  kan  meget  udenad,  som  ikke  er  videre 
værdifuldt;  men  det  er  af  Betydning,  at  det  endnu  bestandigt  er 
Mode  blandt  dem  at  kalde  Alfred  de  Musset  den  Første.  Det 
vilde  heller  ikke  være  meget  betegnende,  hvis  jeg  sagde  om 
ham,  at  det  er  enhver  velopdragen  ung  fransk  Pige  forbudt  at 
læse  ham  og  se  ham  paa  Teatret;  ti  i  Frankrig  er  Alt  en  vel- 
opdragen ung  Pige  forbudt,  Alt  undtagen  et  Udvalg  af  Literaturen 
fra  det  «store»  Aarhundrede,  Opbyggelsesskrifter,  engelske  Guver- 
nanleromaner  og  Modetidender  for  unge  Damer  med  indstrøede 
moralske  Smaafortællinger.  Naar  den  unge  Pige  keder  sig  ved 
Læsning,  kan  hun  jo  til  Afveksling  kede  sig  med  at  spille  paa 
Fortepiano.  Men  det  véd  enhver  ung  Pige,  at  blandt  Digterne 
er  Musset  den  Værste,  Hun  har  ikke  alene  ikke  læst  ham,  men 
hun  kan,  hvis  man  spørger,  neppe  vide,  at  han  er  til,  og  en 
Udlænding  kan  ikke  begaa  en  større  Buk  end  at  rette  et  Spørgs- 
maal  til  hende  om  ham.  Som  sagt,  Musset  indtager  en  Plads 
for  sig  selv.  Til  den  Tiltrækning,  hans  lyriske  Digte  udøvede, 
kom  i  en  senere  Tid  den  Lykke,  hans  Smaastykker  gjorde  paa 
Théåtre  frangais,  og  til  Kærligheden  til  hans  Poesi  overhovedet 
kom  Deltagelsen  for  Digteren  som  Menneske,  Forelskelsen  i  hans 
Personlighed,  Medfølelsen  med  hans  ulykkelige  Liv  og  tidlige 
Død.  Hans  Confession  d'un  enfant  du  siécte,  der  er  skrevet 
ud  af  Hjertet  paa  den  Slægt,  han  tilhørte,  blev  læst  med  Be- 
gærlighed og  uindskrænket  Sympati.  Det  er  en  endnu  ung 
Mands  paa  engang  frastødende  og  hjertegribende  Klage  over  i 
afsindige  Udsvævelser  at  have  tilsat  Sundhed,  Friskhed,  Haab 
og  Evnen  til,  uforstyrret  af  hæslige  Erindringer,  at  elske  og 
modtage  en  Kvindes  Elskov.  Denne  Bog  skattes  af  Fransk- 
mændene i  den  Grad,  at  f.  Eks.  Revue  des  deux  mondes  for 
nogle  Aar  siden  havde  en  Artikel,  i  hvilken  den  Livsfilosofi, 
som    den    indeholder,    sattes    himmelhøjt   over   al   den,    der  kan 

findes  i  Pascals  Skrifter.  Det  klareste  og  lærerigste  Indblik  i 
Mussets  Privatliv  fik  man  dog  gennem  hans  meget  omtalte,  alt- 
for meget  omtalte  Forhold  til  George  Sand,  dette  Forhold,  der 
blev  Vendepunktet  i  hans  Liv,  og  som  blev  prisgivet  Offen- 
ligheden,  da  George  Sand  (for  en  halv  Snes  Aar  siden)  udgav 
sin  Roman  Elle  et  /u/,  hvori  hun,  langt  fra  at  tilstaa  nogen 
Utroskab,  kastede  al  Skyld  for  Bruddet  med  Musset  over  paa 
sin  Elsker.  I  Bogen  Lui  et  elle  forsvarede  Paul  de  Musset  ved 
Brug  af  alle  Midler,  ved  Ofifenliggørelse  af  nogle  Breve  fra 
George  Sand,  der  bærer  Præget  af  at  være  ægte,  den  Afdøde 
med  en  Broders  Varme  og  en  Vens  Lidenskab.  Trods  det 
Galanteri,  for  hvilket  de  Franske  med  større  eller  mindre  Ret 
har  Ry,  og  uanset  Beundringen  for  den  berømte  Forfatterinde, 
faldt  Skammen  for  Alt,  hvad  der  i  denne  ejendommelige  Disput 
gennem  Romaner  var  Indiskretion  og  Skandale,  over  paa  den 
kvindelige  Part  i  Sagen  og  med  Skammen  Publikums  Uvilje  mod 
den  Kvinde,  hvis  formentlige  Troløshed  havde  forbitret  og  for- 
giftet dets  Yndlings  Liv;  om  den  Afdødes  Navn  derimod  flok- 
kedes Sympatierne  med  nyfødt  Styrke  og  større  Varme  end 
nogensinde  før. 

Saa  elsket  er  i  Frankrig  den  Digter,  hvis  mest  afrundede 
dramatiske  Arbejde  det  kongelige  Teater  for  Tiden  har  optaget. 
I  ingen  af  Mussets  Komedier  eller  Ordsprog  er  den  ydre  og 
indre  Form  saa  fuldkommen,  og  Navnet  Un  caprice  er  ogsaa 
iblandt  de  Navne  paa  hans  Værker,  der  er  indhugne  paa  hans 
Ligsten  paa  Pére  Lachaise.  Det  hører  øjensynlig  ikke  til  hans 
Ungdomsarbejder.  I  sine  første  Digte  er  han  overstadigt  let- 
færdig af  Overgivenhed  og  Trods;  i  de  forvovne  Sange  fra 
Spanien  og  Italien,  i  Mardoche  og  i  Namouna  —  der  udkom 
netop  samme  Aar  som  dets  danske  Sidestykke,  Paludan- Mullers 
Danserinden  —  sætter  han  Anstændigheden  tildørs,  kaster  Mo- 
ralen ned  ad  Trapperne  og  slaar  Gækken  løs  med  en  Ufor- 
skammethed uden  Mage.  Siden,  da  hans  Hjertesorg  har  givet 
ham  Alvor,  paa  den  Tid,  da  han  frembringer  sine  smukkeste  og 
mest  fortvivlede  Digte,  sætter  han  sig  endnu  med  uindskrænket 
Ligegyldighed  ud  over  Ægteskabet  som  Institution  i  Skuespillene 
Le  chandelier  og  Les  capriccs  de  Marianne,  og  i  Confessions  d'an 
enfant  du  siede  hylder  han  den  Synsraaade,  som  blandt  Andre 
George  Sand  har  forfægtet,  at  Elskoven  helliger  enhver  Forbin- 
delse, at  den  alene  vier  og  retfærdiggør  enhver.     Han  forbavser 

her  en  nordisk  Læser  derved,  at  de  Elskende,  selv  hvor  Intet- 
som helst  er  til  Hinder  for  deres  Forening,  end  ikke  et  Øjeblik 
falder  paa  at  lovliggøre  deres  Samliv  ved  et  Ægteskab,  og  han 
nedlægger  her  sin  Grundopfattelse  af*  Elskov  i  disse  Ord,  som 
findes  etsteds  i  Bogen:  <Hver  Gang  jeg  har  elsket  en  Kvinde, 
har  jeg  sagt  hende  det  med  fuldkommen  Oprigtighed,  og  hver 
Gang  jeg  har  ophørt  at  elske  en  Kvinde,  har  jeg  sagt  hende  det 
med  samme  Uforbeholdenhed,  da  jeg  altid  har  ment,  at  Sligt 
ikke  afhænger  af  vor  Vilje,  og  at  den  eneste  Brøde  her  er  Løgn 
og  Bedrag.*  —  Men  ved  Siden  heraf  har  han  som  Ældre  skrevet 
Digte,  hvori  han  med  Forkærlighed  forherliger  den  Troskab  hos 
Kvinden,  som  han  troede  paa  uden  selv  at  have  fundet  den. 
Han  dramatiserer  det  samme  Sagn  om  kvindelig  Troskab,  som 
Ploug  har  behandlet  i  Fru  Kerjean;  han  stræber  i  det  skønne 
Drama  Carmosine  at  vise,  hvorledes  den  stærkeste  og  hedeste 
Elskov,  som  udvortes  Vilkaar  adskiller  fra  dens  Genstand,  kan 
helbredes  ved  højmodig  Godhed  og  Ømhed;  han  ender  sit  nyde- 
lige lille  Stykke  En  Dør  skal  være  aaben  eller  lukket  med  at  er- 
klære sine  Elskende  for  rette  Ægtefolk  at  være,  og  han  bøjer  i 
En  Caprice  det  ustadige  erotiske  Lune  ind  under  Ægteskabets 
Tugt. 

Da  jeg  forleden  Aften  gik  hen  for  at  se  En  Caprice,  tænkte 
jeg  ved  mig  selv:  hvad  mon  Musset  vilde  sige  om  denne  Op- 
førelse, hvis  han  nu  paa  en  Gang  kunde  staa  op  af  Graven,  gaa 
ind  i  Teatret,  benytte  sig  af  den  Kundskab  til  Dansken,  som 
han  har  erhvervet  sig  i  sit  Paradis,  sætte  sig  ned  og  se  sit 
eget  Stykke?  —  Da  jeg  gik  hjem,  anstillede  jeg  den  Overvejelse, 
at,  hvis  Musset  fik  Orlov  til  en  Spadseretur  paa  Jorden,  var 
Kjøbenhavn  neppe  det  Sted,  han  vilde  søge;  fremdeles,  at  hvis 
det  ikke.  var  hans  Agt  at  gøre  en  Slags  frivillig  Poenitense,  vilde 
han  neppe  se  sin  Caprice  paa  det  kongelige  Teater,  og  endelig, 
at  dersom  han  var  gaaet  derind,  vilde  han  sikkert  ikke  have 
oppebiet  Stykkets  Slutning,  før  han  tyede  tilbage  til  sit  Elysium. 
Ti  vistnok  er  der  godt  at  være  i  det  kongelige  Teater,  men  bedre 
er  dog  altid  bedre.  Det  er  da  vanskeligt  at  sige,  hvad  Musset 
vilde  sagt;  sandt  at  sige  tror  jeg,  han  vilde  have  iagttaget  en 
betydningsfuld  Tavshed  og  maaske  som  god  Franskmand  have 
undskyldt  sig  med,  at  han  dog  forstod  mindre  af  det  Danske, 
end  han  havde  tænkt. 

Den   Oversættelse,    i    hvilken   Stykket   opføres,   ligner   Origi- 

nålen  som  et  taaleligt  Stentryk  et  fint  og  yndigt  Maleri.  Den 
har  én  Dyd:  den  er  skrevet  paa  rent  Dansk,  den  har  ikke  be- 
holdt nogen  fransk  eller  halvfransk  Vending;  den  er  forfattet  af 
en  Mand,  der  ikke  er  bange  for  at  slette  ud,  hvad  han  finder 
overflødigt  eller  uforstaaeligt  for  danske  Tilskuere;  den  er  ud- 
ført med  Rutine  og  den  mangler  paa  enkelte  Punkter  ikke  Omhu; 
men  hvad  forslaar  vel  det  overfor  saa  fint  et  Arbejde!  Der  er 
Digterværker,  man  bedst  omplanter  ligesom  Brændenælden  ved 
at  gribe  rask  og  dristigt  om  dem,  og  der  er  andre,  som  kræver 
Kærlighed  og  fin,  næsten  kvindelig  Ømhed  af  den  Haand,  der 
vil  plante  dem  om.  En  Caprice  hører  ikke  til  den  første  Klasse. 
Stykket  udmærker  sig  blandt  Andet  ved  en  helt  igennem  vel 
vedligeholdt  fornem  Tone,  der  adler  Stofifet  omtrent  paa  samme 
Vis  som  en  Behandling  paa  Vers  vilde  gøre.  Lad  være,  at 
den  Sans  for  det  rene,  med  ædel  Rolighed  afmaalte  Udtryk  og 
for  den  i  sin  Art  fuldendt  ædelbaarne  Stil,  som  udmærker 
Ludvig  XIV's  Tidsalder,  ikke  mere  findes  hos  en  Aristokrat  som 
Musset,  en  Aristokrat  efter  Revolutionen  og  midt  i  Demokratiet, 
en  Aristokrat,  der  som  Digter  ligger  i  dristig  Krig  med  alle 
nedarvede  Regler;  lad  være,  at  hans  Replik  er  baade  kæk  og 
djærv,  saa  er  det  dog  afgjort,  at  der  i  hans  Samtaler  er  en 
Sprogets  Adel  og  Ynde,  som  ikke  findes  i  nogen  anden  fransk 
Digters  fra  den  nye  Tid.  Selv  om  hans  Elegance  var  hans 
navnkundige,  revolutionære  Elskerinde  for  fornem,  saa  kan  dog 
hverken  Hr.  Professor  H.  P.  Holst  eller  Teatret  antages  paa 
Grund  af  folkelige  Fornemmelser  at  have  Noget  imod  den. 
Hvorfor  er  der  da  gjort  saa  lidt  for  at  bevare  den  i  Over- 
sættelsen, og  hvorfor  er  Udtalen  paa  Teatret  saa  dagligdags  og 
skødesløs? 

At  Mathildes  følsomme  Enetale  er  forkortet,  at  Oversættelsen 
bortskærer  et  Par  hele  Sider,  der  indeholder  Chavignys  for  det 
danske  Publikum  maaske  vel  letfærdige  Kærlighedserklæring  til 
Fru  de  Léry,  er  ikke  ligefrem  ad  dadle:  kun  vil  jeg  bemærke, 
at  Saksen  ikke  er  det  Instrument,  hvormed  man  omformer  virke- 
lige Digterværker  efter  de  forskellige  Nationers  Krav.  Man  kan 
ikke  i  saa  lille  et  Stykke  udslette  nogle  Sider  uden  at  omdigte 
eller  tildigte,  hvilken  Umag  man  har  sparet  sig.  Men  man 
har  ikke  nøjedes  med  de  større  Ændringer.  Da  man  nu  engang 
havde  skarpe  Redskaber  ved  Haanden,  har  man  ikke  kunnet 
modstaa  Fristelsen  til  at  bruge  dem.    Og  saa  har  man  da  klippet 

iDort  her  en,  hist  to  eller  tre  Repliker,  tilsyneladende  ubetydelige, 

nen    talende   Træk.     Hvor   Saksen   var   for    grov,    har   man    an- 

^vendt  Tangen  og  knebet  og  plukket  af  Repliken  her  en  Sætning, 

liist  et  Par,    uden  Plan   eller  Hensigt,    og   uden    at   opnaa  Åndet 

«nd  at  rane  Stykket  snart  en  Vittighed  og  snart  en  Finhed.    Jeg 

liar  en  Snes  Eksempler  paa  rede  Haand.    Det  eneste  Sted,  hvor 

der  i  Oversættelsen  er  tilføjet  Noget,   er  det,    hvor  Fru  de  Léry 

^^ender  tilbage  fra  Ballet.     Man   ser  let,   at  Prof.  Holst  ikke  har 

tildigtet  disse  Repliker  om  Peltsværket,  dertil  er  de  altfor  meget 

i    Stilen;    men   skønt   de   findes    i    den   ældre   Udgave,    og    skønt 

Th.   Gautier  etsteds   har  talt   for  deres  Bibeholdelse,   har  Musset 

sikkert    ikke    slettet    dem    uden    med    velberaad    Hu.     Professor 

Holst   har  været   ædelmodig  nok  til   i  disse  Repliker  at  skænke 

Fru  de  Léry  en  Mand,    og  det  er  jo  godt  for  en  Dame  at  have 

en    Beskytter.      Men    efter    hvad    jeg    kender    til    Fru    de    Léry, 

kan   jeg   ikke    tro  Åndet,    end   at   hun   alligevel,    naar   hun   maa 

have    en   Stemme   med,    helst   vil   være   fri    for   den    Mand,    hun 

har    faaet.     Hvad   skal   hun    med    en    Mand,    der  forærer  hende 

æthiopisk    Maarskind    fra    Holland,    som    ovenikøbet    er    grimt? 

Naar  Musset  har  bønhørt  hende  og  skilt  hende  af  med  Manden, 

hvorfor  vil   da  Professor  Holst  alene  være  grusom?    Lad  hende 

forblive  Enke,  hun  vinder  derved,  og  Stykket  vinder  især  i  den 

Anstændighed   og   Moralitet,    der  ligger   Oversætteren   saa   stærkt 

paa  Hjerte  og  for  hvilken  meget  Morsomt  og  Vittigt  er  ofret. 

Det  er  vanskeligt,  naar  man  har  set  Stykket  paa  Théålre 
francais,  ikke  at  anstille  en  Sammenligning.  En  saadan  synes 
raaaske  overhovedet  ubillig,  da  Resultatet  vistnok  anses  for 
givet  forud:  hvor  skulde  vi  kunne  hamle  op  med  en  Udførelse 
af  franske  Stykker  paa  Frankrigs  første  Skueplads!  Men  vi  staar 
ingenlunde  altid  tilbage.  Ligesom  Théåtre  f rangais  ingen  Elsker 
har  med  den  Inderlighed,  som  Michael  Wiehe  besad,  saaledes 
har  det  nu  ingen  komisk  Skuespiller  af  Phisters  Rang.  De 
Damer,  som  dér  udfører  de  Roller,  Fru  Sødring  spiller  her- 
hjemme, har  ingenlunde  hendes  Åand  og  Lune,  og  den  ansete 
Skuespiller,  der  paa  Théåtre  frangais  giver  Hr.  Hultmanns  Rolle 
i  Kamp  og  Sejr,  staar  uendeligt  under  ham  i  Finhed  og  Ele- 
gance. Er  der  Stykker,  som  man  ikke  kan  taale  at  se  her,  naar 
man  først  har  set  dem  paa  det  franske  Teater  (f.  Eks.  et  Glas 
Vand),  saa  er  der  andre,  som  Kamp  og  Sejr  og  tildels  Feuillets 
/  Landsbyen,  hvis  kjøbenhavnske  Udførelse  havde  eller  har  For- 

G.  Brandes:  Samlede  Skrifter.   XIII.  21 

trin  for  den   parisiske,    og  det  vilde  være  en  Fornærmelse  mod 
Phister  at  sammenligne  hans  Scapin  med  Coquelins. 

Ved  En  Caprice  falder  Sammenligningen  desværre  paa  alle 
Punkter  ud  til  Skade  for  os.  Man  maatte  vente,  at  Hr.  Hult- 
mann  vilde  erstatte  det  Ungdommelige  og  Hjertelige,  som  Hr. 
V.  Wiehe  meddelte  Chavignys  Rolle,  ved  den  utvungne  Anstand, 
der  ellers  er  ham  egen.  Men  det  var  netop  denne,  som  ganske 
fattedes.  Hr.  de  Chavigny  har  Ret,  han  har  ikke  mere  sin 
«gamle  Figur>,  som  det  hedder  i  Oversættelsen,  eller,  som  Ori- 
ginalen mere  betegnende  udtrykker  det,  sin  «Regimentsholdning*. 
Man  ser  ikke,  at  Greven  har  været  Officer.  En  Blaserthed, 
som  den,  der  er  udbredt  over  Bressant  som  Chavigny,  er  ikke 
Idealet;  men  hellere  den,  end  den  naive  Gemytlighed,  hvormed 
Mussets  fuldendte  Verdensmand  paa  vor  Scene  udfolder  sit 
sammensluttede  Væsen.  Hans  Ironi,  hans  Kulde  er  smeltet  bort; 
her  er  altfor  megen  Stigen  og  Dalen  af  Betoningen,  altfor  mange 
og  altfor  heftige  Haandbevægelser ;  her  mangler  Ro.  Et  enkelt 
Eksempel:  I  det  Øjeblik,  da  Chavigny  i  egen  Indbildning  gør 
den  Opdagelse,  at  det  er  Fru  de  Léry,  som  har  sendt  ham 
Pungen,  drejer  Hr.  Hultmann  sig  helt  omkring  og  fører  Fingeren 
til  Munden  med  den  bekendte  Haandbevægelse,  hvormed  meget 
unge  Mennesker  uvilkaarligt  antyder,  at  de  har  udfundet  noget. 
Et  Sidestykke  hertil  er  den  heftige  Bevægelse,  hvormed  Hr. 
V.  Wiehe  i  Et  Glas  Vand  triumferende  drejer  sig  om  paa  Hælen, 
da  Hertuginden  antyder,  at  den  unge  Butiksjomfru  maaske  er 
indtaget  i  ham.  Bolingbroke  kommer  ikke  i  Bevægelse  for  saa 
lidt.  Paa  begge  disse  Steder  nøjes  Bressant  med  at  smile  ganske 
svagt,  men  tilstrækkeligt  til  at  forraade  en  dannet  Tilskuer, 
hvad  han  vil,  man  skal  se.  Vore  Skuespillere  har  for  liden 
Tillid  til  deres  Publikums  Intelligens;  man  forst'aar  nok  Meningen 
uden  saa  stor  Tydelighed 

Fru  Eckardts  Spil  gjorde  megen  Opsigt,  da  Stykket  var 
nyt.  Man  fandt  hende  som  Fru  de  Léry  aandrig,  glimrende, 
pikant,  ja  nogle  Kritikere  snublede  endog  temmelig  stærkt  over 
de  Udtryk,  hvori  de  gav  deres  Henrykkelse  Luft.  Fru  Eckardt  har 
mange  af  de  ydre  Betingelser  for  at  spille  denne  Rolle,  først  og 
fremmest  Ungdom  og  Skønhed.  Man  forstaar,  at  hun  i  Grevens 
Øjne  er  en  af  de  smukkeste  (og  ikke  som  Oversættelsen  kjøben- 
havnsk  har  sat:  interessanteste)  Kvinder  i  Paris.  Hun  har 
fremdeles  noget  af  en  Snedronnings  Evne  til   at   kunne  blænde. 

;  dog  —  naar  Augustine  firohan  træder  ind  med  sine  40  for 
ke  at  sige  50  Aar  paa  Nakken  og  sit  Pierrot-Ansigt,  er  hun,  inden 
in  har  sagt  otte  Repliker,  skønnere  end  Fru  Eckardt  i  al 
^ndes  Glans.  Hun  har  her  kun  én  Ting  forud  for  denne,  men 
tte  Ene  er  Natur.  Hun  bevæger  sig  uden  Stivhed,  hun  lér 
len  Tvang,  hun  er  koket  uden  at  understrege  sit  Koketteri; 
in  spøger,  hun  driller,  hun  trøster  og  hævner,  som  om  Spøg 
;  Drilleri  fødtes  paa  hendes  Læber,  som  om  Trøsten  og  Hæv- 
;n  kom  fra  hendes  Hjerte,  alt  som  Scenerne  veksler;  som  om 
in  opfandt  Rollen,  istedenfor  at  spille  den.  Hun  improviserer 
ae  vittige  Indfald;  Fru  Eckardt  har  tænkt  paa  sine  i  Forvejen. 
Burde  vort  Teater  da  ikke  have  spillet  En  Caprice?  Himlen 
svare  mig  for  at  sige  noget  saadant,  jeg  mener  det  ikke  engang. 
Linde  Teatret  udføre  den  bedre?  Jeg  tror  det,  men  Sligt  er 
ke  let  at  bevise.  At  det  har  givet  Stykket,  er  i  ethvert  Til- 
ade godt;  ti  selv  i  Oversættelse  og  selv  i  en  Udførelse  af 
iden  Rang,  er  det  endnu  saa  fuldt  af  Ynde,  at  det  for  den, 
;r  hverken  kender  den  franske  Original  eller  den  franske  Op- 
relse,  er  en  Nydelse  at  se  det.  Hvad  Gavn  gør  da  Kritiken? 
Igen,  vil  man  sige.  Det  er  muligt,  men  den  gaar  heller  ikke 
1  paa  at  gøre  Gavn.  Det  er  i  og  for  sig  det  Rette,  at  den 
Dlder  den  højeste  Fordring  fast  og  peger  paa  det  Fuldkomne, 
et  den  viser  Afstanden  mellem  det,  som  ydes,  og  det,  som 
ir  at  ønske.     Den  holder  blot  Udsigten  aaben  til  det  Ideale. 


Musset:  Man  skal  ikke  forsværge  Noget 


I  sine  Engelske  Fragmenter  har  Heine  etsteds  beklaget  den- 
ilbøjelighed,  som  efter  hans  Mening  Studiet  af  Lord  Byron 
emkaldte  hos  Musset  til  i  en  ganske  ung  Alder  at  paatage  og 
legne  sig  et  Skin  af  Overmættelse  og  Sjælekulde,  der  ellers 
ører  Oldingealderen  til,  og  han  ser  en  Nemesis  i,  at  da 
len  stakkels  Hr.  Musset >  endelig  kom  bort  fra  sin  Manér, 
fløstes  i  hans  Digtning  den  forstilte  Livslede  af  de  langt  sørge- 

ligere  Vidnesbyrd  om  hans  legemtige  og  aandelige  Kræfters 
virkelige  Forfald.  <Ak>,  udbryder  han,  «denne  Forfatter  minder 
mig  ora  hine  kunstige  Ruiner,  som  man  plejede  at  opføre  i  det 
attende  Åarhundredes  Slotshaver,  hine  Narrestreger  af  et  barn- 
ligt Lune,  der  i  Tidens  Løb  vækker  vort  inderligste  Vemod,  naar 
de  for  ramme  Alvor  smuldrer  hen  og  forvandles  til  virkelige 
Ruiner.  >  Der  er  en  god  Del  for  meget  af  Misundelse  og  Skin- 
syge og  en  god  Del  for  lidet  af  Selverkendelse  i  disse  Ord, 
men  de  indeholder  dog  en  i  et  betegnende  Billede  udtrykt  Sand- 
hed. Det  er  beklageligt,  at  Musset  har  spildt  saa  meget  Vid  og 
saa  megen  Kraft  paa  at  fremstille  den  Blaserthed,  som  var  et 
af  de  mange  Udtryk  for  Ungdommens  Slaphed  efter  det  første 
Kejserdømmes  Fald,  hvad  enten  han  skildrer  den  som  en  uhel- 
bredelig Sygdom  eller  saaledes  som  i  det  nysopførte  Ordsprog 
underkaster  den  en  Kur  og  lader  den  helbredes  efter  en  Krise. 
Stykkets  Indhold  er  med  faa  Ord  dette:  En  ung  forfaren 
og  forgældet  Verdensmand  opfordres  af  sin  gamle  rige  Onkel, 
der  er  ked  af  at  betale  hans  Gæld,  til  at  indgaa  et  fordelagtigt 
Parti.  Hans  Svar  er  det,  at  han  har  lovet  sig  selv  aldrig  at 
gifte  sig;  han  véd  af  egen  Erfaring  altfor  vel,  for  hvilke  kapitale 
Uheld  en  Ægtemand  er  udsat,  han  tror  ikke  paa  kvindelig  Dyd 
eller  Uskyld.  Omsider  indvilliger  han  i  at  tilbyde  sig  som 
Bejler,  dog  kun  paa  den  Betingelse,  at  han  i  Forvejen  har  Lov 
til  at  sætte  sin  tilkommende  Bruds  Uskyldighed  og  Tilbage- 
holdenhed paa  Prøve;  bestaar  hun  den  ikke,  vil  han  naturligvis 
ikke  ægte  hende;  skulde  hun  imod  al  Forventning  bestaa  den, 
vil  han  erklære  Vædderaaalet  for  tabt  og  sig  for  overvundeo. 
Det  viser  sig,  at  den  unge  Dame  har  set  ham  paa  et  Bal  og 
allerede  forud  er  indtaget  i  ham;  han  opnaar  at  interessere 
hende,  at  faa  hende  til  at  besvare  et  Brev  og  at  indfinde  sig 
ved  et  natligt  Stævnemøde  i  en  Skov  nærved  hendes  Moders 
Slot.  Det  er  først  under  selve  dette  Møde,  at  den  unge  Mand 
pludselig  opdager  hendes  Sjæls  fuldkomne  Usk^'ld  og,  besejret 
af  den  Renhed,  der  stempler  ethvert  af  hendes  Ord,  kaster  sig 
ned  foran  hende,  overvældet  og  skamfuld.  Man  ser  let,  at  hele 
Stykket  er  bygget  paa  det  sidste  Optrin,  og  at  Digteren  helt 
igennem  har  Skønhed  og  Poesi  for  Øje;  men  man  ser  ogsaa,  at 
Skønhed  og  Poesi  netop  kun  er  tilstede  som  Stykkets  Øjemed, 
og  at  de  Midler,  hvorved  dette  naaes,  ikke  helliges  ved  Øjemedet. 
Ti   Helbredelsen  er  smuk,    men  Sygdommen   er  grim,   og  den  er 

»venikøbet  ikke  fængslende,  som  det  Grimme  kan  være  det;  ti 
len  er  ingen  Farsot  i  Nutiden  og  i  Danmark,  men  var  det  i 
^aris  for  fyrretyve  Aar  siden. 

Hertil  kommer,  at  Mussets  Behandlingsmaade  er  en  saadan, 
it  der  uundgaaeligt  indtræffer  Et  af  To:  enten  tror  Tilskueren 
kke  paa  Sygdommen,  eller  ogsaa  tror  han  ikke  paa  Helbredelsen, 
»aasnart  et  ungt  Menneske  er  naaet  til  den  Alder,  i  hvilken  han 
legynder  at  bruge  sin  Forstand,  véd  han  med  sig  selv,  hvad 
lan  skal  tænke  om  saadanne  Sætninger  som:  jeg  tror  ikke  paa 
)yden,  ikke  paa  Kvinden,  ikke  paa  Venskab,  ikke  paa  Kærlig- 
led  osv.  Han  lér  i  Skægget,  naar  han  hører  dem.  Intet  fore- 
kommer ham  mere  dagligdags  og  mere  latterligt  end  en  saadan 
ilmindelig  Mistvivl,  der  øjensynlig  fra  højst  to  eller  tre  Er- 
aringer  eller  fire  til  fem  maaske  velfortjente  Skuffelser  gør  Slut- 
linger  om  intet  mindre  end  en  hel  Klasse  af  Følelser  eller  Men- 
lesker,  om  det  hele  Køn,  den  hele  Menneskehed.  Dog,  som 
eldre  forstaar  man  Sagen  anderledes,  er  mindre  redebon  til  at 
3etitle  alt  Forulykket  som  Affektation  og  affærdiger  mindre  rask 
iet  Sygelige  som  Unatur.  Nu  ser  man,  at  de,  der  har  saa  let 
i^ed  at  tro  paa  Venskab,  sjældent  har  sat  Venskab  paa  Prøve, 
jg  at  de,  der  saa  villigt  tror  paa  Uskyld,  i  Almindelighed  hører 
til  dem,  der  antager  enhver  ung  Pige  med  røde  Kinder  og  klare 
9jne  for  en  Engel,  istedenfor,  som  en  Filosof  har  sagl,  at 
forstaa,  «man  har  ladet  hende  gaa  i  Seng  Kl.  9  og  spise  mange 
Koteletter.*  Ethvert  udviklet  Menneske  vil,  tænker  jeg,  finde, 
it  der  er  Tidsrum  i  hans  Liv,  hvori  han  har  troet,  andre,  hvori 
tian  afgjort  ikke  har  troet  paa  Renhed,  Uegennyttighed  osv.  Han 
n\  indse,  at  man  kan  gøre  Profession  af  at  tro  paa  det  Gode 
)g  at  tro  paa  det  Slette,  men  at  det  Rette  er  at  tro  paa  begge 
Oele.  Dog  ligger  det  nær  at  opfatte  Troen  paa  det  Menneske- 
ige  som  en  Art  religiøs,  altsaa   uafviselig  Fordring. 

Men  Stykkets  Helt  er  værre  end  irreligiøs;  han  har  ingen 
iøramelighedsfølelse.  Han  nøjes  nemlig  ikke  med  at  opstille 
len  Paastand:  «En  Pige,  jeg  kan  forføre  paa  otte  Dage,  har  jeg 
Ret  i  ikke  at  ville  gifte  mig  med;>  men  han  underforstaar  tog 
lar  jeg  Ret  til  at  forføre. »  1  det  Første  er  der  Logik,  i  det 
\ndet  er  der  hverken  Logik  eller  Moral.  Og  han  synker  yder- 
ligere i  vore  Øjne,  naar  den  Strenghed,  hvormed  den  gamle 
Baronesse  jager  ham  og  Onkelen  paa  Porten,  saasnart  hun  gen- 
nem denne  faar  Nys  om  hans  Planer,  gør  ham  endnu  mere  ojv- 


326  Skuespil  kntik 

sat  paa  Stævnemødet,  som  en  Hævn  over  den  Gamles  uhøflige 
Adfærd.  Ti  dette  er  en  Lavhed.  Han  mangler  da  ikke  blot 
Sans  for  hvad  der  er  ridderligt  og  rigtigt,  men  Sansen  for, 
hvad  der  ligger  for  lavt  for  en  Mand  af  Ære,  og  uden  den  er 
han  med  al  sin  Vittighed  og  al  sin  Dannelse  ikke  Åndet  end  en 
lakeret  Babar.  Naar  han  da  til  Slutning  saa  let  finder  Til- 
givelse, kan  Digteren  selv  ikke  undgaa  den  Anklage,  at  ogsaa 
hos  ham  er  Sansen  for  det  Rette  og  Tilbørlige  sløv,  selv  om 
alle  hans  andre  Evner  er  skærpede  og  forfinede  i  en  beundrings- 
værdig Grad. 

Man  har  ikke  let  ved  at  forsone  sig  med  Valentin;  man 
under  ham  ikke  hans  uskyldige  Brud;  man  tror  ikke  paa  hans 
Omvendelse  eller  paa  hans  pludseligt  opstaaede  Kærligheds  Alvor, 
og  saa  kan  man  endda  ikke  ret  begribe,  hvorledes  Frøken  Cécile 
de  Mantes  egenlig  bliver  forelsket  i  ham.  Det  er  vist  nok,  at 
for  Elskov  gives  der  ingen  Grunde,  og  at  Digteren  til  syvende 
og  sidst  ligesaa  lidt  kan  forklare  Kærligheden  til  denne  Enkelte, 
som  han  kan  forklare  den  Elskendes  aldeles  individuelle  Person- 
lighed, for  hvilken  denne  Elskov  er  et  Udtryk.  Men  det  gaar 
dog  med  Elskov  som  med  enhver  anden  aandelig  og  naturlig 
Foreteelse:  den  opstaar  under  visse  Betingelser,  den  udvikler 
sig  efter  bestemte  Love,  og  det  er  som  Følge  heraf  muligt  for 
Digteren  at  lægge  Forholdene  saaledes  til  Rette,  at  man  forstaar, 
en  Kvinde  som  denne  netop  kan  eller  maa  føle  Kærlighed  til 
en  Mand  som  hin.  Maaske  har  man  Uret  i  at  fordre  en  saa 
omhyggelig  Begrundelse  af  et  lille  Ordsprog^  en  dramatisk  Spøg, 
der  efter  sin  Art  ikke  vil  fremstille  nogen  egenlig  Handling  og 
søger  sin  hele  Styrke  i  sin  fine  Samtalekunst,  men  her  mangler 
i  ethvert  Tilfælde  enhversomhelst  Antydning  af  noget  Saadant. 
Man  føler  bestandig,  at  Digteren  har  havt  sit  Blik  rettet  mod 
Slutnings-Optrinnet,  og  at  han  har  ofret  Alt  for  at  lade  Stykket 
ende  paa  saa  slaaende  en  Maade  som  muligt. 
;.  Enhver  kunde  forud  sige  sig  selv,  at  et  Stykke,  der  passer 
saa  lidt  til  vore  Sæder  og  vore  aandelige  Tilstande,  kun  meget 
vanskeligt  vilde  kunne  overføres  i  vort  Sprog  og  spilles  paa  vor 
Skueplads,  og  man  ser  meget  vel,  at  Prof.  Holst  har  været  sig 
Vanskeligheden  bevidst.  Dristigt  at  byde  den  Spidsen  har  han 
ikke  vovet;  han  har  villet  sejle  udenom  den  og  lade,  som  om 
den  ikke  var,  men  saa  ubehændigt  har  han  styret,  at  Publikum 
straks    mærkede    Uraad,    følte,    her    gjordes    Forsøg    paa   let   at 

^iide  hen  over  meget  stygge  Skær,  paa  ligesom  med  en  ond 
:Sam vittighed  at  dølge,  hvad  der  virkelig  foregik,  og  saaledes 
«ndte  Sejladsen  med  et  Skibbrud:  den  overvejende  Del  af  Publi- 
l(um  hyssede  med  megen  Haardnakkethed  den  forulykkede  Over- 
sættelse ud.  Istedenfor  Originalens  Grundregel  at  bruge  de  mest 
uforbeholdne  og  tit  endog  i  høj  Grad  uhøviske  Udtryk  (f.  Eks. 
i  Valentins  Beskrivelse  af,  hvad  de  unge  Piger  lærer)  for  at  give 
et  skarpt  og  tydeligt  Billede  af  Valentins  ungdommelige  Drøjhed 
og  derved  sætte  hans  Omvendelse  i  det  kraftigste  Lys,  har  Over- 
sætteren fulgt  den  Regel  at  dæmpe  Farverne  og  intetsteds  lade 
ham  udtale  hverken  sin  Anskuelse  eller  sin  slette  Hensigt  rentud. 
I  Oversættelsen  afslaar  Valentin  ved  et  Brud  paa  Karakteren 
(i  Handskehistorien)  en  Dames  Gunst,  begynder  med  at  være 
dydig  og  ender  med  at  være  følsom.  Med  den  kraftige  Mis- 
lyd bortfalder  naturligvis  ogsaa  den  kraftige  Samklang.  Virk- 
ningen af  Slutningsscenen,  paa  hvilken  Alt  beror,  gaar  aldeles  i 
Lyset. 

Oversættelsen  er  uheldig,  naar  den  tilføjer;  men  den  er  lige- 
saa  uheldig,  naar  den  bortskærer  eller  omstiller;  den  har  sløjfet 
smaa  uskyldige  men  betegnende  Led  i  Ordskiftet  (Valentins  Ind- 
sigelse mod  Onkelens  Omtale  af  Céciles  Figur  som  kun  tækkelig, 
det  første  Træk,  i  hvilket  hans  Kærlighed  røber  sig),  og  den 
har  helt  igennem  det  Uheld  at  lade  Pointen  ane  for  tidligt,  saa 
Virkningen  er  forspildt,  naar  den  kommer;  saaledes  i  de  mor- 
somme Repliker  om  Menelaos  og  saaledes  især  i  det  sidste 
Optrin. 

Det  er  Synd,  at  en  Samtaleform  som  Mussets,  der  har 
Ynde,  Finhed  og  al  Prosaens  Poesi,  igen  skal  lyde  fra  vor  Skue- 
plads i  en  saa  lidet  klædelig  Fordanskning. 


Sandeau:  Slottet  i  Poitou 


Da    dette    Stykke  i   Aaret  1866   blev  genoptaget  paa  Théåtre 
fran^ais    i    Anledning    af    Févre's    første    Optræden    i    Bernards 


328  Skuespilkritik 

Rolle,  omtaltes  det  i  Pariserbladene  med  temmelig  megen  Ringe- 
agt. Åarsagen  var  den,  at  Stykket  beraaber  sig  paa  napoleonske 
Sympatier,  og  disse  er  for  Tiden  just  ikke  i  nogen  høj  Pris 
i  Frankrig;  det  er  uklogt  at  spekulere  i  dem.  Men  selv  uden 
noget  politisk  Bihens3'n  vilde  man  have  Ret  til  at  kalde  Stykket 
gammeldags. 

Skrevet,  som  det  er,  af  et  stort  Talent,  men  ikke  af  en 
Digter,  med  Stænk  af  Poesi  uden  at  være  Poesi,  rigt  paa  Vid, 
men  ikke  frit  for  Talemaader,  svarer  det  med  al  sin  dramatiske 
Fuldkommenhed  til  et  Literaturstandpunkt,  som  det  franske  Drama 
har  forladt.  Endog  yderst  talentfulde  Stykker  formaar  sjældent  at 
gribe  saa  dybt  ned  i  Tiden,  at  de  sammenfatter  to  hinanden  af- 
løsende Slægtfølger  indenfor  Digtets  Ramme,  og  dette  er  dog  den 
ufravigelige  Betingelse  for  at  de  skal  overleve  en  enkelt  Slægt. 
Dette  Stykke  gør  det  ikke.  Forfatteren  til  Slottet  i  Poitou,  der  i 
Alt  hvad  angaar  det  dramatiske  og  teatralske  Anlæg  viser  sig 
som  en  fortrinlig  Elev  af  Scribe,  staar  med  Hensyn  til  poetisk 
Opfattelse  og  Aand  paa  samme  Grund  som  Victor  Hugo.  Hans 
Helt  er  den  begejstrede  og  højtidelige  unge  Plebejer  fra  1830,  der 
udmærker  sig  ved  Fremfusenhed,  Ædelmodighed,  bredt  Bryst  og 
tilbagestrøget  Haar;  hans  Heltinde  er  den  unge  fornemme  Frøken 
fra  samme  Aar,  fremmed  for  Verden,  fribaaren,  aaben  og  uskyldig, 
optagen  af  Tanken  paa  Sognets  Fattige,  hvis  «Forsyn»  hun  er. 
Han  holder  af  at  lade  sine  Karakterer  kaste  Bold  med  en  Million 
(et  dejligt  rundt  Tal)  under  Udbrud  som  «Jeg  er  født  under  et 
Straatag,  jeg  har  levet  i  Felten,  jeg  har  sovet  i  Sneen,  jeg  har 
min  Kaarde  tilbage,  det  er  nok>,  eller  som  dette  «Jeg  kender 
Fattigdommens  Vej,  min  Herre,  jeg  skal  alter  betræde  den  uden 
at  blegne>.  Man  opdager  da  let,  at  han  med  Forkærlighed  frem- 
kalder Kampe  mellem  Tilbøjelighed  og  Pligt  for,  som  Qærn,  men 
ægte  Ætling  af  Corneille,  at  lade  Pligten  sejre  ved  heltemodig 
Selvovervindelse,  at  han  har  mere  Sans  for  det  Heroiske  end 
Lidenskab  for  det  Sande,  at  Troskyldighed,  Begejstring,  Veltalen- 
hed, Svulst,  alle  de  Egenskaber,  der  gav  hans  Slægtled  dets  Præg, 
har  bygget  med  paa  hans  Lystspil  og  styret  hans  Pen.  Der  er 
tusinde  Mile  fra  disse  Egenskaber  til  det  nuværende  Frankrigs 
skarpe  Virkelighedssans  og  naturforskende  lagttagelsesgave,  eller 
rettere,  der  var  kun  en  Haandsbred  derimellem,  da  den  ene 
Yderlighed  afløste  den  anden.  Det  Ejendommelige  ved  Sandeau*s 
ædle  Personer  er  det,  at  de  —  som  det  hedder  i  Kundgørelserne 

af  Dødsfald  —  er  <altopofreDde>  og  udtømmende  bestemmes  ved 
denne  i  Livet  ikke  hyppige  Egenskab.  Saa  snart  Pligten,  om  den 
sau  optræder  i  Skikkelse  af  taabelige  Løfter  eller  vissen  gammel 
Fordom,  kommer  deres  Livs  Lykke  i  Vejen,  træder  de  øjeblikke- 
lig tilbage.  (Styres  de  da  ikke  af  Lidenskaber,  som  vi  Andre?) 
Den  unge  altfor  velopdragne  Pige  aner  ikke  den  Magt,  hun  ud- 
øver over  den  unge  Officer  (Hvorfra  denne  Mistillid?  Har  hun 
da  intet  Kvindehjerte  og  intet  Instinkt?),  den  unge  Demokrats 
beskedne  og  ridderlige  Sind  byder  ham  at  anse  sig  for  ganske 
uværdig  til  en  højadelig  Dame.  (Har  han  lært  denne  Tro  paa 
Adelens  Gyldighed  i  den  store  Armé?)  Han  er  ligesaa  højsindet, 
som  han  er  velopdragen;  i  vore  Dage  ynder  man  at  se  nøjere 
til.  1868  siger  vi  til  Digteren:  Lad  kun  din  Helt  have  nogle  smaa 
Svagheder;  vi  Helte  har  nu  engang  vore  smaa  Svagheder;  lad 
kun  din  Heltinde  være  Menneske  først  og  fremmest;  vi  fore- 
trækker Mennesker  for  Heltinder;  lad  hende  kun  være  Kvinde; 
Ingen  vil  holde  mindre  af  hende  for  det;  skab  Dig  den  Triumf 
til  Afveksling  at  gøre  os  forelskede  i  hendes  Fejl;  thi  det  er  kun 
hos  Heste  en  Dyd  at  være  fejlfri. 

Paa  Théåtre  fran^ais  ser  man  Stykket,  ikke  for  dets  egen 
Skyld,  men  for  Spillets;  jeg  har  set  det  der  fire  Gange  uden  at 
trættes.  Hvis  man  snart  blev  ked  af  Sandeau,  saa  var  det  umu- 
ligt at  blive  ked  af  Regnier,  Monrose  og  Frøken  Favart. 

Regnier  overtog  Marki'ens  Rolle  efter  Samson  paa  ugunstige 

Vilkaar;  han  tog  den,  fordi  ingen  anden  kunde  spille  den;    men 

naar    man    har   et    Ansigt,    i    hvilket   Intet    er    Kød,    men  Alt   er 

Træk;    i    hvilket    Aand,    Alvor    og    Tankens    Arbejde    har   draget 

cteres  Furer  og  sat  deres  Spor,    saa  egner  man  sig  ikke  godt  til 

at   fremstille  en  kraftig  og  enfoldig,  barnlig  og  egenkærlig  Leve- 

txiand,    «der  vil   blive   hundrede  Aar   gammel    og   dø    ung>:    man 

^ør  i  saa  Fald  let  Marki'en  noget  for  aandig  og  fin,  og  de  Partier 

^f   Rollen,    i   hvilke    Hjertets  Adel  hos  det  store  Barn  bøder  paa 

clen   glippende  Forstand,  vil  lykkes  En  bedre  end   de,    hvor   Op- 

%Saven  er  at  fremstille  den  uvidende  Mand  og  den  vældige  Jæger. 

^oget  nær  det  Omvendte  gælder  om  Hr.  Mantzius:   Hans  Maske  var 

37pperlig,  men  hans  udtryksfulde  og  velbetænkte  Spil  var  under- 

'tiiden   morsomt  paa  Finhedens    Bekostning,   han    spillede   snarere 

L.andjunkeren  end  Emigranten,  lod  sig  i  Talens  Hede  den  første 

-Aften  forlede  til   nogle   edelige  Forsikringer,    hvor   et   simpelt  Ja 

eller  Nej  var  nok,  og  gjorde  i  det  Hele  Marki'cn  mere  drøj  end 
nødvendigt. 

Paa  Théåtre  fran^ais  spilles  Destournelles  af  den  fortrinlige 
Komiker  Monrose.  Hans  Ansigt  er  saa  pudsigt,  at  han  i  Al- 
mindelighed, ligesom  fordum  gamle  Rosenkilde,  kun  behøver  at 
vise  sig,  for  at  man  skal  le;  men  til  ingen  Rolle  passer  hans 
diaboliske  Fjæs,  hvis  Træk  er  lutter  sammensatte  Trækninger, 
og  hvis  Smil  paa  engang  er  godmodigt  og  ondskabsfuldt,  sar- 
kastisk og  selvironisk,  latterliggørende  og  latterligt,  bedre  end 
til  Advokatens  her.  Hr.  Hultmann,  der  denne  Gang  er  gaaet 
udenfor  sit  almindelige  Omraade  og  ikke  uden  Held,  har  dog 
ikke  alle  de  Gaver,  som  kræves  her.  Man  tror  vel  ham  mere 
end  Monrose,  naar  han  beraaber  sig  paa  sin  Ærlighed  og  Ret- 
skaffenhed; men  man  ser  i  det  Højeste  Behændigheden,  ikke 
Beregningen,  Ærgerrigheden,  Evnen  til  at  smedde  Rænker;  man 
føler  ikke  Lunet,  man  hører  ikke  Spotten  og  Ironien,  som  vilde 
løbe  løbsk,  hvis  ikke  Klogskaben  holdt  dem  i  Tømme;  man  gjen- 
kender  ikke  heller  den  mangeaarige  Advokatpraksis,  hvor  Des- 
tournelles, som  stod  han  for  Skranken,  raaber  sit:  « Fanget  og  over- 
bevist I  > 

Den  fuldkomneste  Del  af  Udførelsen  i  Frankrig  er  Helene, 
spillet  af  Frøken  Favart.  Denne  Théåtre  fran^ais's  første  Karak- 
terskuespillerinde, er  underligt  nok  ikke  meget  bekendt  i  Dan- 
mark, og  dog  fortjente  hendes  Navn  i  høj  Grad  at  være  kendt 
og  æret.  Hun  er  en  af  de  Kunstnerinder,  der  giver  En  en 
Maalestok  for,  hvad  Sandhed  i  Skuespilkunst  er.  Allerede  hendes 
Skikkelse  og  Aasyn  røber  ligesom  Søstrene  Brohans  en  Art  for 
sig,  i  hvilken  Menneske-Planten  har  udfoldet  en  rigere,  kraftigere 
Vækst,  skudt  stærkere  Skud,  udviklet  større,  værdigere  Frihed, 
mere  omfattende  Forstand,  betydeligere  Vilje,  end  den  udvikler, 
hvor  Kulturen  er  mindre  rigelig  og  yppig.  Fordi  hun  tilhører 
denne  begunstigede  Art,  har  hun  Evnen  til  at  fremstille  den 
dybe  Livserfaring,  nagende  Sorg  og  umættelig  Længsel,  og  fordi 
hun  er  den  store  Kunstnerinde,  formaar  hun  næste  Aften  at 
lade  Haanden  glide  hen  over  sit  Ansigt,  borttagende  al  den 
tunge  Træthed,  og  spille  en  ung  Ubetydelighed,  en  god  og  elsk- 
værdig Pige  som  i  Le  fils,  saa  let  og  glad  som  en  Konfirmand- 
inde. Hun  træder  ind,  og  hendes  Indtrædelse  fortæller  med 
den  første  Replik  hele  hendes  foregaaende  Liv,  i  Le  supplice 
dune  femme  en  ulykkelig  Hustrus  aarlange,  stumme  Lidelser  og 

ÅDgster,  i  Gabrielle  den   unge   Kones   Utilfredshed    under   Savnet 
af  den  Romantik,  det  Sværmeri,  den  søde  Smiger,    som    hendes 
umodne   Sjæl   havde   drømt   om   at  finde  i  Ægteslsabet,  og  her  i 
Mademoiselle   de   la   Seigliére    (Stykkets    franske    Titel)    den    unge 
Piges  inderlige  Ømhed    for   Faderen   og   ubevidste   Sværmeri    for 
en  Verden  af  Helte,  der  saa  nylig  er  forstummet  og  har  efterladt 
saa  tom    en  Stilhed.     Overalt   siger   hendes    stumme    Spil    endnu 
Mere  end  hendes  Spil,  naar  hun  taler.     Man   maa  have  set  det, 
for  at  tro,  hvad  hun  gør  ud  af  det  Optrin,  hvor  hun,    efter   at 
have  bragt  Faderen  Vin,   iler    ud   af   Stuen,    tilkastende    ham    et 
Kys;  den  datterlige  Ømhed,  Glæden  ved  hans  Henrykkelse  over 
hende,  Aandsoverlegenheden,  der  gør   hende   til    en  Slags  Moder 
for  ham,  alt  Dette  laa   deri.     Saa    indtræder   der   et  Vendepunkt 
i    Helenes    Liv,    da    hun    bliver    forelsket   i    Bernard.     Hvor   hun 
elsker  ham!     Hvor    Fremstillerinden    véd,    hvad    det    vil    sige    at 
elske,  hvor  hun  forstaar   at   se   forelsket    ud!     Men    da    Bernard 
saa  vil  rejse,  og  hun   frygter,    at   han    skal   være   forelsket   i   en 
Anden,  og  pludseligt  opdager,    at  han  elsker  hende   selv  —  nej, 
dette    glemmes    ikke;    ud    af  hvert  Træk   i    hendes   Ansigt   lyste: 
« Dette  Øjeblik  er  et    evigt   Øjeblik,    nu    staar  Tiden    stille*;    hun 
saa  slet  ikke  paa  ham  —  ikke  fordi  hun  huskede  at  vende  An- 
sigtet mod  Tilskuerne;   thi  dette  iagttages  ikke  paa  Théåtre  fran- 
9ais  —  men    fordi    hun,    den   unge,  i  middelalderlig  Religiøsitet 
opdragne    Pige,    uvilkaarligt    vendte    sit    Blik    mod    Himlen    og 
med   Hænderne  knugede  sammen  under    Brystet   takkede   Jomfru 
Maria  for  denne  Naade.     Dette  Moment  i  Frøken  Favarts  Spil  var 
ligesaa  fortrinligt  som  det  Sted  i  Gabrielle^  hvor  hun  rækker  sin 
Unge    Elsker    Rosen    med    Ordene    »Kast    den!»    {Jetez    la!),    hvis 
Ubeskrivelige  Betoning  er  bleven  saa  stærkt  berømmet,  eller  det 
Sted,  hvor  hun  i  Le  supplice  d'une  femme  skrifter  for  sin  Mand 
med    et    Blik    og    et    halvkvalt    Skrig.      Hun    har   forud    for   alle 
danske  Skuespillerinder  denne  sjældne  Gave  til  at  sammentrænge. 
Stykkets  Kostymering  var,  som  saa  ofte,  yderst  holdningsløs, 
C3g  den  Oversættelse,  der  benyttes,  er  et  Fuskerarbejde,  der  mis- 
liandler  det  danske  Sprog. 

A.  Dumas:  Enkens  Mand. 


En  Præmie  til  den,  der  kan  udfinde  det  kunstneriske  Prin- 
cip, efter  hvilket  det  kongelige  Teaters  Bestyrelse  genoptager 
ældre  Stykker.  Der  er  noget  Gaadefuldt  ved  alle  udmærkede 
Væsener,  derfor  ogsaa  ved  Bestyrelsen,  og  det  Gaadefulde  er 
dette:  dens  Princip.  Blandt  de  Nødder,  Bestyrelsen  giver  os  at 
knække,  er  de  afdankede  Konversationsstykker  fra  Syttenhundrede- 
hvidkaal  (1832)  nogle  af  de  haardeste. 

Havde  ikke  den  Enkelte  som  Folket  et  mytisk  Tidsrum  bag 
sig,  som  han  blot  behøver  at  genkalde  sig  for  at  vide,  hvad  Poesi 
vil  sige,  saa  vilde  disse  Lystspil  snart  bringe  En  til  at  glemme 
det;  ti  Teatret,  som  burde  være  Digternes  Land,  Poesiens  0,  de 
skønne  Drømmes  fantastiske  Rige,  ligner  i  disse  Stykker  en  gam- 
mel Sandbanke,  besaat  med  matte  Fisk.  Det  kongelige  Teaters 
Stuedekorationer,  der  altid  er  gamle  og  uhyggelige  (og  hvoraf 
især  en,  som  anvendes  mindst  en  Gang  om  Ugen,  med  sfinx- 
artige  Figurer  uden  Arme  paa  Dørposterne  er  saa  afskyelig  og 
oprørende  grim,  at  den  ikke  hurtigt  nok  kan  blive  sendt  som 
Skærmbrædt  til  Fattiggaarden),  disse  utaalelige,  stemningsløse 
Kulisser,  de  sorte  Spidskjoler,  hvori  der  spilles,  den  forældede 
Spøg,  som  fremstilles,  gør  En  visse  Aftener  saa  tungsindig,  at 
man  ønsker,  en  af  Skuespillerne  i  disse  lidenskabsløse,  spids- 
borgerlige, flove  og  smaalige  Bagateller,  vilde  midt  under  Vaaset 
op  ad  Døre  og  ned  ad  Stolper  komme  saaledes  i  Affekt,  at  han 
sprængte  sin  Rolle  og  jog  Armen  gennem  Bagtæppet. 

Scribe-Dumas    trækker   ikke   engang   mere   Hus,    de    tomme 
Loger   gaber   i    Etagerne,    de    aabne    Munde   i   Parkettet,   og  ser 
man    sig   omkring,    er   ikke   det    Mindste   at   opdage,    der  kunde 
holde  En  skadesløs  for  Scenens  Prosa :  Alt  er  jo  efter  vort  sind- 
rige Teaterbelysningsvæsen  mørkt  under  Forestillingen  —  der  er 
Aftener,   hvor   Bestyrelsen   skulde  være   forpligtet   til   at    beholde 
Lysekronen  nede.      Hvad  gav    man   ikke  for  et    Glimt   af   Poesi 
ja  blot  for  et  Skær  af  Skønhed    eller   Pragt!     Hvorfor   har    Hr 
Hultmann    dog    ikke    et    Par    Fløjls    Benklæder    paa,    eller    Pr 
Eckardt  en   Række  Diamanter  om   Halsen?    Graat  i  Graat,  Situ 
tioner,  der  aldrig  har  været  nye,  men   engang  var  friske;  Ide< 
som  man  vilde  hilse,  hvis  det  var  Skik,  at   man   hilste  sine  1 

;endte  blandt  Ideerne;  tandløse  Vittigheder;  Suppe  paa  en  Pølse- 
»ind.  Den  eneste  Afveksling  i  al  denne  Prosa  er  nogle  Vers, 
Drfattede  og  opliste  af  Leon,  som  en  fin  Konditor  vilde  vrage 
il  Sedler  om  Brystsukker  og  Knaldbonbon. 

Stykkets  Hovedperson  er  en  ung,  smuk  Kone.  Det  vilde 
ære  urimeligt,  om  hun  ikke  havde  en  Tilbeder;  det  vilde  endog 
kke  være  mærkværdigt,  om  hun  havde  to,  hvilket  er  Tilfældet, 
lun  elskes  af  sin  Livsledsager  i  Amerika,  der  af  Grunde,  som 
kke  erfares,  ønsker  at  gælde  for  død,  og  af  sin  Nieces  Frier, 
.éon,  der  anser  hende  for  Enke  og  sin  Forlovede  for  en  Gaas. 
fanden  vender  hjem,  finder  Leon  i  Skjorteærmer  ved  Kaminen, 
arrende  sin  Kjole  efter  en  Tur  i '  Regnvejr,  bliver  skinsyg  og 
»eslutter  at  være  paa  sin  Post.  Fruen  træder  ind  og  styrter  sin 
fand  imøde;  han  omfavner  hende  ved  at  trykke  Fru  Eckardt 
il  sit  Hjerte,  og  for  at  overbevises  om,  at  der  ingen  For- 
taaelse  Onder  Sted  mellem  hans  Hustru  og  den  unge  Mand, 
»uttes  han  ind  i  et  af  de  Sideværelser,  hvor  man  paa  Teatret 
jrer,  og  bliver  nu  til  sin  Hustrus  Forbauselse  og  Harme  Vidne 
1  en  Kærlighedserklæring,  som  Leon  gør  den  formentlige  Enke. 
)e  to  Mænd,  der  først  har  i  Sinde  at  duellere,  beslutter  at 
fgøre  Sagen  mindeligt  ved  Hjælp  af  gensidig  Aabenmundet- 
ed,  saaledes,  at  Enhver  af  dem  fortæller  den  Anden,  hvilke 
leviser  Fruen  har  givet  ham  paa  sin  Gunst.  Det  viser  sig  da 
oart,  at  Ægtemanden  har  de  fleste  Triumfer  at  opvise.  Her  er 
[andlingen  forbi,  og  man  gav  gerne  hele  tre  Optrin  og  en  Mono- 
)g  for  en  gensidig  og  endelig  Forstaaelse.  Men  den  unge  Kone, 
^m  finder,  at  hendes  fordums  Elsker  trøster  sig  altfor  hurtigt, 
:raffer  ham  for  hans  fornyede  Frieri  til  Niecen,  og  Manden  for 
ans  Skinsyge,  ved  paany  at  sætte  dem  begge  Fluer  i  Hovedet, 
idtil  Forvirringen  ender  med  Giftermaal  mellem  Leon  og  den 
salige  Niece,  hvem  alle  Parter,  Konen,  Manden,  Elskeren  og 
eaterbestyrelsen  er  enige  om  at  ofre. 

Summa  Summarum:  det  var  naturligt,  at  man  spillede  dette 
tykke,  da  det  var  nyt;  ti  det  er  lærerigt  at  blive  bekendt 
led  det  samtidige  Teater  i  Udlandet;  men  1846  nøjedes  man 
cke  med  Stykker  fra  1810.  Hvorfor  faar  vi  for  vor  Part 
Idrig  noget  samtidigt  Stykke  at  se,  eller  skal  Nøglen  til  Kassen 
epræsentere  Udlandets  Skuespilforraad?  Er  vore  Sæder  efler- 
laanden  blevne  saa  snerpede,  at  man  ikke  vover  at  oversætte 
ie  bedre  franske  Dramer  fra  de  senere  Aar,  hvorfor  spiller  man 

da  ingen  af  de  poetiske  Smaa- Arbejder,  der  opføres  paa  Théåtre 
fran^ais  og  er  ligesaa  uskyldige  som  smukke,  f.  Eks.  Th.  Ban- 
villes  Gringoire,  der  godt  oversat  og  omhyggeligt  udført  upaa- 
tvivlcligt  vilde  gøre  megen  Lykke  hos  et  dansk  Publikum?  Og 
vrager  man  maaske  de  nye  Frembringelser,  hvorfor  spiller  man 
da  ikke  flere  af  de  gamle  Mesterværker,  hvorfor  ikke  et  eneste 
af  Shakespeares  Lystspil?  Og  foretrækker  man  det  Danske,  hvor- 
for kan  man  da  aldrig  overkomme  at  have  mere  end  et  af  Oehlen- 
schlågers  Dramer  paa  Scenen  om  Aaret?  Hvorfor  og  hvorfor? 
Direktionen  er  gaadefuld,  men  der  er  en  aaben  Mark  for  Gis- 
ningen. Teaterbestyrelsen  har  store  Planer,  den  har  Noget  for, 
den  samler  i  Stilhed  Kræfter;  den  vil,  før  den  gaar  af,  drive 
Genboerne  og  Abekatlen  op  til  150  Forestillinger.  Nc/s  Triumfer 
tillader  ikke  de  øvrige  gamle  Lystspil  at  sove. 


Bayard:  Ude  og  hjemme 


Teatret  gør  Uret  i  paany  at  fremdrage  den  Klasse  af  gamle^ 
udspilte  Stykker,  hvortil  dette  hører.  Det  burde  være  et  ufra- 
vigeligt Princip  for  en  Teaterbestyrelse,  der  gav  sig  af  med  at 
have  Principer,  at  den  Intet  bragte  til  Opførelse,  som  ikke  enten 
kunde  opdrage  Tilskueren  eller  udvikle  Skuespilleren,  men  af  et 
Stykke  som  dette  lærer  ingen  af  Parterne  noget  Nyt.  Hvorfor 
vil  man  ikke  lade  Scribe  og  hans  Medarbejdere  hvile,  hvorfor 
er  det  os  umuligt  i  den  franske  Teaterliteratur  at  komme  videre 
end  til  dem?  Da  Scribe  var  paa  sin  Middagshøjde,  blev  det 
danske  Teater  saa  blændet,  at  det  udraabte:  «Sol!  stat  stille!* 
og  stansede  sit  Ur.  Den  franske  Kritik  har  altid  paastaaet,  at 
Scribe  og  hans  Aandsfæller  endnu  vilde  blive  tilbedte  i  Tom- 
buktu,  naar  de  var  glemte  i  Paris.  Man  overdriver  ikke,  naar 
man  siger,  at  af  de  store  franske  Kritikere  regnes  denne  Gruppe 
af  Teaterforfattere  slet  ikke  med  til  den  poetiske  Literatur.  Dette 
har  sin  gode  Grund.  Ti  hvad  man  vil,  naar  man  giver  sig  en 
Digter  i  Vold,  det  er:    bag  Værket  at   spore  en  fri  og  overlegen 

Aand,  der  siger  højt,  hvad  man  i  Livet  nødes  til  at  hviske  sagte. 
Vi  siger  til  Digteren:  «Vær  min  Ven,  min  Broder,  hævn  mig  paa 
de  Uslinge,  under  hvis  Slethed  og  Taabelighed  jeg  lider;  sæt 
Kransen  paa  den  gode  Sag,  for  hvilken  jeg  kæmper;  und  mig 
den  Glæde  at  være  en  dyb,  gennemskuende  Aands  Medvider  og 
Vidne;  vær  min  Tolk,  saa  skal  jeg  være  dit  Ekko!>  Dramaet 
er  jo  ikke  Åndet  end  den  Mur,  gennem  hvilken  Digter  og  Til- 
hører som  Pyramus  og  Thisbe  giver  hinanden  et  Kys.  Det 
Uheldige  er  istedenfor  Kysset  blot  at  føle  den  kolde  Mur,  og 
saadan  gaar  det  En  med  Scribe  og  hans  Fæller.  Den  Livsbe- 
tragtning,  Scribe  præker  i  sine  Værker,  er  for  tilfældig  til  at 
være  alvorligt  ment,  og  dog  for  alvorlig  og  sat  til  at  være  lystig 
og  skemtsom.  Det  er  en  borgerlig  Nydelsesmoral,  forenet  med 
det  mest  afgjorte  Sortsyn.  Elskov,  Venskab,  Begejstring,  Hen- 
givenhed, Lidenskab  eksisterer  ikke  for  Scribe.  Elskov  er  en 
Indbildning,  Venskab  er  Kammeraderi,  Lidenskab  er  en  Syg- 
dom, Privatlivet  drejer  sig  om  smaa  Sjæles  smaa  Interesser, 
Verdenshistorien  om  et  Glas  Vand.  Man  mærker  vel,  at  en  Aand 
som  denne  ikke  let  lader  sig  narre,  men  man  føler  sig  ikke 
synderlig  betaget  af  al  denne  Menneskeforagt.  En  stor  Ringe- 
agter af  de  menneskelige  Svagheder  har  sagt:  «Den,  der  er  bleven 
fyrretyve  Aar  gammel  og  ikke  hader  Menneskene,  han  har  aldrig 
elsket  dem.>  Det  uomtvistelige  heri  er,  at  for  at  føle  sig  oprørt 
af  Uvilje  over  det  Slette,  maa  man  tro  paa  Muligheden  af  det 
Gode.  Vi  indrømmer,  at  den  gyldne  Middelmaadighed  omstraaler 
os  overalt,  men  vi  kræver,  at  Poesien  skal  gøre  Revolution  imod 
den.      Her  lægger  Scribe  det  døve  Øre  til. 

1  Ude  og  hjemme  forfægter  Bayard  engang  til  Afveksling 
den  modsatte  Synsmaade,  det  flove  Gladsyn,  der  ikke  er  et  Haar 
bedre.  Mod  en  skinhellig  katolsk  Fordømmelse  af  « Verden*  stiller 
i>an  sit  Program  i  følgende  Ytring:  <Naar  man  hører  Dem  tale, 
?< kulde  man  tro,  at  hele  Verden  var  en  Røverhule  .  .  .  Ser  De 
t^eni  da  aldrig  lidt  om  i  denne  Verden?  .  .  .  Jeg  kan  forsikre 
l!)eni,  at  der  ogsaa  findes  adskilligt  Godt  i  den:  man  ærer  Familie- 
livet;  man  agter  Venskabet;  Talentet  gør  Manden  gældende,  og 
^nan  hædrer  Alt,  hvad  der  er  stort  og  godt;  det  Slette  maa 
skjule  sig,  og  Velgørenheden  har  aldrig  været  mere  almindelig 
^:>nd  nu.»  Ak,  Gud  bedre  det,  Hr.  Bayard,  men  ser  De  Dem  da 
aldrig  lidt  om  i  denne  Verden?  Man  kunde  misunde  Forfatteren 
«r^enne    uskyldige    Tro    paa   Talemaaderne;    men    man    aner    ikke, 

hvor  han  i  sit  System  faar  Plads  til  det,  han  udelukker,  til  de 
forskellige  Vildsvin,  Krybdyr  osv.,  som  han  ikke  vedkender  sig 
i  Menageriet.  Det  er  meget  sandt,  at  f.  Eks.  en  Morder  ikke 
taales  i  det  gode  Selskab,  men  dette  gælder  kun  om  de  utaal- 
niodige  Mordere,  der  paa  én  Gang  gør  det  af  med  deres  Ofre; 
delvist  at  myrde  et  andet  Menneske,  at  kvæle  dets  halve  Åands- 
liv,  at  forkorte  dets  Dage  med  Halvdelen  af  Tiden,  det  er  en 
ærlig  Sag,  det  er  Noget,  som  gøres  hver  Dag  uden  Hinder.  Alt 
kommer  an  paa  Maaden,  og  hvis  ikke  denne  «Verden»,  der  «ærer 
alt  Stort  og  Godt>,  ogsaa  havde  den  lille  Bi-Egenskab,  at  den 
vil  bedrages,  med  Djævels  Vold  og  Magt  vil  bedrages,  saa  vilde 
den  ikke  blot  være  den  bedste  Verden,  men  den  gode.  Naar 
man  hører  en  Forfatter  tale  som  Bayard,  ser  man  vel,  at  hans 
Sind  hverken  er  sygt  eller  saaret,  men  tillige,  at  han  hverken 
har  levet  eller  lidt  Ondt.  Det  er  paa  denne  Fladhed  i  Stykket, 
man  bør  gøre  opmærksom;  den  viser  sig  overalt,  hvor  man  gen- 
nem Handlingens  og  Samtaleformens  bevægede  Strøm  øjner  Bunden, 
og  den  er  saa  meget  mere  betydningsfuld,  som  der  i  den  ikke 
blot  er  noget  for  Forfatteren  Individuelt,  men  noget  Nationalt, 
der  nu  og  da  kan  forekomme  endog  hos  sande  Digtere  i  Frankrig, 
som  f.  Eks.  hos  Musset.  Jeg  vil  nævne  to  Eksempler.  Stykket 
ender  med  de  gyseligt  flove  Ytringer:  «Ursula,  idag  kan  Du  danse 
med  din  Mand,  men  imorgen  ...»  «Imorgen,  kære  Moder,  samler 
jeg  Kollekter  (!)  med  Dem.>  Disse  usalige  Kollekter  (Almisse-Ind- 
samlinger) betegner  Affindeisen  med  Livets  Samling  og  Alvor,  de 
betyder  Velgørenheden,  der  atter  betyder  Religionen  og  Pligten, 
ligesom  Ballet  svarer  til  Fornøjelsen,  Driften  og  Livsglæden.  At 
Velgørenheden  godt  kan  bestaa  med  Livets  uskyldige  Glæder,  er 
en  Moral  saa  sand,  at  det  næsten  forekommer  En.  som  havde 
man  hørt  den  før.  Der  er  i  denne  udvortes  Betragtning  af  Livet 
en  kirkelig  Mindelse,  som  ofte  nok  spores  selv  hos  Frankrigs 
mindst  katolske  Forfattere.  Et  andet  betydningsfuldt  Træk  er 
Fru  Nohans  Omtale  af  sin  afdøde  Mand:  «Han  var  en  brav 
Mand,  men  gnaven,  knarvorn,  bebrejdende  sin  Kone  hendes 
Munterhed  og  Lyst  til  Fornøjelser,  men  jo  mere  han  prækede, 
des  mere  elskede  hun  disse  Fornøjelser*  d:  Fru  Nohan  har 
overgivet  sig  én  Gang  til  en  Mand,  hun  ikke  har  elsket,  og  staar 
nu  i  Begreb  med  at  gøre  det  anden  Gang,  uden  at  Forfatteren 
derfor  behandler  hende  med   nogensonihelst  Ironi.    For  den  dybe 

Ukyskhed,  der  ligger  til  Grund  for  Vedtægtsgiftermaalet,  har  den 
Scribe-Bayardske  Aandsretning  ingen  Følelse. 

Det  er  saameget  lærerigere  i  Stykket  at  efterspore  disse 
Kendemærker  paa  det  daarlige  Franske,  som  det  øjensynligt  er 
fra  dette  Stykke,  at  Bjørnson  har  taget  nogle  af  Udgangspunk- 
terne for  De  Nygifte,  Ideen  om  Svigersønnens  bundne  Forhold  i 
Hjemmet  og  til  en  Hustru,  der  endnu  bestandigt  er  Moderens 
Ejendom,  Indfaldet  med  Stoleflytningen  og  Anvendelsen  af  Ordene 
« Konen  skal  følge  sin  Mand».  Hos  Bjørnson  er  disse  Elementer 
anvendte  i  en  ganske  anden  Aand. 

Man  har  spurgt,  om  dette  Stykke,  der  er  saa  fremmed  i 
sin  Form,  var  steds-svarende  hos  os  eller  ikke.  Ganske  vist  har 
vi  i  vort  Samfund  Skavanker,  der  er  temmelig  beslægtede  med 
de  fremstilte;  men  hos  os  er  Skinhelligheden  meget  finere;  den 
begynder  omtrent  der^  hvor  den  ender  i  Ude  og  hjemme.  Den 
nyder  gerne  alle  jordiske  Glæder,  den  har  afgjort  Uvilje  mod  at 
give  Afkald;  men  den  gør  det  Beundringsværdige,  ligefuldt  at 
vedligeholde  Hellighedens  Skin,  og  det  er  paa  dette  Grundlag, 
at  den  er  ligesaa  hadefuld  og  herskesyg  som  Fru  Chopin  og 
Hr.  Mathieu.  I  Danmark  kan  Dyrkelsen  af  Trefoldigheden :  Daler, 
Mark  og  Skilling  meget  godt  omgive  sig  med  religiøs  Parfyme 
og  blive  æret  af  Enhver,  der  fornemmer  Duften  af  denne  Salvelse. 
I  Ude  og  hjemme  er  Hykleriet  meget  mindre  forfinet. 

Jeg   har   sagt  adskilligt  Ondt   om  Stykket.     Det   bør    da    til 
Gengæld    ubetinget    indrømmes,   at    det    er    overordenligt    under- 
holdende,   muntert    og    vittigt,    ypperligt    i    teatralsk    Henseende. 
Oet    har   en    dygtig  Karaktertegning,    livlige  Samtaler,    en   dygtig 
Opløsning.      Det    mangler    ikke    det    mindste,    undtagen    Hjerte. 
/    Oversættelsen   kommer   alle  dets  Fortrin   dog  ikke  frem.     Den 
burde  ubetinget  være  eftergaaet.    Fra  den  danske  Skueplads  bør 
<nan  ikke  høre  Ord  som   «saagar»,   der  er  fordærvet  Tysk,   eller 
t^øre  Vendinger  som  «De,  min  Herre«,  sagte  af  en  ung  borgerlig 
XCone  til  hendes  Mand  i  et  simpelt  Spørgsmaal;  thi  dette  er  godt 
^^ransk,  det  vil  sige  daarligt  Dansk. 

Dommen  om  Scribes  Forfattervirksomhed  lader  sig  kortelig 
sammenfatte  saaledes:  det  var  en  stor  Skam  for  hans  Samtid, 
at  den  i  ham  havde  sin  første  dramatiske  Digter,  men  det  var 
utvivlsomt  en  stor  Ære  for  Scribe,  at  han  indtog  denne  Plads, 
løvrigt  er  Scribe  nutildags  et  Æmne,  hvorom  der  er  sagt  nok, 
og  man  maatte  have  stor  Lyst  til  at  plukke  Gaaseurter  paa  den 
store  kritiske  Fælled  for  at  ville  indlade  sig  paa  for  halvfemsinds- 
tyvende Gang  at  karakterisere  hans  Fortrin  og  Mangler.  Lad 
ham  i  Fred  gaa  igen  paa  vor  Skueplads,  han  skal  idetmindste 
ikke  gaa  igen  i  Kritiken. 

Det  er  beklageligt,  at  Marguerites  Fremstillerinde  altfor 
gerne  sætter  Udbrud,  der  burde  flyve  umærkeligt  og  let  som 
glimrende  Insekter,  paa  Naale  for  at  lade  dem  tage  sig  ud.  løv- 
rigt  er  det  ikke  fristende  at  fælde  en  Dom  over  Udførelsen.  Jeg 
betragter  det  i  Reglen  som  en  Art  Pligt  at  udtale  mig  om  Hoved- 
personerne. Helst  undgik  jeg  ogsaa  dette.  Det  er  en  beklagelig 
Skik,  den,  som  kræver,  at  enhver  Skuespiller  for  enhver  Rolle 
skal  modtage  en  Slags  Bedømmelse  eller  Karakter.  Man  gør  her- 
ved Skuespilleren  baade  for  megen  Ære  og  virkelig  Uret.  For 
megen  Ære,  fordi  det  er  urimeligt,  at  en  halv  Snes  Blade  eller 
flere  skal  komme  i  Gevær  i  Anledning  af  den  Statsbegivenhed, 
at  Hr.  N.  N.  forleden  Aften  spillede  godt  eller  slet  eller  maade- 
ligt;  man  kunde  ligesaa  gerne  ugenlig  give  Bladenes  Medarbejdere 
Karakter  for  hver  enkelt  Artikel  eller  Professorerne  for  hver  en- 
kelt Forelæsning.  Man  gør  dernæst  Skuespilleren  virkelig  Uret, 
fordi  en  Masse  af  saadanne  mere  eller  mindre  usagkyndige  Smaa- 
domme,  fældede  angaaende  en  enkelt,  tidt  ubetydelig,  tidt  ufri- 
villigt overtaget  Rolles  Udførelse  paa  en  enkelt  Aften,  i  Alminde- 
lighed kun  opirrer  og  ikke  gør  nogensomhelst  optænkelig  Gavn. 
Man  burde  en  Gang  imellem  give  en  gennemført  og  omhyggelig 
Karakteristik  af  en  eller  anden  Skuespillers  eller  Skuespillerindes 
Talent,  paavise  dets  Omfang  og  skitsere  dets  Grænser;  men  man 
bør  helst  lade  Skuespilleren  saavidt  muligt  i  Ro  med  Hensyn  til 
den  enkelte  Rolle,  for  hvilken  en  Ros,  der  (som  Forholdene  ud- 
viser) meget  nødig  negtes,   fordetmeste   kun   kildrer   Forfængelig- 

liederne  i  Flæng,  og  for  hvilken  en  Dadel  kun  vækker  fornem, 
undertiden  berettiget  Ringeagt,  hvis  den  ikke  fremkalder  de 
lavere  Instinkter. 

Dersom  man  kan  en  Smule  Historie  —  den,  som  skriver 
dette,  kan  ikke  mere  —  sidder  man  under  Opførelsen  af  et 
Stykke  som  Dronning  Marguerites  Noveller  især  fordybet  i  Tanken 
om  Afstanden  mellem  den  virkelige  og  Scribes  opdigtede  Verden. 
Hvor  Poesi  dog  skal  være  fortrinlig  for  at  overgaa  Historien, 
hvor  den  dog  fordetraeste  er  uinteressant  i  Sammenligning  med 
Virkeligheden!  Det  er,  hvad  man  føler  ved  denne  Lejlighed.  — 
Jeg  fremsætter  som  almindelig  Regel,  at  en  Digter  sjældent  formaar 
at  skildre  nogen  anden  Tid  end  sin  egen.  Han  kan  lade  Hand- 
lingen foregaa  i  Abyssinien  og  i  det  Qerde  Aarhundrede,  han 
vil,  hvis  han  er  moderne  og  fransk  eller  dansk,  kun  give  et 
Billede  af  sin  Samtids  Tænke-  og  Følemaade  i  Danmark  eller 
Frankrig.  Det  eneste  Middel,  som  Digteren  her  har  til  at  ud- 
vide sin  Synskres  og  lægge  nogle  Tommer  til  sin  Vækst,  er 
Kritiken,  den  forsmaaede,  den  smidige  Kritik,  det  vil  sige  Evnen 
til  at  sætte  sig  ind  i  fremmede  og  Qerne  Sindstilstande,  den,  ved 
Hjælp  af  hvilken  Goethe  f.  Eks.  satte  sig  ind  i  det  gamle  Græken- 
lands Aand,  i  Gotiken,  i  Renæssancetiden  og  i  østerlandsk  Middel- 
alder, da  han  skrev  Gotz,  Ifigenia,  Tasso  og  Diivan.  Blandt  de 
franske  Digtere  har  især  Mérimée  benyttet  sig  af  dette  dybt  ind- 
trængende Redskab,  Scribe  har  aldrig  brugt  det  og  aldrig  for- 
staaet  at  bruge  det. 

Hvilken  Afstand  mellem  Stykket  og  Virkeligheden,  først  og 
:fremmest  i  Sæder!  Hvilken  Udvikling  paa  hin  Tid  af  det  dyriske 
og  muskuløse  Liv!  Damerne  var  ligesaa  kraftige  og  raske,  som 
^Bønderpigerne  nu.  De  satte  sig  til  Hest,  naar  de  skulde  aflægge 
«t  Besøg.  Marguerite  tilbagelagde  i  Spanien,  af  Frygt  for  at 
Iblive  holdt  tilbage,  i  otte  Dage  en  Vejstrækning,  som  en  god 
Rytter  ellers  vilde  have  brugt  fjorten  til  at  tilbagelægge.  Og 
T)amerne  havde  Brug  for  deres  Muskelstyrke.  Da  Marguerites 
^en.  Admiralen  Bonnivet,  en  Aften  i  et  Anfald  af  forelsket  Over- 
mod havde  skjult  sig  i  hendes  Sovekammer,  maatte  hun,  som 
liun  selv  fortæller,  forsvare  sin  Ære  med  sine  Negle,  og  op- 
naaede  af  sin  Broder,  den  ridderlige  Konge,  kun,  at  han  slog 
Sagen  hen  i  Spøg  og  lo  af  Bonnivets  mislykkede  Forsøg.  Kongen 
selv,  den  kraftige  Friskfyr,  Jæger  og  Soldat,  havde  Vaner,  som 
man    nutildags    maa    stige    ned    til    Arbejdsklassen    for    at    finde. 

22* 

Ved  Mødet  raed  Henrik  VIII  af  England  paa  Camp  da  drap  d'or 
greb  Henrik  efter  en  Hilsen  Frants  I  i  Kraven  og  sagde:  «Lad 
os  tage  Tag!» 

Hvilken  Afstand  i  aandelig  Adel  dernæst  mellem  Stykket  og 
Historien!  Denne  fejrede  Konge,  om  hvem  de  Historiebøger, 
Børnene  læser  i  Skolen,  fortæller  saa  meget  Ridderligt  og  Skønt, 
blev  elsket  med  et  Sværmeri  og  en  Ømhed  uden  Mage  af  sin  to 
Aar  ældre  Søster,  den  beundringsværdige  og  ædle  Marguerite. 
Hendes  Liv  gik  op  i  denne  Følelse.  Hun  kaldte  denne  uværdige 
Broder  sin  Sol.  Hun  bar  i  sit  Vaaben  en  Solsikke  med  Om- 
skrift: Jeg  følger  ingen  ringere.  Hendes  første  Ægteskab  var 
sørgeligt  og  koldt;  hun  nævner  aldrig  sin  Mand.  Hun  skriver  til 
Broderen,  at  hun  har  Ingen  uden  ham,  at  han  alene  er  hende 
Fader  og  Broder,  Ven  og  Ægtefælle.  Denne  Kvinde,  en  Digters 
Barnebarn,  der  selv  var  saa  lærd,  saa  videbegærlig,  saa  fin  en 
Aand,  tilbøjelig  til  Mystik,  fordybet  i  Teologi,  glødende  for  Frem- 
skridt i  Religionen,  skrøbelig  af  Legem,  hun  tilbad  som  en  Gud 
denne  grove  og  letsindige  Vellystning,  til  hvem  Skæbnen  havde 
givet  hende  som  Legetøj  for  hans  Luner  og  som  Offer  for  hans 
raa  Selviskhed.  Han,  hvem  Michelet  har  kaldt  «tredobbelt  egen- 
kær som  forkælet  Barn,  som  sanselig  Nar  og  som  Konge«,  var 
snart  kærlig,  snart  plump  imod  hende,  søgte  og  benyttede  hende, 
naar  han  var  ulykkelig,  saarede  hende  paa  alle  Maader,  naar 
han  ikke  trængte  til  hende,  og  saarede  engang  hendes  Sjæl  ind- 
til Døden.  I  Vinteren  1521,  medens  hans  Dronning  var  syg, 
medens  hans  Kærlighedsforbindelse  med  Fru  de  Chateaubriand 
sang  paa  sit  sidste  Vers,  medens  han  endnu  omhyggeligere  end 
sædvanligt  var  omgivet  af  sin  Søsters  moderlige  Ømhed,  be- 
mærkede han  paa  en  Gang,  at  hun  var  smuk,  «smuk  af  Fromhed, 
af  Kærlighed,  smuk  endog  som  Rekonvalescent  efter  en  Sygdom 
og  ved  sin  Svaghed  for  ham>.  Saa  fornedret  var  han  af  lave 
Nydelser,  at  han  fattede  den  uværdige  Plan  at  se,  hvorvidt  hans 
Magt  over  en  saa  uendeligt  hengiven  Kvindesjæl  kunde  gaa.  Han 
lod,  som  han  tvivlede  om  denne  varme  Hengivenhed,  vovede  at 
sige,  at  han  ikke  troede  paa  den,  medmindre  han  fik  afgørende 
Beviser.  Hun  flygtede,  sønderknust,  knækket,  efter  hendes  egne 
Ord  »værre  stedt,  end  om  hun  var  død».  I  stadig  Frygt  for  sin 
raa  og  forfærdelige  Tyran  tilskrev  hun  ham  det  ydmyge  Brev, 
som  vi  endnu  har,  for  paa  Knæ  at  bønfalde  ham  om  at  vise 
Ædelmodighed. 


Scribe  og  Legouvé:  Dronning  Marguerites  Noveller  341 

Saavidt  gik  Kongens  Ondskab  og  Forfængelighed  her,  og  saa 
frygtet  var  han  overhovedet  trods  den  Ærekærhed  og  Ridderlighed, 
^or  hvilken  det  er  Skik  at  prise  ham,  at  da  han,  faa  Dage  efterat 
ban  i  1524  blev  Enkemand,  under  en  festlig  Modtagelse  i  Pro- 
^^ence  kastede  sit  Blik  paa  Borgermesterens  Datter,  en  ung  og 
smuk  Pige,  gik  Pigebarnet  hjem  og  ødelagde  med  ætsende  Midler 
sit  Ansigts  Skønhed. 

Det  var  denne  Broder,  for  hvis  Befrielse  fra  Fangenskabet 
i  Madrid  Marguerite  gjorde  de  Underværker,  der  vakte  hele 
Evropas  Beundring.  Hvorledes  blev  hun  lønnet?  Scribe  udstyrer 
Ilende  lykkeligt  nok;  hun  opnaar  at  gøre  sin  Hjertenskær  først 
til  Konge  af  Navarra,  saa  til  sin  Brudgom.  I  Virkeligheden  gik 
det  ikke  ganske  saaledes  til.  Hun  havde  altfor  varmt  taget  sig 
af  Zwinglis  og  Reformatorernes  Sag,  til  at  hun  ikke  skulde  have 
skabt  sig  en  Hærskare  af  Fjender  ved  Hoffet.  Montmorency  og 
Kongens  nye  Elskerinde  arbejdede  endnu  samme  Aar  som  hun 
havde  skaffet  sin  Broder  ud  af  Fangenskabet  paa  at  sikre  sig 
mod  hendes  Indflydelse  ved  en  eller  anden  anstændigt  udseende 
Landsforvisning.  De  opnaaede  hurtigt  denne  af  Kongen.  Man 
opløste  hendes  Hof  og  giftede  hende  i  Januar  1527  med  Kongen 
af  Navarra,  en  Konge  uclen  Land.  « Saaledes  ægtede  hun  Lands- 
forvisning, Fattigdom,  Ruin.>  Hun  græd,  som  hun  skriver,  «saa 
det  kunde  udhule  en  Sten>.  Kongens  Taknemmelighed  aaben- 
barede  sig  i  Skikkelse  af  en  Aarpenge. 

Hvem  der  vil  lære  denne  fine  Kvindeskikkelse,  denne  højt 
begavede  Aand  at  kende  —  og  det  er  en  Fortjeneste  ved  Scribes 
Stykke,  at  det  giver  En  Lyst  dertil  —  bør  gennemlæse  hendes  Breve 
og  hendes  gratiøse,  rigtignok  meget  frie  Novellesamling  Heptameron. 
Man  vil  deraf  bemærke,  hvor  langt  Scribes  Karaktertegning  staar 
tilbage  for  dens  henrivende  Original,  der,  svag  og  spinkel  for  sin 
Tid,  studerede  Latin,  Græsk  og  Hebraisk,  der,  baaret  henimod  My- 
stiken  af  sine  Lidelser  og  sin  dybe  Kærligheds  Svingkraft,  bevarede 
et  klart  og  koldt  Hoved;  reformatorisk  af  Aandsoverlegenhed,  for- 
dragelig af  Hjertensgodhed  i  en  Tid,  da  man  langs  Middelhavets 
Sydkyster  sprættede  Jøderne  op  for  at  finde  Guld  i  deres  Indvolde, 
og  i  de  mest  civiliserede  Lande  sønderhuggede  og  stegte  Tyrker 
og  Jøder  med  en  saadan  Lidenskab,  at  man  i  Almindelighed 
sønderflængede  og  brændte  dem  med  Jern  paa  Vejen  til  Ska- 
fottet. Hendes  Portræt,  som  fremstiller  hende  i  en  Alder  af 
syvogtredive  Aar,    viser  et  ædelt,    forfinet,  tidlig  ældet  og  rynket 

Ansigt.  Hun  underskriver  sig  altid  overfor  enhver  yngre  Ven 
« Deres  Tante*  elier  « Deres  gamle  Moder*.  Skønt  sygelig  og 
nervøs  har  hun  et  Smil,  der  paa  én  Gang  er  aandfuldt,  skelmsk 
og  hjertensgodt.  Hos  Scribe  er  alle  hendes  herlige  Egenskaber 
stegne  hende  til  Hovedet.  Selv  et  Forstandsmenneske  og  en 
Vanekunstner  har  han  omskabt  hende  efter  sit  Billede  og  gjort 
hende  klog  og  behændig  fremfor  Alt  og  istedenfor  alt  det 
Øvrige. 

Hvis  Historien  nu  her  som  saa  ofte  er  meget  mere  under- 
holdende end  Teatret,  hvorfor  læser  vi  Danske  da  saa  lidt 
Historie?  Da  en  Kritiker  efter  en  gammel  Begrebsbestemmelse  er 
et  Menneske,  der  forstaar  at  læsé^,  saa  hører  det  til  hans  Hoved- 
fornøjelser at  lære  Andre  at  læse.  I  Paris  udgiver  den  bekendte 
Gastronom  Baron  Brisse  hver  Dag  en  Spiseseddel  for  smaa  Hus- 
holdninger, for  saaledes  at  give  de  mindre  Velstillede  Anvisning 
paa  god,  billig  og  dog  stadigt  vekslende  Mad.  Gid  en  eller  anden 
forstandig  Mand,  der  havde  Tid  at  ofre  derpaa,  vilde  give  vort 
store  læselystne,  men  raadvilde  Publikum  en  saadan  Vejledning 
med  Hensyn  til  dets  Læsning. 


Holberg:  Det  lykkelige  Skibbrud. 


J'écoutais  cependant  cette  simple  harmonie. 

Et  comme  le  bon  sens  fait  parler  le  génie, 

J'admirais  quel  amour  pour  l'åpre  vérité 

Eut  eet  homme  si  fier  en  sa  naiveté, 

Quel  grand  et  vrai  savoir  des  choses  de  ce  monde 

Quelle  måle  gaité,  si  triste  et  si  profonde. 

Musset, 

Holberg  har  som  bekendt  i  dette  Stykke  udmalt  de  Gen- 
vordigheder, han  i  sin  Egenskab  af  satirisk  Digter  havde  at  lide 
under  i  sin  Samtid.  Vi  véd  jo  historisk,  at  han  endog  som 
moden  Mand  fik  et  Ørefigen  af  en  formentlig  Model,  og  vi  maa 
antage  hans  Skildring  her  i  Skuespillet  for  virkelighedstro. 

Gavarni  har  etsteds  humoristisk  illustreret  denne  Evne  til 
at  udlægge  Alt  om  sig. 

Paa  en  af  hans  komiske  Tegninger  sidder  i  et  Vindue  en 
ung  Pige  og  noget  bag  hende  hendes  Fader;  igennem  Vinduet 
ses  netop  den  øverste  Rand  af  Hatten  paa  en  Mand,  der  gaar 
forbi  nede  paa  Gaden.  Under  Billedet  staar  Faderens  Spørgs- 
maal:  «Hvem  er  det,  som  gaar  forbi ?>  og  Datterens  Svar:  «Aa, 
det  er  en  stor  Ubetydelighed*  (Cest  tres  peu  de  chose).  Dagen 
efter  at  dette  Blad  var  udgivet,  kom  der  en  Mand  farende  op 
til  Gavarni  og  vilde  banke  ham,  fordi  han  paastod,  at  der  var 
sigtet  til  ham  med  denne  Tegning. 

Sligt  er  en  Sjældenhed  i  vore  Dage.  Digteren  lider  nuom- 
stunder  saa  lidet  under,  at  Hr.  A.  og  Hr.  B.  føler  sig  ramte  og 
opfatter  hans  Angreb  og  hans  Skemt  som  en  personlig  Fornær- 
melse, at  han  lige  omvendt  lider  under  Umuligheden  af  at  faa 
Hr.  A.  og  Hr.  B.  til  at  opfatte  Angrebet  som  rettet  mod  sig  og 
føle  sig  ramte,  sig  personlig.  Naar  paa  Holbergs  Tid  en  Digter 
fremstillede  Naragtighed,  saa  standsedes  han  den  næste  Dag  paa 
Gaden  af  en  Mand,  der  stillede  sig  i  Vejen  for  ham  med  de 
Ord:  «Jeg  gaar  ikke  af  Vejen  for  en  Nar»;  naar  en  Digter  den- 
gang afmalede  Pedanteriet,  Indbildskheden  og  Hykleriet  i  Al- 
mindelighed, fik  han  en  hel  Sværm  af  Pralhanse  og  Hyklere 
)aa  Nakken,  der  forfulgte  ham  som  en  Fjende.  Men  naar  i 
^ore  Dage  Forfatteren  gaar  Hykleriet  tillivs,  saa  skriger  Hyklerne 
læsten  altid:  «Hør  ham!>;  ser  han  den  eneste  Redning  i  Be- 
ejstringens  Handlekraft,  bliver  han,  som  Henrik  Ibsen  efter 
Jdgi velsen  af  Brand,  alle  smaa  Spradebassers  Yndlingsdigter; 
draaber  han:  «Ned  med  Dorskheden!*  saa  svarer  Dorskheden 
om  Ekko  selv  i  Søvne:  «Ja,  ned  med  Dorskheden !»  og  er  den 
maalige  Spidsborgerlighed  hans  Satires  Genstand,  saa  gør  Spids- 
orgerne ham  til  Æres-Spidsborger  og  bærer  ham  i  Triumf*). 
I  vilken  Tilstand  er  nu  mest  fortvivlet  af  de  to? 

Som  bekendt  og  tit  bemærket  har  Det  lykkelige  Skibbrud  to 
emmelig  løst  forbundne  Handlinger;  man  plejer  i  Almindelighed 
t  opfatte  femte  Akt  som  en  Tilføjelse;  det  forekommer  mig,  at 
nan    med    større   Ret   kan   betragte  Skibbruds- Intrigen   som  Ind- 


*)  Hentydning   til   H.  C.  Andersens   lige  da  stedfundne   Udnævnelse 
il  Æresborger  i  Odense. 

Senere  Anmærkning. 

skud.  Ti  aabenbart  er  Kærlighedshistorien  her  det  Underordnede; 
den  kunde  falde  bort;  men  det  er  lærerigt,  at  Holberg  under 
Udførelsen  af  sit  eget  forklarede  Billede  har  taget  en  Følelse 
med,  hvis  Styrke  han  tror  paa,  og  hvis  Ret  han  hævder,  som 
han  imidlertid  neppe  har  kendt  synderligt  til  af  indre  Erfaring. 
Filemon  er  da  mere  end  den  unge  Stoiker,  mere  end  Digter 
og  Moralist;  et  helt  Menneske,  netop  ligesaa  lidenskabelig,  som 
filosofisk  behersket.  Saaledes  træder  han  da  her  ind  i  Leanders 
sædvanlige  Plads.  Skade,  at  Leonora  ikke  er  vokset  i  samme 
Forhold  som  hendes  Elsker;  nu  er  der  ingen  ret  Forholdslig- 
hed  imellem  dem.  Hendes  Enfoldighed  forstaar  neppe  Åndet  af 
hans  Forfatter- Virksom  hed  end  det,  at  han  lægger  sig  ud  med 
alle  Mennesker;  hun  synes,  at  det  er  noget  kedeligt  Noget,  og 
at  han  dog  gerne  for  hendes  Skyld  kunde  finde  sig  i  at  gøre 
lidt  Vold  paa  sin  Natur.  Sandt  at  sige  —  Pernille,  der  hele 
Stykket  igennem  agerer  Koret,  forstaar  Filemon  meget  bedre, 
end  hendes  unge  Herskab  gør.  Han  maa  tage  til  Takke  med 
at  forstaas  af  Tjenestepigen  og  nøjes  med  at  blive  elsket  af 
Leonora. 


Holberg:  Jean  de  France. 


Jean  de  France  er  af  Digteren  skitseret  med  saa  store  Træk, 
at  han  først  og  fremmest  maa  gives  som  en  Type,  som  Spraden, 
denne  gamle  Maskeskikkelse,  der  bukler  sin  Paryk  for  Spejlet 
og  danser  nedad  Gaden,  isledenfor  at  gaa.  Men  dernæst  er  han 
et  Menneske,  en  Virkelighed,  og  det  var  paa  den  Opgave  at  vise 
os  ham  som  et  virkeligt  Menneske,  Frands's  og  Magdelones  Søn, 
at  de  foregaaende  Fremstillere  af  Rollen  strandede.  Hr.  E.  Poulsen 
har  løst  Opgaven  og  har  gjort  det  med  Forstand  og  Fantasi, 
med  Gratie  og  Takt.  Hans  Jean  er  Produktet  af  Forældrenes 
Egenskaber;  han  beundrer  de  samme  Ting  som  Moderen  og 
mangler  ligesom  Faderen  alle  de  Evner,  der  udgør  en  Mand; 
han    er    fremdeles   et   Barn,    en    Dreng,    ikke   undskyldt  ved   sin 

Ungdom,  men  uskyldig  formedelst  sin  Ungdom;  han  er  en  Auto- 
mat, som  Skrædderen  har  skabt,  Dansemesteren  sat  i  Bevægelse 
og  Sproglæreren  lagt  Remser  i  Munden,  en  Abe  uden  Luner  og 
uden  Hæslighed,  flov  og  fløset,  svag  og  fersk,  endelig  forlibt  i 
sig  selv,  det  vil  sige  i  sin  Frakke,  sit  Fodskifte  og  sine  Gloser. 
Med  alt  det  gør  Hr.  Poulsen  ham  elskværdig.  Han  faar  os  til 
at  glemme,  at  Jean  er  tyrannisk  og  fejg;  han  gør  ham  i  den 
Grad  uskadelig,  ubetydelig  og  naiv,  forkælet  og  køn,  at  han 
intet  Øjeblik  mister  Tilskuerens  Velvilje.  Naar  Dumhed  virker 
vindende,  fremkalder  den  et  Smil,  og  det  lykkedes  Hr.  Poulsen 
saa  godt  at  underminere  enhver  af  Jeans  Situationer  med  det 
Komiske,  at  hele  Personen  sprængtes  i  Løjer. 

Nogen  Tid    før  Holberg    skrev  Jean  de  France,    havde  hans 
engelske  Samtidige  Wycherley  forfattet  et  Stykke  The  Gentleman 
dancing   master,    i    hvilket  der  forekommer  et  britisk  Sidestykke 
til  Hans  Frandsen,  kaldet  Monsieur  de  Paris,  en  ung  Engelskmand, 
der    efter    et    tre   Maaneders   Ophold    i   Paris   vender  hjem   med 
Munden   fuld   af  franske    Floskler   og   med    fordærvet  Udtale   af 
Engelsk.     Han  siger  d  i  Stedet  for  th,  omtaler  sine  Landsmænd 
Mr.   Tailor    og    Mr.  Smith    som    Monsieur   Taileur    og    Monsieur 
Esmit,    og    nærer    dyb    Ringeagt    for   Enhver,    der    ikke    har   en 
Fransk  valet  de  chambre   eller   som    spiser    paa  et  engelsk  Spise- 
bus.     Han    siger   «/no/z    foy*    som   Jean    ^es   beaux   mains*.     At 
Icunne    bande,    synge    og   danse    paa  Fransk  er  ham  Indbegrebet 
^f  alle  Fuldkommenheder  og  Dyder;  naar  han  taler  om  Engelsk- 
:Kxiændene,    siger    han    ikke    vort    Folk,    men    Eders    Folk    (your 
.9-iation).     Her  en  lille  Prøve  paa  Samtaleformen: 

«Vel,  Monsieur,  jeg  tilstaar,  at  I  har  gjort  den  bedste  Brug 
^f  tre  Maaneder  i  Paris,  som  nogen  engelsk  Kavaler  nogensinde 
>iar  gjort.* 

«Især,  naar  man  tager  i  Betragtning,  at  jeg  boede  i  en  for- 
dømt engelsk  Pension.* 

•Alligevel  maa  I,  som  jeg  ser,  have  talt  med  nogle  Franske, 

miogle  Lakajer,  tænker  jeg,    man  kan  høre  det  paa  Eders  Eder.* 

« Franske  Lakajer,  siger  I,  jeg  vilde  hellere  samtale  med  en 

:ffransk  Lakaj  end  med  en  engelsk  Herremand.     Der  fik  I  Svar.* 

«Jeg    beder    om    Forladelse,    Monsieur,   jeg   vidste    ikke,    at 

1    havde   staaet    paa    en    saa    venskabelig   Fod    med    de    franske 

Xakajcr.     Fra    nu    af  skal    der   ikke   blive  sagt  et  ondt  Ord  om 

^em.> 

Jeg  finder  det  sandsynligt,  at  Holberg  har  lært  dette  Stykke 
at  kende  i  England.  I  øvrigt  har  hans  Komedie  aldeles  ingen 
Lighed  med  Wycherley's;  men  Forskellen  er  af  den  Art,  at  det 
muligt  kan  have  nogen  Interesse  at  dvæle  et  Øjeblik  ved  den. 
Wycherley  forfølger  sin  Monsieur  de  Paris  med  al  den  Haan, 
som  Kappestriden  mellem  to  store  Nationer  kunde  avle.  Heraf 
er  hos  Holberg  intet  Spor.  Istedenfor  bitter  Spot,  raa  Skemt 
og  blodig  Ironi  har  han  sit  uforstyrreligt  gode  Humør.  Wycher- 
ley's  Komedie  har  ikke  en  eneste  Figur,  som  ikke  er  taget  lige 
ud  af  Livet;  han  har  ikke  nogen  staaende  Maske;  dertil  har 
han  som  Engelskmand  for  meget  Greb  paa  Virkeligheden.  Men 
naar  Holbergs  Komedie  stikker  Ild  paa  en  Last,  forbrænder  denne 
uden  at  udbrede  nogen  Lugt  og  uden  at  efterlade  nogen  Slakke; 
han  lader  intet  frastødende  Bundfald  blive  tilbage;  dertil  har 
han  som  Dansk  for  muntert  et  Lune.  Allerede  i  det  andet  Oi>- 
trin  har  Wycherley  indført  sin  Monsieur  de  Paris  i  et  uanstæn- 
digt Hus,  og  de  Ytringer,  der  veksles,  lader  sig  ikke  oversætte. 
I  Sammenligning  med  vor  moderne  Pænhed  synes  Holberg  at 
føre  Frisprog,  men  jævnført  med  sine  Saratidige  er  han  uskyldig 
som  et  Barn.  Man  behøver  kun  at  agte  paa,  hvorledes  det 
samtidige  engelske  Teater  lader  de  unge  Piger  tale,  hvilke  skam- 
løse Tilstaaelser  det  lægger  dem  i  Munden,  for  at  se  med  hvor 
nænsom  en  Følelse  for  kvindelig  Blufærdighed  den  i  øvrigt  saa 
ubetydelige  Holbergske  Elskerinde  er  tegnet.  Det  er  ikke  Meget, 
Holberg  forstaar  at  lade  hende  sige,  men  der  er  Meget,  som 
han  ikke  for  nogen  Pris  vilde  lade  hende  sige. 


Holberg:  Jeppe  paa  Bjerget 

Hr.  Phister  som  Jeppe. 


Jeppes  Fremstiller  har  især  to  Opgaver:  at  gøre  ham  elsk- 
værdig uden  at  blive  rørende  og  at  gøre  ham  komisk  uden  at 
blive  hæslig.  Han  maa  i  lige  Grad  imødekomme  Trangen  til 
Menneskekundskab,    som    ytrer    sig    i    at   ville    forstaa,    at    ville 

trænge  ind,  at  ville  genfinde  og  genkende  det  Menneskelige  i  den 
Skikkelse,  ^f  hvilken  man  ler,  og  Trangen  til  kunstnerisk  Til- 
fredsstillelse, der  ytrer  sig  som  Drifl  til  at  føle  sin  Stemning 
befriet  og  forhøjet,  og  til  at  le  af  den  Skikkelse,  man  forstaar. 
Hr.  Phister  begynder  straks  med  at  anslaa  Deltagelsens  Stræng. 
Nille  har  kaldt  ad  ham,  og  han  staar  i  Døren.  Paa  hans 
pjuskede  Haar  og  paa  Klæderne  over  Armen  ser  man,  at  han 
lige  har  forladt  Sengen;  han  skotter  ængsteligt  hen  til  hende; 
han  nærmer  sig  hende  langsomt  og  frygtsomt,  som  den,  der  be- 
standig holder  sig  parat  til  at  afbøde  et  Slag  med  Armen.  Hans 
Ansigt  er  opvakt,  hans  Udseende  er  kuet,  hans  Stemmes  Farve 
er  mørk  eller  dyster,  dens  Lyd  klagende  og  forknyt;  men  der  er 
i  hans  Udseende,  Optræden  og  Udtale  ikke  et  Træk  og  ikke  en 
Tone,  som  forraader  den  forhærdede  Drukkenboldt.  Tilskueren 
er  med  ét  Slag  vunden  for  Jeppe. 

Denne  berettigede  Forædling  af  Figuren,  som  allerede  be- 
gynder med  det  rent  Udvortes,  gaar  helt  ind  til  Marv  og  Ben, 
og  opgives  ikke  et  Øjeblik.  Stærkest  anvendes  den,  hvor  den 
mest  gøres  nødig,  straks  i  Drikkeseenen  f.  Eks.:  Jeppe  beruser 
sig,  dog  ikke  som  en  Dranker,  men  som  et  godt  Hoved,  der  for 
en  Gangs  Skyld  drikker  sig  fuld.  Han  udfører  denne  Idræt  med 
en  Friskhed  oa  Oprindelighed,  som  var  det  første  Gang  han 
fornam  Brændevinens  Virkninger;  han  synger,  han  bliver  lystig 
og  modig;  men  først  idet  Phister  kaster  hele  sit  Lune  i  Vægt- 
skaalen,  forstaar  man,  at  Jeppes  nedstemte  Humør  faar  Lige- 
vægten tilbage,  alt  som  hans  Ben  begynder  at  tabe  den.  Og 
saaledes  bærer  Phister  sig  bestandig  ad;  han  er  Jeppes  sande 
Defensor,  han  dækker  ham  mod  Angreb,  han  lutrer  og  for- 
skønner ham;  han  gør  ham  i  Nødsfald  hellere  genial  end  at 
gøre  ham  frastødende.  Saa  tidt  vi  kunde  fristes  til  at  blive  uvil- 
ligt stemte  mod  Jeppe,  er  Fremstilleren  paa  sin  Post,  lader  hans 
Ulykke  skimte,  viser  os  hans  Troskyldighed,  minder  os  om  hans 
Forstand,  og  vil  Du  da  vel  negte  denne  sølle  Stakkel,  dette  store 
Barn,  dette  lyse  Hoved  din  Sympati?  Du  vil  det  ikke,  og  Phister 
forstaar  ved  sin  egen  Fantasis  Sikkerhed  og  Bestemthed  at  give 
dig  saa  fast  og  formbcstemt  et  Billede  af  Jeppes  Elskværdighed, 
at  Du  under  hele  Forestillingen  beholder  det  bag  i  dit  Hoved 
og  tager  det  hjem  med,  naar  Du  gaar. 

Er  hele  Anlægget  først  bragt  indenfor  Skønhedslinjens  Trylle- 
kres,  da  gaar  Resten,  den  komiske  Virkning,  af  sig  selv,  det  har 


348  Skuespilkritik 

Holberg  sørget  for,  og  det  er  Phister  Mand  for  at  besørge;  man 
ler  vekselvis  af  ham  og  med  ham,  og  baade  af  og  med  ham. 
Han  er  skiftevis  lattermild  og  Latterens  Genstand.  Hvor  Jeppe 
ikke  mere  er  godlidende,  men  haard,  hvor  vi  opdager,  at  han 
vilde  være  frygtelig  med  denne  Natur  og  disse  Forudsætninger, 
dersom  han  stod  der  i  Slottet  ikke  ved  et  Mummespil,  men 
efter  en  Revolution,  dér  forstaar  Phister  at  betone  hans  fuld- 
stændige Latterlighed  under  Forsøgene  paa  at  haandhæve  sin 
Værdighed,  viser,  hvorledes  Truslerne  netop  kun  er  mente  som 
Trusler,  og  gør  Jeppes  hele  Ufarlighed  saa  klar,  at  alle  hans 
Egenskaber  samles  under  Vingerne  af  Egenskaben  komisk.  Hvor 
Jeppe  ikke  mere  morer,  men  rører;  hvor  han  siger  Farvel  til 
Alt  og  Alle,  forstaar  Phister  at  slynge  og  stænke  det  Pudsige,  der 
fremkommer  i  Henvendelsen  til  Nille  og  til  Degnen,  saaledes  ind 
i  det  Hjertegribende,  at  man  end  ikke  her  kan  lade  være  at  le. 
Kort  sagt,  han  har  gjort  sig  til  Et  med  Rollen. 

Lad  os  i  enkelte  Smaatræk  forfølge,  med  hvilket  Studium 
og  hvilken  Inderlighed.  Phister  har  ikke  nøjedes  med  at  gen- 
nemarbejde sin  Udtryksmaade,  men  han  har  gjort  det  med  en 
saadan  Omhu,  at  han  indtil  de  mindste  Enkeltheder  er  paa  det 
Rene  med  Udtalen  af  hvert  Ord  og  ikke  fremfører  den  mindste 
Smaating  uden  Hensigt.  Det  er  ingen  Tilfældighed,  at  han,  naar 
han  vrænger  efter  Kammertjeneren,  udtaler  aa'et  i  cEders  Naade> 
næsten  som  en  a-Lyd;  thi  han  gør  det  for  at  bringe  en  Lyd- 
Lighed  tilveje  i  Sætningen:  « Munden  siger  nok  Eders  Naade, 
men  Hjertet  Eders  Nar.>  Det  er  ikke  heller  tilfældigt  eller 
uoverlagt,  naar  han  i  anden  Akts  Monolog  giver  Ordene:  Men 
hvorledes  kand  jeg  dog  være  vaagen>  den  betegnede  uregelmæs- 
sige Betoning;  thi  det  forhastede  Tempo  maler  den  med  fornyet 
Voldsomhed  tilbagevendende  Tvivl;  det  er  endelig  mere  end  en 
Afveksling  i  Foredraget,  naar  han  i  1ste  Akts  5te  Scene,  hvor 
Ordene:  <Ak  gid  jeg  turde  drikke  (kun)  for  en  Skilling  endnu!* 
kommer  igen  næsten  som  et  Omkvæd,  bestandigt  flytter  Tonen 
en  Plads  frem  og  lader  den  falde  først  paa  «gid>,  saa  paa 
«turde>  osv.,  indtil  han  ender  med  Udbruddet:  « Ak  gid  jeg  turde 
drikke  kun  for  en  eneste  Skilling  endnu!*  ti  Tonens  Frem  flytning 
antyder  Ønskets  bestandigt  stigende  Inderlighed  og  Styrke. 

Saa  meget  udretter  han  blot  ved  Udtale  og  lettere  Toneskifte, 
hvor  meget  mere  da  ved  et  Tonefald  og  en  Haandbevægelse!  Da 
Jeppe   i   første  Akt  uigenkaldeligt  har  overtraadt  sin  Kones  For- 

bud,  og  den  visse  Slraf  staar  ham  for  Øje,  udbryder  han:  «Nu 
er  det  gjort!*  Phister  siger  disse  Ord  med  et  Udtryk  af  haab- 
løs  Fattethed,  af  Fortvivlelsens  mørke  Uforsagthed,  der  ikke  vilde 
være  uværdig  for  Macbeth^  hvor  han  har  myrdet  Kongen,  der- 
som ikke  det  Følgende:  «Drik  nu,  Jeppe!*  kastede  et  saa  komisk 
Skær  tilbage  derpaa.  Vil  man  sluttelig  have  et  kort,  men  kraf- 
tigt Eksempel  paa  Phisters  Evne  til  uden  et  Ord  med  en  eneste 
Bevægelse  at  kaste  Lys  over  den  hele  Karakter  og  lade  os  se 
Jeppe  lige  ind  i  Hjertet,  da  bemærke  man  den  resignerte  Mine, 
hvormed  han  rj'ster  paa  Hovedet  af  Dommerens  Afskedsord: 
<Sig  os  til,  naar  din  Kone  slaar  Dig  oftere,  saa  skal  vi  nok 
raade  Bod  derpaa.*  Han  tier  dertil,  men  hans  Ansigt  svarer, 
at  Dommeren  taler,  som  han  har  Forstand  til,  at  Jeppe  véd, 
hvad  han  véd,  at  det  er  længe,  længe  siden,  han  opgav  et- 
hvert Haab  om  Fred  i  sit  Hus,  og  at  «trøsterige  Taler*  ikke 
trøster  ham. 

Skulde  jeg  lignelsesvis  udtrykke,  hvorledes  Phister,  selv  naar 
han  mest  nøjes  med  at  gengive,  tager  denne  Rolle,  da  vilde  jeg 
sige:  han  behandler  den  som  en  fortrinlig  Melodi,  til  hvilken 
han  sætter  en  aldeles  tilsvarende  Ledsagelse  af  sin  egen  Op- 
findelse. Ledsagelsen  er  snart  malende,  snart  karakterforkla- 
rende,  snart  komisk,  men  altid  i  Stilen.  Det  er  neppe  und- 
gaaet  Nogens  Opmærksomhed,  med  hvilket  Udtryk  af  overtroisk 
Uvished  og  Frygt  han  maler  Ordet  « spøger*  i  Spørgsmaalet 
«saa  at  jeg  spøger  ikke?*  I  denne  Scene  er  Ledsagelsen  ud- 
malende; karakterforkla rende  er  den,  naar  Jeppe  med  saa  tro- 
skyldig en  Andagt  folder  sine  Hænder  ved  Ordene:  «Det  er 
det  andet  Liv,  det  er  Paradis,  det  er  Himmeriges  Rige;»  en 
komisk  Virkning  tilsigter  den,  naar  Jeppe  i  Slutningen  af  sin 
Replik  om  Åbners  Troløshed  oplyser  Begivenheden  <og  med  det 
Samme  støder  ham  Dolken  i  Hjertet*  ved  at  støde  Gaflen  dybt 
ned  i  Kagen. 

Dog,  Phisters  Spil  er  mere  end  en  Ledsagelse;  han  nøjes 
ikke  med  at  understøtte  det  givne  Tema.  Hvor  fuldt  han  har 
levet  sig  ind  i  Rollen,  føles  først  ret  paa  de  Steder,  hvor  han 
udfører  det  hos  Holberg  Givne  videre,  griber  begrundende,  ret- 
tende, tildigtende  ind.  Man  tage  f.  Eks.  en  Ytring  som  denne: 
<Gid  jeg  kun  havde  hende  (Nille)  hid,  saa  skulde  Du  se,  hvor- 
ledes jeg  skulde  bastenere  hende.  Nok  et  Glas,  Jakob!*  Da 
Jeppe    udsender   sit   Skryderi,    er   han   endnu  ikke  ganske  fuld; 

følgelig,  slutter  Phister,  endnu  temmelig  bange.  Han  vender  sig 
derfor,  ser,  som  med  Angst  for  at  Nogen  skal  have  hørt  hans 
ubesindige  Ord,  tilbage  til  Døren  og  udbryder  saa  for  at  hente 
mere  Mod:  «Nok  et  Glas!>  Eller  man  iagttage  Phisters  stumme 
Spil,  medens  Doktorerne  fortæller  deres  lange  Historier.  Ved 
deres  Komme  er  Jeppe  endnu  skælvende  angst,  overvældet,  im- 
poneret; det  er  kun  faa  Øjeblikke  siden  han  kastede  sig  paa 
Knæ  for  Kammertjeneren  og  tiggede  om  sit  Liv.  Ved  deres 
Bortgang  er  han  beroliget,  fri,  sikker,  hoverende,  og  ender  Akten 
med  sit  første  Kommando-Ord.  Hvad  har  afstedkommet  denne 
Forandring?  «Doktorernes  beroligende  FortælliDger»,  vil  man 
sige;  Phister  forstaar  det  anderledes:  «Den  Kedsomhed,  som 
Doktorerne  fremkalder*,  svarer  han.  Der  gives  intet  bedre  Middel 
mod  Ærefrygt  end  Kedsomhed.  Naar  en  Tilstand,  der  i  sin 
Nyhed  har  overvældet  og  fortumlet,  først  begynder  at  kede,  saa 
ophører  den  snart  at  fortumle  og  at  overvælde.  Man  bliver 
med  Lethed  Herre  over  en  Situation,  der  har  den  uhyre  Svag- 
hed at  kede.  Phisters  stumme  Spil  udtrykker  først  en  Angst, 
der  fordrives  ved  Musiken;  et  Øjeblik  ser  han  beskæmmet  og 
flov  ned  for  sig,  nemlig  ved  Fortællingen  om  den  Person,  der 
af  « stærk  Drik*  blev  saa  helt  forvirret;  derpaa  viser  han  Op- 
mærksomhed, ja  Fornøjelse  ved  at  forstaa  Historien,  som  for- 
tælles, men  lidt  efter  lidt  afløses  Opmærksomheden  af  en  dyb 
og  oprigtig  Kedsomhed,  der  er  stegen  til  en  søvnlignende  Dvale, 
da  han  pludseligt  vækkes  paa  det  Punkt,  da  der  i  Fortællingen 
forekommer  det  Spørgsmaal:  «Skal  Du  ikke  ogsaa  snart  spise?* 
Ordet  spise  elektriserer  ham,  han  farer  op  og  tror  Spørgsmaalet 
henvendt  til  sig. 

Saa  ganske  har  Phister  Jeppes  Natur  og  Væsen  inde.  Han 
husker  uafladeligt  hans  hele  personlige  Ejendommelighed,  men 
han  husker  endnu  mere  end  den,  han  har  Jeppes  Bevidstheds- 
Indhold  i  Erindring  og  tyer  bestandig  kun  tilbage  til  detf  hver- 
gang  Jeppe  har  Brug  for  en  ny  Idé  eller  en  ny  Form.  Han 
lader  Jeppe  som  Baron,  under  Bestræbelsen  for  at  bringe  sin 
Udtryksmaade  i  Jævnhøjde  med  den  nye  Værdighed,  tilfredsstiUe 
sig  selv  ved  en  vis  læsende  Tone  og  en  med  Bibeloversættelsens 
gammeldags  Ord  udspækket  Prækestil.  Naar  han  siger  sit:  c  Jeg 
er  selv  en  Bonde;  ti  Abraham  og  Eva,  vore  første  Forældre, 
vare  Bønder,*  eller  naar  han  slaar  ud  med  Armene  og  udbryder: 
*Siat  op,  Karle!*  føler  man  tydeligt,  at  hans  Forestilling  om  det 

Højtidelige  er  dannet  efter  Hr.  Jespers  Søndagspræken.  Det  hæn- 
der Phister  kun  en  eneste  Gang  at  gribe  fejl  (de  lange  span- 
kende Gengangerskridt,  hvormed  han  ledsager  Repliken:  <Ey 
heller  gaar  igen?»  er  unaturlige,  ren  Teaterkomik);  men  ikke  nok 
hermed:  han  er  til  den  Grad  beaandet  af  Holberg,  at  han  nu 
og  da  endog  er  i  Stand  til  at  berigtige  Digteren  og  spille  m^re 
holbergsk,  end  Holberg  selv  har  foreskrevet.  Jeg  tænker  paa 
det  Optrin,  da  han  har  hørt  sin  Dødsdom.  Han  udbeder  sig 
en  Snaps.  Den  rækkes  ham,  han  tømmer  Glasset  langsomt  og 
fornemmer  allerede  en  kendelig  Bedring.  Saa  skæver  han  frygt- 
somt til  d^n  foregivne  Retstjener  og  rækker  med  Nølen,  tavst 
bedende.  Glasset  ud  paany.  Hvilken  Beroligelse,  da  det  uden 
videre  fyldes!  Han  tømmer  det  raskere  end  første  Gang,  og  nu 
strækker  han  det  atter,  men  befalende,  ud  i  stiv  Arm.  Det 
fyldes.  Han  tømmer  det  i  et  eneste  Drag  og  rækker  det  fra  sig 
med  en  Skødesløshed,  som  var  Brændevin  ham  den  ligegyldigste 
Sag  af  Verden,  og  med  en  Sejrherremine,  som  kun  kan  findes 
hos  den,  der  føler,  at  nu  trænger  han  ikke  til  mere  Mod  for 
det  Første.  Istedenfor  her  paa  dette  Punkt  at  falde  paa  Knæ 
igen  efter  Holbergs  Forskrift,  gaar  Phister  lige  hen  til  Domme- 
rens Stol,  sætter  sig  paa  Lænet,  støtter  sig  fortroligt  til  Domme- 
rens Skulder  og  opfordrer  ham  i  denne  Stilling  til  at  dømme 
om  igen  og  erklære,  at  han  dømte  fejl  den  første  Gang.  Ingen 
kan  betvivle,  at  Ytringen  sagt  paa  denne  Maade  er  langt  mere 
betegnende  og  sand,  end  om  den  blev  fremstammet  med  Frygt 
af  en  Knælende. 

Det  var  let  at  fuldstændiggøre  disse  Eksempler  med  flere; 
men  det  nytter  ikke  stort  at  beskrive  det,  som  maa  ses,  eller 
at  paapege  Enkeltheder  i  en  Udførelse,  der  har  sit  Værd  ved 
sin  Helhed.  Man  vilde  gerne  udtrykke  sin  Taknemmelighed,  om 
det  saa  kun  var  ved  at  vise  sig  agtpaagivende,  naar  man  en 
sjælden  Gang  er  saa  heldig  at  træffe  den  fuldendte  Kunst.  Men 
man  er  virkelig  i  Forlegenhed  med,  hvorledes  man  skal  bringe 
en  Kunstner  som  Phister  sin  Tak.  Man  klapper  ad  ham,  men 
skammer  sig  næsten  derover;  man  roser  ham,  men  han  er  saa 
vant  til  at  blive  rost.  Om  saa  den  hele  Kommune  vilde  enes 
om  at  bevillige  Phister  en  Statue,  vilde  det  være  en  mislykket 
Hædersbevisning;  den  maatte  da  gøres  af  Guttapercha,  ifald  den 
skulde  ligne. 

Oehlenschlåger:  Den  lille  Hyrdedreng 


Skønt  betitlet  Idyl  blev  Den  lille  Hyrdedreng,  som  bekendt, 
af  Oehlenschlåger  regnet  med  blandt  hans  Tragedier.  At  Stykket 
med  Rette  kun  bærer  den  første  Betegnelse,  behøver  i  vore  Dage 
ingen  vidtløftig  Bevisførelse.  Enhver  véd,  at,  naar  Forholdene 
er  saa  smaa  som  dette  Dramas,  naar  det  Hele  er  opfattet  fra 
Natursiden  og  i  Artsbestemmelser,  og  naar  den  Begivenhed,  vi 
bliver  Vidne  til,  er  saa  lidet  vægtig  som  den,  der  her  træder  i 
Stedet  for  den  egenlige  Handling,  da  kan  Tragediens  Navn  ikke 
anvendes.  At  Udfaldet  er  lykkeligt,  har  endda  ikke  saa  meget 
at  betyde,  som  at  det  lykkelige  Udfald  fra  Begyndelsen  af  er 
stærkt  og  tydeligt,  om  end  ikke  fint  eller  træffende  betegnet. 

Ikke  desto  miudre  indeholder  Den  lille  Hyrdedreng  paa  en 
ganske  ejendommelig  Maade  det  Tragiske  og  staar  derigennem  i 
et  mærkeligt  Forhold  til  Digterens  virkelige  Sørgespil.  Jeg  tænker 
herved  ikke  paa,  at  det  hele  lille  Billede  stemmer  til  Alvor,  og 
kun  gennem  Alvor  til  Glæde;  jeg  sigter  ikke  til,  at  Idyllens  Fred 
jo  bliver  afbrudt  af  en  alvorlig  Mislyd,  at  Død,  Fortvivlelse  og 
Selvmord  viser  deres  skræmmende  Aasyn  og,  skønt  de  atter 
viger,  efterlader  et  Indtryk,  som  ikke  forsvinder  med  den  smerte- 
lige Spænding.  Ti  en  virkelig  tragisk  Uoverensstemmelse  er  al- 
drig blot  tilsyneladende,  aldrig  blot  forbigaaende;  hvorledes 
skulde  da  paa  Grund  af  denne  Gennemgangs- Skurren,  denne 
Skin- Mislyd,  der  saa  hurtigt  opløses.  Den  lille  Hyrdedreng  kunne 
siges  at  rumme  det  Tragiske?  Nej,  den  særegne  Maade,  paa 
hvilken  Stykket  forholder  sig  til  dette  Begreb,  er  den,  at  det 
ikke  har  det  Tragiske  i  sin  Handling,  men  drejer  sig  om  det 
som  om  sit  Problem.  Stykkets  Grundidé  er  Tragediens  Yndlings- 
spørgsmaal:  Forholdet  mellem  Ulykke  og  Skyld,  blot  i  mod- 
sat Form  som  Forholdet  mellem  Uskyldighed  og  Lykke;  men 
(let  behandles  teoretisk,  ikke  praktisk;  det  besvares  gennem  kem- 
pende  Livsanskuelsers  Tvist,  idet  Summen  af  det  Skete  og  Be- 
givenhedernes Udfald  dømmer  de  stridende  Parter  imellem.  Uden 
denne  dybere  Mening  var  Stykket  kun  en  Illustration  til  en  af 
de  fra  visse  Blade  bekendte  « ulykkelige  Hændelser«,  der,  som 
ulykkelige   betragtede,    undertiden   endda   er  temmelig  lykkelige. 

At  Menneskene  ikke  alene  oplever  meget  Smerteligt,  men  ogsaa 
mangen  blot  truende  Ulykke  og  slipper  med  Skrækken,  det  er 
ikke  Poesi.  Dette  er  da  ogsaa  langt  fra  at  være  Stykkets  Ind- 
hold. Paa  Reinalds  Udbrud:  <Mig  tykkes,  at  Ulykken  følger 
mig»,  svarer  Babli  med  Spørgsmaalet :  <Er  I  en  god  og  en  uskyldig 
Mand?>  og  det  er  den  Fortrøstning,  som  heri  ligger  udtalt,  der 
efter  Oehlenschlågers  Opfattelse  i  Dramaet  skal  vise  sig  i  sit 
fulde  Sandhedslys.  Afgørende  bliver  saaledes  Reinalds  Ord  i 
Slutningen  af  Stykket  : 

Nu  Babli,  tror  jeg  Dig,  der  gives  Hytter 
Hvor  Lynet  ej  slaar  ned.     Uskyldigheden 
Sin  Finger  strækker  op  mod  Himlens  Blaa 
Som  Tordenleder. 


Hvad  Digteren  i  dette  Skuespil  kæmper  for,  det  er  hans 
Tro  paa  Lykken,  paa  Alts  Sammenpasning  ikke  blot  i  Aands- 
livet,  men  i  Tilværelsen.  De  forskellige  Hovedfigurer  svarer  til 
forskellige  Livsanskuelser.  At  der,  som  Babli  siger,  er  mere 
Sorg  end  Glæde  paa  Jorden,  det  har  Reinald  indset.  Idet  Or- 
dene Lykke  og  Ulykke  for  ham  indbefatter  Alt,  hvad  Tilværelsen 
byder,  og  idet  han  ser,  hvorledes  Livets  Gang  er  den,  at  Ulykken 
sluger  Lykken,  uden  at  han  dog  formaar  at  løsrive  sig  fra  sin 
Stirren  paa  disse  Modsætninger  og  svinge  over  i  en  Livsbetragt- 
ning,  der  bruger  andre  end  disse,  faar  han  det  urofulde,  tunge 
og  mørke  Sind,  paa  hvis  Fortvivlelse  ingen  Aandens  eller  Kund- 
skabens Rigdom  kan  bøde.  Som  Reinald,  saaledes  kender  heller 
ikke  Augustin  nogen  Lykke;  begge  ser  Sort.  Med  det  rugende 
Mismod  har  den  Religiøsitet,  der  i  klosterlig  Forsagelse  har  skilt 
sig  ud  af  de  menneskelige  Livsforholds  Samfund,  det  tilfælles,  at 
den  ingen  Glæde  føler  ved  Tilværelsen;  ja  den  viser  sig  ubillig 
mod  den  sunde  Livsglæde  og  den  Fromhed,  der  har  sin  Rod  i 
den.  Skønt  Klosterreligiøsiteten  ikke  ganske  faar  Uret  i  sin  Frygt 
for,  at  Livsglæden  vil  slaas  til  Jorden  af  den  første  Modgang, 
er  det  dog  ikke  den,  der  beholder  Valpladsen;  saa  sprængtes  jo 
ogsaa  Idyllen.  Ti  har  dens  Modstander,  den  livsglade  Tillid, 
end  ikke  det  «løsende  Ord»,  der  overvinder  Døden,  paa  rede 
Haand,  saa  mangler  Forsagelsen  igen  helt  det  <bindende  Ord», 
der   holder  Gravtanken    nede    og    værger  Livsfølelsen    mod    dens 

uafladelige  Angreb*).  Hvem  bliver  da  den  Sejrende?  En  Livs- 
betragtning,  der  ligger  midt  imellem  disse,  den  tillidsfulde  Tro 
til  den  guddommelige  Godhed,  som  den  i  en  kvindelig  Aand 
aabenbarer  sig  med  idyllisk  Farve  i  Troen  paa  Guds  Mildhed, 
at  han  ikke  er  den  strenge,  men  den  milde  Fader,  ikke  prøver 
haardt,  end  ikke  her  paa  Jorden  lader  ske  noget  smerteligt  Brud 
paa  den  fredelige  Samklang,  der  staar  i  Pagt  med  Naturens,  med 
det  Heles  Orden  —  og  det  er  mod  Naturens  Orden,  at  Fædrene 
begraver  deres  Sønner.  Denne  Tro  viser  sig  da  her  som  den 
Tro  paa  Underet,  hvilken  det  er  Munkens  Svaghed  som  Munk 
at  mangle.  Ti  Underet  sætter  ikke  som  den  forsagende  From- 
hed Strid  og  Splid  mellem  jordisk  Lykke  og  himmelsk  Salighed ; 
det  genopretter  Lykken,  men  i  Kraft  af  det  Religiøse. 

Saaledes  negtes  ikke  Ulykken;  Idyllen  overser  den  ikke  for 
at  faa  sit  Eget  frem,  men  Ulykken  ses  —  lige  modsat  Reinalds 
Betragtning  —  som  indordnet  i  den  store  Samklang;  der  bødes 
paa  den,  alle  Tab  erstattes.  Der  er  megen  Ulykke  (Marias, 
Rudolfs,  Seppis  Død);  men  det  slagne  Saar  kan  atter  læges, 
Babli  erstatter  Maria,  Fritz  erstatter  Rudolf.  Selv  det  største 
Tab,  som  Karolines  Ran,  opvejes  ved  Gensynets  uventede,  over- 
vældende Glæde.  Saaledes  er  Ulykken  da  ikke  uforholdsmæssig; 
den  har  sit  fornuftbegrænsede  Raaderum,  den  røver  f.  Eks.  af 
to  Børn  det  ene  og  lader  det  andet  vokse  og  blive  Stamfader 
til  en  blomstrende  Slægt.  Ja  selv  den  Døde  dør  ikke  helt;  som 
hans  Aasyn,  saaledes  lever  ogsaa  han  selv  et  genfødt  Liv  i  et 
følgende  Slægtled;  derfor  siger  Bedstefaderen  til  Fritz:  «Nu  lever 
han  igen  i   Dig.> 

Mellem  det  strenge  Afkald  og  den  umiddelbare  Livsglæde, 
sikrer  Digteren  sig  da  et  Mellemstade,  uden  at  nogen  af  hine 
Anskuelser  beskæmmes;  til  Skamme  staar  alene  det  mørke  Tung- 
sind: 

ti  den 
Fortjener  ej  Guds  Godhed,  som  fortvivler. 
Hvis  feige  Blik  kan  ikke  skue  Spiren 
Til  Fremtids  Vækst  i  Øjeblikkets  Gæring. 


*)  tl)er  fordres  et  loscnde  Ord.  som  forklarer  dens  (Dødens")  Gaade, 
o^  et  hindende  Ord,  hvormed  den  Levende  værger  sig  imod  den  idelige 
Forestillinj^.^     Kierkegaard:  Afsluttende  uvidenshabelig  Efterskrift  S.  123. 

Det  forekommer  mig  rimeligt,  at  hele  denne  poetiske  Tanke- 
bygning for  Oehlenschlåger  først  har  faaet  sit  rette  Støttepunkt 
og  sit  kraftige  Sammenhold  ved  et  Motiv,  som  den  dramatiske 
Formning  af  sig  selv  maatte  hidføre.  Det  er  højst  sandsynligt, 
at  de  Ytringer,  i  hvilke  Moderblikket  gennemskuer  Vildfarelsen, 
og  hvor  den  faste  Tro  paa  den  virkelige  Lykke  i  sin  Dødskamp 
bliver  seende  som  Tro  paa  Underet,  at  disse  Ytringer  fra  først 
af  er  foranledigede  ved  Nødvendigheden  af  at  give  Fritz's  Gen- 
indtræden paa  Scenen  den  fornødne  teatralske  Virkning.  Det 
er  beundringsværdigt,  at  Oehlenschlågers  Genialitet  her  har  om- 
skabt en  simpel  Teaternødvendighed  til  Udtryk  for  en  dig- 
terisk Idé. 

At  nu  det  Vidunderlige,  nærmere  beset,  slet  ikke  ligger  dér, 
hvor  det  ved  første  Blik  syntes  at  ligge,  og  at  det  virkeligt 
Underfulde  ikke  er  Mirakel,  men  Natur,  gør  her  aabenbart  slet 
Intet  til  Sagen;  ti  det  er  ikke  Troen  paa  Miraklet,  Oehlenschlåger 
vil  forkynde.  Hvad  vil  han  da  lære  os,  hvad  gælder  det  om? 
Om  at  se  frejdig  paa  Livet:  Lykken  svigter  ikke  den  Brødefri 
og  hjælper  den  Kække.  Denne  Tillid,  denne  Stemning  er  paa 
én  Gang  ganske  idyllisk  og  ganske  oehlenschlågersk.  Den  er 
Idyllens,  hvis  Lykke  og  Fred  udbreder  sig  med  sejrrig  Glæde, 
efter  at  Sorgen  er  veget  som  en  ængstende  Drøm,  og  hvis  Åand 
har  hvilet  over  det  hele  Stykke  som  en  Lovsang  over  den  en- 
foldige, naturlige  Visdom,  der  slaar  den  sønderlemmende  Grublen 
af  Marken.  Og  den  er  Oehlenschlågers,  denne  Stemning,  den  er 
hans,  fra  hvis  Aladdinsnatur  den  udsprang,  og  som  her  ad  en 
Omvej  har  skriftet  en  Trosbekendelse,  der  i  sin  digteriske  Barn- 
lighed springer  Vanskelighederne  over,  ligesom  Hyrdedrengen 
springer  Afgrunden  forbi. 

Hin  oehlenschlågerske  Grundstemning  lever  og  bevæger  sig 
nu  i  en  ligesaa  ægte  oehlenschlågersk  Udtryksmaade,  der  staar 
efter  50  Aars  Forløb  lige  ung  og  dejlig;  men  at  den  har  adskil- 
lige smagløse  Enkeltheder,  som  især  fra  Skuepladsen  virker  stø- 
dende, kan  ikke  negtes.  Det  uheldigste  Sted  forekommer  i  en 
af  Reinalds  sidste  Repliker: 

Jeg  vendte  mig  —  et  Barn  saa  skønt  som  Vaaren 
Stod  hos  en  Gubbe  frisk  som   Høstens  Aften; 
To  Billeder  af  Livets  skønne  Poler: 
Barndom  og  Alderdom.     Hvad  fattes  Dig? 
Adspurgte  mig  den  Lille  smilende. 

23* 

Jeg  trykte  salig  Vaaren  til  mit  Bryst, 
Jeg  skued  henrykt  paa  min  VintergubbCf 
Og  Ha  som  Somren  dejlig  Babli  kom 
Med  Taareduggen  paa  sin  Rosenkind, 
Da  tvivl  te  jeg  ej  længer  om  min  Høst. 

Uvilkaarligt  falder  her  det  bekendte  Ordskifte  af  Eventyret 
i  Rosenborghave  om  <min  Sommer*  og  <  Deres  Vinter*  En  ind. 
Men  selve  det  anførte  Afsnit  er  ikke  uden  poetisk  Betydning. 
Det  gør  Læseren  opmærksom  paa,  at  paa  Idyllens  Vis  er  i 
Stykket  ligesom  i  visse  af  Thorvaldsens  idylliske  Basreliefer  Men- 
nesket som  Naturbarn  fremstillet  gennem  samtlige  Alderstrin. 

Et  tragisk  Maleri  er  Den  lille  Hyrdedreng  ikke;  det  er  et 
Livsbillede  paa  Landskabsgrund;  men  med  Alperne  som  Om- 
givelse staar  det  plastisk  i  sin  Stil,  stort  og  frit  i  sine  Former, 
Kunstneren  værdigt. 

Der  er  noget  Betagende  i  efter  lang  Tids  Pause  at  høre 
den  Oehlenschlågerske  Tragedies  Jambe  igen.  Da  vi  var  Børn, 
stod  dette  Vers  for  os  som  det  Sprog,  Poesien  talte,  i  Modsæt- 
ning til  det  Sprog,  vi  selv  betjente  os  af  til  dagligt  Brug;  paa 
dets  roligt  og  mægtigt  rullende  Rytme  bares  os  vore  første 
Idealer  imøde,  de  første  store  Forestillinger  om  Heltemod  og 
Manddom,  de  første  Skikkelser,  i  hvilke  Ord  som  Troskab  og 
Ære,  Skyld  og  Forsoning  fik  Virkelighed  og  blev  Rød  og  Blod. 
Man  lærer  jo  desværre  Sligt  at  kende  i  Poesien  længe  før  i 
Livet.  Men  for  en  sundt  opdragen  dansk  Dreng  er  Oebleo- 
schlågers  Tragedie  den  brede  Grundvold,  hvorpaa  hans  Dannelse 
I>ygges,  den  er  ham  Poesiens  Art,  medens  al  anden  Poesi  synes 
ham  Afarter  eller  Variationer;  den  er  ham,  hvad  Brødet  er  mel- 
lem Næringsmidlerne.  Han  maaler  de  andre  Digtere,  han  lærer 
at  kende,  mod  Oehlenschlåger;  men  han  har  Ingen,  mod  hvem 
han    kan    maale    ham;    han  ser  ham  som  en  Sol  i  dens  System 

af  Planeter  og  kender  endnu  intet  andet  Solsystem.  Saaledes 
har  disse  Tragedier  været  Grundlaget  for  vor  Opdragelse,  og 
for  det  danske  Teater  maa  de  og  skal  de  være  det  Samme, 
Grundlaget  for  Alt,  hvad  Teatret  kan  give  af  alvorligt  Skuespil, 
den  hele  Bygnings  Hjørnesten.  Derfor  burde  de  spilles  ikke 
alene  saa  godt,  men  saa  hyppigt  som  muligt,  og  spiltes  de  hyp- 
pigere, vilde  de  spilles  bedre. 

Palnatoke  hører  til  Mellemklassen  af  Oehlenschlågers  Tra- 
gedier. Den  staar  højt  over  de  daarligste  iblandt  dem,  men  kan 
ikke  maale  sig  med  de  bedste  og  taaler  f.  Eks.  ikke  at  sammen- 
lignes med  Hakon  Jarl.  Det  er,  som  om  Erindringen  om  Hakon 
Jarl  havde  indvirket  ufordelagtigt  paa  Palnatoke.  Det  er,  som 
om  Digteren  ikke  fra  Begyndelsen  af  havde  været  rigtig  klar 
over,  hvad  han  egenlig  vilde,  og  som  om  han  var  kommen  til 
at  give  noget  Åndet  end  der  fra  først  af  var  hans  Hensigt.  I 
Stykkets  Begyndelse,  ja  lige  til  anden  Akts  Slutning,  tyder  Alt 
paa,  at  det  er  til  en  Kamp  mellem  Kristendom  og  Hedenskab, 
vi  her  som  i  Hakon  Jarl  vil  blive  Vidne,  og  at  Hovedpersonerne 
vil  staa  som  Talsmænd  for  Magterne  i  deres  Strid,  men  efter  at 
have  opfyldt  Forgrunden  trækker  Kampen  mellem  disse  Mod- 
sætninger sig  efterhaanden  længere  tilbage  og  tabes  tilsidst  i 
Afgørelsens  Øjeblik  sporløst  af  Syne.  Al  den  Tid  og  Plads  og 
Veltalenhed,  der  er  ofret  paa  at  gøre  Kontrasten  skarp  og  klar 
og  i  sin  Klarhed  stor  og  dramatisk ,  viser  sig  ofret  til  ingen 
Nytte*). 

Denne  Svaghed  i  den  dramatiske  Behandling  af  Modsæt- 
ningen mellem  de  to  verdenshistoriske  Ideer  beror  paa  en  anden, 
paa  en  poetisk  Svaghed  i  Opfattelsen  af  deres  Forhold.  Betragter 
man  Verdenshistorien  i  Oehlenschlågers  Palnatoke  som  Hulspejl, 
tager  den  sig  ganske  meningsløs  ud.  Kristendommen  er  jo  nem- 
lig her  bleven  saa  ilde  medhandlet,  at  man  ikke  i  mindste 
Maade  ser,  der  trænges  til  den,  og  allermindst  kan  faa  Øje  paa 
dens  Berettigelse  til  at  fortrænge  Hedenskabet.  Er  Talen  om 
dens  Repræsentanter,  hvad  Ret  har  da  vel  en  kronet  Nidding 
som   Harald,    der  klamrer  sig  til  en  Bedragers  Munkekutte?     Er 


*)  Hvad  her  udtales  som  Formodning  har  virkelig  været  Tilfældet: 
Digteren  har  under  Udarbejdelsen  skiftet  Plan.  Se  Liebenbergs  Udgave 
af  Oehlenschlåger. 

Senere  Anmærkning. 

Talen  om  den  selv,  hvorledes .  tør  den  da  erklære  et  Hedenskab 
for  udlevet,  der  endnu  forraaar  at  avle  Kæmper  som  Bue  og 
Vagn,  Helte  som  Palnatoke  og  Dydsmønstre  som  Thorvald? 
Stykkets  Kristendom  faar  sandelig  nok  at  gøre,  hvis  den  vil 
stræbe  at  naa  saa  højt,  end  sige,  at  den  skulde  kunne  naa  et 
højere  Stade.  Men  hvad  Fornuft  og  Ære  levnes  der  saa  Hi- 
storien? Skylden  for  denne  Grundfejl  i  det  nu  60  Aar  gamle 
Stykke  maa  Tidsalderens  indskrænkende  og  begrænsende  Indfly- 
delse bære. 

Det  er  Tidens  og  Oehlenschlågers  Filantropi,  den  samme, 
Heiberg,  skildrer  i  sin  Kritik  af  Rolf  Krake,  som  har  krævet  og 
affødt  Filantropen  Thorvald,  der  blid  som  Balder  og  forstandig 
som  selve  Nathan  den  Vise,  er  saa  langt  ude  over  alle  Tids- 
aldres og  alle  Religioners  Skranker,  at  man  næsten  ser  sig  for- 
bitret paa  ham,  som  Athenienseren  paa  Aristides,  fordi  han  var 
altfor  retfærdig. 

Det  er  Tidens  og  Oehlenschlågers  Rationalisme,  der  forvan- 
sker og  fordærver  os  Indtrykket  af  Stykkets  Helt  ved  at  lægge 
det  lange  Foredrag  om  Forsoningen  af  Kristendom  og  Heden- 
skab, Fromhed  og  Kraft,  som  fylder  næsten  hele  anden  Akt,  i 
Munden  paa  Palnatoke,  og  det  er  Rationalismen,  der  uden  videre 
brændemærker  Popo,  hvem  endnu  baade  Saxo  og  Sagaerne  tro- 
skyldigt  fremstiller  som  den  hellige,   mirakuløst  begavede  Mand. 

Det  er  i  vore  Dage  den  højeste  Mode  at  tale  med  Foragt  om 
Rationalismen.  Den  har  imidlertid  med  al  sin  Skrøbelighed  den 
ubestridelige  Fortjeneste  at  være  et  u overspringeligt  Led  i  Prote- 
stantismens Udvikling  fra  Katolicisme  til  Frihed,  og  har  den 
end,  istedenfor  omhyggeligt  at  løse  den  teologiske  Knude,  hugget 
den  over  med  et  temmelig  plumpt  Sværdslag,  saa  fører  den  dog 
en  Luftning  af  aandelig  Frihed  med  sig,  der  strømmer  gennem 
alle  Oehlenschlågers  Digterværker  (ikke  svagest  gennem  Palnatoke\ 
og  som  kun  altfor  hyppigt  savnes  i  vore  Dages  danske  Poesi. 
Dens  Indskrænkethed  lod  den  jo  imidlertid  overse,  at  store 
Virkninger  maa  have  en  stor  Aarsag;  den  omdannede  Alt  efter 
sit  eget  Billede,  sit  eget  tørre  Skolebegreb,  saa  det  Ophøjede 
blev  sømmeligt,  det  brændende  Hede  lunkent  og  det  Stærke  mat 
oa  næsten  sølle.  Derfor  maa  Palnatoke  bestemme  Kristendommen 
som  «en  uskyldig  Lære  for  stille  Dyd>,  og  derfor  virker  den 
i    Stykket    kun    som    et    i    Kejseres    og   Kongers   Hænder    farligt 

et  varslende  Forspil  Stykkets  Indhold:  Miskendelse,  Frifindelse, 
Triumf,  og  Handlingen  udvikler  sig  med  stille  Simpelhed.  Ud- 
tryksmaaden  er  troskyldig.  Paa  de  uheldige  Steder  ærgrer  den 
ved  sin  Åabenhjertighed  —  jeg  lider  ikke,  at  Abbeden  1  sin 
Enetale  selv  fortæller,  han  kun  lever  for  Tro  og  Kærlighed  — 
undertiden  er  dens  Barnlighed  altfor  stor  —  jeg  sværmer  ikke 
for,  at  Viggo  Moltke  bestandig  kalder  sig  selv  for  Viggo  —  men 
den  har  en  ædel  Simpelhed,  og  Karaktererne  er  alle  simple, 
klare  Grundrids  til  Mennesker;  ikke  mere.  Man  vover  neppe 
altfor  meget,  hvis  man  siger,  at  man  temmelig  trygt  kunde  sende 
Diogenes  med  sin  Lygte  igennem  denne  og  Oehlenschlågers  fleste 
Tragedier  uden  Fare  for,  at  han  der  skulde  flnde,  hvad  han 
ikke  fandt  paa  Torvet  i  Athen;  men  man  maa  da  ogsaa  hurtigt 
tilføje,  at  der  hermed  ikke  er  rejst  en  saa  overordenlig  An- 
klage mod  disse  Værker.  Deres  Styrke  ligger  ikke  paa  dette 
Punkt. 

Det  kan  ikke  andet  end  slaa,  i  hvilken  Grad  det  Oehlen- 
schlågerske  Sørgespil,  der  har  en  af  sine  væsenlige  Forudsæt- 
ninger i  Lessings  Kritik  af  den  franske  Tragedie,  frembyder 
Overensstemmelser  netop  med  denne  Kunstart.  Lessing  skrev 
sine  Indlæg  mod  den  franske  Tragedies  Unatur  som  Angriber  og 
Befrier,  ikke  som  historisk  og  samfølende  Kritiker.  Han  angreb 
hyppigt  de  uheldigste  Frembringelser  med  den  Tilsnigelse,  at 
disse  af  de  Franske  ansaas  for  Mesterværker,  og  han  fremstillede 
som  Tragediens  største  Svaghed  netop  det,  der  er  dens  mest 
uomtvistelige  Interesse,  at  den  intet  Andet  er  end  et  trofast 
Spejl  for  et  stort  og  betydningsfuld  Tidsrum  i  den  franske  Dan- 
nelses Historie.  I  sand  Menneskefremstilling  staar  Oehlenschlåger 
ikke  over  Racine.  Det  er  endog  et  stort  Spørgsmaal,  om  nogen 
enkelt  Oehlenschlågersk  Tragedie  (i  sin  Helhed),  tohundrede  Aar 
efterat  den  er  forfattet,  vil  have  bevaret  samme  Friskhed  som 
Britannicus  har  den  Dag  idag;  endnu  kan  Ingen  vide  det;  vi 
kan  tales  ved  om  Sagen  Anno  2030.  Men  hvorom  Alting  er,  saa 
svarer  den  danske  Tragedies  Lyrik  til  den  franskes  Talekunst, 
dens  poetiske  Deklamation  til  Racines  begejstrede  Veltalenhed. 
Oehlenschlåger  stemmer,  Racine  overbeviser;  i  Frankrig  er  Helten 
sin  egen  Advokat,  hos  Oehlenschlåger  er  han  sin  egen  Herold. 
Den  danske  Digter  naaer  sit  Maal  ad  det  følelsesfulde  Foredrags 
Bølger,  den  franske  sit  over  den  fine  og  altid  bevægede  For- 
stands-Stils gennemsigtige  Vande,    men  begge  forskønner  og  ude- 

Man  ser  ikke  Stykket  uden  levende  Sindsbevægelse.  Det 
griber,  begejstrer  og  rører  saa  alvorligt,  at  det  bliver  under- 
holdende, uden  paa  et  eneste  Punkt  at  ty  til  det  Interessante. 
Hvad  der  mangler  i  historisk  Aand,  hvad  Handlingen  savner  af 
Kraft  og  Flugt,  og  hvad  der  fattes  Margareta  i  virksom  Storhed, 
det  oprettes  ved  det  Tragiske  i  Miskendelsen,  der  rammer  den 
følende  Moder,  og  ved  det  Rørende  i  Ulykken,  der  overskærer 
to  unge  Liv. 

Det  er  let  at  sige  en  hel  Del  Ondt  om  Stykket;  men  det 
er  bedre  kun  at  vise,  hvad  det  ikke  er,  for  derigennem  at  gøre 
det  klart,  hvad  det  er  og  hvad  det  giver. 

Stykket  er  da  for  det  Første  ikke  politisk.  Det  er  saa  lidet 
anlagt  i  det  Brede,  og  det  Politiske  deri  er  saa  lidet  forberedt, 
at  det  har  været  nødvendigt  umiddelbart  før  Adelens  Frafald  fra 
Margareta  at  indkile  Optrin,  i  hvilke  to  Par  Adelsmænd  udvikler 
Tilskuerne  deres  Stemning.  Stykket  er  saa  langt  fra  at  være  et 
Tidsbillede,  at  Oehlenschlåger  for  at  give  det  historisk  Farve 
har  været  nødt  til  hist  og  her  at  kitte  nogle  fra  enhver  Haand- 
bog  bekendte  Anekdoter  (om  Bækken  og  Abildgaarden,  om  de 
77  Høns)  ind  i  Samtaleformen.  Historien  har  kun  laant  Digteren 
sine  Navne,  Krigen  kun  rakt  ham  sine  Faner,  Sejren  ikke  skænket 
ham  andet  end  en  Hymne  og  Politiken  kun  været  ham  en  An- 
ledning til  at  udfolde  teatralsk  Højtidelighed  og  Pomp;  men  han 
forstaar  sig  ogsaa  bedre  paa  Følelser  end  paa  Planer,  og  det  er 
fra  Hjertets  Side,  at  han  fremstiller  Forstandens  og  Viljens  Helt- 
inde; han  vil  ikke,  at  hun  paa  Hjertets  Bekostning  skal  have 
besiddet  Forstand  og  Storhed,  og  han  har  hellere  villet  udsætte 
sig  for  at  gøre  hende  menneskelig  paa  den  politiske  Storheds 
Bekostning. 

Aarsagen  hertil  maa  dog  ikke  søges  i  en  overvejende  men- 
neskelig og  personlig  Interesse;  ti  Stykket  er  ikke  heller  i  frem- 
trædende Grad  personligt.  Det  er  lutter  Enfold;  sin  Svaghed 
har  det  i  hvad  der  er  flovt,  fordi  det  er  i  slet  Forstand  enfol- 
digt, og  dets  Poesi  er  det  Enfoldiges  og  Uskyldiges  Poesi.  Planen 
er    enkelt;    første   Akt   giver   istedenfor   en   Indledning  ligesom  i 

et  varslende  Forspil  Stykkets  Indhold:  Miskendelse,  Frifindelse, 
Triumf,  og  Handlingen  udvikler  sig  med  stille  Simpelhed.  Ud- 
tryksmaaden  er  troskyldig.  Paa  de  uheldige  Steder  ærgrer  den 
ved  sin  Åabenhjertighed  —  jeg  lider  ikke,  at  Abbeden  i  sin 
Enetale  selv  fortæller,  han  kun  lever  for  Tro  og  Kærlighed  — 
undertiden  er  dens  Barnlighed  altfor  stor  —  jeg  sværmer  ikke 
for,  at  Viggo  Moltke  bestandig  kalder  sig  selv  for  Viggo  —  men 
den  har  en  ædel  Simpelhed,  og  Karaktererne  er  alle  simple, 
klare  Grundrids  til  Mennesker;  ikke  mere.  Man  vover  neppe 
altfor  meget,  hvis  man  siger,  at  man  temmelig  trygt  kunde  sende 
Diogenes  med  sin  Lygte  igennem  denne  og  Oehlenschlågers  fleste 
Tragedier  uden  Fare  for,  at  han  der  skulde  finde,  hvad  han 
ikke  fandt  paa  Torvet  i  Athen;  men  man  maa  da  ogsaa  hurtigt 
tilføje,  at  der  hermed  ikke  er  rejst  en  saa  overordenlig  An- 
klage mod  disse  Værker.  Deres  Styrke  ligger  ikke  paa  dette 
Punkt. 

Det  kan  ikke  andet  end  slaa,  i  hvilken  Grad  det  Oehlen- 
schlågerske  Sørgespil,  der  har  en  af  sine  væsenlige  Forudsæt- 
ninger i  Lessings  Kritik  af  den  franske  Tragedie,  frembyder 
Overensstemmelser  netop  med  denne  Kunstart.  Lessing  skrev 
sine  Indlæg  mod  den  franske  Tragedies  Unatur  som  Angriber  og 
Befrier,  ikke  som  historisk  og  samfølende  Kritiker.  Han  angreb 
hyppigt  de  uheldigste  Frembringelser  med  den  Tilsnigelse,  at 
disse  af  de  Franske  ansaas  for  Mesterværker,  og  han  fremstillede 
som  Tragediens  største  Svaghed  netop  det,  der  er  dens  mest 
uomtvistelige  Interesse,  at  den  intet  Andet  er  end  et  trofast 
Spejl  for  et  stort  og  betydningsfuld  Tidsrum  i  den  franske  Dan- 
nelses Historie.  I  sand  Menneskefremstilling  staar  Oehlenschlåger 
ikke  over  Racine.  Det  er  endog  et  stort  Spørgsmaal,  om  nogen 
enkelt  Oehlenschlågersk  Tragedie  (i  sin  Helhed),  tohundrede  Aar 
efterat  den  er  forfattet,  vil  have  bevaret  samme  Friskhed  som 
Britannicus  har  den  Dag  idag;  endnu  kan  Ingen  vide  det;  vi 
kan  tales  ved  om  Sagen  Anno  2030.  Men  hvorom  Alting  er,  saa 
svarer  den  danske  Tragedies  Lyrik  til  den  franskes  Talekunst, 
dens  poetiske  Deklamation  til  Racines  begejstrede  Veltalenhed. 
Oehlenschlåger  stemmer,  Racine  overbeviser;  i  Frankrig  er  Helten 
sin  egen  Advokat,  hos  Oehlenschlåger  er  han  sin  egen  Herold. 
Den  danske  Digter  naaer  sit  Maal  ad  det  følelsesfulde  Foredrags 
Bølger,  den  franske  sit  over  den  fine  og  altid  bevægede  Fo^*- 
stands-Stils  gennemsigtige  Vande,    men  begge  forskønner  og  ude- 

lader,  begge  tydeliggør  Handlingen  og  Karakteren,  Historien  og 
Mennesket;  begge  udelader  saa  meget  og  enfoldiggør  saa  stærkt, 
at  de  med  al  Tidernes,  Folkeslagenes  og  de  to  Personligheders 
overordenlige  Forskellighed  staar  hinanden  indbyrdes  meget  nær- 
mere, end  de  hver  for  sig  staar  f.  Eks.  Goethe.  At  vor  klas- 
siske Komedie  lader  sig  jævnføre  med  den  klassiske  franske  er 
man  vant  til  at  høre;  men  det  er  ikke  mindre  sandt,  at  den 
danske  Tragedie  hos  Oehlenschlåger,  trods  dens  nordiske  Aand, 
dens  tyske  Foranledning  og  dens  Forudsætning  i  Shakespeare, 
udviser  en  kraftig  Overensstemmelse  med  den  franske. 

Dronning  Margareta  har  endelig  ligesaa  lidt  sit  Tyngdepunkt 
i  det  Dramatiske,  som  i  det  Personlige.  Stykket  er  bedst,  hvor 
Følelsen  strømmer  over.  Det  hænder  oftere,  at  den  digteriske 
Begejstrings  og  det  poetiske  Raseris  Aftagen  med  Aarene  aaben- 
barer  sig  som  en  vis  Flersidighed.  Hos  Goethe  har  denne  fundet 
sin  Form  i  Forstandsoverlegenhed ,  hos  Oehlenschlåger  frem- 
træder den  som  den  bløde  Billighed,  der  giver  Ret  til  alle  Sider, 
bringer  Walter  og  Ulfeldt  til  at  anerkende  hinanden,  ligesom 
den  forsoner  Sokrates  og  Aristofanes,  Hagbarth  og  Alger,  Axel 
og  Hakon,  en  Flersidighed,  som  ikke  er  langt  fra  Slaphed.  Den 
sløver  i  hans  senere  Værker  Udtryksmaadens  Kraft  og  tager 
Viljeselementet  ud  af  hans  Handling;  men  Følelsen  er  den  Evne 
hos  ham,  som  længst  bevarer  den  guddommelige  Gnist,  og  naar 
Gnisten  imellemstunder  bliver  til  Ild  og  slaar  i  Vejret  som  luende 
Sværmeri,  kender  man  Aladdins  Digter  igen.  Svsermeriet  er  det 
lysende  Punkt  i  Dronning  Margareta.  Det  hænder  i  dette  Stykke 
nogle  Gange,  at  hvad  der,  som  Optrinnet  mellem  Albrecht  og 
Narren,  var  ypperligt  og  planmæssigt  anlagt,  kun  er  faldet  flovt 
og  fattigt  ud  under  Udførelsen;  men  holder  Digteren  end  ikke 
altid,  hvad  Planen  lover,  saa  giver  han  os  som  Tilgift  eller 
Overskud  ud  over  den  dramatiske  Ramme  Poesiens  ægte  og  rene 
Metal  i  Margaretas  Takkebøn  og  i  det  romantiske  Indfald  med 
Ingeborgs  Rose. 

Hvad  der  fra  Grunden  af  bærer  Stykket,  er  dog  den  Skøn- 
hed og  Inderlighed,  hvormed  det  tragiske  Motiv  her  er  gjort 
frugtbringende.  Der  gives  en  Sans  for  det  Tragiske  som  en 
Sans  for  det  Komiske,  og  Oehlenschlåger  havde  denne  første. 
Faa  Motiver  er  i  og  for  sig  saa  tragisk  frugtbare,  som  en  Tron- 
krævcrs  Udgiven  sig  for  den  rette  Arving.  En  Mængde  forskel- 
lige Tilfælde  frembyder  sig. 

Sæt,  han  er  ædel  og  ridderlig,  men  ærgerrig,  som  Schillers 
Warbeck,  der  udgiver  sig  for  Hertugen  af  York!  Warbeck  er 
en  Bedrager,  der  hader  det  Spil  han  bruger,  men  som  kommer 
over  det  ved  Fantasten.  Saalænge  han  forestiller  Richard,  er 
han  Richard;  han  er  det  til  en  vis  Grad  for  sig  selv,  ja  endog 
for  Medviderne  i  Bedrageriet.  Et  vist  poetisk  Mørke,  en  Over- 
tro, en  Art  Vanvid,  siger  Schiller,  hjælper  til  at  redde  hans 
Karakter.  Se  ham  nu  spottet  af  sine  egne  Tjenere,  af  hvilke 
nogle  tvivler  om  hans  Person  og  derfor  foragter  ham,  andre, 
der  tror  ham,  agter  ham  ringe,  fordi  han  er  fattig  og  lever  af 
sin  foregivne  Tantes,  Burgunderhertugindens  Naade.  Denne  haarde 
og  stolte  Dame,  der  er  falsk,  bydende  og  uforsonlig,  bliver  hans 
onde  Åand.  Han  har  solgt  sig  til  hende;  hun  ser  i  ham  be- 
standig kun  sit  Redskab,  den  falske  York,  Bedrageren,  og  hendes 
Fordringer  til  ham  tager  intctsomhelst  Hensyn  til  hans  Æres- 
følelse. Forgæves  vil  han  stræbe  i  Vejret;  altid  erindres  han  af 
hende  om  det  skændige  Forhold,  som  han  saa  gerne  vilde  glemme, 
ja  som  han  maa  have  glemt  for  at  kunne  spille  sin  Rolle  godt. 
Her  ligger  det  Bevægende  endnu  mere  i  Sjælelidelsen  end  i  den 
udvortes  Ulykke. 

Eller  sæt,  at  Kongsæmnet  selv  tror  at  være  Tronarving,  og 
naar  han  som  Demetrius  hos  Schiller  følges  baade  nf  Troende, 
Vantro  og  Bedrevidende,  hvem  fælles  Had  og  Fordel  forener, 
for  sin  egen  Del  er  tryg  i  sin  Begejstring  og  har  sin  bedste 
Styrke  i  Bevidstheden  om  sin  Ret,  indtil  en  skøn  Dag,  da  han 
staar  i  Spidsen  for  sin  Hær,  en  Mand  fremstiller  sig  for  ham 
og  udbeder  sig  en  Belønning  som  hans  hemmelige  Velgører:  det 
er  ham,  der  har  myrdet  den  ægte  Arving  til  Tronen  og  lagt 
den  nu  i  sin  Ret  saa  visse  og  i  sin  Tillid  saa  sikre  Tronkræver 
det  Juvelsmykke  ora  Hnlscn.  som  blev  ranet  fra  den  Myrdede 
og  som  har  været  den  Levendes  Vidnesbyrd.  Da  vil  Kongs- 
æmnet maaske  som  Demetrius  føle  Umuligheden  af  at  træde  til- 
bage, men  hans  indre  Magt  vil  være  knækket;  naar  han  iler  til 
Mødet  med  sin  foregivne  Moder,  vil  han  være  fortvivlet  og  kold, 
ingen  af  de  to  vil  fornemme  Naturens  Stemme,  og  selv  om  Politik 
foranlediger  Moderen  til  at  lyse  ham  i  Kuld  og  Køn,  er  han  fra 
hin  Stund  af  i  Virkeligheden  dødsdømt*). 


*)  Sammenlign  for  Modsætningens  Skyld  Prosper  Mérimées  historiske 
Værk  Les  faux  Demetrius  og  hans  Skuespil  Les  debuts  d'un  aventurier. 

I  Sjælebrydningen  her  ligger  noget  i  høj  Grad  Fængslende, 
der  mægtigt  s^'sselsætlcr  Agtpa;igi venheden  for  sjælelige  Kampe, 
men  dette  Fængslende  er  Oehlenschlåger  aldeles  fremmed.  Hans 
Oluf  véd  fra  Begyndelsen  af,  at  han  bedrager,  og  det  er  En- 
foldigheden, som  er  hans  eneste  Undskyldning.  Den  straffende 
Retfærdighed  rammer  ham  straks  gennem  den  nødtvungne  For- 
tien  overfor  Ingeborg  og  gennem  Forholdet  til  hans  rette  Moder, 
hvem  han  tvinges  til  at  fornegte.  Derfor  vækker  han  ogsaa  mere 
Medlidenhed  end  Deltagelse,  og  Stykket  synker  noget  sammen  i 
den  ene  Side  under  denne  store  Vægt  af  det  Rørende.  Men 
hvad  der  hos  Oehlenschlåger  er  det  Nye  og  det  Vigtigste,  er 
det,  at  da  det  denne  Gang  ikke  er  mod  en  Fremmed,  men  netop 
mod  Moderen,  at  Sønnen  rejser  sig,  da  hun  altsaa  ikke  som  hos 
Schiller  kan  dække  Ynglingens  Bedrag,  men  Alles  Øjne  heftes 
paa  hende  i  den  afgørende  Stund,  saa  kaster  Bedrageren  her 
ovenikøbet  Beskyldningen  for  Had  til  eget  Barn  over  paa  den 
Ulykkelige,  han  vil  berøve  Tronen.  Saaledes  stiller  Bedraget  da 
her  begge  de  to  Parter  i  et  tragisk  Lys,  og  Optrinnet  mellem 
Margareta  og  Oluf  bliver  derved  et  af  de  skønneste  og  rigeste, 
som  forekommer  hos  Oehlenschlåger.  Fra  dette  Optrin  straaler 
Stykket  ud. 

Frk.  Nielsen  spiller  Dronning  Margaretas  Rolle  menneskeligt 
og  dog  med  Højhed,  i  Stil  og  dog  med  Natur.  Hun  opnaar 
ikke  at  give  Alt,  hvad  hun  gerne  vilde  —  der  er  noget  stivt 
ved  hendes  Skikkelse  og  noget  skarpt  ved  hendes  Organ  —  men 
hvad  hun  stræber  hen  til,  er  det  Rette.  Det  store  Takkedigt 
tabte  under  hendes  inderlige  Fremsigelse  sin  Karakter  af  selv- 
stændigt Hele  og  sit  ved  den  kunstige  Rytmik  saa  fremtrædende 
Sangpræg,  og  vandt  i  Sandhed  og  Flugt,  hvad  det  som  Deklama- 
tionsnu mmer  tabte.  Oehlenschlåger  har  stillet  de  to  Mødre  Mar- 
gareta og  Ragnhild  overfor  hinanden  som  Modsætninger.  Men 
han  har,  foranlediget  tildels  maaske  af  sin  Ungdoms  Erindringer, 
tildels  af  samtidige  æstetiske  Lærdomme,  ikke  nøjedes  med  at 
lade  Ragnhild  ledes  af  Kærlighed  til  Sønnen  og  Had  til  Mar- 
gareta, kort  sagt  af  Lidenskab,  men  har  for  at  hæve  hende 
villet  give  hende  en  Idé  med  i  Købet,  hvilken  Idé  da  ikke  er 
bleven  nogen  anden  end  den  ene,  temmelig  fattige,  paa  hvilken 
Oehlenschlåger  aldrig  blev  træt  af  at  spille.  Begejstringen  for 
del  nordiske  Hedenolds  Kraft  i  Modsætning  til  Sydens  og  Kristen- 

dommens   mildere  Sæder.     Men   denne  Idé   er  ikke   bleven  Kød 
og  Blod  i  Ragnhild.     Skikkelsen  mangler  Sandhed  og  Liv. 

Hr.  V.  Wiehe  spillede  Oluf.  Han  raadede  over  Alt,  hvad 
denne  Rolle  fordrer.  Hans  ærlige  Personlighed  var  saa  sand, 
at  den  ikke  levnede  Underfundighed  eller  Bedrag  nogen  Plads, 
og  han  lagde  i  det  Optrin,  hvor  han  er  ude  af  Stand  til  læn- 
gere at  holde  sin  Hemmelighed  skjult  for  Ingeborg,  og  udkaster 
hende  sine  Planer  for  deres  Fremtid,  en  Digters  Veltalenhed  og 
en  ung  Helts  uimodstaaelige  Tro  paa  Lykken.  Men  med  disse 
Egenskaber  som  Midler  kommer  man  vidt,  naar  Oehlenschlåger 
er  Maalet. 

Imellem  en  Tegning,  udført  af  en  Kunstners  Haand,  og  en 
Afbildning,  foretagen  paa  mekanisk  Maade,  er  der  den  Forskel, 
at  Afbildningen  efter  sin  Natur  ikke  har  nogen  Opfattelse  af 
Genstanden  og  ikke  anviser  vort  Øje  noget  Synspunkt  eller  nogen 
Vej,  medens  Kunstneren  derimod  er  gaaet  ud  fra  en  bestemt 
Betragtningsmaade,  og  med  hver  Linje,  han  har  draget,  har  an- 
givet den  Retning,  han  vil,  vort  Blik  skal  følge.  Hans  Haand, 
som  fører  Blyanten,  leder  med  det  Samme  Betragterens  Øje  og 
vejleder  gennem  Øjet  Betragterens  Sind;  han  forbyder  Blikket 
at  flakke  omkring;  han  gør  den  Stærkeres  Ret  og  Vilje  gældende, 
idet  han  underkaster  vor  raad vilde  og  hjælpeløse  Indbildnings- 
kraft sin  sjælfulde  Opfattelses  Herredømme  og  bruger  Linjen 
som  et  Sprog,  igennem  hvilket  han  til  Betragteren  retter  en 
indstændig  Opfordring  til  at  se  Sagen  med  hans  Øje  og  i  hans 
Aand.  Kunstneren  saa,  før  han  tegnede,  og  Tegningen  er  det 
gennemsigtige  Medium,  hvorigennem  det  kan  ses,  hvad  han  saa, 
«g  som  han  saa  det;  Tegningen  er  ikke  bestemt  til  at  betragtes, 
men  til  at  gennemskues;  den  er  Kunstnerens  Meddelelsesmiddel 
og  Budbringer,  som  Luften  imellem  Mund  og  Øre,  naar  der 
tales.     Bag  Aftrykket,  bag  Lysbilledet  er  der  Intet  —  en  Kasse, 

en  Mekanisme;  bag  Kunstværket  føles  et  levende  Væsen,  hvis 
Hjerte  slaar  deri  og  hvis  Åandepust  besjæler  det.  I  samme 
Øjeblik  vi  gennemtrænger  Værket,  staar  vi  Ansigt  til  Ansigt  med 
Aand  af  vor  Aand.  Med  andre  Ord,  det  er  Synsmaaden,  der  gør 
Kunstneren  til  Kunstner  og  hans  Værk  til  Kunst;  Maskinen  er 
en  Kunstner  uden  Synsmaade,  som  Kunstneren  uden  Synsmaade 
er  en  Maskine. 

Tales  der  nu  om  Digtekunsten  og  nærmest  om  dramatisk 
Poesi,  da  er  det,  jeg  ved  Tegningen  har  benævnet  Synsmaaden, 
det  Selvsamme,  som  her  benævnes  Kunstværkets  Aand,  det 
Samme,  som  Tyskerne  med  et  filosofisk  Udtryk  kalder  et  Dramas 
Idé,  og  hvad  vi  Danske  ynder  at  kalde  dets  Livsanskuelse,  Et 
Skuespil  uden  Livsanskuelse  og  uden  Idé  falder  udenfor  Poesien 
som  et  Maskinprodukt.  Det  er  af  den  Grund,  at  et  Stykke  som 
Marie  Antoinette  tiltrods  for  den  Interesse,  det  vækker  ved  sit 
Stof,  og  tiltrods  for  adskillige  underholdende  Enkeltheder  ikke 
har  Noget  med  Kunsten  at  gøre. 

Hvad  Synsmaade  har  Marie  Antoinettes  Forfatter  af  den 
franske  Revolution,  paa  hvis  Kraters  Rand  han  lader  sine  Helte 
og  Heltinder  slaa  deres  Volter,  af  Kongen  og  Dronningen,  af 
Hoffet  og  Folket,  af  Halsbaandshistorien  og  dens  Følger?  Svar: 
Han  har  ingen.  Og  hvorfor  ingen?  fordi  han  har  saa  mange, 
at  han  ikke  har  én.  Det  ses  allerede  ved  et  Blik  udover  Æmnel. 
Forfatteren  føler,  at  Halsbaandshistorien  har  Tiltrækningskraft, 
fordi  den  Frifindelse  af  Rohan,  hvormed  den  ender,  er  et  af 
Revolutionens  stærkeste  Signalskud;  ikke  desmindre  har  han 
ingen  Tragedie  skrevet,  men  forsøgt  sig  paa  et  Skuespil  i  Scribes 
Manér,  der  ender,  hvor  Revolutionen  begynder,  og  hvis  Sammen- 
hæng med  Revolutionen  ikke  ses. 

Det  viser  sig  simplest,  naar  man  betragter  et  Par  af  Hoved- 
skikkelserne i  Stykket.  Maa  jeg  forestille  mine  Læsere  Hans 
Ekscellence  Prins- Kardinalen  af  Rohan,  ædelttænkende,  Ulykken 
opsøgende  og  understøttende  Gejstlig,  hvidhaaret  Hofmand  og 
Verdensmand,  ærgerrig  Politiker,  Marie  Antoinettes  ridderlige  Til- 
beder. Hvorfor  er  det  ikke  muligt  at  blive  klog  paa  denne  Fyr? 
Simpelthen  fordi  det  ikke  er  muligt  at  udfinde,  hvilken  af  den 
halve  Snes  Synsmaader,  som  anlægges  i  Stykket,  der  skal  komme 
til  Anvendelse  paa  ham.  Den  franske  «Kilde>  har  øjensynlig 
ikke  anset  det  for  at  være  til  Skade  for  Rohans  Fortræffelighed, 
at  han  er  en  ret  letfærdig  Herre,  og  at  hans  Forhold  til  Jeanne 

de    la    Motte    er    et    andet    end   Skriftefaderens   til   Skriftebarnet. 
Antydninger  heraf  er  blevne  staaende  i  den  danske  Bearbejdelse; 
men    i  Strid   med   disse    er  Kardinalen   vasket  saa  ren,    at  bans 
Forhold  til  Jeanne  staar  som  en  uopløselig  Gaade,  og  hans  Ulyst 
til    at   betitles  Kardinal    staar  uforklaret.     Den  franske  Kumpan, 
fra  hvem  han  er  laant,    har  tydelig  nok  havt  én  Betragtning  af, 
hvad    en  Kardinal    kunde   tillade   sig   og  være   lige    god  for  det, 
den  danske  Forfatter  har  havt  en  anden;    han   har  ikke  sluppet 
denne,    men    han    har    ikke  været    i   Stand    til    at   udslette   hin; 
Følgen    er,    at   de   to  Betragtningsmaader   forliges   som   Hund  og 
Kat.     Efter  den  ene  af  disse  Synsmaader  er  en  Kirkefyrste,  der 
gaar    paa   Elskovs-Æventyr,    ligefuldt    en   Ridder   uden   Frygt   og 
Dadel;  efter  den  anden  Synsmaade  vilde  det  være  en  forsmæde- 
lig Skam  for  Dronningen,    om  hun  elskede  nogen  anden  Mands- 
person end  sin  Gemal,  o:  de  to  Synsmaader  ombringer  hinanden. 
Efter    den    ene    Livsanskuelse,    hvortil    f.  Eks.  Sainte-Beuve    har 
bekendt  sig,  bør  Marie  Antoinette  ikke  synke  i  vor  Agtelse,  fordi 
hun  elsker  en  D'Estaing;  efter  den  anden  er  det  en  dødelig  Van- 
aere    for   Dronningen    at    elske    en    Rohan.     Hver  af  disse   Livs- 
anskuelser kan  være  god  for  sig,    kan  have  sine  stærke  og  sine 
svage  Sider;   det  kan  være  forskellige  Forfatteres;  det  kan  være 
samme  Forfatters   i    to    forskellige  Afsnit    af  hans  Liv;    men  det 
kan  ikke  paa  én  Gang  i  et  og  samme  Stykke  være  én  Forfatters. 
IDet    hævner    sig    at    ville    være    Digter    paa    anden    Haand;    det 
l:iævner   sig   at   laane  Lidt   hist  og  plukke  Lidt   her    i   den  Tro, 
^t    man    kan    bringe   et    Drama   tilveje   ved    at    rimpe   Scribeske 
Situationer,  Dumas'ske  Romanstumper  og  historiske  Skæmtord  og 
Anekdoter  sammen. 

Saa   simpelt  Stykket   paa  en  Maade  kan  kaldes,    er  det  dog 
umuligt  at  forstaa  det,  at  bestemme  dets  Idé  eller  Aand.    Ti  det 
liar  ingen,  det  er  dødt  og  aandløst;   det  forholder  sig  til  et  vir- 
Iceligt    Digterværk,    som    et   Vokskabinet    forholder    sig   til   Thor- 
valdsens Museum.     Man    sammenligne    ikke   dette    Skuespil    med 
Scribes;    man    minde    ikke    om,    at    Scribes    Livsbetragtning   var 
\] poetisk.     Scribe  betegner  et  Kulturstandpunkt;    det  er  ikke  for 
Intet,    at   vor   betydeligste  Tænker   har   gjort   sig  den  Ulejlighed 
snart    at    forklare,    snart    at    bekæmpe    hans    Ideer.      Selv    naar 
Scribe    slaar   sig    sammen    med  Andre,    er   det   hans  Aand,    som 
l^iver  Stykkerne  Farve,  selv  naar  han  forgriber  sig  paa  Historien 
som    i  Et  Glas   Vand,    hvis   femte  Akt  Hr.  Brun  saa  dristigt  har 

tilegnet  sig,  gør  han  det  med  Forstand  og  belyser  i  Hovedkarak- 
teren, i  Dronningens  Person,  Hofpolitiken  og  Kvindepolitiken  med 
en  skelmsk  Ironi,  der  er  ham  egen.  Der  er  dog  Åand  og  én 
Åand  deri.  Er  det  ikke  et  Digterværk,  saa  er  det  dog  et  enkelt 
Menneskes  Værk,  er  det  ikke  Poesi,  saa  er  det  dog  Haandværk 
paa  Grænsen  af  Kunst.  Marie  Antoinette  er  kun  Fabrikat.  Er 
dette  først  slaaet  fast,  saa  er  det  ubetydelige  Anker,  at  Stykket 
som  en  omsyet  Fortælling  har  mange  Handlinger  istedenfor  én, 
at  ingen  af  dets  Personer  har  faaet  begge  Benene  ud  af  Romanen, 
at  der  er  udbredt  en  sødlig  Hoftone  over  Samtalerne,  og  at  man 
paa  mange  Steder  ligefrem  føler  Oversættelsen  fra  Fransk,  f.  Eks. 
« Alverden  ser  Solen,  men  Solen  ser  ikke  Alverden*  (alle  Menne- 
sker, tout  le  monde). 

At  gaa  strengt  i  Rette  med  Forfatteren  i  Anledning  af  dette 
Stykke  vilde  ikke  være  rigtigt;  ti  naar  han  kan  faa  det  konge- 
lige Teater  til  at  opføre  det,  hvorfor  i  al  Verden  skulde  han  da 
ikke  sætte  det  sammen?  Det  vilde  ligeledes  være  en  Skam  at 
gaa  i  Rette  med  Publikum,  fordi  det  klappede  og  lod  til  efter 
Omstændighederne  at  more  sig  ret  godt.  Maaske  —  dog  ogsaa 
kun  maaske  —  var  det  paa  J.  L.  Heibergs  Tid  en  Smule  mere 
kræsent;  men  J.  L.  Heiberg  er  baade  død  og  begravet,  og  det 
nytter  lidet,  at  en  død  Mand  vender  sig  i  sin  Grav.  Og  hvad 
Under,  at  Stykket  ikke  keder  Publikum!  Man  gaar  jo  ogsaa 
ellers  gerne  en  Vej  for  at  se  smukke  Toiletter.  Er  Fløjlet  i 
Ludvig  XVI's  Kjole  ikke  smukt  og  Silken  i  Marie  Antoinettes 
ikke  skinnende?  Hvem  er  farveblind  nok  til  ikke  at  holde  af 
Fløjl  og  Silke?  Tilmed  er  disse  Dragter  gammeldags.  Man  giver 
Penge  ud  for  ^t  komme  paa  Maskerade  og  se  pudrede  Hoveder 
og  Knæbenklæder  fra  det  forrige  Aarhundrede;  paa  hvilken  Maske- 
rade siger  de  Optrædende  saa  Meget  og  saa  gode  Ting?  Dette 
er  en  Maskerade  i  Kostymer  fra  1786;  man  er  tilstede  som  Til- 
skuer uden  selv  at  have  Ulejlighed  med  at  spille  en  Rolle. 
Maskeraden  er  ikke  blot  underholdende,  den  er  tillige  lærerig; 
man  faar  ved  samme  Lejlighed  repeteret  et  lille  Afsnit  af  Ver- 
denshistoriens Skandalkrønike.  Hvad  vil  det  overhovedet  sige,  at 
et  Stykke  er  morsomt  eller  kedeligt?  Alt  er  relativt  paa  denne 
Jord,  og  naar  man  vil  være  ærlig,  maa  man  dog  tilstaa,  at  en 
Forfatter  skal  gribe  sig  an  —  jeg  indrømmer  forøvrigt,  at  der 
er  uem,  som  formaar  det  —  for  at  være  kedeligere  end  en  Ord- 
sprogsleg  i  et  Selskab  eller  et  almindeligt  Familietebord.    Medens 

man  ser  hans  Stykke,  gaber  man  ikke  hjemme  og  holder  sig 
ikke  for  Munden  ude;  Teen  smager  desuden  altid  bedre  efter 
Teatret.  Nej  Publikum  er  angerløst.  Men  der  er  endnu  en 
tredje  Part  i  Sagen,  en  Part,  der  skulde  have  bedre  Forstand 
paa  Kunst  og  mere  Sans  for  Nationalteatrets  Værdighed  end 
baade  Forfatter  og  Publikum,  og  denne  tredje  Part  er  Be- 
styrelsen. 

En  forstandig,  rig,  uafhængig  Mand  —  en  ung,  dejlig,  hjer- 
tensgod   Kone    —    gensidig    Kærlighed    imellem    dem    —    hvad 
mangler   her   i  Lykke,    selv    om  man  fordrer  at  være  lykkelig  i 
alle  Lykkens  Dimensioner;  er  det  ikke  en  Begyndelses-Situation, 
som  nok  maa  vække  Tvivl,    om  Forfatteren  ogsaa  vil  kunne  til- 
vejebringe  den    for   et  Lystspil    nødvendige  Knude?     Det   lykkes 
liam  da  heller  ikke  at  faa  nogen  Knude  i  Stand;  det  bliver  ved 
en  ganske  lille  Kurre  paa  Traaden  imellem  de  to  unge  Ægtefolk. 
Den  udjævnes,  idet  Fruens  gode  og  snilde  Moder  træder  til,    og 
er    forresten    ikke    mere    gordisk    i    sin    Slyngning,    end    at    den 
næsten   synes  at  maatte  kunne  løses  af  sig  selv.     Sagen  er  den, 
at   den  unge  Dame,    der,    smuk  og  elskværdig  som  hun  er,    del- 
tager  i  alle  et  Købstadslivs  Fornøjelser,    uafladeligt  er  omflagret 
og    omringet    af   en  Tilbederkres,    hvilken  ikke  har  andet  at  be- 
stille end  at  sige  hende  smukke  Ting.     Kærlighed  er  nu  engang 
de  Ørkesløses  Arbejde.    Bestandig  optaget,  altid  paa  Farten,  flyver 
hun  fra  Adspredelse  til  Adspredelse,    ledsaget  snart  af  en,    snart 
af   en    anden    ubønhørt  Tilbeder,    men    aldrig    af  sin  Mand,    der 
dels    paa  Grund  af  sin  Virksomhed  som  Købmand,    dels  i  Kraft 
af  den  sunde  Indsigt,    at    en  skinsyg  Ægtemand  er  en  uhyggelig 
eller   latterlig  Figur,    overlader    sin    unge  Hustru    til    alle   andre, 
eller  rettere  af  Stolthed,  Tillid  og  Politik  overlader  hende  til  sig 
selv  alene  og  lader  hende  nyde  fuldkommen  Frihed.    Paa  Bunden 
af  sin   Sjæl    er   han    tryg.     Med  Lidenskab   afviser   han   alle   de 

Opfordringer  til  at  blande  sig  i  sin  Hustrus  Forhold,  som  af 
ren  Interesse  for  ham  og  hende  rettes  til  ham  af  en  Ven,  en 
ædel  Kandidat,  der  har  sat  sig  til  Opgave  saavidt  muligt  al 
holde  Beundrersværmen  i  Afstand  ved  selv  som  stadig  Ledsager 
at  vise  den  unge  Dame  en  Opmærksomhed,  der  spærrer  Passet 
for  enhver  anden.  Hvor  meget  den  gode  Ægtemand  end  be- 
stræber sig  for  at  synes  ligegyldig,  mærker  man  imidlertid  vel, 
at  han  kun  med  Møje  behersker  sin  Skinsyge;  den  gør  ham 
desto  mere  Bryderi,  fordi  han  for  ingen  Pris  vil  lade  den  spores. 

Da  hænder  det,  at  en  af  Tilbedersværmen,  en  ung  Løjtnant 
og  Kammerjunker,  der  er  skildret  med  saadanne  Farver,  at  det 
kan  betragtes  som  en  indvunden  Kendsgerning,  at  den  navnløse 
Forfatter  ikke  er  Kammerjunker  eller  Løjtnant,  henvender  et 
Brev  til  den  unge  Dame,  i  Anledning  af  hvilket  hun  fornærmet 
kræver  sin  Ægteherres  Bistand.  Han  negter  den  med  de. Ord, 
at  slige  Breve  aldrig  skrives  til  en  Dame,  med  mindre  hun  har 
givet  Anledning  dertil,  og  at  Ingen  uden  hun,  Ingen  bedre  end 
hun  kan  vise  den  Art  Paatrængenhed  tilbage.  Den  unge  Kone 
har  neppe  faaet  Tid  til  at  aftørre  sine  Taarer,  da  hendes  Moder 
ankommer  fra  Kjøbenhavn  lige  tilpas  til  at  trøste  sin  Datter  og 
til  i  en  kløgtig  Samtale  at  vise  sin  selvraadige  Svigersøn,  hvilke 
Farer  der  kan  flyde  af  hans  tilsyneladende  Ligegyldighed,  hvor- 
ledes ond  Omtale  af  hans  Hustru,  Spot  over  ham  selv,  lampen 
Hævn  saa  af  en,  saa  af  en  anden  afvist  Beundrer,  Bagvaskelse, 
Folkesnak  osv.  meget  let  vil  kunne  opstaa  som  Frugter  af  det 
Liv,  han  tillader  hendes  Datter  at  føre;  ja  hun  taler  saaledes, 
at  han  maa  tro,  alt  dette  allerede  er  indtraadt.  Den  stakkels 
Svigermoder,  der  først  maatte  døje  megen  Uvenlighed,  ja  Grov- 
hed paa  Grund  af  sin  Indblanding,  belønnes  til  Slutning  ved  den 
unge  Ægtemands  fuldstændige  Omvendelse  til  en  bedre  Politik; 
det  lykkelige  Par  bliver  efter  en  oprigtig  Samtale  endnu  lykke- 
ligere ved  uindskrænket  Forstaaelse;  den  slemme  Løjtnant  trækker 
sig  tilbage,  og  da  han  vel  er  borte,  udbryder  Manden  til  Fordel 
for  dem  blandt  Tilskuerne,  der  maatte  være  begavede  med  en 
mindre  øvet  Fatteevne  <Der  gik  Verden  fra  os,  men  her  staar 
jeg  som  en  lykkelig  Mand  med  en  elsket  Hustru,  en  god  Ven  og 
en  kær  Svigermoder.* 

Det  Hele  er  meget  net  sat  sammen;  men  ligesom  Planen 
overhovedet  er  mere  tynd  end  fin,  saaledes  er  Finhed  ingenlunde 
dette    Konversationsstykkcs    Styrke.     Hvis   Forfatteren   vilde   gaa 

det  igennem  endnu  en  Gang,  vilde  han  kunne  Qerne  en  hel  Del 
unødvendig  Grovhed.  Der  er  i  Stykket  en  agtværdig  Bestræbelse 
efter  at  gaa  vore  Forhold  nær  paa  Livet,  men  Naturefterligningen 
er  ført  for  vidt;  saa  uhøviske  er  dog  lykkeligvis  vore  Sæder 
ikke.  De  Plumpheder,  der  falder  fra  Mandens  Side  i  venskabe- 
lig Tiltale  til  Officeren,  og  fra  Officerens  i  Tiltale  til  Kandidaten 
er  selskabeligt  umulige;  Ingen  er  saa  dum,  at  han  ikke  forstaar 
dem,  og  Ingen,  som  har  forstaaet  dem,  finder  sig  i  dem.  Hvad 
maatte  Fremmede  tænke  om  vor  Æresfølelse,  hvis  de  vilde  slutte 
sig  til  den  af  et  Stykke  som  dette! 

Hvad  der  gælder  om  Samtaletonen,  gælder  ogsaa  om  Skil- 
dringen af  de  selskabelige  Forhold;  den  er  meget  for  grov; 
hverken  i  Godt  eller  i  Ondt  staar  vi  paa  det  eskimoiske  Stand- 
punkt, paa  hvilket  Forfatteren  sætter  os  hen.  Hvor  fæle  « Nu- 
tidens unge  Mænd»  end  er  —  og  de  faar  i  Stykket  jo  et  daar- 
ligt  Lov  —  saa  forstaar  de  dog  i  Gennemsnit  at  sige  en  Dame 
en  Artighed  paa  en  finere  Maade  end  den.  Løjtnanten  bruger; 
at  en  Kærlighedserklæring  in  puris  nataralibus  vilde  skræmme, 
begriber  Enhver,  og  saa  megen  Opfindsomhed,  som  der  udkræves 
for  at  tilsløre  den  en  lille  Smule,  behøver  man  ikke  at  stige 
højt  for  at  finde.  Løjtnantens  Ubehændighed  med  Hensyn  til 
Erklæringen,  Brevet  osv.  er  ikke  Andet  end  Forfatterens  Ube- 
hændighed. Eller  tror  Forfatteren,  for  at  tage  et  andet  Eksempel, 
at  en  ung  Laban,  der  paa  middelmaadige  Rim  bejler  til  en  gift 
Dames  Gunst,  bruger  saa  plumpe  Midler  som  det,  at  stikke 
hende  dem  i  Haanden  eller  sende  dem  med  Fodposten,  og  saaledes 
udsætter  sig  for  at  faa  dem  tilbage?  Bogtrykkerkunsten  er  jo 
opfundet,  og  han  behøver  blot  at  lade  sine  Udgydelser  indrykke 
i  en  eller  anden  Samling,  et  eller  andet  Tidsskrift,  for  uden 
Navns  Nævnelse  at  lade  Alverden  vide,  til  hvem  disse  Digte  er 
henvendte.  Metoden  er  endda  ikke  sjældent  den,  at  man  an- 
tyder, man  er  elsket,  og  saaledes  vinder,  om  end  ikke  Damens- 
Gunst,  saa  i  ethvert  Tilfælde  Skinnet  af  den.  En  af  Betingelserne 
for  at  kunne  fremstille  vore  Sæder,  er  den  at  kende  dem. 

Kun  i  ét  Punkt  er  Forfatterens  sociale  Skildring  —  til  vor 
Skam  være  det  sagt  —  ikke  for  grov,  men  aldeles  korrekt;  det 
er,  hvor  han  lader  Svigermoderen  udmale  den  tilbageviste  Til- 
beders Hævn  gennem  Bagvaskelse  af  den  forgæves  beundrede 
Dame.  Selv  efter  et  meget  kortvarigt  Liv  i  den  selskabelige 
Verden    vil  Enhver,    som    forstaar   at   se,    have   et  rigeligt  Antal 

Eksempler  paa  denne  Fremgangsmaade  ved  Haanden.  Denne  for 
en  Uerfaren  utrolige  Lavhed,  som  Goldschmidt  har  behandlet  i 
Hævnen,  er  national,  og  da  Dueller  nu  en  Gang  ikke  er  gængse 
i  vort  Samfund,  og  da  vi  heller  ikke  har  noget  Erstatningsmiddel 
for  dem,  lader  den  Art  Lumpenheder  sig  farefrit  udføre,  ja  ind- 
bringer endog  undertiden  Bagvaskeren,  der  jo  som  Hader  af 
Letfærdighed  altid  staar  paa  Moralens  Grund,  en  vis  Sum  af 
borgerlig  Agtelse.  Hvorledes  en  Mand  under  vore  udannede  Sam- 
fundsforhold kan  sikre  en  Kvinde  mod  denne  og  anden  lignende 
Overlast,  er  det  Spørgsmaal,  som  Stykket  opkaster,  men  glemmer 
at  besvare. 

Dette  Lystspils  mest  ubestridelige  Fortjeneste  er  den,  at 
blive  ganske  ypperligt  spillet.  Forfatteren  har  taget  Maal  af  Fru 
Sødring  til  en  Rolle,  for  at  denne  Rolle  kunde  passe  hende  des- 
bedre.  Den  er  i  sig  selv  ikke  ilde,  og  Intet  er  naturligere,  end 
at  den  vækker  Bifald;  ti  man  hysser  ikke  af  det,  man  en  Snes 
Gange  har  klappet  af.  De  Ideer  og  Komedietræk,  der  har  holdt 
Jubilæum,  er  altid  sikre  paa  en  god  Modtagelse.  Fru  Sødring 
spiller  den  sunde  Menneskeforstand  i  egen  Person,  den  rene, 
usminkede  Sandhed  og  Djærvhed,  forenet  med  et  fintfølende  og 
ydmygt  Sind,  et  ædelt  Hjerte,  kort  alle  de  Egenskaber,  der  fore- 
kommer paa  en  Ligsten,  og  hun  spiller  alt  dette  fint,  sandt  og 
naturligt.  Det  vilde  være  morsomt  en  Gang  at  se  hendes  Talent 
i  en  ny  Form,  men  hun  kan  jo  ikke  for,  at  Forfatterne  retter 
sig  efter  hendes  Natur  og  Evner  hellere  end  at  give  hende  asæd- 
vanlige  Opgaver  at  løse. 

Fru  Eckardt  spiller  den  unge  Kone  særdeles  smukt.  Et 
enkelt  Punkt  tror  jeg  dog,  man  kunde  foreslaa  hende  at  udføre 
anderledes.  Hvor  Moderen  udspørger  hende,  om  hun  er  lykke- 
lig, bør  hun  ikke  straks  give  tabt  ved  at  vende  sig  bort,  men 
maa  forsøge  at  udholde  det  spørgende  Blik  saa  længe  som  muligt. 
Det  er  overhovedet  utroligt,  hvor  mange  Følelser  man  paa  Teatret 
udtrykker  ved  at  vende  Ryggen  til. 

Meget  er  her  imidlertid  ikke  for  Fru  Eckardt  at  spille.  Var 
der  blot  antydet  et  Gran  af  Stolthed  eller  Haardnakkethed,  et 
Stænk  af  Koketteri,  en  nok  saa  lille  Dæmon  skjult  i  en  Krog  af 
den  unge  Kones  Hjerte,  vilde  Karakteren  have  faaet  et  andet 
Sving,  medens  den  nu  kun  er  dydsiret;  med  en  saadan  For- 
andring vilde  den  endvidere  have  sat  det  hele  Lystspil  i  Be- 
vægelse,   medens  det  nu  er  noget  vel  stilfærdigt.     Da  slet  ingen 

Brydning  eller  Kamp  finder  Sted  i  Kvindesjælen,  faar  Stykket 
ingen  Handling,  og  naar  det  ligefuldt  ses  med  Fornøjelse  og 
følges  med  Behag,  saa  ligger  det  dels  i  den  gode  Udførelse,  dels 
i,  at  der  virkelig  er  noget  Net  og  Nyt  i  den  Idé,  at  ville  vise, 
hvorledes  overdreven  Tilbageholdenhed  fra  Mandens  Side  næsten 
kan  udsætte  den  huslige  Lykke  for  lige  saa  store  Farer  som 
utidig  Skinsyge.  Det  er  Det  af  Delikatesse  ulykkelige  Ægteskab 
i  et  moderne  Kostyme.  En  Verseform  vilde  imidlertid  have  for- 
finet Tonen  og  passet  bedre  til  SloflFet. 


Bournonville:   Et  Folkesagn 


Balletten  Et  Folkesagn  er  el  sandt  Kunstværk  i  sin  Art. 
Dens  første  Fortrin,  Betingelsen  for  at  alle  de  andre  kan  komme 
frem,  er  dens  fuldkomne  Fattelighed.  Den  forstaas  paa  hvert 
eneste  Punkt  uden  Hjælp  af  Plakat  eller  Program,  den  er  helt 
gaaet  op  i  Mimik  og  Musik.  Den  trænger  ikke  til  Ordet,  den 
behøver  ingen  Forklaring.  Den  har  ikke  heller  nødig  at  sætte 
Himmel  og  Jord  eller  Drager  og  Slanger  i  Bevægelse;  ti  den 
behøver  ingen  Effekt.  Den  har  ingen  af  de  Optrin  eller  Danse, 
der  bliver  parodiske,  fordi  de  skal  udtrykke  sammensatte  Sinds- 
bevægelser eller  fortælle  vidtløftige  Historier,  som  det  er  umu- 
ligt at  betegne  med  Arme  og  Ben.  Den  er  saa  langt  fra  at  være 
parodisk,  at  Dansen  her  er  Æmnets  eneste  naturlige  Sprog.  Den 
skildrer  uden  Spræl,  den  fortæller  uden  Dunkelhed;  den  er  klar 
og  gennemsigtig,  som  det  passer  sig  for  en  Perle,  som  den  er. 
Med  faa,  letopfaltelige  Træk  er  i  Drømmen  Hildas  Afstamning 
meddelt,  og  Enhver,  der  bruger  sine  Øjne,  kan  begribe,  at  Borg- 
frøkenen er  den  Skifting,  der  blev  lagt  i  hendes  Vugge. 

Men  denne  Ballet  har  dernæst  en  virkelig  Betydning  for 
dansk  Aandsliv.  Ti  det  har  Betydning,  at  Folkefantasier  af 
højt  digterisk  Værd  her  er  genoptagne  og  genfødte  paa  en  Maade, 
hvorpaa  de  næsten  ikke  syntes  at  kunne  genfødes,  nemlig  for 
den  ydre  Sans,    og  de   har   i    Dansen   fundet  den  eneste   mulige 

Form,  hvori  de  legemligt  kunde  opstaa  af  Graven,  genkendes  og 
helt  forstaas.  Elverpigedansen  i  Slutningen  af  første  Akt  er  saa 
smukt  komponeret,  saa  ganske  lig  Taagernes  naturlige  Flagren 
over  Moserne  en  Sommernat  og  saa  ganske  stemmende  med 
Folketroen  paa  den  bedaarende,  uimodstaaeligt  dragende  Svimmel- 
Magt  hos  de  dansende  Piger,  at  den  (især  ved  Hr.  Valdemar 
Prices  i  enhver  Henseende  udmærkede  Udførelse  af  Ridderens 
Parti)  var  af  en  mærkværdig  og  gribende  Virkning.  Igennem 
hvilken  anden  Kunstart  skulde  vel  alt  det,  der  i  Sagn  og  Mjrte 
er  drastisk  uden  at  være  dramatisk,  det  vil  sige,  er  Handling, 
Bevægelse,  Liv  uden  at  være  Handling  og  Bevægelse  i  Ord, 
kunne  komme  til  sin  Ret  og  Skønhedsvirkningf  Hvilken  anden 
Kunstart  skulde  f.  Eks.  kunne  sætte  et  Motiv  som  den  Fast- 
tryllelse  til  Pletten,  der  her  udøves  af  Viderik,  i  sit  fulde  ko- 
miske Lys? 

Som  Mestere  har  de  to  Komponister  understøttet  Ballet- 
digteren.  Med  naturlig  Takt  har  de  delt  Opgaven  imellem  sig. 
Det  lette  luftige  Elverparti,  den  slanke  Gratie  og  Solens  lyse 
Verden  er  tilfaldet  Gade;  det  tunge,  firskaarne  Troldeliv  med 
alle  dets  snurrige  Særegenheder  og  dets  Lystighed,  der  slaar 
Gækken  løs  i  Vildskab,  er  det  faldet  i  Hartmanns  Lod  at  sætte 
i  Musik.     Komponisternes  Fremgangsmaade  er  forskellig: 

Gade  tager  et  Udgangspunkt,  griber  Hovedstem ningen,  giver 
den  i  store  Træk,  i  lange  smukke  Linjer  sin  musikalske  Form; 
Hartmann  udstykker  og  fordyber  sig  i  det  Enkelte,  i  Kraft  af 
sin  ejendommelige  Evne  til  at  ramme  det  bestemte  Pankt  i  Hand- 
lingen paa  en  Prik.  Hvor  f.  Eks.  i  første  Akts  Begyndelse  Gades 
brede  Bondedans  i  Moll  med  dens  seje  og  dog  bløde  Danskhed 
og  hans  derpaa  følgende  lystige  Reel  hvert  Øjeblik  afbrydes  af 
Frøkenens  Arrigskab  og  Vrede,  dér  søger  Gade  ikke  at  gøre 
videre  ud  af  Vreden,  han  følger  ikke  saa  nøje  med.  Dansen 
sluger  Arrigheden;  denne  gaar  med  op  i  det  Lystige  i  sin  al- 
mindeligere Egenskab  af  det,  hvori  der  er  Iver,  Bevægelse,  Part 
Hvor  i  tredje  Akt  Ridderen  ved  en  Drik  af  Kilden  helbredes 
for  sil  Vanvid,  dér  udtrykker  Gade  overhovedet  Glæden,  For- 
nyelsen af  Livsaanderne,  en  Friskhed,  der  kan  sammenlignes 
med  den,  der  slaar  En  iraøde  fra  Skoven  en  Sommerdag;  men 
paa  den  særlige  Overgang  fra  Vanvid  til  Fornuft  lægger  han 
ikke  an. 

Hartmann  vilde   have  gjort  det  anderledes;    ti   hans   Musik 

svæver  ikke  saa  frit;  med  den  største  Troskab  følger  den  hver 
Bevægelse  i  Dansen.  Ikke  saa  meget  ved  Melodien  som  ved  de 
for  ham  ejendommelige  morsomme  Rytmer  giver  han  ved  anden 
Akts  Begyndelse  det  Troldeagtige ;  en  mærkelig,  karakterfuld  Af- 
veksling af  Akkorder  og  Pavser  viser,  hvorledes  Hilda  fatter  sin 
Beslutning,  da  hun  kaster  Smykkerne  fra  sig;  en  Obosolo 
udtrykker  ganske  nøje  Sindsstemningen,  da  hun  trækker  paa 
Skuldrene  ad  sin  uheldige  Kobold-Frier  og  peger  Fingre  ad  ham 
som  et  Barn. 

Enhver  af  de  to  Komponister  er  saaledes  gaaet  tilværks 
paa  sin  Maade  efter  sin  Natur.  Gade,  som  umiddelbart  stiler 
imod  det  ublandet  Skønne,  har  overladt  Hartmann  anden  Akt, 
hvori  denne,  der  ligesaa  gjerne  naaer  det  Skønne  ad  en  Omvej, 
vilde  vove  at  lade  den  fuldkomne  Overstadighed  bryde  løs  i 
Troldedansen  ved  Brylluppet.  Det  er  umuligt  at  tilkende  Nogen 
af  dem  Palmen,  de  har  vundet  den  begge  to:  de  har  delt  Ar- 
bejdet mellem  sig  som  Kunstnere,  der  hver  for  sig  kendte  deres 
Talent,  og  de  har  arbejdet  sammen  som  Brødre,  der  kappes  om 
at  lade  hinandens  Begavelse  glimre.  Begge  har  de  benyttende 
genkaldt  hinandens  Motiver. 

Blandt  de  største  Skønheder  1  den  desværre  ikke  helt  ud- 
^vne  Musik  kunde  maaske  fremhæves  hos  Gade  Stedet,  hvor 
Højen  aabner  sig,  den  trippende  Nissedans  med  sine  harmoniske 
Løjerligheder,  og  den  dragende  Mellemsats;  Menuetten,  i  hvis 
gamle  Former  Gade  har  heldt  sin  unge  Vin,  den  festlige,  ridder- 
lige Brudevals  og  Elverdansen,  der  sammenlignet  med  Elverskud 
har  mindre  af  det  Lokkende  og  Hemmelighedsfulde,  som  bedre 
egner  sig  for  det  dramatiske  Oratorium,  og  mere  af  det  Liden- 
skabelige, Nærværende,  som  svarer  til  det  Øjensynlige  i  Balletten. 
Den  største  Finhed  i  denne  Komposition  er  maaske  Overgangen 
fra  Moll  til  Dur,  hvor  Ridderen  tilsidst  synker  afmægtig  sammen; 
at  den  klare  Dur  her  bliver  den  højeste  Rædsels  Udtryk,  kaster 
ligesom  et  glansfuldt,  uhyggeligt  Lys  over  Aktens  Slutning,  an- 
tydende det  Klare  og  Afgjorte,  der  ligger  i  den  fuldkomne  Op- 
given af  Modstand  og  Haab. 

Hos  Hartmann  er  især  at  beundre  den  yndige  Vuggevise, 
som  Gade  senere  genkalder,  og  det  morsomme,  kluntede  Trolde- 
motiv i  Drømmen,  der  fint  kommer  igen,  hvor  Guri  vredes  over 
Korset  i   Hildas  Haand. 

Et   Folkesagn    fremkalder   flygtigt   talrige   Stemninger   i    Ens 

Sind  og  forsoner  alle  de  Åander,  det  maner  frem.  Balletten  be- 
rører i  Elverscenerne  det  Tragiske  med  dets  Rædsel,  og  vækker 
Latter,  hvor  Junker  Mogens  forgæves  forfølger  Viderik  og  Hilda; 
den  er  paa  mange  Steder  yndefuld  og  festlig,  og  den  er  i  høj 
Grad  rørende,  hvor  Viderik  græder  over  at  være  forskudt  — 
kort  sagt  den  taaler  at  ses  og  høres  mange  Gange. 


Henrik  Ibsen:  De  Unges  Forbund 


De  gode  Værker  i  Poesi  og  Kunst  er  dem,  i  hvilke  og  bag 
hvilke  man  føler  en  stærkt  bevæget  Sjæl,  og  som  er  Udtryk  for 
en  dyb,  personlig  Stemning  og  Erfaring.  Dette  Fortrin  er  el  af 
dem,  som  Henrik  Ibsens  seneste  Arbejder  har  i  fuldt  Maal,  og 
det  opvejer  ikke  faa  af  de  Mangler  i  disse  Værker,  der  straks 
er  faldne  i  Øjnene  og  har  bragt  Krltiken  paa  dens  Post.  Bøger 
som  Kærlighedens  Komedie  og  Peer  Ggnt  blev  ikke  tilstrækkeligt 
paaskønnede,  da  de  udkom;  Kritiken  havde  et  mere  aabent  Blik 
for  det  Meget  i  disse  Digte,  som  saarede  og  stødte,  end  for  den 
berettigede  og  smertelige,  men  sunde  Bitterhed,  der  meddelte 
dem  sin  Friskhed. 

Man  maa  sætte  sig  ind  i  den  Stemning,  hvoraf  disse  senere 
Værker  og  nu  det  nyeste  er  fremgaaet.  Vi  genfinder  denne  for- 
bitrede Stemning  overalt  hos  den  nyere  Tids  store  Aander,  selv 
hos  de  indbyrdes  mest  forskellige  som  f.  Eks  Byron  og  S.  Kierke- 
gaard. Der  kommer  et  Tidspunkt  i  deres  Liv,  det  være  nu 
tidligere  eller  senere,  hvor  Alt,  hvad  de  har  oplevet  og  døjet,  al 
den  Kval,  de  har  udstaaet,  alle  de  Nederlag,  de  har  lidt  i 
Kampen  mod  spidsborgerlig  Usselhed,  Raahed  og  Lavhed,  hvor 
det  Hav  af  Rædsler  og  Jammerligheder,  til  hvis  Bølgegang  de 
har  været  Vidne,  skyller  hen  over  dem  og  ligesom  overvælder 
dem,  for  da  nogle  Øjeblikke  efler  at  ægge  dem  til  fornyet  Mod- 
stand. Fra  nu  af  anses  de  af  det  store  Flertal  blandt  Menne- 
skene som  værende  ude  af  sig  selv;  deres  Liv  gaar  op  i  Kamp; 
deres    Haand    er    mod    Alle    og    Alles    mod    dem.      Paa    tasinde 

Haader,  snart  som  File,  der  slider,  snart  som  Save,  der  skærer, 
snart  som  Dolke,  der  støder,  snart  som  Luer,  der  brænder, 
snart  som  Røg,  der  kvæler,  snart  som  Skedevand,  der  ætser, 
virker  nu  Omgivelserne  til  at  gøre  dem  Livet  uudholdeligt.  Vil 
de  ingen  Akkord,  er  de  for  stolte  til  at  gøre  nogen  Indrømmelse, 
for  sande  til  i  samme  Aandedrag  at  sige  Ja  og  Nej,  og  for  ærlige 
til  tilsidst  at  bøje  Ryg  for  den  offenlige  Mening,  som  hver  Fiber 
i  deres  Hjerte  foragter,  da  lider  de  Aandens  Martyrium  og  op- 
fører En  efter  den  Anden  dens  Tragedie.  Er  de  derimod  roligere, 
mere  betragtende,  mindre  krigerisk  anlagte  Naturer,  da  opgiver 
de  i  Almindelighed  tidligt  Kampen,  studerer  Naturen,  fordyber 
sig  i    Historien   og  søger  i   indre  Samling  at   dulme   og  glemme. 

End  ikke  Goethe  har  undgaaet  hin  Sindsstemning;  men  med 
hans  Ejendommelighed  blev  den  kun  midlertidig  hos  ham.  Det 
var  alligevel  under  det  i  Ungdomsaarene  saa  dybt  virkende  Ind- 
tryk af  Samfundets  bundløse  Raaddenhed,  at  han  forfattede  sit 
Lystspil  De  Medskyldige,  en  uden  denne  Forudsætning  uforklarlig 
Frembringelse.  « Samfundet  er  en  Sump,  det  gode  Selskab  er 
dannet  Pøbel»,  det  er  det  korte  Resultat  af  den  Livsbetragtning, 
ud  fra  hvilken  hint  Stykke  er  skrevet.  Dette  er,  hvad  ogsaa 
Byron  følte,  da  Hykleriet  fordrev  ham  fra  hans  Fædreland; 
dette  var  Kierkegaards  Stemning,  den,  i  hvilken  han  skrev: 
«min  Sjæls  Lidenskab  er  Foragt* ,  og  det  er  denne  Sindsbevæ- 
gelse, der  har  bragt  Henrik  Ibsen  til  i  frivillig  Landflygtighed 
at  slynge  Bog  paa  Bog  ud  imod  sit  Fædreland  og  dets  Forhold. 
Kierkegaard  betegnede  sit  Martyrium  som  det  at  være  Geni  i  en 
Købstad.  Ibsens  er  det  samme;  ti  disse  smaa  nordiske  Lande 
er  i  Virkeligheden  Købstæder  i  Smaalighed,  og  smaaligt  sej- 
pinende overfor  deres  betydeligste  Aander. 

I  den  sidste  Bog  er  Lidenskaben  imidlertid  noget  mindre 
storstilet  end  i  den  forrige,  som  Alt  i  Alt  maaske  er  Ibsens  om 
størst  Ejendommelighed  vidnende  Skrift.  Overspringer  man  kun 
den  fjerde  Akt  af  Peer  Gynt,  eller  vilde  Ibsen  gøre  Læseren  den 
Glæde  og  skafi'e  sig  selv  og  sit  Digterværk  den  Vinding,  som 
det  vilde  være  helt  at  omarbejde  denne  og  saaledes  omstøbe 
Digtet,  da  vilde  Peer  Gynt  indtage  en  høj,  en  mærkelig  Rang 
blandt  dette  Aarhundredes  Poesier.  Efter  den  stærke,  hensyns- 
løse Storm  i  de  forrige  Skrifter  er  der  i  det  nye  Værk  indtraadt 
noget  Havblik,  skønt  Understrømmen  endnu  er  mægtig  og  der 
staar  stærke  Skyer,  Skyer,  der  gaar  mod  Vinden,  i  Bogens  Hori- 

sont.  Men  Ibsen  har  denne  Gang  et  lille  Anfald  af  den  bekendte 
Kunstnersygdom,  der  ytrer  sig  som  en  overdreven  Trang  til 
teknisk  Fuldkommenhed.  Den  plejer  at  indtræde  lige  før  den 
højeste  Modenhed.  Der  kommer  nemlig  før  denne  et  Tidspunkt, 
hvor  Digteren  med  en  vis  Kulde  betragter  sin  Ungdoms  levende 
og  flammende  Værker,  som  sprænges  fra  hinanden  af  luller 
Livsfylde  og  ligger  for  ham  som  bristede  Granatæbler,  ud  af 
hvilke  de  røde  Kærner  vælder.  Han  vil  nu  frembringe  Noget, 
der  er  mere  samlet  og  behersket.  Det  er  det  Tidspunkt,  paa 
hvilket  han  med  en  vis  halvt  paatagen  Sathed  foretrækker  det 
Graa  for  det  Skarlagenrøde  og  Bordeaux-Vin  for  Champagne. 
Det  er  en  Svaghed,  der  gaar  over,  og  en  Svaghed,  efter  hvilken 
Digteren  er  stærkere  end  nogensinde  før.  Det  er  en  Perturba- 
tion, i  hvilken  Stjernen  ikke  gaar  tilbage,  men  slaar  en  Knude 
paa  sin  Bane.  Henrik  Ibsens  nye  Stykke  har  ingen  Tilskuer- 
Repliker,  ingen  Forfatter-Repliker,  —  ja  hvad  der  er  et  rent  Kunst- 
stykke —  ikke  en  Enetale.  Til  Gengæld  mangler  Stykkel  da  Noget 
af  det,  som  ellers  plejer  at  udmærke  Ibsen,  dette  Diea  dans 
Våme,  le  diable  au  corps,  dette  Fandenivoldske,  som  Baggesen 
vilde  sige,  dette  mægtige  Tag  i  Læserens  Opmærksomhed,  der, 
naar  galt  skal  være,  hellere  maa  være  ængstelig  stærkt  end 
noget  for  løst. 

Hovedpersonen  i  De  Unges  Forbund  er  en  ung  Ærgerrig, 
som  er  ifærd  med  at  slaa  sig  i  Vejret,  en  af  dem,  til  hvem  vi 
har  Originalerne  rundt  om  os  i  vore  Selskabssale,  paa  vore 
Gader  og  Stræder.  Han  søger  til  sin  egen  Forherligelse  og  for 
at  sikre  sig  Magt  at  stifie  et  Forbund,  der  skal  følge  ham  gen- 
nem Tykt  og  Tyndt  paa  hans  Jagt  efter  Indflydelse  og  Herre- 
dømme. Med  mesterlig  Takt  har  Digteren  straks  i  første  Handling 
betegnet  ham  som  « Festtaleren*.  Festtaleren  er  en  Skabning  som 
først  de  senere  Aartier  har  set  fremtræde  her  i  Norden,  og  det 
er  en  Frembringelse,  som  har  sin  udprægede  Ejendommelighed. 
1  denne  Frasernes  Tid  er  Festtaleren  Frasemagernes  Konge.  Fest- 
taleren er  alvorlig,  Festtaleren  er  begejstret.  Festtaleren  er  mo- 
ralsk (om  Forladelse,  jeg  vilde  sige:  etisk),  han  er,  med  en  le 
Overgang,  paa  de  mest  begejstrede  Steder,  især  henimod  Talens 
Slutning,  desuden  religiøs.  Han  forener  i  sig  Digteren,  Refor 
matoren  og  Præsten,  og  han  er  dobbelt  elsket,  fordi  hans  Poesi, 
hans  Moral,  hans  «dybe  og  alvorlige*  Religiøsitet  kun  kommer 
frem  ved   festlige  Lejligheder.     Han   er  ikke   plump   og   uhøvisk 

nok  til  at  være  tilstede,  hvor  man  strides  og  slaas;  han  gaar 
ikke  heller  imod  Strømmen,  han  er  ikke  gal.  Han  leder  Strøm- 
men, han  bæres  oppe  af  den,  hans  Hjerte  svulmer,  naar  Folke- 
gunstens Bølger  løfter  ham  højt.  Da  er  det,  at  han,  selv  løftet, 
taler  om  det,  hvori  der  er  < Løftelse*.  En  Hædersmand  af  denne 
Natur  er  det,  som  sagt,  hvem  Ibsen  har  kaaret  til  Helt  i  sit 
nye  Lystspil,  og  selve  Valget  kunde  ikke  være  bedre.  Det  er 
gjort  blandt  den  Art  Folk,  der  om  ti  Aar  vil  regere  os,  forsaa- 
vidt  de  ikke  allerede  har  Magten.  Det  er  det  Gennemløjede  hos 
en  Mand  af  denne  Beskaffenhed,  som  Stykket  har  stillet  sig  til 
Hovedopgave  at  skildre,  og  i  Samtalen  mellem  Stensgaard  og 
Fjeldbo  i  første  Akt  er  denne  Opgave  glimrende  løst;  Alt  er  her 
fortrinligt,  fra  Stensgaards  første  Ytring  til  de  Ord,  hvormed 
[lans  hule  Skvalder  slutter:  «Hør,  hør!  de  drikker  min  Skaal! 
fivad  der  kan  gribe  saa  mange  —  ved  den  evige  Gud,  det  har 
Sandhed  i  sig.>  Gælder  det  især  for  en  Lystspildigter  om  at 
rribe  de  Laster,  der  staar  i  Blomst,  da  har  Ibsen  her  naaet 
iet   Væsenlige. 

Det  Væsenlige  er  imidlertid  ikke  nok.  Det  er  ikke  til- 
trækkeligt  at  skitsere  en  Karakter,  man  maa  ogsaa  forstaa  at 
idfolde  den  og  vedligeholde  Interessen  for  den.  Mangelen  ved 
Je  Unges  Forbund  er  med  Hensyn  til  dette  Punkt,  at  Stens- 
;aard  bliver  ringere  og  ringere,  nærmer  sig  mere  og  mere  til 
it  blive  en  almindelig  simpel  Kæltring  og  efterhaanden  sporløst 
aber  ethvert  Præg  af,  at  der  dog  idetmindste  er  gaaet  noget 
betydeligt  til  Grunde  i  ham.  Foruden  at  synke  i  Hæderlighed 
ynker  han  desuden  stærkt  i  Forstand;  hans  Frieri  til  tre 
Cvinder  paa  én  Gang,  hvoraf  den  ene  endda  staar  altfor  lavt  paa 
dannelsens  Stige,  gør  snarere  Indtryk  af  en  slyngelagtig  Dum- 
ians  Taabelighed  end  af  en  snild,  i  sit  eget  Net  fangen  Rænke- 
;meds  fejlagtige  Beregning.  Man  bliver  tilsidst  træt  af  at  være 
listede  ved  saa  elendig  en  Stympers  Afstraffelse;  Indtrykket  er 
or  hæsligt,  og  Afstraffelsen  foretages  ikke  med  noget  saa  over- 
)rdnet  eller  olympisk  Lune,  at  Lystigheden  eller  Morskaben  kan 
3øde  paa  den  Uvilje,  som  Synet  vækker.  Og  hvad  her  er  sagt 
ym  Hovedpersonen,  gælder  om  de  fleste  af  Bipersonerne;  de  er 
for  ringe  til,  at  man  ikke  i  Længden  skulde  føle  sig  ilde  tilpas 
i  deres  Selskab.  De  er  sikkert  nok  naturlige  og  sande,  men  ak! 
hvorfor  er  Sandheden  saa  grim  og  Lystigheden  saa  tung  og  det 
gode  Lune  saa  bundet! 

I  Mangel  af  nogen  virkelig  leende  Lystighed  sukker  man  da 
efter  nogen  Skønhed;  man  haaber  at  finde  idetmindste  et  Par 
af  Ibsens  smukke  Kvindeprofiler  fordelte  midt  i  dette  Bavian- 
Galleri.  De  fattes  desværre  denne  Gang.  Kun  én  eneste  Kvinde- 
skikkelse har  Ibsen  givet  i  nogle  stærke  Træk;  men  den  er  alt- 
for lidet  udført  og  staar  i  altfor  høj  Grad  udenfor  Handlingen, 
til  at  den  kan  spille  nogen  til  dens  Betydning  svarende  Rolle  i 
Stykket.  Denne  Skikkelse  er  Selma.  I  nogle  faa  Ytringer  er 
hendes  lidenskabelige  og  sanddru  Væsen  givet,  men  til  Gengæld 
med  en  saadan  Korthed  og  Pludselighed,  at  hun  i  første  Optrin 
aldeles  ikke  lader  sig  forslaa,  i  det  andet  gør  et  sært  og  ufær- 
digt Indtryk.  Tilmed  handler  hun  senere  i  Strid  med  sine  egne 
Ord.  Hun  er  maaske  mere  værd  end  de  fleste  af  det  danske 
Lystspils  unge  Damer;  hun  er  en  ny  Skikkelse,  og  der  lod  sig 
skrive  et  helt  Drama  om  hendes  Forhold  til  Familien*).  Men  i 
Stykket   her  har  hun  ingen  Plads  til  at  røre  sig. 

Med  al  Anerkendelse  af  den  store  tekniske  Færdighed,  Ibsen 
har  opnaaet,  og  med  alt  Blik  for.  hvilke  Vanskeligheder  han 
her  har  skabt  sig  for  at  overvinde  dem,  maa  det  dog  bemærkes, 
at  Enetalen  i  og  for  sig  ikke  paa  nogen  Maade  er  noget  util- 
ladeligt dramatisk  Middel  og  at  man  hellere  maa  være  helt  for- 
staaelig  ved  Hjælp  af  en  Oplysning  til  Tilskueren,  end  uklar 
paa  Grund  af  altfor  stor  Sammentrængthed. 

Ethvert  af  Ibsens  Arbejder  i  de  senere  Aar  har,  med  Alt, 
hvad  der  kunde  indvendes  imod  det,  betegnet  et  virkeligt  Frem- 
skridt. Hele  første  Akt  af  Peer  Gynt,  Optrinnet  ved  Moderens 
Dødsleje,  Steder  som  Bladenes  Sang  eller  Ligtalen  i  sidste  Akt 
af  Digtet  overgik  Alt,  hvad  Ibsen  til  da  havde  frembragt.  De 
Unges  Forbund  betegner  en  ny  Erobring.  Medens  Digterens 
Karaktertegning  tidligere  var  temmelig  usikker  og  løs  og  kun  i 
de  større  Sindbilleder  fik  en  —  dog  altid  mere  begrebsbestemt 
end  anskuelig  —  Form,  har  han  denne  Gang  underkastet  de 
Figurer,  han  har  dannet  efter  den  dagligdags  Virkelighed,  saa 
fast  og  tæt  en  Formning  og  givet  dem  et  saa  kraftigt  Præg  af 
Stedet  og  Tiden,  at  der  i  den  Henseende  intet  er  tilbage  al 
ønske.  Man  kan  ikke  være  mere  virkelig  end  Monsen  og  hans 
Bastian,  end  Daniel  Heire,  Lundegaard,  Aslaksen  og  Erik  Bratts- 
berg   er.      Der   er  en    Kunst,    som    er   endnu    vanskeligere   end 


♦)  Dette  Drama  blev  skrevet  i  Et  Dukkehjem.  Senere  Anm. 

Midas's  at  forvandle  Alt  til  Guld,  det  er  at  give  Alt  netop  dets 
rette  Farve.  Man  kan  stole  paa,  at  Nordmændene,  der  i  dette 
Punkt  er  bedre  Dommere  end  vi  Danske,  vil  fremhæve  Ligheden, 
og  at  Mangen,  der  hvilede  i  døsig  Ro,  vil  fare  op  ved  det  Fyr- 
værkeri, som  Ibsen  her  har  brændt  af  under  hans  Lænestol*). 


A.  Munch:   William  Russell 


Skuespillet  gjorde  megen  Lykke  og  fremkaldte  sande  Taare- 
strømme.  Det  er  umuligt  ikke  at  føle  sig  bevæget  ved  at  se 
Bøddelsværdet  svæve  flere  Akter  igennem  over  den  reneste 
Uskyldigheds  Nakke  for  tilsidst  at  bibringe  den  det  dræbende 
Hug.  Man  gaar  hjem  med  en  sympatetisk  Smerte  i  Nakke- 
li  vi  rvlerne. 

Stykket  er  interessant  som  et  af  de  sidste  mulige  Produkter 
af  den  Oehlenschlågerske  Manér  og  Skole.  Man  genfinder  her 
flere  af  Skolens  gode  nedarvede  Lærdomme,  en  rolig  Udvikling 
af  Stoffet,  Ligelighed  i  Udtryksmaaden,  Klarhed  og  Simpelhed; 
her  er  ingen  Kraftanstrengelse  og  intet  Umodent.  Men  man  gen- 
finder ogsaa  alle  Skolens  Svagheder,  drevne  ud  i  deres  yderste 
Følger.  Enhver  Kunstskoles  Stil  ender  nemlig  med  at  yde  sin 
Selvkritik  gennem  sin  Overdrivelse.  De  Parodier,  som  skrives 
for  at  drive  Spot  med  de  store  Mestere,  har  lidet  at  betyde. 
Den  afgørende,  den  eneste  lærerige  Parodi  er  den,  som  leveres 
af  de  store  Mesteres  Beundrere  og  Elever.  Stifteren  af  enhver 
Skole  i  Kunst  og  Poesi  begynder  med  at  fordybe  sig  i  den 
Virkelighed  og  i  det  Liv,  han  vil  fremstille,  og  medens  han  har 
den  for  Øje,  frembringer  han  sine  gode  eller  store  Værker.  Senere 
trænger  mod  eller  med  hans  Vilje  en  anden  Virkelighed  sig  frem 
mellem  ham  og  hin  første,  hver  Gang  han  vil  stille  sig  Ansigt 
til  Ansigt  med  den.  Denne  Virkelighed  er  hans  egne  tidligere 
Arbejder,  hans  Fremgangsmaade,  hans  Stil.  Idet  han  nu  ikke 
mere  forholder  sig  umiddelbart  til  Virkeligheden,  men  bearbejder 


*)  Denne  Formodning  blev  bekræftet  ved  de  Teaterspektakler,  Stykket 
ved  sin  Opførelse  i  Kristiania  foranledigede.  Senere  Anm. 

sit  Eget,   forvandler  hans   Stil   sig  til   Manér.     Saaledes  gik  det 
Michelangelo,  og  saaledes  gik  det  Oehlenschlåger. 

Men  gælder  dette  om  Mesteren,  da  gælder  det  endnu  mere 
om  Efterfølgeren.  Han  faar  sin  Fremgangsmaade  fra  Meste 
ren,  og  dennes  Fremgangsmaade  staar  hindrende  imellem  ham 
og  Livet.  Uden  den  kan  han  ikke  fremstille  Skikkelser,  og 
med  den  kan  han  ikke  naa  Virkeligheden.  Hos  den  danske 
dramatiske  Skoles  sidste  Udløbere  er  Alt  bragt  i  System. 
Den  fem  fodede  Jambe  er  bleven  vor  Alexandriner,  der  taber 
det  uendeligt  Smaa,  som  udgør  Livet,  igennem  Maskerne  i  sit 
Net;  de  smaa  fine  Træk,  som  sanses,  det  Enkelte  i  dets  Ejen- 
dommelighed, det  Naturlige,  det  Unævnelige  er  forsvundet,  og 
Femaktsdramaet  er  blevet  vor  regelrette  Tragedie,  som  forgæves 
stræber  at  indfatte  det  uendeligt  Store,  der  er  Livets  Aarsag,  Grund 
og  Type,  i  sin  Ramme.  De  igennem  Menneskelivet  og  Historien 
virkende  Ideer,  der  bestemmer  en  Tidsalder,  former  dens  Karak- 
terer og  hidfører  disses  Skæbne,  bliver  kun  nævnte,  men  ikke 
forstaaede,  fordi  de  ikke  ses  i  Virksomhed.  Tragedien  spilles 
imellem  en  Anelse  i  første  Akt,  der  varsler  ilde,  og  en  Drøm  i 
femte  Akt,  som  spaar  om  en  bedre  Fremtid;  paa  et  vist  Udvik- 
lingstrin af  Handlingen  tilbyder  en  ædel  Ven  at  hjælpe  Helten 
ud  af  Fængslet  ved  at  bytte  Klæder  med  ham;  men  her  mangler 
det  guddommelige  Uforudsete,  som  man  kalder  Geni. 

Den  første  Tilskyndelse  til  at  fremstille  Lord  Russells  Liv 
og  Død  har  Digteren  øjensynligt  faaet  gennem  Guizots  lille  Af- 
handling Kærlighed  i  Ægteskabet.  En  filosofisk  og  politisk  Histo- 
riker som  Guizot  hører  just  ikke  til  dem,  der  viser  Vejen  med 
Hensyn  til  et  Tidsmaleri  eller  en  Karaktertegning.  Han  er  en 
fornem  Herre,  der  af  Naturtilbøjelighed  som  af  Grundsætninger 
udelader  alle  de  smaa  dagligdags  og  betegnende  Træk,  der  stiller 
os  Sagen  anskueligt  for  Øje.  I  Almindelighed  er  det  ham  langt 
mere  magtpaaliggende  at  forklare  end  at  udmale.  I  den  nys- 
nævnte lille  Afhandling,  hvor  han  mod  Sædvane  hverken  er 
Politiker  eller  Filosof,  er  det  ham  mere  magtpaaliggende  at  for- 
herlige end  at  skildre.  Det  er,  som  Titlen  viser,  hans  Agt:  for 
sine  Landsmænd  at  fremstille  et  stort  Eksempel  paa  Kærlighed 
i  Ægteskabet.  Hans  protestantiske  Hjerte  banker  stærkere  ved 
Tanken  om  disse  engelske  Protestanters  Trofasthed,  Religiøsitet 
og  ægteskabelige  Kærlighed,  og  han  skriver  for  at  give  sin  Be- 
undring for  Lady  Russell  Luft.    Denne  Beundring,  der  gør  Lady 

Russell  til  Fortællingens  Hovedperson,  er  gaaet  over  i  Munchs 
Tragedie.  Men  den  norske  Digter  gaar  endda  et  Skridt  videre 
paa  Vejen.  Hvad  der  i  Beundringen  endnu  var  betinget,  gør 
han  ubetinget,  og  han  overfører  den  fra  Lady  Russell  paa  hendes 
Mand,  der  i  Strid  med  Historien  og  med  Guizots  Fremstilling 
(han  havde  til  sit  31te  Aar  Kærlighedshistorier  og  Dueller)  bliver 
en  Dydshelt  uden  Temperament,  uden  Lidenskaber  og  uden  Skyld 
i,  hvad  han  anklages  og  dør  for,  og  som  taber  i  Interesse  Alt, 
hvad  han  vinder  i  Dyd.  Jo  mere  Behag  Englene  og  de  kvinde- 
lige Tilskuere,  disse  jordiske  Engle,  saaledes  finder  i  ham,  desto 
mindre  Behag  vækker  han  hos  Ungdommen,  hvis  vi  ellers  har 
en  Ungdom  i  Danmark.  Forestillingen  den  1ste  September  i 
Anledning  af  Kronprinsens  Formæling  var  en  Forestilling  for 
Kammerjunkere,  Opførelsen  af  Lord  Russell  den  2den  Septbr. 
en  Forestilling  for  de  blødhjertede  blandt  Damerne;  de  fleste 
Forestillinger  ifjor  var  øjensynligt  mest  beregnede  paa  Gros- 
sererne; mon  der  nu  ikke  snart  er  gjort  nok  for  forskellige 
hæderlige  og  konservative  Samfundsklasser,  saa  de  Unge  engang 
kan  faa  Noget  at  se? 

En  Elev  af  Oehlenschlåger  vil  hellere  rose  det  Store  end 
opløse  det  for  at  forstaa  det  og  hellere  prise  end  karakterisere. 
Hans  Formaal  er  at  bevæge  og  begejstre,  ikke  at  gennemskue 
og  henstille,  hans  Middel  hertil  er  en  lyrisk  Talekunst,  der  leder 
Tilskueren  ikke  til  at  se  indad  i  sig  selv,  men  til  at  se  opad 
og  ud  i  det  Blaa.  Ingen  af  Personerne  forraader  ufrivilligt  sine 
Egenskaber  og  gennem  Egenskaberne  sin  Naturgrund  og  sine 
dybeste  Tanker.  Deres  Egenskaber  hænger  dem  skrevne  paa 
Sedler  ud  af  Munden,  og  de  bærer  deres  Hjerter  i  Knaphullet 
som  Dekoration.  Lord  Russell  synes  at  have  gjort  den  Sætning 
til  sit  Valgsprog:  Det  er  bedre  at  rose  sig  selv  end  at  sige 
Ondt  om  Andre,  og  Lady  Russell  foreviser  sin  gamle  Tjener  sin 
ægteskabelige  Lykke  ved  at  læse  højt  for  ham  af  et  Brev,  hun 
har  skrevet  til  sin  Maqd.  Hun  havde  før  slugt  Brevet,  end  hun 
havde  gjort  sig  skyldig  i  en  saadan  Vanhelligelse.  Hun  havde 
ikke  gjort  det,  især  af  den  Grund,  at  hendes  Breve  til  sin  Mand 
ikke  egnede  sig  til  Oplæsning.  I  det  Brev,  hun  i  Stykket  læser 
for  Taunton,  er  et  Stykke  oversprunget,  der  lyder  saaledes:  «Jeg 
skriver  til  Dig  i  min  Seng  med  din  Hovedpude  bag  mig;  der 
skal,  det  haaber  jeg,  dit  kære  Hoved  hvile  imorgen  Aften  og 
endnu  mange  Nætter.«    Denne  Sætning  gør  Lady  Russell  mindre 

serafisk,  men  mere  menDeskelig;  den  er  et  godt  Vidnesbyrd  om, 
af  hvad  Art  den  Udrensning  er,  som  den  Oehlenschlågerske  Skole 
i  sin  sidste  Fase  maa  foretage  med  Virkeligheden. 

Lad  os  et  Øjeblik  sammenligne  Stykket  med  Historien  for 
at  finde  endnu  et  Par  Vidnesbyrd  derom.  Lady  Russell  havde 
tilbragt  Qorten  Aar  i  et  glædesløst  Ægteskab  med  en  anden 
Mand  og  været  tre  Aar  Enke,  da  hun  blev  gift  med  Lord  Russell. 
Det  overspringes;  ti  det  er  ikke  harmonisk.  Hun  var  tre  Aar 
ældre  end  sin  Mand.  Det  forties,  ti  det  er  ikke  efter  Opskriften, 
ikke  lykkeligt  og  skønt.  Men  det  forklarer  hendes  Lidenskabs 
Art,  som  ellers  er  en  Lidenskab  i  Almindelighed.  Det  viser, 
hvad  brændbart  Stof  der  var  ophobet  i  hendes  Sjæl,  en  Sjæl, 
som  et  halvt  Livs  Ubekendtskab  med  Lykken  havde  udtørret. 
Det  viser,  at  hun  ikke  elskede  som  Julie,  i  Kraft  af  Romeos 
Skønhed  og  sine  15  Aar,  men  med  en  Elskov,  som  Savn  og 
Ensomhed  havde  forberedt,  som  Bevidstheden  om  at  have  de 
30  Aar  bag  sig  havde  give  Angsten  for  at  miste  og  Trangen  til 
at  erstatte  Ungdommens  Tiltrækning  ved  Hengivenhedens  Ube- 
grænsethed.  En  34aarig  Kvinde  elsker  ikke  alene  anderledes 
end  en  17-aarig,  men  begynder  ogsaa  at  elske  anderledes.  Det 
viser  fremdeles,  at  hun  ikke  elskede  Lord  Russell  af  Pligt,  men 
af  Drift,  og  forvandler  Forherligelsen  af  Ægteskabet  til  Forher- 
ligelse af  Kærligheden. 

Lady  Russell  var  dernæst  sin  Mand  langt  overlegen  i  Aand. 
<Det  gaar  ikke  an;  ti  Manden  skal  være  den  Førsto  Han 
begik  Ubesindigheder  trods  alle  hendes  Advarsler:  han  under- 
handlede med  Hoffet  i  Versailles;  han  indlod  sig  i  en  Sammen- 
sværgelse; han  vilde  endog  i  sidste  Øjeblik  ikke  for  at  opnaa 
Benaadning  afgive  den  Erklæring,  at  han  ansaa  det  for  ube- 
rettiget at  bekæmpe  Regeringen  med  Vaabenmagt.  c  Men  saa 
var  han  jo  en  Oprører  mod  sin  lovlige  Konge.*  Det  maa  for- 
andres, han  maa  være  ren  for  en  Brøde,  som  selv  den  norske 
F'orfatning  anser  for  Højforræderi.  Hint  Træk  skildrer  Tiden, 
skildrer  den  engelske  Nation,  forklarer  Dødsdommen.  Det  slaar 
en  Streg  over  Helten,  det  belyser  Manden.  Netop  derfor  skal 
det   ud. 

Saa  glider  Poesien  da  læmpeligt  over  i  en  følelsesfuldt  vel- 
talende Udfoldelse  af  Heltens  og  Heltindens  beundringsværdige 
Egenskaber,  af  Modstandernes  Lavhed  og  Skændighed,  og  Stykket 
antager  Karakter  af  en  Retssag,  i  hvilken  Digteren  er  Forsvarer, 


Munch:    Lord  William  Russell  3S5 

ligesom  Stykkets  Midte  optages  af  en  Retssag,  i  hvilken  dets 
Helt  er  den  Anklagede.  En  lovkyndig  Forsvarer  blev  ham  negtet. 
Digteren  har  gjort  sig  til  Taler  for  at  bøde  paa  denne  Uretfær- 
digbed. 

Det  sørgeligste  Ord,  man  kan  sige  om  vor  Skuespilkunst  i 
dens  nærværende  Udvikling,  er  dette,  at  Stykket  bliver  spillet 
aldeles  i  dets  Aand,  altsaa  i  visse  Maader  ganske  fortrinligt. 

Der  gives  enkelte  lykkelige  Forfattere,  i  hvis  Lod  det  falder 
traks  ved  deres  første  Optræden  og  senere  Skridt  for  Skridt 
aa  deres  Vej  at  blive  hilsede  med  Bifald  af  Publikum  og  at 
løde  Overbærenhed  eller  vel  endog  Anerkendelse  hos  Kritiken. 
>enne  Lod  har  ikke  været  min.  Lige  fra  jeg  vovede  mig  ud 
aa  Forfatterbanen  og  indtil  nu  er  jeg  bleven  meget  haardt  an- 
rebet,  og  hvor  Kritiken  ikke  kunde  sige  noget  Ondt  om  mig, 
^r  foretrak  den  gerne  at  tie.  Og  det  er  langt  fra,  at  de  An- 
*eb.  for  hvilke  jeg  altid  har  været  udsat,  er  blevne  færre  eller 
lattere  med  Aarene,  tvertimod  de  har  nu  i  Anledning  af  mit 
dste  Skrift  Hovedstrømninger  i  det  19de  Åarhundredes  Literatur,  I 
itaget  en  Udbredelse  og  Voldsomhed,  som  ingensinde  før.  Jeg 
skiager  mig  paa  ingen  Maade  herover;  hvis  Angrebene  alle  var 
»yale,  maatte  jeg  jo  endog  betragte  det  som  et  Gode,  at  de  kom 
em.  Derimod  er  det  vel  min  Agt  at  paatale  de  fleste  af  disse 
agrebs  Beskaffenhed. 

Det  er  i  Anledning  af  mine  Ytringer  om  Pressens  Adfærd 
lod  en  anden  Forfatter  blevet  sagt  om  mig,  at  jeg  led  af  en 
yst  til  at  opdage  Martyrier.  Hvis  jeg  vilde  modsige,  at  jeg 
avde  denne  Ejendommelighed,  vilde  jeg  formodenlig  ikke  blive 
•oet.  Man  vil  svare,  at  jeg  ikke  kender  mine  egne  Ejendomme- 
gheder.  Jeg  skal  derfor  ikke  indlade  mig  paa  dette  Spørgs- 
laal.  Kun  det  kan  jeg  med  Sandhed  fremhæve,  at  jeg  aldrig 
led  et  Ord  har  betegnet  mig  som  Martyr.  Men  naar  en  saadan 
tring,  der  oprindeligt  i  Dagbladet  blev  fremsat  som  en  Spydig- 
ed  uden  Vægt,  med  Begærlighed  gribes  først  af  en  Person,  der 

formodenlig  selv  gerne  vil  kaldes  min  DødsQende*),  og  senere 
af  Andre  efter  ham,  saa  bliver  Sagen  farlig  for  mig.  Ti  man 
kan  da  i  al  Ro  tilføje  mig  saa  megen  forsætlig  Uret,  man  vil; 
jeg  kan  ikke  engang  beklage  mig  derover;  ti  saa  gør  jeg  mig 
selv  til  Martyr,  og  det  er  netop  det,  som  man  har  paastaaet, 
jeg  havde  Lyst  til.  Som  taktisk  Fif  kan  det  jo  være  meget  snildt 
at  tilraabe  den,  man  umiddelbart  derefter  agter  at  forurette:  Lad 
nu  blot  ikke  som  Du  var  Martyr!  men  godvilligt  gaar  jeg  ikke 
i  en  saadan  Fælde,  og  jeg  tør  haabe,  at  Publikum  behageligt  vil 
have  et  Øje  med,  at  der  her  er  en  Fælde. 

Da  jeg  i  sin  Tid  erklærede,  hvad  der  er  den  rene  Sandhed, 
at  Hr.  Ploug  nu  i  en  Aarrække  gennem  sine  Medarbejdere  har 
stræbt  at  gøre  mig  hvad  man  kalder  « umulig*,  udtalte  i  Kraft 
af  det  nysnævnte  taktiske  Princip  en  af  disse  Medarbejdere*)  i 
Fædrelandet  om  mig  følgende  smukke  Ord:  « Havde  hans  Selv- 
følelse været  ægte,  saa  vilde  han  hellere  have  ædt  sine  egne 
Fingre  end  tilladt  dem  at  skrive  denne  Erklæring  .  .  .  Havde 
Hr.  B.'s  Selvfølelse  været  ægte,  vilde  han  have  vidst,  at  Ingen 
kan  gøre  en  Mand  umulig  undtagen  han  selv.*  Jeg  tillader  mig 
at  forudsætte  saa  megen  Skarpsindighed  hos  et  æret  Publikum 
(selv  om  jeg  ikke  som  Forfatteren  af  hine  Linjer  tror  det  sag- 
kyndigt til  at  afgøre  hvor  Videns  Grænse  ligger),  at  det  gennem- 
skuer det  Perfide  i  denne  Bevisførelse.  Jeg  véd  ret  vel,  at  Hr. 
Ploug  ikke  kan  gøre  den  Sag,  jeg  kæmper  for,  umulig,  og  jeg 
nærer  det  Haab,  at  det  heller  ikke  skal  lykkes  ham  at  gøre  mig 
selv  umulig,  men  jeg  gaar  ikke  ud  fra  som  fra  noget  Givet,  at 
Uret  ikke  skulde  kunne  gøres,  især  ikke  Uret  mod  Personer. 
Med  en  god  Vilje  i  denne  Retning  lader  der  sig  udrette  Meget. 
Historien  afgiver  nogle  Eksempler  derpaa. 

Angrebene  imod  mig  er  fremkomne  saa  at  sige  overalt  i 
den  danske  Presse;  den  svenske  har  været  mig  meget  gunstig; 
den  norske  har,  saavidt  jeg  véd,  idetmindste  ikke  været  ube- 
tinget ugunstig.  Og  disse  Angreb  har  været  af  meget  forskellig 
Art.  Jeg  er  bleven  gjort  til  Genstand  for  Angreb  af  Mænd,  som 
har  vist  mig  en  Ære  blot  ved  at  sysselsætte  sig  med  mine 
Skrifter,  og  jeg  er  bleven  angrebet  af  Mænd,  som  jeg  i  det 
private  Liv  ikke  vilde  svare  paa  Tiltale.  Det  er  mig  magtpaa- 
liggende,    for  Læseverdenen  at  fremhæve  Forskellen  mellem  den 


*)  Rudolf  Schmidt.  Senere  Anmærkning. 

Tone,  i  hvilken  Personligheder  som  Historikeren  C.  Paludan- 
buller  og  den  udmærkede  Mand,  der  skjuler  sig  under  Mærket 
14,  har  tiltalt  mig,  og  den  Tone,  saadanne  Tænkere  og  Viden- 
»kabsmænd  som  en  vis  k.  i  Fædrelandet  og  Redaktøren  af  Heim- 
ial  har  fundet  det  passende  at  anslaa*).  Angrebene  gælder  dels 
nit  sidste  Skrifts  literære  Værdi,  dels  den  Livsanskuelse,  hvor- 
)aa  det  hviler.  Jeg  skal  stræbe  at  gruppere  og  besvare  dem 
saa   god  Orden   som  muligt. 


I 

Dagbladet**)  for  27de  Marts  1872  indeholdt  en  længere  An- 
meldelse af  min  Bog  Emigrantliteraturen,  i  hvilken  den  dom- 
fældes som  <et  socialt  Tendensindlæg>,  der  ikke  indeholder  Kritik, 
men  kun  Referater,  og  tilmed  Referater,  som  kun  delvis  er  « sande 
Dg  paalidelige».      Begrundelsen  er  denne: 

Man  gaar  vistnok  til  Bogen  med  den  Forventning,  at  det  er  en 
aestetisk  Undersøgelse,  tilsigtende  at  give  en  kritisk  Vurdering  af  de  Værker, 
ier  bliver  Genstand  for  Betragtning.  Forf.  bestyrker  selv  denne  Forvent- 
ning ved  straks  at  angive  som  sit  Øjemed  at  give  «en  sammenlignende 
Literaturbetragtning».  Men  efterhaanden  som  man  kommer  frem  i  Bogen 
3g  ser  -  det  ene  Værk  efter  det  andet  ført  frem  for  sig,  opdager  man,  at 
ier  ikke  er  Tale-  om  nogen  egenlig  indgaaende  Belysning  af  disse  Værkers 
estetiske  Værd.  Deres  Indhold  bliver  efter  Omstændighederne  enten  ud- 
orligere  gengivet  eller  blot  berørt  ved  løse  og  korte  Antydninger,  Tanken 
lermed  eller  Tendensen  deri  paavises  og  belyses  tildels,  men  hvorvidt 
'orf.  anser  det  for  et  i  æstetisk  Henseende  godt  Arbejde  eller  ej,  hvilke 
igteriske  Fortrin  og  Mangler  det  besidder  —  det  faar  man  i  Grunden 
let  ikke  at  vide.  —  Dersom  man  tror,  at  det  er  en  Kritik,  en  «viden- 
kabelig»  Literaturbetragtning,  Forf.  fører  sine  Læsere  ind  i,  saa  gør  man 
ig  skyldig  i  en  Misforstaaelse.     Det  er  et  Referat  .  .  . 

Der  behøves  neppe  mere  end  denne  Udtalelse  til  Godtgørelse 
f  Anmelderens  Ubeføjethed  til  at  fælde  Dom  over  det  Skrift, 
laa  nedsætter.  Han  véd  da  ikke,  at  den  literaturhistoriske 
ianér,    som  bestaar  i  at  give  Referat  og  Skudsmaal,  Referat  og 


*)  44  =  Biskop  D.  G.  Monrad;  k  =  Rudolf  Schmidt;  Redaktøren  af 
ieimdal  =  C.  Rosenberg.  Senere  Anm. 

♦*)  Redigeret  af  V.  Topsøe.  Senere  Anm. 

Skudsmaal  efter  hinanden,  er  en  aldeles  forældet  og  forlængst 
opgivet.  Han  véd  ikke,  at  det  netop  er  i  Overensstemmelse  med 
den  Metode,  jeg  følger,  og  som  i  vore  Dage  følges  af  alle  Eu- 
ropas større  Kritikere,  at  jeg  ikke  har  sat  mig  til  Pormaal  at 
levere  hvad  man  i  gamle  Dage  forstod  ved  en  æstetisk  Kritik 
efter  udenfra  givne  Regler,  men  kun  skildrer  Værkerne  forsaavidt 
de  paa  en  levende  Maade  udtrykker  Tidens  Følelser  og  Tanker, 
det  vil  sige  med  stadigt  Hensyn  til  deres  kulturhistoriske  Værdi. 
Min  Fremgangsmaade  er  ikke  derfor  den  at  levere  Referater;  jeg 
har  bestandig  fremhævet  de  afgørende  Synspunkter;  jeg  har  sam- 
menlignende opstillet  nye  Jævnførelser  og  jeg  har  eftervist  en 
Sammenhæng  mellem  ikke  faa  literære  Frembringelser,  der  tid- 
ligere er  blevne  betragtede  som  hinanden  uvedkommende.  Det 
er  slemt  at  maatte  sige  Sligt  selv,  men  da  Ingen  har  taget  Ordet 
til  mit  Forsvar,  nødes  jeg  til  det.  Jeg  har  længe  fulgt  denne 
Metode,  jeg  har  udviklet  og  forklaret  den  i  min  Disputats,  jeg 
har  anvendt  den  i  en  Mængde  mindre  kritiske  Stykker,  bl.  A.  i 
selve  hin  Artikel  Om  det  uendeligt  Smaa  og  det  uendeligt  Store  i 
Poesien,  som  min  Anmelder  roser  for  desbedre  at  nedsætte^  hvad 
jeg  nu  har  skrevet,  og  hvis  Betragtning  af  Digtekunsten  han 
mener,  jeg  nu  anser  for  «naiv>,  og  for  en  saadan,  over  hvilken 
«jeg  forlængst  er  kommen  ud>*). 

Selve  denne  Artikel,  der  iøvrigt  fører  fuldt  saa  skarpt  et 
Sprog  mod  Manglerne  i  vor  Nationalliteratur  som  mit  sidste 
Skrift,  skildrer  Hotspur  som  Type  paa  samme  Maade,  paa  hvil- 
ken Werther,  Faust  og  mange  andre  er  skildrede  her.  Jeg  læser 
Tidens  Historie  i  hine  Typer.  Hvis  Anmelderen  havde  forstaaet 
Noget  af  Planen  i  min  Bog,  vilde  han  vide,  at  det  havde  været 
en  utilgivelig  Udskejelse  fra  denne,  om  jeg  havde  opholdt  mig 
ved,  hvorvidt  første  Del  af  denne  eller  hin  Roman  var  bedre 
komponeret  end  anden  Del,  hvorvidt  tredje  Akt  af  dette  eller 
hint  Drama  var  udført  efter  Kunstens  Regler  eller  ikke.  Den 
Art  Kritik  hører  ganske  andensteds  hen,  og  hvor  megen  For- 
tjeneste den  end  kan  have  i  sig  selv  —  jeg  har  adskillige 
Gange  vist,  at  den  ikke  er  mig  fremmed  —  vilde  den  her  aldeles 
ikke  være  paa  sin  Plads  og  forhindre  alle  Skriftets  Dele  i  at 
stræbe  til  samme  Maal. 


*)  Det  væsenlige  Indhold  af  denne  Artikel  er  optaget  i  Værket  William 
Shakespeare,  Samlede  Skrifter,  VIII,  215—224.  Senere  Anm. 

Efter  den  Metode,  jeg  følger,  har  et  Skrift  Værdi,  i  samme 
Grad  som  det  er  typisk,  derimod  har  det  aldrig  været  min 
Mening  at  udgive  hele  Rækken  af  de  Skrifter,  jeg  nævner  eller 
behandler,  for  en  Mønstersamling  i  kunstnerisk  Henseende.  Ingen 
Hensigt  er  mig  mere  Qern.  Jeg  har  forsøgt  igennem  disse  Skrifter 
at  begynde  Studiet  (som  Titlen  siger  det)  af  Hovedstrømninger  i 
det  19de  Aarhundredes  Literatur,  men  jeg  har  aldrig  tænkt  paa 
at  samle  en  af  de  nu  saa  yndede  Antologier,  at  give  et  Side- 
stykke til  Forglemmigej  eller  Evighedsblomster  Disse  poetiske 
Samlinger  kan  have  deres  Fortjeneste,  men  jeg  bejler  ikke  til 
den  Art  Falmer  som  de.  Derfor  bærer  jeg  med  stor  Sindsro 
Dagbladets  Forsikring  om,  at  en  eneste  Scene  af  Walter  Scott 
har  større  poetisk  Værdi  end  alle  de  Værker,  jeg  gennemgaar. 
Beviset  mangler.  Men  Ytringen  selv  er  betegnende.  Ti  mine 
Modstandere  har  i  den  senere  Tid  begyndt  at  gøre  ethvert  Skrift 
og  enhver  Forfatter,  jeg  nogensinde  nævner,  til  Genstand  for  lige 
saa  underkendende  Domme,  som  de  Domme,  der  fældes  over  mig 
selv.  Skriver  jeg  en  Fortale  til  en  Roman  af  Mérimée,  bliver 
den  stakkels  Mérimée  øjeblikkelig  til  en  cLejebiblioteksforfatter>, 
i  hvem  man  med  en  god  Vilje  som  C.  Rosenbergs  finder  <Ate- 
isme»,  «det  værste  Svineri »  osv.  Og  om  et  Skrift  som  mit  sidste, 
der  behandler  Forfattere  som  Rousseau,  Goethe,  Chateaubriand, 
Benjamin  Constant,  Fru  de  Staél,  Tieck  og  Oehlenschlåger,  lærer 
Fædrelandet,  at  det  fører  et  Galleri  af  c  glim  rende  Usselrygge* 
frem  for  os.  I  Sandhed,  hvis  den  «glimrende  Usselryg*  Goethe 
hørte,  hvorledes  der  dømmes  om  ham  i  et  Land,  der  tæller  ad- 
skillige lidet  glimrende  Usselrygge  iblandt  sine  Literater,  tror 
jeg,  at  hist  i  hans  Elysium  et  Smil  vilde  kruse  hans  olympiske 
Læber. 

Men,  som  sagt,  det  er  ikke  «Antologier>,  jeg  leverer.  Der- 
for har  jeg  ogsaa  nu  og  da  fordristet  mig  til  at  fremhæve  Bøger, 
som  Obermann  f.  Eks.,  om  hvilke  mine  forskellige  Anmeldere 
med  megen  Harme  fortæller  mig,  at  de  aldrig  har  hørt  dem  om- 
tale, ikke  kender  dem  engang  af  Navn  og  ikke  aner,  hvad  der 
staar  1  dem.  Jeg  beder  om  Tilgivelse  for  denne  Brøde.  En  og 
anden  Erfaring,  jeg  har,  indgiver  mig  Haab  om,  at  man  i  Frem- 
tiden vil  betragte  denne  Gerning  med  noget  mildere  Øjne.  Jeg 
erindrer  f.  Eks.,  at  da  jeg  engang  var  den  første,  som  her  i 
Landet  omtalte  den  amerikanske  Reformator  Theodor  Parker, 
maatte   jeg    først    døje    bitre    Gloser    for    «hin    neppe    af   Mange 

kendte  Amerikaner*,  som  en  Literatus*)  var  meget  stolt  af  aldrig 
at  have  hørt  nævne,  men  havde  senere  den  Beroligelse  at  se 
samme  Literatus  ved  given  Lejlighed  paaberaabe  sig  Parker  som 
en  gammel  Bekendt.  Jeg  vil  da  ikke  heller  nu  lade  mig  aldeles 
nedslaa,  jeg  oplever  nok  engang  at  se  en  af  mine  nuværende 
Modstandere  komme  frem  med  et  langt  Citat  af  Obermann, 

Efter  at  Dagbladet  paa  den  anførte  Maade  har  bevist,  at 
jeg  kun  leverer  Referater,  fremhæver  det  med  megen  Skønsom- 
hed, at  den  Hovedfordring,  man  maa  stille  til  mig,  er  den,  <at 
de  givne  Referater  er  sande  og  paalidelige*.  Dette  benegtes,  og 
Beviset  føres  ved  Hjælp  af  Goethes  Werther,  med  Hensyn  til 
hvilken  det  siges  at  ville  »være  Læserne  lettest  at  kontrollere 
Bladets  Paastande>. 

Jeg  beder  Læserne  foretage  denne  Kontrol: 

Dr.  Brandes  siger:  < Grundkilden  til  Werthers  Ulykke  er  Misforholdet 
mellem  Hjertets  Uendelighed  og  Samfundets  Skranker.*  Er  dette  sandt? 
Nej  paa  ingen  Maade.  « Grundkilden  til  Werthers  Ulykke*  er  ganske  sim- 
pelt den,  at  han  elsker  Lotte  og  at  hun  —  ikke  elsker  ham.  Man  læse 
Werther  .  .  . 

Ja,  man  læse  den.  Jeg  har  i  Werther  eftervist  de  to  Mo- 
tiver: Kærlighedshistorien  og  Werthers  Forhold  til  det  forDemme 
Samfund.  Lad  mig  tage  det  sidste  Punkt  først.  Man  husker, 
hvorledes  Aristokraterne  i  deres  grænseløse  Standshovmod  viser 
en  saadan  Forbitrelse  over  hans,  den  Borgerliges,  Tilstedeværelse 
i  et  fornemt  Selskab,  at  han  tvinges  til  at  fortrække.  Han  for- 
søger først  at  glemme  sin  Harme  derover.  Senere  da  der  tales 
derom  og  især  efter  Samtalen  med  Frøken  v.  B.  begynder  det 
at  gaa  ham  til  Hjerte: 

Ethvert  Ord,  hun  talte,  gik  som  et  Sværd  igennem  mit  fjerte.  Hun 
folte  ikke,  hvor  barmhjertigt  det  havde  været  at  fortie  mig  alt  dette,  og 
nu  tilføjede  hun  oven  i  Købet,  hvad  der  videre  vilde  blive  sladret  derom, 
hvad  for  en  Slags  Mennesker  der  vilde  triumfere  derover.  Hvorledes  man 
nu  vilde  gotte  og  glæde  sig  over  Straffen  for  mit  Overmod  og  min  Seen 
ned  |)aa  Andre,  som  man  allerede  længe  havde  taget  mig  ilde  op.  At 
maatte  hore  alt  dette  af  hende,  Vilhelm  ....  jeg  var  odelagt  og  er 
endnu  i  Haseri.  Jeg  ønsker.  En  vilde  understaa  sig  til  at  bebrejde  mig 
(let,  saa  jeg  kunde  stode  ham  min  Kaarde  gennem  Kroppen;  hvis  jeg  saa 
Blod.  vilde  jeg  fule  mig  bedre  til  Mode.  Ak.  hundrede  Gange  har  jeg 
grebet    en    Kniv   for   at   skafte   dette    Hjerte   Luft.     Man    fortæller  om    en 


*)  Rudolf  Schmidt.  Senere  Anm. 

ædel  Art  Heste,  at  naar  de  bliver  skrækkeligt  ophidsede  og  jagede,  saa 
bider  de  af  Instinkt  en  Aare  op  paa  sig  selv  for  at  faa  Vejret.  Saadan 
har  jeg  det  ofte;  Jeg  gad  aabne  en  Aare  paa  mig,  saa  det  hjalp  mig  til 
den  evige  Frihed. 

Hvad  viser  dette?  mon  at  der  i  Werther  ikke  er  Tale  om 
Forholdet  til  Samfundet,  som  Dagbladet  lærer?  Nej  det  viser, 
at  Selvmordstanken  endog  første  Gang  opstaar  hos  Werther  under 
Indtrykket  af  en  social  Tilsidesættelse. 

Werther  dræber  sig,  sagde  Dagbladet,  «ganske  simpelt*,  fordi 
Lotte  ikke  elsker  ham.    Goethe  er  desværre  af  en  anden  Mening: 

Hendes  Sanser  forvirredes,  hun  (Lotte)  trykkede  hans  Hænder,  tryk- 
kede dem  til  sit  Bryst,  bøjede  sig  med  en  vemodig  Bevægelse  hen  til 
ham,  og  deres  glødende  Kinder  berørte  hinanden. 

Det  var  for  dem,    som  Verden  forgik.     Han  slyngede  sine  Arme  om 

hende,    pressede   hende   til  sit  Bryst Og  med  Kærlighedens  fuldeste 

Blik  paa  den   Ulykkelige  ilede  hun  ind  i  Sideværelset. 


O  du  Engel!  For  første  Gang  aldeles  uden  Tvivl  gennemgløder  mig 
gennem  mit  inderste  Indre  den  Henrykkelse:  hun  elsker  mig!  hun  elsker 
mig!  Endnu  brænder  paa  mine  Læber  den  hellige  Ild,  der  strømmede 
fra  dine!*) 


Alt  dette  er  forgængeligt,  men  ingen  Evighed  skal  kunne  udslukke 
det  glødende  Liv,  som  jeg  igaar  nød  paa  dine  Læber  og  som  jeg  føler  i 
mig:  hun  elsker  mig. 


Og  hvad  betyder  det,  at  Albert  er  din  Mand!  Mand!  Det  skulde 
da  være  for  denne  Verden  —  og  for  denne  Verden  skulde  det  være  Synd, 
at  jeg  elsker  dig,  at  jeg  gad  rive  dig  ud  af  hans  Arme  ind  i  min  Favn? 
Synd?  Godt,  og  jeg  straffer  mig  for  den.  Jeg  har  smagt  den  i  hele 
dens  himmelske  Fryd,  denne  Synd,  har  suget  Livsbalsam  og  Kraft  ind  i 
mit  Hjerte. 

Samme  Aften,  som  Werther  skriver  dette,  er  det,  at  han 
sender  Bud  om  Alberts  Pistoler.  Man  sammenligne  nu  Dag- 
bladets: «Grundkilden  til  Werthers  Ulykke  er  simpelt  den,  at  han 
elsker  Lotte  og  at  hun  —  ikke  elsker  ham.> 

Men  vi  er  ikke  færdige  endnu.  «Til  yderligere  Bekræftelse* 
opfordrer    min    Anmelder    til    at   jævnføre    t Werthers    egen    Ud- 


*)  Disse  fire  Linier  anføres  ogsaa  af  Dagbladet,  der  her  forsøger  at 
slippe  fra  Vanskeligheden  ved  at  lægge  hele  Vægten  paa  Ordene  «For 
første  Gang  aldeles  uden  Tvivl*. 

talelse  knap  eo  Maaned  før  hans  Død»,  hvilken  Udtalelse  aftrykkes 
saaledes: 

Salige  Skabning!  Du,  der  kan  tilskrive  en  jordisk  Hindring  dit  Lykke- 
savn, du  føler  ikke,  at  i  dit  ødelagte  Hjerte,  din  forstyrrede  Hjerne  ligger 
din  Elendighed,  ud  af  hvilken  alle  Jordens  Konger  ikke  kern  hjælpe  dig. 

Man  begriber  let  Meningen  med  Udhævelserne.  Jeg  havde 
i  Werther  eftervist  Spaltningen  mellem  den  Enkelte  og  Samfundet, 
den  revolutionære  Forbitrelse,  der  gør  dette  Skrift  tU  et  Kende- 
tegn paa  den  Utilfredshed,  som  gærede  i  Sjælene  henimod  den 
franske  Revolution,  og  til  en  Bebuder  af  denne  store  Omvælt- 
ning. Citatet  skal  vise,  at  det  slet  ikke  er  en  Jordisk^  ydre  Hin- 
dring, hvorpaa  Werther  strander,  men  en  Hindring,  som  ikke 
alle  Jordens  Konger  kunde  overvinde,  en,  som  udelukkende  ligger 
i  hans  eget  Hjerte  og  hans  egen  Hjerne.  Vil  Læseren  imidlertid 
vide,  hvad  Citatet  vil  sige,  da  er  Sammenhængen  den:  Werther 
møder  paa  sin  Vej  en  stakkels  Afsindig,  der  nylig  er  løsladt  af 
Galehuset,  hvor  han  har  tilbragt  sin  Tid  i  Lænker.  Denne 
Person  indbilder  sig  at  have  Penge  til  Gode  hos  Generalstaterne, 
der  negter  at  betale  ham.  Han  fabler  uafbrudt  om  Kejsere  og 
Konger.     Om  ham  siger  nu  Werther  disse  Ord: 

Du  indbilder  dig,  hvilket  overordenligt  Menneske  du  vilde  være,  der- 
som Generalstaterne  betalte  dig.  Salige  Skabning!  Du  der  kan  tilskrive 
en  jordisk  Hindring  dit  Lykkesavn,  du  føler  ikke.  at  i  dit  ødelagte  fjerte, 
din  forstyrrede  Hjerne  [han  er  jo  afsindig]  ligger  din  Elendighed,  ud  af 
hvilken  alle  Jordens  Konger  ikke  kan  hjælpe  dig. 

Og  Werther  røres  ved  Tanken  om,  at  dette  Menneske  ind- 
bilder sig  at  have  ført  det  lyksaligste  Liv  i  den  Tid,  da  han 
faktisk  var  fra  Forstanden.  Disse  Werthers  Ord  om  en  Anden 
anføres  uden  Angivelse  af  Situationen,  som  om  de  gjaldt  ham 
selv  og  som  om  de  afgav  et  Bevis  for,  at  hans  uigengældte  For- 
elskelse i  Lotte  er  den  eneste  Åarsag  til  hans  Død  I  Med  saadan 
uefterrettelig  Snak  er  det,  at  man  vil  godtgøre  min  Bogs  Mangel 
paa  videnskabelig  Værdi.  I  Sandhed,  Heimdal  har  Ret  i  at  ud- 
bryde: dngensomhelst  Sjæl  tænker  paa  at  virke  imod  Dr.  Brandes 
ved  nogetsomhelst  andet  Vaaben  end  Sandhedens  egne.> 

Men  jeg  kan  ikke  slippe  min  Anmelder  endnu.  Han  hen- 
viser til  Bogens,  af  Goethe  iøvrigt  senere  foretagne,  Indskud, 
som    sagt   <til    yderligere    Bekræftelse*.     Han    skulde   ikke    have 

gjort  det;  ti  taler  Noget  for  mig  og  imod  ham,  er  det  disse 
med  Mesterhaand  nedskrevne  smaa  Noveller.  I  den  ene  af  dem 
viser  Goethe  sig  maaske  mere  oprørsk  end  paa  noget  andet  Sted. 
Ti  som  en  sand  Lærling  af  Rousseau  skildrer  han  her  den  blot 
naturlige  Lidenskab  som  i  sig  selv  saa  berettiget  og  saa  skøn, 
at  den  lader  sig  undskylde  og  vækker  dyb  Medfølelse,  selv  naar 
den  fører  til  den  yderste  Brutalitet  —  til  et  Voldtægtsforsøg, 
altsaa  til  et  Brud  med  Samfundets  mest  berettigede  Love*) 

Efter  denne  i  Sandhed  overbevisende  og  glimrende  Bevis- 
førelse er  det,  at  min  Anmelder  forkynder  Dommen: 

Denne  Paavisning  maa  være  nok.  Den  kunde  gentages  ved  de  aller- 
fleste af  de  øvrige  Skrifter,  som  Forf.  behandler,  men  dette  vilde  føre  os 
for  vidt.  Hvad  der  her  er  udviklet,  vil  være  tilstrækkeligt  til  at  vise,  at 
Dr.  Brandes  tager  sit  Udgangspunkt  fra  et  vrangt  Syn  paa  et  Digterværks 
Opgave  og  at  han  i  Stedet  for  at  skildre  Tingene,  som  de  er,  spænder 
de  literære  Fænomener  paa  sine  individuelle  Ideers  og  Sympatiers  Pro- 
krustesseng. 

Altsaa,  hvad  der  nu  er  godtgjort  om  Werther,  det  gælder 
om  alle  de  Skrifter,  jeg  forøvrigt  behandler.  Men  hvad  er  godt- 
gjort? Det,  at  min  Anmelder  paa  en  uredelig  og  usandfærdig 
Maade  har  stræbt  at  fremstille  Goethes  Werther  i  en  falsk  og 
tilmed  yderst  spidsborgerlig  Belysning,  at  min  Opfattelse  Punkt 
for  Punkt  er  den  samme  som  Goethes  og  at  min  Anmelders 
Citater  er  vildledende.  Gælder  det  Samme  om  alle  de  øvrige 
Skrifter,  jeg  i  min  Bog  har  særmærket,  saa  er  jeg  endda  nogen- 
lunde gunstigt  stillet.  Men  som  man  ser,  min  Anmelder  syssel- 
sætter sig  kun  med  Werther,  og  som  man  ser,  hans  Angreb  er 
her  ført  med  en  Dygtighed  og  en  Kraft,  der  giver  grundet  Frygt 
for,  hvad  Ødelæggelse  hans  Angreb  paa  andre  Punkter  havde 
kunnet  bevirke. 

Dog  —  det  er  sandt,  min  Anmelder  har  jo  i  min  Omtale 
af  Werther  været  saa  heldig  at  finde  en  Modsigelse. 


*)  Disse  Ord  vil,  antager  jeg,  findes  at  indeholde  tilstrækkeligt  Be- 
vis for,  at  jeg  forsvarer  Voldtægt.  Ligesom  det,  da  jeg  paa  mine  Fore- 
læsninger forsvarede  Byron  mod  Beskyldningen  for  Blodskam,  hed  sig 
overalt,  at  nu  havde  jeg  endogsaa  forsvaret  Blodskam,  saaledes  har  det 
overhovedet  været  min  Lod  at  blive  gjort  til  Genstand  for  skarpsindige 
Fortolkninger.  Jeg  er  bleven  spurgt:  « Er  det  sandt,  at  De  har  kaldt  Thor- 
valdsen et  gammelt  Fæ?>  c  Ja,  svarte  jeg,  jeg  har  stillet  ham  sammen 
med  Goethe  og  Schiller  —  og  de  andre  Idioter.« 

Jeg  har  i  min  Bog  begaaet  den  Uagtsomhed  at  bruge  Ordet 
melankolsk  paa  to  forskellige  Steder  i  noget  forskellig  Mening. 
Jeg  siger  paa  det  første  Sted,  idet  jeg  henfører  Werther  til  en 
bebudende  Tidsalder,  René  til  en  skuffet,  at  Werther  er  syg, 
men  ikke  melankolsk,  medens  René  er  fortabt  i  en  ørkesløs  Kval. 
Meningen  er,  som  Sammenhængen  giver:  Werther  fortvivler,  men 
han  har  ikke  Spleen;  han  er  ikke  i  sig  selv  tungsindig.  Senere, 
da  jeg  sammenligner  Werther  med  Charlotte,  kalder  jeg  Char- 
lotte sund  og  uanfægtet,  til  Gengæld  en  Smule  kold  og  ubetydelig 
i  Sammenligning  med  den  «melankolske  og  fortvivlede*  Werther. 
Der  burde  naturligvis  efter  at  jeg  en  Gang  har  defineret  Melan- 
kolien paa  en  vis  bestemt  Maade  ikke  staa  melankolsk,  ^«ien  for- 
pint, sørgmodig  eller  lignende.  Af  denne  aldeles  uvæsenlige 
Unøjagtighed  benytter  nu  min  Anmelder  sig  som  af  et  Aktstykke, 
der  skal  vise  hvor  tendentiøst  jeg  gaar  tilværks,  hvorledes  jeg 
tilvrider  Fænomenerne  osv.,  som  sædvanligt. 

Af  denne  Art  Modsigelser  er  det  overhovedet  lykkedes  mine 
Anmeldere  at  fremvise  et  forfærdet  Publikum  flere.  Saaledes  har 
jeg  sagt:  «Tyskland  har  intet  Drama»,  og  man  udbryder:  « Hvor- 
ledes? Har  Goethe  ikke  skrevet  GotZy  Tasso  osv.,  har  Schiller 
ikke  forfattet  Maria  StuarH  og  saa  fremdeles.  Disse  Fakta  er 
mig  imidlertid  ikke  aldeles  ubekendte.  Meningen  er  selvfølgelig: 
Det  tyske  Drama  er  i  Regelen  ikke  dramatisk.  Saaledes  har  jeg 
paa  ét  Sted  sagt,  at  Tyskerne  har  frembragt  den  skønneste  Poesi 
siden  Shakespeares  Tid,  paa  et  andet  Sted,  at  de  kun  i  Musiken 
har  frembragt  Kunstværker.  Dette  er  efler  Hr.  44's  Paastand  en 
aabenbar  Modsigelse.  Den,  der  er  vant  til  at  gøre  en  bestemt 
æstetisk  Begrebsforskel  imellem  Poesi  og  Kunst,  vil  ingen  Mod- 
sigelse finde  i  disse  Ord,  om  den  sidste  Sætning  end  er  stillet 
lidt  vel  meget  paa  Spidsen.  Stor  poetisk  Rigdom  lader  sig  som 
i  Faust  forene  med  stor  kunstnerisk  Ufuldkommenhed. 

Maa  jeg  overhovedet  en  Gang  for  alle  med  Hensyn  til  alle 
den  Art  Udsættelser  tillade  mig  overfor  mine  Kritikere  at  anføre 
disse  Ord  af  Ludwig  Feuerbach: 

Antikritiker  har  nodvendigvis  ringe  Interesse,  naar  Kritikerne  i  deres 
Iver  for  ikke  at  forstaa  Forfatteren,  men  gendrive  ham,  tager  Skinnet  for 
Væsenet,  og  uden  Kritik  gør  det  S|)roglige  til  det  Saglige,  det  Stedlige  til 
(let  Almene,  det  Relative  til  det  Ubetingede,  det,  som  angaar  en  Del,  til 
ejendommeligt  for  det  Hele:  sammenknytter  det,  der  ikke  horer  sammen, 
men    adskiller  det  nødvendigt  Forbundne,    kort  sagt  kaster  Alt  hulter  til 

bulter  imellem  hinanden  og  derfor  ikke  overlader  Antikritiken  nogen  filo- 
sofisk Gerning,  men  kun  en  filologisk  Citatvirksomhed,  eller  rettere  paa- 
lægger den  den  Nødvendighed  først  at  lære  Kritikerne  at  læse  o:  at  læse 
Bøger,  der  er  skrevne  med  Aand;  ti  disses  Skrivemaade  bestaar  bl.  A. 
deri,  at  den  ogsaa  forudsætter  Aand  hos  Læseren,  at  den  ikke  udtaler 
Alt,  at  den  lader  Læseren  sige  sig  selv  de  Forhold,  Betingelser  og  Ind- 
skrænkninger, under  hvilke  enhver  Sætning  alene  er  gyldig  og  alene  er 
bleven  tænkt  af  Forfatteren.  Naar  derfor  Læseren,  af  Ladhed  eller  Dadle- 
syge,  ikke  udfylder  disse  tomme  Mellemrum,  naar  han  ikke  selvvirksom 
fuldstændiggør  Forfatteren,  naar  han  kun  har  Aand  og  Forstand  imod 
ham,  men  ikke  for  ham,  saa  er  det  intet  Under,  at  det  i  sig  selv  værge- 
og  vilje-løse  Skrift  bliver  erklæret  for  jammerligt  Gods  af  den  kritiske 
Vilkaarlighed  {Religionens  Væsen^  S.  447). 

Jeg  vilde  ikke  vove  at  anvende  disse  Feuerbachs  Ord  paa 
mig  selv,  hvis  ikke  den  Egenskab,  man  ubestemt  betegner  ved 
Ordet  Aand,  var  en  af  de  faa,  som  saa  at  sige  alle  mine  An- 
meldere har  indrømmet  mig,  paa  samme  Tid  som  de  har  negtet 
mig  alle  andre.  Men  jeg  beder  Læseren  ogsaa  ved  Adskilligt  af 
det  Efterfølgende  at  beholde  disse  Ord  i  Erindring. 

Jeg  har  sagt:  »Det,  at  en  Literatur  i  vore  Dage  lever,  viser 
sig  i,  at  den  sætter  Problemer  under  Debat. »  Jeg  har,  hvad 
Dagbladet  uden  videre  forbigaar,  sagt:  i  vore  Dage;  jeg  har  ikke 
paastaaet,  at  paa  Homers  eller  Hesiods  Tid  laa  Beviset  for  Lite- 
raturens  Liv  i  dens  Drøftelse  af  Problemer.  Jeg  har  lige  saa 
lidt  talt  om  Shakespeares  Tidsalder.  Men  naar  min  Anmelder  i 
Dagbladet  endelig  spørger,  hvilke  Problemer  Lear  eller  Macbeth 
sætter  under  Debat,  da  tillader  jeg  mig  uden  videre  at  henvise 
ham,  som  en  Begynder  i  det  æstetiske  Studium,  til  den  første 
den  bedste  Haandbog  om  Shakespeare,  f.  Eks.  Ulrici's  eller  Ger- 
vinus's.     Der  vil  han  finde  Svar. 

Naar  jeg  endelig  har  sagt,  at  den  danske  Literatur  i  vore 
Dage  ikke  mere  sætter  Noget  under  Debat  —  den  taaler  ikke 
engang,  at  det  gøres  —  saa  har  jeg  dermed  ikke  negtet,  at  den 
jo  tilforn  kan  have  drøftet  mangt  og  meget.  Allermindst  har 
jeg  negtet,  at  Kierkegaard  har  gjort  det.  Men  Kierkegaard  er 
som  bekendt  død,  og  jeg  ser  ikke,  at  den  Debat  om  Ægteskabet 
f.  Eks.,  som  tre  af  mine  Anmeldere  som  Ekkoer  af  hverandre 
har  raabt  paa.  at  jeg  forglemte,  er  bleven  ført  videre  efter  hans 
Død  eller  endog  blot  medens  han  levede  har  givet  Anledning  til 
literære  Bevægelser  af  nogen  Betydning.  Med  denne  Kierkegaards 
Sætten  under  Debat  af  Ægteskabet  forholder  det  sig  imidlertid 
saaledes:    Hvor  Kierkegaard    angriber  Ægteskabet,    nemlig  i  Øje- 

blikket,  hvor  han  retter  sit  Angreb  mod  selve  den  ægteskabelige 
Avling  af  Børn,  har  hans  Beviser  for  den  frie  Tankes  Domstol 
ingen  Betydning,  eftersom  han  henter  dem  fra  den  stiveste  og 
mest  yderliggaaende  Aabenbaringstro.  Det  forekommer  ham  mindre 
slemt  at  myrde  et  Menneske  end  at  sætte  et  muligvis  til  evig 
Fordømmelse  hjemfaldende  Menneske  i  Verden.  Hvor  han  der- 
imod forsvarer  Ægteskabet  og  optræder  som  dets  moralske  For- 
fægter, forsvarer  han  hvad  hertillands  Ingen  angriber,  og  da  han 
er  Herre  over  Angrebet,  har  han  overmaade  let  ved  at  forsvare. 
De  Angreb,  som  de  Kierkegaardske  Æstetikere  retter  mod  Ægte- 
skabet, er  kun  Nydelsessygens,  paa  Foragt  for  Kvinden  grundede 
Angreb,  der  trods  det  Vid,  hvormed  de  fremføres,  umuligt  kan 
betyde  stort.  Selv  om  den  hele  Kamp  derfor  ikke  var  en  Skin- 
fægtning, i  hvilken  Kierkegaards  venstre  Haand  fører  eller  leger 
Krig  med  højre,  og  selv  om  Resultatet  ikke  var  forud  givet, 
vilde  det  dog  altid  være  let  for  Enhver  at  gendrive  den  Art 
Bevisgrunde,  ogsaa  naar  de  kom  fra  en  Anden.  Kierkegaard 
indlader  sig  ikke  fortrinsvis  paa  at  forsvare  Ægteskabets  sæde- 
lige Berettigelse;  den  forekommer  ham  hævet  over  al  Tvivl;  og 
han  bruger  derfor  ganske  samme  Fremgangsmaade  som  Chateau- 
briand i  Kristendommens  Aand,  nemlig  den,  med  Forudsætning 
af  Sagens  Sandhed  at  bevise  dens  Skønhed,  eller,  som  det  i 
hans  Sprog  hedder,  dens  «æstetiske  Gyldighed*.  Han  kommer 
derved  undertiden  til  at  bruge  besynderligt  frastødende  eller 
pudsige  Bevisgrunde,  som  naar  han  hævder,  at  Brudens  Skøn- 
hed paa  Bryllupsdagen  maaske  kan  være  nok  saa  fristende  som 
den  unge  Piges,  eller  at  man  vel  kan  tale  om  Ligtorne  til 
sin  Kone,  men  ikke  til  sin  Kæreste.  Sligt  er  Smaating.  Men 
Hovedsagen  er,  at  hans  Bevisførelse,  der  giennemgaaende  bevæger 
sig  paa  oversanselige  Højder  og  der  støtter  sig  paa  saadanne 
filosofiske  Regler,  som  at  Ægteskabet  er  det  Almene  og  at  det 
er  ethvert  Menneskes  Pligt  at  blive  almen,  næsten  bestandig  taber 
alle  virkelige,  jordiske,  faktiske  Forhold  af  Syne.  Han  forud- 
sætter f.  Eks.  stadigt,  at  Ægteskabet  er  kirkeligt,  og  tager  siet 
ikke  borgerligt  Ægteskab  i  Betragtning.  Han  forudsætter  dernæst, 
at  ethvert  Forsøg  paa  at  forandre  og  hæve  Kvindens  Samfunds- 
stilling er  Vanvid. 

Den  overleverede  Form  af  Ægteskabet,  eller  rettere  Ægte- 
skabet i  dets  gamle,  dets  klassiske  Form,  har  to  Ejendommelig- 
heder.    Det  er  1)  kirkeligt,  2)  uopløseligt.     I  det  Øjeblik,  at  der 

rokkes  ved  et  af  disse  Punkter,  i  det  Øjeblik  1)  borgerligt  Ægte- 
skab kan  afløse  det  kirkelige  og  2)  Skilsmisse  paa  fornuftige 
Betingelser  tilstedes,  er  Ægteskabets  klassisk-kristelige  Form  for- 
vansket, og  en  Masse  Spørgsmaal  opstaar.  Af  disse  Spørgsmaal 
har  Kierkegaard  ikke  stillet  noget  under  Debat.  Vil  man  se  den 
Art  Problemer  fremstillede  og  følge  en  Række  Indvendinger  mod 
den  bestaaende  Form  af  Ægteskabet,  alvorlige  og  betydnings- 
fulde, da  gennemlæse  man  Stuart  Mills  vægtige  Skrift  Kvindernes 
Underkuelse,  hvor  Bevisgrundene  ikke  er  hentede  fra  en  æstetisk 
Livskres,  men  fra  Rettens  og  Moralens  strenge  Omraader. 

Trængte  ellers  hint  Udsagn  af  mig,  at  vor  Literatur  ikke 
tillader,  Noget  sættes  under  Debat,  til  Bevis,  saa  er  det  nu  netop 
i  Anledning  af  denne  Ytring  leveret.  Ti  Forhaanelser  af  enhver 
Art  har  mødt  mig  som  Angriber  af  Ægteskabet.  Sandheden  er 
imidlertid  den,  at  jeg  aldrig  har  angrebet  Ægteskabet  (om  jeg 
end  har  udtalt  mig  mod  visse  Former  deraf)  og  at  i  Særdeles- 
hed min  sidste  Bog  er  saa  langt  fra  Angreb  derpaa  som  muligt. 
Men  skønt  jeg  f.  Eks.  ikke  engang  i  mit  Skrift  har  omtalt  en 
eneste  Bog,  i  hvilken  Ægteskabsbrud  forekom,  end  mindre  taget 
Ordet  derfor,  har  dog  Dagbladet  ladet  mig  høre,  at  Bøger,  der 
«ganske  vist  ikke  sætter  Ægteskabsbrud  under  Debat»,  nok  der- 
for kan  have  poetisk  Værd,  og  jeg  har  i  Heimdal  maattet  se 
mig  skildret  som  Forkæmper  for  <den  frie  Kærlighed*  eller,  som 
der  ogsaa  smagfuldt  tilføjes,  «uden  al  Besmykkelse  paa  rent 
Dansk:  Parringen  i  Flæng>.  Overfor  Beskyldninger  af  saa  lav 
en  Natur  kan  en  Forfatter  kun  forstumme.  Er  det  den  Mod- 
tagelse, som  venter  Enhver,  der  blot  forsøger  paa  at  røre  ved 
de  store  Problemer,  saa  kan  man  vel  uden  Overdrivelse  sige,  at 
vor  Literatur  Intet  sætter  under  Debat. 

Hvad  man  da  uophørligt  i  Angrebene  paa  mig  kalder  *vor 
Literatur*,  er  i  Virkeligheden  aldeles  ikke  dette,  men  vore  Fædres 
Literatur.  Det  er  et  Spil  med  Ord  at  kalde  denne  Literatur  vor. 
Ikke  den  Literatur,  som  man  arver  fra  Fortiden  og  læser,  men 
den  Literatur,  som  man  selv  frembringer,  er  Ens  egen.  En  saa- 
dan  Ytring  skal  vel  ogsaa  udlægges  som  Hovmod  —  man  tage 
den,  som  man  vil.  Naar  man  driver  Beskedenheden  saa  vidt, 
at  man  af  lutter  Respekt  for,  hvad  Ens  Fædre  har  gjort,  selv 
ikke  gør  Noget,  saa  vedkender  jeg  mig  den  Mening,  at  man  driver 
Beskedenheden  for  vidt. 

G.  Brandes:    Samlede  Skrifter.    XIII.  ^^ 

Man  søger  at  vinde  en  let  Sejr  over  mig  ved  at  føre  alt 
Nationens  gamle  og  ærværdige  Arvegods  i  Ilden  mod  mig.  At 
jeg  imidlertid  har  Hjerte  for  vor  aandelige  Arv,  det  har  jeg  dog 
raaaske  adskillige  Gange  vist.  Jeg  turde  have  godtgjort,  at  jeg 
vel  forstaar  at  vurdere  det  Udmærkede,  som  er  fremkommet 
hos  os;  jeg  turde  endog  have  vist,  at  jeg  kan  vurdere  det  nok 
saa  godt  som  mine  overlegne  Bedømmere  kan.  Min  Forlatter- 
virksomhed  er  dog  ikke  begyndt  med  min  sidste  Bog.  Men  jeg 
tror  paa  den  anden  Side,  der  intet  Syndigt  er  i  den  Mening, 
at  der  nu  er  en  Pavse  i  vor  Literatur  og  at  vi  ikke  længere 
kan  leve  af  de  Opkog,  som  lyriske  Poeter  og  Føljetonister  af 
en  ikke  videre  høj  Rang  stadig  byder  os.  Dagbladet  griber  i 
sin  Føljeton  saa  hyppigt  til  Blomstersamlinger  af  gamle  Adresse- 
aviser og  andre  literære  Oldsager*);  det  lever  saa  godt  af  For- 
tidens Smaaligheder,  at  man  ikke  kan  undre  sig  over,  at  Fortidens 
Storhed  forekommer  det  aldeles  blændende  og  fyldestgørende  for 
et  Aartusinde  endnu.  Men  jeg  tror  dog  virkelig  ikke  at  have 
begaaet  nogen  Synd  mod  Fortiden,  jeg  tror  at  have  truffet  Manges 
stille  Tanke,  naar  jeg  spørger:  Hvad  saa?  Jeg  anser  en  vis 
Utaalraodighed  for  en  Dyd,  fordi  den  er  aldeles  nødvendig  til 
at  holde  Fremgangen  i  Aande.  Jeg  paastaar,  at  Enhver,  som 
tilgavns  roser  sin  egen  Nation  og  fortæller  den,  at  Alt  er  paa 
det  Bedste  i  den,  gør  den  en  daarlig  Tjeneste,  selv  om  han 
meler  sin  egen  Kage  derved.  Jeg  anser  det  for  en  stor  Behage- 
lighed at  gøre  Lystvandringer  i  vor  Literaturs  Blomsterhave,  at 
hvile  mig  under  Oehlenschlagers  prægtige  Bøgetræer,  at  plukke 
Blomsier  med  H.  C.  Andersen  og  at  lytte  til  Christian-Wintherske 
Nattergale.  Men  denne  Literatur  er  nu,  som  sagt,  ikke  frem- 
bragt af  den  opvoksende  Slægt.  Denne  maa  selv  yde  Noget, 
hvis  den  vil  bevise,  at  den  lever.  Er  det  <Haan»  mod  den  natio- 
nale Literatur  at  have  denne  Mening,  ja  saa  har  jeg  forhaanet 
den;  men  var  det  en  nødvendig  om  end  lidet  lønnende  Gerning 
engang  at  udtale  den,  da  har  jeg  snarere  indlagt  mig  Fortjeneste 
af  Literaturen  end  det  Modsatte  ved  i  stærke  Ord  at  gøre  0|>- 
mærksom  paa  vor  Forsumpning. 

Et  er  her  endnu  Stedet  til  at  fremhæve,  nemlig  det,  at  jeg 
Hgesaa  lidet  gør  Fordring  paa  at  give  et  sammenfattende  Uddrag 
af    den    danske    Nations    nuværende    Fordomme    og    Stemninger 

*)  P.  Hansens  Føljetoner.  Senere  Anm. 

—  det  bliver  tilstrækkeligt  gjort  af  Åndre  —  som  paa  selv  at 
være  et  sammenfattende  Uddrag  af  den  danske  Nationalkarakters 
Ejendommeligheder.  Af  min  hele  Forfattervirksomhed  fremgaar 
jo  tydeligt,  at  jeg  bestandig  har  villet  bringe  Noget  inden  Borde 
herhjemme,  som  tidligere  ikke  har  været  inden  Borde.  Jeg  har 
maattet  ro  mod  Strømmen  for  at  kunne  gøre  dette.  Jeg  er  da 
allermindst  selv  uvidende  om,  at  jeg  gaar  imod  Strømmen,  om 
jeg  end  har  været  lidt  sangvinsk  med  Hensyn  til  min  Mening 
om  dens  Fart  og  navnlig  ikke  havde  troet,  at  den  førte  saa 
meget  Snavs  med  sig. 

Det  danske  Folk  har  altid  havt  stor  Utilbøjelighed  til  at 
komme  ud  af  vante  Tilstande  og  det  elsker  i  høj  Grad  sin 
Magelighed.  Det  er  mageligere  at  blive  i  de  lune  Dyner  end 
at  staa  op  og  tage  en  ren  og  kold  Skjorte  paa.  Det  kribler  i 
Kroppen,  naar  man  faar  et  koldt  Styrtebad,  men  det  er  renligt 
og  styrkende.  Især  lød  Dagbladets  Anmeldelse  som  et  Svar  dybt 
nede  fra  Dynerne. 

Og  som  jeg  nu  som  sagt  véd,  at  min  Forfattervirksomhed 
ikke  sammenfatter  de  nationale  Stemninger,  saaledes  véd  jeg  selv 
meget  vel,  at  min  Forfattervirksomhed  maa  synes  mere  verdens- 
borgerlig end  national.  Man  staar  sig  godt  ved  at  maale  mig 
med  et  Maal,  der  ikke  svarer  til  min  Ejendommelighed,  og  bruge 
Ukvemsord,  fordi  jeg  ikke  svarer  til  Maalet.  Af  fire  Forfattere 
har  f.  Eks.  de  tre  under  forskellige  Vendinger  ladet  mig  høre 
ilde  for  at  jeg  er  født  Jøde.  Snart  hed  det  sig,  at  jeg  burde 
vise  mig  taknemmelig  mod  det  Samfund,  der  havde  skænket 
mine  Fædre  gæstfrit  Ly  (et  sørgeligt  Ly),  snart  blev  jeg  som  i 
Heimdal  først  sammenlignet  med  Oehlenschlågers  Piskebaands- 
jøde,  senere  benævnet  <Forhandleren  af  Franskmændenes  gamle 
Klæder  hertillands>.  Ja  selv  de  Fortrin,  man  udleder  af  min 
Oprindelse,  gør  man  mig  stridige  som  ikke  individuelle.  I  Fædre- 
landets Artikler  om  mine  Forelæsninger  staar: 

Hans  føi-ste  Fortrin  som  Prosaiker  er  en  udviklet  Sans  for  Teknik, 
en  virtuosmæssig  let  Bevægelse  gennem  de  sproglige  Figurer,  en  opladt 
Sans  for  hurtig  Pointering;  men  man  begaar  neppe  Brud  paa  nogetsom- 
helst  Sømmelighedshensyn  ved  at  fremhæve,  at  denne  ejendommelige  Fær- 
dighed hos  Hr.  Brandes  snarest  er  at  betragte  som  en  Arvelod,  der  overalt 
følger  den  semitiske  Stamme,  hvor  den  sysler  i  Literaturen,  og  ikke  som 
nogen  individuel  Begavelse. 

26* 

Hvad  vilde  man  (Giv  Agt!  nu  sammenligner  jeg  mig  med 
Holberg!)  sige  til  følgende  Tankegang:  Holberg  anses  af  de  Danske 
for  en  stor  komisk  Digter;  men  med  Urette.  Ti  de  Egenskaber, 
som  forekommer  i  højeste  Grad  hos  ham,  Lune,  komisk  Sans, 
Troskyldighed,  Evne  til  at  vække  Latter,  og  sund  naturlig  For- 
stand, findes  saa  at  sige  hos  alle  Nationens  Forfattere  i  højere 
eller  ringere  Grad,  ja  de  findes  endog  saa  at  sige  hos  alle  Med- 
lemmer af  Nationen.  Man  kan  derfor  ikke  betragte  disse  For- 
trin som  Holberg  ejendommelige;  det  er  Fortrin,  som  synes  at 
følge  hans  Stamme  som  en  Arvelod. 

Jeg  vilde  ikke  fremhæve  den  Art  Træk,  hvis  det  var  noget- 
somhelst  Andet  end  det  gamle  Racehad,  der  laa  til  Grund  for 
disse  Urimeligheder*). 

Med  saadanne  Ræsonnementer  søger  man  at  nedsætte  mig, 
fordi  min  Form  ikke  er  den,  man  hertillands  er  vant  til.  Det 
er  et  Kendetegn  paa  den  Smaalighed,  der  desværre  kun  altfor 
meget  klæber  ved  et  lille  Folk  som  vort,  at  det  opfatter  Be- 
grebet Nationalitet  med  en  ængstelig  Sneverhed  og  ikke  vil  ved- 
kende sig  Noget  som  nationalt,  der  ikke  indeholder  et  vist  lille 
Indbegreb  af  Egenskaber,  som  nu  én  Gang  er  blevne  dets  Hjertes 
aller  kæreste.  Det  godkender  selv  stor  Mangel  paa  Originalitet, 
selv  stor  Flovhed  i  Fremstilling  og  Væsen,  naar  det  blot  finder 
disse  Yndlingsegenskaber  atter  og  atter  gentagne.  Forfattere,  der 
ligner  hinanden  som  Soldater  støbte  af  samme  Tinske  i  samme 
Form,  behager  netop  ved  denne  kære  Lighed.  Andre  Egen- 
skaber, som  opirrer  den  nationale  Flegma  (f.  Eks.  det  saakaldt 
Aandrige  eller  hvad  man  med  et  ufransk  Udtryk  kalder  det 
Pikante),  anses  her  i  Landet  for  udanske,  ja  selv  naar  de  be- 
tegner Dyder,  næsten  for  Laster. 

I  større  Lande  tager  man  Nationaliteten  i  en  videre  Mening. 
Man  forsøger  ikke  paa  at  tvinge  Alle  i  samme  Uniform;  man 
giver  Enhver  sin  Ret  til  at  være,  glæder  sig  ved  Forskelligheden 
og  føler  en  Tilfredsstillelse  ved  omkring  de  Forfattere,  der  svarer 

*)  Maaske  vil  dette  Had  sikre  k.  en  Plads  i  Fremtidens  Literator- 
historie.  Kiler  har  Sancho  Pansa  Uret,  naar  han  siger:  «0g  var  der  endog 
slet  intet  Andet  ved  mig,  end  at  jeg  tror  og  altid  har  troet  paa  Gud  og 
alt  det.  den  hellige  apostoliske  Kirke  indeholder  og  tror,  ja  været  en 
saa  dodelig  Fjende  af  .Inderne,  som  jeg  er,  saa  burde  Historieskriverne 
alene  derfor  vise  Barmhjertighed  imod  mig  og  behandle  mig  vel  i  deres 
Skrifter.* 


Forklaring  og  Forsvar  405 

til  Folkets  hyppigst  forekommende  Egenskaber  at  se  en  Mang- 
foldighed af  andre  gruppere  sig,  der  besidder  saadanne  Ejen- 
dommeligheder, som  staar  i  Modsætningsforhold  til  dem,  der 
bestemtest  tilhører  Racen.  Saaledes  husker  jeg  hos  Sainte-Beuve 
at  have  læst  en  yderst  velvillig  Karakteristik  af  Paul  de  Saint- 
Victor,  i  hvilken  det  hedder:  «Saint-Victor  er  i  Sandhed,  som 
man  har  kaldt  ham,  Føljetonens  Venezianer.  Der  flyder  ikke 
en  eneste  Draabe  fransk  eller  ægte  gallisk  Blod  i  hans  Åarer.> 
Sainte-Beuve  dadler  ham  ikke  derfor,  han  betragter  ham  kun 
som  en  udenlandsk  Plante,  der  er  bleven  omplantet  paa  Frank- 
rigs Jord,  og  han  skælder  ikke  Kaktusblomsten  ud,  fordi  den 
ikke  er  Reseda. 

1  store  Lande  bliver  denne  i  og  for  sig  selv  smukke  og 
menneskelige  Fordragelighed  undertiden  endog  til  Uretfærdighed 
mod  dem,  der  besidder  Qest  af  de  for  Stammen  ejendommelige 
Egenskaber  stærkest  udprægede.  Disse  Egenskaber  forekommer 
efterhaanden  Kritiken  hverdags.  Saadanne  Egenskaber  er  i 
Frankrig  f.  Eks.  Lethed  og  Simpelhed^  Klarhed  og  Raskhed  i 
den  kunstneriske  Fremstilling.  Den  højtbegavede  Maler  Horace 
Vernet  maatte  uafladelig  høre  ilde  for  at  han  var  altfor  fransk; 
man  forlangte  af  ham  en  Fordybelse  i  det  Sjælelige  og  en  Liden- 
skabelighed, der  ikke  var  ham  naturlig,  og  med  hvilken  man 
netop  dengang  vilde  fuldstændiggøre,  hvad  man  betragtede  som 
den  franske  Kunsts  medfødte  Mangler.  Hertillands  er  der  ingen 
Fare  for,  at  man  paa  en  ubillig  Maade  skal  fremhæve  de  Be- 
stræbelser, der  gaar  ud  paa  en  saadan  Opretten  af  Manglerne 
for  det  danske  Folks  Vedkommende.     Vi  er  os  selv  nok. 


II 

Jeg  kommer  nu  til  den  Del  af  Angrebet  paa  mig,  som  jeg 
har  krympet  mig  mest  ved  at  skulle  indlade  mig  med.  Da 
imidlertid  adskillige  af  mine  Bekendte,  som  har  havt  mere  An- 
ledning end  jeg  selv  til  at  komme  paa  det  Rene  med  en  Del  af 
Publikums  selvstændige  Evne  til  Kritik  af  sin  Avislæsning,  mener 
at  jeg  bør  paatage  mig  det  lidet  renlige  Arbejde  at  indlade  mig 
med  k.'s  Artikler  i  Fædrelandet,  saa  beder  jeg  Publikum  om 
Undskyldning  for  at  jeg  dvæler  ved  dette  Æmne.  /r.'s  Hoved- 
indvending mod  min  Bog  bestaar  i,  at  jeg  <ikke  arbejder  i  Raa- 

stof>.  Skal  dette  Udtryk  have  nogen  Mening,  maa  det  være 
den,  at  jeg  i  min  Læsning  ikke  gaar  til  Kilderne.  Kilderne  er 
ved  denne  Lejlighed  de  Skrifter,  jeg  omtaler,  som  de  foreligger 
i  Grundsprogene.  Paa  ethvert  Punkt  er  jeg  nu  gaaet  til  disse. 
Jeg  har  ikke  omtalt  et  eneste  Skrift,  som  jeg  ikke  paa  det  Om- 
hyggeligste —  i  flere  Tilfælde  atter  og  atter  —  har  gennemlæst. 
Andet  «Raastof>  foreligger  i  det  givne  Tilfælde  ikke.  Jeg  har 
selvfølgelig  gjort  mig  bekendt  med  hvad  der  før  mig  er  skrevet 
om  den  Literatur,  jeg  har  behandlet;  jeg  har  benyttet  deo,  hvor 
jeg  fandt  det  passende,  og  jeg  har  overalt,  hvor  jeg  har  benyttet 
den,  angivet  dette  i  en  Note  under  Teksten.  Jeg  maa  endnu 
tilføje,  at  den  Plan,  hvorefter  det  hele  Skrift  er  anlagt,  Grund- 
inddelingen  i  seks  Afsnit,  er  en  Plan,  ifølge  hvilken  intet  andet 
literaturhistorisk  Skrift  er  anlagt,  og  at  ovenikøbet  selve  den 
første  Afdeling,  som  foreligger,  aldrig  før  er  behandlet  under  Et. 
Lad  os  da  nu  se,  hvorledes  k.  bærer  sig  ad  med  at  bevise  sine 
først  formummede,  senere  utilslørede  Plagiatbeskyldninger,  der 
naaer  deres  Højdepunkt  i  en  Sammenligning  mellem  mig  og 
nogle  Tyve  i  en  Komedie  af  Hertz. 

Disse  Fænomener,  der  indføres  med  Fordring  paa  at  fremstille  nye 
og  hidtil  ukendte  Aabenbarelser  [Usandhed!  hvor  findes  Paastanden'?]  er 
det  langt  fra  Hr.  B.'s  Lod  at  have  betragtet  første  Gang.  [Hvorledes 
kunde  det  være  min  Lodi  jeg  har  som  bekendt  ikke  opdaget  den  tyske  og 
franske  Literatur./  De  er  overskuede  og  systematiserede  mange  Gange 
/aldrig  paa  den  Maade,  som  hos  mig],  og  Hr.  B.,  hvem  vi  slet  ikke  tæn- 
ker paa  at  negte  den  Berømmelse  at  være  en  saare  flittig  Læser,  har 
trods  hin  Fordring  paa  Nyhed  [som  ikke  foreligger]  særdeles  nøje  sat  sig 
ind  i  de  Opfatninger,  der  er  i  Kurs  paa  Verdensliteraturens  store  Marked. 
[Det  har  jeg  y  og  det  har  jeg  gjort  Ret  i,  og  det  er  min  Fortjeneste;  det 
Modsatte  vilde  være  en  Last./  Hans  Brug  af  Hettner,  Sainte-Beuve  og 
Andre  er  paa  ingen  Maade  utilladelig  [saameget  desbedre!] ;  men  den  er 
dog  ulige  mere  vidtgaaende  end  en  flygtig  Læser  faar  Forestilling  om  ved 
den  Indrømmelse,  der  i  Anmærkningen  til  S.  45  engang  for  alle  er  gjort 
ved  det  lille  vimse  Ord  passim. 

Heri  ligger  altsaa  den  længe  opsatte  Beskyldning.  Lad  os 
da  holde  den  fast.  Jeg  beder  Læseren  mærke  følgende:  Ordet 
passim  (rundt  om)  er  ikke  benyttet  «én  Gang  for  alle*  meo  sim- 
pelthen én  Gang.  Det  gælder  kun  Hettner  og  gælder  kun  for 
den  paa  de  følgende  halvanden  Side  forekommende  Skildring  af 
Sceneri  og  Kostymcr  paa  Ludvig  XlV's  og  Regentskabets  Tid, 
der,    som  Noten  angiver,    er  sammendraget  af  forskellige  Steder 

hos  den  nævnte  Forfatter.  Jeg  kan  begribeligvis  ikke  opfinde, 
hvorledes  Folk  i  det  18.  Aarhundrede  gik  klædt.  Jeg  maa  vide 
det  etstedsfra  og  jeg  siger,  hvorfra  jeg  véd  det.  Taine,  hvem  k. 
i  den  Hensigt  ved  Sammenligningen  at  nedsætte  mig,  nu  priser 
i  høje  Toner  og  anfører  som  Eksempel  paa  Forfattere,  der  netop 
arbejder  i  Raastof,  tager  i  sin  engelske  Liter  at  urhistorie  jævnlig 
den  Art  Skildringer  og  Skildringer  af  anden  Art  fra  historiske 
Fremstillinger  og  anvender  hvert  Øjeblik  «det  vimse  Ord»  passim. 
Man  skulde  formelig  tro  k,  uvidende  om,  at  det  er  det  attende 
og  ikke  det  nittende  Aarhundredes  Literaturhistorie,  Hettner  har 
skrevet,  og  at  min  Bog  med  Undtagelse  af  et  kort  Indlednings- 
afsnit  behandler  dette  Aarhundredes  Literatur. 


Rent  ud  sagt,  hedder  det  videre,  er  der  i  Bogen  en  forunderlig 
Mangel  paa  Originalitet.  Ingensinde  mærkes  det,  at  han  overfor  de  For- 
fattere, han  citerer  og  benytter,  har  i  det  væsenlige  nogen  anden  Dom 
end  disse  har  om  sig  selv  [Nonsens!  ikke  et  eneste  Sted  i  min  Bog  kommer 
det  i  Betragtning  hvad  Dom  den  paagældende  Kritiker  har  om  sig  selv].  Han 
er  fornemmelig  kun  laanende  og  hans  Laan  udstrækker  sig  endog  til  den 
^f  ham  saa  dybt  ringeagtede  danske  Literatur. 

Man  mærke  i  Forbigaaende  Indsnigelsen  af  min  dybe  Ringe- 
agt for  den  danske  Literatur,  og  passe  af  al  Magt  paa  Beviserne, 
^u  følger  de;  nu  er  det,  det  skal  ses,  hvorledes  jeg  laaner  og 
'«^rapser>. 

Første  Bevis. 

Hans  Bemærkning  om  at  Oehlenschlågers  Faust-Figur  Nureddin  ender 
1  Wagnersk  Affældighed  er  oprindelig  fremsat  af  Hauch  i  en  fin  lille  Dialog 
^Æsth.  Afh.  og  Rec.)  og  vel  at  mærke.  Forvandlingen  er  her  med  ind- 
t:rængende  Skarpsindighed  begrundet. 

I  min  Bog  forekommer  i  Alt  knap  én  Linie  om  denne  Sag. 
Der  staar  «og  lader  denne  Faust  ende  som  en  Wagner*.  Jeg 
har  her  draget  en  Parallel  mellem  Faust  og  Nureddin,  Wagner 
og  Nureddin.  Denne  Parallel  har  Hauch  ikke  draget.  Hauch 
har  engang  skrevet  en  Afhandling  om  Nureddin  og  eftervist 
(hvad  jeg  ogsaa  siger,  og  hvad  jeg  ikke  har  begrundet,  fordi  det 
var  begrundet,  og  især  fordi  det  faldt  helt  udenfor  min  Plan,  og 
hvad  jeg  endelig  har  set,  før  Hauch  skrev  derom),  at  Oehlen- 
schlåger  nemlig  ikke  har  holdt  Nureddin-Karakteren.    Da  Hauch 

har  skrevet  en  Afhandling^  der  ligger  til  Grund  for  hvad  jeg 
har  omtalt  paa  en  knap  Linie ,  saa  har  jeg  plagieret  Hauch. 
Q.  e.  d. 

Andet  Bevis. 

Hr.  B/s  Paavisning  af  Modsætningen  mellem  den  Fantasiens  Poesi, 
som  er  særegen  for  de  romanske  Folk,  og  Sindets  og  Lidenskabens  psyko- 
logiske Poesi,  der  er  ejendommelig  for  de  germanske  Folkefærd,  er  kun 
en  videre  Udvikling  af,  hvad  der,  rigtignok  med  en  helt  forskellig  Talebrug^ 
er  fremsat  i  J.  L.  Heibergs  Fortale  til  første  Udgave  af  hans  Skuespil  1833 
(X— XIII). 

Åltsaa  med  en  helt  forskellig  Sprogbrug  at  give  en  videre 
Udvikling  af  Noget,  det  er  at  laane  eller  stjæle  det.  Opstilles 
denne  Sætning  som  almen,  bliver  det  indlysende,  at  Renæssance- 
tidens Kunst  har  plagieret  den  antike,  Kristendommen  plagieret 
Jødedommen  osv.  For  det  Første  stemmer  nu  (som  indrømmet) 
hin  Fortale  ikke  paa  noget  Punkt  overens  med  min  Bog,  for 
det  Andet  har  jeg,  som  vel  neppe  i  de  sidste  ti  Aar  har  læst 
den,  aldeles  ikke  havt  den  i  min  Erindring,  mens  jeg  skrev  min 
Bog,  hvis  Udtalelser  om  denne  Genstand,  som  det  udtrykkeligt 
siges,  er  umiddelbart  opstaaede  ved  Betragtningen  af  den  itali- 
enske Natur.  Altsaa  andet  Bevis:  Da  der  i  en  gammel  Fortale 
af  Heiberg  findes  Noget  om  Forholdet  mellem  germansk  og 
romansk  Natur  og  Poesi,  og  da  der  ligeledes  i  min  Bog  findes 
Noget  om  samme  Genstand,  der  hverken  ligner  hint  i  Indhold 
eller  Form,  saa  har  jeg  plagieret  Heiberg.  Q.  e.  d. 

Tredie  Bevis. 

Ligeledes  er  Hr.  B.'s  Udpegning  af,  hvorledes  revolutioDære  Rørelser 
i  Tyskland  omsattes  i  en  rent  literær  Bevægelse  paa  samme  Tid  som  de 
literærc  Bevægelser  i  Frankrig  slog  ud  som  faktisk  Revolution  tidligere 
given  paa  Dansk. 

Hvor?  naar?  Den  forbeholdne  og  upersonlige  Maade,  hvor- 
paa  dette  er  sagt,  leder  til  den  Antagelse,  at  den  nævnte  Paa- 
visning raaa  findes  enten  i  en  tidligere  <fædrelandsk>  Kritikers 
Frembringelser*)   eller  i   A-.'s   egne  Værker.     De  første  er  nutiU 


*)  Clemens  Petersen  var  Fædrelandets  Kritiker  til  1869. 

Senere  Anm. 

dags  glemte  og  hvad  de  sidste  angaar,  da  kan  jeg  paa  Ære  og 
Samvittighed  forsikre  k.,  der  saa  ivrigt  beskylder  mig  for  at  op- 
søge Martyrier,  at  hvor  lysten  jeg  end  maatte  være  efter  slige, 
er  det  dog  aldrig  faldet  mig  ind  at  underkaste  mig  det  Marty- 
rium, som  det  vilde  være  for  mig  at  læse  hans  Prosa,  naar 
denne  ikke  netop  spyer  sine  Væsker  over  mig  og  mine  Skrifter, 
i  hvilket  Tilfælde  jeg  i  mit  Nødværges  Interesse  har  været  tvun- 
get til  den  nævnte  Tortur*).  Jeg  negter  ikke,  at  jeg  jo  paa  den 
Maade  har  maattet  læse  adskilligt  af  denne  Forfatter,  Digter, 
Videnskabsmand  eller  hvad  man  nu  vil  kalde  k.  Ti  af  hans 
literære  Liv  har  jeg  store  Fortjenester;  han  har  under  mang- 
foldige alle  lige  indtagende  Skikkelser  og  Mærker  (Alfabetet  rundt) 
nu  snart  i  en  Åarrække  levet  af  mig.  Men  jeg  beder  Læseren 
om  én  Gang  for  alle  at  erindre,  hvad  han  skal  tænke,  naar  k. 
beskylder  mig  for  at  plagiere  ham  selv.  Da  jeg  nu  altsaa  aldrig 
har  læst  et  Ord  af  hvad  k,  har  skrevet  uden  det,  han  har 
skrevet  om  mig  selv,  hvori,  det  jeg  véd,  intet  forekommer  om 
Revolutionens  Forhold  til  Literaturen,  saa  er  det  nu  uigen- 
driveligt godtgjort,  at  jeg  har  plagieret  de  <Udviklinger>,  som  A:. 
uvist  naar  og  hvor  om  denne  Genstand  har  givet  paa  sit  Dansk. 
Q.  e.  d. 

Bagvaskelse!  Aa,  Herre,  De  véd  ikke  hvad  de  dér  lader  haant  om;  jeg 
har  set  de  hæderligste  Folk  paa  Nippet  til  at  blive  rent  overvældede  af  den. 
Tro  mig,  der  gives  ikke  nogen  nok  saa  lav  Ondskabsfuldhed,  ikke  nogen 
Rædsel,  ikke  nogen  urimelig  Opdigtelse,  som  man  ikke  kan  faa  en  stor 
Bys  Lediggængere  til  at  tro  paa,  naar  man  véd,  hvordan  man  skal  gribe 
det  an.  Bazile  hos  Beaumarchais. 

Af  disse  vægtige  Grunde  er  det  da,  at  al  Originalitet  i  Tanke- 
gangen fraskrives  mig.  Da  det  er  besørget,  gaar  k.  over  til  min 
Sprogform  og  hér  er  det,  at  al  Originalitet  i  Fremstilling  fra- 
skrives mig. 

Der  er  neppe  Spor  af  selvstændig  Ejendommelighed. 


*)  Vil  Læseren  ellers  vide,  i  hvad  Tonart  man  klager  over  Mar- 
tyrier, da  kan  han  gennemlæse  Hr.  R.  Schmidts  begrædelige  Jammer- 
klager  i  For  Idé  og  Virkelighed  om  «et  vrængende  Had>,  <den  forsmæde- 
ligste Haan»,  «den  lumpneste  Bagtalelse >  osv.,  der  har  forfulgt  ham 
(Stedet  er  citeret  i  en  Artikel  i   Fædrelandet.) 

Og  han  fortsætter: 

Kun  et  eneste  Sted  har  Hr.  B.  et  for  ham  fuldkommen  ejendomme- 
ligt, født  Udtryk. 

Det  er  Paastande  af  denne  Art,  som  virker  højst  opmunt- 
rende paa  en  Forfatter.  Han  véd  med  sig  selv,  hvorledes  han 
har  faaet  Ideen  til  sin  Bog,  hvorledes  dens  Plan  har  udviklet 
sig  i  hans  Sind;  han  husker,  hvorledes  Udtrykkene  har  dannet 
sig  for  ham,  paa  ensomme  Vandringer,  i  Samtale  med  Venner, 
snart  hjemme,  snart  udenlands;  han  husker,  som  enhver  For- 
fatter gør  det,  ganske  nøje  Stedet,  Tiden,  de  særegne  Omstæn- 
digheder, under  hvilke  dette  eller  hint  Udtryk ,  denne  eller  hin 
Lignelse  faldt  ham  ind,  og  saa  kommer  en  Anmelder  og  for- 
sikrer Publikum,  at  han  saa  at  sige  ikke  har  dannet  et  eneste 
ejendommeligt  Udtryk.  Dog  jo,  han  har  dannet  et.  Hvilket  er 
det  da?    Det  anføres: 

tNaar  en  Stok  er  bleven  bojet  til  én  Side,  gør  man  den  ret  ved  at 
bøje  den  til  den  anden  Side.  >  —  Det  er  paa  Menneskets  sjælelige  Væsen, 
paa  den  i  sit  Spind  gaadefuldt  fortabte  Psyche  [Himmel!  Hvilken  d^lig 
Lignelse!]  at  denne  Ladefoged-Metafor  anvendes  —  det  havde  en  Fransk- 
mand aldrig  gjort. 

Jeg  negter  ikke,  at  jeg  følte  mig  knust  ved  Læsningen. 
Jeg  haabede  at  have  ét  ejendommeligt  Udtryk.  Og  nu  viser  det 
sig,  at  jeg  har  slet  intet,  ikke  et  eneste.  Ti  er  dette  mit  eneste, 
da  har  jeg  intet.  Det  træffer  sig  nemlig  saa  besynderligt,  saa 
uheldigt  for  mig  (der  haabede  at  have  ét  Udtryk)  eller  for  k. 
(der  omtaler  denne  Lignelse  med  saa  megen  Haan)  at  « Lade- 
foged-Metaforen* er  en  almindelig  bekendt  Lignelse  af  den  ikke 
ubekendte  Græker  Aristoteles,  der  anvender  den  netop  om  Sjæle- 
livet. At  han  var  Ladefoged,  melder,  saavidt  vides,  Historien 
ikke.  Og  det  træffer  sig  (denne  Gang  alene  uheldigt  for  k.) 
saa  besynderligt,  at  denne  Lignelse,  som  en  Franskmand  aldrig 
vilde  have  anvendt,  er  mens  min  Bog  var  under  Pressen,  bleven 
anført  af  Franskmanden  Janet,  nemlig  i  La  Reuue  des  deux 
mondes  for  15de  Januar  1872. 

Og  hvad  betyder  saa  i  det  hele  hine  Anklager  for  Efter- 
ligning? A'.  bebrejder  mig  i  de  haanligste  Udtryk,  at  Studiet  af 
den  franske  Literatur  har  farvet  min  Fremstilling  og  mit  Sprog. 

Hvad  Ondt  er  saa  deri?  Naar  man  gaar  i  Solen,  bliver  man 
solbrændt.  Men  sæt  nu,  hine  Anklager  kom  fra  en  Literat,  der 
har  fulgt  sin  Lærer  gennem  Tykt  og  Tyndt  som  en  Lakaj  følger 
sin  Herre,  hvis  Mening  er  den  Mening,  Hr.  N.  har  idag,  hvis 
Mening  var  den,  som  Hr.  N.  havde  igaar,  og  hvis  Mening  vil 
være  den,  som  Hr.  N.  vil  have  imorgen!  Han  glemmer  da  at 
sige,  at  medens  jeg  idetmindste  har  indaandet  Europas  frie  Luft, 
har  han  kun  indaandet  sin  Lærers  Aande*). 

Det  er  saa  at  sige  utroligt,  indtil  hvilken  Grad  Hadet  leder 
denne  Literat  til  at  løbe  sig  Stavere  i  Livet.  Hans  Beviser 
vender  sig  imod  ham  selv  i  Smaat  som  i  Stort. 

Om  den  nyfranske  Aandsretning,  som  jeg  siges  at  ville  ind- 
føre her  i  Landet,  hedder  det,  at  <den  sidste  Krig  uigenkaldeligt 
har  slaaet  den  i  Stykker  og  blottet  dens  Raadenskab>.  Altsaa: 
en  Aandsretning  gendrives  ved  Kanonskud.  Jeg  indrømmer  det, 
naar  man  vil  tage  Følgerne.  Det  er  som  bekendt  ikke  blot  de 
Franske,  som  har  bukket  under  for  de  prøjsiske  Vaaben.  Det 
gælder  om  Østerrigerne,  det  gælder  endelig  ogsaa  om  os  Danske. 
Om  ethvertsomhelst  Nationalnederlag  gælder  det  da  overhovedet, 
at  det  er  det  sejrende  Folks  Aandsretning,  som  overvinder  det 
tabendes.  Det  skal  da  altsaa  have  været  Goethe  og  Fichte,  der 
bukkede  under  ved  Jena,  og  det  skal  vel  være  den  danske  Aands- 
retning, som  Tyskerne  overvandt,  da  de  indtog  Als. 

A'.  kan  slaa  hvorhen  han  vil,  han  slaaer  altid  sig  selv  paa 
Munden.     Han  siger: 

Blandt  vore  tidligste  Studenterbekendtskaber  var  Pr.  Mérimées  Ro- 
tnan:  Chronique  du  temps  de  Charles  IX  en  yndet  Sofalæsning  [meget 
smagfuldt].  —  k.  taler  videre  med  megen  Blæst  om  «en  Flok  af  smaa 
Blæsere,  der  alle  uden  Undtagelse  kalder  Bogen  for  Chronique  de  Charles 
IX  og  derved  leverer  Bevis  for  at  ikke  en  eneste  af  dem  har  set  Originalen 
for  sine  Øjne. 


*)  Da  Talen  en  (iang  er  om  mit  Skrifts  ydre  Form  er  her  Stedet 
til  at  nævne,  at  min  anonyme  Anmelder  i  Dagbladet  beklager  den  Skødes- 
løshed, hvormed  min  Bogs  sproglige  Side  er  behandlet.  Intet  kan  und- 
skylde «den  forbausende  Mængde  af  udanske  Vendingen),  der  findes  i  den. 
Hertil  kan  jeg  kun  svare,  at  mit  Skrift  er  udarbejdet  med  stor  Agtpaa- 
givenhed  og  Omhu  netop  i  sproglig  Henseende,  og  jeg  tror  at  kunne  skrive 
mit  Sprog;  det  er  muligt  at  Et  og  Andet  i  min  Maade  at  skrive  det  paa, 
ikke  behager  min  Anmelder.  Jeg  har  ikke  stræbt  at  behage  hverken  ham 
eller  Andre,  jeg  har  skrevet,  som  det   faldt  mig  naturligt;   men  saalænge 

Er  det  at  anføre  Navnet  paa  denne  Bog  ukorrekt  et  Bevis 
paa,  at  man  kun  har  læst  den  i  Oversættelse,  da  har  k.  aldrig 
set  den  for  sine  Øjne;  ti  Bogens  sande  Titel  er  Ghronique  du 
regne  de  Charles  IX*). 

En  af  de  Beskyldninger  imod  mig  som  k.  med  størst  Iver 
har  gjort  gældende,  er  den  for  i  Literaturen  at  indføre  Usæde- 
lighed i  kønslig  Henseende.  Jeg  har  i  Aaringer  tiet  til  denne 
Beskyldning  som  til  saa  mange  andre;  men  det  maa  engang 
være  nok.  Hvorvel  k.  saa  at  sige  aldrig  undlader  at  forebringe 
den,  er  han  dog  ikke  Opfinder  af  den.  Opfinderen  er  hans 
Aandsfællc  og  Forgænger  i  Fædrelandets  Kritik,  som  begyndte 
med  i  Bladet  at  kalde  mig  «en  vingeløs  Flane,  der  hoppede 
afsted  efter  alle  Frivolitetens  Yndigheder*  **).  Denne  Kritiker  havde 
især  sin  Styrke  i  Udfald,  som  fremgik  af  den  sædelige  Harme. 
Derefter  fik  k,  i  Anledning  af  min  Disputats  Mod  til  at  tale 
mystisk  om  «Vellystens  Marekat>  og  til  at  tage  Paaskud  af  min 
Omtale  af  Géromes  Maleri,  Duellen,  til  med  udhævede  Bogstaver 
at  betegne  denne  Malers  Billeder  som  < Bordelmalerier >,  idet  han 
indsneg,  at  jeg  ikke  havde  kunnet  skjule  min  Sympati  med  slige. 
Hvorvidt  nu  Malerier  af  Gérome  er  blevne  benyttede  paa  den 
anførte  Maade,  derom  har  jeg  ingen  Mening;  det  maa  k.  om, 
han  maa  vel  have  et  nøjere  Kendskab  end  jeg  til  den  indre 
Dekoration  af  slige  Steder,  siden  han  taler  derom.  Skal  hans 
Udtryk  imidlertid  karakterisere,  da  røber  det  visselig  en  (be- 
dærvet Fantasi*.  Skal  man  hertillands  kunne  tale  saaledes  om 
Géromes  ædru  og  mandige  Kunst,  hvilket  Ord  vil  da  være  smud- 
sigt nok  til  Besudling  af  Malerier  som  Gorreggios  Antiope,  Danae 
eller  lo!    Nu  endelig  tager  han  af  nogle  Naturbeskrivelser  i  mit 


man  ikke  påaviser  urigtigt  byggede  Sætninger,  burde  man  være  mere  var- 
som med  Beskyldninger  af  en  saa  graverende  Art.  Det  er  endnu  ikke 
givet,  at  enhver  Kjendommelighed  i  en  Forfatters  Stil,  som  han  har  for 
sig  selv,  derfor  ikke  er  dansk. 

*)  « Heimdal >,  der  med  Haansord«  min  Pen  vægrer  sig  ved  at  gen- 
tage, falder  over  den  samme  Boman.  blot  fordi  Jeg  har  skrevet  en  Fortale 
til  Oversættelsen  af  den,  erklærer  det  for  «en  Fornærmelse  mod  enhver 
ærbar  dansk  Kvinde >,  at  jeg  har  kunnet  forudsætte  < Læserinder*.  —  Fru 
(iyllembourg  skriver  i  Fortalen  til  To  Tidsaldre:  Prosper  Mérimée,  Perlen 
i  Frankrigs  nuværende  skønne  Literatur,  siger  i  Fortalen  til  sin  «Chro- 
nique  du  temps  iskal  være:  du  regne)  de  Charles  IX  .  .  •».  Var  Fru 
(iyllembourg  ingen  ærbar  dansk  Kvinde?    Der  er  ingen  anden  Udvej. 

**)  Sammenlign  Georg  Brandes:   Julius  Lange.    S.  165.    Senere  Anm. 


Forklaring  og  Forsvar  .  413 

sidste  Skrift  Anledning  til  at  tale  om  min  « Brynde  overfor  det 
Kødfulde,  det  Sanselige*.  Maatte  jeg  give  Fædrelandeis  literære 
Anmeldere  et  Raad,  da  skulde  det  i  deres  egen  Interesse  være 
det,  at  de  nu  engang  skulde  ophøre  at  moralisere.  Det  klæder 
dem  ikke  og  det  imponerer  ikke  mere. 

At  jeg  nu  med  denne  anonyme  Kavaler  skulde  indlade  mig 
paa  Drøftelse  af  saadanne  Sager  som  hvad  han  benævner  <Guds- 
forholdet«,  « Idéforholdet*  osv.,  vilde  være  for  meget  forlangt. 
Jeg  vil  kun  gøre  opmærksom  paa  følgende  Punkter.  Han  taler 
uafbrudt  i  høje  Toner  om  den  moderne,  den  »store  Kritiks* 
« Heroer*,  om  <Fornegtelsens  store  Aander*  og  saa  videre,  og 
gør  denne  «store  Kritik*  den  ene  fra  hans  Standpunkt  mere 
betænkelige  Indrømmelse  end  den  anden,  lutter  Indrømmelser, 
som  intet  andet  Øjemed  har  end  min  Forringelse,  idet  jeg  nemlig 
ikke  kan  komme  i  Betragtning  ved  Siden  af  hine  den  frie  Tænk- 
nings Heroer.  Men  disse  Indrømmelser  indrømmer  i  Virkelig- 
heden altfor  Meget.  Spørgsmaalet  om  den  frie  Kritiks  Beret- 
tigelse er  nemlig  intet  Gradsspørgsmaal.  At  jeg  er  en  saare 
ringe  Personlighed  i  Sammenligning  med  et  stort  Geni  som 
Feuerbach,  er  vissere  end  det  Visseste.  Men  er  hans  og  hans 
Aandsfællers  Metode  berettiget  og  beundringsværdig,  da  gør  mine 
ringe  Evner  intet  til  Sagen.  Er  jeg  end  kun  en  ringe  Vedet, 
fremskudt  af  den  frie  Forsknings  store  Armé,  saa  er  mine  Vaaben 
dog  af  samme  Art  som  dens.  k.  er  rask  nok  paa  det;  han 
fortæller  «at  den  ortodokse  Rettroenhed  gjorde  Gud  til  en  over- 
naturlig Jeronimus,  der  tyrannisk  krævede,  at  Menneskenaturen 
skulde  lystre  hans  vilkaarlige  Forbud*  og  lader,  som  slig  Ret- 
troenhed er  fjern  fra  ham  og  hans.  Han  glemmer  at  oplyse, 
hvorledes  Guddommens  Kongemagt  kan  være  overnaturlig  og  dog 
begrænset  af  konstitutionelle  Indflydelser,  og  gør  ved  sine  Haans- 
ord  mod  Ortodoksien,  ved  sin  hele  frygtsomme  og  vigende 
Holdning  overfor  Kritiken  sit  Parti  en  saare  daarlig  Tjeneste. 
Sæt  Dem  ikke  paa  Kritikens  Krudttønde,  Højstærede!  den  gaar 
en  skøn  Dag  i  Luften  med  Dem.  Hvordan  gik  det  ikke  R.  Niel- 
sens Teorier! 

Det  andet  Punkt,  hvorpaa  jeg  vil  gøre  opmærksom,  er  /c.'s 
Forsøg  paa  at  gøre  Striden  mellem  den  moderne  Tids  Anskuelse 
og  den  overleverede  til  en  Strid  mellem  «Ateisme»  og  »Teisme*; 
Andet  skal  ikke  gives.  Hele  Spørgsmaalet  skal  være,  om  man 
antager   en    personlig   Gud   eller   ej.      Denne    Paastand    er   falsk. 

Spørgsmaalet  er  i  Virkeligheden  det:  Antager  Du  en  Åabenbaring 
O:  en  udvortes,  historisk,  positiv  Åabenbaring  af  den  højeste 
Sandhed?  antager  Du  med  ét  Ord  denne  højeste  Sandhed  for 
givet,  eller  tror  Du  at  den  maa  søges  og  søges  med  Anspæn- 
delse af  Menneskets  højeste  Evner  uden  Hensyn  til  nogen  saa- 
kaldt  historisk  Åabenbaring?  I  det  første  Tilfælde  er  Du  ret- 
troende, i  det  sidste  Tilfælde  er  Du  Fritænker,  Du  komme  saa 
forøvrigt  til  hvilket  Resultat,  Din  Tanke  finder  Hvile  i,  Teismens 
eller  Panteismens  eller  Ateismens.  Her  er  Modsætningen,  dette 
er  Lejrene:  Rettroenhedens  og  den  frie  Tankes.  At  gøre  den 
frie  Tankes  Lejr  til  ét  med  Ateismens  er  at  gøre  sig  skyldig  i 
vitterlig  Falsk. 


III 

Jeg  havde  opstillet  den  frie  Tanke  som  Løsen.  Man  har 
overfor  dette  Løsen  valgt  en  dobbelt  Taktik. 

Nogle  har  som  Forfatteren  i  Heimdal  sagt:  Den  frie  Tanke 
«vil  egenlig  ikke  sige  Andet  end  den  frie  Lysh  og  dens  Under- 
trykker <er  ikke  Andet  end  den  i  Samfundet  raadende  Fore- 
stilling om,  at  det  ikke  er  ligemeget,  enten  dets  Medlemmer 
adlyder  eller  de  trodser  Sædelighedens  Bud>.  Den  frie  Tanke 
er  «den  frække  Tanke*.  Andre  har  som  k.  søgt  at  undgaa  alle 
Vanskeligheder  ved  dristigt  at  paastaa:  Den  frie  Tanke  er  slet 
Ingenting.  Enhver,  som  tænker,  tænker  frit,  og  vi  er  alle  Fri- 
tænkere. 

Begge  disse  Paastande  er  lige  usandfærdige. 

Hvad  der  forstaas  ved  den  frie  Tanke  lader  sig  sige  med 
faa  Ord:  Overbevisningen  om  den  frie  Forsknings  Ret  er  det 
Samme  som  Overbevisningen  om,  at  der  hverken  i  Naturen  eller 
i  Historien  gives  Enklaver,  der  ikke  er  underkastede  de  Love, 
som  iøvrigt  behersker  Historie  og  Natur.  Det  er  Overbevisningen 
om,  at  en  Part  af  Vestasien  ikke  i  et  Spand  af  Oldtidens  Historie 
er  bleven  styret  efter  helt  forskellige  Natur-  og  Aandslove  fra 
dem,  som  hele  den  øvrige  Verden  i  Nutid  og  Fortid  er  og  har 
været  underkastet,  og  ikke  har  været  Skuepladsen  for  saakaldt 
overnaturlige  Begivenheder,  medens  Jorden  iøvrigt  fra  Nordpol 
til  Sydpol  og  fra  de  ældste  Tider  indtil  nu  kun  har  været  Skue- 
pladsen  for  naturlige   Begivenheder.     Det  er  med  ét  Ord  Over- 

bevisningen  om  Naturens,  om  Historiens,  om  hele  Tilværelsens 
Enhed,  som  den  frie  Forsknings  Dyrkere  bekender,  og  ikke  blot 
bekender,  men  retfærdiggør.  Ti  al  den  Forskning,  som  hvert 
nyt  Aarhundrede  har  føjet^til  tidligere  Åarhundreders  Resultater, 
har  retfærdiggjort  og  med  utallige  Røster  i  alle  Tungemaal  be- 
kræftet og  stadfæstet  denne  Overbevisning.  Det  er  den,  som 
ingen  Bibeltroende  kan  vedkende  sig,  hvor  meget  han  end  kalder 
sig  en  fri  Tænker,  og  det  er  den,  som  Ingen,  der  ikke  bruger 
bevidst  Usandhed  som  Middel,  kan  betegne  som  enstydig  med 
Irreligiøsitet,  Usædelighed,  fri  Lyst,  Frækhed  eller  deslige. 

Har  man  imidlertid  først  faaet  Ordet  Fritænker  sat  lig  med 
Ateist,  saa  er  det  en  let  Sag  at  ophidse  Masserne  mod  Fri- 
tænkeren. Vore  Samfund  er  jo  endnu  langt  tilbage  med  Hensyn 
til  Agtelsen  for  den  personlige  Overbevisning,  og  den  Agtelse, 
som  Stuart  Mill,  om  jeg  ikke  fejler,  begynder  sit  Værk  Om  Frihed 
med  at  kræve  for  Ateisten  lige  saa  fuldt  som  for  den  Troende, 
erstattes  af  Had  eller  Frygt.  Man  fremstiller  da  eller  forestiller 
sig  da  Fritænkeren  som  kæmpende  en  fortvivlet  og  forbryderisk 
Kamp  imod  alt  det  Højeste  i  Livet,  imod  Moral  og  Religion. 

Jeg  for  min  Part  tænker,  at  hvad  Mening  man  end  i  det 
Enkelte  har  om  Moralen,  maa  man  tro,  at  en  af  Moralens  vig- 
tigste Støtter  er  den  uegennyttige  Sandhedskærlighed,  og  det 
forekommer  mig  klart,  at  i  et  Samfund,  hvor  saa  mange  ydre 
Goder  knytter  sig  til  Hyldest  af  positiv  Religion,  især  i  en  enkelt 
bestemt  Bekendelse,  vil  Ingen  let  blive  Fritænker  af  anden  Grund 
end  af  Sandhedskærlighed,  det  vil  sige  af  en  rent  moralsk  Aar- 
sag.  Jeg  tror  fremdeles,  at  hvad  Mening  man  end  forøvrigt  har 
om  Guddommen,  saa  maa  man,  ifald  man  tænker,  mene,  at  det 
Guddommelige,  det  vil  sige  det  Højeste,  som  aabenbarer  sig  i 
Menneskelivet  og  i  Historien,  det  er  Aanden  deri,  og  at  Aanden 
deri  er  Fremskridtets  Aand.  Ifald  der  i  Historien  aabenbarer 
sig  en  Guddom,  saa  aabenbarer  den  sig  som  den  Aand,  der  i 
Kamp  mod  ydre  Vold,  mod  Løgn,  mod  Fordom,  mod  forældede 
og  trykkende  Overleveringer  ustanselig  baner  sig  sin  fremskri- 
dende Vej  og  som  sprænger  alt  det  Ormædte  til  Side  for  at  ud- 
brede Lykke,  Sandhed  og  Frihed.  Der  gives  i  Historien  ingen 
højere,  ingen  mere  guddommelig  Aand  end  Fremskridtets  Aand. 
Fritænkeren  er  —  det  véd  og  føler  han  —  paa  dens  Side.  Men 
er  han  det,  da  er  han  paa  Guddommens  Side  og  Guddommen 
med  ham.    Ikke  Fritænkeren,  men  hans  Modstandere  og  Fjender 

er  derfor  de  sande  Ugudelige  ligesom  de  sande  Umoralske;  ti 
Alt  hvad  hine  forstaar  ved  Gud:  Sandhed,  Frihed,  den  højeste 
Menneskekærlighed  er  paa  hans  Side  og  ikke  paa  deres. 

Ved  hvilke  Midler  er  det  da  lykkedes  mine  Modstandere  at 
give  det  Skinnet  af,  at  «den  frie  Tanke>  var  ensbetydende  med 
alt  Ondt?  Den  Gift,  de  vrider  ud  af  mine  Skrifter,  drypper  i 
Virkeligheden  fra  deres  egne  Fingre. 

Dagbladets  Anmelder,  der  begynder  med  at  erklære,  at  han 
ikke  vil  gøre  min  Grundanskuelse  til  Genstand  for  nogen  Kritik, 
meddeler  til  Slutning,  at  han  i  min  Bog  istedenfor  Bestræbel- 
serne for  at  hævde  den  frie  Forsknings  sande  Ret,  har  fundet 
«en  tilsløret  Propaganda  for  en  Livsanskuelse,  som  han  maa 
anse  for  usand  og  fordærvelig*,  og  hvilken  han  derfor  vil  be- 
kæmpe med  alle  dens  Følger. 

Er  noget  Ord  komisk  om  min  Bog,  saa  er  det  Ordet  tilsløret. 
Der  er,  som  Enhver,  der  har  Øjne,  kan  se,  kun  altfor  lidet  (til- 
sløret* i  Bogen.  Ellers  var  den  bedre  gaaet  Ram  forbi.  Den 
Livsanskuelse,  som  ligger  til  Grund  for  Skriftet,  er  saa  aabent 
udtalt,  at  Anmelderen  er  utilgivelig,  naar  han  ikke  ser,  at  den 
netop  kun  er  Overbevisningen  om  den  frie  Forsknings  Beret- 
tigelse og  intet  Andet. 

Jeg  har  ikke  Ord  til  at  udtrykke,  i  hvilken  Grad  det  fore- 
kommer mig  pudserligt  at  høre  en  literær  Bagatel  som  min 
anonyme  Anmelder  med  Patos  erklære,  at  han  vil  bekæmpe 
denne  Anskuelse  med  alle  dens  Følger.  Han  kan  spare  sig 
Ulejligheden.  Han  kunde  lige  saa  godt  forsøge  paa  at  stanse 
Havets  stigende  Bølger  med  et  Stykke  Sejlgarn.  Denne  Anskuelse 
har  mægtige  Forbundsfæller  i  alle  Lande  og  i  alle  Videnskaber, 
naar  man  undtager  Danmark  og  Norge  blandt  Landene  og  Astro- 
logien, Teologien  og  Alkymien  blandt  Videnskaberne.  Enhver 
god  Bog,  der  fra  Tyskland,  Frankrig,  England,  Holland  eller 
Italien  føres  herind  over  Grænsen,  bringer  den  med  sig,  baaret 
af  alle  Europas  første  Navne  i  Videnskaben  og  Literaturen.  Ja, 
det  gaar  saa  vidt,  at  hver  Gang  et  af  vore  Blade  forsøger  paa 
at  optage  en  Føljeton  af  en  eller  anden  europæisk  Forfatter, 
gør  den  Pokkers  Føljeton  i  Kælderen  Nar  af  den  gode  klerikale 
Tone  oppe  i  Bladet.  Dagbladet  selv  er  Eksempel.  Det  har  havt 
Føljetoner  af  Auerbach,  dets  sidste  større  Føljeton  var  af 
Disraeli,  dets  nu  forestaaende  er  af  Cherbuliez,  lutter  slemme 
Fritænkere,  der  alle  har  været  saa  ublu  at  være  deres  Anskuelser 

bekendt.  Fædrelandet  aftrykker  Taine,  Saint-Victor  osv.,  lutter 
Oprørere,  der  ikke  vil  modtage  nogen  teologisk  Tugt.  Om  saa 
en  hel  Bataljon  Anmeldere  i  Dagbladet  og  Fædrelandet  sammen- 
svor sig  om  at  bekæmpe  Tankens  Frihed,  saa  vilde  det  ikke 
veje  mere  i  Vægtskaalen,  end  om  de  Herrer  havde  skrevet  i 
Luften.  Hvis  Ideerne  var  saa  høflige  at  spørge  smukt  om  For- 
lov, før  de  passerede  Landenes  Grænser,  ja  da  var  der  Haab. 
Men  det  nytter  ikke  at  drage  Troppekæde  eller  at  kalde  Borger- 
væbningen i  Vaaben.  Den  samlede  Borgervæbnings  Bajonetter 
formaar  ikke  at  spidde  en  Tanke. 

Og  hvad  er  det  saa  for  slette  Vaaben,  man  i  den  Anledning 
fører  imod  mig  personligt! 

Folk,  som  Dr.  Brandes,  siger  Dagbladet,  giver  alle  Andre  til  Hobe 
Valget  mellem  at  være  Hyklere  eller  «Dosmere  og  Ignoranter*,  for  at 
bruge  Udtryk  af  Dr.  B.  selv.  [Dette  er  en  perfid  Usandhed.  Jeg  har 
aldrig  stillet  Anderledestænkende  dette  Valg.]  Hyklere  er  Alle,  der,  for  at 
bruge  det  populære  Udtryk,  er  mere  eller  mindre  Fritænkere,  naar  de 
ikke  giver  sig  til  at  slaa  ud  med  Arme  og  Ben[!],  saasnart  det  behager 
Dr.  Brandes  at  give  Signalet.  Vi  tror  ganske  vist,  at  det  er  ikke  Faa, 
som  er  Tvivlere  og  Usikre,  men  naar  man  uden  videre  insulterer  disse 
Folk  som  Hyklere  [gentagen  Usandhed]  fordi  de  ikke  indvier  Verden  i 
deres  Tanker,  saa  glemmer  man,  dels  at  der  i  disse  Forhold  kan  herske 
€n  aandelig  Blufærdighed,  som  forbyder  at  gøre  sit  inderste  Livs  Rørelser 
til  Grundlag  for  Klubregulativer  og  Avertissementer,  dels  at  mange  af  disse 
Tvivlere  sikkert  føler  Tvivlen  som  en  Ulykke. 

Jeg  maa  gøre  Dagbladet  min  Kompliment  for  denne  sidste 
Vending,  først  for  den  behændige  Indsnigelse  af  den  platte 
Usandhed,  at  jeg  for  min  Part  nogensinde  skulde  have  gjort 
mit  inderste  Livs  Rørelser  til  Genstand  for  Avertissementer  eller 
Regulativer,  dernæst  for  det  Paahit,  at  det  er  « Blufærdigheden*, 
«om  forhindrer  de  fritænkersk  Sindede  hertillands  til  Forskel  fra 
dem  i  alle  andre  Lande  fra  at  være  deres  Overbevisning  bekendt. 
Mon  ikke  andre  nærliggende  Aarsager  kan  tænkes?  Blufærdig- 
heden! som  om  Blufærdigheden  nogensinde  havde  forbudt  Bet- 
troenhedens  Forfægtere  at  give  Bekendelsen  af  deres  inderste 
Følelser  den  størst  mulige  Offenlighed,  som  om  de  ikke  var 
organiserede  i  Menigheder,  som  om  de  ikke  udgjorde  en  Stats- 
kirke og  ikke  besad  ydre  Kirker  af  solide  Sten ,  som  om  de 
ikke  holdt  Prækener,  udgav  Prækener  og  i  lange  Avertisse- 
menter   i    Adresseavisen    aftrykte    store    Stykker    af   Fortaler    til 

Prækener!  Er  det  dog  ikke  en  Smule  mistænkeligt,  at  Blu- 
færdigheden saa  gennemgaaende  ikke  forbyder  aabenlyst  at  be- 
kende sin  Anskuelse,  naar  denne  anses  for  ensbetydende  med 
alle  borgerlige  Dyder,  indbringer  Agtelse,  Ære,  ja  mange  Gange 
rede  Penge,  men  derimod  forbyder  at  bekende  den  Overbevisning, 
som  stiller  sin  Talsmand  i  Gabestokken  og  ved  hvert  Skridt 
viser  sig  som  en  Hindring  paa  hans  Vej? 

Og  hvor  kunde  det  være  anderledes  i  et  Land,  hvor  Pressen 
ledes  af  Mænd  med  saa  lidet  overlegen  Dannelse  og  Rundskab. 
Fcedrelandet ,  som  saa  længe  har  gjældt  for  Landets  intelligente 
Organ,  er  omtrent  det  Blad,  som  mest  ugenert  har  slaaet  Fri- 
tænkeri sammen  med  Ateisme,  Socialisme  og  Himlen  véd  hvad 
mere.  Hr.  Ploug  er  den,  som  har  givet  Signalet  til  det  Raab, 
som  i  de  sidste  Maanedcr  har  forfulgt  mig,  at  mine  Ideer  og 
Bestræbelser  nemlig  faldt  sammen  med  de  socialistiske.  Først 
hed  det  med  faderlig  Bekymring:  <Vi  haaber,  at  Hr.  Brandes* 
Hovmod  er  saa  ægte,  at  det  vil  bevare  ham  fra  Samfund  med 
Socialisterne*.  (Meget  betegnende  brugtes  her  meningsløst  Ud- 
trykket <ægte  Hovmod*,  for  at  Hr.  Ploug  kunde  blive  fri  for  at 
tillægge  mig  Stolthed.)  Senere  har  det  lydt  fra  forskellige  Sider, 
at  kun  Fcjghed  hindrede  mig  i  at  slutte  mig  til  Socialisterne  og 
at  jeg  i  Virkeligheden  hørte  hjemme  blandt  dem. 

Var  jeg  imidlertid  fejg,  da  havde  jeg  visselig  ikke  talt  som 
jeg  har  talt;  jeg  havde  kunnet  undgaa  mange  Ulemper,  ifald  jeg 
havde  havt  min  Ro  kærere  end  min  Sag.  Naar  jeg  ikke  har 
sluttet  mig  til  Socialisterne,  da  er  Aarsagen  simpelthen  den,  at 
jeg  ikke  er  Socialist.  Jeg  mener  derfor  ikke,  at  der  er  noget 
Ondt  i  at  være  det.  Jeg  har  aldrig  udtalt  mig  angaaende  de 
socialistiske  Ideer,  og  jeg  finder  heller  ingen  Anledning  til  at 
gøre  det  nu.  Jeg  har  hverken  studeret  Statsøkonomi  eller  Politik, 
og  jeg  udtaler  mig  ikke  offcnlig  om  Genstande,  som  jeg  ikke 
har  sat  mig  ind  i.  Jeg  for  min  Part  tror,  at  der  i  den  moderne 
Socialisme  er  baade  sande  og  urigtige  Ideer.  At  jeg  ikke  har 
sluttet  mig  til  den,  ligger  følgelig  i,  at  det  ikke  var  min  Pligt 
Havde  jeg  anset  det  for  min  Pligt,  saa  havde  jeg  gjort  det;  ti 
jeg  har  den  Vane  at  gøre  hvad  jeg  anser  for  min  Pligt.  De 
Beskyldninger,  man  altsaa  har  rettet  imod  mig  —  og  det  med 
mange  Ukvemsord  som  i  Heimdal  —  i  Anledning  af  at  jeg  ikke 
er  optraadt  for  Socialismen,  falder  kun  tilbage  paa  mine  An- 
gribere;  de   har  underskudt   mig  de  Bevæggrunde,  som  de  for- 

staar.  Og  hvad  Beviserne  for,  at  jeg  staar  i  Forbund  med  Socia- 
listerne angaar,  da  er  de  af  den  Art,  at  man  ikke  véd,  om  man 
skal  le  eller  græde  over  at  Sligt  kan  forebringes  i  vore  Hoved- 
blade. Hr.  Ploug  optrykker  triumferende  en  Årtikel  af  Socia- 
listen, hvori  jeg  roses.  Saa  er  det  tydeligt,  saa  er  jeg  Socialist. 
Hr.  Ploug  aftrykker  i  en  Artikel  med  Overskrift  Dr.  G,  Brandes 
og  hans  Venner  to  Strofer  af  et  pseudonymt  Digt  i  Nyt  dansk 
Maanedsskrift,  som  udtaler  Sympati  for  Pariserkommunen.  Er 
det  saa  ikke  bevist,  at  jeg  er  Kommunist?  At  jeg  ikke  er  Re- 
daktør af  Nyt  dansk  Maanedsskrift ,  at  jeg  kun,  som  enhver 
Anden  kan  det,  har  leveret  Bidrag  dertil,  det  kommer  ikke  i 
Betragtning.  Hr.  Ploug  véd  aldeles  vist  —  af  Bysladderen  — 
at  Digtets  Forfatter  er  den  og  den;  han  véd  fremdeles  —  af 
Bysladderen  —  at  den  Paagældende  er  Medbestyrer  i  det  af 
mig  stiftede  literære  Samfund,  altsaa  er  en  af  mine  <nærmeste 
Venher »,  altsaa  .   .  .  hvad  behøves  her  mere  Bevis? 

Hertil  er  at  bemærke:  1)  jeg  er  ikke  Stifter  af  det  endnu 
rent  private  Selskab,  hvortil  her  sigtes,  og  som  kun  Dagspres- 
sens Sladderagtighed  har  givet  en  vis  Offenlighed,  2)  jeg  er  ikke 
Formand  derfor,  som  Fædrelandet  har  fortalt,  3)  jeg  er  tillige- 
med flere  andre  Herrer  valgt  til  Bestyrer  derfor  af  mig  per- 
sonligt ubekendte  Mænd.  Det  er  følgelig  et  rent  Træf,  hvis  jeg 
personligt  kender  dette  Selskabs  andre  Bestyrere,  og  kun  den 
mest  uberettigede  Paatrængenhed  kan  indsnige,  at  en  af  disse 
er  «en  af  mine  nærmeste  Venner*.  Jeg  har  endnu  ikke  under- 
rettet Fædrelandet  om  Navnene  paa  mine  Venner.  Og  4)  selv 
om  Forfatteren  af  hint  Digt  var  min  Ven,  er  jeg  derfor  ansvarlig 
for  hans  Frembringelser  eller  han  for  mine?  Hr.  Ploug  som, 
da  jeg  beklagede  mig  over  Fædrelandets  Skældsord  imod  mig, 
fralagde  sig  Ansvaret  for  sine  egne  Medarbejderes  Færd  —  Noget, 
hvori  han  gør  meget  klogt  —  burde  dog  være  noget  mere  var- 
som med  saaledes  at  fordele  det  personlige  Ansvar  efter  behage- 
ligt Skøn  paa  Grundlag  af  den  rent  private  Sladder  i  Krogene*). 


♦)  Hvor  forblindet  Fædrelandets  Redaktør  hvert  Øjeblik  bliver  af 
sin  Hadskhed  og  hvor  skrøbelig  en  Logik  han  da  betjener  sig  af,  kan 
blandt  Andet  ses,  naar  han  er  dristig  nok  til  at  beskylde  mig  for  at  have 
kaldt  ham  cSIyngeb  og  «Løgner»  paa  en  saa  forsigtig  Maade,  at  Jeg  ikke 
kunde  sagsøges  derfor.  Sandheden  er,  at  Jeg  aldrig  har  brugt  Injurier 
imod  Hr.  Ploug.  Da  han  efter  først  at  have  betegnet  min  Tanke  som  en 
Petroleuse  og  brændt  dette  Billed   ind   i  Læserens  Erindring   udbrød:    Er 

Dog  Alt  dette  er  jo  kun  Smaating.  Denne  letfærdige  og 
overfusende  Side  af  Hr.  Plougs  Virksomhed  har  jo  allerede 
mange  Gange  været  paatalt.  Men  hvad  det  endelig  engang  er 
paa  Tide  at  sige  Fædrelandets  Redaktør,  det  er,  hvad  han  vel 
selv  snart  maa  føle,  at  han  med  al  sin  Partimagt  og  trods 
alle  sine  Effekt-Talemaader,  aandelig  betragtet  nuomstunder  er 
en  Udlevet.  Forlængst  har  han  sagt  Alt,  hvad  han  havde  at 
sige;  forlængst  har  han  lært  Alt  det  fra  sig,  han  havde  at  lære 
Verden.  Hvad  der  én  Gang  berettigede  ham  var,  hvad  der  jo 
ogsaa  altid  indtil  det  Trættende  gentages,  nemlig  at  han  tjente 
en  Idé.  Nu  vel!  vi  Andre  tjener  ogsaa  en  Idé.  Kun  er  der 
(iet  at  mærke,  at  medens  den  Idé  (den  skandinaviske),  Hr.  Plong 
har  tjent,  men  som  han  rigtignok  nuomstunder  af  praktiske 
Grunde  ikke  mere  kæmper  for,  kun  er  en  stedlig,  en  begrænset, 
politisk,  praktisk  eller  upraktisk  Tanke,  hvorfor  den  heller  ikke 
til  enhver  Tid  kan  forfægtes,  og  en  Idé,  som  Historien  endnu 
ikke  har  godkendt,  —  er  den  Idé,  som  blandt  mange  tusinde 
Andre  jeg  for  min  Part  efter  Evne  forfægter,  en  til  alle  Tider 
og  paa  alle  Steder  gyldig  Idé,  ikke  indskrænket  hverken  af  et 
Lands,  et  Sprogs  eller  en  Stammes  Grænser,  men  evig,  ufor- 
anderlig i  sin  Betydning  og  sit  Værd,  nødvendig  saalænge  ydre 
Magter  stiller  sig  i  Vejen  for  sand  Rundskabs  og  Oplysnings  Ud- 
bredelse, og  først  overflødig  som  Idé,  naar  den  engang  om  Aar- 
tusinder  er  bleven  Virkelighed  Jorden  over  og  naar  Frihedens 
og  Fremskridtets  Aand  i  alle  Lande  æres  som  en  Genstand  for 
religiøse  Følelser. 

Det  nytter  ikke  at  ville  møde  denne  Idé  med  gamle  Lær- 
domme, som  nu  er  blevne  til  Fraser,  og  man  kan  ikke  lede 
den  yngre  Slægt,  naar  man  endnu  selv  lever  paa  Ideerne  fra 
1830  og,  naar  det  kommer  højt,  fra  1S48. 


Hr.  Brandes*  Tanke  nu  et  Væsen  af  den  beskrevne  Art?  og  besvarede 
dette  med  Nej,  men  med  Tilføjelse  af  at  det  var  nødvendigt  at  give  mig 
en  Advarsel  for  Fremtiden,  skrev  jeg:  Det  er  som  om  man  vilde  sige  til 
en  Mand:  «.Ieg  siger  ikke  at  Du  er  en  Slyngel,  ikke  at  Do  er  en  Løgner 
eller  Mordbrænder  [man  mærke  dette  Ord,  der  gør  al  umiddelbar  Anven- 
delse paa  Hr.  Ploug  umulig],  men  da  Du  ser  ud  til  AUehaande,  vil  Jeg 
give  Dig  en  Advarsel  og  et  Vink.>  Med  andre  Ord:  jeg  viste,  at  Hr.  Ploug 
gik  til  Værks  paa  denne  Maade,  og  det  kalder  han  nu  at  Jeg  paa  en  be- 
hændig  Maade  har  kaldt  ham  Løgner.    Hvad  skal  man  kalde  denne  Taktik? 

IV 


Moo  den  af  mig  saa  højt  som  af  Nogen  agtede  Forfatter  af 
artiklerne  Den  frie  Tanke  og  Dr.  Brandes's  Forelæsninger  skulde 
liunne  siges  at  være  ganske  hævet  over  den  Anklage  at  leve  paa 
Ideerne  fra  en  svunden  Tid?  Jeg  tror  det  ikke,  og  hvis  jeg  troede 
<iet,  vilde  hans  Dom  over  min  Forfattervirksomhed  gaa  mig  endnu 
mere  til  Hjerte  end  den  gør.    Han  sammenfatter  sine  Indsigelser 
mod  mit  sidste  Skrift  i  den  Sætning,   at  det  betegner  et  afgjort 
Tilbageskridt  paa  min  Forfatterbane.     Det   er  ikke   let   for  Skri- 
l)enten  selv  at  modsige  en  Dom  af  denne  Art,    men  jeg  vil  hen- 
stille  til   min    højtærede   Modstander,    om    han  er  aldeles  sikker 
paa,    at   han   ikke  muligvis,    idet   han  fælder  denne   Dom,    lader 
sig  paavirke  af  sin  personlige  Forkærlighed  og  Uvilje?  Den  Aand, 
som  gaar  igennem  mit  Skrift  er  ham  og  maa  være  ham  aldeles 
imod;  det,  jeg  angriber,  staar  for  ham  som  helligt;  det  jeg  hæv- 
der, forekommer  ham  forkasteligt.    Jeg  kan  da  personlig  umuligt 
andet  end   hengive  mig  til  det  Haab,    at   hans  Strenghed  her  er 
noget  betinget  af  hans  Stilling. 

Da  jeg  læste  Overskriften  over  denne  Forfatters  første  Ar- 
tikel, følte  jeg  en  Art  Glæde  ved  Forventningen  om  endelig  her 
at  finde  en  virkelig  Drøftelse  af  mit  Arbejdes  Plan,  et  om  ikke 
velvilligt  dog  Helheden  betragtende  Skøn  over  mit  Arbejde.  Denne 
Forventning  blev  skuffet.  Artiklerne  indeholder  foruden  en  al- 
mindelig Betragtning  over  hvad  den  frie  Tankes  sande  Natur 
maa  være  alene  angribende  Strøtanker  med  Hensyn  til  enkelte 
af  Sammenhængen  udrevne  Steder  i  min  Bog. 

Jeg  skal  stræbe  at  følge  den  udmærkede  Forfatter  i  hans 
Bevisførelse.  Først  med  Hensyn  til  Bemærkningerne  om  den 
frie  Tanke: 

Forfatterens  Tankegang  er  den:  Den  frie  Tanke  vil  selv- 
følgelig ikke  sige  den  tøjlesløse  Tanke;  den  maa  da  være  ét 
med  den  sande  Tanke.  Men  Tankens  Sandhed  kan  kun  kendes 
paa,  at  den  er  « under  Nødvendighedens  Herredømme*.  Den  frie 
Tanke  er  følgelig  den  bundne  Tanke.  Den  er  den  bundne  Tanke, 
forsaavidt  den  for  det  Første  er  bunden  ved  sine  egne  Love,  for 
det  Andet  ved  Kendsgerningerne. 

Ved  Kendsgerningerne  altsaa.  Men  nu  disse  Kendsgerninger? 
Er  de  normale  eller  er  de  abnorme  Kendsgerninger?   Er  de  virke- 

lige  eller  er  de  kun  formentlige  Kendsgerninger?  Hvem  afgør  deif 
Hvilken  Magt  i  Verden  afgør  det,  hvis  Tanken  ikke  gør  det? 
Hvilken  Magt  dømmer  endog  blot  de  af  de  forskellige  Religioner 
oaaberaabte  forskellige  Kendsgerninger  imellem?  Er  det  Tanken? 
Nei;  ti  Tanken  er  jo  den  af  Kendsgerningerne  bundne  Tanke. 
Er  det  Noget,  der  er  over  Tanken,  udenfor  Tanken  og  som  den 
ikke  kan  naa? 

Den  frie  Tanke  bliver  da  den  Tanke  som  bøjer  sig  for  Kends- 
gerninger, som  Tanken  ikke  maa  røre:  den  frie  Tanke  er  den  Tanke, 
som  gaar  i  Ledebaand.  Indser  min  højtærede  Modstander  da  ikke, 
at  man  ved  først  at  give  den  frie  Tanke  en  tilsyneladende  Aner- 
kendelse og  derpaa  sætte  en  Indskrænkning,  der  ophæver  al  den 
Frihed,  man  har  anerkendt,  siger  sig  selv  imod?  Indser  han  ikke, 
at  endog  en  Katolik,  en  Jesuit,  ja  selv  en  Forstander  for  Inkvisi- 
tionen kunde  underskrive  Anerkendelsen  af  Tankens  Frihed,  naar 
den  blev  affattet  og  formuleret  paa  denne  Maade? 

Vi  vil  ikke  overse  Kendsgerningerne,  men  forklare  dem. 
Vi  agter  dem  med  den  Bevidsthed,  at  de  ikke  kan  være  under- 
kastede andre  Love  end  Tankens.  Det  er  fordi  vi  maa  sikre  os 
imod,  at  Videnskaben  bliver  romersk- katolsk  i  romersk-katolskc, 
græsk-katolsk  i  græsk-katolske  og  protestantisk  i  protestantiske 
Lande,  jødisk  naar  den  behandles  af  en  Jøde,  buddhistisk,  naar 
den  behandles  af  en  Hindu,  —  at  vi  maa  hævde  Tankens  Frihed. 
Vil  man  ikke  have  syv,  otte  forskellige  Sandheder,  og  indrømmer 
man  at  der  gives  en  af  Bekendelser  uafhængig  videnskabelig 
Sandhed,  da  maa  man  lade  den  frie  Tanke  gælde.  Ti  det  be- 
kendte Projekt  til  en  Udvej  ud  af  dette  Tvangsvalg,  Absolut- 
Uensartetheds-Læren,  gik  jo  som  bekendt  den  Vej  som  saa  mange 
andre  Projekter.  Denne  Lære  har  desværre  blandt  mange  andre 
uheldige  Eiendommeligheder  den  at  være  bleven  saa  grundigt 
gendrevet,  at  den  ikke  mere  kan  bedaare  nogen  Tænkende.  Det 
er  gaaet  med  den  som  med  det  skønne  Voksbillede  i  Alg  og 
Gulhyndi.  Da  Kritikens  Fe  berørte  den  med  sin  Stav,  revnede 
den  og  dens  Indvolde,  Selvmodsigelserne  væltede  <som  en  af- 
skyelig Fletning  af  giftige  Slanger*   ud  af  dens  Bug. 

Naar  man  taler,  som  om  jeg  nu  først  skulde  til  at  gøre 
Rede  for  hvad  jeg  mener  med  den  frie  Tanke,  naar  man  ud- 
spreder, at  der  ligger  en  ubevist,  aldrig  udtalt,  men  stiltiende 
forudsat  Anskuelse  til  Grund  for  mit  sidste  Skrift,  da  glemmer 
eller  fortier  man,    at  jeg  ikke   nu   for  første  Gang  indlader  mig 

paa  disse  Spørgsmaal,  og  at  den  ikke  umiddelbart  udtalte  An- 
skuelse, der  ligger  til  Grund,  i  Virkeligheden  kun  er  den  og  den 
saare  vel  begrundede,  at  Absolut-Uensartetheds- Læren,  hint  sidste 
afmægtige  Forsøg  paa  at  forsone  det  Uforsonlige,  Filosofien  og 
den  positive  Religion,  er  kastet  overende  og  ligger  død  og  be- 
l^ravet  med  Kritikens  Pæl  gennem  Livet.  Dens  Genfærd  skræm- 
mer Ingen.  Hvis  Hr.  44  havde  fulgt  den  Tankestrid  om  For- 
holdet mellem  Religion  og  Videnskab,  som  er  bleven  ført  her- 
hjemme siden  1866,  og  bl.  Å.  havde  gjort  mig  den  Ære  at  gøre 
sig  bekendt  med  de  beskedne  Bidrag  jeg  bar  givet  til  denne, 
vilde  han  maaske  ikke  have  dømt  mig  saa  haardt,  ikke  heller 
have  været  udsat  for  saa  alvorlige  Fejlgreb  i  Bestemmelsen  af 
hvad  den  frie  Tanke  i  dens  Sandhed  er  og  maa  være. 

Jeg  gaar  herfra  over  til  Besvarelsen  af  de  enkelte  løse  An- 
greb, min  Modstander  retter  imod  mig,  og  skal  ikke  gøre  mig 
skyldig  i  smaaligt  Rethaveri. 

Hr.  44  bebrejder  mig  med  Henvisning  til  Durers  kunst- 
neriske Fortjenester  «den  overlegne  Tone,  hvori  jeg  taler  om 
Oehlenschlågers  kunstneriske  Sympati  for  Durer*.  Denne  Bebrej- 
delse beror  paa  en  Misforstaaelse :  jeg  har  ikke  bestridt  Durers 
kunstneriske  Værd,  men  fremhævet  Sandsynligheden  af  at  Oehlen- 
schlåger,  <Gulnares,  Alys  og  Gulhyndis  Dig^r>,  kun  i  Kraft  af 
den  romantiske  Skoles  Vedtægter  kunde  komme  til  at  føle  sig  i 
Slægt  med  en  Kunstner  af  saa  modsat  Aandsretning,  Jeg  kender 
saare  vel  Durers  Raderinger  paa  Kobberstiksamlingen. 

<Kun  i  byzantinske  Fremstillinger  og  Efterligninger  af  dem 
findes  hos  det  døde  Legeme  en  vis  naturtro  Slaphed;  men  ingen 
stor  Kunstner  har  fremstillet  vor  korsfæstede  Frelser  som  vri- 
dende sig  paa  Korset. >  Jeg  kan  hertil  kun  svare,  at  der  i  alle 
katolske  Kirker  findes  Krucifikser  af  Kunstnere,  som  er  alt  andet 
end  store,  at  Renæssansen  ligefra  det  15de  Aarhundrede  ogsaa  i 
Korsfæstelsesscenerne  tilstræbte  en  stærk  Naturalisme,  der  gik 
til  Yderlighed  hos  Michelangelos  Elever.  Hr.  44  er  dernæst  sik- 
kert den  første  Forfatter,  der  har  fundet  den  byzantinske  Kunst 
< naturtro ».  Som  bekendt  var  den  lige  det  modsatte.  løvrigt 
indrømmer  jeg  gerne,  at  det  paatalte  Ord  kunde  været  forsig- 
tigere valgt. 

I  meget  stærke  Udtryk  angriber  Hr.  44  mig  for  Ordene: 
<En  kaster  sig  paa  den  Rolle  at  være  Guddommens  Profet,  lader 
sig  dyrke  som  en  Pave  osv.>    Meningen  med  disse  Ord  var  ikke 

Miskendelse  af,  at  den  Mand,  hvortil  der  sigtedes,  jo  har  talt  efter 
sin  Overbevisning,  men  den  var  den,  at  udhæve  det  Uberettigede 
i  at  lade  sig  gøre  til  Genstand  for  Dyrkelse  og  at  spille  en  Paves 
Rolle.  Alderdommen  er  vistnok  ærværdig;  men  der  er  en  Magt, 
som  er  baade  ældre  og  ærværdigere  end  noget  Menneske,  og  det 
er  Sandheden.  Jeg  beklager,  at  jeg  her  ved  at  bruge  Udtryk, 
som  kunde  misforstaas,  har  skadet  en  god  Sag  og  givet  mine 
Modstandere  Vaaben  i  Hænde. 
Jeg  har  fremdeles  sagt: 

Medens  det  Naturlige  vilde  være,  at  den  Enkelte  formede  sig  selv  sine 
Anskuelser  og  Grundsætninger  om  de  højeste  Ting,  gav  sig  selv  Love  for 
sin  Opførsel  og  efter  Evne  søgte  Sandheden  med  sin  egen  Hjerne,  fore- 
finder Individet  i  det  moderne  Samfund  først  en  færdig  Religion,  i  ethvert 
Land  en  forskellig,  dets  Forældres,  som  længe  før  det  selv  føler  eller 
tænker  religiøst,  bliver  det  indpodet;  saaledes  kvæles  i  Spiren  al  religiøs 
Frembringelsesevne,  eller  kvæles  den  ikke,  saa  ve  den  Enkelte  I  det  er  en 
Handske  kastet  til  Samfundet  osv.     (Saml.  Skrifter  IV,  S.  109.) 

Hertil  svarer  Hr.  44  bl.  A.: 

Hvor  er  dog  den  Fordring  ikke  pudsig,  at  Individet  skulde  stilles 
udenfor  Paavirkning  af  Samfundet  for  at  danne  sig  sin  selvstændige  Re- 
ligion og  Sædelighed!  .  .  .  Hvert  enkelt  Menneske  skulde  begynde  forfra 
Menneskeslægtens  uhyre  Arbejde,  og  hvad  vilde  man  opnaa  ved  disse  Be- 
stræbelser uden  at  standse  den  aandelige  Udvikling  og  forvandle  Menne- 
skenes Børn  til  en  Flok  Vilde.  Vi  undser  os  virkelig  for  at  belære  Dr. 
Brandes  om  Forholdet  mellem  Samfundet,  Omgivelserne  og  Individet,  da 
han  selv  i  sin  Disputats  har  gjort  dette  Forhold  til  Genstand  for  en  alvor- 
lig Eftertanke,  men  hvor  er  det  dog  ikke  besynderligt  at  se  en  Mand 
over  øjeblikkelige  Indfald  glemme  sin  egen  Kundskab  og  sin  egen  Over- 
bevisning! 

Lykkeligvis  har  jeg  hverken  glemt  den  ene  eller  den  anden. 
I  første  Øjeblik  synes  det  vel  som  om  den  Fordring,  Hr.  44 
lader  mig  stille,  var  uopfyldelig,  den  nemlig,  at  den  Enkelte  forfra 
skulde  begynde  « Menneskeslægtens  uhyre  Arbejde»;  men  ret  for- 
staaet  maa  denne  Fordring  stilles  og  opfyldes,  hvis  den  Enkelte 
i  sand  Forstand  skal  være  Menneske.  Ti  hvad  er  det  at  tænke 
Andet  end  at  begynde  Menneskeslægtens  uhyre  Arbejde  forfrat 
Ikke  i  den  Forstand  —  det  forstaar  sig  —  at  det  tænkende 
Individ  skulde  være  stillet  som  var  det  det  første  Menneske  paa 
Jorden,  ikke  heller  som  begyndtes  der  i  Kraft  af  en  saakaldt  ube- 
tinget forudsætningsløs  Tænken  —  men  saaledes,  at  den  Enkelte 


Forklaring  og  Forsvar  425 

Viden  Henblik  til  Højre  eller  til  Venstre,  uden  Henblik  til  offi- 
oielle  Autoriteter  eller  af  Slat  og  Kirke  garanterede  Indehavere 
af  den  færdige  Sandhed  c  med  sin  egen  Hjerne*  maa  forsøge  at 
danne  sig  sin  personlige,  sin  oprindelige  og  ægte,  derfor  alene 
værdifulde  Overbevisning. 

Ethvert   Menneske,    som    fødes   til   Verden,    maa,    hvor    højt 
end  Slægten  paa  dets  Tid  staar,    begynde  forfra  med  at  lære  at 
tale    og   at   lære    at  gaa,    og  som  det  forholder  sig  med  Gangen 
saaledes  ogsaa  med  Tænkningen.     Vanvid  vilde  det  være,    i  den 
Hensigt  at  skaane  Individet  for  <det  uhyre  Arbejde*  med  Gangen: 
at   fritage  det  for  at  øve  sine  Ben,    til  disse  blev  ubrugbare,    og 
da    binde   det   et  Par  garanterede  Krykker  under  Armene.     Man 
kan    tale  som  de  Andre  eller  tale  de  Andre  efter  Munden;    men 
man    kan    ikke   tænke   med  de  Andres  Hjerne,    saalidt  som  man 
kan    mættes    af   den  Mad,    de  Andre    spiser.     Ordet  Tænker  har 
til    alle  Tider  været   ensbetydende  med  Ordet  Kætter.     Og  hvad 
der  gælder  om  Tænkningen,  gælder  om  al  anden  aandelig  Frugt- 
t)arhed;    man    kan    ikke    føle,    naar    man    ikke    føler    paa   første 
Haand,   <forfra» ;    man  kan  ikke  frembringe  som  Kunstner,    naar 
wnan    ikke   begynder  «helt  forfra*.     Først  da  kommer  de  Andres 
Resultater  En  til  Gode.     Den,  som  ikke  vil  begynde  forfra,  han 
«r,    hvor  harmfuld  han  end  bliver  over  at  høre  det,   ikke  noget 
sandt,    noget   virkeligt  Menneske.      Det  er  Menneskets  skønne  og 
store    Forret    at    begynde    forfra.     Det    overlader  Papegøjerne    at 
snakke   efter  Munden    og  Aberne    at   efterabe.     Det   undrer   mig, 
at  en  saa  skarpsindig  Forfatter  som  Hr.  44  ikke  indser,  at  denne 
Anskuelse  paa  bedste  Maade  lader  sig  forene  med  den,    at  Indi- 
videt   staar    under    stadig   Indflydelse    af  Omgivelserne    og   Sam- 
fundet.   Det  ubegavede  Individ  faar  uden  videre  sine  Anskuelser 
fra  det  Samfund,  der  umiddelbart  og  haandgribeligt  omgiver  det. 
Det   fremragende  Individs  Omgivelser   er  det  aandelige  Samfund, 
hvori    det    lever.     Dette    Samfund    bestaar    af   de    store  Aander, 
hver  Enkelt    har  Adgang  til  at  lære  at  kende.     I  dette  Samfund 
kan  den  Enkelte  omgaas  Goethe  og  Heine,   Hegel  og  Feuerbach, 
Comte    og    Littré,    Shelley    og    Stuart    Mill.     Men    jo    mere    han 
har    levet    med    disse  Aander,    i    disse  « Omgivelser*,    des  vissere 
vil  det  komme  til  Sammenstød  mellem  ham  og  det  Samfund,  af 
hvilket    han    umiddelbart,    haandgribeligt    er    omringet,    at   sige  i 
Fald  han  ikke  besidder  den  af  Dagbladet  anpriste  < Blufærdighed* 
med  Hensyn    til    at  være   sine  Anskuelser  bekendt.     Jo  stærkere 

Opfordring  han  ved  Omgangen  med  hine  store  Aander  har  følt 
til  selv  paa  egen  Haand  at  danne  sig  en  OverbevisnlDg,  des 
vissere  kan  han  være  paa,  at  Samfundet  omkring  ham  vil  be- 
handle ham  som  en  Oprører  eller  som  en  Fjende,  saalænge  til 
det  selv  lidt  efter  lidt  antager  den  Overbevisning,  han  forfægter. 

Hr.  44  spørger:  «Tror  Hr.  B.  virkelig,  at  det  har  nogen- 
somhelst  væsenlig  Betydning  for  Byron  som  Digter,  at  han  har 
sat  Religionen  under  Debat?>  Mit  Svar  er  det,  at  jeg  ikke  alene 
tror  det,  men  i  Indledningen  til  mit  Skrift  har  skitseret,  hvor 
ledes  dette  har  ikke  blot  en  stor,  men  den  afgørende  Betyd- 
ning for  Byron  som  Digter  og  for  hele  det  19de  AarhuDdredes 
Literatur. 

Det  er  maaske  morsomt,  men  i  høj  Grad  uberettiget  af  Hr. 
44  at  sige:  <Nu  kan  den  ærede  Læser  selv« vælge:  Vil  han  være 
et  vildt  Dyr  eller  en  sand  Abe  eller  en  Dosmer  og  Ignoraat?» 
Betingelsen  for  at  jeg  havde  forelagt  Læseren  dette  Valg  vilde 
være  den,  at  den  nævnte  Inddeling  af  mig  var  opstillet  som  ud- 
tømmende. Det  er  den  selvfølgelig  hverken  efter  Ordene  eller 
efter  Meningen.  Jeg  har  kun  sagt,  at  den  ofifenlige  Dom  oftest 
havde  liden  Sandhed  i  sig  og  at  Menneskehedens  Elite,  de,  hvis 
Dom  man  ene  bør  rette  sig  efter  og  ene  bør  føle  sig  under- 
kastet, er  ganske  overordenlig  lille.  Jeg  troer  endnu  —  maaske 
nu  mere  end  nogensinde  —  at  have  Ret  i  denne  Anskuelse. 

Hr.  44,  der  i  saa  strenge  Udtryk  bebrejder  mig  enhver,  selv 
den  ringeste  Unøjagtighed,  som  en  Foretrækken  af  <det  Pikante* 
for  det  Sande,  er  selv  ikke  sjældent  meget  unøjagtig.  Ligesom 
han  engang  foreholdt  mig,  at  jeg  af  de  socialistiske  Møder  her- 
tillands i  1871  kunde  have  lært  Et  og  Andet  med  Hensyn  til  en 
Samtale,  jeg  førte  med  Renan  i  Sommeren  1870,  saaledes  lægger 
han  mig  nu  meget  hensynsløst  de  Ord  i  Munden,  at  <Bjerg- 
prædikenen  lugter  af  Ammestuen*.  Det  har  jeg  aldrig  sagt.  Om 
Bjergprædikenen  har  jeg  kun  brugt  Ordet  <sublim>  og  intet  andet 
Ord.  Naar  jeg  beder  Publikum  betænke,  om  vi  vilde  være 
hjulpne,  naar  vi  istedenfor  hine  Ideer,  som  lugter  af  Krudt  og 
Blod,  faar  Ideer,  som  lugter  af  Ammestuen,  saa  gælder  dette, 
som  den  hele  Sammenhæng  udviser,  udelukkende  de  Fordomme, 
den  tyske  Romantik  førte  med  sig. 

Faa  af  mine  Ytringer  har  vakt  saa  megen  Forbitrelse,  som 
hvad  jeg  i  mit  Skrift  har  sagt  om  Hjemmet.  Hr.  Ploug  gik  saa 
vidt   i    den  Anledning,   gennem    nogle  Spalter   at  antage  mig  for 

et  forældreløst  Barn,  indtil  han  længere  henne  besindede  sig  og 
sagde  mig  Et  og  Åndet  om  mine  Fædre.  Ingen  af  mine  An- 
gribere har  imidlertid  vist  mig  det  Hensyn  at  oplyse  Publikum 
ora,  i  hvad  Sammenhæng  hine  Ytringer  forekom.  De  staar  der 
til  Oplysning  af  den  Sætning,  at  de  forskellige  europæiske  Folke- 
slag har  forskellige  Idealer,  af  hvilke  intet  er  helt  sandt  eller 
helt  fyldestgørende,  ligesom  intet  helt  usandt,  men  som  alle  har 
en  relativt  berettiget  Gyldighed.  Jeg  tog  som  Eksempel  det  Ideal 
af  Velvære,  Nordboen  knytter  til  Begrebet  «Hjem>,  og  viste,  hvad 
ingen  af  mine  Modstandere  har  kunnet  modsige,  at  de  romanske 
Nationer  mangler  endog  et  hertil  svarende  Ord.  Jeg  viste,  hvad 
heller  ingen  af  mine  Modstandere  har  kunnet  negte,  at  den 
nordlige  Gruppe  af  Europas  Nationer  som  en  Følge  heraf  sætter 
langt  mere  Pris  paa  Familielivet  end  den  sydlige. 

Nu  spørger  Hr.  44  mig,  om  jeg  maaske  har  bemærket  <at 
Familielivet  i  vort  Fædreland  blev  køligere,  jo  varmere  Aarstiden 
blev?»  Jeg  tror  uden  videre  at  kunne  svare:  Ja,  jeg  har  mærket 
det.  Kun  maa  jeg  bede  Læseren  lægge  Mærke  til  Ordet:  Familie- 
livet, naturligvis  ikke  Kærligheden  mellem  Moder  og  Barn,  mel- 
lem Søskende  osv.  Selve  Samlivet  bliver  mindre  snevert.  Følel- 
serne bliver  selvfølgelig  uforandrede.  Hr.  44  siger:  «Efler  vor, 
rigtignok  ikke  meget  udstrakte  Erfaring  bevarer  Englændere, 
Tyske,  Skandinaver,  selv  naar  de  flytter  til  varme  Lande,  alle 
deres  Idealer:  Hjemmet,  Hyggeligheden  osv.>  Dette  kan  være 
meget  sandt,  men  beviser  i  dette  Tilfælde  ikke  Noget.  Der 
maatte  nemlig  gaa  meget  lang  Tid  hen  før  de  dybe  Race-Indtryk 
kunde  udslettes. 

Hr.  44  synes  mig  her  at  begaa  en  lignende  Fejltagelse,  som 
den  hvori  Biskop  Monrad  gør  sig  skyldig  i  sin  Afhandling  om 
Darwinismen  i  Nyt  dansk  Maanedsskrift,  hvor  han  siger:  <Du 
vil  maaske  indvende,  at  der  til  at  frembringe  en  saadan  For- 
vandling udkræves  Millioner  af  Aar.  Hvorfor  vil  du  være  saa 
fordringsfuld  med  Hensyn  til  Aaremaalet?»  og  mener,  at  de 
mange  Millioner  vel  kan  forkortes  til  et  bekvemt  lille  Tal.  Men 
her  paa  Jorden  gør  Tiden  nu  engang  saare  meget  til  Sagen. 
Hvis  En,  da  Mozart  laa  som  Svøbelsebarn  i  Vuggen,  havde  sagt: 
Dette  Barn  vil  om  tredive  Aar  komponere  Verdens  berømteste 
Opera,  og  en  Anden  vantro  havde  svaret:  Dette  Barn!  nej  kan 
det  det  om  tredive  Aar,  saa  maa  det  ogsaa  kunne  det  imorgen, 
saa  vilde  denne  Anden  have  Uret. 

Jeg  har  rimeligvis  begaaet  en  Fejl  —  men  rigtigDok  en  med 
Hensyn  til  Sammenhængen  ganske  uvæsenlig  Fejl  —  ved  at  ud- 
lede Dannelsen  af  Idealet:  Hjem  af  Kulden  alene,  formodenlig  har 
den  lange  Regntid  i  enkelte  Lande  (som  Indien)  spillet  samme 
Rolle  som  i  de  nordiske  Lande  det  barske  Klima,  men  heraf 
følger  ingenlunde,  at  den  første  Spire  til  dets  Dannelse  ligesom 
til  Nationalejendommelighederne  overhovedet  ikke  skulde  ligge  i 
disses  Overensstemmelse  med  de  klimatiske  Forhold,  under  hvilke 
de  bliver  til.  Ikke  som  om  man  uden  videre  kunde  sige,  at 
Naturomgivelserne  fra  først  af  dannede  det  sjælelige  Præg,  men 
saaledes  at  det  er  en  og  samme  Naturejendommelighed,  der 
aabenbarer  sig  i  Natur-  og  Menneskeriget  under  de  bestemte 
stedlige  Forhold.  Schouws  Afhandling  om  dette  Punkt  var  alle- 
rede for  sin  Tid  meget  overfladisk  og  maa  efter  de  nyere  Forsk- 
ninger  betragtes  som  aldeles  forældet.  Er  Nordmanden  og  Tyrken 
begge  flegmatiske,  saa  betyder  Ordet  Flegma  i  de  to  Tilfælde 
noget  rent  forskelligt,  og  Grønlændernes  musikalske  Anlæg  har 
idetmindste  ikke  endnu  frembragt  en  eneste  grønlandsk  Kom- 
ponist. 

Hvad  Jævnførelserne  fra  Palæstina  angaar,  da  beder  jeg 
Læseren  erindre,  at  Kvinden  af  de  gamle  Hebræere  blev  be- 
tragtet som  et  lavere  Væsen;  det  var  hende,  som  bar  Skylden 
for  Syndefaldet.  Medens  Fødselen  af  en  Søn  blev  højtideligholdt, 
gik  Datterens  Fødsel  upaaagtet  hen.  Flerkoneri  var  tilladt,  en 
Omstændighed,  som  i  og  for  sig  allerede  gør  al  Jævnføren  med 
moderne  Forhold  umulig.  Da  Kvinden  blandt  Jøderne  ved  strenge 
Love  var  udelukket  fra  det  hele  offenlige  Liv  (det  være  sig  reli- 
giøst eller  politisk),  følger  det  af  sig  selv,  at  hun  nødtvungen 
maatte  blive  huslig.  Og  hvad  Romerne  angaar,  da  kender  jeg 
vel  det  ikke  ubekendte  Sagn  om  Lucretia,  men  véd  ogsaa,  it 
Kvinden  hos  Romerne  hele  sit  Liv  blev  betragtet  som  mindre- 
aarig.  Faderen  kunde  udsætte,  sælge  eller  dræbe  sin  Datter 
efter  sin  Lyst.  Hvis  ikke  særlig  Bestemmelse  blev  truffet,  be- 
fandt hun  sig  endog  hans  Magt  underkastet  efter  sit  Ægteskab. 
Dette  udelukker  ikke  at  den  romerske  Matrone  nød  en  vis  Fri- 
hed og  en  betydelig  Agtelse;  men  det  viser,  hvor  stor  Afstanden 
er  mellem  hine  antike  og  vore  moderne  Forhold  og  hvor  langt 
det  er  fra,  at  man  ud  fra  en  enkelt  Overensstemmelse  kan  slutte 
til  Grundanskuelsernes  Ensartethed. 

Jeg    kan  ikke  slutte  Omtalen  af  dette  Punkt  uden  atter  her 

at  eftervise,    af   hvad  Art  den  Kritik  har  været,    for  hvilken  jeg 
i    Bladene    i    det  Hele    har  været  udsat.     Alt    hvad  jeg  har  sagt, 
ikke   engang  umiddelbart  om  Hjemmet  som  moralsk  Ideal,    men 
udtrykkeligt   fra   først    af  som  <et  Ideal  af  Velvære^,    og  om  det 
Indbegreb    af  Forpligtelser,    et   Folk    udleder    fra   sine   nationale 
Idealer,    lader    sig    føre    tilbage   til  den   Grundtanke,    at  det  for 
Menneskeheden  Fælles  i  moralsk  Henseende  kun  er  Bevidstheden 
om,   at  der  er  et  Noget,   som  er  Pligt,    at  der  gives  en  Forplig- 
telse overhovedet.     Selve   den  Maade,    hvorpaa  dette  Begreb  om 
Forpligtelsen  udfyldes,  er  forskellig  paa  de  forskellige  Kulturtrin 
og  hos  de  forskellige  Racer.     Den  Vilde   har  med  samme  Over- 
bevisning  anset   det  for   sin  Pligt  at  spise  sine  gamle  Forældre, 
livormed  vi  anser  det  for  vor  Pligt  at  pleje  dem.    Han  vilde  som 
iri    gøre   hvad   han   betragtede  som  det  Bedste  for  dem.     Det  er 
Intelligensens  Udvikling  der,   som   Buckle  har  paavist,    har  med- 
ført Moralens  Udvikling,  ikke  omvendt.    Biskop  Monrad  skildrer 
i  den  fortræffelige  lille  Bog,  han  har  udgivet.  Gamle  Ny-Zeeland, 
hvilke  fornuftstridige  Skikke  (som  Muru'en  f.  Eks.)  det  stemmer 
med    Maoriernes  Begreb    om    det    Sædelige    at   iagttage    og    over- 
holde.   Paa  samme  Maade  har,  som  jeg  i  mit  Skrift  paa  mange 
Punkter  paa  viste  det,  de  forskellige  europæiske  Folkeslag  dannet 
sig    forskellige    Skønhedsidealer,    forskellige    Begreber    om   Lykke 
og  Velvære  og  endelig  forskellige  Forestillinger  om  Moral  og  Ret. 
Naar    man    nu,    som    Fædrelandets   Redaktør    og    efter   ham 
mange   Andre    har    gjort,    heraf   tager  Anledning    til   at   meddele 
Publikum,    der,  naar  det  først  har  læst  Kritiken,  især  en  Kritik 
af  den  Art,  kun  undtagelsesvis  læser  Bogen,  at  jeg  har  angrebet 
Hjemmet,    Familien,    Samfundet    overhovedet,    saa    har    man  vist 
sig    ude    af  Stand   til    at  forstaa  et  Skrift  af  den  Natur  som  mit 
og  skulde  følgelig  afholde  sig  fra  at  dømme.    Eller  dersom  man, 
som    jeg  tror,    meget  vel  forstaar  det  og  gør  sig  forsætligt  dum, 
saa    maa   man  vel   erindre,    at  man  ikke  har  den  Undskyldning, 
som  den  naturligt  Dumme  har,  men  er  hjemfalden  til  en  meget 
haardere  Dom.    Jeg  har  i  mit  Skrift  paa  nogle  faa  Steder  udtalt 
mig    mod    Samfundet    som    det   er,    ikke   mod   et   Samfund   i   Al- 
mindelighed,   og  jeg   har  nøje  betegnet,    hvad  det  er  for  en  Art 
Sarafund,  jeg  mener.     Mod  Samfundet,  som  det  er,   har  vel  En- 
hver,   der   ønsker    et   bedre  Samfund,    Lov   at  udtale  sig.     Flere 
Steder,    hvor  Samfundet    nævnes  som  Genstand  for  store  Forfat- 
teres  Uvilje,    er    det    tilmed   tydeligt   særmærket  paa   en   saadan 

Maade,  at  kun  Usandfærdighed  eller  Vrangvilje  kan  adlægge  mine 
Ord  som  Angreb  paa  Orden  og  Ret.  Hvor  der  i  Indledningen 
tales  om  Werther,  staar  *det  vedtægtsmæssig  ordnede  Samfund*. 
Hvor  i  Anledning  af  Constant  Emigranterne  skildres,  staar  diden- 
skabelig  Polemik  mod  Samfundet  som  det  er  ordnet  paa  det  Ned-- 
arvedes  Grund*.  Det  er,  som  det  fremgaar  af  Aanden  i  hele  mit 
Skrift,  dette  Samfund,  med  dets  Sammenblanding  af  Gejstligt  og 
Verdsligt,  af  Kirke  og  Stat,  det  slet  oplyste  og  fordomsfulde 
Sarafund,  mod  hvilket  jeg  kæmper.  Fordi  man  er  i  Stand  til 
at  tænke  sig  et  Samfund,  som  staar  uendeligt  højere  end  Sam- 
fundet, som  det  nuomstunder  er,  og  fordi  man  ønsker  den  nu- 
værende Samfundsttlstand  meget  forandret,  derfor  er  man  ikke 
<^ samfundsopløsende*,  som  Stikordet  imod  mig  nuomstunder  lyder, 
ti  det  Samfund,  vi  har,  kan  kun  ved  den  mest  vanvittige  Ind- 
bildskhed forveksle  sig  selv  med  Samfundet  i  Almindelighed.  Vi 
har  her  i  Landet  endnu  ikke  glemt,  at  < Augustforeningen*  i  sin 
Tid   betegnede  frisindede  Ideer  i  Politiken  som  «statsopløsende>. 


Men  jeg  forlader  Striden  om  disse  Enkeltheder  for  at  vende 
tilbage  til  Hr.  44  og  fremhæve  et  Helheden  rammende  Ord  i  en 
af  den  højtærede  Forfatters  tidligere  Artikler  imod  mig.  Det  er 
dette:  <Er  du  forvisset  om.  at  Menneskeslægten  ved  at  tilegne 
sig  din  Overbevisning  vil  gaa  et  Skridt  fremad  i  Oplysning  og 
Sædelighed?*  Jeg  svarer:  Derom  er  jeg  forvisset.  Ja  jeg  svarer: 
Den  Forvisning,  jeg  føler  derom,  er  af  samme  Art,  som  den  jeg 
føler  om  min  egen  Tilværelse,  om  at  der  gives  en  Verden  uden- 
for mig  og  om  at  Solen  vil  staa  op  imorgen. 

Denne  Forvisning  er  min  Styrke.  Og  den  er  stærk,  fordi 
(len  er  møjsomt  tilkæmpet.  Hvor  mange  Beskyldninger  for  Over- 
fladiskhed og  for  Ubekendtskab  med  Sjælelivets  Alvor  man  end 
retter  mod  mig,  saa  véd  jeg  dog  med  mig  selv,  at  jeg  har  gen- 
nemgaaet  alle  hine  Brydninger,  om  hvilke  man  fortæller  mig  at 
de  gives,  og  ut  jeg  Skridt  for  Skridt  har  kæmpet  mig  frem  eller 
rettere  af  mine  Tankers  nødvendige  Udvikling  er  bleven  ført 
frem  til  det  Standpunkt,  hvorpaa  jeg  nu  staar.  I  bebrejder  mig, 
at  jeg  ikke  fremfører  noget  Nyt!  og  I  da,  som  henviser  mig  til 
lutter  Standpunkter,  jeg  har  indtaget  og  forladt!  Man  tror,  at 
jeg  Intet  har  følt,  at  jeg  ikke  kender  Smerten  ved  Bruddet  med 

det  Overleverede.  Man  tror  det,  fordi  det  er  min  Natnr  imod 
at  give  mine  Følelser  til  Pris  for  Offenligheden.  Hvad  jeg  and- 
gaar  mest  af  Alt  er  Salvelse.  Jeg  maa  da  finde  mig  i  at  høre 
Beskyldningen  for  Lethed  og  Mangel  paa  Alvor.  Saaledes  be- 
brejder man  mig  jo  ogsaa  hvad  man  kalder  min  lette  Sprog- 
form. Men  ligesom  en  kyndig  Betragter  allerede  af  hvad  der 
foreligger  for  Ofifenligheden  og  ved  Sammenligning  af  mine  første 
Arbejder  med  de  senere  vil  kunne  se,  at  hvad  Herredømme  jeg 
maatte  besidde  over  Sproget  ikke  er  medfødt,  men  erhvervet 
efter  en  besværlig  Kamp  dermed,  saaledes  vil  det  maaske  ikke 
undgaa  et  kyndigt  Øje,  at  der  bag  den  tilsyneladende  Lethed, 
hvormed  jeg  omtaler  de  store  Grundspørgsmaal,  ligger  alvorlige 
indre  Erfaringer  og  indre  Kamp. 

Og  saa  endnu  et  Slutningsord.  Man  behandler  mig,  som 
om  de  Ideer,  af  hvilke  jeg  er  beaandet  og  som  jeg  udtaler,  var 
Opspind  af  mig.  Disse  Ideer  er  det  oplyste  Europas.  Er  man 
skyldig,  ifald  man  har  dem,  saa  er  Skylden  ikke  min,  men  den 
europæiske  Videnskabeligheds.  Eller  rettere:  er  Mændene  af  det 
yngre  Slægtled  skyldige,  naar  de  nærer  disse  Overbevisninger, 
saa  ligger  den  sande  Skyld  hos  Mændene  af  den  ældre  Slægt. 
Hvorfor  opdrog  I  os  ikke  bedre?  Kan  hine  Ideer  gendrives, 
hvi  gendrev  I  dem  da  ikke  for  os?  Var  det  muligt  at  udruste 
den  nulevende  Slægt  til  sejrrig  Kamp  imod  den  frie  Tanke,  hvi 
rustede  I  os  da  ikke? 

/  gjorde  det  ikke,  fordi  I  ikke  kunde,  fordi  disse  Ideer  ikke 
lader  sig  gendrive,  I  gjorde  det  ikke,  fordi  Mange  af  Eder 
(Førerne  i  Pressen  f.  Eks.)  langt  fra  at  kende  Tidsalderens  Ideer, 
endnu  mindre  begejstrede  for  dem,  intet  Andet  har  formaaet 
end  at  holde  os  i  Ubekendtskab  med  dem,  saalænge  indtil  vi 
var  helt  udvoksne  og  selv  maatte  søge  os  vor  Vej.  Paa  den 
anden  Side  kunde  I  heller  ikke  lægge  os  Skyklapper  for  Øjnene 
eller  putte  os  Bomuld  i  Ørene.  Den  Slægt,  I  taler  til,  er  en 
Slægt,  som  har  studeret  og  atter  studeret  Feuerbach,  som  har 
set  den  sammenlignende  Mytologi  blive  til,  som  har  fulgt  den 
religionshistoriske  Kritik  paa  dens  første  store  Felttog  og  været 
Vidne  til  dens  Erobringer.  Vi  har  gennemgaaet  Renan,  medens 
I  endnu  neppe  er  saa  vidt,  at  I  kan  stave  hans  Navn*).    I  maa 


*)  I  Monrads  og  Andres  Artikler   stavedes  Navnet  bestandigt  Rénan. 

Senere  Anm. 

tale  et  andet  Sprog  til  os,  end  til  den  Slægt,  der  1848  saa  op 
til  Eder;  vi  forstaar  Jer  ikke  mere,  saa  lidet  som  I  forstaar  os. 
Har  I  ikke  formaaet  at  lægge  os  Svar  og  Gendrivelse  paa  LsBben 
overfor  Kritiken  og  dens  store,  alvorsfulde  Gerning,  saa  er  det 
højst  ubilligt  af  Eder  at  undres  over,  at  vi  antager  det  for 
sandt,  som  bærer  Sandhedens  Præg  paa  sit  Aasyn,  og  som  I 
ikke  bringer  ud  af  Verden  fordi  I  lader  som  om  det  ikke 
var  til. 

Og  til  Æreskænderne  iblandt  Jer  vil  jeg  sige:  Bringer  os 
kun  i  Vanry  hos  Folket!  I  kan  ikke  evigt  holde  det  paa  det 
Aandstrin,  hvorpaa  det  staar,  om  end  Usandfærdigheden  endnu 
nogen  Tid  vil  samle  det  talrigste  Tilhæng.  Uvidenheden  var 
altid  Løgnens  Livvagt.  Men  den  Tid  vil  komme,  da  endog  den 
store  Befolkning  vil  ledes  og  væmmes  ved  de  Levninger  af  forbi- 
gangne Tiders  Fordomme,  som  I  nu  byder  den  til  Føde!  Den 
Dag  vil  komme,  da  man  opdager,  at  den  Tidsalder,  I  svarer  til, 
er  død,  om  1  end  negter  det  og  lader  Liget  (som  Liget  af  hin 
assyriske  Konge)  vedblive  at  føre  Regeringen  af  Navn. 

Vil  jeg  hermed  udtale,  at  jeg  ikke  har  taget  fejl?  Langtfra. 
Jeg  har  fejlet  ikke  blot  i  et  og  andet  Enkelt,  men  i  et  meget 
væsenligt  Punkt.  Jeg  har  taget  fejl  af  den  nedarvede  Stemnings 
Magt  herhjemme.  Jeg  gør  ikke  herved  nogen  Indrømmelse  i 
Sag,  end  ikke  den  ringeste,  men  jeg  gør  en  Indrømmelse  med 
Hensyn  til  Angrebsmaaden  *).  Jeg  troede,  vi  var  videre  fremme 
end  vi  er.  Mit  Liv  har  f.  Eks.  ikke  bragt  mig  i  personlig  Be- 
røring med  grundtvigianske  Krese  eller  Kliker.  Jeg  har  maaske 
aldrig  tilfulde  vurderet  deres  Indflydelse  herhjemme,  og  efter  et 
længere  Ophold  i  Udlandet  har  jeg  været  endmere  udsat  for  at 
overse  den.  De  har  ikke  det  mindste  mere  Ret,  fordi  de  har 
Magt,  og  jeg  tilbagekalder  ikke  i  mindste  Maade  min  Fejden 
imod  dem,  men  jeg  indrømmer  ganske  villig,  at  der  maa  kæmpes 
paa  en  anden  Maade  imod  en  talrig  og  velorganiseret  Hær  end 
imod  de  sidste  Rester  af  en  opløst  Skare.  Jeg  forlanger  blot, 
at  man  skal  gøre  Forskel  paa  Fremgå ngsmaaden  og  paa  Sagen. 
Fremgangsmaaden  er  et  Tids-  og  Omstændigheds* Spørgsmaal,  og 
griber  en  sandelig  Stridsmand  fejl  med  Hensyn  til  den,  saa 
hævner  det  sig  først  og  fremmest  paa  ham  selv.    Det  har  været 

*)  Denne  Vending  er  Julius  Langes,  ikke  min.  Se  Georg  Brandes: 
Julius  Lange,  S.  224.  Senere  Anm. 

let  for  mine  Modstandere  at  blæse  Appel  til  alle  de  nedarvede 
Vaner  og  Anskuelser,  hvori  det  danske  Folk  sidder  nok  saa 
hyggeligt,  og  væbne  dem  imod  mig.  Sagen  derimod  har  en  Be- 
tydning, der  ligger  over  Tiden,  og  i  min  Iver  for  at  faa  den 
frem  tager  jeg  mig  ikke  et  Fejlsyn  paa  mine  Modstanderes  fore- 
løbige Styrke  i  dette  Øjeblik  saa  særdeles  hær,  selv  om  det  har 
paadraget  mig  en  Hagl  af  literære  Ubehageligheder  og  rimeligvis 
endnu  en  rum  Tid  vil  stille  mig  blot  som  Skive  for  Angrebene 
fra  den  modsatte  Lejr. 

Jeg  begyndte  med  at  sige,  at  disse  Angreb  ikke  alle  var 
loyale;  jeg  kan  efter  at  have  oplyst  deres  Beskafifenhed  sige,  at 
de  kun  undtagelsesvis  har  været  det.  Læseren  vil  uden  Tvivl 
se  denne  lille  Bog  behandlet  som  den  forrige  større.  Men  jeg 
tør  haabe,  at  han  da  vil  betænke,  hvor  ulige  Stridens  Vilkaar 
er  fordelte  mellem  mig  og  mine  Modstandere.  Jeg  har  ikke  Ad- 
gang til  de  Blade,  hvor  Angrebene  paa  mig  foretages.  Jeg  har 
derfor  været  nødsaget  til  at  svare  med  en  Bog.  Men  den,  der 
ved  Hjælp  af  Bøger,  som  kun  sælges  i  nogle  hundrede  Eksem- 
plarer, skal  kæmpe  mod  anonyme  Avisartikler  i  saa  godt  som 
alle  Landets  Blade,  Artikler,  af  hvilke  de  fleste  og  farligste  (i 
Hovedbladene)  omspredes  i  Tusinder  af  Eksemplarer,  er  omtrent 
stillet  som  en  Mand,  til  hvem  den  Opgave  blev  rettet:  med  en 
Kanon,  der  kun  kunde  affyres  én  Gang  om  Maaneden,  at  for- 
svare sig  mod  et  helt  Kompagni  af  godt  skjulte  Skytter,  hvis 
Vaaben  skød  saa  og  saa  mange  Skud  i  Minuttet  og  rækkede  ti 
Gange  saa  langt  som  hans. 

John  Stuart  Hill: 
Horal,  grundet  paa  Nytte-  eller  Lykkeprincipet 

(1872) 


Ikke  Sædeligheden  regerer  Verden, 
men  Sæderne.  Kampen  drejer  sig  om 
at  hæve  Modsigelsen  imellem  dem,  og 
gøre  Sædernes  stivnede  Form  flydende 
for  den  indre  Sædelighed,  saa  Præget 
ombestemmes  efter  Indholdsyærdet 
Berthold  Åuerbach. 

Det  Skrift,  som  jeg  herved  opfordrer  den  danske  Læseverden 
til  at  gøre  sig  bekendt  med  og  til  at  tage  under  Overvejelse,  er 
forfattet  af  en  af  Menneskehedens  store  Velgørere,  og  der  gaar 
en  stor  og  ædel  Aand  igennem  det.  Orienterende  Ytringer  fra 
Oversætterens  Side  kan  forsaavidt  findes  overflødige,  som  Bogen 
saa  ivrigt  er  betænkt  paa  sit  eget  Forsvar,  at  ethvert  af  dens 
tre  Afsnit  staar  som  en  Karré  med  fældede  Bajonetter,  beredt 
til  at  slaa  Angreb  tilbage.  Men  Skriftets  Form  er  ikke  ganske 
let,  og  de  afgørende  Punkter  kan  i  al  Korthed  fremhæves. 

Denne  Moral  er  for  det  Første  en  uafhængig  3:  en  fra 
Teologi  og  Religion  frigjort  Moral.  Dens  Bestaaen  eller  Fald  er 
ikke  betinget  af  nogen  Religions  eller  Teologis.  Den  er  for  det 
Andet  en  paa  Erfaring  grundet  Moral,  der  ikke  udleder  sin  bin- 
dende Kraft  af  noget  ubetinget  gyldigt  eller  oprindeligt  Magtbud 
i  Sjælen. 

Tag  en  eller  anden  Sætning,  et  eller  andet  Bud,  der  alminde- 
ligt betragtes  som  moralsk,  f.  Eks.  dette:   <Du  skal  ikke  aflægge 

falsk  Vidnesbyrd  om  din  Næste.*  Man  kan  mene,  at  dette  for- 
holder sig  saaledes  af  to  Grunde:  enten  fordi  Abrahams,  Isaks 
og  Jakobs  Gud  ved  Navn  Jahve  mere  end  1500  Åar  før  vor  Tids- 
regning paa  overnaturlig  Maade  aabenbarede  denne  Sætning  for 
et  Menneske  ved  Navn  Moses,  paa  et  Bjerg  ved  Navn  Sinai, 
medens  <hele  Folket  saa  Tordenen,  Ildblussene,  Basunskraldene 
og  Bjerget,  som  røg>,  og  fordi  hin  Gud  <indskrev  dette  Bud  paa 
en  Stentavle  med  sin  Finger*,  eller  man  kan  mene,  at  dette  Bud 
bør  overholdes,  fordi  det  at  aflægge  falsk  Vidnesbyrd  er  urigtigt, 
og  urigtigt  vil  efter  Omstændighederne  sige  uværdigt,  lavt,  for- 
agteligt, nederdrægtigt.  Man  kan  mene,  at  man  ikke  bør  lyve 
og  bagvaske,  enten  fordi  det  strider  imod  Guds  Vilje  at  man  gør 
det,  eller  simpelthen  fordi  Bagvaskelse  og  Løgn,  naar  Alt  kom- 
mer til  Alt,  turde  være  den  mest  samfundsopløsende  af  alle  sam- 
fundsopløsende Bestræbelser. 

Den  første  Begrundelse  er  den  teologiske,  den  anden  den 
uafhængige  Morals.  Al  teologisk  Etik,  den  være  nu  buddhaistisk, 
jødisk,  muhamedansk  eller  kristelig  Etik,  er  formet  over  det  første 
Mønster,  hvor  stærkt  man  end  stræber  at  forstaaeliggøre  dette;  al 
Fornuftetik  forsøger  at  begrunde  Ret  og  Uret  rent  menneskeligt. 
I  et  Land  som  Danmark,  hvor  Teologien  gør  sig  i  høj  Grad  gæl- 
dende, hvor  det  saa  at  sige  sner  med  teologiske  Skrifter  og  Ud- 
talelser, Anskuelser  og  Ideer,  har  Moralen  som  de  fleste  andre 
for  Teologien  tilgængelige  Videnskaber  været  som  tilsneet  af 
Teologi.  Den,  som  her  vil  forsøge  en  Frigørelse,  bærer  sig  ad 
som  en  Mand,  der  midtvinters  vilde  begynde  at  feje  Sneen  bort 
fra  Gader  og  Haver  uden  at  betænke,  at  Vinteren  den  næste  Dag 
paany  vil  bedække  Alt  med  sit  Liglagen.  Var  det  ikke  bedre  at 
vente  til  Sommeren  kommer?  Saa  smelter  det  Hele  bort  paa 
én  Gang.  Var  det  ikke  besindigere,  fornuftigere  og  fremfor  Al- 
ting lettere?  —  Ak!  Sommeren  er  ijern,  og  man  maa  feje  for 
sin  egen  Dør,  om  saa  blot  for  ikke  at  indesnes. 

Indenfor  den  uafhængige  Moral  findes  der  imidlertid  to  Ret- 
ninger eller  Skoler.  Opstil  det  Spørgsmaal:  Gives  der  paa  noget- 
somhelst  Omraade  Synsraaader  og  Meninger,  der  i  Kraft  af  deres 
egen  Natur  er  hævede  over  Undersøgelse  og  Kritik  og  som  der- 
for afgiver  en  sidste  ufejlbarlig  Prøve  paa  hvad  der  er  sandt  og 
usandt?  Dette  Spørgsmaal  besvarer  den  Skole  i  Filosofien,  som 
hidtil  alene  har  havt  Talsmænd  i  Danmark,  med  Svaret  «Ja», 
den  modsatte  Skole  derimod,  som  henfører  Alt  til  Iagttagelse  og 

28* 

Erfaring,  med  <Nej>.  Den  første  Skole  antager  forskellige  Grupper 
af  nødvendige  Sandheder,  deriblandt  moralske  Domme  (f.  Eks. 
Utaknemmelighed  er  til  alle  Tider  og  hos  alle  Mennesker  for- 
dømmelig), for  principielt  givne  ved  det  Medfødte  i  os,  der  her 
ytrer  sig  i  det  moralske  <Du  skal>.  Den  anden  Skole  forsøger 
at  erstatte  det  ubetingede  Pligtbud  ved  Forestillings-Sammenhæn- 
gens Love,  og  det  er  til  disse  Sindets  Love,  at  den  fører  alt  for 
Nødvendigt  antaget  tilbage.  Nødvendigheden  opstaar  for  denne 
Skoles  Tænkere  kun  ved  den  uadskillelige  Sammenhæng. 

Naar  to  eller  flere  Forestillinger  ofle  er  blevne  gentagne 
sammen  eller  umiddelbart  efter  hinanden,  træder  de  eflerhaaaden 
i  en  saa  nær  Forbindelse,  at  de  kun  med  Vanskelighed  kan 
skilles  ad.  Naar  et  Hjul,  hvis  syv  forskellige  Dele  man  har  be- 
malt  med  de  syv  Regnbuefarver,  drejes  meget  hurtigt  rundt,  ses 
kun  den  hvide  Farve.  Paa  Grund  af  Hurtigheden  kan  de  syv 
forskellige  Sansninger  ikke  skelnes,  de  løber  sammen  til  én  ny 
Sansning,  der  synes  enkelt.  Saaledes  løber  ogsaa  Forestillinger 
sammen,  der  ofte  har  været  forenede,  og  danner  én  Forestilling. 
Nogle  Ideer  vokser  da  ved  Tankeforbindelsens  Hyppighed  og 
Styrke  saaledes  sammen,  at  de  kun  med  yderste  Besvær  kan 
vristes  fra  hinanden.  Men  har  vi  nu  ikke  blot  hyppigt  havt  den 
ene  Forestilling  sammen  med  den  anden,  men  overhovedet  aldrig 
havt  den  ene  uden  den  anden,  da  opstaar  den  uadskillelige  Sam- 
menhæng. Saaledes  kan  vi  f.  Eks.  ikke  tænke  paa  Farve  uden 
at  tænke  paa  Udstrækning  eller  paa  Haandgribelighed  uden  at 
tænke  paa  Skikkelse;  ti  vi  har  aldrig  set  noget  Farvet,  der  ikke 
var  udstrakt,  eller  noget  Haandgribeligt,  der  ikke  havde  en  eller 
anden  Figur.  Den,  der  vil  negte,  at  denne  Sammenhæng  kan 
avle  en  Tankenødvendighed,  maa  paastaa,  al  to  Ideer  aldrig  er 
saaledes  knyttede  til  hinanden  ved  Sammenhæng,  at  de  er  prak- 
tisk uadskillelige.  Men  det  vilde  være  at  tale  mod  Livets  aller 
almindeligste  Erfaring. 

Med  mindre  nu  vor  øvrige  Viden  yder  os  en  eller  anden 
Jævnførelse,  der  kan  hjælpe  os  til  at  faa  de  to  Ideer  hagede  tn 
hinanden,  bliver  vor  Mangel  paa  Evne  til  at  forestille  os  den 
ene  Kendsgerning  uden  den  anden  til  en  Tro  paa,  at  den  ene 
ikke  kan  eksistere  uden  den  anden.  Den  saaledes  dannede  uop- 
løselige Sammenhæng  er  dels  naturlig  og  berettiget,  dels  kunstig. 
Kunstig  er  den,  naar  den  blot  har  sin  Grund  i  mangelfuld  eller 
begrænset  Erfaring,  og  saaledes  foraarsager  den  vore  Fordomme. 

Et  Eksempel  er  den  engang  klippefaste  Tro  paa  at  der  umuligt 
kunde  gives  Antipoder.  Den  Forestilling:  <Et  Menneske  med 
Fødderne  i  Vejret  og  Hovedet  nedad,  hverken  klistret  eller  bundet 
eller  naglet  fast>,  og  Forestillingen:  <Fald>  dannede  en  saa  kraftig 
Forbindelse,  at  en  virkelig  Kendsgerning  blev  kaldt  ufattelig.  Den 
ufuldstændige  Erfaring  havde  været  indskrænket  til  Egne,  hvor 
<ned>  var  ensbetydende  med  Retningen  mod  Jorden.  Et  andet 
Eksempel  er  den  moderne,  vidtudbredte  Tro  paa,  at  en  Guds- 
fornegter  umuligt  kan  være  et  godt,  i  det  Godes  Navn  og  umid- 
delbart til  det  Gode  virkende  Menneske.  Forestillingen:  <Et  Men- 
neske, der  fornegter  Gud»,  og  Forestillingen:  »slet,  vildfarende 
og  farlig*  er  saaledes  sammenarbejdede  i  Bevidsthederne,  at  det 
vil  vare  meget  længe,  før  det  i  mindre  oplyste  Lande  lykkes 
Videnskaben  at  opløse  disse  Forestillingers  Sammenhæng.  Den 
ufuldstændige  Erfaring  har  her  været  indskrænket  til  Personlig- 
heder, hos  hvilke  «god»  var  ensbetydende  med  Retningen  mod 
Himlen. 

Den  almindelige  Opfattelse  gaar  ud  fra,  at  Adskillelsen  mel- 
lem Godt  og  Ondt,  Ret  og  Uret  er  en  oprindelig,  der  opfattes 
paa  samme  Maade  som  Forskellen  mellem  to  Farver  eller  mellem 
Hvidt  og  Sort,  ved  et  Klarsyn,  der  udgør  Grundlaget  for  alle 
følgende  moralske  Overvejelser.  Den  gaar  ligeledes  ud  fra  den 
frie  Vilje,  som  givet  med  Bevidstheden  om  Evne  til  at  vælge 
mellem  to  Muligheder,  og  fra  Personligheden  som  umiddelbart 
givet  ved  Selvbevidstheden. 

Efter  Erfaringsfilosofens  Mening  føler  Ingen,  at  Ordene:  «Jeg 
er  til»  er  ubetinget  sande.  Hvad  vi  føler  er  efter  hans  Op- 
fattelse Noget,  som  vi  beskriver  med  disse  Ord,  ikke  fordi  vi 
véd,  at  de  er  ubetinget  sande,  men  fordi  vi  altid  er  vante  til  at 
høre  og  bruge  dem.  Vor  umiddelbare  Bevidsthed  hverken  afgør 
eller  kan  afgøre,  hvilke  Tvetydigheder  og  Hemmeligheder  der 
muligvis  lurer  i  disse  tre  Ord:  «Jeg>  og  <er  til»,  lige  saa  lidt 
soni  vor  Opfattelse  af  Vand  lærer  os,  om  Vand  bestaar  af  Ilt 
og  Brint  eller  ikke. 

Erfaringsfilosofen  negter  ikke,  at  mange  Begreber  synes  og 
ikke  kan  andet  end  synes  frembragte  ved  umiddelbart  Klarsyn. 
Men  han  hævder,  at  det  ikke  nytter  noget  med  Hensyn  til  disse 
at  ty  til  Bevidsthedens  Udsagn.  Ti  vi  kan  ikke  adspørge  Be- 
vidstheden under  de  eneste  mulige  Omstændigheder,  under  hvilke 
det  vilde  være  muligt  at  faa  et  paalideligt  Svar,    nemlig  medens 

den  Enkelte  befinder  sig  i  den  allerspædeste  Barnealder.  Dersom 
det  paa  nogen  Maade  kan  bringes  indenfor  Mulighedens  Omraade, 
at  et  eller  andet  Begreb,  der  synes  oprindeligt,  senere  hen  kan 
være  blevet  ført  ind  i  Bevidstheden,  saa  mafi  Gisningen  prøves 
og  forkastes,  før  vi  er  berettigede  til  Hævdelse  af,  at  dette 
Begreb  er  Noget^  Bevidstheden  oprindeligt  har  besiddet.  De  op- 
rindelige Elementer  kan  alene  komme  for  Lyset  som  det  Til- 
oversblevne efter  en  forudgaaet  Granskning  af  alle  de  Prembrin- 
gelsesmaader,  som  finder  Sted  ved  de  sjælelige  Kendsgerninger, 
der  bevisligt  ikke  er  oprindelige.  Kun  saaledes  kan  vi  bestemme, 
om  ikke  formentlig  medfødt  Indsigt  eller  Antagelse  er  opstaaet 
paa  samme  Maade,  men  saa  tidligt,  at  den  er  bleven  uadskillelig 
fra  vor  Bevidsthed  før  den  Tid,  til  hvilken  Erindringen  naaer 
tilbage.  Denne  Metode  kalder  Stuart  Mill  den  sjælegranskende 
til  Forskel  fra  den  indadskuende.  Det  er  Naturvidenskabernes 
anerkendte  Fremgangsmaade  tilpasset  efter  Sjælestudiets  Natur. 
Det  er  i  Kraft  af  den,  at  han  ikke  opfatter  Samvittigheden  som 
en  umiddelbar  Åabenbaring  af  det  Gode  eller  Rette,  <en  Guds 
Røst  i  os>,  men  tænker  <der  ikke  gives  noget  saa  Urimeligt 
eller  Fordærveligt,  at  det  ikke  kan  bringes  til  at  virke  paa  det 
menneskelige  Liv  med  Samvittighedens  hele  Myndighed*.  For 
ham  som  for  Feuerbach  bliver  Samvittigheden,  naar  den  ikke 
ledes  paa  Vildvej,  Stedfortræder  for  Næstens  Lyksalighedsdrift. 

Skulde  jeg  tale  ganske  jævnt  og  uvidenskabeligt  om  dette 
Skrift,  vilde  jeg  sige:  Kære  Læser,  her  rækkes  dig  en  Moral,  som 
har  et  Fortrin  for  den  Moral,  du  er  vant  til  at  høre  prs^e  og 
prise,  og  det  er  dette:  Den  behøver  ikke  at  blive  en  Moral  paa 
Papiret,  den  kan  blive  en  Moral  i  Hjerterne.  Den  lader  sig  fatte, 
den  lader  sig  udøve,  den  er  menneskelig,  forstaaelig  og  klar. 
Saa  roligt  den  er  udviklet,  er  den  begejstrende  i  sin  Grund  og  i 
sin  Idé.  Den  lærer  dig  at  være  paa  din  Post  mod  Fordomme, 
at  sætte  Sædeligheden  over  Sæderne;  den  lægger  Kritik  og 
løsende  Undersøgelse  af  det  Bestaaende  ind  i  Pligtens  Idé. 

Hvad  Indtryk  den  vil  gøre  paa  Offenligheden,  er  det  vanske- 
ligt at  forudsige.  Bliver  den  ikke  forbigaaet  med  Tavshed,  vil  den 
rimeligvis  blive  ugunstigt  omtalt.  Jeg  har  oversat  Bogen  og  det 
er  billigt,  at  den  af  den  Grund  ikke  bliver  anbefalet  Men  kunde 
ikke  det,  at  den  er  af  Stuart  Mill,  betragtes  som  en  formildende 
Omstændighed    af  de   anonyme  Anmeldere?     Jeg  henstiller  dette 

Spørgsmaal  til  behagelig  Overvejelse  for  de  Herrer  ab,  eb,  ib, 
ob,  ax,  ex,  ix,  ox  osv. 

En  personlig  Bemærkning  har  jeg  endnu  tilbage  at  gøre.  En 
Udflugt,  som  man  i  sin  Uvilje  mod  Europas  frie  Videnskab  i 
den  senere  Tid  har  grebet  til  herhjemme,  er  den,  at  man  betitler 
alt  det  for  Rettroenheden  Ubehagelige  i  Natur-  og  Aandsviden- 
skaberne  som  Udstrømning  af  den  franske  Aand,  hvilken  Aand 
man  da  undertiden  gør  mig  den  meget  ufortjente  Ære  at  op- 
stille mig  som  Talsmand  for.  Imod  denne  (snart  sensualistiske, 
snart  materialistiske,  snart  ateistiske)  franske  Aand  maner  man 
da  gerne  saa  mange  nordiske  og  germanske  Aander  op,  som  man 
blot  kan  overkomme.  Man  strækker  Armene  ud  mod  England, 
ja  man  haaber  i  store  Krese  Bistand  fra  det  nys  saa  forhadte 
Tyskland. 

Der  forestaar  her  en  bitter  Skuffelse.  Hvad  man  paa  dette 
Punkt  kalder  den  franske  Aand,  er  i  Virkeligheden  den  euro- 
pæiske Civilisations.  I  Nutidens  Videnskab  er  Nationalforskellig- 
heden af  en  stedse  mere  forsvindende  Betydning;  ethvert  Lands 
Forskere  støtter  sig  til  fremmede  Forskeres  Resultater.  Englæn- 
deren Stuart  Mill  er  en  frigjort  Lærling  af  Franskmanden  Comte, 
og  Franskmanden  Taine  er  en  frigjort  Lærling  af  Englænderen 
Stuart  Mill.  Valget  er  da  ikke  det  mellem  Frankrig  paa  den  ene 
Side,  Tyskland  og  England  paa  den  anden  som  aandelig  Forbunds- 
fælle, nej  Valget  er  det  mellem  det  oplyste,  tænkende  og  villende 
England,  Frankrig,  Tyskland  paa  den  ene  Side  og  det  forældede, 
lysfjendsl^e  England,  Frankrig,  Tyskland  paa  den  anden.  Her  er 
Valget,  du  min  Læser!  mellem  Strauss's  og  Auerbachs  eller  Heng- 
stenbergs  Tyskland,  mellem  Taines  og  Renans  eller  Veuillots  og 
Dupanloups  Frankrig,  mellem  Erkebiskoppen  af  Canterbury's  Eng- 
land eller  Darwins  og  Stuart  Mills! 


En  Redegørelse 

(1880) 


De  følgende  Linjer  er  nærmest  foranledigede  ved  en  mig 
idag  tilsendt  anonym  Artikel  i  Dagbladet  for  26de  Januar:  Dr. 
Georg  Brandes,  Sandheden  samt  Upartiskheden. 

Siden  jeg  i  Begyndelsen  af  1872  i  en  lille  Bog  besvarede  en 
Række  Angreb,  har  jeg  ladet  Flyveskrifter  og  Avisartikler  i  stor 
Mængde  ophobe  sig  imod  mig  i  Danmark  uden  at  tage  til  Gen- 
mæle. Det  har  ikke  stemmet  med  min  Forestilling  om  det  Vær- 
dige at  svare  paa  sligt.  Jeg  har  ikke  kunnet  overvinde  min 
Selvfølelse  dertil  og  har  meget  hellere  villet  give  mit  Navn  til 
Pris.  Kun  i  de  Tilfælde,  hvor  jeg  i  faa  Linjer  kunde  give  et 
nødtvungent  Dementi,  har  jeg  undertiden  gjort  det.  Jeg  har  da 
heller  ikke  taget  til  Orde  i  den  nuværende  literære  Strid,  skønt 
Hr.  Topsøes  < upartiske  og  sandhedskærlige*  Organ  har  meddelt 
sine  Læsere  den  Historie,  at  Fejden  var  anstiftet  og  aftalt  mel- 
lem Hr.  Bjørnson  og  mig,  og  skønt  Hr.  Plougs  skæggede  Musa 
—  glubsk  som  en  anden  Julia  Pastrana  —  har  kaldt  mig  cHund». 
Den  gode  Dame  er  stærk  i  Munden*). 

Det  er  Aaringer  siden,  at  jeg  har  skrevet  i  noget  dansk 
Blad;  men  mine  ærede  Modstandere  lurer  des  ivrigere  paa  en- 
hver nok  saa  ubetydelig  Artikel  af  mig  i  udenlandske  Blade  eller 
Tidsskrifter,  som  de  kan  forfærde  Kjøbenhavnerne  med.  I  den 
sidste  Tid  har  man  havt  hele  tre  saadanne  Artikler  at  koge  sine 
Supper  paa. 


•    Schundurph  oj{  Draclimaini    havde  angrebet  Ploug  for  hans  Hold- 
ning overfor  Mændene  af  den  yngre  Hetning.  Senere  Anm. 


En  Redegørelse  441 

I.  Jeg  havde  i  September  1879  sendt  det  norske  Dagbladet 
et  Referat  af  en  Bog  af  en  gammel,  politisk  reaktionær  Skribent 
L.  Hellenbach:  Menneskehedens  Fordomme,  Hr.  Ploug  aftrykte 
et  snildt  udklippet  Brudstykke  af  dette  Referat  i  sit  Blad  med 
den  Overskrift  Et  fordomsfrit  Forslag  og  gav  det  den  (med  Sand- 
heden aldeles  uoverensstemmende)  Indledning,  at  Dr.  G.  Brandes 
havde  anbefalet  denne  Bog.  Jeg  vil  ingen  videre  Vægt  lægge 
paa,  at  mit  Referat  som  blot  Referat  var  navnløst,  og  at  Hr. 
Ploug  føjede  Navnet  til;  men  <anbefalet>  Bogen  i  anden  Forstand 
end  blot  til  Gennemlæsning  havde  jeg  ikke.  Mine  Ord  lød: 
<  Dette  Skrift  af  en  gammel  østerrigsk  Skribent  fortjener  en  Gen- 
nemlæsning  .  .  .  Bogen  er  hverken  genial  eller  i  nogen  fremsprin- 
gende Grad  original,  men  den  er  tankevækkende  og  selve  Æmnet 
er  et  godt  Indfald.*  For  Læsere  maatte  det  tage  sig  ud  som 
havde  jeg  anbefalet  ikke  blot  Bogen,  men  det  udklippede  < For- 
slag*, som  iøvrigt  intet  Forslag  var,  men  den  Sætning,  at  hvis 
Jorden  var  overbefolket  —  en  Mening,  Forfatteren  for  Resten 
bekæmpede  —  vilde  det,  saa  længe  Elendigheden  i  de  laveste 
Klasser  var  saa  stor,  som  den  er,  være  humanere  at  lade  Smaa- 
børn  dø  en  smerteløs  Død  end  at  udsætte  dem  for  den  Sult  og 
Nød,  der  saa  ofte  venter  dem.  For  nu  ikke  selv  at  blive  be- 
skyldt for  barnemorderiske  Tilbøjeligheder  tilføjede  jeg  endda: 
<Da  han  (Forfatteren)  jo  ikke  tillægger  Overbefolkningen  Skylden 
for  de  besiddelsesløse  Klassers  Nød,  tvivler  han  selvfølgelig  ikke 
paa,  at  der  gives  andre  og  bedre  Midler  mod  Nøden,  end  Barne- 
mord.* 

Denne  Sætning  udelod  Hr.  Ploug;  umiddelbart  foran  den 
stansede  den  ridderlige  Redaktør  af  Fædrelandet  sit  Citat. 

Hvorvel  jeg  nu  i  Kjøbenhavn  i  Efteraaret  erfor,  at  man  i 
visse  Krese  var  højligt  oprørt  over  mit  attenterede  Masse-Barne- 
mord, kunde  jeg  dog  ikke  bekvemme  mig  til  at  sætte  Pen  til 
Papiret  om  en  saa  taabelig  Sag.  Det  forekom  mig,  at  der  ikke 
gaves  andet  Svar  paa  Forargelsen  over  mine  barnemorderiske 
Lyster  end  den  Tiistaaeise,  at  naar  de  først  nu  havde  rygtedes, 
laa  Åarsagen  i,  at  Jeg  hidtil  havde  spist  alle  de  smaa  Børn,  jeg 
havde  myrdet,  og  Sagen  saaledes  var  forbleven  uopdaget. 

Venner,  som  kendte  Stemningen  i  Kjøbenhavn  bedre  end  jeg, 
mente  imidlertid,  at  jeg  udsatte  mig  for  at  blive  tagen  paa  Ordet, 
og  jeg  tav.  Senere  hørte  jeg,  at  man  havde  gjort  stort  Væsen 
af,  at  Cherbuliez  i  en  eller  anden  Årtikel  skal  have  kaldt  Hellen- 

bachs  Bog  slet.  Jeg  finder  den  ikke  slet,  men  ser  overhovedet 
ikke,  at  der  lader  sig  slutte  andet  heraf,  end  at  Cherbuliez  og 
jeg  er  af  forskellig  Mening  om  en  Bog.  Jeg  har  aldrig  givet 
mig  ud  for  at  være  enig  med  ham  om  alt  muligt,  skønt  jeg  har 
megen  Sympati  for  denne  Forfatter.  Jeg  har  i  Revue  des  deux 
mondes  for  August  1879  til  min  Glæde  kunnet  spore,  at  han  gen- 
gælder denne  Sympati. 

II.  I  Oktober  1879  stod  i  Academy  en  Artikel  af  mig,  be- 
titlet Ny  dansk  og  norsk  Poesi,  i  hvilken  jeg  uden  nogetsomhelst 
Krav  paa  Fuldstændighed  opregnede  en  Del  nyere  Bøger,  der 
havde  tiltalt  mig,  og  som  jeg  allesammen  roste.  Over  denne 
Artikel  har  man,  saavidt  jeg  véd,  først  nu  gjort  Anskrig,  og  det 
er  Dagbladet,  som  skriger.  Hvorfor?  Først  fordi  Forfatteren  af 
Jason  med  det  gyldne  Skind  ikke  er  nævnt.  Vel  at  mærke :  Han 
er  ikke  ilde  omtalt,  han  er  simpelt  hen  ikke  nævnt.  Jeg  be- 
griber ikke,  at  han  eller  hans  kan  tage  sig  dette  saa  nær.  Der 
er  mange  andre,  der  ikke  er  nævnte,  Henrik  Ibsen  f.  Eks.,  hvem 
man  dog  neppe  vil  beskylde  mig  for  at  ville  tie  ihjel.  Det 
andet,  der  klynkes  over,  er,  at  de,  der  er  nævnte,  er  roste  alt- 
for stærkt  —  en  besynderlig  Anklage,  der  kun  faar  Mening  ved 
den,  en  Navnløs  værdige  Sigtelse,  at  Rosen  har  lave  Bevæggrunde, 
er  foranlediget  af  Haab  om  Gensidighed.  Rosen  skal  være  Ten- 
dens-Ros. Anonymen  tegner  her  kun  sit  eget  Portræt.  Den  Art 
Personligheder  lugter  nemlig  Tendens  i  Alt;  de  tilbringer  deres 
Tid  med  at  ivre  mod  tendentiøs  Videnskab  og  tendentiøs  Poesi. 
En  tysk  Digter  har  engang  skrevet  følgende  Epigram: 

Tendenzpoesie, 
Hochverrath  und  Tendenz  liegt  selbst  im  Getriller  der  Lerche, 
Wendet  die  Schuldige  doch  singend  dem  Lichte  sich  so. 

Det  bebrejdes  mig  i  fuldt  Alvor,  at  jeg  i  stærke  Udtryk 
fremhæver  begyndende  Forfatteres  Talent;  ja  man  noterer  det 
Frygtelige,  at  jeg  har  gjort  det  før;  det  er  ikke  første  Gang,  det 
sker.  Hermed  forholder  det  sig  saaledes:  Vor  sædvanlige  stymper- 
agtige navnløse  Kritik  rakker  enhver  talentfuld  Begynder  til,  saa- 
længe  det  paa  nogen  Maade  er  muligt.  Den  typiske  Kritiker. 
der  aldrig  véd,  om  Noget  er  godt,  før  tusinde  Stemmer  har  sagt 
ham  det,  negter  dels  af  Uvidenhed,  dels  af  Misundelse,  dels  af 
Overlegenhedsfølelse  Begynderen  Talent  og  Moral,    Betydning  og 

Alvor,  og  anerkender  ham  først,  naar  det  aldeles  ikke  mere  er 
til  nogen  Nytte  at  give  sin  Galde  Luft.  Min  Fremgangsmaade 
har  været  den  modsatte  og  vanskeligere.  Jeg,  som  satte  et  Navn 
paa  Spil,  har,  overalt  hvor  jeg  saa  Talentet  spire,  staaet  inde 
derfor  hos  Publikum.  Jeg  har  mangen  Gang,  længe  før  Publi- 
kum anede  Talentet  (eller  dog  Talentels  Omfang  og  Betydning) 
hos  den  opkommende  Forfatter,  sat  min  Ære  som  Kritiker  ind 
paa  at  skaffe  det  den  Anerkendelse,  som  tilkom  det,  og  uden 
hvilken  det  ikke  sjældent  gaar  til  Grunde.  Jeg  har  indtil  nu 
ingen  Fejltagelse  begaaet.  Jeg  har  ikke  ventet  til  Fædrelandet 
fik  Øje  paa  Henrik  Ibsens  Betydning  med  at  tale  om  ham,  som 
alle  gør  det  nu,  og  hvad  de  nyeste  danske  Digtere  angaar,  da 
har  jeg  efter  Evne  fredet  om  dem,  man  nu  læser,  og  hvis  Mod 
og  Selvtillid  mine  Modstandere  stræbte  at  træde  ned. 

Anonymen  taler  om  den  i  Det  19de  Aarhundrede  «førte  For- 
retning —  hvor  der  indkasseredes  Ros  hos  Kammerater*.  Da 
Det  19de  Aarhundrede  bestod,  var  Redaktionen  saa  ængstelig 
endog  blot  for  Skinnet  af  Selvros,  at  den  end  ikke  tillod  nogen 
Medarbejder  at  omtale  Udgiverne  i  Tidsskriftet.  Jeg  husker  et 
Tilfælde,  hvor  en  Forfatter,  som  bragte  mig  et  Arbejde,  havde 
fremhævet  et  Sted  af  min  Afhandling  om  Christian  Winther  i 
nogle  anerkendende  Udtryk.  Jeg  sagde  ham,  at  denne  Artighed 
maatte  slettes.  Han  bemærkede,  at  min  Broder  ved  en  tidligere 
Lejlighed  havde  sagt  ham  noget  lignende,  og  spurgte:  <Maa 
Deres  Navn  da  end  ikke  nævnes  i  Tidsskriftet ?»  hvortil  jeg 
svarte  «Nej».  Og  nu  læser  man  i  Dagbladet  —  det  samme  Dag- 
blad, der  indeholdt  den  plumpeste  Lovsang  over  Jason  med  samt 
hans  gyldne  Skind,  at  i  Det  19de  Aarhundrede  indkasseredes  Ros 
fra  Kammerater*. 

III.  Artiklen  i  Supplementbindet  til  Meyers  Konversations- 
leksikon. 

Den  2den  Januar  d.  A.  tilskrev  jeg  Hr.  H.  I.  Meyer,  Besidder 
af  det  Bibliografiske  Institut  og  det  bekendte  Konversationsleksikon, 
et  Brev,  hvis  Koncept  jeg  har  bevaret,  hvori  jeg  meddelte  ham, 
at  der  af  Leksikonnets  Redaktion,  uden  mit  Vidende,  var  fore- 
taget «saa  væsenlige,  saa  uforstandige,  til  Dels  meningsforstyr- 
rende Forandringer«  i  min  Originalartikel,  at  jeg  ikke  kunde  tage 
Ansvaret  for  denne  Artikel  paa  mig.  «Jeg  maa,>  skrev  jeg,  «der- 
for  til  min  Beklagelse  anmode  Dem  om  at  lade  en  Notits,  der 
fralægger  mig  Forfatterskabet,  blive  optaget  i  Korrespondensbladet 

til  næste  Hefte,  og  bede  Dem  tilstille  mig  samme. >  Herefter  fulgte, 
endda  kun  som  Prøver,  en  lang  Liste  over  de  foretagne  For- 
andringer. I  Spidsen  stod  Anken  over,  at  man  havde  indflettet 
denne  Linje  om  Historikeren  Paludan-Muller:  <Det  er  beklageligt, 
at  han  saa  sjældent  vælger  sig  taknemmelige  Stoffer.*  Saa  fulgte 
en  Anke  over,  at  man  havde  kaldt  Richardt  en  gejstlig  Digter  i 
Stedet  for  en  <religiøs»,  at  man  havde  omredigeret  mine  Be- 
mærkninger om  Goldschmidt  og  f.  Eks.  udeladt  Linjen:  «Hos 
ham  er  Romantik  og  Iagttagelse  forenede*  osv.  osv.,  og  jeg  slut- 
tede med  følgende  Indsigelse: 

< Endelig  har  man  havt  den  utrolige  Smagløshed  at  lægge 
mig  en  Ytring  i  Munden,  i  hvilken  jeg  (tilmed  paa  den  urime- 
ligste Maade)  roser  mig  selv.* 

Man  havde  nemlig  —  sikkert  i  den  bedste  Mening  —  hvor 
Hovedstrømningerne  var  nævnte^  indskudt  Linjen  «som  banede 
Vejen    for   en   ganske  ny  Betragtning  af  den  moderne  Digtning*. 

Jeg  skrev  derom:  « Dette  vilde,  sagt  af  mig,  være  den  taabe- 
ligste  Anmasselse,  den  dummeste  Selvros.  Det  ser  ud.  som  bildte 
jeg  mig  ind  at  have  fundet  et  eller  andet  Arkanum,  hvorved  man 
kunde  forstaa  den  moderne  Digtning  bedre,  ja  ganske  anderledes 
end  før.*  Det  var  vel  kun  en  eneste  Linje  og  jeg  vidste  godt, 
hvor  faa  der  vilde  læse  en  saadan  Artikel  nøjagtigt  i  Tyskland, 
men,  som  jeg  i  mit  Brev  bemærkede,  «i  Danmark,  hvor  jeg  har 
adskillige  Fjender,  vil  den  blive  læst  Ord  for  Ord*,  og,  endte 
jeg:  «man  vil  slaa  Kapital  af  Uvidenheden  og  Selvrosen*  (man 
wird  aus  der  Unwissenheit  und  Seibstuberhebung  Kapital  schlagen). 

Allerede  Dagen  derefter  havde  Chefen  for  det  Bibliografiske 
Institut  overbevist  sig  om  Rigtigheden  af  mine  Anker  og  i  hans 
Svar  hedder  det  ordret  oversat:  tDet  Skete  gør  os  uendelig  ondt, 
og  vi  beder  Dem  kun  om  ikke  at  tage  Sagen  saa  tragisk,  som 
Deres  Brev  fremstiller  den,  og  hvortil  De  desværre  ganske  vist 
har  fuld  Berettigelse.*  Ikke  desmindre  sluttede  Brevet  med,  at. 
Redaktionen  <af  Ictforstaacligc  Grunde*  ikke  kunde  beslutte  si^ 
til  at  fralægge  mig  Forfatterskabet. 

Jeg  saa,  at  der  ikke  var  noget  videre  at  gøre  ved  Sagen  o^ 
var  i  de  første  Uger  daglig  forberedt  paa  en  Meddelelse  om,  at 
Dagbladet  og  hcvdrelandet  graadige  som  Hajer  havde  styrtet  sig 
over  de  3^2  Sider  i  Konversationsleksikon-Supplementet;  men  da 
det  ikke  skete,  tænkte  jeg,  at  man  dog  maaske  denne  ene  Gang 
havde    fundet  Sagen    for   ubetydelig   eller   at   man  havde  overset 

mit  Navn,  som  ikke  fandtes  under  Artiklen,  men  med  ganske 
smaa  Bogstaver  i  en  lang  Liste  paa  Indersiden  af  Heftets  Om- 
slag, der  faldt  bort  ved  Indbindingen. 

Jeg  har  taget  fejl,  og  jeg  skulde  ligefuldt  ogsaa  denne  Gang 
have  tiet,  hvis  ikke  Dagbladet  for  i  Forgaars  havde  fundet  som 
Slutningseffekt  den  ligesaa  perfide  som  virkningsfulde  Beskyld- 
ning, Bladet  aldrig  undlader  at  forebringe  eller  lade  forebringe, 
naar  Talen  er  om  mig,  den,  der  gaar  ud  paa  at  fremstille  mi'g 
som  en  Art  Landsforræder.  Artiklen  slutter  patetisk  og  ædelt: 
« Det  gamle  Ord,  at  det  er  en  daarlig  Fugl,  der  besudler  sin  egen 
Rede,  bør  holdes  i  Agt.»  Det  er  ved  saadanne  atter  og  atter 
anbragte  Talemaader,  at  det  er  lykkedes  et  Par  Redaktører,  hvem 
jeg  er  højst  ubekvem,  at  faa  mig  til  hos  en  stor  Del  af  mine 
Landsmænd  at  gælde  for  en  daarlig  Patriot. 

Patriotismen  viser  sig  efter  min  Mening  mindre  i  Ord  end 
i  Gerning.  Jeg  har  aldrig  kunnet  se  nogen  sær  Patriotisme  i  at 
holde  det  danske  Folk  i  Ubekendtskab  med  Europas  virkelige 
Tilstand,  medens  man  forsikrede  det  om  sin  Fædrelandskærlig- 
hed. Jeg  har  i  Aarevis  læst  Korrespondancer  fra  Frankrig  og 
Tyskland  til  de  største  danske  Blade  —  de  særligt  patriotiske  — 
som  ved  deres  systematiske  Usandfærdighed  har  gjort  Danmark 
stor  Skade.  Jeg  har  arbejdet  en  hel  Del  i  mit  Liv  paa  at  gøre 
Danmark  bekendt  med  Udlandet  og  omvendt  Udlandet  bekendt 
med  Danmark.  Jeg  tvivler  om,  at  Nogen,  for  blot  at  nævne  Et, 
har  bidraget  saa  meget  som  jeg  til,  at  udenlandske  Bøger  er 
blevne  oversatte  paa  Dansk,  og  til,  at  nordiske  Bøger  er  blevne 
oversatte  paa  fremmede  Sprog.  Jeg  har  stræbt  at  lære  mine 
Landsmænd  adskilligt,  og  jeg  har  bidraget  mit  til,  at  de  Danske 
i  dette  Øjeblik  har  en  opskydende  poetisk  Literatur.  Jeg  har 
havt  den  Tilfredsstillelse  at  se  den  dansk-norske  Literatur  i  det 
hele  og  store  bevæge  sig  ad  de  Baner  jeg,  før  man  slog  ind  paa 
dem,  har  betegnet  som  de  bedste,  og  som  andre  med  Opbydelse 
af  al  Kraft  har  villet  spærre.  Men  det  er  sandt:  jeg  har  aldrig 
talt  et  Ord  om  min  Fædrelandskærlighed,  aldrig  en  eneste  Gang 
i  mit  Liv  fortalt  Danmark,  hvor  højt  jeg  elskede  det.  I  den 
Henseende  staar  jeg  langt  tilbage  for  Fædrelandet  og  Dagbladet, 
for  de  Herrer  Ploug  og  Topsøe. 

Der  var  imidlertid  engang  en  gammel  Konge  i  England. 
Han  hørte  gerne  Smiger,  og  spurgte  ved  en  vis  Lejlighed  sine 
Døtre,  hvor  højt  de  elskede  ham. 

Den  ældste,  en  med  et  Ulvefysiognomi,  kaldet  Goneril,  for- 
sikrede ham  i  de  hedeste  Ord  om  sine  Følelser.  Kærligheden 
til  ham,  sagde  hun,  var  Pulsslaget  i  hele  hendes  Væsen. 

Den  næstældste,  en  med  et  Rævefysiognomi,  kaldet  Regan, 
overbød  om  muligt  sin  Søster.  Hun  var  ikke  som  denne  vold- 
som (unbordered)  i  sit  Væsen,  men  fin  og  klog;  hun  erklærede 
Kongen  sin  Kærlighed,  som  han  helst  vilde  høre  det. 

Men  da  Kongen  kom  til  den  tredje  af  Søstrene  og  spurgte 
hende,  om  hvad  hun  havde  at  sige  om  sin  Kærlighed,  saa  led 
han  en  bitter  Skuffelse,  ti  hun  svarede  paa  sit  Engelsk:  Nothing, 
my  Lord!  Hvad  paa  Dansk  vil  sige:  <Ingen  Ting.>  Og  da  han 
fortørnet  og  opbragt  spurgte  hende  endnu  engang  derom,  sva- 
rede hun: 

Unhappy  that  I  am,  I  cannot  heave 

My  heart  into  my  mouth:  I  love  your  majesty 

According  to  my  bond:  nor  more  nor  less. 

Hvoraf  Meningen  er:    <Jeg   elsker  Deres  Majestæt  saameget  som 
jeg  bør,  hverken  mere  eller  mindre.  > 

Berlin  28.  Januar  1880. 


SÆDELIGHEDSFEJDEN 


(1887) 


Indledning 

(Juni  1885) 


Den  anonyme  Forfatter  til  nogle  alvorlige  og  gennemtænkte 
Skrifter  liar  mod  nogle  henkastede  Bemærkninger  i  min  Artikel 
om  Arne  Garborg*)  rettet  et  Angreb  under  Titlen:  Om  en  Reak- 
tion mod  den  moderne  Stræben  efter  større  seksuel  Sædelighed. 

Denne  Titel  er  desværre  i  højeste  Grad  vildledende.  Jeg  for 
min  Del  véd  ikke  det  Ringeste  om  og  har  ikke  set  det  Ringeste  til 
nogen  « moderne  Stræben*  af  den  angivne  Art,  og  jeg  beder  ind- 
stændigt og  for  fuldt  Alvor  mine  ærede  Samtidige  tro,  at  hvis 
nogen  som  helst  af  dem,  gammel  eller  ung,  Mand  eller  Kvinde, 
gift  eller  ugift,  skulde  føle  nogen  Trang  eller  Drift  til  at  beflitte 
sig  paa  større  kønslig  Sædelighed  end  den,  de  hidtil  maatte  have 
udvist,  skal  de  aldrig  træffe  mig  som  Hindring  paa  deres  Vej, 
ikke  møde  nogen  som  helst  Reaktion  fra  min  Side.  For  saa  vidt 
deres  Foretagende  ikke  er  mig  ganske  uvedkommende,  har  det 
min  hele  Sympati.  I  et  Samftind  som  vort^  hvor  aarligt  i  meget 
stort  Antal  Pigebørn  mellem  to-  og  seksaars  Alderen  bliver  køns- 
ligt mishandlede  paa  den  mest  oprørende  Maade,  kan  ingen  for- 
nuftig Mand  og  visselig  ingen,  der  selv  har  Børn,  andet  end 
sympatisere  med  Tanken  om,  at  der  indenfor  hans  Samtid  skulde 
finde  en  energisk  Stræben  Sted  efter  at  konime  ud  af  den  Be- 
stialitet i  Sindelag  og  Færd,  hvorom  Sligt  er  Vidnesbyrd. 


•)  Samlede  Skrifter  III,  S.  472. 

G.  Brandes:    Samlede  Skrifter     XIII.  29 

Desværre  har  jeg,  som  berørt,  ikke  sporet  det  mindste  til 
nogen  saadan  Stræben,  har  altsaa  heller  ikke  kunnet  eller  villet 
reagere  imod  den.  Hvad  min  Modstander  forveksler  med  en 
saadan,  yderst  ønskelig  Stræben  er,  som  det  viser  sig,  en  Stræben 
paa  Papiret.  Men  Livet  er  nu  en  Gang  ét,  og  Fantasifremstil- 
linger paa  Papiret  et  andet.  Troja  er  ét  og  « Dette  skal  være 
Troja>  et  andet.  En  sjælelig  Kamp  og  Sejr  er  ét,  fagre  Ord 
om  Nødvendigheden  af  saadanne  Kampe  og  Sejre  et  andet.  Det 
at  øve  Kyskhed  er  ét,  det  at  fordre  Kyskhed  et  andet,  og,  som 
jeg  i  hin  Afhandling  udtrykte  det,  den  Kunst  at  fordre  Kyskhed 
er  ikke  stor. 

Jeg  vil  ikke  tale  om  Tartufferne:  de  kræver  altid  Kyskhed; 
dette  Krav  er  et  Skærmbrædt,  bag  hvilket  man  ikke  kan  se, 
hvad  de  har  for.  I  Danmark  gives  der  jo  ingen  af  dem;  men 
andensteds  skal  de  være  slemme. 

Jeg  vil  lige  saa  lidt  tale  om  Bula  N'Gnaluerne;  dem  har  vi 
heller  ikke  i  Danmark;  men  man  har  fortalt  mig  om  et  Qernt, 
sydafrikansk  Folkefærd,  hvor  det  skal  være  Skik,  at  saa  snart 
en  Bula  N'Gnatu  (Regnmager,  Vindmager,  Kaffernes  Ord  for  Poet) 
i  kønslig  Henseende  har  begaaet  en  eller  anden  Uregelmæssighed, 
elsket  nogle  Piger,  bortført  en  Kone,  kompromitteret  en  Enke, 
gjort  Skandale,  kort  sagt,  saa  løber  han  med  sit  brune  Uldtæppe 
ned  over  Ryggen  gennem  Stammens  Kraal  (Kaffernes  Ord  for  By) 
og  skraaler  af  fuld  Hals:  < Frivole  Slyngler!  letfærdige  Knægte! 
Vil  I  lade  Pigerne  gaa!  Vil  I  holde  Jer  fra  Konerne!  Leve 
Familiens  Ukrænkelighed!  Respekt  for  Arnens  Fred!  osv.>  Saa- 
dan gaar  det  til  i  Sydafrika.  Men  jeg  vil  som  sagt  ikke  tale  om 
Bula  N'Gnatuerne. 

Jeg  vil  tale  om  Jeronimusserne;  for  dem  har  vi  iblandt  os. 
Og  det  at  fordre  Ærbarhed  har  altid  netop  været  Jeronimus'ernes 
Kendetegn  lige  fra  den  Jeronimus  i  Maskeraden  til  vore  Dages. 
Det  meste  af  hvad  der  i  de  sidste  Aar  er  kommet  frem  som 
Kyskhedskrav  fra  Mændenes  Side  har  nøjagtigt  samme  Karakter 
som  Jeronimus's  Formaninger  til  Leander,  Jeronimus  stillede 
ikke  Krav  til  sig  selv,  den  Gang  da  han  var  ung;  det  var  ham 
for  besværligt;  desuden  tænkte  han  den  Gang  slet  ikke  derpaa, 
han  var  saa  optaget  af  de  mange  Leonorer  og  Perniller,  ikke 
at  tale  om  Anne  Hattemagers  hele  Flok.  Men  nu,  da  et  halv- 
hundrede Aar  har  bragt  hans  Blod  til  at  løbe  mere  adstadigt, 
retter  han  med  Strenghed  og  Styrke  Fordringen  til  Efterslægten, 

og  hævder,  for  saa  vidt  han  vedgaar  sin  Fortid,  og  det  gør 
han  Duomstunder  undertiden,  at  det  ene  og  alene  er  en  be- 
klagelig Tilfældighed,  en  Mangel  ved  hans  Opdragelse  eller  Sligt, 
der  har  hindret  ham  selv  i  til  rette  Tid  at  opfylde  Kravet. 
Dette  er  overmaade  opbyggeligt,  men  det  imponerer  ikke  saa 
meget. 

Hvis  i  Privatlivet  en  Herre  traadte  ind  ad  Døren  til  en 
tyveaarig  Mand  med  de  Ord:  «Hr.  N.  N.,  det  har  længe  været 
mit  Ønske  at  gøre  Deres  Bekendtskab;  De  maa  beflitte  Dem  paa 
et  mere  ærbart  Levned !»  saa  vilde  flere  Svar  være  mulige,  men 
ét  ligger  nær,  nemlig  det:  <Har  De  selv,  Højstærede,  været  saa 
strengeligt  ærbar ?>  Skulde  Svaret  falde  benegtende  ud,  saa  er 
der  jo  altid  det  Gensvar :  < Jeg  er  fast  besluttet  paa  at  følge  Deres 
Eksempel;  det  er  ogsaa  min  Agt  i  en  noget  fremrykket  Alder  at 
præke  en  overmaade  streng  Moral  for  de  Andre. » 

I  den  angrebne  Afhandling  udtalte  jeg  utvetydigt  min  store 
Ulyst  til  at  gaa  nærmere  ind  paa  det  flygtigt  berørte  Æmne. 
Jeg  skrev:  <Temaet  er  et  saadant,  der  bedre  egner  sig  til  dig- 
terisk end  til  ligefrem  Behandling;  ti  enhver  Forfatter  vil  helst 
undgaa  direkte  at  udtale  sig  om  et  Spørgsmaal,  hvis  Behandling 
i  anden  Tone  end  den  moraliserende  let  stempler  den  Paagæl- 
dende som  en  frivol  og  usædelig  Person. »  Det  er  ikke  rigtig 
hensynsfuldt  at  angribe  en  Skribent  netop  paa  et  Punkt,  som 
han  udtrykkelig  har  erklæret  sig  uvillig  til  at  forsvare,  ude  af 
Stand  til  at  drøfte,  og  hvor  han,  som  enhver  forstandig  Læser 
føler,  ikke  kan  tale  frit,  kun  kan  antyde  en  ringe  Del  af  hvad 
han  mener,  og  er  udsat  for  de  plumpeste  Forvrængninger,  de 
smudsigste  Underskydelser;  heller  ikke  er  det  berettiget  at  rive 
nogle  fordringsløse  Sætninger  i  en  Forfatterkarakteristik,  hvis 
Hensigt  kun  var  at  forklare  en  Novelle,  ud  af  deres  Sammen- 
hæng og  betegne  dem  som  intet  mindre  end  Programmet  for  en 
Modarbejden  af  ærede  Samtidiges  Sædelighedsbestræbelser. 

En  Forfatter  har  jo  imidlertid  ikke  Ret  til  at  vente  Hen- 
synsfuldhed; han  maa  være  tilfreds,  naar  et  Angreb  ikke  er 
hadefuldt  eller  giftigt,  og  den  anonyme  Afhandlings  hele  Stil  og 
Tone  er  saa  uendelig  Qern  fra  den  literære  Æreløsheds  Anfald 
mod  del  selvsamme  Punkt  i  hin  Artikel,  at  jeg  ikke  vil  drage 
mig  ud  af  Forhandlingen  uden  et  Svar.  Jeg  kan  sige  til  denne 
Forfatter  som  Byron  i  et  af  Brevene  siger  til  Murray:  «I  snakker 
til    mig   om   Moralitet  —  det   er   første  Gang,   jeg   har  hørt   det 

29* 

Ord    af  Folk,    der   ikke   var  Hallunker   og   ikke  brugte   det  som 
Middel  til  Skurkestreger.* 

Til   i    eget  Navn    at   indlade    mig   paa  Sagen   føler   jeg  mig 
imidlertid  nu  ligesaa  lidet  kaldet  som  i  Januar*). 


Engle 


I  de  to  sidst  udkomne  Hefter  af  Kvinden  og  Samfundet  har 
tre  Damer  udtalt  sig  paa  en  i  alt  Væsenligt  overensstemmende 
Maade  om  det  Ærane,  der  i  visse  udsøgte  Kreses  Frimurersprog 
kaldes  det  sædelige  Lighedskrav. 

Ikke  lidet  i  det  af  disse  Damer  Fremførte  giver  Anledning 
til  Grublen  og  Spørgen,  men  kun  med  Hensyn  til  et  eneste 
Punkt  tillader  Undertegnede  sig  afgjort  at  være  af  modsat  Me- 
ning, det  er,  naar  det  i  den  sidste  Afhandlings  Slutning  med  et 
vist  Eftertryk  hedder: 

77  Engle  er  vi  alligevel  ikke! 

For  det  er  netop  det,  som  de  ærede  Damer  er.  Og  véd 
de  det  ikke  selv,  saa  er  dette  kun  en  himmelsk  Ynde  mere,  som 
jeg  end  ikke  berøver  dem  ved  al  modsige  hin  Paastand;  ti  deres 
Beskedenhed  forbyder  dem  at  tro  mig.  Men  hvad  der  er  sandt, 
er  ligefuldt  sandt. 

Alle  Damernes  Udgangspunkt  er  det  samme:  «Rulturkvin- 
derne>  (en  af  dem  foretrækker  Udtrykket  «de  normale  Kvinder* 
eller  Normalkvinderne)  er  overmaade  sædelige  Personer;  Kultur 
mændene,  Normalmændene  derimod  usædelige  Personnager.  Hvad 
skal  der  gøres  ved  denne  Elendighed?  Bør  Kvinderne  «nu  blive 
som  Mænd>  (o:  usædelige)  eller  Mændene  « som  Kvinder*  (o:  Li^er]? 
Og  Spørgsmaalet  besvares,  som  det  da  var  at  vente  af  pæne 
Damer,  ens  af  dem  alle,  til  Fordel  for  Sædeligheden.  Mændene 
I)ør  blive  som  Kvinder,  det  er  udlagt:  rene  Væsner,  hvad  i  det 
moderne  Sprog  kaldes  Ilandsker  (i  gammelt  Dansk:  Haandsirønkper). 

')  Herefter  fulgte  Afhundlingen  Martin  Luther,  Samlede  Skrifter  VU, 
277  AT. 

Efter  Frk.  Grundtvigs  første  fortræffelige  Krav  af  den  sæde- 
lige Lighed  viste  det  sig  en  Tid  ret  kraftigt  i  Dansk  Kvinde- 
samfund, hvor  høj  Uskyldens  Barometerstand  indenfor  Samfundet 
var.  Den  ene  modne  Kvinde  efter  den  anden  traadte  frem  og 
lagde  Vidnesbyrd  af  om  sin  Renhed.  Eller  som  Frk.  Sannom 
træffende  udtrykker  det:  «Her  kom  den  ene  Dame  efter  den 
anden  og  fortalte  os,  at  de  ikke  kendte  noget  til  Driftslivet  og 
aldrig  havde  følt  noget  i  den  Retning  ...»  Alle  som  én  prote- 
sterede Damerne  ligefuldt  mod  Benævnelsen  defekt,  som  en 
Uværdig  (G.  Brandes)  har  villet  paatrykke  dem.  Frk.  Sannom 
viser  med  Rette,  at  langtfra  at  være  defekte  henhører  disse 
Damer  til  hvad  Martensen  i  sin  Etik  betegner  som  angeliske 
Naturer. 

Med  overdreven,  men  ægte  religiøs  Ydmyghed  tilføjer  hun 
saa:  tMen  at  just  Flertallet  af  os  skulde  være  Engle,  det  kan 
jeg  ikke  tænke  raig.>  Heri  har  hun  Uret,  himmelraabende  Uret 
endog  Enhver  Mand  med  nogen  Erfaring  overfor  Kvinder  vil 
hævde,  at  Flertallet  af  dem  er  simpelthen  Engle,  hverken  mindre 
eller  mer. 

Det  er  saa  anerkendt,  at  selv  Sprogbrug  har  fastslaaet  Til- 
taleformen:  Min  Engel! 

Englene  er  ikke  blot  Engle,  fordi  de  er  kønsløse.  De  er 
hævede  over  Sygelighed  og  Svaghed.  Naar  Frk.  Sannom  siger 
om  sig  selv:  «Jeg  fejler  ikke  det  ringeste,  ikke  engang  en  Smule 
Mavekatarh;  jeg  er  et  fuldstændig  sundt  Menneske*,  saa  beviser 
hun  ikke  alene,  som  hun  vil  det,  at  «et  afholdende  Liv>  saa 
lidt  gør  Kvinden  defekt  som  det  gør  hende  dum  (Frk.  Sannom 
sprudler  af  Aand),  men  hun  vækker  overhovedet  en  stærk  For- 
modning om,  at  hun  i  visse  Maader  er  Fuldkommenheden  selv, 
ikke  den  blotte  «Normalkvinde»  eller  «Kulturkvinde>  (den,  der 
har  gennemgaaet  en  højere  Dannelsesanstalt),  men  Mønsterkvinden, 
som  ellers  kun  findes  i  Romancer  og  Romaner,  og  for  hvem 
Ordet  Engel  er  den  eneste  slaaende  Benævnelse.  Man  tænke  sig: 
End  ikke  en  Smule  Mavekatarh! 

Engle  kan  være  mere  eller  mindre  flyvedygtige.  Den  iblandt 
dem,  der  svinger  sig  højest,  Fru  Aggersborg,  fyldes,  siger  hun, 
med  Bekymring  ved  den  Fare,  der  ligger  i  den  overhaandtagende 
Vantro,  og  udraaber:  «Lad  os  holde  Idealet  oppe!>  I  Virkelig- 
heden  holder  hun  dets  Fane  højt. 

Saa    højt,    at  man  undertiden  taber  Virkeligheden  en  Smule 

af  Syne.  Ikke  naar  hun  med  Strenghed  og  Fasthed  lader  «vor 
Tid>  i  al  Almindelighed  høre,  at  <den  er  sædelig  slap  og  har 
følelig  Mangel  paa  Aand  og  Idealitet*.  Hun  selv  har  fuldt  op  af 
begge  Dele.  Men  hendes  Sjælelære  tager  undertiden  en  Himmel- 
flugt, som  gør  det  svært  at  følge  med.     Hun  siger: 

Naturen  har  ved  at  tildele  Mand  og  Kvinde  ikke  alene  fælles,  men 
ogsaa  forskellige  Livsopgaver,  udrustet  dem  med  baade  fælles  og  forskel- 
lige Naturdrifter.  Navnlig  tror  jeg,  at  Mandkønnet  har  —  som  den  fysiske 
Krafts  Indehaver  og  paa  Grund  af  sin  udaddragende  Natur  —  sin  Styrke 
i  fijsisk  Kønsdrift,  medens  Kvinden  —  ved  sin  finere  Natur  og  sit  indad- 
dragende  FølelsesUu  ■--  væsenlig  har  sin  Kønsdrift  paa  sjælelig  Maade. 

Man  skønner  straks,  at  der  her  er  set  paa  Kønsforskellen 
med  et  hartad  overmenneskeligt  Blik.  Overfor  det,  som  her  er 
dunkelt,  maa  det  gælde,  at  Englenes  Tanker  er  ikke  vore  Tanker. 
Men  man  tror  at  skimte  noget.  Og  naar  det  hedder,  at  Manden 
har  sin  Styrke  i  fysisk  Kønsdrift  (hvad  er  fysisk  Kønsdrift?),  saa 
maa  man  ikke  indvende,  at  det  er  en  trist  Monsieur,  som  har 
sin  Styrke  i  den.  Det  Hele  er,  naar  det  opfattes  med  Velvilje, 
klart:  Manden  er  udaddragende,  Kvinden  indaddragende,  Mandens 
Kønsdrift  sanselig.  Kvindens  sjælelig.  Forstaa  det,  hvo  som  kan. 
Men  symmetrisk  og  stilfuldt  er  det. 

Nu  hedder  det  videre  om  Kvinden: 

For  hende  er  det  en  ubestemt  Følelsestrang,  en  Længsel  efter  at 
elske  og  blive  genclsket.  Dermed  er  det  ikke  Meningen  at  ville  firakende 
vort  Køn  Skyld  (?)  overfor  Manden;  men  denne  har  mest  sin  Grund  i 
Kvindens  Karakterfejl  og  Svaghed.  [Har  Mandens  Skyld  ikke  sin  Grund 
i  Karakterfejl  og  Svaghed?]  Heller  ikke  skal  det  benegtes,  at  Kvindens 
Kønsdrift  er  sanselig. 

Denne  sidste  Sætning  forbavser  unegtelig  et  Verdens  Barn. 
For  han  troede,  at  det  var  netop  dette,  som  blev  benegtet.  Men 
det  benegtes  ikke,  det  bortforklares  paa  den  yndigste  og  mest 
sjælfulde  Maadc: 

Heller  ikke  skal  det  benegtes,  at  Kvindens  Kønsdrift  er  sanselig;  ti 
ogsaa  det  Sanselige  har  sit  Sæde  i  det  Sjælelige;  men  paa  Grund  af  hendes 
finere  Natur  ytrer  den  sig  ikke  paa  fysisk  Maade. 

Der  kommer  herved  nogen  Forstyrrelse  ind,  ikke  i  Logiken, 
men    i    Symmetrien:    Mandens   Kønsdrift  var  sanselig.    Kvindens 

sjælelig.  Nu  skal  pludselig  Kvindens  ogsaa  være  sanselig.  Men 
Symmetrien  og  Modsætningen  genoprettes  let,  naar  man  be- 
tænker, at  Kvindens  Drift  er  sanselig,  fordi  det  Sanselige  har 
sit  Sæde  i  det  Sjælelige,  Mandens  Drift  sjælelig,  fordi  det  Sjæle- 
lige har  sit  Sæde  i  det  Sanselige,  og  begges  sædelig,  forsaavidt 
det  Sædelige  har  sit  Sæde  i  det  Sjælelige.  Alt  er  forsaavidt  for- 
træffeligt ordnet,  hvis  det  blot  ikke  hed,  at  Kvindens  Kønsdrift 
«paa  Grund  af  hendes  finere  Natur  ikke  ytrer  sig  paa  fysisk 
Maade*.  Dette  er  engleligt  talt  og  tænkt.  Det  støtter  alle  gamle 
og  smukke  Legender  om  Storken.  Det  stemmer  med  alle  gamle 
og  sjælfulde  Sagn  om  Peblingesøen.  Men  det  kommer  maaske 
en  Smule  i  Strid  med  den  Naturkundskab,  som  visse  «den  frie 
Kærligheds  Apostle*   pukker  paa. 

Saa  følger  denne  i  Sandhed  angeliske  Forklaring  af  Kvin- 
dens Elskov: 

Elsker  hun,  da  er  det  den  Elskedes  Blik,  hans  Aasyns  Udtryk  og 
det  Æmne,  hvorom  han  har  udtalt  sig,  der  bliver  en  Kilde  til  Glæde  eller 
Sorg,  eftersom  det  stemmer  med,  hvad  hun  ønsker.  Hos  Kvinden  sam- 
mensmelter det  Erotiske  med  det  Sædelige. 

Vi  erindrer  ikke  at  have  læst  noget  smukkere,  noget  svane- 
hvidere,  noget  mere  himmelsk  rent,  end  ikke  i  Mynsters  Betragt- 
ninger. Ve  den  Mand,  som  ikke  røres  ved  slige  Sandheder  af 
Kvindemund!  Lucifer. 


Det  ottende  Bud 


I  Artiklen  Engle  blev  der  gjort  Løjer  med  noget,  som  dog 
ogsaa  har  sin  alvorlige  Side.  Den  Afhandling  om  Nutidens  sæde- 
lige Lighedskrav,  som  Frøken  Elisabeth  Grundtvig  har  høstet 
Bifald  for  i  Dansk  Kvindesamfund  og  andensteds,  er  et  lærerigt 
Værk  ikke  i  og  for  sig,  men  for  det  Vidnesbyrd,  den  afgiver, 
om  Dannelsestrinet  hos  dem,  der  i  Forfatterinden  ser  deres  Ord- 
førerinde. 

Det  Pjattede  i  dens  Indledning  og  hele  Tone  virker  pinligt; 
dens  Bevisførelse,  om  hvilken  man  aldrig  véd,  hvor  Perfidien 
holder  op  og  hvor  Enfoldigheden  begynder,  forskrækker  ved  sin 
Løsagtighed.  Men  lærerig  er  den,  fordi  den  afslører  den  Bru- 
talitet i  Opfattelsen,  som  i  Reglen  ligger  bagved  den  officielle 
Dydspræken  med  dens  pligtskyldige  Æreskænderi  af  de  Skribenter, 
der  ikke  vedkender  sig  den  officielle  Moral. 

Under  Skin  af  at  hævde  et  nyt,  moderne  Standpunkt  for- 
kynder Frk.  Grundtvig  —  med  det  Mod,  som  dertil  udkræves  — 
det  sjette  Bud.  Som  om  der  var  Nogen,  der  ikke  kunde  for- 
kynde det;  som  om  der  var  Nogen,  der  ikke  prækede  det  — 
uden  de,  som  ikke  gider. 

Allerede  J.  L.  Heiberg  har  sagt  om  den  Art  Personer,  til 
hvilke  Forfatterinden  hører:  «Slige  Folks  Moral  er  meget  kort; 
den  bestaar  kun  af  sjette  Bud;  de  andre  ni  behøves  ikke.> 

Der  er  dog  ogsaa  andre  Bud,  som  moralske  Damer  kunde 
lægge  sig  paa  Hjerte.  Der  er  f.  Eks.  det  ottende,  der  til  Frk. 
Grundtvigs  Underretning  lyder:  <Du  skal  ikke  aflægge  falsk  Vidnes- 
byrd om  din  Næste. » 

Frk.  Grundtvig  fortæller  til  Indledning,  at  <der  gives  maaske 
kun  en  eneste  Ting,  som  alle  Mennesker  uden  Undtagelse  er 
fuldt  enige  om>.  Ordene  <alle  Mennesker*  forklares  saa  med 
den  aandfulde  Vending,  at  paa  dette  Punkt  mødes  <De  og  jeg  i 
Enighed  baade  med  Simeon  Søjlehelgen  og  med  Alexander  den 
Store,  baade  med  Zulukafferen  og  med  Pariseren*.  Punktet  er 
det,  at  Formaalet  er  Lykke.  Frøkenen  synes  helt  uvidende  om, 
at  der  har  eksisteret  og  eksisterer  store  Religionssamfand,  tal- 
rige Sekter,  hele  Folkeslag  og  en  Række  af  filosofiske  Skoler, 
der  aldrig  i  Verden  vilde  opstille  Lykke  som  Formaalet,  men 
med  Lidenskab  bekæmper  en  saadan  Bestemmelse  af  Menneske- 
hedens Maal. 

Om  Middelalderen  har  Frk.  Grundtvig  den  Mening,  at  naar 
paa  Korstogenes  Tid  allei'f)  raabte:  Gud  vil  det!  saa  var  det 
<for  at  være  lykkelige*.  De  gode  Damer  i  Kvinden  og  Sam- 
fundet har  overhovedet  ret  fantastiske  Forestillinger  om  Middel- 
alderen. En  anden  af  dem  synes  at  være  af  den  Mening,  at 
alle  Mennesker  i  hin  Tid  aflagde  Klosterløfte.  Hun  skriver:  «Ser 
vi  hen  til  Middelalderen,  da  er  dens  absolute  Kyskhedsfordring 
en  mægtig  Støtte  for  Slægtens  Vilje  til  Selvbeherskelse,  og  denne 
har  altid  sin  store  Indflydelse  paa  Individets  Rarakter  og  Aand8llv.» 

Hendes  Aandsfrænde  bevæger  sig  i  Spring  fra  Middelalderen 
til  det  18.  Aarhundrede,  hvor  Formelen  for  Lykken  efter  hendes 
Opfattelse  var  Oplysning,  og  derpaa  til  det  indeværende,  hvor 
Kormelen  siges  at  være  den  temmelig  ferske  og  indbyrdes  mod- 
sigende: Frihed  og  Lighed.  Saaledes  naaer  hun  til  den  nyeste 
Fordring  i  Lykkens  Navn:  Lighed  mellem  Mand  og  Kvinde  i 
sædelig  Henseende.     Man  kunde  være  kommet  kortere  dertil. 

Om  denne  Lighed  hedder  det  derpaa  til  Læserens  Forundring, 
at  den  kan  naaes  ad  to  Veje:  « Kvinderne  kan  blive  som  Mænd, 
Dg  Mændene  kan  blive  som  Kvinder.* 

Men  kan  Ligheden  kun  naaes  ad  disse  to  Veje,  saa  er  den 
selvfølgelig  uopnaaelig.  Ti  det  ene  er  nøjagtig  saa  umuligt 
som  det  andet.  Og  selv  naar  man  oversætter  Sentensen  paa 
Dansk,  er  den  fornuftstridig.  Den  overvættes  Sandsynlighed  er 
aaturligvis  for,  at  hverken  Mændene  eller  Kvinderne  i  Fremtiden 
forbliver  ganske  som  de  er  nu,  og  den  Lighed,  »Nutiden*  (o:  Frk. 
(irundtvig  og  hendes  Meningsfæller)  tilstræber,  maatte  da  rime- 
ligst tænkes  naaet  under  en  Tilstand,  i  hvilken  begge  Kønnenes 
ndre  og  ydre  Liv  her  i  Norden,  saavel  deres  Følelser  som 
Jeres  Vaner  og  Vedtægter,  havde  undergaaet  en  betydelig  For- 
indring. 

I  Stedet  derfor  formulerer  Frk.  Grundtvig  den  Tankegang, 
lun  vil  angribe,  saaledes: 

Den  ene  Lighedsfordring  lyder  saadan:  Kønsdriften  er  uimodstaaelig, 
kke  blot  for  Manden,  men  ogsaa  for  Kvinden.  Hun  har  hidtil  ikke  været 
ig  dette  fuldt  bevidst,  har  været  hildet  i  Fordomme  og  systematisk  for- 
:uet  paa   Kønslivets  Omraade.     Dette  bør  forandres. 

Man  studser;  man  mindes  ikke  at  have  set  dette  enfoldige 
/aas  nogensteds,  i  Kønsdriften  er  uimodstaaelig*.  Hvad  vil  det 
ige?  For  alle  Mennesker?  Under  alle  Forhold?  Til  alle  Tider? 
/ed  alle  Lejligheder?  Eller  vil  det  kun  sige:  den  lader  sig  ikke 
id  ryd  de? 

Frk.  Grundtvig  fortsætter:  «Maa  jeg  minde  Dem  om  nogle 
if  de  Udtalelser,  som  ligger  til  Grund  for  min  Gengivelse  af 
lenne  Fordring.* 

Man  spidser  Øre  og  passer  paa.  Frk.  Grundtvig  har  Bevis- 
iteder. 

Arne  Garborg  siger  i  Nyt  Tidsskrift  i  en  Anmeldelse  af  Constance 
^ing: 

<  Læger  og  andre  Sagkyndige  siger,  at  Kvinder  med  svagt  udviklet 
Sanselighed  foreliommer  temmelig  hyppigt.«  Ti  « Kvinderne  opdrages,  som 
om  de  ikke  var  Kønsvæsener.  Den  Side  af  deres  Natur  søges  ved  alle 
Midler  undertrykt.  Da  dette  gennemføres  systematisk  og  Slægt  efter  Slægt, 
bliver  Resultatet  for  flere  og  flere  Kvinders  Vedkommende,  at  Kærlighedens 
Nerve  bliver  lam>.  Og  derved  bliver  de  «Opløsningselementer  i  SamftiDdet, 
farlige  og  frygtelige  Aarsager  til  Usædelighed «. 

En  vakker  Maade  at  citere  paa.  Talen  er  om  en  Kvinde, 
der  ikke  kan  elske.     Garborg  skriver: 

Mange  vil  paastaa,  at  den  Kvinde  ikke  eksisterer.  lalfald  ikke  uden 
som  ren  Abnormitet.  Læger  og  andre  Sagkyndige  siger  derimod,  at  Kvinder 
med  svagt  udviklet  Sanselighed  forekommer  temmelig  hyppigt. 

Heri  øjnes  endnu  intet  Spor  af  Frk.  Grundtvigs  Ligheds 
fordring  til  Bedste  for  almindelig  Usædelighed.  —  Hos  Frk 
Grundtvig  følger  saa  med  udhævet  Skrift  et  TL  De  Ord,  som 
følger  paa  dette  Ti,  findes  hos  Garborg  35  Linjer  længere  fremme 
i  en  helt  anden  Sammenhæng. 

Garborg  skriver: 

Kvinderne  opdrages  systematisk  i  Uvidenhed  om  det,  der  vedkommer 
deres  Opgave  som  Kvinder,  De  opdrages  som  om  de  ikke  var  Kønsvæsener. 
Den  Side  af  deres  Natur  soges  ved  alle  Midler  undertrykt.  Da  dette  gen- 
nemføres systematisk  og  Slægt  efter  Slægt,  bliver  Resultatet  for  flere  og 
flere  Kvinders  V^edkommende,  at  Kærlighedens  Nerve  bliver  lam.  Den 
samme  Omstændighed  er  Aarsag  til  at  Kvinderne  ogsaa  paa  anden  Maade 
udygtiggøres  for  sin  Opgave  som  Kønsvæsener.  Formedelst  Uoidenhed  for- 
spilder de  i  tusinde  Tilfælde  Livslykken  baade  for  sig  selv  og  andre.  Ja 
bliver  Opløsningselementer  i  Samfundet,  farlige  og  fr^^gtclige  Aarsager  til 
Usædelighed. 

Man    sammenligne  Frk.  Grundtvigs  Citat.     Hvor  er  na  For- 
dringen af  lige  Usædelighed? 
Frk.  Grundtvig  fortsætter: 

Og  Georg  Brandes  uddrager  i  sin  noksom  omtalte  Anmeldelse  af 
Arne  (larborg  i  Tilskueren  følgende  Tendens  af  et  Par  af  Strindbergs  og 
Arne  Garborgs  Fortællinger: 

Lad  os  ikke  indbilde  os.  at  Drifterne  lader  sig  undertrykke  eller 
udrydde,  uden  at  Mennesket  bliver  defekt  og  [skal  være:  eller]  fordummet. 
Askesen,  som  den  for  Øjeblikket  øves  af  det  store  Flertal  blandt  de  hfljere 
Stænders  ugifte  Kvinder,  er  en  Ulykke,  en  naturstridig  Ting,  et  Offer,  som 
mange  (lange  bringes  en  værdiløs  Fordom.  Driftlivet  er  og  bliver  Jord- 
bunden for  Fantasiens  og  Skønhedens  Blomst,  ikke  mindre  end  for 

stinkende  Vækster.  Købes  aandelige  Fortrin  stundom  for  dyrt  med  et 
fer  af  Renhed  og  Uskyld,  saa  kan  den  virkelige  Renhed  ikke  mindre 
d  den  blot  tilsyneladende  ogsaa  købes  alt  for  dyrt,  naar  den  medfører 
rende  Savn  og  al  Goldhedens  og  de  kvalte  Længslers  Indskrænkethed  *). 

Dette  Citat  er  neppe  mindre  upaalideligt  end  det  første.  Ti 
etningen  begynder  ikke  hvor  Frøkenen  klipper  den  over,  men 
ed  de  Ord:  ^Lad  Opdragelsen  ved  naturlig  og  utilsløret  Frem- 
'lling  af  Køns  forholdene  gøre  sit  til  at  tvinge  Drifterne  indenfor 
iturlige  Grænser,  men  lad  os  ikke  indbilde  os  osv.>  Dog  toges 
igyndelsen  med,  hvor  blev  da  Læren  om  Kønsdriftens  Uimod- 
laelighed  og  Nødvendigheden  af  den  almindelige  Usædeligheds 
dførelse  af?     Derfor  dette  lille  kvi  idelige  Klip. 

Og  selv  naar  Klippet  er  gjort,  hvad  siger  saa  disse  Par 
njer,  som  kvindelige  Bannerførere  og  mandlige  Pennehelte, 
ne  Handsker  og  rene  Vanter,  nu  har  levet  af  i  halvtredje  Aar 
som  er  anførte  saa  tidt,  at  man  kan  dem  udenad?  Hvad 
det  end  at  Askesen  er  en  Ulykke,  et  Offer,  som  (ikke  altid, 
gn)  mange  Gange  bringes  en  værdiløs  Fordom,  fordi  Renheden 
n  købes  for  dyrt,  naar  den  (o:  i  de  Tilfælde  hvor  den)  med- 
rer  tærende  Savn  og  tyk  Indskrænkethed.  Hvor  er  her  Kravet 
en  Lighed  i  almindelig  Usædelighed?  Den  gode  Frøken  bliver 
året  skyldig  **). 

Der  fortsættes: 

Og  E.  B.  siger  i  Politiken  for  15.  Decbr.  1886  i  Anledning  af  Henrik 
ntoppidans  Mimoser: 

«Han  (Henrik  Pontoppidan)  tvivler,  om  det  er  njrttigt  at  gøre  Kvin- 
rne  til  yderst  følsomme  Mimoser,  saa  længe  Mændene  er  saa  haard- 
indede  eller  rettere,  naar  Naturen  har  skabt  Mændene  af  saa  skrøbe- 
t  Stof.> 

Samtidigt  udtales,  at  Kvinder,  i  alt  Fald  saa  henrivende  Kvinder 
n  de  to  i  Mimoser,  er  skabt  til  at  c  lyksaliggøre >  —  maaske  flere  Mænd. 
Og  da  Ægtemanden  i  Mimoser  « lyksaliggør*  flere  Kvinder  end  sin 
istru,  og  Hustruen  derfor  forlader  ham,  lader  E.  B.  Digteren  spørge: 
r  der  nogen  Mening  i  dette?*  og  svarer  selv:  «Nej,  naturligvis  er  der 
jen   Mening  deri.> 


•)  Se  Samlede  Skrifter  IV,  472  ff. 

**)  En    Beundrerinde   af  hende   er   endnu  mere  frejdig.     Hun  citerer 
nt  samme  Sted  saaledes: 

Det   er   blevet   sagt,    at  « skrøbelig  Dyd».    hvormed  menes  almindelig 
ædelighed,  «er  mange  Gange  at  foretrække  for  unaturlig  Last>. 

Det  er  allerede  lidt  vanskeligt  at  forstaa,  hvorfor  Anmelderen 
E.  B.  skal  bære  Ansvaret  for  Pontoppidans  mulige  moralske  Kæt- 
terier.   Han  har  intet  andet  gjort  end  at  gengive  Bogens  Indhold, 
og  disse  Linjers  Forfatter  véd  fra  bedste  Kilde,  at  Hr.  Pontoppidan 
vedkender  sig  denne  Gengivelse  af  hans  Mening  med  Bogen  som 
nøjagtig.     Som  Frøkenen   citerer,    maa    man   nu  bestemt  faa  det 
Indtryk,    at  Anmelderen  har  villet  udtale  sin  Mening  om  Nytten 
eller  Unytten    af  Kvindernes  Kyskhed,    og   at   det  er  hertil,    der 
sigtes    med    Udtrykket    Mimoser.     Men    i  Anmeldelsen    tales    kun 
om  den  Anskuelse,  at  en  Mand  til  Straf  for  visse  Køns-Forseelser 
« ubønhørlig   bør  være    udstødt   af  det  moralske  Samfund*.     Saa 
fortsættes:   «Henrik  Pontoppidan  har  sin  Betænkelighed.    Han  er* 
bange   for,    at  hverken  Mænd  eller  Kvinder  staar  sig  ved  denne 
Lære.      Han  tvivler  om  Nytten  osv.> 

Hvor  bliver  Opfordringen  til  almindelig  Usædelighed  af? 
Dog  perfidest  er  det  næste  Stykke,  hvor  kun  et  eneste  Ord  er 
sat  i  Citationstegn,  medens  hele  Sætningen  iøvrigt  er  arrangeret 
rundt  omkring  det,  for  at  faa  ud  hvad  der  passer  i  Frk.  Grundt- 
vigs Kram.  Der  udtales  faktisk  i  Anmeldelsen  ikke  det  Fjerneste 
om  at  Kvinder  i  Almindelighed  er  skabt  til  at  lyksaliggøre  flere 
Mænd.  Der  staar  simpelthen:  «Der  er  i  Mimoser  to  unge  Kvin- 
der, henrivende  begge,  skabte  til  at  lyksaliggøre  en  Mand,  maaske 
endog  flere,  og  dog  gaar  det  dem  begge  galt.»  Frk.  Grundtvig 
véd  rimeligvis,  at  Enker  undertiden  gifter  sig  paany;  hun  véd 
at  Sligt  forekommer  i  Naturen.  Hun  kan  altsaa  heller  ikke  godt 
gøre  Anskrig  over,  at  det  om  to  Fruentimmer  i  en  Bog  siges, 
de  maaske  er  skabte  til  at  lyksaliggøre  flere  Mænd  end  én,  og 
Andet  staar  der  ikke.  Nogen  Bestræbelse  efter  at  indføre  Fler- 
raænderi  i  vort  stille,  dydige  Danmark  vil  hun  endog  med  den 
bedste  Vilje  ikke  kunne  vride  ud  deraf. 

Efter  disse  Citater  og  endnu  et  (af  Socialdemokraten)  har 
Frk.  Grundtvig  den  Koldblodighed  at  sammenfatte  saaledes: 

De  vil  se,  at  Ligheds  fordring  en  [der  ingensteds  findes],  som  den  frem- 
kommer i  de  Udtalelser,  jeg  her  har  givet  dem«  begrundes  paa  dobbelt 
Maade :  Der  søges  Støtte  for  dens  Berettigelse  dels  i  Mandens  Natur  og  dels 
i  Kvindens.  Snart  hedder  det:  Det  er  nødvendigt  for  Manden  med  hans 
uimodstaaelige  sanselige  Drift,  at  Kvinderne  —  Kulturkvinderne  —  bliver 
mindre  kyske,  og  snart:  Det  er  nødvendigt  for  Kvindernes  Helbred  og 
.Aandskraft,    at  de  opgiver  deres  Kyskhed,    som  kun  er  Unatur  og  Tvang. 

Allerede  dette  er  stort,  men  det  er  endnu  ikke  fuldstændigt. 
Det,  som  kranser  Værket,  er  den  Fortolkning,  hun  giver  af  de 
afvigende  Meninger  om  det  Kønslige,  som  hun  finder  hos  de 
Mænd,  hun  nedrakker,  og  hvem  hun  til  Slutning  ligefuldt  gør 
den  lille  hykkelske  Indrømmelse,  at  hun  tror  ^adskillige  af  dem. 
som  vil  omdanne  vor  Bevidsthed  paa  dette  Omraade,  er  alvorlige 
Mennesker,  som  mener  at  virke  for  en  god  Sag>. 

Hun  udleder  deres  vildfarende  Meninger  af  en  ustyrlig  Køns- 
drift hos  dem.  Hun  indbilder  sig,  eller  hun  indbilder  sine 
Læserinder,  at  naar  visse  Mænd  finder  den  bestaaende  Ordning 
af  Kønnenes  Forhold  elendig,  saa  er  det  fordi  den  hindrer 
dem  i  at  tilfredsstille  deres  ublu  Drifter.  Det  hedder  i  hendes 
Sprog: 

Enten  det  er  Mændenes  virkelige  Natur  eller  ej,  saa  rører  der  sig 
for  Tiden  (I)  et  voldsomt  Driftsliv  hos  mange  af  dem,  saa  voldsomt  og 
saa  ustyrligt,  at  de  uden  videre  Tanke  for  Følgerne  kræver  Kvinderne 
og  hele  Samfundsordenen  omdannet,  blot  for  at  denne  ene  Drift  kan  blive 
tilfredsstillet. 

Hvis  Frk.  Grundtvig,  der  lever  i  de  højere  Luftlag,  blot  en 
eneste  Eftermiddag,  en  eneste  Aften,  vilde  gaa  ned  ad  Strøget 
her  i  Kjøbenhavn  og  lukke  sine  Øjne  vel  op,  saa  vilde  hun 
erfare,  at  ingen  Mand  behøver  at  kræve  Samfundsordenen  om- 
dannet af  den  Grund,  hun  er  saa  elskværdig  at  fastslaa,  selv 
om  han,  en  dobbelt  Herkules,  skulde  ønske  at  gøre  et  fuldt 
Hundrede  unge  og  velklædte  Kvinders  nære  Bekendtskab  paa 
én  Gang.  Det  mangler  under  de  nuværende  Samfundsforhold 
ikke  paa  Imødekommen  fra  det  smukke  Køns  Side.  De,  der 
ønsker  Samfundsordenen  omdannet,  turde  derfor  rimeligvis  have 
andre  Grunde  dertil  end  den  ene,  der  har  frembudt  sig  for 
Frøken  Grundtvigs  Fantasi. 

En  sidste  Udluftning: 


For  Frøken  Grundtvigs  Øjne  viser  der  sig  det  fantastiske 
Billede  af  en  Fritter;  for  hendes  Øren  lyder  hans  Ord.  Det  er 
Sansevildelser  altsammen,  men  hun  synes  at  tro  paa  deres  Virke- 
lighed. 

Der  foresvæver  hende  noget  dunkelt  om,  at  Fristeren  etsteds 
fra  har  rettet  en  Opfordring  til  hende  og  andre  ærbare  ugifte 
Damer  om  at  indlade  sig  paa  et  højst  forvorpent  Levned.  Og 
atter  og  atter  forsikrer  hun  os,  at  det  vil  hverken  han  eller 
andre  ærbare  Damer  indlade  sig  paa.  Da  det  forekommer  hende, 
at  Fristeren  har  opfordret  hende  og  de  andre  Vestalinder  til  at 
begaa  noget  Uhøvisk,  spørger  hun  ham  tilbage,  <om  mon  egen- 
lig den  almindelige  Sundhedstilstand  mellem  Kvinderne  vilde  blive 
bedre,  hvis  alle  de  Kvinder,  der  nu  lever  kysk,  stiftede  løse 
Forbindelser?*  Hun  hævder,  at  Fristeren  byder  hende  og  de 
andre  «til  Bod  for  et  sjæleligt  Savn  Tilfredsstillelsen  af  Køns- 
driften i  løse  Forbindelser*  (stadigt  de  løse  Forbindelser),  og 
hævder,  at  dette  er  «at  give  Stene  for  Brød».  Og  hun  taler  sig 
ind  i  stedse  større  Hede,  indtil  hun  naaer  til  <den  Modbydelig- 
hed og  Selvforagt,  Kvinderne  vilde  føle  ved  at  tilhøre  snart  En^ 
snart  en  Anden,  de  Misgreb,  de  vilde  begaa,  idet  de  kom  til  at 
knytte  sig  nær  til  en  eller  anden  af  de  Mænd,  de  eflerhaanden 
tilhørte,  og  for  hvem  de  kun  var  et  Redskab*.  Man  skulde  tro, 
dette  var  en  Skildring  af  Tilstandene,  som  vi  har  dem;  men 
nej!  det  skal  forestille  Tilstanden,  som  den  vilde  blive,  hvis  det 
gik  efter  Fristerens  Ønsker. 

Alt  dette  er  nu  gennemtrukket  med  Citatstumper  af  hin  vidt- 
berømte Snes  Linjer  af  Undertegnedes  cnoksom  omtalte*  Artikel 
om  Arne  Garborg,  hvor  der  ikke  findes  en  Stavelse  af  alt  det 
Vrøvl,  der  læses  ud  af  dem,  og  som  de  gode  Damer  hellere  i 
Stilhed  skulde  have  overvejet  end  at  spilde  saa  meget  Blæk  paa 
dem   uden  at  rokke  en  Tøddel  af  deres  Indhold., 

Dog  for  hver  Gang  Frk.  Grundtvig  har  anført  en  Brokke  i 
hin  Passus,  defekt  eller  fordummet  eller  kvalte  Længsler  eller 
lignende,  udrevet  af  Sammenhængen  eller  indført  i  en  ny,  fi^ar 
hun  Anledning  til  ny  Deklamation  om  det  sædelige  Livs  Velsig- 
nelser og  Usædelighedens  usalige  Følger. 

Hun  negter  sig  intet.  Hun  vinder  den  ene  Sejr  efter  den 
anden  over  Fristerens  dumt  formulerede  Fraser,  som  hun  alle- 
sammen laver  selv.  F.  Eks.  Hun  siger:  «Saa  skulde  de  højere 
Stænders  ugifte  Kvinder  tillige  være  fordummede  I*  og  hævder 
naturligvis,  at  de  er  fuldt  saa  kloge  som  de  gifte.  Men  hvem 
har  sagt  det  anførte,  hvem  har  kunnet  mene  det  i  denne  Al- 
mindelighed! Saa  meget  er  vel  klart,  at  de  gifte  Kvinder  i 
Regelen  har  et  Erfaringsomraade  af  i  høj  Grad  menneskelig  og 
væsenlig  Art  forud  for  de  ugifte,  og  at  Mangelen  deraf  for  de 
sidstes  Vedkommende  kan  have  vidtrækkende  Følger.  Men  paa 
det  saa  sjusket  anførte  Sted  staar  jo  intet  Andet  end  at  man 
ikke  maa  tro.  Driftlivet  lader  sig  udrydde  uden  at  Mennesket 
(altsaa  Mand  saavel  som  Kvinde)  bliver  defekt  eller  fordummet 
—  en  Sandhed,  man  skulde  tro  lige  saa  uimodsigelig  som  den 
er  elementær. 

For  nu  tilgavns  at  føre  Beviset  for,    at  Kvinderne  ikke  bør 
hellige    sig    til    »Kønsdriftens*   Dyrkelse  —  der    tales    med   ufor- 
anderlig Raahed  stadig  om  den,  aldrig  om  den  Tiltrækning,  den 
Sympati,  den  Elskov,  den  Lidenskab,  hvis  Ytring  den  overfor  et 
bestemt  Enkeltvæsen  af  det  andet  Køn  dog  maa  tænkes  at  være 
—  spørges    der   om   Mændene,    «som   tilfredsstiller   deres  Drift*, 
er   «saa    lykkelige*?     Og   Spørgsmaalet   besvares    ved    en  Henvis- 
ning   til  Schopenhauer,    der   siges   i   sin  Alderdom  at  have  prist 
sig    lykkelig    over    at    være    bleven    Drifterne    kvit,     dernæst    til 
Strindberg,   der  har  skrevet  en  Fortælling  Mot  betalning  og  som 
siges   «at  vride  sig  i   Fortvivlelse  over  Mandens  sanselige  Afhæn- 
gighed   af  Kvinden »    og  endelig  til  Arne  Garborg  med  Udraabet: 
*Er  det  Lj^kke  at  væmmes  saadan  ved  sig  selv  som  hans  Mænd 
gør?* 

Med  andre  Ord:  Frøkenen  anfører  virkelige  og  opdigtede 
Mænds  Væmmelse  ved  Samlivet  med  prostituerede  Kvinder  mod 
dem,  der  istedenfor  den  nuværende  Tilstand:  Ægteskab  plus  Pro- 
stitution, direkte  eller  indirekte  har  udtalt  Sympatier  for  en 
Fremtidstilstand,  hvor  der  hverken  vilde  findes  Tvangs-  og  For- 
nuftægteskaber med  deres  Maskepi  med  Kirken  og  deres  køns- 
lige Svineri,  eller  Prostitutionen  med  dens  Maskepi  med  Politiet 
og  dens  kønslige  Svineri,  men  hvor  Kærligheden  betragtedes  som 
eneste  Legitimation  og  hvor  Staten  ikke  blandede  sig  i  Indi- 
vidernes Kønsliv  uden  for  at  straffe  Forbrydelser  og  for  efter 
Evne    at    sikre    Børnenes  Vel       Men    hvem    i    al  Verden    har  vel 

opfordret  Damerne  til  at  prostituere  sig?  Man  har  end  ikke  op- 
fordret dem  til  at  gøre  det  literært.  Naar  de  ligefuldt  gør  det. 
er  det  ganske  af  egen  Drift. 

Frøken  Grundtvig  maa  blot  ikke  tro,  at  hun  imponerer  os 
anderledes- tænkende  ved  den  stadige  Pukken  paa  Kulturdamemes 
Dyd  under  den  nuværende  Tilstand.  Vi  imponeres  ikke  af  Dyden 
i  det  regulære  Vane-Ægteskab,  hvor  Halvdelen  af  Damerne  føder 
Børn  i  Samliv  med  en  Mand,  for  hvem  de  slet  intet  føler,  og 
hvor  den  af  Frøkenen  bekæmpede  Kønsdrift  altsaa  er  den  eneste 
Faktor.  Vi  imponeres  ikke  af  Dyden  hos  de  ugifte  Damer,  der 
saa  at  sige  aldrig  fristes,  fordi  Prostitutionen  i  alle  dens  Former 
tager  af  for  Damerne  og  sikrer  dem  mod  Efterstræbelser.  Og 
vi  imponeres  ikke  af  Renheden  i  et  Samfund,  som  er  bygget 
paa  disse  to  Hjørnestene,  Ægteskab  og  Prostitution,  og  hvis 
Stadsestue  kun  er  eller  synes  ren,  fordi  Skarnet  er  fejet  sammen 
i  det  lige  saa  store  Pulterkammer.  Vi  holder  overhovedet  ikke 
det  for  Dyd,  som  Frk.  Grundtvig  kalder  Dyd,  vi  anser  meget 
for  fuldt  berettiget  som  Frøkenen  fordømmer,  og  vi  anser  meget 
for  modbydeligt  som  Frøkenen  agter.  Men  vi  taler  ikke  højt  og 
ikke  meget  derom. 

Jeg  skal  sige  Frk.  Grundtvig  hvorfor.  Fordi  vi  i  saa  lille 
og  saa  uoplyst  et  Samfund  ikke  kan  det. 

Er  det  aldrig  faldet  Frk.  Grundtvig  ind,  hvorfor  ingen  kvin- 
delig Stemme  hævede  sig  mod  hendes  Foredrag  i  Dansk  Kvinde- 
samfund  og  hvorfor  end  ikke  nogen  Mand  har  følt  Drift  til  at 
opponere,  da  hun  dog  maa  vide  eller  ane,  at  Hundreder  og 
atter  Hundreder  af  Kvinder  og  Mænd  staar  paa  et  ganske  andet 
Stade  end  hun?  De  har  ikke  gjort  det,  fordi  de  ikke  /ran,  fordi 
de  vilde  tabe  mere  derved  end  hele  Sagen  er  værd.  En  Lærer- 
inde, der  havde  modsagt  Frk.  Grundtvig,  vilde  have  mistet  sine 
Elever,  en  Skolebestyrerinde,  der  havde  gjort  det,  vilde  have  set 
sin  Skole  gaa  til  Grunde,  en  kvindelig  Læge  vilde  aldrig  have 
faaet  Praksis  eller  have  tabt  den,  hun  har.  Og  hvad  Mændene 
angaar,  saa  vilde  de  se  sig  truede  af  ganske  samme  økonomiske 
Ruin  og  ganske  lignende  selskabelig  Udespærring.  De  betragter 
desuden  al  Protest  som  ørkesløs  og  frugtesløs.  De  nærer  i  Re- 
gelen ikke  ringeste  Haab  om  at  opleve  nogen  Forbedring  af  Til- 
standene i  Danmark  og  har  af  gode  Grunde,  siden  de  kom  til 
Skels  Aar  og  Alder,  opgivet  Ævret.  De  véd,  at  vil  de  sige  deres 
Mening,    kan    de    ikke    engang    faa    den    trykt.     Og   fik    de    den 

trykt,  blev  den  konfiskeret  af  Politiet.  De  lader  Damerne  præke, 
som  de  lader  Præsterne  præke.  De  holder  deres  Mund  og  tænker 
deres. 

En  særegen  Barnagtighed,  som  udmærker  alle  disse  moralske 
Indlæg,  er  den,  som  giver  sig  tilkende  i  Vendinger  som  Nutidens 
sædelige  Lighedskrav,  den  moderne  Stræben  efter  større  Sæde- 
lighed og  deslige.  Der  er  Ravnekrogsluft  i  disse  Talemaader. 
Menneskene  heroppe  i  disse  smaa  skandinaviske  Lande  gaar 
endnu  og  bilder  sig  ind,  at  det,  de  laver  af  Krav  og  Regulativer 
paa  det  kønslige  Omraade,  som  paa  alle  andre,  det  er  Nutidens, 
det  er  den  moderne  Aands  Ytringsform.  Jeg  kan  forsikre,  at 
den  moderne  Evolution  paa  dette  Omraade  foregaar  ganske  andre 
Steder  i  Verden;  man  kan  finde  den  i  et  Land  som  Rusland, 
men  visselig  ikke  her. 

Vi  skulde  imidlertid  tage  os  iagt  for  at  blive  dummere  end 
vi  er.  Vi  kan  ikke  godt  taale  en  yderligere  Nedgang.  Og  hvis 
vi  virkelig  i  disse  smaa  Lande  kom  saa  vidt  at  for  os  Ordet 
Dyd,  der  i  gamle  Dage  betød  Dygtighed,  Tapperhed,  Evne  til 
at  udrette  noget  godt  og  nyttigt,  skrumpede  ind  til  at  betegne 
den  bare  Afholdenhed  i  kønslig  Henseende,  saa  var  vi  paa  Vejen 
til  at  blive  dummere  end  vi  kan  taale.  Man  tænke  sig,  at  vi 
allerede  næsten  er  naaet  saa  vidt  i  aandelig  Henseende,  at  naar 
en  Fremmed  spørger  En:  Hvad  sysselsætter  nu  mest  Sindene 
deroppe  i  disse  smaa  Samfund,  hvilke  Ideer  og  Idealer  har  de? 
saa  maa  man  bide  sig  i  Læben  for  ikke  at  svare:  «Jo,  vi  render 
rundt  og  passer  paa  hverandres  Kønsdrift.  Vor  Hovedsyssel- 
sættelse er  Bekymringen  for,  at  de  Andre  ikke  tilfredsstiller  denne 
deres  Drif{.» 

Skal  vi  naa  til  det  Punkt,  at  hele  vort  Aandsliv  gaar  op  i 
en  Sædelighedspassiar,  der  er  lige  saa  uanstændig  som  liderlig 
Snak  er  det?  Andre  Folkeslag  frembringer  noget,  udretter  noget; 
vi  passer  paa  hinandens  Køns-Moralitet;  vi  præker  kønslig  Af- 
holdenhed for  hverandre. 

Selv  høj  frugtsommelige  Damer  sparer  sig  ikke,  men  vanker 
i  den  Tilstand  rundt  og  forkynder  de  Ugifte  Askesens  glade 
Budskab. 

1  Sverig,  vort  største  Land,  har  man  Foreninger  af  Damer, 
der  lover  hverandre  kun  at  ville  ægte  jomfruelige  Mænd  —  de 
faar  dem  garanterede,  som  man  garanterer  Ure,  kun  mangler 
desværre    Fremtidsgarantien    —    man    har    Damekonfederationer, 

G.  Brandes:    Samlede  Skrifter.    XIII.  30 

der  paa virker  Boghandlerne  og  forhindrer  Udgivelsen  af  gode, 
frisindede  Bøger;  man  har  Professorkollegier  som  det  i  Upsala, 
der  nylig  gik  frem  mod  Foreningen  Verdandi,  saa  det  var,  som 
saa  man  Middelalderen  lyslevende  gaa  igen;  man  har  Forlægger- 
forbund, som  det,  der  nu  har  drevet  det  saa  vidt,  at  Strindberg 
ikke  mere  har  en  Forlægger.*) 

I  Finland  havde  nylig  den  uskyldige  Gustaf  af  Geijerstams 
Optræden  vakt  en  saadan  Forfærdelse  blandt  Helsingfors'  Bedste- 
borgere og  Borgerinder,  at  da  jeg  i  April  begav  mig  dertil  for 
at  holde  et  Pur  Foredrag,  blev  jeg  paa  en  Station,  før  jeg  naaede 
Staden,  modtaget  af  en  elskværdig  Udsending,  der  var  taget  mig 
i  Møde  for  at  anmode  mig  om  icke  att  berora  sedligheisfrågorna, 
da  jeg  ellers  vilde  skræmme  alle  bort. 

I  Norge  blev  Hans  Jægers  Bog  konfiskeret,  Kristian  Krohgs 
Bog  konfiskeret  —  og  det  af  det  liberaleste  Ministerium,  der 
hidtil  har  været  at  opdrive  i   Landet. 

I  Kjøbenhavn  kunde  Krohgs  Maleri  Albertine  end  ikke  blive 
udstillet;  ja  vi  er  her  for  dydige  til  at  spille  Gengangere,  Frk. 
Grundtvigs  Forklaring  af  vor  indenlandske  Tilstand  er  den,  at  «det 
ustyrlige  Driftsliv,  der  for  Tiden  er  oppe  hos  mange  af  vore 
nordiske  Mænd,  ikke  er  ganske  naturligt  for  dem,  men  frembragt 
paa  kunstig  Maade,  bl.  A.  vel  <iok  ved  Paavirkning  fra  fransk 
Literatur  >     Ja,  lad  Franskmændene  have  Skylden! 

Allerede  J.  L.  Heiberg  skrev:  «Jeg  gad  rigtignok  vide,  hvor- 
fra den  hos  os  udbredte  Overtro  rejser  sig,  at  Kjøbenhavneme 
er  dydigere  end  Pariserne.  ...  I  Fald  Pariserne  i  deres  Udyd  er 
mere  raffinerede,  og  vi  følgelig  mere  raa  i  vor,  saa  er  jo  For- 
trinnet paa  Parisernes  Side,  og  de  kan  altsaa  tage  mere  Skade  af 
os,  end  vi  af  dem.  Men  Tingen  er,  at  det  netop  er  det  Raa  og 
Gemene,  som  vore  liderlige  Dydshelte  finder  Behag  i,  hvorimod 
det  Forfinede  er  dem  en  Afsky.  > 

Men  lad  kun  Indflydelsen  fra  Frankrig  have  Skylden!  I  vor 
Literatur  vil  Fordærvelsen    ikke    trænge   ind.     Vi   har  en  Højre- 

*)  Kn  overmaade  ærbar  Dame,  Fru  Hreinholm-Aakermark,  havde  i 
et  lille  Kvindetidsskrift,  hun  udgav  i  Gøteborg,  optaget  to  Smaanoveller  af 
nuværende  Fru  Mathilde  Malling,  der  blev  udskregne  for  usædelige.  Damer 
af  Borgerskabet  i  (Gøteborg  satte  da  en  Agitation  i  Gang  for  at  fsia  Pige- 
børnene tagne  ud  af  en  Skole,  hun  forestod.  Det  lykkedes  at  ruinere 
Skolen,  som  maatte  gaa  ind.  Ganske  forarmede  maatte  tilsidst  hun  og 
hendes  Mand  forlade  Hven.  Senere  Anm. 

presse,  der  er  den  literære  Uskylds  Vogter,  og  en  vis  Venstre- 
presse, der  er  endnu  mere  sysselsat  med  Dyden  end  Højre. 
Desuden  har  vi  Politicensur  for  fremmede  Bøger  og  for  de 
indenlandske  en  kraftig  og  stedse  kraftigere  Forlæggercensur,  der 
nok  skal  sørge  for,  at  det  her  i  Landet  bliver  som  det  er. 

Kort  sagt,  allevegne  her  i  Norden  er  Dyden  i  Form  af 
Fordummelse  ovenpaa,  mens  Lasten  i  Form  af  Raahed  tumler 
sig  frit  underneden.  Og  de,  som  sidder  inde  med  en  højere 
og  friere  Moral  end  Gennemsnittets  Patentmoral,  de  tier  klogeligt 
og  nødtvungent  stille.  De  husker,  at  saa  tidt  de,  engang  hvert 
tredje,  fjerde  Aar,  har  været  troskyldige  eller  uegennyttige  nok 
til  at  sige  et  Par  Ord  til  Genmæle,  har  de  faaet  Bøtterne  fra 
alle  det  herskende  Systems  Haandlangere  over  sig. 


Attentat  paa  Anonymitetsbrud 


I  en  Artikel  i  Kristiania  Dagblad  for  i  Lørdags  meddeler 
Bjørnstjerne  Bjørnson  den  norske  Læseverden,  hvem  det  er  der 
stikker  bagved  Politikens  Mærker.     Han  skriver: 

«Hvad  er  saa  dette  for  Mænd?  Den  første  under  Navnet 
Lucifer  —  hele  Kjøbenhavn  véd  det  —  er  Forfatteren  Hr.  Esmann; 
den  anden  under  Mærket  G.  B.  er  ingen  ringere  end  Dr.  Georg 
Brandes,  og  den  tredje  under  Navnet  Nikolai  er  Statsrevisor 
Hørup  i  egen   Person.« 

Med  overordentlig  Snildhed  og  Evne  til  fra  en  Forfatters 
Skrivemaade  at  slutte  tilbage  til  ham  selv  er  det,  som  man  ser, 
lykkedes  Hr.  Bjørnson  at  afsløre  G.  B.  som  Georg  Brandes.  I 
de  øvrige  Tilfælde  viser  han  sig  mindre  velunderrettet  og  uendelig 
meget  mindre  skarpsindig. 

Selv  den  mindst  stilkyndige  blandt  Politikens  Læsere  har 
kunnet  se  at  Nikolai  ikke  er  Hørup*).  Naar  hans  Navn  hidtil 
er  bleven    fortiet,    er  det  dog   ikke  Meningen  overfor  Hr.  Bjørn- 

*)  Nikolai  var  et  Mærke,  hvorunder  Peter  Nansen  havde  skrevet  et 
Par  Artikler  bl.  A.  om  Hundene  i  Kjøbenhavn.  Senere  Anm. 

sons  Videbegærlighed  at  holde  det  skjult  til  evig  Tid.  Hans 
fulde  Navn  er  Niels  Kristian  Kallenberg- Støvhase;  paa  Politikens 
Kontor  gaar  han  under  Benævnelsen  Fandens  Overmand;  han  er 
Kvindesamfundets  Fjende  og  Hundenes  Ven,  Misunder  og  Angiver. 
Han   er  en   ung  Mand  i   sine  bedste  Aar,    saare  smuk  af  Ansigt. 

Hvad  Forfatteren  til  Artiklen  Engle  angaar,  da  har  ligeledes 
Hr.  Bjørnson  søgt  langt  borte,  hvad  der  laa  meget  nær.  Hr. 
Esmann  er  saa  uskyldig  i  den,  som  Hr.  Bjørnson  selv.  Den 
Kjøbenhavnerkorrespondent,  der  har  bildt  Hr.  Bj.  Bj.  ind,  at  hele 
Byen  tillagde  Hr.  Esmann  Artiklen,  maa  være  et  eller  andet  lille 
enfoldigt  Lam  fra  en  journalistisk  Faarefold,  der  ikke  har  ringeste 
Kendskab  til  Djævelen  og  al  hans  Gerning,  snehvidt  som  det  er 
med  et  rødt  Baand  om  Halsen. 

Ak  nej!  Jeg  er  saamænd  ingen  anden  end  den  rigtige  gode 
gamle  Lucifer  selv.  Min  Historie  er  bekendt  nok.  Jeg  har  fra 
min  Ungdom  af  levet  i  det  bedste  Selskab.  Naar  jeg  har  skrevet 
om  Engle,  varmt  og  sympatetisk,  som  jeg  har  gjort  det,  saa  er 
det,  fordi  jeg  selv  er  en.  Rigtignok  en  falden  —  hvad  der  jo 
ikke  gælder  om  Damerne,  bevares!  —  men  dog  en  Engel.  Mit 
Særfag  var  fra  første  Færd  af  Lyset,  den  højeste  Oplysning  — 
dette  er  mit  Berøringspunkt  med  Politiken  —  men  det  blev  ikke 
vel  set  paa  højere  Steder,  og  saa  faldt  jeg  fra  Himlen  ned,  lige- 
som Danebrog. 

Siden  da  har  mit  Liv  været  meget  bevæget.  Mange  har 
forbandet  mig,  mange  har  elsket  mig,  en  og  anden  har  solgt 
eller  forskrevet  sig  til  mig.  Store  Digtere  har  besunget  mig; 
jeg  spiller  en  vis  Rolle  i  den  nyere  Literatur.  Goethe  gjorde 
mig  i  sin  Faust  til  en  Cyniker,  der  ikke  er  uden  Vid,  Byron 
forherligede  mig,  Carducci  har  skrevet  Oder  til  mig.  Jeg  er 
efterhaanden  bleven  blaseret;  ligegyldig  baade  for  Had  og  Kær- 
lighed, for  Forbandelser  og  Ros. 

Men  én  Ting  er  der,  som  endnu  bestandig  elektriserer  mig. 
Det  er  naar  jeg  hører  Dydens  Pris  og  Ægteskabets  Lovsang,  lige- 
gyldigt fra  hvem  denne  Pris  og  Lovsang  kommer,  fra  Scavenius's 
Læber  i  Store  Heddinge  eller  fra  Bjørnsons  Læber  i  Paris  eller 
fra  Frøken  Grundtvigs  og  de  andre  Engles  Læber  i  den  englelige 
By  Kjøbenhavn. 

Da  kan  jeg  ikke  styre  mig,  da  maa  jeg  møde  frem,  hvor 
langt  jeg  end  er  borte,  og  istemme  Hymnen  og   prise  Sangerne. 

Lucifer. 

Verden  og  Verdens  Bund. 


Hr.  Redaktør!  Jeg  har  fundet  en  Perle.  Og  jeg  har  fundet 
den  dér,  hvor  man  efter  Ordsproget  finder  Perler.  Paa  Mød- 
dingen, kastet  for  de  Tykhudede,  til  hvilke  Hr.  V.  Klein,  For- 
fatteren af  et  nys  udkommet  Flyveskrift  henvender  sig.  Hans 
lille  Bog  er  kraftig  som  ædel  Gaasevin,  velsmagende  som  Kødet 
af  en  Hankat,  varm  og  følt  som  det  klamme  Haandtryk  af  en 
svedig  Haand,  aandfuld  som  en  Snaps  Fusel,  sveden  som  en 
Værtshusbøf,  djærv  som  en  Dumhed  og  sej  som  en  Pølse. 

Altid  havde  min  Fætter  Hans  tænkt  sig  Dr.  G.  Brandes  som 
en  Mand,  der  nok  kunde  fordærve  adskilligt  mere  end  vor  Smule 
Planet.  Han  havde  kendt  ham  nok  til  at  vide,  at  han  end  ikke 
nøjedes  med  at  nedbryde  alt  Godt  og  Ædelt  i  dette  Solsystem 
og  et  Par  andre.  Og  han  var  tilsidst  kommet  til  den  Over- 
bevisning, at  det  er  mellem  hans  forførende  Kunster  og  —  Ver- 
dcRy  at  Kampen  staar. 

Naar  han  mundtligt  har  udtalt  denne  Anskuelse,  var  der 
dog  forholdsvis  faa,  der  gav  ham  Medhold.  Man  rystede  paa 
Hovedet,  gjorde  sraaa  Indrømmelser:  En  Landeplage,  en  Pest  for 
Danmark  og  Norden  osv.    Man  vilde  ikke  lade  G.  B.  være  mer. 

Nu  har  Fætter  Hans  fundet  en  Meningsfælle  i  Hr.  Klein. 
Denne  slutter  sit  Flyveskrift  med  en  Advarsel  til  visse  Forhaab- 
ningsfulde,  der  sætter  deres  Lid  til  vore  Kvinders  Afsky  for 
Lasten.  Den  er  trykt  med  spærret  (tildels  dobbelt  spærret) 
Skrift: 

Den  tidligere  umiddelhare  Følelse  af  det  Hæslige  er,  takket 
være  Dr.  Brandes'  og  hans  Venners  ihærdige  Arbejde  i  de  sidste 
seksten  Aar  —  i  Begreb  med  at  forsvinde  fra   Verden. 

Verden,  intet  ringere  som  man  ser.  Ikke  Omegnen  af 
Kristen-Bernikow-Stræde,  men   Verden. 

Og  Hr.  Klein  fortsætter  med  Rette:  Hvem  der  lukker  Øjnene 
for  denne  Kendsgerning,  vil  sikkert  engang  komme  til  at  gøre 
sorgelige  Opdagelser. 

Kendsgerning,  som  man  ser.  Det  er  netop  saadan,  at  Kends- 
gerninger ser  ud. 

Saa    følger   Trøsten.      Der   er   Haab   om    at    i    denne    Kamp 

mellem  Belial  og  Verden,  det  dog  bliver  Verden,  som  beholder 
det  sidste  Ord.  Atter  Hans's  Mening,  men  udtrykt  bedre  end 
han   nogensinde  kunde  sige  det.     Det  hedder: 

Men  dermed  er  ikke  sagt,  at  Verden  er  moralsk  fordærvet. 

Himlen  ske  Tak!  Det  er  altsaa  ikke  fuldbragt  endnu.  Der 
er,  forsikrer  Hr.  Klein,  Haab  om,  at  det  Nuværende  er  en  Over- 
gang. Dog  nu  kommer  den  mærkværdigste  Overensstemmelse 
mellem   Hr.   Klein  og  Hans. 

Hans  har  i  sit  stille  Sind  altid  sammenlignet  Verden  med 
en  Tønde.  Ingen  Lignelse  har  syntes  ham  slaaende  som  den. 
Og  saa  tidt  han  har  set  G.  B.  under  hans  rastløse  Arbejde, 
har  han  sagt  til  sig  selv:  Han  prøver  at  faa  det  Hele  til  at  gaa 
fra  hinanden  og  falde  i  Staver;  jeg  ser  det  nok.  Men  nogen 
Nød  har  det  ikke,  saalænge  Bunden  holder.  Den  bærer  det 
Hele;  det  er  paa  den,  det  kommer  an. 

Dér  kommer  Hr.  Klein  atter  lige  tilpas  til  at  berolige  Hans. 
Han  slutter  nemlig:  Under  alle  Omstændigheder  tør  man  vistnok 
fastholde,  at  trods  al  letsindig  Sladder  er  Bunden  endnu  god. 

Som  De  ser,  Bunden  holder.  Netop  hvad  Hans  altid  har 
haabet  og  troet. 

Den  allersidste  Passus  lyder  endelig:  Det  gælder  kun  at  for- 
standige Mænd  og  Kvinder  griber  ind,    medens  det  endnu  er  Tid. 

Det  kan  visselig  ikke  skade;  men  det  er  egenligt  overflø- 
digt, forudsat  at  Bunden  holder.  Og  ellers  er  det  desværre 
unyttigt,  ti  forstandige  Mænd  og  Kvinder  griber  ikke  ind  i  det 
Bundløse.   — 

Det  gør  heller  aldrig  jeg.  Derfor  har  jeg  af  det  Bundløse 
kun  opfisket  denne  Perle. 

Stakkels  Hans!  Det  vil  glæde  ham  at  læse  dette,  at  have 
fundet  saa  megen  Overensstemmelse  —  hvis  han  ellers  blot  faar 
Lov  til   at  læse  Aviser  paa   Oringe. 

Deres  ærbødige 

Abonnent. 

Hvad  kan  der  gøres? 


Hr.   Redaktør! 

Jeg  venter  af  Deres  Fordomsfrihed,  at  De  vil  tillade  en 
Modstander  af  Deres  Lucifer  og  begejstret  men  mistrøstig  Til- 
hænger af  det  sædelige  Lighedskrav  at  komme  til  Orde  i  Deres 
ærede  Blad.  Jeg  er  enig  med  Hr.  Klein  i,  at  der  er  Fare  paa 
Færde,  men  kan  ikke  dele  denne  Herres  Fortrøstning  til  at 
Faren  lader  sig  overvinde.  Mine  Erfaringer  gaar  i  modsat  Ret- 
ning.     Hvem  ved,  om  det  ikke  allerede  er  for  sent! 

Jeg  kan  med  Sandhed  vidne,  at  fra  den  Dag  af,  da  jeg  første 
Gang  læste  En  Hanske,  er  jeg  blevet  et  nyt  Menneske.  Mellem 
os  —  jeg  var  ingen  Helgen  som  ung,  men  saadan  hvad  man 
kalder  for  slem,  var  jeg  aldrig.  Dette  lettedes  mig,  forsaavidt 
som  jeg  ingensinde  var  synderlig  efterstræbt  af  det  smukke 
Køn.  Jeg  saa  vel  ingenlunde  ilde  ud  —  det  er  idetmindste 
min  Mening  —  men  Pigebørnene  fandt  mig  i  Regelen  styg  og 
kejtet,  og  vittig  var  jeg  ikke,  saa  jeg  fik  saa  temmelig  gaa  i 
Fred.  Jeg  vilde  lyve,  hvis  jeg  sagde,  at  jeg  den  Gang  var  glad 
derover.  Nu  tænker  jeg  med  Glæde  tilbage  derpaa,  ti  jeg  gjorde 
ved  flere  Lejligheder  en  Dyd  af  Nødvendighed.  Jeg  elskede  den 
Gang  endnu  ikke  Dyden  for  dens  egen  Skyld. 

Det  gør  jeg  nu,  da  jeg  er  bleven  en  ældre  Mand  og  da 
En  Hanske  har  aabnet  mine  Øjne.  Jeg  betragter  det  siden  da 
som  min  Mission  at  virke  for,  at  Sædeligheden  kan  faa  sin  Løn 
og  Usædeligheden  sin  Straf.  Overalt  hvor  jeg  kan,  træder  jeg 
op  som  Angiver  af  Lasten  og  Afslører  af  Letfærdigheden.  Har  jeg 
selv  været  en  letsindig  Fugl,  da  jeg  var  ung,  nu  vil  jeg  have 
ren  Luft  omkring  mig  i  vort  gamle  Land  og  efterlade  Luften 
ren  til  mine  Børn. 

Jeg  er  for  gammel  til  selv  at  strippe  om  i  Smaagaderne  og 
forhindre  Folk  i  —  noksagt;  men  jeg  billiger  af  hele  mit  Hjerte, 
at  det  sker.  Mangen  en  Gang  i  en  Tusmørketime  stiller  jeg 
mig  op  i  en  Port  eller  dunkel  Gadedør  for  at  udspejde  Bekendte, 
og  ikke  sjældent  faar  jeg  da  noget  at  vide,  der  fylder  mig  med 
Rædsel  og  Harme,  og  som  nok  skal  komme  for  Dagen,  naar 
Tiden  er  dertil. 

Hvor  det  imidlertid  egenlig  gjaldt  om  at  gribe  ind,  er  det 
desværre  allervanskeligst,  og  her  giver  den  Bog,  jeg  i  denne  Sag 
betragter  som  min  Bibel,  Hansken,  ikke  tilstrækkelig  Anvisning. 
Jeg  er  enig  med  den  i,  at  den  mandlige  Ungdom  har  at  holde 
sig  jomfruelig  ren,  men  jeg  er  uklar  over,  hvad  der  skal  gøres 
ved  dem,  der  trodser.  Og  der  er  ikke  faa.  Ved  opmærksomt 
at  lytte  paa  Alt,  hvad  der  fortælles  her  i  Byen  og  end  ikke 
vrage  det,  man  højst  uretfærdigt  kalder  Bysladder,  og  som 
endog  meget  iidt  stammer  fra  i  høj  Grad  sædelige  Medborgeres 
og  Medborgerinders  Indignation,  er  det  lykkedes  mig  at  komme 
i  Besiddelse  af  et  næsten  utroligt  Antal  Historier.  Jeg  kan  nogle 
om  næsten  hvemsomhelst.  Og  jeg  bruger  dem,  om  end  med 
megen  Selvovervindelse,  til  at  faa  de  Paagældende  udstødte  af 
det  bedre  Selskab,  umuliggjorte  gennem  Afsløring.  Faar  jeg  at 
vide,  at  en  usædelig  Person  er  velset  i  gode  og  rene  Huse,  saa 
advarer  jeg  de  Paagældende  imod  ham.  For  hvad  andet  Middel 
er  der? 

Men  saa  indtræffer  der  Tilfælde,  hvor  man  virkelig  ikke 
véd,  hvorledes  man  skal  gribe  det  an,  og  hvor  selv  Hansken 
lader  En  i  Stikken. 

Som  nu  forleden  gaar  den  unge  Sofus  T.  hen  og  forlover 
sig  med  en  udmærket  smuk,  blomstrende  ung  Pige;  Pigebarnet 
har  selvstændig  Formue  oven  i  Købet. 

Jeg  kan  ikke  skildre  Dem  min  Sindstilstand,  da  jeg  hørte 
derom.     Det  var,  som  fik  jeg  en  Blæksmag  i  Munden. 

De  kender  ikke  Sofus  T.,  men  jeg  kender  ham.  Jeg  ved 
saa  vist,  som  jeg  sidder  her  og  skriver,  at  det  Liv,  han  har 
ført,  er  alt  andet  end  eksemplarisk  (idetmindste  har  jeg  ladet 
mig  det  sige  for  sikkert).  Der  er  dem,  der  ligefrem  betragter 
ham  som  en  forforer.  Han  skal  have  havt  en  Historie  med  en 
ung  Frue  (nogle  siger:  en  Enke),  for  kun  to  Aar  siden.  Man 
har  set  ham  spadsere  med  forskellige  Damer  paa  Gaden,  natur- 
ligvis mest  ved  højlys  Dag  for  at  undgaa  Mistanke.  Der  tales 
saaledes  om  en  ældre  Pige  af  god  Familie  (Fotograflnde) ,  der 
skal  nære  en  Slags  Lidenskab  for  ham.  Og  skønt  han  hverken 
er  smuk  eller  i  nogen  Henseende  mærkværdig,  ser  man  ham 
altid  i  Selskab  omringet  af  Damerne,  der  finder  ham  uimod- 
staaelig  og  Gud  véd  hvad.  Er  der  nogen  Art  Fyre,  jeg  hader. 
saa  er  det  den  Slags. 

Åt  tænke  sig  en  ung  sund  blomstrende  Pige  i  et  saadant 
Menneskes  Arme! 

Hvad  var  der  at  gøre!  Jeg  henvendte  mig  først  til  fjernere 
Slægtninge  og  sagde  dem,  hvad  jeg  vidste,  eller  havde  hørt  om 
Fyren.  De  takkede  mig,  men  der  blev  ikke  noget  ud  deraf. 
Der  gik  Uger,  og  om  Opslag  hørte  jeg  intet.  Saa  sendte  jeg 
min  bedste  Ven  lige  til  Forældrene.  De  blev  naturligvis  baade 
nedslaaede  og  betænkelige.  Men  selv  de  var  imponerede  af 
Svigersønnens  tilsyneladende  frejdige  Væsen,  der  skjuler  over  saa 
meget,  og  vilde  nødigt  gribe  ind. 

Saa  tog  jeg  Mod  til  mig  —  jeg  følte  det  som  et  Kald.  Jeg 
gik  lige  til  den  unge  Pige  og  fortalte  hende  Alt.  Jeg  havde 
væbnet  mig  paa  bedste  Maade  til  dette  Besøg;  Breve  som  i 
Hansken  havde  jeg  vel  ikke  kunnet  skaffe  mig;  men  jeg  havde 
Vidnesbyrd  i  Hobevis.  Og  jeg  sagde  kort  og  energisk  Alt,  hvad 
hele  Byen  véd  om   Sofus  T. 

Da  saa  jeg,  at  trods  Hr.  Kleins  Forsikring  Bunden  ikke 
længere  er  god.  Med  isnende  Kulde  affærdigede  den  unge 
Dame   mig: 

De  har  ikke  meddelt  mig  noget,  der  var  mig  nyt.  I  de 
sidste  fjorten  Dage  har  Jeg  faaet  det  ene  anonyme  Brev  efter  det 
andet  derom.  Jeg  kender  min  Forlovede  bedre  end  De  og  har 
aldeles  intet  at  bebrejde  ham. 

Det  var  det  Hele,  hvad  nu?  Hvad  skulde  jeg  gøre,  naar 
hun  absolut  vilde  have  ham,  bedærvet  som  han  er? 

Jeg  mindede  hende  da  tilsidst  om  En  Hanske. 

Jeg  kender  den  Komedie,  svarede  hun.  Efter  megen  Snak 
frem  og  tilbage  rækker  dér  Frøkenen  den  unge  Herre  begge  sine 
Hænder.     Det  har  Jeg  gjort  straks. 

Jeg  anbefalede  mig,  men  siden  da  kan  jeg  ikke  mere  holde 
Tvivlen  tilbage,  om  Kampen  for  det  sædelige  Lighedskrav  ikke 
er  bleven  rejst  for  sent.  Mon  Skaden  ikke  er  uoprettelig?  Eller 
hvad  kan  der  gøres? 

Deres  ærbødige 

M.   0. 

Voltaire,  Holberg  og  Schiller  om  Sædelighedssagen 


Voltaire  siger  om  en  Modstander:  Ligner  han  ikke  den 
brave  General  paa  90  Aar,  der  saa  nogle  unge  Mennesker,  som 
spøgede  temmelig  frit  med  Pigerne,  og  i  sin  Vrede  udbrød :  Unge 
Mænd!    Er  det  det  Eksempel,  jeg  giver  Eder? 

Holberg  skriver  i   Diderich  Menschen-Skræk: 

Henrich 
Har  ikke  Hr.  Jeronimus  selv  fortalt,  at  han  var  gandske  gal  af  Kier- 
lighed til  et  fornemme  Fruentimmer  udenlands? 

Jeronimus 
(^lofter  sin  Stok) 
Tor  din  Hund  bebrejde  mig,  at  .  .  . 

Henrich 
Det  være  langt  fra.    Jeg  siger  saadant  til   Hr.  Jeronimusses   Herom- 
nielse:   thi   jeg  vil   ikke  give  4  Skilling  for  et  ungt  Menneske,   der   ingen 
Kierlighcd  har. 

Jeronimus 
Kierlighed  og  Kierlighed  er  to  Ting  .  .  .  Jeg  har  selv  løbet  gal  i  min 
Ungdom,  jeg  bekender  min  Feyl:    men  jeg  har  begrædt  mine  Synder,   og 
gjort  Poenitentze  derfor. 

Henrich 
Monsr.  I.eander  vil  ogsaa  giore  Poenitentze.  naar  han  bliver  gammel. 

Schiller  skriver  i  sit  bekendte  Epigram:  Af  ganske  Hjerte 
er  Lasten  mig  imod,  og  dobbelt  imod,  fordi  vi  skylder  den  alt 
det  Pjat  om  Dyden.  —  »Hvordan?  Du  hader  Dyden ?»  —  Jeg 
vilde  ønske,  vi  øvede  den  allesammen,  saa  talte  forhaabenlig  intet 
Menneske  mere  derom.  — 

Mod 


Men  derfor  staar  det  ligefuldt 
fast,  at  Dr.  Georg  Brandes  har  havt 
Mod  nok  til  grovelig  at  ærtfor- 
nærme  en  sagesløs  Kvinde,  men 
ikke  har  havt  det  ridderlige  Sind, 
som  byder  En  at  forsvare  sin  Ud- 
fordring, naar  den  tages  op,  eller 
det  borgerlige  Mod,  som  hører  til 
for  at  tage  det  retslige  Ansvar  der- 
for. Dette  skal  Dr.  Brandes  blive 
mindet  om,  saa  tidt  han  angriber 
Frk.  Grundtvig  for  hendes  Sags- 
anlæg. 

Svend   Høgsbro  (Morgenbladet 
for  13.  Septbr.) 

Med  et  Mod,  der  kun  lader  sig  jævnføre  med  det,  de  første 
Kristne  udviste,  naar  de  med  Løvernes  Svælg  for  Øjé  traadte 
frem  og  bekendte  deres  Tro,  tren  i  sin  Tid  en  Engel  i  Menneske- 
skikkelse frem  i  et  Kvindesamfund  og  vidnede  under  lydløs 
Taushed  i  Forsamlingen  for  Overholdelsen  af  det  sjette  Bud. 

Alle  de,  der  saa  op  til  hende,  var  som  forfærdede  over 
hendes  Dristighed.  Der  herskede  en  Stemning  som  hvis  i  St. 
Petersborg  paa  aabent  Torv  en  Nihilist  vilde  give  sig  til  at  be- 
kende Anarkiet  og  præke  Kejsermord. 

Og  endmere  Beundring  fremkaldte  hendes  Mod,  da  hun 
ligeoverfor  enkelte  Mænd,  som  har  alle  Magtstillinger  og  Æres- 
poster i  Landet  inde,  aldrig  omtales  uden  dybeste  Ærbødighed 
og  med  største  Sikkerhed  kan  udtale  deres  Meninger,  medens 
deres  Modstandere  paa  alle  Maader  trykkes  og  trænges  —  da 
hun  overfor  dem  viste,  hvad  disse  Folk  i  Virkeligheden  fører  i 
deres   Skjold:    alle   de   Ulykker,    som    er  Usædelighedens    Følge. 

En  af  disse  Magthavere,  en  Lucifer  af  Navn  og  Gavn,  stærk 
ved  sit  faste  Hold  i  alle  Samfundets  Støtter,  paaviste  oifenlig,  at 
hendes  Citater  var  gale  og  hendes  Tale  Pjat. 

Da  viste  hun  større  Mod  end  nogensinde,  hun  appellerede 
til  en  Ret,  som  elskede  ham  og  med  hvis  Medlemmer  den  Mæg- 
tige daglig  spiste  til  Middag. 

En  ædel  Sagfører  antog  sig  som  Skytsengel  den  blide,  værge- 

løse  Kvindes  Sag,  udsatte  sig  uden  Blinken  for  alle  Fareroe 
ved  ogsaa  paa  sin  Side  offenlig  at  udtale  sig  til  Fordel  for  Lu- 
thers lille,  og  udtrykte  ikke  blot  sin  Begejstring  for  Sædelig- 
heden, men  sin  faste  Beslutning,  at  sjette  Bud  skal  holdes. 

Denne  Mand  besad  ikke  blot  det  ridderlige  Mod,  det  kirke- 
lige Mod  og  det  borgerlige  Mod  (med  alle  dettes  Underafdelinger: 
Skrædderraodet,  Livjægermodet  osv.),  men  et  Prokuratormod 
uden  Lige.  Gaves  der  Dekorationer  for  Mod  i  Fredstid,  burde 
han  have  en  og  hans  Klientinde  en  anden. 

Nu  var  i  hint  Land  Loven  saaledes  beskaffen,  baade  deo 
permanente  og  den  provisoriske,  at  hin  Ildgerningsmand  i  dette 
Tilfælde  overhovedet  slet  ikke  kunde  dømmes.  Han  havde  Sag- 
føreres og  Juristers  bestemte  Udsagn  derfor.  Han  havde,  uden 
at  ville  skjule  sit  Forfatterskab,  skrevet  i  en  Avis,  og  efter  Loven 
har  Bladets  Redaktør  Ansvaret  alene. 

Da  han  derfor  af  Engel  og  Skytsengel  i  Forening  kaldtes 
op  for  Retten,  havde  han  den  utrolige  Frækhed  og  Fejghed, 
kun  at  sige  disse  faa  Ord:  Jeg  betragter  denne  Sag  som  mig 
retsligt  uvedkommende. 

Fra  den  Dag  af  var  han  da  ogsaa  i  den  lille  af  Samfundet 
forladte  og  udstødte  sædelige  Skares  Øjne  for  alle  Tider  stemplet 
som  Fejgheden  i  Person. 

Men  hin  Engel  i  Menneskeskikkelse  overbød  ved  en  sidste 
Kraftanstrengelse  sig  selv  i  Mod.  Med  bankende  Hjerte,  men 
med  ubøjelig  Vilje  gik  hun  hen  og  bragte  til  Bladet:  Engle- 
basunen  en  lille  Bunke,  af  en  Anden  forfattede,  udsøgte  Injurier 
mod  den  Mægtige,  lod  dem  trykke  og  ventede  saa  fattet  og  gud- 
hengiven paa  denne  Handlings  Følger. 


Bjørnson  som  Polemiker 


Oc  tre  polemiske  Artikler,  som  i  Juli  Maaned  blev  rettede 
mod  Kvinden  og  Samfundet,  nemlig  Engle,  Det  ottende  Bud 
og    Kn    sidste    Udluftning^    alle    af    samme    Forfatter,    der    kun 


Sædelighedsfejden  477 

for  Spøg  undertegnede  den  første  med  et  Mærke,  har  sat  Hr.  Bjørn- 
stjerne Bjørnson  i  Paris  i  en  heftig  Bevægelse,  skønt  der  i  ingen 
af  dem  fandtes  et  Ord  om  ham  eller  mod  ham.  Forfatteren 
blev  endog  i  Dagbladet  haanet  for  Mangel  paa  Mod,  fordi  han 
saa  omhyggelig  havde  undgaaet  at  angribe  Bjørnson. 

Men  en  Hentydning  til  Navnet  paa  et  Bjørnsonsk  Drama 
etsteds  i  en  af  Artiklerne  var  nok  til  dødeligt  at  saare  den  mis- 
tænksomme Forfængelighed  hos  En  Hanskens  Digter. 

Og  en  Syndflod  af  lidet  overlagte  Ukvemsord  fulgte:  Hine 
Artikler  var  det  raaeste,  Hr.  Bj.  B.  havde  læst  —  man  maa 
gratulere  til  Valget  af  hans  Læsning  — ;  der  kom  Udbrud  som: 
Er  noget  frækkere  end  osv.  og  endelig  taltes  om  det  dybe  For- 
ræderi, hvori  Mænd,  der  selv  har  døjet  adskilligt  Ondt,  fordi  de 
lærte  et  og  andet  nyt,  gjorde  sig  skyldige,  naar  de  forholdt  sig 
afvisende  til  ny  Begyndelser. 

Paa  Raaheden  og  Frækheden  er  det  ikke  værd  at  spilde 
Ord;  humoristisk  er  det  kun,  at  disse  Injurier  med  Henrykkelse 
blev  tagne  til  Indtægt  og  bragte  i  Trykken  af  den  samme  Frø- 
ken, der  har  lagt  Retssag  an  mod  Politiken  for  et  Par  skarpe 
Ord  i  en  kritisk  Artikel.  Beskyldningen  for  det  dybe  Forræderi 
er  interessant  ved  sin  Troskyldighed:  Naar  En  har  havt  Mod- 
gang at  overvinde,  fordi  han  sagde  noget  nyt  og  sandt,  saa  tør 
han  altsaa  ikke  afvise  nogetsomhelst  formentlig  nyt,  en  anden 
fremkommer  med,  selv  om  han  hverken  anser  det  for  nyt  eller 
sandt.  Hans  Jæger  betragtede  det  i  sin  Tid  som  Bjørnsons 
dybe  Forræderi,  at  denne  ikke  vilde  række  ham  en  hjælpende 
Haand,  da  han  dog  stod  der  som  Talsmand  for  ny  Sandheder 
og  Bjørnson  burde  være  disses  Ven.  Bjørnson  var  forsaavidt 
undskyldt  som  han  ikke  troede  paa  Sandhederne.  Nu  kalder 
Bjørnson  det  for  mit  dybe  Forræderi,  at  jeg  ser  højst  koldsindigt 
paa  den  moralske  Frelsens  Hær.  Med  Urette!  ti  jeg  finder  intet 
Nyt  i  dens  Evangelium  og  intet  Frugtbart  deri. 

Siden  da  har  Bjørnson  paany  Gang  efter  Gang  søgt  Strid. 
I  norsk  Dagblad  satte  han  tre  forkerte  Navne  paa  forskellige  af 
Politikens  Artikler,  talte  paany  om  den  Raahed  og  Grusomhed  i 
Kønsforholdety  som  i  Indlæggene  mod  Kvinden  og  Samfundet  var 
lagt  for  Dagen,  og  forklarede,  at  den  skrev  sig  fra  Tøjlesløshed 
i  Ungdommen,  indtil  han  endelig  i  to  paa  hinanden  følgende 
Breve  til  Politiken  dvælede  ved  den  utrolige  Lumpenhed,  som  var 

udvist  ved  en  Sammenstilling  af  hans  og  hans  Ekse.  Kultus- 
ministerens Navne. 

Det  er  heldigt,  at  Bjørnson  har  skrevet  alt  dette  til  Bedste 
for  en  Mimose  som  Frk.  Grundtvig  og  ikke  imod  hende,  ellers 
vilde  han  have  en  halv  Snes  kraftige  Sager  for  Hof-  og  Stads- 
retten  nu. 

Havde  jeg  villet  svare  i  samme  Tone  og  Stil,  saa  vilde 
mit  Mellemværende  med  Bjørnson  have  antaget  en  betænkelig 
Lighed  med  Gammelstrands  Bataljer.  Bjørnsons  Retorik  var  alle- 
rede med  al  sin  Larmen  mærkværdigt  kvindelig. 

Der  er  imidlertid  ingen  Ære  at  vinde  ved  en  Duel  paa 
Kosteskafter.  Interessantere  og  nyttigere  end  at  gengælde  Bjørn- 
sons hidsige  Plumpheder  med  lignende  er  det  at  forklare,  hvor- 
ledes det  gaar  til,  at  en  Mand  med  saa  fremragende  Evner, 
kan  komme  til  at  tage  saa  uhøvisk  paa  Vej.  Det,  der  kun  er 
plumpt  og  grovt  som  Produkt,  er  tidt  betegnende  og  lærerigt 
som  Symptom.  Det  er  ikke  Umagen  værd  at  vredes  og  at  ivre, 
naar  man  i  Stedet  kan  forklare  sig  selv  og  andre  sin  Modstan- 
ders fornærmelige  Adfærd.  At  forstaa  er  bedre  end  at  fordømme 
og  meget  nær  ved  at  tilgive. 

I  en  Skildring  af  Bjørnson  blev  det  for  nogle  Aar  siden 
gjort  gældende,  at  han  /  sin  Tankegang  er  halvt  Folketribun, 
halvt  Lægprædikant^  at  han  /  sin  offenlige  Optræden  udtaler  sine 
Landsmamds  religiøse  Patos  og  det  i  endnu  højere  Grad  efter  at 
han  har  løsrevet  sig  fra  Rettroenheden  end  før.  Jeg  skrev:  Aan- 
der  af  denne  Art  har  et  fælles  Præg,  De  skyr  ikke  almene,  aner- 
kendte Sandheder  .  .  .  De  kan  efter  hele  deres  Va^en  ikke  afsky 
de  religiøse  moralske,  politiske  Almensandheder,  og  paa  dette 
hemmelige  Forbund  med  det  Almenmenneskelige  beror  deres  op- 
rindelige Virkning  og  Held  .  .  .  Et  altfor  adeligt  Følelsesliu,  en 
(iltfor  forfinet  Aandskraft,  et  altfor  levende  Had  til  det  Vedtægts- 
mæssige er  en  Fare  for  en  Forfatter,  Fine  Nerver  bringer  ingen 
Mmenyndest.  Det  som  er  utilgængeligt,  tilbageholdende  og  udsøgt, 
forsmaas  eller  overses  af  Masserne.  De  fordrer  af  Folketaleren 
en  mægtig  Host,  el  bredt  Lune,  klare,  simple  Tanker,  anskueligt 
udtrykte,  af  Folkedigteren  en  forskønnende,  forherligende  Gengivelse 
af  deres  Egenskaber ,  en  Genfremstilling  af  Folkets  egne,  naive 
Kunstformer.  Og  All,  hvad  el  Folk  kan  fordre  af  den  Art,  har 
Bjørnson  mangefold  gdel*), 

*)  Samlcdf  Skrifter  III  359.  3(53.  304. 

I  Udtryk,  hvis  Velvilje  ikke  kunde  miskendes  og  ikke  blev 
miskendt,  antydedes  her  Bjørnsons  Forkærlighed  for  almene, 
anerkendte  Sandheder  og  hans  Held,  paa  Grund  af  dette  Hang 
altid  at  have  en  Masse  Mennesker  i  Ryggen.  Selv  det  tilsyne- 
ladende Nyeste,  han  siger,  er  aldrig  i  anden  Forstand  nyt  end  at 
det,  Dagen  efter  at  det  er  udtalt,  har  Tilhængere  i  Tusindvis. 
Dets  Nyhed  beror  udelukkende  paa  Formen;  i  sin  Kærne  er  det 
gammelt  og  kendt. 

Bjørnson  er  Præstesøn  og  Hanget  til  Præken  var  ned- 
arvet hos  ham.  Han  er  den  fødte  Missionær.  Hans  Patos  som 
hans  Vrede  bærer  altid  hvidt  Halsbind.  Han  fandt  oprindeligt 
Grunden  til  Franskmændenes  Nederlag  i  1870  i  deres  Ugude- 
lighed, femten  Aar  senere,  da  han  ikke  længer  var  rettroende,  i 
deres  Usædelighed.  Først  var  det  Lutherdommen,  som  gjorde 
Udslaget,  derefter  Ærbarheden;  han  fjernede  sig  saa  lidt  som 
muligt  fra  Religionen. 

1  Brødrene  Goncourts  Roman,  Charles  Demailly,  forekommer 
for  at  betegne  Charles'  Hustru,  en  Skuespillerinde,  der  tror  paa 
alle  vedtagne  Forklaringer,  den  Vending:  «Hun  troede,  at  under 
Ludvig  den  15de  var  de  franske  Officerer  ikke  tapre*;  hun  vidste 
jo,  at  Hoffet  dengang  havde  været  letfærdigt.  Det  er  i  samme 
Stil,  at  Bjørnson  simplificerer  Aarsagerne  til  det  historisk  skete. 

Derfor  ogsaa  den  overordenlige  Vægt,  han  tillægger  hvert 
enkelt  Tilfælde  af  kønslig  Tilbageholdenhed;  derfor  Aandernes 
vilde  Jubel  da  i  Kongen  Clara  afviser  Fyrstens  lave  Paatræn- 
genhed. 

Og  som  Fristelsen  til  Fald  forekommer  Bjørnson  større,  end 
den  er,  her  hvor  der  kun  appelleres  til  den  raaeste,  dyriske 
Lystfølelse,  saaledes  er  det  overhovedet  Hanget  til  den  raa, 
dyriske  Lystfølelse,  som  han  bekæmper  hos  alle  dem,  der  vender 
det  døve  Øre  til  «Sædelighedssagen>  og  «Lighedskravet».  Han 
tiltror  dem  de  mest  materialistiske  Lærdomme,  og  skønt  han  hidtil 
har  ladet  deres  formentlige  Praksis  nogenlunde  uomtalt,  forestiller 
han  sig  den  dog  øjensynligt  som  ikke  mindre  farlig  end  Teorien. 
Ude  af  Stand  som  han  er  til  at  forstaa  Nogetsomhelst,  der 
fjerner  sig  fra  den  Rettroenhed,  til  hvilken  han  selv  i  Øjeblikket 
er  knyttet,  bliver  han  som  ude  af  sig  selv  af  Forbitrelse  over 
at  se  en  Anskuelse  fremsat,  som  efter  hans  Begreb  ikke  noget 
hæderligt  eller  rettænkende  Menneske  kan  have.  Han  lugter  til 
den   fremmede  Synsmaade  —  den  lugter  af  Raahed.    Han  lægger 

den  til  Øret  —  den  klinger  som  Frækhed,  Den,  der  har  den. 
er  en  Forræder,  en  lumpen  Fyr.    Han  angiver  ham  som  saadao. 

Det  er  nu  netop  tyve  Aar  siden,  at  jeg  første  Gang  mødte 
Bjørnstjerne  Bjørnson  paa  min  Vej  som  Polemiker. 

Dengang  var  det  Rettroenheden  i  Religionen,  det  gjaldt.  Jeg 
havde  i  hin  Tid  begaaet  den  efter  vore  Dages  Opfattelse  tem- 
melig uskyldige  Ytring,  at  Søren  Kierkegaards  Forgudelse  af 
Paradokset  var  en  Fejltagelse  i  det  Centrale,  men  at,  selv  om 
man  ikke  delte  hans  positive  Tro,  beholdt  dog  Læseren  af  hans 
Værker  uendelige  Skatte  tilbage. 

Bjørnson  skrev  i  den  Anledning  en  længere  ledende  Artikel 
(Fædrelandet,  2den  Oktober  1867),  i  hvis  Slutning  det  hedder: 

Søren  Kierkegaard  —  fejlede  han  i  det  Centrale?  Hoiå  han  giorde 
det.  hvad  er  det  saa  for  c  uendelige  Skatte >  som  « endda  bliver  tilbage*, 
naar  —  <det  Positive  i  Moral  og  Religion  er  udskilt  af  hans  Fremstilling?* 
At  sige  saadant  om  den  Mand,  der  kun  levede  for  dette  Ene,  den  evige 
Forkynder  af  dette  evigt  Ene,  er  —  Nonsens.  Og  hvor  er  saa  hele  denne 
Tale  ikke  paa  en  Gang  udansk  og  ukristelig!  Udansk  —  ti  at  ville  have 
den  rige  Udvikling  i  vor  Kultur,  hvorudaf  Kierkegaard  fremgik,  og  hvor- 
udaf  Alt  det  er  fremgaaet,  som  nu  kæmper  og  søger,  at  ville  have  den 
stanset  som  «syg  i  det  (Centrale  >,  at  ville  have  det  franske  Fritænkeri 
ind  i  Stedet  som  «det  sande  Nye,  der  fører  Fornuft  og  Frihed  i  sit  Smold>, 
er  vistnok  det  ene  Rigtige,  naar  man  tror,  den  tragiske  Skæbne  hviler 
over  Danmark,  at  dets  største  Opdagere  tager  fejl  i  det  Centrale  —  men 
den  Mand,  som  kan  fole  og  tale  Saadant,  har  intet  Syn  lælles  med  andre 
Danske,  han  har  ingen  dansk  Bevidsthed. 

Hvad  vil  det  dernæst  sige,  at  Kierkegaard  fejler  i  det  Centrale? 
Hvad  mener  Hr.  G.  Brandes  med  det  Positive  i  Moral  og  Religion  som 
en  Fejltagelse?  Han  mener  den  aabenbarede  Religion,  Troen  paa  Gud 
Fader,  Gud  Søn  og  den  Helligaand.  Man  kan  aldrig  værge  sig  for  at 
høre  gudsbespottelig  Tale  af  en  Fornegter;  men  nu  er  det  vort  Spørgs- 
maal  til  Dagbladets  Hedaktion,  om  den  finder  det  passende  at  gøre  sig 
til  Organ  herfor?  Er  det  en  ny  Opgave,  som  det  har  sat  sig?  Ti  Anmel- 
delsen fremtræder  som  Bladets  egen:  det  har  allerede  fra  samme  Haand 
flere,  og  det  har  intet  Forbehold  taget.  Vil  det  herefter  holde  Med- 
arbejdere, som  f.  Eks.  til  Svar  paa  Fædrelandets  Udsagn,  at  c  disse  Menne- 
sker vil  med  tør  Forstandighed  røve  Troen  dens  Grund  og  Begejstringen 
dens  I\ilde>  udtrykker  sig  som  følger:  c  Blæse  med  slige  Idealer,  til  Hek- 
kcnfcld  med  en  saadan  Begejstring,  der  kryber  i  S^jul  i  Ekiåtentenå  Smut- 
hul, naar  Videnskaben  udæsker  i  Aandens  Sollys*  —  som  videre  for- 
tæller, at  denne  Sol  kaldes  < Fornuften*  —  som  spørger  hoverende,  hvor 
der  er  mest  Sandhed,  enten  i  Søren  Kierkegaard  eller  i  det  fk^nske  Fri- 
tænkeri —  som  siger  om  dem,  der  staar  paa  Troens  Standpunkt,  at  «de 
kæmper  mod  Fremskridtet  og  stræber,  om  end  forgæves,  at  hindre  det 
sande  Nye  i  at  bryde  sig  sin  Vej,  dette  Nye,  som  er  uimodstaaeligt ;  thi 
det  fører  Fornuft  og  Frihed  i  sit  Skjold  >    —    som  gentagende  opmuntrer 

« Danmarks  Ungdom >  til  at  gaa  hid  og  «se  med  egne  ØJne»,  hvis  den  ikke 
vil  kaldes  «aandelig  stavnsbunden*? 

Vi  spørger,  om  det  virkelig  er  saa,  at  et  af  Danmarks  mest  udbredte 
Dagblade  vil  paatage  sig  Ansvaret  for  saadan  Tale?  osv. 

Man  agte  nøje  paa  hver  enkelt  Vending,  hvert  enkelt  Ud- 
raab  i  dette  larmende  Angiveri!  Der  er  højst  komiske  Ven- 
dinger iblandt  som  f.  Eks.  Harmen  over  den  gyselige  Opfordring 
til  den  danske  Ungdom,  at  den  nu  engang  burde  se  med  egne 
Øjne.  Der  er  ogsaa  den  stygge  Terrorisme,  som  kommer  frem  i 
Ønsket  om  at  faa  mig  al  Brug  af  Pen  og*  Blæk  forment,  i  det 
mindste  i  Dagbladene.  Der  er  den  meningsløse  Beskyldning  for 
Udanskhed,  den  spektaklende  Appel  til  den  nationale  Følelse 
imod  mig.  Der  er  det  barnlige  Forsøg  paa  at  faa  en  filosofisk  Au- 
toritet stillet  op  som  ufejlbar  ved  Siden  af  de  ufejlbare  religiøse. 

Dengang  var  det  Tankens  Frihed,  som  det  gjaldt  om  at  faa 
tilkæmpet.  Det  lykkedes  nogenledes  efter  et  mangeaarigt  Arbejde 
under  en  Modstand,  som  nu  er  glemt,  under  Vanskeligheder, 
som  Ingen  mere  husker  eller  bryder  sig  om  at  mindes.  De, 
som  vilde  Fremskridtet,  fandt  ikke  Bjørnstjerne  Bjørnson  paa 
den  Side.  hvor  det  var.  De  fandt  ikke  engang  en  forstandig 
eller  høvisk  Modstander  i  ham.  Han  forstod  simpelthen  Intet 
a(,  hvad  de  vilde,  angreb  dem  som  unationale,  som  Gudsbespot- 
tere,  som  Mennesker  uden  Sans  for  det  Ædle  og  Gode  —  skreg 
op  <>g  gjorde  Larm.  Til  Sansen  for  nye  Begyndelser  mærkedes 
dengang  saa  lidt  som   nu. 

En  halv  Snes  Aar  efter  gik  der  endelig  et  Lys  op  for  ham. 
Han  begyndte  med  en  Smule  frygtsom  og  beskeden  Rationalisme, 
angreb  Troen  paa  Helvedstraffenes  Evighed,  paa  Hs.  Maj.  Djæve- 
lens Personlighed  og  lignende,  høstede  Tak  og  Ros  derfor,  ind- 
til han  endelig  nu,  tyve  Aar  efter,  staar  omtrent  hvor  jeg  den- 
gang stod,  om  end  betydeligt  længere  tilhøjre,  og  ligger  i  evig 
Fejde  med  Præster  og  Teologer,  hvilke  dog  nu  behandler  ham 
med  mere  Hensyn,  end  han  dengang  behandlede  mig. 

Nu  er  det  den  sædelige  Frihed,  hvorom  der  tales,  en  Fri- 
hed, der  efter  sin  Natur  kun  kan  være  relativ,  mens  Tankens 
maa  hævdes  som  ubetinget.  I  dette  Spørgsmaal  har  han  nu 
slaaet  sig  paa  den  samme  fanatiske  Rettroenhed,  som  han  dengang 
hævdede  paa  det  religiøse  Omraade,  og  som  det  er  ham  en  For- 
nødenhed   at    have    som  Fæstning   i  Ryggen,    saa    tidt    han  føler 

Trang  til  at  forkynde.  Ti  en  Tænker  er  han  ikke,  men  en  For- 
kynder, det  er  han. 

Han  forstaar  nu  netop  saa  lidt,  hvad  de  Afvigende  i  Sæde- 
lighedsspørgsmaalet  mener,  som  han  for  tjrve  Aar  siden  begreb, 
hvad  de  religiøst  Afvigende  vilde.  Om  tyve  Aar  maaske!  Han 
er  et  udmærket  Hoved,  men  et  saare  langsomt  Hoved. 

Foreløbigt  er  en  Bog  af  en  engelsk  Læge,  af  hvilken  han 
stadig  anfører  nogle  Linjer,  der  ikke  findes  i  Bogen,  og  hvis 
Meninger  Politiken  skal  have,  fordi  Bogen  engang  er  bleven  nævnt 
i  Bladet,  bleven  ham  det  Skræmmebillede,  som  dengang  cdet 
franske  Fritænkeri*.  Dengang  var  det  Gudsbespottelsen,  det  gjaldt 
om  at  slaa  ned;  nu  er  det  Usædeligheden.  Dengang  var  jeg 
ukristelig  og  udansk,  nu  er  jeg  utroligt  lumpen  og  Forrceder, 
Nøjagtigt  samme  Udslag  af  samme  mangelfulde  Forstaaen  og 
samme  Lægprædikant-Temperament.  Og  stadigt  ifører  han  som 
Polemiker  alle  sine  Aandsbørn  (de  patetiske  Forsikringer,  som 
de  harmfulde  Anklager)  det  samme  gejstlige,  hvide,  aldrig  ganske 
rene  Slips. 


Unøjagtigheder 


En  Artikel  af  Hr.  Bjørnstjerne  Bjørnson  i  Morgenbladet  for 
i  Gaar  indeholder  forskellige  større  og  mindre  Unøjagtigheder. 

Der  staar:  «De,  som  tror  at  Slægten  maa  kunne  være  af- 
holdende til  en  fuldmoden  Alder,  blev  kaldt  Handsker  og  Vanter,* 

Dette  er  Usandhed.  Jeg  har  aldrig  sagt  et  Ord,  aller- 
mindst et  misbilligende  Ord  om  dem,  der  mener  eller  hævder, 
at  umodne  Mennesker  bør  være  afholdende.  Fornuftige  Folk  er 
i  Regelen  af  den  Mening.  Der  staar  videre:  <En  vakker  Dag 
læser  jeg  saa  i  Politiken  under  Mærket  Lucifer,  at  det  skal 
være  forbudt  at  tale  <  Dydens  og  Ægteskabets  Pris,  blandt  andre 
strengt  forbudt  <Hr.  Scavenius  i  Store  Heddinge,  Frk.  Grundtvig 
og  mig». 

Dette  er  Usandhed.  Citatet  er  galt.  I  en  spøgende  Artikel 
slLrev  Lucifer:  «Men  én  Ting  er  der,  som  bestandig  elektriserer 
mig,  det  er,  naar  jeg  hører  Dydens  Pris  og  Ægteskabets  Lov- 
sang, ligegyldig  fra  hvem  denne  Pris  og  Lovsang  kommer,  fra 
Scavenius's  Læber  i  Store  Heddinge  eller  fra  Bjørnsons  Læber  i 
Paris  eller  fra  Frk.  Grundtvigs  og  de  andre  Engles  Læber  i  den 
englelige  By  Kjøbenhavn.  Da  kan  jeg  ikke  styre  mig,  da  maa 
jeg  møde  frem  og  istemme  Hymnen  og  prise  Sangerne,^ ^  en 
Ytring,  som  var  naturlig  nok  i  en  Lucifers  Mund.  Om  Forbud 
var  der,  som  man  ser,  ikke  Tale  og  kunde  der  fornuftigvis  ikke 
være  Tale. 

Naar  Bjørnson  altsaa' fortsætter:  «Jeg  har  simpelthen  for- 
arget mig  over,  at  ikke  ogsaa  vi,  som  agter  at  føre  « Dydens  og 
Ægteskabets  Pris>,  skal  faa  fri  Tale,  og  for  at  vise,  at  vi  ilcke 
har  denne  Frihed,  bruger  jeg  Politikens  egne  Ord,^  saa  er  dette 
dobbelt  Usandhed:  for  det  første  har  Bjørnson  selvfølgelig  Fri- 
hed til  at  istemme  alle  de  Hymner  til  Dydens  Pris,  som  er  i 
Brug  i  Frelsens  Hær,  saa  tidt  og  saa  kraftigt  han  maatte  ønske, 
for  det  andet  bruger  han  ikke  Politikens  egne  Ord,  men  en  Sæt- 
ning, han  selv  laver,  fordi  han  har  Brug  for  den,  med  andre 
Ord:  han  citerer  som  Frøken  Grundtvig. 

Hr.  Bjørnson  kommer  endelig  igen  tilbage  til  sit  uheldige 
Navngiven : 

«Ogsaa  det  kaldes  nu  «Terrorisme>.  Altsaa:  at  citere  en 
Mands  egne  Ord  efter  ham  selv  er  Forsøg  paa  Terrorisme,  og 
at  sætte  hans  Navn  ved  Siden  af  hans  Ord  er  et  nyt  Forsøg 
paa  Terrorisme.* 

Nej,  bedste  Hr.  Bjørnson,  men  at  citere  en  Mands  Ord  for- 
kert og  forvrænget  er  en  —  Smagløshed,  at  drive  Angiveri  er 
en  ny  —  Smagløshed,  og  at  drive  sit  Angiveri  saa  ubehændigt, 
at  man  sætter  tre  forkerte  Navne  paa  tre  forskellige  Artikler,  er 
en  Kluntethed. 

Det  Øvrige  i  Hr.  Bjørnsons  Indlæg  fortjener  intet  Svar. 


SI* 

For  Galleriet 

(21.  Sept.  1887) 


I  en  Artikel,  overskrevet  med  mit  Navn,  hvis  hele  Tone  i 
ingen  Henseende  hæver  sig  over  Bjørnsons  tidligere,  opholder 
Digteren  sig  først  over  Ordet  Prcestesøn  i  mit  Stykke  Bjørnson 
som  Polemiker,  og  over  hvad  deraf  er  udledet.  Han  henviser 
med  Selvfølelse  til  sin  Æt,  <som  sad  paa  ensomme  Gaarde  med 
store  Skogvidder  opefter  Aasene  og  Vand  under* ,  medens  min 
« antagelig  ikke  var  fastsiddende >,  og  udtaler  sig  overhovedet  med 
en  maaske  noget  ufin  Ringeagt  om  min  Slægt,  om  hvilken  han 
iøvrigt  erklærer  intetsomhelst  at  vide.  Han  udleder  af  min  Af- 
stamning min  < tungerappe  Handel  med  det  nyeste  for  Dagen*. 
Ordet  er  ikke  nyt,  brugt  om  mig;  det  er  et  af  de  gamle  Stikord 
fra  1871,  men  der  er  intet  træffende  i  Betegnelsen.  Besad  jeg 
saasandt  som'  Forfatter  adskillige  ærede  Samtidiges  merkantile 
Talent,  vilde  jeg  hverken  staa,  hvor  jeg  staar,  eller  udtale  de 
Anskuelser,  til  hvilke  jeg  bekender  mig  og  altid  har  bekendt 
mig.  Det  er  ganske  andre  Tanker  og  Sympatier  end  mine,  som 
indbringer  Popularitet  og  de  Fordele,  som  Populariteten  har  i 
Følge.  Om  Spor  af  Handelsaand  vil  man  lede  forgæves  i  mine 
Skrifter.  Tog  jeg  Hensyn  til,  hvad  der  betaler  sig,  vilde  jeg  og- 
saa  i  denne  Sag  ytre  de  Anskuelser  og  Talemaader,  ud  af  hvilke 
de  Halvdannede  hører  Beviset  for  den  Talendes  ædle  Sindelag 
og  høje  Sædelighed.  De  faas  i  hver  en  Urtebod,  disse  Talemaader, 
de  er  knap  en  Øre  værd  Pundet,  saa  —  vilde  jeg,  kunde  jeg 
saa  godt  som  en  anden. 

Naar  jeg  ikke  gør  det,  saa  er  det  da  ikke,  fordi  jeg  er 
Handelsmand,  men  fordi  jeg  er  for  kræsen  og  for  stolt  dertil. 

Bjørnson  har  Uret,  naar  han  tror,  at  hans  Forhold  til  For- 
ældre og  Forfædre  literært  lader  sig  sammenligne  med  mit.  Han 
overser  den  Forskel,  at  medens  jeg  aldrig  nogensinde  har  under- 
holdt Offenligheden  med  mine  Forældre  eller  med,  hvad  jeg 
skylder  dem,  har  Bjørnson  gjort  det,  bl.  A.  i  det  bekendte  Digt 
Til  min  Far,  som  begynder  med  den,  maaske  en  Smule  over- 
drevne, Sætning:  <Vor  Slægt  engang  den  første  var  i  Landet*. 
—  Atter  og  atter  forekommer  i  dette  Digt  Ordet  Tro.  Man  ma«, 
siger    han,    kende    hans    Forældre    for   at    forstaa   ^Troens  stille 

Hæder*  i  hans  Digtning.  Han  hævder  her,  at  Kvinden  hds  ham 
skrider  frem  ci  Troens  Solglans*;  han  glædes  ved,  at  for  de 
Gamle  « Livet  samler  sig  i  Troens  Fylde*  —  Alt  meget  smukt  og 
sønligt  talt.  Men  det  kan  da  ikke  heller  betegnes  som  noget 
Overgreb  at  berøre  Sandsynligheden  af,  at  Bjørnsons  Hang  til 
Tro  og  til  Forkyndelse  er  nedarvet.  Og  andet  er  ikke  sket. 
Hvor  præstelig  er  ikke  atter  Bjørnsons  Erklæring,  at  han  til- 
fulde forstaar  mit  Forhold  i  Sædelighedssagen,  der  er  « forklaret 
i  Brigham  Youngs  nye  Bibel*.  Hvilken  Præst  i  Landet  vilde 
tale  anderledes?  Kun  kan  man  ikke  paa  én  Gang  være  Hævder 
af  gammel  fastsiddende  Overlevering  og  Ophav  til  ny  Begyndelser 
i  Tiden.  Naar  Bjørnson  da  imod  mig  vil  fremhaeve  sit  «Syn 
paa  Livet  i  Tro>,  saa  siger  han  netop  det  samme  som  jeg,  at 
han  i  sit  inderste  Væsen  er  en  konservativ  Mand.  Der  er  visse- 
lig ingen  Skam  deri;  urimeligt  er  det  kun  at  tabe  Ligevægten 
af  Forbitrelse  over,  at  det  si^es,  som  man  indrømmer,  og  som 
er  sandt. 

Bjørnson  opfatter  min  Artikel  som  et  Forsøg  paa,  nu  paa 
én  Gang  at  fraskrive  ham  hans  store  Evner,  blot  fordi  han  i 
Øjeblikket  staar  mig  imod.  Han  læser  eller  husker  her  meget 
slet;  ti  min  Artikel  søgte  ikke  med  en  Sætning  at  forringe  hans 
Digterry.  For  at  vise,  hvor  lidet  dette  var  min  Hensigt,  knyttede 
jeg  udtrykkeligt  Udviklingen  til  min  for  flere  Aar  siden  udkomne 
Karakteristik  af  hans  Personlighed,  brugte  de  samme  Betegnelser 
og  drog  kun  enkelte  nye  Følgeslutninger  af  det  allerede  sagte. 
Havde  jeg  ikke  betragtet  Bjørnson  som  et  Geni,  vilde  jeg  visse- 
lig ikke  have  indladt  mig  paa  at  besvare  saa  plumpe,  saa  lavt- 
liggende Angreb  som  hans,  men  havde  ladet  dem  saa  uænsede, 
som  jeg  lader  de  daglige  Udgydelser  fra  Dusin-Fyrene  i  det 
Organ,  hvori  han  skriver.  Var  de  samme  Artikler  blevne  skrevne 
af  en  anden,  ringere  Mand,  kunde  det  ikke  have  faldet  mig  ind 
at  værdige  dem  et  Svar. 

Bjørnson  skriver  i  Gaar: 

Dynastiet  Brandes  er  et  strengt  nøjeregnende  Dynasti,  som  holder 
Tugt  og  Orden.  Saa  længe  der  er,  om  bare  en  ringe  Udsigt  til,  at  det 
kan  vinde  eller  fastholde  en  tro  Sjæl,  er  Vedkommende  et  Geni,  en  stor 
Mand;  men  glipper  dette  HaaJ),  pyt,  saa  er  han  en  Bengel  og  et  daarligt 
Hode,  ja  saa  gaar  han  ikke  engang  «med  rent  Slips>I  I  Boden  har  man 
baade  Portræter  og  Biografier  for  begge  Tilfælde,  og  man  udstiller  den 
ene  Dag  det  ene  og  den  anden  Dag  det  andet  <nach  Umstånden*.  Ganske 
vist  er  disse  Forsøg  paa  Terrorisme  temmelig  flove;  men  naar  nu  Manden 

ikke  e^  større!     Held  og  Ære  den  Literatur,  som  befinder  sig  i  saa  sam- 
vittighedsfulde og  rene  Hænder! 

Det  er  dette,  man  i  Kunstsproget  kalder  at  spille  for 
Galleriet. 

Saa  plump  som  Sigtelsen  er,  saa  maatte  jeg  dog  efter  Bjørn- 
sons tidligere  Indlæg  i  Sagen  forudse  den,  og  jeg  parerede  den 
derfor  forud  ved  at  genoptrykke  Grundbestemmelserne  af  min 
gamle  Karakteristik  af  ham. 

Ikke  desmindre  betænker  Bjørnson  sig  nu  ikke  paa  at  ud- 
tale, at  jeg  har  to  forskellige  Opfattelser  af  ham:  Geniet,  den 
store  Mand,  og  Bengelen,  det  daarlige  Hovedø  alt  eftersom  vi 
staar  i   et  venskabeligt  eller  uvenskabeligt  Forhold  til  hinanden. 

Hvad  er  der  her  blevet  af  Deres  berømte  Sanhedskærlighed, 
Bjørnson? 

Hvor  er  det  muligt,  at  De  har  kunnet  skrive  dette?  De, 
som  véd,  at  jeg  saa  lidet  har  gjort  Skridt  for  at  vinde  Dem,  at 
jeg  end  ikke  som  Yngling,  da  De  efter  vor  første  Polemik  skrev 
til  mig  for  at  knytte  Venskab  og  indlede  Samarbejde,  greb  efter 
Deres  Haand,  men  gav  Dem  et  ubetinget  Afslag,  De,  som  véd, 
at  jeg  sidenhen  aldrig  lempede  mine  Anskuelser  det  ringeste 
efter  Deres,  men  roligt  ventede,  indtil  Deres  Udvikling  førte  Dem 
til  mig,  og  at  det  var  Dem,  der  i  1877  ofifenlig  i  en  Erklæring, 
som  hele  Norden  læste,  udtalte  Deres  forandrede  Overbevisning 
og  en  redebon  Anerkendelse^). 


*)  I  Dansk  Folketidende  for  Oki<3ber  1877   læstes   følgende  Udtalelse: 

Derved  at  Dr.  Brandes  forlader  Danmark  og  bosætter  sig  i  Tyskland. 
har  flere  fremtrædende  Mænd  i  Kjøbenhavn  udtalt  sin  offealige  Tak  til 
den  Bortdragende.  Denne  Tak  har  Berlingske  Tidende  ikke  villet  optage, 
og  Fædrelandet  har  ladet  en  af  Undertegnerne  blive  heftig  overfaldet. 

Nu  synes  det  mig  ikke  at  være  ligegyldigt  for  en  nordisk  Forfiitter, 
om  Partivæsen  og  Forkætrelse  i  den  Grad  skal  herske  over  os,  som  her 
forsøgt.  Ud  af  den  Sneverhed,  hvori  man  saaledes  vil  have  os  ind,  gives 
der  ingen  anden  Vej,  end  den.  man  selv  rydder  sig.  Jeg  behøver  vel 
neppe  at  forudskikke,  at  jeg  ikke  er  enig  med  Dr.  Brandes  i  hans  Tro 
eller  Ikke-Tro.  Med  lidenskabelig  Kraft,  med  et  usædvanligt  Opbud  af 
Læsning  og  i  en  farverig  og  smidig  Fremstilling  har  han  fbrftilgt  sine 
Maal  —  og  den  forste  Virkning  deraf  paa  mig  selv  har  været  den,  at  |eg 
har  lært  Ærbødighed  for  Anderledestroende  iblandt  os,  ti  Jeg  behøvede  at 
lære  det.  Ved  hver  ny  Bog.  han  har  udgivet,  har  han  øget  min  Indsigt, 
fremdrevet  min  Tænkning  og  —  hvad  der  nu  staar  for  mig  som  det  vig- 
tigste —  ved  sin  ofte  herlige  Skildring  af  overbevisningstro  Mænd  og  deres 

Og  nu  denne  Gang[  Husk  Dem  om,  Bjørnson,  hvem  af  os 
to  er  det,  der  har  kastet  sig  over  den  anden  med  ærerørige 
Ord,  blot  paa  den  løse  Mistanke  om,  at  noget,  der  truede  den 
andens  Magtstilling,  var  tilsigtet?  Hvem  holdt  sig  tilbage  og 
søgte  at  undgaa  et  Brud?     De  véd  ret  vel,  hvem  af  os  det  var. 


Skæbne  styrket  min  Vilje.  Han  har  gjort  mig  til  en  fortrøstningsfuldere 
Arbejder  i  det  evig  unge  Aandssamfund,  som  jeg  tror  at  tilhøre.  Det 
vilde  dog  være  en  Skam  ikke  offenlig  at  udtale  dette,  naar  der  offenlig 
gøres  Forsøg  paa  at  undertrykke  den  Tak,  der  vitterlig  skyldes  ham. 

At  vort  Forhold  til  Kristendommen  skulde  hindre  os  i  at  give  ham 
den,  er  for  mig  lige  saa  usandt,  som  at  vi  overhovedet  alene  skyldte  den 
Mand  Tak,  der  havde  samme  Tro  som  vi.  Gud  er  i  Alt,  som  er  af  Sand- 
hed, selv  om  det  gaar  gennem  Vildfarelser.  Om  Dr.  Brandes*  Optræden 
mener  jeg,  at  den  har  været  til  større  Velsignelse  for  Kristendommen  end 
en  Mængde  af  hans  Modstanderes.  Den  har  ikke  alene  ved  sin  overbevis- 
ningsstærke  historiske  Skildring  skabt  Klarhed,  saa  en  Vrimmel  af  let- 
færdige Vaneforhold  fik  Endskab;  men  den  har  med  stor  Fynd  forlangt 
Frihed;  denne  er  i  intet  Strøg  af  den  menneskelige  Tilværelse  nødvendigere 
og  alligevel  endnu  saa  liden. 

For  mig  personlig  kommer  det  til,  at  findes  der  blandt  os  i  Norden 
Fordømmelse,  Forkætrelse,  Had,  ynkeligt  Kævl  om  intet,  saa  er  det  iblandt 
Kristenfolket.  Og  findes  der  middelalderske,  ja  før-middelalderske  Strøm- 
ninger iblandt  os,  saa  er  det  atter  her.  Derfor  trænges  her  til  stor,  stor 
Oprydning.  Og  saaledes  gaar  det  til,  at  jeg  kan  takke  Gud  for  hver  den, 
som  ud  af  saa  stærk  væbnet  Overbevisning  tvinger  os.  Til  Hr.  Dr.  Brandes 
selv  staar  jeg  frit.  Jeg  har  ham  som  Kritiker  intet  at  takke.  Hans  Bøger, 
dog  mere  de  første  end  de  sidste,  har.  ved  Siden  af  sine  fortrinlige  Egen- 
skaber, i  høj  Grad  været  indsnevrede  af  en  Ensidighed,  der  gik  langt  ud 
over  hans  Grundsyns  Medfør,  saa  det  ikke  er  som  udelt  Beundrer,  at  jeg 
føler  mig  drevet  til  at  møde  frem.  Tillægge  bør  jeg  da  ogsaa,  at  for  saa 
vidt  jeg  har  været  med  blandt  dem,  der  privat  og  offenlig  ved  Ensidighed 
mod  ham  har  fremtvunget  hans,  saa  har  jeg  længst  angret  dette. 

Hr.  Brandes  forlader  nu  Norden.  Han  er  ikke  den  første  aandelige 
Kæmpe,  som  har  fundet  sig  tvungen  til  at  gøre  dette,  og  langt  større  er 
Tallet  af  særdeles  begavede  Mænd,  som  vel  lever  iblandt  os,  men  sky  til- 
bagetrukken i  Udlandets  Tænkning  og  Liv,  saa  de  er  fraværende  alligevel. 
Jeg  tror,  dette  er  en  Svaghed.  Men  den  forlanger  lige  saa  vist  som  legem- 
lig Svaghed,  at  der  tages  tilbørligt  Hensyn  til  den;  jeg  skal  derfor  ikke 
dømme.  Men  med  desto  større  Sikkerhed  tør  jeg  pege  paa  den  Skyld, 
som  Samfundet  har.  Det  er  nemlig  ingen  nødvendig  Følge  af  at  vi  er 
smaa  Folk,  at  vi  skal  bære  os  smaaligt  ad  mod  hverandre.  Havde  den 
Kristendom,  som  vi  dels  har,  dels  hykler  saa  stor  Omhu  for,  nogen  Magt, 
saa  var  vi  sikkerlig  store  nok.  Saa  var  der  over  vort  politiske,  literære, 
sociale  Liv  en  Sandhed,  et  Frisind,  som  nu  saa  bitterlig  savnes. 

{Bjørnstjerne  Bjørnson. 

Senere  Anm. 

De  véd  ogsaa,  at  om  min  Æresfølelse  havde  været  mindre 
kilden,  havde  jeg  endnu  kunnet  bevare  Deres  fulde  Venskab. 
De  véd,  at  efterat  De  (for  Galleriet)  havde  kaldt  mig  raa  og 
fræk,  ja  to  Gange  utroligt  lumpen,  talte  De  endnu  i  et  Brev,  De 
den  7de  September  sendte  mig  fra  Paris,  om  Deres  Taknemme- 
lighedsgæld til  mig  og  om,  at  De  nok  endnu  skulde  vise  Dem 
taknemmelig,  og  De  undertegnede  Brevet  Deres  Ven  B.  B.  De 
véd,  hvem  af  os  to  det  var,  som  da  brød  med  den  anden. 

De  burde  ogsaa  stadigt  mindes,  hvilket  Stemningsmenneske 
De  er,  og  at  De  paa  en  og  samme  Dag  har  snart  et,  snart  et 
andet  Indtryk  af  samme  Mand.  De  véd,  at  De  efter  alle  For- 
nærmelserne imod  mig  en  skøn  Dag  skrev  til  mig: 

Er  Fejlen  min  daarlige  Maade  at  læse  paa,  saa  ber  jeg  Dem  meget 
om  Undskyldning  og  skal  med  Fornøjelse  gøre  det  offenligt.  Jeg  var 
meget,  rasende,  rykende  sint;  men  Herregud,  fire  Minutter  efter  er  det 
jo  over. 

Sikrere  var  De  altsaa  dengang  (23de  August)  ikke  paa  at 
være  fornærmet  af  mig  eller  paa  den  utrolige  Lumpenhed,  der 
skulde  have  ytret  sig  i  de  fornærmelige  Ord.  Senere,  under  ny 
Indtryk  af  Øretuderiet  fra  Danmark,  slog  De  om  paany.  Dog 
endnu  den  31te  August  skrev  De  til  den  Mand,  De  nu  (for  Galle- 
riet) omtaler  med  den  dybeste  Foragt: 

Men  alt  dette  er  ikke  hovedsaken.  Hovedsaken  mellem  os  to  er,  at 
der  gur  noget  varmt,  lysende,  frugtkastende  af  Alt,  De  skriver,  og  et  s& 
ejegodt  smil  uf  Deres  goddag  og  velkommen,  så  jeg  aldrig  kan  blive  sint 
på  Dem  i  mere  æn  fire  minutter.  Med  min  bcste  vilje,  jeg  kan  det  Pine- 
død ikke;  når  jeg  nu  tænker  på  Dem  og  hører  Dem  og  ser  Dem,  så  er 
De  for  mig  bevægelsen,  årx-akenheden,  rådsnarheden  i  person;  og  denne 
kraft  sat  ind  i  vort  åndsliv  pu  et  højst  vigtigt  punkt,  det  er  Deres  historie, 
men  det  er  slet  ikke  den  for  mig,  det  er  Dem  selv. 

Sammenlign  nu  hermed  Deres  Artikel  for  i  Gaar.  Imellem 
dette  Brevsted  og  den  Artikel  ligger  fra  min  Side  kun  Udtalelsen 
om  Dem  som  Polemiker.  Og  spørg  saa  Dem  selv,  Bjørnson, 
hvem  af  os  to  det  er,  som  har  to  Portræter  og  to  Biografier 
af  den  anden  til  Afbenyttelse  alt  efter  Omstændighederne,  som 
Forholdet  er,  et  Sæt  til  eget  Brug  og  et  for  Galleriet?  Hvem 
af  os  to? 

Hit  Mellemværende  med  Bjømstjeme  Bjørnson 


Der  er  først  det  personlige  Mellemværende,  til  hvilket  Bjørn- 
son vender  tilbage  i  Morgenbladet  for  igaar.  Han  er  endnu  ikke 
naaet  til  at  forsmaa  de  Ukvemsord,  som  mere  udviklede  Mænd 
plejer  at  sky  i  Polemiken.  Mit  sidste  Indlæg  (Artiklen  For 
Galleriet)  er  saa  inderlig  skamløst.  Han  vender  for  syvende  Gang 
tilbage  til  Udtrykket,  at  han  har  givet  «en  faktisk  Fremstilling 
af  min  utrolige  Lumpenhed*.  Hele  min  Artikel  Bjørnson  som 
Polemiker  var  «et  Knebj  som  bare  gjaldt  otte  Dage».  Han  defi- 
nerer sin  egen  Opførsel:  Jeg  tugter  hans  lumpne  Guttestreger,  jeg 
holder  fast  ved  ham  selv,  og  han  slutter  saa  med  følgende  Ord: 

Læg  nu   sammen  hans  Taktik  lige  fra  det  raa  Overfald  paa  Frøken 

Grundtvig  til  disse  ottedaglige  Triumfer,   og  vi  har  da  vel  foran  os 

Ja  behøver  det  egenlig  at  siges. 

Men  den  samme  Mand  er  dog  en  af  de  rigeste  Intelligenser  af  alle, 
som  arbejder  i  Norden;  hans  Kunst  vistnok  den  største.  Og  han  har  en 
Personlighed;  Lys  og  Varme  som  faa;  kaster  et  Billede,  som  ingen  river 
ud  af  sin  Sjæl,  det  en  Gang  har  bøjet  sig  over. 

Selv  om  man  er  haardhjertet,  kan  man  ikke  værge  sig  mod 
en  menneskelig  Medlidenhed  med  Morgenbladets  Redaktion,  at  den 
bar  maattet  optage  disse  sidste  Ord;  endog  de  mange  Skældsord 
i  Begyndelsen  bar  ikke  kunnet  bøde  paa  Kvalen. 

Ganske  bortset  herfra  lader  det  sig  imidlertid  vanskeligt 
negtes,  at  der  er  en  mærkelig  Selvmodsigelse  i  Billedet.  Der 
er  vistnok  Skygge  overalt,  hvor  der  er  Lys,  men  saa  megen 
Lumpenhed  og  saa  store  Fortrin  lader  sig  faktisk  ikke  forene. 
Det  er  i  alt  Fald  ikke  lykkedes  Bjørnson  at  gøre  den  skitserede 
Personlighed  anskuelig  og  troværdig.  Den  falder  fra  hinanden; 
den  mangler  Liv.  De  forskellige  Egenskaber  er  altfor  mekanisk 
forbundne.  Sagen  er  vel,  at  man  tegner  ikke  godt,  naar  Haanden 
,  ryster  af  krænket  Selvfølelse. 

En  stor  Del  af  disse  Modsigelser  er  opstaaede  ved  Bjørn- 
sons saa  betegnende  Mangel  paa  Evne  til  at  læse  og  forstaa, 
hvor  han  egen  Person  er  med  i  Spillet.  Som  adskillige  andre 
Genier    kan    han    ikke    samtale,    kun    tale.     Han    er  vant   til  at 

holde  Enetaler  for  de  andre,  og  saasnart  han  modsiges.  oTer- 
hører  han  Indvendingen  og  fortsætter  bare,  eller  ban  blirer  TiUL 
rasende,  rykende  sint,  og  gør  da  noget  helt  andet  ad  af  IndTen- 
dingen,  end  der  laa  i  den.  Han  er  som  adskillige  andre  Genier 
en  despotisk  Natur  og  forkælet  ved  uafbrudt  Hyldest  af  et  stort 
Parti  i  sin  Hjemstavn.  Hans  literære  Magtstilling  har  ikke  havt 
nogen  god  Indflydelse  paa  ham.  Det  gælder  om  ham,  hvad  han 
selv  træffende  siger  i  sin  Bog  Repabliken: 

Dttif  der  længe  er  ved  den  højeste  Magt,  tager  Skade  af  den  og  gør 
Skade.  Den  menneskelige  Natur  er  engang  saa.  at  langvarig  MagtstiUing 
avler  (jod tyklighed,  F'orfængelighed,  Herskelyst,  forvirrende  Antipatier  og 
Sympatier,  fikse  Ideer. 

Herpaa  beror  det,  som  giver  hans  Polemik  et  Skin  af  Uær- 
lighed, nemlig,  at  han  aldrig  gengiver  eller  endog  blot  citerer 
den,  han  angriber,  nøjagtigt. 

Dette  Træk  ligger  saa  dybt  i  hans  Væsen,  at  jeg  genfinder 
det  hos  ham  i  vor  første,  tyve  Aar  gamle  Polemik.  I  en  Artikel 
af  4de  Oktober  1867  skrev  jeg  imod  ham: 

Det  lyder  utroligt,  men  det  er  sandt,  at  han  ikke  engang  har  Uost 
drn  Hog,  i  Anledning  af  hvilken  han  er  kommen  i  Harnisk.  De  Citater« 
han  aftrykker  af  den,  findes  aldeles  ikke  i  Skriftet,  men  hvad  han  frem- 
sætter som  Bogens  Ord,  er  Sætninger  af  mig.  Ligeledes  hvad  han  citerer 
af  Fædrelandet  er  ikke  Bladets  Ord,  men  mine.  Han  anfører  mig  afveks- 
lende nied  smaa  Bogstaver  (som  Bevis  paa,  hvor  formastelig  jeg  er)  og 
med  store  Bogstaver  (i  den  Formening,  at  han  stiller  mine  Modstanderes 
Ord  imod  mine)*). 

Saaledes  ogsaa  denne  Gang.  Atter  og  atter  har  Palitiken 
maattet  gøre  opmærksom  paa,  at  Bjørnson  paaduttede  Bladet 
Meninger,  det  aldrig  havde  forfægtet,  atter  og  atter  paavist,  at 
han  lagde  den  ene  Forfatter  den  andens  Ord  i  Munden.  Og 
saaledes  ogsaa  idag.  Alle  de  Beviser,  Bjørnson  finder  for  min 
Uredelighed  og  Resten,  pustes  overende  af  den  simple  Rends- 
gerning,  at  han  nu  paany  tillægger  mig  Artikler,  jeg  ikke  har 
mere  Lod  og  Del  i  end  han  selv.  Hans  Mangel  paa  Evne  til 
Ht  kende  en  Forfatter  i  hans  Stil  er  endnu  mere  utrolig  end  min« 
Lumpenhed  —  og  det  vil  da  sige  noget,  skulde  jeg  haabe.  Han 
skrev  om   mig: 

*)  Se  ovenfor  S.  102. 

Oifenlig  skærpede  han  Sigtelsen  for  Hykleri  baade  mod  Frøken 
Grundtvig  og  mig;  privat  skrev  han  mig  et  meget  venskabelig  Brev  til> 
og  videre:  c  Han  negtede  offenlig  at  indlade  sig  paa  Forhandling;  han 
gjorde  det  med  Haan  .  .  .  endevendte  mit  Opsæt  i  GJøn  og  Spot  paa  en 
uredelig  Maade.» 

Dette  er  ikke  blot  i  al  Almiodelighed  Slag  i  Lufteo,  fordi 
BjørnsoQ  faar  ud  af  Artiklerne,  hvad  der  ikke  fandtes  deri,  men 
det  er  overfor  mig  talt  rent  hen  i  Vejret,  da  jeg  hverken  direkte 
eller  indirekte  har  Qerneste  Del  i  de  to  Artikler,  hvortil  han 
sigter. 

Den  store  norske  Digter  egner  sig  øjensynligt  ikke  til  Pole- 
miker. Hans  store  Evner  fortjente  en  bedre  Anvendelse.  Han 
er  i  sin  heftigste  Vrede  saa  hjælpeløs,  at  man  har  ondt  af  ham, 
naar  han  tror  at  skade  En  mest  og  ramme  En  dybest.  I  A>Zf- 
tiken  har  han  lignet  en  vældig  og  rasende  Tyr  paa  en  spansk 
Arena.  Paa  enhver  lille  ung  behændig  Banderillero,  der  svang 
sin  tynde  Træstang  med  det  farvede,  frynsede  Papir,  har  han 
styrtet  sig  løs  med  et  Raseri,  der  ikke  førte  til  det  mindste. 
Fyren  sprang  over  Barrieren  eller  over  ham  selv  og  var  borte. 
Og  saa  tidt  Matadoren  svang  den  røde  Kappe,  er  det  vældige  Dyr 
løbet  løs  mod  den  istedenfor  mod  ham,  der  imens  med  Sikker- 
hed førte  Stødet.     Bjørnson  er  altfor  god  til  denne  Leg. 

Det  var  i  Forudvisheden  derom,  at  jeg  stræbte  at  skaane 
ham  for  den.  Derfor  tav  jeg  til  hans  første  Ladning  Ukvems- 
ord og  lod  ham  blot  gennem  en  fælles  Ven  vide,  at  han  maatte 
tilbagekalde  dem,  hvis  vi  skulde  vedblive  at  staa  paa  en  god 
Fod  med  hinanden.  Han  viste  sig  ikke  uvillig,  spurgte  kun 
hvad  jeg  fordrede.  Mit  Svar  lød  paa,  at  jeg  af  en  Mand  som 
ham  ikke  forlangte  nogen  ydmygende  Erklæring,  men  kun,  at 
han  i  sin  næste  Artikel  skulde  kalde  mig  ofifenlig,  hvad  han 
kaldte  mig  privat,  sin  Ven,  og  bruge  en  Vending  som  den,  at  de 
Udtryk,  han  havde  ladet  sig  undslippe  om  mig,  var  skrevne  i 
Hidsighed  og  ikke  skulde  forstaas  efter  Ordlyden.  —  Jeg  fryg- 
tede ham  visselig  ikke  som  Polemiker,  men  jeg  vilde  nødigt,  vi 
skulde  give  fælles  Fjender  et  Skuespil.  Bjørnson  har  villet 
Striden,  og  Offenligheden  hælder  nu  meget  mod  mit  oprindelige 
Ønske  til  den  Mening,  at  han  gaar  ud  af  den  som  en  ringere 
Mand  end  han  syntes,  før  den  begyndte. 

Saa    er  fder    dernæst    det  upersonlige,    rent  saglige   Mellem- 

værende,  som  Bjørnson  for  lutter  Ukvemsord  ikke  er  kommet 
til  at  berøre,  og  som  faktisk  i  dette  Øjeblik  ikke  kan  behandles. 

Spørgsmaalet  kan  ikke  behandles,  fordi  Ordet  ikke  er  frit, 
fordi  Offenligheden  langsomt  maa  opdrages  til  at  forstaa,  hvorom 
Talen  er.  Det  kan  ikke  behandles,  men  dets  Behandling  kan 
forberedes.  Og  fra  jeg  for  min  Del  begyndte  som  Skribent,  har 
jeg  gjort  hvad  jeg  formaaede  for  at  forberede  den.  Omhyggeligt 
har  jeg  undgaaet  at  opstille  nogen  Lære,  men  stadigt  har  jeg 
forholdt  mig  kritisk  til  de  Sædelighedsbegreber,  der  løber  Landet 
over.  Selvfølgelig  fordi  jeg  ansaa  dem  for  falske,  fordi  jeg  mente 
at  sidde  inde  med  højere  og  sandere  Ideer  om  Sædelighed.  Paa 
intet  andet  Omraade  har  jeg  fra  først  af  udtalt  mig  med  saa 
meget  Hensyn  til  gældende,  fastslaaede  Meningers  Magt  uden  der- 
for at  gøre  ringeste  Indrømmelse  i  Realiteten.  Ikke  des  mindre 
lød  det  allerede  1871  i  Kor:  Altsaa  Parringen  i  Flæng!  Ikke 
des  mindre  lyder  det  nu  1887  fra  en  Mand  som  Bjørnson:  Jeg 
forstaar  det,  Brigham  Young!  og  fra  den  ene  af  de  Damer«  han 
beskytter:  Aha,  den  almindelige  Usædelighed!  og  fra  den  anden 
Dame,  over  hvem  han  holder  sin  Haand:  Aha,  det  voldsomme 
og  ustyrlige  Driftsliv,  der  kræver  Kvinderne  og  Samfundsordenen 
omdannet! 

Selvfølgelig  er  al  Drøftelse  umulig,  naar  Modparten  ikke  er 
videre  end  at  de  ærede  Herrer  og  Damer  i  fuld,  selvglad  Tro- 
skyldighed tillægger  sig  selv  det  sædelige  Standpunkt  og  anser 
det  for  givet,  at  Kritik  af  det  Bestaaende  som  saadan  er  Forsvar 
for  Usædelighed. 

Overfor  mig  personlig  har  man  nu  en  Snes  Aar  igennem 
drevet  denne  Sport  at  gøre  mig  til  Usædelighens  Apostel  og 
med  en  saadan  Barnlighed,  at  man  bliver  eller  lader  ganske  for- 
bavset over,  at  jeg  ikke  selv  anser  mig  derfor,  men  tilsidst  er 
bleven  ked  deraf  og  har  givet  Svar  paa  Tiltale.  Man  taber 
Næse  og  Mund  over,  at  jeg  har  gjort  de  ædle  og  agtbare  Kvin- 
der, der  angreb  mig  i  Kor,  latterlige  som  Engle.  Hvilken  Raa- 
hed!  de  stakkels  sagesløse  Damer!  Hvad  mon  der  gik  af  mig? 
Skulde  maaske  nu  ikke  mere  enhver  mandlig  Stymper  og  enhver 
kvindelig  Bagatel  af  et  Menneske,  hvem  det  kunde  more,  have 
Lov  til  at  beskylde  mig  for  at  demoralisere  Verden  og  lignendef 
Og  fra  alle  Kroge  lød  Indignationens  Raab  som  i  det  gamle 
franske  Vers: 


Sædelighedsfejden  493 

Que  c'est  un  animal  méchant! 
Quand  on  I'attaque,  il  se  défend. 

(Hvilket  ondskabsfuldt  Dyr!  Hvor  det  tager  paa  Vej!  Naar 
man  angriber  det,  saa  forsvarer  det  sig.) 

Videre  er  vi  nu  en  Gang  ikke  komne  end  til  denne  dydige 
Harme  over  det  ondskabsfulde  Dyr.  For  en  Drøftelse  er  der 
derfor  ingen  Mulighed. 

Men  hvad  der  kunde  gøres  og  hvad  der  efter  fattig  Lejlig- 
hed blev  gjort,  det  var  det,  at  nedlægge  Indsigelse  mod,  at 
gammel  fanatisk  Rettroenhed  paa  det  kønslige  Omraade  blev  ud- 
givet for  det  ny  Evangelium,  som  Fremtiden  bar  i  sit  Skød. 

Staar  En  saare  tvivlende  overfor  almene  Moralregler  og  har 
han  kun  Ærbødighed  for  den  Moral,  Enhver  har  formet  sig 
indenfra,  den  indre  Morallov,  den  personlige  Følelse  af,  at  dette 
er  berettiget  i  dette  Tilfælde  —  saa  kan  han  selvfølgelig  kun 
med  dyb  Uvilje  være  Vidne  til  Engledansen  og  Hallelujahsangen 
om  det  Alter,  hvorpaa  Hansken  hviler. 

Mod  Skuespillet  som  Fremstilling  af  en  enkelt,  bestemt 
Begivenhed  vilde  ingen  andre  Indvendinger  end  rent  kunstneriske 
være  paa  deres  Plads.  Som  Bjørnson  véd,  var  jeg  saa  langt  fra 
at  føle  nogen  Uvilje  mod  Skuespillet  som  Digtning,  at  det  efter 
hans  Ønske  i  første  Udgave  kom  ud  i  min  Redaktion  af  sidste 
Akt,  uden  at  han  engang  brød  sig  om  at  faa  sig  den  sidste 
Korrektur  tilsendt.  Kun  da  Bjørnson  i  sin  Tid  desuden  bad  mig 
skrive  nogle  Ord  til  Anbefaling  deraf,  svarede  jeg  skemtende,  at 
naar  han  næste  Gang  paany  skrev  noget  formentlig  umoralsk, 
var  jeg  rede  til  Forsvar;  Moralen  var  ikke  mit  Fag.  Jeg  havde 
dog  intet  mod  Stykket,  men  vel  mod  den  Opfattelse,  som  deri 
vil  se  en  almen  Rettesnor  for  Livet.  At  ville  for  fuldt  Alvor 
hindre  Kærlighedens  Opstaaen  eller  Vækst  hos  en  Kvinde  ved 
at  lære  hende  at  stille  Kravet  til  den  Elskedes  Jomfruelighed! 
Som  om  Lidenskaben,  naar  den  findes,  ikke  satte  sig  ud  over 
alt  Sligt!  Og  som  om  noget  andet  end  Unatur  og  Ulykke  kunde 
fremmes  ved  denne  enfoldige  Puritanisme! 

Men  dette  er  den  fikse  Idé,  der  har  udviklet  sig  hos  Bjørn- 
son, at  han  er  istand  til  at  byde  Drifternes  og  Lidenskabernes 
uhyre  Verden  et  Hertil  og  ikke  længer!  Hans  Hlle  Borgerpige 
i  En  Hanske  opgiver  sin  Smule  Kærlighed  til  Alf;  hans  Alf  i 
samme  Skuespil  har  en  Smule  lavstammet  Galanteri  bag  sig  i 
sin  Fortid.     Med  saadanne  Magter  som   hin  Kærlighed   og  dette 

Galanteri   bliver  det   hele  ganske   vist  overkommeligt.     Men    saa 
smaatskaaret  er  ikke  det  Verdensalt,  man  vil  reformere. 

Arne  Garborg  skrev  nylig  et  Par  slaaende  Ord  om  Rær- 
lighed : 

Det  er,  sagde  han,  den  store  Naturmagt,  som  avler  Liv  og  volder 
Død,  og  som  man  ikke  faar  tukle  med  efter  sine  vilkaarlige  Begreber;  det 
er  Nilen,  som  ved  forstandigen  at  reguleres  kan  gøre  Tilværelsen  til  en 
Herrens  Have,  men  som  opdæmmet  og  indestængt  blir  Verdenssumpen, 
der  slaar  Menneskene  med  Pest.  For  Prof.  Pedersen  er  Kærligheden 
ikke  noget  saadant.  Den  er  den  skønne,  blide  Følelse,  der  bringer  den 
unge  Student  til  at  stemme  sin  Guitar  og  i  Aftenskumringens  Fred  fore- 
drage til  Strengenes  Klang  det  yndefulde  Kærlighedsdigt,  som  han  baaber, 
at  hun  derovre  paa  den  anden  Side  af  Gaden  lytter  til  i  vemodig  Stilhed. 
Derefter  lægger  han  Guitaren  hen  og  siger  til  sig  selv:  Nej  dette  her  faar 
jeg  nok  vente  med  til  jeg  har  faaet  min  Eksamen. 

Ja  havde  Prof.  Pedersen  Ret,  saa  vilde  Ordskifte  og  Prædiken 
og  Handskemoral  være  alt,  hvad  Samfundene  behøvede  for  at 
faa  Bugt  med  de  menneskelige  Drifters  og  Lidenskabers  uhyre 
Ocean.  Saa  vilde  der  være  god  Mening  i  at  sige  som  Bjørnson 
skal  have  sagt:  <Det  er  denne  Brunsten,  vi  maa  bli  kvit  .... 
Brunsten  maa  væk!»  Men  selv  den  Stærkeste  og  Største  stiller 
sig  undertiden  Opgaver,  der  overgaar  hans  Kræfter.  Og  selv  om 
hint  Referat  er  upaalideligt,  selv  om  Bjørnson  ikke  netop  har 
ment  at  kunne  udrette  mere  end  at  paabyde  Drifternes  og  Liden- 
skabernes Verden  sit  Hid  og  ikke  længer!^  saa  har  han  over- 
vurderet Virkningen  af  sin  Forkyndelses  Kraft.  Man  kan  lede 
Havet  i  Kanaler,  men  det  nytter  hverken  at  piske  Elementet 
eller  at  præke  for  det. 

P.  F.  RIST 

(1889—92) 


I 

En  Rekrut  fra  Fire  og  Treds  er  Titelen  paa  en  navnløs  Bog, 
hvis  ubekendte  Forfatter  ved  dette  ene  Bind  har  erhvervet  sig 
en  fremragende  Plads  i  den  danske  Literatur.  Der  er  ikke 
skrevet  noget  bedre  og  fyldigere  om  Krigen  1864.  Hvad  her  er 
ydet  er  paa  den  ene  Side  en  Attenaarigs  Sjælehistorie,  saa  godt 
fortalt,  at  den  knap  er  givet  saa  godt  i  nogen  dansk  Roman,  paa 
den  anden  Side  —  afspejlet  i  Ynglingens  Bevidsthed  —  Opholdet  i 
det  belejrede  Fredericia,  Rejsen  gennem  Fyen  og  den  sidste  Uge 
ved  Dybbøl.  Bogen  bevæger  sig  fra  Feltlivets  halvt  idylliske 
Kedsomhed  til  Beskydningens  og  Stormens  Rædsel,  men  saaledes 
at  man  har  Følelsen  af  ubetinget  Sanddruhed  og  Ægthed  i  Gen- 
givelsen, skønt  Alt  er  Liv.  Man  læser  med  en  Spænding,  som 
kendte  man  ikke  forud  Afgørelsen. 

Her  er  en  Vrimmel  af  skarpt  opfattede  Skikkelser,  alle  meget 
danske,  fængslende  ved  det  Lune,  de  besidder,  eller  ved  det 
Lune,  hvormed  deres  Enfold  er  skildret;  og  en  Rigdom  af  Kends- 
gerninger, smaa  paalideligt  iagttagne  Fakta,  medens  der  aldrig 
savnes  Belysning  eller  Stemning.  Her  er  meget,  som  vækker 
Medfølelse,  og  meget,  som  vækker  Harme;  men  Forfatteren  selv 
tager  aldrig  Parti,  og  hans  Bog  er  ikke  skrevet  saadan,  at  noget 
Parti  kan  tage  den  til  Indtægt. 

Bogen  er  saaledes  komponeret:  Dens  første  Halvdel  skildrer 
i  syv  større  Afsnit  den  unge  Officersaspirants  Oplevelser  under  den 
fredelige  Tjeneste    i    det    belejrede  Fredericia   og  under  Kørselen 

gennem  Fyen;  den  anden  Halvdel  i  tretten  korte  Afsnit  hans  Ophold 
i  Dybbøl-Skanserne  under  Fjendens  Ild,  Stormen  og  de  Saaredes 
Overførelse  til  Kjøbenhavn. 

At  gøre  den  første  Afdeling  livfuld  og  underholdende,  var 
vanskeligst,  og  heri  røber  sig  derfor  klarest  Forfatterens  Kunst. 
Med  det  ugunstigste  Stof:  ensformigt  Liv,  stadig  Spænding,  For- 
ventning, Skuffelse,  mekanisk  udført  daglig  Vagttjeneste  har  han 
formaaet  at  vække  og  vedligeholde  en  levende  Interesse. 

Han  har  forstaaet  at  sætte  sig  helt  tilbage  i  sin  Følemaade 
for  25  Aar  siden.  Medens  andre  Fortællere  om  Krigens  Dage 
optræder  i  Felten  som  allerede  modne  Mænd,  har  denne  For- 
fatter i  sin  Hovedperson  givet  os  Ynglingens  Troskyldighed,  nu  og 
da  lidt  vel  meget  understreget,  men  sandsynligt  og  tydeligt.  Saadan 
saa  dengang  en  ung  begejstret  Fædrelandsforsvarer  ud;  saaledes 
saa  han  paa  Forholdene  under  Krigen,  før  han  flk  Erfaring  om, 
hvori  de  bestod,  og  saaledes  tildannedes  han  eflerhaanden  til  at 
udfylde  sin  Plads.  Vi  ser  ham  med  hans  Barnlighed,  for  hvilken 
Alt,  som  hænder,  er  et  Æventyr,  med  hans  Forlegenhed,  der 
stiger,  alt  som  han  opdager,  hvor  unyttig  og  overflødig  han  af 
sine  Foresatte  anses  for  at  være,  med  hans  Følelse  af  Forladt- 
hed og  Taknemmelighed  for  Velvilje,  med  hans  Forfængelighed 
og  Hang  til  at  tage  sig  ud,  med  hans  upraktiske  Bravur  og  en 
enkelt  Gang  med  hans  nervøse  Frygtsomhed  og  Angst  for  al  vise 
sig  bange,  endelig  med  hans  ungdommeligt  sværmeriske  Syn  paa 
Mennesker  og  Fædreland. 

Naar  Kaptajn  Dinesen  har  fortalt  sine  Krigserindringer,  er 
det  altid  Officeren,  vi  følger,  den  fødte  Officer,  som  tilmed  elsker 
Krigen  for  dens  egen  Skyld.  Hans  Helt  har  Krudt  i  Blodet, 
taktiske  Anlæg,  militær  Indsigt,  er  rask  og  dristig  og  stiller  ikke 
sit  Lys  under  en  Skæppe.  Den  unge  Offlcerslærling,  hvis  Hæn- 
delser her  drager  os  forbi,  er  helt  igennem  Menneske.  Maaske 
udvikler  han  sig  til  en  forfaren  Officer;  men  ikke  derpaa  er 
Vægten  lagt;  ene  og  alene  paa  det  Grundmenneskelige  i  ham. 
Og  Forfatteren  har  meget  dygtigt  og  rigtigt  stillet  sig  over  ham 
og  udenfor  ham,  idet  han  tegner  de  øvrige  optrædende  Personer 
som  i  Regelen  staaende  over  Ynglingens  Kritik.  De  rejser  sig 
alle  levende  for  Læseren,  Noget,  som  i  høj  Grad  fremmes  ved 
Forfatterens  Evne  til  at  gengive  hver  Enkelts  Særmaal,  hvad  enten 
den  er  Mundart  eller  personlig  Kjøbenhavnerstil  eller  grundtvigsk 
Kraftsprog. 

Og  som  sproglige  Vendinger  og  personlig  Udtryksmaade  har 
fæstnet  sig  i  Forfatterens  Erindring,  saaledes  og  med  endnu 
større  Sikkerhed  Lokaliteter  og  Landskaber  med  deres  Lys  og 
Luft  og  Lugt.  Han  kan  give  et  Billede  af  en  Gade  eller  et 
Rum,  som  ingen  Digter  kunde  give  bedre.  Ganske  mesterligt 
er  saaledes  Bogens  første  Kapitel,  Gadcoptrin  og  Interiører  fra 
det  belejrede  Frederits.  Og  ligesaa  levende  og  malende  er  i 
syvende  Kapitel  et  Ophold  under  Kørselen  gennem  Fyen  neden- 
for Kirkebakken  i  en  stor  Landsby,  hvor  en  ung  Offlcersfrue, 
Bogens  eneste  kvindelige  Figur,  er  tegnet  med  en  egen  fin  Ynde. 
Ualmindelig  er  endelig  den  Kunst,  hvormed  i  fjortende  Kapitel 
de  utallige  bragende,  brølende,  hylende,  hvinende  og  skurende 
Lyd  er  gengivne,  som  i  Forening  dannede  den  Helvedesmusik, 
der  gik  forud  for  Stormen  paa   Dybbøl  Skanser. 

De  vigtigste  Personer  i  Bogens  Karaktergallcri  er  en  ung 
Grundtvigianer,  Løjtnant  Sander,  i  hvem  Forfatteren  har  legemlig- 
gjort den  egenlig  nationale  Opfattelse  af  Krigen  med  dens  stærke 
Begejstring,  ringe  Virkelighedssans  og  mange  Talemaader;  dernæst 
en  ægte  kjøbenhavnsk  Løjtnant,  godt  Hoved,  overlegen,  drillekær, 
spydig,  virkeligt  vittig  og  netop  som  man  i  Tredserne  var  det, 
endelig  Kompagnichefen,  en  forstandig,  tapper  Mand,  elskværdig 
indtil  Ømhed,  en  Fader  for  sine  Folk,  der,  som  iøvrigt  de  fleste 
andre  Officerer,  ingenlunde  tror  paa  Fædrelanderiets  Blændværk. 
Han  lever  ganske  i  Haabet  om  at  gense  sin  Hustru  og  sit  Barn, 
et  Haab,  som  Kuglerne  ved  Dybbøl  gør  til  Intet.  Og  saa  er 
der  desuden  en  Mængde  menige  Soldater,  skildrede  med  et  ind- 
trængende Kendskab  til  den  Forandring,  der  foregaar  med  den 
danske  Bonde  og  Haandværker,  naar  han  bliver  Soldat,  og  til 
den  Side  af  hans  Væsen,  der  forbliver  uforandret. 

Den  hele  Bog  vil  paa  Læseren  virke  som  Virkeligheds- 
gengivelse. For  Kritikeren  har  imidlertid  det  Spørgsmaal  Inter- 
esse, hvor  Skillelinjen  her  er  at  drage  mellem  Fantasi  og  Virke- 
lighed. 

Han  vil,  for  at  Unde  den,  særlig  agte  paa  de  Steder,  som 
øjensynligt  er  komponerede.  Der  er  da  først  et  og  andet,  som 
virker  lavet.  Jeg  tror  ikke  paa  den  Replik,  som,  medens  Gra- 
naterne springer,  er  lagt  en  stakkels  Reservesoldat  med  Uldtrøje 
og  Træsko  i  Munden:  «Hvor  skidt  dæ'  æ'  her,  will'et  dow  wær* 
møje  wærr'  it'  at  wær'  her.>  Saamegen  Idealisme  ved  en  saadan 
Lejlighed   er  usandsynlig   hos   en   Forglemmigej.     Den   svarer  til 

dette  andet  altfor  idealistiske  Træk,  at  af  Raaheden  i  Ord, 
af  de  utroligt  uanstændige  Viser,  som  Soldater  i  Regelen  synger, 
er  ikke  engang  en  Antydning  bevaret.  Det  udvisker  afgjort 
Virkelighedspræget.  —  Der  er  dernæst  et  og  andet,  som  tyde- 
ligt nok  er  sat  ind  ved  fin  Kunst.  Saaledes  v.  Kadens  ypper- 
ligt virkende  Repetition  af  den  engelske  Remse,  som  Rein- 
hardt plejede  at  øve  sig  paa,  da  v.  Kaden  staar  ved  dennes 
Lig:  «/«  our  old  friend  here,  no  he  is  not  here,  but  we  are 
here  osv.» 

Der  er  fremdeles  Steder,  hvor  Forfatteren  frit  har  givet 
Fantasien  Tøjler  for  at  opnaa  en  større  kunstnerisk  Virkning, 
saaledes  det  Sted,  hvor  Felix,  da  han  under  Granatilden  bringer 
sin  Melding,  først  paa  Henvejen  ser  Liget  af  en  Hest,  halvt  be- 
dækket med  Jord,  hvis  Øjne  hænger  blaa  og  brustne  ud  af  et 
Hoved  uden  Underkæbe  —  senere  paa  Hjemvejen,  da  Mørket  er 
faldet  paa  og  Granaterne  springer  om  ham,  har  en  Følelse,  idet 
han  løber,  som  om  Døden  var  i  Hælene  paa  ham,  Døden  «med 
udhængende  farveløse  Øjne  som  den  døde  Hest>. 

Stærkest  har  man  Fornemmelsen  af  denne  Forfatterens  fri 
kunstneriske  Fantasivirksomhed  paa  det  Sted,  hvor  Bogen  kulmi- 
nerer med  Dybbøls  Fald.  Først  ser  vi  den  tykke  hvidgraa  Sky 
af  Damp  over  Dybbølbanke,  saa  følger  Buldret  af  de  Tusinder 
af  Geværskuds  dumpe  Knald;  saa  følger  paa  Drønet  Skrig  og 
Hvin  og  rasende  Hyl  —  «saa  overdøvedes  alt  af  en  selsom, 
uhyggelig  Lyd,  der  fik  Hjertet  til  at  stivne  af  Rædsel  og  klynke 
af  Angst  —  en  Dødsrallen,  som  af  et  helt  Folk,  der  rallede  i 
Dødskamp». 

Denne  Lyd  har  ikke  Heltens  ydre  Høresans,  men  Forfatte- 
rens indre  Øre  hørt. 

Bogen  er  da  efter  al  Sandsynlighed  et  af  Virkeligheds- 
erindringer  ganske  frit  komponeret  Kunstværk.  Af  og  til,  som 
ved  Kompagnichefens  og  den  store  Fløjmands  Skikkelser  og 
Skæbner,  har  man  det  afgjorte  Indtryk,  at  denne  Skikkelse  og 
denne  Skæbne  ogsaa  i  Virkeligheden  hørte  sammen.  Ved  andre 
Figurer,  som  Sanders  og  hans  Frues  for  Eksempel,  staar  Mulig- 
heden aaben  til  den  Antagelse,  at  disse  Personer  og  disse  Skæbner 
har  fundet  hinanden  for  at  bibringe  Læseren  det  kraftige  Indtryk 
af,  hvad  Krig  i  Almindelighed  er,  og  hvad  særlig  hin  danske 
Krig  vilde  sige,  ført  som  den  blev,  idet  man  blev  staaende,  hvor 
man  burde  være  gaaet,  og  gik,  hvor  man  burde  være  blevet. 

Denne  Bog  er  en  stilfærdig  Bog  —  stedse  stilfærdigere  jo 
mere  larmende  dens  Æmne  bliver.  Den  er  helt  igennem  simpel, 
omhyggeligt  anlagt,  ædru  og  gennemsigtigt  slcrevet,  uden  et  eneste 
Stænlc  af  Raslihed  eller  Flothed,  uden  urolig  Rvilched  som  uden 
Trivialitet;  den  har  Ægthedens  Kendemærice. 


II 

Soldater,  der  er  fulgt  i  Aaret  1890,  styrlcer  sin  Forfatters  Ry 
og  gør  ham  al  Ære.  Det  er  en  Samling  større  og  mindre  For- 
tællinger, to  i  gammel  Stil  fra  Aarhundredeskiftet,  fire  fra  vore 
Dage. 

Den  virker  nyt  allerede  ved  sit  Stof.  Ingen  Forfatter  af 
Værdi  hertillands  har  kendt  den  militære  Stand  tilgavns  og  havt 
det  Menneske,  der  stikker  i  Soldaten,  kær  som  denne.  Ogsaa  i 
Behandlingsmaaden  er  der  noget  nyt.  En  egen  diskret  Forening 
af  historisk  Sans  og  lagttagelsesgave  har  affødt  en  klar  og  simpel 
Stil,  en  ganske  ejendommelig,  dæmpet  Tone. 

Det  er  overordenligt  som  denne  Forfatter  husker.  Og  hans 
Hukommelse  er  lige  god  overfor  Bøger  og  overfor  virkeligt  Liv. 
Han  har  et  saa  tydeligt  Indtryk  af  Sprogtonen  fra  Frederik  den 
Sjettes  Dage,  at  han  indtil  det  Skuffende  kan  skrive  den  efter, 
og  han  erindrer  med  punktlig  Nøjagtighed  moderne  Soldaters  og 
Pigers  Ytringsmaade.  Hans  Officersfruens  Dagbog  og  Lille  Jens 
er  to  ulastelige  Kunstværker,  smaa,  men  kostelige  som  Perler. 

Omtrent  samtidigt  optraadte  Rist  og  Dinesen,  hvem  det 
ligger  nær  at  sammenligne  med  ham.  Det  er  begge  Mænd  af 
moden  Alder,  begge  med  Officerserindringer.  løvrigt  som  Per- 
soner i  høj  Grad  uensartede.  Dinesen  er  snaksom,  aabenhjertig, 
aabenmundet,  veltalende,  højt  talende,  uordenlig,  en  udmærket 
Naturkender,  ingen  Sjælekender,  altid  optrædende  i  eget  Navn. 
Rist  er  Kunstner,  behersket,  tilbageholdende,  stilfærdig,  meget 
tænkende,  en  fin  Sjælekender,  taler  aldrig  i  eget  Navn. 

Ikke  desmindre  kan  man  uden  altfor  stor  Møje  trænge  ind 
i  hans  Væsen.  Han  er  af  Natur  hvad  man  kunde  kalde  en  Sgm- 
patetiker.  Satiriker  er  han  ikke.  Hans  dybeste  Hang  er  maaske 
Hang  til  at  ytre  Beundring  og  Medfølelse.  Man  sporer  det  paa 
de    med   Møje    tilbagetrængte   Udbrud    af  personlig  Varme   eller 

Beundring  i  Stilen.  Han  ser  overalt  det  Gode,  enten  i  Skikkelse 
af  det  Kraftfulde  og  Naturlige,  eller  af  det  Værdige  og  Stolte, 
eller  af  det  Kønne  og  Brave,  med  levende  Fornøjelse  og  Samhu; 
han  kan  med  Finhed  og  Skarphed  gengive  det  i  gammeldags  saa 
godt  som  i  moderne  Klædebon;  men  han  kan  og  vil  ikke  gen- 
give andet  end  det. 


III 

I  Rist'$  tredje  skønliterære  Bog  Efter  Dybbøl  har  man  øjen- 
synligt et  Stykke  let  omdigtet  Selvbiografi  fra  det  samme  Tids- 
rum, som  Rekrutten  behandlede.  Hist  var  det  de  store  offenlige 
Begivenheder,  som  afgav  Hovedinteressen  ved  Heltens  For- 
hold til  dem.  Her  er  Alt  mere  privat,  intimt  og  personligt. 
Derfor  er  det  ogsaa  Kvinder,  der  er  Forgrundsfigurerne  her,  den 
unge,  livsglade,  uskyldigt  kokette  Kaptajnsfrue,  for  hvem  Krigen 
er  en  forønsket  Lejlighed  til  muntre  Oplevelser,  den  sørgende 
Jomfru-Enke,  Fru  Sander,  der  dulmer  sin  Sorg  over  den  Elskedes 
Død  ved  at  pleje  hans  saarede  Kammerater,  og  den  faldne  Rein- 
hardts  ulykkelige  efterladte  Elskerinde,  der  under  de  sørgeligste 
Forhold  venter  sin  Nedkomst,  og  som  lader  os  opleve  Dybbøl- 
Dagene  endnu  en  Gang  i  de  udmærket  opfundne  eUer  eftergjorte 
Breve  fra  Reinhardt  til  hende,  som  hun  lader  Forfatteren  læse. 
Der  er  en  meget  fin  og  næsten  ikke  betonet  Modsætning  mellem 
Reinhardts  stakkels  Marie,  der  er  Moder  uden  at  være  Hustru, 
og  den  tapre  Lise  Sander,  der  er  Hustru  uden  i  Virkeligheden 
at  have  været  gift,  og  som  nu  tager  sig  af  den  Forladte  og 
hendes  Barn. 

Bogens  ikke  ringe  Svaghed  er  den,  at  den  næsten  slet  ikke 
er  komponeret.  Der  er  ingen  anden  ret  Sammenhæng  i  den  end 
den,  som  udgøres  af  den  biografiske  Traad.  Det  er  Heltens  Op- 
levelser altsammen,  men  de  udgør  en  Bog  uden  kunstnerisk 
Crescendo  og  Diminuendo.  Det  er  med  andre  Ord  en  lille  Sam- 
ling af  Kabinetsmalerier,  der  ikke  har  stort  med  hinanden  at 
gøre,  og  de  forbindes  nu  og  da  ved  en  Smule  Fyld.  Epilogen 
dannes  af  Reinhardts  Breve,  som  udgør  et  lille  Hele  for  sig. 
Hovedpartiet  af  Bogen  optages  af  Felix's  ungdommelige  Forelskelse 
i  Kitty,   den    unge  Kaptajnsfrue,  hvis  Aasyn  er  det  atøort  fk^m- 

herskende.  Hun  er  malt  med  fin  Kunst,  udført  let  og  skelmsk 
under  sin  æggende  og  aldrig  kælne,  kammeratlige  og  dog  altid 
overlegne  Frierleg  med  den  store  Dreng  af  en  nybagt  Løjtnant 
at  være,  der  kun  kan  tænke  paa  hende  og  for  hvem  hun  bliver 
alle  Begivenheders  Midtpunkt.  Ganske  overordenlig  ved  sin  Styrke 
i  Beskrivelsen  er  en  Rejse  i  Postvogn,  som  de  to  Unge  foretager 
sammen.     Man  læse  disse  Linjer: 

Felix  faldt  hen  i  en  Døs;  han  saa  og  hørte  kun  halvt;  Vognen 
raslede  og  Glasset  klirrede  i  Vinduerne;  Hestenes  Hove  knaldede  i  den 
haarde  Vej;  Kusken  snakkede  med  en  Passager  paa  Bukken  og  hyppede 
paa  Hestene.  Saa  rumlede  de  med  stor  Larm  ind  i  Rejsestalde,  hvor 
Karle  med  Træsko  kom  løbende  paa  Brosten  med  Lygter,  der  flyttede 
sorte  Skygger  af  Bjælker  og  Spiltouge  om  paa  Væggen  og  op  i  Taget,  og 
der  stod  en  skarp  Lugt  af  Hestegødning  ind  i  Vognen.  Stemmerne  lød 
højt  derinde  med  Spørgsmaal  og  Svar,  Passagererne  vaagnede,  strakte  og 
skuttede  sig,  steg  ud  eller  blev  siddende  og  sukkede  højt.  Der  blev  postet 
med  en  pibende  Pumpestang,  og  der  blev  slæbt  Spande  med  Vand  til 
Hestene,  som  dampede,  saa  Lygtens  Skin  blev  ganske  rødt.  De  Rejsende 
spurgte  Karlene,  om  Diligencen  var  langt  forude,  hvad  Klokken  var,  om 
det  regnede  osv.  osv.  —  og  det  gik  videre  ud  af  Rejsestalde,  forbi  Træer, 
Huse,  Kirker,  videre  ad  den  uendelige  Vej,  raslende,  klirrende,  rumlende, 
og  de  sank  allesammen  hen  i  et  Øjebliks  Søvn  for  at  fare  op,  naar  de 
dundrede  over  Brosten,  og  for  at  lytte  efter  Hestenes  Hovslag  og 
Kuskens  Hypi 

Dog  Bogens  Perle  er  sikkert  den  vemodigt-burleske  Skil- 
dring af  Ais's  Erobring,  som  troskyldigt  gives  Kammeraterne 
af  en  lille  Soldat,  der  har  været  med.  Den  gives  paa  ægte, 
bredt  Sjællandsk.  Det  er  ikke  mere  end  en  fem,  seks  Blade, 
men  der  er  som  Gengivelse  af  en  dansk  Bonde-Soldats  Syns- 
maade  og  Opfattelse  aldrig  gjort  noget  saa  Ypperligt  i  vort  Sprog, 
og  Stilen  er  af  den  udadleligste  Nøjagtighed  og  Finhed.  Blichers 
smaa  jyske  Historier  i  E  Bindstoutv  er  det  Eneste,  som  er  i 
Rang  dermed.     Disse  Blade  burde  gaa  over  i  en  Antologi. 

Rist  er  den  eneste  danske  Forfatter,  der  i  de  senere  Aar 
har  havt  stort  og  afgjort  Held  med  sine  Bøger.  Han  vandt  med 
ét  Slag  Læseverdenens  Yndest,  og  hvad  mere  mærkeligt  er,  han 
fortjente  den  Almenyndest,  han  vandt.  Rekrutten  fra  6^  røbede 
et  paa  en  Gang  ganske  frisk  og  ganske  modent  Fortæliertalent, 
en  elskværdigt  tilbageholdende  Personligbed  og  en  Blanding  af 
Iagttagelsesevne,  Skemt  og  Lyrik,  der  særligt  tiltaler  det  danske 
Sindelag.      Soldater   viste    hans    Talent    fra    en    ny    Side,    lagde 

hans  Evne  til  stilistisk  at  eftergøre  svundne  Tiders  Tale-  og 
Skriveformer  for  Dagen  og  strejfede  i  Novelletten  nu  og  da  ind 
paa  et  Omraade,  der  ikke  ligger  Riellands  fjernt. 

Efter  Dybbøl  vil  fastholde  og  udvide  den  Læsekres,    de  tid- 
ligere Bøger  har  vundet. 


PETER  NANSEN 

(1893) 


Julies  Dagbog 

Først  naar  man  læser  Julies  Dagbog  i  Sammenhæng,  faar 
man  Indtryk  af  Skriftets  fortræffelige  Komposition  og  derigennem 
af  Nansens  samvittighedsfulde  Kunst.  Da  man  lærte  Bogen  at 
kende  som  Føljeton,  var  det  nødvendigvis  Enkelthederne,  som 
bed  sig  fast.  Nu  opdager  man,  at  man  har  et  virkeligt  liUe 
Kunstværk  for  sig. 

Den  valgte  Form  —  Dagbogsoptegnelser  og  Breve  —  er 
gammel  og  bekvem  for  en  Forfatter.  Den  har  i  dette  Tilfælde 
en  stor  Vanskelighed  og  Mangel,  som  man  maa  se  bort  over, 
ifald  man  vil  have  Nydelse  af  Bogen.  En  tyveaarig  Pige  skriver 
ikke  dette  klare,  smukke,  fuldstændigt  literære,  Sprog,  et  Sprog, 
hvori  der  engang  imellem  er  en  indtil  Maniererthed  udpræget 
Stil.     Det  hedder  hos  Paul  Heyse: 

Sig  mig,  Elskte,  hvad  er  Stil? 
høj,  lav,  ren  —  forklar  mig  Tingeni 
—  Stil,  mit  Barn,  har  din  Profil, 
Gudskelov  har  dine  Breve  ingen. 

Det  kan  Hr.  Alfred  Mørch  umuligt  svare  Frk.  Julie  Magens. 
Hun  har  en  Fremstillingsform,  som  falder  sammen  med  Nansens 
egen,  gennemsigtig  og  fast,  uden  Famlen  efter  Ord,  rig  paa 
træffende  Billeder,  uden  Perspektiv  og  uden  synderlig  Dybde. 
Den  er  helt  igennem  Bevidsthed,  derved  mindre  egnet  til  Organ 
for   en    ganske   ung   Pige,    i    hvem   der   er  saa    meget   ubevidst 


Peter  Nansen  505 

Man  maa  straks  fra  først  af  gaa  ind  paa  Bogens  Vedtflegt.  Stilen, 
Frk.  Julie  betjener  sig  af,  maa  betragtes  som  Verset  i  den 
Talendes  eller  Arien  i  den  Syngendes  Mund  paa  Teatret.  Dette 
forestiller  daglig  Tale. 

Ganske  kommer  man  dog  ikke  ud  over  Vanskeligheden  ved 
denne  Imødekommenhed  en  Gang  for  alle.  Ti  nu  og  da  er  Julie 
virkeligt  naiv,  ja  barnagtig.  Saaledes  hvor  hun  har  de  ypper- 
lige Ord:  <Jeg  er  glad  over  at  jeg  er  bleven  tyve  Aar.  For 
saa  har  jeg  kendt  ham  i  to  Aar,  baade  den  Gang  jeg  var  nitten 
Aar  og  nu,  da  jeg  er  tyve.>  —  Hun  har  paa  dette  Tidspunkt 
kendt  ham  to  Maaneder  ialt.  Her  strider  Følelsens  Barnlighed 
mod  Stilens  Sikkerhed  ellers. 

At  Stilen  nu  er  udviklet,  vil  selvfølgelig  ikke  sige,  at  den  i 
og  for  sig  er  unaturlig.  Tvertimod,  dens  overordenlige  Natur- 
lighed er  et  af  Bogens  store  Fortrin.  Den  afspejler  simpelthen 
hvad  den  unge  Pige  har  følt  og  tænkt,  skarpere  og  klarere  end 
hun  selv  vilde  kunne  udtrykke  det.  Dog  er  der  enkelte  Pletter. 
Der  findes  nemlig  et  Skær,  som  Nansens  Menneskefremstilling 
og  Kunst  i  uheldige  Øjeblikke  kan  komme  til  at  strejfe.  Det  er 
det  Sirligt-søgte,  der  en  enkelt  Gang  kan  klinge  affekteret,  en 
enkelt  Gang  plat. 

Det  lyder  lidt  plat,  naar  Mørch  svarer  Julie:  <Min  egen  lille 
Pige,  den  Smule,  vi  har  depenseret  sammen,  gør  desværre  hver- 
ken fra  eller  til>.  Men  naar  Julie  skriver:  <Ikke  havde  jeg  mere 
Feber,  da  jeg  skulde  til  mit  første  Bal  i  lang  Rjole>,  og  naar 
Mørch  med  samme  Kierkegaardske  Vending  bemærker:  c  Ikke 
behøver  jeg  at  fortælle  Dig  at  jeg  elsker  Dig>  —  saa  staar  vi  ved 
det  Sirligtsøgte  i  dets  pynteligste  Skikkelse.  Underligt  at  Nansen, 
der  ellers  er  saa  sikker  i  sin  Jævnhed,  kan  lade  en  ung  Natur- 
lighed som  Julie  nu  og  da  udtrykke  sig  som  en  Moliére'sk  pré- 
cieuse.  Hun  skriver  f.  Eks.:  <Lyve  er  et  grimt  Ord,  men  Me- 
ningen er  smuk.  Hvad  andet  er  det  Solen  gør,  naar  den,  gemt 
bag  en  Sky,  lister  en  venlig  Straale  ned  til  Violen  ved  Mark- 
vejen?* Ogsaa  Mørch  er  af  Forfatteren  ment  som  en  ganske 
uaffekteret  Personlighed,  uhøjtidelig,  ærlig.  Ikke  desmindre  skriver 
han,  da  Julie  efter  Bruddet  beder  ham  beholde  hende  paa  hvad 
som  helst  Vilkaar:  <Min  egen  Ven,  min  Sjæls  yndigste  Minde 
og  Veninde,  jeg  sørged  over  dit  Brev  som  over  en  Vandalisme, 
som  over  et  af  unænsomme  Hænder  skændet  Kunstværk>.  Naar 
han   endda  var  en  Gavtyv,    den    sirlige   Fyr,    men   han   er  ikke 

ment  saadan,  saalidt  som  da  han  giver  Julie  den  sidste  Olie 
med  Vendingen  <vi  vil  begge  mindes  vor  Kærlighed  som  en 
skøn  og  dejlig  Oplevelse>.  Han  er  ingen  Gavtyv,  men  en  <skøn 
og  dejlig*  Fyr. 

Naar  man  har  faaet  disse  faa  stilistiske  Indvendinger  fra 
Haanden,  er  der  kun  tilbage,  at  bede  Læseren  agte  paa,  hvor 
saare  godt  Alt  i  denne  Bog  er  gjort.  Den  er  saa  levende,  saa 
fuld  af  Livets  egen  Flamme,  at  den  vil  brænde  sig  igennem  de 
andre  Bøger,  der  udkommer  i  Efteraaret  og  med  hvilke  man 
maaske  vil  forsøge  at  dække  den  til.  Der  er  et  stærkt  og  ungt 
Liv  i  den;  den  vil  derfor  vise  sig  sejlivet  og  sent  forældes. 

Bogens  kunstneriske  Styrke  er  paa  den  ene  Side  den  om- 
hyggelige, alsidige  Motivering,  paa  den  anden  Side  Udførelsens 
Skønhed.  Nansen  har  tidligere  skitseret  forskellige  Kvindetyper: 
den  lille  Borgerpige  Mille,  der  «knuselsker>  Russen  og  tager 
Kapellanen,  den  vakre  Sypige  Malle,  der  elsker  Kyllingesteg  med 
Ban  ko  og  sin  Student,  den  muntre  og  smukke  Kjøbenhavner- 
kokette  Fru  Nancy,  der  saa  regelmæssigt  besøger  sin  Faster  i 
Sygehjemmet.  Julie  Magens  er  ingen  Skitse,  men  et  med  kærlig 
Agtpaagivenhed  udført  Mindesmærke  over  en  vis  Type  af  ganske 
unge  Piger  i  vore  Dages  Kjøbenhavn. 

I  Hjemmet  er  Faderen  og  Moderen,  som  saa  hyppigt,  to 
Partier.  Julie  har  Ungdommens  ukærlige  Afsky  for  Faderen; 
elsker  derimod  Moderen,  som  altid  har  været  ulykkelig  i  sit 
Ægteskab,  og  i  hvis  Fortid  der  findes  et  uigennemsigtigt  Slør, 
som  Datteren  egenmægtigt  tager  i  Arv  efter  hende.  Hjemmet  er 
øde  og  tomt,  koldt  og  tavst.  Julie  er  lutter  Længsel  efter  Livet. 
Et  Ægteskab  med  den  skikkelige  Fætter  Erik  staar  hende  aabent; 
men  Udsigten  dertil  slukker  ikke  Længslernes  Brand. 

Nu  strejfer  Billedet  af  hemmelig  Erotik  hendes  stille  Til- 
værelse. Overfor  hende  bor  en  ung  Mand,  der  er  som  den 
Skygge,  hendes  Drømmeprins  kaster,  før  han  selv  optræder  i 
hendes  Livs  Roman.  Genboen  er  i  Virkeligheden  som  en  Dol>- 
beltgænger  af  denne,  sér  ud  som  han,  lever  som  han,  og  Julie 
vilde  derfor  ogsaa  kunne  læse  sin  Skæbne  i  den  Medfart,  der 
tilsidst  bliver  dennes  Elskede  til  Del. 

Saa  betages  hun  af  den  unge  Skuespiller  Alfred  Mørch; 
hans  Skikkelse  befrugter  hendes  Fantasi;  hans  rolige  Holdning 
gør  hende  tillidsfuld  og  tryg.  Der  er  intet  gøgleragtigt  ved 
ham;    hvad   han   har  af  Lidenskab  er  vel  forvaret,   nærmest  en 

heftig,  men  noget  kold  Ærgerrighed.  Han  opirrer  hende  ved 
sin  uforstyrrelige  Ligevægt  og  erobrer  hende  taaledes  i  faa  Uger 
helt.  Hun  nyder  i  stiUe  Henrykkelse  den  Lykke,  at  Ingen  aner 
noget:  cintet  rødt  Kors  i  Panden,  ingen  sort  Streg  paa  Næsen!' 
Hun  er  lykkelig: 

For  mig  selv  er  det,  som  om  Jeg  fra  et  trangt  Puppedække,  der 
skjulte  Livets  vidunderlige  Mening  for  mig,  er  fløjet  ud  i  al  Aaben- 
baringens  Herlighed  som  en  lykkefortumlet  SommerAigl.  Tung  var  min 
Gang  før.  Nu  er  det,  som  svævede  Jeg  let  hen  over  Livets  Bekymringer, 
som  om  Jeg  havde  Vinger,  der  bar  mig  over  alle  Vanskeligheder.  Jeg 
staar  paa  en  Jord,  der  hæver  sig  under  mig,  og  Jeg  favner  en  Himmel, 
der  sænker  sig  ned  over  mig.  Der  er  Jublende  Musik  rundt  om  mig,  og 
Jeg  selv  er  som  en  Sang,  der  stiger  og  stiger  .  .  . 

Ligesaa  ægte  og  ligesaa  indtagende  er  det  lange,  uafsendte 
Brev,  som  indeholder  Julies  Selvransagelse  en  Uges  Tid  derefter, 
hvor  Lykken  endnu  er  den  samme,  men  hvor  allerede  «Spørgs- 
maalene  kommer  myldrende  og  stikker  deres  klamme  Rotte- 
snuder>  op  i  hendes  Sind.  Der  er  mange  Spørgsmaal;  men  der 
er  megen  Lykke.  Hendes  Liv  var  tidligere  Tomhed,  nu  er  det 
Fylde,  Overfylde: 

Der  er  Pinen  ved  at  maatte  lyve  derhjemme,  bestandig  lyve. 
Der  er  det  nu  langt  værre  Fængselsliv  i  Hjemmet  i  Mellem- 
tiderne mellem  to  Møder.  Der  er  Skinsygen  paa  hans  andre 
Veninder.  Der  er  Sorgen  over  hans  csnegleagtige  Forsvindings- 
væsen*,  hans  Gerrighed  paa  ømme  Tilstaaelser  og  Løfter.  Der 
er  Angsten  for  Opdagelse,  den  skælvende  Uro  ved  hvert  Brev, 
der  kommer,  og  som  kunde  bringe  en  Angivelse.  Der  er  den 
oprigtige  Medfølelse  med  Eriks  Skuffelse  og  Sorg.  Der  er  Kva- 
len, Dødsangsten,  da  Mørch  en  Dag  pludselig  er  bleven  syg  og 
da  hun  tømmer  Smertens  bitre  Kalk  ved  ikke  at  turde  pleje 
ham,  ja  end  ikke  være  i  hans  Nærhed,  mens  hun  samler  sin 
Sjæl  i  den  for  hende  selvfølgelige  Beslutning,  ikke  at  viUe  over- 
leve ham,  hvis  han  dør.  Og  saa  er  der  siden,  da  han  er  kom- 
met sig.  Uroen,  naar  han  er  træt  og  synes  kold,  den  ydmy- 
gende Fornemmelse  af  at  han  saa  meget  lettere  kan  undvære 
hende  end  hun  ham. 

Til  Gengæld  er  der  paa  den  anden  Side  Glæden  ved  at 
tale  om  ham  og  Glæden  ved  at  høre  Folk  nævne  hans  Navn, 
da  han  er  en  offenlig  Personlighed.  Der  er  den  Salighed  at 
sidde  i  Teatret  og  føle,  at   han  gør  Lykke,  Tilfredsstillelsen  ved 

at  sé  ham  rost  i  de  fleste  Blade  og  kun  angrebet  af  en  navnløs 
<  Idiot >,  som  det  tilmed  er  velgørende  at  ønske  en  rædselsfuld 
Undergang.  Der  er  Lykken  ved  at  fornemme  hans  Ømhed  og 
ved  at  indvies  til  Livet  af  ham.  Der  er  den  stille  Fornøjelse 
ved  at  mærke  sig  udviklet  til  Skønhed  og  Ynde  af  denne  Lykke, 
læse  sig  dertil  i  de  Forbigaaendes  Blik,  ja  selv  i  den  gamle 
Papas  galante  Holdning.  Der  er  den  henrivende  Mulighed  at 
han  —  saa  sindssvagt  det  er  —  paa  sin  Side  kunde  være  skinsyg. 
Endelig  er  der  den  barnlige  men  svimlende  Tro  paa  at  det  er  hende, 
som  har  beaandet  ham  til  Fremskridt  i  hans  Kunst,  hende  alene 
<som  har  givet  ham  Gnisten >,  og  den  mere  rolige  Fryd  ved  at 
være  ham  til  Nytte,  hygge  om  hans  Person,  navne  hans  Dække- 
tøj osv. 

Alt  dette  tilsammen  udfylder  til  Overmaal  den  unge  Piges 
Liv,  og  det  at  fornemme  Livets  Fylde  er  trods  Alt  overvejende 
Lykke. 

Derfor  holder  ogsaa  Forfatteren  gennem  hendes  egne  Slut- 
ningsord paa,  at  disse  hendes  Oplevelser  med  Mørch  trods  Alt 
var  Lykke,  og  det  er  vel  dette  som  overfor  den  herskende 
Samfundsanskuelse  kan  betegnes  som  Bogens  eneste  —  iøvrigt 
lidet  udæskende  —  Kætteri. 

Julies  Hengivenhed  indtil  at  ville  give  Livet  for  den  Elskede, 
hendes  Underkastelse  uden  alle  Betingelser,  nytter  hende  nemlig 
ikke  noget,  skader  hende  langt  snarere.  Hun  strander  paa 
Mørch's  Frihedssyge  og  sit  eget  uforstandige  Overhæng.  Han 
trættes  ved  i  hende  ikke  at  flnde  andet  Indhold  end  et  Ekko  af 
sit  eget,  magre;  og  han  udholder  ikke  hendes  Bombardement  med 
ømme  Breve,  Morgen  og  Aften;  ede  møder,  som  Soldater,  i 
Konvoluternes  altid  samme  Uniform  og  med  reglementerede  Fri- 
mærke-Epauletter*. Men  da  det  brister  imellem  dem,  er  Julies 
Fortvivlelse  fremstillet  med  ikke  ringere  Kunst  end  hendes  Til- 
stand, da  hun  var  som  illumineret  indenfra.  Hun  var  bleven 
af  med  sit  Selv,  havde  skænket  det  til  en  Anden,  rigt  som  det 
var  blevet  ved  ham.  Nu  faar  hun  det  igen,  og  kan  ikke  taale 
at  bære  det  mere,  plyndret  og  øde  som  det  er. 

Træffende  er  allerede  Skildringen  af,  hvorledes  hun  er  til- 
mode, da  hun  ved  Midsommertid  er  ene  efterladt  i  Byen.  Hun 
er  indskrænket  til  udenfor  Teatret  at  læse  de  gamle  flængede  Pla- 
kater for  at  flnde  hans  Navn.  Hendes  Dage  glider  ensformigt 
forbi  «som  Mærkestenene   paa   en  Landevejt.     Og  naar  Følelsen 

af  at  det,  som  er  imellem  dem,  er  ved  at  dø  ud,  pludselig  over- 
vælder hende,  føler  hun  det  som  en  Lindring  at  drikke  Vin  i 
hans  Selskab.  Selve  Muligheden  af  at  søge  Bedøvelse  i  Drik 
har  altsaa  Forfatteren  havt  for  Øje.  Han  viser  sig  som  en 
Menneskekender,  naar  han  lader  hende  skrive:  < Javist  hjælper 
det  at  drikke.  Et  lunt,  blødt  Velbehag  risler  dulmende  gennem 
Sind  og  Legeme*.  Og  med  ligesaa  rigtig  Sjælekundskab  er  den 
dumpe  Smerte  efter  Bruddet  gengivet. 

De  Læsere,  der  søger  særligt  velskrevne  Steder,  bør  opsøge 
Teateraftenen,  Landturen,  Julies  Billetter  med  hendes  Blomster- 
sendinger; hun  viser  sig  i  disse  stedse  som  den  (næsten  altfor) 
spirituelle  Pige,  hun  hurtigt  udvikler  sig  til.  Teateraftenen  er 
ulastelig.  Landturen  plettes  maaske  en  Smule  ved  det  Stænk  af 
Vellevnedslyst,  som  Nansens  Personer  altid  har.  Julies  Madglæde 
er  overordenlig,  og  det  landlige  Skovløberhus'es  Sølvlysestager 
en  Smule  utroværdige. 

Med  virkeligt  Mesterskab  er  alt  det  behandlet,  som  i  For- 
tællingen er  tilbageskuende,  anelsesfuldt  eller  Naturomgivelsernes 
stumme  Ledsagelse,  med  andre  Ord  Alt  hvad  der  som  Sind- 
billed  giver  Baggrund  og  Stemning.  Nytaarsurets  Slag:  «Nu 
dinTid!>,  der  vender  tilbage  i  Lykkens  Øjeblik.  Bedstemoderens 
Kanefart  paa  Bryllupsdagen,  der  vender  tilbage  i  Drømmen  efter 
Julies  egen  Brudefart  ud  paa  Landet.  Anelsen  om  tilstødende 
Ulykke  ved  det  gamle  Raagetræ  i  Sorø,  hvor  Julie  i  Fuglenes 
Spektakel  tror  at  høre  en  Trusel  om  Hævn.  Og  da  Ulykken 
er  indtraadt,  Rædslen  over  Insekternes  uhyggelige  Vandren  fra 
Væggen  til  Toiletspejlet  i  det  stygge  fugtige  Provins-Værelse,  den 
vanvittige  Angst,  som  griber  hende:  Nu  kommer  Ligdyrene  for 
at  tage  dig  som  Bytte!  Men  først  og  sidst  Moderens  tætte  Slør, 
i  hvilket  Dagbogen  tilsidst  bliver  viklet  som  i  sit  Ligsvøb. 

I  Nansens  tidligere  Bøger  var  der  ikke  denne  Varme.  «Et 
Hjem*  opirrede  ved  noget  Knastørt,  noget  Goldt:  det  var  lutter 
saakaldt  Erotik  og  saa  var  der  dog  ikke  et  Glimt  af  Kærlighed 
deri.  Det  ypperlige  Arbejde  <Fra  Rusaaret>  havde  store  kunst- 
neriske Fortrin,  men  dog  var  Hovedstyrken  ogsaa  her  Forstandig- 
heden, den  overlegne  Skemt.  I  ingen  af  dem  var  der  Plads  for 
det  «Brus  af  hvide  Duer»,  som  giver  Julies  Dagbog  dens  Til- 
trækning. 

OTTO  BENZON 

(1891) 


Sportsmænd 

Otto  Benzon  er  i  Litera turen  en  sært  lykkelig  Mand.  Hans 
literære  Bagage  er  ganske  lille,  og  dog  er  han  som  Dramatiker 
allerede  en  Magt,  som  det  har  været  en  helt  betænkelig  Historie 
for  det  kongelige  Teater  at  lægge  sig  ud  med.  Han  har  skrevet 
to  smaa  Stykker,  hvori  der  er  Hjerte  og  et  stillere  Vid,  Surro- 
gater og  Tilfældigheder,  en  Spøg  ved  Navn  Provisorisk  og  et  om 
end  ikke  just  dybtgaaende,  saa  til  Gengæld  des  mere  slagfærdigt 
Lystspil  Skandalen,  der  havde  stort  Held  med  sig  —  han  havde 
alt  i  alt  kun  syv  Akter  bag  sig,  og  alligevel  har  det  kongelige 
Teaters  ganske  taabelige  Afvisning  af  Sportsmænd  sat  mangfoldige, 
der  interesserer  sig  for  Teatervæsen,  i  Bevflegelse  med  Hensyn 
til  Opførelsen  paa  Folketeatret  i  Afles. 

Det  er  en  kedelig  Ting,  at  det  kongelige  Teater  gør  sig 
latterligt  og  ringe  agtet;  det  er  desværre  en  af  de  mest  under- 
ordnede Følger  af  Tilstande,  der  nu  har  Hævd.  Havde  Sports- 
mænd været  et  Skuespil  af  højtideligere  Art  eller  blot  af  mør- 
kere, alvorsfuldere  Farve,  saa  vilde  det,  tilbagevist  fra  det 
kongelige  Teater,  efter  al  Sandsynlighed  været  husvildt;  nu  er 
den  skete  Skade  ikke  alt  for  stor  undtagen  for  Teatret  selv. 
Stykket  kan  ogsaa  paa  et  Privatteater  komme  til  sin  Ret,  og 
for  dets  Forfatter  har  det  kongelige  Teaters  hvidlokkede  Censor 
og  Frue  Kirkes  blonde  Værn  og  Værge  kun  gjort  en  grundig, 
om  end  ikke  fornøden,   Reklame. 

Fire  Uger  før  Opførelsen  begyndte  man  allerede  at  tegne 
sig  til  Folketeatrets  Pladser,  og  en  Uge  forud  var  ingen  taalelig 
Billet  mere  at  faa.  Og  hvilke  Rygter  har  ikke  svirret  igennem 
Luften!  Det  var  et  Stykke,  hvor  der  blev  bandet  rent  forfærde- 
ligt, ikke  et  uskyldigt  s*gu,  men  Fanden  gale  mig!  og  deslige. 
Det  var  et  Stykke,  som  ikke  nøjedes  med  saaledes  at  forhaane 
Religionen;  men  som  besudlede  Fædrelandskærligheden  ved  at 
kalde  den  med  det  forsmædelige  Navn  Fasdrelanderi;  maaske 
ikke  den  alierfmeste  Fædrelandskærlighed,  den  der  bringer  Ofre, 

men  dog  den  næstbedste  og  uden  Sammenligning  mest  udbredte, 
den,  som  indbringer  Ære,  Formandsposter,  Anseelse,  Ridder- 
baand,  Tillid  og  Titler  .  .  . 

Og  saa  viser  det  sig,  at  Sportsmænd  ganske  simpelt  er  et 
vittigt,  saare  muntert  og  fornøjeligt,  let  satirisk  Stykke  Arbejde, 
ikke  mere  af  et  Drama,  end  der  akkurat  er  nødvendigt,  for  at 
det  kan  gaa  over  en  Scene,  men  et  Arbejde  af  sand  literær 
Værdi,  mandigt  i  sit  Anlfleg,  modigt  i  sin  Satire,  lattervækkende 
i  sit  Vid.  Og  vi  kan  jo  dog  ikke  godt  være  bekendt  at  kalde 
det  mislykket,  fordi  det  her  engang  til  en  Afveksling  er  de 
latterlige  Personer,  som  bliver  til  Latter,  og  de  halvsjofle  Pæne- 
mænd, som  det  gaar  ud  over.  Altfor  tidt  har  vi  jo  set  Halv- 
sjofelisterne, forfremmede  af  Forfatteren,  fremtræde  som  marmor- 
blankt polerede  Samfundsstøtter,  mens  Latteren  blev  rystet  ud 
over  det,  der  ikke  var  et  Skud  Krudt,  end  ikke  en  Latterlig- 
gørelse værd.  Og  hvad  der  her  revses,  det  er  endda  næsten 
ikke  noget  Personligt,  men  det  store  Upersonlige:  Dumheden 
som  patriotisk  Frase,  og  Fedtetheden,  der  bruger  denne  Frase 
til  at  mele  sine  Smaakager  med. 

Der  slaar  En  et  frisk  Pust  imøde  fra  Sportsmænd,  Det  er 
et  Friluftsstykke  som  vi  ikke  længe  har  set  det;  det  er  ikke  en 
Komedie,  der  foregaar  indenfor  fire  Vægge,  men  en  bred  national 
Satire,   som   med  Vind  i  sine  Sejl  stryger  Tilskuerne  rask  forbi. 

Her  er  forskellige  Arter  af  Idrætsmennesker  repræsenterede, 
ikke  blot  dem,  der  ligefrem  eller  middelbart  har  med  Sejlads  at 
gøre,  men  ogsaa  Rytterne  og  de  blotte  Amatører  og  Beskyttere. 
Der  er  med  grundigt  Kendskab  til  dansk  Idrætsliv  lagt  dem  Alle 
de  rigtige  Udtalelser  i  Munden.  Og  saa  er  i  en  vittig  Replik, 
som  er  lagt  paa  en  halvfuld  Mands  Læber,  Sportens  Begreb 
udvidet  til  at  gælde  langt  mere,  end  der  i  egenligste  Forstand 
menes  dermed.  Ti  dette  er  et  Stykke  med  Baggrund  og  Per- 
spektiv, et  Stykke,  hvor  der  staar  meget  mellem  Linjerne;  slet 
intet  Facade-Stykke,  men  et  humoristisk  Sindbilled.  Iblandt  de 
mange  morsomme  Repliker  er  der  endelig  et  ikke  ganske  ringe 
Tal,  der  er  saa  mønsterværdigt  formede,  at  de  har  en  næsten 
ordsprogsagtig  Karakter. 

Det  var  en  formelig  Festforestilling,  denne  første,  saa  vel- 
stemt og  oplagt  til  at  nyde  var  Publikum.  Ikke  én  Replik  faldt 
til  Jorden.  Latter  og  Bifald  fulgte  uafladeligt  det  i  det  Hele  og 
Store  dygtige,  til  Dels  ganske  ypperlige  Spil. 

F.  HENDRIKSEN 

(1895) 


Den  Omstændighed,  at  i  Dag  25  Aar  er  gaaede,  siden  Træ- 
skærer F.  Hendriksen  aabnede  sit  Værksted,  giver  en  Anledning  til 
at  minde  Læseverdenen  om,  hvilken  grunddygtig,  energisk  og 
paa  et  ret  vidtstrakt  Omraade  ledende  Mand  han  er.  Hans 
Evne  behersker  Grænselandet  mellem  Haandværk  og  Kunst. 
Han  har  forstaaet  at  lade  sin  medfødte  og  stadigt  mere  ud- 
viklede Skønhedssans  raade,  at  stille  den  tekniske  Færdighed  i 
dens  Tjeneste  og  af  sig  selv  og  Andre  at  kræve  en  til  det  Yderste 
samvittighedsfuld  Gennemførelse. 

Hans  Væsen  er  Ægthed  i  Følelse  og  Skarphed  i  Tanke; 
derfor  er  han  en  Modstander  af  det  Uægte,  Vindige,  Forlorne, 
Pralende  paa  den  ene  Side  og  af  det  Udviskede  og  Sløje,  det, 
som  hverken  har  Ægg  eller  Od,  paa  den  anden,  i  Livet  som  i 
Haandværk  og  Kunst.  Og  da  han  ikke  blot  selv  er  lærvillig, 
men  har  en  Drift  til  at  lære  Andre  noget,  vinde  Tilhængere  for 
sine  Anskuelser,  afskafife  Slendrian,  udbrede  god  Smag,  sund 
Sans  og  især  den  sunde  Sans  for  Skønhed,  saa  er  han  bleven 
en  Reformator  paa  sit  Felt. 

Hendriksen  er  47  Aar  gammel.  Han  arbejdede  fra  sit  12. 
til  sit  16.  Aar  ved  Illustreret  Tidende,  gik  dernæst  til  sit  19.  Aar 
paa  Kunstakademiet  og  opholdt  sig  derefter  et  Par  Aar  i  Ud- 
landet, særlig  i  England,  hvorefter  han  1870  begyndte  sin  For- 
,  retning  i  Kjøbenhavn.  I  de  første  Qorten  Aar  leverede  han 
alene  Træsnit,  men  i  1884  studerede  han  i  Wien  hos  et  stort 
Firma  dér  dettes  fotokemigrafiske  Metode  og  leverede  derefter 
ogsaa  fotografiske  Ætsninger.  Hans  Stræben  gik  ikke  ud  paa 
det  rent  Købmandsagtige;  han  havde  et  Ideal,  som  han  vilde 
virkeliggøre,  nemlig  det,  at  løfte  det  danske  Boghaandværk  til 
et  højere  Trin.  I  Oktober  1877  (en  Maaned  efter  at  Tidsskriftet 
Det  nittende  Aarhundrede  var  gaaet  ind)  begyndte  han  Udgivelsen 
af  et  illustreret  Ugeblad  Ude  og  Hjemme,  til  hvilket  der  hverken 
før  eller  siden  har  været  noget  Sidestykke  i  dansk  Literatur.  Hvad 
det  bragte  af  Illustrationer,  var  helt  igennem  kunstnerisk  udført 
og  uden   at  der  sparedes    hverken    paa   Papiret,    Arbejdet    eller 

Honoraret,  og  hvad  det  indeholdt  af  Lsesestof  var  saa  godt,  som 
Danmark  overhovedet  formaar  at  byde  det.  Vistnok  enhver 
dansk  Kunstner  af  Rang  og  enhver  dansk,  norsk  eUer  svensk 
Forfatter  af  noget  Værd  har  givet  Bidrag  dertil.  Hendriksen 
holdt  Bladet  oven  Vande  i  syv  Aar,  saa  maatte  han  opgive  det 
med  betydeligt  Tab.  Det  straffer  sig  hertillands  i  Literatur  og 
Kunst  at  ville  hæve  sig  over  det  bestandig  Borgerlige  eUer  ret- 
tere at  ville  aabne  de  fine  Folk  og  Borgerskabet  andet  og  bedre 
end  50-Øres  Butiker. 

Da  Ugebladet  gik  ind,  og  i  Stedet  for  at  have  bragt  Hen- 
driksen den  Indtægt,  han  vel  fra  først  af  havde  været  troskyldig 
nok  til  at  haabe  deraf,  kun  havde  slugt  hans  Sparepenge,  var  det 
at  han  rejste  til  Wien  for  at  lære  sig  nye  Fremgangsmaader. 

Paa  de  forskeUigste  Omraader  har  han  stræbt  at  forbedre 
vore  Bøgers  og  Hefters  kunstneriske  og  typografiske  Udstyr. 
Fra  1881  udgav  han  illustrerede  Kataloger  til  Foraarsudstillingen. 
De  lønnede  sig  ikke  og  ophørte  1890.  Fra  1883  af  har  han 
været  Medlem  af  Foreningen  Fremtidens  Bestyrelse  og  saaledes 
iværksat  Udgivelsen  af  en  hel  Række  mønsterværdigt  udstyrede 
Kunst-  og  Literatur- Værker. 

Han  havde  en  Årtikel  i  et  af  Politikens  Prøvenumre,  og 
dér  skrev  han  den  første  Vinter,  den  udkom,  en  Artikel  om 
cVore  Bøgers  Udstyrelse>,  der  var  skarp  i  sin  Kritik,  alvorlig  i 
sine  Fordringer,  velgørende  i  sin  Fordømmelse  af  den  smagløse 
Grimhed. 

1888  stiftede  han  Foreningen  for  Boghaandværk ,  fra  hvis 
Virksomhed  et  nyt  Tidehverv  i  vort  hjemlige  Arbejde  paa  dette 
Felt  kan  dateres.  1893  aabnede  denne  Forening  en  Fagskoln. 
I  Aaret  1891  foranstaltede  Hendriksen  den  mellemfolkelige  Bog- 
udstilling, som  fandt  Sted  i  Industriforeningen  i  Kjøbenhaun. 
I  1893  var  han  den  ledende  Aand  ved  den  danske  Bogudstilling 
i  Chicago,  Han  rejste  selv  derover,  saa  alle  de  vigtigste  nord- 
amerikanske Byer  og  fik  et  dybt  Indtryk  af  Amerikanernes 
Fremmelighed,  Hjertelav  og  Forstand,  lærte  ogsaa  meget  i  sit 
Fag.  Han  havde  den  Glæde,  at  den  danske  Udstilling  derovre, 
vel  især  paa  Grund  af  den  Bistand,  som  Kunstnerne  Tegner  og 
Bindesbøll  ved  deres  Tegninger  havde  ydet,  vakte  Opmærksom- 
hed og  vandt  rundelig  Anerkendelse. 

Større  Anerkendelse  endnu  blev  Hendriksens  Bestræbelser 
til  Del  for  den  danske  Afdeling  af  den  mellemfolkelige  Bogudstil- 

ling  i  Paris  i  1894.  Han  fik  fremlagt  en  hel  Oversigt  over  dansk 
Illustrations-  og  Radérkunsts  Udvikling  tilligemed  et  Udvalg  af 
danske  Haandtegninger  for  Illustration,  saa  alle  de  bedste  Kunst- 
nere fra  Købke  og  Lundbye  til  Lorenz  Frølich  og  Hans  Tegner 
var  repræsenterede.  Danske  Forlæggere  og  Bogtrykkere  havde 
de  ypperste  Prøver  paa  deres  Arbejde  derovre,  og  Bogbinderne 
Anker  Kyster,  Flyge  og  Immanuel  Petersen  havde  udstillet  en 
Hække  kunstnerisk  smykkede  Bogbind.  De  franske  Bogbinder- 
svendes  Fagforening  afgav  igennem  sit  Organ  Le  Relieur  en  ind- 
gaaende  og  overordenlig  gunstig  Dom.  I  det  udmærkede  ameri- 
kanske Tidsskrift  The  Nation  udtalte  en  Fagmand,  at  Danmarks 
Udstilling  var  den  mest  intelligente  og  omfattende  i  Bygningen. 
De  Danske  modtog  Udstillingens  højeste  Udmærkelse  og  to  Guld- 
medailler  oven  i  Købet.  Hendriksen  kunde  være  stolt  af  Resul- 
tatet, og  hans  Landsmænd  kan  være  lidt  stolte  af  ham. 

Har  Modgang  ikke  knækket  ham,  saa  er  der  ingen  Fare 
for,  at  Medgang  vil  bringe  ham  til  at  ligge  paa  den  lade  Side. 
Han  har  nemlig  ingen  lad  Side;  han  hører  til  dem,  der  ogsaa  i 
de  modnere  Aar  forbliver  magre,  spændstige  og  ildfulde.  Han 
er  fyrig  i  sin  Beundring  —  man  høre  ham  tale  om  Kunst- 
nere som  Frølich  eller  Joakim  Skovgaard;  han  er  hidsig  og 
højst  ligefrem  i  sine  Udtalelser,  naar  Noget  oprører  eller  vamier 
ham  —  man  høre  ham  vurdere  Repræsentanter  for  den  mer^ 
kantile  Kunst  og  den  affekterede,  frasevorne  Journalistik.  Man 
kan  da  i  Dag  rose  ham  uden  Fare  for  at  gøre  ham  indbildsk 
eller  magelig  for  Fremtiden.  Han  hører  ikke  til  dem»  der  bliver 
rørte  over  Avisartikler  eller  som  tager  et  Jubilæum  altfor  høj- 
tideligt. 


GABRIEL  SIBBERN 

(1896) 


Gabriel  Sibbern,  fhv.  Fattigforstander  i  Kjøbenhavn,  Udiigere 
filosofisk  Forfatter,  fylder  i  Dag,  d.  28.  Maj,  halv^erdsindstyve 
Aar.     Henved    en   Menneskealder  har  han  virket   prakUtk  i   Hu- 

manitetens  Tjeneste  efter  i  sine  unge  Åar  at  have  givet  dens 
Filosofi. 

Som  Søn  af  Filosofen  F.  C.  Sibbern  har  han  tilbragt  sin 
Ungdom  i  Tidsalderens  bedste  Selskab  og  havde  fra  sin  første 
Opvaagnen  som  Personlighed  en  levende  Interesse  for  alt  Menne- 
skeligt. Paavirket  af  sin  Faders  Tanker  men  med  et  selvstæn- 
digt grublende  Naturel  sysselsatte  han  sig,  efter  at  have  taget  et 
Par  Eksaminer  med  Udmærkelse,  først  med  Teologi,  dernæst 
udelukkende  med  Filosoflen.  Han  deltog  som  menig  Soldat  i 
Felttogene  1849  og  50  og  underkastede  sig  i  1852  Magisterkonferens 
i  Filosofien  med  højeste  Ros.  Men  hermed  standser  hans  aka- 
demiske Løbebane.  Han  indleverede  først  i  1856,  dernæst  i  1862 
til  Universitetet  Doktordisputatser,  der  forkastedes,  og  trak  sig, 
uformuende  som  han  var,  efterhaanden  tilbage  fra  den  viden- 
skabelige Virksomhed. 

At  der  i  sin  Tid  blev  begaaet  en  Uretfærdighed  imod  ham, 
kan  ikke  kaldes  tvivlsomt.  Der  var  ingen  Mening  i  at  vrage 
en  Kraft  som  hans,  og  det  var  en  stor  Ubillighed  af  afvise  hans 
Arbejder  paa  samme  Tid  som  alle  Andres  og  mangfoldige  langt 
Ringeres  antoges  med  Velvilje  og  hyppigt  med  Bifald.  Af  det 
første  Arbejde,  der  forkastedes  i  1856,  gjorde  han  de  to  Bøger 
Humanitet  og  Alsind  og  Om  Humanisme,  til  hvilke  hans  Navn 
nu  især  er  knyttet.  Det  andet  Skrift  om  Forholdet  mellem  det 
saakaldte  ydre  og  indre  Naturformaal  udgaves  1863.  Det  blev 
forkastet  af  beklagelige  Grunde  og  paa  en  rent  ud  barok  Maade. 
Reglen  var,  at  hvis  de  sagkyndige  Dommere  i  Fakultetet  ikke 
kunde  blive  enige,  tilkaldtes  de  andre,  mindre  sagkyndige,  indtil 
Enighed  opnaacdes.  I  Sibberns  Tilfælde  var  Forholdet  dette: 
Der  var  tre  filosofiske  Professorer,  men  F.  C.  Sibbern  trak  sig 
som  Doktorandens  Fader  tilbage  fra  Bedømmelsen.  Tilbage  blev 
R.  Nielsen  og  Brochner.  Nielsen,  som  stod  paa  Krigsfod  med 
F.  C.  Sibbern  og  Alt,  hvad  hans  var,  erklærede  sig  imod  An- 
tagelsen, Brochner  var  for  den.  Hver  af  de  to  uenige  Parter 
tilkaldte  nu  et  andet  Fakultetsmedlem  blandt  de  det  filosofiske 
Fag  nærmest  staaende;  men  hver  af  disse  to  stemte  atter  med 
den,  der  havde  tilkaldt  dem,  saa  Sagen  var  lige  uafgjort.  Atter 
tilkaldtes  nye  Medlemmer  med  samme  Resultat,  og  hver  ny  til- 
kaldt forstod  sig  nødvendigvis  mindre  og  mindre  paa  det  Æmne, 
han  saaledes  kom  til  at  afgive  sin  Stemme  om.  Tilsidst  afgjordes 
Striden  til  Ugunst  for  Sibbern  af  den  senest  tilkaldte.  Professoren 

33* 

i  Engelsk,  der  var  bekendt  for  sit  barnagtige  Had  til  al  Filosofi, 
idet  han  som  glødende  Skandinav  betragtede  Filosofien  som  en 
Grundform  for  Tyskeriet.  Han  afgav  sin  Stemme  med  den  for- 
træffelige Begrundelse,  at  da  der,  som  ban  bavde  hørt,  i  den 
senere  Tid  uretfærdigt  var  blevet  antaget  filosofiske  Disputatser 
—  dette  gik  paa  Antagelsen  af  R.  Nielsens  Broder,  Frisenberg 
Nielsens  Doktordisputats  —  saa  skulde  dette  idetmindste  ikke 
ské  denne  Gang. 

Sibberns  to  første  Bøger  kan  anbefales  som  en  sund  og 
opdragende  Ungdomslæsning.  Den  Livsanskuelse,  de  forkynder, 
Humanitetens  Evangelium,  er  udfoldet  paa  en  Maade,  der  vækker 
til  Selvtænken.  De  er  helt  igennem  populære,  lidt  brede  ved 
Eksemplernes  Mangfoldighed,  men  ligefuldt  underholdende,  og  de 
er  klare  uden  nogensinde  at  forfalde  til  den  fornærmende  Klar- 
hed. De  tiltaler  især  som  Udtryk  for  den  blide  og  beherskede 
Personlighed,  der  kommer  til  Orde  igennem  dem.  De  kan  være 
lidt  vidtløftige,  men  de  er  aldrig  kedsomme.  Bruger  Sibbern  et 
Billede  —  og  han  bruger  mange  —  saa  er  det  ikke  et  af  dem, 
der  ligger  paa  Vejen  ojg  som  Enhver  har  set  hundrede  Gange 
anvendt,  men  et  ubetinget  nyt.  Hvor  han  f.  Eks.  taler  om  det 
aandeligt  Onde,  hvis  Fordærvelighed  er  indlysende,  imødegaar 
han  deres  Mening,  som  lægger  det  Fordærvelige  og  Afskræk- 
kende ind  i  det  Ondes  Oprindelse,  i  Stedet  for  at  forstaa  det 
som  Noget,  der  blot  paa  uret  Maade  griber  ind  i  Tingenes  Gang. 
Og  han  oplyser  Unødvendigheden  af  Troen  paa  en  Satan  med 
dette  Billede:  Stryknin,  som  er  en  meget  stærk  Gift,  fordærvelig 
for  den  menneskelige  Organisme,  bestaar  ikke  desmindre  af  Ilt, 
Kulstof,  Kvælstof  og  Brint,  de  samme  Stoffer,  der  udgør  Hoved- 
bestanddelene af  vore  Næringsmidler. 

I  Bogen  om  Naturformaalet  tilstræber  Sibbern  med  ikke 
ringe  Skarpsindighed  en  Paavisning  af,  at  Overbevisningen  om 
det  indre  Naturformaals  Eksistens  nødvendigvis  maa  lede  til  Ud- 
slettelse af  Modsætningen  mellem  dette  og  det  saakaldte  ydre. 
Desværre  har  Darwins  Grundtanke  skønt  tre  Aar  tidligere  udtalt 
i  England,  været  Forfatteren  ubekendt,  da  han  skrev  sin  Bog, 
saa  dens  Kunstudtryk  nu  er  noget  forældede. 

I  Aarene  1866 — 67  foretog  Gabriel  Sibbern  sin  vistnok  eneste 
Udenlandsrejse.  Han  havde  længe  forberedt  sig  til  den  og  nød 
den  med  sit  Alsind  (o:  sin  alsidige  Interesse  og  Modtagelighed)  i 
højeste  Grad.     Han  opholdt  sig  længe  i  Paris,   der  var  ham  en 

uudtømmelig  Kilde  til  Belæring,  og  hørte  Forelæsoingerne  i  Sor- 
bonne og  College  de  France  med  en  Iver,  som  var  han  en  ganske 
ung  Student.  Hjemkommen  holdt  han  en  Række  Forelæsninger 
over  den  nyere  franske  Filosofi. 

Gabriel  Sibbern  har  dog  rimeligvis  virket  stærkere  og  dybere 
ved  personlig  Omgang,  end  ved  sine  faa  Skrifter.  De  som  med 
aabent  Sind  har  omgaaedes  ham,  har  modtaget  paa  en  Gang  et 
frigørende  og  et  berigende  Indtryk.  Han  er  en  Mand  uden  For- 
domme og  dog  en  Mand  uden  nogetsomhelst  stridbart  Hang, 
meget  utilbøjelig  til  Trætte,  haardnakket  selvstændig  og  vækkende 
andre  til  Selvstændighed.  De,  han  har  paavirket,  vil  i  Dag 
mindes  ham  med  Tak. 


HARALD  HØFFDING 


Den  nyere  Filosofis  Historie 

I 

(1894) 

Værket  er  beregnet  paa  omtrent  16  Hefter.  Kun  en  Ottende- 
del foreligger  endnu.  Selv  en  indsigtsfuld  Læser  vilde  da  have 
vanskeligt  ved  at  indlade  sig  paa  en  Bedømmelse  deraf.  Kun 
om  en  Henleden  af  det  store  Læsepublikums  Opmærksomhed 
paa  Skriftet  kan  der  være  Tale. 

Man  maa  ønske  Bogen  den  store  Udbredelse,  hvorpaa  den 
efter  sit  Anlæg  og  sin  hele  Holdning,  sin  Forening  af  Letfatte- 
lighed med  overlegent  Herredømme  over  Stoffet  har  Krav. 

For  første  Gang  er  i  vor  Literatur  et  stort  Tidsrum  af  den 
menneskelige  Tankes  Udvikling  behandlet  saaledes,  at  en  flersidig 
Videbegærlighed  tilfredsstilles  derved. 

Filosofiens  Historie  har  jo  hidtil  kun  saare  sparsomt  været 
behandlet  paa  Dansk.  Naar  Skrifter  om  en  enkelt  Tænker  und- 
tages,   findes    vist    neppe    mere   end   Poul    Møllers    Kollegiehefter 


518  Nogle  Samtidige 

om  den  græske  Filosofi  (der,  som  de  foreligger,  ingenlunde  er 
den  udmærkede  Forfatter  værdige  og  vel  heller  ikke  gør  For- 
dring paa  andet  end  paa  at  være  rene  Skoleforelæsninger)  og 
dernæst  H.  Brochners  to  Værker  om  Filosofiens  Udviklingsgang, 
af  hvilke  det  ene  er  mere  fremstillende,  medens  det  andet  helt 
gaar  op  i  Tænkning.  Brochner  er  da  Høflfdings  nærmeste  For- 
gænger. Men  de  Ejendommeligheder,  som  gør  dennes  Bøger  ret 
tunge  at  læse  for  Andre  end  Folk  af  Faget,  det  Virkelighedsfjerne, 
Legemløse  i  Fremstillingen  som  i  Sproget,  findes  ikke  hos  Høff- 
ding, og  han  lægger  her  Egenskaber  for  Dagen,  som  Brochner 
ikke  kunde  naa  og  for  sent  kom  til  at  paaskønne. 

Brochner  var  en  filosofisk  Kritiker  af  høj  Rang,  men  ikke 
nogen  Fortæller.  Han  anatomerede  enhver  Filosofi,  skeletterede 
den  sikkert  og  renligt  og  paaviste  saa  Manglerne  ved  dens  Skelet. 
Men  han  forstod  ikke  at  anskueliggøre,  hvorfor  og  hvorledes 
denne  Filosofi  havde  levet  og  blomstret.  Han  fremstillede  ikke 
et  System  i  dets  Tilbliven  og  Vækst,  viste  aldrig,  hvorledes  det 
formede  sig  i  Tænkerens  Sind  under  hans  Erfaringer  og  Kampe, 
men  greb  det  som  færdigt.  Han  gav  endda  ikke  noget  Billede 
af  Tankebygningen,  men  han  tegnede  med  uforlignelig  Sikkerhed 
dens  arkitektoniske  Grundrids,  paaviste  dettes  Mangler,  godtgjorde, 
at  den  Grund,  hvorpaa  Bygningen  var  opført,  ikke  var  solid,  at 
Bygningen  slog  Revner  og  stod  for  Fald,  og  gik  saa  til  den 
næste.  Udenfor  Systemet  interesserede  Filosofen  ham  ikke;  han 
hyldede  Sætningen:  <En  Tænkers  Liv  er  hans  Tanker*  og  gav 
intet  andet  Levnedsløb  end  det,  der  kunde  rummes  i  nogle 
Linjer.  Allermindst  indlod  Brochner  sig  paa  at  tage  Begrebet 
Filosofi  i  videre  Forstand,  saa  andre  end  de  egenlig  systematiske 
Filosofer  kom  ind  derunder.  Han  gav  ingenlunde  Maend  som 
Montaigne,  Machiavelli,  Kopernikus,  Voltaire,  Rousseau  nogen 
Plads  i  Filosofiens  Historie. 

Høffding  tager  Begrebet  mindre  snevert,  giver  ogsaa  andre 
end  Fag-Filosoferne  Husrum  og  giver  altid  Fremstillingen  af  Tan- 
kerne en  Baggrund  ved  Skildring  af  de  almindelige  historiske  og 
kulturelle  Forhold,  et  Grundlag  ved  Meddelelsen  af  ikke  for  knappe 
biografiske  Data. 

Saaledes  kommer  han  til  at  give  store  Kulturbilleder  og  Tids- 
billeder,   medens   han  fører  Læseren  ind  i  Tænkernes  Værksted. 

Og  hans  Sprog  er  ikke  som  Brochners  abstrakt  og  stivt, 
men    et   klart    og   levende  Dansk,    der   formaar  at  udtrykke  selv 

vanskelige  og  Qerne  Tanker,  undfangne  i  fremmede  Sprog,  uden 
at  Modersmaalet  i  hans  Mund  nogensinde  klinger  oversat.  At 
Høflfding  ikke  derfor  inderst  inde  føler  sig  i  nogen  Modsætning 
til  Brochner,  viser  Værkets  Tilegnelse  <Mindet  om  min  Lærer  og 
Ven,  Professor  Hans  Brochner,  helliges  dette  Skrift*. 

Mønstre  paa  Høflfdings  Evne  til  Redegørelse  for  uensartede 
Personligheders  Livsførelse  og  Tanker  er  Skildringerne  af  Viden- 
skabsmanden Nikolaus  Ropemikus  og  den  sværmende  Tænker 
Giordano  Bruno.  De  staar  levende  for  os  med  deres  menneske- 
lige Fortrin  og  Begrænsning  som  med  deres  aandelige  Storhed 
og  deres  Fordomme. 

Undertiden  er  der  en  lille  Skødesløshed  i  det  Sproglige.  Det 
lyder  ikke  godt  at  sige:  <der,  som  disse  nu  en  Gang  vare,  vare 
meget  begrænsede*.  Man  bør  ikke  heller  som  Tyskerne  kalde 
det  i  Nantes  givne  Tolerance- Tilsagn  det  nantiske  Edikt  —  Dog 
man  skammer  sig  næsten  ved  at  fremføre  sproglige  Smaabemærk- 
ninger  som  disse. 


II 

(1895) 

Man  maa  ønske  Prof.  Høffding  til  Lykke  med  det  Kæmpe- 
arbejde, han  har  bragt  til  Ende.  Blot  det  at  tilegne  sig  og 
gennemforske  et  Stof  som  det,  han  her  har  behersket,  kunde  tage 
al  en  mindre  arbejdsfør  Mands  frie  Timer,  og  han  vilde  endda 
mangle  Mod  til  den  vanskeligste  Gerning,  Skildringen  og  Frem- 
stillingen. Uden  en  i  Ordets  sande  Mening  filosofisk  Inddelen 
og  Benytten  af  sin  Tid,  havde  denne  Bogs  Forfatter  ikke  været 
i  Stand  til  paa  én  Gang  at  passe  sine  Embedsforretninger  og 
samtidigt  skrive  og  udgive  et  saa  dybtgaaende  og  saa  omfattende 
Værk. 

Læseren  kan  ikke  let  gøre  sig  for  store  Forestillinger  om 
den  Lærdom,  hvorpaa  her  er  bygget,  og  den  samvittighedsfulde 
Omhu,  hvormed  der  paa  ethvert  Punkt  er  taget  Hensyn  til  de 
nyeste  og  bedste  Særforskninger  i  alle  de  behandlede  Æmner. 
Som  vejledende  Skrift  er  dette  Værk  et  af  de  ypperste  i  sin 
Art.  Med  en  Sikkerhed  og  Klarhed,  der  aldrig  svigter,  er  her 
for  Læserens  Øjne  fremlagt  som  et  Atlas  over  de  Tankestrømme, 

der  fra  det  15de  Aarhundrede  af  til  det  19des  Udgang  er  Udtryk 
for  Europas  højeste  aandelige  Kultur. 

Paa  talrige  Punkter  havde  Forfatteren  tidligere,  af  ham  selv 
udarbejdede  Særskrifter  eller  ogsaa  Oversigter  af  sine  egne  at 
ty  til.  Han  har  forud  skrevet  om  Montaigne  og  Spinoza,  om 
Kant  og  Sibbern  og  Kierkegaard,  han  har  oversat  Spencer  og 
har  udgivet  Enkeltfremstillinger  af  den  hele  nyere  tyske  og  hele 
nyere  engelske  Filosofi.  Han  har  da  her  undertiden  kunnet 
nøjes  med  at  sammentrænge  eller  fatteliggøre  eller  videre  ud- 
føre og  forbedrende  gennem  rette  tidligere  udtalte  Tanker  og 
tidligere  givne  Skildringer.  Tidt  har  Fremstillingen  (som  den 
af  Feuerbach)  vundet  overordenligt.  Men  Høffding  synes  lige 
hjemme  overalt,  i  den  italienske  og  franske  som  i  den  tyske 
og  engelske  Filosofi.  Han  har  Kritikerens  alsidige  Sympati  og 
lader  enhver  Tankeretning  og  enhver  Tænker  vederfares  Retfær- 
dighed. 

En  Anmelder,  der  neppe  af  Selvstudium  kender  Halvdelen 
af  de  i  dette  Værk  skildrede  og  bedømte  Arbejder,  er  ude  af 
Stand  til  at  give  noget,  der  kan  kaldes  virkelig  Kritik  af  Værket. 
Han  kan  kun  med  nogle  Ord  henlede  Læseverdenes  Opmærksom- 
hed paa,  at  det  nu  er  sluttet,  og  maa  overlade  Fagmændene  den 
indgaaende  Værdsættelse. 

Bogen  er  en  Filosofiens  Historie,  ikke  en  Filosofernes  Psy- 
kologi. Med  sit  overskuende  Blik  har  Høffding  sin  Styrke  i 
Evnen  til  ved  enhver  ny  opdukkende  Retning  at  udskille  det 
Nye,  den  bringer,  enten  det  nye  Problem  eller  den  nye  Maade, 
hvorpaa  Problemet  stilles,  eller  den  nye  Besvarelse.  Han  ud- 
folder en  Skoles  og  en  Tænkers  aandelige  Indhold  med  en  sand 
Glæde  over  alt  Værdifuldt  og  en  sand  Angst  for  at  gøre  Uret. 
Og  ikke  blot  Tænkerens  Aands-Indhold,  men  hans  Karakter  faar 
han  frem.  Hvad  det  ikke  i  samme  Grad  lykkes  ham  at  give, 
fordi  det  interesserer  ham  mindre,  det  er,  hvad  man  kunde 
kalde  Tænkerens  Fysiognomi.  Man  ærgrer  sig  lidt  over,  at  saa 
faa  Sider  er  helligede  Leonardo,  fordi  vi  narres  for  Mandens 
gaadefulde  Sfinks-Aasyn.  Høffding  kunde  have  malt  ham;  han 
nøjes  med  at  give  hans  Signalement. 

Det  lader  sig  ogsaa  udtrykke  saaledes,  at  Forfatteren  har 
Tænkerens  Glæde  over  Sandhederne;  medens  det  skorter  ham 
noget  paa  Historikerens  Glæde  ved  Særhederne.  Jakob  Bdhme, 
der  er  saa  fængslende,  bliver  hos  Høffding  kun  sund  og  rationel. 

Det  laa  i  Sagens  Natur,  at  en  Filosofiens  Historie  maatte  for- 
følge og  samle  Videnskabens  Erobringer  og  interessere  sig  mindre 
for  Tænkernes  Vildfarelser  og  Drømmerier.  Men  den,  der  især 
er  literært  interesseret,  havde  gerne  set  Forfatteren  fordybe  sig 
i  de  forskelligartede  Filosof-Natureller,  i  hvilke  Tankeblomsterne 
har  havt  deres  Rod. 

Man  føler  ikke  ret  den  Blanding  af  Drømmer  og  Digter,  af 
Seer  og  Konstruktør,  af  Matematiker  og  Bogholder,  af  en  Besat 
og  en  Synsk,  af  en  Naturforsker  og  en  Forkynder,  som  Filosofen 
i  Reglen  er.  Hos  Høffding  lægges  al  Vægten  paa  Fornuftindholdet. 
Os  Lægmænd  morer  det  at  iagttage,  hvor  mærkværdigt  forskellige 
Naturer,  Filosofien  har  taget  i  sin  Tjeneste  under  sin  Udviklings- 
gang:  lidenskabelige  og  lidenskabsløse  Helgene  som  Pascal  og 
Spinoza,  Hofmænd  og  Verdensmænd  som  Leibniz  og  Voltaire, 
Profeter  som  Hamann  og  Rousseau.  Det  kan  synes  tilfældigt  og 
er  dog  saare  lidet  tilfældigt,  at  saavel  den  romantiske  som  den 
positivistiske  Filosofis  mest  typiske  Tænker,  Schelling  saavel  som 
Gomte,  paa  det  rationelle  Stokværk  i  deres  Lærebygning  opfører 
endnu  et  andet,  som  er  rent  irrationelt;  paa  Filosoflen  bygger 
hver  sin  hemmelighedsfulde  Religion. 

Høffding  nødes  selvfølgelig  til  at  lægge  Vægten  paa  Tanke- 
strømmens Fortsættelse  og  Tankesammenhængen  igennem  Tiderne, 
derfor  ogsaa  til  at  fremhæve  den  Side  hos  Genierne,  fra  hvilken 
de  ikke  tager  sig  ud  som  Sværmere  og  Digtere,  som  Gaader  og 
som  Gale;  han  kunde  jo  ikke  handle  anderledes,  da  det  var 
Filosofiens  Historie,  han  skrev;  men  han  kunde  maaske  have 
faaet  noget  mere  af  Aasynenes  Forskellighed  med.  Det  er  den, 
som  for  Verdensbørn  gør  Filosofiens  Historie  til  et  saa  under- 
holdende Billedgalleri. 

Forfatterens  højst  priselige  Upartiskhed  medfører  naturligvis 
ikke  lige  stor  Velvilje  for  alle  Aandstyper.  Han  vurderer  det 
Syn,  som  den  dybe  Følelse  giver,  betydeligt  højere  end  For- 
standens og  Viddets  Livsbetragtning. 

Hvis  man  f.  Eks.  agter  paa  Vurderingen  af  Rousseau  i  Sam- 
menligning med  Vurderingen  af  Voltaire,  fornemmer  man,  hvor 
Forfatterens  Hjerte  er.  Høffdings  fremherskende  Sans  for  det 
Rationelle  i  Personlighederne  har  ikke  til  Følge  nogen  Forkær- 
lighed for  de  abstrakt  forstandige  Personligheder.  Manglerne  hos 
Voltaire  støder  ham  stærkt,  om  han  end  lader  hans  Retssans 
vederfares  Retfærdighed;  Manglerne  hos  Rousseau  træder  derimod 

ganske  i  Skygge  for  hans  Fortrin;  Høffding  forklarer  og  und- 
skylder dem  i  højere  Grad  end  Voltaires. 

Det  var  meget  ønskeligt,  om  denne  gode  og  store  Bog  fandt 
talrige  Læsere  blandt  den  studerende  Ungdom.  Det  er  jo  noget, 
der  stadig  maa  opvække  Forundring,  denne  rene  Blankhed  i 
filosofisk  Kundskab  hos  den  lærde  Stand,  der  dog  Menneskealder 
efter  Menneskealder  har  begyndt  sin  Universitetsbane  med  at 
underkaste  sig  en  Eksamen  i  Filosofi.  Dukker  et  nyt  Særsyn 
i  Filosofien  op,  indtræffer  altid  et  af  to:  Enten  afvises  det  uprøvet 
med  Ligegyldighed,  eller  det  lovprises,  som  havde  der  aldrig 
været  tænkt  i  Verden  før.  Det  var  i  sin  Tid  f.  Eks.  ikke  ganske 
let  at  gøre  Nietzsches  Navn  bekendt.  Men  Ingen,  der  har  blot 
noget  Begreb  om  Filosofiens  Historie,  har  vel  i  de  senere  Aar 
kunnet  høre  den  Musik,  Nietzsche's  Basunstødere  i  Norge  og 
Sverig  har  istemt  til  hans  Forherligelse,  uden  at  væmmes.  Man 
fik  fuldstændig  Sikkerhed  for,  at  de  Herrer  overhovedet  aldrig 
havde  læst  et  eneste  Bind  Filosofi  af  nogen  anden  Tænker,  før 
de  nu  her  stødte  paa  den  efter  deres  Mening  fra  sig  selv  ned- 
stammende Opdager  af  den  evige,  i  Aartusinder  aldrig  anede 
Sandhed.  Læsningen  af  en  god  Filosofiens  Historie  som  denne 
vanskeliggør  den  ganske  kritikløse  Deklameren. 

En  velgørende  Humanitet  og  et  roligt  Frisind  taler  ud  af 
dette  Værk,  der  er  baaret  af  saa  stor  en  Lærdom  og  udført 
med  saa  udadlelig  Skarpsindighed. 


GUNNAR  HEIBERG 

I 

Kong  Midas 

(1890) 

Efter  Bestemmelsen  skal  iaften  Kong  Midas  spilles  for  første 
Gang.  Denne  Opførelse  er  en  Begivenhed  i  den  unge  norske 
Forfatters  Liv,   og  den  er  lige  ved  at  være  en  Begivenhed  i  det 

kongelige  Teaters  Historie  i  de  sidste  Aar.  Ti  det  er  saare 
længe  siden,  at  det  kongelige  Teater  har  opført  et  nyt  Skuespil, 
der  havde  noget  med  moderne  Literatur  og  moderne  Åandsliv 
at  gøre.  Endelig  engang  en  Opførelse,  som  man  har  kunstneriske 
Grunde  til  at  imødese  med  Spænding  og  Interesse.  Stykket  er 
godt,  er  betydeligt,  og  der  er,  efter  hvad  vi  har  bragt  i  Erfaring, 
al  Grund  til  at  tro,  at  det  vil  blive  fortræffeligt  spillet. 

Den  unge  Forfatter  har  meget  imod  sig,  hans  Skuespil 
handler  om  norske  Forhold  og  Personer  og  var  beregnet  paa 
Norge;  der  er  gjort  ham  en  skrigende,  hvinende  Uret  ved  at 
man  har  forkastet  hans  Stykke  paa  Kristiania  Teater.  Men  paa 
den  anden  Side  er  dette  Skuespil  saa  almenmenneskeligt  og 
Karaktererne  saa  skarpt  iagttagne.  Figurerne  saa  fint  formede, 
det  Hele  baaret  af  saa  meget  Lune  og  saa  megen  Harme,  at 
man  tør  haabe  et  Sceneheld,  saa  fuldstændigt,  at  det  vil  runge 
'op  til  Norge  og  kime  for  Ørene  af  dem,  der  smaaligt  og  frygt- 
agtigt har  holdt  Forfatteren  borte  fra  det  Sted,  hvor  hans  Ord 
vilde  finde  det  stærkeste  Ekko. 

Stykkets  Hovedperson  er  en  vis  Johannes  Ramseth,  en  af 
de  herskesyge  Friheds-  og  Sandhedsmænd,  vi  hertillands  kendte 
godt  i  salig  Fædrelandets  Dage,  og  som  i  Norge  i  vore  Dage  i 
større  eller  mindre  Krese  i  forskellige  Idealers  Navn  udøver  et 
ret  utaaleligt  Tyranni  over  deres  Omgivelser,  ja  ikke  føler  sig 
tilpas  uden  dér,  hvor  de  er  Hovedpersoner,  Midtpunkter  og 
anerkendte  Profeter. 

Det  er  især  denne  Ramseths  Karakter,  som  er  tegnet  med 
Finhed  og  Kraft  i  Stykket.  Han  er  Sædeligheds-  og  Sandheds- 
Apostel,  en  energisk,  larmende,  stærk,  gammel  Fyr,  saakaldt  stor 
Mand,  af  den  Art  som  man  kun  har  dem  i  Norge  —  for  hvem 
de  selskabelige  Former  og  Hensyn  ikke  eksisterer,  fordi  han  i 
sin  guddommelige  Grovhed  som  Lægprædikant  og  Moralmissionær 
staar  over  Alt,  kan  blotte  og  Qerne  hvem  han  vil,  træde  ned, 
hvor  han  vil.  Til  en  Selvgodhed  som  hans  paa  hans  gamle 
Dage  findes  ikke  Magen.  Men  han  er  hverken  hykkelsk  eller 
ond,  kun  umulig.  Han  er  som  den  store  Hvidbjørn,  der  i  Hær- 
mændene vogter  Hjørdis's  Bur  og  hvem  hun  opfordrer  Gunnar 
til  at  fælde,  et  Udyr  med  tyve  Mænds  Styrke,  men  som  Natur- 
magt aldeles  ikke  ildesindet,  kun  brutal  og  ansvarsløs. 

Ramseth  har  Næsen  i  alle  andre  Menneskers  private  Livs- 
forhold,   dømmende,    fordømmende,    vejledende,    opfordrende  Al- 

verden  til  at  <bekende>.   Han  er  Undersøgelsesdommeren  og  Kraft- 
manden, der  i  ethvert  Forhold  bringer  Sandhed  for  Lyset.    Der 
befinder  sig  i  hans  Nærhed  en  indtagende  og  meget  ejendommelig 
ung  Enke,  som  en  øm  Interesse  knytter  ham  til.     Han  er  uden 
at  tilstaa  sig  det  skinsyg  paa  de  yngre  Mænd,  hun  synes  at  vise 
Velvilje,  ja  endog  paa  hendes  for  to  Aar  siden  afdøde  Mand,  hvis 
Minde   hun   dyrker.     Han   har  bragt  noget  i  Erfaring  om  denne 
Mands  Forhold   til   en  Pige,    som  kan  bringe  denne  Dyrkelse  til 
at  ophøre,  og  uden  Blik  for,  hvor  megen  Skade  og  Ulykke  ham 
staar   i  Begreb    med   at  anstifte,    optræder  han  som  Anklager  af* 
den  afdøde  Mand.     Hans  Færd  faar  tragiske  Følger. 

Dog  Stykkets  Skelet  betyder  lidet,  saa  rankt  det  end  er  i 
Byggen,  og  saa  fast  det  end  er  bygget.  Stykket  faar  fremfor 
Alt  scenisk  Liv  ved  et  helt  Galleri  af  morsomme,  tildels  meget 
komiske  Personer.  Og  det  Afgørende  er,  at  dette  Skuespil  er 
skrevet  af  en  sand  Dramatiker,  en  Mand  med  en  fremragende 
Skuespillers  Øje  og  Øre,  der  former  sine  Repliker,  som  de  falder 
i  Livet,  forud  har  hørt,  hvordan  de  klinger,  og  hvordan  de  vil 
virke,  og  har  skabt  hver  Karakter,  dannet  hver  Situation  og 
skrevet  hver  Replik  med  Scenen  for  Øje.  Da  han  nu  selv  til- 
med har  havt  Lejlighed  til  at  lede  Indstuderingen,  tør  man 
vente  et  ualmindeligt  Resultat. 


II 
Balkonen 

(1894) 

Den  vil  ikke  slippe  Ens  Tanker,  denne  mærkelige  Skabning, 
Balkonen,  før  man  har  klaret  sig  selv,  hvad  det  er,  som  gør, 
at  (len  brænder  sig  saa  dybt  ind  i  Ens  Erindring.  At  den  har 
gjort  Indtryk  og  Opsigt,  det  vidner  fordelagtigt  om  det  bedste 
danske  Publikums  høje  kunstneriske  Dannelsestrin;  ti  der  var  Jo 
i  Stykket  et  og  andet,  som  nok  kunde  skræmme.  AlligeTel  er 
dette  lille  Stykke  neppe  blevet  vurderet,  som  det  fortjener;  man 
ser  det  allerede  af,  at  det,  skønt  dets  Pris  er  85  Øre,  endna 
ikke  er  udsolgt. 

Først  og  fremmest  er  her  Stilens  Storhed  værdifuld,  alt  er 
udført  i  store,  simple  Linjer,  dristigt,  enkelt,  og  let  at  overskue. 

Skikkelserne  staar  for  En  som  i  overnaturlig  Størrelse,  udløste  af 
Hverdagslivets  hundrede  Forbindelser,  blot  stillede  i  Forhold  til 
hverandre  paa  afgørende  Vis.  En  stærk  Fantasi  har  raadet  ved 
deres  Anlæg,  og  Fantasien  har  ikke  svigtet  under  Udførelsen; 
hvad  de  siger,  har  bestandig  Karakter,  og  Sproget  har  i  dette 
Drama  fra  først  til  sidst  et  festligt,  straalende  Skær,  saa  et 
Sanseindtryk  af  noget  Glansfuldt  og  Overdaadigt  bliver  tilbage, 
naar  Læsningen  er  til  Ende.  Der  er  saa  megen  Fantasi  i  hver 
enkelt  Replik.  Antonio  taler  om  sin  Moder  og  Søster:  <Nu  har 
jeg  gjort  dem  lykkelige.  Nu  sidder  de  stille  med  en  Dukat 
i  Haanden.*  Han  taler  om  at  fastholde  Nuet.  <Hvad  hjælper 
det  mig,  naar  Folk  engang  skal  sige:  Jeg  husker  fra  min  Barn- 
dom, han  kom  i  mine  Forældres  Hus!  Da  er  det  for  sent.  Nu 
er  det.» 

I  slige  dristige  Billeder  bevæger  Ordlaget  sig.  Og  uden 
Billeder  er  det  ejendommeligt  blot  ved  Ordenes  Valg  og  Sæt- 
ningernes Orden  i  Repliken.  Julies  anden  Replik,  der  i  korte, 
stærke  Sætninger  udtrykker  Sorgen  over  at  skilles  og  leve  skilte, 
udmunder  i  Ordene:  «Jeg  elsker  dig>.  Disse  Hverdags-Ord  faar 
ved  deres  Stilling  som  Slutningsudbrud  en  særegen  Vægt,  en  Ak- 
kordklang, som  de  anderledes  anbragte  aldrig  vilde  opnaa. 

Stykket  drejer  sig  om  Julie,  Kvinden,  det  vil  her  sige  Hun- 
dyret, Hun-Rovdyret  i  Menneskeskikkelse.  Hun  har  da  ikke  blot 
de  almindelige  Hundyrs-  og  Rovdyrs-Egenskaber,  men  Evnerne 
til  at  ægge,  fordre,  drille,  haane,  lyve  og  elske,  hele  Hengivel- 
sens Register  igennem.  Vi  hører  hende  kurre  i  Elskov,  trodse, 
haanle  og  ikke  blot  lyve,  men  nyde  det  og  lege  med  sine  Løgne. 
Hun  er  dumdristig  og  overmodig  som  selve  Carmen.  Hun  er 
rent  instinktiv,  forsaavidt  ikke  at  lide  paa,  men  hun  er  ikke 
troløs  af  Overfladiskhed;  kun  svag,  naar  hun  møder  sin  Over- 
mand og  Herre.  Da  hypnotiserer  og  vinder  han  hende,  saa 
længe  det  varer.  Hun  hviler  da  en  Tid  lang  ud  i  Lykke  som 
det  mættede  Rovdyr,  hun  er. 

Hun  ser  i  Manden  ikke  Mennesket  men  Hannen.  Hun  vur- 
derer ham  i  samme  Grad,  som  han  er  Han.  For  Tanker  har 
hun  ingen  Sans,  for  Planer  til  Menneskehedens  Vel  mangler  hun 
ganske  Organet.  Men  naar  Abel  gaar  om  og  drøfter  sine  Ideer, 
kan  hun  glæde  sig  over,  hvor  <nydelig>  han  imens  ser  ud,  og 
naar  hun  hører  ham  tale  ofifenligt,  er  hendes  Fornøjelse  den,  at 
Tilhørerforsamlingen    finder    ham    smuk.      Derimod    bliver    hans 

Humanitet  i  hendes  Øjne  vammel,  hans  Lærdomme  latterlige,  haus 
Personlighed  flov  og  ringeagtelig,  saasnart  hun  møder  og  gribes 
af  en  Mand,  der  vil  overalt,  hvor  Abel  føler.  For  Lidenskaben  er 
hendes  Sans  lige  saa  opladt,  som  den  er  sløv  for  Ideer.  Ær- 
gerrigheden som  Form,  Lysten  og  Evnen  til  at  bøje  andre  Viljer 
under  sin,  gør  et  mægtigt  Indtryk  paa  hende,  saa  upaavirkelig 
hun  iøvrigt  er  af  de  politiske  og  sociale  Planers  Indhold.  Og 
fra  det  Øjeblik  af,  da  hun  er  tagen,  er  hun  helt  erobret  og  har 
hverken  Samvittighed  eller  Medlidenhed  eller  Frygt  eller  Hensyn. 
Hun  ender  ved  Stykkets  Slutning  med  for  tredje  Gang  at  staa 
knyttet  til  en  Mand,  men  dog  ikke  anderledes  bunden  til  ham, 
end  at  hun  alt  ved  den  første  humane  Rørelse  hos  ham,  den 
første  Hensyntagen  til  andet  end  hende,  har  tilraabt  ham  sit: 
Gaa!  Der  aabnes  da  ligesom  et  Perspektiv  til  en  hel  Konge- 
række af  nye  Mænd,  der  én  efter  én  stiger  ind  over  Balkonen 
som  hinanden  afløsende  Herrer  over  hendes  Legeme  og  Sjæl. 

I  Højde  med  Julie,  maaske  endog  over  hende,  staar  den 
første  mandlige  Hovedperson  Ressmann,  Stykkets  mest  energisk 
gennemførte  Figur,  den  ondskabsfulde  Olding,  der  udlevet  klamrer 
sig  til  Livet,  cynisk  indtil  Vildskab,  raa,  fordi  han  véd  sig  mod- 
bydelig, bidende  vittig,  fordi  Vittigheden  er  hans  eneste  Vaaben, 
rasende  over  sin  Fornedrelse,  hvæsende  i  trodsig  Selvhævelse. 

Den  første  Akt,  hvori  hans  Skamløsheder  blander  sig  med 
de  Elskendes  Kærlighedserklæringer,  er  helt  igennem  en  Mesters 
Værk.  De  andre  to  er  ikke  ganske  saa  virkningsfulde,  fordi  de 
to  andre  Mænd  langtfra  er  gennemførte  med  samme  Energi  som 
Ressmann. 

Ressmann  og  Antonio  ser  vi  hver  paa  et  enkelt  Tidspunkt. 
Abel  derimod  optræder  paa  to  forskellige  Tidspunkter  af  sit  Liv, 
og  han  kan  synes  Læserne  saa  forskellig  før  og  efter  sit  otte- 
aarige  Ægteskabs  Periode,  at  Skikkelsen  brister  for  dem.  Hei- 
berg har  villet  tegne  én  af  de  Personligheder,  der  som  Mænd 
ganske  har  glemt  deres  eget  Væsen  som  Ynglinge.  De  er  hjrp- 
pige  nok,  men  da  alle  Stadier  mellem  Begyndelses-  og  Slutnings- 
punktet  er  bortskaarne,  behøver  Læseren  Eftertanke  til  at  for- 
staa,  hvad  i  saa  stærk  Forkortning  er  givet.  Det  er  i  ethvert 
Tilfælde  en  Mangel,  at  Intet  i  første  Akt  forbereder  paa  den 
Abel.  vi  møder  i  anden.  Den  følsomme  og  hensynsløse  Elsker 
har  her  udviklet  sig  til  Reformsjæl,  til  filantropisk  Foredrags- 
holder, der  uafbrudt  er  sysselsat  med  at  tjene  og  forbedre  Men- 

neskeslægten,  og  som,  hvor  inderligt  han  end  er  knyttet  til  sin 
Julie,  i  Elskovsdriften  føler  en  Modstand  mod  sine  Bestræbelser 
for  at  civilisere  og  yderligere  civilisere.  Han  betragter  nemlig, 
omtrent  som  Forfatterne  af  Tolstoj-Typen,  Elskoven  som  uimod- 
tagelig for  Kultur  og  derfor  som  en  fjendtlig  Magt,  der  helt 
burde  udryddes  til  Fordel  for  Hjerternes  og  Viljernes  Renhed. 
At  han  er  naaet  til  denne  Opfattelse  af  Kærligheden,  er  ikke  saa 
underligt,  da  den  Kvinde,  han  har  ved  sin  Side,  Julie,  med  sin 
Hundyrsraahed  og  sin  rent  erotiske  Oprindelighed  maa  være 
bleven  ham  Kvindelighedens  Type.  At  han  dernæst  er  bleven 
en  Art  Tilhænger  af  visse  Lærdomme  hos  Tolstoj  i  dennes  sidste 
Livsafsnit,  er  ogsaa  forklarligt,  da  han  har  udviklet  sig  til  en  af 
de  Kulturelskere,  som  nærer  Uvilje  mod  alt,  hvad  der  er  Instinkt 
eller  Drift.  Heiberg  har  ikke  holdt  Skikkelsen  i  en  ganske  klar 
Belysning.  Den  veksler  stadigt  Farve.  I  Reglen  synes  Abel  i 
de  senere  Akter  det  rene  FremskridtsQols;  i  enkelte  Repliker  er 
han  i  Grunden  kan  ædelttænkende,  hensynsfuld  og  fin.  Men 
hvis  Heiberg  ikKe  helt  vilde  ofre  Figuren,  saa  havde  han  ikke 
burdet  lægge  Abel  den  Slutningsreplik  i  Munden,  med  hvilken 
han  ubønhørligt  hjemfalder  til  Latterlighed.  Overfor  Visheden 
om  sin  ægteskabelige  Ulykke  udbryder  han:  <Hvad  er  denne 
Sorg  mod,  at  jeg  en  Gang  skal  dø!>  Den  Trøst,  han  finder  i 
denne  Tanke,  er  alt  for  lidt  heroisk  til  ikke  at  stemme  Læser 
som  Tilskuer  til  Munterhed.  Det  synes  imidlertid  ikke  Forfatte- 
rens Mening,  at  der  ligger  noget  som  helst  Komisk  deri,  og  i 
saa  Fald  havde  Abel  vel  hellere  burdet  træde  af  med  nogle  Ord 
om  de  glædelige  Udsigter  for  Slægtens  Fremskridt  trods  alle  den 
Enkeltes  Genvordigheder.  Nu  føler  han  i  dette  Punkt  omtrent, 
som   Ressmann  vilde  følt. 

Abel  er  den  eneste  civiliserede  blandt  Stykkets  Hovedper- 
soner. Den  tredje  Vilde  er  Antonio,  Kraftmanden,  Herskernaturen, 
den  viljestærke,  parlamentariske  Fører.  Han  virker  en  Smule 
lejebiblioteksagtigt,  naar  ogsaa  han  stiger  ind  ad  Balkonen,  og 
som  en  Romanhelt  atter  og  atter  siger  sit:  <Jeg  elsker  Dem!>, 
indtil  han  gaar  over  til  at  tale  om  Nydelsen  ved  at  knække 
Viljer.  Han  er  tegnet  stærkt  og  sikkert  med  saare  faa  Linjer, 
og  det^  er  et  meget  fint  Træk,  at  han  taber  sit  Herredømme 
over  Julie  i  samme  Øjeblik,  som  han  er  Menneske  nok  til  at 
saares  af  hendes  smagløse  Brutalitet  overfor  Abel. 

Der  er  en  vis  Modsigelse  i  hans  Løfter  og  Tilbud  til  Julie. 

Saa  dødeligt  forelsket  er  han  i  hende,  at  han  tilbyder  hende  en 
Opgiven  af  Alt  for  hendes  Skyld,  tilbyder  at  slippe  sin  Fører- 
stilling, sin  Magt,  rejse  langt  bort  og  leve  alene  med  hende, 
«vaagne  hver  Morgen  paa  et  nyt  Sted>.  Men  i  samme  Aande- 
dræt  taler  han  til  hende  om,  at  de  skal  komme  tilbage  og  se 
deres  Magt  stige  og  deres  Hænder  blive  stadigt  stærkere.  Man 
kan  ikke  paa  én  Gang  udsætte  sin  Magt  for  en  Kvindes  Skyld 
(som  Parnell  i  sin  Tid  gjorde  det)  og  samtidigt  love  hende,  at 
Ens  Magt  efter  Forbindelsen  med  hende  yderligere  vil  stige. 
løvrigt  siger  Antonio  lutter  gode,  tildels  meget  ejendommelige 
Ting. 

I  Heibergs  sidste  Arbejde  Kunstnere  spildtes  Virkningen  paa 
Grund  af  altfor  talrige  og  altfor  løseligt  sammenknyttede  Enkelt- 
heder, der  iøvrigt  røbede  Forfatterens  Talent.  I  Balkonen  har 
han  hævet  sig  højt  op  over  hvad  han  i  noget  tidligere  Arbejde 
havde  naaet. 


HANS  JÆGER 

(1886) 


Fra  Kristiania  telegraferes  den  22de  September  til  Ritzaus 
Bureau:  Højesteret  har  idag  dømt  Hans  Jæger  for  hans  Bog 
Fra  Kristiania-Bohémen  til  60  Dages  Arrest.  1  Henseende  til 
Bogens  Konfiskation  og  Sagsomkostningerne  stadfæstedes  Byrets- 
dommen. Omkostningerne  til  Aktor  ved  Højesteret,  600  Kr.,  ud- 
redes af  Statskassen. 

Der  er  noget  Vemodigt,  noget  vist  Tragikomisk  i,  at  denne 
Bog  er  bleven  beslaglagt  af  Ministeriet  Sverdrup  og  Forfatterea 
dømt  under  samme  Ministerium,  denne  Bog,  der  paa  ikke  mindre 
end  tre  Steder  forherligede  Johan  Sverdrup  som  den  store  Fri- 
hedsbringer,  ja  istemmede  Hymner  til  ham,  —  denne  Forfatter, 
der,  skønt  spotsk  overlegen  over  alle  andre  norske  Foreteelser, 
havde  viet  Sverdrup  en  Dyrkelse. 

Vi  kender  endnu  ikke  Dommens  Præmisser;  men  hvad  enten 
de  lyder  paa  Gudsbespottelse  eller  paa  Krænkelse  af  Sædeligheden 
eller  paa  begge  Dele,  saa  har  ved  denne  Dom  en  højst  uforstan- 
digt anlagt  Retssag  faaet  en  meget  uheldig  og  meget  hensigts- 
stridig  Afslutning.  Man  har  ved  at  konfiskere  en  ærligt  og 
alvorligt  ment,  energisk  udført  og,  stedligt  betragtet,  betydelig 
Roman  og  ved  at  idømme  dens  Ophavsmand  Fængselsstraf  be- 
gaaet  en  Uret,  der  vil  hævne  sig,  opirre  de  lyse  Hoveder  i 
Norge  og  fjerne  mange  Hjerter  i  den  bedste  Del  af  Ungdommen 
fra  det  med  saa  store  Forventninger  imødesete  Ministerium,  der 
uden  Nødvendighed  har  anlagt  Sagen.  Man  har  fremdeles  ved 
at  godkende  Undertrykkelsen  af  en  Bog,  der  indeholder  adskil- 
lige meget  frie  Skildringer,  gjort  en  Mængde  Mennesker  nysgerrige 
efter  at  faa  fat  paa  et  af  de  Par  Hundrede  Eksemplarer,  der  er 
undgaaede  Konfiskationen  og  af  hvilke  hvert  allerede  har  havt 
Snese  af  Læsere,  og  man  har  saaledes  hundredfold  forøget  den 
Udbredelse,  Skriftet  uden  Retssagen  vilde  have  opnaaet.  Man 
har  endelig  gjort  Bogens  Forfatter,  hvis  hele  Optræden  og  hvis 
Talents  Natur  snarere  indgød  en  kølig  Agtelse  end  egenlig  Sym- 
pati, den  Tjeneste  at  skafie  ham  Deltagelse  i  vide  Krese  og  gøre 
ham  til  en  lille  Magt  i  norsk  Aandsliv. 

Det  vil  hverken  lykkes  at  faa  ham  stemplet  som  Forbryder 
eller  at  faa  hans  Bog  udelukket  af  den  norske  Literatur,  i  hvil- 
ken den  tvertimod  fra  dette  Øjeblik  af  indtager  en  Plads,  der 
er  adskilligt  større  end  den,  som  den  efter  sit  indre  Værd  var 
berettiget  til  at  fylde. 

Fra  Kristiania-Bohémen  er  som  Helhed,  som  Komposition, 
en  ganske  ukunstnerisk  Bog.  Det  har  Forfatteren  vidst,  men 
han  har  ikke  kunnet,  tildels  ikke  brudt  sig  om  at  gøre  sine 
Sager  bedre.  Hans  Kluntethed  er  i  høj  Grad  trættende  for  Læ- 
seren. Bogen  fortæller  med  ulidelige  Gentagelser  to  forskelligt 
begavede  og  meget  forskelligt  anlagte  unge  Mænds  Liv;  da  den 
udelukkende  dvæler  ved  deres  Oplevelser  i  kønslig  Henseende, 
ligner  den  enes  Hændelser  imidlertid  til  Forveksling  den  andens; 
man  kan  tage  en  Begivenhed,  den  ene  har  oplevet,  og  lægge 
den  ind  i  den  andens  Liv,  uden  at  den  skurrer;  man  kan  tage 
d€n  Skitse,  Jarraann  oplæser  for  sine  Venner,  og  lade  den  være 
Herman  Eeks  Produkt  uden  at  det  vilde  vække  ringeste  Anstød 
eller  Forundring.  Er  allerede  dette  uheldigt,  saa  forøges  For- 
virringen   i    højeste  Grad,    naar  den  enes  Levned  stykkevis  kiles 

ind  i  den  andens.  I  første  Del  indføres  midt  i  Jarnaanns 
Levned  en  særligt  modbydelig  Episode  af  Eeks,  hans  Sam- 
taler med  en  ung  Dame,  Lily  Brun,  der  alle  drejer  sig  om 
hans  galante  Æventyr  og  Forsøg.  Dette  Indskud  begrundes  saa 
bagefter  med  den  naive  Vending:  <Åf  disse  Samtaler  med  Lily 
fik  Jarmann  stadig  Referater,  og  de  baade  mored  og  interesserte 
ham>,  en  Sætning,  som  forøvrigt  ogsaa  i  psykologisk  Henseende 
er  betegnende,  forsaavidt  den  belyser  det  Begreb  om  Diskretion, 
der  er  det  herskende  i  den  Verden,  Forfatteren  skildrer.  Alle 
de  optrædende  Mandfolk  tænker  om  deres  erotiske  Følelser  og 
Ævcnlyr  som  Hans  Mortensen  i  Aprilsnarrene:  Naar  jeg  ikke 
maa  snakke  om  det  til  andre,  hvad  Fornøjelse  er  der  saa 
ved  det! 

I  anden  Del  er  Forvirringen  i  Kompositionen  endnu  større, 
idet  et  omfangsrigt  Parti  af  denne  Del,  Side  57 — 184,  optages  af 
et  Manuskript,  som  Eek  oplæser  for  Jarmann  og  som  indeholder 
Eeks  Forhistorie.  Det  er  noget  sent  midt  i  anden  Del  at  lære 
Forudsætningerne  for  den  første  at  kende.  Det  lange  Intermezzo 
kunde  for  Sammenhængens  Skyld  godt  være  borte  og  udgøre  et 
Hele  for  sig  selv. 

Fra  Kristiania-Bohcmen  er  videre  en  raa  Bog,  råa  ikke  ved 
sit  Stof,  men  ved  Behandlingsmaaden.  Man  kan  ikke  undskylde 
Forfatteren  med  den  Vending,  at  Raaheden  her  er  Livets  egen 
Raahed,  som  slaar  En  uskrømtet  imøde.  Det  er  Tonen,  i  hvil- 
ken der  fortælles,  som  er  raa.  Det,  som  styrter  denne  Bog  ned 
fra  den  Højde  i  Literaturen,  som  den  gerne  vilde  naa  til,  og 
til  hvilket  et  og  andet  i  Forfatterens  Talent  synes  at  bestemme 
den,  (let  er  det  Præg  af  Haludannelse,  som  er  den  paatrykt,  og 
som  fremtræder  dels  i  den  For-Satan  Siil^  hvori  den  er  holdt, 
dels  i  den  skrigende  Modsigelse  mellem  Forfatterens  teoretiske 
Lede  ved  de  kærlighedsløse,  rent  sansehge  Kopulationer,  haa 
skildrer,  og  det  saftige  Behag,  hvormed  han  atter  og  atter  ud- 
maler dem,  dels  endelig  i  den  uforsvarlige  Inddragen  af  navn- 
givne private  Personer  midt  i  Fortællingen.  Der  er  lagt  Professor 
Skavlan  en  dum  Latterlighed  i  Munden,  som  denne  paastaar 
aldrig  at  have  sagt.  Der  er  udførligt  skildret  det  Indtryk  og 
de  Ønsker,  som  navngivne  smukke  Skuespillerinders  Ydre  frem 
kalder  hos  Kadetten  Jarmann  osv.  De  Skranker,  som  ikke  ea 
tom  Vedtægt,  men  sund  Sans,  nødvendig  Takt  eller  sømmeligt 
Hensyn  har  draget  for  den  literære  Frembringelses  Frihed  i  dens 

Stilling  til  Privatlivet,  har  Hr.  Jæger  sat  sig  ud  over.  Han  har 
søgt  Kampprisen  udenfor  Skranken. 

Disse  Mangler  har  imidlertid  ikke  hindret,  at  hans  Bog 
rimeligvis  er  den,  som  i  de  sidste  fem  Aar  eller  nøiere:  siden 
Gengangere  kom  ud,  har  gjort  det  dybeste  Indtryk  paa  Norges 
Ungdom.-  Det  Ukunstneriske  i  Bogen  støder  faa;  de  færreste 
har  Kunstsans.  Det  Halvdannede  er  der  mange,  som  ikke  føler; 
de  fleste  er  halvdannede.  Men  den  Grundfølelse,  hvorfra  her 
gaas  ud,  og  den  Grundtanke,  som  her  er  udtalt  med  vild  Hen- 
synsløshed og  brutal  Energi,  har  fundet  Genklang  hos  mange  og 
hos  ikke  faa  af  de  mest  intelligente,  der  længe  har  næret  en 
lignende  Overbevisning,  men  savnet  Evne  til  at  gøre  den  gæl- 
dende og  Mod  til  at  være  den  bekendt.  Det  er  den  Tanke,  som 
psykologisk  begrundet  begynder  at  skimtes  og  røre  sig  rundt 
om  i  skandinavisk  Skønliteratur,  i  Sverig  hos  Strindberg  og 
Geijerstam,  i  Norge  hos  Arne  Garborg,  i  Danmark  hos  Henrik 
Pontoppidan,  Følelsen  af  den  Elendighed  og  Nedværdigelse,  der 
for  begge  Køn  er  en  Følge  af  de  nu  gældende  Regler  for  Køn- 
nenes Samkvem,  Fornemmelsen  af  den  Fattiggørelse  af  Individuali- 
teterne, som  finder  Sted  gennem  det  vedtagne  System,  og  Over- 
bevisningen om  at  en  Ændring  i  Tænkemaaden  paa  dette  Punkt 
langt  fra  at  virke  nedbrydende  paa  Slægtens  Lykke  vilde  have 
gavnlige,  styrkende  Følger,  tage  Livet  af  Hykleri  og  al  Slags 
hemmelig  Last,  tage  Urenhedens  og  Skammens  Mærke  fra  mangt 
et  naturligt  og  skyldfrit  Forhold,  og  forbeholde  Skammens  og 
Urenlighedens  Stempel  for  det  virkeligt  Smudsige  og  Gemene, 
det  eneste,  som  nu  gaar  fri  for  Misbilligelse,  da  det  dels  skjules 
og  dels  med  Vilje  overses,  snart  betragtes  som  ubetydeligt  og 
snart  som   nødvendigt  Onde. 

Fra  Kristiania- Bohemen  har  endelig,  ligegyldigt  hvad  man 
mener  om  Bogens  Sigte  og  Lærdomme,  en  Styrke  ved  sine  Skil- 
dringers Sandhed.  Det  nytter  ikke  at  lukke  Øjnene  derfor:  som 
Bogens  Hovedpersoner  tilbringer  deres  Ungdom,  saaledes  til- 
bringer et  meget  stort  Antal  af  unge  Mænd  i  Nordens  større 
Byer  og  i  Sverigs  Universitetsstæder  deres.  Samstemmende  lite- 
rærc  og  personlige  Vidnesbyrd  fra  de  forskellige  Lande  lærer  En 
dette:  der  er  blandt  Middelklassens  opvoksende  og  modnere  Ung- 
dom i  disse  Lande  saare  faa  Personligheder,  som  staar  i  andet 
Forhold  til  et  Væsen  af  Kvindekøn  end  det  allerraaeste.  Næsten 
Alt.    hvad  der  findes  af  erotisk  Drift  eller  Trang,    gaar  i  de  ild- 

fulde  Ungdomsaar  op  i  Udsvævelser  af  forskellig  Art.  Det  Spørgs- 
maal,  om  noget  kan  gøres  derimod,  er  snart  et  brændende  Spørgs- 
maal.  Men  hvad  nytter  det  at  stoppe  Munden  paa  dem,  der 
rejser  det,  ved  Skældsord  eller  ved  Konfiskationer!  Des  mere 
uhindret  breder  Usselheden  sig. 

Hans  Jæger  vil,  og  ikke  med  Urette,  komme  til  at  staa  for 
den  nordiske  Ungdoms  Bevidsthed  som  et  Offer  for  al  denne 
Unatur  og  alt  det  Hykleri,  der  vil  dække  over  dens  sørgelige 
Tilværelse;  hans  Anseelse  vil  ikke  lide  derunder. 

At  bringe  hans  Bog  ud  af  Verden  vil  Domfældelsen  lige  saa 
lidt  formaa.  Romanen  har  sine  store  kunstneriske  Mangler;  men 
den  har  ogsaa  i  literær  Henseende  stærke  Sider  og  den  vil  blive 
staaende  i  Literaturen  ved  sine  Fortrin.  Ingen  Dom  og  ingen 
Konfiskation  kan  udslette  en  velskreven  Side,  naar  denne  er 
bleven  læst  af  mange  hundred  Par  Øjne.  Og  der  er  talrige  vel- 
skrevne Sider  i  denne  Bog.  Jæger  kan  baade  skildre  Mennesker 
livagtigt,  grangiveligt,  med  yderst  friske  Farver,  og  kan  udfolde 
Sjælstilstande,  sammensatte  Stemninger,  med  overordenlig  Sand- 
hed og  stærk  Effekt.  Han  kan  male  et  Interiør  med  mange 
Personer  i  Samtale,  saa  man  ser  Optrinnet  for  sig  og  har  hvert 
enkelt  Ansigt  for  Øje,  hører  hver  Stemme  for  sig.  Han  er  et 
Stykke  af  en  Poet  som  et  Stykke  af  en  Agitator.  Der  er  i  hans 
Roman  et  Sted,  hvor  det  beskrives,  hvorledes  den  ene  af  de  to 
Venner  hver  Aften  kommer  under  den  andens  Vindue,  vækker 
hans  Opmærksomhed  ved  et  Sneboldkast  paa  Ruden  og  spørger 
op:  Har  da  oplevet  noget?  Svaret  lyder  regelmæssigt:  Ni^jl  End 
du?  hvorpaa  et  nyt  Nej  lyder  nedefra.  Der  er  i  denne  Scene 
sammentrængt  den  Stemning  af  Afmagt,  Tomhed  og  Desperation 
over  Tomhed  og  Afmagt,  som  ligger  over  den  hele  Bog. 

Der  er  et  andet  Sted,  hvor  Eek  efter  lang  Tids  Fraværelse 
som  Sømand  kommer  sejlende  hjemad  og  i  det  Fjerne  faar 
Norge  i  Sigte,  undres  over,  at  han,  som  tilforn  kunde  være  saa 
længselsfuld  efter  Hjemmet,  nu  intetsomhelst  føler  ved  Hjem- 
komsten, ikke  mere  føler,  som  havde  han  noget  Hjem,  og  nu  i 
Fantasien  udmaler  sig  den  Modtagelse,  der  venter  de  andre, 
mere  nøjsomme  og  mindre  udviklede  af  Skibets  Besætning;  paa 
dette  Sted  er  med  Styrke  og  ikke  ringe  kunstnerisk  Evne  sam- 
mentrængt den  Stemning  af  Ensomhed,  Forladthed  og  Fortvivlelse 
over  en  ved  sygeligt  Grubleri  opstaaet  Følesløshed,  som  er  ud- 
bredt over  Hovedpersonens  hele  Liv. 


Sigbjørn  Obstfelder  533 

Der  er  endelig  Skildringen  af  Jarmanns  sidste  Aften  med 
Vennerne,  efter  at  han  har  meddelt  dem  sit  Selvmordsforsæt, 
deres  Blanding  af  Vantro  og  Ærbødighed  overfor  ham,  hans 
egen  blandede  Stemning  af  Munterhed  og  Vemod,  Sorgløshed  og 
Ømhed  —  det  har  Sandhedens  fulde,  stærke  Præg. 

Lad  det  længe  nok  være  rigtigt,  at  Jægers  Roman  ingen- 
lunde beviser,  hvad  den  vil  bevise,  idet  begge  hans  Hoved- 
personer er  altfor  viljesløse  og  slappe  Mennesker  til  under  andre 
Samfundsforhold  at  kunne  have  gjort  synderligt  mere  Gavn  end 
de  gør  under  disse;  det  udelukker  ikke,  at  det  Oppositionelle  i 
Bogens  Retning  vil  give  den  Interesse  for  én  Gruppe  af  Læsere, 
de  enkelte  Stemningsbilleders  Friskhed  vinde  den  en  helt  anden 
Gruppe.  Paa  Læsere  vil  det  da  ikke  komme  til  at  mangle  den. 
Romanens  Undertrykkelse  og  Forfatterens  Domfældelse  har  sørget 
derfor. 


SIGBJØRN  OBSTFELDER 

(1896) 


Korset 

Sætningerne,  korte,  simple,  næsten  lutter  Hovedsætninger, 
falder  som  tunge  Draaber.  Dp  er  tunge  af  Sjæl.  De  er  lutter 
Sjæl.  Sorgfulde,  som  de  er,  falder  de  som  Taarer.  Og  som 
Draaber  huler  en  Sten,  saadan  gør  de  ufejlbarligt  i  Længden  et 
Indtryk  selv  paa  den  hærdede  Læser. 

Det  er  Optegnelser,  den  Skrivende  i  sin  Ensomhed  hen- 
vender til  sig  selv  for  at  tilbagekalde  sig  og  gøre  sig  Rede  for 
et  Livsafsnit,  der  har  været  hans  Liv.  Den  af  Obstfelder  valgte 
Form  —  Dagbogsformen  —  er  den  bekvemmeste,  nemmeste, 
mest  kunstløse,  som  eksisterer.  Og  dog  er  der  nedlagt  megen 
Kunst  i  denne  tilsyneladende  Formløshed,  som  fortæller  uden 
Hensyn  til  Tidsordenen,  med  Afbrydelser  af  Selvkritik,  Selv- 
bebrejdelser,   Klager  og  Forsøg   paå   at  vinde   Klarhed    over  det 

Skete;  der  er  skjult  megen  Kunst  i  den  tilsyneladende  Skødes- 
løshed, under  hvilken  et  Slør  efter  det  andet  for  Læsernes  Øjne 
fjernes  fra  det  Foregaaede,  saa  han  tilsidst  ser  Sindsbevægel- 
serne i  to  fine  og  lidenskabeligt  bevægede  Menneskesjæle  tydeligt 
for  sig  og  forstaar  dem  og  føler  med  dem. 

Det  Ypperste  og  Ejendommeligste  er  dog  den  Vægt,  som 
Obstfelder  har  formaaet  at  meddele  hvert  Udbrud,  hvert  ængstet 
Spørgsmaal,  hvert  lyst  eller  sorgfuldt  Minde.  Sligt  er  udtalt  — 
og  saa  drøner  der  efter  det  som  Ekko,  der  følger  paa  Ekko, 
langtruUende.  Der  hastes  ikke  fra  Sætning  til  Sætning;  der 
dvæles,  der  ties,  der  bies.  Og  det  er  endda  ikke  helt  rigtigt  at 
kalde  Eftervirkningen  for  Ekko.  Ti  Udtalelsen  og  Spørgsmaalct 
er  altid  dæmpet.  Det  er  Genlyden,  Drønet,  som  virker  for- 
stærkende og  bringer  Sukket  til  at  lyde  som  et  Skrig,  Liden- 
skabens Lallen  til  at  klinge  som  et  rigt  artikuleret  Følelses- 
udbrud. 

En  ganske  oprindelig  Menneskesjæl  har  i  denne  Bog  fundet 
et  originalt  og  modent  Udtryk. 

Man  mindes  maaske,  hvorledes  Sigbjørn  Obstfelder  begyndte. 
Med  en  lille  Samling  Digte,  simple  og  sære,  naive,  indtil  den 
Lallen,  som  nys  berørtes,  men  i  al  deres  Særhed  og  Synderlig- 
hed underligt  urmenneskelige.  Dette  Urmenneskelige  er  det.  som 
nu  i  hans  Roman  har  faaet  fyldig  og  gribende,  almenfattelig 
Form. 

De  to  smaa  Novelletier,  han  udgav  i  Fjor,  er  at  betragte 
som  Forstudier  til  den  lille  Roman,  med  hvilken  han  nu  vil 
komme  til  at  gøre  sin  Lykke.  De  er  højst  yndefulde  i  deres 
Simpelhed.  De  er  allerede  gennemtrukne  af  den  stilfærdige  Øm- 
hed, der  betegner  Obstfelder  som  Digter.  Alt,  hvad  han  har 
skrevet,  er  i  Moll.  Det  synes  først  noget  blødt  og  vegt,  ligesom 
det  altid  er  stille;  ingen  Digter  i  Nutiden  virker  saa  stilfærdigt 
som   han;  men  Styrken  deri  er  den  stærke  Inderlighed. 

Selve  F'ortællingen  i  Korsel  er  saa  simpel,  at  den  kan  gen- 
gives med  et  Par  Ord.  En  ung  Mand,  der  har  truffet  en  ung 
Kvinde,  til  hvem  han  føler  sig  heftigt  dragen,  og  hvis  Gen- 
kærlighed  han  samtidigt  vinder,  ødelægger  det  smukke  og  lykke- 
lige Forhold  mellem  dem  ved  tilbageskuende  Skinsyge  og  en 
Mistænksomhed,  der  fører  til  krænkende  Kulde.  Hendes  Fortid 
var  ham  fra  først  af  ubekendt;  lidt  efter  lidt  afdækkes  den  for 
ham,    han    lider  Kvaler  ved   at  vide,    hun   har  tilhørt  en  Anden 


